Aya  somi  yogo  ko  kini  tomboken  sangkai  a  Qur’an  a  sesela  an  agoso 
kiya  iranona  ko  manga  Ma’ana  riiyan  na  so  peshakodo  ko  dowa  a 
Haram  —  sii  sa  Makkah  ago  sa  Madinah  —  asi  King  Abdullah  bin  Abdul  Aziz 

A1  Saud  a  dato  sa  Kingdom  of  Saudi  Arabia. 

So  Qur'an  al  Karim 

ago  so  Kiya  pema  ana 

iron  Ko  basa 
a  iranon  sa  pilimpinas. 


Iniranon  i: 

SHEIK  ABDULAZIZ  GUROALIM  SAROMANTANG 


KING  FAHD  COMPLEX  FOR  THE  PRINTING 

OF  THE  HOLY  QUR’AN 
Madinah,  K.S.A. 


Mojamma  al  Malic  Fahd  ko  kipetomboken  ko  Qur’an  a  sesela’an 


Iphamegai  a  Libri  (Dipephasaan) 

Pamumugayan  para  ko  Allaho  Taala  a  phoon  ko 
panonogoon  o  dua  timan  a  Haram  a  mapuro 

si  Malik  Abdullah  bin  Abdulaziz  pamilya  Suod. 

Di  kapakay  so  kaphasa-aon. 

Pamkasan 


Inisorat  o  maporo  I  Pangkatan  a  Sheikh:  a  si  Salih 
Bin  Abdul  Aziz  Al-Alshiek,  a  Wazer  ko  So-on  Al-lslamia 
Wal-Awqaf  Wadda’wa  Wal-lrshad,  a  Olowan  a  Tomitikai 
Langon  sa  Al-Majammah. 


so  Titho  a  Podi  na  Ruk  o  Allah  a  Kadnan  o  langowan 
o  Ka-adun,  a  Kikatharo  si-i  ko  Kitab  iyan  a  Susula-an: 


>9 

aya  ma-ananiyan:  Sabnar  a  miyaka  o  ma  Rekano  a  po- 
on  ko  Allah  so  Sindao  a  Maliwanag,  go  so  Kitab  a 
Qur’an  a  Marayag. 

go  so  Salawat  na  go  so  Sananga  Kalilintad  na  San  ko 
Pangolo  o  mga  Nabi  na  go  so  mga  Sogo  o  Allah,  agiyoto 
so  Nabitano  a  Mohammad,  a  khikatharo  ko: 


— 


c(  )) 

aya  ma-ananiyan;  aya  Mapiya  rukano  na  so  Tao  a 
piyaganad  iyan  so  Qur’an  na  Sarta  a  ini  pamangundao 
niyan. 

na  si-i  ko  oriya  nanan: 

na  so  King  golalanun  ko  mga  Sogoan  o  Dato  a  so 
Khadim  Al-Haramaie  Was  Sharifain  a  si  A1 -Malik 
Abdullah  bin  Abdul  Aziz  Al-Saud,  siyapun  sukaniyan 
o  Allah,  makapantag  ko  kasiyapa  ko  Kitab  o  Allah  a  so 

kang  galbuka  ko  kalbod 


Qur’an, 


so 


kaphaka 


dayamang  iyan,  na  go  kapumbumbaraon  ko  dolondolonan 
o  mga  Moslim  sa  Subangan  Sudupan  ko  liyawao  lopa, 
goso  Kapthafsiraon  Diron  kapma-anai,  nago  kiptogalinun 


ko  mga  ma-ana  niyan  ko  pimbarang  a  mga  Basa  sa 
Donya. 

go  paratiya  pun  a  Wazarat  AL-So-on  Al-Islamia  Wal- 
Awqaf  Wadda’wa  Wal-Irshad  sa  Al-Mamlakat  A1  Arabia 
Al-Saudia  ko  ka  khakailangana  ko  kiptogalinun  ko  mga 
Ma-ana  o  Al-Qur’an  Al-Karim  si-i  ko  kalangolangowan 
o  mga  Basa  sa  Donya  na  didun  Mipundarainon  ka  para 
malbod  so  kapkasabotaon  o  mga  Moslim  a  aya  basa  iran 
na  Kuna  oba  Basa  a  Arab,  go  so  kapaka  moayan  o 
kapanampai  a  isosogo  rukitano  si-i  anan  ko  katharoo 


U 

£< 


Aya 


Rakun  so  mini 


ma-ananiyan:  Panampai  niyo 
talingomako  Rukano  sa  apiyabo  sasatiman  a  Ay  at. 

GoPananakawan  ko  mga  pagaritano  a  khi  Basa  koBasa 
a  Muranao  (Iranon)  na  iphaka  piya  a  ginawa  a  Mojammah 
Al-Malik  Fahd  a  Putombok  ko  Qur’an  a  Susula-an  sa  Al- 
Madinah  Al-Munawwarah  soKipaladniyan  komBatiyaon 
a  Susula-an  si-i  sa  giyang  kai  a  Qur’an  a  Initogalin  ko 
Basa  a  Muranao  (Iranon)  sa  Pilimpinas,  a  Ping  gal  buk  i 
Al-Shiek  Abdul  Aziz  Guro  wa  Alim  Saromantang,  g° 
inimpidan  anan  a  maka  phapasod  sa  Al-Mojammah  ko 
omani  isa  ki  Al-Shiek  Abdullah  Hadji  Ali  Monib,  a  go 
si  Al-Shiek  Faruok  Sa’doddin  Abdul  Rashid. 

go  si-i  sa  giyang  kai  a  darpa  na  matamata-an  a  Sukami 
na  phanalamatan  ami  so  Mo-assasah  i  Al-Shiek  Abdul 
Aziz  Guro  wa  Alim  saromantang  ko  kiya  bugai  niyan 
sa  Idin  sa  Al-Mujammah  macasabap  kokini  tombok  non 
pharoman. 

na  go  phanalamatan  ami  so  Allah  ko  kiya  bugai  niyan 
sa  Tawfiq  ko  kiya  Pasad  a  giyang  kai  a  Galbuk  a  Mala  a 


so  pang  ninta  badun  a  oaioi  myan 
rukaniyan  a  Allah  a  Maginawa  na  go  macang  gai  a  gona 
ko  mga  manosiya. 

na  matamata-an  a  sukami  na  magugudam  ami  a  mata- 
an  a  giyan  kai  a  kini  togalinun  sa  mga  ma-ana  a  giyang 
kai  a  Al-Qur’an  Al-Karim-sa  ap  yapun  i  kiya  panamariron 
mimpid-na  mababaloi  dun  a  di  niyan  makakawa  so  thito 
a  mapumama-ana  o  Qur’an  a  Susula-an  a  so  thithothitho 
dun  a  mang  gogonanao  o  katharo  sa  Qur’an  anan  a 
Mo’jizat,go  so  mga  ma-ana  a  so  pukhi  bugai  ang  kanan  a 
kinitogalinunon  na  badun  anan  giyanan  i  taman  a  miya 
oma  pandapat  o  ilmo  o  tomiyogalinon  ko  sabot  iyan  ko 
Kitab  o  Allah  a  Susula-an,  go  pukhi  sogaton  so  nganin  a 
pukhi  sogat  ko  galbuk  o  Manosiya  langolangon  a  pud  ko 
karibat  na  go  so  kap  khakorangiron. 

na  misabap  san  na  pang  nin  ami  ko  langowan  a  puphaka 
batiya  sa  giyang  kai  a  initogalin  sa  basa  Muranao  a  kapaki 
sabotiniyan  si-i  sa  Mojammah  Al-Malik  Fahd  Litiba-at 
Al-Moshaf  Al- Sharif  bil  Madinah  Al-Monawwarah  ko 
Khato  oniyanon  a  pud  ko  Ribat  odi  na  sobra  ka  para 
miyoman  ko  ipagimpidon  ko  kithomboknon  shasaroman 
ko  phaka  talingoma  a  masa  o  miyog  so  Allah. 

so  Allah  i  pumbugai  sa  Taofiq  go  sukaniyan  i  putoro 
ko  lalan  aMathitho,Hai  Allah  na  tarima-angka  rukami  ka 
matamata-an  a  Suka  na  thithothitho  a  puphakanug  a  go 
thithothitho  a  matao. 


baloi 


a  tolabos  si-i 


Al-Fatiha-  1 


Part  1 


Surah  Al-Fatiha-1 


1.  Si-i  ko  ngaran  o  Allah,  a  Ma- 
salinggagao,  a  Makalimo-on. 


2.  So  Bantogan  na  ruk  o  Allah,  a 
Kadnan  o  manga  Kaadun; 


3.  A  Masalinggagao,  a  Makali¬ 
mo-on; 


4.  A  Phapa-ar  ko  Alongan  a 
Kapamalas. 

5.  Suka  bo  i  Phushowasowatun 
Nami,  go  Suka  bo  i  Phanguniyan 
Nami  sa  tabang. 

6.  Nggonana-owa  Kamingka  ko 
okit  a  Maka-o  onto]. 


7.  So  okit  o  siran  a  ini  Kalimo  o 
Ka  siran,  salakao  ko  Kiyararangi- 
tan  Ka  sirarn  ,  go  salakao  ko 
Mithataridadag1 [2]. 


[1]  go  dika  ming  ka  baloya  a  pud  ko  manga  tao  a  miyokit  ko  lalan  a 
puka  rarangitan  ka  siran  a  siranoto  so  kiya  tokawaniran  so  bunar  na 
dairan  golalanun,  go  siran  so  mga  Yahodi. 

[2]  go  dika  ming  ka  mbaloya  a  pud  ko  mithataridadag,  a  siranoto  so  da 
matoro  ko  lalan  na  dairan  mato-on  so  lalan,  go  siranoto  so  manga 
Christian. 


Al-Baqarah-2 

Surah 

A  l-Baqarah-2 

Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Alif  Lam  Mim.  So  Allah  i 
Mata-o  ko  Paka-a  antapan  Niyan 
non. 


2.  Kati-i  so  Kitab;  a  da~a  sangka 
a  madadalumon,  a  Torowan,  ko 
K  hipanananggila; 


3.  A  siran  na  Paparatiyayaan  nir- 
an  so  da  Mapayag,  go  Ipupha- 
mayandug  iran  so  Sambayang,  go 
so  saba-ad  ko  inibugai  Ami  kiran  na 
ipupha-mumugai  ran; 

4.  Go  siran  na  Paparatiyayaan 
niran  so  (Kitab  a)  Initoron  Ruka 
(Ya  Muhammad),  go  so  Initoron  ko 
Miya-ona  an  Ka,  go  so  Akhirat  na 
siran  na  tatangkudun  niran. 

5,  Siran  man  i  Thatakna  ko  Tor¬ 
owan,  a  pho-on  ko  Kadnan  niran, 
go  siran  man  i  Phamakasulang  sa 
Maliwanag. 

6,  Mata-an!  A  so  siran  a  da 
Pamaratiyaya,  na  mulagid  kiran  o 
Piyaka-iktiyar  Ka  siran  antawa-a 
Dangka  siran  Pakaiktiyara;  ka  di 
siran  bo  Pharatiyaya. 


7.  Tiyotopan  o  Allah  so  manga 
poso  iran  go  so  kanug  iran,  na 


Al-Baqarah-2 


Part  1 


Y  0  jA J! 


kiyatagowan  so  manga  kailai  ran  sa 
pilus;  go  adun  a  bagiyan  niran  a 
siksa  a  lubi  a  mala. 


8.  Na  adun  a  pud  ko  manga 
Manosiya  a  tao  a  gi-i  Tharo:  Sa 
Piyaratiyaya  mi  so  Allah  a  go  so 
Alongan  a  Maori;  a  kuna  a  ba  siran 
Mapaparatiyaya. 


9.  Pulimpangun  niran  so  Allah 
go  so  Miyamaratiyaya,  na  da-a  Pu- 
khalimpang  iran  a  rowar  ko  manga 
ginawa  iran,  sa  di  ran  mai-inungka! 


10*  Katatagowan  so  manga  poso 
iran  sa  gudamun;  na  inomanan  sir¬ 
an  o  allah  sa  gudamun:  Go  adun  a 
bagiyan  niran  a  siksa  a  Malipudus, 
sabap  ko  Kiyapamokhag  iran. 


11.  Go  amai  ka  Pitharo  kiran:  A 
di  kano  Phaminasa  ko  Lopa,  na 
Tharo-on  niran:  A  sukami  na  giya- 
bo  a  Kapuphangompiya  mi! 


12*  Tanodan,  ka  Mata- an!  a  siran 
na  siran  i  Puphaminasa,  na  ogaid  na 
di  ran  Mai-inungka. 


13.  Go  amai  ka  Pitharo  kiran:  A 
Paratiyaya  kano  sa  lagid  o 
Kiyaparatiyaya  o  (saba-ad  ko)  manga 
Manosiya:  Na  Tharo-on  niran:  A 
ino  kami  Pharatiyaya  sa  lagid  o 
Kiyaparatiyaya  o  manga  lalong? 
Tanodan,  ka  mata-an  a  siran  na 
siran  i  manga  lalong,  na  ogaid  na  di 
ran  kata  wan. 

14.  Go  igira-a  minitho-ona  iran 
so  Miyamaratiyaya,  na  Tharo-on 
niran:  A  Miyaratiyaya  kami;  na 
igira-a  miyakandod  siran  ko  manga 
Olowan  niran,  na  Tharo-on  niran: 
A  Mata-an!  A  sukami  na  pud  iyo: 
go  aya  bo  oto  a  kowan  na  giya 

di  kiran  kapagizawizawa. 


15.  so  Allah  imbadal  kiran  ko  di-i 
ra  kapagizawizawa  ko  miya  mara- 
tiyaya,  go  tataalikun  Niyan  kiran 
ko  gi-i  ran  Kandarowaka;  a  gi-i 
siran  Muromparompak. 


16.  Siran  man  so  inipamasa  iran 
ko  kadadag  so  Torowan:  Na  da  ma- 
kalaba  so  Kiyandagang  iran,  go  da 
siran  makakudug  sa  ontol,. 


17.  Aya  ropa-an  niran  na  lagid  o 
miniyag  sa  Apoi;  na  kagiya  a  kasin- 
dawan  niyan  so  muliliyotaon,  na 
piyadung  o  Allah  so  Sindao  kiran 
go  inibagak  Iyan  siran  ko  manga 
lilibotung.  Na  di  siran  Phakailai. 

18.  (Siran)  na  manga  Bungul, 
manga  Omao,  manga  Bota,  na  siran 
na  di  siran  ndun  phakandod. 

19.  O  di  na  lagid  o  miyasogat  a 
mabagur  a  Oran  a  pho-on  ko  ka- 
wang:  A  kadadaluman  sa  manga 
lilibotung,  go  Dalundug  go  Kilat: 
Pukhi-olun  niran  so  manga  Tindoro 
iran  ko  manga  Tangila  iran  pho-on 

ko  manga  Parti,  ka  kaluk  iran  ko 
Kapatai.  Na  so  Allah  na  Katatang- 
kalan  Niyan  so  da  Pamaratiyaya! 


20.  Maito  bo  na  so  Kilat  na 
masinggaot  Iyan  so  manga  kailai 
ran;  oman  Niyan  siran  Kasindawan, 
na  makalalakao  siran  non,  na  igira- 
a  Mikhunum  kiran,  na  makathan- 
gun  siran.  Na  o  kabaya  o  Allah,  na 
Mata-an  a  khailang  Iyan  so  Kanug 
iran  go  so  manga  Kailai  ran;  ka 
Mata-an!  A  so  Allah  na  si-i  ko 
langowan  taman  na  Gaos  Iyan. 


21.  Hai  manga  Manosiya!  Sho- 
wasowata  niyo  so  Kadnan  niyo  ,  a 
so  Miyadun  rukano  a  go  so  miyan- 
ga-o  ona  an  niyo,  kaangkano  Ma- 
kapanananggila; 


22.  So  Inadun  Niyan  rukano  so 
Lopa  a  miyakayat,  go  so  Langit  a 
atup;  a  go  Piyakatoron  Niyan  a 
pho-on  ko  Kawang  so  ig;  na  ini 
sabap  Iyan  non  a  Kiyapakagumawa 
Niyan  ko  manga  Onga  a  Pagupur 
rukano;  na  di  kano  Phangumba-al 
sa  manga  saginda  o  Allah  a  sukano 
na  katawan  niyo  (a  da-a  saginda 
Niyan), 


23.  Na  o  ba  kano  shasangka  ko 
(Qur-an  a)  Initoron  Nami  ko  Ori- 
pun  Nami,  na  mba-as  kano  sa  Sur¬ 
ah  a  lagid  Iyan;  go  tawaga  niyo  so 
manga  Katohanan  niyo  (a  mama- 
katabang  rukano)  a  salakao  ko  Al¬ 
lah,  amaika  sukano  i  manga  bunar. 


Al-Baqarah-2 


Part  1 


T  0 


24.  Na  amai  ka  di  niyo  Manggo- 
laola-go  di  niyo  dun  Mapunggolao- 
la-na  Pananggila-i  niyo  so  Apoi  a 
aya  itagon  niyan  na  so  manga  Man- 
osiya  a  go  so  manga  Ator,-a  ini 
thiyakap  ko  di  Phamaratiyaya. 


25.  Na  Puphamanotholangka  ko 
siran  a  Miyamaratiyaya  go  Pingga- 
lubuk  iran  so  manga  Pipiya,  a 
Mata-an!  A  adun  a  bagiyan  niran 
a  manga  Sorga,  A  Puphamangon- 
das  ko  kababa-an  Niyan  so  manga 
Lawasaig.  Oman  siran  ro-o  natan  sa 
Onga  a  Pagupur,  na  Tharo-on  nir¬ 
an:  A  giyai  so  (lagid  o)  inunat  ru- 
kutano  a  miya-ona,  na  Phagowitun 
kiran  noto  a  makapushasaginda-i: 
go  adun  a  bagiyan  niran  ro-o  a 
manga  Karoma  a  manga  Soti;  sa 
ron  siran  non  ndun  Makakakal. 


26.  Mata-an!  A  so  Allah  na  di 
Niyan  phakamawagun  so  kambaal 
sa  ibarat,  apiya  rungit  go  so  law- 
anon.  Na  so  puman  so  siran  a 
Miyamaratiyaya  na  katawan  niran 
a  Mata-an!  A  Sukaniyan  so  Bunar  a 
pho-on  ko  Kadnan  niran;  na  so 
puman  so  da  Pamaratiyaya  na  gi-i 
ran  Tharo-on:  A  antona-a  i  a  anta- 
pan  o  Allah  sangka-i  a  ibarat?  Ma- 
dakul  a  Pundadagun  Niyan  sa 
sabap  saya,  go  madakul  a 
Puthoro-on  Niyan  sa  sabap  saya; 
na  da-a  ndadagun  iyan  sa  sabap 
saya,  a  rowar  ko  manga  songklid,- 

27.  Siran  na  Puphamarungkasun 
niran  so  diyandi  o  Allah  ko  oriyan  o 
kiya-ilot  iyan,  go  Puphanuphudun 
niran  so  ini  Sogo  o  Allah  a  kapaka- 
khakamputa-a  on,  go  Puphaminasa 
siran  ko  Lopa:  Na  siran  man  na 
siran  so  manga  logi. 


28.  Andamanaya  idi  niyo  Ka- 
pharatiyaya-a  ko  Allah?-A  aya  bu- 
tad  iyo  na  Ma-atai,  na  Inoyag  kano 
Niyan;  oriyan  niyan  na  Mbono-on 
kano  Niyan,  na  oriyan  niyan  na 
Pagoyagun  kano  Niyan  (ko  Akhir- 
at);  oriyan  niyan  na  Ron  kano  bo 
Phakandoda. 


29.  Sukaniyan  so  Inadun  Niyan  a 
ruk  iyo  so  madadalum  ko  Lopa 
langon;  oriyan  niyan  na  siyangor 
Iyan  so  Langit,  na  Pithaong  Iyan 
Siran  Phiyapiya  a  Pito  a  manga 
Langit;  go  Sukaniyan  na  so  lango- 
wan  taman  na  katawan  Niyan. 


30.  Na  gowani,  na  Pitharo  o 
Kadnan  Ka  ko  manga  Malaikat:  A 
Mata-an!  A  Sakun  na  Magumba-al 
Ako  si-i  ko  Lopa  sa  Khalifa.  Na 
Pitharo  iran:  A  ino  Ka  on  Pagum- 
ba-al  sa  tao  a  Phaminasa-on  go 
Phamakaragirai  ron  ko  manga 
rogo?-A  Sukami  na  Iputhasbik 
Ami  so  Podingka  go  Pushotin  Nami 
Suka?  Pitharo  Iyan:  A  Mata-an!  A 
Sakun  na  katawan  Ko  so  di  niyo 
katawan. 

31.  Na  Inindao  Niyan  ko  Adam 
so  manga  ngaran  langon;  oriyan 
niyan  na  siyandig  Iyan  siran  ko 
manga  Malaikat,  na  Pitharo  Iyan: 
A  Panothola  niyo  Rakun  so  manga 
Ngaran  na-i  o  ba  Sukano  i  manga 
bunar. 


32.  Pitharo  Iran:  A  Soti  Ka:  Da-a 
Kata-o  Ami,  a  rowar  ko  Inindaong- 
ka  Rukami:  Mata-an!  A  Suka  bo  i 
Mata-o  a  Maongangun. 


33.  Pitharo  o  (Allah):  Hai  Adam! 
Panotholangka  kiran  so  manga 
Ngaran  niran.  Is  a  kagiya  Mapanotol 
iyan  kiran  so  manga  Ngaran  niran, 
na  Pitharo  o  (Allah):  Ba  Ko  Rukano 
da  Tharowa  a  Mata-an!  a  sakun  na 
katawangko  so  Mapagu-uma  ko 
managa  Langit  a  go  so  Lopa,  go 
katawan  Ko  so  Papayagun  niyo 
goso  Paguuma-an  niyo? 


34.  Na  gowani,  na  Pitharo  Ami 
ko  manga  Malaikat:  A  Pangalimba- 
ba-an  Kano  ko  Adam:  Na  Miyan- 
galimbaba-an  siran:  Inonta  so  Iblis: 
Ka  somiyangka  go  Mimaratabat: 
Na  miyapud  ko  da  Pamaratiyaya. 


35.  Go  Pitharo  Ami:  A  Hai 
Adam!  Babalingka  Suka  a  go  si 
Karomangka  ko  Sorga;  go  Kangka- 
no  Ron  sa  Kapangondaya  sa  sadun 
sa  kabaya  Iyo;  go  di  Kano  pagobai 
sangka-i  a  Kayo,  ka  mbaloi  Kano  a 
pud  ko  da  Pamaginontolan, 

36.  Na  Miyapokas  siran  ro-o  o 
Shaitan,  go  Miyapaka-awa  iyan  Sir¬ 
an  ko  butad  Iran.  Na  Pitharo  Ami: 
A  tupad  Kano,  sa  so  sabaad  Ruka- 
no  na  ridowai  o  saba-ad.  Go  adun  a 
bagiyan  Niyo  ko  Lopa  a  Kaputha- 
kna-an  goKaoyaganTaman  ko  masa 
(o  Kapatai). 


37.  Na  adun  a  Miyasowa  o 
Adam  a  pho-on  ko  Kadnan  Niyan  a 
manga  Katharo,  na  Piyakataobat 
Iyan  Sukaniyan;  Ka  mata-an  a 
sukaniyan  na  sukaniyan  so  Pupha- 
narima  ko  Ta-obat  a  Makalimo-on. 


38.  Pitharo  Ami:  A  tupad  Kano 
pho-on  ko  Sorga  langon;  na  amai 
ka  adun  a  Makatalingoma  Rukano 
a  pho-on  Rakun  a  Torowan,  na  sa 
dun  sa  Monot  ko  Torowan  Ko,  na 
da-a  Pangandam  Iran,  go  di  siran 
Makamboko  (ko  Alongan  a  Maori). 


39.  Na  so  siran  a  da  Pamara- 
tiyaya  go  Piyakambokhag  iran  so 
manga  Ayat  Ami,  na  siran  man  i 
manga  tao  ko  Naraka;  sa  ron  siran 
non  ndun  Makakakal. 


40.  Hai  manga  Moriyatao  o  Is- 
rail!  Tatadumi  niyo  so  Limo  Akun  a 
so  ini  Pangalimo  Akun  rukano,  go 
tomana  niyo  so  diyandi  Akun  ruka¬ 
no  ka  tomanun  Ko  so  diyandi  ru¬ 
kano,  go  Sakun  bo  i  Kalukun  niyo. 


41.  Go  P  aratiyaya-a  niyo  so 
(Qur-an  a)  Initoron  Nakun  a  To- 

miyanto  ko  Matatangan  niyo,  go  di 
sukano  i  paganai  a  di  ron  Phara- 
tiyaya,  go  di  niyo  Phamasaan  so 
manga  Ayat  Akun  sa  arga  a  maito; 
go  Sakun  bo  i  Kalukun  niyo. 


42.  Go  di  niyo  khumbotun  ko 
bunar  so  ribat,  go  di  niyo  Phagu- 
m  a  -  a  so  bunar  a  sukano  na  katawan 
niyo. 


43.  Go  Pamayandugun  niyo  so 
Sambayang;  go  tonaya  niyo  so  Za- 
kat;  go  Roko  kano  a  pud  ko  Pu- 
phuroroko. 


44.  Ino  niyo  Pushogo-on  ko  man¬ 
ga  Manosiya  so  mapiya,  na  Pakali- 
lipatan  niyo  so  manga  ginawa  niyo, 
a  sukano  na  Kapuphangadi-an  niyo 
so  Kitab?  Ba  da-a  manga  sabot  iyo? 


45.  Na  Panguni  kano  sa  tabang 
sa  nggolalan  ko  Kapantang  a  go  so 
Kashambayang:  Na  Mataan  naya! 
A  titho  a  marugun,  inonta  bo  ko 
Khipangangalimbaba-an  (ko  Al¬ 
lah), - 


46.  A  siran  na  tatangkudun  niran 
a  Mata-an!  A  siran  na  Miputho-ona 
iran  so  Kadnan  niran,  go  Mata-an! 
A  siran  na  Ron  siran  Phamakan- 
dod. 


47.  Hai  manga  Moriyatao  o  Is- 
rail!  Tadumi  niyo  so  Limo  Akun  a 
so  ini  Pangalimo  Akun  rukano,  go 
Mata-an!  A  Sakun  na  inilubi  Ko 

sukano  ko  manga  Ka-adun  (ko 
miya-ona  a  masa). 


48.  Go  Kalukun  niyo  so  gawii  a 
da-a  Khiyogop  o  isa  ginawa  ko  isa 
ginawa  a  ipaito  bo  go  da-a  Khatar- 
ima-on  a  Safa-at,  go  da-a  khakowa- 
on  a  sambi,  go  di  siran  Khataban- 
gan. 


49.  Na  gowani  na  siyabut  Ami 
sukano  ko  pagtao  o  Pir-aon:  A  irar- 
asai  ran  rukano  so  marata  a  siksa, 
ka  Puphanombali-in  niran  so  man¬ 
ga  Wata  iyo  a  manga  Mama  na 
Phulamba-an  niran  so  manga  Babai 
rukano;  na  adun  a  matatago  ro-o 
man  a  tiyoba  a  pho-on  ko  Kadnan 
niyo  a  lubi  a  Mala. 


50.  Na  gowani  na  sirai  Ami  ru¬ 
kano  so  Kalodan  na  siyabut  Ami 
sukano  na  Inulud  Ami  so  Pagtao  o 
Pir-aon  a  sukano  na  kababantayan 
niyo. 


51.  Go  gowani  na  Miyakiphasa- 
da  Kami  ko  Musa  sa  pat  polo  gawi- 
i,  oriyan  niyan  na  kinowa  niyo  so 
Sapi  (a  Katohanan)  ko  oriyan  ni¬ 
yan,  na  sukano  na  Miyakanggolaola 
kano  sa  di  ontol. 


52.  Oriyan  niyan  na  Pimaapan 
Nami  sukano  ko  oriyan  no  to;  ka- 
angkano  Makapanalamat. 

53.  Na  gowani  na  inibugai  Ami 
ko  Musa  so  Kitab  go  so  Padoman: 
Ka-angkano  Mamaka-ontol. 

54.  Go  gowani  na  Pitharo  o 
Musa  ko  Pagtao  Niyan:  A  Hai 
Pagtao  Akun!  Mata-an!  A  sukano 
na  Miyabinasa  niyo  so  manga 
ginawa  niyo  sa  kiyakowa-a  niyo  ko 
Sapi  (a  Katohanan):  Na  Thaobat 
kano  ko  miyadun  rukano,  sa  Bonowa 
o  da  Makashala  so  Miyakashala 
rukano;  giyoto  man  i  mapiya  rukano 
si-i  ko  Kadnan  niyo.  Na  Piyakataobat 
kano  Niyan:  ka  Mata-an!  A  Suka- 
niyan  na  sukaniyan  so  puphanarima 
ko  ta-obat  a  makalimo-on. 


55.  Go  gowani  na  Pitharo  iyo:  A 
Hai  Musa!  Diyami  Suka  dun  Phar- 
atiyaya-an  taman  sa  di  Ami  mailai 
so  Allah  a  Mapayag,  na  Piyolang 
kano  o  Parti  a  sukano  na  kababan- 
tayan  niyo. 


56.  Oriyan  niyan  na  Inoyag  Ami 
sukano  ko  oriyan  o  Kiyapatai  niyo: 
Ka-angkano  Makapanalamat. 


57.  Go  ini  Payong  Ami  rukano  so 
Gabon  go  Piyakatoron  Ami  rukano 
so  Manna  go  so  (Papanok  a  Salwa, 
(sa  Pitharo  Ami  a:)  Kangkano  ko 
manga  pipiya  a  ini  Pagupur  Ami 
rukano:  Na  da  Kami  ran  kabinasa- 
i,  na  ogaid  na  so  manga  ginawa  iran 
i  Kiyabinasaan  niran. 


58.  Go  gowani  na  Pitharo  Ami: 
A  solud  kano  sangka-i  a  Ingud 
(a  Baital  Muqaddas),  na  Kangkano 
ron  sa  sadun  sa  kabaya  iyo  sa  ka- 
pangondaya;  go  solud  kano  ko  Pin- 

to  sa  Pangangalimbaba-an  kano,  go 
Tharo  kano  sa  Phakaponas  sa 
Dosa,  ka  Napin  Nami  rukano  so 
manga  Kasalaan  niyo  go  omanan 
Nami  (sa  balas  so  Miphipiyapiya. 


9  *£> 


59.  Na  siyambiyan  o  siran  a  da 
Pamaginontolan  sa  Katharo  a  sal- 
akao  ko  Pitharo  kiran;  na  Piyaka- 
toronan  Nami  so  siran  a  da 
Pamaginontolan  sa  siksa  a  pho-on 
ko  Langit,  sabap  ko  Kiyapanongk- 
lid  iran. 


60.  Na  gowani  na  ini  Panguni  sa 
inomun  o  Musa  so  pagtao  Niyan; 
na  Pitharo  Ami:  A  Buntolun  Ka  so 
Badas  Ka  ko  Ator  (na  inibuntol 
Iyan  non).  Na  Miyakambowaton 
so  sapolo  a  go  dowa  a  Bowalan. 
Na  Sabunar  a  kiyatokawan  o  omani 
isa  ka  Sagorompong  so  Saguba 
iran.  (Go  Pitharo  Ami:)  Kangkano 
go  inom  kano  ko  Pagupur  o  Allah, 
go  di  kano  Phangalandada  ko  Lopa 
a  Puphamakakaid  kano. 


61.  Na  gowani  na  Pitharo  iyo:  A 
Hai  Musa!  Diyami  dun  Khitigur  so 
Pangunungkun  a  sasasoson;  na  Pan- 
guniyangka  rukami  ko  Kadnan  Ka 
a  Pakagumawan  kami  Niyan  sa  pud 
ko  puphakatho-on  o  Lopa,  -a  lu- 
lutha-an  non,  go  Sikowa-on,  go  la- 
sona-on,  go  kodalis  on,  go  tiboyas 
on.  Pitharo  (o  Musa):  Ino  niyo 
pushambiya  ko  korang  so  mapiya? 
Tana  kano  sa  Bandar  a  Ingud,  ka 
Mata-an!  A  khakoa  niyo  so  Piyan- 

guni  niyo!  Na  Miyaadun  kiran  so 
Kahina-an  go  so  Kapakarondan;  go 
Miyakakholokog  siran  sa  Rarangit 
a  pho-on  ko  Allah.  Giyoto  man  na 
sabap  sa  Mata-an!  A  siran  na  da 
iran  Paratiyayaa  so  manga  Ayat  o 
Allah  go  Puphamono-on  niran  so 
manga  Nabi  sa  di  ontol.  Giyoto 
man  na  sabap  ko  Kiyandarowaka 
iran  go  so  Kiyapumalawani  ran. 


62.  Mata-an!  A  so  siran  a  Miya- 
maratiyaya,  go  siran  a  manga  Ya- 
hodi,  go  so  manga  Christian,  Goso 
manga  Sabi-in[1J  -na  sa  dun  sa  Mar- 
atiyaya-on  ko  Allah  go  so  Alongan 
a  Maori,  go  Nggalubuk  sa  mapiya, 
na  adun  a  bagiyan  niyan  a  balas 
kiran  sii  ko  kaduna  niran:  Go  da-a 
Pangandam  iran,  go  di  siran  Ma- 
kamboko  (ko  Alongan  a  Maori). 

63.  Na  gowani  na  tiyarima  Ami 
so  diyandi  iyo  ko  Kiniporoon  Nami 
ko  Kaporowan  niyo  ko  Palao:  (Go 
Pitharo  Ami:)  Kupiti  niyo  so  inibu- 
gai  Ami  rukano  Shabunsabunar  go 
tatadumi  niyo  so  madadalumon: 
Ka-an  kano  Makapanananggila. 


64.  Oriyan  niyan  na  tomiyali- 
khod  kano  ko  oriyan  noto:  Na  o 
da  so  Gagao  rukano  o  Allah  go  so 
Limo  Iyan,  na  miyabaloi  kano  dun 
a  pud  ko  Miyangalologi. 

65.  Na  Sabunsabunar  a  Kiyato- 
kawan  niyo  so  Mimamalawani  ru¬ 
kano  si-i  ko  Alongan  a  Sapto:  Na 


[1  ]  siran  so  pagtao  a  malalamba  siran  ko  okit  iran  ada-a  miya  tanto  a  agama  iran  a  khaonota 
niran,  go  siran  so  pagtao  a  puzimba  sa  manga  malaikat  odina  manga  bito-on. 

Pitharo  Ami  kiran:  A  mbaloi  kano  a 
manga  Amo,  a  Miyamakadapanas. 


66.  Na  biyaloi  Ami  Sukaniyan  a 
poringana  ko  masa  niyan  go  so 
oriyan  niyan,  go  thoma  ko  Khipa- 
nananggila. 


67.  Na  gowanina  Pitharo  o 
Musa  ko  pagtao  Niyan:  A  mataan! 
A  so  Allah  na  Isosogo  Iyan  rukano 
a  Kasombali  iyo  sa  Sapi.  Na 
Pitharo  iran:  Aino  Kamingka  kho- 
wa-a  kasablawan?  Pitharo  Iyan:  A 
Mulindong  Ako  ko  Allah  o  ba  Ako 
M  a-adun  a  pud  ko  da-a  manga 
Mulung  iyan! 


68.  Pitharo  iran:  A  Panguniyang- 
ka  rukami  ko  Kadnan  Ka  a  Paya- 
gun  Niyan  rukami  o  antonao-non  (a 
Sapi)!  Pitharo  Iyan:  A  Mata-an!  A 
so  Allah  na  Putharo-on  Niyan:  A 
Mata-an!  A  sukaniyan  na  Sapi  a  di 
Matowa  go  di  Mangoda,  katatang- 
kaan  ko  pagulutan  noto:  Na  Nggo- 
laola-a  niyo  so  Isosogo  rukano! 


69.  Pitharo  iran:  A  Panguniyang- 
ka  Rukami  ko  Kadnan  Ka  a  Paya- 
gun  Niyan  rukami  o  antona-a  i 
waruna  niyan.  Pitharo  (o  Musa): 
Mata-an  a  so  Allah  na  Putharo-on 
Niyan:  A  Mata-an!  A  sukaniyan  na 
Sapi  a  binaning,  a  maloto  so  war¬ 
una  niyan,  a  Phakabimban  ko  Phu- 
phamakailai  ron! 

70.  Pitharo  iran:  A  Panguniyang- 
ka  rukami  ko  Kadnan  Ka  a  Paya- 
gun  Niyan  rukami  o  antonao-non  a 
Sapi:  Ka  Mata-an!  A  so  manga  Sapi 
na  miyakapulilingowa  rukami:  Na 
Mata-an!  A  sukami  na  Omiyog  so 
Allah,  na  Mato-on  nami  dun. 


71.  Pitharo  (o  Musa):  Mata-an! 
A  so  Allah  na  Putharo-on  Niyan:  A 
Mata-an!  A  sukaniyan  na  Sapi  a  da 
marasai  sa  ba  Pundado  ko  Lopa  go 
di  iphamakaig  ko  manga  Pangoma- 
an;  da-a  Pa-awing  iyan  da-a  Palang 
iyan.  Pitharo  iran:  A  imanto  na 
Minitalingomangka  so  bunar.  Na 
siyombali  iran  noto,  go  maito  bo 
na  di  ran  Mapunggolaola. 


72.  Na  gowani  ko  Mamono  so 
isa  rukano  sa  tao  na  inisushundula 
iyo  to:  Na  so  Allah  i  Miyayag  ko 
Pagu-uma-an  niyo. 


73.  Na  Pitharo  Ami:  A  Papusun 
niyo  ron  so  saba-ad  ko  Sapi.  Lagid 
man  noto  a  Kapagoyaga  o  Allah  ko 
Miyamatai  go  Puphaki-ilai  Niyan 
rukano  so  manga  Tanda  Iyan:  Ka- 
an  niyo  gi-i  manggudaguda. 


74.  Oriyan  niyan  na  mithugas  so 
manga  poso  iyo  ko  oriyan  noto:  Na 
sukaniyan  na  lagid  o  Ator  o  di  na 
lawanon  sa  katugas.  Ka  Mata-an!  A 
so  saba-ad  ko  Ator  na  Sabunar  a  so 
Puphakambowaton  so  manga  Law- 
asaig;  go  Mata-an!  A  so  saba-adon 
na  Sabunar  a  so  Pukhabungkag  na 

Puphakagumao  ron  so  ig:  go  Mata- 
an!  A  so  saba-adon  na  Sabunar  a  so 
Pukhaolog  sa  pho-on  ko  kaluk  ko 
Allah.  Na  kuna  a  ba  kalilipati  o 
Allah  so  gi-i  niyo  Nggolaola-an. 

75.  A  ti  i-inamun  niyo  a  Kapar- 
atiyaya-a  iran  rukano?  -A  Sabunar 
a  adun  a  salompok  kiran  a  Pupha- 
makinugun  niran  so  Katharo  o 
Allah,  na  oriyan  niyan  na  Pupha- 
magalinun  niran  k6  oriyan  o  Kiya- 
sabota  iran  non  a  siran  na 
katawan  niran. 

76.  Go  igira-a  minitho-ona  iran 
so  Miyamaratiyaya,  na  Tharo-on 
niran:  A  Miyaratiyaya  kami:  Na 
igira-a  miyakandod  so  saba-ad  kir¬ 
an  ko  saba-ad,  na  Tharo-on  niran: 
A  ino  niyo  kiran  Puphanonotholana 
so  Piyakitokawan  rukano  o  Allah,  a 
khikarina  iran  rukano  to  si-i  ko 
Kadnan  niyo?  -Bada-a  manga  Sabot 
iyo? 

77.  Ba  iran  ndi  katawi  a  Mata- 
an!  A  so  Allah  na  katawan  Niyan  so 
isosolun  niran  go  so  Papayagun  nir¬ 
an? 

78.  Na  adun  a  pud  kiran  a  manga 
Ummi  1  .  a  da-a  katawan  niran  ko 
Kitab,  a  rowar  ko  manga  Siyarang- 
koni,  go  da  (a  katawan  niran)  in- 
onta  na  Puphagantangan  siran. 

79.  Na  so  sangat  a  siksa  na  ba- 
giyan  o  siran  a  Ipuphanorat  iran  ko 
Kitab  so  manga  lima  iran,  (adi  iran 


[1J  Siran  so  di  manga  tata-o  shorat  ago  matiya  ko  manga  Yahodee, 

mbaba-a-sun),  oriyan  niyan  na  gi-i 
ran  Tharo-on:  A  giya-i  na  pho-on 
ko  Allah,  ka  kagiya  a  ipuphamasa 
iran  noto  sa  arga  a  maito!-  Na 
sangat  a  siksa  a  bagiyan  niran  po- 
on  ko  Kinipanoratun  non  o  manga 
lima  iran,  go  sangat  a  siksa  a  bagi¬ 
yan  niran  po-on  ko  gi-i  ran  non 
khisokatun. 


80.  Go  Pitharo  iran:  A  da  dun  a 
kakhasukho  a  rukami  o  Apoi  inonta 
bo  ko  manga  Alongan  a  mabibi- 
lang:  Tharowangka  (Ya  Muham¬ 
mad):  Ba  kano  miyakakowa  si-i  ko 
Allah  sa  diyandi,  na  di  Pundorat  so 
Allah  ko  diyandi  Iyan?  Antawa-a 
gi-i  niyo  Tharoon  makapantag  ko 
Allah  so  da-a  mulung  iyo  ron? 


81.  Owai  man,  sa  dun  sa  Ngga- 
lubuk  sa  marata,  go  katangkali  su- 
kaniyan  o  kasalaan  niyan,  -na  siran 
man  i  manga  tao  ko  Naraka:  Sa  ron 
siran  non  ndun  Makakakal. 


82.  Na  so  Miyamaratiyaya  go 
Pinggalubuk  Iran  so  manga  pipiya, 
na  siran  man  i  manga  tao  ko  Sorga: 
Sa  ron  siran  non  ndun  Makakakal. 

83.  Na  gowani  na  Tiyarima  Ami 
so  mailot  a  diyandi  o  manga  Mor- 
iyatao  o  Israil  (go  Pitharo  Ami:) 
Da-a  Pushowasowata  niyo  a  inonta 
so  Allah;  go  (Phiyapiya  i  niyo)  so 
mbala  a  Lokus  sa  tanto  a  Kaphiya- 
piya  go  so  adun  a  Katotonganai 
ron,  go  so  manga  Wata  a  ilo  go  so 

manga  Miskin;  go  Tharo  kano  ko 
manga  Manosiya  sa  Mapiya;  go 
Pamayandugun  niyo  so  Sambayang; 
go  tonaya  niyo  so  Zakat.  Oriyan 
niyan  na  Mimbarapaling  kano,  in- 
onta  so  maito  a  pud  rukano, 
a  sukano  na  tomatalikhod  kano. 


84.  Na  gowani  na  Tiyarima  Ami 
so  mailot  a  diyandi  iyo:  Sa  di  niyo 
phamakaragira-in  so  manga  rogo  (o 
saba-ad)  rukano,  go  di  niyo  mboga- 
on  so  saba-ad  rukano  ko  manga 
Ingud  iyo:  Na  oriyan  niyan  na 
miyagikral  kano,  a  sukano  na  ka- 
shasaksi-an  niyo. 


85.  Oriyan  niyan  na  sukano  wai, 
na  Puphamono-on  niyo  so  saba-ad 
rukano,  go  Puphakaawa-an  niyo  so 
isa  ka  Sagorompong  rukano  ko 
manga  Ingud  iran;  gi-i  niyo  Thata- 
banga-an  kiran  so  dosa,  go  so  Ka- 
pakipuriridowai;  na  amai  ka 
makatalingoma  siran  rukano  a  khi- 
kabibiyag  na  phaga-onun  niyo  siran  (a 
Tamok),  a  sukaniyan  na  Kiyaram 
rukano  so  kapaka-awa-a  kiran.  Ino 
a  Paparatiyaya-an  niyo  so  saba-ad 
ko  Kitab,  na  Phagongkirun  niyo  so 
saba-ad?  Na  da-a  balas  ko  tao  a 
Punggolaola  ro-o  a  pud  rukano  a 
rowar  ko  Kahina-an  ko  Kaoya- 
goyag  ko  Doniya,  go  so  Alongan  a 
Qiyamah  na  Phakandodun  siran  ko 
Minitaralo  a  siksa.  Na  kuna  a  ba 
Kalilipati  o  Allah  so  gi-i  niyo  Nggo- 
laola-an. 

86.  Siran  man  so  ini  Pamasa  iran 
ko  Kaoyagoyag  ko  Doniya  so 
Akhirat:  Na  di  kiran  Phagukhapu- 
khapun  so  siksa  go  di  siran  khata- 
bangan. 


87.  Na  Sabunsabunar  a  ini  bugai 
Ami  ko  Musa  so  Kitab  go  Piya- 
kathondotondog  Ami  ko  oriyan  ni- 
yan  so  manga  Sogo;  go  ini  bugai 
Ami  ko  Isa  a  Wata  o  Maryam  so 
manga  Rarayag  a  Karina  go  ini 
bagur  Ami  Ron  so  (Jibril  a)  Niyawa 
Soti.  Ino  a  oman  i  Makatalingoma 
rukano  a  Sogo  na  sabap  sa  di  kha- 
baya-an  o  manga  ginawa  niyo,  na 
Pumaratabatan  niyo?  -Na  adun  a 
isa  ka  Sagorompong  a  Piyakambo- 
khag  iyo,  go  adun  a  isa  ka  Sagor¬ 
ompong  a  Puphamono-on  niyo! 


88.  Go  Pitharo  iran  (sa  Kapama- 
gompat):  A  so  manga  poso  ami  na 
khikapupuno.  Na  kuna,  ka  Pimor- 
ka-an  siran  o  Allah  sabap  ko  da 
iran  Kaparatiyaya:  Ka  miyaka-ito 
ito  a  Paratiyaya  iran. 


89.  Go  kagiya  a  adun  a  Miyaka- 
talingoma  kiran  a  Kitab  a  pho-on 
ko  Allah,  a  Tomiyanto  ko  Kitab  a 
shisi-i  kiran,  -a  aya  butad  iran  sa 
paganai  na  Puphangunin  niran  a 
Kapugusa  iran  ko  da  Pamaratiyaya, 
-na  kagiya  a  Makatalingoma  kiran 
so  (Muhammad  a)  miyakilala  iran, 
na  Inongkir  iran  noto  na  so  Morka 
o  Allah  na  san  ko  da  Pamaratiyaya. 


Al-Baqarah-2 


Part  I 


t  3 j2J\ 


90.  Mikharatarata  so  Piphasa-an 
niran  ko  manga  ginawa  iran,  a  so  di 
ran  Kapaparatiyayaa  ko  Initoron  o 
Allah,  kadungki  sa  Kiputhoronun  o 
Allah  ko  Limo  Iyan  ko  kabaya  Iyan 
ko  manga  Oripun  Niyan:  Na  miya- 
kakholokog  siran  sa  Rarangit  ra- 
khus  o  isa  Rarangit.  Na  adun  a 
bagiyan  o  da  Pamaratiyaya-a  siksa 
a  Phakahina. 


91.  Na  igira-a  Pitharo  kiran:  A 
Paratiyaya-a  niyo  so  (Kitab  a)  In¬ 
itoron  o  Allah,  na  Tharo-on  niran: 
A  Paparatiyaya-an  nami  so  (Kitab 
a)  Initoron  rukami:  Na  di  ran  Pa¬ 
paratiyaya-an  so  salakao  ron,  a  Su- 
kaniyan  so  bunar  a  Tomiyanto  ko 
Kitab  a  shisi-i  kiran.  Tharowangka 
kiran  (Ya  Muhammad):  Ino  niyo 
Puphamonowa  so  manga  Nabi  o 
Allah  gowani,  o  sukano  na  Mapa- 
paratiyaya  kano? 


92.  Na  Sabunsabunar  a  Minita- 
lingoma  rukano  o  Musa  so  manga 
Rarayag  a  Karina;  oriyan  niyan  na 
kinowa  niyo  so  Sapi  (a  Katohanan) 
ko  oriyan  niyan,  sa  sukano  na 
Miyakanggolaola  kano  sa  di  ontol. 


93.  Na  gowani  na  Tiyarima  Ami 
so  diyandi  iyo  ko  Kiniporoon  Nami 
ko  Kaporowan  niyo  ko  Palao  (go 
Pitharo  Ami:  Kupiti  niyo  so  inibu- 
gai  Ami  rukano  Shabunsabunar,  go 
Pamakinuga  niyo:  Na  Pitharo  iran: 
A  Piyamakinugami,  go  siyangka 
ami:  Na  Piyakasunup  kiran  ko 

manga  poso  iran  so  (kabaya  sa 
Kasimba)  sa  Sapi  sabap  ko  Kiya- 
ongkir  iran.  Tharowangka:  A  Mi- 
kharatarata  so  Ipushogo  rukano  o 
Paratiyaya  niyo  o  sukano  na  Khi- 
paparatiya! 


94.  Tharowangka:  A  o  Miya- 
adun  a  ruk  iyo  so  Ingud  a  Maori, 
si-i  ko  Allah,  sa  Tolabos,  a  di  ron 
pud  so  manga  Manosiya,  na  shin- 
gayo  a  niyo  so  Kapatai,  o  sukano 
na  Mumamata-an  kano. 


95-  Na  di  ran  ndun  noto  shin- 
gayo-on  sa  tanitiyasa,  sabap  ko 
(dosa  a)  Mini-ona  o  manga  lima 
iran.  Na  so  Allah  i  lubi  a  Mata-o 
ko  da  Pamaginontolan. 


96.  Na  Ibut  ka  mato-on  ICa  siran 
ndun,  a  lubi  a  mala  i  inam  ko 
manga  Manosiya  ko  Kaoyagoyag,- 
go  lubi  (mala-i  inam)  a  di  so  Miya- 
manakoto:  Makangunanguna  so 
pishakatawan  kiran  a  o  ba  bo  Ma- 
kaphagomor  sa  Sanggibo  ragon:  Na 
di  sukaniyan  mipakawatan  ko  siksa 
o  Kapakapagomor  iyan  (sa  Sanggi¬ 
bo  ragon).  Na  so  Allah  i  lubi  a 
Phagilai  ko  gi-i  ran  Nggolaola-an. 


97.  Tharowangka:  A  sa  dun  sa 
mabaloi  a  ridowai  o  Jibril!-  Na 
Mata-an!  A  Sukaniyan  na  Initoron 
Niyan  so  Qur-an  ko  poso  o  Ka  (Ya 
Muhammad),  sabap  sa  Sogowan  o 
Allah,  a  Tomiyanto  ko  Kitab  a 
Miya-ona  an  Niyan,  go  Torowan 

go  Thothol  a  mapiya  a  bagiyan  o 
Miyamaratiyaya,- 


98.  Sa  dun  sa  mabaloi  a  ridowai 
o  Allah  a  go  so  manga  Malaikat 
Iyan  go  so  manga  Sogo  Iyan,  go 
so  Jibirl,  go  so  Mikail,-  na  Mata- 
an!  A  so  Allah  na  ridowai  o  da 
Pamaratiyaya. 

99.  Na  Sabunsabunar  a  Tiyoro- 
nan  Nami  Suka  (Ya  Muhammad)  sa 
manga  Ayat  a  manga  Rarayag;  na 
da-a  Magongkiron  a  rowar  ko  man¬ 
ga  songklid. 


100.  Ino  a  oman  siran  Makin- 
diyandi,  sa  isa  a  diyandi  na  ibow- 
ang,  o  isa  kiran  ka  Sagorompong?- 
Kuna,  ka  kadakulan  kiran  na  di 
Mapaparatiyaya. 


101.  Na  kagiya  a  adun  a  Miya- 
katalingoma  kiran  a  Sogo  a  pho-on 
ko  Allah,  a  Tomiyanto  ko  Kitab  a 
shisi-i  kiran,  na  i  nibowang  o  isa  ka 
Sagorompong  a  pud  ko  siran  a  bi- 
gan  ko  Kitab,  so  Kitab  o  Allah  ko 
tampar  ko  manga  likod  iran,  lagid  o 
ba  iran  ndi  katawi! 


102.  Go  Inonotan  niran  so  Pum- 
batiya-an  o  manga  Shaitan  ko  Kan- 
dadato  o  Sulaiman:  Na  kuna  a  ba 
Mikhapir  so  Sulaiman,  na  ogaid  na 
so  manga  Shaitan  i  Mikhapir,  ka 
ipuphangundao  iran  ko  manga 
Manosiya  so  Sihir,  go  so  Initoron 
ko  dowa  Malaikat  sa  Ingud  a  Babil 

so  Harut  a  go  so  Marut.  Na  da-a 
Pagundao-wan  niran  non  a  isa  bo  o 
di  ran  Matharo:  A  Mata-an!  A  su- 
kami  na  matag  tupung;  na  di  ka 
Pukhapir.  Na  Puphaganadun  niran 
sa  dowa  oto  so  Pukhasabapan  sa  gi- 
i  ran  Kapakambulaga  ko  tao  a  go 
so  Karoma  niyan.  Na  da-a  Khabi- 
nasa-an  niran  non  a  isa  bo  inonta  a 
sabap  sa  idin  o  Allah.  Na  Mapu- 
phaganad  iran  so  Phakabinasa  kir- 
an,  go  di  kiran  Phakaompiya.  Na 
Sabunsabunar  a  kiyatokawan  niran 
a  Mata-an  a  so  tao  a  miyatomo  iyan 
noto  na  da-a  bagiyan  niyan  ko 
Akhirat  a  Kamapiya-an.  Na  Mata- 
an  a  Mikharatarata  so  Piphasa-an 
niran  ko  manga  ginawa  iran,  o  siran 
na  katawi  ran! 


103.  Na  o  ba  siran  ndun  Miyar- 
atiyaya  na  go  siran  Miyananggila, 
na  Matatangkud  a  so  balas  a  pho- 
onjko  Allah  na  aya  thomo,o  siran  na 
katawi  ran! 


104.  Hai  Miyamaratiyaya!  Di 
niyo  Putharowa  (ko  Nabi)  so  Raina, 
aya  Tharowa  niyo  na  Unzurna'1  ,  go 
Pamakinuga  niyo:  Na  adun  a  bagi¬ 
yan  o  da  Pamaratiyaya  a  siksa  a 
Malipudus. 

105.  Di  khabayan-an  o  da  Pa¬ 
maratiyaya  a  pud  ko  adun  a  Kitab 


[1]  di  niyo  Putharoa  ko  Nabi  ilayangka  so  butad  ami  go 

pulombatingka  rukami  ka  anami  sabota  so  dingkataro-on,  go  aya 
tharoa  niyo  sambi  anan:  ilaya  kamingka  go  so  butad  ami. 

iyan,  go  so  Miyamanakoto,  so  Ki- 
puthoronun  rukano  ko  mapiya  a 
pho-on  ko  Kadnan  niyo.  Na  so 
Allah  na  Ipuphamili  Iyan  so  Limo 
Iyan  ko  tao  a  kabaya  Iyan-ka  so 
Allah  i  khiruk  ko  Gagao  a  lubi  a 
Mala. 


106.  Sa  dun  sa  iputharug  Ami  (a 
Kokoman  a  Ayat  o  di  na  Pakilipa- 
tan  Nami  Sukaniyan,  na  Pumbugai 
Kami  sa  Mapiya  a  di  Sukaniyan  o 
di  na  so  lagid  iyan:  Bangkadi  katawi 
a  Mata-an!  A  so  Allah  na  so  lango- 
wan  taman  na  Gaos  Iyan? 


jj 


107.  Bangkadi  katawi  a  Mata-an! 
A  so  Allah  i  Khiruk  ko  Kapa-ar  ko 
manga  Langit  a  go  so  Lopa?  Na  da- 
a  bagiyan  niyo  a  salakao  ko  Allah  a 
Panarigan  go  Phakatabang. 


108.  Ba  niyo  pun  kabaya  a  Man- 
guni  kano  ko  Sogo  rukano  lagid  o 
Kiyapanguni-i  ko  Musa  gowani?  Na 
sa  tao  a  shambi-in  niyan  ko  Kaong- 
kir  so  Paratiyaya,  na  Sabunar  a 
Miyapokas  ko  ontol  a  lalan. 


109.  Miyashinganin  o  Madakul 
ko  adun  a  Kitab  iyan  a  oba  kano 
iran  bo  Maphakakasoi  ko  oriyan  o 
Kiyaparatiyaya  niyo,  ko  Kakakapir 
iyo,  Kadunki  a  pho-on  ko  manga 
ginawa  iran,  ko  oriyan  o  Kiyapayag 
kiran  o  bunar:  Na  Puma-ap  kano  go 
Dapaya  niyo,  taman  sa  italingoma  o 

Allah  so  Sogowan  Niyan;  Mata-an! 
A  so  Allah  na  so  langowan  taman 
na  Gaos  Iyan. 


110.  Na  Pamayandugun  niyo  so 
Sambayang  go  tonaya  niyo  so  Za- 
kat:  Ka  sa  dun  sa  iyona  niyo  a  ruk  o 
manga  ginawa  niyo  a  mapiya,  na 
Khato-on  niyo  to  si-i  ko  Allah:  Ka 
Mata-an!  A  so  Allah  na  so  gi-i  niyo 
Nggolaolaan  na  Phagila-in  Niyan. 


111.  Na  Pitharo  iran:  A  da  dun  a 
Phakasolud  ko  Sorga  a  rowar  ko 
mimbaloi  a  manga  Yahodi  o  di  na 
manga  Christian.  Giyoto  na  manga 
ongaya  iran.  Tharowangka:  A  bu- 
gan  niyo  i  Karina  niyo  o  sukano  i 
manga  bunar. 


112.  Aya  bunar,-  na  sa  dun  sa 
Imbayorantang  iyan  a  ginawa  niyan 
ko  Allah  a  sukaniyan  na  Phipiya- 
piya,  -na  adun  a  bagiyan  niyan  a 
balas  rukaniyan  si-i  ko  Kadnan  ni¬ 
yan;  go  da-a  Pangandam  iran,  go  di 
siran  Makamboko  (ko  Alongan  a 
Maori). 


113.  Na  Pitharo  o  manga  Yaho¬ 
di:  A  da  so  manga  Nasrani  ko  Aga- 
ma  ontol;  go  Pitharo  o  manga 
Christian:  A  da  so  manga  Yahodi 
ko  Agama  ontol.  A  siran  na  Kapu- 
phangadi-an  niran  so  Kitab.  Isha- 
nanan  a  Pitharo  o  siran  a  da-a 
manga  mulung  iyan  so  lagid  o 
Katharo  iran;  Na  so  Allah  i  Kho- 

kom  kiran  ko  Alongan  a  Qiyamah 
ko  di  iran  Phagayonayonan. 


114.  Na  ba  adun  a  lawan  a  Dar- 
owaka  ko  tao  a  ini  panapar  iyan  so 
Manga  Masjid  o  Allah,  ko  Kapu- 
kha-aloi  ron  o  ngaran  Niyan?  -go 
Piyanamaran  niyan  Nggalubuk  a 
Kagunukiron?  Siran  man  na  da-a 
Phamakasolud  kiran  non  a  ba  di 
Puphanga-aluk[  .  Adun  a  bagiyan 
niran  ko  Doniya  a  Kahina-an,  go 
adun  a  bagiyan  niran  ko  Akhirat  a 
siksa  a  lubi  a  Mala. 


115.  Na  ruk  o  Allah  so  Subangan 
go  so  Sudupan:  Na  apiya  anda  kano 
pakasangora,  na  ro-o  dun  so  Pu- 
phangadapan  ko  Allah.  Mata-an! 
A  so  Allah  na  Rangkom[2%  a 
Mata-o. 

116.  Na  Pitharo  iran:  A  komino- 
wa  so  Allah  sa  Wata  Iyan:  Soti 
Sukaniyan.  -Kuna,  ka  ruk  Iyan  so 
nganin  a  shisi-i  ko  manga  Langit  go 
so  Lopa:  Tanan  non  Puphangongo- 
notan. 

117.  Mimba  -as  ko  manga  Langit 
a  go  so  Lopa:  Na  igira-a  adun  a 
Ipunggolalan  Niyan  a  showa-an,  na 
aya  bo  a  Putharoon  Niyan  non:  Na 
kon1 2 [3],  na  Khaadun. 


[1]  Siranoto  so  mga  songkulid  a  di  khapakai  ko  butad  iran  oba  siran 
pusholud  ko  mga  Masjid  inonta  o  aya  mambubutad  iran  na  pupa  manga 
alukun  go  puphanga  awan  sa  siksa. 

[2]  Maolad  so  Limo  iyan  ko  manga  Oripun  iyan. 

[3]  Ma-adunka. 

118.  Na  Pitharo  o  siran  a  da-a 
manga  mulung  iyan:  A  ino  kami  di 
Pumbitiyara-in  o  Allah?  O  di  na 
adun  a  Makatalingoma  rukami  a 
Tanda?  Ishanaya  a  Pitharo  o  siran 
a  Miya-ona  an  niran  so  lagid  o 
Katharo  iran.  Miyakandatar  so 
manga  poso  iran.  Sabunar  a 
Piyayag  Ami  so  manga  Tanda  ko 
pagtao  a  Khitotomangkud. 


119.  Mata  -an  a  sukami  na 
siyogo  ami  Suka  (Ya  Muhammad) 
ka-an  Mapayag  so  bunar  a  Pupha- 
manothol  ko  Mapiya  go  Puphama- 
kaiktiyar:  Na  kuna  a  ba  Ruka 
Pagisha-an  so  manga  tao  ko  (Naraka) 
Jahim. 


120.  Na  di  Ruka  dun  Khasowat 
so  manga  Yahodi  go  so  manga 
Christian  taman  sa  Dingka  Onotan 
so  okit  iran.  Tharowangka:  A 
Mata-an!  A  so  Torowan  o  Allah,  - 
na  Sukaniyan  so  Torowan,  Na  Ibut 
ka  o  Onotingka  so  manga  kabaya 
iran  a  ribat  ko  oriyan  o  Kiyapaka- 
talingoma  Ruka  o  Kata-o,  na  da-a 
mambagiyan  Ka  a  pho-on  ko  Allah 
a  Panarigan  go  da-a  Phananabang. 


121.  So  siran  noto  a  inibugai  Ami 
kiran  so  Kitab  a  Puphangadi-an 
niran  ko  ontol  a  Kapangadi  iron: 
Na  siran  man  i  Mapaparatiyaya-on: 
Na  sa  dun  sa  di  ron  Maratiyaya,  -na 
siran  man  na  siran  so  manga  logi. 


122.  Hai  manga  Moriyatao  o  Is- 
rail!  Tatadumi  niyo  so  Limo  Akun  a 

so  ini  Pangalimo  Akun  rukano,  go 
Mata-an!  A  Sakun  na  inilubi  Ko 
sukano  ko  manga  Kaadun  (ko  masa 
niyo). 


123.  Go  kalukun  niyo  so  gawii  a 
da-a  Khiyogop  o  isa  ginawa  ko  isa 
ginawa  a  maito  bo,  go  da-a  khatar- 
ima-on  a  sambi^1-1  go  da-a  Phakang- 
gai  ron  a  gona  a  Safa-at  go  di  siran 
Khatabangan. 

124.  Na  gowani  na  adun  a  ini 
tupung  ko  Ibrahim  o  Kadnan  Niyan 
a  manga  Katharo,  na  Tiyarotop 
Iyan  noto:  Pitharo  Iyan:  A  Mata- 
an!  A  Sakun  na  mbalowin  Nakun 
Suka  ko  manga  Manosiya  a  Khao- 
notan.  Na  Pitharo  (o  Ibrahim):  A 
go  so  pun  so  manga  Moriyatao 
Akun!  Pitharo  (o  Allah):  A  di 
ishampai  so  diyandi  Akun  ko  da 
Pamaginontolan. 


125.  Na  gowani  na  biyaloi  Ami 
so  Baitullah  a  Kalimodan  o  manga 
Manosiya  go  Panarigan;  na  kowa 
kano  ko  Tinindugan  o  Ibrahim  sa 
gi-i  Shambayangan;  na  ini  Sogo 
Ami  ko  Ibrahim  a  go  so  Ismail,  a 
Sotiya  Iran  so  Walai  Akun  a  bagi- 
yan  o  gi-i  Thatawaf,  go  so  Pupha- 
magi’  itikaf,  go  so  Puphuroroko,  a 
Puphamanojiod, 


126.  Na  gowani  na  Pitharo  o 
Ibrahim:  A  Kadnan  Ko,  Baloyang- 


[1]  Sanggar  a  kilidas  iyan  pho-on  ko  siksa 

ka  ini  a  Ingud  a  Panarigan,  go 
Riskhi-ingka  so  tao  ron  ko  manga 
Onga,  -a  so  Miyamaratiyaya  kiran 
ko  Allah  go  so  Alongan  a  Maori. 
Pitharo  (o  Allah):  A  go  so  Tao  a  da 
Paratiyaya,  -ka  Phakasawitun  Ko 
sukaniyan  sa  maito  (ko  Doniya) 
oriyan  niyan  na  Pakaphangubon- 
gungko  ko  siksa  ko  Naraka,  -a  Mi- 
kharatarata  a  khabolosan! 


127,  Na  gowani  ko  Ipuphoro  o 
Ibrahim  so  manga  onayan  o  Baitul- 
lah  go  so  Ismail:  (Na  Pitharo  Iran): 
Kadnan  Nami!  Tarima-angka  Ru- 
kami  ya-i:  Ka  Mata-an!  A  Suka  na 
Suka  so  Puphakanug,  a  Mata-o. 


128.  Kadnan  Nami!  Go  baloya 
Kamingka  a  dowa,  a  Mbabayoran- 
tang  Ruka,  go  so  saba-ad  ko  manga 
Moriyatao  Ami,  a  pagtao  a  Mba- 
bayorantang  Ruka;  go  Pakisowa-an 
Ka  Rukami  so  manga  okit  Ami;  go 
Pakataobata  Kamingka;  ka  Mata- 
an!  A  Suka  na  suka  so  Puphanarima 
ko  ta-obat,  a  Makalimo-on. 


129.  Kadnan  Nami!  go  Pakatin- 
dugingka  Siran  sa  Sogo  a  pud  kiran, 
a  Kapuphangadi-an  Niyan  kiran  so 
manga  Ayat  Ka  go  Mindao  Niyan 
kiran  so  Kitab  go  so  Hadith,  go 
Makasoti  Kiran:  Ka  Mata-an!  A 
Suka  na  Suka  so  Domada-ag,  a 
Maongangun. 


130.  Na  ba  adun  a  khagowad  ko 
okit  o  Ibrahim  a  rowar  ko  tao  a 

Liyalong  iyan  a  ginawa  niyan?  Na 
Sabunsabunar  a  Tinindos  Ami  Su- 
kaniyan  sa  Doniya:  Go  Mata-an!  A 
Sukaniyan  si-i  sa  Akhirat  na  pud 
dun  ko  manga  Bilangatao. 

131.  Gowani!  Na  Pitharo-on  o 
Kadnan  Niyan:  A  Mbayorantang 
Ka:  Na  Pitharo  Iyan:  A  Mimbayor- 
antang  Ako  ko  Kadnan  o  manga 
Ka-adun. 


132.  Na  ini  Thanan  noto  o  Ibra¬ 
him  ko  manga  Wata  Iyan,  go  so 
Yaqoub;  (Pitharo  Iyan:)  Hai  manga 
Wata  Ko!  Mata-an!  A  so  Allah  na 
Tinindos  Iyan  Rukano  so  Dinul 
Islam;  na  o  ba  Kano  Mamatai  sa 
di  Kano  Makambabayorantang  (ko 
Allah). 


133.  Ba  kano  khipakadadarpa 
gowani  ko  makarani  ko  Yaqoub 
so  Kapatai?  A  sa  maoto,  na  Pitharo 
Iyan  ko  manga  Wata  Iyan:  Antona- 
a  i  Shimba-an  Niyo  ko  oriyan  Ko? 
Na  Pitharo  Iran:  A  aya  Shimba-an 
Nami  na  so  Tohan  Ka  go  Tohan  o 
manga  Lokus  Ka,  -a  so  Ibrahim,  go 
so  Ismail,  go  so  Ishaq,  -a  Tohan  a 
isa  isa:  Go  Sukami  na  ron  Kami 
Mbabayorantang. 


134.  Giyoto  man  na  pagtao  a 
miya-ipos  dun;  a  ruk  Iyan  so  Ping- 
galubuk  Iyan,  go  ruk  iyo  so  Pingga- 
lubuk  iyo!  Na  di  rukano  ipagisha  so 
Pinggolaola  Iran! 

135.  Na  Pitharo  iran:  A  mbaloi 
kano  a  manga  Yahodi  o  di  na  man¬ 
ga  Christian  ka-angkano  Matoro. 
Tharowangka:  A  kuna!  (Ka  aya 
Pagonotan  nami  na)  so  okit  o  Ibra¬ 
him  a  Shasalimbotawan,  go  di  pud 
ko  manga  Pananakoto. 


136.  Tharowa  niyo:  A  Piyara- 
tiyaya  mi  so  Allah,  go  so  (Qur  -an 
a)  Initoron  rukami,  go  so  Initoron 
ko  Ibrahim,  go  so  Ismail,  go  so 
Ishaq,  go  so  Yaqoub,  go  so  manga 
Moriyatao  Niyan,  go  so  inibugai  ko 
Musa  go  so  Isa,  go  so  inibugai  ko 
manga  Nabi  a  pho-on  ko  Kadnan 
niran:  Da-a  shalbo-on  nami  Kiran  a 
isa  bo:  Go  sukami  na  Ron  Kami 
Mbabayorantang. 


137.  Na  amai  ka  Paratiyayaan 
niran  so  Piyaratiyaya  Niyo  Sukani- 
yan,  na  Sabunar  a  Matoro  siran;  na 
o  Talikhod  siran,  na  siran  ndun  i 
miyatago  ko  Kashoransorang;  na 
Pulindingung  Ka  kiran  ndun  o  Al¬ 
lah,  ka  Sukaniyan  so  Puphakanug, 
a  Mata-o. 


138.  (Onoti  niyo  so)  okit  o  Allah: 
Ka  ba-adun  a  lubi  a  Mapiya  a  di  so 
Allah  i  okit?  Go  Sukami  na  aya  Mi 
Sukaniyan  gi-i  Showasowatun. 


139.  Tharowangka:  A  ino  kano 
Rukami  gi-i  Pakiphawala  makapan- 
tag  ko  Allah,  a  Sukaniyan  so  Kad- 
nan  Nami  go  Kadnan  niyo;  na  ruk 
Ami  so  manga  Galubuk  Ami  na  ruk 

iyo  so  manga  Galubuk  iyo;  go  Su- 
kami  na  Ron  Kami  Thotolabos? 


140.  Ino  niyo  gi-i  Tharowa:  A 
Mata-an!  A  so  Ibrahim,  go  so  Is¬ 
mail,  go  so  Ishaq,  go  so  Yaqoub  go 
so  manga  Moriyatao  Niyan  na  siran 
na  manga  Yahodi  o  di  na  manga 
Chrisitan?  Tharowangka:  A  ba  su- 
kano  i  lubi  a  Mata-o  antawa-a  so 
Allah?  Na  ba-adun  a  lawan  a  Dar- 
owaka  ko  tao  a  miyaguma  sa  Ka- 
shasaksian  niyan  pho-on  ko  Allah? 
Ka  kuna  a  ba  Kalilipati  o  Allah  so 
gii  niyo  Nggolaola-an! 

141.  Giyoto  man  na  pagtao  a 
miya-ipos  dun;  a  bagiyan  niyan  so 
Pinggalubuk  iyan,  na  bagiyan  niyo 
so  Pinggalubuk  iyo!  Go  di  rukano 
ipagisha  so  Pinggolaola  iran: 


142.  Putharo-on  o  manga  lalong 
ko  manga  Manosiya:  A  antona-a  i 
miyaka-alin  kiran  ko  Pukhibulatun 
niran  a  so  thatakna-an  niran?  Thar¬ 
owangka  (Ya  Muhammad):  A  ruk  o 
Allah  so  Subangan  a  go  so  Sudu- 
pan:  Thoro-on  Niyan  so  tao  a  ka- 
baya  Iyan  ko  okit  a  Maka-o  ontol. 


143.  Na  lagid  oto  a  biyaloi  Ami 
sukano  a  pagtao  a  pishokodan,  ka- 
angkano  mabaloi  a  manga  saksi  ko 
manga  Manosiya,  go  mabaloi  so 
Sogo  a  saksi  rukano;  na  da-a  iniba- 
loi  Ami  ko  Kiblat  a  so  Pithakna-an 
Ka  Sukaniyan,  inonta  na-a  Nami 
Mapunto  so  Magonot  ko  Sogo  ko 

tao  a  Pumbashowi  ko  Kakakapiri 
ron.  Na  Mata-an  naya  a  miyabaloi 
a  tonganai  a  marugun,  inonta  bo  ko 
siran  a  Tiyoro  o  Allah.  Na  da  ko 
Allah  i  ba  Niyan  ilanga  so  Para- 
tiyaya  niyo.  Ka  Mata-an!  A  so  Al¬ 
lah  na  tanto  a  Mala  i  Gagao  ko 
manga  Manosiya,  a  Makalimo-on. 


144.  Sabunar  a  Pukhailai  Ami  so 
Kapukhatingur  o  Paras  Ka  ko  Lan- 
git:  Na  Phakasangorun  Nami  Suka 
dun  ko  Kiblat  a  Pukhababaya-an 
Ka  Sukaniyan.  Na  sangorun  Ka  a 
Paras  Ka  ko  Tampar  sa  Masjid  Al- 
Haram:  Apiya  anda  kano  matago, 
na  Pushangorun  Niyo  so  manga 
Paras  Iyo  ko  Katatamparan  non. 
Na  Mata-an!  A  so  siran  a  Tiyoro- 
nan  ko  Kitab  na  katawan  niran 
ndun  a  Mata-an!  A  sukaniyan  so 
bunar  a  pho-on  ko  Kadnan  niran. 
Na  kuna  a  ba  kalilipati  o  Allah  so 
gi-i  ran  Nggolaola-an. 


145.  Na  Ibut  ka  apiya  pun  Mita- 
lingomangka  ko  siran  noto  a  Tiyor- 
onan  ko  Kitab  so  langowan  o 
Tanda,  na  di  ran  ndun  onotan  so 
Pukhibulatun  Ka;  na  go  da  Ruka  i 
Bangka  Onoti  so  Pukhibulatun  nir¬ 
an,  go  da  ko  saba-ad  kiran  i  ba  onot 
ko  Pukhibulatun  o  saba-ad.  Na  Ibut 
ka  o  Onotingka  so  manga  kabaya 
iran  a  ribat,-ko  oriyan  o  Kiyapaka- 
talingoma  Ruka  o  Kata-o,  na  Mata- 
an!  A  Suka  na  sa  maoto  na  pud  dun 
ko  da  Pamaginontolan. 

146.  So  siran  noto  a  inibugai  Ami 
kiran  so  Kitab  na  makikilala  iran 
(so  Muhammad)  sa  lagid  o  kakiki- 
lala-a  iran  ko  manga  Wata  iran;  na 
Mata-an!  A  adun  a  isa  kiran  ka 
Sagorompong  a  paguuma-an  niran 
so  bunar  a  siran  na  katawan  niran. 


147.  S  o  Bunar  na  pho-on  ko 
Kadnan  Ka;  na  o  ba  Ka  dun  maba- 
loi  a  pud  ko  Pukhaka-alangalangan. 


148.  Na  adun  a  ruk  o  oman  i  isa 
a  Puphangadapun  a  sukaniyan  i 
Puphangadapon;  na  Pagoradoradi 
niyo  so  manga  Pipiya.  Ka  apiya 
anda  kano  matago,  na  Phakatalin- 
goma-an  kano  dun  o  Allah  langon. 
Mata-an!  A  so  Allah  na  so  lango- 
wan  taman  na  Gaos  Iyan. 


149.  Na  apiya  anda  Ka  Maka- 
song,  na  Phagadapun  Ka  so  Paras 
Ka  ko  Tampar  ko  Masjid  Al-Har- 
am;  ka  Mata-an!  A  Sukaniyan  so 
titho  a  Bunar  a  pho-on  ko  Kadnan 
Ka.  Na  kuna  a  ba  kalilipati  o  Allah 
so  gi-i  niyo  Nggolaola-an. 


150.  Go  apiya  anda  Ka  Maka- 
song,  na  Phagadapun  Ka  so  Paras 
Ka  ko  tampar  ko  Masjid  Al-Haram; 
go  apiya  anda  kano  matago,  na 
Phagadapun  niyo  so  manga  Paras 
lyo  ko  katatamparan  non:  Ka-an 
da-a  khabaloi  ko  manga  Manosiya 
a  Karina  iran  Rukano,  inonta  so 
siran  a  da  kiran  Pamaginontolan; 
na  di  Niyo  siran  khalukun,  go  Sa- 

kun  i  kalukun  Niyo;  ka  ana  Kun 
Matarotop  so  Limo  Akun  Rukano, 
go  Angkano  Matoro; 


151.  Lagid  aya  a  Kiyasogo  i  Ami 
Rukano  sa  Sogo  a  pud  Rukano,  a 
Pukhabatiya  lyan  Rukano  so  man¬ 
ga  Ayat  Ami,  go  Pukhasoti  Kano 
Niyan,  go  Pukhindao  Niyan  Ruka¬ 
no  so  Kitab  a  go  so  Hadith,  go 
Pukhindao  Niyan  Rukano  so  di 
niyo  katawan. 


152.  Na  Tatadumi  Ako  Niyo;  ka 
Tataduman  Ko  Sukano.  Go  Pana- 
lamat  Kano  Rakun,  go  di  Kano 
Pagongkir. 


153.  Hai  Miyamaratiyaya!  Pan- 
guni  Kano  sa  Tabang  sa  Nggolalan 
ko  Kapantang  go  so  Kasham- 
bayang:  Ka  Mata-an!  A  so  Allah 
na  babid  o  (Tabang-Iyan  so)  manga 
Papantang. 


154.  Go  di  Niyo  Putharowa  ko 
tao  a  Khapurang  sa  lalan  ko  Allah: 
I  Miyamatai.  Kuna,  ka  manga  Oya- 
goyag,  na  ogaid  na  di  Niyo  kata¬ 
wan. 


155.  Na  Mata-an  ndun  a  Puthu- 
pungan  Nami  Sukano  sa  Shai  a 
kaluk  go  Kaor,  go  so  Kapukhakor- 
angi  ko  manga  Tamok  go  so  manga 
ginawa  go  so  manga  Onga,  na  Pu- 
phamanotholingka  sa  mapiya  so 
manga  Papantang,- 

156.  A  Siran  na  igira-a  Miyaso- 
gat  Siran  a  Tiyoba:  Na  Tharo-on 
Niran;  A  Mata-an!  A  Sukami  na 
Kapa-ar  o  Allah,  go  Mata-an!  A 
Sukami  na  Ron  Kami  Ron  Phakan- 
dod:- 


157.  Siran  man  i  Kiyapatotan  ko 
manga  Ma-ap[1]  a  pho-on  ko  Kad- 
nan  Niran,  a  go  Limo,  go  Siran  man 
na  siran  i  Miyamakakudug  ko  On- 
toh 


158.  Mata-an!  A  giya  Safa  go 
giya  Marwa  na  pud  ko  manga  Tan- 
da  o  Allah.  Na  sa  tao  a  Munaik 
Hajji  ko  Baitullah  o  di  na  Magom- 
ra,  na  da-a  dosa  niyan  ko  kapaga- 
loyan  niyan  sa  dowa  nan.  Na  sa  dun 
sa  Nggolaola  sa  da-on  Paliyogatun 
a  mapiya,-na  Mata-an!  A  so  Allah  i 
Mbalason  a  Mata-o. 


159.  Mata-an!  A  siran  a  Pupha- 
guma-an  niran  so  Initoron  Ami  a 
manga  Karina,  go  Toro  wan,  ko  ori- 
yan  o  Kiyapayaga  Mi  ron  ko  manga 
Manosiya  si-i  ko  Kitab,-na  siran 
man  na  Pumorka-an  siran  o  Allah, 
go  Ipamaninta  siran  o  Phamakasin- 
ta,- 

160.  Inonta  bo  so  siran  a  Mitha- 
taobat  go  Miphipiyapiya  go  Piyayag 
iran  (so  Piyamaguma  iran):  Ka  siran 
man  na  Phakataobatun  Ko  siran; 
ka  Sakun  so  Puphanarima  ko  Tao- 
bat,  -a  Makalimo-on. 


[1]  ana  bagianiran  a  po-on  ko  kadnaniran  a  bantogan. 

161.  Mata-an!  A  so  siran  a  da 
Pamaratiyaya,  go  Miyamatai  siran 
sa  kapapantagan  siran  a  manga  Ka- 
pir,-na  siran  man  na  Miyatangkud 
kiran  so  Morka  o  Allah,  go  so 
manga  Malaikat,  go  so  manga 
Manosiya  sa  kasamasama  iran; 

162.  Kakal  siran  non  ndun:  Sa  di 
kiran  kababasan  so  siksa,  go  di 
kiran  khata-alik. 


163.  Na  so  Tohan  niyo  na  Tohan  a 
isa  isa:  Da-a  Tohan  inonta  Sukani- 
yan,  a  Masalinggagao,  a  Makalimo- 
on. 

164.  Mata-an!  A  adun  a  matata- 
go  ko  Kiya-aduna  ko  manga  Langit 
go  so  Lopa;  go  so  gi-i  kapakasham- 
bi  o  Gagawi-i  a  go  so  Daondao;  go 
so  manga  Kapal  a  Puphamangutas 
ko  Kalodan  sabap  ko  nganin  a  Pha- 
kanggai  a  gona  ko  manga  Mano¬ 
siya;  go  so  Kiyapakatorona  o  Allah 
pho-on  ko  Kawang  ko  ig,  na  ini 
Oyag  Iyan  noto  ko  Lopa  ko  oriyan 
o  Kiyapatai  Niyan;  go  Biyarumbad 
Iyan  ro-o  so  oman  i  Baraniyawa;  go 
so  Kapukha-alinalin  o  manga  ndo, 
go  so  Gabon  a  Paonotonot  ko  pa- 
gulutan  o  Langit  a  go  so  Lopa;-a 
titho  a  manga  Tanda  ko  pagtao  a 
Punggudaguda-an  niran. 

165.  Na  adun  a  pud  ko  manga 
Manosiya  a  tao  a  Puphangumba-al 
sa  salakao  ko  Allah  a  manga  Bar- 
ahala  t,],  a  Pukhababaya-an  niran 


[1]  a  tao  a  Puphangumba-al  sa  salakao  ko  Allah  a  manga  katohanan. 

siran  lagid  o  Kapukhababaya-i  ko 
Allah.  Na  so  Miyamaratiyaya  na 
tanto  a  Kapukhababaya-i  Ran  ko 
Allah.  Na  o  mailai  o  siran  a  da 
pamaginontolan,  ko  masa  a  kasan- 
dungi  ran  ko  siksa:  Na  Mata-an!  A 
so  Bagur  na  ruk  o  Allah  langon,  go 
Mata-an!  A  so  Allah  na  mailot  i 
kapaniksa. 


166.  Masa  a  taplisun  o  siran  a 
Inonotan  so  Miyamangonot  kiran: 
Ka  kasandungan  niran  so  siksa,  go 
Pakanggigintasa-an  siran  o  Kiya- 
khokoyapta-an  niram  . 


167.  N  a  Tharo-on  o  siran  a 
Miyamangonot:  A  o  ba-adun  bo  a 
Kaphakakasoi  tano  (sa  Doniya),  ka 
Taplisun  tano  siran,  sa  lagid  o  Kiya- 
taplisa  iran  rukutano,  Lagid  oto  a 
Kaphaki-ila-in  kiran  o  Allah  ko 
manga  Galubuk  iran  a  Mipushu- 
sundit  iran.  Go  di  siran  Phamaka- 
awa  ko  Naraka. 


168.  Hai  manga  Manosiya! 
Kangkano  ko  nganin  a  matatago 
ko  Lopa,  a  Halal  a  mapiya;  go  di 
niyo  Pagonoti  so  manga  okit  o  Shai¬ 
tan,  ka  Mata-an!  A  sukaniyan  na 
ridowai  niyo  a  Mapayag. 

169.  Ay  a  bo  a  Ipushogo  iyan 
rukano  na  so  marata  go  so  Pakasi- 
singai,  go  so  Kiphagangkobun  niyo 
ko  Allah  ko  di  niyo  katawan. 


[l]  go  manga  tutupud  dun  so  kalango  langowan  a  gakot  o  manga  kiya 
kokoyamputa  aniran  si-i  sa  Donya. 

170.  Na  igira-a  Pitharo  kiran:  A 
Onoti  niyo  so  (Qur-an  a)  Initoron  o 
Allah:  Na  Tharo-on  niran:  A  di!  Ka 
aya  Pagonotan  nami  na  so  okit  a 
miyato-on  nami  ron  so  manga  lokus 
ami.  Ati  apiya  pun  so  manga  lokus 
iran  na  da-a  Sabot  iran  a  maito  bo 
go  di  siran  Maka-o  ontol  (na  aya 
iran  ndun  phagonotan)? 


171.  Na  aya  ropa-an  o  siran  a  da 
Pamaratiyaya  na  lagid  o  ropa-an  o 
tao  a  Puphanga-i  niyan  so  da-a 
Khanug  iyan,  a  rowar  sa  Kapana- 
nalo  a  go  Kapananawag:  (Siran  na) 
manga  Bungul,  manga  Omao,  man¬ 
ga  Bota,  na  siran  na  di  Phamana- 
bot. 


172.  H  ai  so  Miyamaratiyaya! 
Kangkano  ko  manga  Pipiya  ko  ini 
Riskhi  Ami  rukano,  go  Panalamati 
Niyo  so  Allah,  o  sukano  na  Suka- 
niyan  bo  i  Pushowasowatun  niyo. 


173.  Aya  dun  a  Kiyaram  Iyan 
rukano  na  so  Miyatai  (a  da  Masom- 
bali),  go  so  Rogo,  go  so  sapo  a 
Baboi,  go  so  nganin  a  ini  Panambai 
ko  salakao  ko  Allah.  Na  sa  tao  a 
Kasungutan,  a  kuna  a  ba  Puphan- 
ganiyaya,  go  di  Malawani,-na  da-a 
dosa  niyan  non.  Mata-an!  A  so 
Allah  na  Manapi,  a  Makalimo-on. 


174.  Mata-an!  A  so  siran  a  Pu- 
phaguma-an  niran  so  Initoron  o 
Allah  a  pud  ko  Kitab,  go  ipupha- 
masa  iran  oto  sa  arga  a  maito, -na 

siran  man  na  da-a  Pukhakan  niran  a 
pukhatago  ko  manga  Tiyan  niran  a 
rowar  ko  Apoi;  go  di  siran  Ipumbi- 
tiyara-i  o  Allah  ko  Alongan  a  Qiya- 
mah,  go  di  Niyan  siran  Shotin:  Go 
adun  a  bagiyan  niran  a  siksa  a 
Malipudus. 


175.  Siran  man  so  ini  Pamasa 
iran  ko  Kadadag  so  Torowan  go 
(ini  Pamasa  iran  ko)  siksa  so  Ma- 
ap.  Na  sayana  siran  a  Madurus  ko 
Apoi! 


176.  Giyoto  man  na  sabap  sa 
Mata-an!  A  so  Allah  na  Initoron 
Niyan  so  Kitab  a  rakhus  o  Bunar. 
Na  Mata-an!  A  so  siran  a  da  siran 
Pagayonayon  ko  Kitab  na  titho  a 
miyatago  ko  Kasosorang  a  Mawa- 
tan  (ko  bunar). 


177.  Kuna  a  ba  Kaphiyapiya  so 
Khiphagadapun  niyo  ko  manga 
Paras  iyo  ko  tampar  ko  Subangan 
go  so  Sudupan;  na  ogaid  na  aya 
Miphiyapiya-  na  so  tao  a  Miyara- 
tiyaya  ko  Allah  go  so  Alongan  a 
Maori,  go  so  manga  Malaikat,  go  so 
manga  Kitab,  go  so  manga  Nabi;  go 
bigan  Niyan  ko  tainok  lyan,  ko 
Kapukhababayai  niyan  non,  so 
manga  Tonganai  niyan,  go  so  man¬ 
ga  Wata  a  ilo,  go  so  manga  Miskin, 
go  so  gi-i  Mulayalayag*-1],  go  so 
Puphamamanguni,  go  so  Pupha- 
manga-on  sa  ginawa  niyan;  go  ini 


[1]  go  so  Gi-i  Mulayalayag  a  maka  khakadiat  a  miya  kalang  sa  lalan. 

Pamayandug  iyan  so  Sambayang, 
go  tiyonai  niyan  so  Zakat;  go 
Puthomanun  niran  so  diyandi  iran 
igira-a  Miyakindiyandi  siran;  go 
manga  Papantang  ko  Masakit,  go 
so  Kapakathatalogudam,  go  so 
Masa  a  KLapanananggolo  o  Kambo- 
nowai.  Na  siran  man  so  Mi  yam  an - 
gimbunar,  go  siran  man  na  siran  so 
Miyamananggila. 


178.  Hai  so  Miyamaratiyaya!  Ini 
Paliyogat  rukano  so  Kakitasi  ko 
Miyangabobono:  So  Maradika  na 
(ikitas  ko)  Maradika,  go  so  Oripun 
na  Oripun,  go  so  Babai  na  Babai. 
Na  sa  tao  a  adun  a  Puma-apun  non 
a  Shai  ko  Pagari  niyan,  na  Pakao- 
notun  ko  Adat  a  mapiya,  go  tona-in 
ko  Mima-ap  (so  diyat)  sa  Phiya- 
piya-an.  Giyanan  i  Pilubolubodan 
non  a  pho-on  ko  Kadnan  niyo  go 
Limo.  Na  sa  tao  a  Mbago  sa  rido  ko 
oriyan  noto  na  adun  a  bagiyan  ni¬ 
yan  a  siksa  a  Malipudus. 


179.  Na  adun  a  ruk  iyo  si-i  ko 
Kakitas  a  Kaoyagoyag,  Hai  adun  a 
manga  Sabot  iyan;  ka-angkano  Ma- 
kapananggila. 


180.  Ini  Paliyogat  rukano,  a 
igira-a  miyakarani  ko  isa  rukano 
so  Kapatai,  amai  ka  Phakabagak 
sa  Tamok,  so  Khithananun  ko  ba¬ 
giyan  o  dowa  Lokus  go  so  manga 
dadasug,  si-i  ko  Adat  a  mapiya; 
Kabunar  ko  Khipanananggila. 

181.  Na  sa  tao  a  sambiyan  niyan 
ko  oriyan  o  Kiyanuga  niyan  non,  na 
so  Dosa-on  na  si-i  bo  ko  manga  tao 
a  Phamanambi-on.  Mata-an!  A  so 
Allah  na  Puphakanug,  a  Mata-o. 


182.  Na  sa  tao  a  adun  a  kawan 
niyan  ko  Mithanan  a  karibat  o  di  na 
Kandosa,  na  go  niyan  siran  Mata- 
nor,  na  da-a  Dosa  niyan  non:  Ka 
Mata-an!  A  so  Allah  na  Manapi,  a 
Makalimo-on. 


183.  Hai  so  Miyamaratiyaya!  Ini 
Paliyogat  Rukano  so  Powasa  lagid 
o  Kinipaliyogatun  non  ko  siran  a 
Miya-ona  an  niyo,  ka-angkano  Ma- 
kapananggila,- 


184.  Si-i  ko  manga  Alongan  a 
mabibilang;  na  sa  tao  a  kapantagan 
rukano  a  Pukhasakit,  o  di  na  shisi-i 
sa  lakawan,  na  (go  Makaboka  na 
bayadi  niyan)  so  kadakul  o.  (Kiya- 
boka-an  niyan  si-i  ko  manga  Alon¬ 
gan  a  salakao.  Na  adun  a  ini 
Paliyogat  ko  siran  a  di  ron  Phama- 
kagaga  a  Pidiya,  a  Pangunungkun  o 
Miskin.  Na  sa  dun  sa  Nggolaola  sa 
da-on  Paliyogatun  a  mapiya,-  na 
giyoto  i  tomo-on.  Na  so  Kaphowasa 
niyo  i  tomo  rukano,  o  sukano  na 
katawi  niyo. 


185.  So  Olanolan  a  Ramadhan 
na  ron  minipantag  a  Kinitoronun 
ko  Qur-an,  a  Torowan  ko  manga 
Manosiya,  go  manga  Rarayag  a 
Karina  a  Torowan  go  Padoman. 

Na  sa  tao  a  roma-ot  rukano  ko 
Olanolan  a  Ramadhan  na  Phowa- 
sa-on,  na  sa  tao  a  kapantagan  a 
Pukhasakit,  o  di  na  shisi-i  sa  laka- 
wan,  na  (go  Makaboka  na  bayadi 
niyan)  so  kadakul  o  (kiyaboka-an 
niyan  si-i  ko)  manga  Alongan  a 
salakao.  Kabaya  rukano  o  Allah 
so  malbod;  na  di  Niyan  rukano 
kabaya  so  Marugun.  Go  a  niyo 
Matarotop  so  bilangan,  go  a  niyo 
Mashulasula  so  Allah  sa  Kiyatoro- 
wa  Niyan  rukano;  go  angkano  Ma- 
kapanalamat. 


186.  Go  igira-a  ini-isha  Ako 
Ruka  o  manga  Oripun  Ko,  na 
Mata-an!  A  Sakun  na  Marani: 
Tharima-an  Ko  so  Panguni  o  Phan- 
guni  igira-a  Miyanguni  Rakun:  Na 
Tarima-a  Ko  iran,  go  Paratiyaya-a 
Ko  iran:  Ka-an  siran  Makaontol. 


187.  Kiyalal  rukano,  ko  Gagawi-i 
ko  Powasa,  so  Kapamakaya  niyo 
ko  manga  Karoma  niyo.  Ka  siran 
na  Nditarun  niyo  na  sukano  na 
Nditarun  niran.  Katawan  o  Allah 
a  Mata-an!  A  sukano  na  Miyadorat 
iyo  a  ginawa  niyo;  na  Piyakataobat 
kano  Niyan  go  Pima-apan  kano 
Niyan;  na  imanto  na  Pakipurorada 
kano  kiran,  go  mbabanoga  niyo  so 
Pithakdir  rukano  o  Allah,  go  Kang- 
kano  go  inom  kano,  taman  sa  ma- 
payag  rukano  so  goris  a  mapoti  ko 
goris  a  maitum  a  Fajar;  oriyan  ni¬ 
yan  na  tarotopa  niyo  so  Kathigur  sa 
taman  ko  Gagawi-i;  go  di  kano 

kiran  Pakiphurorada  a  Magi-itikaf 
kano  ko  manga  Masjid.  Giyoto  i 
manga  taman  o  Allah:  Na  di  niyo 
Pagobaya.  Lagid  a  nan  a  Puphaya- 
gun  o  Allah  so  manga  Ayat  Iyan  ko 
manga  Manosiya:  Ka-an  siran  Ma- 
kapananggila. 


188.  Go  di  niyo  Pagaraba  so 
manga  Tarnok  o  saba-ad  rukano 
sa  mokit  sa  Kapanalimbot,  go  di 
niyo  thundanun  ko  manga  Koko- 
man,  ka  kha-arab  iyo  so  saba-ad  ko 
manga  Tamok  o  manga  Manosiya 
sa  mokit  sa  Dosa  a  sukano  na  ka¬ 
ta  wan  niyo. 


189.  Ipagisha  iran  Ruka  so  (gona 
ko)  manga  sinaribolan.  Tharowang- 
ka:  A  giyanan  na  manga  to-os  ko 
manga  Wakto  o  manga  Manosiya, 
go  so  Kapunaik  Hajji.  Na  kuna  a  ba 
Kaphiyapiya  so  kasolud  iyo  ko 
manga  Walai  si-i  ko  manga  oriyan 
niyan:  Na  ogaid  na  aya  Miphiya- 
piya  na  so  tao  a  Miyananggila.  Na 
solud  kano  ko  manga  Walai  si-i  ko 
manga  Paitao  niyan:  Go  kalukun 
niyo  so  Allah:  Ka  angkano  maka- 
sulang  sa  Maliwanag. 


190.  Na  Pakimbonowai  kano  sa 
makapantag  ko  lalan  o  Allah  ko 
siran  a  Puphamono  rukano,  go  di 
kano  Phumalawani;  ka  Mata-an!  A 
so  Allah  na  di  Niyan  khabaya-an  so 
manga  Malawani. 

191.  Go  bonowa  niyo  siran  apiya 
anda  niyo  siran  Mato-on,  go  Paka- 
awa-a  niyo  siran  sa  sadun  sa  Kiya- 
paka-awa-a  iran  rukano;  Ka  so  Ka- 
panakoto  na  lawan  ko  Kapamono 
nadi  kano  kiran  pakipumbonowaisa 
Masjid  Al-Haram,  taman  sadi  siran 
rukano  ron  makimbonowai;  na 
amai  ka  makimbonowai  siran  ruka¬ 
no,  na  bonowa  niyo  siran.  Lagid  oto 
a  balas  ko  da  Pamaratiyaya, 


192.  Na  amai  ka  gomunuk  siran 
(Manakoto),  na  Mata-an!  A  so  Al¬ 
lah  na  Manapi,  a  Makalimo-on. 


193.  Na  Pakimbonowai  kano  kir¬ 
an  taman  sa  da-a  Ma-adun  a  Kapa- 
nakoto,  go  Ma-adun  so  Agama 
(okit  ko  Kapaginutao)  a  ruko  Allah; 
na  amai  ka  gomunuk  siran,  na  da-a 
rido  inonta  ko  da  Pamaginontolan. 


194.  So  Olanolan  a  Paga-adatan 
na  Pantag  o  Olanolan  a  Paga-ada- 
tan,-  go  so  Khipaga-adatan,-  na 
Makapukhikitasa.  Na  sa  tao  a  Pan- 
gorawan  kano  niyan  na  Atowi  niyo 
sukaniyan  sa  lagid  o  Kiyapangorawi 
niyan  rukano.  Go  Kalukun  niyo  so 
Allah,  go  Tangkuda  niyo  a  Mata- 
an!  A  so  Allah  na  babid  o  (Tabang 
Iyan  so)  Khipanananggila. 


195.  Na  Nggasto  kano  ko  lalan 
ko  Allah,  go  di  niyo  Pagunata  a 
ginawa  niyo  ko  kabinasa;  go  Phiya- 
piya  kano;  ka  Mata-an!  A  so  Allah 
na  Pukhababaya-an  Niyan  so  Mi- 
phipiy  apiya. 

196.  Na  tarotopa  niyo  so  Kapu- 
naik  Hajji  go  so  Omra  a  ruk  o 
Allah.  Na  amai  ka  kabalambanan 
kano,  na  (bugan  niyo  so  malbod  ko 

r  1 1 

manga  PamumugayanL  ,  go  di  niyo 
Pagopawi  so  manga  Olo  niyo  taman 
sa  di  iraot  so  manga  Pamumugayan 
ko  darpa  iyan.  Na  sa  tao  a  kapan- 
tagan  a  Pukhasakit  rukano,  o  di  na 
adun  a  sakit  ko  Olo  niyan,  na  (Pa- 
liyogaton)  so  Pidiya  a  Kaphowasa, 
o  di  na  Kashaduka,  o  di  na  Kasom- 
bali  (sa  Kambing);  na  amai  ka  So- 
marig  kano,  na  sa  tao  a  Mapili  iyan 
so  Omra  ko  ona-an  o  Kapunaik 
Hajji,  na  (Paliyogaton)  so  malbod 
ko  manga  Pamumugayan,  na  sa  tao 
a  di  makato-on,  na  Phowasa  sa  tulo 
Alongan  si-i  ko  Kapunaik  Hajji  go 
Pito  (Alongan)  igira-a  Miyakabal- 
ing  kano,  giyoto  na  sapolo  a  taro- 
top.  Giyoto  na  si-i  ko  tao  a  da 
mabaloi  so  Purun  niyan  o  ba  Khi- 
babaling  ko  (obai  a)  Masjid  Al-Har- 
am.  Na  kalukun  niyo  so  Allah,  go 
Tangkuda  niyo  a  Mata-an!  A  so 
Allah  na  Mailot  i  kapaniksa. 

197.  So  Kapunaik  Hajji  na  man¬ 
ga  Olanolan  a  Khikapupunto.  Na  sa 
tao  a  Magikram  ro-o  ko  Kapunaik 
Hajji,  na  da-a  Kapamakai  sa  Babai, 
go  da-a  Kandarowaka,  go  da-a  Ka- 
phapawala  si-i  ko  (Kapagi-ikram 
ko  Kapunaik  Hajji.  Na  sa  dun  sa 
Mapunggolaola  niyo  a  mapiya,  na 


[1]  go  minipaliyogaton  so  kasombali  sa  kalubodanon  a  pud  ko  manga 
ayam  a  Pamumugayan. 

katawan  sukaniyan  o  Allah.  Na  Pu- 
loto  kano,  na  Mata-an!  A  aya  ma- 
piya  Loto  na  so  Kapananggila.  Go 
Kalukun  Ako  niyo,  Hai  adun  a 
manga  Sabot  iyan. 


198.  Da  -a  Dosa  niyo  ko  Kamba- 
banog  iyo  sa  Limo  a  pho-on  ko 
Kadnan  niyo.  Na  amai  ka  gomanat 
kano  sa  Arafat,  na  Pushabota  niyo 
so  Allah  ko  obai  o  Masar  Al-Har- 
am,  go  Pushabota  niyo  Sukaniyan 
sa  Kiyanggonana-owa  Niyan  ru ka¬ 
no,  ka  Mata-an!  A  aya  butad  iyo  ko 
ona-an  naya,  na  pud  dun  ko  Miyan- 
gadadadag. 


199.  Oriyan  niyan  na  ganat  kano 
sa  sadun  sa  Pungganatan  o  manga 
Manosiya,  go  Panguni  kano  sa  Ma- 
ap  ko  Allah.  Mata-an!  A  so  Allah 
na  Manapi,  a  Makalimo-on. 


200.  Na  amai  ka  mapasad  iyo  so 
manga  okit  iyo  ko  Kapunaik  Hajji, 
na  Tatadumi  niyo  so  Allah,  lagid  o 
Katatadumi  niyo  ko  manga  Lokus 
iyo,-o  di  na  lawanon  a  Kapanana- 
dum.  Na  adun  a  pud  ko  manga 
Manosiya  a  tao  a  gi-i  Tharo:  Sa 
Kadnan  Nami!  Bugi  Kamingka  si-i 
sa  Doniya!  Na  da-a  bagiyan  niyan 
ko  Akhirat  a  Kamapiya-an. 


201.  Na  adun  a  pud  kiran  a  gi-i 
Tharo:  Sa  Kadnan  Nami!  Bugi  Ka¬ 
mingka  si-i  sa  Doniya  sa  Mapiya  go 
sa  Akhirat  sa  Mapiya,  go  Lidasun 
Kamingka  ko  siksa  ko  Naraka! 

202>  Siran  man  na  adun  a  bagi- 
yan  niran  a  Kapiya-an  po-on  ko 
Pinggalubuk  iran;  na  so  Allah  na 
Maga-an  i  Kapamagitong. 


203.  Na  Pushabota  niyo  so  Allah 
si-i  ko  manga  Alongan  a  Mabibi- 
lang.  Na  sa  tao  a  Magalokalok  (go- 
manat  sa  Mina)  ko  dowa  Alongan, 
na  da-a  Dosa  niyan,  na  sa  tao  a 
Makaori,  na  da-a  Dosa  niyan  si-i 
ko  tao  a  Miyananggila.  Na  Kalukun 
niyo  so  Allah,  go  Tangkuda  niyo  a 
Mata-an!  A  sukano  na  Ron  kano 
Pulimoda. 


204.  Na  adun  a  pud  ko  manga 
Manosiya  a  tao  a  Pukhasowat  Ka  o 
Katharo  iyan  si-i  ko  Kaoyagoyag 
ko  Doniya,  go  gi-i  niyan  Shaksi-in 
so  Allah  ko  madadalum  ko  poso 
iyan;  (Takinoba)  a  sukaniyan  i  lubi 
a  Pawal. 


205.  Na  igira-a  Miyakatalikhod, 
na  lomalakao  ko  Lopa  ka  Mamina- 
sa-on  go  Purarata-an  niyan  so  man¬ 
ga  Pur  go  so  manga  Wata  a 
Pangangayamun.  Na  so  Allah  na 
di  Niyan  Khababayaan  so  Kapami- 
nasa. 


206.  Na  igira-a  Pitharo-on:  A 
Kalukun  ka  so  Allah,  na  awidan 
sukaniyan  o  Maratabat  si-i  ko 
Dosa.  Na  aya  dun  a  Khabolosan 
niyan  na  so  Naraka  Jahannam;-  a 
Mikharatarata  a  Darpa! 

207.  Na  adun  a  pud  ko  manga 
Manosiya  a  tao  a  gi-i  niyan  Phasaan 
a  ginawa  niyan  ka  tontot  ko  manga 
Ikasosowat  o  Allah;  na  so  Allah  na 
Makapudi-in  ko  manga  Oripun  Ni¬ 
yan. 


208.  Hai  so  Miyamaratiyaya!  So- 
lud  kano  ko  Islam  sa  Kalangolan- 
gowan  Niyan;  go  di  niyo  khuduga 
so  manga  okit  o  Shaitan;  Ka  Mata- 
an!  A  Sukaniyan  na  ridowai  niyo  a 
Mapayag. 


209.  Na  amai  ka  somilai  kano  ko 
oriyan  o  Kiyapakatalingoma  ruka- 
no  o  manga  Rarayag  a  Karina,  na 
Tangkuda  niyo  a  Mata-an!  A  so 
Allah  na  Mabagur,  a  Maongangun. 


210.  Ba  adun  a  punaya-on  niran 
a  rowar  ko  kapakatalingoma  kiran  o 
Allah  a  matatago  ko  miyagungka- 
pungkap  a  gabon.  go  so  manga 
malaikat  go  mitaman  so  kokoman? 
Ka  si-i  bo  pakhandoda  ko  Allah  so 
manga  kokoman. 


211.  Isha-an  Ka  ko  manga  Mor- 
iyatao  o  Israil  o  pira  i  ini  bugai  Ami 
kiran  a  Tanda  a  Marayag.  Na  sa  tao 
a  sambiyan  niyan  so  Limo  o  Allah 
ko  oriyan  o  Kiyapakatalingoma  ni¬ 
yan  non,  na  Mata-an!  A  so  Allah  na 
Mailot  i  kapaniksa. 

212.  Pipharasan  ko  siran  a  da 
Pamaratiyaya  so  Kaoyagoyag  ko 
Doniya,  go  Puphamagurugan  niran 
so  Miyamaratiyaya.  Na  so  siran  a 
Miyamananggila  na  Makaombao 
kiran  ko  Alongan  a  Qiyamah;  ka 
so  Allah  na  Puriskhiyan  Niyan  so 
tao  a  kabaya  Iyan  sa  di  Khasar  a 
Pandapat. 


213.  Miya-adun  so  Manosiya  ko 
okit  a  isa,  na  Siyogo  o  Allah  so 
manga  Nabi  a  Puphamanothol  ko 
Mapiya  go  Puphamakaiktiyar;  go 
Piyakatoron  Niyan  a  babid  iran  so 
Kitab  a  Bunar,  ka-an  Niyan  Mako- 
kom  so  manga  Manosiya  ko  di  iran 
Phagayonayonan;  na  da-a  Somiyor- 
angon  a  rowar  ko  siranoto  a  bigan 
non  ko  oriyan  o  Kiyapakatalingo- 
ma  kiran  o  manga  Rarayag  a  Kar- 
ina,  Kadungki  ko  siran  (a 
Miyamaratiyaya).  Na  Tiyoro  o  Al¬ 
lah  so  Miyamaratiyaya,  si-i  ko  da 
iran  Pagayonayoni  ko  Bunar,  sabap 
sa  idin  Niyan,  ka  so  Allah  na 
Thoro-on  Niyan  so  tao  a  kabaya 
Iyan  ko  lalan  a  Matitho. 

214.  Ba  niyo  tiyarima  a  Phakaso- 
lud  kano  ko  Sorga  a  da  rukano 
Makatalingoma  so  lagid  o  (Miyaka- 
talingoma  ko)  siranoto  a  miya-i  pos 
ko  Miya-ona  an  niyo?  A  Minisogat 
kiran  so  masikot  go  so  karomasa- 
yan,  go  Miya-aroraya  siran  taman 
sagi-i  Matharoo  Sogo  a  go  so  Miya¬ 
maratiyaya  a  pud  Iyan:  A  anda  so 
Tabang  o  Allah?  Tanodan!  Ka 

Mata-an!  A  so  Tabang  o  Allah  na 
marani! 


215.  Ipagisha  iran  Ruka  o  anto- 
na-a  i  Kaphamumugai  ran.  Na 
Tharowangka:  A  sa  dun  sa  Iphamu- 
mugai  niyo  a  Mapiya,  na  bagiyan  o 
mbala  a  Lokus  go  so  manga  Dada- 
shug  go  so  manga  Wata  a  ilo  go  so 
manga  Miskin  go  so  Gi-i  Mulaya- 
layag  a  maka  khakadiat  a  miya 
kalang  sa  Lalan.  Na  sa  dun  sa 
Nggolaola-an  niyo  a  Mapiya,-  na 
Mata-an!  A  so  Allah  na  katawan 
Niyan  noto. 


216.  Ini  Paliyogat  rukano  so  Ka- 
pakimbonowai  (ko  manga  kapir),  a 
sukaniyan  na  ipukhagowad  iyo,  Na 
thatana  a  adun  a  ipukhagowad  iyo 
a  aya  rukano  Mapiya,  go  thatana  a 
adun  a  Pukhababaya-an  niyo  a  aya 
rukano  Marata.  Na  so  Allah  i 
Mata-o,  na  sukano  idi  manga 
Tata-o. 


217.  Ipagisha  iran  Ruka  (Ya  Mu¬ 
hammad)  so  Olanolan  a  Paga-ada- 
tan  so  Kambonowai  ron.  Na 
Tharowangka:  A  so  Kambonowai 
ron  na  mala  a  Dosa;  go  so  Kaalangi 
ko  lalan  o  Allah,  go  so  Kaongkira 
on,  go  so  (ka-alangi  ko  Masjid  Al¬ 
ii  aram,  go  so  Kapaka-awa-a  on  ko 
tao  ron;  na  lawan  ro-o  a  Mala  (a 
Dosa)  si-i  ko  Allah  go  so  Kapana- 
koto  na  lawan  a  Mala  (a  Dosa  a  di 
so  Kapamono.  Na  di  siran  nggunuk 
sa  Kapuphamonowa  iran  rukano 

taman  sa  di  kano  iran  mapakaawa- 
ko  Agama  niyo  o  Khagaga  iran.  Na 
sa  tao  a  mawa  rukano  ko  Agama 
niyan  na  go  Matai  a  kapantagan  a 
sukaniyan  na  di  Mapaparatiyaya, 
na  siran  man  na  Miya-ilang  so  man¬ 
ga  Galubuk  iran  si-i  sa  Doniya  go  sa 
Akhirat;  ka  siran  man  i  manga  tao 
ko  Naraka  sa  ron  siran  non  ndun 
Makakakal. 


i 

218.  Mata-an!  A  so  siran  a  Miya- 
maratiyaya  go  Miyamanogalin  sa 
Ingud  go  Miyamanagontaman  si-i 
ko  lalan  o  Allah,-  na  siran  man  i 
Phaka-arap  ko  Limo  o  Allah:  Ka  so 
Allah  na  Manapi,  a  Makalimo-on. 


219.  Ipagisha  iran  Ruka  so  Paka- 
burug  go  so  Kandarmut.  Na  Thar- 
owangka:  A  adun  a  madadalum  sa 
dowa  oto  a  Dosa  a  Mala,  go  manga 
gona,  a  ruk  o  manga  Manosiya;  na 
so  Dosa  sa  dowa  oto  na  Mala  a  di 
so  gona-on.  na  Ipagisha  iran  Ruka 
o  antona-a  i  Iphamumugai  ran;  na 
Tharowangka:  A  so  Khalawan  (ko 
Hadiyat  iyo).  Lagid  aya  a  Kaphu- 
phayaga  rukano  o  Allah  ko  manga 
Ayat:  Kan-an  niyo  Mapuphamimi- 
kiran-. 


220.  Si-i  sa  Doniya  go  sa  Akhir¬ 
at.  Go  Ipagisha  iran  Ruka  so  manga 
Wata  a  ilo.  Na  Tharowangka:  A  so 
Kaompiya  i  kiran  na  aya  Mapiya; 
na  o  Pakishaog  kano  kiran  (sa 
Kaoyagan),  na  manga  Pagari  niyo 
siran  (ko  Agama);  ka  so  Allah  na 

Matutundo  Iyan  so  Puphaminasa 
ko  Puphangompiya.  Na  o  kabaya 
o  Allah,  na  Mata-an  a  Kaphakaru- 
gunan  kano  Niyan:  Mata-an!  A  so 
Allah  na  Mabagur,  a  Maongangun. 


221.  Na  di  niyo  Phangaromaa  so 
manga  Pananakoto  a  manga  Babai, 
taman  sa  di  siran  Maratiyaya:  Ka 
Mata-an  a  so  Oripun  a  Babai  a 
Miyaratiyaya  na  tomo  a  di  so  Pa¬ 
nanakoto  a  Babai,  apiya  pun  Maso- 
wat  kano  niyan.  Go  di  n  iy° 
Pakiphangaroma-an  ko  manga  Pa¬ 
nanakoto  (so  Miyamaratiyaya  a  Ba¬ 
bai}  taman  sa  di  siran  Maratiyaya: 
Ka  Mata-an  a  so  Oripun  a  Mama  a 
Miyaratiyaya  na  tomo  a  di  so  Pa¬ 
nanakoto  a  Mama,  apiya  pun  Ma- 
sowat  kano  niyan.  Siran  man  na 
Iputhawag  iran  so  Naraka.  Na  so 
Allah  na  Iputhawag  Iyan  so  Sorga  a 
go  so  Ma-ap  sabap  sa  idin  Niyan, 
go  Puphayagun  Niyan  so  manga 
Ayat  Iyan  ko  manga  Manosiya: 
Ka-an  niran  Pukhatadumi. 


222.  Na  Ipagisha  iran  Ruka  so 
Haid.  Na  Tharowangka:  A  sukani- 
yan  na  marshik:  Na  Gunuki  niyo 
Mamakai  so  manga  Babai  ko  masa 
o  Haid,  go  di  kano  kiran  pagobai  sa 
(Kandima)  taman  sa  di  siran  Maka- 
shoti.  Na  amai  ka  Makashoti  siran, 
na  songkano  kiran  sa  sadun  sa  So- 
gowan  rukano  o  Allah.  Mata-an!  A 
so  Allah  na  Pukhababaya-an  Niyan 
so  manga  Barataobat  go  Pukhaba¬ 
baya-an  Niyan  so  manga  Barasoti. 

223.  So  manga  Karoma  niyo  na 
Babasoka  iyo;  na  songkano  ko  Ba- 
basoka  iyo  sa  sadun  sa  kabaya  iyo; 
go  ona-an  niyo  so  ruk  o  manga 
ginawa  niyo;  na  Kalukun  niyo  so 
Allah,  go  Tangkuda  niyo  a  Mata- 
an!  A  sukano  na  Miputho-ona  iyo 
Sukaniyan,  na  Puphanotholingka  sa 
Mapiya  so  Miyamaratiyaya. 


224.  Na  di  niyo  mbaloya  so  (ka- 
shapa  ko)  Allah  makapantag  ko 
manga  Sapa  iyo  a  balamban  o  ka- 
puphiyapiya  niyo,  go  so  Kaphan- 
gongonotan  niyo,  go  so  Kathanora 
niyo  ko  manga  Manosiya;  ka  so 
Allah  na  Puphakanug,  a  Mata-o. 


225.  Di  rukano  ishiksa  o  Allah  so 
da  mbaba-a  ko  manga  Sapa  iyo,  na 
ogaid  na  ishiksa  Iyan  rukano  so 
Pimbaba  o  manga  poso  iyo;  ka  so 
Allah  na  Manapi,  a  Matigur. 


226.  Bagiyan  o  siran  a  Pishapa- 
an  niran  (sa  di  ran  Phamaka-in  so 
manga  Karoma  iran,  so  kanayao  sa 
pat  Olan;  na  amai  ka  indod  iran,  na 
Mata-an!  A  so  Allah  na  Manapi,  a 
Makalimo-on. 


227.  Na  amai  ka  tanton  niran  so 
Kambulag,  na  Mata-an!  A  so  Allah 
na  Puphakanug,  a  Mata-o. 


228.  So  Piyamanalak  na  magun-gu 
niran  so  manga  ginawa  iran  ko 
(Masa  o)  tulo  a  Haid.  Na  di  kiran 
khapakai  i  ba  iran  Paguma-a  so 

Inadun  o  Allah  ko  manga  Tiyan 
niran,  o  siran  na  Paparatiyaya-a 
iran  so  Allah  go  so  Alongan  a 
Maori.  Na  so  manga  karoma  iran  i 
Kapapatotan  ko  Kabalingi  kiran 
sangkoto  (a  Masa  ,  o  kabaya  iran 
so  Kathanora.  Na  adun  a  bagiyan 
niran  a  kabunar  a  lagid  o  Kabunar 
kiran  (o  manga  Mama)  si-i  ko  Adat 
a  Mapiya;  go  adun  a  bagiyan  o 
manga  Mama  a  Miyo-ombao  iran 
ko  manga  Babai.  Na  so  Allah  na 
Mabagur,  a  Maongangun. 

229.  So  Kambulag  (a  adun  a 
Kambalinganan-on)  na  makadowa: 
Na  balingi  niyo  siran  ko  Adat  a 
Mapiya,  o  di  na  botawani  niyo  siran 
ko  okit  a  Mapiya.  Na  di  rukano 
khapakai,  o  ba  kano  kowa  ko  (Bu- 
tang  a)  minibugai  niyo  kiran  sa 
maito  bo,  inonta  o  ba  iran  khawa- 
nun  a  dowa  so  di  ran  Kaontola  ko 
manga  taman  o  Allah.  Na  amai  ka 
ikhawan  niyo  so  di  iran  Kaontola 
ko  manga  taman  o  Allah  na  da-a 
Dosa  iran  ko  kitundan  non  o  Babai. 
Giyoto  i  manga  taman  o  Allah;  na 
di  niyo  to  Pulawani  ka  sa  tao  a 
lawanan  niyan  so  manga  taman  o 
Allah,  na  siran  man  na  siran  so 
manga  Darowaka. 

230.  Na  amai  ka  Imbulag  iyan 
(sa  ika  tulo),  na  di  ron  khapakai  ko 
oriyan  noto,  taman  sa  di  Makipan- 
garoma  sa  Karoma  a  salakao  ron  na 
amai  ka  Imbulag  o  Miyangaroma  (a 
ika  dowa)  na  da-a  Dosa  iran  ko 

kikasowin  niran  (ko  Kakhawing), 
amai  ka  maguda  iran  a  Khaontol 
iran  so  manga  taman  o  Allah.  Na 
giyaya  i  manga  taman  o  Allah  ,  a 
Puphayagun  Niyan  ko  pagtao  a 
Khisasabot. 


231.  Na  igira-a  Inimbulag  iyo  so 
manga  Babai,  na  go  siran  puraotun 
ko  idda  iran,  na  Baling!  niyo  siran 
si-i  ko  Adat  a  Mapiya  o  di  na 
botawani  niyo  siran  si-i  ko  Adat  a 
Mapiya;  go  di  niyo  siran  Mbalingi 
sa  Kapakipurasaya,  ka  Makapum- 
baba  kano;  na  sa  tao  a  Nggolaola 
ro-o,  na  Sabunar  a  Miyabinasa  ni¬ 
yan  a  ginawa  niyan.  Na  di  niyo 
mbaloya  so  manga  Ayat  o  Allah  a 
Kasandagan,  go  Tadumi  niyo  so 
Limo  rukano  o  Allah,  go  so  Initor- 
on  Niyan  rukano  a  Kitab  go  On- 
gangun,  a  Ipuphanguthoma  Niyan 
rukano  to.  Na  Kalukun  niyo  so 
Allah,  go  Tangkuda  niyo  a  Mata- 
an!  A  so  Allah  na  katawan  Niyan  so 
langowan  taman. 


232.  Na  igira-a  Inimbulag  iyo  so 
manga  Babai,  na  go  siran  raotun  ko 
idda  iran,  na  di  niyo  siran  Paguruna 
ko  Kapakiphangaroma  iran  ko 
manga  Karoma  iran,  igira-a  Miya- 
gayon  siran  ko  Adat  a  Mapiya. 
Giyoto  na  Iphagundao  to  ko  tao  a 
pud  rukano,  a  Paparatiyaya-an  ni¬ 
yan  so  Allah  go  so  Alongan  a 
Maori.  Giyoto  man  i  lubi  a  Pha- 
kaompiya  rukano  go  lubi  a  Phaka- 

soti.  Na  so  Allah  i  Mata-o,  na  su- 
kano  idi  manga  Tata-o. 


233.  Na  so  manga  Ina  na  Paka- 
sosowa  iran  so  manga  Wata  iran  sa 
dowa  ragon  a  tarotop  a  dowa  oto, 
si-i  ko  tao  a  kabaya  iyan  a  Katar- 
otopa  niyan  ko  Kapakasoso.  Na 
Paliyogat  ko  Ama  so  Pagupur  kiran 
go  so  nditarun  niran  si-i  ko  Adat  a 
Mapiya.  Da-a  Iphaliyogat  ko  Bara- 
niyawa  a  rowar  ko  Khagaga  niyan. 
Di  Rasa-in  so  Ina  sa  sabap  ko  Wata 
iyan.  go  di  Pakarugunan  so  Ama  sa 
sabap  ko  Wata  iyan,  na  Paliyogat 
ko  Waris  (ko  Ama)  so  lagid  oto.  Na 
amai  ka  kabaya  iran  a  Kapakagu- 
nukaon  Somoso.  sa  Piyagayonan 
niran,  go  Kiyapagodasa-an,  na  da- 
a  Dosa  iran  non.  Na  amai  ka  ka¬ 
baya  iyo  so  Kapakasosowa  niyo  ko 
manga  Wata  iyo  (ko  salakao  ko 
manga  Ina  iran  ,  na  da-a  Dosa  niyo, 
igira-a  minibugai  niyo  kiran  so  tun- 
dan  niyo  kiran,  si-i  ko  Adat  a  Ma- 
piya.  Na  Kalukun  niyo  so  Allah  go 
Tangkuda  niyo  a  Mata-an!  A  so 
Allah  na  so  gi-i  niyo  Nggolaola-an 
na  Phagila-i  Niyan. 


234.  Na  so  Phamatai  rukano  a 
adun  a  Khibagak  iran  a  manga 
Karoma  ,  na  Magun  -  guniran  so 
manga  ginawa  iran  sa  pat  Olan  go 
sapolo  (Gawi-i):  Na  amai  ka  iraot 
siran  ko  idda  iran,  na  da-a  Dosa 
niyo  ko  Kinggolalanun  niran  ko 
shisi-i  sa  ginawa  iran  si-i  ko  Adat 

a  Mapiya.  'si a  so  Allah  na  so  gi-i 
niyo  Nggolaola-an  na  Kaip  lyan. 


235.  Na  da-a  Dosa  niyo  si-i  ko  ini 
Pangilat  iyo  a  garai  ko  manga  Babai 
(a  Balo)  o  di  na  Piyagunus  iyo  si-i 
ko  manga  ginawa  niyo.  Katawan  o 
Allah  a  Mata-an  a  sukano  na  pu- 
kharum  iyo  siran:  Na  ogaid  na  di 
kano  kiran  Pakipuphasada  sa  Ma- 
solun  inonta  o  aya  Tharo  a  niyo  na 
Katharo  a  Patot,  go  di  niyo  Phaka- 
tana-a  so  Katangkud  o  Kakhawing 
taman  sa  di  iraot  so  idda  ko  tata- 
alikan  non.  Na  Tangkuda  niyo  a 
Mata-an!  A  so  Allah  na  katawan 
Niyan  so  shisi-i  ko  manga  ginawa 
niyo,  na  iktiyari  niyo  Sukaniyan;  go 
Tangkuda  niyo  a  Mata-an!  A  so 
Allah  na  Manapi,  a  Matigur. 


236.  Da-a  Dosa  niyo  amai  ka 
Imbulag  iyo  so  manga  Babai  ko  da 
niyo  kiran  pun  Kapamakaya  go  da 
pun  a  Miyapayag  iyo  kiran  a  Bu- 
tang;  na  bugi  niyo  siran  sa  Iphaka- 
piya  ginawa  iran,  Paliyogat  ko 
Kawasa  so  pantag  o  Guus  iyan,  go 
Paliyogat  ko  Kasisimpitan  so  Pan¬ 
tag  o  Gu-us  iyan;-  a  Pamumugayan 
si-i  ko  Adat  a  Mapiya  kabunar  ko 
Miphipiyapiya. 


237.  Na  amai  ka  Imbulag  iyo 
siran  ko  da  niyo  kiran  pun  Kapa¬ 
makaya,  a  Sabunar  a  adun  a  Miya¬ 
payag  iyo  kiran  a  Butang,  na 
(Bugan  niyo  kiran)  so  sabagi  ko 

Miyapayag  iyo[  ,  inonta  o  Puma-ap 
siran  o  di  na  Muma-ap  so  shisi-i  sa 
tangan  niyan  so  Katangkud  o  Ka- 
pangaroma;  na  so  Kapuma-ap  iyo 
na  aya  marani  ko  Kapangongono- 
tan.  Na  di  niyo  Phakalipati  so  Kiya- 
pakadiyadiya  rukano.  Mata-an!  A 
so  Allah  na  so  gi-i  niyo  Nggolaola- 
an  na  Phagila-in  Niyan. 


238.  Siyapa  niyo  so  manga  Sam- 
bayang,  go  so  Sambayang  (a  Asar) 
a  Milulubi;  go  Pamayandugun  niyo 
a  ruk  o  Allah  sa  titho  a  Kapuphan- 
gongonotan  niyo. 


239.  Na  amai  ka  Khawan  kano, 
na  (Shambayang  kano  a)  a  phulala- 
kao  kano,  o  di  na  Khokoda  kano, 
na  amai  ka  Somarig  kano,  na  Sabo- 
ta  niyo  so  Allah  sa  Shambayang 
kano)  sa  mana-a  so  Inindao  Niyan 
rukano,  a  di  niyo  katawan. 


240.  Na  so  siran  a  Phamatai  ru¬ 
kano  go  adun  a  khaganatan  niran  a 
manga  Karoma  na  Thananun  niran 
a  adun  a  bagiyan  o  manga  Karoma 
iran  a  Pagupur  sa  taman  ko  Sara- 
gon  sa  di  siran  Pakaliyon;  na  amai 
ka  lomiyo  siran,  na  da-a  Dosa  niyo 
si-i  ko  Kininggolalanun  niran  ko 
shisi-i  sa  ginawa  iran,  a  Adat  a 
Mapiya.  Na  so  Allah  na  Mabagur, 
a  Maongangun. 


[1]  na  miya  Wajib  rukano  so  kibganiyo  kiran  ko  midiya  ko  Mahar  a 
Kiyaopakatan. 

241,  Na  adun  a  bagiyan  o  Piya- 
manalak  a  Pamumugayan  si-i  ko 
Adat  a  Mapiya;  kabunar  ko  Khipa- 
nananggila. 

242.  Lagid  oto  a  Kapuphayaga 
rukano  o  Allah  ko  manga  Ayat 
Iyan:  Ka-an  niyo  gi-i  Manggudagu- 
da. 


243.  Bangka  da  katokawi  so  sir- 
an  a  Miyamangawa  ko  manga  In- 
gud  iran,  a  siran  na  baribo  ribo,  sa 
Pangali  ko  Kapatai?  Na  Pitharo 
kiran  o  Allah:  A  Miyamatai  kano: 
Oriyan  niyan  na  Inoyag  Iyan  siran, 
Mata-an!  A  so  Allah  i  titho  a  Mala  i 
Gagao  ko  manga  Manosiya,  na 
ogaid  na  kadakulan  ko  manga 
Manosiya  a  di  siran  Phanalamat. 


244.  Na  Pakimbonowai  kano  sa 
lalan  ko  Allah,  go  tangkuda  niyo  a 
Mata-an!  A  so  Allah  na  Puphaka- 
nug,  a  Mata-o. 


245.  Sa  dun  sa  tao  a  Pagotangan 
niyan  so  Allah  sa  otang  a  Mapiya, 
na  Puthakutakupun  Niyan  non  sa 
Kathakutakup  a  madakul,  ka  so 
Allah  i  Pushikot  go  Pulowag,  go 
Ron  kano  Phamakandoda. 


246.  Bangka  da  katokawi  so 
manga  Nakoda  ko  manga  Moriya- 
tao  o  Israil  a  Miya-oriyan  o  Musa? 
Gowani  na  Pitharo  iran  ko  Nabi 
ran  a  (Sama-on):  A  Pakatindugi 
Kamingka  sa  Datu,  ka  M akimbo- 

nowai  kami  sa  lalan  ko  Allah. 
Pitharo  lyan:  A  o  ba  badun  amai 
ka  Ipaliyogat  rukano  so  Kambono- 
wai,  na  di  kano  bo  Makimbonowai? 
Pitharo  iran:  A  ino  kami  di  Paki- 
pumbonowai  sa  lalan  ko  Allah  a 
Sabunar  a  Piyaka-awa  kami  ko 
manga  Ingud  ami  go  ( Pirabai)  so 
manga  Wata  ami?  Na  gowani  a 
Ipaliyogat  kiran  so  Kambonowai, 
na  Tomiyalikhod  siran,  inonta  so 
maito  (a  Mithalimbagak  kiran.  Na 
so  Allah  na  katawan  Niyan  so  da 
Pamaginontolan. 

247.  Na  Pitharo  kiran  o  Nabi 
ran:  A  Mata-an!  A  so  Allah  na 
Piyakatindug  lyan  rukano  so  Talut 
a  Datu.  Pitharo  iran:  A  andama- 
naya  i  Kakhapatoton  o  Kapundato 
i  Niyan  rukami  a  sukami  i  titho  a 
Kapapatotan  ko  Kadatu  a  di  Suka- 
niyan,  go  da  bugi  sa  Kakawasa-an 
a  Tamok?  Pitharo  lyan:  A  Mata- 
an!  A  so  Allah  na  Tinindos  lyan 
rukano  Sukaniyan,  go  Piyakalawan 
Niyan  sa  kala  ko  Kata-o  go  so 
Lawas:  Na  so  Allah  na  mbugan 
Niyan  ko  Kapa-ar  lyan  so  tao  a 
kabaya  lyan.  Na  so  Allah  na  Ma- 
ginawa,  a  Mata-o. 

248.  Na  Pitharo  kiran  o  Nabi 
ran:  A  Mata-an!  A  aya  Tanda  o 
Kadatu  lyan  na  Makatalingoma  ru¬ 
kano  so  Kaban  a  katatagowan  sa 
Sarig,  a  pho-on  ko  Kadnan  niyo,  go 
so  manga  lamba  ko  Paninggalan  o 
Musa  go  So  Haroun,  a  Phagawidan 

Sukaniyan  o  manga  Malaikat. 
Mata-an!  A  adun  a  matatago  ro-o 
man  a  titho  a  Tanda  a  bagiyan  niyo 
o  sukano  na  Mapaparatiyaya. 


249.  Na  kagiya  a  lomiyo  so  Talut 
a  rakhus  o  manga  Tantara  Iyan,  na 
Pitharo  Iyan:  A  Mata-an!  A  so  Al¬ 
lah  na  adun  a  ithupung  Iyan  rukano 
a  Lawasaig:  Na  sa  tao  a  Minomon, 
na  di  Rakun  pud:  Na  sa  tao  a  di  ron 
Toma-am  na  Mata-an!  A  sukaniyan 
na  pud  Rakun:  Inonta  so  tao  a 
isandok  iyan  sa  sasandok  so  lima 
niyan.  Na  Miyamanginom  siran 
non,  inonta  so  maito  a  pud  kiran. 
Na  kagiya  a  Maripag  iyan  noto,- 
Sukaniyan  a  go  so  Miyamaratiyaya 
a  pud  Iyan,-na  Pitharo  iran:  A  da-a 
Kaphaka-ato  tano  sa  Alongan  na-i 
ko  Jalut  a  go  so  manga  Tantara 
iyan.  Na  Pitharo  o  siran  a  Tatang- 
kudun  niran  a  Mata-an!  A  siran  na 
Miputhona  iran  so  Allah:  A  mada- 
kul  a  pagtao  a  maito  a  Miyakapu- 
gus  sa  pagtao  a  madakul  sa  sabap  sa 
idin  o  Allah,  ka  so  Allah  na  babid  o 
(Tabang  Iyan  so)  manga  Papan- 
tang. 


250.  Na  gowani  a  Makipurayara 
siran  ko  Jalut  a  go  so  manga  Tan¬ 
tara  iyan,  na  Pitharo  iran:  A  Kad- 
nan  Nami!  Samporna  Angka 
Rukami  so  Kapantang  go  Pakabu- 
kunangka  so  manga  Parapara  Mi: 
Go  Tabangi  Kamingka  ko  pagtao  a 
da  Pamaratiyaya. 

251.  Na  Miyapugus  iran  so  pag- 
tao  o  Jalut  sabap  sa  idin  o  Allah;  go 
Miyabono  o  Dawood  so  Jalut;  go 
inibugai  Ron  o  Allah  so  Kadatu  go 
so  Ongangun  go  Inindao  Niyan  non 
so  nganin  a  kabaya  Iyan.  Na  o  da 
runa  o  Allah  so  manga  Manosiya  so 
saba-ad  kiran  sa  Minggolalan  ko 
saba-ad,  na  Miyabinasa  dun  so 
Lopa:  Na  ogaid  na  so  Allah  na 
Mala  i  Gagao  ko  manga  ka-adun. 


252.  Giyoto  man  so  manga  Tan- 
da  o  Allah:  A  Puphangadian  Ami 
Ruka  oto  (Ya  Muhammad)  a  aya 
butad  Iyan  na  Bunar:  Na  Mata-an! 
A  Suka  na  pud  dun  ko  manga  Sogo 
(o  Allah). 


253.  Giyoto  man  so  manga  Sogo 
a  ini  Lubi  Ami  so  Saba-ad  Kiran  ko 
saba-ad:  Pud  Kiran  so  Inimbitiyara- 
i  o  Allah;  go  ini  Poro  Iyan  so  saba- 
ad  Kiran  sa  manga  Daradat;  na 
inibugai  Ami  ko  Isa  a  Wata  o  Mar¬ 
yam  so  manga  Rarayag  a  Karina, 
go  ini  Bagur  Ami  Ron  so  Roh  Al- 
Qoddos  (so  Jibril).  Na  o  kabaya  o 
Allah,  na  da-a  Makambobono  ko 
siran  a  Miya-oriyan  niran,  si-i  ko 
oriyan  o  Kiyapakatalingoma  kiran 
o  manga  Rarayag  a  Karina,  na 
ogaid  na  Mishoransorang  siran, 
Ka-adun  a  pud  kiran  a  tao  a  Miyar- 
atiyaya  go  adun  a  pud  kiran  a  tao  a 
Miyongkir.  Na  o  kabaya  o  Allah, 
na  da-a  Makambobono  kiran;  na 
ogaid  na  so  Allah  na  Punggolaola- 
an  Niyan  so  nganin  a  kabaya  Iyan. 

254.  Hai  so  Miyamaratiyaya!  Pa- 
mumugai  kano  ko  inibugai  Ami 
Rukano,  ko  da  pun  Kapakatalingo- 
ma  o  Gawi-i  a  da-a  Kaphasa-i  ron, 
go  da-a  Kambobolayoka-on  go  da-a 
Kapamagaluba-on.  Na  so  da  Pa- 
maratiyaya-na  siran  so  da  Pamagi- 
nontolan. 

255.  So  Allah!  Da-a  Patot  a 
Pushowasowatun  a  inonta  Sukani- 
yan,-a  Oyagoyag,  a  Thatandingan; 
di  Khatalingoma-an  a  toratod  go 
torog.  Ruk  Iyan  so  shisi-i  ko  manga 
Langit  a  go  so  shisis-i  ko  Lopa.  Ba- 
adun  a  tao  a  Makaphanapa-at  sa 
Hadapan  Niyan  inonta  o  sabap  sa 
idin  Niyan?  Katawan  Niyan  so  nga- 
nin  a  Khabolosan  niran  go  so  nga- 
nin  a  Kiya-iposan  niran.  Na  da-a 
shushushubun  niran  a  maito  bo  ko 
Kata-o  Niyan  inonta  bo  ko  nganin 
a  kabaya  Iyan.  Miyarangkom  o 
Korsi.  Iyan  so  manga  Langit  a  go 
so  Lopa,  go  di  Ron  Khipunud  so 
siyap  Iyan  sa  dowa  oto,  go  Sukani- 
yan  so  Maporo,  a  Lubi  a  Mala. 

256.  Da-a  Kapanugul  ko  Agama: 
Ka  Sabunar  a  Minisunggai  so  Ontol 
ko  Ribat:  Na  sa  dun  sa  Ongkirun 
niyan  so  manga  tagot  a  Paratiyaya- 
an  niyan  so  Allah  na  Sabunar  a 
Miyakakaput  sa  Rambit  a  Maba- 
gur,  a  da-a  ikhathupud  iyan,  Na  so 
Allah  na  Puphakanug,  a  Mata-o. 

257.  So  Allah  i  Panarigan  o 
Miyamaratiyaya:  Phaka-awa-an  Ni- 

yan  siran  pho-on  ko  manga  Lilibo- 
tung  ka  Phakasongun  Niyan  siran 
ko  Maliwanag.  Na  so  da  Pamara- 
tiyaya  na  aya  manga  Panarigan  nir- 
an  na  so  manga  Tagot:  A 
Puphamaka-awa-an  niran  siran 
pho-on  ko  Maliwanag  ka  Puphama- 
kasongun  niran  siran  ko  manga  Li- 
libotung.  Na  siran  man  i  manga  tao 
ko  Naraka,  sa  ron  siran  non  ndun 
Makakakal. 


258.  Bangka  da  katokawi  so 
(Namrod  a)  Miyakiphawala  ko 
Ibrahim  Makapantag  ko  Kadnan 
Niyan,  sa  Kinibugan  non  o  Allah 
ko  Kadatu?  Gowani  a  Tharo-on  o 
Ibrahim:  A  aya  Kadnan  Ko  na  so 
Puphangoyag  go  Puphakapatai.  Na 
Pitharo  iyan:  A  sakun  na  Pupha- 
kaoyag  Ako  go  Phphakapatai 
Ako.  Pitharo  o  Ibrahim:  Na  Mata- 
an!  A  so  Allah  na  Puphakasongun 
Niyan  so  Alongan  pho-on  ko  Sub- 
angan  (si-i  sa  Sudupan):  Na  Paka- 
songangka  Sukaniyan  pho-on  sa 
Sudupan  (si-i  sa  Subangan).  Na 
Biyabungan  so  da  Paratiyaya.  Na 
so  Allah  na  di  Niyan  Punggonanaon 
so  pagtao  a  da  Pamaginontolan. 


259.  Go  so  (Uzair  a)  somiyagad 
ko  (Baital  Muqaddas  a)  Ingud  a 
Miyangaguguba  so  manga  Walai 
ron,  Pitharo  iyan:  A  andamanaya 
i  Kakhaoyaga  si-i  o  Allah,  ko  ori- 
yan  o  Kiyapatai  niyan?  Na  Biyono 
sukaniyan  o  Allah  sa  Magatos  Ra- 
gon,  oriyan  niyan  na  Inoyag  Iyan 

bo.  Na  Pitharo  (o  Allah):  Ai 
Kiyathaingka  (Hai  Uzair)?  Pitharo 
iyan:  AyaKiyathai  akun  na  Salon- 
gan  o  di  na  saba-ad  sa  Salongan. 
Pitharo  (o  Allah):  A  kuna,  ka  aya 
Kiyathaingka  na  Miyakamagatos 
Ragon;  na  ilayangka  so  Pangu- 
nungkun  ka  go  so  Inomun  ka,  ka 
da  Phaparin;  go  ilayangka  so  Hi- 
mar  ka:  Ka  kagiya  a  mbalowin 
Nami  suka  a  nana-o  o  manga  Man- 
osiya,  go  ilayangka  so  manga  tolan, 
o  andamanaya  i  gi-i  Ami  ron  kapa- 
katho-oto  ora-a,  oriyan  niyan  na 
Pumbongkosan  Nami  sa  Sapo.  Na 
kagiya  a  Mapayagon  noto,  na 
Pitharo  iyan:  A  tiyangkud  akun  a 
Mata-an!  A  so  Allah  na  si-i  ko 
langowan  taman  na  Gaos  Iyan. 


260.  Na  gowani  na  Pitharo  o 
Ibrahim:  Kadnan  Ko!  Paki-ila-in 
Ka  Rakun  o  andamanaya  i  Kapa- 
goyagangka  ko  Miyamatai.  Pitharo 
(o  Allah):  Ba  Ka  di  Pharatiyaya? 
Pitharo  Iyan:  Owai!  (Mapapara- 
tiyaya  Ko)  na  ogaid  na  adun  Tha- 
tana  so  Pamikiran  Ko.  Pitharo  o 
Allah):  Na  kowa  Ka  sa  pat  ko 
manga  Papanok;  na  Tathadangka 
ko  Katimo  iran  Ruka;  oriyan  niyan 
na  Tagowingka-on  so  oman  i  isa 
Palao  sa  saba-ad,  oriyan  niyan  na 
Talowingka  siran:  Ka  Mamakata- 
lingoma  siran  Ruka  sa  Maga-an. 
Na  Tangkudangka  a  Mata-an!  A 
so  Allah  na  Mabagur,  a  Maongan- 
gun. 

261.  Aya  ropa-an  o  siran  a  gi-i 
siran  Nggasto  ko  manga  Tamok 
iran  si-i  ko  lalan  ko  Allah  na  lagid 
o  satiman  a  od:  A  Mitho  sa  Pito 
Sawai,  shisi-i  ko  oman  i  sawai  ron 
so  Magatos  a  od.  Na  so  Allah  na 
Puthakutakupun  Niyan  ko  tao  a 
kabaya  Iyan:  Ka  so  Allah  na  Magi- 
nawa,  a  Mata-o. 


262.  Siran  a  gi-i  ran  Nggaston  so 
manga  Tamok  iran  si-i  ko  lalan  o 
Allah,  oriyan  niyan  na  di  ran  Thon- 
dogun  so  Kiyapamumugai  ran  a 
Kashalibantog  go  Kapanakit  sa  gi- 
nawa,  na  adun  a  bagiyan  niran  a 
balas  kiran  si-i  ko  Kadnan  niran: 
Go  da-a  Pangandam  iran,  go  di 
siran  Makamboko  (ko  Alongan  a 
Maori). 


263.  So  Katharo  a  Mapiya  go  so 
Kapuma-ap  na  tomo  a  di  so  Saduka 
a  Pukhatondog  a  kapanakit  sa  Gi- 
nawa.  Na  so  Allah  na  Kawasa,  a 
Matigur. 


264.  Hai  so  Miyamaratiyaya!  Di 
niyo  mbinasa-an  ko  manga  Saduka 
niyo  so  Kashalibantog  go  so  Kapa¬ 
nakit  sa  Ginawa,-  lagid  o  Pu  p  ha  mu- 
mu  gai  ko  tamok  iyan  sa  Kapaki- 
ilaila-in  ko  manga  Manosiya,  go  di 
niyan  Paparatiyaya-an  so  Allah  go 
so  Alongan  a  Maori.  Na  aya  ropa- 
an  niyan  na  lagid  o  Ator  a  matilak, 
a  Kaliliyawawan  sa  botha:  A  miya- 
sogat  sukaniyan  a  Mabagur  a  Oran, 
na  miyalamba  iyan  non  so  matugas. 

Na  da-a  Khaparoli  ran  a  maito  bo 
ko  Pinggalubuk  iran.  Na  so  Allah 
na  di  Niyan  Punggonana-on  so  pag- 
tao  a  da  Pamaratiyaya. 


265.  Na  aya  ropa-an  o  siran  a 
Puphamumugai  ko  manga  Tamok 
iran,  sa  singanin  ko  manga  Kasoso- 
wat  o  Allah  go  so  Kathatana  o 
manga  Ginawa  iran,  na  lagid  o  Pa- 
momolan,  ko  Lopa  a  Tambo:  A 
Miyasogat  a  Mabagur  a  Oran  na 
Minibugai  niyan  so  Onga  niyan  sa 
dowa  takup,  na  apiya  pun  da  ma- 
sogat  a  Mabagur  a  Oran,  ka  Tar- 
intik  bo.  Ka  so  Allah  na  so  gi-i  niyo 
Nggolaola-an  na  Phagila-in  Niyan. 

266.  Bakhabaya  i  o  isa  rukano  a 
adun  a  mambagiyan  niyan  a  Pamo- 
molan  a  manga  Qormah  a  go  man¬ 
ga  Anggor  a  Puphamangondas  ko 
kababa-an  niyan  so  manga  Lawa- 
saig,  mambagiyan  niyan  ro-o  so 
Pishoson  a  manga  Onga,  a  Miyaka- 
talingoma-on  so  Kalokus,  go  adun  a 
manga  Moriyatao  niyan  a  manga 
lulumukna  Miyasogat  oto  a  Sobo- 
sobo,  a  kadadaluman  sa  Apoi,  na 
Miyatotong?  Lagid  aya  a  Kapu- 
phayaga  rukano  o  Allah  ko  manga 
Tanda;  ka-angkano  Makapuphami- 
mikiran. 


267.  Hai  so  Miyamaratiyaya!  Pu¬ 
phamumugai  kano  ko  manga  Pipiya 
ko  Miyasokat  iyo,  go  so  Piyakagu- 
mao  Ami  rukano  a  pho-on  ko 
Lopa,  go  di  niyo  Puthibaba-a  so 

Marata-on,  a  Iphamumugai  niyo, 
ka  da  rukano  i  ba  niyo  to  kowa-a 
inonta  o  ba  kano  ron  Phipipidung. 
Na  Tangkuda  niyo  a  Mata-an!  A  so 
Allah  na  Kawasa,  a  Puphodin. 


268.  So  Shaitan  na  Ipuphangan- 
galuk  iyan  rukano  so  Kamiskin  go 
Ipushogo  iyan  rukano  so  Pakasisin- 
gai.  Na  so  Allah  na  didiyandi-an 
kano  Niyan  sa  Maap  a  pho-on  Ru- 
kaniyan  go  Limo.  Na  so  Allah  na 
Maginawa,  a  Mata-o. 

269.  Imbugai  Niyan  so  Ongan- 
gun  ko  tao  a  kabaya  Iyan;  na  sa 
tao  a  bugan  ko  Ongangun  na  Sabu- 
nar  a  Kiyabugan  sa  Mapiya  a  ma- 
dakul;  na  da-a  Phakatanodon  a 
inonta  so  manga  Papantas  i  Akal. 


270.  Na  sa  dun  sa  Ipamumugai 
niyo  a  Pamumugayan  o  di  na  Isha- 
maya  iyo  a  Samaya,  na  Mata-an!  A 
so  Allah  na  katawan  Niyan  noto. 
Na  da-a  bagiyan  o  da  Pamaginon- 
tolan  a  manga  Tabanga. 


271.  Amai  ka  Payagun  niyo  so 
manga  Saduka,  na  Mapiya  dun 
noto,  na  amai  ka  Paguma-an  niyo 
to,  go  ibugai  niyo  to  ko  Khikarur- 
ugunan,  na  giyoto  i  Mapiya  rukano: 
Go  Makaponas  rukano  ko  sabaad 
ko  manga  Dosa  niyo.  Na  so  Allah 
na  so  gi-i  niyo  Nggolaolaan  na  Kaip 
Iyan. 


272.  Kuna  a  ba  Ruka  Paliyogat, 
so  Katoro  iran,  na  ogaid  na  so 

Allah  i  Thoro  ko  tao  a  kabaya  Iyan. 
Na  sa  dun  sa  Mipuphamumugai 
niyo  a  Mapiya  na  ruk  o  manga 
Ginawa  niyo,  na  di  kano  Phamu- 
mugai  sa  makaliyo  ko  singanin  ko 
Kasosowat  o  Allah.  Na  sa  dun  sa 
Mipuphamumugai  niyo  a  Mapiya, 
na  khitoman  rukano  sa  Tarotop,  a 
sukano  na  di  kano  kasalimbotan. 

273.  (  So  manga  Saduka  )  na  ba- 
giyan  o  Khikarurugunan,  a  siran  na 
Miyangatatarongko  ko  lalan  ko  Al¬ 
lah,  a  di  siran  Phakatayod  ndadala- 
kao  ko  Lopa,  arangan  kiran  o  di 
kiran  Mata-o  na  manga  Kawasa 
sabap  ko  kagugun  -guna  ko  ginawa, 
Khikilalangka  kiran  so  manga  to-os 
iran:  A  di  siran  Phamanguni  ko 
manga  Manosiya  sa  marusurus.  Na 
sa  dun  sa  Mipuphamumugai  niyo  a 
Mapiya,  na  Mata-an!  A  so  Allah  na 
katawan  Niyan  no  to. 


274.  So  siran  a  Puphamumugai 
siran  ko  manga  Tamok  iran  si-i  ko 
Gagawi-i  go  so  Daondao,  Masolun 
go  Mapayag,  na  adun  a  bagiyan 
niran  a  balas  kiran  si-i  ko  Kadnan 
niran:  Go  da-a  Pangandam  iran,  go 
di  siran  Makamboko  (ko  Alongan  a 
Maori). 


275.  So  siran  a  Pukhun  niran  so 
Piriba-an  na  di  siran  Makatindug 
inonta  so  lagid  o  Kapakatindug  o 
Ipuphamapus  sukaniyan  o  Shaitan 
po-on  sa  Buthang.  Giyoto  man  na 
sabap  sa  Mata-an!  A  siran  na 

Pitharo  iran:  A  so  Kaphasa-i  na 
lagid  bo  o  Kapuriba,  na  Piyakai  o 
Allah  so  Kaphasa-i  na  ini  Sapar 
Iyan  so  Kapuriba.  Na  sa  tao  a  adun 
a  Makatalingoma-on  a  Thoma  a 
pho-on  ko  Kadnan  Niyan,  na  go 
gunuk  (Muriba),  na  ruk  iran  so 
miya-ipos;  na  so  Khasowa  iyan  na 
si-i  Matitimo  ko  Allah;  na  sa  tao  a 
mbalinganan  niyan  na  siran  man  i 
manga  tao  ko  Naraka:  Sa  ron  siran 
non  ndun  Makakakal. 

276.  Pagantiyorun  o  Allah  so 
Riba,  na  Phakaoshorun  Niyan  so 
manga  Saduka:  Ka  so  Allah  na  di 
Niyan  khabaya-an  so  langowan  o 
Miyongkir  a  Baradosa. 

277.  Mata-an!  A  so  siran  a  Miya- 
maratiyaya,  go  Pinggalubuk  iran  so 
manga  Pipiya,  go  ini  Pamayandug 
iran  so  Sambayang  go  Tiyonai  ran 
so  Zakat,  na  adun  a  bagiyan  mran  a 
Balas  kiran  si-i  ko  Kadnan  niran: 
Go  da-a  Pangandam  iran,  go  di 
siran  Makamboko  (ko  Alongan  a 
Maori). 

278.  Hai  so  Miyamaratiyaya!  Ka- 
lukun  niyo  so  Allah,  go  rundanan 
niyo  so  miyalamba  ko  Piriba-an  o 
sukano  na  Khipaparatiyaya. 

279.  Na  amai  ka  di  niyo  to  Nggo- 
laola-an,  na  Tangkuda  niyo  a  adun 
a  Gobat  a  pho-on  ko  Allah  go  so 
Sogo  Iyan:  Na  o  Thaobat  kano,  na 
ruk  iyo  so  manga  Watang  o  manga 

Tamok  iyo:  Sa  di  kano  Makasalim- 
bot,  go  di  kano  Kasalimbotan. 


280.  Na  amai  ka-adun  a  (Maba- 
bayad  a)  Karurugunan,  na  manayao 
sa  taman  sa  Kalowagan.  Na  so 
Kishaduka-an  niyo  ron,  i  Mapiya 
rukano  o  sukano  na  Katawi  niyo. 


281.  Na  Kalukun  niyo  so  Gawi-i 
a  Phakandodun  kano  ron  si-i  ko 
Allah.  Oriyan  niyan  na  itoman  sa 
Tarotop  ko  oman  i  Baraniyawa  so 
Pinggalubuk  iyan,  sa  di  siran  Kasa¬ 
limbotan. 


*  ^  9 


282.  Hai  so  Miyamaratiyaya!  Na 
igira-a  Mindodolona  kano  sa  Baya- 
dan  si-i  ko  ta-alik  a  Miyapunto,  na 
Soratun  niyo  sukaniyan  go  Soratun 
rukano  o  Panonorat  sa  Kapaginon- 
tolan:  Go  di  Pagunda  so  Panonorat 
ko  Kisoratun  Niyan  non:  Mana-a 
so  Inindao  ron  o  Allah,  na  Soratun 
niyan.  Na  kuduga  o  Mababayad,  go 
Kalukun  niyan  so  Allah  a  Kadnan 
niyan,  go  da-a  Khoranga  niyan  non 
a  maito  bo.  Na  amai  ka  so  Maba¬ 
bayad  na  korang  i  Sabot,  o  di  na 
malobai,  o  di  na  di  niyan  khagaga 
komudug,  na  kudugun  o  Wali  ron 
sa  Kapaginontolan.  Na  Pakishaksi-i 
niyo  sa  dowa-a  Saksi,  ko  manga 
Mama  rukano,  na  amai  ka  da-a 
Kapantagan  a  dowa-a  Mama,  na 
isa  a  Mama  a  go  dowa-a  Babai,  ko 
Khasowat  kano  ron,  a  manga  Saksi, 
ka  o  Khalipat  so  isa  Kiran,  na 
Mapakatadum  o  isa  kiran  so  pud 

iyan.  Na  di  Pagunda  so  manga  Sak- 
si  igira-a  Tiyawag  siran.  Na  o  ba- 
adun  a  Indarainon  niyo  ko  Kisora- 
tun  niyo  ron  maito  sa  Mala:  Taman 
ko  Ta-alikon:  Giyoto  man  i  lubi  a 
Kapaginontolan  si-i  ko  Allah,  go 
lubi  a  Phakatabang  ko  Kipamayan- 
dugun  ko  Kashaksi,  go  lubi  a  Mar- 
ani  ko  di  niyo  Kapakashangka 
inonta  o  Makaokit  sa  Kandagang 
a  makamomowayan  a  khatangan 
niyo  to,  ka  da-a  Dosa  niyo  ko  di 
niyo  ron  Kisoratun.  Na  Pakishaksi 
kano  igira-a  Puphapasa-i  kano;  go 
di  Pumarata-an  so  Panonorat  go  so 
Saksi.  Na  amai  ka  Nggolaola-an 
niyo  to,  na  Mata-an  naya!  A  Dosa 
niyo.  Na  Kalukun  niyo  so  Allah;  ka 
Phagunda-on  kano  o  Allah.  Na  so 
Allah  na  so  langowan  taman  na 
katawan  Niyan. 

283.  Na  o  kapantagi  kano  sa 
lakawan,  go  da-a  khato-on  niyo  a 
Panonorat,  na  so  manga  Sanda  a 
Matatangan.  Na  amai  ka  Sarigan  o 
saba-ad  rukano  so  saba-ad,  na  to- 
naya  o  Siyarigan  so  ini  Sarigon,  go 
Kalukun  niyan  so  Allah  a  Kadnan 
niyan.  Na  di  niyo  Phaguma-a  so 
Kashaksi;  ka  sa  dun  sa  Magurna- 
on,-na  Mata-an!  A  sukaniyan  na 
Baradosa  so  poso  iyan.  Na  so  Allah 
na  so  gi-i  niyo  Nggolaola-an  na 
katawan  Niyan. 

284.  Ruk  o  Allah  so  shisi-i  ko 
manga  Langit  go  so  shishi-i  ko 
Lopa.  Na  o  Payaga  niyo  so  shisi-i 

ko  manga  ginawa  niyo  o  di  na 
Pagu-ma-an  niyo  to,  na  Phamagi- 
tongun  rukano  to  o  Allah.  Na  Pu- 
napiyan  Niyan  so  tao  a  kabaya 
Iyan,  go  shiksa-an  Niyan  so  tao  a 
kabaya  Iyan.  Na  so  Allah  na  so 
langowan  taman  na  Gaos  Iyan. 


285.  Piyaratiyaya  o  Rasul  so  In- 
itoronon  a  pho-on  ko  Kadnan  Ni¬ 
yan,  go  so  Miyamaratiyaya.  Oman  i 
isa  kiran  na  Piyaratiyaya  Niyan  so 
Allah,  go  so  manga  Malaikat  Iyan, 
go  so  manga  Kitab  Iyan,  go  so 
manga  Sogo  Iyan.  Da-a  imbida 
Ami  a  isa  bo  ko  manga  Sogo  Iyan. 
Na  Pitharo  iran:  A  Piyamakinug 
Ami,  go  Inonotan  Nami:  Na 
Puma-api  Kamingka,  Kadnan 
Nami,  ka  Suka  i  Khabolosan. 


286.  Da  -a  iphaliyogat  o  Allah  ko 
Baraniyawa,  a  rowar  ko  Khagaga 
niyan.  Ruk  iyan  so  Miyanggalubuk 
iyan  (a  Mapiya),  go  ithana  -  on  so 
Miyanggalubuk  iyan  (a  Marata). 
Kadnan  Nami!  Di  Kamingka  Sha- 
la-a  o  Malipat  Kami  o  di  na  Mar- 
ibat  Kami;  Kadnan  Nami!  Go  di 
Kamingka  Phaka-awida  sa  Map  ti¬ 
ll  ud  lagid  o  Kiyapaki-awidingka-on 
ko  siran  a  Miya-ona  an  Nami;  Kad¬ 
nan  Nami!  Go  di  Kamingka  Phaka- 
awida  sa  Diyami  Khagaga.  Na 
Puma-api  Kamingka,  go  Napi-i  Ka¬ 
mingka:  Go  Kalimo-on  Kamingka. 
Suka  i  Kadnan  Nami;  na  Tabangi 
Kamingka  sa  Kada-aga  Mi  ko  pag- 
tao  a  da  Pamaratiyaya. 

Si-i  ko  ngaran  o  Allah,  a  Masa- 
linggagao,  a  Makalimo-  on. 


1.  Alif  Lam  Mim.  So  Allah  i 
Mata-o  ko  Paka-a  antapan  Niyan 
non. 


2.  So  Allah!  Da-a  Tohan  a  inonta 
Sukaniyan,-a  Oyagoyag,  a  Thatan- 
dingan. 


3.  Piyakatoron  Niyan  Ruka  (Ya 
Muhammad)  So  Kitab,  a  Bunar,  a 
Tomatanto  ko  Kitab  a  Miya-ona  an 
Niyan;  go  Piyakatoron  Niyan  so 
Taurat  go  so  Injeel: 

4.  A  Miya-ona,  a  Torowan  ko 
manga  Manosiya,  go  Piyakatoron 
Niyan  so  Padoman.  Mata-an!  A 
siran  a  da  Pamaratiyaya  ko  manga 
Ayat  o  Allah  na  adun  a  bagiyan 
niran  a  siksa  a  Sangat,  Na  so  Allah 
na  Mabagur,  a  Phapa-ar  ko  Kanda- 
danug. 


5.  Mata-an!  A  so  Allah,  na  da-a 
Makaphaguma-on  a  maito  bo  si-i 
ko  Lopa  go  da  si-i  ko  Langit. 


6,  Sukaniyan  i  gi-i  rukano  Mbon- 
tal  si-i  ko  manga  Tiyan  sa  sadun  sa 
kabaya  Iyan.  Da-a  Tohan  a  inonta 
Sukaniyan,  a  Mabagur,  a  Maongan- 
gun. 

7.  Sukaniyan  so  Tomiyoron 
Ruka  ko  Kitab:  So  saba-adon  na 
manga  Ayat  a  manga  Rarayag;  a 
giyoto  i  Onayan  o  Kitab:  Go  adun 
a  pud  a  Makaphulilingowa.  Na  so 
puman  so  siran  a  katatagowan  so 
manga  poso  iran  sa  anganangan  na 
Phagonotan  niran  so  minilingo  ron, 
ka  tontot  ko  samok,  go  tontot  ko 
Kha-akiran  non;  na  da-a  Mata-o  ko 
Kha-akiran  non  a  inonta  so  Allah. 
Na  so  mithatakna  ko  Kata-o  na  gi-i 
ran  Tharo-on:  A  Piyaratiyaya  Mi 
oto;  ka  palaya  pho-on  ko  Kadnan 
Nami:  Na  da-a  Phakasaboton  a  ro- 
war  ko  manga  Papantas  i  Akal. 


8.  Kadnan  Nami!  Dingka  Phalin- 
ga  so  manga  poso  Ami  ko  oriyan  o 
masa  a  Kiyatoro  Angka  Rukami,  go 
bugi  Kamingka  a  pho-on  ko  Hada- 
pan  Ka  sa  Limo;  Mata-an!  A  Suka 
na  Suka  so  tanto  a  Phphamumugai. 


9,  Kadnan  Nami!  Mata-an!  A 
Suka  i  Mulimod  ko  manga  Mano- 
siya  si-i  ko  Gawi-i  a  da-a  sangka  a 
Madadalumon;  Mata-an!  A  so  Al¬ 
lah  na  di  Pundorat  ko  wakto  o 
diyandi. 


10.  Mata-an!  A  so  siran  a  da 
Pamaratiyaya,-  na  da  dun  a  Mili- 
nding  kiran  o  manga  Tamok  iran  a 
go  so  manga  Wata  iran  ko  (siksa  o) 
Allah  a  maito  bo:  Ka  siran  man  na 
siran  i  itagon  o  Apoi. 

11.  Lagid  o  Adat  o  pagtao  o  Pir- 
aon,  a  go  so  Miya-ona  an  niran:  A 
piyakambokhag  iran  so  manga  Ayat 
Ami,  na  Bininasa  siran  o  Allah  sa- 
bap  ko  manga  Dosa  iran.  Na  so 
Allah  na  mailot  i  Kandadanug. 


12.  Tharowangka  ko  siran  a  da 
Pamaratiyaya:  A  Nda-agun  kano 
dun  go  thimo-on  kano  ko  Naraka 
Jahannam,-  a  Mikharatarata  a  dar- 
pa! 


13.  Sabunar  a  adun  a  Tanda  iyo 
si-i  ko  dowa  pagtao  a  Miyakambar- 
atumowa:  Adun  a  isa  a  pagtao  a  gi-i 
Makimbonowai  sa  lalan  ko  Allah, 
go  adun  a  salakao  ron  a  Kapir;  a 
Pukhailai  ran  siran  a  Katatakupan 
siran  ko  Kailai  a  Mata.  Na  so  Allah 
na  ipumbagur  Iyan  so  Tabang  Iyan 
ko  tao  a  kabaya  Iyan.  Mata-an!  A 
matatago  ro-o  man  so  titho  a  Tho- 
ma  ko  adun  a  manga  Kailai  niyan. 


14.  Ini  barayat  ko  manga  Mano- 
siya  so  kabaya  ko  Pukhakababaya- 
an:  A  manga  Babai  go  manga  Wata; 
go  manga  Kakawasa-an  a  Piyanimo 
a  Bolawan  a  go  Pirak;  go  manga 
Koda  a  Khitatanda-an;  go  manga 
•Pangangayamun  go  manga  Babaso- 
ka.  Giyoto  man  na  matag  sagad  a 
Kapipiya  ginawa  ko  Kaoyagoyag  sa 
Doniya;  na  so  Allah  na  ron  so 
Mapiya  a  Khandodan. 


15.  Tharowangka:  A  ba  Ko  ru- 
kano  Phanothola  so  Mapiya  a  di 

giyoto?  Adun  a  bagiyan  o  siran  a 
Miyamananggila  si-i  ko  Kadnan 
niran  a  manga  Sorga,  a  Puphaman- 
gondas  ko  Kababa-an  niyan  so 
manga  Lawasaig;  a  Kakal  siran 
non;  go  manga  Karoma  a  manga 
Soti,  go  Kasosowat  a  pho-on  ko 
Allah.  Na  so  Allah  na  Phagila-in 
Niyan  so  manga  Oripun  Niyan, - 


16.  Siran  na  gi-i  ran  tharo-on:  A 
Kadnan  Nami!  Mata- an  a  sukami  na 
miyaratiyaya  kami:  Na  Napiyangka 
rukami,  so  manga  Dosa  mi,  go 
Pakalidasa  Kamingka  ko  siksa  ko 
Naraka. 


17.  A  manga  Papantang,  go 
Miyamangimbunar  go  Puphaman- 
gongonotan;  go  Puphamamumugai; 
go  Puphamanguni  sa  Ma-ap  ko  Ka- 
pukhakalibabas  iyan. 


18.  Pishaksi-an  o  Allah;  a  Mata- 
an  naya!  A  da-a  patot  a  Pushowa- 
sowatun  a  inonta  Sukaniyan;  Go 
(Pishaksi-an  o)  manga  Malaikat, 
go  so  adun  a  manga  Kata-o  Niyan, 
a  Mamamayandug  ko  Kapaginon- 
tolan.  Da-a  Patot  a  Pushowasowa- 
tun  a  Inonta  Sukaniyan,  a 
Mabagur,  a  Maongangun. 


19.  Mata-an!  A  aya  okit  ko  Ka- 
paginutao  si-i  ko  Allah  na  so  Islam: 
Na  kuna  a  ba  da  Pagayonayon  so 
Piyamugan  ko  Kitab  inonta  bo  ko 
oriyan  o  Kiyapakatalingoma  kiran 
o  Kata-o,  ka  Mindudungkiya  siran. 

Na  sa  tao  a  Ongkirun  niyan  so 
manga  Ayat  o  Allah,  na  Mata-an! 
A  so  Allah  na  maga-an  i  Kapama- 
gitong. 


20.  Na  amai  ka  Pamawalun  Ka 
iran,  na  Tharowangka:  A  ini 
Mbayorantang  Akim  so  Ginawa 
Ko  ko  Allah  go  so  tao  a  Miyonot 
Rakun.  Na  tharoangka  ko  siran  a 
Piyamugan  ko  Kitab  ago  so  manga 
ummi[l].  A  ino  Mimbayorantang 
kano?  Na  o  Mimbayorantang  siran, 
na  Sabunar  a  Matoro  siran,  na  o 
talikhod  siran,  na  aya  bo  a  Paliyo- 
gat  Ruka  na  so  Kisampai  (o  Sogo- 
wan);  ka  so  Allah  na  Phagila-in 
Niyan  so  manga  Oripun  Niyan. 


21.  Mata-an!  A  so  siran  a  di 
Mapaparatiyaya  ko  manga  Ayat  o 
Allah,  go  Puphamono-on  niran  so 
manga  Nabi  sa  di  Patot,  go  Pupha- 
mono-on  niran  so  Puphamanogo  ko 
Kapaginontolan  ko  manga  Mano- 
siya,  na  Puphamanotholangka  kiran 
so  siksa  a  Malipudus. 


22.  Siran  man  so  Miya-ilang  so 
manga  Galubuk  iran  si-i  sa  Doniya 
.go  sa  Akhirat,  go  da-a  bagiyan  nir¬ 
an  a  Phamakatabang. 

23.  Bangka  da  katokawi  so  siran 
a  bigan  siran  sa  Kipantag  ko  Kitab? 
A  iputhawag  kiran  so  Kitab  o  Al¬ 
lah,  ka-an  Niyan  siran  Makokom, 
oriyan  niyan  na  Puthalikhod  so  sal- 


[1]  Siran  so  di  manga  tatao  matiya  ago  sorat  a  manga  moshrik  ko  manga  arab. 

ompok  kiran  a  siran  na  Somasang- 
ka  siran. 


24.  Giyoto  man  na  sabap  sa 
Mata-an!  A  siran  na  Pitharo  iran: 
A  da  dun  a  kakhasukho  a  rukami  o 
Apoi  a  rowar  ko  manga  Alongan  a 
mai-itong:  Na  Miyakalimpang  kiran 
ko  okit  iran  ko  Kapaginutao  so 
Pimbaba-as  iran  a  Kabokhag. 


25.  Na  antona-a  i  khasowa  iran 
amai  ka  Limodun  Nami  siran  ko 
Gawi-i  a  da-a  sangka  a  Madadalu- 
mon,  go  itoman  sa  Tarotop  ko 
oman  i  Baraniyawa  so  Pinggalubuk 
iyan  sa  di  siran  Kasalimbotan? 


26.  Tharowangka:  Ya  Allah!  A 
Khiruk  ko  Kadatu,  Ipumbugaingka 
so  Kadatu  ko  tao  a  kabaya-a  Ka,  go 
Puphokasun  Ka  so  Kadatu  ko  tao  a 
kabaya-a  Ka:  Go  Ipuphoro  o  Ka  so 
tao  a  kabaya-a  Ka,  go  Ipumbaba-a 
Ka  so  tao  a  kabaya-a  Ka;  Shisi-i  sa 
tangan  Ka  so  Mapiya.  Mata-an!  A 
Suka  i  Gaos  ko  langowan  taman. 


27.  Puphakasoludun  Ka  so  Ga- 
gawi-i  ko  Daondao,  go  Puphakaso¬ 
ludun  Ka  so  Daondao  ko  Gagawi-i; 
go  Puphakagumaon  Ka  so  Oya- 
goyag  pho-on  ko  Miyatai,  go  Pu- 
phakaguma-on  Ka  so  Miyatai  pho- 
on  ko  Oyagoyag;  go  Puriskhiyan 
Ka  so  tao  a  kabaya-a  Ka,  sa  di 
Khasar  a  Pandapat, 

28.  Di  khowa-a  o  Miyamara- 
tiyaya  so  da  Pamaratiyaya  a  manga 
Panarigan  a  salakao  ko  Miyamara- 
tiyaya:  Ka  sa  tao  a  Nggolaola  ro-o, 
na  da  ko  (Agama  o)  Allah  sa  maito 
bo:  Inonta  o  ba  niyo  siran  Khalu- 
kun,  sa  titho  a  Kaluk.  Na  Pakipu- 
phangali-an  rukano  o  Allah  a 
Ginawa  Niyan;  na  si-i  ko  Allah 
so  khandodan. 


o 


29.  Tharowangka:  A  o  Paguma-a 
niyo  so  shisi-i  ko  manga  rarub  iyo  o 
di  na  Payagun  niyo  sukaniyan,  na 
katawan  ndun  noto  o  Allah;  Go 
katawan  Niyan  so  nganin  a  shisi-i 
ko  manga  Langit,  go  so  shisi-i  ko 
Lopa.  Na  so  Allah  na  so  langowan 
taman  na  Gaos  Iyan. 


30.  Si-i  ko  Gawi-i  a  mato-on  o 
oman  i  Baraniyawa  so  Pingalubuk 
iyan  a  Mapiya  a  mimasa,  go  so 
Pinggalubuk  iyan  a  marata,  na 
Mandingan  dingan  niyan  a  o  ba 
bo  khaluti  (so  marata)  a  go  sukani- 
yan  sa  lut  a  mawatan.  Na  Pakipu- 
phangali-an  rukano  o  Allah  a 
Ginawa  Niyan.  Na  so  Allah  na 
Mala  i  Gagao  ko  manga  Oripun 
Niyan. 


31.  Tharowangka  (Ya  Muham¬ 
mad):  A  o  sukano  na  khabaya-an 
niyo  so  Allah,  na  Onoti  Ako  niyo: 
Ka  kababaya-an  kano  o  Allah  go 
napi  Niyan  rukano  so  manga  Dosa 
niyo:  Ka  so  Allah  na  Manapi,  a 
Makalimo-on. 

32.  Tharowangka:  A  Onoti  niyo 
so  Allah  a  go  so  Rasul:  Na  o  tali- 
khod  siran,  na  Mata-an!  A  so  Allah 
na  di  Niyan  Khabaya-an  so  da  Pa- 
maratiyaya. 


4ji\ 


33*  Mata-an!  A  so  Allah  na  ti- 
nindos  Iyan  so  Adam  go  so  Nuh,  go 
so  Mbawata-an  o  Ibrahim,  go  so 
Mbawata-an  o  Imran  ko  manga 
Ka-adun  (si-i  ko  masa  iran),- 


34.  Manga  Moriyatao,  a  so  saba- 
adon  na  pho-on  ko  saba-ad:  Na  so 
Allah  na  Puphakanug,  a  Mata-o. 


35*  Gowani  na  Pitharo  (o  Hanna 
a)  Karoma  o  Imran:  A  Kadnan  Ko! 
Mata-an!  A  Sakun  na  ini  Shamaya 
Akun  a  Phaladun  Nakun  Ruka  so 
shisi-i  sa  Tiyan  Nakun  sa  da-a 
sangkot  iyan:  Na  Tarima-angka 
Rakun:  Ka  mata-an  a  suka  na  suka 
so  puphakanug  a  mata-o. 


36.  Na  gowani  a  Imbawata 
Iyan,  na  Pitharo  Iyan:  A  Kadnan 
Ko!  Mata-an!  A  Sakun  na  Inimba- 
wata  Akun  Sukaniyan  na  Babai!- 
Na  so  Allah  i  lubi  a  Mata-o  ko 
Inimbawata-na  da  ko  Mama  i  ba 
lagid  o  Babai.  Na  Mata-an!  A 
Sakun  na  inibutho  Akun  non  so 
Maryam,  go  Mata-an!  a  Sakun  na 
Ipulindong  Akun  Ruka  a  go  so 
manga  Moriyatao  Niyan  ko  Shai¬ 
tan,  a  Pimorkaan. 

37.  Na  Tiyarima  o  Kadnan  Ni- 
yan  sa  Katarima-a  Mapiya:  Go 
Piyakatho  Iyan  sa  katho  a  Mapiya: 
Na  tiyagikor  Sukaniyan  o  Zakariya. 
Na  oman  non  somolud  so  Zakariya 
ko  Mihrab,  na  Makato~on  non  sa 
pagupur.  Na  Pitharo  Iyan:  A  Hai 
Maryam!  Andangka  dun  na-i  Miya- 
kowa?  Pitharo  Iyan:  A  giyaya  na 
pho-on  ko  Allah:  Mata-an!  a  so 
Allah  na  Puriskhiyan  Niyan  so  tao 
a  kabaya  Iyan,  sa  di  khaoma  kira- 
kira. 

38.  Ro  -o  dun  Miyanguni  so  Za¬ 
kariya  ko  Kadnan  Niyan,  sa  Pitharo 
Iyan:  Kadnan  Ko!  Bugi  Akongka  a 
pho-on  Ruka  sa  Moriyatao  a  Soti: 
Mata-an!  A  Suka  i  Puphakanug  ko 
Panguni! 

39.  Na  Tiyawag  Sukaniyan  o 
Malaikat:  A  Sukaniyan  na  tomitin- 
dug  a  gi-i  Shambayang  ko  Mihrab: 
Mata-an!  A  so  Allah  na  Pakipha- 
nothol  Iyan  Ruka  (a  Ipumbawata-a 
Ka)  so  Yahya,  a  tomatanto  ko 
Katharo  a  pho-on  ko  Allah,  go 
Nakoda,  go  Pindiyara,  go  Nabi,-  a 
pud  ko  Minggagalubuk  sa  manga 
Pipiya. 

40.  Pitharo  Iyan:  Kadnan  Ko! 
Andamanaya  i  Kakha-adun  Rakun 
o  Wata,  a  Sabunar  a  riyaot  Ako  o 
kalokus,  go  so  Karoma  Ko  na  Ba- 
luk?  Pitharo  o  Malaikat:  A  giyoto 
dun  man,  ka  so  Allah  na  Punggo- 
laola-an  Niyan  so  kabaya  Iyan. 

41.  Pitharo  Iyan:  Kadnan  Ko! 
Bugi  Akongka  sa  nana-o!  Pitharo 
(o  Malaikat):  A  aya  Nana-ongka 
na  Dingka  Mipumbitiyara-i  so 
manga  Manosiya  sa  tulo  Alongan 
inonta  o  Kapurowayat.  Na  Pusha- 
botangka  so  Kadnan  Ka  sa  mada- 
kul,  go  Puthasbik  Ka  si -i  Ko 
Kagabi  gabi  go  so  Kapita  pita. 

42.  Na  gowani  na  Pitharo  o  Ma¬ 
laikat:  A  Hai  Maryam!  Mata-an!  A 
so  Allah  na  Tinindos  Ka  Niyan  go 
Siyoti  Ka  Niyan-  go  Tinindos  Ka 
Niyan  ko  manga  Babai  ko  manga 
Ka-adun. 


43.  Hai  Maryam!  Pangongono- 
tan  Ka  ko  Kadnan  Ka:  Go  Sojiod 
Ka,  go  Phuroko  Ka  a  pud  ko  Pu- 
phuroroko. 


44.  Giyoto  man  na  pud  ko  man¬ 
ga  Tothol  a  gaib,  a  Iphagilaham 
Ami  Ruka  (Ya  Muhammad):  Ka 
di  Ka  kiran  Makamamasa  gowani 
ko  ipuphangithog  iran  so  manga 
Pansom  iran  (ka  Pagila-in),  o  anta- 
wa-a  kiran  i  Makatagikor  ko  Mar¬ 
yam:  Go  di  Ka  kiran  Makamamasa 
gowani  ko  Puphangasasawal  siran. 


45.  Gowani  na  Pitharo  o  Malai¬ 
kat:  A  Hai  Maryam!  Mata-an!  A  so 
Allah  na  adun  a  Pakiphanothol 
Iyan  Ruka  a  Katharo  a  pho-on 
Rukaniyan:  A  aya  ngaran  Niyan 
na  Al-Massih  Isa  a  Wata  o  Mar¬ 
yam,  a  Mala  i  Munang  si-i  sa  Do- 

niya  a  go  sa  Akhirat  go  pud  ko 
manga  rarani  ko  Allah; 


46.  Go  Mipumbitiyara-i  Niyan  so 
manga  Manosiya  si-i  ko  Saloyota 
go  so  Kakhasad  Iyan.  Go  pud  ko 
manga  Bilangatao. 


47.  Pitharo  (o  Maryam):  Kadnan 
Ko!  Andamanaya  i  Kakha-adun 
Rakun  o  Wata  a  da-a  Miyakakhu- 
bot  Rakun  a  Mama?  Pitharo  (o 
Malaikat):  Giyoto  dun  man:  Ka  so 
Allah  na  Phagadun  nun  Niyan  so 
nganin  a  kabaya  Iyan:  Igira-a 
Ipunggolalan  Niyan  so  kabaya 
Iyan,  na  aya  bo  a  Putharo-on  Niyan 
non,  na  Kon,  na  Kha-adun! 


48.  Go  Ipagundao  Niyan  non  so 
kasorat  go  so  Ongangun  go  so 
Taurat  go  so  Injeel, 


49.  Go  Sogo  ko  manga  Moriya- 
tao  o  Israil:  (Na  Pitharo  Iyan:) 
Mata-an!  A  Sakun  na  Sabunar  a 
adun  a  Minitalingoma  Ko  rukano 
a  Tanda  a  phoon  ko  Kadnan  niyo, 
ka  Mata-an!  A  Sakun  na  Khamba- 
alan  Ko  rukano  so  Botha,  a  lagid  o 
bontal  a  Papanok,  na  Iyopun  Ko 
Sukaniyan,  na  Mbaloi  a  Papanok 
sabap  sa  idin  o  Allah:  Go  pukha- 
piya  Ko  so  Bota,  goso  Puphangga- 
lun,  go  Pukhaoyag  A k u n  so 
Miyamatai,  sa  sabap  sa  idin  o  Al¬ 
lah;  go  Maphanothol  Akun  rukano 
so  Pukhakan  niyo,  go  so  mbubutu- 
sun  niyo  ko  manga  Walai  niyo. 

Mata-an!  A  adun  a  matatago  saya 
man  a  titho  a  nana-o  niyo  o  sukano 
na  Khipaparatiyaya; 


50.  Go  tomatanto  ko  Miyaona- 
an  Ko  a  Taurat;  go  Phaka-in  Ko 
rukano  so  saba-ad  ko  ini  Sapar 
rukano;  go  adun  a  Minitalingoma 
Ko  rukano  a  Tanda  a  pho-on  ko 
Kadnan  niyo.  Na  Kalukun  niyo  so 
Allah,  go  Onoti  Ako  niyo. 

51.  Mata-an!  A  so  Allah  i  Kad¬ 
nan  Ko  go  Kadnan  niyo;  na  Sho- 
wasowata  niyo  Sukaniyan.  Giyaya  i 
okit  a  ontol. 


52.  Na  kagiya  a  maguda  kiran  o 
Isa  so  da  Kaparatiyaya,  na  Pitharo 
yan:  Antawa-a  i  manga  Tabanga 
Akun  si-i  ko  Allah?  Pitharo  o  man¬ 
ga  Hawariyyon:  A  Sukami  i  manga 
Tabanga  o  Allah:  Piyaratiyaya  Mi 
so  Allah,  na  Shaksi-ingka  a  Mata- 
an!  A  Sukami  na  Mimbayorantang 
Kami  (Ron). 


53.  Kadnan  Nami!  Piyaratiyaya 
Mi  so  Initoron  Ka,  go  I  nonotan 
Nami  so  Sogo;  na  Pakisoratun  Ka- 
rningka  a  pud  ko  manga  Saksi. 


54.  Na  Miyagikmat  siran,  na 
Biyadalan  o  Allah  so  ikmat  iran, 
ka  so  Allah  i  lawan  ko  manga 
bara-ikmat. 


55.  Gowani  na  Pitharo  o  Allah: 
Hai  Isa!  Mata-an!  a  Sakun  na  Than- 

ganun  Akun  Suka  go  Iphoro  Akun 
Suka  si-i  ko  Hadapan  Ko  go  Sho- 
tingko  Suka  pho-on  ko  siran  a  da 
Pamaratiyaya;  go  Mbalowingko  so 
siran  a  Miyamangonot  Ruka  a  Ma- 
kaombao  ko  siran  a  da  Pamara¬ 
tiyaya,  taman  ko  Alongan  a 
Qiyamah:  Oriyan  niyan  na  Sakun  i 
Khandodan  niyo,  na  Kokomun  Ko 
Sukano  ko  nganin  a  da  kano  ron 
Pagayonayon. 

56.  Na  so  puman  so  siran  a  da 
Pamaratiyaya,  na  siksa-an  Ko  siran 
sa  siksa  a  sangat  si-i  sa  Doniya  go  sa 
Akhirat,  go  da-a  Phamakatabang 
kiran. 


57.  Na  so  puman  so  siran  a 
Miyamaratiyaya  go  Pinggalubuk 
iran  so  manga  Pipiya,  na  itoman 
Niyan  kiran  so  manga  Balas  kiran; 
na  so  Allah  na  di  Niyan  Khabaya- 
an  so  da  Pamaginontolan. 

58.  Giyaya  na  Puphanotholun 
Nami  Ruka  a  pud  ko  manga  Ayat 
go  so  Pananadum  a  Kokoman. 


59.  Mata-an!  A  aya  lagid  o  Isa  si- 
i  ko  Allah  na  lagid  o  Adam;  a 
Inadun  Niyan  a  pho-on  sa  Botha, 
oriyan  niyan  na  Pitharo  Iyan  non: 
So  Kon.  Na  Miya-adun. 


60.  (Giyaya)  so  Bunar  a  pho-on 
ko  Kadnan  Ka;  na  di  Ka  Phangu- 
pud  ko  Pukhakadowadowa-an. 

61.  Na  sa  tao  a  Mamawal  Ruka 
on,  ko  oriyan  o  Kiyapakatalingoma 
Ruka  o  Kata-o,  na  Tharowangka: 
A  songkano  si-i!  Ka  Tawagun  tano 
so  manga  Wata  Ami  go  so  manga 
Wata  iyo,  go  so  manga  Babai  Ru- 
kami  go  so  manga  Babai  rukano,  go 
so  manga  Ginawa  Mi  go  so  manga 
Ginawa  niyo:  Oriyan  niyan  na  Man- 
gangarapan  tano,  sa  balowin  Tano 
a  so  Morka  o  Allah  na  itomparak 
Iyan  ko  manga  Bokhag! 


62.  Mata-an  naya!  A  Sukaniyan 
ndun  so  manga  Tothol  a  Bunar:  Go 
da-a  Tohan  a  inonta  so  Allah;  na 
Mata-an!  A  so  Allah  na  titho  a 
Sukaniyan  so  Mabagur,  a  Maon- 
gangun. 


63.  Na  amai  ka  tomalikhod  siran, 
na  Mata-an!  A  so  Allah  na  katawan 
Niyan  so  Puphamaminasa. 


64.  Tharowangka:  Hai  manga 
tao  a  Tiyoronan  ko  Kitab!  Songka¬ 
no  ko  Katharo  a  ndatadatar  Tano 
ron:  A  da-a  Pushowasowatun  Tano 
a  salakao  ko  Allah;  go  da-a  Isakoto 
Tano  Ron  a  maito  bo;  go  di  Kho- 
wa-a  o  saba-ad  rukutano  so  saba- 
ad,  a  manga  Katohanan  a  salakao 
ko  Allah.  Na  o  talikhod  siran,  na 
Tharowa  niyo.  A  shaksi-i  niyo  a 
Mata-an!  A  Sukami  na  Mbabayor- 
antang  Kami  (ko  Allah). 


65.  Hai  manga  tao  a  Tiyoronan 
ko  Kitab!  Ino  niyo  gi-i  Phapawala-i 

so  Makapantag  ko  Ibrahim,  a  da 
Toronun  so  Taurat  a  go  so  Injeel 
inonta  ko  oriyan  niyan?  Ba  da-a 
manga  Sabot  iyo? 


66.  Ino  kano  wai!  A  sukano  na 
siran  naya  na  Puphamawalun  niyo 
ko  adun  a  Kata-o  niyo  ron!  Na  go 
niyo  wai  gi-i  Phapawala-i  so  da-a 
Mulung  iyo  ron?  A  so  Allah  i  Mata- 
0,  na  sukano  idi  manga  Tata-o! 


67.  Da  ko  butad  o  Ibrahim  iba 
Yahodi  go  kuna  a  ba  Christian;  na 
ogaid  na  sukaniyan  na  Tomataliya- 
duk  ko  Bunar,  a  Mbabayorantang, 
na  da  Mabaloi  a  pud  ko  manga 
Pananakoto. 


68.  Mata-an!  A  aya  patot  a  mar- 
ani  ko  manga  Manosiya  ko  Ibra¬ 
him,  na  Sabunar  a  so  siran  a 
Miyamangonoton,  go  giyangkai  a 
Nabi  (a  so  Muhammad)  go  so 
Miyamaratiyaya:  Na  so  Allah  i  So- 
misiyap  ko  Miyamaratiyaya. 


69.  Miyandingandingan  o  isa  ka 
Sagorompong  ko  Tiyoronan  ko  Ki- 
tab  a  o  ba  kano  iran  bo  Khadadag. 
Na  da-a  Khadadag  iran,  a  rowar  ko 
manga  ginawa  iran,  sa  di  iran  mai- 
inungka! 


70.  Hai  manga  tao  a  Tiyoronan 
ko  Kitab!  Ino  niyo  Phagongkira  so 
manga  Ayat  o  Allah  a  sukano  na 
Kashasaksi-an  niyo? 

71.  Hai  manga  tao  a  Tiyoronan 
ko  Kitab!  Ino  niyo  Pukhumbotun 
ko  Bunar  so  ribat,  go  niyo  Pupha- 
guma-a  so  Bunar,  a  sukano  na  ka- 
tawan  niyo? 

72.  Na  Pitharo  o  isa  ka  Sagor- 
ompong  ko  Tiyoronan  ko  Kitab:  A 
Paratiyaya-a  niyo  so  Initoron  ko 
Miyamaratiyaya,  ko  awal  o  Ka- 
daondao,  na  Ongkira  niyo  ko  akir 
iran;  ka-an  siran  mamakakasoi; 

73.  Go  da-a  Pharatiyaya-an  niyo 
a  rowar  ko  tao  a  Miyonot  ko  okit 
iyo.  Tharowangka:  A  Mata-an!  A 
aya  Torowan  na  so  Toro  wan  o  Al¬ 
lah:  (Go  di  kano  Pharatiyaya)  sa  ba- 
adun  a  kabugan  a  isa  bo  sa  lagid  o 
ini  bugai  rukano?  O  di  na  ba-adun  a 
Makapamawal  kiran-  rukano  si-i  ko 
Kadnan  niyo?  Tharowangka:  A 
Mata-an!  A  so  Kakawasa-an  na 
shisi-i  sa  tangan  o  Allah:  Ipumbugai 
Niyan  ko  tao  a  kabaya  Iyan:  Ka  so 
Allah  na  Maginawa,  a  Mata-o. 

74.  Ipuphamili  Iyan  so  Limo 
Iyan  ko  tao  a  kabaya  Iyan;  ka  so 
Allah  i  Khiruk  ko  Kakawasa-an  a 
Mala. 

75.  Na  adun  a  pud  ko  Tiyoronan 
sa  Kitab  a  tao,  a  amai  ka  sarigan  ka 
sa  Tamok  a  madakul,  na  tona-in 
niyan  Ruka;  go  adun  a  pud  kiran 
a  tao,  a  amai  ka  sarigan  Ka  sa  salad 
a  Dinar,  na  di  niyan  Ruka  Thona-in 
inonta  koKathaithai  aKatitindugan- 

gka-on,giyoto  na  sabap  saMata-an! 
A  siran  na  Pitharo  iran:  A  da-a  okit 
a  Kakhadosa  mi  si-i  ko  manga 
Ummi.  Na  Iphagangkob  iran  ko 
Allah  so  Kabokhag,  a  siran  na  ka- 
tawan  niran  (a  si  an  na  manga  bo- 
khag). 


76.  Owai  na-sa  dun  sa  tao  a  Ito- 
man  niyan  so  diyandi  iyan  go  Man- 
anggila,-  na  Mata-an!  A  so  Allah  na 
Pukhababaya-an  Niyan  so  Khipa- 
nananggila. 


77.  Mata-an!  A  so  siran  a  Ipu- 
phamasa  iran  so  diyandi  o  Allah  a 
go  so  manga  Sapa  iran  sa  arga  a 
maito,  na  siran  man  na  da-a  Kipan- 
tag  iran  ko  Akhirat:  Go  di  siran 
Imbitiyara-i  o  Allah  go  di  Niyan 
siran  ila-in  ko  Alongan  a  Qiyamah, 
go  di  Niyan  siran  Sotin:  Go  adun  a 
bagiyan  niran  a  siksa  a  Malipudus. 


78.  Na  Mata-an!  A  adun  a  pud 
kiran  a  salompok  a  ipuphamagalin 
niran  so  manga  dila  iran  ko  Kitab: 
Ka-an  niyo  to  Tarima-a  sa  pud  ko 
Kitab,  akuna  a  ba  oto  pud  ko  Ki¬ 
tab;  go  gi-i  ran  Tharo-on:  A  Giyoto 
na  pho-on  ko  hadapan  o  Allah,  a 
kuna  a  ba  oto  pho-on  ko  Hadapan 
o  Allah:  Ka  Iphagangkob  iran  ko 
Allah  so  kabokhag,  a  siran  na  ka- 
tawan  niran  (a  siran  na  manga  bo- 
khag)! 


79.  Di  patot  ko  Manosiya,  a 
ibugai  ron  o  Allah  so  Kitab;  go  so 

Ongangun,  go  so  Kananabi-i,  iba  sa 
oriyan  niyan  na  Tharo-on  Niyan  ko 
manga  Manosiya:  a  Mbaloi  kano  a 
manga  oripun  ko  a  sambi  o  Allah: 
Na  ogaid  na  (aya  Tharo-on’ Niyan 
na:)  Mbaloi  kano  a  manga  Olama 
sabap  ko  sukano  na  Ipuphangun- 
dao  niyo  so  Kitab:  Go  sabap  ko 
sukano  na  Puphangadi-an  niyo. 


80.  Go  (Di  patot)  o  ba  Niyan 
rukano  Sogo-on  a  kakowa-a  niyo 
ko  manga  Malaikat  go  so  manga 
Nabi  a  manga  Katohanan;  ka  ino 
Niyan  rukano  Shogo-on  so  Kaong- 
kir  ko  oriyan  o  Masa  a  Kamba- 
bayorantang  iyo? 


81.  Na  gowani  a  mba-alan  o 
Allah  so  diyandi  ko  manga  Nabi, 
na  (Pitharo  Iyan:)  Ibut  ka  so  ini 
bugai  Akun  Rukano  a  Kitab  a  go 
Ongangun;  na  sa  oriyan  niyan  na 
adun  a  Phakatalingoma  Rukano  a 
Sogo,  a  tomatanto  ko  Matatangan 
Niyo  (sukaniyan  so  Muhammad)  na 
Paratiyaya-a  Niyo  dun  go  Tabangi 
Niyo  dun  Sukaniyan.  Pitharo  Iyan: 
Ino  Miyayon  Kano,  go  Tiyarima 
Iyo  angkoto  a  diyandi  Akun? 
Pitharo  Iran:  A  Miyayon  Kami. 
Na  Pitharo  Iyan:  A  Shaksi-i  Niyo, 
go  Sakun  na  pud  Iyo  a  pud  ko 
manga  saksi. 


82.  Na  sa  dun  sa  tomalikhod  ko 
oriyan  noto,  na  siran  man  na  siran  i 
manga  songklid. 

83.  Ba  so  salakao  ko  Agama  o 
Allah  i  Pumbabanogun  niran?-  A 
(si-i  ko  Allah)  Mimbayorantang  so 
matatago  ko  manga  Langit  go  so 
Lopa,  sa  Kapangongonotan  go  tu- 
gul,  go  Ron  siran  Phamakandoda. 


84.  Tharowangka:  A  Piyara- 
tiyaya  Mi  so  Allah,  go  so  (Qur-an) 
Initoron  Rukami  go  so  Initoron  ko 
Ibrahim,  go  so  Ismail,  go  so  Ishaq, 
go  so  Yaqoub,  go  so  manga  Morir- 
an  a  tao,  goso  inibugai  ko  Musa,  go 
so  Isa,  go  so  manga  Nabi,  a  pho-on 
ko  Kadnan  Niran:  Da-a  imbida 
Ami  Kiran  a  isa  bo,  go  Sukami  na 
Ron  Kami  Mimbayorantang. 


85.  Na  sa  dun  sa  mbabanog  sa 
salakao  ko  Islam  a  okit  ko  Kapagi- 
nutao,  na  da  dun  a  Khatarima  a 
pho-on  rukaniyan;  go  sukaniyan  si- 
i  sa  Akhirat  na  pud  dun  ko  manga 
logi  (a  manga  tao  ko  Naraka). 


86.  Andamanaya  i  Kapunggona- 
naowa  o  Allah  ko  pagtao  a  Miya- 
mangongkir  ko  oriyan  o 
Kiyaparatiyaya  iran  go  Kiyashaksi- 
an  niran  a  Mata-an!  A  so  Sogo  na 
Bunar  go  Miyakatalingoma  kiran  so 
manga  Rarayag  a  Karina?  Na  so 
Allah  na  di  Niyan  Punggonana-on 
so  pagtao  a  da  Pamaginontolan. 


87.  Siran  man  na  aya  Balas  kiran 
na  Mata-an!  A  mitomparak  kiran  so 
Morka  o  Allah,  go  so  manga  Ma- 

laikat,  go  so  manga  Manosiya  a 
kasama  sama  iran;- 

88,  Makakakal  siran  non;  di  kir- 
an  Mapagukhapukhap  so  siksa,  go 
di  kiran  Mapthata-alik;- 


89,  Inonta  bo  so  siran  a  Mitha- 
taobat  ko  oriyan  noto,  go  Miphi- 
piyapiya;  ka  Mata-an!  A  so  Allah 
na  Manapi,  a  Makalimo-on. 


r  ^ 


90,  Mata-an!  A  so  siran  a  Miya- 
mangongkir  ko  oriyan  o  Kiyapara- 
tiyaya  iran,  oriyan  niyan  na 
Piy  agomanomanan  niran  so 
Kaongkir,-  na  di  dun  Matarima  so 
Taobat  iran;  ka  siran  man  na  siran 
so  Miyangadadadag. 


91.  Mata-an!  A  so  siran  a  da 
Pamaratiyaya,  a  Miyamatai  ko  di 
ran  Kapaparatiyaya,-  na  da  dun  a 
Matarima  a  pho-on  ko  nggagaisa 
kiran  a  makapuno  ko  Lopa  a  bola- 
wan,  o  a-onunon.  Na  siran  man  na 
adun  a  bagiyan  niran  a  siksa  a 
Malipudus,  go  da-a  Mamakatabang 
kiran. 


92.  Di  kano  dun  iraot  ko  mapiya 
taman  sa  di  kano  nggasto  ko  Pu- 
khababaya-an  niyo;  na  sa  dun  sa 
Manggasto  niyo  a  nganin  o  nganin, 
na  Mata-an!  A  so  Allah  na  katawan 
Niyan  noto. 


93.  Langowan  o  Pangunungkun 
na  Miyabaloi  a  Halal  ko  manga 

Moriyatao  o  Israil,  inonta  so  Kiyar- 
am  o  Israil  sa  ginawa  Niyan,  ko  da 
pun  Kitoronun  ko  Taurat.  Tharo- 
wangka:  A  bayanun  niyo  so  Taurat 
na  go  niyo  Ratiya-a  o  sukano  i 
manga  Bunar. 


94.  Na  sa  dun  sa  itumpo  niyan  ko 
Allah  so  Kabokhag  ko  oriyan  noto, 
na  siran  man  na  siran  so  da  Pama- 
ginontolan. 


95.  Tharowangka:  A  Bunar  so 
Allah:  Na  kuduga  niyo  so  okit  o 
Ibrahim,  a  Maka-o  ontol;  na  da 
Mabaloi  a  pud  ko  manga  Panana- 
koto. 


96.  Mata-an!  A  Aya  Paganai  a 
Walai  a  Mbala-in  a  ruk  o  manga 
Manosiya  na  so  (Al-Masjid  Al-Har- 
am  a)  matatago  sa  Makkah:  A  Ba- 
barakatun  go  Torowan  ko  manga 
Ka-adun: 


97.  Katatagowan  sa  manga  Tan- 
da  a  manga  Rarayag;  a  so  Tinindu- 
gan  o  Ibrahim;  na  sa  dun  sa 
Makasoludon  na  miyabaloi  a  Soma- 
sarig;  na  Paliyogat  o  Allah  ko  man¬ 
ga  Manosiya  so  Kapunaik  Hajji  ko 
Baitullah,-ko  tao  a  Phakagaos  ko 
okiton;  na  sa  tao  a  Mongkir,  na 
Mata-an!  A  so  Allah  na  Kawasa 
ko  manga  Ka-adun. 


98.  Tharowangka:  Hai  manga 
tao  a  Tiyoronan  ko  Kitab!  Ino  niyo 
di  Pharatiyaya-a  so  manga  Ayat  o 

Allah,  a  so  Allah  i  Saksi  ko  gi-i  niyo 
Nggolaola-an? 


99.  Tharowangka:  Hai  manga 
tao  a  Tiyoronan  ko  Kitab!  Ino  niyo 
Puphangalangi  ko  lalan  o  Allah,  so 
tao  a  Miyaratiyaya,  a  iphuloloba 
iyo  sa  lalan  a  bukhog,  a  sukano  i 
manga  saksi-on?  Na  kuna  a  ba  ka- 
lilipati  o  Allah  so  gi-i  niyo  Nggo- 
laola-an. 


100.  H  ai  so  Miyamaratiyaya! 
Amai  ka  Onotan  niyo  so  isa  ka 
Sagorompong  ko  siran  a  piyamugan 
ko  Kitab,  na  Mapakakasoi  kano 
iran  ko  oriyan  o  Kiyaparatiyaya 
niyo  ko  Kakakapiri! 


01.  Na  andamanaya  i  Kapukha- 
pir  iyo  a  sukano  na  Kapuphangadi- 
an  rukano  so  manga  Ayat  o  Allah, 
go  shisi-i  rukano  so  Sogo  Iyan?  Na 
sa  dun  sa  kupitan  niyan  so  (Kitab  o) 
Allah  na  Sabunar  a  Miyatoro  ko 
lalan  a  Matitho. 


102.  Hai  so  Miyamaratiyaya!  Ka- 
lukun  niyo  so  Allah  sa  titho  a  Kaluk 
Rukaniyan,  na  oba  kano  Mamatai 
sa  di  kano  Ron  Makambabayoran- 
tang. 

103.  Go  kupiti  niyo  so -Tali  o 
Allah  sa  kasamasama  niyo,  go  di 
kano  Pumbulabulag;  go  Tadumi 
niyo  so  Limo  rukano  o  Allah;  go- 
wani  ko  Miriridowai  kano  na  tini- 
mo  Iyan  so  manga  poso  iyo,  na 

Miyabaloi  kano  sa  sabap  ko  Limo 
Iyan,  a  Magari-ari;  go  Miyatago 
kano  ko  Thuba-an  o  landung  a 
Apoi,  na  Siyabut  kano  Niyan  non. 
Lagid  anan  a  Kapuphakaliwanaga 
rukano  o  Allah  ko  manga  Tanda 
Iyan:  Ka-angkano  makakudug  sa 
Ontol. 


ja>\3 

104,  Na  mbaloi  so  isa  rukano  ka 
Sagorompong  a  Ipuphanolon  niran 
so  Mapiya,  go  Ipushogo  iran  so  okit 
a  Mapiya,  go  Ipushapar  iran  so 
Marata:  Na  siran  man  na  siran  so 
Phamakasulang  sa  Maliwanag. 

105.  Na  oba  kano  mabaloi  a 
lagid  o  siran  a  Mimbulabulag  siran 
go  da  siran  Pagayonayon  ko  oriyan 
o  Kiyapakatalingoma  kiran  o  man¬ 
ga  Rarayag  a  Karina:  Na  siran  man 
na  adun  a  bagiyan  niran  a  siksa  a 
lubi  a  Mala,- 


106.  Si-i  ko  Gawi-i  a  adun  a 
Makatataid  a  manga  Paras,  go 
adun  a  Makaitumitum  a  manga 
Paras:  Na  so  puman  so  siran  noto 
a  Miyakaitumitum  so  manga  Paras 
iran,  na  (Tharo-on  kiran:)  Ino  kano 
Pagongkir  ko  oriyan  o  Kiyapara- 
tiyaya  niyo?  Na  Ta-ami  niyo  so 
siksa  sabap  ko  Kiya-ongkir  iyo. 


jji 


107.  Na  so  puman  so  siran  noto  a 
Miyamakataitaid  so  manga  Paras 
iran,-na  matago  ko  (Sorga  a)  Limo 
o  Allah:  Sa  ron  Siran  non  ndun 
Makakakal. 

108.  Giyaya  man  so  manga  Ayat 
o  Allah:  A  Puphangadi-an  Ami  Ru- 
kaya  si-i  ko  Bunar:  Na  di  Kabaya  o 
Allah  o  ba  Niyan  Kasalimboti  so 
manga  ka-adun. 


109.  Na  ruk  o  Allah  so  nganin  a 
shisi-i  ko  manga  Langit  go  so  nga¬ 
nin  a  shisi-i  ko  Lopa:  Na  si-i  bo 
Phakandoda  ko  Allah  so  Pukhakao- 
laola. 


110.  Miya-adun  kano  a  Mapiya  a 
pagtao,  a  Piyakagumao  ko  manga 
Manosiya,  a  Ipushogo  iyo  so  okit  a 
Mapiya,  go  Ipushapar  iyo  so  Mar- 
ala,  go  Paparatiyaya-an  niyo  so  Al¬ 
lah.  Na  o  Maratiyaya  so  Tiyoronan 
ko  Kitab,  na  Mata-an!  A  adun  a 
Mapiya  a  bagiyan  niran:  So  saba-ad 
kiran  na  Mapaparatiyaya,  na  so 
kadakulan  kiran  na  manga  songk- 

lid. 


111.  Da  dun  a  Khibinasa  iran 
rukano,  a  rowar  sa  sakit  a  ginawa; 
na  o  Pakimbonowai  siran  rukano, 
na  Thalikhodan  kano  iran,  oriyan 
niyan  na  di  siran  Khatabangan. 


112.  Minikolob  kiran  so  Kahina- 
an  apiya  anda  siran  Pukhato-on, 
inonta  bo  sa  (komupit)  ko  tali  a 
pho-on  ko  Allah  go  so  Tali  a  pho- 
on  ko  manga  Manosiya;  go  adun  a 
Miyatangkud  kiran  a  Rarangit  a 
pho-on  ko  Allah,  go  Minikolob  kir¬ 
an  so  Kapakarondan.  Giyoto  man 
na  sabap  sa  Mata-an!  A  siran  na 

Miyabaloi  siran  a  Mo-ongkir  ko 
manga  Ayat  o  Allah,  go  Puphamo- 
no-on  niran  so  manga  Nabi  sa  di 
ontol;  giyoto  man  na  sabap  ko 
Kiyandarowaka  iran  go  Miyabaloi 
siran  a  Mimamalawani. 


113.  Kuna  a  ba  siran  Mulagila- 
gid:  Ka-adun  a  pud  ko  Tiyoronan 
ko  Kitab  a  pagtao  a  Mo-ontol  ;  a 
Puphangadi-an  niran  so  manga 
Ayat  o  Allah  ko  manga  oras  ko 
Kagagawi-i,  a  siran  na  Puphamano- 
dod  siran. 


B, 


114.  Paparatiyaya-an  niran  so 
Allah  a  go  so  Alongan  a  Maori;  go 
Ipushogo  iran  so  okit  a  Mapiya,  go 
Ipushapar  iran  so  Marata;  go  Pu- 
phagoradorad  siran  ko  manga  Pi- 
piya:  Na  siran  man  na  pud  ko 
manga  Bilangatao. 


1 15.  Na  sa  dun  sa  Nggolaola-an 
niran  a  Mapiya,  na  di  kiran  ndun 
noto  Mapapas;  ka  so  Allah  na  ka- 
tawan  Niyan  so  Khipanananggila. 


116.  Mata-an!  A  so  siran  a  da 
Pamaratiyaya,-na  da  dun  a  Mili- 
nding  kiran  o  manga  Tamok  iran 
go  so  manga  Wata  iran  ko  (siksa  o) 
Allah  a  maito  bo:  Ka  siran  man  i 
manga  tao  ko  Naraka,-sa  ron  siran 
non  ndun  Makakakal. 


117.  Aya  ibarat  o  Ipuphamumu- 
gai  ran  sangkai  a  Kaoyagoyag  sa 
Doniya  na  lagid  o  ndo  a  katatago- 

wan  sa  Mayao:  A  minisogat  ko  pur 
o  pagtao  a  siyalimbotan  niran  so 
manga  ginawa  iran  na  Miyabinasa 
niyan  not o;  Na  da  siran  Salimboti  o 
Allah,  na  ogaid  na  so  manga  ginawa 
iran  i  Pushalimbotan  niran. 


118.  Hai  so  Miyamaratiyaya!  Di 
kano  khowa  sa  manga.  Bolayoka  ko 
salakao  rukano:  Ka  di  iran  rukano 
khukusan  so  Kapaminasa.  Na  Ma- 
shisinganin  niran  so  Kapakandada- 
mar  iyo:  Sabunar  a  Miyapayag  so 
Rarangit  a  pho-on  ko  manga  ngari 
iran:  Na  so  Pagu-uma-an  o  manga 
rarub  iran  i  lubi  a  Mala.  Sabunar  a 
Piyakarayag  Ami  rukano  so  manga 
Tanda,  o  sukano  na  Punggudaguda- 
an  niyo. 


119.  Ino  kano  wai!  A  sukano  na 
Pukhababaya-an  niyo  siran,  na  di 
kano  iran  Khababaya-an,-go  Papar- 
atiyaya-an  niyo  so  Kitab  sa  Kalan- 
golangowan  Niyan.  Na  igira-a 
Minitho-ona  kano  iran,  na  Tharo- 
on  niran:  A  Miyaratiyaya  kami:  Na 
igira-a  miyakasibai  siran,  na  Pangu- 
khubun  niran  makapantag  rukano 
so  manga  kumur  iran  po-on  sa  otug. 
Tharowangka:  A  Mamatai  kano  sa- 
bap  ko  otug  iyo;  Mata-an!  A  so 
Allah  na  katawan  Niyan  so  shisi-i 
ko  manga  rarub. 


120.  O  Masogat  kano  a  Mapiya, 
na  ikharata  a  ginawa  iran;  na  o 
Masogat  kano  a  Marata,  na  ipaka- 
piya  a  ginawa  iran.  Na  o  Phantang 

kano  go  Mananggila  kano,  na  da-a 
Mibinasa  rukano  o  tipo  iran  a  m a i - 
to  bo;  Mata-an!  A  so  Allah  na 
katawan  Niyan  so  gi-i  ran  Nggolao- 
la-an. 


121.  Na  gowani  na  Miyangaba- 
laga  Ka  a  pho-on  ko  Walaingka  ka 
Phakadarupa-an  Ka  so  Miyamara- 
tiyaya  ko  manga  Darpa  ko  Kambo- 
nowai:  Na  so  Allah  na  Puphakanug, 
a  Mata-o: 


122.  Gowani  a  Manggudaguda  o 
dowa  lompok  rukano  a  kakhaluk 
iran;  na  so  Allah  i  Tomiyabang 
kiran,  na  so  Allah  i  Sarigi  o  Miya- 
maratiyaya. 


123.  Na  Sabunsabunar  a  Tiya- 
bangan  kano  o  Allah  si-i  sa  Badr, 
a  sukano  na  Mitatanan;  na  Kalu- 
kun  niyo  so  Allah;  ka-angkano  Ma* 
kapanalamat. 


M 


124.  Gowani  na  Gi-ingka  Tharo- 
on  ko  Miyamaratiyaya:  A  ba  ruka¬ 
no  di  Phakatiyokop  so  Panabang 
rukano  o  Kadnan  niyo  a  Tulonggi- 
bo  a  manga  Malaikat  a  Piyamaka- 
toron? 


125.  Owai,-amai  ka  Makatigur 
kano,  go  Mananggila  kano,  na  go 
kano  iran  Matukao  Gomobat  sang- 
kai  a  masa  iran,  na  Phanabangan 
kano  o  Kadnan  niyo  sa  Limanggibo 
a  manga  Malaikat  a  manga  Biyak- 
sa. 

126.  Na  da-a  inimba-al  o  Allah 
ko  Panabang  a  rowar  sa  Pangoyat 
rukano,  go  an  Thatana  so  manga 
poso  iyo  sa  sabap  Rukaniyan:  Na 
da  ko  Panabang  inonta  na  si-i  bo 
pho-on  ko  Hadapan  o  Allah,  a  Ma- 
bagur,  a  Maongangun: 


127.  Ka  mbinasa-an  Niyan  so 
saba-ad  ko  siran  a  da  Pamaratiyaya 
o  di  na  Phakaito-on  Niyan  siran, 
ka-an  siran  mamakandod,  a  da-a 
Miyambatas  iran. 


128.  Da  -a  Kapa-ar  Ka,  ko  Kha- 
sowa  a  maito  bo:  O  Phakataobata 
Niyan  siran,  o  di  na  siksa-an  Niyan 
siran;  ka  Mata-an!  A  siran  na  da 
Pamaginontolan. 


129.  Na  ruk  o  Allah  so  nganin  a 
shisi-i  ko  manga  Langit  a  go  so 
nganin  a  shisi-i  ko  Lopa.  Punapiyan 
Niyan  so  tao  a  kabaya  lyan  go 
shiksa-an  Niyan  so  tao  a  kabaya 
lyan;  ka  so  Allah  na  Manapi,  a 
Makalimo-on. 


& 

130.  Hai  so  Miyamaratiyaya!  Di 
niyo  khana  so  Piriba-an,  a  Pukha- 
takup  a  gi-i  Mathakutakup;  go  Ka- 
lukun  niyo  so  Allah;  ka-angkano 
Makasulang  sa  Mali  wan  ag. 


131.  Na  Pananggila-i  niyo  so 
Apoi,  a  so  ini  Thiyagar  ko  da  Pa¬ 
maratiyaya: 

132,  Go  Onoti  niyo  so  Allah  go 
so  Sogo;  ka-angkano  Mipangalimo. 


133.  Na  Pamakoti  niyo  so  Ma-ap 
a  pho-on  ko  Kadnan  niyo,  go  so 
Sorga  a  aya  Kabulang  Iyan  na  so 
Kabulang  o  manga  Langit  a  go  so 
Lopa,  a  ini  Thiyagar  ko  Miyama- 
nanggila,- 


lM 


134.  Siran  na  Puphamumugai  sir- 
an,  ko  Kapakadadaya,  a  go  so  Ma- 
sikot;  go  itatakunul  iran  a  ginawa 
iran  ko  Gani,  go  manga  Nanapi  ko 
manga  Manosiya;-ka  so  Allah  na 
Pukhababaya-an  Niyan  so  Miphi- 
piyapiya;- 


135.  Go  siran  na  igira-a  Miya- 
kanggolaola  siran  sa  Pakasisingai,  o 
di  na  Kasalimbotan  niran  so  manga 
ginawa  iran,  na  Kataduman  niran 
so  Allah,  na  Manguni  siran  non  sa 
Ma-ap  makapantag  ko  manga  Dosa 
iran,-ka  ba-adun  a  Phakada  ko 
manga  Dosa  a  rowar  ko  Allah?-Go 
di  iran  Thatapun  so  Pinggolaola 
iran  a  marata)  a  siran  na  katawan 
niran. 


136.  Siran  man  na  adun  a  Balas 
kiran  a  Ma-ap  a  pho-on  ko  Kadnan 
niran,  go  manga  Sorga  a  Pupha- 
mangondas  ko  kababa-an  Niyan 
so  manga  Lawasaig,-a  Makakakal 
siran  non:  A  Miyakapiyapiya  a  Ba¬ 
las  ko  manga  Bara-amal! 

137.  Sabunar  a  Miya-ipos  ko 
Miya-ona  an  niyo  o  Piyanga-o  oki- 
tan:  Na  ndalakao  kano  si-i  ko  Lopa, 
na  Pagilailaya  niyo  o  antona-a  i 
Miyambutad  o  Kiya-akiran  ko 
Piyamakambokhag  iran  (so  manga 
Rasul). 


138.  Giyaya  na  osayan  ko  manga 
Manosiya,  go  Torowan  go  Thoma 
ko  Miyamananggila! 

139.  Na  di  kano  Khaloba-i,  go  di 
kano  Pumboko:  Ka  sukano  i  Ma- 
poro  o  sukano  na  Khipaparatiyaya. 


140.  O  Masogat  kano  a  Pali,  na 
Sabunar  a  Miyasogat  so  pagtao  a 
Pali  a  ishan  niyan,  Na  giyoto  man 
so  manga  Alongan  a  gi-i  Ami  oto 
Pakashambisambi-in  ko  lut-lut  o 
manga  Manosiya:  Go  kagiya  a 
Phunto-on  o  Allah  so  siran  a  Miya- 
maratiyaya,  go  Mbalowin  Niyan  so 
saba-ad  rukano  a  manga  Shahid. 
Na  so  Allah  na  di  Niyan  Khabaya- 
an  so  da  Pamaginontolan; 


141.  Go  kagiya  Shotin  o  Allah  so 
siran  a  Miyamaratiyaya  go  Mbina- 
sa-an  Niyan  so  manga  Kapir. 


142.  Ba  niyo  tatarima-a  sa  Pha- 
kasolud  kano  ko  Sorga  a  da  pun 
Mapunto  o  Allah  so  siran  a  Miya- 
managontaman  rukano  go  da  Niyan 
pun  Mapunto  so  manga  Papantang? 

143,  Na  Sabunsabunar  a  sukano 
na  gi-i  niyo  Shingayo-on  so  Kapatai 
ko  da  niyo  ron  pun  Kitumo:  Na 
Sabunar  a  Miya-ilai  niyo  to  a  suka¬ 
no  na  Kababantayan  niyo! 


144.  Na  da  ko  Muhammad  inon- 
ta  na  Sogo:  A  Sabunar  a  Miya-ipos 
ko  Miya-ona  a  Niyan  so  manga 
Sogo.  Ino  amai  ka  Matai  o  di  na 
Mapurang,  Pumbaklid  kano  ko  Ka- 
kakapir  iyo?  Na  sa  dun  sa  Mbakulid 
ko  Kakakapiri  ron,  na  da  dun  a 
Mibinasa  niyan  ko  Allah  a  maito 
bo;  na  Mbalasan  ndun  o  Allah  so 
Miyamanalamat. 


145.  Na  da-a  Baraniyawa  a  ba 
Matai  inonta  o  sabap  sa  idin  o 
Allah,  ko  Misosorat  a  Adiyal:  Na 
sa  dun  sa  kabaya  iyan  so  Balas  sa 
Doniya,  na  Mbugan  Nami  ron;  go 
sa  dun  sa  kabaya  iyan  so  Balas  ko 
Akhirat,  na  Mbugan  Nami  ron.  Na 
Mbalasan  Nami  dun  so  Miyamana¬ 
lamat. 


146.  Na  madakul  a  Nabi  a  Miya- 
kimbonowai,  a  biyabid  o  Sagorom- 
pong  a  madakul?  Na  da  siran 
kaloba-i  sabap  ko  Minisogat  kiran 
(a  Tiyoba)  si-i  ko  lalan  o  Allah,  go 
da  siran  Lunguk  go  da  siran  Sang- 
kop.  Na  so  Allah  na  Pukhababaya- 
an  Niyan  so  manga  Papantang. 


147.  Na  da-a  miyabaloi  a 
Katharo  iran  a  rowar  sa  gi-i  ran 
katharowa:  Sa  Kadnan  Nami!  Ma- 

apangka  rukami  so  manga  Dosa  Mi 
go  so  Minipumalawani  Ami  si-i  ko 
okit  Ami:  Go  Pakabukunangka  so 
manga  Parapara  Mi,  go  Tabangi 
Kamingka  ko  pagtao  a  da  Pamar¬ 
atiyaya. 


148.  Na  inibugai  kiran  o  Allah  so 
Balas  sa  Doniya,  go  so  Mapiya  a 
Balas  sa  Akhirat.  Ka  so  Allah  na 
Pukhababaya-an  Niyan  so  Mipiphi- 
yapiya. 


149.  H  ai  so  Miyamaratiyaya! 
Amai  ka  Onotan  niyo  so  siran  a 
da  Pamaratiyaya,  na  Maphakandod 
kano  iran  ko  Kakakapiri  rukano,  na 
Khabaklid  kano  a  Miyangalologi. 


150.  Kuna,  ka  so  Allah  i  Toma- 
tabang  rukano,  na  Sukaniyan  i  Tar- 
albi  a  Mapiya  ko  Puphamanabang. 


151.  Ithumo  Ami  dun  ko  manga 
poso  o  siran  a  da  Pamaratiyaya  so 
Kaluk  sabap  ko  Kinisakoton  niran 
ko  Allah,  ko  da-a  Initoron  Niyan 
non  a  Katantowan:  Go  Darpa  iran 
so  Naraka:  A  Mikharatarata  a  Dar¬ 
pa  o  da  Pamaginontolan! 


152.  Na  Sabunsabunar  a  Tiyo- 
man  rukano  o  Allah  so  Diyandi 
Iyan  gowani  ko  Puphamono-on 
niyo  siran  sabap  sa  idin  Niyan, -ta- 
man  ko  Kotika  a  Kiya-alapi  ruka¬ 
no,  go  da  kano  Pagayonayon  ko 
Sogowan,  na  Siyorang  iyo  ko  oriyan 
o  Kiyapaki-ila-in  Niyan  rukano  ko 


Ali-Imran-3 


Part  4 


108 


Pukhababaya-an  niyo.  Na  adun  a 
pud  rukano  a  tao  a  kabaya  iyan  so 
Doniya  go  adun  a  pud  rukano  a  tao 
a  kabaya  iyan  so  Akhirat.  Oriyan 
niyan  na  Piyakitalikhodan  Niyan 
rukano  so  siran  noto  ka  Thupungan 
kano  Niyan.  Na  Sabunsabunar  a 
Pima-apan  kano  Niyan:  Ka  so  Al¬ 
lah  i  Mala  i  Gagao  ko  Miyamara- 
tiyaya. 

153.  Gowani  ko  Puphamanaku- 
dug  kano,  na  da-a  Pulilinga-in  niyo 
a  isa  bo,  a  so  Rasul  na  Puthalowan 
kano  Niyan  si-i  ko  Talikhodan  niyo. 
Na  Biyalasan  kano  Niyan  sa  Boko 
sabap  sa  Kiyapakamboko  (o  Rasul) 
ka-an  niyo  di  Mipumboko  so  Miya- 
lupas  rukano,  go  so  Minisogat  ru¬ 
kano  (a  Tiyoba).  Na  so  Allah  na 
Kaip  Iyan  so  gi-i  niyo  Nggolaola- 
an. 


154.  Oriyan  niyan  na  Piyakator- 
onan  kano  Niyan  ko  oriyan  o  Boko 
sa  Sarig  a  Toratod,  a  Pukhikolob  ko 
isa  rukano  ka  Sagorompong,  go 
adun  a  isa  ka  Sagorompong  a  Sa- 
bunar  a  Miyapakandamar  siran  o 
manga  ginawa  iran,  sa  Ipuphagar- 
angan  niran  so  Allah  sa  kuna  a  ba 
bunar-arangan  a  kada-a  Mulung. 
Gi-i  ran  Tharo-on:  Ba-adun  a 
Kapa-ar  tano  ko  Khasowa  a  maito 
bo?  Tharowangka:  A  Mata-an!  A  so 
Khasowa  na  palaya  Kapa-ar  o  Al¬ 
lah.  Pagu-uma-an  niran  ko  manga 
ginawa  iran  so  di  iran  Ruka  Phaya- 
gun.  Gi-i  ran  Tharo-on:  A  opama 

ka-adun  a  Kapa-ar  tano  ko  Khaso- 
wa  a  maito  bo,  na  da-a  Ma  bono 
rukutano  si-i.  Tharowangka:  A 
apiya  matatago  kano  ko  manga 
Walai  niyo,  na  Phakaliyo  dun  so 
siran  a  Miyatangkud  kiran  so  Ka¬ 
bo  no  si-i  ko  Phangakukulitan  niran; 
ka  kagiya  a  Thupungan  o  Allah  so 
shisi-i  ko  manga  rarub  iyo  go  kagiya 
a  phunto-on  Niyan  so  shisi-i  ko 
manga  poso  iyo.  Na  so  Allah  na 
katawan  Niyan  so  shisi-i  ko  manga 
rarub. 


155.  Mata-an!  A  so  siran  a  Miya- 
malagoi  rukano  ko  Alongan  a  Kiya- 
pakambar  atumo  wa  a  dowa 
Madakul,-  na  aya  bo  a  Kiyagawiya 
kiran  o  Shaitan,  na  sabap  ko  saba- 
ad  ko  (Dosa  a)  Miyanggalubuk 
iran.  Na  Sabunsabunar  a  Pima- 
apan  siran  o  Allah:  Ka  Mata-an! 
A  so  Allah  na  Manapi,  a  Matigur. 


156.  Hai  so  Miyamaratiyaya!  O 
ba  kano  mabaloi  a  lagid  o  siran  a  da 
Pamaratiyaya,  go  gi-i  ran  Tharo-on 
ko  manga  Pagari  ran,  igira-a  Mind- 
adalakao  siran  ko  Lopa  o  di  na 
Miphurang  siran:  A  o  shisi-i  siran 
rukutano,  na  da-a  Mamatai  kiran, 
go  da-a  manga  Bobono  kiran;  ka 
kagiya  a  Mbalowin  noto  o  Allah  a 
Kashundit  si-i  ko  manga  poso  iran. 
Na  so  Allah  i  Puphangoyag  go 
Pushabap  ko  Kapatai,  go  so  Allah 
na  so  gi-i  niyo  Nggolaola-an  na 
Phagila-in  Niyan. 

157.  Na  Ibut  o  Mapurang  kano, 
sa  lalan  o  Allah,  o  di  na  Matai 
kano,  na  Mata-an  a  so  Ma-ap  a 
pho-on  ko  Allah  go  so  Limo  na 
tomo  a  di  so  Puphanimo  -  on  niran 
(a  Kakawasa-an). 


158.  bla  1  but  o  Matai  kano,  o  di 
na  Mapurang  kano,  na  si-i  dun  ko 
Allah  i  Pulimodan  rukano. 


159.  Na  sabap  ko  Limo  a  pho-on 
ko  Allah  na  Kiyapakananaowan  Ka 
siran.  Na  o  Miyabaloi  Ka  a  Mak- 
ras,  a  matugas  i  poso,  na  Giyanatan 
Ka  iran  ndun  ko  Muliliyota  Ruka: 
Na  Puma-apingka  siran,  go  Pangu- 
nin  Ka  siran  sa  kada  a  Dosa  iran; 
go  Pakipuphagodasa  Ka  kiran  ko 
Punggolaola-an.  Na  amai  ka  Matu- 
khus  Ka  (so  Showa-an),  na  Sari- 
gingka  so  Allah.  Mata-an!  A  so 
Allah  na  Pukhababaya-an  Niyan 
so  Khisasarigon. 


160.  Amai  ka  Tabangan  kano  o 
Allah,  na  da-a  Makapugus  rukano: 
Na  o  di  kano  Niyan  Tabangi,  na 
antawa-a  san,  i  Makatabang  rukano 
ko  oriyan  niyan?  Na  so  bo  so  Allah, 
i  Sarigi  o  Miyamaratiyaya. 

161.  Na  di  patot  ko  Nabi  i  ba 
Ndonsiyan.  Na  sa  dun  sa  Ndonsi- 
yan,  na  ka-awidan  niyan  so  ini 
Ndonsiyan  niyan  ko  Alongan  a 
Qiyamah,  oriyan  niyan  na  itoman 
sa  Tarotop  ko  oman  i  Baraniyawa 
so  Pinggolaola  niyan,-  sa  di  siran 
Kasalimbotan,- 

162.  Ino  so  tao  a  Kidugiyan  so 
Kasosowat  o  Allah  ba  lagid  o  tao  a 
Miyakakholokhog  sa  Rarangit  a 
pho-on  ko  Allah,  go  darpa  iyan  so 
Naraka  Jahannam?-  A  Mikharatar- 
ata  a  khabolosan! 


163.  Siran  (a  Miyamangudug  ko 
Kasosowat  o  Allah)  i  adun  a  manga 
Daradat  iyan  si-i  ko  Allah,  na  so 
Allah  na  Phagila-in  Niyan  so  gi-i 
ran  Nggolaola-an. 


164.  Sabunsabunar  a  ini  Kalimo 
o  Allah  so  Miyamaratiyaya  gowani 
a  Pakatindugan  Niyan  siran  sa  Sogo 
a  pud  ko  manga  ginawa  iran,  a 
Kapuphangadian  Niyan  kiran  so 
manga  Ayat  Iyan,  go  Puphakasoti 
kiran,  go  Makapuphangundao  kir¬ 
an  ko  Kitab  go  so  Hadith  ka  Mata- 
an!  A  miyabaloi  siran  sa  Paganai,  a 
titho  a  matatago  ko  Kadadag  a 
Mapayag. 


-  s.  |  *  ' 

165.  Ino  a  kagiya  a  Masogat 
kano  a  Tiyoba,  a  Sabunar  a  minis- 
ogat  iyo  kiran  so  katatakupan  noto, 
na  Pitharo  iyo:  A  ino  wai  Mapung- 

golaola?.  Tharowangka:  A  sukani- 
yan  na  pho-on  ko  manga  ginawa 

niyo  (ka  sabap  ko  kiyasoranga 
niyo  ko  Sogowan  o  Rasul):  Mata- 
an!  A  so  Allah  na  so  langowan 
taman  na  Gaos  Iyan. 

166.  Na  so  Tiyoba  a  Minisogat 
rukano  ko  Gawi-i  a  Kiyapakambar- 
atumowa  a  dowa  madakul,  na  sa- 
bap  sa  idin  o  Allah,  go  a  Niyan 
Mapunto  so  Miyamaratiyaya,- 


167.  Go  a  Niyan  Mapunto  so 
siran  a  Mimomonapik.  Na  Pitharo 
kiran:  A  songkano  si-i,  na  Pakim- 
bonowai  kano  sa  lalan  ko  Allah,  o 
di  na  Pangurun  kano.  Na  Pitharo 
iran:  A  o  katawi  ami  i  Kapakimbo- 
nowai,  na  Mata-an  a  Monot  kami 
rukano.  Siran  si-i  ko  Kakakapiri  sa 
Alongan  noto  na  lubi  a  marani  siran 
non  a  di  so  Paratiyaya,  gi-i  ran 
Pakitharo  ko  manga  ngari  iran  so 
da  ko  manga  poso  iran.  Na  so  Allah 
i  lubi  a  Mata-o  ko  Pagu-uma-an 
niran. 


168.  Siran  na  Pitharo  iran  ko 
manga  Pagari  ran  a  Mithatalimba- 
gak:  A  o  inonotan  kami  ran,  na  di 
siran  manga  Bobono.  Tharowang- 
ka:  A  runa  niyo  so  manga  ginawa 
niyo  ko  Kapatai,  o  sukano  i  manga 
bunar. 


169.  Na  Dingka  dun  Tharima-a 
so  siran  a  Miyangapupurang  sa  la¬ 
lan  ko  Allah  i  ba  Miyamatai.  Kuna, 
ka  manga  Oyagoyag,  si-i  ko  Kad- 
nan  niran  a  Puphagupurun  siran; 


170.  Mabababaya  siran  sabap  ko 
Kiyabugi  kiran  o  Allah  ko  Kakawa- 
sa-an  Niyan:  Go  Pukhababaya  siran 
sabap  ko  siran  noto  a  da  siran  pun 

kiran  raotun,  a  pud  ko  Kiyaganatan 
niran,  da-a  Pangandam  iran,  go  da- 
a  Mimboko  iran  (ko  Alongan  a 
Maori). 


171.  Pukhababaya  siran  sabap  ko 
Limo  a  pho-on  ko  Allah  a  go  Ga- 
gao,  ka  Mata-an!  A  so  Allah  na  di 
Niyan  Pagilangun  so  Balas  ko 
Miyamaratiyaya. 


172.  Siran  na  tiyarima  iran  so 
Allah  go  so  Rasul,  ko  oriyan  o 
Kinisogat  kiran  o  Pali,  na  adun  a 
bagiyan  o  Miphipiyapiya  kiran  go 
M  i  yam  a  n  a  n  ggi  1  a  a  Balas  a  lubi  a 
Mala;- 


173.  Siran  na  Pitharo  kiran  o 
manga  Manosiya:  A  Mata-an  a  so 
manga  Manosiya  na  Sabunar  a 
Pithampotampongan  kano  iran: 
Na  Kalukun  niyo  siran:  Na  ba  kiran 
ndun  miyakaoman  sa  Paratiyaya: 
Go  Pitharo  iran:  A  Angkosan  Kami 
o  Allah,  go  Miyakapiyapiya  a  Sa- 
sarigan. 


174.  Na  Miyakambalingan  siran 
sabap  ko  Limo  a  pho-on  ko  Allah  a 
go  Gagao:  Sa  da  siran  Masukho  a 
marata:  Go  Kiyaonotan  niran  so 
Ikasosowat  o  Allah:  Ka  so  Allah  i 
Khiruk  ko  Gagao  a  lubi  a  Mala. 


175.  Mata-an  Giyoto  dun  man  so 
Shaitan  a  Ipuphangangaluk  iyan  so 

mga  Tabanga  iyan:  Na  di  niyo  siran 
Khalukun,  go  Kalukun  Nako  niyo, 
o  sukano  na  Mapaparatiyaya. 


176.  Na  o  ba  Ka  Mapakamboko 
o  siran  a  Puphagoradorad  ko  Ka- 
kakapiri:  Ka  Mata-an!  A  siran  na 
da  dun  a  Mibinasa  iran  ko  Allah  a 
maito  bo:  Kabaya  o  Allah  a  da-a 
Misunggai  Niyan  a  bagiyan  niran  a 
Kipantag  si-i  ko  Akhirat,  go  adun  a 
bagiyan  niran  a  siksa  a  lubi  a  Mala. 


177.  Mata-an!  A  so  siran  a  ini 
Pamasa  iran  ko  Kakhapir  so  Para- 
tiyaya,-  na  da  dun  a  Mibinasa  iran 
ko  Allah  a  maito  bo,  go  adun  a 
bagiyan  niran  a  siksa  a  Malipudus. 


178.  Na  di  dun  Thangkapa  o 
siran  a  da  Pamaratiyaya  o  ba  so 
Kapakalalanata  Mi  kiran  na  ba 
aya  Mapiya  ko  manga  ginawa  iran: 
Ka  aya  bo  a  Kapakalalanata  Mi 
kiran  na-an  siran  Makapuphamago- 
man  sa  Dosa:  Ka  adun  a  bagiyan 
niran  a  siksa  a  Phakahina. 


179.  Da  ko  butad  o  Allah  i  ba 
Niyan  ndarainonun  so  Miyamara- 
tiyaya  ko  mambubutad  iyo,  taman 
sa  di  Niyan  Misunggai  so  Marata 
pho-on  ko  Mapiya.  Go  da  ko  butad 
o  Allah  i  ba  Niyan  rukano  Pakito- 
kawi  so  Migagaib,  na  ogaid  na  so 
Allah  na  Puphamili  ko  manga  Sogo 
Iyan  sa  kabaya  Iyan.  Na  Para- 
tiyaya-a  niyo  so  Allah  go  so  manga 
Sogo  Iyan:  Ka  o  Paratiyaya  kano  go 

kano  Pananggila,  na  adun  a  bagiyan 
niyo  a  Balas  a  lubi  a  Mala. 


180.  Na  di  Thangkapa  o  siran  a 
ipuliligut  iran  so  inibugai  kiran  o 
Allah  ko  Kakawasa-an  Niyan,  i  ba 
kiran  noto  Mapiya:  Kuna,  ka  Mar- 
ata  kiran  noto:  Ka  ithogor  kiran 
ndun  so  ini  Puligut  iran  si-i  ko 
Alongan  a  Qiyamah.  Na  ruk  o  Al¬ 
lah  so  manga  Paninggalan  ko  man¬ 
ga  Langit  go  so  Lopa;  na  so  Allah 
na  so  gi-i  niyo  Nggolaola-an  na 
Kaip  Iyan. 


181.  Sabunsabunar  a  Miyanug  o 
Allah  so  Katharo  o  siran  a  Pitharo 
iran:  A  Mata-an!  A  so  Allah  na 
Pukhamurmuran  na  sukami  i  man¬ 
ga  Kawasa!-  Ishorat  ami  dun  so 
Pitharo  iran  go  so  Kiyapamonowa 
iran  ko  manga  Nabi  sa  di  Ontol,  go 
Putharo-on  Nami:  A  Ta-ami  niyo  so 
siksa  a  Phakatotong! 


182.  Giyoto  man  na  sabap  ko 
mini-ona  o  manga  lima  niyo  (a 
Dosa):  Ka  Mata-an!  A  so  Allah  na 
kuna  a  ba  Salimbot  ko  manga  Or- 
ipun  Niyan. 


183.  Siran  na  Pitharo  iran:  A 
Mata-an!  A  so  Allah  na  ini  Sogo 
Iyan  rukami  a  da-a  Pharatiyaya  -  an 
nami  a  Sogo  taman  sa  dikami  Niyan 
Kawitan  sa  Qorban  a  kun  sukani- 
yan  o  Apoi.  Tharowangka:  A  Sabu- 
nar  a  Minitalingoma  rukano  o 
manga  Rasul  a  Miyaona  an  Ko,  so 

manga  Rarayag  a  Karina  a  go  so 
Pitharo  iyo:  Na  ino  niyo  siran  Pha- 
monowa,  o  sukano  na  Mumamata- 
an  kano?. 


184.  Na  o  Pakambokhaga  Ka 
iran,  na  Sabunar  a  Piyakambokhag 
mambo  so  manga  Sogo  a  Miya-ona 
an  Ka,  a  Minitalingoma  Iran  so 
manga  Rarayag  a  Karina,  go  so 
manga  Kitab,  go  so  Kitab  a  Miya- 
kabugai  sa  Sindao. 


185.  Oman  i  Baraniyawa  na  Pha- 
kata-am  sa  Kapatai:  Na  ithoman 
rukano  dun  sa  Taro  top  so  manga 
Balas  rukano  si-i  ko  Alongan  a 
Qiyamah.  Na  sa  dun  sa  Pakawata- 
nun  ko  Naraka  go  Pakasoludun  ko 
Sorga  na  Sabunar  a  Miyagontong: 
Ka  da  ko  Kaoyagoyag  ko  Doniya 
inonta  na  matag  sagad  a  Kabimba- 
nan  a  Phakalimpang. 


186.  Thiyoba-an  kano  dun  si-i  ko 
manga  Tamok  iyo  go  so  manga 
ginawa  niyo;  go  Mata-an  a  adun  a 
Khanug  iyo  a  Phakapo-on  ko  siran 
a  Piyamugan  ko  Kitab  a  Miya-ona 
an  niyo,  go  Phakapo-on  ko  siran  a 
Miyamanakoto  a  ringasa  a  mada- 
kul.  Na  o  Phantangkano,  go  Man- 
anggila  kano,-  na  Mata-an!  A 
giyoto  man  i  Pamotosan  o  manga 
Olaola. 


187.  Gowani  a  Tarima-an  o  Al¬ 
lah  so  Mailot  a  diyandi  ko  siran  a 
Piyamugan  ko  Kitab,  na  (Pitharo 

Iyan:)  Mata-an  a  Payaga  niyo  dun 
noto  ko  manga  Manosiya,  go  di 
niyo  to  Phaguma-a;  na  ini  lubad 
iran  ko  oriyan  o  manga  likod  iran, 
go  ini  Pamasa  iran  sa  arga  a  maito! 
Na  Miyakaratarata  so  Piyamasa-an 
niran  non! 


188.  Dingka  dun  thangkapa  so 
siran  a  ishosonor  iran  so  Miyanggo- 
laola  iran,  go  Pukhababaya-an  nir¬ 
an  a  Kipumbantogun  kiran  ko  da 
iran  Manggolaola,-  na  Dingka  siran 
ndun  Thangkapa  ko  Kapakawatan 
ko  siksa.  Na  adun  a  bagiyan  niran  a 
siksa  a  Malipudus. 


189.  Na  ruk  o  Allah  so  Kapa-ar 
ko  manga  Langit  go  so  Lopa;  ka  so 
Allah  na  so  langowan  taman  na 
Gaos  Iyan. 


190.  Mata-an!  A  adun  a  matata- 
go  ko  Kiya-aduna  ko  manga  Langit 
go  so  Lopa,  go  so  gi-i  Kapakasham- 
bi  o  Gagawi-i  a  go  so  Daondao,-  a 
titho  a  manga  Tanda  a  ruk  o  adun  a 
manga  Sabot  iyan,- 


191.  A  siran  na  Tataduman  niran 
so  Allah,  a  Gomaganat  siran,  sa 
Mo-ontod  siran,  sa  Mi-iga  siran, 
go  Puphamimikiranun  niran  so 
Kiya-aduna  ko  manga  Langit  a  go 
so  Lopa,  (gi-i  ran  Tharo-on:)  Kad- 
nan  Nami!  Dangka  ini  Aduna  sa  ba 
ilang!  Miyasoti  Soti  Ka!  Na  Pakali- 
dasa  Kamingka  ko  siksa  ko  Naraka. 

192.  Kadnan  Nami!  Mata-an!  A 
Suka  na  sa  dun  sa  Pakasoludun  Ka 
ko  Naraka,  na  Sabunar  a  Piyakar- 
ondan  Ka  sukaniyan,  ka  da-a  bagi- 
yan  o  da  Pamaginontolan  a  manga 
Tabanga! 


193.  Kadnan  Nami!  Mata-an!  A 
Sukami  na  adun  a  Piyamakinug 
Ami  a  Puphananawag  a  Ipuphana- 
nawag  lyan  so  Paratiyaya:  Sa  Para- 
tiyaya-a  niyo  so  Kadnan  niyo,  na 
Piyaratiyaya  Mi.  Kadnan  Nami! 
Napiyangka  Rukami  so  manga 
Dosa  Mi,  go  Pokasangka  Rukami 
so  manga  karata-an  Nami,  go  Tan- 
gana  Kamingka  a  pud  ko  Miphi- 
piyapiya. 


194.  Kadnan  Nami!  Go  bugan 
Ka  Rukami  so  inidiyandi-i  Ka  Ru¬ 
kami  a  Minggolalan  ko  manga  Sogo 
o  Ka,  go  di  Kamingka  Phakaronda- 
na  si-i  ko  Alongan  a  Qiyamah:  Ka 
Mata-an!  A  Suka  na  di  Ka  Pundor- 
at  ko  wakto  o  diyandi. 


195.  Na  inisumbag  kiran  o  Kad¬ 
nan  niran:  A  Mata-an!  A  Sakun  na 
di  Ko  Pagilangun  so  Galubuk  o 
Minggalubuk  rukano,  a  Mama  o 
di  na  Babai:  So  saba-ad  rukano, 
na  pho-on  ko  saba-ad:  Na  so  siran 
a  Miyamanogalin,  go  Piyamaka- 
awa  ko  manga  Ingud  iran,  go  rinin- 
gasa  siran  makapantag  ko  lalan 
akun,  go  Miyakimbonowai  siran 
go  Miyapurang  siran,-  na  Phokasun 
Ko  kiran  ndun  so  manga  Karata-an 

niran,  go  Phakasoludun  Ko  siran 
ndun  ko  manga  Sorga  a  Puphaman- 
gondas  ko  kababa-an  Niyan  so 
manga  Lawasaig;-  Balas  a  pho-on 
ko  Hadapan  o  Allah,  ka  so  Allah  na 
Ron  so  Mapiya  a  Balas. 


196.  O  ba  Ka  Malimpang  o  gi-i 
kashorombaling  o  siran  a  da  Pamar- 
atiyaya  si-i  ko  manga  Ingud: 


197.  Matag  sagad  a  Kapipiya 
ginawa  a  maito:  Oriyan  niyan  na 
aya  darpa  iran  na  so  Naraka  Jahan- 
nam:  A  Mikharatarata  a  kaduna! 


198.  Ogaid  na  so  siran  a  Miyan- 
gongonotan  ko  Kadnan  niran,  na 
adun  a  bagiyan  niran  a  manga  Sor¬ 
ga,  a  Puphamangondas  ko  kababa- 
an  Niyan  so  manga  Lawasaig;  kakal 
siran  ro-o,-  a  Pananakawan  a  pho- 
on  ko  Hadapan  o  Allah;  na  so  shisi- 
i  ko  Allah  na  aya  Mapiya  a  bagiyan 
o  Miphipiyapiya. 

199.  Na  Mata-an!  A  adun  a  pud 
ko  Tiyoronan  ko  Kitab,  a  tao  a 
titho  a  Khipaparatiyaya  ko  Allah, 
go  so  Initoron  rukano,  go  so  Initor- 
on  kiran,  Mangangalimbaba-an  sir¬ 
an  ko  Allah:  Di  iran  iphamasa  so 
manga  Ayat  o  Allah  sa  arga  a  mai¬ 
to!  Na  siran  man  na  adun  a  bagiyan 
niran  a  Balas  kiran  si-i  ko  Kadnan 
niran:  Mata-an!  A  so  Allah  na  Maga- 
an  iitongan. 

200*  Hai  so  Miyamaratiyaya 
Phantang  kano;  go  Pakithobayowa 
kano  sa  Kapantang;  go  Pakitham- 
buda  kano;  go  Kalukun  niyo  so 
Allah,  ka-angkano  Makada-ag. 

Si-i  ko  ngaran  o  Allah,  a  Masa 
ssaeao.  a  Makalimo-on. 


1.  Hai  manga  Manosiya!  Kalu- 
kun  niyo  so  Kadnan  niyo,  a  so 
Inadun  kano  Niyan  a  pho-on  ko 
(Adam  a)  ginawa  a  isa,  go  Inadun 
Niyan  a  pho-on  Rukaniyan  so  Kar- 
oma  Niyan,  go  miyarumbad  pho- 
on  sa  dowa  oto  sa  manga  Mama  a 
madakul  go  manga  Babai,-na  K a  1  u - 
kun  niyo  so  Allah,  a  so  gi-i  kano 
Makaphapanguniya  sa  sabap  Ruka¬ 
niyan,  go  (Kalukun  niyo  o  ba  niyo 
matuphud)  so  manga  Kathotonga- 
naya:  Mata-an!  A  so  Allah  na  tatap 
a  Totonggowan  kano  Niyan. 


2.  Na  bugan  niyo  ko  manga 
Wata  a  ilo  so  manga  Tamok  iran, 
go  di  niyo  Pushambiya  ko  marata 
so  Mapiya;  go  di  niyo  Pagaraba  so 
manga  Tamok  iran  a  mirakhus  ko 
manga  Tamok  iyo.  Mata-an  naya! 
A  sukaniyan  na  miyabaloi  a  Dosa  a 
Mala. 


3.  Na  amai  ka  ikhawan  niyo  o  ba 
kano  di  Makapaginontolan  ko  man- 

ga  Wata  a  ilo,  na  Pangaroma  kano 
ko  Mapiya  rukano  ko  manga  Babai, 
sa  dowa,  o  di  na  tulo,  o  di  na  pat 
(na  di  niyo  Pulawani);  na  amai  ka 
ikhawan  niyo  o  ba  kano  di  Maka- 
paginontolan,  na  sakatao,  o  di  na  so 
manga  Sandil  iyo.  Giyoto  man  i 
Marani  a  di  niyo  Kapaka-aniyaya. 

4.  Na  bugan  niyo  ko  manga  Ba¬ 
bai  so  manga  Butang  kiran  a  Pamu- 
mugayan  a  miyapunto;  na  amai  ka 
Mapiya  sa  ginawa  iran  a  Kapaka- 
kowa  niyo  ron,  na  Paroliya  niyo  sa 
Mapiya  a  da-a  Marugun  non. 

5.  Na  di  niyo  mbugan  ko  manga 
lalong,  so  manga[1]  Tamok  iran  ru¬ 
kano,  a  so  biyaloi  kano  o  Allah  a 
Thatandingan  non,  go  Pagupura 
niyo  siran  non  go  Pakanditara  niyo 
siran  non,  go  Tharowa  niyo  kiran  so 
Katharo  a  Mapiya. 

6.  Na  tupungi  niyo  so  manga 
Wata  a  ilo  taman  sa  o  pabila  a  iraot 
siran  ko  Kapangaroma;  na  o  Khai- 
lai  niyo  siran  sa  Kabilangatao,  na 
bugan  niyo  kiran  so  manga  Tamok 
iran;  go  di  niyo  Pharoliya  sa  Kapa- 
magola,  go  Kapamakot,  (sa  Kaluk) 
sa  Kapakala  iran.  Na  sa  tao  a  ka- 
pantagan  a  Kawasa  (ko  manga 
Wali),  na  gung-guna  niyan  a  ginawa 
niyan  (ko  Tamok  o  ilo),  go  sa  tao  a 
Kapantagan  a  kasisikotan,  na  Par- 
oli  ron  sa  so  Pantag  o  Galubuk 


[1]  manga  ito  i  sabot. 

iyan.  Na  o  Pabila  a  ibugai  niyo 
kiran  so  manga  Tamok  iran,  na 
Pakishaksi-i  niyo  siran:  Ka  so  Allah 
na  Makatatarotop  a  Pagi-itong, 


7.  Adun  a  kipantag  o  manga 
Mama  ko  Kiyaganatan  o  mbala  a 
Lokus  go  so  manga  dadasug,  go 
adun  a  kipantag  o  manga  Babai  ko 
Kiyagantan  o  mbala  a  Lokus  a  go 
so  manga  dadasug,  ko  kaito  iyan  o 
di  na  Madakul,-  kipantag  a  Madi- 
diyangka. 


8.  Na  o  Pabila  makadarpa  ko 
Kapumbagibagi  so  manga  Tonga- 
nai,  go  so  manga  ilo,  go  so  manga 
Miskin,  na  bugi  niyo  siran  non,  go 
Tharowa  niyo  kiran  so  Katharo  a 
Mapiya. 


9.  Na  Kalukun  o  siran  o  adun  a 
Khaganatan  niran  ko  oriyan  niran  a 
manga  Moriyatao  a  manga  lulumuk 
a  ipukhawan  niran  siran:  Na  Kalu¬ 
kun  niran  so  Allah,  go  Tharo  siran 
sa  Katharo  a  Matitho. 


10.  Mata-an!  A  so  siran  a  Pha- 
garabun  niran  so  manga  Tamok  o 
manga  Wata  a  ilo  sa  Kapanalimbot, 
na  aya  dun  a  Pukha-arab  iran  a 
Pukhatago  ko  manga  Tiyan  niran 
na  Apoi:  Go  Makasolud  siran  ndun 
ko  Kadug! 


11.  Isosogo  rukano  o  Allah  si-i 
ko  manga  Wata  iyo:  A  bagiyan  o  isa 
Mama,  so  lagid  o  kipantag  o  dowa 

Babai:  Na  amai  ka  siran  na  manga 
Babai,  a  (dowa  o  di  na)  kalawanan 
so  dowa,  na  bagiyan  niran  so  dowa 
ko  tulo  bagi  ko  Miniganat  iyan;  na 
amai  ka  sakatao,  na  bagiyan  niyan 
so  Midiya  ko  Tamok).  Na  bagiyan 
o  mbala  a  Lokus  iyan,  ruk  o  oman  i 
isa  kiran  so  ika  num  bagi  ko  Mini¬ 
ganat  iyan,  amai  ka  adun  a  Wata 
iyan;  na  amai  ka  da-a  Wata  iyan,  go 
Kapangowarisi  sukaniyan  o  mbala 
a  Lokus  iyan,  na  bagiyan  o  Ina  iyan 
so  ika  tulo  bagi;  na  amai  ka  adun  a 
manga  Pagari  niyan  na  bagiyan  o 
Ina  iyan  so  ika  num  bagi;  ko  oriyan 
o  Wasiyat  a  iputhanan  niyan  noto  o 
di  na  bayadan.  So  manga  Lokus  iyo 
go  so  manga  Wata  iyo  na  di  niyo 
katawan  o  antawa-a  kiran  i  marani 
rukano  a  Makanggai  a  gona.  Ka- 
phara-il  a  pho-on  ko  Allah;  Mata- 
an!  A  so  Allah  na  tatap  a  Mata-o,  a 
Maongangun. 


12.  Na  bagiyan  niyo  so  Midiya 
(ko  Tamok)  ko  Kiyaganatan  o  man¬ 
ga  Karoma  niyo  (a  manga  babai), 
amaika  da-a  Wata  iran;  na  amai  ka- 
adun  a  Wata  iran,  na  bagiya  niyo  so 
ika  pat  bagi,  ko  Kiyaganatan  niran 
ko  oriyan  o  Wasiyat  a  iputhanan 
niran  noto  o  di  na  bayadan.  Na 
bagiyan  niran  so  ika  pat  bagi,  ko 
Miniganat  iyo,  amai  ka  da-a  Wata 
iyo;  na  amai  ka-adun  a  Wata  iyo,  na 
bagiyan  niran  so  ika  walo  bagi;  ko 
Miniganat  iyo  ko  oriyan  o  Wasiyat 
a  iputhanan  niyo  sukaniyan  o  di  na 
bayadan.  Na  amai  ka-adun  a  Mama 

a  Phangowarisan  a  da-a  Lokus  iyan 
go  da-a  Wata  iyan,  o  di  na  Babai  na 
adun  a  Pagari  niyan  a  Mama  o  di  na 
Pagari  a  Babai,  na  bagiyan  o  oman  i 
isa  kiran  so  ika  num  bagi;  na  amai 
ka  siran  na  madakul  a  di  giyoto,  na 
Makathompotompok  siran  ko  ika 
tulo  bagi,  ko  oriyan  o  Wasiyat  a 
iputhanan  niyan  sukaniyan  o  di  na 
bayadan;  sa  di  Makamorala.  Wa¬ 
siyat  a  pho-on  ko  Allah;  na  so  Allah 
na  Mata-o,  a  Matigur. 


13.  Giyoto  man  i  manga  taman  o 
Allah:  Na  sa  dun  sa  Monot  ko 
Allah  a  go  so  Sogo  Iyan  na  Phaka- 
soludun  Niyan  ko  manga  Sorga  a 
Puphamangondas  ko  kababa-an  Ni¬ 
yan  so  manga  lawasaig,  kakal  siran 
non.  Na  giyoto  man  so  Ontong  a 
Mala. 


14-  Na  sa  dun  sa  Sorangun  niyan 
so  Allah  a  go  so  Sogo  Iyan  go 
lomupas  ko  manga  taman  Niyan 
na  Pakasoludun  Niyan  ko  Naraka, 
sa  kakalon  ndun:  Go  adun  a  bagi¬ 
yan  niyan  a  siksa  a  Phakahina. 


15.  Na  so  siran  a  Masogok  iran 
so  Kashina  a  pud  ko  manga  Karo- 
ma  niyo,  na  Pakishaksi-i  niyo  siran 
sa  pat  a  pud  rukano;  na  amai  ka 
Kashaksi-an  siran,  na  Kalabosowa 
niyo  siran  ko  manga  Walai  taman 
sa  raotun  siran  o  Kapatai,  o  di  na 
sunggayan  siran  o  Allah  sa  okit  (a 
salakao). 

16.  Na  so  dowa  katao  a  Maka- 
sogok  siran  (sa  Kashina)  a  pud  ru- 
kano,  na  ringasa-a  niyo  siran.  Na  o 
Thaobat  siran  na  go  siran  Phiya- 
piya,  na  gunuki  niyo  siran;  Mata- 
an!  A  so  Allah  na  tatap  a  Pupha- 
narima  ko  Taobat,  a  Makalimo-on. 


17.  Aya  bo  a  Taobat  a  Mata- 
tangkud  ko  Allah  (a  Katharima-a 
Niyan  non)  na  so  ruk  o  siran  a  gi-i 
ran  Manggolaola  so  marata  sabap 
ko  di  Kata-o  oriyan  niyan  na  Push- 
ambot  siran  Thaobat;  na  siran  man 
na  Pakataobatun  siran  o  Allah:  Ka 
so  Allah  na  Mata-o,  a  Maongan- 
gun. 


18.  Na  da-a  Taobat  (a  Khatari- 
ma)  a  ruk  o  siran  a  gi-i  ran  Man¬ 
ggolaola  so  manga  rarata,  taman  sa 
amai  ka  Miyakarani  ko  isa  kiran  so 
Kapatai,  na  Tharo-on  niyan:  A 
Mata-an!  A  sakun  na  Mithaobat 
ako  imanto;  go  da  (a  Taobat  a 
Khatarima)  ko  siran  a  Phamatai 
ko  Kakakapir  iran:  Ka  siran  man 
na  Pithiyagaran  Nami  siran  sa  sik- 
sa-a  Malipudus. 


19.  Hai  so  Miyamaratiyaya!  Di 
Rukano  khapakai  so  Kapangowar- 
isi  Niyo  ko  manga  Babai  sa  tugul. 
Na  di  Niyo  siran  paguruna  (ko  Ka- 
pakiphangaroma  iran)  sabap  ko  ka- 
khowa-a  Niyo  ko  saba-ad  ko 
minibugai  niyo  kiran  (a  Butang),- 
inonta  o  makasogok  siran  sa  Paka- 
sisingai  a  Mapayag;  go  pakipagoga- 

napa  Kano  kiran  ko  Adat  a  Ma- 
piya.  Na  amai  ka  ikhagowad  Iyo 
siran  na  (Thigur  Kano  ka)  adun  a 
ikhagowad  lyo  a  shai,  a  thagowan  o 
Allah  sukaniyan  sa  Mapiya  a  mada- 
kul. 


20.  Na  amai  ka  kabaya  Iyo  so 
kisambi  o  isa  a  Karoma  ko  Darpa  o 
isa  a  Karoma,  go  adun  a  minibugai 
Niyo  ko  isa  kiran  a  Tamok  a  ma- 
dakul  (a  Rutang),  na  di  Kano  ron 
khowa  sa  maito  bo:  Ati  khowa 
Kano  ron  sa  Kapanganiyaya  go 
Dosa  a  Mapayag? 


21.  Na  andamanaya  i  kakhowa 
Niyo  ron  a  Sabunar  a  Miyapamakai 
o  saba-ad  Rukano  so  saba-ad,  go 
Miyakakowa  siran  Rukano  sa 
diyandi  a  mailot? 


22.  Na  di  Niyo  Phangaroma-a  so 
Miyapangaroma  o  manga  Ama  Iyo 
ko  manga  Babai,-  inonta  so  andang 
a  miya-ipos:  Ka  Mata-an  naya!  A 
miyabaloi  a  Pakasisingai  go  raran- 
git,-  go  Miyakaratarata  a  okit. 


23.  Kiyaram  Rukano  so  (Kapan- 
garoma-a  Niyo  ko):-  Manga  Ina 
Iyo,  go  so  manga  Wata  Iyo,  go  so 
manga  Babai  Niyo;  go  so  manga 
Babai  o  Ama  Iyo,  go  so  manga 
Pagari  o  Ina  Iyo;  go  so  manga  Wata 
o  Pagari  a  Mama,  go  so  manga 
Wata  o  pagari  a  Babai;  go  so  manga 
Ina  Iyo,  a  so  Miyapakasoso  kano 
iran,  go  so  manga  Babai  Niyo  ko 

Sosowan;  go  so  manga  Ina  o  manga 
Karoma  Niyo;  go  so  manga  Patali- 
lowan  Niyo  a  so  Phagoyagun  Niyo, 
a  pho-on  ko  manga  Karoma  Niyo  a 
so  Kiyasoludan  Niyo  siran,-  na  o  da 
Niyo  siran* Kasoludi  na  da-a  Dosa 
Niyo  ron;-go  so  Miyapangaroma  o 
manga  Wata  Iyo  a  so  titho  Niyo  a 
manga  Wata;  go  so  Kapakando- 
waya-a  Niyo  ko  Magari,  inonta  so 
andang  a  miyaipos;  Mata-an!  A  so 
Allah  na  tatap  a  Manapi,  a  Maka- 
limo-on;- 

24.  Go  (Kiyaram  Rukano)  so 
adun  a  manga  Karoma  Niyan  ko 
manga  Babai,  inonta  so  Miyakha- 
pa-ar  o  manga  tangan  Niyo:  Sogo- 
wan  Rukano  aya  o  Allah:  Na 
piyakai  Rukano  so  salakao  ro-o, 
ka-an  Niyo  ron  mimbabanog  so 
manga  Tamok  Iyo,-  sa  titho  kano 
a  Phamangaroma,  kuna  a  ba  kano 
Pushisina.  Na  sa  dun  sa  shawitan 
Niyo  kiran,  na  bugan  niyo  kiran  so 
manga  Mahar  iran  a  miyapunto;  na 
da-a  Dosa  Niyo  ko  Pirilaiyan  Niyo 
sukaniyan,  ko  oriyan  o  kiyapunto 
iran,  Mata-an!  A  so  Allah  na  tatap 
a  Mata-o,  a  Maongangun. 

25.  Na  sa  dun  sa  di  Phakabaog 
Rukano  sa  Kakawasa-an  a  Mipan- 
garoma  Niyan  ko  manga  Pipiya  a 
tao  a  Miyamaratiyaya,  na  si-i  (Pan- 
garoma  ko  Miyakhapa-ar  o  manga 
tangan  Niyo  a  manga  Oripun  Niyo 
a  Miyamaratiyaya:  Na  so  Allah  na 
katawan  Niyan  so  Paratiyaya  Niyo. 


Al-Nisa-4 


Part  5 


128 


LwJI 


So  saba-ad  Rukano  na  pho-on  ko 
saba-ad:  Na  Pamangaroma  Kano 
kiran  sa  idin  o  Wali  kiran,  go  bugan 
Niyo  kiran  so  manga  Mahar  iran, 
si-i  ko  Adat  a  Mapiya:  A  manga 
Pati-is,  a  kuna  a  ba  manga  Pashisi- 
na,  go  di  Phamangowa  sa  manga 
Bolayoka  ko  Kashina:  Na  amai  ka 
Mapangaroma  siran,  na  go  siran 
Makasogok  sa  Kashina,  na  itana 
kiran  so  sabagi  ko  kasala-an  o 
manga  maradika  ko  siksa.  Giyoto 
man  na  si-i  ko  tao  a  ini  Kaluk  iyan 
so  Kashina  a  pud  Rukano;  na  so 
Kaphantang  Iyo  i  tomo  Rukano.  Na 
so  Allah  na  Manapi,  a  Makalimo-on. 


26.  Kabaya  o  Allah  ka  phayagun 
Niyan  Rukano  go  Thoro-on  Kano 
Niyan  ko  manga  okit  o  siran  a 
Miya-ona  an  Niyo;  go  Phakataoba- 
tun  Kano  Niyan:  Ka  so  Allah  na 
Mata-o,  a  Maongangun. 


27.  Na  so  Allah  na  kabaya  Iyan  a 
Pakataobatun  Kano  Niyan,  na  ka¬ 
baya  o  siran  a  Pangongonotan  niran 
so  manga  kabaya  a  makasilai 
Kano,-  sa  kapakasilai  a  mala. 


28.  Kabaya  o  Allah  a  Pakakha- 
pan  Kano  Niyan:  Ka  Inadun  so 
Manosiya  a  malobai. 


29.  Hai  so  Miyamaratiyaya!  Di 
Niyo  pagaraba  so  manga  Tamok 
Iyo  ko  ndolondolonan  Niyo  sa  mo- 
kit  sa  di  Ontol:  Inonta  o  mabaloi  a 

kandagang  a  pagayonan  Niyo:  Go 
di  Niyo  Mbonowa  so  manga  Gina- 
wa  Niyo:  Mata-an!  A  so  Allah  na 
tatap  a  mala  Rukano  i  Limo! 


30.  Na  sa  dun  sa  Nggolaola  ro-o 
sa  Kapumalawani  go  Kapanga- 
niyaya,-  na  Pakasoludun  Nami  dun 
ko  Naraka:  Ka  miyabaloi  oto  ko 
Allah  a  malbod. 


31.  Amai  ka  Pakawatanan  Niyo 
so  manga  ala  ko  ini  Sapar  Rukano, 
na  pokasun  Nami  Rukano  so  man¬ 
ga  i  ito  a  manga  Dosa  Niyo,  go 
Pakasoludun  Nami  Sukano  ko 
Khasoludan  a  Mapiya. 


32.  Na  diniyo  Pundingan  dinga 
na  so  Kiyapakalubiya  o  Allah  ko 
saba-ad  Rukano  ko  saba-ad:  Adun 
a  bagiyan  o  manga  Mama  a  kipan- 
tag  ko  Pinggalubuk  iran,  na  adun  a 
bagiyan  o  manga  Babai  a  kipantag 
ko  Pinggalubuk  iran:  Na  Panguni 
Kano  ko  Allah  ko  Kakaya-an  Ni- 
yan.  Mata-an!  A  so  Allah  na  tatap  a 
so  langowan  taman  na  katawan  Ni- 
yan. 


33.  Na  oman  i  isa,  na  biyaloi  Ami 
a  manga  Waris  ko  Miniganat  o 
Mbala  a  Lokus  a  go  so  manga 
dadasug.  Na  so  siran  a  miyabalus 
o  manga  Sapa  Iyo,  na  bugan  Niyo 
kiran  so  kipantag  iran.  Mata-an!  A 
so  Allah  na  mababaloi  ko  langowan 
taman  a  saksi. 

34,  So  manga  Mama  i  Pakatha- 
tandinganun  ko  manga  Babai,  sa- 
bap  ko  Kiyapakalubiya  o  Allah  ko 
saba-ad  kiran  ko  saba-ad,  go  sabap 
ko  Kiyanggastowa  iran  ko  manga 
Tamok  iran.  Na  aya  manga  Bilan- 
gatao  a  Babai  na  so  Puphamangon- 
gonotan,  a  Khisisiyapun  niran  sa 
masolun  so  Piyakisiyap  o  Allah. 
Na  so  manga  Babai  a  ikhawan  Niyo 
so  karikor  iran  na  Panguthoma-i 
Niyo  siran,  go  awa-i  Niyo  siran  ko 
manga  iga-an,  go  danuga  Niyo  sir¬ 
an;  na  amai  ka  Pangonotan  Kano 
iran,  na  di  Niyo  siran  Pumbabanogi 
sa  okit  (a  salakao  :  Mata-an!  A  so 
Allah  na  tatap  a  Maporo,  a  lubi  a 
Mala. 


35.  Na  amai  ka  ikhawan  Niyo  so 
di  kaphagayon  o  Kharoma-i,  na 
Sogo  Kano  sa  Kokoman,  a  pud  ko 
Tonganai  o  Mama,  go  Kokoman  a 
pud  ko  Tonganai  o  Babai;  na  o 
kabaya  iran  so  Katatanor,  na  Paka- 
phagayonun  siran  o  Allah:  Mata- 
an!  A  so  Allah  na  tatap  a  Mata-o, 
a  Maka  Kakaip. 


36.  Na  Showasowata  Niyo  so 
Allah,  go  di  Niyo  Phanakoton  Su- 
kaniyan  sa  maito  bo;  go  (Phiyapiya 
i  Niyo  so  Mbala  a  Lokus,  sa  tanto 
a  Kaphiyapiyago  so  manga  Tonga¬ 
nai,  go  so  manga  Wata  a  ilo,  go  so 
manga  Miskin,  go  so  Siringan  a 
Madashug,  go  so  Siringan  a  mawa- 
tan,  go  so  ingapuda  a  Mipago-obai, 
go  so  Gi-i  Mulayalayag  a  maka 

khakadiat  a  miya  kalang  sa  Lalan, 
go  so  Miyakhapa-ar  o  manga  Tan- 
gan  Niyo:  Mata-an!  A  so  Allah  na 
di  Niyan  khabaya-an  so  tao  a  aya 
butad  iyan  na  Takabor,  a  Masali- 
bantogun;-  * 

37.  Siran  na  manga  liligut  go 
Ipushogo  iran  ko  manga  Manosiya 
so  kapuligut,  go  Puphaguma-an  nir- 
an  so  inibugai  kiran  o  Allah  ko 
Kakawasa-an  Niyan;  na  Pithiyagar- 
an  Nami,  so  da  Pamaratiyaya,  sa 
siksa  a  Phakahina;- 

38.  Go  siran  na  Ipuphamumugai 
ran  so  manga  Tamok  iran,  sa  Ka- 
paki-ilaila-in  ko  manga  Manosiya, 
na  di  iran  Paparatiyaya-an  so  Allah 
go  so  Alongan  a  Maori:  Na  sa  dun 
sa  tao  a  mabaloi  so  Shaitan  a  in- 
gapuda  iyan,  na  miyakaratarata  a 
ingap  uda! 

39.  Na  antona-a  i  Phakakaid  kir¬ 
an  o  Piyaratiyaya  iran  so  Allah  go 
so  Alongan  a  Maori,  go  Miyamu- 
mugai  siran  ko  ini  Riskhi  kiran  o 
Allah?  Na  tatap  a  so  Allah  na  kata- 
wan  Niyan  siran. 

40.  Mata-an!  A  so  Allah  na  da-a 
Paganiyaya-an  Niyan  a  timbang  bo 
o  Kolpong:  Na  o  mabaloi  a  Ma- 
piya,  na  Puthakutakupun  Niyan  su- 
kaniyan,  go  Mbugai  a  pho-on  ko 
Hadapan  Niyan  sa  Balas  a  lubi  a 
Mala. 


J 

41.  Na  andamanaya  i  Khasowa 
amai  ka  Pakatindugan  Nami  so 
Oman  i  pagtao  sa  saksi,  go  Paka- 
tindugun  Nami  Suka  Ya  Muham¬ 
mad)  ko  siran  naya  a  saksi! 


42.  Sa  Alongan  noto  na  Mashin- 
gayo  o  siran  a  da  pamaratiyaya  go 
Miyamanangka  ko  Rasul  a  o  ba 
siran  bo  khilagid  ko  Lopa:  Na  da- 
a  M  aphaguma  iran  ko  Allah  a 
M  iyanggolaola! 


tioi-SM 


43.  Hai  so  Miyamaratiyaya!  Di 
Niyo  Punggolaola-a  so  Sambayang 
ko  Kabuburug  Iyo,  taman  sa  di 
Niyo  katanodan  so  Putharo-on 
Niyo,-  go  o  ba  Kano  Madidiyonob, 
inonta  o  ba  Kano  Lomalayag,  ta¬ 
man  sa  di  kano  Makaphaigo.  Na  o 
Kapantagi  Kano  a  Pukhakasakit,  o 
di  na  shisi-i  sa  lakawan,  p  di  na 
Miyakaoma  so  isa  Rukano  a  pho- 
on  ko  Diyamban,  o  di  na  Minipur- 
orada  Iyo  so  manga  Babai,  go  da-a 
Miyato-on  Niyo  a  ig,  na  Thayamom 
Kano  sa  Botha  a  Soti,  na  sapowa 
Niyo  ron  so  manga  Paras  Iyo  go  so 
manga  Lima  Niyo.  Mata-an!  A  so 
Allah  na  tatap  a  Mama-apun,  a 
Manapi. 


44.  Bangkada  katokawi  so  siran 
a  Piyamugan  sa  kipantag  ko  Kitab? 
A  ipuphamasa  iran  ko  Kadadag,  go 
khabaya-an  niran  a  Mapokas  Kano 
ko  lalan. 

45.  Na  so  Allah  i  lubi  a  Mata-o 
ko  manga  Ridowai  Niyo:  Go  Ma- 
katatarotop  so  Allah  a  Panari- 
gan,  go  Makatatarotop  so  Allah  a 
Puphanabang. 


46.  Adun  a  pud  ko  siran  a  manga 
Yahodi  a  Puphamagalinun  niran  so 
manga  Katharo  ko  Khipaka-a  an- 
tapan  non,  go  gi-i  ran  Tharo-on:  A 
Miyanug  ami  go  Siyangka  ami;  na 
Pamakinukha  da-a  Phamakinugon; 
sabotang  ka  so  pupaka  po-on  ruka- 
mi,  go  pakasabotaka  mingka;  a  Ka- 
pamibid  ko  manga  dila  iran  go 
Kapanotiya  ko  Agama.  Na  opama 
ka  Mata-an!  A  siran  na  aya  Pitharo 
iran:  Na  Miyanug  ami  go  Inonotan 
nami;  go  Pakinugangka;  go  ilaya 
kamingka:  Na  Mata-an  a  aya  kiran 
Mapiya,  go  aya  ontol;  na  ogaid  na 
Pimorka-an  siran  o  Allah  sabap  ko 
Kiya-ongkir  iran;  ka  da-a  Mapapar- 
atiyaya  kiran  a  rowar  ko  maito. 


47.  H  ai  Piyamugan  ko  Kitab! 
Paratiyaya-a  niyo  so  Qur-an  a)  In- 
itoron  Nami,  a  tomatanto  ko  Kitab 
a  shisi-i  rukano,  ko  da-a  Mi  pun 
kapunasa  ko  manga  Paras  a  tingur- 
un  Nami  ko  manga  talikhodan  ni- 
yan,  o  di  na  Pumorka-an  Nami 
siran  lagid  o  Kiyapumorka-i  Ami 
ko  Mimbabaloi  a  Amo,  ka  aya  bu- 
tad  o  Sogowan  o  Allah  na  Mapung- 
golaola. 


48.  vlata-an!  A  so  Allah  na  di 
Niyan  Punapin  so  Kapakisakotowi 

Ron;  na  Punapin  Niyan  so  salakao 
ro-o,  si-i  ko  tao  a  kabaya  lyan;  na 
sa  tao  a  Pakisakotowan  niyan  so 
Allah  na  Sabunar  a  Miyakamba-al 
sa  Dosa  a  lubi  a  Mala, 


49.  Bangka  da  katokawi  so  siran 
a  Pumbalowin  niran  a  Soti  so  man¬ 
ga  Ginawa  iran?  Kunaka  so  Allah  i 
Shoti  ko  tao  a  kabaya  lyan.  Na  di 
siran  Kasalimbotan  sa  maito  bo. 


50.  Pamimikiranangka!  O  anda- 
manaya  i  Kiphagangkobun  niran  ko 
Allah  ko  Kabokhag!  Na  khasana-an 
ndun  noto  a  Dosa  a  Mapayag! 


51.  Bangka  da  katokawi  so  siran 
a  Piyamugan  sa  kipantag  ko  Kitab? 
A  Paparatiyaya-an  niran  so  manga 
Barahala  go  so  Tagot,  go  gi-i  ran 
Tharo-on  ko  siran  a  da  pamara- 
tiyaya  a  siran  i  ubi  a  Miyatoro  sa 
lalan  a  di  so  siran  noto  a  Miyamar- 
atiyaya! 


52.  Siran  man  so  Pimorka-an 
siran  o  Allah:  Na  sa  dun  sa  Pumor- 
ka-an  o  Allah,  na  Dingka  dun  Mito- 
on,  sa  Makatabangon. 


53.  Opama  ka  adun  a  kipantag 
iran  ko  Kapa-ar?  na  sa  maoto  na 
da-a  ibugai  ran  ko  manga  Manosiya 
a  ishan  bo  o  puso  o  od  a  Qormah. 


54.  Ino  iran  ndungkin  ko  Mano¬ 
siya  so  inibugai  kiran  o  Allah  ko 
Kalbihan  Niyan?  Na  Sabunar  a  in- 

ibugai  Ami  ko  Moriyatao  o  Ibrahim 
so  Kitab  go  so  Ongangun,  go  bigan 
Nami  Siran  sa  Kadato  a  lubi  a 
Mala. 


55.  Na  so  saba-ad  Kiran  na 
Miyaratiyaya-on,  na  so  saba-ad 
Kiran  na  Inongkir  iran  Sukaniyan: 
Na  Ka-a  angkosan  siran  o  Naraka 
Jahannam  a  Pushokhayao  (a  ka- 
dug). 


56.  Mata-an!  A  so  da  Pamara- 
tiyaya  ko  manga  Ayat  Ami,  na  Pa- 
kapagubongun  Nami  siran  ko  Apoi: 
Na  oman  Matotong  so  manga  Ko- 
bal  iran,  na  sambiyan  Nami  kiran  sa 
manga  kobal  a  salakao  rukaniyan, 
ka-an  niran  Pukhata-ami  so  siksa: 
Mata-an!  A  so  Allah  na  tatap  a 
Mabagur,  a  Maongangun. 


57.  Na  so  siran  a  Miyamara- 
tiyaya  go  Pinggalubuk  iran  so  man¬ 
ga  Pipiya,  na  Pakasoludun  Nami 
Siran  ndun  ko  manga  Sorga,  a  Pu- 
phamangondas  ko  kababa-an  Ni- 
yan  so  manga  Lawasaig,-a  kakal 
Siran  non  sa  dayon  sa  dayon:  Adun 
a  bagiyan  Niran  ro-o  a  manga  Dar- 
odopa  a  manga  Soti:  Go  Pakasolu¬ 
dun  Nami  Siran  ko  Kasisirongan  a 
tatap. 


58.  Mata-an!  A  so  Allah  na  Iso- 
sogo  Iyan  Rukano  so  kibugan  Niyo 
ko  manga  Sarig  ko  khiruk  on;  na 
igira-a  Khokomun  Niyo  so  manga 
Manosiya,  na  Kokomun  Niyo  so 

ontol:  Mata-an!  A  so  Allah  na  saya- 
na  a  Mapiya  so  Ipuphangundao 
Niyan  Rukano  to!  Mata-an!  A  so 
Allah  na  tatap  a  Puphakanug,  a 
Puphakailai. 

59.  H  ai  so  Miyamaratiy aya! 
Onoti  Niyo  so  Allah,  go  Onoti  Niyo 
so  Rasul,  go  so  Bubugan  sa  Kapa-ar 
ko  Showa-an  a  pud  Rukano.  Na 
amai  ka  manga  sasawal  Kano  ko 
isa  a  Shai,  na  ndodun  Niyo  to  ko 
(Kitab  o)  Allah  go  so  Rasul,  o 
Sukano  na  Paparatiyaya-a  Niyo  so 
Allah  go  so  Alongan  a  Maori:  Giyo- 
to  man  i  tomo,  go  lubi  a  Mapiya  a 
khabolosan. 

60.  Bangka  da  katokawi  so  siran 
a  ipundaowa  iran  a  Mata-an!  A 
siran  na  Piyaratiyaya  iran  so  Initor- 
on  Ruka  go  so  Initoron  ko  Miya- 
ona  an  Ka?  Kabaya  iran  a  si-i  siran 
Puphakikokom  ko  Tagot,  a  Sabu- 
nar  a  ini  Sogo  kiran  a  Kaongkira 
iran  non.  Na  kabaya  o  Shaitan  a 
Madadag  iyan  siran  sa  Kadadag  a 
Mawatan. 

61.  Na  igira-a  Pitharo  kiran:  A 
songkano  si-i  ko  (Kitab  a)  Initor¬ 
on  o  Allah,  go  si-i  ko  Rasul:  Na 
Mailaingka  so  manga  monapik  a 
Talikhodan  Ka  iran  sa  titho  a 
katalikhod. 

62.  Na  antona  aya,  a  igira-a 
Miyasogat  siran  a  Tiyoba,  sabap 
ko  ini-ona  o  manga  Lima  iran  (a 

Dosa)?  Na  oriyan  niyan  na  Phakao- 
ma  siran  Ruka,  sa  gi-i  siran  Shapa: 
Sa  Ibut  ko  Allah  ka  da-a  antap  ami 
a  rowar  ko  Kaphiyapiya  go  kapaga- 
ayonayon! 


63.  Siran  man  so  katawan  o  Al¬ 
lah  so  shisi-i  ko  manga  poso  iran;  na 
Dapayangka  kiran,  go  Pangutho- 
maingka  siran,  go  Tharo  Ingka  sir¬ 
an  si-i  ko  manga  ginawa  iran  sa 
Katharo  a  Tomotogatuk. 


64.  Na  da  ko  Kiyasogo  Ami  ko 
Sogo,  inonta  na-an  Kaonoti,  sa  sa- 
bap  sa  Idin  o  Allah.  Na  opama  ka 
Mata-an!  A  siran  gowani  ko  Kasa- 
limbotan  niran  so  manga  ginawa 
iran,  na  Miyakaoma  siran  Ruka  na 
Miyanguni  siran  sa  Ma-ap  ko  Allah, 
go  ini  Panguni  siran  sa  Ma-ap  o 
Rasul,  na  Mata-an  a  Khato-on  nir¬ 
an  so  Allah  a  Puphanarima  ko  Tao- 
bat,  a  Makalimo-on. 


65.  Na  kuna,  ka  Ibut  ko  Kadnan 
Ka,  ka  di  siran  Khabaloi  a  Mapa- 
paratiyaya,  taman  sa  di  siran  Ruka 
Makikokom  ko  simokut  iran,  ori¬ 
yan  niyan  na  da-a  maguda  iran  ko 
manga  ginawa  iran  a  sangka  ko  ini 
Kokom  Ka,  go  Mbayorantang  siran 
sa  titho  a  Kambayorantang. 


66.  Na  opama  o  Mata-an!  A 
Sukami  na  ini  Paliyogat  Ami  kiran 
a  Bonowa  niyo  so  manga  ginawa 
Niyo  o  di  na  awa  kano  ko  manga 
Ingud  iyo,  na  da-a  Nggolaola  kiran 

non  a  rowar  ko  maito  kiran:  Na 
opama  ka  Mata-an!  A  siran  na 
Pinggolaola  iran  so  Ipuphangutho- 
ma  kiran  noto,  na  Mata-an!  A 
Miyabaloi  a  Mapiya  a  bagiyan  nir- 
an,  go  tanto  a  iputhakna  (o  Para- 
tiyaya  iran); 


67.  Na  o  giyoto  (i  Pinggolaola 
iran)  na  bugan  nami  siran  ndun 
pho-on  ko  Hadapan  Nami  sa  Balas 
a  lubi  a  Mala; 


68.  Go  toro-on  Nami  siran  ndun 
sa  lalan  a  Matitho. 


69.  Na  sa  tao  a  Onotan  niyan  so 
Allah  go  so  Rasul  na  siran  man  i 
pud  o  siran  a  ini  Kalimo  siran  o 
Allah,-  a  manga  Nabi,  go  Miyaman- 
gimbunar,  go  manga  Shahid,  go 
manga  Bilangatao:  Na  Miyakapiya- 
piya  Siran  man  a  Bolayoka! 


70.  Giyoto  man  so  Kapakalubi  a 
pho-on  ko  Allah:  Na  Makatataro- 
top  so  Allah  a  Mata-o. 


71.  Hai  so  Miyamaratiyaya!  Pa- 
giyasa-a  Niyo  so  iktiyar  Iyo,  na 
sorong  Kano  sa  Kashalompok  o  di 
na  sorong  Kano  sa  Kashamasama. 


72.  Na  Mata-an!  A  adun  a  pud 
Rukano  a  tao  a  titho  a  Puphulom- 
bat:  Na  o  masogat  Kano  a  Tiyoba, 
na  Putharo-on  niyan:  A  Sabunar  a 
Inikalimo  ako  o  Allah  gowani  a  da 
ako  kiran  mapud  a  Miyakamasa. 


Al-Nisa-4 


Part  5 


139 


73*  Na  Ibut  o  Masogat  Kano  a 
Limo  a  pho-on  ko  Allah,  na 
Putharo-on  niyan  ndun-a  lagid  o 
ba  da-a  Miya-adun  ko  lut  Iyo  a  go 
so  lut  Iyan  a  Kanggiginawa-i  ah!  O 
ba  ako  kiran  bo  Miyapud;  ka  Ma- 
gontong  ako  sa  Ontong  a  Mala! 


74.  Na  Pakimbonowai  sa  lalan 
ko  Allah  so  siran  a  Puphasa-an 
niran  so  Kaoyagoyag  ko  doniya  ko 
Akhirat.  Ka  sa  dun  sa  Makimbono- 
wai  sa  lalan  ko  Allah,-  na  go  Ma- 
purang  o  di  na  Makapugusna 
mbugan  Nami  dun  sukaniyan  sa 
Balas  a  lubi  a  Mala. 


75.  Na  ino  kano  di  Pakipumbo- 
nowai  sa  lalan  ko  Allah  go  so  (Ka- 
lindinga  ko)  manga  Lolobai  ko 
manga  Mama,  go  so  manga  Babai; 
go  so  manga  Wata?-  A  siran  na  gi-i 
ran  Tharo-on:  Kadnan  Nami!  Paka- 
awa-a  Kamingka  sangka-i  a  Ingud, 
a  Tanganiyaya  so  tao  ron;  go  sung- 
gai  Kamingka  sa  pho-on  ko  hada- 
pan  Ka  sa  Panarigan;  go  sungai 
Kamingka  sa  pho-on  ko  Hadapan 
Ka  sa  Phananabang! 


76.  So  siran  a  Miyamaratiyaya  na 
gi-i  Siran  Makimbonowai  sa  lalan 
ko  Allah,  na  so  siran  a  da  Pamar- 
atiyaya  na  gi-i  siran  Makimbonowai 
sa  lalan  ko  Tagot:  Na  Pakimbono¬ 
wai  Kano  ko  manga  Tabanga  o 
Shaitan:  Mata-an!  A  so  tipo  o  Shai¬ 
tan  na  butad  iyan  na  Malobai. 

77.  Bangka  da  katokawi  so  siran 
a  Pitharo  kiran:  A  Gunggun  na  niyo 
so  manga  Barokan  niyo,  go  Pa- 
mayandugun  Niyo  so  Sambayang 
go  bugan  Niyo  so  Zakat?  Na  kagiya 
a  Ipaliyogat  kiran  so  Kambonowai, 
na  sa  maoto?  Na  adun  a  isa  kiran  ka 
Sagorompong  a  Ipukhaluk  iran  so 
manga  Manosiya-lagid  o  Kaluk  ko 
Allah  o  di  na  lawanon  a  Kaluk:  Go 
Pitharo  iran:  Kadnan  Nami!  Inong- 
ka  rukami  Phaliyogatun  so  Kambo¬ 
nowai?  Inongka  rukami  da 
sundodun  sa  ta-alik  a  marani?  Thar- 
owangka:  A  so  gona  ko  Doniya  na 
maito:  Na  so  Akhirat  i  tomo  a 
bagiyan  o  tao  a  Miyananggila:  Go 
di  kano  Khasalimbotan  sa  maito 
bo! 


78.  Apiya  anda  kano  matago,  na 
Puraotun  kano  o  Kapatai,  go  apiya 
matago  kano  ko  manga  Kota  a 
manga  Poporo!  Na  o  Masogat  siran 
a  Mapiya,  na  Putharo-on  niran:  A 
giya-i  na  pho-on  ko  Hadapan  o 
Allah;  na  o  Masogat  siran  a  Mar- 
ata,  na  Putharo-on  niran:  A  giya-i 
na  pho-on  ko  Hadapan  Ka.  Thar- 
owangka:  A  palaya  pho-on  ko  Ha¬ 
dapan  o  Allah.  Na  antona-a  siran 
naya  a  pagtao,  a  Marugun  a  Kapu- 
khasaboti  ran  ko  Pukhaolaola? 


^  "T  $  i 


79.  Sa  dun  sa  Misogat  Ruka  a 
Mapiya,  na  pho-on  ko  Allah;  go  sa 
dun  sa  Misogat  Ruka  a  Marata,  na 
pho-on  ko  Ginawangka.  Na  Siyogo 
Ami  Suka  (Ya  Muhammad)  ko 

manga  Manosiya  a  Sogo.  Na  Ma- 
katatarotop  so  Allah  a  saksi. 


80.  Sa  tao  a  Onotan  niyan  so 
Rasul,  na  Sabunar  a  Kiya-onotan 
niyan  so  Allah:  Go  sa  tao  a  tomali- 
khod,  na  kuna  a  ba  Ami  Suka  Siyo- 
go  a  somisiyap  kiran. 


81.  Na  gi-i  ran  Tharo-on:  A  Ka- 
pangongonotan;  na  igira-a  Miyaka- 
liyo  siran  pho-on  ko  Hadapan  Ka, 
na  Mbabasagawi-i  Magantangan  so 
isa  kiran  ka  Sagorompong  sa  sala- 
kao  ko  Gi-ingka  Tharo-on.  Na  so 
Allah  na  Puphakisorat  Iyan  so  gi-i 
ran  babasagawi-iyan  Magantangan: 
Na  Dapayangka  kiran,  go  Sariging- 
ka  so  Allah,  ka  Khasana-an  so  Al¬ 
lah  a  Sasarigan. 


82.  Ino  iran  ndi  Punggudaguda-a 
so  Qur-an?  A  opama  ka  Miya-adun 
a  pho-on  ko  Hadapan  o  salakao  ko 
Allah,  na  Mata-an  a  makato-on  sir¬ 
an  non  sa  shoransorang  a  madakul. 


83.  Na  igira-a  adun  a  Miyakata- 
lingoma  kiran  a  Miyasowa  a  Kali- 
lintad  o  di  na  Kaluk,  na  ipamalata 
iran  sukaniyan.  Na  o  Piyakandod 
iran  noto  si-i  ko  Rasul,  go  si-i  ko 
Makakhakapa-ar  ko  showa-an  a 
pud  kiran,  na  Mata-an!  A  Katoka- 
wan  noto  o  siran  a  Puphangudugon 
a  pho-on  kiran.  Na  o  da  so  Gagao 
Rukano  o  Allah  go  so  Limo  Iyan, 
na  Kiya-onotan  Niyo  dun  so  Shai¬ 
tan  inonta  so  maito. 

84.  Na  Pakimbonowai  Ka  sa  la- 
lan  ko  Allah-  ka  da-a  Ipapaliyogat 
Ruka  a  rowar  sa  Ginawangkago 
Pangoyatingka  so  Miyamaratiyaya. 
Na  Matatangkud  a  so  Allah  na 
Pagurunun  Niyan  so  Bagur  os  siran 
a  da  Pamaratiyaya;  ka  so  Allah  i 
tanto  a  Mabagur  go  tanto  a  Pha- 
niksa. 


85.  Sa  dun  sa  Mangongogopan 
sa  Kapangongogopan  a  Mapiya  na 
adun  a  Kipantag  iyan  non:  Go  sa 
dun  sa  Mangongogopan  sa  Kapan¬ 
gongogopan  a  Marata,  na  adun  a 
bagiyan  niyan  non:  Na  tatap  a  so 
Allah  na  so  langowan  taman  na 
Magagaga  Niyan. 


86.  Na  igira  a  Siyalam  kano  sa 
isa  a  Salam,  na  Salam  kano  sa  law- 
anon  sa  kapiya,  o  di  na  Pakakasoya 
Niyo  sukaniyan.  Mata-an!  A  so  Al¬ 
lah  na  tatap  a  so  langowan  taman 
na  Mai-itong  Iyan. 


87.  So  Allah!  Da-a  Tohan  a  in- 
onta  Sukaniyan:  Pulimodun  Kano 
Niyan  ndun  si-i  ko  Alongan  a  Qiya- 
mah,  a  da-a  sangka  a  madadalu- 
mon.  Na  ba-adun  a  makalawan  ko 
Allah  a  Bunar  i  Katharo? 


88.  Na  in  o  kano  khadowa  Lom- 
pok  makapantag  ko  manga  Mona- 
pik?  A  so  Allah  na  Piyato  Iyan  siran 
sabap  ko  Pinggalubuk  iran.  Ba  niyo 
khabaya-i  a  Matoro  Iyo  so  tao  a 
Diyadag  o  Allah?  A  sa  dun  sa  Da- 

dagun  o  Allah,  na  Dingka  dun 
Mito-on  sa  lalan. 

89.  Miyashingayo  iran  a  oba 
Kano  bo  Pagongkir,  sa  lagid  o 
Kiya-Ongkir  iran,  na  mabaloi  Kano 
a  Mulagilagid:  Na  di  Kano  kiran 
khowa  sa  manga  Panarigan  taman 
sa  di  siran  tomogalin  ko  lalan  o 
Allah.  Na  o  talikhod  siran,  na  Pa- 
miyaga  Niyo  siran  go  Pamonowa 
Niyo  siran  apiya  anda  Niyo  siran 
mato-on;  go  di  Kano  kiran  khowa 
sa  Panarigan  go  Tabanga;- 

90.  Inonta  so  siran  a  Magapas  ko 
pagtao  a  adun  a  Pasad  lyo  a  go 
siran,  o  di  na  Miyakaoma  siran 
Rukano  a  ini  gagut  o  manga  rarub 
iran  o  ba  siran  Rukano  Pakimbo- 
nowai  o  di  na  ba  siran  Pakimbono- 
wai  ko  pagtao  iran.  Na  o  kabaya  o 
Allah,  na  Mata-an  a  Kaphakipan- 
garasiyan  Kano  Niyan  kiran,  na 
Makimbonowai  siran  Rukano  dun: 
Na  o  awata  Kano  iran  a  di  siran 
Rukano  Makimbonowai,  go  idolon 
niran  Rukano  so  Kalilintad,  na  da-a 
ini  sunggai  Rukano  o  Allah  a  okit 
kiran  (ko  Kapakimbonowai). 

91.  Khato-on  Niyo  dun  a  manga 
pud  a  tao  a  kabaya  iran  a  Kapaka- 
sasariga  iran  Rukano  go  so  Kapa- 
kasasariga  iran  ko  pagtao  iran: 
Oman  siran  Pakandodun  ko  Kapa- 
nakoto,  na  mapato  siran  non:  Na  o 
di  Kano  iran  awata  go  di  iran  Ru¬ 
kano  idolon  so  Kalilintad  go  di  iran 

(Rukano)  runun  so  manga  Barokan 
niran,  na  Pamiyaga  Niyo  siran  go 
Pamonowa  Niyo  siran  sa  sadun  sa 
Kapukhaparowi  Niyo  kiran:  Ka  Su- 
kano  man  na  singgayan  Nami  Su- 
kano  kiran  sa  karina  a  Mapayag. 


92.  Na  da  mapatot  ko  Miyara- 
tiyaya  i  ba  Pamono  sa  Miyara- 
tiyaya;  inonta  o  karibat,  na  sa  tao 
a  Makabono  sa  Miyaratiyaya  a  da 
mbaba-a,  na  Makaphumaradika  sa 
isa  a  Oripun  a  Miyaratiyaya,  go 
diyat  a  ibugai  ko  Tonganai  o  Miya- 
bono,  inonta  o  ba  iran  non  Shadu- 
ka-an.  Na  amai  ka  (so  Miyabono 
na)  pud  ko  pagtao  a  ridowai  Niyo,  a 
sukaniyan  na  Mapaparatiyaya,  na 
Makaphumaradika  (so  Miyamono) 
sa  isa  a  Oripun  a  Mapaparatiyaya. 
Na  amai  ka  (so  Miyabono  na)  pud 
ko  pagtao  a  adun  a  Pasad  Iyo  a  go 
siran,  na  Diyat  a  ibugai  ko  Tonga¬ 
nai  niyan,  go  Kapumaradika  sa  isa 
a  Oripun  a  Mapaparatiyaya.  Na  sa 
tao  a  da-a  mato-on  niyan  (a  Oripun) 
na  Kaphowasa  sa  dowa  Olan  a  ma- 
kathondog  a  dowa  oto:  Kathaobat 
a  pho-on  ko  Allah:  Na  tatap  a  so 
Allah  na  Mata-o,  a  Maongangun. 


93.  Na  sa  tao  a  Mamono  sa 
Miyaratiyaya  a  pimbaba  iyan,  na 
aya  balas  iyan  na  so  Naraka  Jahan- 
nam,  kakal  ro-o:  Go  Kararangitan 
o  Allah  sukaniyan  go  Pumorka-an 
Niyan,  go  Thitiyagaran  Niyan  sa 
siksa  a  Mala. 

94.  H  ai  so  Miyamaratiyaya! 
Igira-a  lomiyalakao  Kano  sa  lalan 
ko  Allah,  na  pangamad  Kano,  go  di 
Niyo  Putharowa  ko  tao  a  ini  alao 
niyan  Rukano  so  Salaam:  I  kuna  a 
ba  ka  Mapaparatiyaya!  Sa  tontot 
Iyo  ko  Ka-adilan  ko  Kaoyagoyag 
ko  Doniya:  Ka  si-i  ko  Allah  so 
manga  Taban  a  madakul.  Giyoto 
man  i  Miyambutad  Iyo  sa  paganai, 
na  ini  Kalimo  Kano  o  Allah:  Na 
pangamad  Kano.  Mata-an!  A  so 
Allah  na  so  gi-i  Niyo  Nggolaola-an 
na  Kaip  lyan. 


95.  Di  magishan  so  khigugunuk 
ko  Miyamaratiyaya  a  da-a  manga 
ongun  niran,  go  so  Miphupurang  sa 
lalan  ko  Allah  a  murakhus  so  man¬ 
ga  Tamok  Iran  a  go  so  manga  Gi- 
nawa  iran.  Piyakalubi  o  Allah  so 
Miphupurang  a  murakhus  so  man¬ 
ga  Tamok  iran  a  go  so  manga  Gi- 
nawa  iran  ko  khigugunuk  sa 
Pangkatan.  Na  oman  i  isa  kiran  na 
ini  diyandi-on  o  Allah  so  Mapiya: 
Go  Piyakalubi  o  Allah  so  Miyama- 
nagontaman  ko  khigugunuk  sa  Ba- 
las  a  Mala,- 


96.  Manga  Pangkatan  a  pho-on 
Rukaniyan  go  Ma-ap  go  Limo.  Na 
tatap  a  so  Allah  na  Manapi,  a  Ma- 
kalimo-on. 


97.  Mata-an!  A  so  siran  a  Biyono 
siran  o  manga  Malaikat  a  inaniyaya 
iran  so  manga  ginawa  iran,  na 
Pitharo  o  manga  Malaikat:  A  anto- 

na-a  i  Miyambutad  iyo?  Pitharo 
iran:  A  aya  butad  ami  na  manga 
lolobai  si-i  ko  Lopa.  Pitharo  o  man¬ 
ga  Malaikat:  a  ba  da  mabaloi  so 
Lopa  o  Allah  a  maolad  ka-angkano 
ron  makatogalin?  Na  siran  man  na 
aya  dun  a  darpa  iran  na  so  Naraka 
Jahannam,-  na  Mikharatarata  a 
khabolosan!- 


98.  Tabiya  bo  ko  manga  lolobai 
ko  manga  Mama,  go  so  manga  Ba- 
bai,  go  so  manga  Wata-a  di  siran 
Phakagaga  Magantangan  (sa  Kapa- 
kaliyo  iran),  go  di  siran  Phakato-on 
sa  lalan. 


99.  Na  siran  man  na  Matatang- 
kud  a  so  Allah  na  Phuma-apan 
Niyan  siran:  ka  aya  butad  o  Allah 
na  mama-apun,  a  Mana-pi. 


100.  Na  sa  dun  sa  tomogalin  ko 
lalan  o  Allah,  na  Phakato-on  si-i  ko 
Lopa  sa  Kha-apasan  a  madakul,  go 
daya-an:  Na  sa  tao  a  lomiyo  a  pho- 
on  ko  Walai  niyan  a  Thogalin  ko 
Allah  go  so  Sogo  Iyan,  oriyan  niyan 
na  raotun  sukaniyan  o  Kapatai,  na 
Mata-an  a  Miyatangkud  so  Balas 
Rukaniyan  si-i  ko  Allah:  Ka  aya 
butad  o  Allah  na  Manapi,  a  Maka- 
limo-on. 


101.  Na  igira-a  Milayalayag 
Kano  si-i  ko  Lopa,  na  da-a  Dosa 
Niyo  ko  Kakasara  Niyo  ko  Sam- 
bayang  amai  ka  ikhawan  Niyo  o  ba 
Kano  Kamarata-i  o  siran  a  da  Pa- 

maratiyaya:  Mata-an!  A  so  da  Pa- 
maratiyaya  na  Miyabaloi  siran  a 
ridowai  Niyo  a  Mapayag. 


102.  Na  igira-a  shisi-i  Ka  kiran, 
na  Gongka  siran  Phagimami  ko 
Sambayang,  na  tindug  so  Salompok 
kiran  sa  pud  Ka,  go  kukupiti  ran  so 
manga  Goma-an  niran:  Na  amai  ka 
Makasodod  siran,  na  kadun  siran 
ko  talikhodan  Niyo.  Na  talingoma 
so  Salompok  a  salakao  a  da  Maka- 
shambayang  na  Shambayang  siran 
sa  pud  Ka,  go  kukupiti  ran  so  ik- 
tiyar  iran,  go  so  manga  Goma-an 
niran:  Miyashinganin  o  siran  a  da 
Pamaratiyaya,  a  oba  Niyo  bo  Kha- 
liwati  so  manga  Goma-an  Niyo  go 
so  manga  Kasangkapan  Niyo,  na 
Gobatun  Kano  iran  sa  Kagobat  a 
makaisa.  Na  da-a  Dosa  Niyo  amai 
ka  khasakitan  Kano  ko  Oran  o  di 
na  Pukhasakit  Kano  ko  Kibutadun 
Niyo  ko  manga  goma-an  Niyo;  na 
kupiti  Niyo  so  iktiyar  Iyo.  Mata-an! 
A  so  Allah  na  Pithiyagaran  Niyan 
so  da  Pamaratiyaya  sa  siksa  a  Pha- 
kahina. 


103.  Na  igira-a  miningolalan  Niyo 
so  Sambayang,  na  Tatadum  Niyo  so 
Allah,  ko  Katitindug,  go  Kao-on- 
tod,  go  so  Kai-iga  Iyo;  na  igira-a 
lominintad  Kano,  na  samporna-a 
Niyo  so  Sambayang:  Mata-an!  A 
so  Sambayang  na  miyabaloi  ko 
Miyamaratiyaya  a  Paliyogat  a  mi- 
phopowakto. 

104.  Na  di  Kano  pulokha  sa  gi-i 
kambabanoga  ko  pagtao  (o  ridowai 
Niyo):  Ka  o  makathatalogudam 
Kano,  na  Mata-an!  A  siran  na  Ma¬ 
kathatalogudam  sa  lagid  o  Kapa- 
kathatalogudam  Iyo;  go  Kha-arap 
lyo  ko  Allah,  so  di  iran  kha-arap. 
Na  aya  butad  o  Allah  na  Mata-o,  a 
Maongangun. 


105.  Mata-an!  A  Sukami  na  In- 
itoron  Ami  Ruka  (Ya  Muhammad) 
so  Kitab  a  (Miyakapayag  ko  Bu- 
nar,  ka-an  Ka  Mikokom  ko  manga 
Manosiya,  so  Piyakikunal  Ruka  o 
Allah:  Na  o  ba  Ka  mabaloi  a  m a n - 
anandig  ko  Mamakadodorata; 


106.  Go  Panguni  Ka  sa  Ma-ap 
ko  Allah;  Mata-an!  A  so  Allah  na 
aya  butad  Iyan  na  Manapi,  a  Ma- 
kalimo-on. 


107.  Go  di  Ka  Pakipuphapawala 
sa  linding  ko  siran  a  Pundoratun 
niran  so  manga  ginawa  iran;  Mata- 
an!  A  so  Allah  na  di  Niyan  kha- 
baya-an  so  tao  a  aya  butad  iyan  na 
Makadodorata  a  Baradosa; 


108.  Puphaguma  siran  ko  manga 
Manosiya,  na  di  siran  Phaguma  ko 
Allah,  a  Sukaniyan  na  katawan  Ni¬ 
yan  siran  gowani  a  gi-i  ran  mbaba- 
sagawi-inan  Magantangan,  so  di 
Phakasowat  a  Katharo:  Na  so  Allah 
na  tatap  a  so  gi-i  ran  Nggolaola-an 
na  katawan  Niyan. 

109.  Ah!  Na  sukano  wai  na 
Miyakiphapawala  kano  sa  linding 
kiran  si-i  ko  Kaoyagoyag  ko  Do- 
niya;  na  antawa-onon  i  Makapawal 
ko  Allah  sa  linding  kiran  ko  Alon- 
gan  a  Qiyamah,  ba-adun  a  tao  a 
khabaloi  a  Khasarigan  niran? 


110.  Na  sa  tao  a  Makanggolaola 
sa  Marata  o  di  na  ma-aniyaya  niyan 
a  ginawa  niyan  oriyan  niyan  na 
Manguni  sa  Ma-ap  ko  Allah,  na 
Khato-on  niyan  so  Allah  a  Manapi, 
a  Makalimo-on. 


111.  Na  sa  tao  a  Nggalubuk  sa 
Dosa.  Na  aya  dun  a  gi-i  niyan  Min- 
ggalubuk  sa  Dosa  na  so  ginawa 
niyan:  Katatap  a  so  Allah  na 
Mata-o,  a  Maongangun. 


112.  Na  sa  tao  a  Nggalubuk  sa 
Kasala-an  o  di  na  Dosa  oriyan  ni¬ 
yan  na  idi-il  iyan  noto  ko  di  sala,  na 
Sabunar  a  miyaka-awid  sa  Tumpo 
go  Dosa  a  Mapayag. 


113.  Na  o  da  so  Gagao  Ruka  o 
Allah  go  so  Limo  Iyan,  na  Mata-an 
a  Piyagungutan  o  salompok  kiran  a 
Kandadaga  iran  Ruka.  Na  da-a 
Khadadag  iran  a  rowar  ko  manga 
ginawa  iran,  go  da-a  Khibinasa  iran 
Ruka  a  maito  bo.  Na  Piyakatoron 
Ruka  o  Allah  so  Kitab  go  so  On- 
gangun  go  Inindao  Niyan  Ruka  so 
Dingka  katawan:  Ka  aya  butad  o 
Gagao  Ruka  o  Allah  na  Mala. 

114.  Da-a  Mapiya  a  matatago  ko 
madakul  ko  Bitiyara  iran:  Inonta  sa 
tao  a  Somiyogo  sa  Kashaduka  o  di 
na  Adat  a  Mapiya  o  di  na  so  Ka- 
puthanora  ko  manga  Manosiya:  Na 
sa  dun  sa  Nggolaola  ro-o,  sa  singan- 
in  ko  manga  Kasosowat  o  Allah, 
na  Mbugan  Nami  dun  sa  Balas  a 
Mala. 


115.  Na  sa  dun  sa  Sorangun  ni- 
yan  so  Rasul  ko  oriyan  o  Kiyapaya- 
gon  o  Torowan,  go  Komudug  sa 
salak  ao  ko  okit  o  Miyamaratiyaya, 
na  Paka-antapun  Nami  Sukaniyan 
ko  inantapan  niyan,  go  Pakasolu- 
dun  Nami  sukaniyan  ko  Naraka 
Jahannam,-a  Mikharatarata  a  kha- 
bolosan! 


116.  Mata-an!  A  so  Allah  na  di 
Niyan  Punapin  so  Kapakisakoto  wi 
Ron;  na  Punapin  Niyan  so  salakao 
ro-o  si-i  ko  tao  a  kabaya  Iyan:  Na 
sa  dun  sa  tao  a  Pakisakotowan  ni¬ 
yan  so  Allah,  na  Sabunar  a  Miya- 
dadag  sa  Kadadag  a  mawatan. 


117.  Da  ko  Pushimba-an  niran  a 
salakao  ko  Allah,  inonta  na  manga 
Babai  (A  Barahala):  Go  da  ko  Push¬ 
imba-an  niran  inonta  na  Shaitan  a 
gi-i  mbinasa! 


118.  Pimorka-an  sukaniyan  o  Al¬ 
lah,  na  Pitharo  iyan  A  Mata-an  a 
khowa  ko  dun  ko  manga  Oripun  Ka 
sa  Kipantag  a  Mapupunto; 

119.  Go  Mata-an  ka  Dadagun  ko 
siran  ndun,  go  igudi  akun  ndun  ko 
manga  poso  iran  so  ribat;  go  Sogo- 
on  ko  siran  ndun  na  pamotolun 
niran  ndun  so  manga  Tangila  o 
manga  Ayam,  go  Sogo-on  ko  siran 
ndun  na  Pamagalinun  niran  ndun  so 
manga  Ka-adun  o  Allah.  Na  sa  dun 
sa  tao  a  kowa-an  niyan  so  Shaitan  a 
Panarigan  a  salakao  ko  Allah,  na 
Sabunar  a  Miyalogi  sa  Kalogi  a 
Mapayag. 


120.  Pumbugan  niyan  siran  sa 
pasad,  go  ipunggudi  iyan  ko  manga 
poso  iran  so  ribat;  na  da-a  ipumbu- 
gai  kiran  a  Pasad  o  Shaitan  a  rowar 
sa  limpangan. 

121.  Siran  man  na  Darpa  iran  so 
Naraka  Jahannam,  go  da-a  Khato- 
on  niran  a  Milidason. 


122.  Na  so  Miyamaratiyaya  go 
Pinggalubuk  iran  so  manga  Pipiya,- 
na  Phakasoludun  Nami  siran  ndun 
ko  manga  Sorga,  a  Puphamangon- 
das  ko  kababa-an  niyan  so  manga 
Lawasaig,-  kakal  siran  ro-o  sa  day- 
on  sa  dayon.  Diyandi  o  Allah  a  di 
Pundorat,  na  ba-adun  a  Makalawan 
a  Bunar  ko  Allah  sa  Katharo? 


123.  Kuna  a  ba  si-i  ko  manga 
ongaya  iyo,  go  kuna  a  ba  si-i  ko 
manga  ongaya  o  adun  a  Kitab  iyan: 
Ka  sadun  sa  Nggalubuk  sa  Marata, 
na  imbadalon.  Go  da-a  mato-on 
niyan  a  salakao  ko  Allah  a  Panar¬ 
igan,  go  Tabanga. 

124.  Na  sa  tao  a  Nggalubuk  ko 
manga  Pipiya,-  Mama  o  di  na 
Babai-  a  sukaniyan  na  Mapapara- 
tiyaya,  na  siran  man  i  Phamakaso- 
lud  ko  Sorga,  go  da-a  Masalimbot 
kiran  a  ishan  bo  o  puso  o  od  a 
Qormah. 


125.  Na  ba-adun  a  tao  a  Maka- 
lawan  sa  Kapiya  i  okit  ko  Kapagi- 
nutao  ko  tao  a  ini  Shalimbotawan 
niyan  a  ginawa  niyan  si-i  ko  Allah,  a 
sukaniyan  na  Phipiyapiya,  go  kidu- 
giyan  so  okit  o  Ibrahim  a  tomata- 
liyadok  ko  Bunar?  Na  Kinowa  o 
Allah  so  Ibrahim  a  Bolayoka. 


126.  Na  ruk  o  Allah  so  shisi-i  ko 
manga  Langit  go  so  shisi-i  ko  Lopa: 
Ka  aya  butad  o  Allah  na  katawan 
Niyan  so  langowan  taman. 


127.  N  a  Pakiphagosai  ran 
Ruka  so  Makapantag  ko  manga 
Babai  Tharowangka:  A  so  Allah 
na  Puphagosa-in  Niyan  Rulcano 
so  Makapantag  kiran:  Go  so  Ka- 
puphangadi-an  Rukano  ko  Kitab, 
Makapantag  ko  manga  ilo  ko 
manga  Babai  a  siran  na  di  Niyo 
kiran  imbugai  so  Miyatangkud  a 
ruk  iran,  go  Pukababaya  aniyo 
so  kapangaroma-a  niyo  kiran, 
Go  so  manga  lolobai  ko  manga 
Wata:  Go  so  Kathandingana 
Niyo  ko  manga  ilo  sa  Kapagi- 
nontolan.  Na  sa  dun  sa  Manggo- 
laola  Niyo  a  Mapiya,  na  Mata- 
an!  A  so  Allah  na  tatap  a  kata¬ 
wan  Niyan  noto. 

128.  Na  amai  ka  adun  a  Babai  a 
inikawan  niyan  ko  Karoma  niyan 
so  Karupo  iron  o  di  na  so  kari- 
mung  iyan,  na  da-a  Dosa  iran  o 
mba-al  siran  sa  Pasad  ko  katata- 
nor;  na  so  Kaphasada  i  tomo  (a  di 
so  Kambulag);  ka  Wara-an  o  man¬ 
ga  ginawa  so  kala-a  inam  a  sarta  a 
Kaligut.  Na  amai  ka  Phiyapiya 
kano  go  Mananggila  kano,  na 
Mata-an!  A  so  Allah  na  tatap  a 
so  gi-i  niyo  Nggolaola-an  na  Kaip 
Iyan. 

129.  Na  di  niyo  dun  Magaga  i  ba 
niyo  Mapakathimbang  so  manga 
Karoma  Niyo,  apiya  i  Kapanagon- 
taman  Niyo:  Na  di  Kano  Pushora- 
mig  sa  tanto  a  Kashoramig,  sa 
indarainon  Niyo  so  Karoma  Niyo 
sa  lagid  o  ma-a  alangalang.  Na  o 
Phapasada  kano,  go  Mananggila 
kano,  na  Mata-an!  A  so  Allah  na 
aya  butad  Iyan  na  Manapi,  a  Ma- 
kalimo-on. 

130.  Na  amai  ka  Mbulag  siran, 
na  mbugan  o  Allah  so  oman  i  isa 
kiran  ko  Kakawasa-an  Niyan:  Ka 
aya  butad  o  Allah  na  Maginawa,  a 
Maongangun. 

131.  Na  ruk  o  Allah  so  shisi-i  ko 
manga  Langit  go  shisi-i  ko  Lopa. 
Na  Sabunsabunar  a  ini  Sogo  Ami 
ko  siran  a  bigan  ko  Kitab  ko  Miya- 
ona  an  Niyo,  a  go  sukano  a  Onoti 
Niyo  so  Allah.  Na  o  di  Kano  Para- 
tiyaya,  na  Mata-an!  A  ruk  o  Allah 

so  shisi-i  ko  manga  Langit  go  so 
shisi-i  ko  Lopa,  go  aya  butad  o 
Allah  na  da-a  Mapushinganin  Ni- 
yan,  a  Puphodin. 


132.  Go  ruk  o  Allah  so  shisi-i  ko 
manga  Langit  go  so  shisi-i  ko  Lopa, 
go  Kiyasana-an  so  Allah  a  Sasari- 
gan. 


133.  O  Kabaya  Iyan,  na  Khai- 
lang  kano  Niyan,  Hai  manga  Man- 
osiya!  Go  Phaka-adun  sa  manga 
salakao;  ka  aya  butad  o  Allah  na 
Khagaga  Niyan  no  to. 


134.  Na  sa  tao  a  aya  kabaya  iyan 
na  so  Balas  sa  Doniya,  na  si-i  ko 
Allah  so  Balas  sa  Doniya  a  go  sa 
Akhirat:  Ka  aya  butad  o  Allah  na 
Puphakanug,  a  Puphakailai. 


135.  Hai  so  Miyamaratiyaya! 
mbaloi  Kano  a  Khipamamayandug 
ko  Kapaginontolan,  a  manga  saksi 
Makapantag  ko  Allah,  apiya  pun  si- 
i  Phakatana  ko  manga  Ginawa 
Niyo,  o  di  na  so  Mbala  a  Lokus, 
go  so  manga  Dadasug,  amai  ka  (so 
Pushaksi-an  na)  Kawasa  o  di  na 
Miskin:  Na  so  Allah  i  mona  sa 
dowa  oto.  Na  di  Niyo  Pagonoti  so 
kabaya  a  ribat,  ka  Makasilai  Kano, 
na  amai  ka  Pamingigun  Niyo  o  di 
na  munda  Kano,  na  Mata-an!  A  so 
Allah  na  tatap  a  so  gi-i  Niyo  Ngo- 
laola-an  na  Kaip  Iyan. 


Ko#  WJS 


136.  Hai  so  Miyamaratiyaya! 
Paratiyaya-a  Niyo  so  Allah  go  so 

Sogo  Iyan,  go  so  Kitab  a  so  Initor- 
on  Niyan  ko  Sogo  Iyan  go  so  Kitab 
a  so  Initoron  Niyan  gowani.  Na  sa 
dun  sa  di  Maratiyaya  ko  Allah,  go 
so  manga  Malaikat  Iyan,  go  so 
manga  Kitab  Iyan,  go  so  manga 
Sogo  Iyan,  go  so  Alongan  a  Maori, 
na  Sabunar  a  Miyadadag  sa  Kada- 
dag  a  Mawatan. 


137.  Mata-an!  A  so  Miyamar- 
tiyaya,  oriyan  niyan  na  Miyaman- 
gongkir,  oriyan  niyan  na 
Miyamaratiyaya,  oriyan  niyan  na 
Miyamangongkir,  oriyan  niyan  na 
Piyakaoshor  iran  so  Kaongkir,-na 
di  Patot  ko  Allah  i  ba  Niyan  siran 
Napi-i  go  ba  Niyan  siran  Nggona- 
na-owa  sa  lalan. 


138.  Puphanotholangka  ko  man¬ 
ga  Monapik  a  Mata-an!  A  adun  a 
bagiyan  niran  a  siksa  a  Malipudus;- 


H39.  A  siran  na  Pukhowa-an  nir¬ 
an  so  da  Pamaratiyaya  a  manga 
Panarigan  a  inilubi  ran  ko  Miya¬ 
maratiyaya:  Ba  iran  Pushinganina 
si-i  kiran  noto  so  Munang?  Na 
Mata-an!  A  so  Munang  na  ruk  o 
Allah  langon. 


140.  Na  Sabunar  a  Initoron  Ni¬ 
yan  rukano  ko  Kitab,  a  amai  ka 
Manug  iyo  so  manga  Ayat  o  Allah 
a  Phagongkirun  Sukaniyan  go  gi-i 
Shomanun,  na  di  Kano  Pagontod 
ko  obai  ran  taman  sa  di  siran  to¬ 
rn  u p a s  ko  Bitiyara  a  salakao  ruka- 

niyan:  Mata-an!  A  sukano  na  sa 
maoto  na  ishan  niran.  Mata-an!  A 
so  Allah  na  Thitno-on  Niyan  so 
manga  Monapik  go  so  manga  Ka- 
pir-  si-i  ko  Naraka  Jahannam  lan- 
gon:- 


141.  Siran  na  dadara-an  Kano 
iran:  Na  o  adun  a  Mambagiyan 
Niyo  a  Da-ag  a  pho-on  ko  Allah, 
na  Tharo-on  niran:  A  ba  kami  Niyo 
di  manga  pud?-  Na  o  adun  a  mam¬ 
bagiyan  o  da  Pamaratiyaya  a  Kapa- 
kataban,  na  Tharo-on  niran:  A  ba 
ami  Sukano  da  Mapakapugus,  go 
ba  ami  Sukano  da  Malinding  ko 
Miyamaratiyaya?  Na  so  Allah  na 
Khokomun  kano  Niyan  ko  Alon- 
gan  A  Qiyamah.  Na  da  dun  a  isung- 
gai  o  Allah  ko  da  Pamaratiyaya  ko 
Miyamaratiyaya  a  okit. 

142.  Mata-an!  A  so  manga  Mon¬ 
apik-  na  Pulimpangun  niran  so  Al¬ 
lah,  a  Sukaniyan  i  Mbadal  ko 
Limpangan  niran:  Igira-a  Tominin- 
dug  siran  ko  Sambayang,  na  To- 
mindug  siran  a  Khibobokulun, 
Maki-ilaila-in  siran  ko  manga  Man- 
osiya,  sa  di  iran  Tataduman  so  Al¬ 
lah  inonta  so  maito; 

143.  Ma  -a  alangalang  siran  ko 
pagulutan  noto-  da  siran  ko  sira- 
naya  (a  Miyamaratiyaya)  go  da  sir¬ 
an  ko  siran  noto  (a  manga  Kapir). 
Na  sa  dun  sa  Dadagun  o  Allah,-  na 
Dingka  dun  mito-on  sa  lalan. 

144.  Hai  so  Miyamaratiyaya!  Di 
Niyo  khowa-a  so  da  Pamaratiyaya  a 
manga  Panarigan  a  ilubi  niyo  ko 
Miyamaratiyaya:  Ba  niyo  kabaya  a 
sunggayan  niyo  so  Allah  sa  Karina 
rukano  a  Mapayag? 


145.  Mata-an!  A  so  manga  Mon- 
apik  na  si-i  ko  Darpa  a  Pithamanan 
a  mababa  ko  Naraka:  Go  Dingka 
siran  ndun  Mito-on  sa  Phanana- 
bang;- 


146.  Inonta  so  siran  a  Mithatao- 
bat,  go  Miphipiyapiya,  go  kipitan 
niran  so  (Kitab  o)  Allah,  go  Tiyola- 
bos  iran  so  okit  iran  ko  Kapaginu- 
tao  a  ruk  o  Allah:  Na  siran  man  i 
pud  o  Miyamaratiyaya.  Na  mbugan 
ndun  o  Allah  so  Miyamaratiyaya  sa 
Balas  a  Mala. 


147.  Di  Punggolaola-an  o  Allah  i 
ba  Kano  Niyan  siksa-a,  o  Panala- 
mat  Kano  go  Maratiyaya  Kano:  Ka 
aya  butad  o  Allah  na  Masalamatun, 
a  Mata-o. 


148.  Di  Khabaya-an  o  Allah  so 
kipakatanogun  ko  Marata  a 
Katharo,  inonta  so  tao  a  Kiyasa- 
limbotan;  ka  aya  butad  o  Allah  na 
Puphakanug,  a  Mata-o. 


149.  O  payaga  Niyo  so  Mapiya  o 
di  na  paguma-an  Niyo  sukaniyan  o 
di  na  Muma-ap  Kano  ko  Marata, 
na  Mata-an!  A  so  Allah  na  aya 
butad  Iyan  na  Mama-apun,  a  Pha- 
kagaga. 

150.  Mata-an!  A  so  da  Pamara- 
tiyaya  ko  Allah  go  so  manga  Sogo 
Iyan,  go  kabaya  iran  a  Pakambida- 
an  niran  so  Allah  go  so  manga  Sogo 
Iyan,  go  gi-i  ran  Tharo-on:  A  Pa- 
paratiyaya-an  nami  so  saba-ad  go  o 
Ongkirun  nami  so  saba-ad:  Go  ka¬ 
baya  iran  a  Makamba-al  siran  ko 
Pagulutan  not o  sa  okit,- 


151.  Siran  man  na  siran  so  da 
Pamaratiyaya  a  titho;  na  Pithiyagar- 
an  Nami  so  da  Pamaratiyaya  sa 
siksa  a  Phakahina. 


152.  Na  so  Miyamaratiyaya  ko 
Allah  go  so  manga  Sogo  Iyan  go  da- 
a  inibida  iran  a  isa  bo  ko  siran  noto 
(a  manga  Rasul),  na  siran  man  na 
imbugai  Niyan  kiran  ndun  so  man¬ 
ga  Balas  kiran:  Ka  ay  a  butad  o 
Allah  na  Manapi,  a  Makalaimo-on. 


153.  Phangunin  Ruka  (Ya  Mu¬ 
hammad)  o  Tiyoronan  ko  Kitab  a 
Pakatoronan  Ka  siran  sa  Kitab  a 
pho-on  ko  Langit:  Na  Sabunar  a 
Piyanguni  ran  ko  Musa  so  Mala  a 
di  giyoto,  sa  Pitharo  iran:  A  Paki- 
ilain  Ka  rukami  so  Allah  sa  Ma- 
payag,  na  Piyolang  siran  o  Luthi 
sabap  ko  Kiyandarowaka  iran.  Ori- 
yan  niyan  na  kinowa  iran  so  Sapi  (a 
katohanan)  ko  oriyan  o  Kiyapaka- 
talingoma  kiran  o  manga  Rarayag  a 
Karina;  na  Pima-ap  Ami  kiran 
noto;  go  bigan  Nami  so  Musa  sa 
Karina  a  Marayag. 

154.  Go  ini  Poro  Ami  ko  Kapor- 
owan  niran  so  Palao  sabap  ko  Ki- 
nindiyandi-in  kiran;  go  Pitharo  Ami 
kiran:  A  solud  kano  ko  Pinto  (o 
Baital  Muqaddas)  sa  Pangangalim- 
baba-an  kano;  go  Pitharo  Ami  kir¬ 
an:  A  di  kano  Phumalawani  ko 
Alongan  a  Sapto.  Na  kominowa 
Kami  kiran  sa  diyandi  a  Mapunud. 


155.  Na  (Pimorka-an  Nami  siran) 
sabap  ko  Kiyabarungkasa  iran  ko 
diyandi  iran;  go  so  Kiyaongkira  iran 
ko  manga  Ayat  o  Allah;  go  so 
Kiyabonowa  iran  ko  manga  Nabi 
sa  di  ontol;  go  so  Kiyatharowa  iran: 
Sa  so  manga  poso  ami  na  Mapupu- 
no;-  kuna,  ka  Piyatri  o  Allah  suka- 
niyan  sabap  ko  Kiya-ongkir  iran,  ka 
da-a  Mapaparatiyaya  kiran  a  rowar 
ko  maito;- 


156.  Go  sabap  ko  Kiya-ongkir 
iran;  go  so  Kiyatharowa  iran  ko 
Maryam  ko  tumpo  a  Mala; 


157.  Go  so  katharo  iran:  sa  Mata- 
an!  A  Sukami  na  miyapatai  ami  so 
Al-Masih  Isa  a  Wata  o  Maryam,  a 
sogo  o  Allah;-  a  da  iran  Mapatai, 
go  da  iran  Masola  Sukaniyan,  ogaid 
na  Piyakalingo  siran,  na  Mata-an!  A 
siran  a  da-on  Pagayonayon  na 
miyatago  siran  ndun  ko  Anganan- 
gan  Rukaniyan,  da-a  katawi  ran 
non  a  rowar  sa  Kaonot  sa  arangan, 
ka  Mata-tangkud  a  da  iran  Mabono 
Sukaniyan:- 

158.  Kuna,  ka  ini  Poro  Sukani- 
yan  o  Allah  si-i  ko  Hadapan  Niyan; 
ka  aya  butad  o  Allah  na  Mabagur,  a 
Maongangun;- 


159.  Go  da  (a  isa  bo)  ko  Tiyor- 
onan  ko  Kitab  a  ba-on  ndi  Para- 
tiyaya  ko  da  Niyan  pun  Kapatai;  go 
sa  Alongan  a  Qiyamah  na  mabaloi 
kiran  a  Saksi;- 


160.  Na  sabap  ko  da  Kapaginon- 
tolan  o  siran  a  manga  Yahodi  na 
Kiyaram  Ami  kiran  so  manga  Pi- 
piya  a  Kiyalal  kiran;-  go  sabap  ko 
Kiyapangalang  iran  ko  lalan  o  Al¬ 
lah  sa  Madakul;- 


161.  Go  so  Kapuphakaya  iran  ko 
Kapuriba,  a  Sabunar  a  ini  Sapar 
kiran  noto;  go  so  Kaphagaraba  iran 
ko  manga  Tamok  o  manga  Mano- 
siya  sa  di  ontol;-  na  Pithiyagaran 
Nami  so  da  kiran  Pamaratiyaya  sa 
siksa  a  Malipudus. 


162.  Ogaid  na  so  Mithatakna  ko 
Kata-o  a  pud  kiran,  go  so  Miyamar- 
atiyaya,  na  Paparatiyaya-an  niran 
so  (Kitab  a)  Initoron  Ruka  (Ya 
Muhammad)  go  so  Initoron  ko 
Miya-ona  an  Ka:  Go  Ipuphamayan- 
dug  iran  so  Sambyang  go  Puthona- 
in  niran  so  Zakat  go  Paparatiyaya- 
an  niran  so  Allah  go  so  Alongan  a 
Maori:  Na  siran  man  na  Mbugan 
Nami  siran  ndun  sa  Balas  a  Mala. 

163.  Mata-an!  A  Sukami  na  In- 
ilahaman  Nami  Suka  Ya  Muham¬ 
mad),  sa  lagid  o  Kiyailahami  Ami 
ko  Null  go  so  manga  Nabi  ko  Miya- 
oriyan  Niyan:  Go  Inilahaman  Nami 
so  Ibrahim,  go  so  Ismail,  go  so 
Ishaq,  go  so  Yaqoub,  go  so  Mba- 
wata-an  Niyan,  go  so  Isa,  go  so 
Ayyub,  go  so  Yunus,  go  so  Haroun, 
go  so  Sulaiman,  go  inibugai  Ami  ko 
Dawood  so  Zaboor. 


164.  Go  (Somiyogo  Kami  sa) 
manga  Sogo  a  andang  a  Miyapa- 
nothol  Ami  Siran  Ruka  gowani;  go 
manga  Sogo  a  da-a  Mi  Siran  Ruka 
Mapanothol;-  na  Inimbitiyara-i  o 
Allah  so  Musa  sa  Samporna  a  Kam- 
bitiyara-i;- 


165.  Manga  Sogo  a  Puphama- 
nothol  sa  Mapiya  go  Puphamakaik- 
tiyar,  ka-an  nda-a  khabaloi  a 
Daowa  omanga  Manosiya,  si-i  ko 
Allah,  ko  oriyan  o  manga  Sogo:  Ka 
aya  butad  o  Allah  na  Mabagur,  a 
Maongangun. 


166.  Ogaid  na  so  Allah  na  Sha- 
saksi-an  Niyan  so  Initoron  Niyan 
Ruka  (Ya  Muhammad)  a  Initoron 
Niyan  si-i  ko  Kata-o  Niyan  go  so 
manga  Malaikat  na  Shasaksi-an 
Niran:  Na  Khasana-an  so  Allah  a 
Saksi. 


167.  Mata-an!  A  so  da  Pamara- 
tiyaya  go  Miyangalang  siran  ko  la- 
lan  o  Allah,  Na  Sabunar  a 

Miyadadag  siran,  sa  Kadadag  a 
Mawatan. 


168.  Mata-an!  A  so  da  Pamara- 
tiyaya  go  da  Pamaginontolan,-na  da 
Mapatot  ko  Allah  i  ba  Niyan  siran 
Napi-i  go  ba  Niyan  siran  Torowa  sa 
lalan- 


169.  Inonta  so  lalan  ko  Naraka 
Jahannam,  sa  kakal  siran  non  sa 
dayon  sa  dayon.  Na  Miyabaloi  oto 
si-i  ko  Allah  a  malbod. 


170.  Hai  manga  Manosiya!  Sabu- 
nar  a  Minitalingoma  rukano  o  Sogo 
so  Bunar  a  pho-on  ko  Kad nan  niyo: 
Na  Paratiyaya-a  Niyo:  Ka  aya  ru¬ 
kano  Mapiya.  Na  o  di  niyo  Para¬ 
tiyaya-a,  na  Mata-an!  A  ruk  o  Allah 
so  shisi-i  ko  manga  Langit  a  go  so 
Lopa:  Ka  aya  butad  o  Allah  na 
Mata-o,  a  Maongangun. 


171.  Hai  Tiyoronan  ko  Kitab!  Di 
niyo  Phanongkili  so  Agama  niyo: 
Go  da-a  Putharowa  niyo  Makapan- 
tag  ko  Allah  a  rowar  ko  Bunar.  So 
Al-Masih  Isa  a  Wata  o  Maryam  na 
matag  Sogo  o  Allah,  go  Katharo 
Iyan,  na  initumo  Niyan  ko  Mar¬ 
yam,  go  Niyawa  a  pho-on  Rukani- 
yan:  Na  Paratiyaya-a  niyo  so  Allah 
go  so  manga  Sogo  Iyan.  Na  di  Niyo 
Putharowa  a  tulo  (a  Tohan):  Gunu- 
ki  niyo:  Ka  aya  rukano  Mapiya:  So 
Allah  na  aya  bo  Tohan  a  Isa  Isa: 
Mawatan  non  o  ba-adun  a  mabaloi 
a  Wata  Iyan.  Ruk  Iyan  so  shisi-i  ko 

manga  Langit  go  so  shisi-i  ko  Lopa. 
Na  Kiyasana-an  so  Allah  a  Sasar- 
igam 


172.  Di  dun  iphunama  o  Al-Ma- 
sih  a  kababaloi  Niyan  a  Oripun  o 
Allah,  go  di  iphunama  o  manga 
Malaikat  a  manga  dadasug:  Ka  sa 
dun  sa  Ipunama  niyan  so  Kao-or- 
ipun  niron  o  Allah  go  Mumarata- 
bat,-  na  timo-on  Niyan  siran  ndun 
si-i  ko  Hadapan  Niyan  langon. 


173.  Na  so  puman  so  Miyamar- 
atiyaya  go  Pinggalubuk  iran  so 
manga  Pipiya,  na  ithoman  Niyan 
Kiran  sa  Tarotop  so  manga  Balas 
Kiran,-  go  omanan  Niyan  Siran  ko 
Kakaya-an  Niyan:  Na  so  puman  so 
Minanama  go  Mimamaratabat,  na 
shiksa-an  Niyan  siran  sa  siksa  a 
Malipudus;  go  da-a  Mato-on  niran 
a  bagiyan  niran  a  salakao  ko  Allah, 
a  Panarigan  go  da-a  Phananabang. 


174.  Hai  manga  Manosiya!  Sabu- 
nar  a  adun  a  Miyakaoma  Rukano  a 
Karina  a  pho-on  ko  Kadnan  Niyo: 
Go  Piyakatoronan  Nami  Sukano  sa 
Sindao  a  Maliwanag. 


175.  Na  so  puman  so  Miyamar- 
atiyaya  ko  Allah,  go  Tikhus  iran 
non,-na  Pakasoludun  Niyan  siran 
ndun  ko  Limo  a  pho-on  Rukaniyan 
go  Kakaya-an,  go  Thoro-on  Niyan 
siran  si-i  Rukaniyan  ko  lalan  a  Ma- 
titho. 

176.  Phaki  -osai  siran  Ruka:  (Ya 
Muhammad).  Tharowangka:  A  so 
Allah  na  Phagosa-in  Niyan  rukano 
so  Makapantag  ko  da-a  Lokus  lyan 
go  da-a  Moriyatao  niyan.  Amai  ka 
so  Mama  na  Matai,  a  da-a  Wata 
iyan,  na  adun  a  Babai  niyan  na 
bagiyan  niyan  so  Midiya  (ko  Ta- 
mok)  ko  Miniganat  iyan:  Go  suka- 
niyan  (a  Mama)  na  Khawarisan 
niyan  (so  Kiyaganatan  o  Babai  ni¬ 
yan)  o  da-a  Wata  iyan:  Na  amai  ka 
dowa  a  Babai,  na  bagiyan  niyan  so 
dowa  ko  tulo  ba-ad  ko  Miniganat 
iyan:  Na  amai  ka  siran  na  Magad¬ 
an  a  manga  Mama  go  manga  Babai, 
na  Bagiyan  o  isa  a  Mama  so  lagid  o 
kipantag  o  dowa  a  Babai.  Pupha- 
karayagun  rukano  o  Allah,  ka  o  ba 
kano  Madadag.  Na  so  Allah  na  so 
langowan  taman  na  Katawan  Ni¬ 
yan. 


Surah  A  l-Maidah-5 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Hai  so  Miyamaratiyaya!  To¬ 
rn  anun  niyo  so  manga  diyandi  (a 
maka-o  ontol).  Piyakai  rukano  so 
Binatang  a  manga  Ayam,  inonta  so 
Pukhabatiya  rukano:  Liyo  ko  piya¬ 
kai  niyo  ko  Kapanganop  ko  kapagi- 
ikram  iyo:  Na  Mata-an!  A  so  Allah 
na  Ipukhokom  Iyan  so  kabaya 
Iyan. 


Al-Maidah-5 


Part  6 


165 


2.  Hai  so  Miyamaratiyaya!  Di 
niyo  Pundarowaka-i  so  manga  Tan- 
da  o  Allah,  go  so  Olanolan  a  Paga- 
adatan,  go  so  manga  Pamumuga- 
yan,  go  so  manga  to-os,  go  so  Pu- 
phamanong  ko  Walai  a  Paga- 
adatan,  a  Pumbabanog  siran  sa  Ris- 
khi  a  pho-on  ko  Kadnan  niran  go 
Kasosowat.  Na  amai  ka  makaipos 
kano  (ko  Kapagikram)  na  Panga- 
nop  kano  (o  kabaya  iyo),  na  o  ba 
rukano  makagawi  so  rarangit  ko 
pagtao  sa  kiyalangi  ran  rukano  ko 
Masjid  Al-Haram  ko  kapakamba-al 
iyo  sa  rido.  Na  thatabanga  kano  ko 
mapiya,  go  so  Kapananggila,  go  di 
kano  Puthatabanga  ko  dosa  go  so 
Kapuriridowai:  Go  kalukun  niyo  so 
Allah:  Ka  Mata-an!  A  so  Allah  na 
mailot  i  kandadanug. 

3.  Hiyaram  rukano  so  (kakana 
ko)  Miyatai  (a  da  Masombali),  go 
so  rogo  (a  tomiyoga),  go  so  Sapo  o 
Baboi,  go  so  ini  Panambai  ko  sala- 
kao  ko  Allah;  go  so  Miyapukul,  go 
so  Bintol,  go  so  Miyaolog,  go  so 
Sinidong;  go  so  Piyagudasan  o  Bi- 
natang  a  Mawarao,  inonta  so  Miya- 
sombali  iyo  (a  riya-otan  sa  Niyawa), 
go  so  Siyombali  makapantag  ko 
manga  BarahaJa,  go  so  Kipurimar- 
un  niyo  ko  manga  Azlam:  Giyoto 
man  na  kapanongklid.  Sa  Alongan 
na-i  na  kiyada-an  sa  panginam  so 
da  Pamaratiyaya  ko  kabinasa-a)  ko 
Agama  niyo:  Na  di  niyo  siran  kha- 
lukun,  na  Sakun  i  kalukun  niyo.  Sa 
Alongan  nai-na  Tiyarotop  Akun  ru- 

kano  so  okit  iyo  ko  Kapaginutao, 
go  Siyamporna  Akun  rukano  so 
Limo  Akun;  go  pinili  Akun  rukano 
so  Islam  a  Agama  (a  okit  ko  Kapa¬ 
ginutao).  Na  sa  tao  a  kasungutan  ko 
Ongos,  a  kuna  a  ba  mithibaba  ndo- 
sa,  na  Mata-an!  A  so  Allah  na 
Manapi,  a  Makalimo-on. 


4.  Ipagisha  iran  Rka  o  antona-a  i 
piyakai  kiran.  Tharowangka:  A 
piyakai  rukano  so  manga  pipiya: 
Go  so  Minipangundao  niyo  ko  Pu- 
phamakapali  a  bababusun  niyo  a 
Pukhipangundao  niyo  kiran  so  ini 
Pangundao  rukano  o  Allah:  Na 
kangkano  ko  miyadakup  iran  ruka¬ 
no,  go  aloya  niyo  ron  so  ngaran  o 
Allah:  Go  kalukun  niyo  so  Allah; 
Mata-an!  A  so  Allah  na  maga-an  i 
Kapagitong. 


5,  Sa  Alongan  na-i  na  piyakai 
rukano  so  manga  pipiya.  Na  so 
siyombali  o  siran  a  bigan  ko  Kitab 
na  Halal  rukano,  go  so  siyombali 
iyo  na  Halal  kiran;  go  (Piyakai  ru¬ 
kano)  so  manga  Bilangatao  ko 
Miya  maratiyaya  a  manga  bai,  go 
so  manga  bilangatao  ko  manga  bai 
ko  siran  a  bigan  ko  Kitab,  ko  miya- 
ona  an  niyo,-  igira  minibugai  niyo- 
kiran  so  manga  Mahar  iran,  sa  titho 
kano  a  miya  mangaroma  a  kuna  a 
ba  kano  Pushisina  sa  Mapayag,  go 
kuna  a  ba  kano  pha-  mangowa  sa 
manga  bolayoka  ko  Kashina  a 
masolun.  Na  sa  dun  sa  Khapir  ko 
oriyan  o  Paratiyaya,  na  Sabunar  a 

miyailang  so  galubuk  iyan,  go 
sukaniyan  si-i  sa  Akhirat  na  pud 
ko  Miyangalologi  (a  manga  tao  ko 
Naraka). 


6.  Hai  so  Miyamaratiyaya!  Igira 
ithindug  iyo  so  Sambayang,  na  ona- 
bi  niyo  so  manga  Paras  iyo,  go  so 
manga  lima  niyo  taman  ko  manga 
siko;  go  sapowa  niyo  so  manga  Olo 
niyo;  go  (onabi  niyo)  so  manga  ai 
niyo  taman  ko  dowa  boko  a  ai.  Na 
amai  ka  madidiyonob  kano,  na 
Phaigo  kano.  Na  o  Pukhakasakit 
kano,  o  di  na  kapantagan  kano  sa 
lakawan,  o  di  na  miyakaoma  so  isa 
rukano  a  pho-on  ko  diyamban,  o  di 
na  minipurorada  iyo  so  manga  Ba- 
bai,  go  da-a  khato-on  niyo  a  ig,  na 
thayamom  kano  sa  botha  a  Soti,  na 
sapowa  niyo  ron  so  manga  Paras 
iyo,  go  so  manga  Lima  niyo.  Kuna 
a  ba  kabaya  o  Allah  i  ba  kano 
Niyan  sunggai  sa  marugun,  na 
ogaid  na  aya  kabaya  Iyan  na-an 
kano  Niyan  Masoti,  go  a  Niyan 
Matarotop  so  Limo  iyan  rukano, 
ka-an  kano  Makapanalamat. 


7.  Na  Tadumi  niyo  so  Limo  ru¬ 
kano  o  Allah,  go  so  diyandi  Iyan,  a 
so  ini  diyandi  Iyan  rukano,  gowani 
ko  Tharo-on  niyo:  A  Piyamakinug 
Ami  go  Inonotan  nami:  Na  kalukun 
niyo  so  Allah;  Mata-an!  A  so  Allah 
na  katawan  Niyan  so  shisi-i  ko 
manga  rarub  (a  manga  pamikiran). 

8.  Hai  so  Miyamaratiyaya!  Mba- 
loi  kano  a  Khipamamayandug  ko 
(manga  kabunar  o)  Allah,  a  manga 
saksi  kano  ko  Kapaginontolan,  na 
o  ba  rukano  makagawi  so  rarangit 
ko  pagtao  ko  di  niyo  Kapakapagi- 
nontolan.  Paginontolan  kano:  Ka 
giyoto  i  lubi  a  marani  ko  Kapan- 
gongonotan:  Na  kalukun  niyo  so 
Allah.  Mata-an!  A  so  Allah  na 
Kaip  lyan  so  gi-i  niyo  nggolaola- 
an. 


9.  Ini  diyandi  o  Allah  ko  siran  a 
Miyamaratiyaya  go  Pinggalubuk 
iran  so  manga  Pipiya,  a  adun  a 
bagiyan  niran  a  Ma-ap  go  Balas  a 
lubi  a  Mala. 


10.  Na  so  da  Pamaratiyaya  go 
Piyakambokhag  iran  so  manga 
Ay  at  Ami,  na  siran  man  i  manga 
tao  ko  Naraka  Jahim. 


11.  Hai  so  Miyamaratiyaya!  Ta- 
dumi  niyo  so  Limo  rukano  o  Allah 
gowani  ko  mapamikir  o  pagtao  a 
Pagolangun  niran  rukano  so  manga 
barokan  niran,  na  inurun  Niyan 
rukano  so  manga  barokan  niran: 
Go  kalukun  niyo  so  Allah.  Na  so 
bo  so  Allah  i  Sarigi  o  Miyamara¬ 
tiyaya. 


12.  Na  Sabunsabunar  a  inumba- 
alan  o  Allah  so  diyandi  ko  manga 
Moriyatao  o  Israil,  go  Piyakatindu- 
gan  Nami  siran  sa  sapolo  a  go  dowa 

Nakoda.  Na  Pitharo  o  Allah:  A 
Mata-an!  A  Sakun  na  babid  iyo: 
Na  Ibut  ka  o  Pamayandugun  niyo 
so  Sambayang,  go  tona-in  niyo  so 
Zakat,  go  Paratiyaya-an  niyo  so 
manga  Sogo  Akun,  go  babidun  niyo 
Siran,  go  Pagotangan  niyo  so  Allah 
sa  otang  a  mapiya,  na  Mata-an  a 
lalasun  Ko  rukano  dun  so  manga 
dosa  niyo,  go  Mata-an  a  pakasolu- 
dun  Ko  sukano  dun  ko  manga  Sor- 
ga  a  Puphamangondas  ko  kababa- 
an  niyan  so  manga  Lawasaig;  na  sa 
dun  sa  Mongkir  rukano,  ko  oriyan 
noto,  na  Sabunar  a  miyapokas  ko 
ontol  a  lalan. 


13.  Na  sabap  ko  kiyabarungkasa 
iran  ko  diyandi  kiran,  na  Pimorka- 
an  Nami  siran,  go  biyaloi  Ami  so 
manga  poso  iran  a  manga  tutugas: 
Puphamagalinun  niran  so  manga 
Katharo  ko  manga  darpa  iyan,  go 
Piyakalipatan  niran  so  Ontong  a 
pud  ko  ini  Sogo  kiran;  na  di  khada 
a  Kapukhatokawingka  ko  Kandon- 
siyan  a  puphakapo-on  kiran-inonta 
so  maito  kiran-na  Puma-apingka 
siran,  go  Dapayangka:  Mata-an!  A 
so  Allah  na  Pukhababaya-an  Niyan 
so  Miphipiyapiya. 


14.  Na  sabap  sa  siran  na  Pitharo 
iran:  A  Mata-an!  A  sukami  na  man¬ 
ga  Christian,  na  inumba-alan  Nami 
so  diyandi  kiran,  na  piyakalipatan 
niran  so  Ontong  a  pud  ko  ini  Sogo 
kiran:  Na  Inadun  Nami  kiran  so 
rido  go  so  rarangit  sa  taman  ko 


Al-Maidah-5 


Part  6 


*V  «•>> J! 


£  S-XjLokil  3j 


Alongan  a  Qiyamah.  Na  Phanotho- 
lun  kiran  ndun  o  Allah  so  siyowa 
iran. 


15,  Hai  Tiyoronan  ko  Kitab!  Sa- 
bunar  a  miyakaoma  rukano  so  Sogo 
Ami,  a  Puphagosai  rukano  ko  ma- 
dakul  ko  piyaguma  iyo  ko  Kitab,  go 
adun  a  pulupasun  niyan  a  madakul: 
Sabunar  a  adun  a  Miyakaoma  ru¬ 
kano  a  pho-on  ko  Allah  a  Sindao  a 
go  Kitab  a  Miyakaosai  (a  giya  Qur¬ 
an  naya),- 


16,  Puthoro-on  o  Allah  sa  sabap 
ro-o  so  tao  a  komidug  ko  Kasoso- 
wat  Iyan,  ko  manga  okit  ko  Kali- 
lintad,  go  Puphakatogalinun  Niyan 
siran  pho-on  ko  manga  lilibotung, 
si-i  ko  Maliwanag,-  sabap  sa  idin 
Niyan,  go  Puthoro-on  Niyan  siran 
ko  okit  a  Ontol. 


17.  Sabunsabunar  a  Miyakapir 
so  siran  a  Pitharo  iran:  A  Mata- 
an!  A  so  Allah  na  so  dun  so  Al- 
Massih  a  Wata  o  Maryam.  Tharo- 
wangka:  Na  ba-adun  a  tao  a  adun  a 
Mapukhapa-ar  iyan  ko  Allah  a  mai- 
to  bo,  amai  ka  kabaya  Iyan  a  bina- 
sa-an  Niyan  so  Al-Massih  a  Wata  o 
Maryam,  go  so  Ina  Iyan,  go  so  tao 
ko  Lopa  sa  kalangolangowan  ni¬ 
yan?  Na  ruk  o  Allah  so  Kapa-ar 
ko  manga  Langit  a  go  so  Lopa,  go 
so  nganin  a  pagulutan  a  dowa  oto. 
Puphangadun  sa  sadun  sa  kabaya 
Iyan.  Na  so  Allah  na  so  langowan 
taman  na  Gaos  Iyan. 

18.  Na  Pitharo  o  manga  Yahodi 
go  so  manga  Christian:  A  sukami  na 
manga  Wata  o  Allah,  go  Pukhaka- 
babaya-an  Niyan.  Tharowangka: 
Ino  kano  Niyan  shiksa-a  sabap  ko 
manga  Dosa  niyo?  Kuna,  ka  sukano 
na  Manosiya,-  a  pud  ko  Inadun 
Niyan:  Punapiyan  Niyan  so  tao  a 
kabaya  Iyan,  go  shiksa-an  Niyan  so 
tao  a  kabaya  Iyan:  Ka  ruk  o  Allah 
so  Kapa-ar  ko  manga  Langit  a  go 
so  Lopa,  go  so  pagulutan  a  dowa- 
nan:  Go  Sukaniyan  ikhandodan. 

19.  Hai  Tiyoronan  ko  Kitab!  Sa- 
bunar  a  Miyakaoma  rukano  so 
Sogo  Ami,  a  Puphagosai  rukano 
(ko  bitikan  o  Agama)  ko  kiyarintas 
o  manga  Sogo,  ka  oba  niyo 
Matharo:  I  da-a  Miyakaoma  ruka- 
mi  a  Puphamanothol  sa  Mapiya,  go 
Puphamakaiktiyar:  Na  Sabunar  a 
adun  a  Miyakaoma  rukano  a  Pu¬ 
phamanothol  sa  Mapiya  go  Pupha¬ 
makaiktiyar.  Na  so  Allah  na  so 
langowan  taman  na  Gaos  Iyan. 

20.  Na  gowani  na  Pitharo  o 
Musa  ko  pagtao  Niyan:  Hai  pagtao 
Akun!  Tadumi  niyo  so  Limo  rukano 
o  Allah,  gowani  ko  porotan  kano 
Niyan  sa  manga  Nabi,  go  biyaloi 
kano  Niyan  a  manga  Dato,  go  ini 
bugai  Niyan  rukano  so  da-a  bigan 
Niyan  non  a  isa  bo  ko  manga  Ka- 
adun. 

21.  Hai  pagtao  Akun!  Solud 
kano  (sa  Baital  Moqaddas  a  lopa 

a  Soti  a  so  tiyangkud  o  Allah  a  ruk 
iyo,  go  di  kano  pumbashowi  ko 
manga  talikhodan  niyo,  ka  makaka- 
soi  kano  a  Miyangalologi. 


22.  Pitharo  iran:  Hai  Musa! 
Mata-an!  A  adun  a  matatago-on  a 
pagtao  a  Puphamamundug:  Go 
Mata-an!  A  sukami  na  di  kami  ron 
ndun  sholud  taman  sa  di  siran  non 
mawa:  Na  o  awa  siran  non,  na 
Mata-an!  A  sukami  na  phamanolud 
kami  ron. 


23.  Pitharo  o  dowa  Mama  a  pud 
ko  siran  a  ma-alukun  (ko  Allah)  a 
ini  Kalimo  siran  o  Allah:  Soludi 
niyo  siran  ko  Pinto:  Ka  o  solud 
kano  ron,  na  Mata-an!  A  sukano  i 
Phamakada-ag;  go  so  bo  so  Allah  i 
sarigi  niyo  o  sukano  na  Mapapar- 
atiyaya  kano. 


24.  Pithar  o  iran:  H  ai  Musa! 
Mata-an!  A  sukami  na  di  kami  ron 
ndun  sholud,  sa  dayon  sa  kakaka- 
duni  ran  non,  na  lalakao  Ka,  Suka  a 
go  so  Kadnan  Ka,  na  Pakimbono- 
wai  Kano  (kiran),  ka  Mata-an!  A 
sukami  na  si-i  kami  dun  kakadun. 


25.  Pitharo  Iyan:  Kadnan  Ko! 
Mata-an!  A  Sakun  na  da-a  Mipa- 
pa-ar  Akun  a  rowar  ko  ginawa  Ko  a 
go  so  Pagari  Ko:  Na  Pakashung- 
gaya-a  Kamingka  a  go  so  pagtao  a 
manga  songklid! 

26,  Pitharo  (o  Allah):  Na  Mata- 
an  a  sukaniyan  na  inisapar  kiran  sa 
pat  polo  ragon:  Na  Pukhata-ata-ap 
siran  ko  Lopa:  Na  Dingka  Pumboko- 
on  so  pagtao  a  manga  songklid. 


27.  Na  Pangadi-ingka  kiran  so 
Totholan  ko  dowa  Wata  o  Adam 
si-i  ko  bunar;  gowani  a  Khorban 
siran  sa  Korban:  Na  tiyarima  so 
pho-on  ko  isa  sa  dowa  oto,  na  da 
tarima-a  so  pho-on  ko  pud  iyan.  Na 
Pitharo  (o  Qabil):  A  Mbono-on  ko 
Suka  dun.  Pitharo  (o  Habil):  A  aya 
bo  a  Tharima-an  o  Allah  na  so  pho- 
on  ko  Miyamangongonotan  (ko  Al¬ 
lah); 


28.  Ibut  o  Olangangka  rakun  a 
barokan  ka,  ka  Mbono-on  na  kong- 
ka,  o  ba  ko  ruka  Olanga  a  barokan 
nakun  sa  ba  ko  suka  bonowa:  Ka 
Mata-an!  A  sakun  na  ikhaluk  akun 
so  Allah,  a  Kadnan  o  manga  Ka- 
adun. 


29.  Mata-an!  A  sakun  na  tomo- 
on  ko  a  mikholokog  ka  so  Dosa  ko, 
go  so  Dosangka,  na  mabaloi  ka  a 
pud  ko  manga  tao  ko  Naraka,  ka 
giyoto  i  balas  ko  da  Pamaginonto- 
lan. 


30.  Na  ini  Pangoyaton  o  napso 
niyan  a  Kiyabonowa  niyan  ko  Pa- 
gar  i  niyan:  Na  Biyono  iyan,  na 
miyabaloi  a  pud  ko  Miyangalologi. 

31.  Na  Somiyogo  so  Allah  sa 
Kakowak,  a  mangokai  ko  Lopa, 
ka  phaki-ilai  niyan  non  o  andama- 
naya  i  katamboni  niyan  ko  Bangkai 
i  Pagari  niyan,  Pitharo  i  Qabil:  Hai 
dowan  dowan  Nako!  Ino  ko  da 
magaga  a  mabaloi  ako  a  lagid  an- 
gkai  a  Kakowak,  a  katambonan  ko 
so  Bangkai  o  Pagari  ko?  Na  mim- 
baloi  a  pud  ko  Miyamakashundit. 

32.  Sabap  sa  makapantag  ro-o  na 
tiyangkud  ami  ko  manga  moriyatao 
o  Isra-il  a  mata-an  naya  a  sadun  sa 
mono  ko  tao  (ginawa)  a  da  Pamono 
sa  tao,  o  di  na  da  paminasa  ko  lopa 
na  lagid  o  ba  niyan  Biyono  so 
manga  Manosiya  langon:  Na  sa  dun 
sa  kasabapan  sa  Kaoyag  o  tao,  na 
lagid  o  ba-on  mim-sabap  a  Kiya- 
oyag  o  manga  Manosiya  langon.  Na 
Sabunsabunar  a  mini-oma  kiran  o 
manga  Sogo  Ami  so  manga  rarayag 
a  karina,  oriyan  niyan  na  Mata-an! 
A  madakul  kiran  ko  oriyan  noto  a 
titho  a  Mimamalawani  ko  Lopa. 

33.  Aya  dun  a  imbadal  ko  siran  a 
romido  ko  Allah  a  go  so  Sogo  Iyan, 
go  manamar  nggalubuk  ko  Lopa  sa 
Kapaminasa:  Na  so  Kapamonowa 
kiran,  o  di  na  so  Kasola-a  kiran,  o 
di  na  so  kapamotoli  ko  manga  baro- 
kan  niran  go  so  manga  ai  ran  sa  di 
makapagonod,  o  di  na  so  kitaogun 
kiran  ko  Lopa:  Goyoto  man  i  bagi- 
yan  niran  a  Kahina-an  sa  Doniya, 
go  adun  a  bagiyan  niran  sa  Akhirat 
a  siksa  a  Mala; 

34.  Inonta  so  siran  a  Mithaobat 
ko  da  niyo  kiran  pun  kagaga-a  do- 
makup):  Na  tangkuda  niyo,  a  Mata- 
an!  A  so  Allah  na  Manapi,  a  Ma- 
kalimo-on. 


\sj  cy^\s^  St  1 


35.  Hai  so  Miyamaratiyaya!  Ka- 
lukun  niyo  so  Allah,  go  Puloba-an 
niyo  so  Mipakarani  niyo  Ron,  go 
Panagontaman  kano  ko  lalan  Ni- 
yan:  Ka-an  kano  Makasulang  sa 
Maliwanag. 


36.  Mata-an!  A  so  siran  a  da 
Pamaratiyaya,-  na  apiya  pun. 
Mata-an!  A  pakimbagiyan  kiran  so 
nganin  a  shisi-i  ko  Lopa  langon,  go 
dorogun  a  lagid  iyan,  ka-an  niran 
noto  miya-on  sa  ginawa  iran)  pho- 
on  ko  siksa  ko  Alongan  a  Qiyamah, 
na  di  kiran  Mata-rima.  Go  adun  a 
bagiyan  niran  a  siksa  a  Malipudus. 


37.  Kabaya  iran  a  kapaka-awa 
iran  ko  Naraka,  na  di  siran  non 
ndun  mamaka-awa:  Go  adun  a  ba¬ 
giyan  niran  a  siksa  a  Tatap. 


38.  Na  so  tukhao  a  Mama,  go  so 
tukhao  a  Babai,  na  Potoli  niyo  so 
manga  barokan  niran:  Ka  balas  ko 
Pinggolaola  iran,  a  danug  a  Thoma 
a  pho-on  ko  Allah,  ka  so  Allah  na 
Mabagur,  a  Maongangun. 


39.  Na  sa  tao  a  Thaobat  ko 
oriyan  o  kiyapakasalimbot  iyan,  go 
phiyapiya,  na  Mata-an!  A  so  Allah 
na  Phakataobatun  Niyan;  ka  Mata- 

an!  A  so  Allah  na  Manapi,  a  Ma- 
kalimo-on. 

40.  Bangkadi  katawi  a  Mata-an! 
A  so  Allah  i  Khiruk  ko  Kapa-ar  ko 
manga  Langit  a  go  so  Lopa?  Shiksa- 
an  Niyan  so  tao  a  kabaya  Iyan,  go 
Punapiyan  Niyan  so  tao  a  kabaya 
Iyan:  Ka  so  Allah  si-i  ko  langowan 
taman  na  Gaos  Iyan. 

41.  Hai  Rasul!  O  ba  Ka  Mapa- 
kamboko  o  siran  a  Puphagoradorad 
ko  Kakhapir:  A  siran  na  Pitharo 
iran:  A  Miyaratiyaya  kami  sa  si-bo 
ko  manga  ngari  iran  na  di  Mapa- 
paratiyaya  so  manga  poso  iran;  go 
pud  ko  siran  a  manga  Yahodi,-  a 
Puphamakinug  siran  sa  pantag  a 
Kapamamokhag,-  a  ipuphamakinug 
iran  so  pagtao  a  salakao  a  da  siran 
Ruka  makasong.  Na  Puphamagali- 
nun  niran  so  manga  Katharo  ko 
manga  darpa  iyan  (ko  oriyan  ni¬ 
yan):  Gi-iran  Tharo-on:  A  o  mita- 
lingoma  rukano  wa-i,  na  kupiti  niyo 
sukaniyan,  na  o  di  rukano  wa-i 
mitalingoma,  na  pagiktiyari  niyo! 
Na  sa  dun  sa  kabaya  o  Allah  a 
kadadag  iyan,  na  da  dun  a  Makha- 
pa-ar  Ka-on  ko  Allah  a  maito  bo. 
Siran  man  so  di  kabaya  o  Allah  o  ba 
Niyan  masoti  so  manga  poso  iran. 
Adun  a  bagiyan  niran  sa  Doniya  a 
Kahina-an,  go  adun  a  bagiyan  niran 
sa  Akhirat  a  siksa  a  Mala. 

42.  Puphamakinug  siran  sa  pan- 
tag  a  Kapamamokhag,  manga  bo- 

sao  sa  Haram.  Na  o  makaoma  siran 
Ruka,  na  Kokomangka  siran,  o  di 
na  Talikhodingka  siran.  Na  o  Tali- 
khodingka  siran,  na  da  dun  a  Mibi- 
nasa  iran  Ruka  a  maito  bo.  Na  o 
Khokomangka  (siran)  na  Kokomun 
Ka  kiran  so  Ontol.  Na  Mata-an!  A 
so  Allah  na  Pukhababaya-an  Niyan 
so  manga  o  Ontol. 


43.  Na  andamanaya  i  Kaphaki- 
kokom  iran  Ruka  a  shisi-i  kiran  so 
Taurat  a  matatago-on  so  Kokoman 
o  Allah?  Oriyan  niyan  na  thalikhod 
siran  bo  ko  oriyan  noto;  ka  di  siran 
Mapaparatiyay  a . 


44.  Mata-an!  A  Sukami  na  Ini- 
toron  Ami  so  Taurat  a  katatagowan 
sa  Torowan  go  Sindao:  A  Ipuphan- 
gokom  Sukaniyan  o  manga  Nabi,  a 
so  Mimbabayorantang  (ko  Allah), 
ko  siran  a  manga  Yahodi  go  (Ipu- 
phangokom  o)  manga  Barasimba  go 
so  manga  Olama  (kiran):  Sabap  ko 
Piyakisiyap  kiran  a  Kitab  o  Allah, 
go  miyabaloi  siran  non  a  manga 
Saksi:  Na  di  niyo  khalukun  so  man¬ 
ga  Manosiya,  ka  Sakun  i  kalukun 
niyo,  go  di  niyo  phamasa-an  so 
manga  Ayat  Akun  sa  arga  a  maito. 
Na  sa  dun  sa  di  niyan  Ikokom  so 
Initoron  o  Allah,  na  siran  man  na 
siran  i  manga  Kapir. 


45.  Na  ini  Paliyogat  Ami  kiran  si- 
i  ko  Taurat:  A  Mata-an!  A  so  Niya- 
wa  na  (Kitasan  sa)  Niyawa,  go  so 
Mata  na  Mata,  go  so  Ngirong  na 

Ngirong,  go  so  Tangila  na  Tangila, 
go  so  Ngipun  na  Ngipun,  go  so 
manga  Pali  na  makapukhikitasa. 
Na  sa  tao  a  rundanun  niyan  (so 
Kitas)  na  giyoto  na  khilalas  iyan 
ko  Dosa;  na  sa  tao  a  di  niyan 
Ikokom  so  Initoron  o  Allah,  na 
siran  man  na  siran  i  manga  salim- 
bot. 

46.  Na  Piyakatondog  Ami  ko 
manga  rarad  iran  so  Isa  a  Wata  o 
Maryam,  a  Miyakatanto  ko  miya- 
ona  a  Niyan  a  Taurat:  Go  ini  bugai 
Ami  Ron  so  Injil:  A  katatagowan  sa 
Torowan  go  Sindao,  go  Miyakatan¬ 
to  ko  Miyaona  an  Niyan  a  Taurat: 
Go  Torowan  go  Undao  a  rule  o 
Miyamananggila. 

47.  Na  Kokomun  o  Tiyoronan 
ko  Injil  so  Initoron  o  Allah  a  ma- 
dadalumon.  Na  sa  dun  sa  di  niyan 
Ikokom  so  Initoron  o  Allah,  na 
siran  man  na  siran  i  manga  songk- 

lid. 

48.  Na  Initoron  Nami  Ruka  (Y a 
Muhammad)  so  Kitab  ka-an  Ma- 
payag  so  Bunar,  a  Miyakatanto  ko 
Miya-ona  an  Niyan  a  Kitab,  go 
miyakashaksi-on:  Na  Kokomun 
Ka  kiran  so  Initoron  o  Allah,  go 
Dingka  Phangonoti  so  manga  ka- 
baya  iran,  a  makaliliyo  ko  Miyaka- 
talingoma  Ruka  a  Bunar.  Oman  i 
isa  rukano  na  singgayan  Nami  sa 
Bitikan  go  okit.  Na  o  kabaya  o 
Allah,  na  Mata-an  a  khabaloi  kano 

Niyan  ko  okit  a  isa,  na  ogaid  na 
(Piyakambidabida  kano  Niyan  ka) 
angkano  Niyan  katupungi  ko  ini 
bugai  Niyan  rukano:  Na  Pagora- 
doradi  niyo  so  manga  pipiya.  Na 
si-i  bo  ko  Allah  so  khandodan  niyo 
langon;  na  Phanotholun  Niyan  ru¬ 
kano  so  da  niyo  Pagayonayoni; 


49.  Na  Kokomun  Ka  kiran  so 
Initoron  o  Allah,  go  Dingka  Phan- 
gonoti  so  manga  kabaya  iran,  go 
Iktiyaringka  siran  o  ba  Ka  iran 
Mapokas  ko  saba-ad  ko  Initoron 
Ruka  o  Allah.  Na  o  talikhod  siran, 
na  Tangkudangka  a  aya  dun  a  ka¬ 
baya  o  Allah  na  ishogat  Iyan  kiran 
so  saba-ad  ko  manga  Dosa  iran.  Na 
Mata-an!  A  madakul  ko  manga 
Manosiya  a  titho  a  manga  Songklid. 


50.  Ba  so  Kokoman  ko  masa  a 
kada-a  mulung  i  phuloloba-an  nir- 
an?  Go  ba-adun  a  lawan  o  Allah  sa 
kapiya  i  Kokoman  ko  pagtao  a 
khitotomangkud? 


51.  Hai  so  Miyamaratiyaya!  Di 
niyo  khowa-a  so  manga  Yahodi  a 
go  so  manga  Christian  a  manga 
Panarigan:  So  saba-ad  kiran  i  man¬ 
ga  Panarigan  o  saba-ad.  Na  sa  dun 
sa  pud  rukano  a  somarig  kiran  na 
Mata-an!  A  sukaniyan  na  pud  kir¬ 
an.  Mata-an!  A  so  Allah  na  di  Ni¬ 
yan  Punggonana-on  so  pagtao  a  da 
Pamaginontolan, 

52.  Na  Mailangka  so  siran  a 
katatagowan  so  manga  poso  iran 
sa  gudamun-a  puphamagapas  siran 
kiran,  a  gi-i  ran  Tharo-on:  A  ipu- 
khaluk  ami  o  ba  kami  masogat  o 
Khisalimbago  a  Marugun.  Na  Ma- 
tatangkud  a  so  Allah  na  imbugai 
Niyan  so  Kapakada-ag,  o  di  na 
Sogowan  a  pho-on  ko  Hadapan 
Niyan.  Na  mabaloi  siran  makapan- 
tag  ko  piyaguma  iran  ko  manga 
ginawa  iran  a  Mamakashundit. 


53.  Na  Tharo-on  o  siran  a 
Miyamaratiyaya:  A  ba  siran  naya 
so  Inishapa  iran  ko  Allah,  so 
Pithamanan  o  manga  Sapa  iran 
sa  Mata-an!  A  siran  na  pud  iyo 
dun?  Miya-ilang  so  manga  galubuk 
iran,  na  miyabaloi  siran  a  manga 
Logi. 


54.  Hai  so  Miyamaratiyaya!  Sa 
dun  sa  mawa  rukano  ko  Agama 
niyan,  na  shambiyan  ndun  o  Allah 
sa  pagtao  a  Pukhababaya-an  Niyan 
siran  go  Pukhababaya-an  niran  Su- 
kaniyan,-  a  Mangangalimbaba-an 
ko  Miyamaratiyaya,  a  thutugas  ko 
da-Pamaratiyaya,  a  Mananagonta- 
man  ko  lalan  o  Allah,  go  da-a  ikha- 
luk  iran  a  Panginsoya  o  Puphan- 
ginsoya.  Giyoto  man  so  Gagao  o 
Allah,  A  mibugai  Niyan  ko  tao  a 
kabaya  Iyan.  Na  so  Allah  na  Magi- 
nawa,  a  Mata-o. 


55.  Aya  bo  a  Panarigan  niyo  na 
so  Allah,  go  so  Sogo  Iyan,  go  so 

siran  a  Miyamaratiyaya,-a  so  Ipu- 
phamayandug  iran  so  Sambayang 
go  Puthona-in  niran  so  Zakat,  a 
siran  na  Puphuroroko. 

56.  Na  sa  dun  sa  Manarig  ko 
Allah,  go  so  Sogo  Iyan,  go  so  siran 
a  Miyamaratiyaya,-na  Mata-an!  A 
so  Tampil  ko  Allah  na  siran  i  Pha- 
makada-ag. 

57.  Hai  so  Miyamaratiyaya!  Di 
niyo  khowa-a  so  siran  a  kinowa  iran 
so  Agama  niyo  a  kasandagan  go 
gitagita  a  pud  ko  siran  a  bigan  ko 
Kitab  ko  Miya-ona  an  niyo,  go  so 
da  Pamaratiyaya,  a  manga  Panari- 
gan;  go  kalukun  niyo  so  Allah,  o 
sukano  na  Khipaparatiyaya. 

58.  Na  igira-a  ini  Pananawag  iyo 
so  Sambayang,  na  balowin  niran  a 
kasandagan  go  kakayad;  giyoto 
man  na  sabap  sa  Mata-an!  A  siran 
na  pagtao  a  da-a  manga  Sabot  iyan. 

59.  Tharowangka:  Hai  Tiyoro- 
nan  ko  Kitab!  Ba  adun  a  isisilid 
iyo  rukami  a  rowar  sa  Kapapara- 
tiyaya  Ami  ko  Allah,  a  go  so  Initor- 
on  Rukami,  go  so  Initoron  gowani, 
Na  Mata-an!  A  kadakulan  rukano 
na  manga  Songklid? 

60.  Tharowangka:  Ba  Ko  sukano 
Phanotholi  sa  marata  a  di  giyoto  a 
balas,  si-i  ko  Hadapan  o  Allah?  So 
tao  a  Pimorka-an  sukaniyan  o  Al¬ 
lah,  go  Kiyararangitan  Niyan,  go 

biyaloi  Niyan  siran  a  manga  Amo, 
go  manga  Baboi,  go  Miyangongo- 
notan  ko  Tagot,-  siran  man  i  tanto  a 
marata  ibutad,  go  miya-awatawat 
ko  Ontol  a  lalan! 


61.  Na  igira-a  miyakaoma  siran 
Rukano,  na  Tharo-on  niran:  A 
Miyaratiyaya  kami:  A  Sabunar  a 
somiyolud  siran  a  di  Mapapara- 
tiyaya,  go  Sabunar  a  siran  na  lomi- 
niyo  siran  na  maoto  dun.  Na  so 
Allah  i  lubi  a  Mata-o  ko  Pagu- 
uma-an  niran. 


o 


62.  Go  Pukhailaingka  a  madakul 
kiran,  a  Puphamagarabaya  ko 
Dosa,  go  so  Kapumalawani,  go  so 
Kapukhana  iran  ko  Haram.  Na 
miyakaratarata  dun  so  gi-i  ran 
Nggolaola-an. 

63.  Ino  kiran  ndi  shaparun  o 
manga  Barasimba  go  so  manga  Ola- 
ma  (kiran)  so  gi-i  ran  Katharowa  ko 
D  osa,  go  so  Kapukhana  irau  ko 
H  aram?  Miyakaratarata  dun  so 
Pushowa-an  niran. 


64.  Na  Pitharo  o  manga  Yahodi: 
A  so  Lima  o  Allah  na  Mapapatong. 
Na  miyapatong  so  manga  lima  iran 
go  Pimorka-an  siran  sabap  ko 
Katharo  iran.  Kuna,  ka  so  Mbala 
a  Lima  o  Allah  na  Makapangon- 
gondaya:  Pumbugai  sa  sadun  sa  ka- 
baya  Iyan.  Na  Mata-an  a  ba  dun 
Puphakaoman  ko  madakul  a  pud 
kiran  so  Initoron  Ruka  a  pho-on 

ko  Kadnan  Ka  sa  Kapangakowala 
go  kaongkir.  Na  inolog  Ami  kiran 
so  rido  go  so  Rarangit  taman  ko 
Alongan  a  Qiyamah.  Na  oman  siran 
miyag  sa  Apoi  ko  Kapakipurido- 
wai,  na  Padungun  sukaniyan  o  Al¬ 
lah;  go  mananamar  siran  nggalubuk 
ko  Lopa  sa  Kapaminasa.  Na  so 
Allah  na  di  Niyan  Khabaya-an  so 
Puphamaminasa. 


65.  Na  opama  ka  Mata-an!  A  so 
Tiyoronan  ko  Kitab  na  Miyara- 
tiyaya  siran  go  Miyananggila  siran, 
na  lalasun  Nami  kiran  ndun  so 
manga  Dosa  iran  go  Pakasoludun 
Nami  siran  ndun  ko  manga  Sorga  a 
Pakadarandang. 


66.  Na  opama  ka  Mata-an!  A 
siran  na  ini  pamayandug  iran  so 
Taurat,  go  so  Injil,  go  so  (Qur  -an 
a)  Initoron  kiran  a  pho-on  ko  Kad¬ 
nan  niran,  na  Mata-an!  A  Maka- 
pangondaya  siran  Koman  ko  pho- 
on  ko  kaporowan  niran,  go  so  pho- 
on  ko  kababa-an  o  manga  Ai  ran. 
Adun  a  pud  kiran  a  pagtao  a  Mo- 
ontol:  Na  madakul  kiran  a  Mikhar- 
ata-rata  a  gi-i  ran  Nggolaola-an. 


67.  Hai  Rasul!  Sampa-in  Ka  so 
Initoron  Ruka  a  pho-on  ko  Kadnan 
Ka.  Na  Odingka  Nggolaola-a,  na 
Dangka  misampai  so  Sogowan  Ni¬ 
yan.  Na  so  Allah  na  Lilindingun  Ka 
Niyan  ko  manga  Manosiya.  Mata- 
an!  A  so  Allah  na  di  Niyan  Punggo- 
nana-on  so  pagtao  a  da  Pamara- 
tiyaya. 

68.  Tharowangka:  Hai  Tiyoro- 
nan  ko  Kitab!  Da-a  kaputhindugan 
niyo  a  maito  bo  ko  Agama  o  Allah) 
taman  sa  di  niyo  Ipamayandug  so 
Taurat,  go  so  Injil,  go  so  (Qur-an  a) 
Xnitoron  rukano  a  pho-on  ko  Kad- 
nan  niyo.  Na  mata-an  a  ba  dun 
puphakaoman  ko  madakul  a  pud 
kiran  so  Initoron  Ruka  a  pho-on 
ko  Kadnan  Ka,  sa  Kapangakowala 
go  Kaongkir.  Na  Dingka  Pum boko- 
on  so  pagtao  a  da  Pamaratiyaya. 


69.  Mata-an!  A  so  siran  a  Miya- 
maratiyaya,  go  so  manga  Yahodi, 
Goso  manga  sabi-on[  .go  so  manga 
Christian,-  na  sa  dun  sa  Mara- 
tiyaya-on  ko  Allah,  go  so  Alongan 
a  Maori,  go  nggalubuk  sa  mapiya,- 
na  da-a  Pangandam  iran,  go  di 
siran  Makamboko  (ko  alongan  a- 
Maori). 


70.  Sabunsabunar  a  inumba-alan 
Nami  so  diyandi  ko  manga  Moriy- 
atao  o  Israil  go  Siyogo-an  Nami 
siran  sa  manga  Sogo.  Na  oman 
ndun  na  Mitalingoma  kiran  o  Sogo 
so  di  Khabaya-an  o  manga  ginawa 
iran,  na  adun  a  isa  ka  Sagorompong 
(ko  manga  Rasul)  a  Piyakambo- 
khag  iran,  go  adun  a  isa  ka  Sagor¬ 
ompong  a  Puphamono-on  niran. 

71.  Na  aya  tarima  iran  na  da-a 
Phakambowat  a  tiyoba;  na  mimbo- 
ta  bungul  siran;  oriyan  niyan  na 


[  1 1  siran  so  pagtao  a  malalamba  siran  ko  okit  iran  ada-a  miya  tanto  a  agama  iran  a  khaonota 
niran,  go  siran  so  pagtao  a  puzimba  sa  manga  malaikat  odina  manga  bito-on. 

Piyakataobat  siran  o  Allah;  oriyan 

niyan  na  mimbota  bungul  siran  so 
madakul  kiran.  Na  so  Allah  na 

Phagila-in  Niyan  so  gi-i  ran  Nggo- 
laola-an. 

72.  Sabunsabunar  a  Miyakapir 
so  siran  a  Pitharo  iran:  A  Mata- 
an!  A  so  Allah  na  so  dun  so  Al- 
Massih  a  Wata  o  Maryam.  Na 
Pitharo  o  Al-Massih:  Hai  manga 
Moriyatao  o  Israil!  Shimba-a  niyo 
so  Allah,  a  Kadnan  Ko  go  Kadnan 
niyo.  Mata-an  naya!  A  sa  dun  sa 
Mumba-al  sa  Sakoto  o  Allah, -na 
Sabunar  a  Kiyaramon  o  Allah  so 
Sorga,  go  darpa  iyan  so  Naraka.  Na 
da-a  bagiyan  o  manga  Darowaka  a 
Phamakatabang. 

73.  Sabunsabunar  a  Miyakapir 
so  siran  a  Pitharo  iran:  A  Mata- 
an!  A  so  Allah  na  ikatulo  ko  tulo 
(a  manga  Tohan):  Na  da-a  Tohan 
inonta  so  Tohan  a  Isa  Isa.  Na  o  di 
ran  gunuki  so  gi-i  ran  Tharo-on,  na 
khasogat  dun  so  siran  a  da  kiran 
Pamaratiyaya  a  siksa  a  Malipudus. 

74.  Ino  siran  ndi  Puthaobat  ko 
Allah,  go  siran  non  Panguni  sa  Ma- 
ap?  A  so  Allah  na  Manapi,  a  Ma- 
kalimo-on. 

75.  So  Al-Massih  a  Wata  o  Mar¬ 
yam  na  matag  Sogo;  a  andang  a 
miya-ipos  ko  miya-ona  an  Niyan 
so  manga  Sogo.  Na  so  Ina  Iyan  na 
Mangingimbunar.  Aya  butad  Iran 
na  Pukhan  Siran  ko  Pangunungkun. 
Ilayangka  6  andamanaya  i  Kapu- 

phakarayaga  Mi  kiran  ko  manga 
Tanda;  taros  a  Ilayangka  o  anda- 
manaya  i  Kaputhalikhod  iran! 


76.  Tharowangka:  Ino  niyo  Push- 
imba-a,  a  salakao  ko  Allah,  so  da-a 
Mipapa-ar  iyan  rukano  a  Kabinasa 
go  Ompiya?  Na  so  Allah,-  na  Suka- 
niyan  so  Puphakanug,  a  Mata-o. 

77.  Tharowangka:  Hai  Tiyoro- 
nan  ko  Kitab!  Di  niyo  Phanongkir- 
un  ko  Agama  niyo  so  di  Bunar,  go 
di  niyo  Pagonoti  so  manga  kabaya  o 
pagtao  a  andang  a  Miyangadada- 
dag  gowani,-  go  Miyakadadag  siran 
sa  madakul,  go  Miyapokas  siran  ko 
Ontol  a  lalan. 


78.  Kiyamorka-an  so  daPamara- 
tiyaya  ko  manga  Moriyatao  o  Israil, 
a  Minggolalan  ko  Katharo  o  Da- 
wood  a  go  so  Isa  a  Wata  o  Maryam: 
Giyoto  man  na  sabap  ko  Kiyandar- 
owaka  iran  go  so  Kiyapumalawani 
ran. 


79.  Aya  butad  iran  na  da  iran 
Thatapaosa-i  so  marata  a  Pinggo- 
laola  iran:  Na  Miyakaratarata  dun 
so  Pinggolaola  iran. 


80.  Puphakailai  Ka  sa  madakul  a 
pud  kiran  a  Puphanarig  ko  siran  a 
da  Pamaratiyaya.  Na  Mikharatara- 
ta  dun  so  minibugai  kiran  o  manga 
ginawa  iran  a  ini  Kararangit  kiran  o 
Allah,  go  si-i  ko  siksa  na  siran  na 
Kakal  siran  non. 

81.  Opama  ka  Piyaratiyaya  iran 
so  Allah,  go  so  Nabi,  go  so  (Qur-an 
a)  Initoron  si-i  rukaniyan,  na  di  ran 
siran  makowa  a  manga  Panarigan, 
na  ogaid  na  madakul  kiran  a  manga 
Songklid. 


82.  Khatundo  o  Ka  dun  a  tanto  a 
mailot  ko  manga  Manosiya  i  Kapa- 
kipuridowai  ko  Miyamaratiyaya  so 
manga  Yahodi  go  so  siran  a  Miya- 
manakoto;  go  Khatundo  o  Ka  dun 
a  lubi  a  marani  kiran  i  Kapakinggi- 
nawai  ko  siran  a  Miyamaratiyaya  so 
siran  a  Pitharo  iran:  A  Mata-an!  A 
sukami  na  manga  Christian:  Giyoto 
man  na  sabap  sa  Mata-an!  A  adun  a 
pud  kiran  a  manga  Olama  go  man¬ 
ga  Barasimba  go  Mata-an!  A  siran 
na  di  siran  Phanakabor. 


83.  Go  igira-a  Miyanug  iran  so 
Initoron  ko  Rasul,  na  Mailaingka 
so  manga  mata  iran  a  Purarayasan  a 
«Lo,»  sabap  ko  Kiyakilala-a  iran  ko 
Bunar:  Sa  gi-i  ran  Tharo-on:  Kad- 
nan  nami!  Miyaratiyaya  kami;  na 
Soratun  Kamingka  a  pud  ko  manga 
saksi; 


84.  Go  andamanaya  idi  ami  Ka- 
paratiyaya-a  ko  Allah  go  so  Miya- 
kaoma  rukami  a  Bunar,  a  mai-inam 
ami  a  Kapakasoluda  rukami  o  Kad- 
nan  nami  (ko  Sorga)  a  pud  ko  pag- 
tao  a  manga  Bilangatao? 


85.  Na  ini  balas  kiran  o  Allah 
sabap  ko  Katharo  iran  so  manga 

Sorga,  a  Puphamangondas  ko  ka- 
baba-an  Niyan  so  manga  lawasaig,- 
makakakal  siran  ro-o.  Na  giyoto 
man  i  balas  ko  Miphipiyapiya. 


86.  Na  so  siran  a  da  Pamara- 
tiyaya  go  Piyakambokhag  iran  so 
manga  Ayat  Ami,-  na  siran  man  i 
manga  tao  ko  Somoshokhayao  a 
Kadug. 


87.  Hai  so  Miyamaratiyaya!  Di 
niyo  Kharama  so  manga  pipiya  a 
Kiyalal  rukano  o  Allah,  go  di  kano 
Pumalawani:  Mata-an!  A  so  Allah 
na  di  Niyan  Khabaya-an  so  manga 
Malawani. 


88.  Na  kangkano  ko  ini  Pagupur 
rukano  o  Allah,  a  Halal  a  Mapiya; 
go  Kalukun  niyo  so  Allah,  a  so 
sukano  na  aya  niyo  Sukaniyan  Pa- 
paratiyaya-an. 


89.  Di  rukano  ishiksa  o  Allah  so 
da  mbaba-a  ko  manga  Sapa  iyo,  na 
ogaid  na  ishiksa  Iyan  rukano  so 
Kiyathibaba  iyo  Shapa:  Na  aya 
runding  iyan,  na  so  Kapakakana 
ko  sapolo  a  manga  Miskin,  ko  ka- 
tatangka-an  ko  Puphakikan  niyo  ko 
manga  ta-alok  rukano;  o  di  na  so 
Kapakanditara  kiran;  o  di  na 
Kapumaradika  sa  Oripun.  Na  sa  tao 
a  di  ron  phakaba-og,  na  Kaphowasa 
sa  tulo  Alongan.  Giyoto  man  i 
runding  o  manga  Sapa  iyo  igira 
Mishapa  kano.  Na  siyapa  niyo  so 
manga  Sapa  iyo.  Lagid  aya  a 


Al-Maidah-5 


Part  7 


189 


Kapuphagosaya  rukano  o  Allah  ko 
manga  Ayat  Iyan,  ka-angkano 
Makapanalamat. 


90.  Hai  so  Miyamaratiyaya!  Aya 
bo  a  (antap)  o  Pakaburug  go  so 
Kandarmui,  go  so  manga  Barahala, 
go  so  manga  Kapurimar,  na  mar- 
shik,-  ka  pud  ko  galubuk  o  Shaitan: 
Na  pakawatani  niyo  sukaniyan,  ka- 
angkano  Makada-ag. 


91.  Aya  bo  a  ongaya  o  Shaitan 
na  mitana  iyan  rukano  so  rido,  go 
so  Rarangit,  si-i  ko  Pakaburug  go 
so  Kandarmut,  go  ka-alangan  kano 
niyan  ko  Tadum  ko  Allah,  go  so 
Sambayang:  Na  una  sukano  ginu- 
kan  niyo? 


92.  Go  Onoti  niyo  so  Allah,  go 
Onoti  niyo  so  Rasul,  go  Pagiktiyar 
kano:  Na  o  talikhod  kano,  na  tang- 
kuda  niyo  a  aya  bo  a  Paliyogat  ko 
Sogo  Ami  na  so  Kapamakasampai  a 
Mapayag. 


93.  D  a  ko  siran  a  Miyamara¬ 
tiyaya  go  Pinggalubuk  iran  so  man¬ 
ga  pipiya  i  Dosa  si-i  ko  Miyakan 
niran  (gowani),  igira-a  Miyananggi- 
la  siran,  go  Miyaratiyaya  siran,  go 
Pinggalubuk  iran  so  manga  Pipiya, - 
oriyan  niyan  na  Miyananggila  siran 
go  Miyaratiyaya  siran,-  oriyan  ni¬ 
yan  na  Miyananggila  siran  go  Mi- 
phiyapiya  siran.  Na  so  Allah  na 
Pukhababaya-an  Niyan  so  Miphi- 
piyapiya. 

94.  H  ai  so  Miyamaratiyaya! 
Thiyoba-an  kano  dun  o  Allah  si-i 
ko  shai  a  pud  ko  Puphanganopun  a 
pukhakawa  sukaniyan  o  manga 
barokan  niyo,  go  so  manga  Subat 
iyo,  ka-an  mapunto  o  Allah  so  tao  a 
ma-aluk  Rukaniyan  a  Masolun:  Na 
sa  dun  sa  Mumalawani  ko  oriyan 
noto,  na  adun  a  bagiyan  niyan  a 
siksa  a  Malipudus. 


95.  Hai  so  Miyamaratiyaya!  Di 
niyo  Mbonowa  so  Puphanganopun 
ko  Kapagi-ikram  iyo,  Na  sa  dun  sa 
Mono-on  rukano  a  thibaba-an  ni¬ 
yan,  na  aya  khibayad  iyan  na  so 
lagid  o  Miyapatai  niyan  ko  manga 
Ayam,  Khakokom  sukaniyan  o 
dowa  a  Maontol  rukano;  a  Pamu- 
mugayan  a  ishampai  sa  Kaaba,  o  di 
na  Kiparat  a  Pangunungkun  o  man¬ 
ga  Miskin;  o  di  na  kabaloyanan 
noto  a  Kaphowasa:  Ka-an  niyan 
kata-ami  so  karata  o  Siyowa  iyan. 
Pima-ap  o  Allah  so  miya-ipos:  Na 
sa  dun  sa  pharomanan  niyan  noto 
na  indanugon  o  Allah.  Na  so  Allah 
na  Mabagur,  a  Phapa-ar  ko  Kanda- 
danug. 


96.  Kiyalal  rukano  so  Kathogus 
ko  Kalodan  go  so  Pangunungku- 
non,-  a  Pagupur  rukano  a  go  so 
Puphulayalayag;  na  Kiyaram  ruka¬ 
no  so  Kapanganop  ko  Kalopa-an 
ko  Masa  a  Kapagi-ikram  iyo.  Na 
kalukun  niyo  so  Allah,  a  so  Ron 
kano  Pulimoda. 

97.  Biyaloi  o  Allah  so  Kaaba  ,  a 
so  Walai  a  Paga-adatan,  a  Makapa- 
mamayandug  ko  ( Kapiya-an  o) 
manga  Manosiya,  go  so  Olanolan 
a  Paga-adatan,  go  so  manga  Pamu- 
mugayan,  go  so  manga  to-os:  Giyo- 
to  man  na-a  niyo  katokawi  a  Mata- 
an!  A  so  Allah  na  katawan  Niyan  so 
shisi-i  ko  manga  Langit  a  go  so 
shisi-i  ko  Lopa,  go  Mata-an!  A  so 
Allah  na  so  langowan  taman  na 
katawan  Niyan, 


98.  Tangkuda  niyo  a  Mata-an!  A 
so  Allah  na  mailot  i  kapaniksa,  go 
Mata-an!  A  so  Allah  na  Manapi,  a 
Makalimo-on. 


99.  Da  -a  Paliyogat  ko  Rasul  a 
rowar  ko  Kapamakasampai  (o  So- 
gowan  non).  Na  so  Allah  na  kata¬ 
wan  Niyan  so  Papayagun  niyo  a  go 
so  Pagu-uma-an  niyo. 


.  *7 


100.  Tharowangka:  A  di  m  a  - 
gishan  so  marata  a  go  so  Mapiya, 
apiya  i  Kiyasowata  Ruka  o  kadakul 
o  marata;  na  kalukun  niyo  so  Allah, 
hai  manga  papantas  i  Akal;  ka-an 
kano  Makasulang  sa  Maliwanag. 


101.  Hai  so  Miyamaratiyaya!  Di 
niyo  Phagisha-an  so  nganinganin,  a 
o  Payaga  rukano,  na  Makaringasa 
rukano.  Na  o  aya  Kiphagisha-an 
niyo  ron  na  so  Masa  a  Kiputhoro- 
nun  ko  Qur-an,  na  Khapayag  ruka¬ 
no;  na  Pima-ap  oto  o  Allah:  Ka  so 
Allah  na  Manapi,  a  Matigur. 


Al-Maidah-5 


Part  7 


V 


£  o  JLj  LoJ  I 


102.  Sabunar  a  ini  isha  oto  o 
pagtao  a  miya-ona  an  niyo,  oriyan 
niyan  na  miyabloi  siran  sa  sabap  ro- 
o  a  manga  Kapir. 

103.  Da-a  ini  sunggai  o  Allah  a 
Bahira:  a  giyo  to  so  Ayam  a  pupo- 
tolan  so  tangila  niyan  igira  mimba- 
wata  sa  madakul,  go  da  a  Saiba  a 
giyoto  so  ayam  a  ipusunggai  parabo 
ko  manga  barahalla,  go  da  a  Wasi- 
lah:  a  giyo  to  so  ayam  a  oman 
bawata  na  babai,  go  da-a  Ham:  a 
giyoto  so  Mama  a  Pud  ko  Onta 
igira  inimbawata  apho-on  kombawa- 
ta-aniyan  so  madakul  a  Onta.  na 
ogaid  na  siran  a  da  Pamaratiyaya 
na  iphagangkob  iran  ko  Allah  so 
kabokhag;  na  kadakulan  kiran  na 
da-a  manga  Sabot  iyan. 

104.  Na  igira  -a  Pitharo  kiran:  A 
songkano  si-i  ko  (Kokoman  a)  In- 
itoron  o  Allah;  go  si-i  ko  Sogo:  Na 
Tharo-on  niran:  A  kiyatarotopan 
kami  o  kupit  a  kiyato-onan  nami 
ko  manga  lokus  ami.  Ati  apiya  aya 
butad  o  manga  lokus  iran  na  da-a 
manga  Mulung  iran  a  maito  bo  go 
di  siran  maka-o  Ontol  (ko  bunar)? 

105.  H  ai  so  Miyamaratiyaya! 
Siyapa  niyo  so  manga  ginawa  niyo: 
Da-a  khibinasa  rukano  o  tao  a 
Miyadadag  o  Matoro  kano.  Si-i 
kano  bo  phakandod  ko  Allah  lan- 
gon:  Na  Phanotholun  Niyan  rukano 
so  Pinggolaola  niyo. 

106.  Hai  so  Miyamaratiyaya!  Pa- 
kishaksi  kano  amai  ka  makarani  ko 
isa  rukano  so  Kapatai,  ko  masa  a 
Kaputhanan,-  sa  dowa  Katao  a 
manga  o  Ontol  a  pud  rukano,  o  di 
na  dowa  a  salakao  a  di  rukano  pud 
amai  ka  sukano  na  gi-i  kano  nda- 
dalakao  ko  Lopa,  na  miyasogat 
kano  o  khisogat  a  Kapatai.  Runa 
niyo  siran  ko  oriyan  o  Sambayang, 
na  Shapa  siran  ko  Allah:  O  ba  kano 
shasangka  sa  (Tharo-on  niran  a:)  Di 
ami  aya  iphamasa  sa  arga  apiya  mi 
tonganai:  Go  di  ami  Phaguma-an  so 
kashaksi  ko  Allah:  Ka  Mata-an!  A 
sukami  na  o  sowa-a  mi  oto,  na 
khapud  kami  dun  ko  manga  Bara- 
dosa! 

107.  Na  o  katokawi  a  Mata-an! 
A  giya  dowa  oto  na  miyatangkud  a 
Mindosa,  na  so  dowa  salakao  i  ma- 
katindug  ko  tindug  a  dowa  oto,-  a 
pud  kosiran  a  kiyapatotan  (ko 
Kathanan)  a  dowa  a  madashug  (o 
Miyatai  :  Na  Shapa  siran  ko  Allah: 
Sa  Mata-an!  a  so  kiyashaksi  ami  na 
bunar  a  di  so  kiyashaksi.  iran  a 
dowa,  go  da  kami  pamagoman:  Ka 
Mata-an!  A  sukami  na  o  sowa-a  mi 
oto,  na  khapud  kami  dun  ko  da 
Pamaginontolan! 

108.  Giyoto  man  i  marani  a  kito- 
manun  niran  ko  kashaksi  si-i  ko 
Kaontol  iyan:  O  di  na  ikaluk  iran 
so  di  Katarima  o  Kashapa  (a  dowa 
oto)  ko  oriyan  o  Kashapa  iran  (a 
manga  Waris).  Na  kalukun  niyo  so 

Allah,  go  Pamakinuga  niyo:  Ka  so 
Allah  na  di  Niyan  Thoro-on  so 
pagtao  a  manga  Songklid. 


109.  Si-i  ko  Alongan  a  Kalimoda 
o  Allah  ko  manga  Rasul,  na  Tharo- 
on  Niyan:  Antona-a  i  ini  sumbag 
rukano  (o  pagtao  Niyo)?  Tharo-on 
niran:  A  da-a  Kata-o  Ami:  Mata- 
an!  A  Suka  na  Suka  i  Mata-o  ko 
manga  Sosolun. 


110.  Gowani  na  Pitharo  o  Allah: 
Hai  Isa  a  Wata  o  Maryam!  Tadu- 
mingka  so  Limo  Akun  Ruka  a  go  si 
Ina  Aka,  gowani  ko  Ibagur  Akun 
Ruka  so  Niyawa  Soti  (a  so  Jibril)  a 
Gi-ingka  Mimbitiyara-i  so  manga 
Manosiya  ko  Saloyota  go  so  Kiya- 
khasad  Ka;  go  gowani  ko  Indao 
Akun  ruka  so  kashorat  go  so  On- 
gangun,  go  so  Taurat  go  so  Injil;  go 
gowani  ko  Puphakamba-al  Ka  ko 
Lipao,  sa  lagid  o  bontal  o  Papanok, 
sabap  sa  idin  Nakun,  na  Phagiyo- 
pun  Ka  oto,  na  gi-i  mbaloi  a  Papa¬ 
nok  sabap  sa  idin  Nakun,  go 
Pukhapiyangka  so  Bota,  go  so  Pu- 
panggalun,  sabap  sa  idin  Nakun;  go 
gowani  ko  Pukhaoyag  Ka  so  Miya- 
matai,  sabap  sa  idin  Nakun;  go 
gowani  ko  Lindingun  Nakun  Suka 
ko  manga  Moriyatao  o  Israil  gowa¬ 
ni  a  Miyomangka  kiran  so  manga 
Rarayag  a  Karina,  na  Pitharo  o 
siran  a  da  kiran  Pamaratiyaya:  A 
da-a  salakao  saya  a  rowar  sa  Balik 
Mata  a  Mapayag. 

111.  Go  gowani  na  ini  ilaham 
Akun  ko  manga  Hawari-in  a  Para- 
tiyaya-a  Ko  niyo  go  so  Sogo  Akun: 
Na  Pitharo  iran:  A  Miyaratiyaya 
kami,  na  Shaksi  Ingka  a  Mata-an! 
A  Sukamina  Mimbabayorantang 
(Ruka). 


1 12.  Gowani  na  Pitharo  o  manga 
Hawari-on:  Hai  Isa  a  Wata  o  Mar¬ 
yam!  Ino  Khagaga  o  Kadnan  Ka  a 
Pakatoronan  kami  Niyan  sa  Dolang 
a  pho-on  ko  Kawang?  Pitharo  Iyan: 
Kalukun  niyo  so  Allah,  o  sukano  na 
Khipaparatiyaya. 


113.  Pitharo  iran:  A  kabaya  ami 
a  Makakan  kami  ron  go  thakna  so 
manga  poso  ami,  go  katokawan 
nami  a  Sabunar  a  Pimata-anan  Ka- 
mingka;  go  mabaloi  kami  a  pud  ko 
manga  saksi. 


114.  Pitharo  o  Isa  a  Wata  o 
Maryam:  Ya  Allah!  A  Kadnan 
Nami  Pakatoroni  Kamingka  sa 
Dolang,  a  pho-on  ko  Kawang,  a 
mabaloi  Rukami  a  gi-i  Khalamila- 
miyan  a  ruk  o  miya-ona  Rukami  a 
go  so  khaori  Rukami  go  Tanda  a 
pho-on  Ruka;  go  Riskhi-i  Kaming¬ 
ka,  ka  Suka  i  Taralbi  a  mapiya  ko 
Puphamugai  sa  Riskhi. 


115.  Pitharo  o  Allah:  Mata-an!  A 
Sakun  na  Ithoron  Nakun  Rukano  a 
nan:  Na  sa  dun  sa  Mongkir  Rukano 
ko  oriyan  noto,  na  Mata-an!  A  Sa¬ 
kun  na  Shiksa-an  Ko  sukaniyan  sa 

Siksa  a  da-a  Shiksa-an  Ko  ron  a  isa 
bo  ko  manga  Ka-adun. 


116.  Na  so  masa  a  Tharo-on  o 
Allah:  Hai  Isa  a  Wata  o  Maryam! 
Bangka  Pitharo  ko  manga  Mano- 
siya,  a  baloya  Ko  niyo  a  go  si  Ina  a 
dowa  Tohan  a  salakao  ko  Allah? 
Na  Tharo-on  Niyan:  Soti  Ka  (Ya 
Rabbi)!  Di  Rakun  Patot.  O  Sakun 
na  Pitharo  Akun  noto,  na  Sabunar 
a  katawan  Ka  Sukaniyan.  Katawan 
Ka  so  shisi-i  sa  Ginawa  Ko,  na  di 
Ko  katawan  so  shisi-i  sa  Ginawang- 
ka.  Mata-an!  A  Suka  na  Suka  i 
Mata-o  ko  manga  Sosolun, 


117.  Da  -a  Pitharo  Akun  kiran  a 
rowar  ko  ini  Sogo  o  Ka  Rakun 
Sukaniyan:  A  giya  Kashowasowata 
niyo  ko  Allah,  a  Kadnan  Ko  go 
Kadnan  niyo;  na  miyabaloi  Ako 
kiran  a  saksi  ko  kashisi-i  Akun  kir¬ 
an;  na  kagiya  a  tanganun  na  Kong- 
ka,  na  Suka  bo  i  Makatotonggo 
kiran;  ka  Suka  i  Saksi  ko  langowan 
taman. 


s'  *#  o  €- 


118.  O  Siksa-angka  siran,  na 
Mata-an!  A  siran  na  manga  Oripun 
Ka:  Na  o  Napi-ingka  siran,  na 
Mata-an!  A  Suka  na  Suka  so  Ma- 
bagur,  a  Maongangun. 


119.  Putharo-on  o  Allah:  Giyaya 
so  Alongan  a  Phakanggai  a  gona  ko 
Miyamangimbunar  so  Kiyapangim- 
bunar  iran:  Adun  a  bagiyan  niran  a 
manga  Sorga,  a  Puphamangondas 

ko  kababa-an  niyan  so  manga  Law- 
asaig,-  Makakakal  siran  non  sa  day- 
on  sa  dayon:  Miyasowat  kiran  so 
Allah,  na  Miyasowat  siran  non 
mambo:  Giyoto  man  so  Da-ag  a 
Mala. 

120,  Ruk  o  Allah  so  Kapa-ar  ko 
manga  Langit  go  so  Lopa,  go  so 
Madadalum  ro-o;  na  Suka-  niyan 
si-i  ko  langowan  taman  na  Gaos 
Iyan. 


Surah  Al-An’Am-6 


Si-i  ko  ngaran  o  Allah,  a  Masa- 
linggagao,  a  Makalimo-on. 

1.  So  Podi  na  ruk  o  Allah,  a  so 
Miyadun  ko  manga  Langit  go  so 
Lopa,  go  Miyadun  ko  manga  Lili- 
botung  a  go  so  Sindao.  Oriyan  naya 
na  siran  a  Miyamangongkir  na  so 
Kadnan  niran  na  Phurimbangun 
niran. 

2.  Sukaniyan  so  Miyadun  rukano 
pho-on  sa  Lipao,  oriyan  niyan  na 
diniyangka  Iyan  so  Adiyal.  Na  so 
Adiyal  na  miyapunto  si-i  rukaniyan; 
oriyan  naya  na  sukano  na  shasang- 
ka  kano! 

3.  Go  Sukaniyan  so  Allah  (a 
Patot  a  Pushimba-an)  si-i  ko  manga 
Langit  go  so  Lopa.  Katawan  Niyan 
so  isosolun  niyo,  go  so  ipapayag 
iyo,  go  katawan  Niyan  so  gi-i  niyo 
nggalubukun. 

4.  Na  da-a  Phakatalingoma  kiran 
a  Ayat  a  pud  ko  manga  Ayat  o 
Kadnan  niran,  a  ba  iran  noto  di 
tatalikhodi. 


5.  Na  Sabunar  a  Piyakambokhag 
iran  so  Bunar  ko  Kiyapakaoma  Ni- 
yan  kiran:  Na  Phakatalingoma  kir¬ 
an  ndun  so  manga  Totholan  ko 
Piyamagompat  iran  Sukaniyan  (a 
siksa). 


6.  Ba  iran  nda  Mailai  a  madakul 
a  bininasa  Mi  ko  miyaona  a  niran  a 
pagtao?  A  Piyakikhapa-ar  Ami  kir¬ 
an  ko  Lopa,  so  da-a  Mi  rukano 
Phakikhapa-arun,  go  Biyotawanan 
Nami  kiran  so  oran  a  Marugus,  go 
biyaloi  Ami  so  manga  Lawasaig  a 
Puphamangondas  ko  kababa-an 
niran:  Na  bininasa  Mi  siran  sabap 
ko  manga  Dosa  iran,  go  Miyadun 
Kami  ko  oriyan  niran  sa  pagtao  a 
manga  salakao. 


7.  Na  opama  ka  Tiyoronan  Nami 
Suka  sa  Kitab  a  matatago  sa  Kar- 
atas,  go  iran  non  minisukho  so 
manga  lima  iran,  na  Putharo-on 
ndun  o  siran  a  da  Pamaratiyaya:  A 
da-a  salakao  saya  o  rowar  sa  Sala- 
mangka  a  Mapayag! 


8.  Na  Pitharo  iran:  A  ino  da 
Pakatoroni  Sukaniyan  sa  Malaikat? 
Na  o  Tomiyoron  Kami  sa  Malaikat, 
na  minitaman  ndun  so  khasowa, 
oriyan  niyan  na  di  kiran  Maputha- 
ta-alik. 

9,  Na  opama  ka  baloya  Mi  so 
Sogo  a  Malaikat,  na  matatangkud  a 
khabaloi  Ami  Sukaniyan  a  Mama, 
na  Mata-an  a  ba  Ami  siran  ndun 
kharimboti  sa  lagid  o  karirimboti 
kiran. 


10.  Na  Sabunsabunar  a  adun  a 
Piyamagompat  a  manga  Sogo  ko 
Miya-ona  an  Ka;  na  Kiyatangkalan 
so  siran  a  Miyamagurug  kiran  o 
Piyamagompat  iran  (a  siksa). 


11.  Tharowangka:  A  ndalakao 
kano  ko  Lopa,  na  go  niyo  Pagilai- 
laya  oantona-a  i  Miyambutad  o 
kiya-akiran  ko  Miyamanaplis  (ko 
Bunar). 


12.  Tharowangka:  Antawa-a  i 
Khiruk  ko  nganin  a  shisi-i  ko  man¬ 
ga  Langit  a  go  so  Lopa?  Tharo¬ 
wangka:  A  ruk  o  Allah  Tiyangkud 
Iyan  ko  Ginawa  Niyan  so  Kapan- 
galimo.  Pulimodun  kano  Niyan 
ndun  ko  Alongan  a  Qiyamah,  a 
da-a  sangka-a  madadalumon.  So 
siran  a  liyogi  ran  so  manga  ginawa 
iran,  na  siran  idi  Khipaparatiyaya. 


13.  Na  ruk  Iyan  so  nganin  a 
miyakakadun  ko  Gagawi-i  a  go  so 
Daondao;  go  Sukaniyan  so  Pupha- 
kanug;  a  Mata-o. 


14.  Tharowangka:  Ba-adun  a  sal- 
akao  ko  Allah  a  khakowa  Ko  a 
Panarigan,  a  Mimba-as  ko  manga 
Langit  a  go  so  Lopa?  A  Sukaniyan  i 

Puphagupur  na  di  Maphagupur. 
Tharowangka:  A  Mata-an!  A  sakun 
na  inisogo  Rakun  a  kabaloi  Akun  a 
Paganai  a  tao  a  Mi  inbay  orantang 
(ko  Allah),  na  Dingka  dun  mbaloya 
a  Ginawangka  a  pud  ko  manga 
Pananakoto. 


15.  Tharowangka:  A  Mata-an!  A 
sakun  na  ikhaluk  Akun  amai  ka 
sangka-an  Ko  so  Kadnan  Ko,  so 
siksa  ko  Alongan  a  lubi  a  Mala. 


16.  Sa  dun  sa  pakalidasun  ro-o  sa 
Alongan  noto,  na  Sabunar  a  ini 
Kalimo  Sukaniyan  (o  Allah);  ka 
giyoto  man  so  Da-ag  a  Mapayag. 

17.  Na  o  Sogati  Ka  o  Alah  sa 
Morala,  na  da-a  phakapokason  a 
rowar  Rukaniyan;  na  o  Sogati  Ka 
Niyan  sa  Mapiya,  na  Sukaniyan  si-i 
ko  langowan  taman  na  Gaos  Iyan. 


18.  Go  Sukaniyan  so  Phakagaga, 
a  Maka-o  ombao  ko  manga  Oripun 
Niyan;  go  Sukaniyan  so  Maongan- 
gun,  a  Kaip. 


19.  Tharowangka  (Ya  Muham¬ 
mad):  Antona-a  shai  i  mala-a  saksi? 
Tharowangka:  A  so  Allah  a  saksi 
Rakun  a  go  si-i  rukano;  go  ini  Ila- 
ham  Rakun  angka-i  a  Qur-an,  ka- 
an  Akun  rukano  aya  Mipamaka- 
iktiyar;  a  go  sa  dun  sa  raotun  Ni¬ 
yan.  Ba  Mata-an!  a  sukano  na  Push- 
aksian  niyo  a  Mata-an!  A  adun  a 
pud  o  Allah  a  manga  Tohan  a  sal- 

akao?  Tharowangka:  A  di  Ko  Push- 
aksian!  Tharowangka:  A  Mata-an! 
A  Sukaniyan  bo  i  Tohan  a  Isa  Isa, 
go  Mata-an!  A  Sakun  na  angiyas 
Ako  ko  Ipuphanakoto  niyo. 


20*  Na  so  Siran  a  ini  bugai  Ami 
kiran  so  Kitab  na  makikilala  iran 
(so  Muhammad)  lagid  o  kakililala  a 
iran  ko  manga  Wata  iran.  So  liyogi 
ran  so  manga  ginawa  iran,  na  siran 
idi  Khipaparatiyaya. 


21.  Na  ba-adun  a  tao  a  lawan  a 
salimbot  a  di  so  tao  a  Inangkob 
iyan  so  Allah  sa  kabokhag,  o  di  na 
Piyakambokhag  iyan  so  manga 
Ayat  Iyan?  Mata-an  naya!  A  di 
Phakada-ag  so  manga  Salimbot. 


22.  Na  si-i  ko  Alongan  a  Kali- 
moda  Mi  kiran  langon:  Oriyan  ni- 
yan  na  Tharo-on  Nami  ko  siran  a 
Miyamanakoto:  A  anda  so  ini  Pa- 
manakoto  niyo  a  siran  na  sukano  a 
itutugo  niyo  a  manga  sakotowa  o 
Allah)? 


23.  Oriyan  naya  na  da-a  mabaloi 
a  rason  niran  a  rowar  sa  Katharowa 
iran:  Sa  Ibut  ko  Allah  a  Kadnan 
Nami,  ka  kuna  a  ba  kami  manga 
Pananakoto. 

24.  Pamimikiranangka!  O  Anda- 
manaya  i  Kapakapumbokhaga  iran 
ko  manga  ginawa  iran!  Go  mailang 
kiran  so  ini  Pangangkob  iran  (ko 
Allah). 

25.  Na  adun  a  pud  kiran  a  Pu- 
phamakinugun  Ka  niyan;  na  Tiya- 
gowan  Nami  so  manga  poso  iran  sa 
manga  pilus,  ka-an  niran  noto  di 
Khasabot,  go  (Tiyagowan  Nami) 
so  manga  Tangila  iran  sa  Kabungul; 
na  apiya  mailai  ran  so  langowan  o 
Tanda,  na  di  ran  noto  Paratiyaya- 
an;  taman  sa  igira  a  Miyakaoma 
siran  Ruka,  na  Puphamawalun  Ka 
iran;  gi-i  Tharo-on  o  siran  a  da 
Pamaratiyaya:  A  da-a  salakao  saya 
a  rowar  sa  manga  iringa  a  kabokhag 
o  miyanga-o  ona. 


26.  Na  siran  na  ipuphanapar  iran 
Sukaniyan  (a  Qur-an),  go  Phagawa- 
tun  niran  Sukaniyan;  na  da-a  Pu- 
khabinasa-an  niran  a  rowar  ko 
manga  ginawa  iran,  sa  di  iran  Mai- 
inungka. 


27.  Na  o  Mailaingka  so  masa  a 
Katarongkowa  kiran  ko  Naraka! 
Na  Matharo  iran:  A  hai  o  ba  tano 
bo  Phakakasoya  (ko  Doniya)!  Ka  di 
tano  Pakambokhagun  so  manga 
Ayat  o  Kadnan  tano,  go  mabaloi 
tano  a  pud  ko  Miyamaratiyaya! 


28.  Kuna,  ka  Puphayag  kiran  so 
Piyaguma  iran  sa  Paganai.  Na  o 
Pakakasoya  siran,  na  Pagundodan 
niran  ndun  so  ini  Sapar  kiran,  ka 
Mata-an!  A  siran  na  titho  a  manga 
Bokhag. 


29.  Na  Pitharo  iran:  A  da-a 
Kaoyagoyag  a  rowar  ko  Kaoya- 

goyag  tano  ko  Doniya,  go  di  tano 
Pagoyagun  (ko  oriyan  o  Kapatai). 


30.  Na  o  Mailaingka  so  masa  a 
Kapakatinduga  kiran  ko  Hadapan 
o  Kadnan  niran!  A  Tharo-on  Ni- 
yan:  A  ba  ini  di  Bunar?  Na  Tharo- 
on  niran:  A  ungkai  no  di,  Ibut  ko 
Kadnan  nami  (ka  Bunar  dun)! 
Tharo-on  Niyan:  Na  Ta-ami  niyo 
so  siksa,  sabap  ko  Kiya-ongkir  iyo. 


31.  Sabunar  a  Miyalogi  so  siran  a 
Piyakambokhag  iran  so  Kimbaratu- 
mowa-an  ko  Allah,-  taman  sa  amai 
ka  makaoma  kiran  so  Bangkit  a 
Mitalumba,  na  Matharo  iran:  A 
hai  Miyakasundit  tano!  Sa  kiyan- 
darainon  tano  ko  Doniya;  a  siran 
na  ka-a  awidan  niran  so  manga 
dosa  iran  si-i  ko  manga  likod  iran; 
tanodan  ka  Miyakaratarata  a  ka-a 
awidi  ran  non. 


32.  Na  da  ko  Kaoyagoyag  ko 
Doniya  inonta  na  matag  Katum- 
bangan  go  Kabimbanan;  na  Mata- 
tangkud  a  so  Ingud  a  Maori  i 
taralbi  a  Mapiya,  ko  siran  a  Khipa- 
nananggila.  Ba  da-a  manga  Sabot 
iyo? 


33.  Sabunar  a  katawan  Nami  a 
Mata-an  naya!  A  Mapakapumboko 
Ka  dun  o  Katharo  iran:  Na  Mata- 
an!  A  siran  na  kuna  a  ba  Ka  iran  di 
Bubunara:  Na  ogaid  na  so  da  Pa- 
maginontolan  na  so  manga  Ayat  o 
Allah  na  sasangka-an  niran. 

34.  Na  Sabunsabunar  a  Piyakam- 
bokhag  so  manga  Sogo  ko  Miya- 
ona  an  Ka:  Na  Miphantang  Siran 
ko  Kiyapakambokhaga  Kir  an,  go 
so  Kiyaringasa-a  Kiran,  taman  ko 
Kiyapakatalingoma  Kiran  o  tabang 
Ami:  Ka  da-a  Phakasambi  ko  man¬ 
ga  Katharo  o  Allah.  Na  Sabunsa¬ 
bunar  a  adun  a  Miyakaoma  Ruka 
ko  manga  Totholan  ko  manga 
Sogo, 


35.  Na  o  ba  Ruka  Minirugun  so 
kiyatalikhod  iran,  na  o  Khagagang- 
ka  na  Puloloba  Ka  sa  okita  ko  Lopa 
o  di  na  Towak  ko  Langit  a  kasaba- 
pan  sa  Kabugingka  kiran  sa  Tan- 
da,-  na  o  kabaya  o  Allah,  na  Mata- 
an  a  Khatimo  Iyan  siran  ko  Toro- 
wan:  Na  o  ba  Ka  mabaloi  a  pud  ko 
da-a  manga  Mulung  iyan! 


36.  Aya  bo  a  Tharima  (ko  Ipu- 
phanolon  Ka)  na  so  Puphamakinu- 
gon:  Na  so  Miyamatai,  na 
Pagoyagun  siran  o  Allah;  oriyan 
niyan  na  Ron  siran  Phakandoda. 


37.  Na  Pitharo  iran:  Ino  da  Tor- 
oni  Sukaniyan  sa  Tanda  a  pho-on 
ko  Kadnan  Niyan?  Tharowangka: 
A  Mata-an!  A  so  Allah  na  Gaos 
Iyan  a  Kapakatoron  Niyan  sa  Tan¬ 
da:  Na  ogaid  na  kadakulan  kiran  a 
di  manga  Tata-o. 


38.  Na  da-a  Binatang  ko  Lopa, 
go  da-a  Papanok  a  iphulantap  iyan 
so  mbala  a  Papak  iyan,  a  ba  di 

manga  pagtao  a  manga  lagid  iyo. 
Da-a  Linipha  Ami  ko  Kitab  a  maito 
bo,  oriyan  niyan  na  si-i  siran  Puli- 
moda  ko  Kadnan  niran. 


39.  Na  so  siran  a  Piyakambokhag 
iran  so  manga  Ayat  Ami  na  manga 
Bungul  go  manga  Omao,-  a  mata- 
tago  ko  manga  Lilibotung:  Sa  dun 
sa  kabaya  o  Allah  (a  Kadadag  iyan) 
na  Ndadagun  Niyan:  Go  sa  dun  sa 
kabaya  Iyan  (a  Katoro  iyan)  na 
Thago-on  Niyan  ko  lalan  a  Makao 
ontol. 


40.  Tharowangka:  Aiguda  iyo 
amai  ka  Makatalingoma  rukano  so 
siksa  o  Allah,  o  di  na  Makatalingo¬ 
ma  rukano  so  Bangkit,  ba  adun  a 
salakao  ko  Allah  a  Kaphanguniyan 
niyo?-  O  sukano  i  manga  Bunar! 


41.  Kuna,-  ka  Sukaniyan  bo  i 
Kaphanguniyan  niyo,  na  pakasu- 
langung  kano  niyan  sa  maliwanag 
po-on  ko  tiyoba  a  mala  a  mini 
talumba  rukano  o  kabaya  Iyan,  na 
Kalipatan  niyo  so  Ipuphamanakoto 
niyo  ron! 


42.  Go  Sabunsabunar  a  Siyogow- 
anNami  so  manga  pagtao  ko  Mi- 
ya  ona  an  Ka,  na  Piyakadansal 
Ami  kiran  so  masikot,  go  so  Kapa- 
kathatalogudam,  ka-an  siran  Mak- 
apangalimbaba-an. 


43.  Na  ino  siran  nda  Pangalim- 
baba-an  gowani  ko  Makaoma  kiran 

so  siksa  Ami?  Na  ogaid  na  ba  dun 
tomigas  so  manga  poso  iran,  go 
Pipharasan  kiran  o  Shaitan  so  Ping- 
golaola  iran  (a  manga  rarata). 

44.  Na  kagiya  a  pakalipatan  nir- 
an  so  sabap  a  Kiyapakataduma  kir¬ 
an,  na  lika-an  Nami  kiran  so  manga 
Pinto  o  langowan  taman,  taman  sa 
kagiya-a  ba  siran  ndun  Miyasonor 
ko  kiyabugi  kiran,  na  siniksa  Ami 
siran  sa  Minitalumba,  na  sa  maoto 
na  siran  na  kiyada-an  siran  sa  Pan- 
ginam! 

45.  Na  Miyathiphad  so  kaposan 
o  pagtao  a  da  Pamaginontolan.  Na 
so  Podi  na  ruk  o  Allah  a  Kadnan  o 
manga  Ka-adun. 

46.  Tharowangka:  Aiguda  iyo, 
amai  ka  kowa-an  o  Allah  so  Kanug 
iyo  go  so  manga  Kailai  niyo,  go 
Parukatun  Niyan  so  manga  poso 
iyo,  ba  adun  a  Tohan  a  salakao  ko 
Allah  a  Mibugai  niyan  rukanoto? 
Pamimikiranangka  so  ropa-an  a  gi- 
i  Ami  kashalinsalina  Magosai  ko 
manga  Ayat;  na  oriyan  niyan  na 
siran  na  Puthalikhodan  niran. 

47.  Tharowangka:  Aiguda  iyo, 
amai  ka  Makatalingoma  rukano  so 
siksa  o  Allah  a  Mitalumba,  o  di  na 
Mapayag,  ba-adun  a  khabinasa  a 
rowar  ko  pagtao  a  da  Pamaginon¬ 
tolan? 

48.  Na  da-a  Kiyasogo  Ami  ko 
manga  Sogo  a  rowar  sa  Kapupha- 

manothol  Iran  sa  Mapiya  go  giya 
K  aphuphamaki-iktiyar  Iran  ko 
Marata:  Na  sa  dun  sa  Maratiyaya 
go  Mbilangatao,-  na  da-a  Pangan- 
dam  iran,  go  di  siran  Makamboko 
(ko  Alongan  a  Maori). 


49.  Na  so  Piyakambokhag  iran 
so  manga  Ayat  Ami,-  na  khasogat 
siran  o  siksa,  sabap  ko  da  iran 
Kapangongonotan. 


50.  Tharowangka:  A  di  Ko  ruka- 
no  Putharo-on  i  shisi-i  Rakun  so 
Khitatagowan  ko  manga  Kakawa- 
sa-an  o  Allah,  go  di  Ko  katawan  so 
Migagaib,  go  di  Ko  rukano 
Putharo-on  i  Mata-an!  A  Sakun  na 
Malaikat.  Da-a  khudugun  Ko  a 
rowar  ko  Iphagilaham  Rakun. 
Tharowangka:  A  ba  magishan  so 
Bota  a  go  so  Puphakailai?  Ino  kano 
di  Phamimikiran? 


51.  Na  Paki-iktiyaringka  ini  ko 
siran  a  ika-aluk  iran  so  Kapulimoda 
kiran  ko  Kadnan  niran:  A  da-a 
khakowa  iran  a  salakao  ko  Allah  a 
Panarigan  go  da-a  Phangongogo- 
pan:  Kan-an  siran  Makapananggila. 


52.  Go  Dingka  mbowangun  so 
siran  a  Pushimba-an  niran  so  Kad¬ 
nan  niran  ko  Kapita-pita  go  so 
Kagabi-gabi,  a  singanin  niran  ko 
Kasosowat  o  Allah.  Na  da-a  Pa- 
liyogat  Ruka  ko  Kapuphamagiton- 
ga  kiran  a  maito  bo,  go  da-a 
Paliyogat  kiran  ko  Kapuphamagi- 

tonga  Ruka  a  maito  bo,  ka  mis- 
abap  ko  Kibowangun  Ka  kiran,  a 
sabap  a  Kabaloingka  a  pud  ko  da 
Pamaginontolan. 


53.  Na  lagid  aya  a  Kiyatiyoba 
Ami  ko  saba-ad  kiran  sabap  ko 
saba-ad,  ka-aniran  Matharo:  A  ba 
siran  naya  so  ini  Kalimo  siran  o 
Allah  kondolondolonan  tano?  Ba 
di  so  Allah  i  Mata-o  ko  Miyama- 
nalamat? 


54.  Na  igira-a  Miyakaoma  Ruka 
so  siran  a  Paparatiyaya-an  niran  so 
manga  Ayat  Ami,  na  Tharowangka: 
A  so  Kalilinatad  na  si-i  rukano: 
Tiyangkud  o  Kadnan  niyo  ko  Gina- 
wa  Niyan  so  Kapangalimo:  Mata- 
an  naya!  A  sa  dun  sa  Miyakanggo- 
laola  rukano  sa  marata  si-i  ko  di 
Katao,  oriyan  niyan  na  Mithaobat 
ko  oriyan  niyan,  go  Miphiyapiya, 
na  Mata-an!  A  so  Allah  na  Manapi, 
a  Makalimo-on. 


55.  Na  lagid  aya  a  gi-i  Ami  Ka- 
shumpada  magosai  ko  manga  Ayat: 
Go  an  Mapayag  so  okit  o  manga 
Baradosa. 


56.  Tharowangka:  A  Mata-an!  A 
Sakun  na  ini  Sapar  Rakun  so  Ka- 
showasowata  Ko  ko  siran  a  Pupha- 
nongganowin  niyo  a  salakao  ko 
Allah.  Tharowangka:  A  di  Akun 
Pagonotan  so  manga  kabaya  iyo  a 
ribat:  Ka  Miyadadag  Ako  dun,  o 
siyowa  Akun  noto,  go  kuna  a  ba 
Ako  pud  ko  Miyamakaontol. 

57.  Tharowangka:  A  Mata-an!  A 
Sakun  na  Thatakna  ko  Marayag  a 
Karina  a  pho-on  ko  Kadnan  Ko,  a 
Piyakambokhag  iyo  Sukaniyan. 
Kuna  a  ba  Rakun  shisi-i  so  Pupha- 
galokalokan  niyo  (a  siksa  .  Da  ko 
Kokoman  noto  inonta  na  ruk  o 
Allah:  Ipukhokom  Iyan  so  Bunar, 
go  Sukaniyan  i  Taralbi  a  Mapiya  ko 
manga  Kokoman. 


58.  Tharowangka:  A  opama  ka 
Mata-an!  A  shisi-i  Rakun  so  Phaga- 
lokalokan  niyo,  na  Minitaman  ndun 
so  Khasowa  ko  lut  Akun  a  go  so  lut 
iyo,  Na  so  Allah  na  katawan  niyan 
so  da  Pamaginontolan. 


59.  Na  shisi-i  Rukaniyan  so  man¬ 
ga  Gonsi  o  Migagaib,  da-a  Mata-o 
ron  a  Rowar  Rukaniyan.  Go  kata¬ 
wan  Niyan  so  shisi-i  ko  Kalopa-an 
go  so  Kalodan.  Go  da-a  khaolog,  a 
Raon  a  ba  Niyan  ndi  katawi  suka¬ 
niyan:  Go  da-a  Od  a  matatago  ko 
manga  Lilibotung  ko  Lopa,  go  da-a 
Mawasa  go  da-a  Mamara,  a  ba  di 
matatago  ko  Kitab  a  Mapayag  (so 
Lauh  Mahful). 


60.  Go  sukaniyan  so  Puthangan 
rukano  ko  Gagawi-i,  (ko  kaputhor- 
oga  rukano),  go  katawan  Niyan  so 
Miyapasad  iyo  ko  daondao:  Oriyan 
niyan  na  Puphakagogona-on  kano 
Niyan  ro-o;  ka-an  mapopos  so  ta- 
alik  a  miyapunto;  oriyan  niyan  na 
si-i  Rukaniyan  so  Khandodan  ni- 

yan;  oriyan  niyan  na  Phanotholun 
Niyan  rukano  so  Pinggolaola  niyo. 


61.  Go  Sukaniyan  so  phakaba-as, 
a  Kaporowan  o  manga  Oripun  Ni¬ 
yan,  go  Pushogowan  kano  Niyan  sa 
(manga  Malaikat  a)  khisisiyap  (ru¬ 
kano).  Taman  sa  igira-a  miyakaoma 
ko  isa  rukano  so  Kapatai,  na  tanga- 
nun  sukaniyan  o  manga  Sogo  Ami 
(a  manga  Malaikat),  a  siran  na  di 
siran  Puphasipasin. 


62.  Oriyan  niyan  na  pakakasowin 
siran  ko  Allah,  a  Kadnan  niran  a 
Bunar:  Tanodan  ka  ruk  Iyan  so 
Kokoman,  go  Skaniyan  i  lubi  a 
maga-an  ko  manga  pagi-itong. 


63.  Tharowangka:  Ba  adun  a 
Phakasabut  rukano  ko  manga  Lili- 
botung  ko  Kalopa-an  go  so  Kalo- 
dan,  a  Kaphangangarapanan  niyo 
sukaniyan  sa  Mapayag  a  Kapanga- 
limbaba-an  a  go  Masolun  (Ma- 
putharo  iyo  a:)  Ibut  o  Sabuta  kami 
Niyan  si-i,  na  khabaloi  kami  dun  a 
pud  ko  Miyamanalamat? 


64.  Tharowangka:  A  so  Allah  na 
Pushabutun  kano  Niyan  non,  go  so 
langowan  o  boko:  Oriyan  niyan  na 
sukano  na  Ipuphanakoto  niyo! 


65.  Tharowangka:  A  Sukaniyan 
so  Phakagaga  sa  Katalingoma-i  Ni¬ 
yan  rukano  sa  siksa,  a  pho-on  ko 
Kaporowan  niyo  o  di  na  pho-on  ko 
kababa-an  o  manga  ai  niyo,  o  di  na 

Pakarimbotan  kano  Niyan,  sa  Ka- 
pakathitinduga-go  Pakitintiman  Ni¬ 
yan  ko  saba-ad  rukano  so  Bagur  o 
saba-ad.  Pamimikiranangka  so 
ropa-an  a  gi-i  Ami  Kashalinsalina 
Magosai  ko  manga  Ayat,  ka-an  nir- 
an  Kasaboti. 


66.  Na  Piyakambokhagaya  o 
Pagtaongka,  a  Sukaniyan  so  Bunar. 
Tharowangka:  A  kuna  a  ba  kano 
Rakun  Sasarigun;. 


67.  Oman  i  Tothol  na  adun  a 
Pukhatana-an  niyan,  na  katokawan 
niyo  bo. 


68.  Na  igira  -a  Miya-ilaingka  so 

siran  a  Puphagishawishao  ko  manga 

Ayat  Ami,  na  Talikhodingka  siran 

taman  sa  di  aya  Pagishawisha-on 

niran  na  Tothol  a  salakao  ron.  Na 

* 

o  Malipat  Ka  o  Shaitan,  na  di  Ka 
Pagontod  ko  oriyan  o  Kapakata- 
dum  Ka,  a  pud  o  pagtao  a  da 
Pamaginontolan. 


69.  Na  da-a  Paliyogat  ko  siran  a 
Khipanananggila  ko  Kapuphamagi- 
tonga  kiran  a  maito  bo,  na  ogaid  na 
Pananadum,  ka-an  siran  Makapa- 
nanggila. 


70.  Na  Ganatingka  so  siran  a 
biyaloi  ran  so  Agama  iran  a  Katum- 
bangan  go  Kabimbanan,  go  Miya- 
limpang  siran  o  Kaoyagoyag  ko 
Doniya.  Na  Pamakitadumingka  a 
Qur-an  nai;  Ka  oba  adun  a  kabina- 

sa-an  a  ginawa  sa  sabap  ko  pishokat 
iyan:  Da-a  bagiyan  niyan  a  salakao 
ko  Allah  a  Panarigan  go  da-a  Phan- 
galubalub:  Na-apiya  iya-on  niyan 
(sa  ginawa  niyan)  so  langowan  o 
ipaga-on  na  di  ron  Matarima:  Siran 
man  so  kiyabinasa-an  sabap  ko 
Pishokat  iran:  Na  bagiyan  niran  so 
inomun  a  Phulikabo  a  ig  go  so  siksa 
a  Malipudus:  Sabap  ko  da  iran  Ka- 
paratiyaya. 


71.  Tharowangka  (Ya  Muham¬ 
mad):  Ino  Ami  Shimba-a  a  salakao 
ko  Allah,-  so  di  Rukami  Phakang- 
gai  a  gona  go  di  Rukami  Phaka- 
morala,-  go  ba  Kami  pumbaklid  ko 
manga  talikhodan  Nami  ko  oriyan  o 
masa  a  Kiyatorowa  Rukami  o  Al¬ 
lah?-  Lagid  o  diyadag  sukaniyan  o 
Shaitan  si-i  ko  Lopa,  a  pukhata-ata- 
ap,  adun  a  manga  Bolayoka  iyan  a 
Puthawagun  niran  si-i  ko  Toro  wan, 
Sa  songka  rukami.  Tharowangka:  A 
Mata-an!  A  so  Toro  wan  o  Allah  na 
giyoto  i  Toro  wan,  na  ini  Sogo  Ru¬ 
kami  a  Kambayorantang  Ami  ko 
Kadnan  o  manga  Ka-adun;- 


72.  Go  giya  kipamayandugun 
niyo  ko  Sambayang  go  Onoti  niyo 
Sukaniyan:  Na  Sukaniyan  so  Ron 
kano  Pulimoda. 


73.  Go  Sukaniyan  so  (Allah  a) 
Miyadun  ko  manga  Langit  a  go  so 
Lopa  si-i  ko  Bunar:  Na  si-i  ko 
Alongan  a  Tharo-on  Niyan:  So 
Kon,  na  Kha-adun.  Aya  Katharo 

Iyan  na  so  Bunar.  Na  ruk  Iyan  so 
Kapa-ar  ko  Alongan  a  Kaiyopa  ko 
Pariyop  o  Sang-gakala.  Katawan 
Niyan  so  Gaib  a  go  so  Mapayag. 
Go  Sukaniyan  so  Maongangun,  a 
Kaip. 


74.  Na  gowani  na  Pitharo  o  Ibra¬ 
him  ko  Ama  Iyan  a  Azar:  Ino  ka 
Puphangumba-al  sa  manga  Baraha- 
la  a  manga  Katohanan?  Mata-an!  A 
Sakun  na  Pukhailai  Akun  suka  go 
so  pagtaongka  ko  Kadadag  a  Ma¬ 
payag. 


75.  Na  lagid  aya  a  Kapuphaki- 
ilain  Nami  ko  Ibrahim  ko  Mala  a 
Kapa-ar  ko  manga  Langit  go  so 
Lopa,  ka-an  mabaloi  a  pud  ko 
Mithotomangkud , 


76*  Na  kagiya  a  Makalibotung 
Rukaniyan  so  Gagawi-i,  na  miya- 
kailai  sa  Bito-on:  Na  Miyatharo 
Iyan:  A  giyaya  i  Kadnan  Ko.  Na 
kagiya  a  Somudup,  na  Miyatharo 
Iyan:  A  di  Ko  khabaya-an  so  Pu- 
phamanudup . 


fp  UUs 


77.  Na  kagiya  a  mailai  Niyan  so 
Olan  a  Pushubang,  na  Miyatharo 
Iyan:  A  giyaya  i  Kadnan  Ko.  Na 
kagiya  a  Somudup,  na  Miyatharo 
Iyan:  A  Ibut  o  di  Ako  Torowa  o 
Kadnan  Ko,  na  khabaloi  ako  dun  a 
pud  ko  pagtao  a  Miyangadadadag. 

78.  Na  kagiya  a  mailai  Niyan  so 
Alongan  a  Pushubang,  na 
Miyatharo  Iyan:  A  giyaya  i  Kadnan 
Ko;  ka  giyaya  i  Mala.  Na  kagiya  a 
Somudup,  na  Miyatharo  Iyan:  A 
hai  pagtao  Akun!  Mata-an!  A  Sa¬ 
le  un  na  angiyas  Ako  ko  Ipuphama- 
nakoto  niyo. 


79.  Mata-an!  A  Sakun,  na  ini 
Bantak  Akun  so  Hadap  Akun  ko 
(Allah  a)  Mimba-as  ko  manga  Lan- 
git  go  so  Lopa,  a  Mbabayorantang 
Ako,  go  di  Ako  pud  ko  manga 
Pananakoto. 


80.  Na  Miyakiphawala-on  so 
pagtao  Niyan.  Pitharo  Iyan:  A  ino 
kano  Rakun  gi-i  Pakiphawala,  raa- 
kapantag  ko  Allah,  a  Sabunar  a 
Tiyoro  Ako  Niyan?  Na  da-a  Ikha- 
luk  Akun  ko  Ipushakoto  niyo  Ru- 
kaniyan  a  maito  bo:  Inonta  sa 
kabaya  o  Kadnan  Ko.  Mararang- 
kom  o  Kadnan  Ko  a  Kata-o  so 
langowan  taman.  Ino  kano  di  Pha- 
nanadum? 


81.  Na  andamanaya  i  kikhalukun 
Ko  ko  Ipuphanakoto  niyo,  na  di 
niyo  ikhaluk  a  Mata-an!  A  sukano 
na  Piyakisakotowan  niyo  so  Allah 
ko  da-a  Initoron  Niyan  rukano  ron 
a  karina?  Na  anda  ko  dowa  ka 
Sagorompong  i  Kiyapatotan  ko 
Sarig?  O  sukano  na  katawi  niyo. 


82.  So  Miyamaratiyaya  go  da 
iran  kumbotun  ko  Paratiyaya  iran 


Al-An,Am-6 


Part  7 


V 


so  Kapanakoto,  na  siran  man  i 
Kiyapatotan  ko  Sarig,  go  siran  i 
Miyamakaontol. 


83.  Na  giyoto  i  karina  Mi,  a  ini 
bugai  Ami  oto  ko  Ibrahim  maka- 
pantag  ko  pagtao  Niyan:  Ipuphoro 
Ami  ko  manga  Daradat  so  tao  a 
kabaya  Ami:  Mata-an!  A  so  Kad- 
nan  Ka  na  Maongangun,  a  Mata-o. 


84.  Na  ini  bugai  Ami  Ron  so 
Ishaq  go  so  Yaqoub:  Oman  i  isa 
Kiran  na  Tiyoro  Ami:  Go  so  Nuh, 
na  Tiyoro  Ami  ko  Miya-ona  an 
Niyan,  na  pud  ko  Moriyatao  Niyan 
so  Dawood  go  so  Solaiman,  go  so 
Ayyub,  go  so  Yusuf,  go  so  Musa,  go 
so  Haroon:  Na  lagid  aya  a  Kamba- 
lasi  Ami  ko  Miphipiyapiya: 


85.  Go  so  Zakariya  go  so  Yahya, 
go  so  Isa  go  so  Ilyas:  Oman  i  isa 
Kiran  na  pud  ko  manga  Bilangatao: 


86.  Go  so  Ismail,  go  so  Al- Yasha, 
go  so  Younus,  go  so  Lut:  Na  oman  i 
isa  Kiran  na  ini  lubi  Ami  ko  manga 
Ka-adun  (ko  masa  iran): 


87.  Go  so  saba-ad  ko  manga 
lokus  Iran,  go  so  manga  Moriran  a 
tao,  go  so  manga  Pagari  ran:  Na 
Pinili  Ami  Siran,  go  Tiyoro  Ami 
Siran  ko  okit  a  Maka-o  ontol. 


88.  Giyaya  man  so  Toro  wan  o 
Allah:  A  Thoro-on  Niyan  sa  sabap 
Rukaniyan  so  tao  a  kabaya  Iyan,  ko 

manga  Oripun  Niyan.  Na  opama  ka 
Miyanakoto  Siran,  na  Miya-ilang 
Kiran  ndun  so  Pingalubuk  Iran. 


89.  Siran  man  so  ini  bugai  Ami 
Kiran  so  Kitab,  go  so  Ongangun,  go 
so  Kananabi-i:  Na  amai  ka  Ongkir- 
un  naya  o  Siranaya,  na  Sabunar  a 
ini  Sarig  Ami  aya  sa  pagtao  a  kuna 
aba  iran  naya  di  Paparatiyaya-a. 


90.  Siran  man  so  Tiyoro  o  Allah: 
Na  so  Toro  wan  Kiran  i  Onotingka 
Sukaniyan;  Tharowangka:  A  da-a 
Phanguningko  rukano  saya  a  sokai: 
Da-a  salakao  Rukaniyan  a  rowar  sa 
undao  ko  manga  Ka-adun. 


91.  Na  da  iran  Sula-an  ko  Allah 
so  titho  a  Kala  Iyan  gowani  ko 
Tharo-on  niran:  A  da-a  Initoron  o 
Allah  ko  Manosiya  a  maito  bo: 
Tharowangka:  A  antawa-o  non  i 
Tomiyoron  ko  Kitab  a  so  Mini- 
oma  Sukaniyan  o  Musa?-  A  Sindao 
a  go  Torowan  ko  manga  Manosiya: 
Ipuphanorat  iyo  to  ko  manga  Dap- 
tar  na  Puphayagun  niyo  to,  na  ma- 
dakul  a  Puphaguma-an  niyo  ron: 
Na  Minindao  rukano  so  di  niyo 
katawan,  sukano  go  di  katawan  o 
manga  lokus  iyo.  Tharowangka:  A 
so  Allah  (i  Tomiyoron  non):  Oriyan 
niyan  na  Ganatingka  siran  ko  gi-i 
ran  kandadab  a  Mabibimban  siran. 


A  ^ 


92.  Na  giyangkaya  a  (a  Qur-an) 
na  Kitab  a  Initoron  Nami  Sukani¬ 
yan,  a  ndadakulan  o  mapiya,  a 

Miyakatanto  ko  Miya-ona  an  ni- 
yan:  Go  an  Ka  Mipamaka-iktiyar 
ko  (tao  sa  Makkah  a)  Pompongan  o 
manga  Ingud  a  go  so  makaliliyoton. 
Na  so  Miyamaratiyaya  ko  Akhirat 
na  Paparatiyaya-an  niran  naya,  go 
siran  na  so  Sambayang  iran  na  si- 
syapun  niran. 


93.  Na  ba-adun  a  tao  a  lawan  a 
Darowaka  ko  tao  a  inangkob  iyan 
so  Allah  sa  Kabokhag,  o  di  na 
Pitharo  iyan:  A  Inilahaman  nako,  a 
da-a  ini  Ilahamon  a  maito  bo,  go  so 
tao  a  Pitharo  iyan:  A  Phakatoron 
Ako  sa  lagid  o  Initoron  o  Allah?  Na 
opama  ka  Mailaingka  amai  ka  so  da 
Pamaginontolan  na  matago  ko 
manga  Kaburug  ko  Kapatai!-  A  so 
manga  Malaikat  na  o  Olangun  nir¬ 
an  so  manga  Barokan  Niran,  (sa  gi-i 
ran  Tharo-on  a:)  Pakaliyowa  niyo 
so  manga  Niyawa  niyo:  Sa  Alongan 
na-i  na  imbadal  rukano  so  siksa  a 
Kahina-an,-  sabap  ko  sukano  na 
Ipuphangangkob  iyo  ko  Allah  so 
di  Bunar,  go  sukano  na  so  manga 
Ayat  Iyan  na  Puphumaratabatan 
niyo! 


94.  Na  (Tharo-on  kiran  a:)  Sa- 
bunsabunar  a  Miyakaoma  kano 
Rukami  a  manga  tawantawan  lagid 
o  Kiya-aduna  Mi  rukano  ko  paga- 
nai  a  kiya-okitan:  Na  kiyaganatan 
niyo  (sa  doniya)  so  inibugai  Ami 
rukano  ko  tampar  ko  manga  tali- 
khodan  niyo:  Na  da-a  khailai  Ami  a 
pud  iyo  ko  manga  Panandigan  niyo 

a  siran  so  initugo  niyo  sa  Mata-an! 
A  siran  na  manga  sakotowa  siran 
rukano  o  Allah:  Sabunsabunar  a 
miyangapupuka  so  kiyakhokoyapu- 
ta-an  niyo,  go  Miya-ilang  rukano  so 
initugo  niyo  a  phamakaogop  ruka¬ 
no)! 


95.  Mata-an!  A  so  Allah  i  di-i 
makambatukad  ko  manga  od  go 
so  od  a  Qormah.  Puphakagumaon 
Niyan  so  Oyagoyag  a  pho-on  ko 
Miyatai,  go  Puphakagumaon  Niyan 
so  Miyatai  a  pho-on  ko  Oyagoyag. 
Giyoto  man  so  Allah:  Na  andama- 
naya  i  Kaputhalikhod  iyo? 


96.  Miyadun  ko  Kapipita:  Go 
biyaloi  Niyan  so  Gagawi-i  a  idudu- 
kha,  go  so  Alongan  go  so  Olan  a 
ipuphagitong:  Giyoto  man  i  Takus 
o  (Allah  a)  Mabagur,  a  Mata-o. 


97.  Go  Sukaniyan  so  Miyadun 
rukano  ko  manga  Bito-on,  ka-a 
niyo  gi-i  Mipunana-o  ko  manga  Li- 
libotung  ko  Kalopa-an  a  go  so  Ka- 
lodan:  Sabunar  a  Pishumpad  Ami 
magosai  so  manga  Ayat  ko  pagtao  a 
tatakikun  niran. 


98.  Go  Sukaniyan  so  Miyadun 
rukano  pho-on  ko  ginawa  a  isa  (a 
giyoto  so  Adam):  Na  adun  a  ka- 
puthakna-an  go  adun  a  Kapumbu- 
tadan:  Sabunar  a  Pishumpad  Ami 
magosai  so  manga  Ayat  ko  pagtao  a 
Khisasabot. 

99.  Go  Sukaniyan  so  Piyakator- 
on  Niyan  a  pho-on  ko  Kawang  so 
Ig:  Na  Piyakagumao  Ami  sa  sabap 
rukaniyan  so  Mbarambarang  a 
Mangunguto:  Na  adun  a  Piyakagu¬ 
mao  Ami  ron  a  Gadong,  na  Pupha- 
kagumawan  Ami  sukaniyan  sa 
Onga  a  Mapipingi;  go  Puphakapo- 
on  ko  Qormah  a  pho-on  ko  Tandok 
iyan  a  manga  Talintang  a  ma-a 
ampir:  Go  so  manga  Pamomolan  a 
manga  Anggor,  go  Zayton,  go  Da- 
limah,  Makapushasaropa-i  go  di 
Makapushasaropa-i:  Pagilailaya 
niyo  so  Onga  niyan  igira  Miyonga, 
go  so  Kapakatowa  niyan.  Mata-an! 
A  adun  a  matatago  ro-o  man  a  titho 
a  manga  Tanda  ko  pagtao  a  Mapa- 
paratiyaya. 


100.  Na  biyaloi  ran  a  manga 
Sakotowa  o  Allah  so  manga  Jinn, 
a  Inadun  Niyan  siran;  go  tiyakayan 
niran  sa  manga  Wata  a  Mama  go 
manga  Wata  a  Babai  a  kuna  a  ba 
Kata-o.  Soti  Sukaniyan!  Go  Ma- 
poro  a  Ka-a  awat  Iyan  ko  Phuro- 
pa-an  niran  non! 

101.  Mimba-as  ko  manga  Langit 
a  go  so  Lopa:  Andamanaya  i  Ka- 
pumbawata  Iyan  a  da-a  Darodopa 
Iyan?  Go  aya  Miyadun  ko  lango- 
wan  taman,  go  Sukaniyan  i  Mata-o 
ko  langowan  taman. 

102.  Giyoto  man  so  Allah,  a 
Kadnan  niyo!  Da-a  Tohan  a  inonta 
Sukaniyan,  a  Miyadun  ko  langowan 

taman:  Na  Showasowata  niyo  Su¬ 
kaniyan:  Go  Sukaniyan  i  Toma- 
tanggong  ko  langowan  taman. 


103.  Di  khatundo^  Sukaniyan  o 
manga  Kailai,  na  Sukaniyan  na  Ma- 
tutundo^  Iyan  so  manga  Kailai:  Go 
Sukaniyan  i  lambas  i  Kata-o,  a 
Kaip. 


104.  Sabunar  a  adun  a  Miyakao- 
ma  rukano,  a  manga  Karina,  a  pho- 
on  ko  Kadnan  niyo:  Na  sa  dun  sa 
Minungka-on,  na  Kapiya-an  o  gina- 
wa  niyan;  na  sa  di  ron  Maginungka, 
na  ikabinasa  niyan:  Na  kuna  a  ba 
Sakun  i  Somisiyap  rukano. 


105.  Na  lagid  ay  a  a  gi-i  Ami 
Kashalinsalina  magosai  ko  manga 
Ayat:  Go  kagiya  o  ba  iran  Matharo: 
A  Kiyapangadi-an  Ka,  go  kagiya 
ana  Mi  oto  Mapakarayag  ko  pagtao 
a  manga  Tata-o. 


106.  Kudugangka  so  ini  Ilaham 
Ruka  a  pho-on  ko  Kadnan  Ka:  Da- 
a  Tohan  a  inonta  Sukaniyan:  Go 
Talikhodingka  so  manga  Pananako- 
to. 


107.  Na  a  kabaya  o  Allah,  na  di 
siran  Makapanakoto:  Na  da  Ami 
Suka  punto’a  a  somisiyap  kiran,  go 
kuna  a  ba  siran  Ruka  Paki-a  akon. 


[1]  Di  khaganggaman. 

[2]  kagaganggaman. 


n  aLuSm  s 

108.  Na  di  niyo  Pundadaora-i  so 
siran  a  Pushimba-an  niran  a  salakao 
ko  Allah,  ka  Ndadaora-an  niran  so 
Allah  sa  Kapumalawani  sabap  ko  di 
Kata-o.  Lagid  aya  a  kiyapharasi 
Ami  ko  oman  i  pagtao  ko  galubuk 
iran.  Oriyan  niyan  na  so  bo  so 
Kadnan  niran  i  khandodan  niran, 
na  Phanotholun  Niyan  kiran  so 
Pinggolaola  iran. 


109.  Na  Mishasapa  siran  ko  Al¬ 
lah  ko  Pithamanan  o  manga  Sapa 
iran,  sa  Mata-an  a  o  adun  a  Ma- 
kaoma  kiran  a  Tanda,  na  Phara- 
tiyaya-an  niran  ndun  noto. 
Tharowangka:  A  so  manga  Tanda 
na  si-i  bo  ko  Allah:  Na  antawa-a  i 
M  aphakatokao  kano  niyan  sa 
Mata-an  naya!  A  o  Makatalingo- 
ma  na  di  ran  Pharatiyaya-an? 


110.  Na  Mbangkiringun  Ami  so 
manga  poso  iran,  go  so  manga  Kai- 
lai  ran,  lagid  o  da  iran  non  Kapar- 
atiyaya-a  ko  paganai  a  kiya-okitan: 
Go  mbotawanan  Ami  siran  ko  Ka- 
dadadag  iran,  a  gi-i  siran  Murom- 
parompak. 


111.  Na  opama  ka  Mata-an!  A 
Sukami  na  Piyakatoron  Ami  kiran 
so  manga  Malaikat,  go  Minimbi- 
tiyara-i  siran  o  Miyamatai,  go  tini- 
mo  Ami  kiran  so  langowan  taman  a 
Minipagadapa  (iran),  na  di  siran 
ndun  Maratiyaya,  inonta  o  kabaya 
o  Allah.  Na  ogaid  na  kadakulan 
kiran  na  di  manga  Tata-o. 

1 12.  Na  lagid  ay  a  a  Kiyasungga- 
i  Ami  ko  oman  i  Nabi  sa  ridowai,- 
a  manga  Shaitan  ko  manga  Man- 
osiya  go  so  manga  Jinn,  a  Jpupha- 
modiyok  o  saba-ad  kiran  ko  saba- 
ad  so  inirmasan  a  Katharo,  ka-an 
siran  maikmat.  Na  o  kabaya  o 
Kadnan  Ka,  na  di  ran  noto  Man- 
ggolaola:  Na  Botawaningka  siran  a 
goso  gi-i  ran  mbaba-asun; 


113.  Ka-an  non  mitaliyadok  so 
manga  poso  o  siran  a  di  phamar- 
atiyaya  ko  Akhirat:  Go  an  siran  non 
Masowat,  go  a  niran  gi-i  Manggo- 
laola  so  siran  na  gi-i  ran  Nggolaola- 
an  (a  dosa). 


114.  (Tharowangka  a:)  Ba-adun  a 
salakao  ko  Allah  a  Pumbabanogun 
Akun  a  Kokoman?-  A  Sukaniyan  so 
Tomiyoron  rukano  ko  Kitab,  a  Ka- 
tatarotopan  sa  osayan.  Na  so  siran 
a  bigan  Ami  ko  Kitab,  na  katawan 
niran,  a  Mata-an!  (a  giya  Qur-an 
naya  na)  Initoron  a  pho-on  ko  Kad¬ 
nan  Ka  a  Bunar.  Na  Dingka  dun 
mbaloya  a  Ginawangka  a  pud  ko 
Pukhakadowadowa-an. 


115.  Na  Miyasamporna  so 
Katharo  o  Kadnan  Ka  a  Bunar  a 
go  Ontol:  Da-a  Phakasambi  ko 
manga  Katharo  Iyan:  Go  Sukani¬ 
yan  so  Puphakanug,  a  Mata-o. 


116.  Na  amai  ka  Onotan  Ka  so 
kadakulan  ko  tao  ko  Lopa,  na  kha- 
pokas  Ka  iran  ko  lalan  o  Allah;  ka 

da-a  Phagonotan  niran  a  rowar  ko 
arangan:  Go  ba  siran  ndun  di-i 
pangusar. 


117.  Mata-an!  A  so  Kadnan  Ka 
na  Sukaniyan  i  Mata-o  ko  tao  a 
Mapopokas  ko  lalan  Niyan:  Go 
Sukaniyan  i  Mata-o  ko  Khipakao 
onto!. 


118.  Na  kangkano  ko  miya-aloi 
ron  so  ngaran  o  Allah,  o  sukano  na 
so  manga  Ayat  Iyan  i  Paparatiyaya- 
an  niyo. 


119.  Na  antona-a  i  sikap  iyo  (a 
maka-u  urun  rukano)  sa  di  niyo 
kakhan  ko  miya-aloi  ron  so  ngaran 
o  Allah,  a  Sabunar  a  Pishumpad 
Iyan  rukano  Magosai  so  Kiyaram 
Iyan  rukanoinonta  so  kiyasungutan 
kano  ron?  Na  Mata-an!  A  madakul 
a  tanto  a  Puphamakadadag  sabap 
ko  manga  kabaya  iran  a  ribat  a 
kuna  a  ba  Kata-o.  Mata-an!  A  so 
Kadnan  Ka  na  Sukaniyan  i  Mata-o 
ko  manga  Malawani. 


120.  Na  ganati  niyo  so  Mapa- 
payag  a  Dosa,  go  so  Masolunon: 
Mata-an!  A  siran  a  gi-i  shokat  ko 
Dosa  na  Imbalas  kiran  ndun  so 
Pishokat  iran. 


121.  Na  di  kano  khan  ko  da-on 
ma-aloi  so  ngaran  o  Allah:  Ka 
Mata-an  naya!  A  titho  a  Kandaro- 
waka.  Na  Mata-an!  A  so  manga 
Shaitan  na  titho  a  Puphamodiyokun 

niran  so  manga  Salinggogopa  iran, 
ka-an  kano  iran  Mapuphamawal. 
Na  amai  ka  Onotan  niyo  siran,  na 
Mata-an!  A  sukano  na  titho  a  man¬ 
ga  Pananakoto. 


122.  Ino  so  tao  a  aya  butad  iyan 
na  Ma-atai,  na  Inoyag  Ami  sukani- 
yan,  go  singgayan  Ami  sa  Sindao  a 
sabap  a  Pukhilalakao  niyan  ko 
manga  Manosiya,  ba  lagid  o  tao  a 
maka-i  ibarat  sukaniyan  sa  matata- 
go  ko  manga  Lilibotung,  a  di  ron 
Phaka-awa?  Lagid  aya  a  kiyaphar- 
asi  Ami  ko  da  Pamaratiyaya  ko 
Pinggolaola  iran 


123.  Go  lagid  aya  a  Kiyasunggai 
Ami  ko  oman  i  Ingud,  sa  manga  ala 
ko  manga  rarataon  i  Ongar,  ka-an 
siran  non  Makapuphagantangan  sa 
marata:  Na  da-a  Kapuphagantan- 
ganan  iran  sa  marata  a  rowar  ko 
manga  ginawa  iran,  sa  di  iran  Mai- 
inungka. 


124.  Na  igira  adun  a  Miyakaoma 
kiran  a  Tanda,  na  Tharo-on  niran: 
A  di  ami  dun  Pharatiyaya-an  taman 
sa  di  kami  kabugan  sa  lagid  o  ini 
bugai  ko  manga  Sogo  o  Allah.  So 
Allah  i  Mata-o  sa  sadun  sa  Ipukhi- 
diya  Niyan  ko  Sogowan  Niyan.  Na 
khasogat  dun  so  siran  a  Mimamar- 
ata  i  ongar  a  kapakaito,  si-i  ko 
Allah,  go  siksa-a  sangat,  sabap  ko 
Kiyapagantangan  niran  sa  marata. 

125.  Na  sa  dun  sa  kabaya  o  Allah 
a  Katorowa  Niyan  non,-  na  phaka- 
lowagun  Niyan  so  rarub  iyan  ko 
Kambayorantang;  go  sa  dun  sa  ka¬ 
baya  lyan  a  Kadadaga  Niyan  non,- 
na  mbaloi  Niyan  so  Rarub  iyan  a 
magugut  a  masimpit,  lagid  o  ba 
Puphanakudug  ko  Kawang:  Lagid 
oto  a  kipushunggain,  o  Allah  ko 
siksa  ko  siran  a  di  mapaparatiyaya . 


126.  Na  giyangkai  (a  Islam)  i 
lalan  o  Kadnan  Ka,  a  Maka-o  on- 
tol:  Sabunar  a  Pishumpad  Ami  Ma- 
gosai  so  manga  Ayat  ko  pagtao  a 
Khipakatatadum . 


127.  Bagiyan  niran  so  Ingud  a 
Kalilintad  si-i  ko  Kadnan  niran: 
Go  Sukaniyan  i  Panarigan  niran, 
sabap  ko  Pinggolaola  iran  (a  ma- 
piya). 


128.  Na  si-i  ko  Gawi-i  a  Kalimo- 
da  Niyan  kiran  langon,  (na  Tharo- 
on  Niyan):  Hai  Malilimod  a  manga 
Jinn!  Sabunar  a  madakul  a  liyalong 
iyo  ko  manga  Manosiya.  Na  Tharo- 
on  o  manga  Salinggogopa  iran  a 
pud  ko  manga  Manosiya:  Kadnan 
nami!  Kiyasawitan  o  saba-ad  ruka- 
mi  so  saba-ad:  Na  ini  sampai  kami 
ko  diyandi  ami-a  so  ini  diyandi-i  Ka 
rukami.  Tharo-on  Niyan:  A  so  Apoi 
i  darpa  iyo:  Makakakal  kano  ron 
ndun,  inonta  sa  kabaya  o  Allah. 
Mata-an!  A  so  Kadnan  Ka  na 
Maongangun,  a  Mata-o. 

129.  Na  giyaya  i  gi-i  Ami  Kapa- 
kikhapa-arun  ko  saba-ad  ko  manga 
Darowaka  ko  saba-ad,  sabap  ko 
Pishokat  iran. 

130.  Hai  kasamasama  o  manga 
Jinn  go  manga  Manosiya!  Ba  da-a 
Miyakatalingoma  rukano  a  manga 
Sogo  a  pud  rukano,  a  Mapupha- 
nothol  iran  rukano  so  manga  Ayat 
Akun,  go  Mipuphamaka-iktiyar 
iran  rukano  so  kitumo  ko  Alongan 
niyo  wai?  Tharo-on  niran:  Pishaksi- 
an  nami  a  sala  so  manga  ginawa  mi. 
Na  Miyakalimpang  kiran  so  Kaoya- 
goyag  ko  Doniya.  Na  shaksi-an  nir¬ 
an  a  ginawa  iran  sa  Mata-an!  A 
sir  an  na  da  Pamaratiyaya. 

131.  Giyoto  man  na  Mata-an!  A 
da  ko  butad  o  Kadnan  Ka  o  ba 
Niyan  binasa-a  so  manga  Tngud  sa¬ 
bap  ko  Kiyandarowaka,  a  ba  so  tao 
ron  na  di  maka-i  inungka. 

132.  Na  ruk  o  oman  i  isa  so 
manga  Daradat  ko  Pinggolaola 
iran:  Ka  da  ko  Kadnan  Ka  i  ba 
Niyan  kalilipati  so  gi-i  ran  Nggo- 
laola-an. 

133.  Na  so  Kadnan  Ka  i  Kawasa, 
a  khiruk  ko  Limo:  O  kabaya  Iyan, 
na  khailang  kano  Niyan,  go  Phaka- 
sambi  (sa  pagtao)  ko  oriyan  niyo  sa 
sadun  sa  kabaya  Iyan,  ishan  o  Kiya- 
aduna  Niyan  rukano  a  miyakapo- 
on  ko  Moriyatao  o  pagtao  a  sala- 
kao. 

134.  Mata-an!  A  so  diyandi 
kano  na  Phakatalingoma  dun: 
di  niyo  dun  kapalagoyan. 


135.  Tharowangka  (Ya  Muham¬ 
mad):  Hai  pagtao  Akun!  Nggalubuk 
kano  sa  sadun  sa  kapasang  iyo:  Ka 
Mata-an!  A  sakun  na  punggalbuk  ako 
mambo:  Na  katokawan  niyo  bo  o 
antawa-a  i  khabaloi  a  ruk  iyan  so 
Mababantog  a  Ingud:  Mata-an 
naya!  A  di  Phakasulang  sa  Maliwa- 
nag  so  da  Pamaginontolan. 


136.  Na  singgayan  niran  so  Allah 
ko  Inadun  Niyan  a  manga  Purpur- 
an  go  manga  Ayam,  sa  kipantag: 
Na  Pitharo  iran:  A  giyaya  na  bagi- 
yan  o  Allah  si-i  ko  tugo  iran  a 
kabokhag:  Go  giyaya  na  bagiyan  o 
Ipuphamanakoto  ami!  Na  so  miya- 
baloi  a  bagiyan  o  Ipuphamanakoto 
iran  na  di  ipuraot  ko  Allah,  na  so 
miyabaloi  a  bagiyan  o  Allah  na 
ipuraot  ko  Ipuphamanakoto  iran! 
Mikharatarata  so  Ipukhokom  iran! 


137.  Na  lagid  aya  a  Kiyapharasi 
Niyan  ko  madakul  ko  manga  Pana- 
nakoto,  ko  Kapumbonowa  ko  man¬ 
ga  Wata  iran  o  Ipuphamanakoto 
iran,  ka-aniran  siran  Mabinasa,  go 
a  niran  siran  karimboti  ko  Agama 
iran.  na  opama  ka  kabaya  o  Allah, 
na  di  ran  noto  Manggolaola:  Na 
Botawaningka  siran  a  go  so  gi-i 
ran  Mbaba-asun  a  Kabokhag. 

138.  Na  Pitharo  iran:  A  giya 
manga  Ayam  ai  go  giya  Purpuran 
na-i  na  ini  sapar,  da-a  Phakakan 
non  a  inonta  so  kabaya  ami-si-i  ko 
tugo  iran  a  Kabokhaggo  manga 
Ayam  a  ini  sapar  so  karorani  ko 
manga  likod  iyan,  go  manga  Ayam 
a  di  ran  non  Pagalowin  so  ngaran  o 
Allah;-  a  Ipuphangangkobon:  Mba- 
dalan  Niyan  siran  ndun  ko  Ipu- 
phangangkob  iran  non. 


139.  Go  Pitharo  iran:  A  so  Ma- 
tatago  ko  manga  tiyan  a  ungkai  a 
manga  Ayam  na  kabisa  o  manga 
Mama  rukutano,  na  Kiyaram  ko 
manga  Karoma  tano;  na  amai  ka 
mabaloi  a  Ma-atai,  na  tompotom- 
pok  siran  non,  Mbadalan  Niyan 
siran  ko  ini  ropa  iran  (a  Kabokhag  : 
Mata-an!  A  Sukaniyan  na  Maon- 
gangun,  a  Mata-o. 


140.  Sabunar  a  miyalogi  so  siran 
a  Piyamono  iran  so  manga  Wata 
iran,  sa  Kalalalongan,  kuna  a  ba 
Kata-o,  go  Kiyaram  iran  so  Pagu- 
pur  kiran  o  Allah,  a  ini  angkob  ko 
Allah.  Sabunar  a  Miyadadag  siran 
go  da  siran  makakudug  sa  Ontol. 


141.  Na  Sukaniyan  so  (Allah  a) 
Miyadun  ko  manga  Sapad,  a  gi-i 
Mitha-ata-ar,  go  di  Miputha-ata- 
ar,  go  so  Qormah  go  so  Purpuran, 
a  mbidabida  a  Kapukhana-on:  Go 
Zayton,  go  so  Dalima  a  Makapush- 
asaropa-i,  go  di  makapushasaropa-i: 
Kang-kano  ko  Onga  niyan  igira-a 

Miyonga,  go  tonaya  niyo  so  Zakat 
iyan  ko  Alongan  a  Kapuragonaon; 
go  di  kano  Puthabowakar:  Ka 
Mata-an!  A  Sukaniyan  na  di  Niyan 
Khabaya-an  so  manga  Tabowakar. 


142.  Go  (Inadun  Niyan)  so  saba- 
ad  ko  manga  Ayam  a  Pukharora- 
nan  go  di  Kharoranan:  Kangkano 
ko  Pagupur  rukano  o  Allah,  go  di 
niyo  kliuduga  so  manga  okit  o  Shai¬ 
tan:  Mata-an!  A  sukaniyan  na  rido- 
wai  niyo  a  Mapayag. 


143.  Walo  anggaganapa:  Si-i  ko 
Bilibili  a  dowa,  go  si-i  ko  Kambing 
a  dowa;  Tharowangka:  A  ba  so 
dowa  Mama  i  ini  sapar  iyan,  anta- 
wa-a  so  dowa  Babai,  antawa-a  so 
Miyarangkom  sukaniyan  o  manga 
tiyan  o  dowa  Babai?  Panothola  niyo 
Rakun  si-i  ko  Kata-o,  o  sukano  na 
manga  Bunar: 


144.  Go  si-i  ko  Onta  a  dowa,  go 
si-i  ko  Sapi  a  dowa;  Tharowangka: 
A  ba  so  dowa  Mama  i  ini  sapar 
Iyan,  antawa-a  so  dowa  Babai,  an¬ 
tawa-a  so  Miyarangkom  sukaniyan 
o  manga  tiyan  o  manga  Babai?- 
Antawa-a  ba  kano  khipakadadarpa 
gowani  a  Isogo  rukano  aya  o  Allah? 
Na  ba-adun  a  lawan  a  Darowaka  ko 
tao  a  Inangkob  iyan  so  Allah  sa 
Kabokhag,  ka-an  niyan  Madadag 
so  manga  Manosiya  sa  kuna  a  ba 
Kata-o?  Mata-an!  A  so  Allah  na  di 
Niyan  Punggonana-on  so  pagtao  a 
da  Pamaginontolan. 


eS  C)\ 

145.  Tharowangka  (Ya  Muham¬ 
mad):  A  da-a  Khato-on  Koko  ini 
Ilaham  Rakun  a  ini  sapar  ko  khan  a 
kakan  niyan  non,  inonta  o  mabaloi 
a  Miyatai,  o  di  na  rogo  a  tomiyoga, 
o  di  na  Sapo  o  Baboi,-  ka  Mata-an! 
A  sukaniyan  na  marshik-  o  di  na 
Kandarowaka,  a  ini  Panambai  oto 
ko  salakao  ko  Allah.  Na  sa  dun  sa 
kasungutan,  a  kuna  a  ba  Darowaka, 
go  di  Malawani,-  na  Mata-an!  A  so 
Kadnan  Ka  na  Manapi,  a  Makali- 
mo-on. 

146.  Na  Kiyaram  Ami  ko  sir  an  a 
manga  Yahodi  so  oman  i  adun  a 
kanoko  niyan,  go  so  Sapi  go  so 
Kambing,  na  Kiyaram  Ami  kiran 
so  manga  sibo  a  dowa  oto,  inonta 
so  ka-a  awidan  o  manga  likod  a 
dowa  oto,  o  di  na  so  manga  tinai, 
o  di  na  so  minilo-ok  ko  tolan:  Giyo- 
to  man  i  ini  badal  Ami  kiran  sabap 
ko  Kiyandarowaka  iran:  Na  Mata- 
an!  a  Sukami  i  titho  a  manga  Bunar. 

147.  Na  Opakambokhaga  Ka 
iran,  na  Tharowangka:  A  so  Kad¬ 
nan  niyo  i  Khiruk  ko  Limo  a  Rang- 
kom;  go  da-a  Phakarun  ko  siksa 
Iyan  ko  pagtao  a  manga  rarata  i 
Ongar. 

148.  Putharo-on  o  siran  a  Miya- 
manakoto:  A  opama  ka  kabaya  o 
Allah,  na  di  kami  Makapanakoto, 
go  di  Makapanakoto  so  manga  lo- 
kus  ami;  go  da-a  Misapar  ami  a 
maito  bo.  Lagid  oto  a  Kiyapakam- 

bokhaga  o  siran  a  Miya-ona  an 
niran  (ko  manga  Sogo),  taman  sa 
Kiyata-aman  niran  so  siksa  Ami. 
Tharowangka:  A  ba-adun  a  shisi-i 
rukano  a  Kata-o?  Na  guma-on  niyo 
Rukami  oto.  Da-a  Phagonotan  niyo 
a  rowar  ko  arangan:  Ka  ba  kano 
dun  gi-i  Pangusar. 


149.  Tharowangka:  Na  ruk  o  Al¬ 
lah  so  Karina  a  Tarotop:  Na  o 
kabaya  lyan,  na  Mata-an  a  Khatoro 
kano  Niyan  langon. 


150.  Tharowangka:  A  Pakadar- 
pa-a  niyo  i  manga  saksi  iyo  a  siran 
so  Pushaksi-an  niran  a  Mata-an!  A 


so  Allah  na  Kiyaram  lyan  naya.  Na 
o  shaksi-i  ran,  na  dingka  siran  mba- 
bida  a  kashaksi:  Go  Dingka  Pago- 
noti  so  manga  kabaya  o  siran  a 
Piyakambokhag  iran  so  manga 
Ayat  Ami,  go  siran  na  di  ran  Papar- 
atiyaya-an  so  Akhirat:  A  siran  na  so 
Kadnan  niran  na  Phurimbangun 
niran. 


151.  Tharowangka:  A  songkano 
si-i,  ka  Batiya-angko  so  Kiyaram 
rukano  o  Kadnan  niyo:  Di  niyo 
Phanakoton  (so  Allah)  sa  maito 
bo;  go  (Phiyapiya  i  niyo)  so  Mbala 
a  lokus  sa  tanto  a  Kaphiyapiya;  go 
di  niyo  Mbonowa  so  manga  Wata 
iyo  sa  po-on  ko  Kamiskin;-  ka  Su- 
kami  i  Puphagupur  rukano  a  go  so 
siran;-  go  di  kano  pagobai  ko  man¬ 
ga  pakasisingai,  so  Mapapayagon 
go  so  Misosolun;  go  di  niyo  Mbo- 

nowa  so  Baraniyawa,  a  so  ini  sapar 
o  Allah,  inonta  o  si-i  ko  Kabunar: 
Giyoto  man  na  ini  Sogo  Iyan  ruka- 
no  to,  ka-a  niyo  Sabota. 


152.  Go  di  niyo  pagobaya  so 
tamok  o  ilo,  inonta  o  so  kapiya 
niyan,  taman  sa  iraot  ko  kakhasad 
iyan;  go  tarotopa  niyo  so  kapagasad 
go  so  Kathimbang  si-i  ko  Kaontol;- 
da-a  Iphaliyogat  Ami  ko  Baraniya¬ 
wa,  a  inonta  so  Khagaos  iyan;-  na 
igira-a  Putharo  kano,  na  Paginon- 
tolan  kano,  apiya  si-i  ko  Tonganai 
(niyo);  go  so  diyandi  o  Allah  na 
Tomanun  niyo:  Giyoto  man  i  Kini- 
sogo-on  Niyan  rukano  ron,  ka-an 
niyo  Katanodi. 


153.  Na  Mata-an!  A  giyaya  i 
lalan  Nakun,  a  Maka-o  ontol:  Na 
kuduga  niyo  Sukaniyan:  Go  di  niyo 
khuduga  so  manga  pud  a  lalan:  Ka 
mabulag  kano  niyan  ko  lalan  Ni¬ 
yan:  Giyoto  man  i  Kinisogo-on  Ni¬ 
yan  rukano  ron,  ka-angkano 
Makapananggila. 


154.  Oriyan  niyan  na  ini  bugai 
Ami  ko  Musa  so  Kitab,  a  Tarotop 
ko  Miphiyapiya,  go  osayan  ko  lan- 
gowan  taman,-  go  Torowan  go 
Limo,  ka-an  niran  Maparatiyaya 
so  Kiputho-ona  an  iran)  ko  Kad- 
nan  niran. 


155.  Na  giyangkaya  (Qur-an)  na 
Kitab  a  Initoron  Ami  Sukaniyan  a 
Piyakandakulan  sa  M apiya:  Na 


Al-An’Ain-6 


Part  8 


A 


Onoti  niyo  Sukaniyan,  go  Panang- 
gila  kano,  ka-angkano  Mipangali- 
mo: 


156.  Ka  o  ba  niyo  Matharo:  A 
aya  bo  a  Tiyoronan  ko  Kitab  na  so 
dowa  pagtao  ko  Miya-ona  an 
Nami,  na  Mata-an  a  Miyabaloi 
kami  a  titho  a  di  Somasabot  ko 
Kapuphangadi  iran; 


157.  O  di  na  o  ba  niyo  Matharo: 
i  opama  ka  mata-an  a  sukami  na  sii 
rukami  initoron  so  kitab,  na  khabaloi 
kami  dun  a  lubi  a  Miyatoro  a  di  siran. 
Na  Sabunar  a  adun  a  Miyakaoma  ru- 
kano  a  Karina  a  pho-on  ko  Kadnan 
niyo,-  go  Torowan  go  Limo:  Na  ba- 
adun  a  lawan  a  Darowaka  ko  tao  a 
Piyakambokhag  iyan  so  manga 
Ayat  o  Allah,  go  tiyalikhodan  niyan 
noto?  Imbalas  Ami  dun  ko  siran 
noto  a  Puphamanalikhod  ko  manga 
Ayat  Ami,  so  Marata  a  siksa,  sabap 
ko  Kiyatalikhod  iran. 


158.  Ba-adun  a  punaya-on  niran 
a  rowar  ko  kapakatalingoma  kiran  o 
manga  Malaikat  odi  na  so  kapaka¬ 
talingoma  o  kadnan  ka  (Ya 
Mohammad  sg|)  odi  na  so  kapakata¬ 
lingoma  o  sabaad  ko  manga  tanda  o 
Kadnan  ka.  Si-i  ko  alongan  a  kapa¬ 
katalingoma  o  saba-ad  ko  manga 
Tanda  o  kadnan  ka,  Na  di  Makang- 
gai  a  gona  ko  ginawa  so  Paratiyaya 
niyan,  o  da  Paratiyaya  sa  Paganai,  o 

di  na  danggalubuk  ko  Paratiyaya 
niyan  sa  Mapiya.  Tharowangka:  A 
nayao  kano:  Ka  Mata-an!  A  Sukami 
na  nomanayao  kami  (mambo). 


159.  Mata-an!  A  so  siran  a  Mis- 
hisibaya  ko  Agama  iran  go  Mithi- 
tinduga,  na  da-a  labot  Ka  kiran  a 
maito  bo:  Ka  so  khasowa  iran  na  si- 
i  bo  (Phakandod  ko  Allah:  Oriyan 
niyan  na  Phanotholun  Niyan  kiran 
so  Pinggolaola  iran. 


160.  Sa  tao  a  Mitalingoma  niyan 
so  Mapiya,  na  adun  a  bagiyan  niyan 
a  sapolo  a  manga  lagid  iyan  (a 
manga  pipiya);  Go  sa  ta  o  a  Mita¬ 
lingoma  niyan  so  marata,  na  da-a 
imbalas  on  a  rowar  ko  lagid  iyan:  Sa 
di  siran  Kasalimbotan. 


161.  Tharowangka  (Ya  Muham¬ 
mad):  A  Mata-an!  A  Sakun  na 
Tiyoro  Ako  o  Kadnan  Ko  ko  lalan 
a  Maka-o  ontol,-  a  okit  a  Makaso- 
sogat,-  a  okit  o  Ibrahim  a  Maka-o 
ontol,  go  kuna  a  ba  Miyabaloi  a 
pud  ko  manga  Pananakoto. 


162.  Tharowangka:  A  Mata-an!  a 
so  Sambayang  Akun  go  so  Simba 
Ko,  go  so  Kaoyagoyag  Akun  go  so 
Kapatai  Akun,  na  ruk  o  Allah,  a 
Kadnan  o  manga  Ka-adun: 


163.  Da  -a  Sakotowa  Iyan:  Na 
giyaya  i  ini  Sogo  Rakun,  go  Sakun 

(ko  Allah). 


164.  Tharowangka:  Ba-adun  a 
salakao  ko  Allah  a  Pumbabanogun 
Ko  a  Kadnan,  a  Sukaniyan  i  Kad- 
nan  o  langowan  taman?  Na  da-a 
khasokat  o  oman  i  ginawa  (a  dosa) 
a  ba-on  ndi  Puthagorar:  Go  di  kha- 
awidan  o  ma-awid  so  awid  o  pud 
iyan.  Oriyan  niyan  na  so  bo  so 
Kadnan  niyo  i  Khandodan  niyo: 
Na  Phanotholun  Niyan  rukano  so 
nganin  a  sukano  na  di  niyo  to  Pha- 
gayonayonan. 

165.  Go  Sukaniyan  so  Miyadun 
rukano  a  manga  Khalifah  ko  Lopa: 
Go  Piyakaombao  Niyan  so  saba-ad 
rukano,  ko  Kaporowan  o  saba-ad 
sa  manga  Daradat:  Ka  thupungan 
kano  Niyan  ko  ini  bugai  Niyan 
rukano:  Mata-an!  A  so  Kadnan 
Ka  na  Maga-an  i  Kandadanug:  Go 
Mata-an!  A  Sukaniyan  na  titho  a 
Manapi,  a  Makalimo-on. 


Surah  Al-A’raf-7 


Si-i  ko  ngaran  o  Allah,  a  Masa- 
linggagao,  a  Makalimo-on. 

1.  Alif,  Lam,  Mim,  Sad.  So  Allah 
i  Mata-o  ko  Paka-a  antapan  Niyan 
non. 


2.  (Giya-ungkaya  a  Qur-an)  na 
Kitab  a  Initoron  Ruka  (Ya  Muham- 

mad),-  na  di  aya  nggagutun  a  Rarub 
Ka,-  ka-an  Ka  Mipamaka-iktiyar 
go  Pananadum  a  ruk  o  Miyamara- 
tiyaya. 


3.  Onoti  niyo  so  (Qur-an  a)  In- 
itoron  rukano  a  pho-on  ko  Kadnan 
niyo,  na  di  niyo  Pagonoti,  so  sala- 
kao  rukaniyan  a  manga  Panarigan, 
miyaka-ito  ito  a  kapuphakatadum 
iyo. 


4.  Na  madakul  a  Ingud  a  binina- 
sa  Mi,  a  miyakaoma-on  so  siksa 
Ami  ko  Kagagawi-i,  o  di  na  siran 
na  Khitotorogun  siran  ko  Kaotho  o 
Alongan. 


5.  Na  da-a  miyabaloi  a  daowa 
iran  gowani  ko  makaoma  kiran  so 
siksa  Ami,  a  rowar  sa  Kiyatharowa 
iran:  Sa  Mata-an!  A  sukami  na 
miyabaloi  kami  a  manga  Darowa- 
ka. 


6.  Na  Mata-an  a  pagisha-an 
Nami  dun  so  manga  tao  a  Siyogo- 
wan  siran,  go  pagisha-an  Nami  dun 
so  manga  Sogo. 


7.  Na  Mata-an  a  Phanotholun 
Nami  kiran  ndun  (so  Pinggolaola 
iran)  si-i  ko  Kata-o,  go  kuna  a  ba 
Kami  di  Makadadarpa. 


8.  Na  so  Kathimbang  sa  Alongan 
noto  na  Ontol:  Na  sa  dun  sa  Maka- 
punud  so  manga  Timbang  iyan,  na 
siran  man  na  siran  i  Phamakasulang 
sa  Maliwanag:. 

9.  Na  sa  dun  sa  Makakhap  so 
manga  Timbang  iyan,  na  siran  man 
so  liyogi  ran  so  manga  ginawa  iran, 
sabap  ko  Kiya-ongkira  iran  ko 
manga  Ay  at  ami. 


10.  Na  Sabunsabunar  a  Piyaka- 
khapa-ar  Ami  sukano  ko  Lopa,  go 
singgayan  Nami  sukano  ro-o  sa 
manga  Kaoyagan:  Na  miyakaito 
ito  a  Kapuphanalamat  iyo! 


11.  Go  Sabunsabunar  a  Inadun 
Ami  sukano,  oriyan  niyan  na  Pirn- 
bontalan  Nami  sukano;  oriyan  ni¬ 
yan  na  Pitharo  Ami  ko  manga 
Malaikat:  A  Pangalimbaba-an  kano 
ko  Adam,  na  Miyangalimbaba-an 
siran;  inonta  so  Iblis;  ka  da  mapud 
ko  Miyamangalimbaba-an. 


12.  Pitharo  (o  Allah):  A  antona-a 
i  miyakarun  ruka  sa  dangka  Kapan- 
galimbaba-an  sa  ko  Sogo-on  Nakun 
suka?  Pitharo  (o  Iblis):  A  sakun  i 
tomo  a  di  so  Adam:  Ka  Inadun 
Akongka  a  pho-on  sa  Apoi,  na  In¬ 
adun  Ka  Sukaniyan  a  pho-on  sa 
Lipao. 


13.  Pitharo  (o  Allah):  A  Panokha 
ka  dingka  dait:  I  ba  ka  si-i  di  Pu- 
maratabat:  Na  Awa  ka,  ka  Mata- 
an!  A  ska  na  pud  ko  Miyamakaito. 


14.  Pitharo  (o  Iblis):  A  bugi 
Akongka  sa  ta-alik  taman  ko  Alon- 
gan  a  Kaoyaga  kiran. 

15.  Pitharo  (o  Allah):  A  Mata-an! 
A  suka  na  pud  ko  piyangabubugan 
sa  ta-alik. 


16.  Pitharo  (o  iblis):  Na  sabap  ko 
Kiyaba  oyangka  rakun  a  dadag,  na 
Mata-an  a  Bukunangko  siran  ndun 
sa  ayan  ko  lalan  Ka  a  Maka-o 
ontol: 


17.  Oriyan  niyan  na  Mata-an  a 
Songowangko  siran  ndun  si-i  ko 
kasasangoran  niran  go  si-i  ko  Tali- 
khodan  niran,  go  si-i  ko  manga 
Kawanan  niran  go  si-i  ko  manga 
Diyowang  iran:  Na  dingka  Mato- 
on  so  kadakulan  kiran,  o  ba  Pana- 
nalamat. 


18.  Pitharo  (o  Allah):  A  awa  ka 
pho-on  rukaniyan  (a  Sorga),  a 
Papa-awingun,  a  ini  bowang.  Na 
Mata-an  a  sa  dun  sa  Monot  ruka 
kiran,-  na  Mata-an  a  ipuno  Akun 
sukano  dun  ko  Naraka  Jahannam 
langon. 


19.  Na  (Pitharo  o  Allah  a:)  Hai 
Adam!  Babalingka  Suka  go  si  Kar- 
omangka  ko  Sorga,  na  Kangkano 
sa  sadun  sa  kabaya  Iyo  a  dowa:  Na 
di  Kano  Pagobai  sangka-i  a  Kayo, 
ka  mbaloi  kano  a  pud  ko  manga 
Darowaka. 


20.  Na  Piyangonsi  siran  o  Shai¬ 
tan,  ka-a  niyan  kiran  kasawa-i  so 
idadalong  kiran  ko  Kaya-an  Niran: 
Go  Pitharo  iyan:  A  da-a  kinisaparun 

Rukano  o  Kadnan  niyo  sangka-i  a 
Kayo,  a  rowar  sa  o  ba  Kano  maba- 
loi  a  dowa  a  Malaikat,  o  di  na 
mabaloi  Kano  a  pud  ko  Phangaka- 
kakal  (ko  sorga). 


21.  Na  Mishapa  Kiran:  Sa  Mata- 
an!  A  sakun  na  pud  dun  ko  Pupha- 
mangoyao  Rukano  sa  Mapiya. 


22.  Na  minibaba  iyan  siran  sabap 
ko  ikmat:  Na  kagiya  a  Kata-aman 
Niran  so  Kayo,  na  kiyasawa-an  Kir¬ 
an  so  kaya-an  Niran  a  dowa,  na  ay  a 
miyata-ad  iran  na  giya  di-i  ran  ka- 
panangkir  ko  ra-on  sa  Sorga  (a 
Pinditar  Iran  .  Na  Tiyawag  Siran  o 
Kadnan  niran:  Ba  Ko  Rukano  da 
saparun  angkanan  a  Kayo,  go  ba 
Ko  Rukano  da  Tharowa:  A  Mata- 
an!  A  so  Shaitan  na  ridowai  Niyo  a 
Mapayag? 


23.  Pitharo  Iran:  Kadnan  Nami! 
Miyadorat  Ami  a  Ginawa  Mi:  Na  o 
di  Kamingka  Napi-i  go  ka  Mingka 
di  Kalimo-on,  na  Mata-an  a  khaba- 
loi  Kami  dun  a  pud  ko  Miyangalo- 
logi. 


24.  Pitharo  (o  Allah):  A  tupad 
Kano,  sa  so  saba-ad  Rukano  na 
ridowai  o  saba-ad;  go  adun  a  ruk 
Iyo  ko  Lopa  a  Kaputhakna-an  go 
Kaoyagan,-  taman  ko  wakto  (o  Ka- 
patai). 

25.  Pitharo  Iyan  (pun):  A  Ron 
kano  Khaoyag,  go  Ron  Kano  Pha- 
matai,  go  Ron  Kano  Phakagumawa. 

26.  H  ai  manga  Moriyatao  o 
Adam!  Sabunar  a  Tiyoronan  Ami 
Sukano  sa  nditarun  a  Puphakarund- 
ing  ko  Kaya-an  Niyo,  go  Ikataid. 
Na  so  nditarun  a  Kapananggila,-  na 
giyoto  i  tomo.  Giyoto  man  na  pud 
ko  manga  Tanda  o  Allah,  ka-an 
siran  Puphakatadum! 

27.  Hai  manga  Moriyatao  o 
Adam!  Di  Kano  Phakidadag  ko 
Shaitan,  lagid  o  Kiyapaka-awa-a 
niyan  ko  dowa  a  Lokus  iyo  pho-on 
ko  Sorga,  a  Phulukasun  niyan  Kir- 
an  so  nditarun  niyan:  Ka-an  niyan 
kiran  Mapaki-ilai  so  Kaya-an  Nir- 
an:  Mata-an!  A  sukaniyan  na  Pu- 
khailai  Kano  niyan  sukaniyan  a  go 
so  manga  pagtao  niyan  sa  di  niyo 
siran  khailai:  Mata-an  a  sukami  na 
biyaloi  ami  so  manga  shaitan  a  manga 
Panarigan  o  siran  a  di  Mapapara- 
tiyaya. 


28.  Go  igira-a  Minggolaola  siran 
sa  Pakasisingai,  na  Tharo-on  niran: 
A  Miyato-on  nami  saya  so  manga 
Lokus  ami;  go  so  Allah  na  ini  Sogo 
Iyan  rukami  aya:  Tharowangka:  A 
Mata-an!  A  so  Allah  na  di  Niyan 
Ishogo  so  Piyamakasisingai:  Ino 
niyo  Pakiputharo-on  ko  Allah  so 
da-a  Kata-o  niyo  ron? 


29.  Tharowangka  (Ya  Muham¬ 
mad):  A  ini  Sogo  Rakun  o  Kadnan 
Ko  so  Kaontol;  go  bantakun  niyo 
so  manga  Hadap  iyo  (ko  Allah  si-i 
ko  oman  i  Kashambayang,  go  Sho- 

wasowata  niyo  Sukaniyan,  sa  Bobo- 
nayona  niyo  Ron  so  okit  ko  Kapa- 
gintao:  Lagid  o  kiyapho-oni  Niyan 
rukano  (Madun),  a  Kaphakakasoi 
niyo. 


30.  So  salompok  na  Tiyoro  Iyan: 
Go  so  salompok  na  Miyatangkud 
kiran  so  Kadadag;  Mata-an!  A  siran 
na  kinowa  iran  so  manga  Shaitan  a 
manga  Panarigan,  a  salakao  ko  Al¬ 
lah,  aya  arangan  niran  na  Mata-an! 
A  siran  i  Khipaka-o  Ontol, 


31.  Hai  manga  Moriyatao  o 
Adam!  Solota  niyo  so  Mapiya  ko 
nditarun  niyo  ko  oman  i  wakto  a 
Kapushambayang:  Go  Kangkano 
go  Inom  kano:  Go  di  kano  Phano- 
bra,  Mata-an!  A  Sukaniyan  na  di 
Niyan  khabaya-an  so  Puphamano- 
bra. 


32.  Tharowangka:  Antawa-a  i 
somiyapar  ko  (Kanditara  ko  Para- 
hiyasan  o  Allah,  a  so  Inadun  Niyan 
a  ruk  o  manga  Oripun  Niyan,  go  so 
manga  pipiya  ko  Pagupur?  Tharo¬ 
wangka:  A  giyaya  na  ruk  o  siran  a 
Miyamaratiyaya  si-i  ko  Kaoya- 
goyag  ko  Doniya,  kabisa  iran  ko 
Alongan  a  Qiyamah.  Lagid  aya  a 
Kapuphagosaya  Mi  ko  manga  Ayat 
ko  pagtao  a  manga  Tata-o. 


33.  Tharowangka:  A  aya  bo  a  ini 
Sapar  o  Kadnan  Ko  na  so  Piyama- 
kasisingai,  so  Mapayagon  go  so 
Masolun;  go  so  Dosa  go  so  Kapan- 

garasi  sa  di  Ontol;  go  so  Kipusha- 
koton  niyo  ko  Allah,  ko  da-a  In- 
itoron  Niyan  non  a  katantowan;  go 
so  gi-i  niyo  Kapakitharo-on  ko  Al¬ 
lah  ko  da-a  Katao  niyo  ron. 


34.  Na  oman  i  pagtao  na  adun  a 
diyandi  iyan  ko  kakhabinasa  iran): 
na  a  pabila  a  makaoma  so  diyandi 
kiran,  na  di  ran  misundod  sa  isa  ka 
oras,  go  di  ran  makutung. 

35.  Hai  manga  Moriyatao  o 
Adam!  Amai  ka  Makatalingoma  ru- 
kano  so  manga  Sogo  a  pud  rukano, 
a  Puphamanotholun  Niran  rukano 
so  manga  Ayat  Akun,-  na  sa  dun  sa 
Mananggila  go  Phiyapiya,-  na  da-a 
Pangandam  iran,  go  di  siran  Ma- 
kamboko  (ko  Alongan  a  Maori}. 


36.  Na  so  siran  a  Piyakambokhag 
iran  so  manga  Ayat  Ami  go  Pimar- 
atabatan  niran,-  na  siran  man  i 
manga  tao  ko  Naraka,  sa  ron  siran 
non  ndun  Makakakal. 


37.  Na  ba-adun  a  lawan  a  Dar- 
owaka  ko  tao  a  inangkob  iyan  so 
Allah  sa  Kabokhag,  o  di  na  Piya¬ 
kambokhag  iyan  so  manga  Ayat 
Iyan?  Siran  man  na  ipuraot  kiran 
so  kipantag  iran  ko  Kitab:  Taman 
sa  a  pabila  makaoma  kiran  so  man¬ 
ga  Sogo  Ami  a  khowa  ko  manga 
Niyawa  iran,  sa  Tharo-on  niran: 
Anda  dun  so  Piyanongganoi  niyo  a 
salakao  ko  Allah?  Na  Isumbag  iran: 
A  miya-ilang  siran  rukami,  na  shak- 

si-an  niran  so  manga  ginawa  iran,  sa 
Mata-an!  A  siran  na  miyabaloi  siran 
a  da  Pamaratiyaya. 


38.  Tharo-on  (o  Allah):  Solud 
kano  a  rakhus  o  manga  pagtao  a 
andang  a  miya-ipos  ko  Miya-ona  an 
niyo-  a  manga  Jinn  a  go  manga 
Manosiya,-  ko  Naraka.  Oman  i  m  a  - 
kasolud  a  pagtao  na  Ipamaninta 
iyan  so  pud  iyan,  taman  sa  amai 
ka  Makapuraraota  siran  ro-o  lan- 
gon,  na  Tharo-on  o  Miya-ori  kiran 
sa  Makapantag  ko  Miya-ona  kiran: 
A  Kadnan  nami!  Siran  naya  i  Dom- 
iyadag  rukami:  Na  Talingomaingka 
siran  sa  siksa  a  takup  ko  Naraka. 
Tharo-on  Niyan:  A  adun  a  ruk  o 
Oman  i  isa  rukano  a  takup  (ko 
siksa)  Ogaid  na  di  niyo  katawan. 


39.  Na  Tharo-on  o  miya-ona  kir¬ 
an  ko  miya-ori  kiran:  A  da-a  Mila- 
lawan  niyo  rukami;  na  ta-ami  niyo 
so  siksa  sabap  ko  Pinggalubuk  iyo 
(a  marata)! 


40.  Mata-an!  A  so  siran  a  Piya- 
kambokhag  iran  so  manga  Ayat 
Ami  go  Pimaratabatan  niran  noto, 
na  di  kiran  kaluka-an  so  manga 
Pinto  o  Langit,  go  di  siran  Makaso- 
lud  ko  Sorga,  taman  sa  di  Makaso- 
lud  so  Onta  ko  puso  o  ragom:  Na 
lagid  aya  a  Imbadal  Ami  ko  manga 
rarata  i  Ongar. 


41.  Adun  a  bagiyan  niran  ko 
Naraka  Jahannam,  a  iga-an  go 

adun  a  Phamangikolob  ko  kaporo- 
wan  niran  (a  Apoi):  Na  lagid  aya  a 
Imbadal  Ami  ko  manga  Darowaka. 

42.  Na  so  Miyamaratiyaya  go 
Pinggalubuk  iran  so  manga  pi- 
piya,-da-a  Iphaliyogat  Ami  ko  Bar- 
aniyawa,  a  inonta  so  khagaga 
niyan,-  na  siran  man  i  manga  tao 
ko  Sorga,  sa  ron  siran  non  ndun 
Makakakal. 


43,  Na  iniliyo  Ami  so  matatago 
ko  manga  rarub  iran  a  dungki;-Puph- 
amangondas  ko  kababa-an  niran  so 
manga  Lawasaig;-  go  Putharo-on 
niran:  So  Podi  na  ruk  o  Allah,  a 
Tomiyoro  rukutano  si-i:  Ka  di  tano 
Matoro,  o  da  tano  Torowa  o  Allah: 
Sabunsabunar  a  Mini-oma  o  manga 
Sogo  o  Kadnan  tano  so  Bunar.  Na 
Itawag  kiran:  A  giyanan  man  so 
Sorga!  A  Piyakikhawali  rukano,  sa- 
bap  ko  Pinggolaola  niyo  (a  Ma- 
piya). 


44.  Na  itawag  o  manga  tao  ko 
Sorga  ko  manga  tao  ko  Naraka:  A 
Sabunar  a  Miyato-on  Nami  so  ini 
diyandi  rukami  o  Kadnan  Nami  a 
Bunar:  Na  ino  Miyato-on  niyo  so 
ini  diyandi  rukano  o  Kadnan  niyo  a 
Bunar?  Tharo-on  niran:  A  owai;  na 
Ipananawag  o  Phananawag  ko  pa- 
gulutan  niran:  A  Mata-an  a  so  Mor- 
ka  o  Allah  na  si-i  ko  manga 
Darowaka:- 


45.  Siran  so  Puphangalang  ko 
lalan  o  Allah  go  Puphuloloba-an 


Al-A’raf-7 


Part  8 


A 


V  wil jtH I 


niran  non  a  kabukhog  iyan:  Go 
siran  na  so  Akhirat  na  o  Ongkirun 
niran. 


46.  Na  ka-alutan  siran  sa  rund- 
ing,  go  adun  a  manga  Mama  ko 
liyawao  o  pagulut  a  makikilala  iran 
so  oman  i  isa  kiran  sabap  ko  manga 
Tanda  iran:  na  Iputhawag  iran  ko 
manga  tao  ko  Sorga:  A  Kalilintad  a 
si-i  Rukano:  Da  siran  non  Makaso- 
lud,  a  siran  na  adun  a  Panginam 
iran  (sa  Kapakasolud  iran  ko  Sor- 

ga). 


47.  Na  igira-a  miyatingur  so 
manga  Kailai  ran  ko  tampar  ko 
manga  tao  ko  Naraka,  na  Tharo- 
on  niran:  Kadnan  nami!  Di  Ka- 
mingka  mbaloya  a  pud  ko  pagtao 
a  manga  Darowaka. 


48.  Go  adun  a  Thawagun  o  man¬ 
ga  tao  ko  pagulut  a  manga  Mama  a 
makikilala  iran  siran  sabap  ko  man¬ 
ga  Tanda  iran,  sa  Tharo-on  niran: 
Ino  Miyakalinding  rukano  so  piya- 
nimo  iyo  (a  manga  Tamok)  go  so 
Kiyapanakabor  iyo? 


49.  Ba  siran  naya  so  Inishapa  iyo 
sa  da-a  Phakasampa-in  kiran  o  Al¬ 
lah  a  Limo?  (Tharo-on  kiran  a:) 
Solud  kano  ko  Sorga:  Da-a  Pangan- 
dam  iyo,  go  da-a  Mimboko  iyo. 


50.  Na  Itawag  o  manga  tao  ko 
Naraka  ko  manga  tao  ko  Sorga: 
Sirayati  kami  niyo  ko  ig  o  di  na  so 

ini  Pagupur  rukano  o  Allah.  1  sum- 
bag  iran:  A  Mata-an!  A  so  Allah  na 
ini  Sapar  Iyan  a  dowaya  ko  da 
Pamaratiyaya;- 


51.  Siran  na  biyaloi  ran  so  Aga- 
ma  iran  aKabimbanan  go  Katum- 
bangan,  go  Miyakalimpang  kiran 
so  Kaoyagoyag  ko  Doniya.  Na  sa 
Alongan  nai  na  Phakalipatan  Nami 
siran,  lagid  o  Kiyapakalipati  ran  ko 
kitumo  ko  Alongan  niran  na  go 
so  Kiyasangka-a  iran  ko  manga 
Ay  at  Ami. 


52.  Na  Sabunsabunar  a  bigan 
Nami  siran  sa  Kitab,  a  Piyagosai 
Ami  Sukaniyan  si-i  ko  Kata-o,-a 
Torowan  a  go  Limo  ko  Pagtao  a 
M  apaparatiy  aya. 


53.  Ba  adun  a  Punaya-on  niran  a 
rowar  ko  pakatana  iyan?  Si-i  ko 
Alongan  a  Makatalingoma  so  paka¬ 
tana  iyan,  na  Matharo  o  siran  a 
Miyamakalipaton  gowani:  A  Sabu- 
nar  a  Mini-oma  o  manga  Sogo  o 
Kadnan  tano  so  Bunar.  Na  ba-adun 
a  manga  Panandigan  tano  ka-an 
tano  iran  Masandig?  O  di  na  batano 
phakakasoya  (ko  Doniya)?  Ka-an 
tano  Makanggalubuk  sa  salakao  ko 
Pinggalubuk  tano.  Sabunar  a  Miya- 
binasa  iran  so  manga  ginawa  iran, 
go  miyakawatan  kiran  so  Piyan- 
gumba-alan  niran  a  Kabokhag. 


54.  Mata-an!  A  aya  Kadnan  niyo 
na  so  Allah,  a  Miyadun  ko  manga 

Langit  a  go  so  Lopa  sa  Miyakanum 
Alongan,  oriyan  niyan  na  mithakna 
ko  Aras:  Ipundalong  Iyan  so  Gaga- 
wi-i  ko  Daondao,  na  Puphakiton- 
dog  iyan  non  sa  maga-an:  Go 
(Inadun  Niyan)  so  Alongan,  go  so 
Olan,  go  so  manga  Bito-on,  a  Pao- 
notonot  ko  Sogowan  Niyan.  Tano- 
dan  ka  ruk  Iyan  so  Kiyapangadun 
go  so  Sogowan;  Soti  so  Allah,  a 
Kadnan  o  manga  Ka-adun! 


55,  Panguni  kano  ko  Kadnan 
niyo  sa  kapangalimbaba-an  go  Ma- 
solun:  Mata-an!  A  Sukaniyan  na  di 
Niyan  khabaya-an  so  Puphulala- 
wan. 


56.  Go  di  kano  Phaminasa  ko 
Lopa,  ko  oriyan  o  kiyatanor  iyan, 
go  Panguni  kano  Ron  sa  Makapan- 
tag  sa  kaluk  a  go  Arap:  Mata-an!  A 
so  Limo  o  Allah  na  marani  ko 
Miphipiyapiya. 


57.  Go  Sukaniyan  so  Pumbota- 
wan  ko  manga  ndo  a  Puphamalata 
ko  ona-an  o  Limo  Iyan:  Taman  sa 
igira-a  miyaka-awid  sa  Gabon  a 
Kapupunudan  (sa  Oran),  na  ipama- 
ka-ig  Ami  sukaniyan  ko  Ingud  a 
miyatai  (so  Lopa-on),  na  Pakatoro- 
nun  Nami  ron  so  ig,  na  isabap  Ami 
ron  a  Kapakagumawa  Mi  ko  oman 
i  manga  Onga:  Lagid  aya  man  a 
Kaphakagumawa  Mi  ko  Miyama- 
tai:  Ka-angkajio  Puphakatadum. 

58.  Na  so  Ingud  a  Mapiya,  na 
Puphakagumao  so  Mangunguto-on 
sabap  sa  idin  o  Kadnan  Niyan:  Na 
so  (Ingud  a)  marata,  na  da-a  Pha- 
kagumao  ron  (a  Mangunguto)  in- 
onta  o  kapulogati:  Lagid  aya  a  gi-i 
Ami  kashalinsalina  Magosai  ko 
manga  Tanda  ko  pagtao  a  Manana- 
lamat  (ko  Allah), 


59.  Sabunsabunar  a  Siyogo  Ami 
so  Nuh  ko  pagtao  Niyan,  na  Pitharo 
Iyan:  Hai  pagtao  Akun!  Showa- 
sowata  niyo  so  Allah!  Ka  da-a 
Tohan  niyo  a  salakao  Rukaniyan. 
Mata-an  a  sakun  na  ipukhawan 
akun  sukano  ko  siksa  ko  Alongan  a 
lubi  a  Mala* 


60.  Pitharo  o  manga  Nakoda  ko 
pagtao  Niyan:  A  Mata-an!  A  Pu- 
khailai  ami  Suka  dun  ko  Kadadag  a 
Mapayag. 


61.  Pitharo  o  Nuh:  Hai  pagtao 
Akun!  Da  Rakun  so  Kadadag: 
Ogaid  na  Sakun  na  Sogo  a  pho-on 
ko  Kadnan  o  manga  Ka-adun! 


62.  Ipushampai  Akun  rukano  so 
manga  Sogowan  o  Kadnan  Ko  :  go 
Puphanguthoma-an  Ko  sukano,  g° 
Katawan  Ko  pho-on  ko  Allah  so  di 
niyo  katawan. 


63.  Ino  a  go  kano  Phamumusa 
sa  Kiyapakaoma  rukano  o  undao  a 
pho-on  ko  Kadnan  niyo,  a  Minggo- 
lalan  ko  Mama  a  pud  rukano,  ka- 

angkano  Niyan  Mapaka-iktiyar,-  go 
angkano  Makapananggila,  ka-an- 
gkano  Mipangalimo? 


64.  Na  Piyak  ambokhag  iran,  na 
Siyabut  Ami  Sukaniyan,  go  so  man¬ 
ga  pud  lyan  ko  Kapal:  Na  inulud 
Ami  so  siran  a  Piyakambokhag  iran 
so  manga  Ayat  Ami.  Mata-an!  A 
siran  na  Miyabaloi  siran  a  pagtao  a 
di  Phamakanono! 


65.  Go  (Siyogo  Ami  ko  pagtao  a) 
Ad,  so  Pagari  ran  a  Hud.  Pitharo 
lyan:  Hai  pagtao  Akun!  Showaso- 
wata  niyo  so  Allah!  Ka  da-a  Tohan 
niyo  a  salakao  Rukaniyan.  Tno 
kano  di  Phananggila? 


66.  Pitharo  o  manga  Nakoda  a  so 
da  Pamaratiyaya  ko  pagtao  Niyan: 
A  Mata-an!  A  sukami  na  Pukhailai 
ami  Suka  dun  ko  Kamomondowi! 
Go  Mata-an!  A  sukami  na  Sabunar 
a  arangan  nami  Ruka  na  pud  ko 
manga  Bokhag! 


67.  Pitharo  o  Hud:  Hai  pagtao 
Akun!  Da-a  Kamomondowi  Rakun, 
na  ogaid  na  Sakun  na  Sogo  a  pho- 
on  ko  Kadnan  o  manga  Ka-adun! 


68.  Ipushampai  Akun  rukano  so 
manga  Sogowan  o  Kadnan  Ko:  Go 
Sakun  na  Puphanguthoma  rukano  a 
kasasana-an. 


69.  Ino  a  go  kano  Phamumusa  sa 
Kiyapakaoma  rukano  o  undao  a 

pho-on  ko  Kadnan  niyo  a  Minggo- 
lalan  ko  Mama  a  pud  rukano,  ka- 
angkano  Niyan  Mapaka-iktiyar? 
Na  Tadumi  niyo  gowani  a  balowin 
kano  Niyan  a  manga  Khalifah  ko 
oriyan  o  pagtao  Nuh,  go  Piyakala- 
wan  kano  Niyan  ko  Ka-adun  sa 
Kapanga-ala.  Na  Tadumi  niyo  so 
manga  Limo  o  Allah:  Ka-angkano 
Makasulang  sa  Maliwanag. 


70.  Pitharo  iran:  Ba  aya  Kiyapa- 
katalingomangka  rukami,  na  an  ami 
Masimba  so  Allah  a  Isa  Isa  Suka- 
niyan,  go  an  ami  kaganati  so  Push- 
imba-an  o  manga  lokus  ami?  Na 
Talingoma-an  Ka  rukami  so  Ipu- 
phangangaluk  Ka  rukami,  o  pud 
Ka  ko  manga  Bunar! 


71.  Pitharo  (o  Hud):  A  Sabunar  a 
adun  a  Miyatangkud  rukano  a  pho- 
on  ko  Kadnan  niyo  a  siksa  go  Rar- 
angit:  Ino  kano  Rakun  gi-i  Pakipha- 
wala  Makapantag  ko  manga  ngaran 
a  ini  Pamutho  niyo  ron-sukano  go 
so  manga  lokus  iyo,-  a  da-a  Initoron 
non  o  Allah  a  Katantowan?  Na 
nayao  kano:  Ka  Mata-an!  A  Sakun 
na  pud  iyo,  a  pud  o  Khinanayao. 


72.  Na  Siyabut  Ami  Sukaniyan 
go  so  manga  pud  Iyan,  sabap  ko 
Limo  a  pho-on  Rukami,  na  Tini- 
phad  Ami  so  Kaposan  o  siran  a 
Piyakambokhag  iran  so  manga 
Ayat  Ami  go  di  siran  Mapapara- 
tiyaya. 

73.  Go  (Siyogo  Ami  ko  pagtao  a) 
Samood  so  Pagari  ran  a  Salih. 
Pitharo  Iyan:  Hai  pagtao  Akun! 
Showasowata  niyo  so  Allah;  ka  da- 
a  Tohan  niyo  a  salakao  Rukaniyan. 
Sabunar  a  adun  a  Miyakaoma  ru- 
kano  a  Karina  a  pho-on  ko  Kadnan 
niyo!  Kati-i  so  Onta  o  Allah  a  nana- 
o  niyo:  Na  botawani  niyo  Sukani- 
yan  ko  Kapuphangangan  Niyan  ko 
Lopa  o  Allah,  go  di  niyo  ron  thu- 
mon  so  marata,  ka  Masogat  kano  o 
siksa  a  Malipudus. 

74.  Na  Tadumi  niyo  gowani  a 
balowin  kano  Niyan  a  manga  Kha- 
lifah  ko  oriyan  o  Ad  go  Bigan  kano 
Niyan  sa  Darpa  ko  Lopa:  Gi-i  kano 
Makambabalai  ko  manga  Kapan- 
taran  non  sa  manga  Torogan,  go 
Puphanonggirub  kano  ko  manga 
Palao  sa  manga  Walai;  na  Tadumi 
niyo  so  manga  Limo  o  Allah,  go  di 
kano  Phaminasa  ko  Lopa  a  Mama- 
kakaid  kano. 


N 


75.  Pitharo  o  manga  Nakoda  a 
siran  so  Miyamanakabor  ko  pagtao 
Niyan  ko  siran  a  di  Pakangangani- 
nun-a  Miyamaratiyaya  a  pud  kiran: 
A  ba  niyo  Katawi  a  Mata-an!  A  so 
Salih  na  Siyogo  a  pho-on  ko  Kad¬ 
nan  Niyan?  Pitharo  iran:  A  Mata- 
an!  A  sukami  na  so  ini  Sogo-on  na 
Paparatiyaya-an  Nami  oto. 


76.  Pitharo  o  siran  a  Miyamana¬ 
kabor:  A  Mata-an!  A  sukami  na  so 
Piyaratiyaya  niyo  to  na  Inongkir 
ami. 

77.  Na  Biyono  iran  so  Onta,  go 
Pimaratabatan  niran  so  Sogowan  o 
Kadnan  niran,  go  Pitharo  iran:  A 
hai  Salih!  Talingoma-an  Ka  rukami 
so  Ipuphangangaluk  Ka  rukami,  o 
Suka  na  pud  ko  manga  Sogo! 


78.  Na  Miyadansal  siran  o  Linog, 
na  Kiyapita-an  siran  ko  manga  In- 
gud  iran  a  Miyamangundur! 


79.  Na  inawa-an  Niyan  siran,  go 
Pitharo  Iyan:  Hai  pagtao  Akun! 
Sabunsabunar  a  Minisampai  Akun 
rukano  so  Sogowan  o  Kadnan  Ko: 
Go  Kiyapanguthoma-an  Ko  suka- 
no,  na  ogaid  na  di  niyo  Khabaya-an 
so  Puphamanguthoma! 


80.  Go  (Siyogo  Ami)  so  Lut: 
Gowani  na  Pitharo  Iyan  ko  pagtao 
Niyan:  A  ino  niyo  gi-i  nggolaola-a 
so  Piyakasisingai  a  da-a  ba-on  Min- 
ggolaola  a  Miya-ona  an  niyo  a  isa 
bo  ko  manga  Ka-adun? 


81.  Mata-an!  A  sukano  na  aya 
dun  a  Puphangabaya-an  niyo  na  so 
manga  Mama  a  sambi  o  manga 
Babai:  Kuna,  ka  sukano  na  pagtao 
a  Mimamalawani. 


82.  Na  da-a  ini  sumbagon  o  pag¬ 
tao  Niyan  a  rowar  sa  Kiyatharowa 
iran:  Sa  Paka-awa-a  niyo  siran  ko 
Ingud  iyo:  Ka  Mata-an  siran  a  man¬ 
ga  tao  a  Shosoti! 

83.  Na  Siyabut  Ami  Sukaniyan  a 
go  so  manga  Ta-alokon,  inonta  so 
Karoma  Niyan:  Ka  miyabaloi  a  pud 
ko  Miyamangibagak  (ko  siksa). 


84.  Na  Piyakaoranan  Nami  siran 
sa  Oran  (a  Ator):  Na  Pamimikira- 
nangka  so  Miyambutad  o  kiya-akir- 
an  ko  manga  rarata  i  Ongar! 


85.  Go  (Siyogo  Ami  ko)  pagtao  a 
Madyan  so  Pagari  ran  a  Shu’aib. 
Pitharo  Iyan:  Hai  pagtao  Akun! 
Showasowata  niyo  so  Allah;  ka  da- 
a  Tohan  niyo  a  salakao  Rukaniyan. 
Sabunar  a  adun  a  Miyakaoma  ru- 
kano  a  Karina  a  pho-on  ko  Kadnan 
niyo!  Na  Tarotopa  niyo  so  Kapaga- 
sad  go  so  Kathimbang,  go  di  niyo 
khorangi  ko  manga  Manosiya  so 
nganinganin  niran;  go  di  kano  Pha- 
minasa  ko  Lopa  ko  oriyan  o  Kiya- 
tanor  iyan:  Giyoto  man  i  Mapiya 
rukano,  o  sukano  na  Khipapara- 
tiyaya. 


86.  Go  di  kano  Phamagayan  ko 
oman  i  lalan,  a  Puphangangaluk 
kano,  go  Phangalangan  niyo  ko  la- 
lan  o  Allah  so  Miyaratiyaya  Ruka- 
niyan,  go  Pumbabanogun  niyo  ron 
a  kabukhog  iyan;  go  Tadumi  niyo 
gowani  ko  maito  kano,  na  Piyaka- 
dakul  kano  Niyan.  Na  Pamimikira- 
na  niyo  so  Miyambutad  o  kiya- 
akiran  ko  Miyamaminasa. 


87.  Na  Mata-an  a  adun  a  saba-ad 
rukano  a  Piyaratiyaya  iran  so  ini 

Sogo  Rakun,  go  adun  a  saba-ad  a 
da  iran  Paratiyaya-a,  na  Phantang 
kano  taman  sa  Kokomun  tano  o 
Allah:  Ka  Sukaniyan  i  taralbi  a 
Mapiya  ko  manga  Kokoman. 


88.  Pitharo  o  manga  Nakoda  a  so 
Miyamanakabor  ko  pagtao  Niyan: 
A  Mata-an  a  Phaka-awa-an  nami 
Suka  dun  hai  Shu’aib!  Go  so  Miya- 
maratiyaya  a  pud  Ka  pho-on  ko 
Ingud  ami,  inonta  o  Mata-an  a  ko- 
masoi  Kano  ko  okit  tano.  Pitharo 
Iyan:  A  ti  apiya  di  Ami  kabaya? 


89.  Sabunar  a  kha-angkob  Ami 
so  Allah  sa  kabokhag,  o  kasoi  Kami 
ko  okit  iyo  ko  oriyan  o  masa  a 
kiyalupasa  Rukami  Ron  o  Allah; 
go  di  Rukami  khapakai  i  ba  Kami 
Ron  kasoi  inonta  o  kabaya  o  Allah, 
a  Kadnan  Nami.  Mararangkom  o 
Kadnan  Nami  a  Kata-o  so  lango- 
wan  taman.  So  bo  so  Allah  i  Siyar- 
igan  Nami.  Kadnan  Nami!  Kokoma 
Kamingka  a  go  so  pagtao  Ami  sa 
Ontol,  ka  Suka  i  Taralbi  a  Mapiya 
ko  manga  Kokoman. 


90.  Na  Pitharo  o  manga  Nakoda 
a  so  da  Pamaratiyaya  ko  pagtao 
Niyan:  Ibut  amai  ka  Onotan  niyo 
so  Shu’aib,  na  Mata-an!  A  sukano 
sa  maoto  na  Miyangalologi  dun! 


91.  Na  Miyasogat  siran  o  Linog, 
na  Kiyapita-an  siran  ko  manga  In¬ 
gud  iran  a  Miyamangundur! 

92.  So  siran  a  Piyakambokhag 
iran  so  Shu’aib  na  lagid  o  ba  siran 
ro-o  da  Maadun:  Siran  a  Piyakam¬ 
bokhag  iran  so  Shu'aib,  na  Miyaba- 
loi  siran  a  siran  i  manga  logi! 


93.  Na  Inawa-an  Niyan  siran,  go 
Pitharo  Iyan:  Hai  Pagtao  Akun! 
Sabunsabunar  a  Minisampai  Akun 
rukano  so  manga.  Pakawit  o  Kad- 
nan  Ko:  Go  Piyanguthoma-an  Ko 
sukano,  na  andamanaya  i  Kipum- 
boko-on  Nakun  ko  pagtao  a  da 
Pamaratiyaya! 


94.  Na  da-a  Siyogowan  Nami  a 
Ingud  sa  Nabi,  a  ba  Ami  da  sogatun 
ko  tao  ron  so  Masikot  go  so  Kar- 
omasayan,  ka-an  siran  Makapanga- 
limbaba-an. 


95.  Oriyan  niyan  na  siyambiyan 
Nami  so  butad  a  marata  sa  Mapiya, 
taman  sa  Mithagompiya  siran,  na 
Pitharo  iran:  A  Sabunar  a  Miniso- 
gat  ko  manga  lokus  tano  so  Karo- 
masayan  go  so  Kapakadadaya!  Na 
siniksa  Ami  siran  sa  Minitalumba,  a 
siran  na  di  ran  Mai-inungka. 


96.  Na  opama  ka  Mata-an!  A  so 
tao  ko  manga  Ingud  na  Miyara- 
tiyaya  siran  go  Miyananggila  siran, 
na  Puluka-an  Nami  kiran  ndun  so 
manga  Kapiya-an  a  pho-on  ko  Lan- 
git  a  go  so  Lopa;  na  ogaid  na  kagiya 
a  Piyakambokhag  iran  (so  manga 
Sogo),  na  siniksa  Ami  siran  sabap 
ko  Pinggalubuk  iran  (a  Marata). 

97.  Ba  sasana  so  manga  tao  ko 
manga  Ingud  sa  di  kiran  Makata- 
lingoma  so  siksa  Ami  ko  Gagawi-i  a 
siran  na  Khitotorogun  siran? 


98.  O  di  na  ba  sasana  so  manga 
tao  ko  manga  Ingud  sa  di  kiran 
Makatalingoma  so  siksa  Ami  ko 
Daondao  a  siran  na  Mabibimban 
siran? 


99.  Ba  siran  sasana  (sa  Malupas 
siran)  ko  siksa  o  Allah?-  Da-a  so- 
masana  (sa  Kalupas)  ko  siksa  o 
Allah,  a  rowar  ko  pagtao  a  Miyan- 
galologi! 


100.  Ba  da  Makanggonana-o  ko 
siran  a  Puphamangowali  ko  Lopa 
ko  oriyan  o  (Kiyabinasa  o)  tao  ron, 
a  o  kabaya  Ami,  na  Khisogat  Ami 
kiran  (so  siksa)  sabap  ko  manga 
Dosa  iran,  go  khaparkat  Ami  so 
manga  poso  iran  na  siran  na  di  siran 
Mamakanug? 


101.  Giyoto  man  so  manga  Ingud 
a  Puphanotholun  Nami  Ruka  so 
saba-ad  ko  manga  To-tholan  non: 
Na  Sabunsabunar  a  mini-oma  kiran 
o  manga  Sogo  kiran  so  manga  Rar- 
ayag  a  karina:  Na  da  iran  Para- 
tiyaya-a  so  Piyakambokhag  iran  sa 
Paganai.  Lagid  aya  a  kaputhotopi  o 
Allah  ko  manga  poso  o  da  pamar- 
atiyaya. 


102.  Na  da-a  Miyato-on  Nami  ko 
kadakulan  kiran  a  (Katoman  sa) 

diyandi:  Ka  Mata-an  a  Miyato-on 
Nami  so  kadakulan  kiran  a  da  dun 
Pangongonotan. 


103.  Oriyan  niyan  na  Siyogo  Ami 
ko  kiya-ipos  iran  so  Musa  rakhus  o 
manga  Tanda  Ami  ko  Pir-aon  a  go 
so  manga  Nakoda  ko  pagtao  niyan, 
na  Siyangka  iran  noto:  Na  Pamimi- 
kiranangka  so  miyambutad  o  kiya- 
bolosan  o  Miyamaminasa. 


104.  Na  Pitharo  o  Musa:  Hai  Pir- 
aon!  Mata-an!  A  Sakun  na  Sogo  a 
pho-on  ko  Kadnan  o  manga  Ka- 
adun,- 


105.  Patot  a  da-a  Tharo-ongko 
Makapantag  ko  Allah  a  rowar  ko 
Bunar.  Sabunar  a  adun  a  Minioma 
ko  rukano  a  Marayag  a  Karina  a 
pho-on  ko  Kadnan  niyo:  Na  Pakao- 
notangka  Rakun  so  manga  Moriya- 
tao  o  Israil. 


106.  Pitharo  (o  Pir-aon):  A  o  ba 
adun  a  Mini-omangka  a  Tanda,  na 
Guma-on  Ka,-o  Suka  na  pud  ko 
manga  Bunar. 


107.  Na  ini  ithog  Iyan  so  Badas 
Iyan,  na  sa  maoto  na  Sukaniyan  na 
(Mimbaloi  a)  Nipai,  a  Marayag! 


108.  Go  Tiyonggos  Iyan  a  Lima 
Niyan,  na  sa  maoto  na  Sukaniyan 
na  Lominindao  ko  khibabantai! 

109.  Pitharo  o  manga  Nakoda  ko 
pagtao  o  Pir-aon:  A  Mata-an  na-i! 
A  titho  a  Balik  Mata  a  Mapasang. 


. 


110.  Kabaya  Iyan  a  Mapaka-awa 
kano  Niyan  ko  Lopa  iyo:  Na  anto- 
na-a  i  Iphando  iyo? 


111.  Pitharo  iran  (ko  Pir-aon):  A 
Pakanayawangka  go  si  Pagari  Ni¬ 
yan;  go  Sogowingka  so  manga  In- 
gud  sa  Kalimod  iran- 

112.  Ka-a  niran  ruka  Mapaka- 
song  so  oman  i  Balik  Mata  a  Ma¬ 
pasang. 


113.  Na  Miyakaoma  so  manga 
Balik  Mata  ko  Pir-aon  Na  Pitharo 
iran:  A  Mata-an!  A  adun  a  balas 
rukami  o  mabaloi  kami  a  sukami  i 
Mamakada-ag! 


114.  Pitharo  iyan:  Owai,  go 
Mata-an!  A  sukano  na  pud  dun  ko 
manga  dadashug  (rakun). 


115.  Pitharo  iran:  Hai  Musa!  O 
Suka  i  (Mona)  Mithog,  o  di  na 
sukami  i  (Mona)  Mamangithog? 


116.  Pitharo  Iyan:  A  ithog  kano 
(Mona).  Na  kagiya  Mithog  siran,  na 
miyabalik  iran  so  manga  Mata  o 
manga  Manosiya,  go  Kiyapakalu- 
kan  niran  siran:  Go  Miyakamba-al 
siran  sa  Balik  mata  a  Mala. 


117.  Na  ini  Ilaham  Ami  ko 
Musa:  A  ithogun  Ka  so  Badas  Ka: 

Na  sa  maoto  na  Sukaniyan  na  Liyo- 
lok  Iyan  so  ipuphamagakal  iran! 

118.  Na  Mithakna  so  Bunar.  Na 
miya-ilang  so  Pinggalubuk  iran. 

119.  Na  Miyapugus  siran  ro-o, 
go  Miyamakandod  siran  a  Miyama- 
kaito. 

120.  Na  Miyamangigupha  so 
manga  Balik  Mata  a  Makasosodod 
siran. 

121.  Miyatharo  iran:  a  Piyara- 
tiyaya  Mi  so  Kadnan  o  manga  Ka- 
adun, 

122.  A  Kadnan  o  Musa  a  go  so 
Haroun. 


123.  Pitharo  o  Pir-aon:  A  Piyar- 
atiyaya  niyo  Sukaniyan  ko  da  Akun 
rukano  pun  Kapando-i?  Mata-an!  A 
giya-i  na  titho  a  ikmat  a  ini  ikmat 
iyo  to  sangka-i  a  Ingud  ka-a  niyo 
ron  Mapaka-awa  so  tao  ron:  Na 
katokawan  niyo  bo. 

124.  Mata-an  a  Pakipamotolang- 
ko  dun  so  manga  barokan  niyo  go 
so  manga  ai  niyo  sa  di  makapago- 
nod,  oriyan  niyan  na  Mata-an  a 
Pakisola-akun  sukano  dun  langon. 

125.  Pitharo  Iran:  A  Mata-an!  A 
Sukami,  na  si-i  Kami  bo  ko  Kadnan 
Nami  Phamangundod: 

126.  Na  aya  bo  a  indanug  ka 
Rukami  na  giya  Kiyaparatiyaya 
Ami  ko  manga  Tanda  o  Kadnan 
Nami  ko  Kiyapakaoma  Niyan  Ru- 
kutano!  Kadnan  Nami!  Bugi  ka- 
mingka  sa  Kapantang,  go  Tarima- 
a  Kamingka  a  Khimbabayorantang 
(Ruka)! 

127.  Na  Pitharo  o  manga  Nako- 
da  ko  pagtao  o  Pir-aon:  A  bangka 
mbotawani  so  Musa  a  go  so  pagtao 
Niyan,  ka-an  siran  Makapaminasa 
ko  Lopa,  go  angka  Niyan  kaganati 
a  go  so  manga  Katohanan  ka? 
Pitharo  iyan:  A  Pamono-on  tano 
so  manga  Wata  iran  a  Mama;  na 
lamba-an  tano  so  manga  Babai  kir- 
an;  ka  Mata-an!  A  sukutano  i 
Maka-o  ombao  Kiran  a  Puphaman- 
garasi. 

128.  Pitharo  o  Musa  ko  pagtao 
Niyan:  A  Panguni  kano  sa  Tabang 
ko  Allah,  go  Phantang  kano:  Ka 
Mata-an!  a  so  Lopa  na  ruk  o  Allah, 
Pakiphangowaliyan  Niyan  noto  ko 
tao  a  kabaya  Iyan  ko  manga  Oripun 
Niyan;  na  so  (Mapiya-a)  khabolo- 
san  na  bagiyan  o  Khipanananggila. 

129.  Pitharo  Iran:  A  riyasai  kami, 
ko  Dangka  rukami  pun  Kapakata- 
lingoma,  go  si-i  ko  oriyan  o  Kiya- 
pakatalingomangka  rukami. 
Pitharo  Iyan:  a  Mata-tangkud  a  so 
Kadnan  niyo  na  mbinasa-an  Niyan 
so  ridowai  niyo  go  ishambi  kano 

Niyan  a  manga  Khalifah  ko  Lopa; 
ka-a  Niyan  Mailai  o  antona-ai 
Punggolaola-an  niyo. 

130.  Na  Sabunsabunar  a  ini  siksa 
Ami  ko  pagtao  o  Pir-aon  so  Miya- 
kapira  ragon  (a  laon):  Go  so  Kiya- 
khorang  o  manga  Onga  ka-an  siran 
Mamakatanod. 


131.  Na  igira-a  miyakaoma  kiran 
so  Mapiya,  na  Tharo-on  niran:  A 
ruk  tano  wai-i;  na  o  masogat  siran  a 
marata,  na  isundit  iran  so  sokna  a 
marata  ko  Musa  a  go  so  manga  pud 
Iyan!  Tanodan!  Ka  Mata-an!  A  so 
sokna  iran  a  marata  na  si-i  bo  pho- 
on  ko  Allah,  na  ogaid  na  so  kada- 
kulan  kiran  na  di  ran  katawan! 


132.  Na  Pitharo  iran:  Apiya  an- 
tona-a  i  Khitalingomangka  rukami 
a  Tanda,  a  ipulimpang  Ka  rukami 
oto,  na  di  ami  Suka  dun  Phara- 
tiyaya-an. 


133.  Na  Biyotawanan  Nami  kir¬ 
an  so  Lapai:  Go  so  Tarapan,  go  so 
Koto,  go  so  manga  Babak,  go  so 
Rogo:  A  manga  Tanda  a  Piyama- 
karayag:  Na  ba  siran  ndun  Mimar- 
atabat,-  go  mimbaloi  siran  a  pagtao 
a  manga  Baradosa. 


134.  go  masa  a  kiya  paka  toron  o 
Siksa  ko  Pir-awn  a  go  so  Pagtao 
niyan,  na  Tharo-on  niran:  Hai 
Musa!  Pangunin  Kamingka  ko 
Kadnan  Ka  sabap  ko  ini  diyandi 

Iyan  Ruka:  Ka  Ibut  o  Pokasangka 
rukami  so  siksa,  na  Mata-an  a  Para- 
tiyaya-an  nami  Suka  dun,  go  Mata- 
an  a  Sogo-on  nami  dun  a  Monot 
Ruka  so  manga  Moriyatao  o  Israil. 


135.  na  si-i  ko  masa  a  pakawata- 
nun  o  Allah  kiran  pokasun  so  siksa 
taman  ko  ta-alik  a  siran  na  riya-ot 
iran  Sukaniyan,-  na  sa  maoto  na 
siran  na  Mbarungkas  siran! 


136.  Na  Siniksa  Ami  siran:  Ka 
Inulud  Ami  siran  ko  Ragat,  sabap 
ko  Mata-an!  A  siran  na  Piyakambo- 
khag  iran  so  manga  Tanda  Ami,  go 
miyabaloi  siran  a  da  iran  Inungka-a 
Sukaniyan. 


137.  Na  Piyakipangowaliyan 
Ami  ko  pagtao  a  so  siran  a  di  siran 
Pakanganganinun,  so  manga  Sub- 
angan  o  Lopa  go  so  manga  Sudu- 
pan  Niyan,-  a  so  Piyakathagompiya 
Mi  so  dalum  iyan.  Na  Miyatarotop 
so  Katharo  o  Kadnan  Ka  a  Mapiya 
ko  manga  Moriyatao  o  Israil,  sabap 

ko  Kiyaphantang  iran;  na  Piyowalas 
Ami  so  Miyapa  sad  o  Pir-aon  go 
so  pagtao  niyan,  go  so  Pimbabalai 
ran  a  manga  Poporo. 


138.  Na  Piyakaripag  Ami  so 
manga  Moriyatao  o  Israil  ko  Kalo- 
dan.  Na  Miyatalingoma  iran  a  pag¬ 
tao  a  rurutukan  niran  so  manga 
Barahala  iran.  Pitharo  iran:  Hai 

a  lagid  o  manga  Tohan  niran. 
Pitharo  Iyan:  A  Mata-an!  A  sukano 
na  pagtao  a  da-a  manga  Mulung 
iyo. 


139.  Mata  -an!  A  siran  naya  na 
Miyabinasa  so  okit  iran,-go  Miyai- 
lang  so  Pinggalubuk  iran. 


140.  Pitharo  Iyan:  A  ba-adun  a 
salakao  ko  Allah  a  Pumbabanogun 
Ko  rukano  a  Tohan,  a  Sukaniyan 
na  Piyakalawan  kano  Niyan  ko 
manga  Ka-adun  (ko  masa  niyo)? 


141.  Go  gowani  na  siyabut  Ami 
sukano  ko  pagtao  o  Pir-aon,  a  irar- 
asai  ran  rukano  so  marata  a  siksa, 
ka  Puphamono-on  niran  so  manga 
Wata  iyo  a  Mama  na  Phulamba-an 
niran  so  manga  Babai  rukano:  Na 
matatago  ro-o  man  so  Tiyoba  a 
pho-on  ko  Kadnan  niyo  a  lubi  a 
Mala. 


142.  Na  ini  diyandi  Ami  ko  Musa 
so  tulo  polo  Gawi-i,  na  inomanan 
Nami  oto  sa  sapolo:  Na  miyaganap 
so  wakto  o  diyandi  o  Kadnan  Ni¬ 
yan,  a  pat  polo  Gawi-i  (a  Kipumbi- 
tiyara-i  Niyan  non).  Na  Pitharo  o 
Musa  ko  Pagari  Niyan  a  Haroun:  A 
Sambi-i  Akongka  ko  pagtao  Akun: 
Go  Phiyapiya  Ka,  go  Dingka  khu- 
duga  so  okit  o  Puphamaminasa. 


143.  Na  kagiya  a  maoma  o  Musa 
so  diyandi  Ami  a  Kapumbitiyarai), 

na  ini  Mbitiyarai  Sukaniyan  o  Kad- 
nan  Niyan,  Pitharo  Iyan:  Kadnan 
Ko!  Paki-ilai  Ka  Rakun,  ka  Anakun 
Suka  Mapagilailai.  Pitharo  (o  Al¬ 
lah):  A  Diyakongka  dun  Khailai; 
na  ogaid  na  Patungingka  so  Palao; 
na  o  Thatakna  ko  darpa  iyan,  na 
Khailai  Akongka.  Na  kagiya  a  Ma- 
payag  so  Tihaya  o  Kadnan  Niyan 
ko  Palao,  na  miyabaloi  Niyan  a 
Miyaropuroput,  na  Minipapus  so 
Musa  a  Pipinsanun.  Na  kagiya  a 
Makatanod  na  Miyatharo  Iyan: 
Soti  Ka  (Ya  Rabbi)!  Mithaobat 
Ako  Ruka,  go  Sakun  i  Paganai  ko 
Miyamaratiyaya. 


144.  Pitharo  Iyan:  Hai  Musa! 
Mata-an!  A  Sakun  na  Tinindos 
Akun  Suka  ko  manga  Manosiya, 
sabap  ko  manga  Pakawit  Akun  go 
so  Kinimbitiyara-in  Ko  Ruka:  Na 
Kupitingka  so  ini  bugai  Akun 
Ruka,  go  tapi  Ka  ko  Miyamanala- 
mat. 


145.  Na  Inisorat  Ami  Ron  si-i  ko 
manga  Ondang  Ondang  so  lango- 
wan  taman,  a  Thoma  go  osayan  ko 
langowan  taman:  Na  Pitharo  Ami 
Ron  a:)  Kupitingkaya  Shabunsabu- 
nar,  go  Sogo-on  Ka  ko  Pagtaongka 
a  Kupiti  ran  so  lubi  ron  a  Mapiya: 
Ka  Phaki-ilai  Ko  Rukano  dun  so 
Ingud  o  manga  Darowaka,- 


146.  Phakitalikhodan  Ko  dun  so 
manga  Ayat  Akun  ko  siran  a  Khi- 
pananakabor  ko  Lopa  sa  di  Ontol: 

Na  o  mailai  ran  so  oman  i  Ayat,  na 
di  ran  noto  Paratiyaya-an;  go  o 
Mailai  ran  so  lalan  ko  Torowan, 
na  di  ran  noto  Khowa-an  a  lalan; 
na  o  Mailai  ran  so  lalan  ko  Kada- 
dag,  na  Khowa-an  niran  noto  a  lalan. 
Giyoto  man  na  sabap  ko  Mata-an! 
A  siran  na  Piyakambokhag  iran  so 
manga  Ayat  Ami,  go  siran  na  da 
iran  noto  Inungka-a. 


147.  Na  so  siran  a  Piyakambo¬ 
khag  iran  so  manga  Ayat  Ami  go  so 
Kitumo  ko  Akhirat,-  na  Miya-ilang 
so  manga  Galubuk  iran:  Ba-adun  a 
imbalas  kiran  a  rowar  ko  Pinggalu- 
buk  iran? 


148.  Na  mimba-al  so  pagtao  o 
Musa  ko  oriyan  (o  Kiyalalakao  Ni- 
yan ),  pho-on  ko  manga  Imbolawan 
niran,  sa  Sapi  a  Lawas  iyan,  a  Ma- 
puphaka-unga:  Ba  iran  da  Mailai  a 
Mata-an!  A  sukaniyan  na  di  niyan 
siran  Mipumbitiyarai,  go  di  niyan 
siran  Khatoro  sa  ia-lan?  Biyaloi  ran 
noto  (a  Tohan)  na  Mimbaloi  siran  a 
manga  Darowaka. 


149.  Na  kagiya  a  Makashundit 
siran,  go  Miya-ilai  ran  a  Mata-an  a 
siran  na  Sabunar  a  Miyadadag  sir¬ 
an,  na  Pitharo  iran:  I  but  ka  o  di 
tano  Kalimo-on  o  Kadnan  tano  go 
di  tano  Niyan  napi-i,  na  Mata-an  a 
khabaloi  tano  dun  a  pud  ko  Miyan- 
galologi. 

150.  Na  kagiya  a  Makandod  so 
Musa  ko  pagtao  Niyan,  a  Pukhar- 
arangitan  a  Makamboboko,  na 
Pitharo  Iyan:  A  Mikharatarata  a 
Kiyasambi-i  niyo  Rakun  ko  oriyan 
(o  Kiyalalakao  Akun):  Ino  niyo  Pa- 
gonai  so  Sogowan  o  Kadnan  niyo? 
Na  ini  ithog  Iyan  so  manga  Ondang 
Ondang,  sa  Kiyaputan  Niyan  a  Olo 
i  Pagari  Niyan,  sa  Punggandurun 
Niyan  sa  ginawa  Niyan.  Pitharo  (o 
Haroun):  Wata  i  Ina!  Mata-an!  A  so 
pagtao  na  da-a  Ko  iran  pakangani- 
na,  go  maito  bo  na  Mbono-on 
Nako  iran!  Na  Dingka  Phakapiya- 
a  a  ginawa  o  manga  ridowai  sa 
sabap  Rakun,  go  di  Akongka  mba- 
loya  a  pud  ko  pagtao  a  manga 
Darowaka. 


^  E  < 


151.  Pitharo  Iyan:  Kadnan  Ko! 
Napi-i  Akongka  go  so  Pagari  Ko! 
Go  Pakasoluda  Kamingka  ko  Limo 
o  Ka!  Ka  Suka  i  lubi  a  Makalimo- 
on  ko  Puphamangalimo! 


152.  Mata-an!  A  so  siran  a  biya- 
loi  ran  so  Sapi  (a  Tohan)  na  Kha- 
sogat  siran  ndun  a  Rarangit  a  pho- 
on  ko  Kadnan  niran,  go  Kahina-an 
ko  Kaoyagoyag  ko  Doniya:  Na  la- 
gid  aya  a  imbadal  Ami  ko  Pupha- 
mangumba-al  sa  Kabokhag. 


153.  Na  so  siran  a  Miyanggalu- 
buk  iran  so  manga  rarata,  oriyan 
niyan  na  Mithaobat  siran  ko  oriyan 
noto  go  Miyaratiyaya  siran,-  na 
Mata-an!  A  so  Kadnan  Ka  ko  ori- 

yan  noto  na  titho  a  Manapi,  a  Ma- 
kalimo-on. 


154.  Na  kagiya  a  lomunggao  ko 
Musa  so  gani,  na  kinowa  Niyan  so 
manga  Ondang  Gndang:  A  adun  a 
matatago-on  ko  ini  Soraton  a  Tor- 
owan  go  Limo  a  ruk  o  siran  a  Ika- 
aluk  iran  so  Kadnan  niran. 


155.  Na  Miyamili  so  Musa  ko 
pagtao  Niyan  sa  pito  polo  a  Mama 
si-i  ko  wakto  a  diyandi  Ami:  Na 
kagiya  madansal  siran  o  Linog,  na 
Pitharo  Iyan:  Kadnan  Ko!  O  ini 
kabaya-a  Ka  na  Miyabinasangka 
siran  gowani,  a  go  Sakun:  Bangka 
Rukami  mbinasa-an  so  Pinggalubuk 
o  manga  lalong  Rukami?  Da-a  sal- 
akao  saya  a  rowar  sa  Tiyoba-a  Ka: 
Ndadagun  Ka  sa  sabap  saya  so  tao 
a  kabaya-a  Ka,  go  Thoro-on  Ka  so 
tao  a  kabaya-a  Ka.  Suka  i  Panar- 
igan  Nami:  Na  Napi-i  Kamingka  go 
Kalimo-on  Ka  Mingka;  a  Suka  i 
Taralbi  a  Mapiya  ko  manga  Nana- 

ft 

pi. 


156.  Na  Tangkudangka  a  adun  a 
bagiyan  Nami  si-i  sangkai  a  Doniya 
a  Mapiya,  go  si-i  sa  Akhirat:  Mata- 
an!  a  Sukami  na  Mimbalingan 
Kami  Ruka.  Pitharo  (o  Allah):  A 
so  siksa  Akun  na  Ishogat  Akun 
noto  ko  tao  a  kabaya  Akun;  go  so 
Limo  Akun  na  langkap  ko  lango- 
wan  taman.  Na  T1  angkudun  na 
Kun  naya  a  ruk  o  siran  a  Khipana- 
nanggila,  go  Puthonain  niran  so 


Al-A’raf-7 


Part  9 


268 


cJI 


Zakat,  go  siran  na  siran  na  so  man¬ 
ga  Ayat  Ami  i  Paparatiyaya-an  nir- 
an;- 

157.  Siran  na  Phagonotan  niran 
so  Sogo,  a  Nabi  a  Ummi1  \  so  Pukha- 
to-on  niran  Sukaniyan  a  Misosorat 
si-i  kiran,-  ko  Taurat  go  so  Injil;-  a 
Pushogo  kiran  ko  Mapiya  go  Push- 
apar  kiran  ko  Marata;  go  Puphakai 
kiran  ko  manga  Pipiyago  Pushapar 
kiran  ko  manga  Rarata;  go  Pupha- 
kapokas  kiran  ko  manga  pupunud 
iran  go  so  manga  rurugun  a  misa- 
sanggolai  kiran.  Na  so  siran  a  Miya- 
maratiyaya-on,  go  Mishulasula-on, 
go  Miyamanabangon,  go  Miyaman- 
gonot  ko  (Qur-an  a)  Sindao  a  so 
Initoron  a  Pud  Iyan,-  na  siran  man 
na  siran  i  Phamakasulang  sa  Mal- 
iwanag. 

158.  Tharowangka  (Ya  Muham¬ 
mad):  Hai  manga  Manosiya!  Mata- 
an!  A  Sakun  na  Sogo  rukano  o 
Allah  langon,  a  so  khiruk  ko 
Kapa-ar  ko  manga  Langit  a  go  so 
Lopa:  Da-a  Tohan  a  inonta  Suka¬ 
niyan:  A  Puphangoyag  go  Puphan- 
gimatai.  Na  Paratiyaya-a  niyo  so 
Allah  go  so  Sogo  Iyan,  a  Nabi  a 
Ummi[2l  a  so  Mapaparatiyaya  ko 
Allah  go  so  manga  Katharo  Iyan: 
Na  Onoti  niyo  Sukaniyan,  ka-an- 
gkano  Makakudug  sa  Ontol. 

159.  Na  adun  a  pud  ko  pagtao  o 
Musa  a  isa  ka  Sagorompong  a 


[1 J  Adi  matao  matiya  ago  sorat. 
[2J  Adi  matao  matiya  ago  sorat. 

Iputhoro  iran  so  Bunar,  go  o  Onto- 
lun  niran  Sukaniyan. 

160,  Na  Pimba-aba-ad  Ami  siran 
sa  sapolo  a  go  dowa  ka  lokus  a 
manga  pagtao.  Na  ini  Ilaham  Ami 
ko  Musa,  gowani  ko  Manguni  ron 
sa  ig  so  pagtao  Niyan:  A  Buntolun 
Ka  so  Badas  Ka  ko  Ator:  Na 
Kiyambowatan  noto  a  sapolo  a  go 
dowa  a  Bowalan:  Sabunar  a  Kiya- 
tokawan  o  oman  i  isa  ka  lokus  so 
saguba  iran.  Na  ini  sayap  Ami  kiran 
so  Gabon,  go  Initoron  Ami  kiran  so 
Manna  go  so  (Papanok  a)  Salwa, 
(na  Pitharo  Ami  kiran  a:)  Kang- 
kano  ko  manga  Pipiya  a  ini  Pagu- 
pur  Ami  rukano:  Na  da  Kami  ran 
kabinasa-i,  na  ogaid  na  giya  ginawa 
iran  i  Kiyabinasa-an  niran. 

161.  Na  gowani  na  Pitharo  kiran: 
A  Balingkano  sangka-i  a  Ingud  (a 
Baital  Moqaddas)  go  Kangkano  ron 
sa  sadun  sa  kabaya  iyo,  go  Tharo 
kano  sa  ikhada  a  dosa  go  solud 
kano  ko  Paitao  sa  Kapangalimba- 
ba-an:  Ka  Napin  Nami  rukano  so 
manga  Kasala-an  niyo;  Phagoma- 
nomanan  Nami  dun  so  (Balas  ko) 
Miphipiyapiya. 

1162.  Na  siyambiyan  o  siran  a  da 
kiran  Pamaginontolan  sa  Katharo  a 
salakao  ko  Pitharo  kiran;  na  Piya- 
katoronan  Ami  siran  sa  siksa  a  pho- 
on  ko  Langit,  sabap  ko  da  iran 
Kapaginontolan. 

163.  Na  isha-an  Ka  kiran  so  In¬ 
gud  a  matatago  ko  marani  sa  Ragat. 

Gowani  ko  Pushorang  siran  sa  Pan- 
do  ko  Alongan  a  Sapto.  Gowani  na 
Puphakatalingoma  kiran  so  manga 
Suda  iran  ko  Alongan  a  sapto  iran, 
andadakudakul,  na  si-i  ko  Alongan 
a  di  ran  Sapto,  na  di  kiran  Phaka- 
talingoma:  Lagid  aya  man  a  Ka- 
puthiyoba  Ami  kiran,  sabap  ko  da 
iran  Kapangongonotan. 


164.  Na  gowani  na  Pitharo  o  isa 
kiran  ka  Sagorompong:  A  ino  kano 
Puphanguthoma  sa  pagtao  a  so  Al¬ 
lah  i  Mbinasa  kiran  o  di  na  shiksa 
kiran  sa  siksa  a  Sangat?-  Pitharo 
iran:  A  kapamokas  sa  kataksilan 
si-i  ko  Kadnan  niyo,  go  o  ba  siran 
Pananggila. 


165.  Na  kagiya  a  Pakalipatan 
niran  so  Inindao  kiran,  na  inilidas 
Ami  so  siran  a  Puphanapar  ko  Mar- 
ata;  na  siniksa  Ami  so  siran  a  da 
Pamaginontolan,  sa  siksa  a  Sangat, 
sabap  ko  Kiyandarowaka  iran. 


166.  Na  kagiya  a  sogokun  niran 
so  ini  Sapar  kiran,  na  Pitharo  Ami 
kiran:  A  Mbaloi  kano  a  manga 
Amo,  a  Miyamakadapanas. 


167.  Na  gowani  na  Piyakitoka- 
wan  o  Kadnan  Ka  a  Mata-an  a 
Pakiphangarasiyan  Niyan  siran 
ndun,  sa  taman  ko  Alongan  a  Qiya- 
mah,  sa  tao  a  Phakisagadan  Niyan 
kiran  so  Marata  a  siksa.  Mata-an!  A 
so  Kadnan  Ka  na  titho  a  Maga-an  i 
Kandadanug,  go  Mata-an!  A  Suka- 
niyan  na  titho  a  Manapi,  a  Makali- 
mo-on, 

168.  Na  Pimba-aba-ad  Ami  siran 
ko  Lopa  a  Pishagorompong.  Saba- 
ad  kiran  so  manga  bilangatao,  na 
saba-ad  kiran  na  salakao  ro-o.  Nai¬ 
rn  tupung  Ami  kiran  so  manga  pi- 
piya  go  so  manga  rarata:  Ka-an 
siran  Makambalingan  (ko  Onto!). 


169.  Na  adun  a  Minilapis  ko 
kiya-ipos  iran  a  salapis:  A  Miyakha- 
wali  ran  so  Kitab,  a  Pukhowa-an 
niran  so  Parayasan  sangka-i  a  kor- 
ang  (a  Ingud),  go  gi-i  ran  Tharo-on: 
A  Punapin  rukutano  bo.  Na  o  adun 
a  Makatalingoma  kiran  a  Parayasan 
a  lagid  iyan,  na  khowa-an  niran 
pun  noto.  Ba  kiran  da  makowa  so 
diyandi  ko  Kitab,  sa  da-a  Putharo- 
wa  iran  makapantag  ko  Allah  a 
inonta  so  Bunar?  Go  Kiyapangadi- 
an  niran  so  Madadalumon.  Na  so 
Ingud  a  Maori  i  lubi  a  Mapiya  a 
bagiyan  o  siran  a  Khipanananggila, 
Ba  da-a  manga  Sabot  iyo? 


170.  Na  so  siran  Komukupit  ko 
Kitab  go  ini  Pamayandug  iran  so 
Sambayang,-  na  Mata-an!  A  Suka- 
mi  na  di  Ami  Pagilangun  so  Balas 
ko  Miphipiyapiya. 


171.  Na  gowani  na  inalangalang 
Ami  so  Palao  ko  Kaporowan  niran, 
makasasaibarat  Sukaniyan  sa  Atup, 
na  tiyangkud  iran  a  mata-an  naya! 
A  Phakatana  kiran  ndun:  (Na 
Pitharo  Ami  a:  Kupiti  niyo  so  ini 
bugai  Ami  rukano  Shabunsabunar, 

go  Tatadumi  niyo  so  Madadalu- 
mon;  ka-angkano  Makapananang- 
gila. 

172.  Na  gowani  na  Piyakaliyo  o 
Kadnan  Ka  pho-on  ko  manga  Mor- 
iyatao  a  Adam-  pho-on  ko  manga 
likod  iran-so  manga  Moriya-tao 
iran,  na  Piyakishaksian  Niyan  kiran 
a  ginawa  iran,  sa  (Pitharo  Iyan  a:) 
Ba  di  Sakun  i  Kadnan  niyo?- 
Pitharo  iran:  A  owai  (Suka  i  Kad¬ 
nan  nami)!  Pishaksi-an  Nami!  Ka  o 
ba  niyo  Matharo  ko  Alongan  a 
Qiyamah:  I  Mata-an!  A  Sukami  na 
miyabaloi  kami  a  di  Ami  aya  Kata- 
wan. 


173.  O  di  na  o  ba  niyo  Matharo: 
A  aya  bo  a  Miyanakoto  na  so  man¬ 
ga  lokus  ami  gowani,  na  Miyabaloi 
kami  a  manga  Moriyatao  ko  oriyan 
niran  (na  Miyakaonot  kami  kiran): 
Inongka  rukami  Mbinasa-an  so 
Pinggolaola  o  Minggagalubuk  sa 
ribat? 


174.  Na  lagid  aya  a  gi-i  Ami 
Kashumpada  Magosai  ko  manga 
Ayat;  ka-an  siran  Makambalingan 
(ko  Onto!). 


175.  Na  Pangadi-ingka  kiran  so 
Totholan  ko  (Bal-am  Bunu  Baorah 
a)  tao  a  ini  bugai  Ami  ron  so  manga 
Ayat  Ami,  na  liyowas  iyan  noto:  Na 
tiyalokonan  sukaniyan  o  Shaitan, 
na  Miyabaloi  a  pud  ko  Mithatari- 
dadag. 

1176.  Na  o  kabaya  Ami,  na  Mata- 
an  a  Maphakaoshor  Ami  sukaniyan 
sa  sabap  ro-o;  na  ogaid  na  sukani¬ 
yan  na  Mishoramig  ko  Doniya,  go 
Piyangonotan  niyan  so  Nunga  iyan. 
Na  aya  ibarat  iyan  na  lagid  o  Aso: 
A  o  Pakabasungingka  sukaniyan, 
na  Pakaloloyotun  niyan  a  Dila  iyan, 
o  di  na  dingka  khodi-in  sukaniyan, 
na  Pakaloloyotun  niyan  ndun  a  Dila 
iyan.  Giyoto  man  i  ibarat  o  pagtao 
a  so  Piyakambokhag  iran  so  manga 
Ayat  Ami;  na  Panotholangka  so 
manga  Tothol,  ka-aniran  Mapupha- 
mimikiran. 


177.  Miyakaratarata  a  ibarat  o 
pagtao  a  so  Piyakambokhag  iran 
so  manga  Ayat  Ami  go  so  manga 
ginawa  iran  i  Bininasa  iran. 


178.  Sa  dun  sa  Toro-on  o  Allah,- 
na  sukaniyan  i  Khatoro:  Go  sadun 
sa  Dadagun  Niyan,-  na  siran  man 
na  siran  i  Phangalologi. 


179.  Na  Sabunsabunar  a  Miya- 
dun  Kami  sa  ruk  o  Naraka  Jahan- 
nam  a  madakul  a  pud  ko  manga 
Jinn  go  so  manga  Manosiya:  Adun 
a  manga  poso  iran  na  di  ran  noto 
Ipunggudaguda,  go  adun  a  manga 
Mata  iran  na  di  ran  noto  Iphangi- 
lailai,  go  adun  a  manga  Tangila  iran 
na  di  ran  noto  Iphamakinug.  Siran 
man  na  lagid  o  manga  Ayam,-  kuna 
ka  siran  i  lubi  a  Miyangadadadag: 
Siran  man  na  siran  so  di  maka-i 
inungka. 

180.  Na  ruk  o  Allah  so  manga 
ngaran  a  manga  Pipiya:  Na  Buthon 
niyo  Ron  noto;  na  Ganati  niyo  so 
siran  a  Puphamakasila-in  niran  so 
manga  ngaran  Niyan:  Ka  imbadal 
kiran  ndun  so  Pinggolaola  iran. 


181.  Na  adun  a  pud  ko  Inadun 
Ami  a  pagtao  a  Iputhoro  iran  so 
Bunar  so  Sukaniyan  na  o  Ontolun 
niran. 


182.  Na  so  Miyamanaplis  ko 
manga  Ayat  Ami,  na  shagintonun 
Ami  siran  (ko  Phakabinasa  kiran) 
sa  di  ran  katawan; 


183.  Go  Pakalalanatun  Ko  siran: 
Mata-an!  A  so  siksa  Akun  na  Ma- 
bagur. 


184.  Ba  iran  nda  Pamimikirana? 
A  da  ko  (Muhammad  a)  Bolayoka 
Iran  i  Buthang:  Da-a  salakao  ron  a 
rowar  sa  Pupha  maka-iktiyar  a  Ma- 
payag. 


185.  Ba  iran  nda  Mailai  so  Mala 
a  Kapa-ar  ko  manga  Langit  go  so 
Lopa  go  so  Kiya-aduna  o  Allah,  ko 
langowan  taman?  Go  so  Kiyatang- 
kud  a  Kababaloi  a  Sabunar  a  Kiya- 
pakarani  o.  diyandi  kiran?  Na 
antona-a  i  Tothol  ko  oriyan  naya  i 
Pharatiyaya-an  niran? 


^  cy* 


186.  Sa  dun  sa  Dadagun  o  Allah, 
na  da-a  Makanggonana-o  ron:  Na 
Mbotawanan  Niyan  siran  ko  Ka- 

pangangakowala  iran,  a  gi-i  siran 
Muromparompak. 

187.  Iphagisha  iran  Ruka  so 
Alongan  a  Qiyamah-o  andai  Ka- 
phakatalingoma  niyan?  Tharowang- 
ka:  A  Mata-an!  A  so  katawi  ron  na 
si-i  bo  ko  Kadnan  Ko:  Da-a  Pha- 
kapayag  ko  wakto  Niyan  a  inonta 
Sukaniyan.  Mapunud  ko  manga 
Langit  a  go  so  Lopa.  Di  rukano 
Makatalingoma  o  di  Mitukao.  Ipa- 
gisha  iran  Ruka  a  lagid  o  Bangka 
oto  katawi:  Tharowangka:  A  Mata- 
an!  A  so  katawi  ron  na  si-i  bo  ko 
Allah,  na  ogaid  na  so  kadakulan  ko 
manga  Manosiya  na  di  ran  kata- 
wan. 

188.  Tharowangka:  A  da-a  Mi- 
papa-ar  Akun  a  bagiyan  o  ginawa 
Ko  a  Ompiya  a  go  da-a  Morala 
inonta  sa  kabaya  o  Allah.  Na  o 
adun  a  katawi  Ko  ko  Damapayag, 
na  Mata-an  a  pakadakulun  Akun  so 
Mapiya,  go  di  Rakun  misogat  so 
marata:  Sakun  na  matag  Ako  Pu- 
phamakaiktiyar,  go  Puphamanothol 
sa  Mapiya  ko  pagtao  a  Mapapara- 
tiyaya. 

189.  Sukaniyan  so  (Allah  a) 
Miyadun  rukano  pho-on  ko  (Adam 
a)  isa  ginawa,  go  biyaloi  Niyan  a 
Miyakapo-on  Rukaniyan  so  Daro- 
dopa  Iyan,  ka-anon  Lilintad.  Na 
kagiya  a  Pamaka-in  Niyan  Sukani¬ 
yan,  na  Miyarimbit  sa  Karimbit  a 
Makhap;  na  Pukhilalakao  Niyan 

noto.  Na  kagiya  a  Makapunud,  na 
Minipangangarapan  Niran  ko  Al¬ 
lah,  a  Kadnan  Niran:  A  Mata-an  a 
o  bugi  Kamingka  sa  (Wata  a  Ma- 
piya;  na  Mata-an  a  mabaloi  Kami 
dun  a  pud  ko  Miyamanalamat. 


190.  Na  kagi  ya  a  bugan  Niyan 
siran  sa  (Wata  a)  Mapiya,  na  mim- 
ba-al  Siran  sa  manga  Sakotowa 
Iyan  ko  ini  bugai  Niyan  Kiran:  Na 
Maporo  so  Allah  a  Ka-a  awat  Iyan 
ko  Ipushakoto  Iran  non. 


191.  Ino  Iran  Puphakasakotowa 
(ko  Allah  so  da-a  Khamba-alan 
niyan  a  maito  bo,  ka  siran  na  Pu- 
phangumba-alan? 


192.  Go  da-a  Khagaga  iran  a 
tabang  kiran,  go  di  ran  Khataban- 
gan  so  manga  ginawa  iran! 


193.  Na  o  Tawagun  niyo  kiran  so 
Toro  wan,  na  di  kano  iran  Khaono- 
tan:  Magishan  rukano  o  Tawaga 
niyo  siran  antawa-a  bakano  dun 
khigugunuk! 

194.  Mata  -an!  A  so  siran  a  Pu- 
phanongganowin  niyo  a  salakao  ko 
Allah,  na  manga  Oripun  a  manga 
lagid  iyo:  Na  Tawaga  niyo  siran,  na 
Pakisumbag  kano  kiran,  o  sukano  i 
manga  Bunar! 

195.  Ba-adun  a  manga  ai  ran  a 
Pukhilalakao  iran?  Antawa-a  ba- 
adun  a  manga  Barokan  niran  a 

Pukhipangawakawa  iran?  Antawa-a 
ba-adun  a  manga  Mata  iran  a  Pu- 
khipangilailai  ran?  Antawa-  ba- 
adun  a  manga  Tangila  iran  a  Mipu- 
phamamakinug  iran?  Tharowangka: 
A  Panongganoya  niyo  so  Ipupha- 
manakoto  niyo,  oriyan  niyan  na 
Pagantangani  Ako  niyo  sa  marata, 
na  di  niyo  Rakvin  Tha-alika! 


196.  Mata-an!  A  aya  somisiyap 
Rakun  na  so  Allah,  a  so  Tomiyoron 
ko  Kitab,  go  Sukaniyan  i  somisiyap 
ko  manga  Bilangatao. 


197.  Na  so  siran  a  Puphanongga- 
nowin  niyo  a  salakao  ko  Allah,  na 
da-a  Khagaga  iran  a  tabang  rukano, 
go  di  ran  Khatabangan  so  manga 
ginawa  iran. 


198.  Na  o  Tawagun  niyo  kiran  so 
Torowan,  na  di  ran  khanug.  Na 
Pukhailaingka  siran  a  tutuntungan 
Ka  iran,  a  siran  na  di  siran  Phama- 
kanono. 


199.  Kupitingka  so  Kanapi;  go 
Sogo-on  Ka  so  Mapiya;  go  Talikho- 
dingka  so  da-a  manga  Mulung  iyan. 


200.  Na  amai  ka  Khasogat  Ka  o 
onsi  a  pho-on  ko  Shaitan,  na  Lin- 
dongka  ko  Allah;  Mata-an!  A  Su¬ 
kaniyan  na  Puphakanug,  a  Mata-o. 


201.  Mata-an!  A  siran  a  Khipa- 
nananggila,  na  igira-a  adun  a  Miya- 
kasogat  kiran  a  Saramat  a  pho-on 

ko  Shaitan,  na  Makatadum  siran, 
na  sa  maoto  na  siran  na  Makapan- 
gilailai  siran! 

202.  Na  so  manga  Pagariya  (o 
manga  Shaitan)  na  ipumbolog  iran 
siran  ko  Kadadag,  oriyan  niyan  na 
di  siran  Puthangka. 


203.  Na  igira-a  da-a  Minitalingo- 
mangka  kiran  a  Tanda,  na  Tharo- 
on  niran:  A  Inongka  oto  da  Mipan- 
ton?  Tharowangka:  A  aya  bo  a 
Phagonotan  Ko  na  so  Iphagilaham 
Rakun  a  pho-on  ko  Kadnan  Ko: 
Giyaya  na  manga  Rara  yag  a  Kar¬ 
ina  a  pho-on  ko  Kadnan  niyo,  go 
Torowan,  go  Limo,  a  bagiyan  o 
pagtao  a  Khipaparatiyaya. 


204.  Na  igira-a  Pumbatiya-an  so 
Qur-an,  na  Puphamamakinuga  niyo 
Sukaniyan,  go  Lilintad  kano:  Ka- 
angkano  Mipangalimo. 


205.  Na  Tatadumingka  so  Kad¬ 
nan  Ka  si-i  ko  Ginawangka,  sa  Ka- 
pangalimbaba-an  a  go  Kaluk,  go  di 
Matanog  a  Katharo,  si-i  ko  Kapita- 
pita  go  so  Kagabigabi;  go  Dingka 
mbaloya  so  Ginawangka  a  pud  ko 
Khikalilipat. 


206.  Mata-an!  A  so  (manga  Ma- 
laikat  a)  manga  rarani  ko  Kadnan 
Ka,  nadi  ran  iphumaratabat  a  Ka- 
pushimba-a  iran  ko  Allah:  Go  gi-i 
ran  Iphoroporo  Sukaniyan,  go  Ron 
siran  Pangangalimbaba-an. 

Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Ipagisha  iran  Ruka  so  manga 
Taban  ko  Kambonowai.  Tharo- 
wangka:  A  so  manga  Taban  na 
Kapa-ar  o  Allah  go  so  Rasul:  Na 
Kalukun  niyo  so  Allah,  go  Tanora 
niyo  so  Kaphapantapantagan  niyo: 
Go  Onoti  niyo  so  Allah  go  so  Sogo 
Iyan,  o  sukano  na  Khipaparatiyaya. 


2.  Aya  bo  a  titho  a  Khipapara¬ 
tiyaya  na  so  siran,  a  igira-a  Miya- 
aloi  so  Allah,  na  Somangkop  so 
manga  poso  iran,  go  igira-a  Piyan- 
gadi-an  kiran  so  manga  Ayat  Iyan, 
na  Makaoman  kiran  sa  Paratiyaya, 
go  so  bo  so  Kadnan  niran  i  Sasar- 
igan  niran; 


3.  Siran  na  Ipuphamayandug 
iran  so  Sambayang  go  so  saba-ad 
ko  ini  bugai  Ami  kiran  a  Ipupha- 
mumugai  ran: 


4.  Siran  man  na  siran  so  Khipa¬ 
paratiyaya  a  titho:  Adun  a  bagiyan 
niran  a  manga  Pangkatan  (ko  Sor- 
ga)  si-i  ko  Kadnan  niran,  go  Ma-ap, 
go  Pagupur  a  Mapiya: 


5.  Lagid  o  Kiyapakaliyowa  Ruka 
o  Kadnan  Ka  pho-on  ko  Walaingka 
sabap  ko  Bunar,  na  Mata-an!  A 
adun  a  Salompok  ko  Miyamara- 

tiyaya  a  tanto  a  di  siran  Kamaman- 
trangan, 


6.  Puphamawalungka  iran  Maka- 
pantag  ko  Bunar  ko  oriyan  o  Kiya- 
payag  iyan,  lagid  o  ba  siran 
Pundundugun  ko  Kapatai  a  siran 
na  Kasasandungan  niran. 


7.  Na  gowani  ko  idiyandi  rukano 
o  Allah  so  isa  ko  dowa  pagtao,  a 
Mata-an  naya!  A  Khataban  niyo: 
Na  gi-i  niyo  Mandingandingan  a 
so  da-a  Bugur  iyan  i  Masangan 
niyo,  na  kabaya  o  Allah  a  tanto 
Niyan  so  Bunar  sabap  ko  manga 
Katharo,  Iyan,  na  Thiphadun  Ni¬ 
yan  so  kaposan  o  da  Pamaratiyaya;- 


8.  Ka  thanto  Niyan  so  Bunar  na 
Pagilangun  Niyan  so  ribat,  apiya  di 
kabaya  o  manga  rarata  i  Ongar. 


9.  Gowani  ko  Puphanguni  kano 
sa  Tabang  ko  Kadnan  niyo,  na  In- 
isumbag  Iyan  rukano:  A  Mata-an! 
A  Sakun  na  Thabangan  Ko  sukano 
sa  Sanggibo  a  manga  Malaikat,  a 
Makaputhondotondog. 


10.  Na  da-a  kiyabaloya  saya  o 
Allah  a  rowar  sa  Tothol  a  iphaka- 
piya  ginawa,  go  anon  misabap  a 
Kathatana  o  manga  poso  iyo:  Na 
da  ko  Tabang  inonta  na  si-i  bo  Pho- 
on  ko  Allah;  Mata-an!  A  so  Allah 
na  Mabagur,  a  Maongangun. 

11.  Gowani  na  Ipukholob  Iyan 
rukano  so  toratod,  a  Sarig  a  pho-on 
Rukaniyan,  go  Puthoronan  kano 
Niyan  a  pho-on  ko  Kawang  sa  ig, 
ka-anon  misabap  a  Kasotiya  Niyan 
rukano,  go  a  Niyan  rukano  Mailang 
so  Pangangaluk  o  Shaitan,  go  a 
Niyan  Matukhus  so  manga  poso 
iyo,  go  anon  misabap  a  Kapakabu- 
kuna  Niyan  ko  manga  Parapara. 


12.  Gowani  na  Iphagilaham  o 
Kadnan  Ka  ko  manga  Malaikat:  A 
Mata-an!  A  Sakun  na  pud  iyo:  Na 
Pakabukuna  niyo  so  siran  a  Miya- 
maratiyaya:  Ithumo  Akun  ndun  ko 
manga  poso  o  siran  a  da  Pamara- 
tiyaya  so  kaluk:  Na  sogata  niyo  so 
Kaporowan  o  manga  lig  (iran),  go 
sogata  niyo  kiran  so  oman  i  kumur. 


13.  Giyoto  man  na  sabap  sa 
Mata-an!  A  siran  na  Siyorang  iran 
so  Allah  go  so  Sogo  Iyan:  Na  sa  dun 
sa  Sorangun  niyan  so  Allah  go  so 
Sogo  Iyan,  na  Mata-an!  A  so  Allah 
na  Mailot  i  kapaniksa. 


14.  Giyoto  man  (so  siksa):  Na  ta- 
ami  niyo  sukaniyan:  Ka  Mata-an!  A 
bagiyan  o  da  Pamaratiyaya  so  siksa 
ko  Naraka. 


15.  Hai  Miyamaratiyaya!  Igira 
Minithumo  niyo  (ko  gi-i  Mbonowa- 
yan)  so  siran  a  da  Pamaratiyaya  a 
Pukhamang  siran,  na  di  niyo  kiran 
Thalikhodun  so  manga  likod  (iyo). 

16.  Na  sa  dun  sa  italikhod  iyan 
kiran  sa  Alonga  noto  a  likod  iyan- 
inonta  a  Pulimpang  ko  Kambono- 
wai,  o  di  na  Thapi  ko  pagtao  (a  pud 
iyan)-  na  Sabunar  a  miyakakholo- 
kog  sa  Rarangit  a  pho-on  ko  Allah, 
go  darpa  iyan  so  Naraka  Jahan- 
nam,-  a  Mikharatarata  a  khabolo- 
san! 

17.  Na  da  niyo  siran  Mapatai;  na 
ogaid  so  Allah  i  Miyakapatai  kiran: 
Go  kuna  a  ba  Suka  i  Miyakasogat 
gowani  a  lomubad  Ka,  na  ogaid  na 
so  Allah  i  Somiyogat  (kiran):  Ka- 
an  Niyan  Matiyoba  so  Miyamara- 
tiyaya  sa  Tiyoba  a  Mapiya  a  pho-on 
Rukaniyari  Mata-an!  A  so  Allah  na 
Puphakanug,  a  Mata-o. 


18.  Giyoto  dun  man,  ka  Mata- 
an!  A  so  Allah  na  Puphakalobain 
Niyan  so  antangan  a  marata  o  da 
Pamaratiyaya. 


19.  Na  Ophangniyanio  so  Hoko- 
man  (ko  pagulut  iyo  ago  so  Mu¬ 
hammad)  na  sabnar  a  miyaka  oma 
rekano  so  Hokoman  (a  so  kiyataba- 
na  rekano  sa  bader)  Na  o  gunuk 
kano  (Mongkir),  na  giyoto  i  Mapiya 
rukano:  Na  o  kasoi  kano  na  koma- 
soi  Kami  (Tomabang).  Na  da  dun  a 
Milinding  rukano  o  pagtao  niyo  a 
maito  bo,  apiya  i  kadakul  iyan:Ka 
Mata-an!  A  so  Allah  na  babid  o 
(Tabang  Iyan  so)  Miyamaratiyaya! 


20.  Hai  Miyamaratiyaya!  Onoti 
niyo  so  Allah  go  so  Sogo  Iyan,  go 

di  niyo  Thalikhodi  Sukaniyan  a  su- 
kano  na  Pukhanug  iyo. 

21.  Go  di  niyo  showa-a  so  siran  a 
Pitharo  iran:  A  Piyamakinug  ami,  a 
siran  na  di  ran  Phamamakinugun: 

22.  Mata-an!  A  Miyakaratarata 
ko  manga  Binatang  si-i  ko  Allah  so 
manga  Bungul  a  manga  Omao,-  a 
siran  na  da-a  manga  Sabot  iran. 

23.  Na  o  katawi  o  Allah  a  adun  a 
Matatago  kiran  a  Mapiya,  na  Mata- 
an  a  Pakapamamakinugun  Niyan 
siran:  Na  apiya  pakapamamakinu¬ 
gun  Niyan  siran,  na  Thalikhod  siran 
bo  a  siran  na  Khisasangka. 

24.  Hai  Miyamaratiyaya!  Tari- 
ma-a  niyo  so  Allah  go  so  Rasul, 
igira-a  Tiyawag  kano  Niyan  ko 
Phakaoyag  rukano;  go  Tangkuda 
niyo  a  Mata-an!  A  so  Allah  na 
Phagulutan  Niyan  so  lut  o  tao  a 
go  so  poso  iyan,  go  Mata-an!  A 
Sukaniyan  na  Ron  kano  Pulimoda. 

25.  Go  Pananggila-i  niyo  so 
Tiyoba,  ka  di  khisogat  ko  siran  a 
Mindadarowaka  rukano  sa  ba  Ma- 
tabis:  Go  Tangkuda  niyo  a  Mata- 
an!  A  so  Allah  na  Mailot  i  kapanik- 
sa. 


26.  Na  Tadumi  niyo  gowani  ko 
maito  kano,  a  di  kano  Pakanganga- 
ninun  ko  Lopa,  Ipukhaluk  iyo  o  ba 
kano  Mabiyag  o  manga  Manosiya; 
na  Piyakapagingud  kano  Niyan  (sa 
Madinah),  go  ini  Bagur  Iyan  ruka- 


Al-anfal-8 


Part  9 


A  JUVi 


no  so  Tabang  Iyan,  go  Riniskhiyan 
kano  Niyan  ko  manga  Pipiya:  Ka- 
angkano  Makapanalamat. 

27.  Hai  Miyamaratiyaya!  Di  niyo 
Pundonsiyani  so  Allah  go  so  Rasul, 
go  di  niyo  Pundonsiyani  so  manga 
Sarig  rukano  a  sukano  na  Katawan 
niyo. 


28.  Na  Tangkuda  niyo  a  so  man¬ 
ga  Tamok  iyo  go  so  manga  Wata 
iyo  na  matag  tupung;  ka  Mata-an! 
A  so  Allah  na  adun  a  shisi-i  Ruka- 
niyan  a  Balas  a  lubi  a  Mala. 


29.  Hai  Miyamaratiyaya!  O  kalu- 
kun  niyo  so  Allah,  na  sunggayan 
kano  Niyan  sa  Padoman,  go  lalasun 
Niyan  rukano  so  manga  Dosa  niyo, 
go  Napiyan  kano  Niyan:  Ka  so 
Allah  i  Khiruk  ko  Limo  a  lubi  a 
Mala. 


30.  Na  gowani  na  Puphagantan- 
ganan  Ka  sa  marata  o  siran  a  da 
Pamaratiyaya,  ka  Tharongko-on 
Ka  iran,  o  di  na  Mbono-on  Ka  iran, 
o  di  na  Phaka-awa-an  Ka  iran.  Na 
Puphagantangan  siran  sa  marata, 
na  Pumbadalan  o  Allah  so  antan- 
gan  niran,  ka  so  Allah  i  Makalala- 
wan  ko  Puphamagantangan  sa 
marata. 


31.  Na  igira-a  Biyatiya  kiran  so 
manga  Ayat  Ami,  na  Tharo-on  nir¬ 
an:  A  Sabunar  a  Miyanug  ami:  Na  o 
kabaya  Ami,  na  Mata-an  a  Ma- 
putharo  Ami  so  lagid  aya:  Ka  da-a 

salakao  saya  a  rowar  sa  manga 
Tothol  a  Kabokhag  o  Miyanga-o 
ona. 


32.  Na  gowani  na  Pitharo  iran: 
Ya  Allah!  O  giya-i  na  Sukaniyan  so 
Bunar  a  pho-on  ko  Hadapan  Ka,  na 
Paka-orani  kamingka  sa  Ator  a 
pho-on  ko  Kawang,  o  di  na  Talin- 
goma-i  Kamingka  sa  siksa  a  Mal- 
ipudus. 


33.  Na  da  ko  Allah  i  ban  Niyan 
siran  siksa-a  a  Matatago  Ka  kiran; 
go  da  ko  Allah  i  ba  Niyan  siran 
siksa-a  a  Puphanguni  siran  sa  Ma- 
ap  (ko  Allah). 


34.  Na  andamanaya  idi  kiran 
kasiksa-a  o  Allah,  a  siran  na  Pu- 
phangalang  siran  ko  Masjid  Al- 
Haram-  a  kuna  a  ba  siran  i  manga 
Wali  ron?  Ka  da-a  manga  Wali  ron 
a  rowar  ko  Khipanananggila;  na 
ogaid  na  so  kadakulan  kiran  na  di 
ran  kata  wan. 


35.  Na  da-a  Miyabaloi  a  Sam- 
bayang  iran  si-i  sa  Baitullah  a  rowar 
sa  Kapamopoi  go  kandaopai:  Na 
ta-ami  niyo  so  siksa  sabap  ko  da 
niyo  Kaparatiyaya. 

36.  Mata-an!  A  so  siran  a  da 
Pamaratiyaya  na  gi-i  ran  nggaston 
so  manga  Tamok  iran  ka-an  siran 
maka-alang  ko  lalan  o  Allah,  na  gi-i 
ran  ndun  noto  nggaston;  na  oriyan 
niyan  na  pukhabaloi  kiran  a  ka- 
shundit;  oriyan  niyan  na  Punda- 

a  gun  si  ran:  Na  sir  an  a  da  Pamara- 
tiyaya  na  si-i  siran  ko  Naraka  Ja- 
hannam  Pulimoda;- 


37.  Ka  ishunggai  o  Allah  so  mar- 
ata  a  Mbulagun  ko  Mapiya,  go 
ithapi  Iyan  so  marata,  so  saba-adon 
ko  saba-ad,  na  Thimo-on  Niyan 
noto  langon,  na  Thago-on  Niyan 
noto  ko  Naraka  Jahannam.  Siran 
man  na  siran  so  manga  logi. 


38.  Tharowangka  ko  siran  a  da 
Pamaratiyaya:  A  o  gunuk  siran,  na 
Punapin  kiran  so  andang  a  Miya- 
ipos;  na  o  kasoi  ran,  na  Sabunar  a 
somiyagad  so  Kiyaokitan  o  Miyan- 
ga-o  ona  (a  Miyabaloi  a  ladiyawan). 


39.  Na  Pakimbonowai  kano  kir¬ 
an  taman  sa  da-a  mabaloi  a  Kapa- 
nakoto,  go  Mabaloi  so  okit  ko 
Kapagintao  a  tanan  ruk  o  Allah; 
na  o  gunuki  ran,  na  Mata-an!  A  so 
Allah  na  so  gi-i  ran  Nggolaola-an 
na  Phagila-in  Niyan. 


40.  Na  o  Talikhod  siran,  na 
Tangkuda  niyo  a  Mata-an!  A  so 
Allah  i  Panarigan  niyo-  Miyaka- 
piyapiya  a  Phanarigan  go  Miyaka- 
piyapiya  a  Phananabang. 


41.  Na  Tangkuda  niyo  a  Mata- 
an!  A  so  Miyataban  niyo,  apiya 
antona-a,  na  Mata-an!  A  ruk  o  Al¬ 
lah  so  ikalima-on  bagi,-  go  ruk  o 
Rasul,  go  ruk  o  manga  Tonganai 

Niyan,  go  so  manga  ilo,  go  so  man¬ 
ga  Miskin,  go  so  Puphulayalayag,-  o 
sukano  na  Piyaratiyaya  niyo  so  Al¬ 
lah  go  so  Initoron  Ami  ko  Oripun 
Nami  ko  Alongan  a  Kiyapakasung- 
gaya  (o  Ontol  a  go  so  Ribat),-  a 
Alongan  a  Kiyapakathumo  o  dowa 
pagtao  (sa  Badur).  Na  so  Allah  si-i 
ko  langowan  taman  na  Gaos  Iyan. 


42.  Gowani  na  shisi-i  kano  ko 
sabala  ko  Balintad  a  Marani  (sa 
Madinah),  na  shisi-i  siran  ko  sabala 
ko  Balintad  a  Mawatan  (sa  Madi¬ 
nah),  na  so  isa  ka  lalakawan  (a 
manga  Padagang)  na  shisi-i  ko  ka- 
baba-an  niyo.  Na  o  Miphapasada 
kano  (sa  Kaputhalabok  iyo),  na 
Pundorat  kano  dun  ko  Pasad:  Na 
ogaid  na  kagiya  adun  a  Pakapung- 
golalanun  o  Allah  a  Sogowan  a 
Miyatangkud  a  Mapunggolaola; 
ka-an  Thakna  a  Ka-o  ongkir  o 
tao  a  Miyongkir  ko  oriyan  o  Mar- 
ay  ag  a  Karina,  go  an  Thakna  a 
Kapaparatiyaya  o  tao  a  Miyara- 
tiyaya  ko  oriyan  o  Marayag  a  Kar¬ 
ina.  Na  Mata-an!  A  so  Allah  na 
titho  a  Puphakanug,  a  Mata-o. 


43.  Gowani  na  Puphaki-ilai  Ruka 
siran  o  Allah  ko  Katotoroga  Ruka  a 
maito  (siran):  Na  opama  ka  Piyaki- 
ilai  Niyan  Ruka  siran  a  Madakul 
(siran),  na  Mata-an  a  Ka-alapan 
kano,  go  Mata-an  a  di  Kano  Ma- 
gayonayon  ko  Punggolaola-an:  Na 
ogaid  na  so  Allah  na  migai  sa  Ka- 
lilintad:  Mata-an!  a  Sukaniyan  na 

katawan  Niyan  so  shisi-i  ko  manga 
rarub. 


44.  Na  gowani  na  Puphaki-ilai 
Niyan  Rukano  siran  ko  masa  a 
Kiyapakathumo  Niyo,  a  maito  a 
Kai-ilaya  Niyo  kiran,  na  maito  a 
Kai-ilaya  iran  Rukano:Ka  kagiya 
adun  a  Pakapunggolalanun  o  Allah 
a  Sogowan  a  Miyatangkud  a  Ma- 
punggolaola.  Na  si-i  bo  Phakando- 
da  ko  Allah  so  mapunggogolaola. 


45.  Hai  Miyamaratiyaya!  Igira 
adun  a  Minithumo  Niyo  a  Sagor- 
ompong  (a  da  Pamaratiyaya),  na 
Pakathana-a  Niyo,  go  Tatadumi 
niyo  so  Allah  sa  Madakul;  ka-an- 
gkano  Makada-ag: 


46.  Go  Onoti  Niyo  so  Allah  go  so 
Sogo  Tyan;  go  di  Kano  Pushoran- 
sorang,  ka  ka-alapan  Kano  go  mada 
so  Bagur  Iyo;  go  Phantang  Kano: 
Ka  Mata-an!  A  so  Allah  na  babid  o 
manga  Papantang: 


47.  Go  di  Niyo  Showa-a  so  siran 
a  Lominiyo  siran  ko  manga  Ingud 
iran  sa  Kapangandag  go  Kapaki- 
ilaila-in  ko  manga  Manosiya,  go 
Puphangalang  siran  ko  lalan  ko  Al¬ 
lah:  Na  so  Allah  si-i  ko  gi-i  ran 
Nggolaola-an  na  katawan  Niyan. 


48.  Na  gowani  na  Pipharasan 
kiran  o  Shaitan  so  manga  Galubuk 
iran,  go  Pitharo  Tyan:  A  da-a  Pha- 
kada-ag  rukano  sa  Alongan  na-i  ko 

manga  Manosiya,  go  Mata-an!  A 
Sakun  i  Lomilinding  rukano:  Na 
kagiya  Makambantaya  so  dowa  ka 
Sagorompong,  na  Miyangundod  ko 
talikhodan  niyan,  sa  Pitharo  iyan:  A 
Mata-an!  A  sakun  na  angiyas  ako 
rukano;  ka  Mata-an!  A  sakun  na 
Pukhailai  akun  so  di  niyo  Pukhailai; 
Mata-an!  A  sakun  na  ikhaluk  akun 
so  Allah;  ka  so  Allah  na  mailoti 
kapaniksa. 


49.  Gowani  na  gi-i  Tharo-on  o 
manga  Monapik  go  so  siran  a  kata- 
tagowan  so  manga  poso  iran  sa 
Gudamun:  A  miyaka-ikmat  ko  sir¬ 
an  naya  so  Agama  iran.  Na  sa  dun 
sa  Somarig  ko  Allah,  na  Mata-an!  A 
so  Allah  na  Mabagur,  a  Maongan- 
gun. 


50.  Na  o  Mailaingka,  so  Masa  a 
kathangana  o  manga  Malaikat  ko 
(Niyawa  o)  da  Pamaratiyaya,  a  Pu- 
phuroronta-in  Niran  so  manga 
Paras  iran  go  so  manga  likod  iran, 
na  (gi-i  Ran  Tharo-on  a:)  Ta-ami 
niyo  so  siksa  a  Phakatotong- 


51.  Giyoto  man  na  sabap  ko 
Mini-ona  o  manga  lima  niyo  (a 
Dosa:)  Ka  Mata-an!  A  so  Allah  na 
kuna  a  ba  Salimbot  ko  manga  Or- 
ipun  Niyan: 


52.  Lagid  o  Sowasowa-i  o  pagtao 
o  Pir-aon  go  so  Miya-ona  an  niran: 
A  da  iran  Pratiyaya-a  so  manga 
Ayat  o  Allah,  na  siniksa  siran  o 

Allah  sabap  ko  manga  Dosa  iran: 
Mata-an!  A  so  Allah  na  Mabagur,  a 
Mailot  i  kapaniksa: 


53.  Giyoto  man  na  sabap  sa 
Mata-an!  A  so  Allah  na  di  Niyan 
Pagalinun  so  Limo  a  ini  Pangalimo 
Iyan  ko  pagtao  taman  sa  di  ran 
alinun  so  shisi-i  ko  manga  ginawa 
iran:  Ka  Mata-an!  A  so  Allah  na 
Puphakanug,  a  Mata-o. 


54.  Lagid  o  Sowasowa-i  o  pagtao 
o  Pir-aon  go  so  siran  a  Miyaona  an 
niran:  A  Piyakambokhag  iran  so 
manga  Ayat  o  Kadnan  niran:  Na 
Bininasa  Mi  siran  sabap  ko  manga 
Dosa  iran,  na  inulud  Ami  so  pagtao 
o.  Pir-aon:  Ka  tanan  siran  manga 
Darowaka. 


55.  Mata-an!  A  Mikharatarata 
ko  manga  Binatang  si-i  ko  Allah 
so  siran  a  Miyamangongkir:  Na  sir¬ 
an  na  di  Phamaratiyaya. 


56.  Siran  so  Miniphasada  Aka 
kiran,  oriyan  niyan  na  Pumbarung- 
kasun  niran  so  Pasad  iran  ko  oman 
siran  Makiphasada,  a  siran  na  di 
siran  Phananggila. 


57.  Na  o  Mapugus  Ka  siran  ko 
Kambonowai,  na  Baloyangka  siran 
a  Thoma,  ko  tao  a  Phakatondog 
kiran,  ka-aniran  Pukhatadumi. 

58.  Na  amai  ka  Ikhawan  Ka  ko 
pagtao  so  kandorat,  na  Bokaingka 
kiran  (so  Pasa  d)  ,  sa  Mapayag: 
Mata-an!  A  so  Allah  na  di  Niyan 
Khabaya-an  so  Mamakadodorata. 


59,  Na  di  dun  Thangkapa  o  siran 
a  da  Pamaratiyaya  o  ba  siran  Miya- 
kalipos:  Mata-an!  A  siran  na  di  ran 
Khalipos. 


60,  Na  Thiyagari  Niyo  siran  sa 
sadun  sa  Khagaga  Niyo  a  Bagur,  go 
pudon  so  Kathiyagara  ko  manga 
Koda,  a  Mipuphangangaluk  Iyo  to 
ko  ridowai  o  Allah,  go  ridowai 
Niyo,  go  so  manga  pud  a  salakao 
kiran,  a  di  Niyo  siran  Katawan,  so 
Allah  i  Mata-o  kiran.  Na  sa  dun  sa 
Manggasto  Niyo  apiya  antona-a  si-i 
ko  lalan  o  Allah,  na  Khitoman  Ru- 
kano  sa  tarotop  (so  Balas  iyan),  a 
Sukano  na  di  Kano  Kasalimbotan. 


61.  Na  o  Ramig  siran  ko  Kalilin- 
tad,  na  Ramig  Ka  on  (mambo),  go 
Sarigingka  so  Allah:  Mata-an!  A 
Sukaniyan  na  Sukaniyan  so  Pupha- 
kanug,  a  Mata-o. 


62.  Na  o  ba  iran  Khabaya-i  a 
Kalimpanga  iran  Ruka,-  na  Mata- 
an!  A-a  Angkosangka  o  Allah:  Su¬ 
kaniyan  so  ini  Bagur  Iyan  Ruka  so 
Tabang  Iyan  go  so  Miyamaratiyaya; 


63.  Go  Piyakakhakalayama  Iyan 
so  manga  poso  Iran:  Apiya  Nggas- 
ton  Ka  so  nganin  a  shisi-i  ko  Lopa 

langon,  na  Dingka  Mapakakhaka- 
layama  so  manga  poso  iran,  na 
ogaid  na  so  Allah  i  Miyakapagayo- 
nayon  kiran:  Mata-an!  A  Sukaniyan 
na  Mabagur,  a  Maongangun. 

64.  Hai  Nabi!  A  Angkosan  Ka  o 
Allah,-  go  so  tao  a  Miyonot  Ruka  a 
Miyamaratiyaya. 


65.  Hai  Nabi!  Pi-isun  Ka  ko 
Miyamaratiyaya  so  Kapakimbono- 
wai.  O  adun  Rukano  a  dowa  polo,  a 
manga  Papantang,  na  Phakapugus 
siran  sa  dowa  gatos:  Na  o  adun 
Rukano  a  Magatos,  na  Phakapugus 
Siran  sa  Sanggibo  ko  siran  a  da 
Pamaratiyaya:  Sabap  sa  Mata-an! 
A  siran  na  pagtao  a  da-a  manga 
Sabot  iran. 


66.  Imanto,  na  piyakakhapan 
Kano  o  Allah,  ka  kata  wan  Niyan 
a  Mata-an!  A  matatago  Rukano  so 
kalobai:  Na  o  adun  Rukano  a  ma¬ 
gatos,  a  manga  Papantang,  na  Pha¬ 
kapugus  siran  sa  dowa  gatos,  na  o 
adun  Rukano  a  Sanggibo,  na  Pha¬ 
kapugus  siran  sa  dowa  nggibo,  sa¬ 
bap  sa  idin  o  Allah:  Ka  so  Allah  na 
babid  o  (Tabang  Iyan  so)  manga 
Papantang. 


67.  Da  mapatot  ko  Nabi  i  ba 
adun  a  kowa-an  Niyan  ko  manga 
Biyag  (a  a’on  sa  ginawa)  taman  sa 
di  Makapugus  ko  Lopa.  Khabaya- 
an  Niyo  so  Parayasan  ko  Doniya; 
na  so  Allah  na  kabaya  lyan  (a 

Mambagiyan  Niyo)  so  Akhirat:  Na 
so  Allah  na  Mabagur,  a  Maongan- 
gun. 

68.  O  da  so  Kitab  a  pho-on  ko 
Allah  a  Miya-ona,  na  Khasogat 
kano  dun  sabap  ko  Kinowa  niyo  a 
siksa  a  Mala. 

69.  Na  Kangkano  ko  Miyataban 
Niyo,  a  Halal  a  Mapiya:  Go  Kalu- 
kun  Niyo  so  Allah:  Mata-an!  A  so 
Allah  na  Manapi,  a  Makalimo-on. 

70.  Hai  Nabi!  Tharowangka  ko 
tao  a  shisi-i  sa  tangan  Niyo  a  manga 
Biyag:  A  o  adun  a  katawan  o  Allah 
a  matatago  ko  manga  poso  iyo  a 
Mapiya,  na  Mbugan  kano  Niyan  sa 
Mapiya  a  di  so  Miyakowa  rukano, 
go  Punapiyan  kano  Niyan:  Ka  so 
Allah  na  Manapi,  a  Makalimo-on. 

71.  Na  o  kabaya  iran  so  kandor- 
ata  iran  Ruka,  na  Sabunar  a  diyorat 
iran  so  Allah  gowani,  na  piyakida- 
ag  lyan  (Ruka)  siran.  Na  so  Allah 
na  Mata-o,  a  Maongangun. 

72.  Mata-an!  a  siran  a  Miyamar- 
atiyaya,  go  giyanatan  Niran  so 
manga  Darpa  Iran,  go  ini  Panagon- 
taman  Niran  so  manga  Tamok  Iran 
go  so  manga  ginawa  Iran,  si-i  ko 
lalan  o  Allah,  go  so  siran  a  So- 
miyandig  Kiran  go  Tomiyabang 
Kiran  (ko  Nabi),-  na  siran  man  na 
so  saba-ad  Kiran  i  manga  Wali  ko 
saba-ad.  Na  so  Miyamaratiyaya  a 

da  iran  ganati  so  manga  D.arpa 
Iran,  na  da-a  Kipantag  iyo  ko  Ka- 
pangowali-i  kiran  a  maito  bo  taman 
sa  di  siran  tomogalin;  na  o  Panguni 
siran  Rukano  sa  Tabang  Makapan- 
tag  ko  Agama,  na  Paliyogat  Ruka¬ 
no  so  Katabangi  (kiran),  inonta  a 
aya  iran  khasogat  so  pagtao  a  adun 
a  Pasad  Iyo  a  go  siran.  Na  so  Allah 
na  Phagila-in  Niyan  so  gi-i  Niyo 
Nggolaola-an. 


73.  Na  so  siran  a  da  Pamara- 
tiyaya,  na  so  saba-ad  kiran  i  manga 
Wali  ko  saba-ad:  O  di  Niyo  to 
Nggolaola-a,  na  Khatagowan  sa  sa- 
mok  so  Lopa,  go  Kapaminasa  a 
Mala. 


74.  Na  so  Miyamaratiyaya,  go 
Miyamanogalin,  go  Miyamanagon- 
taman  ko  lalan  o  Allah,  go  so  siran 
a  Somiyandig  kiran  go  Tomiyabang 
kiran,-  na  siran  man  na  siran  so 
Miyamaratiyaya  a  titho:  Na  adun 
a  bagiyan  niran  a  Ma-ap,  go  Pagu- 
pur  a  Mapiya. 


75.  Na  so  Miyamaratiyaya  ko 
oriyan  niyan,  go  Miyamanogalin, 
go  pud  iyo  a  Miyamanagonta- 
man,-  na  siran  man  na  pud  iyo. 
Na  so  Thotonganaya  na  so  saba- 
ad  kiran  i  lubi  a  Wali  ko  saba-ad 
si-i  ko  Kitab  o  Allah.  Mata-an!  A  so 
Allah  na  so  Langowan  taman  na 
katawan  Niyan. 

1.  (Giya-i)  so  Kiyabarungkas  o 
Pasad  a  pho-on  ko  Allah  go  so 
Sogo  Iyan,  si-i  ko  siran  a  ini  Pha- 
sada  lyo  ko  manga  Pananakoto:- 


2.  Na  ndalakao  Kano  ko  Lopa 
(hai  manga  Mosrik)  sa  pat  Olan,  go 
Tangkuda  Niyo  a  Mata-an!  A  Su- 
kano  na  di  Niyo  khalipos  so  (siksa 
o)  Allah  go  Mata-an!  A  so  Allah  na 
Phakaito-on  Niyan  so  manga  Ka- 
pir. 


3.  Na  Piyakalangkap  a  pho-on 
ko  Allah  go  so  Sogo  Iyan,  ko  man¬ 
ga  Manosiya  ko  Alongan  a  Kapu- 
naik  Hajji  a  Mala, -a  Mata-an!  A 
thipud  o  Allah  (so  Pasad)  ko  manga 
Pananakoto;  go  (Thipud  o)  Sogo 
Iyan.  Na  o  Thaobat  kano,  na  giyoto 
i  Mapiya  rukano;  na  o  talikhod 
kano,  na  Tangkuda  niyo  a  Mata- 
an!  A  sukano  na  di  niyo  khapala- 
goyan  so  (siksa  o)  Allah.  Na  Pa- 
notholangka  ko  siran  a  da 
Pamaratiyaya  so  siksa  a  Malipudus. 


4.  Inonta  so  siran  a  ini  Phasada 
lyo  ko  manga  Pananakoto,  oriyan 
niyan  na  da-a  kiyorang  iran  Ruka¬ 
no  a  maito  bo,  go  da-a  Tiyaban- 
gan  niran  a  Sorang  Rukano  a  isa 
bo.  Na  tarotopa  niyo  kiran  so 

diyandi  kiran  taman  ko  wakto  iran 
(a  Mapupunto):  Mata-an!  A  so 
Allah  na  Pukhababaya-an  Niyan 
so  Khipanananggila. 


5.  Na  amai  ka  maipos  so  manga 
Olanolan  a  Khipaga-adatan,  na  Bo- 
nowa  Niyo  so  manga  Pananakoto 
apiya  anda  Niyo  siran  Mato-on,  go 
Pamiyaga  Niyo  siran,  go  Tarongko- 
wa  Niyo  siran,  go  Pamagayani  Niyo 
siran  ko  oman  i  Phagokitan;  na  o 
Thaobat  siran,  go  Itindug  iran  so 
Sambayang  go  tonain  niran  so  Za- 
kat,  na  gikasi  Niyo  so  lalan  niran: 
Mata-an!  A  so  Allah  na  Manapi,  a 
Makalimo-on. 


6.  Na  amai  ka-adun  a  sakatao  a 
pud  ko  manga  Mosrik  a  Manarig 
Ruka,  na  Pakasarigangka,  taman 
sa  Pamamakinugun  niyan  so 
Katharo  o  Allah;  oriyan  niyan  na 
sampa-in  Ka  sukaniyan  ko  Phaka- 
sarigon.  Giyoto  man  na  sabap  sa 
Mata-an!  A  siran  na  pagtao  a  di 
manga  Tata-o 


7.  Andamanaya  i  Kakhapatot  ko 
manga  Pananakoto  o  diyandi  si-i  ko 
Allah  go  si-i  ko  Sogo  Iyan,  inonta 
so  siran  a  ini  diyandi  Iyo  si-i  sa 
Masjid  Al-Haram?  Na  sa  dun  sa 
Kapagi-inontolan  niran  Rukano, 
na  Pagi,  inontolani  Niyo  siran 
(mambo):  Mata-an!  A  so  Allah  na 
Pukhababaya-an  Niyan  so  Khipa¬ 
nananggila. 

8.  Na  andamanaya  (i  Kapakipu- 
phasada  Iyo  kiran)  a  o  Mapugus 
kano  iran,  na  di  ran  rukano  Pagi- 
la-in  i  Kapulolot  go  Kaphapasada? 
Ipushowat  iran  Rukano  so  manga 
ngari  iran,  na  Somasangka  so  man¬ 
ga  poso  iran;  ka  so  kadakulan  kiran 
na  manga  songklid. 


9.  Ini  Pamasa  iran  so  manga 
Ayat  o  Allah  sa  arga  a  maito,  go 
Miyangalang  siran  ko  lalan  Ruka- 
niyan:  Mata-an!  A  siran  na  Miya- 
karatarata  so  Pinggolaola  iran. 


10.  Di  ran  Pagila-in  ko  Miyara- 
tiyaya  so  Kapulolot  go  Kaphapasa¬ 
da!  Na  siran  man  na  siran  so  manga 
Malawani. 


11.  Na  o  Thaobat  siran,  go  Ithin- 
dug  iran  so  Sambayang  go  tona-in 
niran  so  Zakat,-  na  manga  Pagari 
Niyo  siran  ko  Agama:  Na  Pupha- 
gosa-in  Nami  so  manga  Ayat,  ko 
pagtao  a  manga  Tata-o. 


12.  Na  o  Barungkasa  iran  so 
manga  Sapa  iran  ko  oriyan  o  Kiya- 
pakindiyandi  iran,  go  Phapa-awin- 
gun  niran  so  Agama  Niyo,-  na 
Pakimbonowai  Kano  ko  manga  Na- 
koda  ko  Kaongkir:  Mata-an!  A  sir¬ 
an  na  da-a  Kipantag  kiran  o  manga 
Sapa:  Ka-an  siran  Makagunuk. 


13.  Ino  kano  di  Pakipumbonowai 
ko  pagtao  a  Siyogok  iran  so  manga 
Sapa  iran,  go  Piyagungutan  niran  a 

Kaphaka-awa-a  iran  ko  Rasul,  go 
siran  na  Piyangorawan  Kano  iran 
ko  Paganai  a  Kiya-okitan?  Ino  Niyo 
siran  Khalukun?  Na  so  Allah  i  Pa- 
tot  a  Ikhaluk  lyo  Sukaniyan,  o  Su- 
kano  na  Khipaparatiyaya! 


14.  Pakimbonowai  kano  kiran, 
ka  Shiksa-an  siran  o  Allah  sa  Pung- 
golalan  ko  manga  Barokan  Niyo, 
go  Phakaito-on  Niyan  siran,  go 
Thabangan  Kano  Niyan,  sa  Kada- 
aga  kiran,  go  Phakapiya-an  Niyan 
so  manga  Rarub  o  pagtao  a  Khipa¬ 
paratiyaya, 


15.  Go  Pagilangun  Niyan  so  otug 
ko  manga  poso  iran.  Na  Phakatao- 
batun  o  Allah  so  tao  a  kabaya  Iyan; 
ka  so  Allah  na  Mata-o,  a  Maongan- 
gun. 


ii\54 


16.  Ba  niyo  tiyangkap  sa  ipunda- 
rainon  kano  a  dapun  punto-a  o 
Allah  so  siran  a  (miyamagikhlas 
ko  mipurang  rukano  go  da  siran 
kowa  sa  salakao  ko  Allah  go  so 
Sogo  Iyan  go  so  Miyamaratiyaya  sa 
manga  Panarigan?  Na  so  Allah  na 
Kaip  Iyan  so  gi-i  Niyo  Nggolaola-an. 


17.  Da  Mapatot  ko  manga  Pana- 
nakoto,  so  Kaputhanosa  iran  ko 
manga  Masjid  o  Allah  Shasaksi-an 
niran  so  manga  ginawa  iran  ko 
Kaongkir.  Siran  man  na  Miya-ilang 
so  manga  Galubuk  iran:  Na  so  Nar- 
aka  na  siran  na  Tatap  siran  non. 

18.  Aya  bo  (a  Patot)  a  Puthanos 
ko  manga  Masjid  o  Allah  na  so  tao 
a  Piyaratiyaya  Niyan  so  Allah  go  so 
Alongan  a  Maori,  go  ini  Tindug 
Iyan  so  Sambayang  go  Tiyonai  Ni¬ 
yan  so  Zakat,  go  da-a  ini  Kaluk 
Iyan  a  inonta  so  Allah.  Na  Mata- 
tangkud  a  siran  man  i  Khabaloi  a 
pud  ko  Miyamakakudug  sa  Ontol. 


19.  Ino  Niyo  mbaloya  so  Kapu- 
phakainoma  ko  Nomanaik  go  so 
Kaputhanosa  ko  Masjid  Al-Haram, 
a  lagid  o  tao  a  Piyaratiyaya  Niyan 
so  Allah  go  so  Alongan  a  Maori,  go 
Miyanagontaman  si-i  ko  lalan  o 
Allah?  Di  siran  Magishan  si-i  ko 
Allah:  Ka  so  Allah  na  di  Niyan 
Punggonana-on  so  pagtao  a  manga 
Darowaka. 


20.  So  Miyamaratiyaya,  go 
Miyamanogalin  (sa  Ingud)  go  ini 
Panagontaman  niran  ko  lalan  o  Al¬ 
lah,  so  manga  Tamok  iran  go  so 
manga  ginawa  iran,  i  Mala  i  Pang- 
katan  ko  Allah:  Na  siran  man  na 
siran  so  Phamakasulang  sa  Maliwa- 
nag. 


21.  Puphanotholan  siran  o  Kad- 
nan  Niran  sa  Limo  a  pho-on  Ruka- 
niyan,  go  Kasosowat,  go  manga 
Sorga,  a  adun  a  bagiyan  niran  ro-o 
a  Kapipiya  ginawa  a  Tatap: 

22.  Makakal  siran  non  sa  dayon 
sa  dayon.  Mata-an!  A  so  Allah  na 
adun  a  shisi-i  Rukaniyan  a  Balas  a 
Mala. 

23.  Hai  Miyamaratiyaya!  Di  niyo 
khowa-a  so  manga  lokus  iyo  go  so 
manga  Pagari  Niyo  a  manga  Panar- 
igan  amai  ka  Matomo  iran  so 
Kaongkir  a  di  so  Kaparatiyaya: 
Na  sa  dun  sa  Manarig  kiran  a  pud 
Rukano,  na  siran  man  na  siran  so 
da  Pamaginontolan. 


24.  Tharowangka:  A  o  so  manga 
lokus  iyo,  go  so  manga  Wata  iyo,  go 
so  manga  Pagariniyo,  go  so  manga 
Karoma  niyo,  go  so  manga  Tonga- 
nai  niyo;  go  so  manga  Tamok  a 
Miyasokat  iyo;  go  so  Dagangan  a 
Ipukhawan  niyo  so  kalupas  o  wakto 
niyan:  Go  so  manga  Darpa  a  Ma- 
sosowat  Kano  ron-na  Matomo  iyo 
a  di  so  Allah,  go  so  Sogo  lyan,  go  so 
Kaphurang  si-i  ko  lalan  Rukani- 
yan;-  na  nayawa  niyo  taman  sa 
italingoma  o  Allah  so  Sogowan  Ni¬ 
yan  (a  siksa):  Ka  so  Allah  na  di 
Niyan  Thoro-on  so  pagtao  a  manga 
Songklid. 


25.  Sabunsabunar  a  Tiyabangan 
Kano  o  Allah  si-i  ko  manga  Thu- 
mowan  a  madakul  go  so  Alongan  a 
(Kiyaphurang  sa)  Hunain:  Gowani 
na  Miyasowat  Kano  o  kadakul  iyo, 
na  da-a  Mininggai  Niyan  rukano  a 
gona  a  maito  bo:  Go  Piyakasimpit 
Rukano  o  Lopa  so  Kaolad  iyan, 
oriyan  niyan  na  Tomiyalikhod 
Kano  a  Puphamalagoi. 


26.  Oriyan  niyan  na  Initoron  o 
Allah  so  Kathatana  Iyan  si-i  ko 


Al-Taubah-9 


Part  10 


301 


Sogo  lyan  go  si-i  ko  Miyamara- 
tiyaya,  go  Tomiyoron  sa  manga 
Tantara  a  manga  Malaikat)  ada 
Niyo  siran  Mailai:  go  siniksa  lyan 
so  siran  a  da  Pamaratiyaya:  Na 
giyoto  i  Balas  ko  manga  Kapir. 


27.  Oriyan  niyan  na  Phakataoba- 
tun  o  Allah  ko  kiya-ipos  oto  so  tao 
a  kabaya  lyan:  Ka  so  Allah  na 
Manapi,  a  Makalimo-on. 


28.  Hai  Miyamaratiyaya!  Mata- 
an  a  so  manga  Pananakoto  na  Mar- 
shik;  na  di  siran  pagobai  ko  Masjid 
Al-Haram  ko  oriyan  a  ungka-i  a 
ragon  niran  (a  Kiyabarungkas  o 
Pasad).  Na  o  ba  Niyo  khawanun 
so  Kamiskin,  na  mbugan  kano  o 
Allah  ko  Kakaya-an  Niyan,  o  ka¬ 
baya  lyan,  Mata-an!  A  so  Allah  na 
Mata-o,  a  Maongangun. 


29.  Pakimbonowai  Kano  ko  siran 
a  di  Mapaparatiyaya  ko  Allah,  go 
so  Alongan  a  Maori,  go  di  ran 
Ishapar  so  ini  Sapar  o  Allah  go  so 
Sogo  lyan,  go  di  siran  Magokit  ko 
okit  a  Bunar,  a  pud  ko  siran  a  bigan 
ko  Kitab,  taman  sa  di  siran  mugai 
sa  Bowis  sa  Kathangana-an,  a  sir¬ 
an  na  Phapasiyonot  siran. 


30.  Na  Pitharo  o  manga  Yahodi: 
A  so  Uzair  na  Wata  o  Allah,  go 
Pitharo  o  manga  Christian,  A  so 
Al-Masih  na  Wata  o  Allah.  Giyoto 
man  so  Katharo  iran  ko  manga 

ngari  iran;  a  Ipuphananayan  niran 
ko  Katharo  o  siran  a  da  Pamara- 
tiyaya  gowani.  Pimorka-an  siran  o 
Allah:  Andamanaya  i  Kapuphamo- 
khag  iran! 


31.  Kinowa  iran  so  manga  Olama 
kiran  go  so  manga  Barasimba  kiran 
a  manga  Katohanan  a  salakao  ko 
Allah,  go  so  Al-Masih  a  Wata  o 
Maryam;  a  da-a  ini  Sogo  Kiran  a 
rowar  ko  Kasimba-a  Iran  ko  (Allah 
a)  Tohan  a  Isa  Isa:  Da-a  Tohan  a 
inonta  Sukaniyan.  Soti  Sukaniyan: 
Mawatan  ko  Ipushakoto  iran  non. 


32.  Khabaya-an  niran  so  Kapa- 
dunga  iran  ko  Sindao  o  Allah  a  gi-i 
nggolalan  ko  manga  ngari  iran,  na 
di  Iphangonot  o  Allah  inonta  na 
Tharotopun  Niyan  so  Sindao  Ni- 
yan,  apiya  pun  di  kabaya  o  manga 
Kapir. 


33.  Sukaniyan  so  (Allah  a)  Siyo- 
go  lyan  so  Sogo  Iyan  a  rakhus  o 
Toro  wan  go  so  Agama  a  bunar,  ka 
Phaki-ombawan  Niyan  non  so  man¬ 
ga  Agama,  sa  Kalangolangowan  Ni¬ 
yan,  apiya  di  kabaya  o  manga 
Pananakoto, 


34.  Hai  Miyamaratiyaya!  Mata- 
an!  A  madakul  ko  manga  Olama  ko 
manga  Yahodi  go  so  manga  Olama 
ko  manga  Christiyan,  a  Mata-an  a 
phagarabun  niran  so  manga  Tamok 
o  manga  Manosiya  sa  di  ontol  go 
Puphangalang  siran  ko  lalan  o  Al- 

lah.  Na  so  siran  a  Puphanimo-on 
niran  so  Bolawan  a  go  Pirak  na  di 
ran  noto  Punggaston  ko  lalan  o 
Allah:  Na  Panotholangka  kiran  so 
siksa  a  Malipudus- 


35.  Si-i  ko  Alongan  a  Pakalang- 
ga-an  noto  ko  Apoi  ko  Jahannam, 
na  Ipamirinsa  oto  ko  manga  Bu¬ 
rning  iran,  go  so  manga  kilid  iran, 
go  so  manga  likod  iran.  (Tharo-on 
kiran  a:)  Giyaya  so  Piyanimo  iyo  a 
ruk  o  manga  ginawa  niyo:  Na  Ta- 
ami  niyo  so  Piyanimo  iyo! 


36.  Mata-an!  A  so  itongan  o 
manga  Olanolan  (ko  Saragon)  si-i 
ko  Allah  na  sapolo  a  go  dowa  Olan 
si-i  ko  Kitab  o  Allah  si-i  ko  Alon¬ 
gan  a  Kiya-aduna  Niyan  ko  manga 
Langit  go  so  Lopa;  a  adun  a  pudon 
a  pat  Olan  a  Khipaga-adatan:  Giyo- 
to  man  so  okit  a  Ontol.  Na  di  Niyo 
ro-o  mbinasa-a  so  manga  ginawa 
niyo;  na  Pakimbonowai  Kano  ko 
manga  Pananakoto  langon  lagid  o 
gi-i  ran  Rukano  Kapakimbonowai 
langon.  Na  Tangkuda  Niyo  a  Mata- 
an!  A  so  Allah  na  babid  o  (Tabang 
[yan  so)  Kliipanananggila. 

37.  Mata-an!  a  so  kanggoamai[1] 
na  phakaoman  ko  kaong- 
kir:  Pukhisabapon  a  Kapukhadadag 
o  siran  a  Miyamangongkir:  Pupha- 
kain  niran  noto  ko  saragon,  na 
ipushapar  iran  noto  ko  isa  a  ragon, 
ka  Puphaka-ayonun  niran  ko  iton- 


[  1  ]  a  giyoto  so  kapuphaka  oriya  ko  kasusula-a  ko  muharram  si-i  ko  sapar. 

gan  o  ini  Sapar  o  Allah  na  Pupha- 
kain  niran  so  ini  Sapar  o  Allah. 
Pipharasan  kiran  so  marata  ko 
manga  Galubuk  iran.  Na  so  Allah 
na  di  Niyan  Punggonana-on  so  pag- 
tao  a  manga  Kapir. 


7  ^ 


38.  Hai  Miyamaratiyaya!  Ino 
kano  wa-i,  a  igira-a  Pitharo  rukano: 
A  sorong  kano  ko  Kambonowai  si-i 
ko  lalan  o  Allah,  na  ba  kano  dun 
ompulak  ko  Lopa?  Ino  kano  Kha- 
sowat  ko  Kaoyagoyag  ko  Doniya  a 
di  so  Akhirat?  Na  da  ko  Parayasan 
ko  Kaoyagoyag  ko  Doniya,  ko  Ki- 
papantag  iyan  ko  Akhirat  inonta  na 
Miyakaito-ito. 


J. 


39.  O  di  kano  sorong  ko  kambo¬ 
nowai,  na  shiksa-an  kano  o  Allah  sa 
siksa  a  Malipudus,  go  shambi  sa 
pagtao  a  salakao  rukano;  na  da-a 
mibinasa  niyo  Ron  a  maito  bo.  Na 
so  Allah  na  so  langowan  taman  na 
Gaos  Iyan. 


40.  O  di  niyo  Tabangi  (so  Rasul), 
na  Sabunar  a  Tiyabangan  Sukani- 
yan  o  Allah,  gowani  a  Paka-awa-an 
o  siran  a  da  Pamaratiyaya:  A  ika 
dowa  ko  dowa  gowani  a  shisi-i  siran 
a  dowa  ko  Liyang  (a  Jabal  Tur),  na 
sa  maoto  na  gi-i  Niyan  Tharo-on  ko 
pud  Iyan  (a  so  Abu  Bakur):  Adi  ka 
Pumboko,  ka  Mata-an!  A  so  Allah 
na  babid  Ta  (so  Tabang  Iyan):  Na 
Piyakatoronon  o  Allah  so  Ithatana 
Iyan,  go  Tiyabangan  Niyan  sa  man¬ 
ga  Tantara  a  da  Niyo  mailai,  go 

biyaloi  Niyan  so  Katharo  o  siran  a 
da  Pamaratiyaya  a  mababa.  Na  so 
Katharo  o  Allah  na  giyoto  i  Ma- 
poro:  Na  so  Allah  na  Mabagur,  a 
Maongangun. 

41.  Sorong  kano  ko  Kambono- 
wai,  Makhap  sa  Mapunud,  go  Pa- 
nagontamanun  niyo  so  manga 
Tamok  iyo  go  so  manga  ginawa 
niyo,  si-i  ko  lalan  o  Allah.  Giyoto 
man  i  Mapiya  Rukano,  o  sukano  na 
katawi  Niyo. 


42.  O  adun  a  Parayasan  (a  Kha- 
taban)  a  marani  go  so  Pulalaka-on 
na  Mathangka,  na  Magonot  siran 
Ruka  dun,  na  ogaid  na  Piyakawa- 
tan  kiran  o  lalan  a  malayat.  Na 
Pushapa  siran  ndun  ko  Allah,  sa  o 
Miyakagaga  kami,  na  miyapud 
kami  niyo  dun  a  lominiyo:  Pumbi- 
nasa-an  niran  so  manga  ginawa 
iran;  na  so  Allah  na  katawan  Niyan 
a  Mata-an!  A  siran  na  titho  a  man¬ 
ga  bokhag. 


43.  Pima-apan  Ka  o  Allah!  Anda 
sabap  i  Kiya-idiningka  kiran  taman 
sa  Mapayag  Ruka  so  siran  a  Mima- 
mata-an,  go  katokawan  Ka  so  man¬ 
ga  bokhag? 

44.  Di  Ruka  Phanguni  sa  idin  so 
siran  a  Miyamaratiyaya  ko  Allah  go 
so  Alongan  a  Maori  sa  ba  iran  di 
Panagontamanun  so  manga  tamok 
iran  go  so  manga  ginawa  iran.  Na 
so  Allah  na  katawan  Niyan  so  Khi- 
panananggila. 

45,  Aya  bo  a  Phanguni  Ruka  sa 
idin  (ko  Kathalimbagak)  na  so  siran 
a  di  Mapaparatiyaya  ko  Allah  go  so 
Alongan  a  Maori,  go  Mishangka  so 
manga  poso  iran,  na  siran  na  mata- 
ta-ap  siran  ko  Kashasangka  iran. 

46.  Na  o  Miyabaya  siran  Lo- 
miyo,  na  Pithiyagaran  niran  ndun 
sa  Bagur;  na  ogaid  na  da  kabayai  o 
Allah  so  Kapakaliyo  iran;  na  Piya- 
kapamokul  Iyan  siran,  na  adun  a 
Mitharo:  Sa  Thalimbagak  kano  a 
pud  o  Mithatalimbagak. 


47.  O  Miyapud  siran  Rukano 
Lomiyo,  na  da-a  Khiyoman  niran 
Rukano  a  rowar  sa  Kabinasa,  go 
Pulagosakun  niran  ndun  so  Pagulu- 
tulutan  Niyo  ka  Ipumbabanog  kano 
iran  sa  Samok,  go  adun  a  Matatago 
Rukano  a  Pakapuphanorimanun 
niran,  Na  so  Allah  na  katawan  Ni- 
yan  so  manga  Darowaka. 


48.  Sabunsabunar  a  Pimbabanog 
iran  so  Samok  gowani,  go  Pikhuli- 
khulid  iran  Ruka  so  manga  Bi- 
tiyara,-  taman  sa  Miyakaoma  so 
Bunar,  go  Miyapayag  so  Sogowan 
o  Allah,  a  siran  na  Ikagogowad 
iran. 


49.  Na  adun  a  pud  kiran  a  gi-i 
Tharo:  Sa  Id  ini  Akongka  (ko 
Kathalimbagak)  go  di  Akongka  Pa- 
gologa  ko  Dosa.  Tanodan  ka  Miya- 
olog  siran  ko  Dosa,  na  Mata-an!  A 
so  Naraka  Jahannam  na  Katatang- 
kalan  niyan  ndun  so  manga  Kapir. 

50.  O  Masogat  Ka  a  Mapiya,  na 
ikharata  a  ginawa  iran;  na  o  Maso¬ 
gat  Ka  a  Tiyoba,  na  Tharo-on  nir- 
an:  A  Sabunar  a  Miyakatoman 
kami  ko  galubuk  ami  gowani,  na 
tomalikhod  siran  a  siran  na  Pukha- 
kababaya. 


51.  Tharowangka:  A  da  dun  a 
Khisogat  Rukami  a  rowar  ko  Inim- 
asad  o  Allah  a  bagiyan  Nami:  Su- 
kaniyan  i  Panarigan  Nami:  Na  so 
Allah  i  Sarigi  o  Miyamaratiyaya. 


52.  Tharowangka:  A  da-a  Pu- 
naya-on  niyo  Rukami  a  rowar  ko 
isa  ko  dowa  Mapiya  (Kapakataban 
o  di  na  Kashahid).  Na  Sukami  na 
nanaya-on  Nami  rukano  so  Kaso- 
gata  rukano  o  Allah  a  siksa  a  pho- 
on  ko  Hadapan  Niyan,  o  di  na 
nggolalan  ko  manga  Barokan 
Nami.  Na  nayao  kano;  ka  Mata- 
an!  A  Sukami  na  pud  kami  niyo  a 
Khinanayao. 


53.  Tharowangka:  A  Puphamu- 
mugai  kano  sa  Onot  o  di  na  Tugul: 
Da  dun  a  Khatarima  a  pho-on  ru¬ 
kano:  Mata-an!  A  sukano  na  miya- 
baloi  kano  a  pagtao  a  manga 
Songklid. 


54.  Na  da-a  Miyakagandawali 
kiran  ko  Katarima-a  kiran  ko  Ipu- 
phamumugai  ran:  A  rowar  sa  Mata- 
an!  a  siran  na  da  iran  Paratiyaya-a 
so  Allah  a  go  so  Sogo  Iyan;  go  di 
ran  Ipunggolalan  so  Sambayang  o 

di  siran  Khibobokul;  go  di  siran 
Phamumugai  o  di  siran  Magogo- 
wad. 


55.  Na  o  ba  Ruka  Makabirai  so 
manga  Tamok  iran  go  so  manga 
Wata  iran:  Aya  dun  a  kabaya  o 
Allah  na  anon  Misabap  a  Kasiksa- 
a  Niyan  kiran  si-i  ko  Kaoyagoyag 
ko  Doniya,  go  an  Makaliyo  so  man¬ 
ga  Niyawa  iran  ko  di  ran  Kapapar- 
atiyaya. 


56.  Na  gi-i  siran  Shapa  ko  Allah 
sa  Mata-an!  A  pud  Iyo  siran  ndun; 
a  kuna  aba  Niyo  siran  pud:  Na 
ogaid  na  siran  na  pagtao  a  Puphan- 
ga-aluk. 


57.  O  Makato-on  siran  sa  Kha- 
lindongan,  o  di  na  manga  Liyang,  o 
di  na  Khasolukan,  na  Magapas  sir¬ 
an  non  ndun,  a  siran  na  gi-i  siran 
Manishakai. 


58.  Na  adun  a  pud  kiran  a  tao  a 
gi-i  Ka  niyan  shomanun  ko  Maka- 
pantag  ko  manga  Sadaqa:  Na  o 
Kabugi  siran  non,  na  Masowat  sir¬ 
an,  na  o  di  siran  non  Kabugi,  na  sa 
maoto  na  siran  na  Ganiganin  siran! 


59.  Na  opama  ka  Mata-an!  A 
siran  na  Miyasowat  siran  ko  ini 
bugai  kiran  o  Allah  a  go  so  Sogo 
Iyan,  go  iran  Pitharo:  A  Ka-a  an- 
gkosan  kami  o  Allah!  Mbugan  kami 
dun  o  Allah  ko  Kakaya-an  Niyan 
go  so  Sogo  Iyan:  Mata-an!  A  Suka- 


Al-Taubah-9 


Part  10 


309 


^  Aj  &XJ I  0  j 


mi  na  so  bo  so  Allah  i  Phangangar- 
apanan  nami  (na  giyoto  i  Mapiya 
kiran)! 


60,  So  manga  Zakat  na  aya  bo  a 
Khibagiyan  non  na  so  Pukhaka- 
murmuran,  go  so  manga  Miskin, 
go  so  manga  Gomagalubukon;  go 
so  Pulayamun  so  manga  poso  iran 
(ko  bunar);  go  so  Ka-a  ona  ko 
Khika-o  oripun,  go  so  adun  a  ma¬ 
nga  Bayadan  niyan;  go  so  si-i 
ko  lalan  o  Allah,  go  so  Gi-i  Mu- 
layalayag  a  miya  kalang  sa  La¬ 
lan:  Paliyogat  a  pho-on  ko  Allah, 
na  so  Allah  na  Mata-o,  a  Maong- 
angun. 


61.  Na  pud  kiran  so  siran  a 
Phuringasa-an  niran  so  Nabi  go  gi- 
i  ran  Tharo-on:  A  Sukaniyan  na 
Pananangila.  Tharowangka:  A  Pa- 
nanangila  sa  Mapiya  a  bagiyan 
niyo:  Paparatiyaya-an  Niyan  so  Al¬ 
lah,  go  Bubunarun  Niyan  so  Miya- 
maratiyaya,  go  Limo  ko  siran  a 
Miyamaratiyaya  a  pud  Rukano. 
Na  so  siran  a  Phuringasa  ko  Sogo 
o  Allah,  na  adun  a  bagiyan  niran  a 
siksa  a  Malipudus. 


62.  Gi-i  siran  Rukano  Shapa  ko 
Allah;  ka-an  Kano  iran  Masowat:  A 
So  Allah  a  go  so  Sogo  Iyan  i  Patot  a 
Pushowasowatun  niran,  o  siran  na 
Khipaparatiyaya. 


63.  Ba  iran  ndi  katawi  a  Mata-an 
naya!  A  sa  dun  sa  somorang  ko 

Allah  go  so  Sogo  Iyan.  na  Mata-an! 
A  bagiyan  niyan  so  Apoi  ko  Jahan- 
nam?-  Sa  Matatap  ro-o  Giyoto  so 
Kahina-an  a  Mala. 


64.  Ipukhawan  o  manga  Mona- 
pik  o  ba  adun  a  Mitoron  a  M aka- 
pantag  kiran  a  Surah,  a  Mapayag 
Iyan  kiran  so  shisi-i  ko  manga  poso 
iran,  Tharowangka:  A  Shagola 
kano  dun  Shandag!  Ka  Mata-an! 
A  so  Allah  na  Phakaguma-on  Niyan 
so  Ipukhawan  niyo  (oba  Mapayag). 


65.  Na  Ibut  o  Isha-ingka  siran, 
na  Putharo-on  niran  ndun:  A 
sukami  na  giya-bo  a  gi-i  ami 
Kapagikayat  go  kanggitagita. 
Tharowangka:  A  ba  so  Allah, 
go  so  manga  Ayat  Iyan,  go  so 
Sogo  Iyan,  i  Diiniyo  pagishao 
shaon? 


66.  Di  kano  dun  Puphamitowa: 
A  Sabunar  a  Miyongkir  kano  ko 
oriyan  o  Paratiyaya  niyo.  O  Napi-i 
Ami  so  saba-ad  rukano  na  shiksa- 
an  Nami  so  saba-ad,  sabap  sa  Mata- 
an!  A  siran  na  miyabaloi  siran  a 
manga  Baradosa. 

67.  So  manga  Monapik  a  manga 
Mama  go  so  manga  Monapik  a 
manga  Babai,  na  so  saba-ad  kiran 
na  pud  ko  saba-ad:  Ipushogo  iran 
so  marata,  go  Ipushapar  iran  so 
Mapiya,  go  gagamakun  niran  a 
manga  Lima  iran  (ka  di  siran  Pha- 
mumugai).  Piyakalipatan  niran  so 
Allah;  na  Piyakalipatan  siran  mam- 

bo  o  Allah.  Mata-an!  A  so  manga 
Monapik  na  siran  so  manga  Pasik. 


68.  Ini  diyandi  o  Allah  ko  manga 
Monapik  a  manga  Mama  go  so 
manga  Monapik  a  manga  Babai, 
go  so  manga  Kapir,  so  Apoi  ko 
Jahannam:  Makakakal  siran  non: 
Giyoto  i  Khabolosan  niran:  Na  Pi- 
morka-an  siran  o  Allah,  go  adun  a 
bagiyan  niran  a  siksa  a  Tatap,- 


69.  Lagid  o  siran  a  Miya-ona  an 
Niyo:  A  Miyabaloi  siran  a  lubi  a 
Mabagur  a  di  Sukano,  go  madakul  i 
manga  Tamok  go  manga  Wata  (a  di 
Sukano).  Na  Siyawitan  niran  so  Ki- 
pantag  iran:  Na  Siyawitan  niyo 
mambo  so  Kipantag  iyo,  lagid  o 
Kiyasawiti  o  siran  a  Miya-ona  an 
Niyo  ko  Kipantag  iran;  go  Miyagi- 
kayat  kano  (sa  Kabokhag)  lagid  a 
Kiyapagikayat  iran.  Siran  man  na 
Miya-ilang  so  manga  Galubuk  iran 
si-i  sa  Doniya  a  go  si-i  sa  Akhirat, 
na  siran  man  na  siran  so  Miyanga- 
lologi. 


70.  Ba  kiran  nda  Makatalingoma 
so  Totholan  ko  Miya-ona  an  niran?- 
A  pagtao  o  Nuh,  go  so  Ad,  go  so 
Samood;  go  so  pagtao  o  Ibrahim, 
go  so  Khibabaling  sa  Madyan,  go 
so  Miyangababaklid.  Miyakatalin- 
goma  kiran  so  manga  Sogo  kiran 
rakhus  o  manga  Rarayag  a  Karina. 
Na  da  siran  Salimboti  o  Allah,  na 
ogaid  na  siran  i  Somiyalimbot  ko 
manga  ginawa  iran. 


\ 


Al-Taubah-9 


Part  10 


312 


^  4j  I  Sj 


71.  Na  so  Miyamaratiyaya  a 
manga  Mama  go  so  Miyamara¬ 
tiyaya  a  manga  Babai,  na  so  saba- 
ad  kiran  na  manga  Panarigan  o 
saba-ad:  Ipushogo  iran  so  Mapiya, 
go  Ipushapar  Iran  so  marata:  Go 
Iputhindug  Iran  so  Sambayang,  go 
Puthona-in  niran  so  Zakat,  go  Pha- 
gonotan  niran  so  Allah  go  so  Sogo 
Iyan.  Siran  man  na  Ikhalimo  siran 
ndun  o  Allah:  Mata-an!  A  so  Allah 
na  Mabagur,  a  Maongangun. 

72.  Di  niyandi-an  o  Allah  so 
Miyamaratiyaya  a  manga  Mama 
go  so  Miyamaratiyaya  a  manga  Ba¬ 
bai,  sa  manga  Sorga  a  Puphaman- 
gondas  ko  Kababa-an  Niyan  so 
manga  Lawasaig,  Makakakal  siran 
ro-o,  go  manga  Darpa  a  manga 
Pipiya  si-i  ko  manga  Sorga  a  Tatap. 
Go  Kasosowat  a  pho-on  ko  Allah  a 
lawan  ro-o  pun:  Giyoto  man  na 
Sukaniyan  so  Da-ag  a  Mala. 

73.  Hai  Nabi!  Purangangka  so 
manga  Kapir  a  go  so  manga  Mon- 
apik  go  Pakatugasingka  siran.  Na 
Darpa  iran  so  Naraka  Jahannam,-a 
Mikharatarata  a  Khabolosan. 

74.  Gi-siran  Shapa  ko  Allah  sa 
da  iran  Matharo,  go  Sabunsabunar 
a  Pitharo  iran:  So  Katharo  a 
Kaongkir,  go  Miyongkir  siran  ko 
oriyan  o  Kiyambayorantang  iran 

ko  Allah];  go  Piyagungutan  niran 
so  (Kambonowa  iran  ko  Nabi  a)  da 
iran  Maparoli:  Na  da-a  inipa-awing 

iran  non  a  rowar  sa  Kiyabugi  kiran 
o  Allah  go  so  Sogo  Iyan  ko  Kaka- 
wasa-an  Niyan!  Na  o  Thaobat  sir- 
an,  na  mabaloi  a  Mapiya  a  bagiyan 
niran;  na  o  Talikhod  siran,  na  shik- 
sa-an  siran  o  Allah  sa  siksa  a  Mal- 
ipudus  si-i  sa  Doniya  go  sa  Akhirat: 
Na  da-a  bagiyan  niran  ko  Lopa  a 
Panarigan  go  Tabanga. 


75.  Na  adun  a  pud  kiran  a  Miya- 
kindiyandi  ko  Allah,  (sa  Pitharo 
iyan  a:)  Ibut  o  bugi  kami  Niyan  ko 
Kakaya-an  Niyan,  na  Mata-an  a 
Shasaduka  kami  dun,  go  Mata-an 
a  mabaloi  kami  dun  a  pud  ko  man¬ 
ga  Bilangatao. 


76.  Na  kagiya  a  bugan  Niyan 
siran  ko  Kakaya-an  Niyan,  na  ini 
Puligut  iran,  go  Tomiyalikhod  siran, 
a  siran  na  Somasangka  siran. 


77.  Na  inakir  Iyan  siran  ko  Ka- 
pumonapik  si-i  ko  manga  poso  iran, 
taman  ko  Alongan  a  Kimbaratumo- 
wa-an  niran  non:  Sabap  ko  Kiya- 
dorata  iran  ko  Allah,  ko  ini  bugai 
ran  non  a  Pasad,  go  sabap  ko  Kiya- 
pamokhag  iran. 


78.  Ba  iran  ndi  katawi  a  Mata- 
an!  A  so  Allah  na  katawan  Niyan  so 
isosolun  niran  go  so  Puphamagu- 
tonga-an  niran,  go  Mata-an!  A  so 
Allah  na  katawan  Niyan  so  da  Ma- 

V 

mangipayag? 

79.  Siran  na  gi-i  ran  Shodi-in  so 
gi-i  Khakapiya-an  ko  Miyamara- 
tiyaya,  makapantag  ko  manga  Sa- 
duka,  go  so  siran  a  da-a  Khato-on 
niran  a  rowar  ko  (maito  a)  pukha- 
ba-og  iran,-na  Puphamagurugan 
niran  siran, -na  mbadalan  o  Allah 
so  Kapuphamagurug  iran:  Go  adun 
a  bagiyan  niran  a  siksa  a  Malipu- 
dus. 


80.  Pangunin  Ka  siran  sa  Ma-ap, 
antawa-a  Dingka  siran  Phangunin 
sa  Ma-ap,  na  o  pangunin  Ka  siran 
sa  M  a-ap  sa  makapito  polo  mak- 
asoi,  na  di  siran  ndun  Puma-apan 
o  Allah:  Giyoto  man  na  sabap  sa 
Mata-an!  A  siran  na  Inongkir  iran 
so  Allah  go  so  Sogo  Iyan:  Na  so 
Allah  na  di  Niyan  Punggonanaon 
so  pagtao  a  manga  Songklid. 


81.  Miyababaya  so  Mithatalim- 
bagak  sabap  ko  kinibagak  iran  ko 
Talikhodan  o  Sogo  o  Allah:  Go  ini 
Kagowad  iran  o  ba  iran  Mipana- 
gontaman  so  manga  Tamok  iran  go 
so  manga  ginawa  iran,  si-i  ko  lalan 
o  Allah:  Na  Pitharo  iran:  A  di  kano 
Pagonot  Phurang  ko  kakhakayao 
niyan,  Tharowangka:  A  so  Apoi 
ko  Naraka  Jahannam  i  taralbi  a 
Mayao.  Opama  ka  siran  na  Sasabo- 
ta  iran! 


82.  Na  khala  siran  sa  maito:  Na 
sugad  siran  sa  madakul:  Balas  ko 
Miyapasad  iran  (a  manga  dosa). 

83.  Na  opakakasoya  Ka  o  Allah 
ko  saba-ad  kiran,  na  magodas  siran 
Ruka  makapantag  ko  Kapagonot 
Iran  lomiyo  (ko  Kaphurang),  na 
Tharowangka:  A  di  kano  Rakun 
ndun  Makaonot  lomiyo  sa  dayon 
sa  dayon,  go  di  kano  Rakun  ndun 
Makaogop  Makimbonowai  ko  Ri- 
dowai:  Mata-an!  A  sukano  na 
Miyasowat  kano  ko  Ka-o  ontod 
ko  Paganai  a  Kiya-okitan:  Na  o 
ontod  kano  dun  a  pud  o  Mithata- 
limbagak. 


84.  Na  da-a  Shambayangingka 
kiran  a  isa  bo  a  Miyatai  sa  dayon 
sa  dayon,  go  di  Ka  Thindug  ko 
Kobor  iyan;  Mata-an!  A  siran  na 
Inongkir  iran  so  Allah  go  so  Sogo 
Iyan,  go  Miyatai  siran  ko  Kaso- 
songklid  iran. 


85.  Na  o  ba  Ka  Mabarayat  o 
manga  Tamok  iran  go  so  manga 
Wata  iran:  Aya  dun  a  kabaya  o 
Allah  na  misabap  ro-o  a  Kasiksa-a 
Niyan  kiran  si-i  sa  Doniya,  go  Ma- 
kaliyo  so  manga  Niyawa  iran  ko 
Kao-ongkir  iran. 


86.  Na  igira-a  adun  a  Initoron  a 
Surah  (a  Miya-aloi  ron:)  a  Para- 
tiyaya-a  niyo  so  Allah  go  Phurang- 
kano  a  pud  o  Sogo  Iyan,  na 
Manguni  Ruka  sa  idin  so  adun  a 
manga  Kakawasa-an  niyan  kiran, 
go  Tharo-on  niran:  A  bagakun  Ka- 
mingka:  Ka-an  kami  mabaloi  a  pud 
ko  Mithatalimbagak. 

87.  Miyasowat  siran  sa  Kitatapi 
iran  ko  Mithatalimbagak:  Na  Miya- 
parkat  so  manga  poso  iran  na  siran 
na  di  siran  Phamakasabot. 


88,  Ogaid  na  so  Sogo,  go  so 
Miyamaratiyaya  a  pud  lyan,  na  ini 
Phurang  Iran  so  manga  Tamok  Iran 
go  so  manga  ginawa  Iran:  Na  siran 
man  na  bagiyan  Niran  so  manga 
Pipiya:  Go  Siran  man  na  Siran  so 
Phamakasulang  sa  Maliwanag. 


89.  Pithiyagaran  siran  o  Allah  sa 
manga  Sorga  a  Puphamangondas 
ko  kababa-an  Niyan  so  manga 
Lawasaig,  Makakakal  siran  non: 
Giyoto  man  so  Da-ag  a  Mala. 


90.  Na  Miyakaoma  so  Puphama- 
mitowa  a  pud  ko  manga  Arab,  ka- 
an  siran  kaidini  ko  Kathalimba- 
gak);  na  Miyamangontod  so  siran 
a  Piyamamokhagan  niran  so  Allah 
go  so  Sogo  lyan.  Na  Khasogat  dun 
so  siran  a  Miyamangongkir  kiran  a 
siksa  a  Malipudus. 


91.  Da  ko  manga  lolobai,  go  so 
Pukhakasakit,  go  so  siran  a  da-a 
Khato-on  niran  a  Mapunggasto 
iran,  a  dosa,  igira  Miyangoyao  siran 
a  ruk  o  Allah  go  so  Sogo  lyan:  Da 
ko  Miphipiyapiya  i  lalan  (ko  dosa): 
Ka  so  Allah  na  Manapi,  a  Makali- 
mo-on. 


92.  Go  da-a  dosa  o  siran  a  igira-a 
Miyakatalingoma  siran  Ruka  ka-an 

Ka  siran  katanggongi,  na  Pitharo  o 
Ka:  A  da-a  Khato-on  Ko  a  Khi- 
tanggong  Akun  rukano;  na  Tomiya- 
likhod  siran,  a  so  manga  Mata  iran 
na  Puphamanoga  sa  lo  a  rata  a 
ginawa  sa  di  ran  Kaphakato-on  sa 
Mapunggasto  iran. 


93.  Aya  bo  a  adun  a  lalan  non  (o 
Dosa)  na  so  siran  a  Puphamanguni 
siran  Ruka  sa  idin  (ko  Kathalimba- 
gak)  a  siran  na  manga  Kawasa. 
Miyasowat  siran  sa  Kitatapi  iran 
ko  Mithatalimbagak:  Na  Piyarkat 
o  Allah  so  manga  poso  iran;  na  siran 
na  di  manga  Tata-o. 


94.  Puphamitowa-an  kano  iran 
igira-a  Miyakandod  kano  kiran. 
Tharowangka:  Di  kano  Puphamito- 
wa:  Ka  di  Ami  sukano  dun  Phara- 
tiyaya-an:  Sabunar  a  Piyanothol 
Rukami  o  Allah  so  manga  Totholan 
rukano:  Na  Pagila-in  o  Allah  go  so 
Sogo  Iyan  so  Galubuk  iyo:  Oriyan 
niyan  na  Phakandodun  kano  ko 
(Allah  a)  Mata-o  ko  Migagaib  a 
go  so  Mipapayag:  Na  Phanotholun 
Niyan  rukano  so  Pinggolaola  niyo. 


95.  Pushapa  siran  Rukano  sa 
Ibut  ko  Allah,  igira  MiyakambaLin- 
gan  Kano  kiran,  ka-a  Niyo  siran 
Katalikhodi.  Na  Talikhodi  Niyo  sir¬ 
an:  Mata-an!  A  siran  na  Marshik, 
na  Darpa  iran  so  Naraka  Jahan- 
nam,-a  Balas  Ko  Miyapasad  iran 
(a  manga  dosa). 

96.  Pushapa  siran  Rukano,  ka-a 
Niyo  siran  Karila-i;  na  o  rila-i  Niyo 
siran,  na  Mata-an!  A  so  Allah  na  di 
Niyan  Purila-an  so  Pagtao  a  manga 
Songklid. 


97.  Adun  a  manga  Arab  a  Ma- 
bagur  i  Kaongkir  go  Kapanangin, 
go  dait  a  di  ran  Katawi  ko  manga 
Taman  o  Initoron  o  Allah  ko  Sogo 
lyan:  Na  so  Allah  na  Mata-o,  a 
M  aongangun. 


98.  Na  adun  a  pud  ko  manga 
Arab  a  tao  a  babalowin  niyan  so 
Mipuphamurnugai  niyan  a  ilang,  go 
nanaya-on  niyan  Rukano  so  Kapu- 
phangasasalin  o  Masa:  Si-i  kiran  So 
Kapukhasalin  o  Masa  a  marata:  Na 
so  Allah  na  Puphakanug,  a  Mata-o. 


99.  Na  adun  a  pud  ko  manga 
Arab  a  Paparatiyaya-an  niyan  so 
Allah  go  so  Alongan  a  Maori,  go 
babalowin  niyan  so  Mipuphamu- 
mugai  niyan  a  Ipuphamakarani  si-i 
ko  Allah  go  so  manga  Panguni  o 
Rasul.  Ba  di  Mata-an  a  Sukaniyan 
na  iphakarani  ran  (ko  Allah):  Pha- 
kasoludun  siran  ndun  o  Allah  ko 
Limo  lyan:  Mata-an!  A  so  Allah 
na  Manapi,  a  Makalimo-on. 


100.  Na  so  manga  Paganai  a 
Miyanga-o  ona  ko  manga  Muhajir- 
in  go  so  manga  Ansar,  go  so  siran  a 
Miyamakatondog  kiran  ko  Ka- 
phiyapiya,-  na  Miyasowat  kiran  so 
Allah,  go  Miyasowat  siran  non 

(mambo):  Na  Pithiyagaran  Niyan 
siran  sa  manga  Sorga  a  Puphaman- 
gondas  ko  kababa-an  niyan  so  man¬ 
ga  Lawasaig,  Makakakal  siran  non 
Sa  dayon  sa  dayon:  Giyoto  man  so 
Da-ag  a  Mala. 


101.  Na  adun  a  pud  ko  Makali- 
liyot  rukano  ko  manga  Arab  a  Pu- 
phamanangin,  go  so  saba-ad  ko  tao 
sa  Madinah:  Na  Miyanamar  siran 
ko  Kapumonapik:  Dingka  siran  ka- 
tawan:  Sukami  i  Mata-o  kiran: 
Shiksa-an  Ami  siran  ndun  sa  maka- 
dowa:  Oriyan  niyan  na  Phoshangun 
siran  ko  siksa  a  Mala. 


102.  Na  adun  a  manga  pud  a  ini 
pagikral  iran  so  manga  Dosa  iran: 
Piyakasha-og  iran  so  Galubuk  a 
Mapiya  go  so  pud  a  Marata.  Mata- 
tangkud  a  so  Allah  na  Phakataoba- 
tun  Niyan  siran:  Mata-an!  A  so 
Allah  na  Manapi,  a  Makalimo-on. 


103.  Kowa  Ka  ko  manga  Tamok 
iran  sa  Sadaqah,  a  Misotingka  kir¬ 
an;  go  kasabapan  sa  Kapaka-oshor- 
angka  kiran;  Na  Pangunin  Ka  siran. 
Mata-an!  A  so  Panguningka  na  Ka- 
lilintad  a  bagiyan  niran:  Na  so  Al¬ 
lah  na  Puphakanug,  a  Mata-o. 


104.  Ba  iran  ndi  katawi  a  Mata- 
an!  A  so  Allah  na  Sukaniyan  so 
Putharima  ko  Taobat  pho-on  ko 
manga  Oripun  Niyan  go  Putharima 
ko  manga  Sadaqah,  go  Mata-an!  A 

so  Allah  na  Sukaniyan  so  Pupha- 
narima  ko  Taobat,  a  Makalimo-on? 


105.  Na  Tharowangka:  A  Ngga- 
lubuk  kano:  Ka  Pagila-in  o  Allah  go 
so  Sogo  lyan  go  so  Miyamaratiyaya 
so  Galubuk  iyo:  Na  Phakandodun 
kano  dun  ko  (Allah  a)  Mata-o  ko 
Migagaib  go  so  Mipapayag:  Na 
Phanotholun  Niyan  rukano  so  Ping- 
golaola  niyo. 


106.  Na  adun  a  manga  pud,  a 
Pakidadara  kiran  o  Kokoman  o  Al¬ 
lah,  o  siksa-a  Niyan  siran,  antawa-a 
Pakataobatun  Niyan  siran:  Na  so 
Allah  na  Mata-o,  a  Maongangun. 


107.  Na  so  siran  a  Mimbalai  sa 
Masjid  a  Kapaminasa  go  Kaongkir- 
go  an  Maoparik  so  Miyamara¬ 
tiyaya-  go  ipuphagipat  ko  tao  a 
Romirido  ko  Allah  go  so  Sogo  lyan 
gowani.  Na  Mata-an  a  gi-i  siran 
Shapa:  Da-a  antapami  a  rowar  ko 
Mapiya;  na  shasaksi-an  o  Allah  a 
Mata-an!  A  siran  na  titho  a  manga 
Bokhag. 


108.  Di  Ka  on  Pushambayang  sa 
dayon  sa  dayon.  Mata-an  a  so  Mas- 
jid  a  Pimbalai  makapantag  ko  Ka- 
pangongonotan  (ko  Allah)  Ko 
Paganai  a  Gawi-i;  na  aya  Patot  a 
Rongka  Shambayang.  Katatagowan 
sa  manga  Mama  a  Pukhababaya-an 
niran  a  Kasoti  ran;  na  so  Allah  na 
Pukhababaya-an  Niyan  so  manga 
Barasoti. 

109.  Ino  so  tao  a  Pimbalai  niyan 
so  Walai  niyan  makapantag  sa  Onot 
ko  Allah  go  so  Kasosowat  Iyan  aya 
Mapiya?-  antawa-a  so  tao  a  Pimba¬ 
lai  niyan  so  Walai  niyan  ko  kilid  o 
Thuba-an  a  Pukhatubar,  na  Miya- 
olog  iyan  ko  Apoi  ko  Jahannam. 
Na  so  Allah  na  di  Niyan  Punggo- 
nanaon  so  pagtao  a  manga  Daro- 
waka. 


110.  Di  khada  so  Walai  ran  a  so 
Pimbalai  ran  kasangka  a  madada- 
lum  ko  manga  poso  iran,  o  di  Ma¬ 
sh  a  roput  so  manga  poso  iran.  Na  so 
Allah  na  Mata-o,  a  Maongangun. 


111.  Mata-an!  A  so  Allah  na 
Piyamasa  Niyan  ko  Miyamara- 
tiyaya  so  manga  ginawa  iran  go  so 
manga  Tamok  iran;  sa  Mata-an!  A 
ruk  iran  so  Sorga:  Gi-i  siran  Ma- 
kimbonowai  sa  lalan  ko  Allah,  na 
Puphakapatai  siran  go  Pukhapur- 
ang  siran:  Diyandi  Iyan  naya  a  di 
Pundorat,  a  shisi-i  ko  Taurat,  a  go 
so  Injil,  go  so  Qur-an:  Na  ba-adun  a 
tao  a  makalawan  ko  Allah  a  tomo- 
toman  ko  diyandi  Iyan?  Na  Pakapi- 
piya-a  niyo  a  ginawa  niyo  sabap  ko 
Dagangan  niyo  a  so  Piphasa  niyo  to 
(ko  Allah):  Ka  giyoto  man  so  Da-ag 
a  Mala. 


112.  (Siran)  So  manga  Baratao- 
bat;  a  manga  Barasimba,  a  khipa- 
nanalamat;  a  manga  Barapowasa,  a 
Puphuroroko,  a  Puphamanodod  ,  a 
Puphamanogo  ko  Mapiya,  go  Pu- 

phanapar  ko  Marata,  go  Khisisiya- 
pun  niran  so  manga  taman  o  Allah;- 
na  Puphamanotholingka  sa  Mapiya 
so  Miyamaratiyaya. 


113.  Da  Mapatot  ko  Nabi  go  so 
Miyamaratiyaya,  i  ba  Iran  Pangu- 
nin  sa  Ma-ap  so  manga  Pananako- 
to,  apiya  pun  i  Katotonganai  ran 
non,  ko  oriyan  o  Kiyapayag  iyan 
kiran  sa  Mata-an!  A  siran  na  manga 
tao  ko  Naraka  Jahim. 


114.  Na  aya  bo  a  Kinipangunin 
sa  Ma-ap  o  Ibrahim  ki  Ama  Iyan  na 
si-i  bo  ko  diyandi  a  ini  diyandi  Iyan 
non.  Na  kagiya  a  Mapayagon  a 
Mata-an!  A  sukaniyan  na  Ridowai 
o  Allah,  na  Tiyaplis  Iyan  sukaniyan: 
Mata-an!  A  so  Ibrahim  na  lalayon 
Makaphuphagina-o,  a  Matigur. 


1 15.  Na  da  ko  butad  o  Allah  o  ba 
adun  a  dadagun  Niyan  a  pagtao  ko 
oriyan  o  Masa  a  Kiyatorowa  Niyan 
kiran,  taman  sa  di  Niyan  kiran  Ma- 
payag  so  Phananggila-an  niran- 
Mata-an!  A  so  Allah  na  so  lango- 
wan  taman  na  katawan  Niyan. 


116.  Mata-an!  A  so  Allah  na  ruk 
Iyan  so  Kapa-ar  ko  manga  Langit  a 
go  so  Lopa.  Puphangoyag  go  Pu- 
phangimatai.  Na  da-a  bagiyan  niyo 
a  salakao  ko  Allah  a  Panarigan  go 
da-a  Tabanga. 


117.  Sabunsabunar  a  Piyakatao- 
bat  o  Allah  so  Nabi,  go  so  manga 

Muhajirin,  go  so  manga  Ansar,-  a 
siran  so  Miyamangonoton  ko  oras  a 
Marugun  (ko  Kiyaphurang  sa  Ta¬ 
bu  k),  ko  oriyan  o  Masa  a  maito  bo 
na  Khapaling  so  manga  poso  o 
Salompok  kiran;  oriyan  niyan  na 
Piyakataobat  Iyan  siran:  Mata-an! 
A  Sukaniyan  i  Mala  kiran  i  Gagao, 
a  Makalimo-on. 

118.  Go  (Piyakataobat  Iyan)  so 
tulo  katao  a  siran  so  Minibagak; 
taman  sa  samaoto  na  Piyakasimpit 
kiran  o  Lopa  so  Kaolad  Iyan,  go 
Kiyangutan  kiran  so  manga  ginawa 
iran,-  na  Tiyangkud  iran  a  da-a 
Kaphagapasan  pho-on  ko  Allah  a 
inonta  Sukaniyan.  Oriyan  niyan  na 
Niyapiyan  Niyan  siran,  ka-an  siran 
Makataobat:  Mata-an!  A  so  Allah 
na  Sukaniyan  i  Puphanarima  ko 
Taobat,  a  Makalimo-on. 


119.  Hai  Miyamaratiyaya!  Kalu- 
kun  niyo  so  Allah  go  tapi  kano  ko 
Mimamata-an. 


120.  Da  Mapatot  ko  tao  sa  Ma- 
dinah  go  so  tao  a  Makaliliyot  kiran 
ko  manga  Arab,  i  ba  siran  thalim- 
bagak  ko  oriyan  o  Sogo  o  Allah,  go 
ba  iran  Matomo  so  manga  ginawa 
iran  a  di  so  ginawa  niyan:  Giyoto 
man  na  sabap  sa  Mata-an!  A  siran 
na  da-a  Khisogat  kiran  a  Kawao,  go 
da-a  Dokao,  go  da-a  Ongos  si-i  ko 
lalan  o  Allah,  go  da-a  Kaphanada- 
an  niran  a  Darpa  a  Ikhararangit  o 
manga  Kapir,  go  da-a  Khisogat  iran 


AI-Taubah-9 


Part  11 


324 


^  Aj  I 


ko  Ridowai  a  Ringasa:  A  ba  di 
Misorat  a  bagiyan  niran  sa  sabap 
ro-o  a  Galubuk  a  Mapiya;  Mata-an! 
A  so  Allah  na  di  Niyan  Pagilangun 
so  Balas  Ko  Miphipiyapiya;- 


121.  Go  da-a  Mapunggasto  iran 
a  Gasto  a  maito  a  go  Mala-go  da-a 
Khatarapas  iran  a  Balintad,  a  ba  di 
Misorat  (a  Balas)  a  bagiyan  niran; 
ka  Imbalas  kiran  o  Allah  so  Mapiya 
ko  Pinggolaola  iran. 


122.  Na  da  Mapakai  ko  Miya- 
maratiyaya  i  ba  siran  liyo  langon: 
Na  ino  da  liyo  ko  oman  i  salompok 
kiran  so  saba-ad,  ka-an  niran  Pu- 
khasaboti  so  Agama,  go  an  niran 
Mipuphamakaiktiyar  ko  pagtao 
iran  igira  Miyakandod  siran  kiran, - 
ka-an  siran  Maka-iktiyar? 


123.  Hai  Miyamaratiyaya!  Pa- 
kimbonowai  kano  ko  siran  a 
Maka-o  obai  rukano  ko  manga  Ka- 
pir,  go  Pakiguda-an  niyo  kiran  a 
adun  a  Katugas  iyo:  Na  Tangkuda 
niyo  a  Mata-an!  A  so  Allah  na 
babid  o  (Tabang  lyan  so)  Khipana- 
nanggila. 


124.  Na  igira-a  adun  a  Initoron  a 
Surah,  na  adun  a  pud  kiran  a  tao  a 
gi-i  Tharo:  Sa  antawa-a  rukano  i 
Miyakaoman  non  na-i  sa  Para- 
tiyaya?  Na  so  siran  a  Miyamara- 
tiyaya,-  na  Miyakaoman  kiran  sa 
Paratiyaya,  a  siran  na  Pukhababaya 
siran. 

125.  Na  so  siran  a  katatagowan 
so  manga  poso  iran  sa  gudamun,  - 
na  ba  kiran  ndun  Miyakaoman  sa 
Kaongkir  ko  andang  a  Kao-ongkir 
iran,  go  Miyamatai  siran  a  kapa- 
pantagan  siran  a  manga  Kapir. 


126.  Ba  iran  ndi  Khailai  a  Mata- 
an!  A  siran  na  Puthiyoba-an  siran 
ko  oman  ragon  sa  Makaisa  o  di  na 
Makadowa?  Oriyan  niyan  na  di  sir¬ 
an  Puthaobat,  go  di  siran  Phakata- 
dum. 


127.  Na  igira  adun  a  Initoron  a 
Surah,  na  Tuntungan  o  saba-ad  kir¬ 
an  so  saba-ad  (sa  Tharo-on  niyan 
a:)  Ba-adun  a  Puphakailai  rukano  a 
isa  bo?  Na  oriyan  niyan  na  tomali- 
khod  siran:  Na  Piyakatalikhod  o 
Allah  so  manga  poso  iran;  sabap 
sa  Mata-an!  A  siran  na  pagtao  a 
da-a  manga  Sabot  iran. 


128.  Sabunsabunar  a  adun  a 
Miyakaoma  rukano  a  Sogo  a  pud 
ko  manga  ginawa  niyo:  A  awida- 
akal  Iyan  so  Marugun  niyo:  Mala 
rukano  i  Sambatan:  Si-i  ko  Miya- 
maratiyaya  Mala  i  Kapudi,  a  Ma- 
kalimo-on. 


129.  Na  o  Talikhod  siran,  na 
Tharowangka:  A  kasasana-an  Ko 
so  Allah:  Da-a  Tohan  a  salakao 
Rukaniyan:  Ron  Ako  Ron  So- 
miyarig,-  ka  Sukaniyan  i  Khiruk 
ko  arash  a  Mala!. 

Si-i  ko  ngaran  o  Allah,  a  Masa- 
linggagao,  a  Makalimo-on. 

1.  Alif  Lam  Ra.  So  Allah  i  Mata- 
o  ko  Paka-a  antapan  Niyan  non. 
Giyaya  so  manga  Ayat  ko  Kitab  a 
pimbaibaitan. 


2.  Ino  khabaloi  ko  manga  Man- 
osiya  a  Pakamumusa  a  Kiyailaha- 
mi  Ami  ko  Mama  a  pud  kiran?- 
(Sa  Pitharo-on  a:)  Pama  ka-iktiyar- 
angka  so  manga  Manosiya,  go  Pa- 
mano  tholangka  ko  siran  a 
Miyamaratiyaya:  A  Mata-an!  A 
adun  a  bagiyan  niran  a  Pangkatan 
a  Maporo  si-i  ko  Kadnan  niran. 
Pitharo  o  da  Pamaratiyaya:  A 
Mata-an  naya!  A  titho  a  Balik 
Mata  a  mapayag! 


3.  Mata-an!  A  aya  Kadnan  niyo 
na  so  Allah,  so  Miyadun  ko  manga 
Langit  a  go  so  Lopa  si-i  ko  miyaka- 
num  Alongan,  oriyan  niyan  na 
mithakna  ko  Aras,  Thatandinganun 
Niyan  so  Mambubutad.  Da-a  Ma- 
kaphanapa-at  inonta  ko  oriyan  o 
idin  Niyan.  Giyoto  man  so  Allah  a 
Kadnan  niyo;  na  Showasowata  niyo 
Sukaniyan  Ino  kano  di  Phanana- 
dum? 


4.  Ron  kano  phakandod,  langon. 
Diyandi  o  Allah  a  bunar.  Mata-an! 
A  Sukaniyan  i  Puphanagipo-on  ko 
Kapuphangadun,  oriyan  niyan  na 

khasowin  Niyan  (Madun),  ka  Mba- 
lasan  Niyan  so  Miyamaratiyaya  go 
Pinggalubuk  iran  so  manga  pipiya 
sa  kaontol;  na  so  siran  a  da  Pamar- 
atiyaya  na  adun  a  bagiyan  niran  a 
inomun  a  phulikabo,  go  siksa  a 
malipudus,  sabap  ko  da  iran  Kapar- 
atiyaya. 


5.  Sukaniyan  so  Mimba-al  ko 
Alongan  a  Masindao  go  so  Olan  a 
maliwanag,  na  diniyangka  lyan 
noto  ko  manga  Darpa,  kaan 
niyo  katokawi  so  manga  bilangan 
o  manga  ragon  go  so  itongan. 
Da  ko  Kiya-aduna  saya  o  Allah 
inonta  na  sabap  ko  bunar.  Gi-i  Ni¬ 
yan  shumpadun  magosai  so  manga 
Tanda  ko  pagtao  a  khitotomang- 
kud. 


6.  Mata-an!  A  adun  a  Matatago 
ko  gi-i  kapakashambi  o  gagawi-i  a 
go  so  daondao,  go  so  Inadun  o 
Allah  ko  manga  Langit  a  go  so 
Lopa,  a  titho  a  manga  Tanda  ko 
pagtao  a  khipanananggila. 


7.  Mata-an!  A  so  siran  a  di  iran 
ikhaluk  so  Kimbaratumowa-an  Ru- 
kami,  go  miyatomo  iran  so  Kaoya- 
goyag  ko  doniya,  go  Miyasowat 
siran  non,  go  siran  na  siran  na  so 
manga  Ayat  Ami  na  pakalilipatan 
niran. 


8.  Na  siran  man  na  darpa  iran  so 
Naraka,  sabap  ko  Pinggalubuk  iran. 

9.  Mata-an!  A  so  siran  a  Miya- 
maratiyaya,  go-Pinggalubuk  iran  so 
manga  pipiya,-na  Thoro-on  siran  o 
Kadnan  niran  (ko  Sorga)  sabap  ko 
Paratiyaya  iran:  Puphamangondas 
ko  kababa-an  niran  so  manga  1  a w - 
asaig  si-i  ko  manga  Sorga  a  Pakal- 
ma. 


10.  Ay  a  Panguni  ran  ro-o:  Na 
Soti  Ka,  Ya  Allah!  Na  aya  gi-i  ran 
ro-o  Ikhokormata:  Na  Salaam!  Na 
aya  Mori  ko  Panguni  ran:  Na  so 
Podi  na  ruk  o  Allah,  a  Kadnan  o 
manga  Ka-adun! 


11.  Na  opama  ka  Punggaga-ani 
o  Allah  ko  manga  Manosiya  so 
Marata  lagid  o  gi-i  Niyan  Kiran 
kanggaga-ani  ko  mapiya,_  na 
Mininggolalan  kiran  ndun  so  ta- 
alik  kiran  (ko  kabinasa).  Na  bobo- 
tawanan  Nami  so  siran  a  di  ran 
ikhaluk  so  Kimbaratumowa-an 
Rukami,  ko  kadadadag  iran,  a  gi- 
i  siran  muromparompak. 


12.  Na  igira  a  minisogat  ko  Man¬ 
osiya  so  morala,  na  Manguni  Ruka¬ 
mi,  ko  kai-iga  iyan,  o  di  na  mo- 
ontod,  o  di  na  gomaganat.  Na  ka- 
giya  a  pokasun  Nami  ron  so  Morala 
rukaniyan,  na  initaros  iyan  ndun  (so 
Kao-ongkir  iyan),  Lagid  o  da  Ru¬ 
kami  Panguni  ko  Morala  a  miniso- 
gaton!  Lagid  aya  man  a  kiyapharasi 
ko  manga  Malawani  ko  Pinggolaola 
iran! 


Yunus-10 


Part  11 


329 


\  >  p  I 


** 


13.  Na  Sabunsabunar  a  bininasa 
Mi  so  miyagapidapid  a  pagtao  ko 
miya-ona  an  niyo  gowani  a  ndaro- 
waka  siran:  a  Minitalingoma  kiran 
o  manga  Sogo  kiran  so  manga  rar- 
ayag  a  karina,  na  da  siran  Para- 
tiyaya!  Lagid  aya  man  a  kambalasi 
Ami  ko  pagtao  a  manga  rarata  i 
ongar! 

14.  Oriyan  niyan  na  biyaloi  Ami 
sukano  a  miyamakasambi  ko  Lopa 
ko  oriyan  niran,  ka  Pagilain  Nami  o 
antona-a  i  Punggolaola-an  niyo! 

15.  Na  igira-a  Puphangadi-an 
kiran  so  manga  Ayat  Ami,  a  manga 
rarayag,  na  gi-i  Tharo-on  o  siran  a 
di  iran  ikhaluk  so  kimbaratumo  wa- 
an  Rukami:  A  buggai  Ka  sa  Pu¬ 
phangadi-an  a  salakao  si-i,  o  di  na 
Sambi-ingka  Sukaniyan;  Tharo- 
wangka  Ya  Muhammad):  A  di  Ra- 
kun  khapatot  o  ba  Ko  sambi-i 
Sukaniyan  pho-on  ko  pantag  ko 
ginawa  Ko:  Da-a  Pagonotan  Ko  a 
rowar  ko  Iphagilaham  Rakun: 
Mata-an!  a  Sakun  na  ikhaluk  Akun 
amai  ka  Sorangun  Ko  so  Kadnan 
Ko,  so  siksa  ko  Alongan  a  mala. 

16.  Tharowangka:  a  opama  ka 
kabaya  o  Allah,  na  di  Ko  rukano 
aya  Kapangadi-an,  go  di  Niyan  ru¬ 
kano  aya  pakitokawan.  Na  Sabunar 
a  miyathai  Ako  rukano  koKaoya- 
goyag  Akun  ko  da  pun  aya:  Ba  da-a 
sabot iy  o? 

17.  Na  ba-adun  a  lawan  a  Dar- 
owaka  ko  tao  a  inangkob  iyan  so 
Allah  sa  kabokhag,  o  di  na  piya- 
kambokhag  iyan  so  manga  Ayat 
Iyan?  Mata-an  naya!  a  di  phakasu- 
lang  sa  maliwanag  so  manga  rarata  i 
ongar. 

18.  Na  Pushimba-an  niran  a  sal- 
akao  ko  Allah,  so  di  kiran  phakabi- 
nasa  go  di  kiran  phakaompiya,  go 
gi-i  ran  Tharo-on:  A  siran  naya  na 
phamakaogop  rukami  si-i  ko  Allah. 
Tharowangka:  Ba-adun  a  Pha- 
notholun  niyo  ko  Allah  a  di  Niyan 
katawan,  si-i  ko  manga  Langit  a  go 
so  Lopa?_  Soti  Sukaniyan!  Go  Ma- 
poro  a  ka-a  awat  Iyan  ko  Ipupha- 
nakoto  iran  non! 

19.  Na  da-a  Kiya-aduna  ko  man¬ 
ga  Manosiya  a  rowar  ko  okit  a  isa, 
na  da  siran  pagayonayon.  Na  o  da 
so  Katharo  a  miya-ona  a  pho-on  ko 
Kadnan  Ka,  na  Miyakokom  siran 
ndun  ko  di  iran  phagayonayonan. 

20.  Na  gi-i  ran  Tharo-on:  A  ino  a 
da-a  Initoron  non  a  Tanda  a  pho-on 
ko  Kadnan  Niyan?  Na  Tharowang¬ 
ka:  A  so  Migagaib  na  aya  bo  a 
phapa-aron  na  so  Allah.  Na  nayao 
kano:  Ka  Mata-an!  A  Sakun  na  pud 
Ako  niyo  a  pud  ko  Khinanayao. 

21.  Na  igira-a  piyakata-am  Ami 
so  manga  Manosiya  sa  Limo  ko 
oriyan  o  morala  a  minisogat  kiran, 
na  sa  maoto  na  adun  a  antangan 


$9 


\ 


Yunus-10 


Part  11 


331 


niran  a  marata  ko  manga  Ayat  Ami! 
Tharowangka:  A  so  Allah  i  maga- 
an  (i  kabadal)  ko  antangan  a  mar¬ 
ata!  Mata-an!  A  so  manga  Sogo 
Ami  (a  manga  Malaikat)  na  ipush- 
orat  Iran  so  Puphagantanganun 
niyo! 


22.  Sukaniyan  so  Puphakalalaka- 
on  kano  Niyan  ko  Kalopa-an  go  so 
Kalodan;  taman  sa  igira-a  miyakada 
kano  ko  Kapal;_  go  niyan  siran 
kutasun  sabap  ko  ndo  a  manaot, 
na  mababaya  siran  sa  sabap  ro-o; 
na  maoma  siran  a  ndo  a  mabagur 
go  siran  dansali  o  bagul  a  pho-on 
ko  mbalabala,  na  matangkud  iran  a 
Mata-an!  a  siran  na  kiyatangkalan 
siran:  Na  Manguni  siran  ko  Allah, 
sa  Tolabosun  niran  non  so  Kapan- 
guni:  Sa  Ibut  o  sabuta  Kamingka  si- 
i,  na  Mata-an  a  mabaloi  kami  dun  a 
pud  ko  Miyamanalamat! 


23.  Na  kagiya-a  sabutun  Niyan 
siran,  na  sa  maoto  na  siran  na  Pu- 
phanganiyaya  siran  ko  Lopa  sa  di 
ontol!  h  ai  manga  Manosiya!  So  Ka- 
puphanganiyaya  niyo  na  si-i  bo 
phakatana  ko  manga  ginawa  niyo,_ 
sawiti  niyo  sa  di  mathai  so  Kaoya- 
goyag  ko  doniya:  Oriyan  niyan  na 
si-i  kano  Rukami  phakandod,  na 
Phanotholun  Nami  rukano  so  Ping- 
golaola  niyo. 


24.  Aya  dun  a  ibarat  o  Kaoya- 
goyag  ko  doniya  na  lagid  o  ig  a 
Piyakatoron  Ami  sukaniyan  a  pho- 

on  ko  Kawang:  Na  minisabapon  a 
kiyapakashaoshaog  o  Mangunguto 
ko  Lopa,  pud  on  so  Pukhakan  o 
manga  Manosiya  go  so  manga 
Ayam:  Taman  sa  igira-a  miyandi- 
tar  o  Lopa  so  Parayasan  niyan  go 
Kapharasan:  Na  ma-antang  o  khir- 
ukon  a  Mata-an!  A  siran  na  kha- 
paroli  ran  (so  gona-on):  Na 
makatalingoma-on  so  Sogowan 
Ami  ko  kagagawi-i  o  di  na  ka- 
daondao,  na  balowin  Nami  oto  a 
lagid  o  piragon,  lagid  o  ba  da  Ma- 
adun  kagai!  Lagid  aya  a  gi-i  Yami 
kashumpada  magosai  ko  manga 
Tanda  ko  _  pagtao  a  puphamimi- 
kiranun  niran. 

25.  Na  so  Allah  na  Iputhawag 
Iyan  so  (Sorga  a)  Ingud  a  Kalilin- 
tad:  Go  Thoro-on  Niyan  so  tao  a 
kabaya  Iyan  ko  okit  a  maka-o  on- 
tol. 

26.  Bagiyan  o  siran  a  Miphipiya- 
piya  so  mapiya,  go  adun  a  ipago- 
man  on!  Na  di  ka  koloban  so  manga 
paras  iran  sa  maitum  a  go  kahina- 
an!  Siran  man  i  manga  tao  ko  Sor¬ 
ga;  siran  na  ron  siran  non  ndun 
makakakal! 

27.  Go  adun  a  bagiyan  o  siran  a 
Minggagalubuk  ko  manga  rarata  a 
balas  a  marata,  a  lagid  iyan:  Go 
kakoloban  siran  sa  Kahina-an:  Da- 
a  makalinding  kiran  ko  (siksa  o) 
Allah:  Lagid  o  ba  kiyakoloban  so 
manga  paras  iran,  sa  saba-ad  ko 

gagawi-i  a  miyangirungkirum:  Siran 
man  i  manga  tao  ko  Naraka:  Siran 
na  ron  siran  non  ndun  makakakal! 


28.  Na  si-i  ko  Alongan  a  kalimo- 
da  Mi  kiran  langon;  oriyan  niyan  na 
Tharo-on  Nami  ko  siran  a  Miyama- 
nakoto:  (gugunuk  kano  ko  darpa 
iyo!  Sukano  a  go  so  ini  Pamanakoto 
niyo.  Na  pakashusunggaya-an 
Nami  siran,  na  Tharo-on  o  ini  Pa¬ 
manakoto  iran:  Da-ami  rukano 
Sogo-on  a  Kiyashimba-a  niyo  ruka- 
mi! 


29.  Na  kiyasana-an  so  Allah  a 
saksi  rukami  a  go  si-i  rukano: 
Mata-an!  A  aya  butad  ami  na  di 
ami  dun  katawan  i  Kapushimba-a 
niyo  rukami! 


30.  Ro  -o  dun  katupungi  o  Oman  i 
isa  a  ginawa  so  Miyanggalubuk 
iyan:  Na  pakandodun  siran  ko  Al¬ 
lah  a  Kadnan  niran  a  bunar,  na 
makawatan  kiran  so  Piyangumba- 
alan  niran  a  kabokhag. 


31.  Tharowangka:  Antawa-a  i 
pumbugai  rukano  sa  pagupur  a 
pho-on  ko  Kawang  go  so  Lopa? 
Ino  antawa-a  i  Makapapa-ar  ko 
kanug  go  so  manga  kailai?  Go  an¬ 
tawa-a  i  puphakagumao  ko  Oya- 
goyag  a  pho-on  ko  Miyatai?  Go 
antawa-a  i  puphakagumao  ko 
Miyatai  a  pho-on  ko  Oyagoyag? 
Go  antawa-a  i  gi-i  ndiyator  ko  Pu- 

khaolaola?  Na  Putharo-on  niran 
ndun:  A  so  Allah.  Na  Tharowang- 
ka:  A  ino  niyo  di  khalukun? 

32,  Na  giyoto  man  so  Allah,  a 
Kadnan  niyo  a  bunar:  Na  da-a  ori- 
yan  o  bunar,  a  inonta  so  ribat;  na 
andamanaya  i  kaputhalikhod  iyo? 


33.  Lagid  aya  a  kiyatangkud  o 
Katharo  o  Kadnan  Ka  ko  siran  a 
miyamanongklid:  Mata-an!  A  siran 
na  di  siran  Mapaparatiyaya. 


34.  Tharowangka:  A  ba-adun  a 
pud  ko  Ipuphamanakoto  niyo  a  tao 
a  puphanagipo-on  ko  Kapangadun, 
oriyan  niyan  na  khasowin  Niyan 
(Madun)?  Tharowangka:  A  so  Allah 
i  Puphanagipo-on  ko  Kapangadun, 
oriyan  niyan  na  khasowin  Niyan 
(Madun):  Na  andamanaya  i  ka¬ 
puthalikhod  iyo? 


35.  Tharowangka:  A  ba-adun  a 
pud  ko  Ipuphamanakoto  niyo  a  tao 
a  Phakatoro  ko  bunar?  Tharowang¬ 
ka:  A  so  Allah  i  Phakatoro  ko 
bunar,  Ino  so  Phakatoro  ko  bunar 
aya  patot  a  onotan,  antawa-a  so  di 
niyan  khato-on  so  lalan  o  di  Toro- 
wa?  Na  ino  kano  wai?  Andamanaya 
i  Kipukhokomun  niyo  (ko  ribat)? 


36.  Na  da-a  Phagonotan  o  kada- 
kulan  kiran  a  rowar  sa  arangan: 
Mata-an!  A  so  arangan  na  da-a 
khibugai  niyan  a  gona  ko  bunar  a 

maito  bo.  Mata-an!  A  so  Allah  na 
katawan  Niyan  so  gi-i  ran  nggolao- 
la-an. 


37.  Na  da  ko  butad  angkai  a 
Qur-an  o  ba  gi-i  mbaba-a  sa  a 
pho-on  ko  salakao  ko  Allah;  na 
ogaid  na  initanto  ko  miyaona  an 
Niyan  (a  manga  Kitab),  go  ini  osai 
ko  manga  Kokoman,  da-a  sangka-a 
madadalumon,  a  pho-on  ko  Kad- 
nan  o  manga  Ka-adun. 


38.  Ino  iran  gi-i  Tharowa:  A 
pimbaba-as  Sukaniyan  (o  Muham¬ 
mad)?  Tharowangka:  A  bugai  kano 
sa  Surah  a  lagid  Iyan,  go  panongga- 
noi  kano  sa  sadun  sa  khagaga  niyo, 
a  salakao  ko  Allah,  o  sukano  i 
manga  bunar! 


39.  Kuna,  ka  piyakambokhag 
iran  so  da  iran  sushuba  so  Kata-o 
Rukaniyan,  go  da  kiran  pun  maka- 
talingoma  so  ta-awil  iyan:  Lagid  aya 
so  kiyapakambokhaga  o  siran  a 
miya-ona  a  niran  (ko  manga  Kitab): 
Na  Pamimikiranangka  so  miyambu- 
tad  o  kiya-akiran  ko  manga  daro- 
waka! 


40.  Na  adun  a  pud  kiran  a  tao  a 
Mapaparatiya-yaon,  go  adun  a  pud 
kiran  a  tao  a  di  ron  Mapapara- 
tiyaya:  Na  so  Kadnan  Ka  i  Mata-o 
ko  Puphamaminasa. 

41.  Na  o  ba  Ka  iran  Pakapum- 
bokhaga,  na  Tharowangka:  A  ruk 
Akun  so  galubuk  Akun,  na  ruk  iyo 

so  galubuk  iyo!  Sukano  na  angiyas 
kano  ko  gi-i  Ko  Nggalubukun,  na 
Sakun  na  angiyas  Ako  ko  gi-i  niyo 
nggalubukun! 


42.  Na  adun  a  pud  kiran  a  tao  a 
Puphamamakinugun  Ka  iran:  Ino 
Suka  Maphakanug  Ka  so  manga 
bungul,_  apiya  pun  siran  na  da-a 
manga  sabot  iran? 


43.  Go  adun  a  pud  kiran  a  tao  a 
Phagilaingka  niyan:  Ino  Suka  Kha- 
toro-o  Ka  so  manga  bota,_  apiya 
pun  siran  na  di  siran  phamakanono? 


44.  Mata-an!  A  so  Allah  na  di 
Niyan  shalimbotan  so  manga  Man- 
osiya  sa  maito  bo:  Na  ogaid  na  so 
manga  Manosiya  i  pushalimbot  ko 
manga  ginawa  iran. 


45.  Na  si-i  ko  Alongan  a  Kali- 
moda  Niyan  kiran:  Na  lagid  o  ba 
da-a  minitarugiran  (ko  doniya)  a 
rowar  ko  isa  ka  oras  ko  kadaondao: 
Sa  makakhikilala-i  siran:  Sabunar  a 
miyalogi  so  siran  a  piyakambokha- 
giran  so  Kimbaratumowa-an  ko  Al¬ 
lah,  go  da  siran  makakudug  sa 
ontol. 


46.  Na  amai  ka  paki-ilai  Ami 
Ruka  so  saba-ad  ko  idi  diyandi 
Ami  kiran  (a  siksa),-  o  di  na  tanga- 
nun  Nami  Suka,-na  si-i  siran  Ruka- 
mi  bo  phakandod:  Oriyan  niyan  na 
so  Allah  i  saksi  ko  gi-i  ran  nggolao- 
la-an. 

47,  Na  oman  i  pagtao  na  adun  a 
Sogo-on:  Na  amai  ka  makaoma  so 
Sogo  kiran,  na  Kokomun  siran  sa 
ontol,  a  siran  na  di  siran  kasalimbo- 
tan. 


48.  Na  gi-i  ran  Tharo-on:  A  anda 
dun  angkai  a  diyandi,_  o  sukano  na 
Mumamata-an  kano? 


49.  Tharowangka:  A  da-a  Mipa- 
pa-ar  Akun  a  ruk  o  ginawa  Ko  a 
kabinasa,  a  go  da-a  ompiya  inonta 
sa  kabaya  o  Allah.  Adun  a  ruk  o 
oman  i  pagtao  a  ta-alik:  Na  igira  a 
miyakaoma  so  ta-alik  kiran,  na  di 
ran  khisundod  sa  isa  ka  oras,  go  di 
iran  khakutung. 


50.  Tharowangka:  Aiguda  iyo_, 
amai  ka  makatalingoma  rukano  so 
siksa  Iyan  ko  gagawi-i,  o  di  na 
daondao,_antona-a  pun  i  pungga- 
ga-anan  non  o  manga  rarata  i  on- 
gar? 


51.  Ino  a  sa  oriyan  niyan  na  igira- 
a  miyakatana  (so  siksa)  na  Phara- 
tiyaya-an  niyo  bo?  Ino  a  imanto  bo 
(i  Kapharatiyaya  niyo)  a  Sabunar  a 
giyaya  so  puphagalo  kalokan  niyo? 


52.  Oriyan  niyan  na  Tharo-on  ko 
siran  a  da  Pamagin  on  tolan:  Ta- 
ami  niyo  so  siksa  a  tatap!  Da-a 
imbalas  rukano  a  rowar  ko  Pingga- 
lubuk  iyo! 

53.  Na  pakiphanothol  iran  Ruka: 
Ino  bunar  Sukaniyan?  Tharowang- 
ka:  Owai!  Ibut  ko  Kadnan  Ko!  Ka 
Mata-an  naya  a  titho  a  bunar!  Na  di 
niyo  dun  khapalagoyan! 


54.  Na  Opama  ka  Mata-an!  A 
ruk  o  oman  i  isa  ginawa  a  da  Pagin 
ontolan,  so  nganin  a  shisi-i  ko  Lopa 
(langon)  na  Mata-an  a  iya-on  niyan 
noto  sa  ginawa  niyan:  Na  misolun 
niran  so  kasundit  ko  masa  a  kasan- 
dungi  ran  ko  siksa:  Na  Makokom 
siran  sa  ontol,  a  siran  na  di  siran 
Kasalimbotan. 


55.  Ba  di  Mata-an!  a  ruk  o  Allah 
so  nganin  a  shisi-i  ko  manga  Lagit  a 
go  so  Lopa?  Ba  di  Mata-an!  A  so 
diyandi  o  Allah  na  bunar?  Na  ogaid 
na  so  kadakulan  kiran  na  di  iran 
katawan. 


56.  Sukaniyan  i  Puphangoyag  go 
pushabap  ko  Kapatai,  go  ron  kano 
phakandoda. 

57.  Hai  manga  Manosiya!  Sabu- 
nar  a  adun  a  miyakaoma  rukano  a 
thoma  a  pho-on  ko  Kadnan  niyo, 
go  bolong  ko  nganin  a  shisi-i  ko 
manga  rarub,_go  Torowan  go  Limo 
ko  Miyamaratiyaya  (a  giya  Qur-an 
naya). 

58.  Tharowangka:  A  sabap  ko 
Gagao  o  Allah,  go  sabap  ko  Limo 
Iyan,_na  sabap  ro-o  na  pakapipiya- 
a  iran  a  ginawa  iran:  Ka  giyoto  i 
tomo  a  di  so  puphanimo-on  niran. 


Yunus-10 


Part  11 


339 


59.  Tharowangka:  Aiguda  iyo  ko 
Initoron  rukano  o  Allah  a  Pagupur? 
Na  biyaloi  niyo  to  a  Haram  go 
Halal.  Tharowangka:  Ba  rukano 
ini  Sogo  o  Allah,  antawa-a  pha- 
gangkobun  niyo  so  Allah? 

60.  Na  antona-a  i  arangan  o  siran 
a  iphagangkob  iran  ko  Allah  so 
kabokhag  (ko  khabolosan  niran), 
ko  Alongan  a  Qiyamah?  Mata-an! 
A  so  Allah  na  titho  a  mala  i  Gagao 
ko  manga  Manosiya,  na  ogaid  na  so 
kadakulan  kiran  na  di  siran  Phana- 
lamat. 

61.  Na  da-a  khatagowan  Ruka  a 
butad,  go  da-a  Kaphangadian  Ka 
ko  Qur-an,_go  da-a  Mapunggalu- 
buk  iyo  a  galubuk,_a  ba  di  Sukami 
i  manga  saksi  Rukano  ko  masa  a  gi- 
i  niyo  ron  Kinggolalanun.  Na  da-a 
makaphagma  ko  Kadnan  Ka  a  tim- 
bang  bo  o  kolpong  si-i  ko  Lopa  go 
si-i  ko  Langit;  go  da-a  maito  a  di 
giyoto  go  da-a  mala,  a  ba  di  mata- 
tago  ko  (Laok  Makpol  a)  Kitab  a 
mapayag. 

62.  Tanodan  ka  Mata-an!  A  so 
manga  tabanga  o  Allah  na  da-a 
pangandam  iran,  go  di  siran  ma- 
kamboko  (ko  Alongan  a  Maori); 

63.  Siran  na  Miyamaratiyaya  go 
Miyamananggila;_ 

64.  Bagiyan  niran  so  mapiya 
Tothol,  ko  Kaoyagoyag  ko  doniya 

go  so  Akhirat:  Di  khasambiyan  so 
manga  PCatharo  o  Allah.  Giyoto 
man  na  Sukaniyan  so  Da-ag  a  mala. 

65.  Na  o  ba  Ka  Mapakamboko  o 
Katharo  iran:  Mata-an!  A  so  Mu- 
nang  na  ruk  o  Allah  langon:  Suka¬ 
niyan  so  Puphakanug,  a  Mata-o. 

66.  Tanodan  ka  Mata-an!  A  ruk 
o  Allah  so  shisi-i  ko  manga  Langit 
go  so  shisi-i  ko  Lopa.  Na  da  ko 
Phagonotan  o  siran  a  Puphanong- 
ganoi  siran  sa  salakao  ko  Allah  o  ba 
manga  sakotowa  (o  Allah);  da-a 
Phagonotan  niran  a  rowar  ko  ara- 
ngan,  ka  ba  siran  ndun  di-i  pangu- 
sar. 

67.  Sukaniyan  so  Miyadun  ruka- 
no  ko  Gagawi-i,  ka-an  kano  ron 
puphakadukha,  go  so  Daondao  a 
puphakabugai  sa  Maliwanag. 
Mata-an!  A  adun  a  matatago  ro-o 
man  a  titho  a  manga  Tanda  ko 
pagtao  a  Puphamamakinug  siran. 

68.  Pitharo  iran:  A  kominowa  so 
Allah  sa  Wata  Iyan!  Soti  Sukaniyan! 
Sukaniyan  na  da-a  Mapukhuno  Ni- 
yan!  Ruk  Iyan  so  shisi-i  ko  manga 
Langit  go  so  shisi-i  ko  Lopa!  Da-a 
karina  niyo  saya!  Ino  niyo  gi-i  Thar- 
owa  makapantag  ko  Allah  so  di 
niyo  katawan? 

69.  Tharowangka:  A  Mata-an!  A 
siran  a  iphagangkob  iran  ko  Allah 
so  kabokhag  na  di  siran  makasu- 
lang  sa  Maliwanag. 

70,  Matag  sagad  so  Kapuphagi- 
nutao  iran  ko  doniya!_  Oriyan  ni- 
yan,  na  si-i  siran  Rukami 
phakandod.  Na  oriyan  niyan  na 
pakita-aman  Nami  kiran  so  siksa  a 
sangat  sabap  ko  Kiya-ongkir  iran. 


71.  Na  Pangadi-ingka  kiran  (Ya 
Muhammad)  so  Totholan  ko  Nuh. 
Gowani  na  Pitharo  Iyan  ko  pagtao 
Niyan:  Hai  pagtao  Akun!  O  ba 
rukano  mipupunud  so  katatago 
Akun  rukano  go  so  Kapuphakita- 
dumi  Akun  (rukano)  ko  manga 
Ayat  o  Allah,  na  so  bo  so  Allah  i 
Siyarigan  Ko.  Na  tu-khusa  niyo  i 
Punggolaola-an  niyo  rakhus  o  Ipu- 
phamanakoto  niyo,  oriyan  niyan  na 
di  kakundongan  rukano  so  Punggo- 
laola-an  niyo;  na  oriyan  niyan  na 
dansalun  niyo  Rakun,  sa  di  niyo 
Rakun  ndun  tha-alika. 


72.  Na  o  talikhod  kano,  na  da-a 
piyanguni  Yakun  rukano  a  sokai: 
Da-a  sokai  Akun  inonta  so  shisi-i 
ko  Allah,  na  ini  Sogo  Rakun  a 
kabaloi  Yakun  a  pud  ko  Mimbabay 
orantang  (ko  Allah). 


73.  Na  piyakambokhag  iran  Su- 
kaniyan,  na  siyabut  Ami  Sukaniyan, 
a  go  so  manga  pud  Iyan  ko  Kapal, 
go  biyaloi  Ami  Siran  a  miyamaka- 
sambi  (ko  Lopa),  na  inulud  Ami  so 
siran  a  Piyakambokhag  iran  so 
manga  Ayat  Ami,  Na  Pamimikira- 
nangka  so  miyambutad  o  kiya-akir- 

an  ko  Piyamaka-iktiyar  (a  da  dun 
Paratiyaya)! 


74.  Oriyan  niyan  na  Siyogowan 
Ami  ko  kiya-ipos  Iyan  sa  manga 
Sogo  so  pagtao  iran:  Na  mini  oma 
Iran  kiran  so  manga  rarayag  a  kar- 
ina,  na  da  iran  ndun  Paratiyaya  a  so 
Piyakambokhag  iran  gowani.  Lagid 
aya  a  Kaputhotopi  Ami  ko  manga 
poso  o  manga  Malawani. 


75.  Oriyan  niyan  na  Siyogo  Ami 
ko  kiya-ipos  iran  so  Musa  a  go  so 
Haron  ko  Pir-aon  a  go  so  manga 
Olowan  ko  pagtao  niyan  rakhus  o 
manga  Tanda  Ami.  Na  ba  siran 
ndun  Mimaratabat:  Go  miyabaloi 
siran  a  pagtao  a  manga  Baradosa. 


76.  Na  kagiya  a  makaoma  kiran 
so  bunar  a  pho-on  ko  Hadapan 
Nami,  na  Pitharo  iran:  Mata-an 
naya!  A  titho  a  Balik:  Mata  a  ma- 
payag! 

77.  Pitharo  o  Musa:  Ino  niyo  gi-i 
Tharowa  ko  bunar  ko  wakto  a  kiya- 
pakaoma  niyan  rukano  (i  Balik 
Mata)?  Ino  Balik  Mata  ini?  Na  di 
phakasulang  sa  Maliwanag  so  man¬ 
ga  Balik  Mata. 


78.  Pitharo  iran:  Ba  aya  Kiyapa- 
katalingomangka  rukami  na  phaki- 
awa-an  Ka  rukami  so  kupit  a  miya- 
to-on  nami  ron  so  manga  lokus 
ami,_go  a  niyo  makowa  a  dowa  so 
kapa-ar  ko  Lopa?  Na  di  Ami  Suka- 
no  Pharatiyaya-an! 

79.  Na  Pitharo  o  Pir-aon:  A 
wita  niyo  rakun  so  langowan  o  Ba- 
lik  Mata  a  mapasang. 


80.  Na  kagiya  a  makaoma  so 
manga  Balik  Mata,  na  Pitharo  kiran 
o  Musa:  Ithogun  niyo  i  Ipagithog 
iyo! 


81.  Na  kagiya  a  Mithog  siran,  na 
Pitharo  o  Musa:  A  so  Minitalingo- 
ma  niyo  na  Balik  Mata:  Mata-an!  A 
so  Allah  na  Phurata-an  Niyan  ndun 
noto:  Mata-an!  A  so  Allah  na  di 
Niyan  pakaphamutusun  so  galubuk 
o  Puphamaminasa. 


82.  Na  thanton  o  Allah  so  bunar 
sabap  ko  manga  Katharo  lyan, 
apiya  miyagowad  so  manga  rarata 
i  ongar! 


83.  Na  da-a  Miyamaratiyaya  ko 
Musa  a  rowar  ko  Moriyatao  a  sa- 
bala  ko  pagtao  (o  Pir-aon),  maka- 
pantag  sa  kaluk  ko  Pir-aon  a  go  so 
manga  Nakoda  kiran,  sa  ba  niyan 
siran  Pangarasi-i;  na  Mata-an!  A  so 
Pir-aon  na  titho  a  mangangarasi  ko 
Lopa,  go  Mata-an!  A  sukaniyan  na 
pud  dun  ko  manga  Malawani. 


84.  Na  Pitharo  o  Musa:  Hai  pag¬ 
tao  Akun!  O  sukano  na  Piyara- 
tiyaya  niyo  so  Allah,  na  sukaniyan 
bo  i  sarigi  niyo  o  sukano  na  Mba- 
bayorantang  kano. 

85.  Na  Pitharo  iran:  A  so  Allah  i 
siyariga  Nami.  Kadnan  Nami!  Di 
Kamingka  mbaloya  a  Pangangara- 
siyan  o  pagtao  a  manga  Darowaka; 


86.  Go  sabap  ko  Limo  o  Ka  na 
Pokasa  Kamingka  ko  pagtao  a 
Miyamangongkir. 


87.  Na  ini  Ilaham  Ami  ko  Musa 
a  go  so  Pagari  Niyan:  A  Mba-al 
Kano  sa  ruk  o  pagtao  niyo  sa  man¬ 
ga  Walai  sa  Missir,  go  tagowi  Niyo 
so  manga  Walai  Niyo  sa  gi-i  Sham- 
bayangan,  go  Pamayandugun  Niyo 
so  Sambayang:  Na  Puphamanotho- 
lingka  sa  mapiya  so  Miyamara- 
tiyaya! 


88.  Na  Pitharo  o  Musa:  Kadnan 
Nami!  Mata-an!  A  Suka  na  bigan 
Ka  so  Pir-aon  go  so  manga  Olowan 
ko  pagtao  niyan  sa  Parahiyasan  go 
manga  tamok  ko  Kaoyagoyag  ko 
doniya,  Kadnan  Nami!  Kagiya  a 
mapuphakasilai  ran  (so  manga 
Manosiya)  pho-on  ko  lalan  Ka; 
Kadnan  Nami!  Na  Ilangangka  so 
manga  tamok  iran,  go  Pakatuga- 
sangka  so  manga  poso  iran,  ka  di 
siran  Pharatiyaya  taman  sa  di  iran 
kasandungan  so  siksa  a  Malipudus. 


89.  Pitharo  (o  Allah):  A  Sabunar 
a  tiyarima  so  Panguni  Niyo  a 
Dowa!  Na  Paginontolan  Kano,  go 
di  Niyo  khuduga  so  lalan  o  siran  a 
da-a  manga  mulung  iran. 

90.  Na  piyakaripag  Ami  so  man¬ 
ga  Moriyatao  o  Israil  ko  Kalodan: 
Na  siyaloba  siran  o  Pir-aon  a  go  so 
manga  tantara  iyan  sa  kapangako- 
wala  a  go  kapangarasi;  taman,  sa 
kagiya  a  raotun  sukaniyan  o  kalud, 
na  Miyatharo  iyan:  A  Piyaratiyaya 
ko  a  Mata-an  naya!  A  da-a  Tohan  a 
inonta  so  Piyaratiyaya  Sukaniyan  o 
manga  Moriyatao  o  Israil:  Go  Sa- 
kun  na  pud  ko  Mimbabayorantang 
(ko  Allah). 

91.  (Pitharo-  on:)  Ino  a  imanto 
bo  (i  Kapharatiyayangka)!_A  Sabu- 
nar  a  somiyangka  ka  gowani?  go 
miyabaloi  ka  a  pud  ko  miyamami- 
nasa! 


92.  Na  sa  alongan  nai  na  shabu- 
tun  Nami  suka  sa  sobo  so  lawas  ka, 
ka-angka  mabaloi  a  Tanda  a  tao  o 
phakasalono  ruka!  Na  Mata-an!  A 
Madakul  ko  manga  Manosiya  a  so 
manga  Tanda  Ami  na  titho  a  paka- 
lilipatan  niran! 


93.  Na  Sabunsabunar  a  Piyaka- 
pagingud  Ami  so  manga  Moriyatao 
o  Israil  ko  Phagingudan  a  mapiya, 
go  Riniskhiyan  Nami  siran  sa  man¬ 
ga  pipiya:  Na  da  siran  shoransorang 
taman  ko  kiyapakaoma  kiran  o 
Kata-o.  Mata-an!  A  so  Kadnan 
Ka  na  Khokomun  Niyan  siran  sa 
Alongan  a  Qiyamah  ko  da  iran 
pagayonayoni. 

94.  Na  o  ba  Ka  shasangka  ko 
Initoron  Nami  Ruka  (Ya  Muham¬ 
mad),  na  Isha-ingka  so  Puphaman- 
gadi  ko  Kitab  a  miya-ona  an  Ka: 
Sabunsabunar  a  miyakaoma  Ruka 
so  bunar  a  pho-on  ko  Kadnan  Ka: 
Na  o  ba  Ka  mabaloi  a  pud  ko 
pukhakadowadowa-an. 

95.  Go  o  ba  Ka  mabaloi  a  pud  ko 
siran  a  Piyakambokhag  iran  so 
manga  Ayal  o  Allah,  ka  mabaloi 
Ka  a  pud  ko  miyangalologi. 


96.  Mata-an!  A  siran  a  miyatang- 
kud  kiran  so  Katharo  o  Kadnan  Ka 
na  di  siran  Pharatiyaya, 


97.  Apiya  pun  makaoma  kiran  so 
langowan  o  Tanda,_taman  sa  di 
iran  kasandungan  so  siksa  a  Mal- 
ipudus. 


98.  Na  ino  a  da-a  Miya-adun  a 
Phagingud  a  Miyaratiyaya,  (ko 
kiya-ilaya  iran  ko  siksa),-  na  Miya- 
kanggai  ron  a  gona  so  Paratiyaya 
niyan,-  a  rowar  ko  pagtao  o  Yunus? 
Na  kagiya  a  Maratiyaya  siran,  na 
piyokas  Ami  kiran  so  siksa  a  kapa- 
karondan  ko  Kaoyagoyag  ko  do- 
niya,  na  Piyakasawit  Ami  siran  ko 
Kapaginutao  taman  ko  wakto  (o 
Kapatai). 


99.  Na  o  kabaya  o  Kadnan  Ka, 
na  Mata-an  a  Makaparatiyaya  so 
tao  ko  Lopa,_Sa  tanan  siran  lan- 
gon!  Bangka  khatugul  so  manga 

Manosiya,  taman  sa  mabaloi  siran  a 
Miyamaratiyaya? 


100.  Na  di  pa-aran  o  Baraniyawa 
so  Kapakaparatiyaya  niyan,  inonta 
o  sabap  sa  Idin  o  Allah,  na  ishung- 
gai  Niyan  so  siksa  ko  siran  a  da-a 
manga  sabot  iran. 


101.  Tharowangka:  A  pamimikir- 
ana  niyo  so  matatago  ko  manga 
Langit  a  go  so  Lopa;  na  di  phakang- 
gai  a  gona  so  manga  Ayat  go  so 
Puphamaka-iktiyar  ko  pagtao  a  di 
Phamaratiyaya. 


102.  Na  ba-adun  a  punaya-on 
niran  a  rowar  ko  lagid  o  manga 
gawi-i  o  siran  a  miyanga-i  ipos  ko 
miya-ona  a  niran?  Tharowangka:  A 
nanayao  kano:  Ka  Mata-an!  A  Sa- 
kun  na  pud  iyo  a  pud  ko  Khina- 
nayao. 


103.  Oriyan  niyan  na  Pushabutun 
Nami  so  manga  Sogo  Ami  a  go  so 
Miyamaratiyaya:  Lagid  aya  a  kabu- 
nar  Rukami  a  kasabuta  Mi  ko 
Miyamaratiyaya! 

104.  Tharowangka:  Hai  manga 
Manosiya!  O  ba  kano  shasangka 
ko  okit  Akun,  na  Diyakun  Pusho- 
wasowatun  so  gi-i  niyo  Showasowa- 
tun,  a  salakao  ko  Allah!  Na  ogaid 
na  aya  Pushowasowatun  Ko  na  so 
Allah  a  so  Puthangan  ko  manga 
Niyawa  niyo:  Go  ini  Sogo  Rakun 
a  mabaloi  Ako  a  pud  ko  Miyamar¬ 
atiyaya, 

105.  Go  (Pitharo  Rakun  a:) 
Paka-antapangka  so  Hadap  Ka  ko 
okit  a  maka-o  ontol,  go  di  Ka  thapi 
ko  manga  Pananakoto; 


106.  Go  Dingka  Phanongganoya, 
a  salakao  ko  Allah  so  di  Ruka 
Phakaompiya  go  di  Ruka  Phakabi- 
nasa:  Na  Onggolaola-angka,  na 
Mata-an!  A  Suka  sa  maoto  na  pud 
ko  manga  Darowaka. 


107.  Na  o  Sogati  Ka  o  Allah  sa 
morala,  na  da-a  phakapokason  a 
rowar  Rukaniyan:  Na  o  Paka-anta- 
pi  Ka  Niyan  sa  mapiya,  na  da-a 
phakarun  ko  Gagao  Niyan:  Ishogat 
Iyan  noto  ko  tao  a  kabaya  Iyan  ko 
manga  Oripun  Niyan.  Na  Sukani- 
yan  so  Manapi,  a  Makalimo-on, 


108.  Tharowangka:  Hai  manga 
Manosiya!  Sabunar  a  miyakaoma 
rukano  so  bunar  a  pho-on  ko  Kad- 
nan  niyo!  Na  sadun  sa  tao  a  komu- 
dug  ko  ontol,  na  Khatoro  sa  ruk  bo 
o  ginawa  niyan;  na  sadun  sa  tao  a 
somilai,  na  phakasilai  sa  si-i  bo 
phakatana  rukaniyan:  Na  kuna  a 
ba  kano  Rakun  paki-a  akon. 


109.  Na  Onotingka  so  Iphagila- 
ham  Ruka,  go  Phantang  Ka,  taman 
sa  Komokom  so  Allah:  Ka  Sukani- 
yan  i  Taralbi  a  mapiya  ko  manga 
Kokoman. 

Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Alif  Lam  Ra.  So  Allah  i  Mata- 
o  ko  paka-a  antapan  Niyan  non. 
(Giya-i  na)  Kitab  a  Pimbaibaitan 
so  manga  Ayaton,  oriyan  niyan  na 
Piyagosai  a  pho-on  ko  Hadapan  o 
(Allah  a)  Maongangun,  a  Kaip: 


2.  Sa  da-a  Pushowasowata  niyo  a 
inonta  so  Allah.  Mata-an!  A  Sakun 
napho-on  Rukaniyan  a  Puphama- 
ka-iktiyar  rukano  go  Puphama- 
nothol  sa  mapiya: 


3.  Go  Panguni  kano  sa  Ma-ap  ko 
Kadnan  niyo,  oriyan  niyan  na 
Thaobat  kano  si-i  Rukaniyan;  ka 
Pakasawitun  kano  Niyan  sa  Kapa- 
ginutao  a  mapiya,  taman  ko  ta-alik 
a  miyapunto,  go  imbugai  Niyan  ko 
oman  i  adun  a  milulubi  niyan  so 
milulubi  niyan!  Na  o  talikhod  kano, 
na  Mata-an!  a  Sakun  na  ikhaluk 
Akun  sukano  ko  siksa  ko  Alongan 
a  mala  (a  so  Alongan  a  Qiyamah): 


4.  Si-i  ko  Allah  so  khandodan 
niyo,  na  Sukaniyan  si-i  ko  langowan 
taman  na  Gaos  Iyan. 


5.  Tanodan!  Ka  Mata-an!  A  siran 
na  pagu-unusun  niran  ko  manga 
rarub  iran,  ka  puphaguma-an  niran 
non;  Tanodan!  Ka  so  wakto  a 

kishasalikombongun  niran  ko  man¬ 
ga  Nditarun  niran,  na  katawan  (o 
Allah)  so  isosolun  niran,  go  so  pa- 
pay  agun  niran:  Mata-an!  A  Sukani- 
yan  na  katawan  Niyan  so  shisi-i  ko 
manga  rarub. 


6.  Na  da-a  Baraniyawa  ko  Lopa 
a  ba  di  Atastanggongan  o  Allah  so 
pagupuron:  Go  katawan  Niyan  so 
khatarugan  niyan  go  so  Kapumbu- 
tadan  niyan:  Tanan  matatago  ko 
(Lauh  Mahful  a)  Kitab  a  mapayag. 


7.  Go  Sukaniyan  so  Miyadun  ko 
manga  Langit  a  go  so  Lopa  si-i  ko 
miyakanum  gawi-i  a  matatago  so 
Aras  Iyan  ko  liyawao  o  ig-  ka  Thu- 
pungan  kano  Niyan,  o  antawa-a 
rukano  i  lubi  a  mapiya  i  galubuk. 
Na  Ibut  o  Tharowangka:  A  Mata- 
an!  A  sukano  na  Pagoyagun  kano 
ko  oriyan  o  Kapatai,  na  Putharo-on 
ndun  o  siran  a  da  Pamaratiyaya:  A 
da  ko  ungkai  inonta  na  Balik  Mata 
a  mapayag! 


8.  Na  Mata-an  a  o  sundodun 
Nami  kiran  so  siksa  taman  ko  man¬ 
ga  wakto  a  mapupunto,  na  Putharo- 
on  niran  ndun:  A  antona-a  i  maka-u 
urunon?  Tanodan,  ka  so  Alongan  a 
kapakatalingoma  niyan  kiran,  na  di 
kiran  ndun  mikisar,  go  kalikopan 
siran  o  piyamagompat  iran  (a  siksa)! 


9.  Go  Mata-an  a  o  pakata-ama 
Mi  so  Manosiya  sa  pho-on  Rukami 
a  Limo,  oriyan  niyan  na  garni  tun 

Nami  ron,  na  Mata-an  naya!  A 
kada-an  ndun  sa  panginam,  a  ma- 
kala  a  Ka-o  ongkiriyan. 

10.  Go  Mata-an  a  o  pakata-ama 
Mi  sukaniyan  sa  Limo  ko  oriyan  o 
morala  a  miyakasogaton,  na  Mata- 
an  a  Tharo-on  niyan  ndun:  A  miya- 
da  rakun  so  manga  rarata:  Mata-an 
naya!  A  shonor  dun  a  Mangangan- 
dag. 


11.  Inonta  so  siran  a  Miphapan- 
tang,  go  Pinggalubuk  iran  so  manga 
pipiya;  siran  man  na  adun  a  bagiyan 
niran  a  Ma-ap,  go  balas  a  mala. 


12.  Na  masikun  a  mibagak  Ka  so 
saba-ad  ko  Iphagilaham  Ruka,  go 
kasabapan  Sukaniyan  a  igagut  a 
Rarub  Ka  sa  gi-i  ran  Katharowa: 
Sa  ino  a  da-a  Initoronon  a  Kaka- 
wasa-an,  o  di  na  miyakaoma  a  pud 
Iyan  a  Malaikat?  (Pitharo  o  Allah:) 
Suka  na  matag  Puphamaka-iktiyar! 
Na  so  Allah  i  somisiyap  ko  langon 
taman! 


13.  Ino  iran  gi-i  Tharowa:  I  Pirn- 
baba-as  aya  (o  Muhammad);  Thar- 
owangka:  Na  bugai  kano  sa  sapolo 
a  manga  Surah  a  lagid  Iyan  a  pim- 
baba-as,  go  Panongganoi  kano  (sa 
Makatabang  rukano)  sa  sadun  sa 
khagaga  niyo,  a  salakao  ko  Alla- 
h!_0  sukano  i  manga  bunar! 


14.  Na  amai  ka  di  Kano  iran 
masumbag,  na  tangkuda  niyo  a 

aya  bo  a  Kinitoron  Niyan  na  si-i  ko 
Kata-o  o  Allah,  go  Mata-an  naya  a 
da-a  Tohan  a  inonta  Sukaniyan!  Na 
ino  sukano  Mimbayorantang  kano 
(ko  Allah)? 


15.  Sadun  sa  kabaya  iran  so 
kaoyagoyag  ko  doniya,  go  so  Para- 
hiyasan  non,_na  ithoman  Nami  kir- 
an  sa  tarotop  so  (balas  o)  manga 
galubuk  iran  (sa  doniya),_a  siran  na 
da-a  mako-rang  kiran  non  ro-o  (sa 
doniya). 


16.  Siran  man  so  da-a  bagiyan 
niran  sa  Akhirat  a  rowar  ko  apoi: 
Na  miya-ilang  so  Pingolaola  iran 
ro-o  (sa  Akhirat),  go  miyalaklak  so 
Pinggalubuk  iran! 


17.  Ba  (niyan  lagid)  so  tao  a 
mithakna  ko  marayag  a  Karina  a 
pho-on  ko  Kadnan  niyan,  go  P u - 
tondogun  Sukaniyan  o  saksi  a  pho- 
on  ko  Allah,  go  si-i  ko  miyaona  an 
Niyan  so  Kitab  o  Musa,_a  ladiya- 
wan  go  Limo?  Siran  man  i  Mapa- 
paratiyaya-on;  na  sadun  sa  Mongkir 
on  ko  pishagorompong,_na  so  Nar- 
aka  i  khabolosan  niyan.  Na  o  ba  Ka 
on  katagowi  sa  anganangan:  Mata- 
an!  A  Sukaniyan  so  bunar  a  pho-on 
ko  Kadnan  Ka:  Na  ogaid  na  so 
kadakulan  ko  manga  Manosiya  na 
di  siran  Pharatiyaya! 


18.  Na  ba-adun  a  lawan  a  Dar- 
owaka  ko  tao  a  inangkob  iyan  so 
Allah  sa  kabokhag?  Siran  man  na 

pagowitun  siran  ko  Kadnan  niran, 
go  Tharo-on  o  manga  saksi:  A  siran 
naya  so  miyamamokhag  makapan- 
tag  ko  Kadnan  niran!  Tanodan!  Ka 
so  Morka  o  Allah  na  ithomparak  ko 
manga  Darowaka!_ 


19*  Siran  na  puphangalang  siran 
ko  lalan  o  Allah  go  phuloloba-an 
niran  non  a  kabukhog  iyan:  Go 
siran  na  o  Ongkirun  niran  so  Akhir- 
at! 


20.  Siran  man  na  da  iran  kapala- 
gowi  (so  siksa)  ko  Lopa,  go  da-a 
bagiyan  niran  a  salakao  ko  Allah  a 
manga  Panarigan!  Puthakutakupun 
kiran  so  siksa!  Da  iran  gaga-a  so 
Kapamamakinug,  go  da  siran  pan- 
gilailai! 


21.  Siran  man  so  liyogi  ran  so 
manga  ginawa  iran:  Go  diyorat  sir¬ 
an  o  Pimbaba-as  iran  a  kabokhag! 


22.  Matatangkud  a  Mata-an!  A 
siran  si-i  ko  Akhirat  na  siran  so 
manga  logi! 


23.  Mata-an!  A  so  siran  a  Miya- 
maratiyaya  go  Pinggalubuk  iran  so 
manga  pipiya,  go  Mishalimbotawan 
siran  ko  Kadnan  niran, -na  siran 
mani  manga  tao  ko  Sorga,,  sa  ron 
siran  non  ndun  makakakal! 


24.  Aya  ibarat  o  dowa  lompok  na 
lagid  o  bota  a  go  bungul,  go  so 
Puphakailai  a  go  Puphakanug.  Ba 

magishan  a  dowaya  sa  ibarat?  Ino 
kano  di  Phananadum? 


25.  Na  Sabunsabunar  a  Siyogo 
Ami  so  Nuh  ko  pagtao  Niyan  (sa 
Pitharo  Iyan  a:)  Mata-an!  A  Sakun 
na  Puphamaka-iktiyar  rukano  a 
mapayag: 


26.  Sa  da-a  Pushowasowata  niyo 
inonta  so  Allah:  Mata-an!  A  Sakun 
na  ikhaluk  Akun  sukano  ko  siksa 
ko  Alongan  a  masakit. 


27.  Na  Pitharo  o  manga  Nakoda 
a  so  siran  a  da  Pamaratiyaya  ko 
pagtao  Niyan:  A  da-a  kapukhai- 
layami  Ruka  a  rowar  sa  Manosiya 
a  lagid  ami:  Go  da-a  pukhailai  ami 
Ruka  a  Miyonot  Ruka  a  rowar  ko 
siran  a  Pukhakalaklak  rukami,  a 
mababao  i  pamikiran:  Go  da-a  pu¬ 
khailai  ami  a  mibibinta  Iyo  rukami: 
Kuna,  ka  arangan  nami  Rukano  na 
manga  bokhag! 


28.  Pitharo  (o  Nuh):  Hai  pagtao 
Akun!  Aiguda  iyo  o  Sakun  na  tha- 
takna  ko  marayag  a  karina  a  pho- 
on  ko  Kadnan  Ko,  go  bigan  Nako 
Niyan  sa  Limo  a  pho-on  ko  Hada- 
pan  Niyan,  na  kiyalimungan  ruka¬ 
no?  Na  ba  Ami  rukano  aya  mitugul 
a  sukano  na  ikagogowad  iyo  aya? 


29.  Na  Hai  pagtao  Akun!  Da-a 
phangunin  Ko  rukano  saya  a  ta- 
mok:  Da-a  balas  Rakun  a  rowar 
ko  shishi-i  ko  Allah:  Na  di  Akun 

boga-on  so  siran  a  Miyamara- 
tiyaya,_Mata-an!  A  siran  na  Mi- 
pumbaratumowa  iran  so  Kadnan 
Niran,_na  ogaid  na  pukhailai  Akun 
sukano  a  pagtao  a  da-a  manga  mu- 
lung  iyo! 


30.  Na  Hai  pagtao  Akun!  Anta- 
wa-a  i  makatabang  Rakun  ko  Allah 
o  bogawa  Ko  siran?  Ba  kano  di 
Phananadum? 


31.  Na  di  Akun  rukano  Putharo- 
on:  I  shisi-i  Rakun  so  manga  Kaka- 
wasa-an  o  Allah,  go  di  Akun  kata- 
wan  so  Migagaib,  go  di  Akun 
Putharo-on:  I  Mata-an!  A  Sakun 
na  Malaikat.  Go  di  Akun  Putharo- 
on  ko  siran  a  di  itutumbo  o  manga 
mata  niyo  i  ba  da  dun  a  imbugai 
kiran  o  Allah  a  mapiya:  So  Allah  i 
Mata-o  ko  shisi-i  Ko  manga  ginawa 
iran:  Mata-an!  A  Sakun  na  o  sowa-a 


koto,  na  khapud  Ako  dun  ko  man¬ 
ga  Darowaka. 


32.  Pitharo  iran:  Hai  Nuh!  Sabu- 
nar  a  piyamawal  Ka  Mingka,  na 
piyakadakul  Ka  a  Kapuphamawa- 
langka  rukami:  na  talingoman-an 
Ka  rukami  so  ipuphangangaluk  Ka 
rukami  a  siksa),  o  Suka  na  pud  ko 
manga  Bunar! 


33.  Pitharo  Iyan:  A  aya  bo  a 
phakabugai  rukano  ron  na  so  Allah 
o  kabaya  Iyan:  Na  di  niyo  dun 
kapalagoyan! 

34.  Na  di  rukano  phakaompiya 
so  thoma  Ko,  apiya  kabaya  Akun  a 
kathoma-i  Ko  rukano,  amai  ka  so 
Allah  na  kabaya  Iyan  a  kadadaga 
Niyan  rukano:  Sukaniyan  i  Kadnan 
niyo!  go  Ron  kano  phakandoda! 


35.  Ino  iran  gi-i  Tharowa:  I  Pim- 
baba-as  Iyan  naya?  Tharowangka: 
A  o  pimbaba-as  Akun  naya,  a  si-i 
Rakun  phakatana  so  dosa  Ko!  na 
Sakun  na  angiyas  Ako  ko  gi-i  niyo 
imbaradosa! 


36.  Na  ini  Ilaham  ko  Nuh:  A 
Mata-an  naya!  A  da  dun  a  Phara- 
tiyaya  ko  Pagtaongka,  a  rowar  ko 
tao  a  andang  a  Miyamaratiyaya!  Na 
Dingka  Pumboko-on  so  Pinggolao- 
la  iran; 


37.  Go  Mba-alingka  so  Kapal,  si- 
i  ko  kailai  Ami  a  go  so  Ilaham  Ami, 
go  Dingka  Rakun  Pagangaya  so 
makapantag  ko  siran  a  Mindadaro- 
waka:  Mata-an!  a  siran  na  pagulu- 
dun  siran. 


38.  Na  so  Kaphagumba-ali  Ni¬ 
yan  ko  Kapal:  Na  oman  i  soma- 
gadon  ko  manga  Nakoda  ko 
pagtao  Niyan,  na  pamagurugan 
niran  Sukaniyan.  Pitharo  Iyan: 
A  apiya  Kami  niyo  puphamagur- 
ugi,  ka  Mata-an!  A  Sukami  na 
pamagurugan  Nami  sukano 
(mambo  sa  oriyan  niyan)  a  lagid 
o  kapuphamagurugi  niyo  Rukami! 

39.  Na  katokawan  niyo  bo  o 
antawa-a  i  katalingoma-an  a  siksa, 
a  pakarondanun  niyan,_go  kaolo- 
gan  sa  siksa  a  tatap: 


40.  Taman  sa  kagiya  a  makaoma 
so  Sogowan  Nami,  go  piyamangum- 
bowatan  a  ig  so  Lopa!  Na  Pitharo 
Ami:  A  Purorangka-on,  ko  oman  i 
(sadinis  sa)  ngganapa  a  dowa 
(Mama  go  Babai),  go  so  ta-alok 
Ruka,  inonta  so  tao  a  miya-ona  on 
so  Katharo,_go  (Puroranangka-on) 
so  tao  a  Miyamaratiyaya.  Na  da-a 
Miyaratiyaya  a  pud  Iyan,  a  rowar 
ko  maito. 


41.  Na  Pitharo  Iyan:  A  da  kano 
ron,  si-i  ko  ngaran  o  Allah,  so  ka- 
pukhutas  iyan  go  so  kaputharug 
iyan!  Mata-an!  A  so  Kadnan  Ko 
na  titho  a  Manapi,  a  Makalimo-on! 


42.  Na  giyoto  naipukhutas  iyan 
siran  ko  manga  bagul  a  lagid  o 
manga  Palao,  go  tiyawag  o  Nuh  so 
Wata  Iyan,  a  aya  butad  iyan  na 
tomiyawarang:  Hai  Ikaritan  Ko! 
Da  ka  Rukami,  go  di  kathapi  ko 
manga  Kapir! 


43.  Pitharo  (o  Wata)  Iyan:  A  si-i 
ako  phagapas  ko  Palao:  Ka  Kharun 
ako  niyan  ko  ig.  Pitharo  (o  Nuh):  A 
da-a  khapalihara  sa  Alongan  na-i, 
ko  Sogowan  o  Allah,  inonta  so  tao 
a  ini  Kalimo  Iyan!_Na  kiyalutan 
siran  o  bagul,  na  miyabaloi  a  pud 
ko  miyanga-a  alud. 

44.  Na  adun  a  Mitharo:  Sa  Hai 
Lopa!  Lamudangka  so  ig  ka,  go  Hai 
Kawang!  Tarugun  ka  (so  oran)!  Na 
minirat  so  ig,  go  Minggolalan  so 
Sogowan,  go  Miyakadongko  (so 
Kapal)  ko  Palao  a  Al-Judi-i,  Na 
adun  a  Mitharo:  Sa  kapakawatan 
(ko  Limo)  a  bagiyan  o  pagtao  a  da 
Pamaginontolan! 


45.  Na  Miyanguni  so  Nuh  ko 
Kadnan  Niyan,  sa  Pitharo  Iyan:  A 
Kadnan  Ko!  Mata-an!  A  so  Wata 
Akun  a  pud  ko  ta-alok  Rakun!  Go 
Mata-an!  A  so  diyandi-i  Ka  na  bu- 
nar,  go  Suka  i  taralbi  a  Maontol  ko 
manga  Kokoman! 


46.  Pitharo  (o  Allah):  Hai  Nuh! 
Mata-an!  A  sukaniyan  na  kuna  a  ba 
pud  ko  ta-alok  Ruka:  Mata-an 
naya!  A  galubuk  a  di  mapiya;  na 
Dingka  Rakun  Phanguniya  so  da-a 
Kata-ongka-on!  Mata-an!  A  Sakun 
na  Puphanguthoma-an  Ko  Suka,  ka 
o  ba  Ka  mabaloi  a  pud  ko  di  manga 
Tata-o! 


47.  Pitharo  (o  Nuh):  Kadnan  Ko! 
Mata-an!  A  Sakun  na  Mulindong 
Ako  Ruka,  sa  ba  Ko  Ruka  Mapan- 
guni  so  da-a  Kata-o  Ko  ron.  Na  o 
di  Akongka  Napi-i,  go  di  Akongka 
Ipangalimo,  na  khabaloi  ako  a  pud 
ko  Miyangalologi! 


48.  Adun  a  Mitharo:  Sa  Hai 
Nuh!  Tupad  Ka,  sa  Kalilintad  a 
pho-on  Rukami,  go  madakul  a  ma- 

piya  a  si-  Ruka  go  si-i  ko  manga 
pagtao  a  pud  Ka:  Na  adun  a  manga 
pagtao  a  phakisawitan  Nami  kiran 
(so  doniya),  oriyan  niyan  na  khaso- 
gat  siran  a  siksa  a  Malipudus  a  pho- 
on  Rukami. 


49.  Giyaya  na  pud  ko  manga 
Totholan  ko  Migagaib,  A  Iphagila- 
ham  Ami  Ruka:  Na  Dingkaya  ka- 
tawan,  (Ya  Muhammad),  Suka,  go 
di  katawan  o  Pagtaongka  ko  ona-an 
naya.  Na  Phantangka:  Mata-an!  A 
so  khabolosan  a  Da-ag  na  bagiyan  o 
Khipanananggila. 


50.  Go  (Siyogo  Ami  ko)  pagtao  a 
Ad,  so  Pagari  ran  a  Hud,  Pitharo 
Iyan:  Hai  pagtao  Akun!  Shimba-a 
niyo  so  Allah!  Ka  da-a  Tohan  niyo 
a  salakao  Rukaniyan,  Sukano  na  ba 
kano  dun  di-i  pamrak! 


51.  Hai  pagtao  Akun!  Di  Ako 
rukano  saya  mangindaki  balas;  da- 
a  balas  Rakun,  inonta  so  shisi-i  ko 
Miyadun  Rakun:  Ba  da-a  manga 
sabot  iyo? 


52.  Go  Hai  pagtao  Akun!  Pangu- 
ni  kano  sa  Ma-ap  ko  Kadnan  niyo, 
oriyan  niyan  na  Thaobat  kano  si-i 
Rukaniyan:  ka  Pakatoronun  Niyan 
rukano  so  oran  a  marugus,  go  oma- 
nan  kano  Niyan  sa  Bagur  a  rakhus 
o  Bagur  iyo:  Na  di  kano  thalikhod, 
a  mbabaradosa  kano! 

53.  Pitharo  iran:  Hai  Hud!  Da-a 
Minitalingomangka  rukami  a  Kari¬ 
na,  na  di  ami  ngganatan  so  manga 
Katohanan  nami,  sa  sabap  bo  ko 
Katharo  o  Ka!  go  di  ami  Suka 
Pharatiyaya-an! 


54.  Da  -a  isumbag  ami  a  rowar  ko 
kisogatun  Ruka  o  saba-ad  ko  man¬ 
ga  Katohanan  nami  ko  marata. 
Pitharo  Iyan:  A  Mata-an!  A  Sakun 
na  shasaksi-in  Ko  so  Allah,  na 
shaksi-i  niyo  a  Mata-an!  A  Sakun 
na  angiyas  Ako  ko  Ipuphamanako- 
to  niyo. 

55.  A  salakao  Rukaniyan!  Na 
palaya  kano  Rakun  tipo,  go  di  niyo 
Rakun  ndun  tha-alika. 


56.  Mata-an!  A  Sakun  na  Siyar- 
igan  Ko  so  Allah,  a  Kadnan  Ko  go 
Kadnan  niyo!  Da-a  Baraniyawa,  a 
ba  di  Sukaniyan  i  Phapa-aron. 
Mata-an!  A  so  Kadnan  ko  na  si-i 
ko  okit  a  Maka-o  ontol. 


57.  Na  o  talikhod  kano,_na  Sa- 
bunar  a  Minisampai  Akun  Rukano 
so  ini  Sogo  Rakun,  a  pagowitun 
rukano;  na  shambi  so  Kadnan  Ko 
sa  pagtao  a  salakao  rukano,  go  da-a 
mibinasa  niyo  Ron  a  maito  bo. 
Mata-an!  A  so  Kadnan  Ko,  na  so 
langowan  taman  na  sisiyapun  Ni- 
yan. 


58.  Na  kagiya  a  makaoma  so 
Sogowan  Nami,  na  siyabut  Ami  so 

Hud,  go  so  siran  a  Miyamaratiyaya 
a  pud  Iyan,  sabap  ko  Limo  a  pho- 
on  Rukami;  go  siyabut  Ami  siran 
pho-on  ko  siksa  a  marugun. 

59.  Giyoto  man  so  pagtao  a  Ad: 
Inongkir  iran  so  manga  Ayat  o 
Kadnan  niran;  go  siyorang  iran  so 
manga  Sogo  Iyan;  go  Inonotan  nir¬ 
an  so  Sogowan  o  oman  i  mangan- 
galandada,  a  somasangka. 


60.  Na  tiyondog  siran  sangkai  a 
doniya  a  Morka,-  go  sa  Alongan  a 
Qiyamah.  Tanodan!  Ka  Mata-an!  A 
so  pagtao  a  Ad  na  Inongkir  iran  so 
Kadnan  niran!  Tanodan!  Ka  kapa- 
kawatan  (ko  limo)  a  bagiyan  o  Ad, 
a  pagtao  o  Hud! 

61.  Go  (Siyogo  Ami)  si-i  ko  pag¬ 
tao  a  Samood  so  Pagari  ran  a  Salih. 
Pitharo  Iyan:  Hai  pagtao  Akun! 
Shimba-a  niyo  so  Allah:  Ka  da-a 
Tohan  niyo  a  salakao  Rukaniyan. 
Sukaniyan  i  Miyadun  rukano  pho- 
on  ko  Lopa,  go  Piyakapagingud 
kano  niyan  non:  Na  panguni  kano 
Ron  sa  Ma-ap,  go  Thaobat  kano  si-i 
Rukaniyan:  Mata-an!  A  so  Kadnan 
Ko  na  marani,  a  Puphanarima  (ko 
Panguni) . 

62.  Pitharo  iran:  Hai  Salih!  Sabu- 
nar  a  Miya-adun  Ka  rukami  a  Ipu- 
phangangarapan  ko  ona-an  naya! 
Inongka  rukami  shaparun  a  Ka- 
pushimba-ami  ko  Pushimba-an  o 
manga  lokus  ami?  Na  Mata-an!  A 

sukami  na  matatago  kami  dun  ko 
kashasangka  ko  Ipundolon  Ka  ru- 
kami,  sa  mala-a  kashangka. 


63.  Pitharo  Iyan:  Hai  pagtao 
Akun!  Aiguda  iyo  o  si-i  Ako  ko 
marayag  a  karina  a  pho-on  ko  Kad- 
nan  Ko,  go  bigan  Nako  Niyan  sa 
Limo  a  pho-on  rukaniyan?  Na  an- 
tawa-a  i  Makatabang  Rakun  ko 
Allah  o  soranga  Ko  Sukaniyan? 
Na  da-a  miphagoman  niyo  Rakun 
a  rowar  ko  kalogi. 


64.  Na  Hai  pagtao  Akun!  Kati-i 
so  Onta  o  Allah  a  nana-o  niyo;  na 
botawani  niyo  ko  Kapuphangangan 
niyan  ko  Lopa  o  Allah,  go  di  niyo 
ron  thumon  so  marata,  ka  madansal 
kano  o  siksa  a  marani! 


65.  Na  Biyono  iran  noto,  na 
Pitharo  (o  Salih):  A  khariyala  kano 
dun  ko  Ingud  iyo  sa  tulo  gawi-i: 
Giyaya  man  na  diyandi  a  kuna  a 
ba  kabokhag! 


66.  Na  kagiya  a  makatalingoma 
so  Sogowan  Nami,  na  siyabut  Ami 
so  Salih,  go  so  siran  a  Miyamara- 
tiyaya  a  pud  Iyan,  a  mini-sabap  ko 
Limo  a  pho-on  Rukami,  go  (siyabut 
Ami  siran  ko  Kahina-an  ko  Alon- 
gan  noto.  Mata-an!  A  so  Kadnan 
Ka  na  Sukaniyan  so  Mabagur,  a 
Domada-ag. 


67.  Na  Miyadansal  so  siran  a  da 
Pamaginontolan  a  lalis,  na  kiyapita- 

an  siran  ko  manga  Ingud  iran  a 
miyamangundur,_ 


68.  Lagid  o  ba  siran  ro-o  da  Ma- 
adun.  Tanodan!  Ka  Mata-an!  A  so 
pagtao  a  Samood  na  Inongkir  iran 
so  Kadnan  niran!  Tanodan!  Ka  ka- 
pakawatan  (ko  Limo  a  bagiyan  o 
pagtao  a  Samood! 


69.  Na  Sabunsabunar  a  minioma 
o  manga  Sogo  Ami  (a  manga  Ma- 
laikat)  ko  Ibrahim  so  Tothol  a  m a  - 
piya.  Na  Mitharo  siran:  Sa  Salaam! 
Shimbag  Iyan,  a  Salaam!  Na  da 
mathai  na  mini-o  ma  Niyan  a  maito 
a  Sapi  a  iniyao. 


70.  Na  kagiya  mailai  Niyan  a  di 
oto  khawa-an  o  manga  Lima  Iran, 
na  miyasawang  Kiran,  go  kiya-aki- 
nan  Kiran  sa  kaluk.  Pitharo  Iran:  A 
di  Ka  khawan:  Ka  Mata-an!  A  Su- 
kami  na  Siyogo  Kami  ko  pagtao  o 
Lut  (ka  mbinasa-an  Nami  siran). 


71.  Na  si  Karoma  Niyan  a  tomi- 
tindug,  na  miyakakhala:  Na  Piya- 
nothol  Ami  ron  (a  Ipumbawata 
Iyan)  so  Ishaq,  go  si-i  ko  oriyan  o 
Ishaq,  so  Yaqoub. 


72.  Pitharo  Iyan:  Ah  phamumusa 
Ta!  Arati  Pumbawata  Ako,  a  Miya- 
lokus  Ako,  go  giya  Karoma  Ko  wai 
na  miyakatowa?  Mata-an!  A  giya-i 
titho  a  shai  a  pakamumusa! 

73.  Pitharo  Iran:  A  ino  Ka  pha- 

mumusa  ko  Sogowan  o  Allah?  So 
Limo  o  Allah  go  so  manga  Gagao 
Niyan  na  si-i  Rukano  a  manga  tao 
ko  Walai  (o  Ibrahim)!  Mata-an!  A 
so  Allah  i  Kiyapatotan  ko  Podi,  a 
Maginawa! 


74.  Na  kagiya  a  mada  ko  Ibra¬ 
him  so  pangandam  go  Miyakaoma- 
on  so  Tothol  a  mapiya,  na  gi-i 
Rukami  Makindaowa  makapantag 
ko  pagtao  o  Lut. 


75.  Mata-an!  A  so  Ibrahim  na 
titho  a  matigur,  a  lalayon  makapu- 
phaga-inao,  a  mu-undod  (ko  Allah). 


76.  Pitharo  (o  manga  Malaikat): 
Hai  Ibrahim!  Talikhodingka  dun 
na-i;  Mata-an  naya!  A  Sabunar  a 
miyakaoma  so  Sogowan  o  Kadnan 
Ka:  Go  Mata-an!  A  siran  na  adun  a 
Makatatalingoma  kiran  a  siksa  a  di 
khindod! 


77.  Na  kagiya  a  makaoma,  so 
manga  Sogo  Ami  ko  Lut,  na  Miya- 
kandamar  sa  sabap  Kiran,  go  iniga- 
gut  Siran  a  rarub  Iyan.  Na 
Miyatharo  Iyan:  A  giya-i  na  gawi-i 
a  marugun. 


J 


78.  Na  Miyakaoma-on  so  pagtao 
Niyan  a  puphamagarabaya  siran 
non  somong,  a  gowani  na  aya  butad 
iran  na  gi-i  siran  nggolaola  sa  man¬ 
ga  rarata.  Pitharo  Iyan:  Hai  pagtao 
Akun!  Kataya  so  manga  Wata 
Akun  a  manga  Babai  na  Paman- 

garoma  kano  Kiran):  Siran  na  Soti 
rukano!  Na  kalukun  niyo  so  Allah, 
go  di  Ako  niyo  ndiyamana  si-i  ko 
manga  Banto  Akun!  Ba  da-a  pud 
rukano  a  Mama  a  phakapando? 


79.  Pitharo  iran:  A  Sabunsabu- 
nar  a  katawan  Ka  a  da-a  kabaya 
ami  ko  manga  Wata  a  Ka  a  manga 
Babai:  Go  Mata-an!  A  Suka  na 
katawan  Ka  dun  so  kabaya  ami! 

80.  Pitharo  Iyan:  A  o  adun  a 
Bagur  Akun  a  khi-ato  Akun  ruka¬ 
no,  o  di  na  adun  a  kharunda-an  Ko 
a  Mabagur  a  tanto  (na  runun  Ko 
sukano). 


81.  Miyatharo  (o  manga  Malai- 
kat  :  Hai  Lut!  Mata-an!  A  Sukami 
na  manga  Sogo  o  Kadnan  Ka!  Da 
dun  a  khisampai  ran  Ruka  (a  kabi- 
nasa)!  Na  pangulumun  Ka  lomala- 
kao  so  Ta-alok  Ruka,  si-i  ko  saba- 
ad  ko  kagagawi-i,  na  da-a  ndingil 
rukano  a  isa  bo:  Inonta  so  Karo- 
mangka:  Mata-an  naya!  A  khisoga- 
ton  so  khisogat  kiran  (a  siksa). 
Mata-an!  A  aya  diyandi  kiran  na 
so  kapipita:  Ba  di  marani  so  kapi- 
pita? 


82.  Na  kagiya  a  makaoma  so 
Sogowan  Nami,  na  biyaloi  Ami  so 
liyawao  (o  manga  Ingud  iran)  a 
miyadidalum,  go  piyakaoranan 
Nami  sa  Ator  a  pho-on  ko  lipao  a 
miyakomba,  a  piyakathondoton- 
dog,_ 

83.  Toto-osan  si-i  ko  Kadnan 
ka:  Na  kuna  a  ba  aya  mawatan 
ko  manga  Darowaka! 


84.  Go  (Siyogo  Ami  ko)  pagtao  a 
Madyan  so  Pagari  ran  a  Shu’aib: 
Pitharo  Iyan:  Hai  pagtao  Akun! 
Shimba-a  niyo  so  Allah:  Ka  da-a 
Tohan  niyo  a  salakao  Rukaniyan. 
Go  di  kano  phangorang  ko  kapaga- 
sad  go  so  kathimbang:  Mata-an!  A 
Sakun  na  Pukhailai  Akun  sukano 
ko  mapiya  (a  Kaoyagan),  go  Mata- 
an!  A  Sakun  na  ikhaluk  Akun  su¬ 
kano  ko  siksa  ko  Alongan  a  maka- 
tangkal. 


85.  Na  Hai  pagtao  Akun!  Taro- 
top  a  niyo  so  kapagasad  go  so 
kathimbang  sa  ka-ontol,  go  da-a 
khoranga  niyo  ko  manga  Manosiya 
ko  nganinganin  niran:  go  di  kano 
phaminasa  ko  Lopa  a  mamakakaid 
kano. 


86.  So  liyamba  rukano  o  Allah 
na  aya  rukano  mapiya,  o  sukano  na 
Miyamaratiyaya  kano!  Na  kuna  a 
ba  Sakun  i  somisiyap  rukano! 


87.  Pitharo  iran:  Hai  Shu’aib!  Ba 
so  Sambayang  Ka  i  Somosogo 
Ruka  sa  kagunuki  ami  ko  Pushim- 
ba-an  o  manga  lokus  ami,  o  di  na  so 
(kagunuki  ami  ko)  ipukhidiyami  ko 
manga  tamok  ami  sa  sadun  sa  ka- 
baya  ami?  Mata-an!  A  Suka  na  titho 
Ka  a  matigur,  a  puphamando! 


Hud-11 


Part  12 


\  ^ 


88.  Pitharo  Iyan:  Hai  pagtao 
Akun!  Aiguda  iyo  o  Sakun  na  si-i 
ko  marayag  a  karina  a  pho-on  ko 
Kadnan  Ko,  go  bigan  Nako  Niyan 
sa  pagupur  a  Mapiya  a  pho-on  Ru- 
kaniyan?  Na  di  Yakun  kabaya  i  ba 
Ko  Manggolaola  so  ipushapar 
Akun  rukano.  Da-a  kabaya  Akun 
a  rowar  ko  Kapangompiya  sa  sadun 
sa  Khagaosan  Ko;  na  da-a  gu-us 
Akun  inonta  o  sabap  ko  (tabang  o) 
Allah.  Sukaniyan  i  Siyarigan  Ko,  go 
Sukaniyan  i  Pagundodan  Ko. 


89.  Na  Hai  pagtao  Akun!  O  ba 
kano  matonda  o  di  tano  kaphaga- 
yon  ko  kisogat  rukano  o  (siksa) 
lagid  o  minisogat  ko  pagtao  o 
Nuh,  o  di  na  so  pagtao  o  Hud,  o 
di  na  so  pagtao  o  Salih;  na  kuna  a 
ba  rukano  mawatan  so  pagtao  o 
Lut!. 


90.  Na  Panguni  kano  sa  Ma-ap 
ko  Kadnan  niyo,  oriyan  niyan  na 
Th  aobat  kano  si-i  Rukaniyan: 
Mata-an!  A  so  Kadnan  Ko  na  Ma- 
kalimo-on,  a  Makapudi-in. 


91.  Pitharo  iran:  Hai  Shu’aib! 
Madakul  a  di  ami  shabotun  ko 
Katharo  o  Ka!  Go  mata-an  a  sukami  na 
titho  a  pukhailai  ami  suka  a  malobai 
rukami!  na  o  da  so  manga  Tonga- 
naingka,  na  radiyamun  nami  Suka 
dun!  Go  kuna  a  ba  Suka  i  Paga- 
adatan  rukami! 

92.  Pitharo  Iyan:  Hai  pagtao 
Akun!  Ba  so  manga  Tonganai  Akim 
i  lubi  a  Paga-adatan  niyo  a  di  so 
Allah?  Na  inibowang  iyo  (so  Sogo- 
wan  Niyan)  ko  manga  talikhodan 
niyo,  a  da  dun  panukhaida.  Mata- 
an!  A  so  Kadnan  Ko  na  so  gi-i  niyo 
nggolaola-an  na  katawan  Niyan! 


93.  Go  Hai  pagtao  Akun!  Ngga- 
lubuk  kano  sa  sadun  sa  kapasang 
iyo:  Ka  Mata-an!  A  Sakun  na  pung- 
galubuk  Ako  mambo:  Katokawan 
niyo  o  antawa-a  i  tao  a  khatalingo- 
ma-an  sukaniyan  a  siksa  a  pakaito- 
on  niyan,  go  antawa-a  i  tao  a  suka¬ 
niyan  i  bokhag!  Na  nayao  kano!  Ka 
Mata-an!  A  Sakun  na  pud  iyo  a 
nomanayao! 


94.  Na  kagiya  a  makaoma  so 
Sogowan  Nami,  na  siyabut  Ami  so 
Shu’aib  a  go  so  Miyamaratiyaya  a 
pud  Iyan,  sabap  ko  Limo  a  pho-on 
Rukami:Na  miyadansal  so  dapama- 
ginontolan  o  Lalis,  na  kiyapita-an 
siran  ko  manga  Ingud  iran  a  miya- 
mangundur,_ 


95.  Lagid  o  ba  siran  ro-o  da  Ma- 
adun!  Tanodan!  Ka  kapakawatan 
(ko  Limo)  a  bagiyan  o  pagtao  a 
Madyan!  Lagid  o  kiyapakawatan  o 
pagtao  a  Samood  (ko  Limo)! 


96.  Go  Sabunsabunar  a  Siyogo 
Amiso  Musa,  rakhus  o  manga  Tan- 
da  Ami  go  katantowan  a  mapayag. 


Hud-11 


Part  12 


\  \ 


97.  Si-i  ko  Pir-aon  go  so  manga 
Nakoda  a  pagtao  Niyan:  Na  aya 
iran  Inonotan  so  Sogowan  o  Pir- 
aon,  a  da  ko  Sogowan  o  Pir-aon  i 
ba  maka-o  ontol. 


98.  Phagolowanan  niyan  so  pag¬ 
tao  niyan  ko  Alongan  a  Qiyamah, 
na  mapakasolud  iyan  siran  ko  Nar- 
aka:  A  mikharatarata  a  kaphakaso- 
lud  o  phakasoludunon! 

99.  Na  tiyondog  siran  sangka-i  (a 
doniya)  a  morka,  a  go  sa  Alongan 
Qiyamah:  Miyakaratarata  a  pamu- 
mugayan  ko  mbuganon! 

100.  Giyoto  man  na  pud  ko  man¬ 
ga  Totholan  ko  manga  Ingud  a 
Puphanotholun  Nami  Ruka  (Ya 
Muhammad):  So  saba-adon  na  Ma- 
katitindug,  go  (so  saba-adon  na) 
miyatubas. 

101.  Na  da-a  Mi  siran  salimboti: 
Na  ogaid  na  siyalimbotan  niran  so 
manga  ginawa  iran:  Na  da-a  mini- 
linding  kiran  o  manga  Katohanan 
niran,  a  so  Puphanongganowin  nir¬ 
an  a  salakao  ko  Allah  a  maito  bo, 
kagiya  a  makaoma  kiran  so  Sogo¬ 
wan  o  Kadnan  Ka:  Go  da-a  mini- 
oman  niran  kiran  a  rowar  ko  kabi- 
nasa! 


102.  Na  lagid  aya  so  siksa  okadu- 
nan  ka  igira-a  siniksa  Iyan  so 
(tao  ko)  manga  Ingud  a  giyoto 
na  Mindarowaka:  Mata-an!  a  so 
siksa  Iyan  na  IV  alipudus,  a  tanto. 

103.  Mata-an!  A  adun  a  Mata- 
tago  ro-o  man  a  titho  a  Tanda  ko 
tao  a  inikaluk  iyan  so  siksa  ko 
Akhirat:  Giyoto  man  so  Alongan  a 
pulimodun  non  so  manga  Mano- 
siya:  Go  giyoto  man  so  Alongan  a 
khamasa-an. 


104.  Na  di  Ami  oto  isundod  in- 
onta  si-i  ko  ta-alik  a  mapupunto. 


105.  Si-i  ko  Alongan  a  kapakata- 
lingoma  niyan,  na  da-a  Makatharo 
a  Baraniyawa  inonta  bo  o  sabap  sa 
Idin  o  Allah:  Na  so  saba-ad  kiran 
na  marata  i  okor,  go  (so  saba-ad 
kiran  na)  mapiya  i  okor. 


1 06.  Na  so  puman  so  siran  a 
manga  rarata  i  okor,  na  khatago 
ko  Naraka:  bagiyan  niran  ro-o  so 
katagao,  go  so  karangus: 


107.  Kakal  siran  ro-o  sa  sodun  so 
kathai  o  manga  Langit  a  go  so  Lopa 
(sa  dayon  sa  dayon),  inonta  sa  ka- 
baya  o  Kadnan  Ka:  Mata-an!  A  so 
Kadnan  Ka  na  Punggolaola-an  Ni¬ 
yan  so  kabaya  Iyan. 


108.  Na  so  puman  so  siran  a 
manga  pipiya  i  okor  na  matago  ko 
Sorga:  Makakal  siran  ro-o  sa  sodun 
so  kathai  o  manga  Langit  a  go  so 
Lopa  (sa  dayon  sa  dayon),  inonta  sa 
kabaya  o  Kadnan  Ka:  Pamumuga- 
yan  a  di  Puthaman. 

109.  Na  di  Ka  pukhadowadowa-i 
ko  Pushimba-an  o  siran  naya.  Da 
ko  Kapushimba  iran  inonta  na  lagid 
o  Kapushimba  o  manga  lokus  iran 
gowani:  Na  Mata-an!  A  Sukami  na 
ithoman  Nami  kiran  ndun  so  kipan- 
tag  iran  (ko  siksa)  sa  di  kakorangan. 


110.  Na  Sabunsabunar  a  ini  bu- 
gai  Ami  ko  Musa  so  Kitab,  na  da 
pagayonayoni  so  madadalumon:  Na 
o  da  so  Katharo  a  miyaona  a  pho- 
on  ko  Kadnan  Ka,  na  Miyakokom 
siran  ndun:  Na  Mata-an!  A  matata- 
go  siran  ndun  ko  kashasangka  iran 
non  sa  mapayag  a  kashangka. 


111.  Na  Mata-an!  A  oman  i  isa 
kiran  na  I  but  ka  Tharotopun  kiran 
ndun  o  Kadnan  Ka  so  (balas  ko) 
manga  Galubuk  iran:  Mata-an!  A 
Sukaniyan  na  so  gi-i  ran  nggolaola- 
an  na  Kaip  lyan. 


112.  Na  Ontolangka  mana-a  so 
ini  Sogo  Ruka,_go  (ontola  o)  tao  a 
Mithaobat  a  pud  Ka;  go  di  kano 
Phumalawani:  Mata-an!  A  Sukani¬ 
yan  na  so  gi-i  niyo  nggolaola-an  na 
Phagilain  Niyan. 


113.  Na  di  niyo  pagampili  so 
siran  a  miyamanalimbot,  ka  maso- 
gat  kano  o  apoi;  go  da-a  mambagi- 
yan  niyo  a  salakao  ko  Allah  a 
manga  Panarigan,  oriyan  niyan  na 
di  kano  katabangan. 

114.  Na  Pamayandugun  Ka  so 
Sambayang  ko  mbala  ko  kadaon- 
dao,  go  so  saba-ad  ko  gagawi-i: 
Mata-an!  a  so  manga  pipiya  na 
khalalas  iyan  so  manga  rarata: 
Giyanan  man  na  ndao  ko  Pupha- 
makindao: 


115.  Go  Phantang  Ka;  ka  Mata- 
an!  A  so  Allah  na  di  Niyan  Pagilan- 
gun  so  balas  ko  miphipiyapiya. 


116.  Na  ino  a  da-a  miyabaloi  ko 
manga  pagtao  ko  miya-ona  an  niyo, 
a  adun  a  mibibinta  iran  a  phanapar 
ko  marata  si-i  ko  Lopa  a  rowar  ko 
maito  a  miyasabut  Ami  kiran?  Go 
miyatumbang  so  siran  a  da  Pamagi- 
nontolan  ko  ini  Pangalimo  kiran,  go 
miyabaloi  siran  a  manga  Baradosa. 


117.  Na  da  ko  butad  o  Kadnan 
Ka  i  ba  Niyan  binasa-a  so  (tao  ko) 
manga  Ingud  sa  Kapanganiyaya,  a 
so  tao  ron  na  phipipiyapiya. 

118.  Na  o  kabaya  o  Kadnan  Ka, 
na  Mata-an  a  khabaloi  Niyan  so 
manga  Manosiya  ko  okit  a  isa:  (na 
ogaid)  Na  di  siran  khada  ko  kasho- 
sorangsorang  iran, 

119.  Inonta  so  tao  a  ini  Kalimo  o 
Kadnan  Ka:  Ka  giyoto  man  i  Kiya- 
aduna  Niyan  kiran:  Na  miyatang- 
kud  so  Katharo  o  Kadnan  Ka:  A 
Mata-an  a  ipuno  Akun  ndun  ko 
Naraka  Jahannam  so  (da  Pamara- 
tiyaya  ko)  manga  Jinn  go  so  manga 
Manosiya  langon. 

120.  Na  so  langowan  noto  a  Pu- 
phan  otholun  Nami  Ruka  a  pud  ko 
manga  Totholan  ko  manga  Sogo,_- 
na  pukhisabapon  a  kapuphakaba- 
gura  Mi  ko  Poso  o  Ka:  Na  saya 
shisaya  a  Kiyapakatalingoma  Ruka 
o  bunar,  go  thoma,  go  undao  ko 
Khipaparatiyaya. 


121.  Na  Tharowangka  ko  siran  a 
di  Mapaparatiyaya:  A  nggalubuk 
kano  sa  sadun  sa  kapasang  iyo: 
Mata-an!  A  Sukami  na  Punggalu- 
buk  Kami  (mambo); 


122.  Go  nayao  kano!  Ka  Mata- 
an!  A  Sukami  na  nomanayao  Kami 
(mambo) . 


123.  Na  ruk  o  Allah  so  Migagaib 
ko  manga  Langit  a  go  so  Lopa,  go 
ron  phakandoda  so  Mapunggolaola 
sa  kalangolangowan  niyan:  Na  Sho- 
wasowatangka  Sukaniyan,  go  Sari- 
gingka  Sukaniyan.  Na  kuna  a  ba  di 
Mai-inungka*  o  Kadnan  Ka  so  gi-i 
niyo  nggolaola-an. 


Surah  Yusuf- 1 2 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Alif  Lam  Ra.  So  Allah  i  Mata- 
o  ko  paka-a  antapan  Niyan  non. 
Giya-i  so  manga  Ayat  ko  Kitab  a 
Puphakapayag  (ko  ontol  a  go  so 
ribat). 

2.  Mata-an!  A  Sukami  na  Initor- 
on  Nami  Sukaniyan  sa  Kapangadi  a 
basa  Arab,  ka-a  niyo  kasaboti. 


3.  Sukami  na  Puphanotholun 
Nami  Ruka  (Ya  Muhammad)  so 
lubi  a  mapiya  a  manga  Tothol,  si-i 
ko  Kini-ilahamun  Nami  Ruka  sang- 
ka-i  a  Qur-an:  Na  Mata-an  a  miya- 
baloi  Ka  ko  ona-an  naya  a  pud  dun 
ko  di  Khipaka-i  inungka. 


4.  Gowani  na  Pitharo  o  Yusuf  ki 
Ama  Iyan:  Hai  Ama  Ko!  Mata-an! 
A  Sakun  na  Pithataginup  Akun  a 
sapolo  a  go  isa  a  Bito-on  go  so 
Alongan  go  so  Olan:  A  miya-ilai 
Akun  Siran  a  Mangangalimbaba- 
an  siran  Rakun! 


5.  Pitharo  (o  Yaqoub):  Hai  Wata 
Ko!  Dingka  Puphanothola  so  Tagi- 
nupun  Ka  ko  manga  Pagaringka,  ka 
Pagan  tanganan  Ka  iran  sa  tipo: 
Mata-an!  a  so  Shaitan  na  ridowai 
o  Manosiya  a  mapayag! 


6.  Na  giyaya  i  Kaphiliya  Ruka  o 
Kadnan  Ka,  go  kipagunda-o  Niyan 
Ruka  ko  ta-awil  o  manga  Tothol, 
go  katharotopa  Niyan  ko  Limo 
Iyan  Ruka  a  go  so  manga  Moriya- 
tao  o  Yaqoublagid  o  kiyatarotopa 
Niyan  non  ko  dowa  Lokus  Ka  go¬ 
wani:  A  so  Ibrahim  go  so  Ishaq! 
Mata-an!  A  so  Kadnan  Ka  na 
Mata-o,  a  Maongangun. 

7.  Sabunsabunar  a  adun,  a  miya- 
tago  ko  (Totholan  ko)  Yusuf  a  go 
so  manga  Pagari  Niyan  a  manga 
Tanda  a  ruk  o  Puphamangingisha. 


aJ 


8.  Gowani  na  Pitharo  iran:  A 
Mata-an!  A  so  Yusuf  a  go  so  Pagari 
Niyan  na  Pukhababaya-an  o  Ama 
tano  a  di  sukutano:  A  sukutano  na 
madakul  tano.  Mata-an!  A  si  Ama 
tano  na  titho  a  miyatago  ko  karibat, 
a  mapayag! 


9.  (Miyatharo  o  isa  kiran  a:) 
Bonowa  niyo  so  Yusuf  o  di  na 
bowangun  niyo  ko  Lopa  (a  mawa- 
tan),  ka-an  rukano  mabonayon  so 
gagao  i  Ama  iyo:  Go  angkano  ma- 
baloi  ko  oriyan  niyan  a  pagtao  a 
Miyamakapiya! 


10.  Pitharo  o  Mitharo  a  pud 
kiran:  A  di  niyo  mbonowa  so  Yu¬ 
suf,  na  ba  niyo  dun  ologa  ko  mal- 
ibotung  a  landung,  ka-an  mato-on  o 
saba-ad  ko  somasagad  o  sukano  na 
punggolaola-an  niyo. 


11.  Pitharo  iran:  Hai  Ama  ami! 
Inongka  rukami  di  shana-an  so  Yu¬ 
suf,-  a  Mata-an!  A  sukami  na  titho 
a  phagompiya-an  nami? 


12.  Sogowangka  a  monot  rukami 
amag  ka-an  mababaya  go  an  ma- 
kanggitagita,  ka  Mata-an!  A  sukami 
na  sisyapun  nami  dun. 

13.  Pitharo  Iyan:  A  Mata-an!  A 
Sakun  na  titho  Akun  a  mimboboko 
a  kaphakaonota  niyo  Ron:  Go  ipu- 
khawan  Nakun  o  ba  makan  a  Sar- 
igala  a  sukano  na  di  niyo  mai- 
inungka. 


14.  Pitharo  iran:  A  ibut  o  makan 
Sukaniyan  a  Sarigala  a  sukami  na 
Madakul  kami,  na  mata-an  A  sukami 
na  samaoto  na  titho  kami  a  manga 
ilang! 


15.  Na  kagiya  a  mapakaon  ot 
iran,  go  miya-opakat  siran  sa  pago- 
logun  niran  ko  malibotung  a  land- 
ung:  Na  ini  Ilaham  Ami  Ron:  A 
Mata-an  a  Maphanothol  Ka  kiran 
ndun  a  siyowa  iran  na-i  sa  siran  na 
di  iran  katawan. 


16.  Na  miyakaoma  siran  ki  Ama 
iran  ko  kagabigabi,  a  puphamanu- 
gad  siran. 


17.  Pitharo  iran:  Hai  Ama  ami! 
mata-an!  a  sukami  na  lumiyalakao 
kami  a  gi-i  kami  magoradorad,  na 
inibagak  ami  so  Yusuf  si-i  ko  manga 
igagama  ami;  na  Kiyan  Sukaniyan  a 
Sarigala,  na  da  Ruka  i  Bakamingka 
Paratiyaya-a  apiya  pun  sukami  na 
manga  bunar. 


18.  Na  mini-oma  iran  so  Bang- 
kala  o  Yusuf)  a  masasalapot  a  rogo 
a  kabokhag.  Pitharo  (o  Yaqoub):  A 
kuna,  ka  pipharasan  rukano  o  man¬ 
ga  napso  niyo  so  Miyanggolaola;  na 
Sabar  dun  a  maliwanag:  Ka  so  Al- 


Yusuf- 12 


Part  12 


377 


\Y 


lah  i  Phanguniyan  sa  Tabang  ko 
iphuropa  niyo. 


19.  Na  miyakaoma  a  isa  ka  lala- 
kawan:  Na  Siyogo  iran  so  puphaka- 
sagubun  niran,  na  tiyayothon  niyan 
so  panabo  iyan  (ko  landung). 
Pitharo  iyan:  Hai  ontong  akun  nai- 
i!  Kati-i  so  Bagowamama!  Na  piya- 
guma  iran  (ka  biyaloi  ran)  a  tamok! 
Na  so  Allah  na  katawan  Niyan  so 
gi-i  ran  nggolaola-an! 


20.  Na  Piphasa  iran  sa  arga  a 
korang,-  a  manga  Dirham  a  miya- 
pagitong:  Go  miyabaloi  siran  non  a 
pud  ko  da-on  pamagarga! 


21.  Na  Pitharo  o  Miyamasaon  sa 
Missir  ko  Karoma  niyan:  A  phiya- 
piya-ingka  so  darpa  Iyan:  Masikun 
a  makanggai  rukuta  a  gona,  o  di  na 
kowa-an  ta  Sukaniyan  a  Watata. 
Na  giyaya  man  i  kiyapakakhapa-ar 
Ami  ko  Yusuf  si-i  sa  Lopa  (a  Mis¬ 
sir),  go  an  Ami  Ron  Minda-o  so  Ta- 
awil  o  manga  Tothol.  Na  so  Allah 
na  di  kharun  ko  showa-an  Niyan; 
na  ogaid  na  so  kadakulan  ko  manga 
Manosiya  na  di  iran  katawan. 


22.  Na  kagiya  a  Iraot  ko  kiya- 
khasad  Iyan,  na  bigan  Ami  Sukani¬ 
yan  sa  Ongangun  go  Kata-o:  Na 
lagid  aya  man  a  kambalasi  Ami  ko 
miphipiyapiya. 


23.  Na  piyangabaya-an  Sukani¬ 
yan  o  (Zulaikha  a)  Khiwalai  ko 

babalingan  Niyan  sa  giyadun  a  gi- 
nawa  Niyan:  Go  pinggagalidan  ni¬ 
yan  so  manga  pinto,  sa  Pitharo 
iyan:  Songka  si-i  ka  sadun  sa  ka- 
baya-a  Ka  rakun!  Pitharo  (o  Yu¬ 
suf):  A  Mulindong  Ako  ko  Allah! 
Mata-an  naya!  A  so  Kadnan  ko  na 
phipiyapiya-an  Niyan  so  darpa 
Akun!  Mata-an  naya!  A  di  phaka- 
sulang  sa  maliwanag  so  manga  Dar- 
owakaf 


24.  Na  Sabunsabunar  a  kiyagudi- 
an  non  (so  Zulaikha)  go  kiyagudi- 
an  Rukaniyan  (mambo  so  Yusuf), 
opama  ka  da  Niyan  mailai  so  Tanda 
o  Kadnan  Niyan  (na  khitaloga-on): 
Giyaya  (i  Pingolaola  Mi),  ka-an 
Ami  mapakalidas  ko  marata  go  so 
pakasisingai:  Mata-an!  A  Sukaniyan 
na  pud  ko  manga  Oripun  Ami,  a 
Piyaman  olabos. 


25.  Na  miyagorad  siran  ko  pinto, 
na  miyarudit  iyan  so  Bangkala  (o 
Yusuf)  sa  talikhodan:  Go  mini-pha- 
sugawa  iran  si  Karoma  niyan  si-i  ko 
pinto,  Pitharo  (o  Zulaikha):  A  da-a 
balas  ko  tao  a  phikhadiyatan  Niyan 
so  ta-alok  ruka  sa  marata  a  rowar 
ko  kakalabosowa-on,  o  di  na  siksa  a 
malipudus. 


26.  Pitharo  (o  Yusuf}:  A  sukani¬ 
yan  i  miyangabaya  Rakun  sa  gina- 
wa  Ko.  Na  adun  a  mishaksi  a  saksi 
a  pud  ko  tonganai  niyan,  (a  Pitharo 
iran:)-  o  so  Bangkala  (o  Yusuf)  na 
si-i  miyaburat  sa  sangoran,  na  bu- 

nar  (so  Zulaikha),  na  so  Yusuf  na 
pud  ko  manga  bokhag! 


27.  Na  o  so  Bangkala  Iyan  na  si-i 
miyarudit  sa  talikhodan,  na  miya- 
mokhag  (so  Zulaikha),  na  so  Yusuf 
na  pud  ko  manga  bunar! 


28.  Na  kagiya  mailai  (i  Karoman 
niyan)  so  Bangkala  Iyan,-  a  si-i 
miyarudit  sa  talikhodan-  na  Pitharo 
iyan:  A  Mata-an  naya!  A  pud  ko 
antangan  niyo  a  marata!  Mata-an! 
A  so  antangan  niyo  (a  manga  Ba- 
bai)  a  marata  na  mala! 


29.  Yusuf!  Talikhodingka  dun 
na-i;  na  Panguni  ka  sa  Ma-ap  (Zu¬ 
laikha),  makapantag  ko  Dosangka! 
Mata-an!  A  suka  na  miyabaloi  ka  a 
pud  ko  miyangadodosa! 


Cj& 


30.  Na  Pitharo  o  manga  Babai  ko 
Bandar  a  Ingud:  A  so  Karoma  o 
Aziz  na  puphangabaya-an  niyan  so 
Mangoda  niyan  sa  giyadun  a  gina- 
wa  niyan:  Sabunar  a  miya  bunsad 
iyan  so  poso  iyan  a  kabaya;  Mata- 
an!  A  Sukami  na  titho  a  pukhailai 
ami  sukaniyan  ko  karibat  a  ma- 
payag. 


31.  Na  kagiya  a  manug  iyan  so 
anta-anta  iran  non,  na  Siyogo  an 
niyan  siran  go  pithiyagaran  niyan 
siran  sa  Pangunungkun:  Na  piya- 
mugan  niyan  so  oman  i  isa  kiran 
sa  gulat:  Go  Pitharo  iyan:  (Hai  Yu¬ 
suf! :  Liyowingka  siran,  Na  kagiya  a 

mailai  ran  Sukaniyan,  na  miyaluma 
siran  non,  go  miyan  gakakarad  iran 
a  manga  lima  iran:  Na  Miyatharo 
iran:  Soti  so  Allah!  Kuna  a  ba  ini 
Manosiya!  Da  ko  ungkai  inonta  na 
Malaikat  a  Susula-an! 


32.  Pitharo  (o  Zulaikha):  Na 
giyoto  man  so  piyamaganta  ako 
niyo  ron!  Na  Sabunsabunar  a 
piyangabaya-angko  Sukaniyan  sa 
giyadun  a  ginawa  Niyan  na  minda! 
Na  Ibut  o  di  Niyan  nggolaola-a  so 
Sogowan  ko  Ron,  na  khalaboson 
ndun,  go  khabaloi  dun  a  pud  ko 
Miyamakaito! 


\ 


33.  Pitharo  (o  Yusuf):  Kadnan 
Ko!  So  kalaboso  i  pukhababaya-an 
Ko  a  di  so  ipundolon  niran  Rakun: 
Na  o  di  Akongka  pakalidasa  ko 
antangan  niran  a  marata,  na  mita- 
liyadok  Ako  kiran  go  mabaloi  Ako 
a  pud  ko  di  manga  Tata-o. 


34.  Na  Tiyarima  o  Kadnan  Ni¬ 
yan  na  piyakalidas  Iyan  ko  antan¬ 
gan  niran  a  marata:  Mata-an!  A 
sukaniyan  na  sukaniyan  so  pupha 
kanug  a  matao. 


35.  Oriyan  o  kiyapayag  iyan  kir¬ 
an,  si-i  ko  oriyan  o  kiya-ilaya  iran 
ko  manga  Tanda,  na  (miyatomo  o 
Azis  a)  kalaboson  niyan  ndun  ta- 
man  ko  masa  (a  kada  o  siyanta). 


36.  Na  adun  a  miyapud  Iyan  ko 
kalaboso  a  dowa  Mangoda.  Pitharo 


Yusuf-12 


Part  12 


381 


I 


+ 


o  isa  sa  dowa  oto:  A  Mata-an!  A 
Sakun  na  Pithataginup  akun  a 
puthumuk  akosa  arak.  Na  Pitharo  o 
pud  iyan:  A  Mata-an!  A  Sakun  na 
Pithataginup  akun  a  ma-awid  ako 
ko  poro  o  Olo  akun  sa  roti,  a 
pukhun  non  a  Papanok.  Panotho- 
langka  rukami  i  Ta-abir  iyan:  Mata- 
an!  A  sukami  na  pukhailai  ami 
Suka  a  pud  ko  Miphipiyapiya. 


37.  Pitharo  (o  Yusuf):  A  da-a 
phakatalingoma  rukano  a  Pangu- 
nungkun  a  pagupur  rukano  to  a 
dowa  a  ba  Akun  rukano  da  Mapa- 
nothol  so  o  sayan  non  ko  da  niyan 
rukano  pun  kapakatalingoma. 
Giyoto  man  na  pud  ko  Inindao 
Rakun  o  Kadnan  Ko.  Mata-an!  A 
Sakun  na  giyanatan  Ko  so  okit  o 
pagtao  a  di  ran  Paparatiyaya-an  so 
Allah,  go  siran  na  so  Akhirat  na 
siran  na  o  Ongkirun  niran. 


38.  Na  Inonotan  Ko  so  okit  o 
manga  lokus  Akun,-  a  so  Ibrahim,  a 
go  so  Ishaq,  go  so  Yaqoub;  di  Ru¬ 
kami  patot  o  ba  Ami  rimbangun  ko 
Allah  so  apiya  antona-a:  Giyoto 
man  na  pud  ko  Gagao  Rukami  o 
Allah  go  si-i  ko  manga  Manosiya: 
Na  ogaid  na  so  kadakulan  ko  man¬ 
ga  Manosiya  na  di  siran  Phanala- 
mat: 


39.  Hai  dowa  katao  a  pud  Akun 
ko  kalaboso!  Ba  so  manga  Katoha- 
nan  a  mbidabida  i  tomo,  antawa-a 
so  Allah  a  Isa  Isa,  a  Phakaba-as? 

40.  Da  ko  Pushimba-an  niyo  a 
salakao  Rukaniyan  inonta  na  man¬ 
ga  ngaran  a  ini  pamutho  niyo  suka¬ 
niyan,-  sukano  a  go  so  manga  lokus 
iyo,-  da-a  Initoron  non  o  Allah  a 
katantowan:  Da  ko  kokoman  inon¬ 
ta  na  ruk  o  Allah:  Ini  Sogo  Iyan  a 
da-a  Pushowasowata  niyo  a  rowar 
Rukaniyan:  Giyaya  man  i  okit  a 
ontol,  na  ogaid  na  so  kadakulan 
ko  manga  Manosiya  na  di  ran  ka- 
tawan. 


41.  Hai  dowa  katao  a  pud  Akun 
ko  kalaboso!  So  isa  rukano  na  ka- 
puthalagadan  niyan  sa  inomun  a 
arak  so  Kadnan  niyan:  Na  so  pu- 
man  so  pud  iyan,  na  khasola,  na 
khun  a  Papanok  so  Olo  niyan. 
Miyapasad  so  khasowa  a  so  phaki- 
pitowa  iyo  to. 


42.  Na  Pitharo  Iyan  ko  miyaguda 
Iyan  a  Mata-an!  A  sukaniyan  i  pha- 
kasulang  kiran  sa  maliwanag:  A 
aloya  Kongka  ko  Kadnan  Ka.  Na 
linipat  sukaniyan  o  Shaitan  ko  ka- 
aloya  niyan  non  ko  Kadnan  niyan: 
Na  miyakatarug  ko  kalaboso  sa 
miyakapira  ragon. 


43.  Na  Pitharo  o  Datu  (sa  Mis- 
sir  :  A  Mata-an!  A  Sakun  na  Pitha- 
taginup  Akun  a  pito  a  manga  Sapi  a 
manga  kaolit,  a  pukhun  siran  o  pito 
(a  manga  Sapi)  a  manga  pagti,-  go 
pito  a  mangunguto  a  lomolombai, 
go  (pito  a)  pud  iyan  a  manga  gango. 
hai  manga  Nakoda!  Pitowa-a 

niyo  Rakun  so  Taginupun  Ko  o 
sukano  na  so  Taginupun  na  Kha- 
ta-abir  iyo. 


44.  Pitharo  iran:  A  shaosha-oga- 
nan  a  manga  taginupun,  nadi  kami 
Mata-o  toma-abir  ko  manga  taginu¬ 
pun  (a  lagidanan). 


45,  Na  Pitharo  o  miyakasulang 
sa  maliwanag  sa  dowa  oto,  a  miya- 
katadum  ko  oriyan  o  miyathai  a 
masa:  A  sakun  na  Maphanothol 
akun  rukano  so  Ta-abir  iyan:  Na 
Sogoi  niyo  (so  Yusuf). 


46.  (Na  Pitharo  iyan  a:)  Yusuf! 
Hai  Mumamata-an!  Pitowa-angka 
rukami  so  makapantag  ko  pito  a 
manga  Sapi  a  manga  kaolit  a  pu- 
khun  siran  o  pito  (a  manga  Sapi)  a 
manga  pagti,  go  pito  a  mangunguto 
a  lomolombai,  go  (pito  a)  pud  iyan 
a  manga  gango:  Ka-an  ako  makan- 
dod  ko  manga  Manosiya,  ka-an  nir- 
an  katokawi. 


-?  $  $ 


47 .  Pitharo  (o  Yusuf):  A  Pamola 
kano  sa  pito  ragon  a  makathondo- 
tondog,  na  sa  pukharagon  niyo  na 
di  niyo  purorowa  ko  andag  iyan, 
inonta  so  maito  a  pukhun  niyo; 


48.  Oriyan  niyan  na  phakatalin- 
goma  ko  kaipos  oto  a  pito  (ragon), 
a  manga  sikot  a  khalungan  niran  so 
pithiyagar  iyo  kiran,-  inonta  so  mai¬ 
to  ko  tataliyongun  niyo: 

49.  Oriyan  niyan  na  adun  a  pha- 
katalingoma  ko  kaipos  oto  a  ragon 
a  pagodarunon  so  manga  Mano- 
siya,  go  makaphanumuk  siran  non 
(sa  mbarambarang  a  onga). 


50.  Na  Pitharo  o  Datu:  A  Paka- 
songa  niyo  Rakun  Sukaniyan.  Na 
kagiya  a  makaomaon  so  Sogo,  na 
Pitharo  Iyan:  A  kasoi  ka  ko  Kad- 
nan  ka,  na  isha-an  ka-on  o  antona- 
a  i  butad  o  manga  Babai  a  so 
miyangakakarad  iran  so  manga 
lima  iran?  Mata-an!  A  so  Kadnan 
Ko  na  so  antangan  niran  a  marata 
na  katawan  Niyan. 


51.  Pitharo  (o  Datu):  A  antona-a 
i  miyasowa  iyo  gowani  a  Panga- 
baya-an  niyo  so  Yusuf  sa  so  dun 
so  ginawa  Niyan?  Pitharo  iran:  Soti 
so  Allah!  Da-a  katawan  nami  a 
karata-an  Niyan!  Pitharo  o  Karoma 
o  Azis:  A  imanto  na  miyapayag  so 
bunar:  Sakun  na  piyangabaya-an  ko 
Sukaniyan  sa  giyadun  a  ginawa  ni¬ 
yan  na  Mata-an!  A  Skaniyan  na  pud 
dun  ko  manga  bunar. 


52.  (Pitharo  o  Yusuf  a:)  Giyaya 
man  na  a  niyan  katokawi  a  Mata- 
an!  A  Sakun  na  da-a  Kun  ndonsiya- 
ni  Sukaniyan  ko  kigagaib  iyan,  go 
Mata-an!  A  so  Allah  na  di  Niyan 
phakagagadun  so  antangan  a  mar¬ 
ata  o  mamakadodorata. 


53.  Na  di  Yakun  khikiyas  a  gi¬ 
nawa  Ko:  Mata-an!  A  so  ginawa  na 

titho  a  Somosogo  ko  marata,  inonta 
so  ini  Kalimo  o  Kadnan  Ko:  Mata- 
an!  A  so  Kadnan  Ko  na  Manapi,  a 
Makalimo-on. 


54.  Na  Pitharo  o  Datu:  A  paka- 
songa  niyo  Rakun,  ka  tindosun  Ko 
Sukaniyan  si-i  ko  ginawa  Ko.  Na 
kagiya  a  Mimbitiyara-i  Niyan,  na 
Pitharo  Iyan:  A  Mata-an!  A  Suka 
sa  Alongan  na-i,  si-i  ko  Hadapan 
Nami,  i  Piyakapha-ar  a  sasana-an! 


.  Pitharo  Iyan:  A  baloya 
Kongka  (a  sasana-an)  ko  manga 
Kakawasa-an  ko  Lopa  (a  Missir): 
Mata-an!  A  Sakun  na  masiyapun, 
a  Mata-o. 


56.  Na  giyaya  man  i  kiyapaka- 
khapa-ar  Ami  ko  Yusuf  ko  Lopa  (a 
Missir),  Puphagingud  on  sa  sadun 
sa  kabaya  Iyan.  Ipuphamili  Ami  so 
Limo  Ami  ko  tao  a  kabaya  Ami,  go 
di  Ami  pagilangun  so  Balas  ko  Mi- 
phipiyapiya. 


57.  Na  Mata-an  a  so  Balas  ko 
Akhirat  i  mapiya,  ko  siran  a  Miya- 
maratiyaya,  go  Miyamananggila. 


58.  Na  miyakaoma  so  manga 
Pagari  o  Yusuf:  Na  somiyolud  siran 
non,  na  miyakilala  Niyan  siran,  a 
siran  na  masasawang  siran  non. 


59.  Na  kagiya  a  mibugai  Niyan 
kiran  so  angin  niran,  na  Pitharo 
Iyan:  A  pakasonga  niyo  Rakun  so 

Pagari  niyo  ko  Ama  iyo,  ba  niyo  di 
khailai  a  Mata-an!  A  Sakun  na 
Putharotopun  Ko  so  kapagasad, 
go  Sakun  i  lubi  a  mapiya  ko  Pupha- 
mamolosan? 


60.  Na  o  di  niyo  Rakun  mapaka- 
song,  na  di  kano  Rakun  Makapa- 
moko,  go  di  kano  Rakun  phagobai. 


61.  Pitharo  iran:  A  pagomayo- 
kun  nami  Sukaniyan  ki  Ama  Iyan: 
Go  Mata-an!  A  sukami  na  nggolao- 
la-an  nami  dun. 


62.  Na  Pitharo  Iyan  ko  manga 
Ngongoda  Niyan:  A  tagowa  niyo  so 
manga  dagangan  niran  ko  manga 
potal  iran,  ka-aniran  makilala  amai 
ka  makabaling  siran  ko  manga  ta- 
alok  kiran,  ka-an  siran  Rukutano 
makakasoi. 


63.  Na  kagiya  a  makabaling  siran 
ki  Ama  iran,  na  Pitharo  iran:  Hai 
Ama  ami!  Miyarun  rukami  so  ka- 
pamoko,  na  Pakaonotangka  rukami 
so  Pagari  ami,  ka-an  kami  makapa- 
moko;  go  Mata-an!  a  sukami  na 
siyapun  nami  dun. 


64.  Pitharo  (i  Ama  iran):  A  da  ko 
kisana-an  Ko  rukano  Rukaniyan 
inonta  na  lagid  o  kinisana-an  Ko 
rukano  ko  Pagari  Niyan  gowani;  na 
so  Allah  i  Taralbi  a  mapiya  a  somi- 
siyap,  go  Sukaniyan  i  lubi  a  Maka- 
limo-on  ko  Puphamangalimo! 

65.  Na  kagiya  a  pamukarun  nir- 
an  so  manga  barang  iran,  na  miya- 
to-on  niran  non  so  manga  dagangan 
niran  a  inikasoi  kiran.  Pitharo  iran: 
Hai  Ama  ami!  Antona-apun  i  pum- 
babanogun*  nami?  Kati-i  so  manga 
dagangan  nami  a  inikasoi  rukami: 
Go  pukhikowa  mi  sa  Pangunung- 
kun  so  pagtao  tano;  go  siyapun 
nami  so  Pagari  ami;  go  makaoshor 
kami  sa  isa  ka  rorana  a  Onta.  Giyo- 
to  man  i  kapamoko  a  malbod. 


66.  Pitharo  Iyan:  A  di  Yakun 
rukano  dun  phakaonotun  taman  sa 
di  Ako  niyo  bugan  sa  mailot  a 
diyandi,  a  pho-on  ko  Allah,  sa 
Mata-an  a  phakandodun  niyo  Ra- 
kun  ndun  Sukaniyan,  inonta  o  ba 
kano  katangkali.  Na  kagiya  a  ibugai 
ran  non  so  diyandi  iran,  na  Pitharo 
Iyan:  a  so  Allah  i  Tomotonggo  ko 
Katharo  Tano! 


67.  Go  Pitharo  Iyan:  Hai  manga 
Wata  Ko!  Di  kano  sholud  ko  Pinto 
a  satiman:  Na  solud  kano  ko  manga 
Pinto  a  makambubulabulag;  na  da- 
a  khitabang  Akun  rukano  ko  (Ko- 
koman  o)  Allah  a  maito  bo:  Da  ko 
Kokoman  inonta  na  ruk  o  Allah: 
Sukaniyan  i  Siyarigan  Ko:  Go  Su¬ 
kaniyan  na  Sarigi  o  Puphamanarig. 


68.  Na  kagiya  a  somulud  si  ran  sa 
sadun  sa  Sogowan  kiran  i  Ama  iran, 
na  da-a  Minitabang  Iyan  kiran  ko 
(Kokoman  o)  Allah  a  maito  bo: 
Ogaid  na  so  hadiyat  a  shisi-i  sa 

ginawa  o  Yaqoub,  na  mininggolalan 
Niyan  oto.  Na  Mata-an!  A  Sukani- 
yan  na  titho  a  adun  a  tanod  Iyan  ko 
Ininda-o  Ami  Ron:  Na  ogaid  na  so 
kadakulan  ko  manga  Manosiya  na 
di  iran  katawan. 


69.  Na  kagiya  a  somolud  siran  ko 
Yusuf,  na  inikakup  Iyan  si  Pagari 
Niyan;  Pitharo  Iyan:  A  Mata-an!  A 
Sakun  na  Sakun  si  Pagaringka;  na 
Dingka  Pumboko-on  so  Pinggoiao- 
la  iran. 


70.  Na  kagiya  a  mibugai  Niyan 
kiran  so  angin  niran,  na  tiyago  Iyan 
so  Phaginoman  ko  Potal  i  Pagari 
Niyan.  Oriyan  niyan  na  Miyanana- 
wag  so  Puphananawag:  Hai  manga 
Komokoda  sa  Onta!  Mata-an  kano! 
A  titho  a  manga  tukhao! 


71.  Pitharo  iran:  Sa  somiyangor 
siran  kiran:  Antona-a  i  miyada  a 
puphangudugun  niyo? 


72.  Pitharo  iran:  A  Puphangudu¬ 
gun  nami  a  miyada  a  gantang  o 
Datu;  na  sa  tao  a  mikasoi  niyan 
noto,  na  adun  a  bagiyan  niyan  a 
isa  ka  awid  o  satiman  a  Onta;  go 
sakun  na  ako  akun  sukaniyan. 


73.  Pitharo  iran:  A  Ibut  ko  Allah! 
Sabunsabunar  a  kiyatokawan  niyo  a 
kuna  a  ba  kami  miyakaoma  sa  ba 
kami  phaminasa  ko  Lopa,  go  kuna 
a  ba  kami  manga  tukhao! 

74.  Pitharo  iran:  Antona-a  i  ka¬ 
sala-an  o  tukhao,  o  sukano  na  man¬ 
ga  bokhag? 

75.  Pitharo  iran:  Aya  kasala-an 
niyan  na  sadun  sa  tao  a  si-i  mato-on 
ko  potal  iyan,  na  sukaniyan  ndun  i 
kasala-an  niyan.  Lagid  aya  a  ipush- 
ala  Ami  ko  manga  Darowaka! 


76.  Na  ini  pho-on  niyan  ko  man¬ 
ga  potal  iran,  ko  da  pun  so  potal  i 
Pagari  Niyan:  Oriyan  niyan  na  ini 
gumao  Niyan  pho-on  ko  potal  i 
Pagari  Niyan.  Giyaya  i  Piyakipagan 
tangan  Nami  ko  Yusuf.  Di  patot  o 
ba  Niyan  makowa  so  Pagari  Niyan 
si-i  ko  Kokoman  o  Datu  o  di  so 
kabaya  o  Allah.  Iphoro  Ami  sa 
phipira  pangkat  so  tao  a  kabaya 
Ami:  Na  kao-ombawan  so  oman  i 
adun  a  Kata-o  niyan  o  lawanon  sa 
Kata-o. 


77.  Pitharo  iran:  O  ba  miyama- 
nukhao,  na  kagiya  a  miyamanu- 
khao  si  Pagari  Niyan  gowani.  Na 
piyagunus  oto  o  Yusuf  si-i  sa  gina- 
wa  Niyan,  sa  da  Niyan  kiran  noto 
payaga.  Pitharo  Iyan:  A  sukano  i 
marata  i  butad;  na  so  Allah  i  lubi  a 
Mata-o  ko  Iphuropa  niyo! 


78.  Pitharo  iran:  Hai  Azis!  Mata- 
an!  A  adun  a  Ama  Iyan  a  lokus  a 
miyakatowa,  na  Kowa-angka  so  isa 
rukami  a  sambi  iyan;  Mata-an!  A 
sukami  na  ma-i  ilai  ami  Suka  a  pud 
ko  Miphipiyapiya. 

79.  Pitharo  Iyan:  A  Mulindong 
Kami  ko  Allah  o  ba  adun  a  makowa 
Mi  a  rowar  ko  tao  a  miyato-on 
Nami  ron  so  tamok  Ami:  Mata-an! 
A  Sukami  na  sa  maoto  na  titho 
Kami  a  Phakasalimbot. 

80.  Na  kagiya  a  kada-an  siran 
non  sa  panginam,  na  sominibai  sir¬ 
an  a  miyagopakat  siran.  Pitharo  o 
mala  kiran:  A  ba  niyo  di  katawi  a 
Mata-an!  A  si  Ama  iyo  na  Sabunar 
a  Kominowa  rukano  sa  mailot  a 
diyandi  a  pho-on  ko  Allah,  gowani 
na  mindorat  kano  makapantag  ko 
Yusuf?  Na  di  akun  ndun  ngganatan 
a  Inguda-i  taman  sa  di  ako  pando- 
wan  i  Ama,  o  di  na  Kokomun  ako  o 
Allah;  ka  Sukaniyan  i  lubi  a  mapiya 
ko  manga  Kokoman. 

81.  Baling  kano  ki  Ama  iyo,  na 
Tharowa  niyo:  Hai  Ama  ami!  Mata- 
an!  A  so  Wata-a  Ka  na  miyamanu- 
khao!  Na  da-a  pishaksian  nami  a 
rowar  ko  kiyatokawan  nami,  na  da 
rukami  i  ba  ami  masiyap  so  miga- 
gaib! 


82.  Na  Isha-ingka  so  Phagingud 
a  kiyatagowan  rukami,  go  so  manga 
Komokoda  a  minitho-ona  ami  ro-o, 
ka  Mata-an  kami  a  titho  a  manga 
bunar. 

83.  Pitharo  Iyan:  Kuna,  ka  pi- 
pharasan  rukano  o  manga  ginawa 
niyo  so  miya-olaola.  Na  sabar  dun  a 
Maliwanag;  ka  masikun  a  so  Allah 

na  pakatalingoma-an  Niyan  siran 
Rakun  langon,  Mata-an!  A  Sukani- 
yan  na  sukaniyan  so  matao  a 
maongangun. 


84.  Na  tiyalikhodan  Niyan  siran, 
sa  Pitharo  Iyan:  Hai  kiyaontanan  so 
rata-a  ginawa  Ko  ko  Yusuf!  Na 
miyakapoti  so  dowa  mata  Niyan 
pho-on  ko  boko,  na  Sukaniyan  na 
ba  Niyan  ndun  marurubun. 

85.  Pitharo  iran:  A  Ibut  ko  Allah! 
Di  ka  dun  khada  sa  Kapukhatadu- 
mingka  ko  Yusuf  taman  sa  mabaloi 
Ka  a  pakapapata-in,  o  di  na  mitapi 
Ka  ko  miyamatai! 


86.  Pitharo  Iyan:  A  aya  bo  a 
puphanonan  Ko  ko  rata  a  ginawa 
Ko  go  so  boko  Akun  na  so  Allah, 
go  Katawan  Ko  pho-on  ko  Allah  so 
di  niyo  katawan. 


87.  Hai  manga  Wata  Ko!  Lalakao 
kano  na  go  niyo  panguduga  so 
Yusuf  go  so  Pagari  Niyan,  na  di 
kano  khada-i  sa  panginam  ko  limo 
o  Allah:  Mata-an  naya  a  da-a 
khada-an  sa  panginam  ko  Limo  o 
Allah,  a  rowar  ko  pagtao  a  da 
Pamaratiyaya. 


88.  Na  kagiya  a  mangadap  siran 
non  (sharoman),  na  Pitharo  iran: 
Hai  Azis!  Minisogat  rukami  a  go 
so  pagtao  ami  so  morala:  Na  adun 
a  mini-oma  mi  a  dagangan  a  garap: 
Na  tarotopi  Kamingka  sa  asad,  go 

shaduka-i  Kamingka:  Mata-an!  A 
so  Allah  na  mbalasan  Niyan  so 
manga  barasaduka. 

89.  Pitharo  (o  Yusuf):  Ino  kata- 
wan  niyo  so  Pinggolaola,  niyo  ko 
Yusuf  a  go  so  Pagari  Niyan,  gowani 
ko  sukano  na  di  kano  manga  Tata- 
07 


90.  Pitharo  iran:  Ba  Mata-an!  A 
Suka  na  Suka  so  Yusuf?  Pitharo 
Iyan:  Sakun  so  Yusuf,  go  giya-i  so 
Pagari  Ko:  Sabunar  a  ini  Kalimo 
Kami  o  Allah:  Mata-an  naya!  A 
sadun  sa  Mananggila  go  Phantang,- 
na  Mata-an!  A  so  Allah  na  di  Niyan 
pagilangun  so  balas  ko  Miphipiya- 
piya. 


91.  Pitharo  iran:  Ibut  ko  Allah! 
Sabunsabunar  a  piyakalubi  Ka  ru- 
kami  o  Allah,  go  Mata-an  a  miya- 
baloi  kami  a  titho  a  manga 
Baradosa! 


92.  Pitharo  Iyan:  Da-a  pangunsi 
niyo  sa  Alongan  na-i:  (Panguninta- 
a)  Napiyan  kano  o  Allah,  ka  Suka- 
niyan  i  lubi  a  Makalimo-on  ko  Pu- 
phamangalimo! 


93.  Balingun  niyo  a  Bangkala 
Akun  na-i,  na  kolobun  niyo  ko 
Paras  i  Ama:  Ka-an  makatalingoma 
a  Puphakailai.  Go  pakasonga  niyo 
Rakun  so  manga  ta-alok  rukano 
langom 

94.  Na  kagiya  a  makaliyo  so 
puphulalalakao,  na  Pitharo  i  Ama 
iran:  A  Mata-an!  A  Sakun  na  titho 
Akun  a  maguguda  so  Bao  o  Yusuf: 
O  di  Ako  niyo  Mbaloya  a  lalong. 


95.  Pitharo  iran:  Ibut  ko  Allah! 
Mata-an!  A  Suka  na  matatago  Ka 
dun  ko  kiyaribat  Ka  a  andang. 


96.  Na  kagiya  a  makaoma  so 
Puphanonotholan  sa  mapiya,  na  in- 
ikolob  iyan  (so  Bangkala)  ko  Paras 
(o  Yaqoub),  na  somiyonod  ko  Ka- 
puphakailai  Niyan.  Pitharo  Iyan: 
Ba  Ko  rukano  da  Tharowa,  Mata- 
an!  A  Sakun  na  katawan  ko  pho-on 
ko  Allah  so  di  niyo  katawan? 

97.  Pitharo  iran:  Hai  Ama  ami! 
Panguniyangka  a  Kama-ap  rukami 
o  manga  dosa  mi,  Mata-an!  A  su- 
kami  na  miyabaloi  kami  a  manga 
Baradosa. 

98.  Pitharo  Iyan:  Ipanguni  Akun 
sukano  dun  sa  Ma-ap  ko  Kadnan 
Ko:  Mata-an!  sukaniyan  na  sukaniyan 
so  manapi,  a  Makalimo-on. 


99.  Na  kagiya  a  somulud  siran  ko 
Yusuf,  na  inikakup  Iyan  so  dowa 
Lokus  Iyan,  go  Pitharo  Iyan:  A 
solud  kano  sa  Missir  ka  Omiyog 
so  Allah  na  somasarig  kano. 


100.  N  a  Piyakadarpa  Iyan  so 
dowa  a  Lukus  Iyan  ko  Panggao, 
go  somiyondong  siran  non  sa  Ka- 

pangalimbaba-an,  Na  Pitharo  Iyan: 
Hai  Ama!  Giya-i  so  Ta-abir  o  Tagi- 
nupun  Ko  gowani!  Sabunar  a  biya- 
loi  Sukaniyan  o  Kadnan  Ko  a 
bunar!  go  Sabunar  a  Phipiyapiya- 
an  Nako  Niyan  gowani  a  pakaliyon 
Nako  Niyan  kokalaboso,  go  Piya- 
kaoma  Kano  Niyan  a  pho-on  ko 
pagonayan  (sa  Palistine),  ko  oriyan 
o  kiyabinasa  a  Rukun  o  Sha-itan  ko 
lut  akun  ago  so  lut  o  manga  pagari 
Ko.  Mata-an!  A  so  Kadnan  Ko  na 
mala  i  Gagao  ko  kabaya  Iyan.  Mata- 
an!  A  Sukaniyan  na  sukaniyan  so 
Mata-o,  a  Maongangun. 


101.  Kadnan  Ko!  Sabunar  a  bi- 
gan  na  Kongka  sa  Kapa-ar,  go  In- 
inda-ongka  Rakun  so  Ta-awil  o 
manga  Tothol,-  a  Miyadun  ko  man¬ 
ga  Langit  a  go  so  Lopa!  Suka  i 
Panarigan  Nakun  ko  doniya  go  so 
Akhirat.  Tarima-a  Kongka  a  Mba- 
bayorantang  Ruka,  go  pakaraota 
Kongka  ko  manga  Bilangatao. 

102.  Giyaya  man  na  pud  ko 
manga  Tothol  a  Migagaib,  a 
Iphagilaham  Ami  Ruka  (Ya  Mu¬ 
hammad):  Na  di  Ka  kiran  maka- 
mamasa  gowani  a  pagopakatan 
niran  so  showa-an  niran,  a  siran 
na  Puphagantangan  siran. 

103.  Na  da  ko  kadakulan  ko 
manga  Manosiya  apiya  i  kashabnar 
Ka  o  ba  siran  Paratiyaya. 

104.  Na  kuna  a  ba  Ka  kiran  saya 
phanguni  sa  sokai:  Da-a  antapiyan 


i 


Yusuf-12 


Part  13 


a  rowar  sa  undao  ko  manga  Ka- 
adun. 


105,  Na  madakul  a  Tanda  a  m a  - 
tatago  ko  manga  Langit  a  go  so 
Lopa  a  pukhasagadan  niran  Suka- 
niyan,  a  siran  na  di  iran  tatago-on 
sa  ginawa! 

106.  Go  di  Pharatiyaya-an  o  ka- 
dakulan  kiran  so  Allah  inonta  o 
misasarta-on  a  Kapuphanakoto 
iran! 


107.  Ba  siran  sasarig  sa  da-a  ma- 
katalingoma  kiran  a  khikolob  a  sik- 
sa  o  Allah,-  o  di  na  di  kiran 
makatalingoma  so  Bangkit  a  mita- 
lumba,  a  siran  na  di  iran  mai-inung- 
ka? 


108.  Tharowangka:  A  giya-i  okit 
Akun:  A  Ipuphanolon  Akun  so 
(Kaparatiyaya-a  ko)  Allah,-  si-i  ko 
marayag  a  karina,-  Sakun  a  go  so 
tao  a  Miyonot  Rakun.  Na  Soti  so 
Allah!  Go  di  Ako  pud  ko  manga 
Pananakoto! 


109.  Na  da  -a  Siyogo  Ami  ko 
Miya-ona  an  Ka  (Ya  Muhammad) 
a  rowar  sa  manga  Mama,  a  Phagi- 
lahaman  Ami  Siran,-  a  pud  ko  tao 
ko  manga  Ingud.  Ba  siran  da  lala- 
kao  ko  Lopa,  ka-an  niran  mailai  o 
antona-a  i  miyambutad  o  kiyabolo- 
san  o  siran  a  miya-ona  a  niran?  Na 
Mata-an  a  so  Ingud  a  Maori  i  lubi  a 
mapiya,  a  ruk  o  siran  a  Miyama- 
nanggila.  Ba  da-a  manga  Sabot  iyo? 

110.  Taman,  sa  kagiya  a  kada-an 
sa  panginam  so  manga  Sogo  go 
miya-antang  Iran  a  Mata-an!  a  Sir- 
an  na  Sabunar  a  Piyakambokhag 
Siran,  na  Miyakaoma  kiran  so  Ta- 
bang  Ami,  na  siyabut  Ami  so  tao  a 
kabaya  Ami.  Na  di  kharun  so  siksa 
Ami  ko  pagtao  a  manga  rarata  i 
ongar. 


111.  Sabunsabunar  a  adun  a  ma- 
tatago  ko  manga  Totholan  kiran  a 
thoma  ko  manga  papantas  i  akal. 
(giya  Qur-an  naya)  na  kuna  a  ba 
Tothol  a  Puphangumba-alan,  na 
ogaid  na  initanto  ko  miya-ona  an 
Niyan,  go  osayan  ko  langowan  ta- 
man,  go  Toro  wan  go  Limo  ko  pag¬ 
tao  a  Mapaparatiyaya. 


Surah  Al-Ra’d-13 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Alif  Lam  Mim  Ra.  So  Allah  i 
Mata-o  ko  paka-a  antapan  Niyan 
non.  Giyaya  so  manga  Ayat  ko 
Kitab:  Na  so  Initoron  Ruka  a 
phoon  ko  Kadnan  Ka  na  Bunar; 
na  ogaid  na  so  kadakulan  ko  manga 
Manosiya  na  di  siran  Mapapara¬ 
tiyaya. 

2.  So  Allah  so  iniporo  Iyan  so 
manga  Langit  a  da-a  manga  Po- 
laos  a  khailai  niyo  Sukaniyan;  ori- 
yan  niyan  na  Pithandingan  Niyan 

so  arash  go  Piyakaphasiyonot  lyan 
so  Alongan  a  go  so  Olan  (sa 
gi-i  ron  kanggona-i)!  Oman  i  isa-on 
na  Puphalalagoi  si-i  ko  wakto  a 
mapupunto.  Titilikun  Niyan  so  Pu- 
khaolaola,  Puphayagun  Niyan  so 
manga  Tanda,  ka-an  niyo  matang- 
kud  so  Kimbaratumowa-an  ko 
Kadnan  niyo. 


3.  Go  Sukaniyan  so  Komiyayat 
ko  Lopa,  go  tiyagowan  Niyan  noto 
sa  manga  Palao,  go  manga  lawa- 
saig:  Na  so  oman  i  manga  Onga 
na  biyaloi  Niyan  non  a  ngganapa  a 
dowa:  Ipundalong  lyan  so  Gagawi-i 
ko  Daondao.  Mata-an!  A  adun  a 
matatago  ro-o  man  a  titho  a  manga 
Tanda  ko  pagtao  a  Puphamimikir- 
anun  niran! 


4.  Go  adun  a  matatago  ko  Lopa 
a  pishalbo  a  makandada-i  da-ir,  go 
manga  Pamomolan  a  manga  An- 
ggor,  go  Purpuran,  go  manga  Qor- 
mah  a  khikariringk  it,  go  di 
mariringkit:  Puphakaigan  sa  ig  a 
isa;  na  inilubi  Ami  so  saba-adon 
ko  saba-ad  si-i  ko  Kapukhana-on. 
Mata-an!  A  adun  a  matatago  ro-o 
man  a  titho  a  manga  Tanda  ko 
pagtao  a  Punggudaguda-an  niran! 


5.  Na  o  ba  Ka  Phamumusa,  na 
aya  Iphamumusa  na  so  Katharo 
iran:  a  ino  amai  ka  mbaloi  kami  a 
botha,  ba  Mata-an!  A  sukami  na 
khatago  kami  dun  ko  Ka-adun  a 
bago?  Siran  so  Miyamangongkir 

ko  Kadnan  niran!  Go  siran  man  na 
so  manga  sangkali  na  mitogor  ko 
manga  lig  iran:  Go  siran  man  i 
manga  tao  ko  Naraka,  siran  na 
ron  siran  non  ndun  makakakal! 


6.  Na  Phangunin  niran  Ruka  a 
kaga-an  o  marata  ko  da  pun  so 
mapiya:  A  Sabunar  a  miya-ipos  ko 
miya-ona  an  niran,  so  manga  siksa 
ko  lagid  iran!  Na  Mata-an!  A  so 
Kadnan  Ka  na  titho  a  mala  i  Ma- 
ap  ko  manga  Manosiya  si-i  ko  gi-i 
ran  Kandarowaka,  go  Mata-an!  A 
so  Kadnan  Ka  na  titho  a  sangat  i 
kapaniksa. 


7.  Na  gi-i  Tharo-on  o  siran  a  da 
Pamaratiyaya:  A  ino  a  da-a  Initor- 
on  non  a  Tanda  a  pho-on  ko  Kad¬ 
nan  Niyan!  Suka  (Ya  Muhammad) 
na  matag  Puphamaka-iktiyar;  na 
adun  a  bagiyan  o  man  i  pagtao  a 
gi-i  nggonana-o. 


8.  So  Allah  na  katawan  Niyan  so 
ipukhaogat  o  langowan  o  Babai,  go 
so  pukhorangun  o  manga  roranan  a 
Wata  go  so  iphagoman  niyan,  na  so 
langowan  taman  na  shisi-i  ko  Allah 
so  diyangka  iyan. 


9,  Katawan  Niyan  so  masolun  a 
go  so  mapayag:  A  mala*  a  Maporo. 

10.  Magishan  non  so  pud  rukano 
a  tao  a  ini  punanai  niyan  so 
Katharo  go  so  tao  a  ini  pakatanog 
iyan;  go  so  tao  a  sukaniyan  na 

magu-una  ko  Gagawi-i  go  so  pha- 
payag  ko  Kadaondao. 

11.  (So  Manosiya)  Na  adun  a 
puphamagilisa-on  (a  manga  Malai- 
kat)  si-i  ko  ona-an  niyan  go  si-i  ko 
oriyan  niyan:  A  sisiyapun  Niran 
sukaniyan  pho-on  sa  Sogowan  o  Al¬ 
lah.  Mata-an!  A  so  Allah  na  di 
Niyan  pagalinun  so  butad  o  pagtao 
taman  sa  di  iran  alinun  so  butad  o 
manga  ginawa  iran.  Na  igira-a  adun 
a  piyaka-antap  o  Allah  ko  pagtao  a 
marata,  na  da-a  phakarunon,  go  da- 
a  bagiyan  niran  a  salakao  Rukani- 
yan  a  Kaphanarigan. 

12.  Sukaniyan  so  puphaki-ilai  Ni¬ 
yan  rukano  so  Kilat,  sa  kaluk  na  go 
inam:  Go  Phagadun  ko  manga  Ga¬ 
bon,  a  khikapupunudan  (sa  oran  ! 

_  _  * 

13.  Go  Puthasbik  so  Dalundug  sa 

Podi  Rukaniyan,  go  so  manga  Ma- 
laikat  po-on  sa  kaluk  Rukaniyan: 
Na  pumbotawanan  Niyan  so  manga 
Luthi,  ipushogat  Iyan  noto  ko  tao  a 
kabaya  Iyan.  Na  siran  na  gi-i  siran 
makiphapawala  makapantag  ko  Al¬ 
lah,  a  Sukaniyan  i  sangat  i  kanda- 
danug! 

14.  Ruk  Iyan  so  Katharo  a  bu- 
nar:  Na  so  siran  a  Puphanonggano- 
win  niran  a  salakao  ko  Allah  na  da- 
a  khisumbag  iran  kiran  a  maito  bo, 
inonta  na  lagid  o  ikakawa  iyan  so 
dowa  palad  a  lima  niyan  ko  ig  ka-an 
makasampai  ko  ngari  iyan,  na  di 

ron  phakasampai  sukaniyan:  Ka  da 
ko  Panguni  o  da  Pamaratiyaya  in- 
onta  na  matatago  sa  ilang. 

15.  Na  Pushojiod  sa  bagiyan  o 
Allah  so  matatago  ko  manga  Langit 
a  go  so  Lopa  sa  onot  a  go  tugul,-  go 
(Pushojiod)  so  manga  Along  iran  ko 
manga  kapipita  go  so  manga  kagabi 
gabi. 

16.  Tharowangka:  Antawa-a  i 
khiruk  ko  manga  Langit  a  go  so 
Lopa?  Tharowangka:  A  so  Allah. 
Tharowangka:  A  ino  niyo  khowa-a 
so  salakao  Rukaniyan  a  manga  Pa- 
narigan,  a  da-a  Mipapa-ar  iran  a 
ruk  o  manga  ginawa  iran  a  gona  a 
go  morala?  Tharowangka:  Ba  ma¬ 
gi  shan  so  bota  a  go  so  puphakailai? 
Antawa-a  ba  magishan  so  manga 
lilibotung  a  go  so  maliwanag?  Ba 
so  Piyangumba-alan  niran  a  manga 
Sakoto  o  Allah  na  Miyakapanga- 
dun  siran  sa  lagid  o  Kiyapangadun 
o  Allah,  na  miyakashasaropa-i  kir- 
an  so  manga  Ka-adun?  Tharowang¬ 
ka:  A  so  Allah  i  Miyadun  ko 
langowan  taman:  Go  Sukaniyan  so 
Isa  Isa,  a  Phakaba-as. 

17.  Piyakatoron  Niyan  a  pho-on 
ko  Langit  so  ig,  na  tomiyoga  so 
manga  baogan,  si-i  ko  diyangka 
iyan:  Na  miyaka-awid  so  dugan  sa 
borabora  a  maliliyawao  na  pudon 
so  Pukhatonag  iran  ko  apoi  a  sin- 
ganin  sa  Parahiyasan,  o  di  na  Pagi- 
gimo,  borabora  a  lagid  iyan.  Lagid 

aya  a  Kapuphayaga  o  Allah  ko 
bunar  a  go  so  ribat.  Na  so  puman 
so  borabora  na  pukhailang  a  mibo- 
bowang;  na  so  puman  so  Phakaom- 
piya  ko  manga  Manosiya  na 
putharug  ko  Lopa.  Lagid  aya  a 
Kapuphayaga  o  Allah  ko  manga 
ibarat. 


18.  Bagiyan  o  siran  a  tiyarima 
iran  so  (Katharo  o)  Kadnan  niran 
so  mapiya.  Na  siran  noto  a  da  iran 
tarima-a  Sukaniyan,-  na  apiya  pun 
Mata-an!  a  ruk  iran  so  matatago  ko 
Lopa  langon,  go  babidun  pun  a 
lagid  iyan,  na  iya-on  niran  noto  sa 
ginawa  iran  (na  di  kiran  matarima). 
Siran  man  na  bagiyan  niran  so  mar- 
ata  a  itongan:  Go  darpa  iran  so 
Naraka  Jahannam,-  a  mikharatara- 
ta  a  kaduna! 


19.  I  no  so  tao  a  bubunarvin  niyan 
a  aya  bo  a  Initoron  Ruka  a  pho-on 
ko  Kadnan  Ka  na  so  bunar,  ba 
lagid  o  tao  a  sukaniyan  na  bota? 
Aya  bo  a  Phakasaboton  na  so  man¬ 
ga  Papantas  i  akal;- 


20.  Siran  na  itotoman  niran  sa 
tarotop  so  diyandi  o  Allah,  go  di 
siran  pundorat  ko  pasad; 


21.  Go  siran  na  gi-i  ran  paka- 
shompatun  so  ini  Sogo  o  Allah  a 
kapakashompata-on,  go  Somasang- 
kop  siran  ko  Kadnan  niran,  go  Ipu- 
khaluk  iran  so  marata  a  itongan; 

22.  Go  siran  na  Miphantang  sir- 
an,  sa  singanin  ko  Kasosowat  o 
Kadnan  niran;  go  ini  Pamayandug 
iran  so  Sambayang;  go  miyamumu- 
gai  siran  ko  inibugai  Ami  kiran  sa 
masolun  go  mapayag;  go  iphagurun 
niran  so  mapiya  ko  marata:  Siran 
man  na  bagiyan  niran  so  Phakaton- 
dog  a  Ingud, - 


23.  Manga  Sorga  a  tatap:  A  Pha- 
makasolud  siran  non,  go  so  tao  a 
Miyaratiyaya  a  pud  ko  manga  lokus 
iran,  go  so  manga  Karoma  iran,  go 
so  manga  Mori  ran  a  tao:  Na  so 
manga  Malaikat  na  Puphamanolud 
kiran  ko  oman  i  isa  pinto: 


24.  (Gi-i  ran  Tharo-on  a:)  Kali- 
lintad  a  si-i  Rukano  sabap  ko  Kiya- 
phantang  Iyo!  Na  Miyakapiyapiya 
so  miyakat'ondog  a  Ingud  (a  bagi¬ 
yan  niyo)! 


25.  Na  siran  noto  a  Puphamar- 
ungkasun  niran  so  diyandi  o  Allah, 
ko  oriyan  o  kiyatanto  niyan,  go 
Puthupudun  niran  so  ini  Sogo  o 
Allah,  a  kapakashompata-on,go  Pu- 
phaminasa  siran  ko  Lopa;-  Na  siran 
man  na  ruk  iran  so  morka;  go  ruk 
iran  so  Mikharatarata  a  Ingud! 


26.  So  Allah  na  puphakalowa- 
gun  Niyan  so  Riskhi  ko  tao  a 
kabaya  lyan,  go  phakasimpitun 
Niyan.  Na  miyababaya  siran  sabap 
ko  Kaoyagoyag  ko  doniya:  A  da 

ko  Kaoyagoyag  ko  doniya  ko  khi- 
phapantagun  Niyan  ko  Akhirat  in- 
onta  na  matag  sagad  a  kapipiya 
ginawa. 


27.  Na  gi-  Tharo-on  o  siran  a  da 
Pamaratiyaya:  A  ino  a  da-a  Initor- 
on  non  a  Tanda  a  pho-on  ko  Kad- 
nan  Niyan?  Tharowangka  (Ya 
Muhammad):  A  Mata-an!  A  so  Al¬ 
lah  na  ndadagun  Niyan  so  tao  a 
kabaya  Iyan;  go  Punggonana-on 
Niyan  si-i  Rukaniyan  so  tao  a  So- 
miyangoron,- 


28.  Siran  na  IVliyamaratiyaya,  go 
thatana  so  manga  poso  iran  sabap 
ko  Tadum  ko  Allah:  Tanodan  ka 
sabap  ko  Tadum  ko  Allah  a  katha- 
tana  o  manga  poso. 


29.  So  siran  a  Miyamaratiyaya  go 
Pinggalubuk  iran  so  manga  pipiya, 
na  kapakadaya  a  bagiyan  niran,  go 
mapiya  a  khandodan. 


30.  Lagid  man  noto  a  Kiyasogo 
Ami  Ruka  (Ya  Muhammad)  si-i  ko 
pagtao  a  Sabunar  a  adun  a  miya- 
ipos  ko  miya-ona  an  niran  a  manga 
pagtao;  ka-an  Ka  kiran  Kapuphan- 
gadi-i  so  ini  Ilaham  Ami  Ruka;  ko 
Kao-ongkira  iran  ko  (Allah  a)  Ma- 
salinggagao!  Tharowangka:  A  Su- 
kaniyan  so  Kadnan  Ko!  Da-a 
Tohan  a  salakao  Rukaniyan!  Suka- 
niyan  i  Siyarigan  Ko,  go  Sukaniyan 
i  Khandodan  Ko! 


AI-Ra’d-13 


Part  13 


404 


\r  ji 


31.  Na  opama  ka  Mata-an!  A 
adun  a  Puphangadi-an  a  miyapaka- 
lalakao  sa  sabap  Rukaniyan  so 
manga  Palao,  o  di  na  miyabunsad 
sa  sabap  Rukaniyan  so  Lopa,  o  di 
na  Minimbitiyara-i  sa  sabap  Ruka¬ 
niyan  so  miyamatai,  (na  Misabap  sa 
Qur-an  nay  a!  Kuna,  ka  Kapa-ar  o 
Allah  so  Pukhasowa  sa  kalangolan- 
gowan  niyan!  Ba  di  katawi  o  siran  a 
Miyamaratiyaya  a  o  Kabaya  o  Al¬ 
lah,  na  Mata-an  a  Khatoro  Iyan  so 
manga  Manosiya  langon?  Na  da-a 
paruphai  o  siran  a  da  Pamaratiyaya 
sa  kapukhasogat  iran  a  tiyoba,  sa¬ 
bap  ko  Pinggolaola  iran,  o  di  na 
Makadarpa  Ka  ko  marani  ko  darpa 
iran,  tarnan  sa  makatalingoma  so 
diyandi  o  Allah;  Mata-an!  A  so 
Allah  na  di  Pundorat  ko  diyandi. 


32.  Na  Sabunsabunar  a  adun  a 
Piyamagompat  a  manga  Sogo  ko 
Miya-ona  an  Ka:  Na  Piyakadamai 
Akun  so  siran  a  da  Pamaratiyaya, 
oriyan  niyan  na  siniksa  Akun  siran: 
Na  antona-a  i  Miyambutad  o  siksa 
Akun  (kiran)! 


33.  Ino  so  sukaniyan  a  Tomo- 
tonggo  ko  oman  i  Baraniyawa  ko 
Pinggalubuk  iyan  (ba  lagid  o  sala- 
kao  rukaniyan)?  Na  mimba-al  siran 
sa  manga  Sakoto  o  Allah.  Tharo- 
wangka:  A  Pamuthowa  niyo  siran! 
Ba  adun  a  Maphanothol  iyo  Ruka¬ 
niyan  a  di  Niyan  katawan  ko  Lopa, 
antawa-a  ba  si-i  bo  ko  kapapayag  o 
Katharo?  Kuna!  Ka  Pipharasan  ko 

siran  a  da  Pamaratiyaya  so  antan- 
gan  niran  a  marata,  go  piyakasilai 
siran  ko  lalan  (a  ontol).  Na  sadun  sa 
dadagun  o  Allah,  na  da  dun  a  Ma- 
kanggonana-o  ron. 

34.  Adun  a  bagiyan  niran  a  siksa- 
ko  Kaoyagoyag  ko  doniya,  na  ma- 
tatangkud  a  so  siksa  ko  Akhirat  na 
lawanon  sa  karugun:  Na  da  dun  a 
bagiyan  niran  a  makarun  ko  siksa 
o  Allah). 

35.  Aya  ropa-an  o  Sorga  a  so  ini 
diyandi  ko  Miyamananggila!-  Na 
Puphamangondas  ko  kababa-an  ni- 
yan  so  manga  Lawasaig:  So  Pangu- 
nungkun  non  na  tatap  a  go  so  along 
iyan:  Giyoto  man  i  darpa  o  siran  a 
Miyamananggila;  na  aya  darpa  o  da 
Pamaratiyaya  na  so  Naraka. 

36.  Na  so  siran  a  inibugai  Ami 
kiran  so  Kitab  na  Pukhababaya-an 
niran  so  Initoron  Ruka:  Na  adun  a 
pud  ko  pishagorompong  a  tao  a  o 
Ongkirun  niyan  so  saba-adon. 
Tharowangka  (Ya  Muhammad):  A 
aya  bo  a  ni  Sogo  Rakun  na  so 
Kasimba-a  Ko  ko  Allah,  go  di  Ko 
Pakisakotowan  Sukaniyan.  Sukani- 
yan  i  Ipuphanolon  Nakun,  go  si-i 
Rukaniyan  so  Khandodan  Nakun. 


37.  Na  lagid  man  noto  a  Kinitor- 
onun  Nami  (ko  Qur-an),  a  Koko- 
man  a  basa  Arab,  na  Ibut  o 
Onotingka  so  manga  kabaya  iran  a 
ribat  ko  oriyan  o  Kiyapakatalingo- 

ma  Ruka  o  Kata-o,  na  da  dun  a 
Kapanarigan  Ka  go  da-a  Makalind- 
ing  Ruka  ko  (siksa  o)  Allah. 


38.  Na  Sabunsabunar  a  Somiyo- 
go  Kami  sa  manga  Sogo  ko  miya- 
ona  an  Ka  (Ya  Muhammad),  go 
singgayan  Nami  siran  sa  manga 
Karoma  go  manga  Moriyatao:  Na 
da  Mapatot  ko  Sogo  o  ba  adun  a 
Mitalingoma  Niyan  a  Tanda  o  di 
sabap  sa  idin  o  Allah.  Oman  i  ta- 
alik  na  adun  a  Kitab  iyan. 


39.  Puphonasun  o  Allah  so  ka- 
baya  Iyan:  Go  Pakathatakna-an  Ni¬ 
yan  (so  kabaya  Iyan),  ka  si-i 
Rukaniyan  so  Tomadung  o  Kitab. 


40.  Na  o  Paki-ila-in  Nami  Ruka 
so  saba-ad  ko  idi  diyandi  Ami  kiran 
(a  siksa),  o  di  na  Tanganun  Nami 
Suka,-  na  aya  bo  a  Paliyogat  Ruka 
na  so  Kapamakasampai  (o  Sogo- 
wan  Ruka):  Na  si-i  Rukami  so  iton- 
gan. 


41.  Ba  iran  da  mailai  a  Mata-an! 
A  Sukami  na  pushangorun  Nami  so 
Lopa  na  pukhorangan  Nami  so 
manga  kilid  iyan?  Na  so  Allah  i 
Pukhokom,  da-a  phakarun  ko  Ko- 
koman  Niyan:  Go  Sukaniyan  i 
maga-an  i  itongan. 


42.  Na  Sabunar  a  miyagantangan 
sa  marata  so  siran  a  miyaona  an 
niran;  na  Kapa-ar  o  Allah  so  antan- 
gan  sa  kalangolangowan  niyan.  Ka- 

tawan  Niyan  so  pukhasokat  o  oman 
i  Baraniyawa:  Na  khatokawan  ndun 
o  da  Pamaratiyaya  o  antawa-a  i 
Khibagiyan  ko  phakatondog  a  In- 
gud. 

43.  Na  gi-i  Tharo-on  o  siran  a  da 
Pamaratiyaya:  A  kuna  a  ba  Ka 
Siyogo.  Tharowangka  (Ya  Muham¬ 
mad):  A  Kiyasana-an  ndun  so  Allah 
a  saksi  Rakun  a  go  si-i  rukano,  go 
so  tao  a  adun  a  Kata-o  niyan  ko 
Kitab. 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Alif  Lam  Ra.  So  Allah  i  Mata- 
o  ko  paka-a  antapan  Niyan  non. 
(Giyangkai  a  Qur-an)  na  Kitab  a 
Initoron  Ami  Ruka  (Ya  Muham¬ 
mad),  ka-an  Ka  mapaka-awa  so 
manga  Manosiya  pho-on  ko  manga 
lilibotung  sa  mawit  ko  Maliwanag- 
sabap  sa  idin  o  Kadnan  niran-si-i  ko 
okit  o  Allah  a  Mabagur  a  Pupho- 
din!- 


2.  A  so  Allah,  a  so  ruk  Iyan  so 
shisi-i  ko  manga  Langit  a  go  so 
shisi-i  ko  Lopa!  Na  so  kabinasa  na 
bagiyan  o  da  Pamaratiyaya  a  pud 
ko  siksa  a  sangat!- 


J 


3.  Siran  na  matotomo  iran  so 
Kaoyagoyag  ko  doniya  a  di  so 

Akhirat,  go  Puphangalang  siran  ko 
lalan  o  Allah  go  puphuloloba-an 
niran  non  a  kabukhog  iyan:  Na 
siran  man  i  matatago  ko  kadadag 
a  mawatan. 


4.  Na  da-a  Siyogo  Ami  a  Sogo  a 
ba  di  si-i  ko  basa  o  pagtao  Niyan, 
ka-an  Niyan  kiran  mapayag  (so  So- 
gowan).  Na  ndadagun  o  Allah  so 
tao  a  kabaya  Iyan,  go  punggonana- 
o  Niyan  so  tao  a  kabaya  Iyan:  Go 
Sukaniyan  i  Mabagur,  a  Maongan- 
gun. 


5.  Na  Sabunsabunar  a  Siyogo 
Ami  so  Musa  rakhus  o  manga  Tan- 
da  Ami,  (sa  Pitharo  Ami):  A  paka- 
awa  Angka  so  Pagtaongka  pho-on 
ko  manga  Lilibotung  sa  mawit  ko 
Maliwanag,  go  Pakitadumingka  kir¬ 
an  so  manga  Limo  o  Allah.  Mata- 
an!  A  adun  a  matatago  ro-o  man  a 
titho  a  manga  Tanda  ko  oman  i 
Mapantang,-  a  Mananalamat. 


6.  Na  gowani  na  Pitharo  o  Musa 
ko  pagtao  Niyan:  A  Tadumi  niyo  so 
Limo  rukano  o  Allah  gowani  ko 
sabutun  kano  Niyan  ko  pagtao  o 
Pir-aon:  A  irarasai  ran  rukano  so 
marata  a  siksa,  go  Puphanombali-in 
niran  so  manga  Wata  iyo  a  manga 
Mama,  na  phulamba-an  niran  so 
manga  Babai  rukano:  Na  adun  a 
matatago  ro-o  man  a  tiyoba  a  pho- 
on  ko  Kadnan  niyo  a  lubi  a  Mala. 

7.  Na  gowani  na  Piyakalangkap 
o  Kadnan  niyo:  A  Mata-an  a  o 
Panalamat  kano,  na  pagomanan 
Ko  rukano  dun  (so  Limo  Akun); 
go  Mata-an  ao  Ongkir  kano,  na 
Mata-an!  A  so  siksa  Akun  na  tanto 
a  marugun. 


8.  Na  Pitharo  o  Musa:  A  o  Ong¬ 
kir  kano  sukano  a  go  so  tao  a 
matatago  ko  Lopa  langon,-  na 
Mata-an!  A  so  Allah  na  da  dun  a 
Mapukhuno  Niyan,  a  Khiruk  ko 
Podi. 


9.  Ba  rukano  da  Makatalingoma 
so  Totholan  ko  siran  a  Miya-ona  an 
niyo?-  So  pagtao  Nuh,  go  so  Ad,  go 
so  Samooci,  go  so  siran  a  miya- 
oriyan  niran?  Da-a  Mata-o  kiran  a 
inonta  so  Allah.  Miyakaoma  kiran 
so  manga  Sogo  kiran  rakhus  o  man¬ 
ga  rarayag  a  Karina;  na  piyangu- 
khub  iran  so  manga  lima  iran,  si-i 
ko  manga  ngari  iran  (sa  otug),  go 
Pitharo  iran:  A  Mata-an!  A  sukami 
na  Inongkir  ami  so  ini  Sogo  Ruka¬ 
no  to,  go  Mata-an!!  A  sukami  na 
titho  a  shasangka  kami  ko  Ipundo- 
lon  Niyo  rukami  oto  sa  mapayag  a 
kashangka. 


10.  Pitharo  o  manga  Sogo  kiran: 
A  ba  adun  a  sangka  ko  makapantag 
ko  Allah,  a  Miyadun  ko  manga 
Langit  a  go  so  Lopa?  Puthawagun 
kano  Niyan,  ka-an  Niyan  rukano 
mapakada  so  manga  dosa  niyo,  go 
pakalalanatun  kano  Niyan  taman 

ko  ta-alik  a  mapupunto!  Pitharo 
iran:  A  kuna  a  ba  Kano  di  Mano- 
siya  a  lagid  ami!  Khabaya-an  Niyo 
a  ka-alangan  kami  Niyo  ko  Push- 
imba-an  o  manga  lokus  ami:  Na 
witi  kami  niyo  sa  katantowan,  a 
mapayag. 

11.  Pitharo  kiran  o  manga  Sogo 
kiran:  A  kuna  a  ba  Kami  di  Mano- 
siya  a  lagid  iyo,  na  ogaid  na  so 
Allah  na  Pumbugan  Niyan  sa  Limo 
so  tao  a  kabaya  lyan  ko  manga 
Oripun  Niyan.  Na  di  Rukami  patot 
o  ba  adun  a  mawit  Ami  rukano  a 
katantowan  inonta  o  sabap  ko  idin 
o  Allah.  Na  so  bo  so  Allah  i  Sarigi  o 
Miyamaratiyaya. 


12.  Na  andamanaya  idi  Ami  Ka- 
sarigi  ko  Allah?  A  Sabunar  a  Tiyoro 
Kami  Niyan  ko  manga  lalan  Nami; 
na  Mata-an  a  Puphantang  Kami 
dun  ko  Kiyapamakasakiti  niyo  Ru¬ 
kami.  Na  so  bo  so  Allah  i  Sarigi  o 
Khisasarig. 


13.  Na  Pitharo  o  siran  a  da  Pa- 
maratiyaya  ko  manga  Sogo  kiran: 
Mata-an  a  paka-awa-an  nami  Suka- 
no  dun  ko  Lopa  ami,  o  di  na  Mata- 
an  a  makakasoi  Kano  dun  ko  okit 
Tano.  Na  Ini-ilaham  Kiran  o  Kad- 
nan  Niran:  A  mbina-sa-an  Nami 
dun  so  manga  Darowaka! 


14.  Go  Pakaphagingudun  Nami 
sukano  dun  ko  Lopa  ko  oriyan 
niran.  Giyoto  man  na  ruk  o  tao  a 

inikaluk  iyan  so  kapakatindug  iyan 
ko  Hadapan  Ko,-  go  inikaluk  iyan 
so  siksa  Akun. 


15.  Na  Miyanguni  Siran  sa  ta- 
bang  (ko  Allah),  na  miyalogi  so 
oman  i  takabor  a  somosorang  (ko 
bunar). 


16.  Si-i  ko  khabolosan  niyan  so 
Naraka  Jahannam,  go  phakaino- 
mun  ko  ig  a  dana: 


17.  Phulikuganon,  go  marugun  a 
kaphulinowaniyan  non  Go  Pupha- 
katalingoma-on  so  kapatai  pho-on 
ko  oman  i  darpa,  a  di  bo  phatai 
sukaniyan:  Go  si-i  ko  khabolosan 
niyan  so  siksa  a  mitataralo. 


18.  Ay  a  ibarat  o  siran  a  da  Pa- 
maratiyaya  ko  Kadnan  niran  na  so 
manga  Amal  iran  na  lagid  o  ombi,  a 
inibayog  sukaniyan  o  ndo  ko  Alon- 
gan  kapananagompot  iyan:  Da-a 
khasakum  iran  ko  Pinggalubuk  iran 
a  maito  bo:  Giyoto  man  na  sukani¬ 
yan  i  kadadag  a  miyakawatawatan. 


19.  Bangka  di  katawi  a  Mata-an! 
A  so  Allah  i  Miyadun  ko  manga 
Langit  a  go  so  Lopa  si-i  ko  bunar? 
O  kabaya  Iyan,  na  khailang  kano 
Niyan,  go  phakasambi  sa  Ka-adun 
a  bago, 

20.  Na  kuna  a  ba  oto  marugun 
ko  Allah. 

21.  Na  mabayar  siran  ko  Allah 
langon:  Na  Tharo-on  o  manga  lolo- 
bai  ko  siran  a  Miyamanakabor:  A 
Mata-an!  A  sukami  na  miyabaloi 
kami  a  Puphangongonotan  rukano; 
na  una  sukano  khalinding  kami 
niyo  ko  siksa  o  Allah  sa  maito  bo? 
Tharo-on  niran:  A  o  Tiyoro  kami  o 
Allah,  na  Miyatoro  ami  sukano 
dun:  Magishan  rukutano  o  ino  mi- 
khaminan  tano,  antawa-a  ba  tano 
dun  Miphantang:  Ka  da  bo  a  Ka- 
phagapasan  tano. 


22.  Na  Tharo-on  o  Shaitan  amai 
ka  mapasad  so  Kokoman;  A  Mata- 
an!  a  so  Allah  na  inidiyandi  Iyan 
rukano  so  diyandi  a  bunar:  Na  in¬ 
idiyandi  akun  rukano  (so  ribat),  na 
diyorat  akun  sukano.  Na  da-a  miya¬ 
baloi  a  kapa-ar  akun  rukano  ogaid 
na  giyogo  akun  sukano,  na  Inono- 
tan  nako  niyo:  Na  di  ako  niyo 
Phanunditi,  na  aya  Panunditi  niyo 
na  so  manga  ginawa  niyo.  Diyakun 
sukano  khatabangan,  go  di  ako 
niyo  khatabangan.  Mata-an!  A  sa- 
kun  na  Inongkir  akun  so  Kinisako- 
to  niyo  rakun  (ko  Allah)  gowani. 
Mata-an!  A  so  manga  Darowaka  na 
adun  a  bagiyan  niran  a  siksa  a  mal- 
ipudus. 


23.  Na  pakasoludun  so  siran  a 
Miyamaratiyaya  go  Pinggalubuk 
iran  so  manga  pipiya  ko  manga 
Sorga  a  Puphamangondas  ko  kaba- 
ba-an  Niyan  so  manga  lawasaig,- 
makakakal  siran  ro-o  sabap  ko  idin 

o  Kadnan  niran.  Aya  gi-i  ran  ro-o 
Ikhokormata:  Na  Salaam! 


24.  Bangka  di  katawi  o  andama- 
naya  i  Kiyamba-alo  Allah  sa  ibarat?- 
Katharo  a  mapiya  lagid  o  kayo  a 
mapiya,  a  so  itado  niyan  na  thata- 
kna,  na  so  sapak  iyan  na  shisi-i  ko 
kawang,- 


25.  Pukhibugai  niyan  so  Onga 
Niyan  ko  oman  i  masa,  sabap  sa 
Sogowan  o  Kadnan  Niyan.  Na  Pha- 
gumba-alan  o  Allah  so  manga  ibar- 
at  ko  manga  Manosiya,  ka-an  siran 
Puphakatanod . 


26.  Na  aya  ibarat  o  Katharo  a 
marata  na  lagid  o  kayo  a  marata:  A 
miya-andot  ko  liyawao  o  Lopa:  A 
da-a  thatakna-an  niyan. 


27 .  Pakathatakna-an  o  Allah  ko 
siran  a  Miyamaratiyaya  so  Katharo 
athatana  (so  Laa-ilaaha  illallaah), 
si-i  ko  Kaoyagoyag  ko  doniya  go 
si-i  ko  Akhirat;  go  ndadagun  o  Al¬ 
lah  so  manga  Darowaka;  Na  Pung- 
golao-la-an  o  Allah  so  kabaya  Iyan. 


28.  Bangka  da  katokawi  so  siran 
a  pishambi-iran  so  Limo  o  Allah  sa 
kada-a  Tadum.  Na  Piyakapagingud 
iran  so  pagtao  wiran  ko  Ingud  a 
binasa; 

29.  A  so  Naraka  Jahannam?  a 
phakasolud  siran  non,-  na  miyakar- 
atarata  a  Phagingudan! 

30.  Na  miyangumba-al  siran  sa 
manga  Sakoto  o  Allah,  ka-an  niran 
Madadag  (so  manga  Manosiya) 
pho-on  ko  lalan  o  Allah!  Tharo- 
wangka:  A  shonor  kano  dun!  Ka 
Mata-an!  A  aya  khabolosan  niyo 
na  so  Naraka! 


31.  Tharowangka  ko  manga  Or- 
ipun  Ko  a  Miyamaratiyaya:  A 
Puthindugun  niran  so  Sambayang, 
go  puphamumugai  siran  ko  ini  bu- 
gai  Ami  Kiran,  sa  masolun  a  go 
mapayag,  ko  da  pun  kapakatalingo- 
ma  o  Alongan  a  da-a  kaphapasa-i 
ron  go  da-a  kambobolay  oka-on  (a 
phakabugai  a  gona). 


32.  S  o  Allah  so  Miyadun  ko 
manga  Langit  a  go  so  Lopa,  go 
Piyakatoron  Niyan  a  pho-on  ko 
kawang  so  ig,  na  mini-sabap  on  a 
kiyapakagumawa  Niyan  ko  manga 
Onga  a  Pagupur  rukano;  go  inipa- 
gadil  lyan  rukano  so  manga  Kapal, 
ka-adun  puphamakakutas  ko  Kalo- 
dan  sabap  ko  Sogowan  Niyan;  go 
inipagadil  lyan  rukano  so  manga 
lawasaig  (ka-an  niyo  gi-i  kanggo- 
na-i): 


33.  Go  inipagadil  lyan  rukano  so 
Alongan  a  go  so  Olan,  a  tatap  a 
dowa  oto  ko  okit  iran;  go  inipagadil 
lyan  rukano  so  gagawi-i  a  go  so 
daondao  (ka-an  niyo  gi-i  kanggo- 
na-i); 

34.  Go  bigan  kano  Niyan  ko 
oman  i  Piyanguni  niyo  Rukaniyan. 
Na  o  pagitonga  niyo  so  Limo  o 
Allah,  na  di  niyo  dun  maitong. 
Mata-an!  A  so  Manosiya  (a  da 
Paratiyaya)  na  titho  a  Darowaka, 
a  da-a  Tadum  iyan. 


35.  Na  gowani  na  Pitharo  o  Ibra¬ 
him:  Kadnan  Ko!  Baloyangka  a 
ungkai  a  Ingud  (a  Makkah)  a  Pa- 
narigan:  Go  pakawatana  Kongka  a 
go  so  manga  Moriyatao  Akun  ko 
Kapakasimba  Mi  ko  manga  Bara- 
hala. 


36.  Kadnan  Ko!  Mata-an!  A  sir- 
an  na  Miyakadadag  siran  sa  mada- 
kul  ko  manga  Manosiya;  na  sa  dun 
sa  Monot  Rakun  na  Mata-an!  A 
sukaniyan  na  pud  Akun,  na  sa  dun 
sa  somorang  Rakun,-  na  Mata-an!  a 
Suka  i  Manapi,  a  Makalimo-on. 


37.  Kadnan  Nami!  Mata-an!  A 
Sakun  na  Piyakapagingud  Akun  so 
saba-ad  ko  manga  Moriyatao  Akun 
ko  Balintad  (sa  Makkah)  a  di  Ka- 
pumbasokan,  a  marani  ko  Walaing- 
ka  a  Pagadatan;  Kadnan  Nami!  Ka- 
a  Niran  Mipamayandug  so  Sam- 
bayang:  Na  Baloyangka  so  manga 
poso  o  saba-ad  ko  manga  Manosiya 
a  magawi  kiran,  go  Riskhi  Ingka 
siran  ko  manga  Onga:  ka-an  siran 
Makapanalamat. 

38.  Kadnan  Nami!  Mata-an!  A 
Suka  na  katawan  Ka  so  isosolun 

Nami  go  so  ipapayag  Ami:  Na  da-a 
makaphagma  ko  Allah  a  maito  bo 
si-i  ko  Lopa,  go  da-a  (Makaphag- 
ma-on)  si-i  ko  Langit. 

39.  So  Podi  na  ruk  o  Allah,  a  so 
inibugai  Niyan  Rakun  si-i  ko  kiya- 
lokus  Akun  so  Ismail  go  so  Ishaq: 
Mata-an!  A  so  Kadnan  Ko  i  titho  a 
Puphakanug  ko  Panguni! 

40.  Kadnan  Ko!  Baloya  Kongka 
a  Puphamayandug  ko  Sambayang, 
go  so  saba-ad  ko  manga  Moriyatao 
Akun,  Kadnan  Nami!  Go  Tarima- 
angka  so  Panguni  Akun. 


41.  Kadnan  Nami!  Napi-i  Ya- 
kongka,  go  so  mbala  a  Lokus  Akun, 
go  so  Miyamaratiyaya,  ko  Alongan 
a  kapakatindug  o  itongan! 


42.  Na  Dingka  dun  Tharima-a  i 
ba  di  mai-inungka  o  Allah  so  gi-i 
nggolaola-an  o  manga  Darowaka. 
Aya  bo  a  kapakalalanata  Niyan 
kiran  na  taman  mbo.  ko  Alongan 
a  Khasambolayangon  so  manga 
kailai,- 


43.  Gi-i  siran  makanggaga-an  a 
milalangag  iran  a  manga  Olo  iran,  a 
di  siran  Phakapuruk,  go  so  manga 
poso  iran  na  makakawang  (sabap  sa 
kaluk)! 


44.  Na  Paki-iktiyaringka  ko 
manga  Manosiya  so  Alongan  a  ka- 
pakatalingoma  kiran  o  siksa:  Na 

Tharo-on  o  siran  a  da  Pamaginon- 
tolan:  Kadnan  Nami!  Pakalanata 
Kamingka  sa  taman  bo  ko  ta-alik 
a  di  mathai:  Ka  tarima-an  Nami  so 
Sogowan  Ka,  go  Pagonotan  nami 
so  manga  Sogo!  (na  isumbag  kiran:) 
Ba  kano  da  Shapa  gowani  sa  da  dun 
a  kakhada  iyo? 


45.  Na  Miyakapagingud  kano  ko 
Piyamagingudan  o  siran  a  siyalim- 
botan  niran  a  manga  ginawa  iran; 
go  miyapayag  rukano  so  inikidiya 
Mi  kiran;  go  inumba-alan  Nami 
rukano  so  manga  ibarat! 


46.  Na  Sabunar  a  piyagantangan 
niran  so  antangan  niran  a  marata, 
na  si-i  ko  Allah  so  (balas  o)  antan¬ 
gan  niran,  go  da  mapatot  ko  antan¬ 
gan  niran  o  ba-on  misabap  a 
kailang  o  manga  Palao! 


47.  Na  Dingka  dun  Tharima-a  so 
Allah  a  ba  ndorat  ko  diyandi  Iyan 
ko  manga  Sogo  Iyan:  Mata-an!  A  so 
Allah  na  Mabagur,-  a  phapa-ar  ko 
kandadanug. 

48.  Si-i  ko  Alongan  a  kasambi- 
yan  so  Lopa  sa  salakao  a  Lopa,  go 
(kasambiyan)  so  manga  Langit,  go 
mabayar  siran  ko  Hadapan  o  Allah, 
a  Isa  Isa,  a  Phakaba-as; 


49.  Na  Mailaingka  so  manga 
Baradosa  sa  Alongan  noto  a  piya- 
kaphapatonga  ko  manga  patong;- 

50,  So  manga  nditarun  niran  na 
tombaga  a  pulangga,  go  mikokolob 
ko  manga  paras  iran  so  Apoi; 


51.  Ka  imbadal  o  Allah  ko  oman 
i  Baraniyawa  so  Pinggalubuk  iyan; 
Mata-an!  A  so  Allah  na  maga-an  i 
itongan. 

52,  Giyangka-i  (a  Qur-an)  na 
Tarotop  a  undao  ko  manga  Mano- 
siya:  Go  a  non  misabap  a  Kapaka- 
iktiyara  kiran,  go  an  niran  katokawi 
a  Sukaniyan  mbo  i  Tohan  a  Isa  Isa: 
Go  an  makowa  undao  O  manga 
papantas  i  akaL 


Surah  Al-Hijr-15 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Alif  Lam  Ra.  So  Allah  i  Mata* 
o  ko  paka-a  antapan  Niyan  non. 
Giyaya  na  manga  Ayat  ko  Kitab,- 
go  Qur-an  a  miyakapayag  (ko  on- 
tol). 

2.  Madakul  a  kapundingandinga- 
na  o  siran  a  da  Pamaratiyaya,  sa  o 
ba  siran  bo  miyabaloi  a  manga 
Muslim. 

3.  Botawaningka  siran,  ka-an 

siran  Puphakakan,  go  a  niran 
pukhasawiti  (so  doniya):  Go 

so  katutumbanga  kiran  o  inam: 
Ka  katokawan  niran  bo. 

4.  Na  da-a  bininasa  Mi  a  Phagin- 
gud  a  ba  da-a  Kitab  iyan  a  mapu- 
punto. 


5.  Di  ka  pungaga-anan  o  pagtao 
so  Ajial  iyan,  go  di  iran  khisundod. 


6.  Na  Pitharo  iran:  Hai  Tiyoro- 
nan  ko  undao!  Mata-an  Ka  a  titho  a 
Pumbuthangun! 


7.  Ino  Kamingka  di  khawiti  sa 
Malaikat  o  Suka  na  pud  ko  khipu- 
mamata-an? 


8.  (Pitharo  o  Allah:)  A  di  Ami 
Phakatoronun  so  Malaikat  inonta  o 
rakhus  o  bunar:  Na  sa  maoto  na  di 
siran  ndun  makanggowamai! 


9.  Mata-an!  a  Sukami  na  Sukami 
i  Tomiyoron  ko  (Qur-an  a)  undao; 
go  Mata-an!  a  Sukami  i  titho  a 
somisiyapon. 


10.  Na  Sabunsabunar  a  Siyogo- 
wan  Ami  so  miya-ona  an  Ka  si-i  ko 
Pithanggisa  ka  tindug  ko  miyanga-o 
ona: 


11.  Na  da-a  Miyakatalingoma 
kiran  a  Sogo  a  ba  iran  da  pamagur- 
ugi  Sukaniyan. 


12.  Lagid  aya  man  i  kipushani- 
pun  ami  ron  ko  manga  poso  o 
manga  Baradosa- 

13.  A  di  siran  non  Pharatiyaya;  o 
ba  di  Sabunar  a  somiyagad  so  miya- 
sowa  o  miyanga-o  ona. 

14.  Na  apiya  pun  lomuka  Kami 
kiran  sa  pinto  ko  Langit,  na  maba- 
loi  siran  a  makapanik  siran  non. 


15.  Na  Tharo-on  niran  ndun:  A 
Mata-an  a  birug  so  manga  kailai 
tano:  Kuna,  ka  sukutano  na  pagtao 
a  miyangababalik  a  Mata  niyan. 


16.  Na  Sabunsabunar  a  tiyago- 
wan  Nami  so  Langit  sa  manga  dar- 
pa  o  manga  Bito-on,  go  ini  pharas 
Ami  ron  noto  a  ruk  o  puphamakai- 
lai  ron; 

17.  Na  siniyap  Ami  oto  pho-on 
ko  langowan  a  Shaitan  a  puradiya- 
mun: 

18.  Ogaid  na  so  miyamanukhao 
sa  kanug,  na  siyaloba  sukaniyan  a 
kadug,  a  mapayag. 

19.  So  Lopa  na  kiyayat  Ami  oto; 
go  piyamakatindugan  Ami  oto  sa 
manga  Palao;  go  Piyamakathowan 
ami  oto  sa  mbarambarang  a  di- 
diyangka-an. 


20.  Go  singgayan  Nami  sukano 
ron  sa  manga  Kaoyagan,-  a  go  so  ku¬ 
na  a  ba  sukano  i  Puphamagupuron. 

21.  Na  da-a  nganin  a  ba  Ami  di 
Mipapa-ar  so  khitatagowan  non;  go 

da-a  Phakatoronun  Nami  ron  a  ba 
di  madidiyangka  a  mapupunto. 

22.  Go  Puphakasamburun  Nami 
so  manga  ndo  a  puphamakatago  sa 
ig  ko  Gabon,  na  Piyakatoron  Ami  a 
pho-on  ko  Kawang  so  ig,  na  Piya- 
kainom  Ami  sukano  ron,  na  kuna  a 
ba  sukano  i  makakhakapa-aron. 

23.  Go  Mata-an!  A  sukami  na 
titho  a  sukami  i  Puphangoyag,  go 
Puphangimatai:  Go  Sukami  i  manga 
Waris  (a  Phama-apa-ar) 

24.  Na  Sabunsabunar  a  katawan 
Nami  so  miyanga-o  ona  rukano,  go 
Sabunsabunar  a  katawan  Nami  so 
Phanga-o  ori  rukano. 


25.  Mata-an!  ka  so  kadnan  ka 
na  sukaniyan  i  pulimod  kiran  ka 
mata-an  a  suka  niyan  na  maonga 
ngun  a  matao. 


26.  Na  Sabunsabunar  a  Inadun 
Ami  so  Manosiya  a  pho-on  ko  Lopa 
a  gango,  a  pho-on  ko  Lipao  a 
miyarumbis; 


27.  Go  so  Jinn  na  Inadun  Ami 
mona  a  pho-on  ko  Apoi  a  mararas. 


28.  Na  gowani  na  Pitharo  o  Kad¬ 
nan  Ka  ko  manga  Malaikat:  A 
Mata-an!  A  Sakun  na  Magadun 
Ako  sa  Manosiya  ,  a  pho-on  ko 
Lopa  a  gango,  a  pho-on  ko  Lipao 
a  miyarumbis; 

29.  Na  anda  i  kaimasada  Ko  ron 
go  masokan  Ko  Sukaniyan  sa  Niya- 
wa,  na  Sondong  Kano  ron  sa  Pan- 
gangalimbaba-an  Kano. 

30.  Na  Miyangalimbaba-an  non 
so  manga  Malaikat,  sa  tanan  Siran, 
langon: 


31.  Inonta  so  Iblis:  Ka  somiyang- 
ka  o  ba  mabaloi  a  pud  ko  Miya- 
mangalimbaba-an. 

32.  Pitharo  (o  Allah):  Hai  Iblis! 
Antona-a  i  miyakarun  ruka  sa 
dangka  kapangupud  ko  Miyaman- 
galimbaba-an? 


33.  Pitharo  iyan:  A  di  Rakun 
patot  o  ba  ako  Pangalimbaba-an 
ko  Manosiya,  a  Inadun  Ka  a  pho- 
on  ko  Lopa  a  gango,  a  pho-on  ko 
Lipao  a  miyarumbis. 

34.  Pitharo  (o  Allah):  Na  awa  ka 
pho-on  ko  Langit;  ka  Mata-an!  A 
suka  na  inibowang; 


35.  Go  Mata-an!  A  shisi-i  ruka  so 
morka  sa  dayon  ko  Alongan  a  kam- 
babadala. 

36.  Pitharo  iyan:  Kadnan  ko!  Na 
pakanayawa  Kongka  sa  dayon  ko 
Alongan  a  Kaoyaga  Kiran. 

37.  Pitharo  (o  Allah):  Na  Mata- 
an!  A  suka  na  pud  ko  phamaka- 
naya-on- 

38.  Taman  ko  Alongan  a  masa  a 
mapupunto. 

39.  Pitharo  iyan:  Kadnan  ko! 
Ibut  ko  Kiyabaloyangka  rakun  a 

dadag,  na  Mata-an  a  barayatun  ko 
siran  ndun  (ko  Kandarowaka)  ko 
Lopa,  go  Mata-an  a  dadagun  ko 
siran  ndun  langon,- 

40.  Inonta  so  manga  Oripun  Ka, 
a  pud  kiran  a  Miyangatotolabos 
(Ruka). 


41.  Pitharo  (o  Allah):  A  kati-i  so 
lalan  Rakun  a  Maka-o  ontol  (a  di 
ko  Ipundarainon). 


42.  Mata-an!  A  so  manga  Oripun 
Ko  na  da-a  mapukhapa-ar  ka  Kir¬ 
an,  a  rowar  ko  tao  a  Inonotan  ka 
niyan  a  pud  ko  Miyangadadadag. 

43.  Go  Mata-an!  A  so  Naraka 
Jahannam  na  diyandi  kiran  ndun 
langon! 


44.  Pito  a  pinto  iyan:  Oman  i  isa 
pinto  na  adun  a  bagiyan  niyan  kiran 
a  saba-ad  a  misusunggai. 


45.  Mata-an!  A  so  Miyamanang- 
gila  na  Makaphagingud  ko  manga 
Pamomolan  go  manga  Bowalan. 


46.  (Tharo-on  kiran  a:)  Solud 
Kano  ron  sa  Kalilintad  a  So  masar- 
ig  Kano. 


47.  Na  ilangun  Nami  so  matata- 
go  ko  manga  rarub  iran  a  si-ig:  A 
Phapagariya  siran,  a  shisi-i  ko  man¬ 
ga  Kantir  a  Khipaga-a  dapa  dapa. 

48,  Da  -a  phakatalingoma  Kiran 
ro-o  a  dokao,  go  di  siran  non  ndun 
Maphamaka-awa. 


49.  Pamanotholangka  ko  manga 
Oripun  Ko:  A  Mata-an!  a  Sakun  na 
Sakun  so  Manapi,  a  Makalimo-on; 


50.  Go  Mata-an!  A  so  iphaniksa 
Akun  na  giyoto  so  siksa  a  malipu- 
dus. 


51.  Go  Pamanotholangka  Kiran 
so  manga  banto  o  Ibrahim: 


52.  Gowani  na  somiyolud  Siran 
non,  na  Mitharo  Siran:  Sa  Salaam! 
Pitharo  o  Ibrahim:  A  Mata-an!  a 
Sukami  na  Ipukhaluk  Ami  Sukano! 


53.  Pitharo  Iran:  A  di  Ka  khaluk! 
Ka  Mata-an!  A  Sukami  na  Pha- 
notholan  Ami  Suka  sa  (Ipumbawa- 
ta-a  Ka  a)  Wata  a  Mata-o. 

54.  Pitharo  lyan:  Ino  Niyo  Ra- 
kun  Phanothola  (a  Kapumbawata 
Akun)  a  Riya-ot  Ako  a  Kalokus? 
Na  antona-a  i  sabap  a  Kaphanotho- 
la  Niyo  Rakun  (say a)? 

55.  Pitharo  Iran:  A  Piyanothol 
Ami  Ruka  so  bunar:  Na  di  Ka 
Phangupud  ko  piyanga-ada-an  sa 
Panginam! 

56.  Pitharo  lyan:  Na  ba  adun  a 
tao  a  khada-an  sa  Panginam  ko 
Limo  o  Kadnan  Niyan,  a  rowar  ko 
Mithataridadag? 

57.  Pitharo  Iyan:  Na  antona-a  i 
showa-an  Niyo,  Hai  manga  Sogo  (o 
Allah)? 

58.  Pitharo  Iran:  a  Mata-an!  A 
Sukami  na  Siyogo  Kami  ko  pagtao 
a  manga  Baradosa  (a  pagtao  o  Lut), 


59.  Inonta  sa  ta-alok  ko  Lut: 
Mata-an!  A  Sukami  na  shabutun 
Nami  siran  ndun  langon,- 


60.  Inonta  so  Karoma  Niyan,  ka 
Kiyokom  Ami  a  Mata-an!  A  suka- 
niyan  na  pud  dun  ko  phangakakal 
(ko  siksa). 


61.  Na  kagiya  a  makaoma  ko  Lut 
so  manga  Sogo  (a  manga  Malaikat), 


62.  Na  Pitharo  Iyan:  A  Mata-an! 
A  Sukano  na  pagtao  a  di  makikila- 


63.  Pitharo  Iran:  A  kuna,  ka  in- 
owit  Ami  Ruka  so  (siksa  a)  siran  na 
shasangka-on  so  pamikiran  niran; 

64.  Go  minitalingoma  Mi  Ruka 
so  bunar,  go  Mata-an!  A  Sukami  na 
titho  Kami  a  Muma-mata-an. 

65.  Na  Pangulumun  Ka  so  ta- 
alok  Ruka,  ko  saba-ad  ko  kagaga- 
wi-i,  go  Tondogangka  siran  sa  tali- 
khodan:  Na  o  ba  adun  a  domingil 
Rukano  a  isa  bo,  go  taros  kano  sa 
sadun  sa  Sogowan  Rukano. 


Al-Hijr-15 


Part  14 


426 


>  1 


66.  Na  Piyakitokawan  Nami  Ron 
angkoto  a  khasowa,  a  Mata-an!  A 
khathiphad  so  siran  naya  ko  kapita- 
i  kiran, 

67.  Na  miyakaoma  so  tao  ko 
Bandar  a  Ingud  a  pukhababaya  sir¬ 
an. 

68.  Pitharo  (o  Lut):  A  Mata-an!  a 
siran  na-i  na  khibobolos  Rakun:  Na 
di  Ako  niyo  ndiyamana: 

69.  Go  kalukun  niyo  so  Allah,  go 
di  Ako  niyo  phakaitowa. 

70.  Pitharo  iran:  A  ba  ami  Ruka 
da  saparun,  so  (kapakabolosa  ko 
khipananangga? 

71.  Pitharo  Iyan:  Kati-i  so  manga 
Wata  Akun  a  manga  Babai,  (na 
Pamangaroma  kano  ron)  o  ba  adun 
a  Punggolaola-an  niyo. 

72.  Ibut  ko  Kaoyagoyag  Ka  (Ya 
Muhammad),  ka  Mata-an!  A  siran 
na  matatago  siran  ndun  ko  kabu- 
burug  iran  a  puphuromparompak 
siran. 


73.  Na  miyadansal  siran  o  Lalis 
ko  kiyasubangi  kiran  o  Alongan. 

74.  Na  biyaloi  Ami  so  liyawao  (o 
Ingd  iran)  a  didalum,  go  piyaka- 
oranan  Nami  siran  sa  Ator  a  pho- 
on  ko  Lopa  a  kiyomba. 

75.  Mata-an!  A  adun  a  matatago 
ro-o  man  a  titho  a  manga  Tanda  a 
bagiyan  o  Puphamangilai  sa  piratas. 


76.  Go  Mata-an  naya!  a  titho  a 
matatago  ko  lalan  a  da  ma-aog. 

77.  Mata-an!  A  adun  a  mata¬ 
tago  ro-o  man  a  titho  a  Tanda  a 
bagiyan  o  Miyamaratiyaya! 


78.  Na  Mata-an  naya!  A  miyaba- 
loi  so  manga  tao  sa  Aika  (a  pagtao 
o  Shu’aib)  a  titho  a  manga  Daro- 
waka; 

79.  Na  siniksa  Ami  siran.  Na 
Mata-an!  a  giya  dowaya  (a  Ingud) 
na  Sabunar  a  matatago  ko  mala  a 
lalan,  a  mapapayag. 

80.  Na  Sabunsabunar  a  piyakam- 
bokhag  o  manga  tao  sa  Hijr  (a 
pagtao  o  Salih)  so  manga  Sogo  (o 
Allah): 

81.  Go  inibugai  Ami  kiran  so 
manga  Tanda  Ami,  na  tiyalikhodan 
niran  Sukaniyan. 


82.  Go  miyanonggirub  siran  ko 
manga  Palao  sa  manga  Walai,  a 
khisasarig  siran. 


83.  Na  Miyadansal  siran  o  Lalis 
ko  kiyapita-i  kiran. 


84.  Na  da  kiran  makalinding  so 
pinggalubuk  iran! 

85.  Na  da  ko  Kiya-aduna  Mi  ko 
manga  Langit,  a  go  so  Lopa,  go  so 
nganin  a  pagulutan  a  dowa  nan, 
inonta  na  si-i  ko  bunar.  Na  Mata- 
an!  A  so  Bangkit  na  Phakatalingo- 
ma  dun.  Na  Dapayangka  (kiran)  sa 
Kadapai  a  Maliwanag. 

86.  Mata-an!  A  so  Kadnan  Ka  na 
Sukaniyan  so  Puphangadun,  a 
Mata-o. 

87.  Na  Sabunsabunar  a  bigan 
Nami  Suka  sa  pito  a  manga  Ayat 
(a  so  Fatiha)  a  gi-i  makhasokasoi, 
go  so  Qur-an  a  Susula-an. 

88.  Dingka  phakaotunga  so  (kai- 
lai  o)  dowa  Matangka  ko  nganin  a 
piyakisawitan  Ami  oto  a  pishoson, 
ko  saba-ad  kiran,  go  Dingka  siran 
Pumboko-on:  Go  Paka-inayangka 
so  Gowagowaingka  ko  Miyamara- 
tiyaya. 

89.  Go  Tharowangka:  A  Mata- 
an!  A  sakun  na  sakun  so  pupha- 
makaiktiyar,  a  mapayag, 

90.  Lagid  o  Initoron  Ami  ko 
mimbabagibagi,- 

91.  Siran  na  biyaloi  ran  so  C^ur- 
an  a  di  bo  dun  pira  ba-ad. 

92.  Na  Ibut  ko  Kadnan  Ka,  ka 
Mata-an  a  isha  Ami  kiran  ndun 
langon, 

93.  So  Pinggaolola  iran. 

94.  Na  Payagangka  so  Sogowan 
Ruka,  go  Talikhodingka  so  manga 
Pananakoto. 


95.  Mata-an!  A  Sukami  na  li- 
ninding  Ami  Suka  ko  gi-i  Ruka 
shosodi,- 

96.  A  siran  so  puphangumba-al 
sa  rimbang  o  Allah  a  Tohan  a  sal- 
akao:  Na  katokawan  niran  bo. 


97.  Na  Sabunsabunar  a  katawan 
Nami  a  Mata-an!  A  Suka  na  ipung- 
gagut  a  Rarub  Ka  so  gi-i  ran  Tharo- 
on. 


98.  Na  Puthasbikun  Ka  so  Podi 
ko  Kadnan  Ka,  go  Pangupud  Ka  ko 
Puphaman  ojiod; 

99.  Go  Showasowatangka  so 
Kadnan  Ka  taman  sa  kapakatalin- 
goma  Ruka  o  Kapatai. 


Surah  Al-Nahl-16 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Phakatalingoma  dun  so  Sogo¬ 
wan  o  Allah:  Na  di  niyo  phagalo- 
kaloki  Sukaniyan:  Soti  Sukaniyan, 
go  Maporo  a  ka-a  awat  lyan  ko 
Ipuphanakoto  iran  Non! 


2.  Puphakitoron  Niyan  ko  Ma- 
laikat  so  Wahi  pho-on  sa  Sogowan 

Niyan,  ko  tao  a  kabaya  Iyan  ko 
manga  Oripun  Niyan:  Sa  paki-in- 
ungka-a  niyo  a  Mata-an  naya!  A 
da-a  Tohan  a  salakao  Rakun:  Na 
Onoti  Yako  niyo. 

3.  Inadun  Niyan  so  manga  Lan- 
git  a  go  so  Lopa  si-i  ko  bunar: 
Maporo  a  ka-a  awat  Iyan  ko  Ipu- 
phamanakoto  iran  Non! 

4.  Inadun  Niyan  so  Manosiya  a 
pho-on  sa  Notfa  (a  ig  a  phopoyot); 
na  apiya  maoto  dun  na  sukaniyan 
na  lampawi  a  mapayag! 

5.  Go  so  manga  Ayam  na  Inadun 
Niyan  noto  a  ruk  iyo:  A  adun  a 
matatago-on  a  pangurun  (sa  tung- 
gao),  go  manga  pud  a  osba,  go  so 
saba-adon  na  Pukhakan  niyo. 

6.  Go  adun  a  ruk  iyo  a  matatago- 
on  a  kataid  ko  masa  a  kapukhodala 
niyo  ron,  go  so  masa  a  kapuphaka- 
liyowa  niyo  ron; 


7.  Go  puphaka-awid  ko  manga 
awid  iyo  a  manga  pupunud  si-i  ko 
Ingud  a  di  kano  ron  ipuraot  o  di 
misabap  ko  karuguni  ko  manga  gi- 
nawa:  Mata-an!  A  so  Kadnan  niyo 
na  titho  a  mala  i  Gagao,  a  Makali- 
mo-on. 

8.  Go  (Inadun  Niyan)  so  manga 
Koda,  go  so  manga  Bigal,  go  so 
manga  Khimar,  ka-an  niyo  to  gi-i 
Kakhoda-i,  go  Paramanis  (iyo);  go 
Phangadun  sa  di  niyo  katawan. 

9.  Na  si-i  ko  Allah  so  matitho  a 
lalan,  na  so  manga  pud  (a  lalan)  na 
makasisilai;  Na  o  kabaya  (o  Allah) 
na  Miyatoro  kano  Niyan  ndun  lan- 
gon. 


10.  Sukaniyan  so  Piyakatoron 
Niyan  pho-on  ko  Kawang  so  ig:  A 
Puphakainom  kano  ron,  go  pukhi- 
sabap  on  so  (kapuphakatho  o)  kayo 
a  mapuphakakan  niyo  ron  (so  man¬ 
ga  Ayam  iyo). 


11.  Pukhisabapon  a  kapupha¬ 
katho  a  Niyan  rukano  ko  manga 
Purpuran,  go  so  manga  Zaiton,  go 
so  manga  Qormah,  go  so  manga 
Anggor,  go  so  pishoson  a  manga 
Onga:  Mata-an!  A  adun  a  matatago 
ro-o  man  a  titho  a  Karina  a  ruk  o 
pagtao  a  Puphamimikiranun  niran. 


12.  Na  inipagadil  lyan  rukano  so 
gagawi-i  go  so  daondao;  go  so 
Alongan  go  so  Olan  (ka-an  niyo 
gi-i  kanggona-i);  go  so  manga 
Bito-on  na  Phapasiyonot  Siran  ko 
Sogowan  Niyan:  Mata-an!  A  adun  a 
matatago  ro-o  man  a  titho  a  manga 
Tanda  ko  pagtao  a  punggudaguda- 
an  niran. 


13.  Go  (inipagadil  lyan  rukano) 
so  Inadun  Niyan  rukano  ko  Lopa  a 
mbidabida  so  manga  waruna  niyan: 
Mata-an!  A  adun  a  matatago  ro-o 
man  a  titho  a  Tanda  ko  pagtao  a 
Khipakatatadum . 

14.  Na  Sukaniyan  so  inipagadil 
Iyan  so  Kalodan  ka-an  kano  Pu- 
phakakan  ko  Puphakapo-on  non  a 
sapo  (a  suda)  a  malumuk,  go  an 
niyo  ron  mapuphakagumao  so  pa- 
kayan  a  gi-i  niyo  to  Manditar;  go 
Pukhailaingka  so  manga  Kapal  a 
Puphamangutas  on,  go  angkano 
gi-i  makambabanog  ko  Kakawasa- 
an  Niyan,  go  an  kano  Makapanala- 
mat. 


15.  Na  Tiyagowan  Niyan  so 
Lopa  sa  manga  Palao,  ka  o  ba  kano 
Niyan  pukhakoyong;  go  (tiyagowan 
Niyan  sa)  manga  Lawasaig  go  man¬ 
ga  lalan;  ka-an  kano  makakudug  sa 
ontol; 


16.  Go  manga  padoman;  na  sa- 
bap  ko  manga  Bito-on  na  siran  na 
puphakakudug  siran  sa  ontol. 

17.  Ino  so  Puphangadun  ba  lagid 
o  di  Phaka-adun?  Ino  kano  di  Pha- 
nanadum? 

18.  Na  opamagitonga  niyo  so 
Limo  o  Allah,  na  di  niyo  dun  mai- 
tong;  Mata-an!  A  so  Allah  na  titho 
a  Manapi,  a  Makalimo-on. 

19.  Na  so  Allah  i  Mata-o  ko 
isosolun  niyo,  go  so  ipapayag  iyo. 

20.  Na  so  siran  a  Pushimba-an 
niran  a  salakao  ko  Allah,  na  da-a 
Kha-adun  niran  a  maito  bo,  ka 
siran  na  Puphangumba-alan. 

21.  Ma  -atai  siran,  kuna  a  ba 
manga  Oyagoyag:  Go  di  ran  kata- 
wan  o  anda-i  Kapagoyaga  kiran. 


22.  So  Tohan  niyo  na  Tohan  a 
isa  isa:  Na  siran  a  di  Mapapara- 
tiyaya  ko  Akhirat,  na  so  manga 
poso  iran  na  Mo-ongkir,  a  siran  na 
manga  takabor. 


23.  Matatangkud  a  Mata-an!  A 
so  Allah  na  katawan  Niyan  so  iso- 
solun  niran,  go  so  ipapayag  iran: 
Mata-an!  A  Sukaniyan  na  di  Niyan 
khabaya-an  so  manga  takabor. 

24.  Na  igira  a  Pitharo  kiran:  A 
antona-a  so  Initoron  o  Kadnan 
niyo?  Na  Tharo-on  niran:  A  manga 
iringa  a  kabokhag  o  miyanga-o  ona! 


25.  Ka  kagiya  a  kha-awidan  nir¬ 
an  so  manga  dosa  iran  a  tarotop  ko 
Alongan  a  Qiyamah,  go  so  (lagid  o) 
manga  dosa  o  siran  a  Pukhadadag 
iran  sabap  ko  di  Kata-o.  Tanodan, 
ka  miyakaratarata  so  kha-awidan 
niran! 


26.  Sabunar  a  miyagantangan  sa 
marata  so  miya-ona  an  niran:  Na 
diniyongkat  o  Allah  so  manga  ona- 
yan  o  manga  Walai  ran,  na  mini- 
robar  kiran  so  atup  ko  kaporowan 
niran;  go  miyatalingoma  siran  o 
siksa  sa  da-a  katawi  ran  non. 


27.  Oriyan  niyan  na  diyamanun 
Niyan  siran  ko  Alongan  a  Qiyamah, 

go  Tharo-on  Niyan:  Anda  dun  so 
ini  puririmbang  iyo  Rakun,  a  so  da 
kano  pagayonayon  sa  makapantag 
kiran?  Tharo-on  o  siran  a  piyamu- 
gan  ko  Kata-o:  A  Mata-an!  A  so 
kadiyaman  sa  Alongan  na-i  go  so 
marata  na  si-i  ko  da  Pamaratiyaya,- 


28.  Siran  na  thanganun  siran  o 
manga  Malaikat  a  ma-a  aniyaya 
iran  so  manga  ginawa  iran.  Na  ma- 
kaphasiyonot  siran  (sa  Matharo 
iran  a:)  Kuna  a  ba  kami  gi-i  nggo- 
laola  sa  marata.  (na  Tharo-on  kiran 
a:)  Owai  na,  Mata-an!  A  so  Allah  na 
katawan  Niyan  so  gi-i  niyo  nggo- 
laola-an; 


29.  Na  solud  kano  ko  manga 
pinto  o  Naraka  Jahannam,  sa  m  a  - 
kakal  kano  ron  ndun.  Na  miyakar- 
atarata  dun  a  darpa  o  manga 
takabor. 


30.  Na  Pitharo  ko  siran  a  Miya- 
mananggila  (ko  marata):  A  antona- 
a  so  Initoron  o  Kadnan  Niyo?  Na 
Pitharo  iran:  A  mapiya.  Adun  a 
bagiyan  o  siran  a  Miphipiyapiya 
sangkai  a  doniya  a  mapiya,  na  ma- 
tatangkud  a  so  Ingud  a  Maori  i 
taralbi  a  mapiya,  na  miyakapiya- 
piya  dun  a  Ingud  o  Miyamananggi- 
la,- 


31.  Manga  Sorga  a  tatap  a  Pha- 
makasolud  siran  non:  Puphaman- 
gondas  ko  kababa-an  Niyan  so 
manga  Lawasaig:  Khakowa  iran 

ro-o  so  nganin  a  kabaya  iran:  Lagid 
ay  a  man  a  imbalas  o  Allah  ko 
Miyamananggila,- 


32.  Siran  na  thanganun  siran  o 
manga  Malaikat  a  phipiyapiya  sir¬ 
an,  sa  gi-i  ran  Tharo-on:  A  Kalilin- 
tad  a  si-i  Rukano;  solud  kano  ko 
Sorga,  sabap  ko  Kiyapagamal  iyo 
(sa  mapiya). 


33.  Ba  adun  a  punayaon  niran  a 
rowar  ko  kapakatalingoma  kiran  o 
manga  Malaikat,  o  di  na  so  kapa¬ 
katalingoma  o  Sogowan  o  Kadnan 
Ka?  Lagid  aya  man  a  Pinggolaola  o 
siran  a  miya-ona  an  niran.  Na  da 
siran  salimboti  o  Allah:  Na  ogaid  na 
siran  i  Pushalimbot  ko  manga  gina- 
wa  iran. 


34.  Na  miyasogat  siran  o  manga 
rarata  ko  Pinggalubuk  iran,  go 
kiyalikopan  siran  o  piyamagompat 
iran  (a  siksa). 


35.  Na  Pitharo  o  siran  a  Miya- 
manakoto:  A  o  kabaya  o  Allah,  na 
da-a  Masimba  mi  a  salakao  Ruka- 
niyan  a  maito  bo-  sukami  a  go  so 
manga  lokus  ami,-  go  da-a  misapar 
ami  a  salakao  (ko  inisapar  Iyan)  a 
maito  bo.  Lagid  aya  man  a  Pinggo¬ 
laola  o  siran  a  miya-ona  an  niran. 
Na  ba  adun  a  Paliyogat  ko  manga 
Sogo  a  rowar  ko  Kapamakasampai 
(o  Sogowan  o  Allah)  a  mapayag? 

36.  Na  Sabunsabunar  a  Siyogo- 
wan  Ami  so  oman  i  pagtao  sa  Sogo 
(a  Puphamakalangkapun  Niran  a:) 
Showasowata  niyo  so  Allah,  go  pa- 
kawatani  niyo  so  Tagot:  Na  adun  a 
pud  kiran  a  tao  a  Tiyoro  o  Allah,  go 
adun  a  pud  kiran  a  tao  a  miyatang- 
kudon  so  kadadag.  Na  lalakao  kano 
ko  Lopa,  na  pagilailaya  niyo  o  An- 
tona-a  i  miyambutad  o  kiyakiran  ko 
piyamakambokhag  iran  (so  manga 
Sogo  o  Allah). 


37.  Apiya  i  Kapanamaringka  sa 
Katoro  iran,  na  Mata-an!  A  so  Al¬ 
lah  na  di  Niyan  Thoro-on  so  tao  a 
ndadagun  Niya,  go  da  dun  a  mama- 
katabang  kiran. 


38.  Na  Mishapa  siran  ko  Allah  a 
Pithamanan  o  manga  Sapa  iran,  sa 
di  Pagoyagun  o  Allah  so  tao  a 
Phatai:  Owai  na,  diyandi  Iyan  naya 
a  matatangkud:  Na  ogaid  na  so 
kadakulan  ko  manga  Manosiya  na 
di  ran  katawan. 


39.  Ka-an  Niyan  kiran  mapayag 
so  di  iran  phagayonayonan,  go  an 
Katokawi  o  siran  a  da  Pamara- 
tiyaya  a  Mata-an!  A  siran  na  miya- 
baloi  siran  a  manga  bokhag. 


40.  Aya  bo  a  Putharo-on  Nami 
ko  apiya  antona-a  igira-a  kabaya 
Ami  a  Kapagaduna  Mi  ron,  na  so 
Katharo  Ami  ron  ko:  Kon,  na  Ma- 
adun. 

41.  Na  so  siran  a  miyamanogalin 
sa  Ingud  makapantag  ko  Allah  ko 
oriyan  o  Kiyapangarasi-i  kiran,-  na 
Pakaphagingudun  Ami  siran  ndun 
ko  doniya  sa  mapiya;  na  matatang- 
kud  a  so  balas  ko  Akhirat  i  lubi  a 
mala.  O  siran  na  katawi  ran! 


42.  Siran  so  Miphapantang,  go  so 
bo  so  Kadnan  niran  i  sa-sarigan 
niran. 

43.  Na  da-a  Siyogo  Ami  ko 
Miya-ona  an  Ka  (Ya  Muhammad) 
a  rowar  sa  manga  Mama,  a  Phagi- 
lahaman  N ami  Siran:  Na  isha-an 
niyo  ko  adun  a  Sabot  iyan  o  Sukano 
na  di  niyo  katawi, 

44.  Rakhus  o  manga  rarayag  a 
karina  go  so  manga  Kitab;  na  In- 
itoron  Ami  Ruka  so  Qur-an  ka-an 
Ka  mapagosai  ko  manga  Manosiya 
so  Initoron  kiran,  go  an  niran  Ma- 
puphamimikiran. 

45.  Ba  sa  sarig  so  siran  a  Miya- 
magantangan  ko  manga  rarata  sa  di 
siran  landungun  o  Allah  ko  Lopa, 
odi  na  di  siran  matalingoma  o  siksa 
sa  di  ran  mai-inungka?- 

46.  Odi  na  di  Niyan  siran  siksa- 
an  ko  gi-i  ran  kashorombaling,  a  di 
siran  makapalagoi?- 

47.  Odi  na  di  Niyan  siran  siksa- 
an  sa  mashaginton  a  ma-aluk  siran- 
na  Mata-an!  A  so  Kadnan  niyo  na 
tanto  a  Masalinggagao,  a  Makali- 
mo-on. 

48.  Ba  iran  nda  mailai  so  lango- 
wan  taman  a  Inadun  o  Allah,  a  gi-i 
murombaromba  so  manga  along 
iyan,  ko  manga  kawanan  a  go  man¬ 
ga  diyowang,  a  Mangangalimbaba- 
an  ko  Allah,  a  Phapasiyonot  siran? 


49.  Na  Pushojiod  ko  Allah  so 
matatago  ko  manga  Langit  go  so 
matatago  ko  Lopa,  a  Baraniyawa, 
go  so  (pun)  so  manga  Malaikat:  A 
Siran  na  di  Siran  phanakabor. 


50.  Ika-aluk  Iran  so  Kadnan  nir- 
an  a  kaporowan  Niran,  go  Inggo- 
golalan  Niran  so  Sogowan  Kiran. 


51.  Na  Pitharo  o  Allah:  Adi  kano 
khowa  sa  dowa  a  Tohan:  Sukaniyan 
bo  i  Tohan  a  isa  isa:  Na  Sakun  bo  i 
kalukun  niyo. 


52.  Na  ruk  Iyan  so  matatago  ko 
manga  Langit  go  so  Lopa,  go  ruk 
Iyan  so  Agama  a  tatap:  Ba  adun  a 
salakao  ko  Allah  a  ikhaluk  iyo? 


53.  Na  langowan  taman  a  ka- 
piya-an  niyo  na  pho-on  ko  Allah: 
Oriyan  niyan  na  igira-a  minisogat 
rukano  so  morala,  na  Sukaniyan  bo 
i  khagoraok  iyo; 


54.  Oriyan  noto  na  igira-a  piyo- 
kas  Iyan  rukano  so  morala,  na  sa 
maoto  na  so  isa  rukano  ka  sagor- 
ompong  na  Phurimbangun  niran  so 
Kadnan  niran- 

55.  Ka  Phagongkirun  niran  so 
inibugai  Ami  kiran!  Na  sawiti  niyo 
(dun)  so  Kaoyagoyag;  ka  katoka- 
wan  niyo  bo! 

56.  Na  Pushunggayan  niran  so 
da-a  manga  mulung  iyan  sa  Kipan- 
tag  ko  inibugai  Ami  kiran!  Ibut  ko 
Allah,  ka  Mata-an  a  ipagisha  ruka- 
no  dun  so  inipangangkob  iyo  (ko 
Allah). 

57.  Na  Ipushunggai  ran  a  ruk  o 
Allah  so  manga  Wata  a  Babai!-  Soti 
Sukaniyan!-  Go  (Ipushunggai  ran  a) 
ruk  iran  so  matotomo  iran  (a  manga 
Wata  a  Mama)! 

58.  Na  igira-a  Miyapanothol  ko 
isa  kiran  a  (Mimbawata  sa)  Babai, 
na  makarimung  a  paras  iyan,  a  su¬ 
kaniyan  na  tanto  a  Makamboboko! 

59.  Puphaguma  ko  pagtao,  po-on 
ko  marata  a  Miyapanothol  on!  (Sa 
pukhadowadowa-an  o)  ino  phana- 
gotiyapun  niyan  sa  ka-a  ya-an,  odi 
na  baniyan  ndun  lubungun  ko  Lopa 
(a  bibiyag)?  tanodan,  ka  sayana  a 
marata  so  Ipukhokom  iran. 

60.  Ruk  o  siran  adi  Mapapara- 
tiyaya  ko  Akhirat,  so  ibarat  a  mar¬ 
ata:  Na  ruk  o  Allah  so  ibarat  a 
Maporo:  Na  Sukaniyan  so  Maba- 
gur,  a  Maongangun. 

61.  Na  o  siksa-a  o  Allah  so  man¬ 
ga  Manosiya  sabap  ko  Kiyandaro- 
waka  iran,  na  da-a  lamba-a  Niyan 
ko  liyawao  o  Lopa  a  Baraniyawa: 

Na  ogaid  na  pakalalanatun  Niyan 
siran  sa  taman  ko  ta-alik  a  mapu- 
punto:  Na  amai  ka  makatalingoma 
so  ta-alik  kiran,  na  di  ran  ndun 
misundod  sa  isa  ka  oras,  go  di  ran 
kanggaga-anan. 


62.  Na  Ipushunggai  ran  a  ruk  o 
Allah  so  ipukhagowad  iran  (a  man¬ 
ga  Wata  a  Babai).  go  iphuropa  o 
manga  dila  iran  so  kabokhag:  Sa 
Mata-an!  A  siran  i  Khiruk  ko  ma- 
piya:  Matatangkud  a  Mata-an!  A 
ruk  iran  so  Naraka,  go  Mata-an! 
A  siran  na  indarainon  siran! 


63.  I  but  ko  Allah,  ka  Sabunsabu- 
nar  a  Siyogowan  Ami  so  manga 
pagtao  a  Miya-ona  an  Ka  (Ya  Mu¬ 
hammad):  na  pipharasan  kiran  o 
Shaitan  so  manga  Galubuk  iran: 
Na  Sukaniyan  i  Panarigan  niran  sa 
Alongan  nai,  go  adun  a  bagiyan 
niran  a  siksa  a  Malipudus. 


64.  Na  aya  bo  a  Kinitoronun 
Nami  Ruka  ko  Kitab  na-an  Ka 
kiran  mapayag  so  da  iran  pagayo- 
nayoni,  go  Toro  wan  go  Limo  ko 
pagtao  a  Mapaparatiyaya. 


65.  Na  so  Allah  na  piyakatoron 
Niyan  a  pho-on  ko  kawang  so  ig,  na 
ini-oyag  Iyan  noto  ko  Lopa  ko  ori- 
yan  o  kiyapatai  niyan:  Mata-an!  A 
adun  a  matatago  ro-o  man  a  titho  a 
Tanda  ko  pagtao  a  Puphamamaki- 
nugun  niran. 

66.  Na  Mata-an!  a  adun  a  mata- 
tago  ko  manga  Ayam  a  titho  a 
undao  rukano.  Puphakainomun 
Nami  sukano  ko  matatago  ko  man¬ 
ga  tiyan  niyan,  a  puphakapo-on  ko 
pagulutan  o  nadis  a  go  so  rogo,  a 
gatas  a  lombos,  a  malbod  lino-on  o 
puphamanginom . 

67.  Na  so  manga  Onga  Qormah 
go  manga  Inab,  na  puphakamba-al 
kano  ron  sa  Pakaburug  go  pagupur 
a  mapiya:  Mata-an!  A  adun  a  ma¬ 
tatago  ro-o  man  a  titho  a  Tanda  ko 
pagtao  a  Punggudaguda-an  niran 

68.  Na  ini  Ilaham  o  Kadnan  Ka 
ko  Tamaing:  A  mba-al  ka  ko  manga 
Palao  sa  manga  Walai,  go  so  manga 
kayo,  go  so  puphanagombalain  nir¬ 
an; 


69.  Oriyan  niyan  na  kangka  ko 
oman  i  manga  Onga,  na  okit  ka  ko 
manga  lalan  o  Kadnan  ka:  A  da-a 
manga  gigimbura  iyan.  Adun  a  pu- 
phakagumao  a  puphakapo-on  ko 
manga  tiyan  niyan  a  inomun  a  mbi- 
dabida  so  manga  waruna  niyan,  a 
kadadaluman  sa  bolong  o  manga 
Manosiya:  Mata-an!  A  adun  a  ma¬ 
tatago  saya  man  a  titho  a  Tanda  ko 
pagtao  a  Puphamimikiran  non. 


70.  Na  so  Allah  i  Miyadun  ruka¬ 
no  oriyan  niyan  na  thanganun  kano 
Niyan;  na  so  saba-ad  rukano  na  tao 
a  phakandodun  ko  tanto  a  marata  a 
butad  ko  Kapaginutao  (a  bongao), 

ka-an  da-a  katawi  niyan  a  maito  bo 
ko  andang  a  katawan  niyan:  Mata- 
an!  A  so  Allah  na  Mata-o,  a  Gaos. 


71.  Na  so  Allah  na  inilubi  Niyan 
so  saba-ad  rukano  ko  saba-ad  si-i 
ko  riskhi:  Na  da  ko  siran  a  piyama- 
kalubi  i  ba  iran  bugan  so  riskhi 
kiran  ko  mipapa-ar  o  manga  tangan 
niran  (a  manga  Oripun),  na  siran  na 
makapulagilagid  siran  non.  Ba  so 
Limo  o  Allah  i  shangka-an  niran? 


72.  Na  so  Allah  na  singgayan 
kano  Niyan  sa  manga  Karoma  a 
pud  ko  manga  ginawa  niyo,  go 
singgayan  kano  Niyan,  a  pho-on 
ko  manga  Karoma  niyo  sa  manga 
Wata  go  manga  Apo,  go  Riniskhi- 
yan  kano  Niyan  ko  manga  pipiya: 
Ba  so  ribat  iPhamaratiyaya-an  niran, 
na  so  Limo  o  Allah  na  siran  na 
Pagongkirun  niran?- 


73.  Na  Pushimba-an  niran  a  sal- 
akao  ko  Allah,-  so  da-a  mipapa-ar 
iyan  a  Riskhi  kiran,  a  pho-on  ko 
manga  Langit  a  go  so  Lopa  a  maito 
bo,  go  da-a  khagaga  iran. 


OJ  2 


74.  Na  di  kano  phangumba-al  sa 
manga  ibarat  o  Allah:  Mata-an!  A 
so  Allah  i  Mata-o,  na  sukano  idi 
manga  Tata-o. 


75.  Mimba-al  so  Allah  sa  ibarat: 
A  Oripun,  a  mipapa-ar,  a  da-a 
khagaga  niyan  a  maito  bo*  a  go 
tao  a  bigan  Nami  sukaniyan  sa 

pagupur  a  mapiya  a  pho-on  Ruka- 
mi,  na  Sukaniyan  na  Puphamumu- 
gai  ron,  sa  masolun  a  go  mapayag: 
Ba  siran  makaphagishan?  So  lan- 
gowan  o  Podi  na  ruk  o  Allah! 
Kuna  ka  so  kadakulan  kiran  na 
di  manga  Tata-o. 


76.  Go  mimba-al  so  Allah  sa 
ibarat  a  dowa  Mama:  So  isa  kiran 
na  omao,  a  da-a  khagaga  niyan  a 
maito  bo;  go  sukaniyan  na  ikariri- 
kor  o  khirukon;  apiya  anda  niyan 
pakasangora  sukaniyan,  na  da-a 
khitalingoma  niyan  a  mapiya:  Ba 
makaphagishan  sukaniyan  a  go  so 
tao  a  Pushogo  ko  ontol,  a  sukani¬ 
yan  na  komukudug  sa  lalan  a  maka- 
o  ontol? 


77.  Na  ruk  o  Allah  so  misosolun 
ko  manga  Langit  a  go  so  Lopa.  Na 
da  ko  okit  o  Bangkit  inonta  na  lagid 
bo  o  sapuruk  Mata,  odi  na  lawan 
ro-o  sa  kaga-an:  Mata-an!  A  so 
Allah  na  si-i  ko  langowan  taman 
na  Gaos  Iyan. 


78.  Na  so  Allah  na  piyakaliyo 
kano  Niyan  pho-on  ko  manga  Ti- 
yan  o  manga  Ina  iyo  a  da-a  Kata- 
wan  niyo  a  maito  bo;  go  Inadun 
Niyan  rukano  so  kanug  go  so  man¬ 
ga  kailai  go  so  manga  poso:  Ka-an 
kano  Makapanalamat  (ko  Allah). 


79.  Ba  iran  nda  mailai  so  manga 
Papanok,  a  libod  kiran  a  kapupha- 
kalantap  iran  si-i  ko  solud  o  ka- 

wang?  A  da-a  makatatayong  kiran  a 
rowar  ko  Allah.  Mata-an!  A  adun  a 
matatago  ro-o  man  a  titho  a  manga 
Tanda  ko  pagtao  a  Khipapara- 
tiyaya. 


80.  Na  so  Allah  na  Inadun  Niyan 
rukano  so  manga  Walai  niyo  a  ka- 
duna;  go  Inadun  Niyan  rukano  so 
manga  kobal  o  manga  Ayam,  a 
manga  Walai,  a  ka-a  khapan  kano 
ron  ko  Alongan  a  gi-i  niyo  katho- 
togalin,  go  so  Alongan  a  kagugunuk 
iyo;  go  (Inadun  Niyan  rukano)  so 
manga  bombol  o  Bilibili,  go  so  man¬ 
ga  bombol  o  Onta,  go  so  manga 
bombol  o  Kambing,  a  kasangka- 
pan,  go  pagigimo  taman  ko  masa 
(a  kakharata  iyan). 


81.  Na  so  Allah  na  singgayan 
kano  Niyan  ko  Inadun  Niyan  sa 
manga  along  (a  sironga);  go  singga¬ 
yan  kano  Niyan  ko  manga  Palao  sa 
manga  Liyang  (a  lindonga);  go  sing¬ 
gayan  kano  Niyan  sa  manga  nditar- 
un  a  makarurunding  rukano  ko 
mayao,  go  manga  nditarun  a  ma¬ 
karurunding  rukano  ko  goma-an  o 
ridowai  niyo.  Giyaya  man  i  ka- 
putharotopa  Niyan  ko  Limo  Iyan 
rukano,  ka-an  kano  makashalimbo- 
tawan  (si-i  Rukaniyan). 


82.  Na  o  talikhod  siran,  na  aya 
bo  a  Paliyogat  Ruka  na  so  Kapa- 
makasampai  (o  Sogowan  Ruka)  a 
mapayag. 

83.  Kikilala  -an  niran  so  Limo  o 
Allah;  oriyan  niyan  na  Phagongkir- 
un  niran  bo  sukaniyan;  na  so  kada- 
kulan  kiran  na  manga  Kapir. 


84.  Na  (Pakisabotingka)  so  Alon- 
gan  a  pakatindugan  Nami  so  oman  i 
pagtao  sa  saksi  (a  so  Nabi  ran): 
Oriyan  niyan  na  di  kabugan  sa  idin 
so  da  Pamaratiyaya,  go  di  siran 
pakapamangunin  sa  rila. 


85.  Go  amai  ka  kasandungan  o 
siran  a  da  Pamaginontolan  so  siksa, 
na  di  kiran  ndun  pakakhapun,  go  di 
kiran  ta-alikun. 


86.  Na  amai  ka  kasandungan  o 
siran  a  Miyamanak  oto  so  ini  Pa- 
manakoto  iran  (ko  Allah),  na 
Tharo-on  niran:  Kadnan  nami!  Sir¬ 
an  naya  so  ini  Pamanakoto  ami,  a 
siran  so  Sinimba  mi  a  salakao 
Ruka.  Na  salawada-an  niran  siran 
a  Katharo:  Mata-an!  A  sukano  na 
titho  a  manga  bokhag! 


87.  Na  mapalad  iran  ko  Allah  sa 
Alongan  noto  so  Kambayorantang; 
go  doratun  siran  o  Piyangumba- 
alan  niran  a  kabokhag. 


88.  Siran  a  Miyamangongkir  go 
miyangalang  ko  lalan  ko  Allah-  na 
pagomanan  Nami  siran  sa  siksa  a 
lawan  ko  siksa,  sabap  ko  kiyapami- 
nasa  iran; 


Al-Nahl-16 


Part  14 


M 


J^JI 


89.  Na  (pakisabotingka  so  Alon- 
gan  a  pakatindugan  Nami  so  oman  i 
pagtao  sa  saksi  kiran,  a  pud  ko 
manga  ginawa  iran:  Go  pakatalin- 
goma-an  Nami  Suka  (Ya  Muham¬ 
mad)  a  saksi  ko  siran  naya:  Na 
Piyakatoron  Ami  Ruka  so  Kitab  a 
osayan  ko  langowan  taman,  go  Tor- 
owan,  go  Limo,  go  Tothol  a  mapiya 
ko  Mimbabayorantang  (ko  Allah  . 


90.  Mata-an!  A  so  Allah  na  Iso- 
sogo  Iyan  so  kaontol,  go  so  ka- 
phiyapiya,  go  so  kabugi  ko 
tonganai,  go  isasapar  Iyan  so  paka- 
sisingai,  go  so  marata,  go  so  kapan- 
ganiyaya:  Iphagundao  Niyan 
rukano  ka-an  kano  makatatadum. 


91.  Na  tomanun  niyo  so  diyandi 
o  Allah  igira-a  Miyakindiyandi 
kano,  go  di  niyo  mbarungkasa  so 
manga  sapa  ko  oriyan  o  kiyatanto 
niyan;  a  Sabunar  a  biyaloi  niyo  so 
Allah  a  saksi  rukano;  Mata-an!  A  so 
Allah  na  katawan  Niyan  so  gi-i  niyo 
nggolaola-an. 


92.  Na  di  niyo  pagiringi  so  Babai 
a  kiyakasiyan  so  tinikur  iyan  ko 
oriyan  o  kinikibud  iyan  sa  manga 
kanggolgol.  Sa  mabaloi  niyo  so 
manga  sapa  iyo  a  limpangan  ko 
ndolondolonan  niyo,  sa  kabaloi  o 
isa  a  pagtao  a  Sukaniyan  i  madakul 
adi  so  isa  a  pagtao:  Giya-bo  a  ki- 
puthupungun  rukano  ron  o  Allah; 
na  Mata-an  a  phagosa-in  Niyan 
rukano  dun  ko  Alongan  a  Qiyamah 

so  sukano  na  di  kano  ron  phagayo- 
nayon. 

93.  Na  o  kabaya  o  Allah,  na 
Mata-an  a  khabaloi  kano  Niyan 
ko  okit  a  isa:  Na  ogaid  na  ndadagun 
Niyan  so  tao  a  kabaya  Iyan,  go 
Thoro-on  Niyan  so  tao  a  kabaya 
Iyan:  Na  Mata-an  a  ipagisha  ruka- 
no  dun  so  Pinggolaola  niyo. 


94.  Na  di  niyo  mbaloya  so  manga 
sapa  iyo,  a  limpangan  ko  ndolondo- 
lonan  niyo,  ka  midolas  so  parapara 
ko  oriyan  o  kiyapakabukun  niyan, 
go  kata-aman  niyo  so  marata  sabap 
ko  kiya-alangi  niyo  ko  lalan  ko 
Allah,  go  makambagiyan  kano  sa 
siksa  a  lubi  a  mala. 


95.  Na  di  niyo  phamasa-an  so 
diyandi  o  Allah  sa  arga  a  maito: 
Mata-an  dun  a  so  shisi-i  ko  Allah 
na  giyoto  i  tomo  rukano,  o  sukano 
na  katawi  niyo. 

96.  So  shisi-i  rukano  na  khada: 
Na  so  shisi-i  ko  Allah  na  kakal.  Na 
Mata-an  a  imbalas  Ami  dun,  ko 
siran  a  miphapantang,  so  balas  kir- 
an  si-i  ko  mapiya  ko  Pinggolaola 
iran. 


97.  Sadun  sa  nggalubuk  sa  ma¬ 
piya,  a  Mama  odi  na  Babai,  a  suka- 
niyan  na  Mapaparatiyaya,  na  Mata- 
an  a  Pakapaginuta-on  Nami  dun 
sukaniyan  sa  Kapaginutao  a  ma¬ 
piya,  go  Mata-an  a  ibalas  Ami  kiran 

ndun  so  balas  kiran  si-i  ko  mapiya 
ko  Pinggolaola  iran. 


98.  Na  igira-a  mbatiya-an  ka  so 
Qur-an,  na  lindong  Ka  ko  Allah  po- 
on  ko  Shaitan  a  Phuradiyamun. 

99.  Mata-an!  A  sukaniyan  na  da- 
a  mapukhapa-ar  iyan  ko  siran  a 
Miyamaratiyaya  a  so  bo  so  Kadnan 
niran  i  sasarigan  niran. 

100.  Aya  bo  a  adun  a  mapukha- 
pa-ar  iyan  non,  na  si-i  ko  siran  a 
Puphamangonot  rukaniyan  go  so 
siran  a  Puphamanakoto  ko  Allah. 

101.  Na  igira  -a  adun  a  ini  sambi 
Ami  a  isa  a  Ayat  ko  darpa  o  isa 
Ayat,-  a  so  Allah  i  Mata-o  ko 
Iputhoron  Niyan,-  na  Tharo-on  nir¬ 
an:  A  Suka  dun  (Ya  Muhammad)  i 
Puphangumba-al:  Kuna,  ka  so  ka- 
dakulan  kiran  na  di  manga  Tata-o. 

102.  Tharowangka:  A  Initoron 
Sukaniyan  o  (Jibril  a)  Niyawa  Soti 
a  pho-on  ko  Kadnan  Ka  a  bunar, 
ka-an  thakna  so  (poso  o)  siran  a 
Miyamaratiyaya,  go  Torowan  go 
Tothol  a  mapiya  ko  Mimbabayor- 
antang  (ko  Allah). 

103.  Na  Sabunsabunar  a  kata- 
wan  Nami  a  Mata-an!  A  siran  na 
gi-i  ran  Tharo-on:  A  matagon  naya 
ipuphangundao  a  Manosiya. 
(Pitharo  o  Allah  a:)  so  basa  a  so 
ipuphangambir  iran  non  na  ino  a 

Adiyami,  na  giya  Qur-an  naya  na 
basa  Arab,  a  mapayag. 

104.  Mata-an!  A  so  siran  a  di 
Mapaparatiyaya  ko  manga  Ayat  o 
Allah, -na  di  siran  Thoro-on  o  Allah, 
go  adun  a  bagiyan  niran  a  siksa  a 
Malipudus. 

105.  Aya  bo  a  Puphangumba-al 
ko  kabokhag  na  so  siran  a  di  Ma¬ 
paparatiyaya  ko  manga  Ayat  o  Al¬ 
lah:  Na  siran  man  na  siran  i  manga 
bokhag! 

106.  Sadun  sa  tao  o  Ongkirun 
niyan  so  Allah  ko  oriyan  o  Kiyapar- 
atiyaya  niyan,-  inonta  so  tao  a 
miyatugul,  a  so  poso  iyan  na  thata- 
kna  ko  Paratiyaya-na  ogaid  na  sa 
dun  sa  maliwanag  sa  ginawa  niyan 
so  Kaongkir,-  na  si-i  kiran  so  rar- 
angit  a  pho-on  ko  Allah,  go  adun  a 
bagiyan  niran  a  siksa  a  lubi  a  mala. 

107.  Giyoto  man  na  sabap  sa 
Mata-an!  a  siran  na  miyatomo  iran 
so  Kaoyagoyag  ko  doniya  a  di  so 
Akhirat:  Na  Mata-an!  A  so  Allah 
na  di  Niyan  Thoro-on  so  Pagtao  a 
da  Pamaratiyaya. 

108.  Siran  man  so  Piyatri  o  Allah 
so  manga  poso  iran,  go  so  kanug 
iran,  go  so  manga  kailai  ran;  na 
siran  man  na  siran  so  khikalilipat. 

109.  Matatangkud  a  Mata-an!  A 
siran  na  siran  so  manga  logi  ko 
Akhirat. 

110.  Oriyan  niyan  na  Mata-an!  A 
so  Kadnan  Ka,-  makapantag  ko 
siran  a  Miyamagoyag  ko  oriyan  o 
kiyapangarasi-i  kiran,-  oriyan  niyan 
na  Miphurang  siran  go  Miphantang 
siran,-  na  Mata-an!  A  so  Kadnan 
Ka,  ko  oriyan  naya  na  titho  a  Man- 
api,  a  Makalimo-on. 


111.  (Pakisabotingka:)  So  Alon- 
gan  a  makatalingoma  so  oman  i 
ginawa  na  domaowa  sa  linding  iyan 
sa  ginawa  niyan,  go  itoman  sa  taro- 
top  ko  oman  i  ginawa  so  Miyang- 
galubuk  iyan,  a  siran  na  di  siran 
kasalimbotan. 


112.  Na  mimba-al  so  Allah  sa 
ibarat:  A  ingud  a  miyabaloi  a  Lo- 
milintad,  a  thatakna,  Puphakatalin- 
goma-on  so  pagupur  on  a 
moramora  a  puphakapo-on  ko 
mbalabala  a  darpa:  Na  Inongkir 
iyan  so  manga  Limo  o  Allah:  Na 
piyakita-aman  non  o  Allah  so  kini- 
kolobon  o  kaor  go  so  kaluk  sabap 
ko  siyowa  iran. 

113.  Na  Sabunsabunar  a  adun  a 
miyakaoma  kiran  a  Sogo  a  pud 
kiran,  na  Piyakambokhag  iran  Su- 
kaniyan;  na  miyadansal  siran  o  sik- 
sa  a  siran  na  kapapantagan  a  manga 
Darowaka. 


114.  Na  kangkano  ko  ini  Pagu¬ 
pur  rukano  o  Allah  a  halal  a  ma- 
piya;  go  Panalamat  kano  ko  Limo  o 
Allah,  o  sukano  na  aya  niyo  bo 
Pushowasowatun. 

115.  Ay  a  dun  a  inisapar  Iyan 
rukano  na  so  miyatai  (a  da  masom- 
bali),  go  so  rogo  (a  tomiyoga)  go  so 
sapo  a  Baboi,  go  so  ini  Panambai  ko 
salakao  ko  Allah:  Na  sa  tao  a  Ka- 
sungutan,  a  kuna  a  ba  pangangako- 
wala,  go  kuna  a  ba  Pumamalawani,- 
na  Mata-an!  A  so  Allah  na  Manapi, 
a  Makalimo-on. 


116.  Na  di  niyo  Putharowa  ko 
kiphuropa-an  non  o  manga  dila 
iyo  ko  kabokhag,-  a  giya-i  na  halal, 
go  giyaya  na  haram,  ka  khiyangkob 
iyo  ko  Allah  so  kabokhag.  Mata-an! 
A  siran  a  iphagangkob  iran  ko  Al¬ 
lah  so  kabokhag,  na  di  siran  pha- 
makasulang  sa  maliwanag. 


117.  Khasawitan  niran  sa  maito 
(ko  doniya);  na  adun  a  bagiyan 
niran  a  siksa  a  malipudus. 


118.  Na  si-i  Ami  bo  inisapar  ko 
manga  Yahodi  so  Piyanothol  Ami 
Ruka  gowani:  Na  da  Ami  siran 
salimboti,  na  ogaid  na  siran  i  push- 
alimbot  ko  manga  ginawa  iran. 


119.  Oriyan  niyan  na  Mata-an!  A 
so  Kadnan  Ka,-  si-i  ko  siran  a 
miyakanggalubuk  siran  sa  marata 
sabap  ko  kada-a  mulung,  oriyan 
niyan  na  Mithaobat  siran  ko  oriyan 
noto  go  Miphiyapiya  siran,-  na 
Mata-an!  A  so  Kadnan  Ka  ko  ori¬ 
yan  naya,  na  tanto  a  Manapi,  a 
Makalimo-on. 

120.  Mata-an!  A  so  Ibrahim  na 
miyabaloi  a  ladiyawan,  a  Puphan- 
gongonotan  ko  Allah,  a  tomataliya- 
dok  ko  bunar,  go  da  mapud  ko 
manga  Pananakoto: 


121.  Mananalamat  ko  manga 
Limo  o  Allah,  Pinili  Iyan,  go  Ping- 
gonana-o  Niyan  Sukaniyan  ko  lalan 
a  maka-o  ontol. 


122.  Go  bigan  Nami  Sukaniyan 
si-i  ko  doniya  sa  mapiya,  go  Mata- 
an!  A  suka  niyan  si-iko  akhirat  na 
pud  dun  ko  manga  Bilanga  tao. 


123.  Oriyan  niyan  na  ini  Ilaham 
Ami  Ruka  (Ya  Muhammad):  A  Ku- 
dugangka  so  okit  o  Ibrahim  a  sha- 
salimbotawan,  go  da  mapud  ko 
manga  Mosrikh. 


124.  Aya  bo  a  Piyaliyogatan  (ko 
Kapumasla-a)  ko  Sapto  na  so  siran 
a  da-on  pagayonayon;  na  Mata-an! 
A  so  Kadnan  Ka  na  Khokomun 
Niyan  siran  ndun  ko  Alongan  a 
Qiyamah,  ko  da  iran  pagayonayoni. 


125.  Panolonun  Ka  so  lalan  o 
Kadnan  Ka  sa  nggolalan  ko  Ongan- 
gun  go  so  undao  a  mapiya;  go  dao- 
wa-an  Ka  kiran  so  lubi  a  mapiya; 
Mata-an!  A  so  Kadnan  Ka  na  Su¬ 
kaniyan  i  Mata-o  ko  tao  a  somini- 
lai,  pho-on  ko  lalan  Rukaniyan,  go 
Sukaniyan  i  Mata-o  ko  Miyaman- 
gudug  ko  ontol. 

126.  Na  o  shaop  kano,  na  saop 
kano  sa  so  lagid  o  inikidiya  rukano 
to:  Na  Ibut  o  Shabar  kano,  na 
Mata-an  a  giyoto  i  mapiya  a  bagi- 
yan  o  miyamakasabar. 

127.  Na  Shabar  Ka,  na  di  ka 
phakasabar  inonta  a  sabap  ko  Al¬ 
lah;  na  Dingka  siran  Pumboko-on: 
Go  di  nggagutun  a  Rarub  Ka  so 
Kapuphagantangan  niran  sa  mara- 
ta. 


128.  Mata-an!  A  so  Allah  na 
babid  o  siran  a  Miayamananggila, 
go  so  siran  a  Miphipiyapiya. 


Surah  Bani  Israil  ( Al-Isva)-17 


Si-i  ko  ngaran  o  Allah,  a  Masa- 
linggagao,  a  Makalimo-on. 

1.  Soti  so  (Allah  a)  Piyakalalakao 
Niyan  so  Oripun  Niyan  (a  Muham¬ 
mad)  ko  Kagagawi-i  pho-on  ko 
Masjidil  Al-Haram  si-i  ko  Masjidil 
Al-Aqsa,  so  piyakandakulan  Nami 
sa  mapiya  so  muliliyota-on,-  ka 
Phakaila-in  Nami  Sukaniyan  ko 
manga  Tanda  Ami:  Mata-an!  A  so 
Allah  na  sukaniyan  so  pupha  kanug 
a  puphakailai. 

2.  Na  inibugai  Ami  ko  Musa  so 
Kitab,  go  biyaloi  Ami  Sukaniyan  a 
Torowan  ko  manga  Moriyatao  o 
Israil,-  (Pitharo  Ami  a:)  Da-a  kho- 
wa-an  niyo  a  salakao  Rakun  a  sa- 
sarigan. 

3.  (Hai)  Kiyababadan  ko  tao  a 
riyoran  Nami  a  pud  o  Nuh  ko  Ka- 
pal)!  Mata-an!  A  so  Nuh  na  aya 
butad  Iyan  na  Oripun,  a  Mananala- 
mat. 


4.  Na  Piyakitokawan  Nami  ko 
manga  Moriyatao  o  Israil  si-i  ko 
Kitab,  a  Mata-an  a  phaminasa  kano 
dun  ko  Lopa  sa  makadowa,  go 
Mata-an  a  phangarasi  kano  dun  sa 
kapangarasi  a  mala! 


5.  Na  amai  ka  makaoma  so 
diyandi  a  paganai  sa  dowa  oto,  na 
pakipangarasiyan  Nami  sukano  ko 
manga  Oripun  Nami  a  adun  a  bagur 
iyan  a  mitataralo:  Na  pakaphaga- 
shoga-an  niran  so  pagulutulutan  o 
manga  walai;  na  miyabaloi  a  diyan¬ 
di  a  mapunggolaola. 


6.  Oriyan  niyan  na  ikasoi  Yami 
rukano  so  kapupugusa  kiran:  Go 
bugan  Nami  sukano  sa  manga  ta- 
mok  (a  madakul),  go  manga  Wata, 
go  balowin  Nami  sukano  a  madakul 
a  tao. 


7.  (Na  Pitharo  Ami  a:)  O  phiya- 
piya  kano,  na  miyakaphiyapiya 
kano  sa  ruk  o  ginawa  niyo;  na  o 
mbinasa  kano,  na  ruk  o  ginawa 
niyo.  Na  amai  ka  makaoma  so 
diyandi  a  mori,  (na  Pakapangarasin 
Nami  siran),  ka-an  niran  mapakar- 
imung  so  manga  Paras  iyo,  go  an 
siran  makasolud  ko  Masjid  (al- 
Aqsa)  lagid  o  kiyapakasolud  iran 

non  ko  paganai  a  kiya-okitan,  go  an 
niran  mabinasa  so  miyamugus  sa 
mala  a  Kapaminasa. 


8.  Masikun  so  Kadnan  niyo  na 
Ikalimo  kano  Niyan;  na  o  kasoi 
kano  (Maminasa),  na  ikasoi  Ami 
(so  siksa  rukano):  Na  ini  sunggai 
Ami  so  Naraka  Jahannam  a  thar- 
ongkowan  ko  Miyamangonkir. 


9.  Mata-an!  A  giyangkai  a  Qur¬ 
an  na  Phakatoro  ko  Sukaniyan  a 
lubi  a  matitho,  go  Puphanotholun 
Niyan  ko  Miyamaratiyaya  a  siran 
so  Minggagalubuk  ko  manga  pi- 
piya,  a  Mata-an!  A  adun  a  bagiyan 
niran  a  balas,  a  lubi  a  mala; 


XL 


10.  Na  Mata-an!  A  siran  a  di 
Mapaparatiyaya  ko  Akhirat,  na 
mithiyagar  Kami  sa  bagiyan  niran 
a  siksa  a  Malipudus. 


11.  Na  Puphangunin  o  Manosiya 
so  marata  igira-a  pukhararangitan) 
lagid  o  kapuphanguniya  niyan  ko 
mapiya,  na  tatap  a  so  Manosiya  na 
ga-angga-anun. 


12.  Na  biyaloi  Ami  so  Gagawi-i  a 
go  so  Daondao  a  dowa  Tanda:  Na 
piyakasalum  Ami  so  Tanda  a  Ga¬ 
gawi-i,  na  biyaloi  Ami  so  Tanda  o 
Daondao  a  Masindao;  ka-an  kano 
gi-i  makambabanog  sa  riskhi  a  pho- 
on  ko  Kadnan  niyo,  go  a  niyo  ka- 
tokawi  so  bilangan  o  manga  ragon, 
go  so  itongan:  Na  so  langowan  ta- 

man  na  piyagosai  Ami  sukaniyan  sa 
marayag  a  kapagosai. 


13.  Na  oman  i  Manosiya  na  in- 
itambud  Ami  ron  so  sorat  o  Amal 
iyan  si-i  ko  lig  iyan:  Na  pakaguma- 
on  Nami  ron  sa  Alongan  a  Qiyamah 
a  sorat  a  masangat  iyan  a  maka- 
kayat. 


14.  (Tharo-on  non  a:)  Batiya-an- 
gka  so  sorat  ka:  Makatatarotop  so 
ginawangka  sa  Alongan  na-i  a  pha- 
magitong  ruka. 


15.  Sa  dun  sa  komudug  ko  ontol, 
na  phakakudug  ko  ontol  sa  ruk  bo  a 
ginawa  niyan:  Na  sa  dun  sa  somilai, 
na  phakasilai  sa  rombo  phakatana: 
Na  di  kha-awidan  o  baradosa  so 
dosa  o  pud  iyan:  Na  di  Kami  pha- 
niksa  taman  sa  di  Kami  Makasogo 
sa  Sogo. 


16.  Na  igira-a  kabaya  Ami  a 
kabinasa  Ami  ko  Phagingud,  na 
Sogo-on  Nami  so  manga  Nakoda 
rukaniyan  (a  Nggolalan  ko  manga 
Rasul)  na  ndarowaka  siran  ro-o;  na 
mapatoton  so  Katharo  (a  siksa):  Na 
binasa-an  Nami  sukaniyan  sa  taro- 
top  a  kabinasa. 


17.  Na  madakul  a  bininasa  Mi  ko 
manga  pagtao  a  miya-oriyan  o  Nuh! 
Na  makatatarotop  so  Kad  nan  Ka 
si-i  ko  manga  dosa  o  manga  Oripun 
Niyan  a  Kaip  a  Puphakailai. 

18,  Sadun  sa  aya  butad  iyan  na 
kabaya  iyan  so  maga-an,  na  nggaga- 
anan  Nami  ron  si-i  (sa  doniya)  so 
khabaya-an  Nami  si-i  ko  tao  a  ka¬ 
baya  Ami:  Oriyan  niyan  na  isunggai 
Ami  a  ruk  iyan  so  Naraka  Jahan- 
nam:  A  phakasoludon  a  kapapa- 
awingan,  a  mibobowang. 


19.  Na  sadun  sa  kabaya  iyan  so 
Akhirat,  go  Panamaran  niyan 
nggalubuk  so  Punggalubukun  ru- 
kaniyan,  a  sukaniyan  na  Mapara- 
tiyaya,-  na  siran  man  na  miyabaloi 
so  galubuk  iran  a  tatarima-an. 

20.  Oman  i  isa  na  pumbugan 
Nami  so  siran  na-i  go  so  siran  naya, 
ko  Pamumugayan  o  Kadnan  Ka: 
Na  da  ko  butad  o  Pamumugayan 
o  Kadnan  Ka  iba  kharun. 


21.  Pamimikiranangka  o  anda- 
manaya  i  kiyapakalubi  Ami  ko 
saba-ad  kiran  ko  saba-ad;  na  mata- 
tangkud  a  so  Akhirat  i  lubi  a  mala  a 
kiyapakaphapangkata  go  lubi  a 
mala  a  kiyapakapululubiya. 


22.  Di  Ka  Phangumba-al  sa  pud 
o  Allah  a  Tohan  a  salakao;  ka 
makaoshad  Ka  a  kapapa-awingan, 
a  misisili. 


23.  Na  ini  Paliyogat  o  Kadnan 
Ka  a  da-a  Pushowasowata  niyo  a 
inonta  Sukaniyan,  go  (Phiyapiya  i 
niyo)  so  mbala  a  Lokus  sa  sampor- 
na  a  kaphiyapiya.  Na  o  raota  ko 

kamamasa-i  Ruka  so  Kalokus  o  isa 
sa  dowa  oto,  odi  na  tanan  siran,  na 
Dingka  kiran  Putharowa  i  khari- 
morung  Ako,  go  Dingka  siran  phur- 
arasunga,  go  Tharowangka  kiran  so 
Katharo  a  Kapaga-adat. 


24.  Go  pakainayangka  kiran  so 
gowagowai  ko  Kapangalimbaba-an, 
pho-on  ko  Kalimo,  go  Tharowangka: 
A  Kadnan  Ko!  Kalimo-on  Ka  Siran 
lagid  o  Kiyapagoyagoyaga  iran  Ra- 
kun  ko  kaito  Akun. 


25.  So  Kadnan  niyo  i  lubi  a 
Mata-o  ko  nganin  a  shisi-i  ko  man¬ 
ga  ginawa  niyo:  O  mabaloi  kano  a 
manga  Bilangatao,  na  Mata-an!  a 
Sukaniyan  na  tatap  a  Manapi  ko 
manga  barataobat. 

26.  Na  bugan  Ka  ko  tonganai  so 
kabunar  iyan,  go  so  Miskin,  go  so 
Gi-i  Mulayalayag  maka  khakadiat  a 
miya  kawang  sa  Lalan.  Go  di  Ka 
phamagola  sa  kapulaga. 

27.  Mata-an!  A  so  manga  taola- 
an  na  miyabaloi  siran  a  manga  Pa¬ 
gan  o  manga  Shaitan;  na  ay  a  butad 
o  Shaitan  na  Mo-ongkir  ko  Kadnan 
Niyan. 

28.  Na  o  Thalikhodingka  siran  sa 
kambabanog  sa  Limo  a  pho-on  ko 
Kadnan  Ka,  a  nanayaon  Ka  suka¬ 
niyan,  na  Tharowangka  kiran:  So 
Katharo  a  mainai. 

29,  Go  Dingka  mbaloya  so  Li- 
mangka  a  mitatambud  ko  lig  Ka,  go 
Dingka  mbukara  sukaniyan  sa  taro- 
top  a  kabukar,  ka  makaoshad  Ka  a 
kapapa-awingan,  a  kiyawiswisan. 


30.  Mata-an!  A  So  Kadnan  Ka 
na  puphakalowagun  Niyan  so  Pa- 
gupur  si-i  ko  tao  a  kabaya  Iyan,  go 
puphakasimpitun  Niyan.  Mata-an  a 
Sukaniyan  na  tatap  si-i  ko  manga 
Oripun  Niyan  a  Kaip,  a  Puphakai- 
lai. 


31.  Go  di  niyo  mbonowa  so  man¬ 
ga  Wata  iyo  sa  kaluk  ko  Kamiskin: 
Ka  Sukami  i  Puphagupur  kiran,  go 
Puphagupur  rukano.  Mata-an!  A  so 
Kabonowa  kiran  na  miyabaloi  a 
dosa  a  mala. 


32.  Go  di  kano  pagobai 
kashina:  Ka  Mata-an  naya! 
miyabaloi  a  pakasisingai, 
miyakaratarata  a  okit. 


33.  Go  di  niyo  mbonowa  so  gi- 
nawa  a  so  inisapar  o  Allah  inonta  o 
misabap  ko  kabunar.  Na  sa  tao  a 
mabono  a  pimbaba-an,  na  Sabunar 
a  singgayan  Nami  so  wali  ron  sa 
kapa-ar:  Na  di  pulawan  ko  kakitas; 
Mata-an!  A  sukaniyan  na  miyabaloi 
a  tatabangan. 


34.  Go  di  kano  pagobai  ko  ta- 
mok  o  ilo  inonta  o  so  i  phakapiya 
niyan,  taman  sa  iraot  ko  kakhasad 
iyan;  go  tomana  niyo  so  diyandi, 

Mata-an!  A  so  diyandi  na  tatap  a 
khi-isha  ko  Alongan  a  Qiyamah). 


S' 


35.  go  tarotopa  niyo  so  kapaga- 
sad  igira-a  miyagasad  kano,  go 
thimbang  kano  ko  timbangan  a  on- 
tol:  Giyoto  man  i  tomo,  go  lubi  a 
mapiya  a  ondas  iyan. 


36.  Go  Dingka  puthindugi  so  da- 
a  Kata-ongka-on;  Mata-an!  A  so 
kanug,  a  go  so  kailai,  go  so  poso 
na  oman  i  isa  kiran  na  khaisha-an. 


37.  Go  di  Ka  pulalakao  ko  Lopa 
sa  Kambantogan:  Mata-an!  A  suka 
na  dingka  dun  mabunsad  so  Lopa, 
go  dingka  dun  marupung  so  manga 
Palao  sa  kaporo. 


38.  Oman  i  isa  ro-o  na  miyabaloi 
so  karata-an  niyan  si-i  ko  Kadnan 
Ka  a  Piyakagowagowad. 


39.  Giyoto  man  na  pud  ko  ini 
llaham  Ruka  o  Kadnan  Ka  (Ya 
Muhammad)  a  Ongangun;  na  di 
Ka  Phangumba-al  sa  pud  o  Allah 
a  T  oh  an  a  salakao,  ka  M  a  - 
phoshangka  ko  Naraka  Jahannam, 
a  kapapa-awingan,  a  mibobowang. 


40.  Ba  rukano  piyakibisa  o  Kad¬ 
nan  niyo  so  manga  Wata  a  Mama, 
na  kinowa  Niyan  so  manga  Malai- 
kat  (a  Wata  Iyan)  a  manga  Babai? 
Mata-an!  A  sukano  na  matatang- 
kud  a  gi-i  kano  Tharo  sa  Katharo 
a  miyakalupas! 

41.  Na  Sabunsabunar  a  pishalisai 
Ami  sangka-i  a  Qur-an,  ka-an  niran 
kasaboti,  na  da-a  minipagoman  Ni- 
yan  kiran  a  rowar  sa  kiyapalagoi 
(ko  bunar)! 

42.  Tharowangka:  A  o  adun  a 
pud  o  Allah  a  manga  Tohan,-  lagid 
o  Katharo  iran,-  na  sa  maoto  na 
Mata-an  a  muloloba  siran  sa  lalan 
ko  khiruk  ko  arash. 


43.  Soti  Sukaniyan!  Go  Maporo 
a  ka-a  awat  Iyan  ko  gi-i  ran  Tharo- 
on!  Amaporo  a  Lubi  a  Mala! 

44.  Puthasbik  Rukaniyan  so 
manga  Langit  a  pito  go  so  Lopa, 
go  so  matatago  kiran,  na  da-a  nga- 
nin  a  badi  Puthasbik  sa  Podi  Ruka¬ 
niyan;  na  ogaid  na  di  niyo  shabotun 
so  Tasbik  iran!  Mata-an!  A  Sukani¬ 
yan  na  tatap  a  Matigur,  a  Manapi! 

45.  Na  igira-a  Biyatiya-a  Ka  so 
Qur-an,  na  Puthagowan  Ami  so  lut 
Ka  a  go  so  lut  o  siran  a  di  Mapa- 
paratiyaya  ko  Akhirat,  sa  runding  a 
marurunding: 


46.  Go  tiyagowan  Nami  so  man¬ 
ga  poso  iran  sa  manga  totop  ka-an 
niran  di  khasaboti  Sukaniyan,  go 
(tiyagowan  Nami  so  manga  tangila 
iran  sa  kabungul:  Na  igira-a  Miya- 
aloingka  so  Kadnan  Ka  si-i  ko  Qur¬ 
an,  ko  Kai  Isa  Isa  Niyan,  na  tomin- 
gur  siran,  ko  manga  talikhodan  nir¬ 
an  sa  kapalagoi. 

47*  Sukami  i  lubi  a  Mata-o  ko 
sabap  a  Kapuphamamakinug  iran 
noto  gowani  ko  Puphamamakinu- 
gun  Ka  iran;  go  gowani  ko  siran  a 
gi-i  siran  mbibitiyara-i,  sa  masa  oto 
na  gi-i  Tharo-on  o  manga  Darowa- 
ka:  A  da-a  Phagonotan  niyo  a  ro- 
war  ko  Mama  a  tataraponan! 

48.  Pamimikiranangka  (Ya  Mu¬ 
hammad)  o  andamanaya  i  kinipan- 
gibaratun  niran  Ruka:  Na 
miyadadag  siran,  na  da-a  khakudug 
iran  a  lalan. 


49.  Na  Pitharo  iran:  Ino  amai  ka 
mbaloi  kami  a  manga  tolan  go 
botha,  ba  Mata-an!  A  sukami  na 
Pagoyagun  kami  dun  sa  Ka-adun  a 
bago? 

50.  Tharowangka:  A  mbaloi 
kano  pun  a  Ator,  odi  na  Potao, 


51.  Odi  na  ka-adun  a  pud  ko 
mala  (a  kaguguda-a  niyo  ron),  ko 
manga  rarub  iyo  (na  Khaoyag  kano 
dun)!  Na  Putharo-on  niran  ndun: 
Antawa-a  i  maphakakasoi  kami  ni- 
yan  (ko  Kaoyagoyag)?  Tharowang¬ 
ka:  A  so  Miyadun  rukano  ko 
paganai  a  kiya-okitan!  Na  khulung- 
kulungun  niran  Ruka  a  manga  Olo 
iran,  na  Tharo-on  niran:  Andai  ki- 
khitana  iyan?  Tharowangka:  A  ma- 
tatangkud  a  mababaloi  a  marani! 


52.  Si-i  ko  Alongan  a  tawagun 
kano  Niyan,  na  misumbag  iyo  so 


*  +* 

Podi  Rukaniyan,  go  aya  arangan 
niyo  na  da-a  minitarug  iyo  (ko  Do- 
niya)  a  rowar  ko  maito! 

53.  Na  Tharowangka  (Ya  Mu¬ 
hammad)  ko  manga  Oripun  Ko:  A 
Putharowa  iran  so  mapiya:  Mata- 
an!  A  so  Shaitan  na  punggoriga-on 
niyan  siran:  Mata-an!  A  so  Shaitan 
na  miyabaloi  a  ridowai  o  manga 
Manosiya  a  mapayag. 

54.  So  Kadnan  niyo  i  Mata-o 
rukano:  O  kabaya  lyan,  na  Ikalimo 
kano  Niyan,  odi  na  o  kabaya  lyan, 
na  siksa-an  kano  Niyan:  Na  kuna  a 
ba  Ami  Suka  Siyogo  a  somisiyap 
kiran. 


55.  Na  so  Kadnan  Ka  i  Mata-o 
ko  tao  a  shisi-i  ko  manga  Langit  go 
so  Lopa:  Na  Sabunsabunar  a  piya- 
kalubi  Ami  so  saba-ad  ko  manga 
Nabi  ko  saba-ad:  Go  bigan  Nami  so 
Dawood  sa  (Kitab  a)  Zaboor. 


56.  Tharowangka:  Panongga- 
noya  niyo  so  siran  a  ini  tugo  niyo 
(a  manga  Katohanan)  a  salakao  ko 
Allah:  Na  da-a  Mipapa-ar  iran  ko 
kapokas  rukano  o  Morala  go  di  ran 
khitogalin. 


57.  Siran  man  so  siran  a  Pupha- 
nongganowin  niran  na  gi-i  ran  mba- 
banogun  so  okit  a  kapakarani  ko 
Kadnan  niran,-  (Puphamagarabaya) 
o  antawa-a  kiran  i  lubi  ron  a  mada- 
sug:  Go  a-arapun  niran  so  Limo 

Iyan  go  ika-aluk  iran  so  siksa  Iyan: 
Mata-an!  A  so  siksa  o  Kadnan  Ka 
na  tatap  a  pakalukluk. 


58.  Na  da-a  Ingud  a  ba  Ami  di 
binasa-a  sukaniyan  ko  da  pun  so 
Alongan  a  Qiyamah,  odi  na  ba 
Ami  di  siksa-a  sukaniyan  sa  siksa 
a  sangat:  Miyabaloi  oto  a  misosorat 
ko  Kitab  (a  Lauh  Mahfol). 


59.  Na  da-a  miyakarun  Rukami 
ko  Kapuphakatoron  Nami  ko  man¬ 
ga  Tanda,  a  rowar  sa  kiyapakambo- 
khaga-on  o  miyanga-o  ona:  Na 
inibugai  Ami  ko  Samood  so  Babai 
a  Onta  a  karina  a  mapayag,  na 
Pindarowaka-an  niran  noto:  Na 
da-a  (salakao  a)  Kapuphamakator- 
on  Nami  ko  manga  Tanda  a  rowar 
sa  pangangaluk. 


60.  Na  gowani  na  Pitharo  Ami 
Ruka:  A  Mata-an!  A  so  Kadnan  Ka 
na  katatangkalan  Niyan  so  manga 
Manosiya:  Na  da-a  kinisungga-in 
Nami  ko  kailai  a  so  Piyaki-ilai 
Ami  Ruka,  a  rowar  sa  tupung  ko 
manga  Manosiya,-  go  (lagid  oto)  so 
kayo  a  Pimorka-an  a  miya-aloi  ko 
Qur-an:  Na  ipuphangangaluk  Ami 
kiran,  na  da-a  minipagoman  niyan 
kiran  a  rowar  sa  kapangakowala  a 
mala! 


61.  Na  gowani  na  Pitharo  Ami 
ko  manga  Malaikat:  A  Pangalimba- 
ba-an  Kano  ko  Adam:  Na  Miyan- 
galimbaba-an  Siran  non,  inonta  so 

Iblis:  Ka  Pitharo  iyan:  A  ino  ako 
Phangalimbaba-an  ko  tao  a  Inadun 
Ka  a  botha? 


62.  Pitharo  (o  Iblis):  Aiguda-a 
Ka  sangka-i  a  Piyakaombaongka 
rakun?  I  but  o  bugi  Akongka  sa  ta- 
alik  taman  ko  Alongan  a  Qiyamah 
na  lunganungko  dun  domadag  so 
manga  Moriyatao  Niyan  inonta  so 
maito! 


63.  Pitharo  (o  Allah):  A  nggola- 
lanun  ka  (i  kabaya-a  ka);  ka  sadun 
sa  monot  ruka  kiran,  na  Mata-an!  A 
so  Naraka  Jahannam  i  balas  ruka- 
no,  a  balas  a  tarotop. 


64.  Go  pamodiyokun  ka  ko  sa 
dun  sa  khagagangka  kiran,  so  so- 
warangka;  go  lalisangka  siran  ra- 
khus  o  manga  Komokoda-a  'ka,  go 
so  Puphamakalalaka-on  ka;  go  pa- 
kithompok  ka  kiran  ko  manga  ta- 
mok  go  so  manga  Wata  Iran);  go 
bugingka  siran  sa  pasad.  Na  da-a 
ipumbugai  kiran  a  pasad  o  Shaitan 
a  rowar  sa  kapulalalong. 


65.  Mata-an!  A  so  manga  Oripun 
Ko  (a  Miyamaratiyaya),  na  da  dun 
a  kapa-ar  ka  kiran:  Go  makatataro- 
top  so  Kadnan  ka  a  somisiyap. 


66.  So  Kadnan  niyo  so  Puphaka- 
latas  rukano  ko  manga  Kapal  ko 
Kalodan,  ka-an  kano  gi-i  makam- 
babanog  ko  Kakawasa-an  Niyan. 

Mata-an!  A  Sukaniyan  na  tatap  a 
mala  rukano  i  Limo. 


67,  Na  igira-a  minisogat  rukano 
so  morala  ko  Kalodan,  na  mada  so 
Puphanongganowin  niyoinonta  bo 
so  Sukaniyan  (a  Allah)-  na  kagiya 
mabaton  kano  Niyan  ko  Kalopa- 
an,  na  tomiyalikhod  kano.  Na  tatap 
a  so  Manosiya  na  da-a  Tadum  iyan! 


68.  Ba  kano  somiyarig  sa  di  kano 
Niyan  landungun  ko  didalum  o 
Lopa,  odi  na  di  kano  Niyan  bota- 
wanan  sa  sobosobo  a  puthad,  a  sa 
oriyan  niyan  na  da  dun  a  mato-on 
niyo  a  Panarigan? 


69.  Odi  na  ba  kano  somiyarig  sa 
di  kano  Niyan  ro-o  pakakasowin 
sharoman,  na  botawanan  kano  Ni¬ 
yan  sa  mabagur  a  ndo  na  ludun 
kano  Niyan  sabap  ko  Kiya-ongkir 
iyo,  oriyan  niyan  na  da  dun  a  mato- 
on  niyo  a  abanga  iyo  Rukami  ron? 


70.  Na  Sabunsabunar  a  piyaka- 
lubi  Ami  sa  Munang  so  manga 
Moriyatao  o  Adam;  go  piyakapagu- 
da  Ami  siran  ko  Kalopa-an  a  go  so 
Kalodan;  go  ini  Riskhi  Ami  kiran  so 
manga  pipiya;  go  Piyakaombao 
Ami  siran  ko  madakul  ko  manga 
Inadun  Nami  sa  titho  a  Kapakaom- 
bao. 


71.  Si-i  ko  Alongan  a  itawag  Ami 
ko  oman  i  Manosiya  so  Daptar 
iran:  Na  sa  dun  sa  mibugai  ron  so 

Kitab  iyan  si-i  ko  kawanan  niyan, 
na  siran  man  na  Mabatiya  iran  so 
Kitab  iran,  na  da-a  masalimbot  kir- 
an  a  ishambo  o  dadangulisun. 


72.  Na  sadun  sa  miyabaloi  si-i  (sa 
Doniya)  a  bota,  na  sukaniyan  si-i  ko 
Akhirat  na  bota  dun,  go  tanto  a 
miya-awat  ko  lalan. 


73.  Na  Mata-an  a  maito  bo  na 
khapokas  Ka  iran  ndun  ko  ini  Ila- 
ham  Ami  Ruka  (Ya  Muhammad), 
ka-an  Ka  Rukami  Miyangkob  so 
salakao  rukaniyan:  Na  o  giyoto  i 
miyasowa  na  Khowa-angka  iran 
ndun  a  bolay  oka! 


74.  Na  o  da  Ami  Suka  pakatha- 
kna-a,  na  Sabunsabunar  a  mararani 
mitaliyadok  Ka  kiran  sa  shai  a  mai¬ 
to. 


75.  Na  o  giyoto  i  miyasowa  na 
kaphakita-aman  Nami  Ruka  dun  so 
takup  a  siksa  ko  Kaoyagoyag,  go  so 
takup  a  siksa  ko  kapatai:  Oriyan 
niyan  nada-a  mato-on  Ka  a  taban- 
ga-a  Ka  Rukami! 


76.  Na  Mata-an  a  maito  bo  na 
khabogao  Ka  iran  ko  Lopa  (a  Ma- 
dinah),  ka  phaka-awa-an  Ka  iran 
non;  na  o  giyoto  i  miyasowa  na 
da-a  khitarug  iran  ko  kaipos  Ka,  a 
rowar  ko  maito. 


J 


77.  Okit  o  tao  a  Sabunar  a  Siyo- 
gowan  Nami  a  miya-ona  an  Ka  sa 


Al-Isra-17 


Part  15 


468 


^  O  *y>J | 


pud  ko  manga  Sogo  Ami:  Na  da-a 
khato-on  Ka  a  misalin  ko  okit  Ami. 


78,  Pamayandugun  Ka  so  Sam- 
bayang-ko  kapolid  o  Alongan  ta- 
man  ko  kalibotung  o  Gagawi-i,  go 
so  Kapangadi-i  ko  Qur-an  ko  Sam- 
bayang  ko  khapita:  Mata-an!  A  so 
Sambayang  ko  khapita  na  tatap  a 
shasaksian. 


79.  Na  so  saba-ad  ko  Kagagawi-i 
na  puphaguna-on  Ka  so  Qur-an:  A 
malalawan  ko  manga  Paliyogat  a 
ruk  Ka:  Matatangkud  a  phakadar- 
pa-an  Ka  o  Kadnan  Ka  ko  darpa  a 
mababantog! 


80,  Na  Tharowangka:  Kadnan 
Ko!  Pakasolud  Akongka  sa  kasolud 
a  kasosowat,  go  Pakaliyowa  Kong- 
ka  sa  kaliyo  a  Kasosowat;  go  sung- 
gai  Akongka  pho-on  ko  Hadapan 
Ka  sa  bagur  a  phakatabang. 

81.  Go  Tharowangka:  A  miya- 
kaoma  so  bunar,  na  miyailang  so 
ribat:  Mata-an!  A  so  ribat  na  tatap 
a  ilang. 


82-  Na  Iputhoron  Nami  a  pud  ko 
Qur-an  so  bolong  go  Limo  ko 
Miyamaratiyaya:  Na  ba  dun  pupha- 
kaoman  ko  manga  Darowaka  sa 
kalogi. 


83.  Na  igira-a  ini  Pangalimo  Ami 
so  Manosiya,  na  tomalikhod  go 
itangkiri  iyan  a  kilid  iyan,  na  igira- 

a  minisogaton  so  marata  na  mabaloi 
a  kada-an  sa  panginam! 

84.  Tharowangka:  A  oman  i  isa 
na  gi-i  nggalubuk  si-i  ko  okit  iyan: 
Na  so  Kadnan  niyo  i  lubi  a  Mata-o 
ko  tao  a  sukaniyan  i  maka-o  ontol 
sa  lalan. 


85.  Na  ipagisha  iran  Ruka  so 
Niyawa.  Tharowangka:  A  so  Niya- 
wa  na  si-i  ko  ilmo  o  Kadnan  Ko: 
Go  da-a  inibugai  rukano  ko  Kata-o 
rowar  ko  maito. 


86.  Na  Mata-an!  a  o  inikabaya 
Ami,  na  matatangkud  a  maphakada 
Ami  dun  so  ini  Ilaham  Ami  Ruka: 
Na  sa  oriyan  niyan  na  da-a  mato-on 
Ka  makapantag  Rukaniyan  a  Pa- 
narigan  Rukami,- 


87.  Ogaid  na  Limo  a  pho-on  ko 
Kadnan  Ka:  Mata-an!  A  so  Kapudi 
Iyan  na  tatap  a  si-i  Ruka  lubi  a 
mala. 


88.  Tharowangka:  A  Mata-an  a 
apiya  thampotampong  so  manga 
Manosiya  go  so  manga  Jinn  sa  kam- 
ba-al  iran  sa  lagid  angka-i  a  Qur-an, 
na  di  siran  ndun  makamba-al  sa 
lagid  iyan,  apiya  pun  mabaloi  so 
saba-ad  kiran  a  tabanga  o  saba-ad. 


89.  Na  Sabunsabunar  a  di  bo  dun 
pira  a  kiniropa-an  Nami  ko  Mano¬ 
siya,  si-i  sangka-i  a  Qur-an,  ko 
oman  i  ibarat:  Na  da  tarima-a  o 

kadakulan  ko  manga  Manosiya  ka 
ba  iran  ndun  siyangka! 

90.  Na  Pitharo  iran:  A  di  ami 
Suka  dun  Pharatiyaya-an,  taman 
sa  da-a  mapakambowat  Ka  rukami 
pho-on  ko  Lopa  a  manga  Bowalan, 

91.  O  di  na  adun  a  mabaloi  a  ruk 
Ka  a  Pamomolan  a  manga  Qormah 
go  manga  Anggor,  na  kapakam- 
bowatan  Ka  so  lumbak  iyan  sa 
manga  Lawasaig  a  manga  baban- 
dus; 


92.  O  di  na  makaolog  Ka  ko 
Langit,  mana-a  so  ini  Daowangka 
rukami  sa  sapangkat;  o  di  na  mapa- 
kadarupa-a  Ka  so  Allah  go  so  man¬ 
ga  Malaikat  sa  mipagadapa; 


93.  O  di  na  adun  a  mabaloi  a  ruk 
Ka  a  Walai  a  Bolawan,  o  di  na 
makapanik  Ka  ko  Langit.  Na  di 
ami  dun  Pharatiyaya-an  i  Kiyapa- 
kapanik  Ka  on  taman  sa  di  Ka¬ 
mi  ngk  a  Katoronan  sa  Kitab  a 
mabatiya  ami  Sukaniyan.  Tharo- 
wangka:  Soti  so  Kadnan  Ko!  Ba 
adun  a  butad  Akun  a  rowar  sa 
Manosiya;-  a  Sogo? 


94.  Na  da-a  miyakarun  ko  Man¬ 
osiya  ko  Kapakaparatiyaya  iran  go- 
wani  ko  makaoma  kiran  so 
Torowan,  a  rowar  sa  Kiyatharowa 
iran:  Sa  ino  Shogo  so  Allah  sa 
Manosiya  a  Sogo? 

95.  Tharowangka:  O  aya  matata- 
go  ko  Lopa,  na  manga  Malaikat  a 
Puphulalalakao  a  khibabalingon,  na 
Mata-an  a  Pakatoronan  Nami  siran 
a  pho-on  ko  Langit  sa  Malaikat  a 
Sogo. 


96.  Tharowangka:  Makatataro- 
top  so  Allah  a  saksi  Rakun  a  go 
si-i  rukano:  Mata-an!  a  Sukaniyan 
na  tatap  si-i  ko  manga  Oripun  Ni- 
yan  a  Kaip,  a  Puphakailai. 


97.  Na  sa  dun  sa  Toro-on  o 
Allah,  na  sukaniyan  i  phakakudug 
ko  ontol;  go  sadun  sa  dadagun  Ni- 
yan-na  Dingka  siran  ndun  mito-on 
sa  manga  Panarigan  a  salakao  Ru- 
kaniyan.  Go  limodun  Nami  siran  ko 
Alongan  a  Qiyamah,  a  mikakaman- 
ga  so  manga  Paras  iran,  a  manga 
bota,  go  manga  omao,  go  manga 
bungul:  Darpa  iran  so  Naraka  Ja- 
hannam:  Oman  puphondao,  na 
omanan  Nami  kiran  sa  kakadug. 


98.  Giyoto  man  i  balas  kiran, 
sabap  sa  Mata-an!  A  siran  na  In 
ongkir  iran  so  manga  Ayat  Ami, 
go  Pitharo  iran:  Ino  amai  ka  mbaloi 
kami  a  manga  tolan  go  botha,  ba 
Mata-an  a  sukami  na  Khaoyag 
kami  dun  sa  Ka-adnn  a  bago? 


99.  Ba  iran  ndi  katawi  a  Mata- 
an!  A  so  Allah,  so  Miyadun  ko 
manga  Langit  go  so  Lopa,  khagaga 
Niyan  a  Madun  sa  lagid  iran?  Go 
singgayan  Niyan  siran  sa  ta-alik,  a 

da-a  sangka-a  madadalumon.  Na  da 
tarima-a  o  manga  Darowaka  ka  ba 
iran  ndun  siyangka. 


100.  Tharowangka:  O  sukano  i 
makapapa-ar  ko  khitatagowan  ko 
Limo  o  Kadnan  Ko,  na  sa  maoto 
na  Mata-an  a  runun  niyo,  sa  kaluk 
ko  kanggasto:  Ka  aya  butad  o  Man- 
osiya  na  maikot! 


101.  Na  Sabunsabunar  a  bigan 
Nami  so  Musa  sa  siyao  a  manga 
Tanda,  a  manga  rarayag:  Na  isha- 
an  Ka  ko  manga  Moriyatao  o  Israil: 
Gowani  a  makaoma  kiran,  na 
Pitharo-on  o  Pir-aon:  Mata-an!  A 
sakun  na  aya  dun  a  kaguguda-a  ko 
Ruka  Hai  Musa!  na  tataraponan! 


102.  Pitharo  (o  Musa):  Sabunsa¬ 
bunar  a  katawan  ka  a  da-a  To- 
miyoron  saya  a  rowar  ko  Kadnan 
o  manga  Langit  go  so  Lopa  a  man¬ 
ga  karina:  Na  Mata-an!  A  Sakun  na 
aya  dun  a  kaguguda-a  Ko  ruka  Hai 
Pir-aon!  Na  ilang! 

103.  Na  kabaya  iyan  a  mbogao- 
on  niyan  siran  ko  Lopa  (a  Missir): 
Na  inulud  Ami  sukaniyan  go  so 
langowan  a  pud  iyan. 


104.  Go  Pitharo  Ami  ko  manga 
Moriyatao  o  Israil  ko  oriyan  niyan: 
a  Pagingud  kano  ko  Lopa  (a  Mis¬ 
sir):  Na  amai  ka  makaoma  so  diyan- 
di  ko  Akhirat,  na  pakatalingoma-an 
Nami  sukano  langon. 

105.  Na  si-i  ko  bunar  a  Kini- 
torunun  Nami  (ko  Qur-an),  go 
si-i  ko  bunar  a  Kiyapakatoron 
Niyan:  Na  da-a  Kiyasogo  Ami 
Ruka  (Ya  Muhammad)  a  rowar 
sa  Puphanonotholan  sa  mapiya, 
go  Puphamaka-iktiyar. 


106.  Na  so  Qur-an  na  piyakasu- 
sunggaya  Ami  Sukaniyan,  ka-an  Ka 
oto  Mabatiya  ko  manga  Manosiya 
sa  malanat:  Go  Initoron  Ami  oto  sa 
(miyakashasaliyob  a)  Kinitoron  Ni¬ 
yan. 


107.  Tharowangka:  Piyaratiyaya- 
niyo  Sukaniyan  odi  na  di  niyo 
Pharatiyaya-a,  Mata-an!  A  siran  a 
piyamugan  ko  Kata-o  a  miya-ona  a 
Niyan,  na  igira-a  Pumbatiya-an  kir- 
an,  na  Ipushondong  iran  so  manga 
baka  a  Mangangalimbaba-an  siran, 


108.  Sa  gi-ran  Tharo-on:  Soti  so 
Kadnan  nami!  Mata-an  a  tatap  a  so 
diyandi  o  Kadnan  nami  na  M  a- 
punggolaola  dun! 


109.  Go  Ipushondong  iran  so 
manga  baka,  sa  Puphamanugad  sir¬ 
an,  go  puphakaoman  kiran  sa  Ka- 
pangalimbaba-an. 

110.  Tharowangka:  Panguni 
kano  ko  Allah,  o  di  na  Panguni 
kano  ko  Rahman:  Apiya  anda  saya 
i  ipanguni  niyo  Ron,  na  ruk  Iyan  so 
manga  ngaran  a  manga  pipiya.  Na 
Dingka  phakatanogun  so  Sam- 

bayang  Ka,  go  Dingka  oto  Phuna- 
na-in,  na  mbabanog  Ka  ko  pagulu- 
tan  noto  sa  okit. 


111.  Na  Tharowangka:  So  Podi 
na  ruk  o  Allah,  da  kowa  sa  Wata, 
go  da-a  miyabaloi  a  Sakotowa  Iyan 
ko  Kapa-ar:  Go  da-a  miyabaloi  a 
tabanga  Iyan  makapantag  ko  kapa- 
kaito:  Na  Shulasulangka  Sukaniyan 
sa  Samporna  a  KashulasulaL 


Surah  Al-Kahf-18 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  So  Podi  na  ruk  o  Allah,  a  so 
Initoron  Niyan  ko  Oripun  Niyan  so 
Kitab,  go  da-a  biyaloi  Niyan  non  a 
bukhog: 


2.  Matitho  ka-a  Niyan  kapaki- 
iktiyari  so  siksa  a  sangat  a  pho-on 
Rukaniyan,  go  a  Niyan  Mapa- 
nothol  ko  Miyamaratiyaya  a  siran 
so  gi-i  nggalubuk  ko  manga  pipiya, 
a  Mata-an!  A  adun  a  bagiyan  niran 
a  balas  a  mapiya. 


3.  Matatatap  siran  non  sa  dayon 
sa  dayon: 


4.  Go  a  Niyan  Mapakaiktiyar  so 
siran  a  Mitharo:  Sa  kominowa  so 
Allah  sa  Wata: 

5.  Da  -a  Kata-oiran  non,  a  go  so 
manga  lokus  iran.  Miyakala  a 
Katharo  a  puphakambowat  pho-on 
ko  manga  ngari  iran.  Da-a  gi-i  ran 
Tharo-on  a  rowar  sa  kabokhag! 

6.  Na  masikun  a  mapakapagugut 
Ka  a  Ginawangka  (Ya  Muham¬ 
mad),  makapantag  ko  manga  rarad 
iran  o  di  ran  Paratiyaya  a  angkai  a 
Tothol  sa  makapantag  sa  boko. 

7.  Mata-an!  A  Sukami  na  biyaloi 
Ami  so  matatago  ko  Lopa  a  Para- 
hiyasan  niyan,  ka  ana  Mi  siran  ka- 
tupungi  o  antawa-a  kiran  i  taralbi  a 
mapiya  i  galubuk. 

8.  Na  Mata-an!  A  Sukami  na 
adun  ndun  a  pumbalowin  Nami  a 
matatago-on  a  Lopa  kabagabagas. 

9.  Ba-aya  tangkap  Ka  na  Mata- 
an!  A  so  manga  tao  ko  Liyang  a  go 
so  migaga-angon  na  miyabaloi  siran 
a  pud  ko  manga  tanda  Ami  a  paka- 
mumusa? 

10.  Gowani  a  magapas  so  manga 
Ngongoda  ko  Liyang:  Na  Pitharo 
iran:  Kadnan  nami!  Bugi  Kamingka 
pho-on  Ruka  sa  Limo,  go  Tanor- 
angka  Rukami  so  butad  Ami  sa 
Torowan! 

11.  Na  Piyakatorog  Ami  siran  ko 
Liyang,  ko  manga  ragon  a  mai- 
itong, 


0. 

12.  Oriyan  niyan  na  piyakagogo- 
nao  Ami  siran,  ka  ana  mimapunto 
o  antawa-a  ko  dowa  lompok  i 
Miyakatundo  ko  masa  a  kiyathi 
ran! 


13.  Sukami  na  Puphanotholun 
Nami  Ruka  (Ya  Muhammad)  so 
Totholan  kiran  si-i  ko  bunar: 
Mata-an!  A  siran  na  manga  Ngon- 
goda  a  Piyaratiyaya  iran  so  Kadnan 
niran,  na  inomanan  Nami  siran  sa 
Torowan: 


14.  Go  piyakabagur  Ami  so  man¬ 
ga  poso  iran:  Gowani  a  gomanat 
siran  na  Pitharo  iran:  Aya  Kadnan 
Nami  na  so  Kadnan  o  manga  Lan- 
git  a  go  so  Lopa:  Da  dun  a  Phan- 
guniyan  Nami  a  salakao  Rukaniyan 
a  Tohan:  Sabunsabunar  a  o  sowa-a 
Mi  oto  na  Miyakatharo  Kami  sa 
miyakalupas  (a  Katharo)! 


15.  Siran  naya  a  pagtao  Ami  na 
kominowa  siran  sa  salakao  Rukani¬ 
yan  a  manga  Tohan:  Ino  a  da-a 
khitalingoma  iran  kiran  a  katanto- 
wan  a  mapayag?  Na  ba  adun  a 
lawan  a  darowaka  ko  tao  a  inan- 
gkob  iyan  so  Allah  sa  kabokhag? 


16.  Na  amai  ka  ganatan  niyo 
siran  a  go  so  Pushimba-an  niran  a 
salakao  ko  Allah,  na  pagapas  kano 
ko  Liyang:  Ka  saboyagan  kano  o 
Kadnan  niyo  ko  Limo  Iyan,  go 
thiyagaran  kano  Niyan  sa  rangkap 
o  butad  iyo. 

17.  Na  Pukhailaingka  so  Alon- 
gan,  a  igira  a  somibang,  na  mirar- 
amig  ko  Liyang  iran  sa  tampar  sa 
kawanan,  na  igira  a  sumidup,  na 
pukha-awat  kiran  sa  tampar  sa 
diyowang,  a  si-i  siran  matatago  ko 
madaya-on.  Giyoto  man  na  pud  ko 
manga  Tanda  o  Allah:  Nasa  dun  sa 
Toro-on  o  Allah  na  sukaniyan  i 
phakakudug  ko  ontol;  na  sa  dun 
sa  dadagun  Niyan,  na  Dingka  dun 
mito-on  sa  panarigan  a  makanggo- 
nanao  ron. 


18.  Na  ay  a  tangkap  Ka  kiran  na 
khipagu-unao,  a  o  ba  di  siran  na 
khitotorogun;  na  gi-i  Ami  siran  pa- 
kakhulikhulidun  sa  tampar  sa  ka¬ 
wanan  go  sa  tampar  sa  diyowang: 
Na  so  Aso  iran  na  igagamba  iyan  so 
dowa  kamona  mona  niyan  ko  gimo- 
wa:  Omailaingka  siran  na  Katali- 
khodan  Ka  siran  ndun  sa 
kapalagoi,  go  mapuno-puno  Ka  kir¬ 
an  ndun  a  kaluk. 


19.  Na  giyaya  i  kiyapakagogona- 
wa  Mi  kiran,  Ka-an  siran  makapa- 
magishai.  Pitharo  o  Mitharo  a  pud 
kiran:  A  pira  i  kiyathi  niyo?  Pitharo 
iran:  A  aya  kiyathi  tano  na  Salon- 
gan,  o  di  na  saba-ad  sa  Salongan. 
Pitharo  (o  saba-ad  kiran):  A  so 
Kadnan  niyo  i  Mata-o  ko  kiyathi 
niyo.  Na  sogowa  niyo  so  isa  rukano 
rakhus  o  pirak  iyo  ai  si-i  ko  Bandar 
a  Ingud:  Na  pangilailai  sa  sadun  sa 
Soti  a  Pangunungkun  na  wita  niyan 
rukano,  a  pagupur  a  pho-on  Ruka- 

niyan:  Go  lalanat,  go  di  kano  niyan 
ndun  phakitokawi  sa  isa  a  tao. 


20.  Mata-an!  A  siran  na  o  kato- 
kawi  kano  iran,  na  radiyamun  kano 
iran,  odi  na  pakakasowin  kano  iran 
ko  okit  iran,  na  di  kano  dun  maka- 
sulang  sa  maliwanag  sa  maoto  sa 
dayon  sa  dayon. 


21.  Na  giyaya  i  kiyapayaga  Mi 
kiran  ka-a  niran  katokawi  a  Mata- 
an!  a  so  diyandi  o  Allah  (a  Kaoyag 
ko  Yaomol  Qiyamah)  na  Bunar,  go 
Mata-an!  A  so  Bangkit  na  da-a 
sangka-a  madadalumon.  Gowani 
ko  puphangasasawalan  kiran  so  bu- 
tad  iran.  Na  Pitharo  iran:  Mbalai 
kano  ko  obai  ran  sa  Walai:  So 
Kadnan  niran  i  taralbi  a  Mata-o 
kiran:  Pitharo  o  siran  a  miyakasogat 
siran  ko  kupit  iran:  A  mba-al  tano 
dun  ko  obai  ran  sa  Masjid. 


22.  Adun  a  Putharo  kiran:  Sa 
tulo,  a  ika  pat  iran  so  Aso  iran;  go 
adun  a  Putharo  kiran  sa  lima,  a 
ika  num  iran  so  Aso  iran;  kapan- 
gusar  sa  gaib;  go  adun  a  Putharo 
kiran:  Sa  pito,  a  ika  walo  iran  so 
Aso  iran.  Tharowangka:  A  so 
Kadnan  Ko  i  taralbi  a  Mata-o  ko 
bilangan  niran;  da-a  mata-o  kiran 
a  rowar  ko  maito.  Na  di  Ka  paki- 
pushasawala  makapantag  kiran,  in- 
onta  so  kapakishasawala  a 
mapayag,  go  da-a  Pagishaingka 
kiran  sa  makapantag  kiran  a  isa 
bo. 

23.  Na  Dingka  dun  Putharowa 
ko  apiya  antona-a,  i  Mata-an!  A 
Sakun  na  Punggolaola-angko  to 
amag,- 


24.  Inonta  (obana-in  Ka-on  a) 
Omiyog  so  Allah!  Go  Tadumingka 
so  Kadnan  Ka  igira  a  miyalipat  Ka, 
go  Tharowangka:  A  masikun  a 
Toro-on  Nako  o  Kadnan  Ko  si-i 
ko  marani  a  di  giya  i  a  ontol. 

25.  Na  miyakatarug  siran  ko 
Liyang  iran  sa  Tulo  gatos  ragon, 
na  inomanan  niran  sa  siyao  (ragon). 

26.  Tharowangka:  A  so  Allah  i 
taralbi  a  Mata-o  ko  kiyathai  a  kiya- 
pakatarug  iran:  Ruk  Iyan  so  mapa- 
gu-uma  ko  manga  Langit  a  go  so 
Lopa:  Sayana  a  lambas  i  Kailai 
Sukaniyan,  go  sayana  a  Malambut 
i  Kapamamakinug!  Da-a  bagiyan 
niran  a  salakao  Rukaniyan  a  Panar- 
igan;  go  da-a  phakasakoto  Niyan 
ko  Kokoman  Niyan  a  isa  bo. 

27.  Na  Batiya-angka  so  Initoron 
Ruka  ko  Kitab  o  Kadnan  Ka:  Da-a 
phakasambi  ko  manga  Katharo 
Iyan,  go  da  dun  a  khato-on  Ka  a 
salakao  Rukaniyan  a  kaphagapasan. 

28.  Na  Gun-gunangka  a  Ginawa- 
ngka  rakhus  o  siran  a  Pushimba-an 
niran  so  Kadnan  niran  ko  kapipita 
go  so  kagabigabi,  a  kabaya  iran  so 
Kasosowat  Iyan;  go  di  siran  pulu- 
pasa  o  dowa  Matangka,  sa  kabaya- 

a  Ka  sa  Parayasan  ko  Kaoyagoyag 
ko  doniya;  go  Dingka  Pagonoti  so 
tao  a  piyakilipatan  Nami  ko  poso 
iyan  so  Tadum  Rukami,  go  inono- 
tan  niyan  so  kabaya  iyan  a  ribat,  go 
mimbaloi  so  butad  iyan  a  miyaka- 
lupas. 


29.  Na  Tharowangka:  A  so  bunar 
na  pho-on  ko  Kadnan  niyo:  Na  sa 
dun  sa  khabaya,  na  Paratiyaya,  go 
sa  dun  sa  khabaya,  na  Khapir: 
Mata-an!  A  Sukami  na  pithiyagaran 
Nami  so  manga  darowaka  sa  Apoi, 
khalikopan  siran  o  manga  kadug 
iyan;  na  amai  ka  manguni  siran  sa 
inomun  na  paka-inomun  siran  sa  ig 
a  lagid  o  totonagun  a  timbuga  ,  a 
phakatotong  ko  manga  paras.  Piya- 
kasisingai  a  inomun!  Go  miyakara- 
tarata  a  darpa! 


30.  Mata-an!  A  so  siran  a  Miya- 
maratiyayago  pinggalubuk  iran  so 
manga  pipiya,  na  Mata-an!  A  Suka¬ 
mi  na  Diyami  ndadasun  so  balas  ko 
tao  a  miphiyapiya  sa  galubuk. 

31.  Siran  man  i  khibagiyan  ko 
manga  Sorga  a  tatap,  a  Puphaman- 
gondas  ko  kababa-an  niran  so  man¬ 
ga  lawasaig:  Phangimowan  siran  ro- 
o  ko  manga  Salunda  a  Bolawan,  go 
Makapunditar  siran  sa  Nditarun  a 
Gadong  a  manipis  a  Sotra,  go  ma- 
kapal  a  Sotra;  gi-i  siran  ro-o  Shan- 
dasandang  ko  manga  Kantir. 
Pakaluma  a  balas!  Go  miyakapiya- 
piya  a  darpa! 

32.  Na  Mba-alingka  kiran  a  ibar- 
at,  a  dowa  Mama:  A  singgayan 
Nami  so  isa  on  sa  dowa  a  Asinda 
a  manga  Anggor  go  piyakalibutan 
Nami  a  dowa  oto  sa  Qormah;  go 
biyaloi  ami  so  pagulutan  a  dowa  oto 
a  babasoka. 


33.  Omani  isa  sa  dowaya  a  Asin¬ 
da  na  pukhibugai  niyan  so  Onga 
niyan,  go  da-a  khorangun  niyan 
non  a  mailo  bo:  Na  piyakaondasan 
Nami  so  lumbak  a  dowa  oto  sa 
lawasaig. 


34.  Na  miyakatimo  sa  manga 
Onga:  Na  Pitharo  iyan  ko  pud  iyan 
a  sukaniyan  na  puphangandagan 
niyan:  A  sakun  i  madakul  a  di  suka 
i  Tamok,  go  tanto  a  mabagur  i 
manga  tabanga. 


35.  Na  somiyolud  ko  Asinda  ni¬ 
yan  ko  gi-i  niyan  kandarowaka-i  sa 
ginawa  niyan:  Pitharo  iyan:  A  di  ko 
puraotun  a  kirakira  a  ba  ini  mailang 
sa  dayon  sa  dayon. 


36.  Go  di  ko  puraotun  a  kirakira 
i  so  Bangkit  na  ba  makatindug:  Na 
ibut  o  makandodako  ko  Kadnan 
ko,  na  Mata-an  a  phakato-on  nako 
dun  sa  tomo  adi  giyai  a  darpa  a 
khan  dodan. 


3 V.  Pitharo  on  o  pud  iyan,  a  gi-i 
ron  makishinumbaga:  A  inongka 
Pagongkira  so  (Allah  a  Inadungka 
Niyan  a  pho-on  sa  botha,  oriyan 

niyan  na  pho-on  sa  Notfa,  oriyan 
niyan  na  Pithaongka  niyan  a 
Mama! 


38.  Ogaid  na  (sakun  na  miyagik- 
ral  ako  sa)  Sukaniyan  so  Allah,  a 
Kadnan  ko,  na  da-a  Ishakoto  akun 
ko  Kadnan  ko  a  isa  bo. 


39.  Na  inongka  da  Tharowa  isa 
ko  somolud  ka  ko  Asindangka:  A  sa 
dun  sa  kabaya  o  Allah!  Da-a  bagur 
odi  si-i  ko  Allah!  Apiya  aya  kapu- 
khailayangka  rakun  na  sakun  na 
maito  a  di  sukai  Tamok  a  go  Mor- 
iyatao; 


^  G\  o?  \>y 


40.  Na  matatangkud  a  mbugan 
nako  o  Kadnan  ko  sa  tomo  a  di  so 
Asindangka,  na  botawanan  Niyan 
(so  asindangka)  sa  manga  Luthi  a 
pho-on  ko  Langit,  na  mabaloi  a 
Lopa  a  miyagunasnas!- 


41.  O  di  n,a  mabaloi  so  igon  a 
somunup,  na  dingka  dun  oto  maga- 
ga  mbabanog. 


42.  Na  miya-ilang  so  Pur  iyan,  na 
miyabaloi  a  di-i  niyan  mapakakho- 
sowa  so  dowa  a  palad  iyan  maka- 
pantag  ko  miyanggasto  niyan  non,  a 
giyoto  na  Miyangaguguba  so  manga 
ta-aron,  sa  gi-i  niyan  Matharo:  Hai 
o  ba  bo  da-a  Minisakoto  akun  ko 
Kadnan  ko  a  isa  bo! 


43.  Na  da-a  miyabaloi  ron  a  pag- 
tao  a  makaphananabangon  a  sala- 

kao  ko  Allah,  go  da  niyan  malind- 
ing  a  ginawa  niyan. 


44.  Ro  -o  man  na  so  Parinta  na 
ruk  o  Allah,  a  ontol.  Sukaniyan  i 
mapiya  i  kabalas,  go  mapiya  a  kha- 
bolosan. 


45.  Na  Payagangka  kiran  so  ibar- 
at  o  Kaoyagoyag  ko  doniya:  Lagid 
o  ig  a  Piyakatoron  Nami  sukaniyan 
pho-on  ko  Kawang:  Na  miyaka- 
shaosaog  sa  sabap  rukaniyan  so 
manga  Mangunguto  ko  Lopa,  (na 
sa  oriyan  niyan)  na  mimbaloi  a 
gapok,  a  ipukhayambur  sukaniyan 
o  manga  ndo:  Na  tatap  a  so  Allah 
si-i  ko  langowan  taman  na  Gaos 
Iyan. 


46.  So  tamok  a  go  so  Manga 
Moriyatao  na  (matag)  Parahiyasan 
ko  Kaoyagoyag  ko  doniya:  Na  so 
manga  tatap  a  manga  pipiya,  i  tar- 
albi  a  mapiya  a  balas  si-i  ko  Kadnan 
Ka,  go  taralbi  a  mapiya  a  a-arapun. 


47.  Na  (Tadumingka)  so  Alon- 
gan  a  pakalalakaon  Nami  so  manga 
Palao,  na  Mailaingka  so  Lopa  a 
mamamayas,  go  timo-on  Nami  sir- 
an,  na  da-a  ibagak  Ami  kiran  a  isa 
bo. 


48.  Na  ipangadap  siran  ko  Kad¬ 
nan  Ka  a  shasa-asa-ap  siran, 
(Tharo-on  o  Allah:)  Sabunsabunar 
a  miyakaoma  kano  Rukami  sa  lagid 
o  Kiya-aduna  Mi  rukano  ko  paga- 


AI-Kahf-18 


Part  15 


484 


nai  a  kiya-okitan:  Kuna,  ka  ini  tugo 
niyo  a  da  dun  a  isunggai  Ami  ruka- 
no  a  ta-alik  (a  ka  Khaoyag  iyo)! 

49.  Na  mibutad  so  Daptar,  na 
Mailaingka  so  manga  baradosa  a 
ma-aluk  siran  po-on  ko  nganin  a 
matatago-on;  Go  Matharo  iran: 
Hai  miyabinasa  tano!  Antona  ini  a 
Daptar!  A  da-a  pulao-on  niyan  a 
maito  go  da-a  mala,  a  ba  niyan 
nda  maitong!  Na  maoma  iran  non 
so  pinggalubuk  iran  a  makamama- 
sa:  Na  da-a  shalimbotan  o  Kadnan 
Ka  a  isa  bo. 


50.  Na  gowani  na  Pitharo  Ami 
ko  manga  Malaikat:  A  pangalimba- 
ba-an  kano  ko  Adam:  Na  Miyanga- 
limbaba-an  siran  inonta  so  blis. 
Sukaniyan  na  pud  ko  manga  Jinn, 
na  siyangka  iyan  so  Sogowan  o 
Kadnan  Niyan.  Ba  niyo  khowa-a 
sukaniyan  a  go  so  manga  tonas  iyan 
a  manga  panarigan  a  ishambi-iyo 
Rakun?  A  siran  na  manga  ridowai 
niyo!  Sayana  a  marata  a  kiyasambi 
o  manga  darowaka! 


51.  Kuna  a  ba  Akun  kiran  piya- 
kishaksi-an  a  Kiya-aduna  ko  manga 
Langit  a  go  so  Lopa,  o  dina  so 
Kiya-aduna  ko  manga  ginawa  iran: 
Go  kuna  a  ba  Akun  kinowa  so 
phamakadadag  a  manga  tabanga! 


52.  Na  (Tadumingka)  so  Alon- 
gan  a  Tharo-on  (o  Allah):  A  tawaga 
niyo  so  ini  puririmbang  iyo  Rakun, 

a  siran  so  ini  tugo  niyo;  na  Panong- 
ganowin  niran  siran,  na  di  ran  siran 
masumbag;  na  tagowan  Nami  so 
pagulutan  niran  sa  Landung  a  pha- 
kabinasa. 


53.  Na  kasandungan  o  manga 
baradosa  so  Apoi  na  matangkud 
iran  a  Mata-an!  A  siran  na  khaolog 
siran  non:  Go  da-a  mato-on  niran  a 
milidason. 


54.  Na  Sabunsabunar  a  pishalin- 
salin  Ami  magosai  sangkai  a  Qur¬ 
an,  ko  manga  Manosiya  so  oman  i 
ibarat:  Na  tatap  a  so  Manosiya,  na 
lubi  a  madakul  i  kapamawal  ko 
apiya  antona-a. 


55.  Na  da-a  miyakarun  ko  manga 
Manosiya  ko  Kapakaparatiyaya 
iran,  isa  ko  makaoma  kiran  so  Tor- 
owan,  a  go  so  Kapakapanguni  ran 
sa  Ma-ap  ko  Kadnan  niran,  a  rowar 
sa  kaphakatalingoma  kiran  o  kiyao- 
kitan  o  miyanga  o  ona,  o  di  na  so 
kaphakatalingoma  kiran  o  siksa  a 
mithomlanga  (iran). 


56.  Na  da-a  Kiyasogo  Ami  ko 
manga  Sogo  a  rowar  sa  Pakapha- 
manotholun  siran  sa  mapiya  go 
Phamaka-iktiyar  siran:  Na  ipupha- 
mawal  o  siran  a  Miyamangongkir 
so  ribat,  ka  imbinasa  iran  noto  ko 
bunar,  go  kinowa  iran  so  manga 
Ayat  Akun  go  so  Piyaki-iktiyaran 
kiran  a  kasandagan! 

57.  Na  ba  adun  a  tao  a  makala- 
wan  a  darowaka  ko  tao  a  minindao 
ron  so  manga  Ayat  o  Kadnan  ni¬ 
yan,  na  tiyalikhodan  niyan,  go  piya- 
kalipatan  niyan  so  Miyanggalubuk 
o  dowa  lima  niyan  (a  dosa)?  Mata- 
an!  A  Sukami  na  tiyagowan  Nami 
so  manga  poso  iran  sa  manga  totop 
ka-a  niran  ndi  khasabot,  go  (Tiya¬ 
gowan  Nami)  so  manga  tangila  iran, 
sa  kabunguk  Na  apiya  pun  tawagun 
Ka  siran  ko  Toro  wan,  na  di  siran 
ndun  Phakaontol  sa  maoto  sa  day- 
on  sa  dayon. 


58.  Na  so  Kadnan  Ka  a  Manapi, 
i  khiruk  ko  Limo.  O  danuga  Niyan 
siran  sabap  ko  pinggalubuk  iran,  na 
Mata-an  a  kapunggaga-a  nan  Niyan 
kiran  so  siksa:  Kuna,  ka  adun  a 
bagiyan  niran  a  ta-alik,  na  da  dun 
a  mato-on  niran  a  salakao  Rukani- 
yan  a  kapagapasan. 


59.  Na  giyangkoto  a  (tao  ko) 
manga  Ingud  na  bininasa  Mi  siran 
ko  kiyandarowaka  iran;  go  tiyago¬ 
wan  Nami  so  kakhabinasa  iran  sa 
ta-alik. 


60.  Na  gowani  na  Pitharo  o 
Musa  ko  Mangoda  Niyan:  A  di 
Yako  Tharug  taman  sa  di  Yako 
Misampai  ko  kiyambaratumowa-an 
o  dowa  Kalodan,  o  di  na  makapo- 
pos  Ako  sa  phipira  ragon. 


61.  Na  kagiya  a  iraot  siran  ko 
kiyambaratumowa-an  a  dowa  oto  (a 

Kalodan),  na  kiyalipatan  niran  so 
suda  iran,  na  miyakamba-al  sa  lalan 
Niyan  ko  Kalodan  a  okita  (a  kiya- 
mara-an). 


62.  Na  kagiya  a  makalupas  siran 
na  Pitharo  lyan  ko  Mangoda  Ni¬ 
yan:  Witangka  si-i  so  ipagoto  ta; 
Sabunsabunar  a  riya-ot  Ta  sa  ka- 
phulalakao  Ta  ini  a  dokao. 


63.  Pitharo  (o  Mangoda  Niyan): 
A  ino  Miya-ilaingka  gowani  ko  Do- 
mukhata  ko  lakongan?  Na  Mata- 
an!  A  Sakun  na  kiyalipatangko  so 
suda:  Na  da-a  lominipat  Rakun  non 
ko  Ka-aloya  ko  ron  a  rowar  ko 
Shaitan:  Na  Miyakamba-al  sa  lalan 
Niyan  ko  Kalodan  a  Pakamumusa! 

64.  Pitharo  (o  Musa):  A  giyoto 
man  so  Puphuloloba-an  Ta:  Na  ko- 
miyasoi  Siran  ko  kiyaiposan  Niran, 
sa  gi  iran  panondogun  so  Lakawir- 
an. 


65.  Na  miyakato-on  Siran  sa  isa 
a  Oripun,  a  pud  ko  manga  Oripun 
Nami,  a  bigan  Nami  Sukaniyan  sa 
Limo  a  pho-on  ko  Hadapan  Nami, 
go  Inundao  Ami  Sukaniyan  pho-on 
ko  Hadapan  Nami  sa  Kata-o. 

66.  Pitharo-on  o  Musa:  Ino  o 
onota  Ko  Ruka,  sa  Undaon  Ka 
Rakun  so  Inindao  Ruka  a  Ontol? 


67.  Pitharo  o  (Khidhr):  A  Mata- 
an!  A  Suka  na  di  Ka  dun  Makagaga 
Phantang  sa  Kapagonot  Ka  Rakun! 

68*  Na  andamanaya  i  Kakhapan- 
tangangka  ko  Dangka  sukaniyan 
sushuba  a  Kata-o? 


69.  Pitharo  o  (Musa):  A  Khatu- 
khadakongka,  Omiyog  so  Allah,  a 
Mapantang:  Go  da-a  Shorangung- 
ko  a  Sogowan  Ka. 

70.  Pitharo  (o  Khidhr):  Na  o 
Pagonot  Ka  Rakun,  na  Dingka  Ra- 
kun  Pagisha-an  so  apiya  antona-a 
taman  sa  di  Ko  Ruka  Mapanothol 
sa  maosai  i  sabap  iyan. 


71.  Na  lomiyalakao  Siran  a 
dowa:  Taman  sa  kagiya  a  makada 
Siran  ko  Awang,  na  libo  Niyan. 
Pitharo  (o  Musa):  Ba  aya  Kiyalubo 
Wangka-on  na  Paguludun  Ka  so 
tao  ron?  Sabunsabunar  a  Miya- 
kanggolaola  Ka  sa  shai  a  tanto  a 
marata! 


72.  Pitharo  Iyan:  Ba  Akun  da 
Tharowa  a  Mata-an!  A  Suka  na  di 
Ka  dun  makagaga  Phantang  sa  Ka- 
pagonot  Ka  Rakun? 


73.  Pitharo  (o  Musa):  Diyakong- 
ka  khararangiti  sabap  ko  Kiyalipat 
Akun,  go  Diyakongka  Phaliyogati 
ko  Miyanggolaola  Ko  sa  marugun. 


74.  Na  lomiyalakao  Siran  a 
dowa:  Taman  sa  minitho-ona  Iran 
a  Bagowamama,  na  biyono  Iyan. 
Pitharo  (o  Musa):  Ino  Ka  Phamono 
sa  baraniyawa  a  da-a  sala  iyan  ka 

da-a  miyabono  iyan  a  tao?  Subun- 
sabunar  a  Minggolaola  Ka  sa  shai  a 
mala  a  Pakasisingai!. 

75.  Pitharo  Iyan:  Ba  Ko  Ruka  da 
Tharowa  a  Mata-an!  A  Suka  na  di 
Ka  dun  Makagaga  Phantang  sa  ka- 
pagonot  Ka  Rakun? 


76.  Pitharo  (o  Musa):  Amai  ka  i 
Isha  Akun  Ruka  so  apiya  antona-a 
ko  oriyan  naya,  na  di  Yakongka 
dun  Phagonota-an:  Sabunar  a  piya- 
kataman  Ka  so  rason  a  pho-on 
Rakun, 


77.  Na  lomiyalakao  a  dowa 
Oto:  Taman  sa  kagiya  a  makata- 
lingoma  Siran  ko  manga  tao  ko 
isa  a  Ingud,  na  miyanguni  siran  sa 
Pangunungkun  ko  manga  tao  ron, 
na  tiyaplis  iran  o  ba  iran  Mapa- 
gana  a  dowa  Oto,  Na  miyakato- 
on  Siran  ro-o  sa  sasilang  a  Kota  a 
marani  ko  kakhaothang  iyan,  na 
biyangon  Niyan.  Pitharo  (o 
Musa):  O  pishinganin  Ka,  na 
miyakakowa  Ka-on  ndun  sa  sokai! 


78.  Pitharo  (o  Khidhr):  Giyai 
dun  i  kapakapumbulag  Akun  a  go 
Suka:  Panotholun  Ko  Ruka  so  osa- 
yan  ko  pakatana  o  Dangka  Magaga 
Phantang. 


79.  Na  so  puman  so  Awang, 
na  aya  butad  iyan  na  ruk  o  manga 
Miskin:  A  ipuphaningkaoyagun  nir- 
an  ko  Kalodan:  Na  kiyabaya-an  Ko 

a  kiya-aibi  Ko  ron,  ka  adun  ko 
khabolosan  niran  a  Datu  a  pukho- 
wa-an  niyan  a  tugul  so  langowan  a 
Awang  (a  mapiya). 


80.  Na  so  puman  so  Bagowama- 
ma,  na  aya  butad  o  mbala  a  Lokus 
iyan  na  Miyamaratiyaya,  na  inika- 
wan  Nami  i  ba  Niyan  siran  kapa- 
liyogati  sa  kandarowaka  a  go 
Kaongkir. 


81.  Na  kiyabaya-an  Nami  a  sam- 
biyan  kiran  o  Kadnan  Niran  sa 
tomo  a  di  sukaniyan  sa  Kasosoti 
go  lubi  ron  sa  karani  i  Kapangali- 
mo. 


82.  Na  so  puman  so  sa  silang  a 
Kota,  na  aya  butad  iyan  na  ruk  o 
dowa  Bagowamama,  a  manga  ilo, 
si-i  ko  Bandar  a  Ingud;  na  adun  a 
matatago  ko  didalum  iyan,  a  Ga- 
dong  a  ruk  iran;  na  aya  butad  o 
Ama  iran  na  Bilangatao:  Na  kabaya 
o  Kadnan  Ka  a  iraot  siran  ko  ka* 
tarotop  o  Bagur  iran,  na  migumao 
iran  so  Gadong  iran-a  Limo  a  pho- 
on  ko  Kadnan  Ka.  Na  kuna  a  ba 

Akun  naya  Pinggolaola  sa  ba  pho- 
on  sa  kaba-a  ba-as  Akun.  Giyoto 
man  i  osayan  o  pakatana  o  Dangka 
Magaga  Phantang. 


83.  Na  Ipagisha  iran  Ruka  (Ya 
Muhammad)  so  Zulqarnain.  Tharo- 
wangka:  Batiya-an  Ko  rukano  Su¬ 
kaniyan  sa  Pananadum. 

84.  Mata-an!  A  Sukami  na  Piya- 
kakhapa-ar  Ami  Sukaniyan  ko 
Lopa,  go  bigan  Nami  Sukaniyan 
ko  langowan  taman  sa  okit. 


85.  Na  miyakakudug  sa  okit. 


86.  Taman  sa  kagiya  a  iraot  ko 
pushudupan  o  Alongan,  na  miyagu- 
da  Iyan  a  pushudup  ko  Bowalan  a 
mayao:  Na  miyakato-on  ro-o  sa 
pagtao:  Pitharo  Ami:  Hai  Zulqar- 
nain!  (Mbayabaya  Ka,)  o  Ndanu- 
gangka  (siran),  o  di  na  Magumba-al 
Ka  kiran  sa  mapiya. 


87.  Pitharo  Iyan:  Sa  tao  a  ndar- 
owaka,  na  shiksa-an  Nami  dun  su- 
kaniyan;  oriyan  niyan  na 
Phakandodun  ko  Kadnan  Niyan; 
na  siksa-an  Niyan  sa  siksa  a  paka- 
sisingai. 


88.  Na  sa  puman  sa  tao  a  Mar- 
atiyaya,  go  nggalubuk  sa  mapiya; 
Na  adun  a  bagiyan  niyan  a  balas  a 
mapiya,  go  Tharo-on  Nami  dun  Su¬ 
kaniyan  ko  Sogowan  Nami  sa  mal- 
bod. 


89.  Oriyan  niyan  na  miyakaku¬ 
dug  sa  lalan, 


90.  Taman  sa  kagiya  a  iraot  ko 
pushubangan  o  Alongan,  na  miya- 
guda  Iyan  a  Pushubang  ko  pagtao  a 
da-a  inisunggai  Ami  kiran  ko  tam- 
par  rukaniyan  a  runding. 

91.  Maoto  dun  man:  Na  Sabunar 
a  katawan  Nami  so  shisi-i  Rukani- 
yan  a  Tothol. 

92.  Oriyan  niyan  na  miyakaku- 
dug  sa  lalan. 


93.  Taman  sa  kagiya  a  iraot  ko 
pagulutan  a  dowa  a  Palao,  na  miya- 
kato-on,  ko  obai  a  dowa  oto  sa 
pagtao  a  marugun  a  kapuphakasa- 
bot  Iran  sa  Katharo. 

94.  Pitharo  iran:  Hai  Zulqarnain! 
Mata-an!  A  so  Yajuj  a  go  so  Majuj 
na  Puphaminasa  siran  ko  Lopa:  Na 
o  sunggai  Ami  Suka  sa  tundan  sa 
asara  Tagowingka  so  pagulutan 
nami  a  go  siran  sa  run? 

95.  Pitharo  Iyan:  A  so  Piyakikha- 
pa-ar  Rakun  Sukaniyan  o  Kadnan 
Ko  na  aya  tomo:  Na  ba  Ako  niyo 
dun  tabangi  a  Bagur:  Ka  Tagowan 
Ko  so  Pagulutan  niyo  a  go  siran  sa 
Kota: 


JS 


96.  Witi  Yako  niyo  sa  Piyamilo- 
lang  a  potao;  taman  sa  kagiya  a 
matilub  Iyan  so  Pagulutan  o  dowa 
Pimping,  na  Pitharo  Iyan:  Biyagi 
niyo,  taman  sa  kagiya  a  mabaloi 
Niyan  noto  a  (lagid  o)  Apoi,  na 
Pitharo  Iyan:  Witi  Yako  niyo  sa 
Maodod  Akun  non,  a  Galang. 

97.  Na  da  iran  magaga  i  ba  iran 
kaliyawawi  Sukaniyan,  go  da  iran 
magaga  lomubo. 

98.  Pitharo  Iyan:  Giya-i  na  Limo 
a  pho-on  ko  Kadnan  Ko:  Na  amai 
ka  makaoma  so  diyandi  o  Kadnan 
Ko,  na  mbalowin  Niyan  Na-i  a 
roput;  na  tatap  a  so  diyandi  o  Kad¬ 
nan  Ko  na  bunar. 


99.  Na  botawanan  Nami  so  saba- 
ad  kiran  sa  Alongan  noto  na  mis- 
harundada  iyan  so  saba-ad:  na  Iyo- 
pun  so  Sanggakala,  na  limodun 
Nami  siran  langon. 

100.  Na  sandigun  Nami  so  Ja- 
hannam  sa  Alongan  noto  ko  manga 
Kapir  sa  Samporna  a  Kasandig, 

101.  Siran  na  miyatago  so  manga 
Mata  iran  ko  runding  ko  Panana- 
dum  Rakun,  go  aya  butad  iran  na  di 
iran  khabarao  mamamakinug  (so 
Katharo  o  Allah). 

102.  Ba  aya  tiyangkapan  non  o 
siran  a  Miyamangongkir  na  khako- 
wa  iran  so  manga  Oripun  Ko  a 
salakao  Rakun  a  manga  Panarigan? 
Mata-an!  A  Sukami  na  inithiyakap 
Ami  so  Naraka  Jahannam  ko  man¬ 
ga  Kapir  (a  pithiyagar)  a  darpa. 

103.  Tharowangka  (Ya  Muham¬ 
mad):  Ba  Ami  rukano  Phanothola 
so  titho  a  Miyangalologi  ko  manga 
galubuk?- 


104.  Siran  so  miya-ilang  so  galu- 
buk  iran  ko  Kaoyagoyag  ko  doniya, 
a  siran  na  tatarima-an  niran  sa 

Mata-an!  A  siran  na  gi-i  siran 
phiyapiya  sa  galubuk? 

105.  Siran  man  so  Miyaman- 
gongkir  ko  manga  Ayat  o  Kadnan 
niran,  go  so  Kimbaratumowa-an 
Rukaniyan:  Na  miyailang  so  manga 
galubuk  iran,  na  da-a  pakatindugun 
Nami  a  bagiyan  niran  ko  Alongan  a 
Qiyamah,  a  timbang  (iran). 

Li  06.  Giyoto  man  i  balas  kiran,  a 
so  Naraka  Jahannam;  sabap  ko 
Kiya-ongkir  iran,  go  kinowa  iran 
so  manga  Ayat  Akun  a  go  so  manga 
Sogo  Akun  a  kasandagan. 

107.  Mata-an!  A  so  Miyamara- 
tiyaya  go  Pinggalubuk  iran  so  man¬ 
ga  pipiya,  na  miyabaloi  a  bagiyan 
niran  so  manga  Sorga  Pirdaos  (a 
Pithiyagar)  a  darpa, 


108.  Makakakal  siran  non:  Di 
siran  non  khabaya  mawa. 


109.  Tharowangka:  Apiya  mbaloi 
so  Kalodan  a  dawat  (a  isorat)  ko 
manga  Katharo  o  Kadnan  Ko,  na 
thaman  ndun  so  Kalodan  na  di  pun 
thaman  so  manga  Katharo  o  Kad¬ 
nan  Ko,  apiya  mugai  Kami  sa  lagid 
iyan  a  iyoman  non. 


110.  Tharowangka  (Ya  Muham¬ 
mad):  A  Sakun  na  matag  Manosiya 
a  lagid  iyo,  a  Iphagilaham  Rakun,  a 
aya  bo  a  Tohan  niyo  na  Tohan  a  isa 
isa;  na  sa  dun  sa  tao  a  aya  butad 

iyan  na  a-arapun  niyan  so  Kimbar- 
atumowa-an  ko  Kadnan  Niyan,  na 
nggalubuk  sa  galubuk  a  mapiya,  go 
di  niyan  Phakisakotowi  so  Sowaso- 
wat  ko  Kadnan  Niyan  sa  isa  bo. 


Surah  Maryam-19 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Kaf.  Ha.  Ya.  Ain.  Sad.  So 
Allah  i  Mata-o  ko  paka-a  antapan 
Niyan  ro-o. 


2.  (Giyaya  so)  Pananadum  ko 
Limo  o  Kadnan  Ka  ko  Oripun  Ni¬ 
yan  a  Zakariya. 


3.  Gowani  na  Miyanguni  ko 
Kadnan  Niyan  sa  Kapanguni  a  ma- 
solun. 


4.  Pitharo  Iyan:  Kadnan  Ko! 
Mata-an!  A  Sakun  na  lomimuk  Ra- 
kun  so  tolan,  go  kominindat  so  Olo 
sa  bok  a  Mapoti:  Go  da-a  Ko  ma- 
baloi  ko  Panguni  Yakun  Ruka  Kad¬ 
nan  Ko  a  miya-ola! 


5.  Na  Mata-an!  A  Sakun  na  ini 
Kawan  Ko  so  manga  Tonganai  Ya¬ 
kun  ko  oriyan  Ko:  Ka  ay  a  butad  o 
Karoma  Ko  na  baluk:  Na  bugi  Ya- 
kongka  pho-on  ko  Hadapan  Ka  sa 
Wata,- 

6.  A  makapangowaris  Rakun, 
go  Makapangowaris  ko  manga 
Tonganai  o  Yaqoub;  go  Baloyang- 
ka  Sukaniyan,  Kadnan  Ko!  A 
Makasosowat  (Ruka)! 


7.  (Pitharo  Rukaniyan:)  Hai  Za- 
kariya!  Mata-an!  A  Sukami  na 
Phanotholun  Nami  Ruka  a  Pum- 
bawata  Ka  sa)  Bagowamama:  A 
aya  ngaran  Niyan  na  Yahya:  Da-a 
biyaloi  Ami  Rukaniyan  gowani  a 
sangai  (Niyan), 


8.  Pitharo  Iyan:  Kadnan  Ko!  An- 
damanaya  i  khakha-adun  Rakun  o 
Bagowamama,  a  aya  butad  o  Kar- 
oma  ko  na  Baluk,  go  Sabunar  a 
iniraot  Ako  po-on  ko  Kalokus  sa 
Kiyamara-an? 


9.  Pitharo  (o  Sogo):  Maoto  dun 
man,  Pitharo  o  Kadnan  Ka;  A  Su¬ 
kaniyan  na  malbod  Rakun:  Go  Sa¬ 
bunar  a  Inadun  Akun  Suka  gowani, 
a  da  Ka  pun  sa  maito  bo! 


10.  Pitharo  Iyan:  Kadnan  Ko! 
Sunggai  Akongka  sa  Tanda.  Pitharo 
(o  Sogo):  A  aya  Tanda  a  Ka,  na 
Dingka  (Magaga  i  Bangka)  Mimbi- 
tiyarai  so  manga  Manosiya  sa  tulo 
gawi-i,  a  da-a  Sakit  (Ka). 


11.  Na  liniyowan  Niyan  so  pag- 
tao  Niyan  a  pho-on  ko  Mihrab:  Na 
ini  purowayat  Iyan  kiran:  A  Tasbik 
kano  (ko  Allah)  ko  kapita-pita  go 
so  kagabi  gabi. 

12.  (Pitharo  o  Allah:)  Hai  Yahya! 
Kupitingka  so  Kitab  Shabunsabu- 
nar:  Go  inibugai  Ami  Rukaniyan  so 
Ongangun  ko  kaito  iyan, 

13.  Go  (bigan  Nami  sa)  Kapudi 
pho-on  ko  Hadapan  Nami,  go  Ka- 
sosoti:  Go  miyabaloi  a  Puphangon- 
gonotan, 

14.  Go  Makapudi-in  ko  mbala  a 
lokus  Iyan,  go  da  mabaloi  a  Marnu- 
mundug  a  darowaka. 


15.  Na  Kalilintad  a  si-i  Rukani¬ 
yan  ko  Gawi-i  a  Kinimbawata-a 
non,  go  so  Gawi-i  a  Kapatai  Niyan, 
go  so  Gawi-i  a  Kapakatinduga-on 
(pho-on  ko  Kobor  iyan)  a  Oya- 
goyag! 

16.  Na  Aloyangka  ko  Kitab  so 
Maryam,  gowani  a  makawatan  ko 
pagtao  Niyan  (ka  Somiyong)  ko 
darpa  a  tampar  sa  Subangan. 

17.  Na  Mimba-al  ko  tampar 
kiran  sa  runding;  na  siyogo  ami  si-i 
rukaniyan  so  sogo  ami.  (a  so  Jibril) 
na  miyaniyaropa-on  sa  Manosiya  a 
taro  top. 


18.  Pitharo  (o  Maryam):  Mata- 
an!  A  Sakun  na  Mulindong  Ako  ko 
(Allah  a)  Masalinggagao:  Po-on 
Ruka,  o  aya  butad  Ka  na  Mana- 
nanggila. 

19.  Pitharo  Iyan:  A  Matag  Ako 
Sogo  o  Kadnan  Ka,  sa  kambugi 
Akun  Ruka  sa  Wata  a  Soti. 

20.  Pitharo  (o  Maryam):  A  anda- 
manaya  i  Kakha-adun  Rakun  o 
Wata,  a  da-a  Miyakapamakai  Ra¬ 
kun  a  Mama,  go  da-a  Ko  mabaloi  a 
barashina? 


21.  Pitharo  (o  Sogo):  Maoto  dun: 
Pitharo  o  Kadnan  Ka:  A  Sukaniyan 
na  malbod  Rakun:  Go  kagiya  a 
mbalowin  Nami  Sukaniyan  a  Tanda 
ko  manga  Manosiya  go  Limo  a 
pho-on  Rukami:  Na  miyabaloi  a 
Sogowan  a  miyapasad. 


22.  Na  Inikaogat  Iyan  Sukani¬ 
yan,  na  inisibai  Niyan  ko  darpa  a 
mawatan. 


23.  Na  miyapakasong  Sukaniyan 
o  Balilit  ko  Kayo  a  Qormah:  Na 
Miyatharo  Iyan:  Hai  o  ba  Ako  bo 
Miyatai  ko  ona-an  nai!  Go  miyaba¬ 
loi  Ako  a  kiyalipatan  a  di  dun  Pu- 
kha-aloi! 


24.  Na  Tiyawag  Sukaniyan  (o 
Sogo)  ko  kababa-an  Niyan:  Di  Ka 
mboboko!  Sabunar  a  tiyagowan  o 
Kadnan  Ka  so  kababa-an  Ka  sa 
lawasaig  (a  maito); 


25.  Na  Koyongangka  si-i  Ruka 
so  Kayo  a  Qormah:  Ka  Angka  ni¬ 
yan  kapangologi  sa  Onga  a  Qormah 
a  kiyalotowan. 

26.  Na  Kangka  go  inom  Ka  go 
Pakapipiya-angka  a  Ginawangka. 
Na  o  adun  a  Khailaingka  ko  manga 

Manosiya  a  sakatao,  na  Tharo- 
wangka:  A  Mata-an!  A  Sakun  na 
minishamaya  Akun  ko  (Allah  a) 
Masalinggagao  so  Kathigur,  na  di 
Ako  dun  Makipumbitiyarai  sa 
Alongan  nai  sa  Manosiya. 


27.  Na  inowit  Iyan  ko  pagtao 
Niyan,  a  a-awidan  Niyan.  Pitharo 
iran:  Hai  Maryam!  Sabunsabunar  a 
Miyakanggolaola  Ka  sa  Shai  a  lubi 
a  mala  a  piyakagowagowad! 


28.  Hai  Babai  o  Haroun!  Da  ko 
butad  i  Ama  a  Ka  o  ba  tao  a 
marata,  go  da  ko  butad  i  Ina  a  Ka 
ba  Pashisina! 


29.  Na  initoro  Iyan  (so  Wata). 
Pitharo  iran:  Andamanaya  i  Ki- 
pumbitiyarain  nami  ko  tao  a  mata- 
tago  ko  saloyota  a  maito  a  Wata? 


30.  Pitharo  (o  Wata):  A  Mata-an! 
a  Sakun  na  Oripun  o  Allah:  Inibu- 
gai  Niyan  Rakun  so  Kitab  go  biya- 
loi  Ako  Niyan  a  Nabi; 


31.  Go  biyaloi  Ako  Niyan  a  Pu- 
phangompiya,  apiya  anda  Ko  Ma- 
tago,  go  ini  Sogo  [yan  Rakun  so 
Sambayang  go  so  Zakat  ko  masa  a 
Kaoyagoyag  Akun; 


32.  Go  (biyaloi  Ako  Niyan  a) 
Makapudi-in  ko  Ina  Akun,  go  da 
a  Ko  Niyan  baloya  a  Mamumundug 
a  darowaka; 


Maryam-19 


Part  16 


500 


^  *1  * 


33.  Go  so  Kalilintad  na  si-i  Rak- 
un  ko  Gawi-i  a  Kinimbawata-an  Ra- 
kun,  go  so  Gawi-i  a  Kapatai  Akun, 
go  so  Gawi-i  a  Kapakatinduga  Ra- 
kun  a  Oyagoyag! 

34.  Giyoto  man  so  Isa  a  Wata  o 
Maryam:  Katharo  a  Bunar,  a  so 
kapaparampangan  siran  non. 


35.  Da  Mapatot  ko  Allah  i  ba 
Kowa  sa  Wata.  Soti  Sukaniyan! 
Igi  ra  adun  a  Pakapunggolalanun 
Niyan  a  Sogowan,  na  aya  bo  a 
Putharo-on  Niyan  non:  Na  Kon, 
na  Kha-adun. 


36.  Na  Mata-an!  A  so  Allah  i 
Kadnan  Ko  go  Kadnan  niyo:  Na 
Showasowata  niyo  Sukaniyan: 
Giyaya  i  okit  a  maka-o  ontol. 

37.  Na  da  pagayonayon  so  Pisha- 
gorompong  kondolondolonan  nir- 
an,  na  sangat  a  siksa  a  ruk  o  siran 
a  Miyamangongkir,  ko  kapakanda- 
darpai  ko  Gawi-i  a  mala! 

38.  Sayana  siran  a  phakanug,  go 
sayana  siran  a  phakailai,  ko  Gawi-i 
a  kapakatalingoma  iran  Rukami! 
Ogaid  na  so  manga  Darowaka  sa 
Alongan  nai  na  matatago  ko  kada- 
dag  a  mapayag! 


39.  Na  Paki-iktiyaringka  kiran  so 
Alongan  a  kasundit,  a  masa  a  ka- 
kokoma  ko  Miyanggolaola:  na  siran 
na  matatago  ko  kalipat  a  siran  nada 
siran  Pamaratiyaya! 

40.  Mata-an!  A  Sukami  na  Suka- 
mi  i  phangowaris  ko  Lopa,  go  so 
tao  a  matatago-on:  Go  si-i  siran 
Rukami  Phamakandoda. 


41.  Na  Aloyangka  ko  Kitab  so 
Ibrahim:  Mata-an!  A  Sukaniyan  na 
aya  butad  Iyan  na  tanto  a  Muma- 
mata-an,  a  Nabi. 

42.  Gowani  na  Pitharo  Iyan  ki 
Ama  Iyan:  Hai  Ama!  Inongka  Push- 
imba-a  so  di  Phakanug  go  di  Pha- 
kailai,  go  da-a  khilinding  Iyan  Ruka 
a  maito  bo? 


43.  Hai  Ama!  Mata-an!  A  Sakun 
na  Sabunar  a  miyakaoma  Rakun  so 
Kata-o:  A  so  da  Ruka  makatalingo- 
ma:  Na  onoti  Yakongka:  Ka  Nggo- 
nanaon  Ko  Suka  sa  lalan  a  matitho. 


44.  Hai  Ama!  Dingka  Pushowa- 
sowata  so  Shaitan:  Mata-an!  A  so 
Shaitan  na  miyabaloi  ko  (Allah  a) 
Masalinggagao  a  darowaka. 


45.  Hai  Ama!  Mata-an!  A  Sakun 
na  ipukhawan  Nakun  o  ba  Ka  m  a  - 
sogat  a  siksa  a  pho-on  ko  (Allah  a) 
Masalinggagao,  na  mabaloi  Ka  a 
bolayoka  o  Shaitan. 


46.  Pitharo  (i  Ama  Iyan):  Bangka 
khagowadun  so  manga  Katohanan 
ko,  Hai  Ibrahim?  Mata-an  a  Odi- 
ngka  Gunuki,  na  Sabunar  a  Radiya- 
mun  Ko  Suka  dun:  Na  tawaranga 
Kongka  sa  mathai! 

47.  Pitharo  (o  Ibrahim):  Kalilin- 
tad  a  si-i  Ruka:  Ipanguni  Yakun 
Suka  dun  sa  Ma-ap  ko  Kadnan 
Ko:  Mata-an!  a  Sukaniyan  na  tatap 
a  mala  Rakun  i  Gagao. 


48.  Na  Pumbulag  Ako  rukano  a 
go  so  Puphanongganowin  niyo  a 
salakao  ko  Allah:  Go  Phanguni 
Ako  ko  Kadnan  Ko:  Matatangkud 
a  di  Yako  Khabaloi  ko  Panguni 
Akun  ko  Kadnan  Ko,  a  khaola. 


49.  Na  kagiya  a  mbulag  kiran  a 
go  so  Pushimba-an  niran  a  salakao 
ko  Allah,  na  inibugai  Ami  Ron  so 
Ishaq  go  so  Yaqoub;  na  oman  i  isa 
Kiran  na  biyaloi  Ami  a  Nabi. 


50.  Go  bigan  Nami  Siran  ko 
Limo  Ami,  go  singgayan  Nami  Sir¬ 
an  sa  mapiya  a  Bantogan  a  Maporo. 

51.  Na  Aloyangka  ko  Kitab  so 
Musa:  Mata-an!  A  Sukaniyan  na 
miyabaloi  a  tolabos,  go  miyabaloi 
a  Sogo  a  Nabi. 

52.  Na  tiyawag  Ami  Sukaniyan 
ko  kilid  o  Palao  sa  tampar  sa  kawa- 
nan,  go  piyakarani  Ami  Sukaniyan, 
a  Kinimbitiyarain  Nami  Ron. 


53.  Go  inibugai  Ami  Ron  a  pud 
ko  Limo  Ami,  so  Pagari  Niyan  a 
Haroun,  a  Nabi. 

54.  Na  Aloyangka  ko  Kitab  so 
Ismail:  Mata-an!  A  Sukaniyan  na 
miyabaloi  a  tomotoman  sa  pasad, 
go  miyabaloi  a  Sogo,  a  Nabi. 

55.  Na  miyabaloi  a  Ipushogo 
Iyan  ko  manga  tonganai  Niyan  so 
Sambayang  go  so  Zakat,  go  miya¬ 
baloi  si-i  ko  Kadnan  Niyan  a  Ma- 
kasosowat. 


56.  Na  Aloyangka  ko  Kitab  so 
Edris:  Mata-an!  A  Sukaniyan  na 
miyabaloi  a  Mumamata-an,  a  Nabi: 


57.  Go  ini  Poro  Ami  Sukaniyan 
ko  darpa  a  Maporo. 


58.  siran  man  so  ini  Kalimo  Siran 
o  Allah  a  manga  Nabi;  a  pud  ko 
Moriyatao  o  Adam,  go  pud  ko 
riyoran  Nami  (ko  Kapal)  a  pud  o 
Nuh,  go  pud  ko  kiyababadan  ko 
Ibrahim  go  so  Israil,-  go  pud  ko 
tao  a  Tiyoro  Ami  go  Pinili  Ami. 
Igira  a  Puphangadi-an  Kiran  so 
manga  Ayat  o  (Allah  a)  Masaling- 
gagao,  na  Pushondong  Siran  a  Khi- 
sosodod  go  Puphamanugad. 


59.  Na  adun  a  miyakasalono  ko 
oriyan  Niran  a  miyakasambi  a  in- 
ilang  iran  so  Sambayang,  go  piyan- 
gonotan  niran  so  manga  kabaya  a 
ribat,  na  maolog  siran  ndun  ko 
landung  (ko  Naraka),- 


60.  Inonta  so  tao  a  Mithaobat  go 
Miyaratiyaya,  go  Minggalubuk  sa 
mapiya:  Na  siran  man  i  Phamaka- 
solud  ko  Sorga,  go  di  siran  khasa- 
limbotan  sa  maito  bo,- 

61.  Manga  Sorga  a  tatap,  so  in- 
idiyandi  o  (Allah  a)  Masalinggagao 
ko  manga  Oripun  Niyan  a  da  ma- 
payag:  Mata-an!  A  Sukaniyan  na 
tatap  a  so  diyandi  lyan  na  khito- 
man. 


62.  Da  -a  khanug  iran  ro-o  a  siya- 
siya,  ogaid  na  Kalilintad:  Go  adun  a 
bagiyan  niran  a  pagupur  kiran  ro-o, 
sa  kapita  go  magabi. 

63.  Giyoto  man  so  Sorga  a  so 
pakiphangowaliyan  Nami  ko  manga 
Oripun  Nami  a  tao  a  miyabaloi  a 
Manananggila. 

64.  Na  (Pitharo  o  Jibril:)  di  Kami 
Phakatoron  inonta  o  sabap  ko  So- 
gowan  o  Kadnan  Ka:  Kapa-ar  lyan 
so  kasasangoran  Nami  go  so  kata- 
talikhodan  Nami,  go  so  pagulutan 
noto:  Na  da  ko  butad  o  Kadnan  Ka 
i  ba  Khalipat,- 


65.  Kadnan  o  manga  Langit  a  go 
so  Lopa,  go  so  pagulutan  a  dowaoto: 
Na  Simba-angka  Sukaniyan,  go 
Phantang  Ka  makapantag  ko  Simba 
Rukaniyan:  Ba  adun  a  katawan  Ka 
a  sangai  Niyan? 


66.  Na  gi-i  Tharo-on  o  M ario¬ 
si  y  a:  Ino  amai  ka  matai  yako, 
Mata-an  a  phakagumaon  nako 
dun  a  Oyagoyag? 


67.  (Pitharo  o  Allah:)  Ba  di  kha- 
tadumi  o  Manosiya  a  Mata-an!  A 

Sukami  na  Inadun  Nami  sukaniyan 
gowani  a  da  pun  Ma-adun  sa  maito 
bo? 

68.  N  a  Ibut  ko  Kadnan  Ka, 
Mata-an  a  limodun  Nami  siran 
ndun,  rakhus  o  manga  Shaitan;  ori- 
yan  niyan  na  Mata-an  a  witun  Nami 
siran  ndun  ko  muliliyota  ko  Jahan- 
nam  a  pukhidola  iran  a  lub  iran; 


69.  Oriyan  niyan  na  Mata-an  a 
mamitbit  Kami  dun  ko  oman  i  isa 
ka  tindug  sa  sadun  sa  tanto  kiran  a 
somiyangka  ko  (Allah  a)  Masaling- 
gagao. 


70.  Oriyan  niyan  na  Sukami  dun 
i  Mata-o  ko  siran  a  siran  i  kiyapa- 
totan  ko  kapakasolud  ko  Naraka. 


71.  Na  da-a  isa  rukano  bo  a  Ba- 
on  ndi  makasagad:  Miyabaloi  si-i 
ko  Kadnan  Ka,  a  miyapasad  a  Ko- 
koman. 


72.  Oriyan  niyan  na  sabutun 
Nami  so  Miyamananggila,  na  i  ba- 
gak  Ami  ro-o  so  manga  darowaka, 
a  pukhidola  iran  a  lub  iran. 


73.  Na  igira  a  Puphangadi-an 
kiran  so  manga  Ayat  Ami,  a  manga 
Rarayag,  na  gi-i  Tharo-on  o  siran  a 
Miyamangongkir,  ko  siran  a  Miya- 
maratiyaya:  Antawa-a  ko  dowa  ka 
sagorompong  i  tomo  i  darpa,  go 
mapiya  i  kalimodan? 

74.  Na  madakul  a  bininasa  Mi  ko 
miya-ona  an  niran  a  pagtao,  a  siran 
i  lubi  a  mapiya  i  kasangkapan  go  so 
kaphagilaya-on! 


75.  Tharowangka:  Sa  dun  sa  ma- 
tago  ko  kadadag,  na  mbugan  sa  ta- 
alik  sukaniyan  o  (Allah  a)  Masa- 
linggagao  sa  madakul,  taman  sa 
amai  ka  kasandungan  niran  so  idi- 
diyandi  kiran-a  siksa,  o  di  na  so 
Bangkit,-  na  katokawan  niran  ndun 
so  tao  a  sukaniyan  i  lubi  a  marata  i 
darpa,  go  tanto  a  malobai  i  manga 
tabanga! 


76.  Na  Puphagomanan  o  Allah 
so  siran  a  komidug  sa  ontol:  Sa 
Torowan:  Na  so  manga  tatap  a 
manga  pipiya,  na  tomo  si-i  ko  Kad- 
nan  Ka,  i  balas,  go  tomo  a  khando- 
dam 


77.  Ino  kiyatokawan  Ka  so  In- 
ongkir  iyan  so  manga  Ayat  Ami,  go 
Pitharo  iyan:  A  Mata-an  a  khabu- 
gan  nako  dun  sa  tamok  go  Wata? 


78.  Ba  niyan  miya-ilai  so  da  ma- 
payag,  antawa-a  ba  miyakakowa  si-i 
ko  Allah  a)  Masalinggagao  sa  pa- 
sad? 


79.  Kuna  oto!  Ipushorat  Ami 
dun  so  gi-i  niyan  Tharo-on:  Go 
pagomanan  Nami  ron  so  siksa  sa 
kaoman  (a  madakul); 

80,  Go  pangowaliyan  Nami  ru- 
kaniyan  so  gi-i  niyan  Tharo-on,  go 
makatalingoma  Rukami  a  tawanta- 
wan. 


81.  Na  kominowa  siran  sa  sala- 
kao  ko  Allah  a  manga  Katohanan, 
ka-an  siran  kon  mabaloi  a  mama- 
kaogop  kiran! 


82.  Kuna  oto,  ka  Pagongkirun 
niran  ndun  so  Kiyasimba-a  kiran, 
go  khabaloi  siran  a  manga  ridowai 
ran. 


83.  Bangka  da  katokawi  a  Mata- 
an!  A  Sukami  na  biyotawanan  nami 
so  manga  Shaitan  ko  Miyaman- 
gongkir,  a  puphangondoi  kiran  sa 
tanto  a  kapangondoi? 


84.  Na  Dingka  kiran  punggaga 
ani  so  siksa),  ka  Mata-an!  Phama- 
gitongun  Nami  Kiran  ndun  sa  sam- 
porna  a  kapamagitong. 


85.  Si-i  ko  Alongan  a  limodun 
Nami  so  Miayamananggila  si-i  ko 
Masalinggagao,  a  khikokoda  (a 
Khisusula-an), 

86.  Na  idundug  Ami  so  manga 
baradosa  ko  Naraka  Jahannam,  a 
ma-a  wao  siran, - 

87.  Da-a  makapapa-ar  kiran  ko 
Sapa-at,  inonta  so  tao  a  miyakako- 
wa  si-i  ko  (Allah  a)  Masalinggagao 
sa  diyandi. 

88.  Na  Pitharo  iran:  A  kominowa 
so  (Allah  a)  Masalinggagao  sa 
Wata! 

89.  (Pitharo  o  Allah):  Sabunsa- 
bunar  a  Mitharo  kano  sa  Shai  a 
minitaralo  a  pakasisingai! 

90.  Maito  bo  na  so  manga  Langit 
na  manga  bubunsad,  sa  po-on  ro-o, 
go  manga  bubungkag  so  Lopa,  go 
mamangitombak  so  manga  Palao  a 
shagonaot, 

91.  Sa  kinidaowa-an  niran  sa 
adun  a  Wata  o  (Allah  a)  Masaling¬ 
gagao. 


92.  Na  di  patot  ko  Masalingga¬ 
gao  i  ba  kowa  sa  Wata. 

93.  Da  (isa  bo)  ko  langowan  a 
tao  a  matatago  ko  manga  Langit  go 
so  Lopa  a  ba  di  makatalingoma  ko 
(Allah  a)  Masalinggagao,  a  Maka- 
pangangalimbaba-an. 

94.  Sabunsabunar  a  mai-itong 
Iyan  siran,  go  mabibilang  Iyan  siran 
sa  samporna  a  bilangan. 

95.  Na  oman  i  isa  kiran  na  Ma¬ 
katalingoma  Rukaniyan  ko  Alon- 
gan  a  Qiyamah  a  tawantawan. 

96.  Mata-an!  A  so  Miyamara- 
tiyaya  go  Pinggalubuk  iran  so  man¬ 
ga  pipiya,  na  sunggayan  siran  ndun 
o  (Allah  a)  Masalinggagao  sa  kaka- 
si. 

97.  Na  aya  dun  a  kiyaluboda  Mi 
ko  Qur-an  ko  Basangka  (Ya  Mu¬ 
hammad),  na-an  Ka  oto  Mapupha- 
manothol  ko  Miyamananggila,  go 
an  Ka  oto  Mipamaka-iktiyar  ko 
pagtao  a  manga  pawal. 

98.  Na  madakul  a  bininasa  Mi  ko 
miya-on  an  niran  a  pagtao!  Ba  adun 
a  pukhagudam  Ka  kiran  a  isa  bo,  o 
di  na  pukhanug  Ka  kiran  a  karan- 

gus? 


Surah  Ta  Ha-20 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Ta  Ha.  So  Allah  i  Mata-o  ko 
paka-a  antapan  Niyan  non. 


2.  Kuna  a  ba  aya  Kinitoronun 
Nami  Ruka  (Ya  Muhammad)  ko 
Qur-an  na  Angka  makandamar. 


3.  Ogaid  na  undao  ko  tao  a  ma- 
alukun  (ko  Allah), - 


4.  Initoron  a  miyakapo-on  ko 
Miyadun  ko  Lopa  a  go  so  manga 
Langit  a  manga  poporo. 


5.  So  Masalinggagao  a  si-i  ko 
Aras  mithakna. 


6.  Ruk  Iyan  so  matatago  ko 
manga  Langit  a  go  so  matatago  ko 
Lopa,  go  so  pagulutan  a  dowa  oto, 
go  so  didalum  o  Lopa. 

7.  Na  o  pakatanogun  Ka  so 
Katharo,  na  Mata-an!  a  Sukaniyan 
na  katawan  Niyan  so  masolun  a  go 
so  lubi  a  mapagu-uma. 


8.  So  Allah!  Da-a  Tohan  a  sala- 
kao  Rukaniyan!  Ruk  Iyan  so  manga 
Ngaran  a  manga  pipiya. 


9.  Ino  a  miyakatalingoma  Ruka 
so  Totholan  ko  Musa? 


10.  Gowani  a  makailai  sa  Apoi: 
Na  Pitharo  Iyan  ki  Karoma  Niyan: 
A  apa  kano;  ka  Mata-an!  A  Sakun 
na  miyakailai  Ako  sa  Apoi;  kaloka- 
lo  kawitan  Ko  sukano  ron  sa  bar- 
abad,  o  di  na  makato-on  Nako  si-i 
ko  Apoi  sa  nana-o. 


* 


11.  Na  kagiya  a  makatalingoma- 
on,  na  Kiyatalowan:  Hai  Musa! 


Hid 


12.  Mata-an!  A  Sakun  na  Sakun 
so  Kadnan  Ka!  Na  Ndaingka  so 
dowa  a  Talompa-a  Ka:  Mata-an! 
A  Suka  na  matatago  ko  Balintad  a 
Soti  a  giya  Tuwa; 


13.  Na  Sakun  na  Pinili  Akun 
Suka:  Na  Pakinugangka  so  Ipagila- 
ham  (Ruka). 


14.  Mata-an!  A  Sakun  na  Sakun 
so  Allah:  Da-a  Tohan  a  salakao 
Rakun:  Na  simba-a  Kongka,  go 
Pamayandugun  Ka  so  Sambayang 
sa  Pananadum  Rakun. 

15.  Mata-an!  A  so  Bangkit  na 
phakatalingoma-marani  a  pagu- 
uma-an  Ko  Sukaniyan-ka-an  miba- 
las  ko  oman  i  isa  ginawa  so  galubuk 
iyan. 


16.  Na  o  ba  Ka  on  ka-alangi  o 
tao  a  di  ron  Mapaparatiyaya  go 
inonotan  niyan  so  nunga  iyan,  ka 
Mabinasa  Ka! 


17.  Na  antona-a  angkanan  a  shi- 
si-i  sa  Kawanan  Ka,  hai  Musa? 


18.  Pitharo  Iyan:  Giyaya  na  Ra¬ 
das  Akun:  A  ipuphanukun  Nakun 
Sukaniyan,  go  ipuphangawit  Akun 
oto  (sa  Pukhun)  o  Kambing  Akun, 
go  adun  a  manga  Osba  Ko  ron  a 
pud. 

19.  Pitharo  (o  Allah):  ithogun 
Ka,  hai  Musa! 


20.  Na  ini  ithog  Iyan,  na  sa  mao- 
to  na  Sukaniyan  na  Nipai,  a  gi-i 
ndoladola  sa  maga-an. 

21.  Pitharo  (o  Allah):  Kowa-an- 
gka  Sukaniyan,  go  di  Ka  khaluk: 
Ka  phakandodun  Nami  bo  Sukani¬ 
yan  ko  butad  Iyan  a  paganai: 


22.  Go  soludun  Ka  a  Limangka 
ko  kilid  Ka:  Ka-an  makambowat  a 
Masindao,  a  kuna  a  ba  Panggal,- 
Tanda  pun  a  salakao,- 


23.  Ka  phakailain  Nami  Suka  ko 
manga  tanda  Ami  a  manga  Ala. 

24.  Songka  ko  Pir-aon,  ka  Mata- 
an!  A  Sukaniyan  na  miyangakowa- 
la. 


25.  Pitharo  (o  Musa):  Kadnan 
Ko!  Pakalowagangka  Rakun  so 
Rarub  Akun, 

26.  Go  Lubodangka  Rakun  so 
Showa-an  Nakun, 

27.  Go  Pakalowayangka  so  kabi- 
gur  o  dila  Akun, 

28.  Ka-aniran  Kasaboti  so 
Katharo  Akun: 

29.  Go  Sunggai  Akongka  sa  Wa- 
shir  a  pud  ko  tonganai  Akun, 


30.  So  Haroun,  a  Pagari  Ko, 

31.  Bakhushun  Ka  Sukaniyan  ko 
Bagur  Akun, 

32.  Go  Pakatompokangka  Suka¬ 
niyan  ko  Galubuk  Akun: 

33.  Ka  Angka  Mi  Ruka  Pupha- 
katasbik  sa  madakul, 


34.  Go  ana  Mi  Suka  Katatadumi 
sa  madakul: 

35.  Mata-an!  A  Suka  i  tatap  a 
phagilai  Rukami. 

36.  Pitharo  (o  Allah):  A  Sabunar 
a  ini  bugai  Ruka  so  Panguningka, 
hai  Musa! 

37.  Na  Sabunsabunar  a  ini  Pan- 
galimo  Ami  Suka  ko  kiyaokitan  a 
salakao. 


38.  Gowani  a  i  Ilaham  Ami  ki 
Ina  a  Ka  so  Iphagilaham; 


39.  Sa  Pitharo-on:)  Tagowangka 
Sukaniyan  (a  Musa)  ko  Kaban,  na 
anodangka  ko  Lawasaig  a  Nail:  Na 
Pimpirun  Sukaniyan  o  Lawasaig  a 
Nail  ko  thuba-an,  ka-an  makowa  o 
Ridowai  Akun  go  Ridowai  Niyan: 
Na  Tiyagowangko  Suka  sa  kakasi  a 
pho-on  Rakun:  Go  Angka  mapa- 
goyagoyag  si-i  ko  Palihara  Akun. 


40.  Gowani  a  puphulalakao  si 
Babaingka  na  gi-i  Niyan  Tharo-on: 
O  torowi  ko  sukano  sa  tao  a  ma- 
kambaromitan  non?  Na  Piyakan- 
dod  ami  Suka  ki  Ina  a  Ka,  ka-an 
makapiya  Ginawa  Niyan  go  an  ndi 
makamboboko.  Na  Miyamono  Ka 
sa  tao,  na  siyabut  Ami  Suka  pho-on 
ko  rata  a  ginawa,  go  Piyanupungan 
Nami  Suka  a  manga  tupung.  Na 
miyakatarug  Ka  sa  miyakapira  ra- 
gon  ko  manga  tao  sa  Madiyan; 
oriyan  niyan  na  miyakaoma  Ka  sa 
Takdir  Akun,  hai  Musa! 


41.  Go  Pinili  Akun  Suka  (a  siya- 
na-an)  o  ginawa  Ko: 


42.  Lalakao  Ka,  Suka  go  si  Pa- 
garingka,  rakhus  o  manga  Tanda 
Akun,  go  di  Niyo  paparina  so  Ta- 
dum  Rakun. 


& 

43.  Songkano  a  Dowa,  ko  Pir- 
aon,  Mata-an!  A  sukaniyan  na 
miyangakowala; 

44.  Na  Mbitiyarain  Niyo  suka¬ 
niyan,  sa  lalag  a  malinanuk,  ka 
kalokalo  o  sukaniyan  na  makapa- 
ginungka,  o  di  na  maluk. 


45.  Pitharo  Iran  a  Dowa:  Kad¬ 
nan  Nami!  Mata-an!  A  Sukami  na 
ipukhaluk  Ami  i  ba  Kami  niyan 
sakotika-a,  o  di  na  magoman  a  ka- 
puphangakowala  niyan. 

46.  Pitharo  (o  Allah):  Di  Kano 
khaluk:  Mata-an!  A  Sakun  na  babid 
Iyo:  Pukhanug  Akun  go  Pukhailai 
Yakun  (so  khasowa  Iyo). 


47.  Na  Songkano  Ron,  na  Thar- 
owa  Niyo:  A  Mata-an!  A  Sukami  a 
Dowa  na  Sogo  o  Kadnan  ka:  Na 
bokaingka  rukami  so  manga  Mor- 
iyatao  o  Israil,  go  dingka  siran 
Pushiksa-a:  Sabunar  a  adun  a  mini 
oma  Miruka  a  Tanda,  a  pho-on  ko 
Kadnan  ka!  Na  so  Kalilintad  na  si-i 
ko  tao  a  komidug  ko  Torowan! 


48.  Mata-an!  A  Sukami  na  Sabu¬ 
nar  a  ini  Ilaham  Rukami  a  Mata-an! 
A  so  siksa  na  si-i  ko  tao  a  tomiya- 
plis  go  tomiyalikhod. 


49.  Pitharo  (o  Pira-aon):  Anta- 
wa-a  i  Kadnan  Niyo  hai  Musa? 


50.  Pitharo  (o  Musa):  Aya  Kad¬ 
nan  Nami  na  so  inibugai  Niyan  ko 

oman  i  isa  Shai  so  ini  Adun  non, 
oriyan  niyan  na  Pinngonana-o  Ni- 
yan. 

51.  Pitharo  (o  Pir-aon):  Antona-a 
miyasowa  o  manga  pagtao  a  miyan- 
ga-o  ona? 

52.  Pitharo  (o  Musa):  So  Katawi 
ron  na  si-i  ko  Kadnan  Ko,  ka  ma- 
tatago  ko  Kitab:  Di  Kharibat  so 
Kadnan  Ko,  go  di  Khalipat,- 

53.  So  inisunggai  Niyan  rukano 
so  Lopa  a  miyakayat,  go  tiyagowan 
kano  Niyan  non  sa  manga  lalan;  go 
Piyakatoron  Niyan  a  pho-on  ko 
Kawang  so  ig;  na  adun  a  Pupha- 
kambowatun  Nami  sa  sabap  on  a 
pishoson  a  Mangunguto  a  mbidabi- 
da. 

54.  Kangkano  (ron)  go  Pagupura 
niyo  (ron)  so  manga  Ayam  iyo: 
Mata-an!  A  adun  a  matatago  ro-o 
man  a  titho  a  manga  Tanda  ko 
adun  a  manga  gudaguda  iyan. 

55.  Inadun  Nami  sukano  a  pho- 
on  ko  Lopa,  go  ron  Nami  sukano 
phakakasoya,  go  ron  Nami  sukano 
phakagumawa  so  khaokitan  a  sala- 
kao. 


56.  Na  Sabunsabunar  a  piyaki- 
ilai  Yami  (ko  Pir-aon)  so  manga 
Tanda  Ami  sa  kalangolangowan  ni¬ 
yan,  na  tomiyaplis  go  somiyangka. 

57.  Pitharo  (o  Pir-aon):  Ba  aya 
kiyasong  Ka  rukami  na  Angka  Min- 

gka  mapaka-awa  ko  Lopa  ami  sa- 
bap  ko  Balik  Matangka,  hai  Musa? 


58.  Na  Mata-an  a  khawitan  nami 
Suka  dun  sa  balik  Mata  a  lagid 
iyan!  Na  tundo  Ka  ko  lut  ami  go 
so  lut  Ka  sa  kaputhalabok,  di  kami 
ron  ndoratsukami  go  Suka-(si-i  ko 
darpa  a  kasosokodan  (Rukutano). 


59.  Pitharo  (o  Musa):  Aya  katha- 
labok  iyo  na  so  Alongan  a  Kalilang, 
go  malimod  so  manga  Manosiya  ko 
kiporo  o  Alongan. 


60.  Na  tomiyalikhod  so  Pir-aon: 
Na  tinimo  iyan  so  antangan  niyan, 
oriyan  niyan  na  miyakatalingoma. 


61.  Pitharo  kiran  o  Musa:  Dow- 
an  dowan  kano!  Di  niyo  pagangko- 
ba  so  Allah  sa  kabokhag,  ka  i 
binasa  Niyan  rukano  so  siksa:  Na 
Sabunar  a  kiyawiswisan  so  tao  a 
inangkob  iyan  (so  Allah)! 


62.  Na  Piyamagodasa-an  niran  i 
showa-an  niran,  ko  ndolondolonan 
niran,  go  piyagunus  iran  so  bitiyara 
(iran). 


63.  Pitharo  iran:  A  Mata-an!  A 
giya  Dowaya  na  titho  a  manga  Ba¬ 
lik  Mata:  A  kabaya  Iran  a  mapaka- 
awa  kano  Iran  ko  Lopa  iyo  sa  mis- 
abap  ko  Balik  Mata  Iran,  go  mai- 
lang  Iran  so  okit  iyo  a  makalulubi. 

64.  Na  timowa  niyo  so  antangan 
niyo,  oriyan  niyan  na  talingoma 

kano  a  khishisinundai:  Na  Sabunar 
a  Miyakada-ag  sa  Alongan  nai  so 
tao  a  miyakaombao. 

65.  Pitharo  iran:  Hai  Musa!  Na 
ithog  Ka  o  di  na  mabaloi  kami  a 
paganai  a  tao  a  minithog? 


66.  Pitharo  Iyan:  Kuna,  ka  ithog 
kano!  Na  sa  maoto  na  so  manga  tali 
ran  go  so  manga  badas  iran-na  aya 
kaguguda-a  Niyan  non  pho-on  ko 
Balik  Mata  iran-na  Mata-an  noto! 
A  puphamanola! 


67.  Na  kiyagudi-an  sa  si-i  bo  ko 
Ginawa  Niyan  sa  kaluk  so  Musa. 


68.  Pitharo  Ami:  Di  Ka  pukha- 
luk!  Mata-an!  A  Suka  na  Suka  i 
Maporo: 


69.  Na  ithogun  Ka  so  shisi-i  ko 
Kawanan  Ka:  Ka-a  Niyan  malolok 
so  biyaloi  ran;  Mata-an!  A  so  biya- 
loi  ran  na  limpangan  o  Balik  Mata: 
Na  di  Phakada-ag  so  Balik  Mata, 
apiya  anda  lomiyabo. 


70.  Na  miyamangi  omung  so 
manga  Balik  Mata  sa  Khipakasoso- 
dod:  Pitharo  iran:  Piyaratiyaya  Mi 
so  Kadnan  o  Haroun  a  go  so  Musa. 


71.  Pitharo  (o  Pir-aon):  Ino  niyo 
Pharatiyaya-a  Sukaniyan  a  da  akun 
sukano  pun  kaidini?  Mata-an!  A 
Sukaniyan  i  titho  a  Goto  niyo,  a 

so  Miyangundao  rukano  ko  Balik 
Mata!  Na  Mata-an  a  pamotolan  ko 
dun  so  manga  lima  niyo  go  so  man¬ 
ga  Ai  niyo  sa  di  magonod,  go  Mata- 
an  a  sola-an  ko  sukano  dun  ko 
manga  kayo  a  Qormah:  Go  Mata- 
an  a  katokawan  niyo  dun,  o  anta- 
wa-a  rukami  i  lubi  a  sangat  i  siksa 
go  lubi  a  kakal! 

72.  Pitharo  iran:  Di  Ami  suka 
dun  ipulawan  ko  miyakaoma  ruka¬ 
mi  a  manga  Rarayag  a  Karina,  a  go 
so  Miyadun  Rukami!  Na  nggolala- 
nun  ka  i  ipunggolalan  ka:  Si-ingka 
bo  mipungolalan  sangkai  a  Kaoya- 
goyag  ko  doniya. 


73.  Mata-an!  A  Sukami,  na 
Piyaratiyaya  Mi  so  Kadnan  Nami: 
Ka  o  ba  Niyan  Rukami  Napiya  so 
manga  kasala-an  Nami,  go  so  initu- 
gul  ka  Rukami  sukaniyan  a  Balik 
Mata:  Na  so  Allah  i  lubi  a  Mapiya 
go  lubi  a  Tatap. 


74.  Mata-an  naya!  A  sa  dun  sa 
tao  a  makatalingoma  ko  Kadnan 
Niyan  a  baradosa,-  na  Mata-an!  A 
bagiyan  niyan  so  Naraka  Jahan- 
nam:  Di  ro-o  Pha-tai  go  di  Khaoyag 
(sa  Kaoyag  a  mapiya). 


75.  Na  sa  dun  sa  makatalingoma 
Rukaniyan  a  Mapaparatiyaya  a  Sa- 
bunar  a  Pinggalubk  Iyan  so  manga 
pipiya,-  na  siran  man  i  khibagiyan 
ko  manga  Daradat  a  manga  Po- 
poro,- 

76.  Manga  Sorga  a  Tatap,  a  Pu- 
phamangondas  ko  kababa-an  niyan 
so  manga  Lawasaig:  Makakakal  sir- 
an  ro-o:  Na  giyoto  man  i  balas  ko 
tao  a  Mishoti. 


77.  Na  Sabunsabunar  a  ini  Ila- 
ham  Ami  ko  Musa:  A  Pangulumun 
Ka  so  manga  Oripun  Ko,  na  mba- 
alun  Ka  siran  sa  lalan  ko  Kalodan  a 
mamara,  di  Ka  khawan  i  ba  Kano 
raota  go  di  Ka  khaluk. 


78.  Na  tiyondog  Siran  o  Pir-aon 
rakhus  o  manga  tantara  iyan,  na 
Minitanggob  kiran  so  Kalodan  so 
nganin  a  minitanggob  kiran. 


79.  Na  miyadadag  o  Pir-aon  so 
pagtao  niyan,  go  da  niyan  Matoro. 


80.  Hai  manga  Moriyatao  o  Is- 
rail!  Sabunar  a  siyabut  Ami  sukano 
ko  ridowai  niyo,  go  ini  phasada 
Ami  sukano  ko  kilid  o  Palao  sa 
kawanan,  go  Initoron  Nami  rukano 
so  Manna  go  so  (Papanok  a)  Sal- 
wwa: 


81.  (Pitharo  Ami:)  Kangkano  ko 
manga  pipiya  ko  nganin  a  ini  Pagu- 
pur  Ami  rukano,  go  di  kano  ron 
Phumalawani,  ka  matangkud  ruka¬ 
no  so  Rarangit  Akun:  Na  sa  dun  sa 
matangkud  on  so  Rarangit  Akun  na 
Sabunar  a  mabinasa! 


82.  Na  Mata-an!  A  Sakun  na 
titho  a  Manapi  ko  tao  a  Mithaobat, 

go  Miyamaratiyaya,  go  Minggalu- 
buk  sa  Mapiya,-  oriyan  niyan  na 
komidug  ko  onto!. 


83.  Na  antona-a  i  minipagaloka- 
lok  Ka  (sa  Kiya-ona  Ingka)  ko 
Pagtaongka,  hai  Musa? 


84.  Pitharo  Iyan:  Siran  na  kataya 
siran  si-i  ko  Talikhodan  Ko  (a  ma- 
totondog  Ako  iran):  Na  miyagalo- 
kalok  Ako  Ruka  Kadnan  Ko,  ka-o 
Bangka  Kasowatun. 


85.  Pitharo  (o  Allah):  Na  Mata- 
an!  A  Sukami  na  tiniyoba  Ami  so 
Pagtaongka  ko  oriyan  Ka  (ko  Kiya- 
bulagangka  kiran):  Ka  diyadag  sir¬ 
an  o  Samiri. 


86.  Na  mimbalingan  so  Musa  ko 
pagtao  Niyan  a  Pukhararangitan  a 
Makamboboko.  Pitharo  Iyan:  Hai 
pagtao  Akun!  Ba  kano  da  diyandi-i 
o  Kadnan  niyo  sa  diyandi  a  mapiya? 
Ba  rukano  miyathai  so  masa?Anta- 
wa-a  ba  niyo  kabaya  a  matangkud 
rukano  so  Rarangit  a  pho-on  ko 
Kadnan  niyo,  sa  kiyandorat  iyo  ko 
diyandi  Akun? 


87.  Pitharo  iran:  Kuna  a  ba  kami 
mindorat  ko  diyandi  i  Ka,  sa  ba 
sabap  ko  kapa-ar  ami:  Na  ogaid 
na  piyakaawid  kami  sa  manga  pu- 
punud  pho-on  ko  imbolawan  o  pag¬ 
tao,  na  inipangithog  ami  oto  (ko 
Apoi),  ka  lagid  oto  a  kiya-ithog  o 
Samiri. 

88.  A  inigumao  niyan  kiran  a 
maito  a  Sapi:  A  lawas  iyan,  a  Pha- 
gunga  Na  Pitharo  iran:  A  kati-i  so 
Tohan  niyo,  go  Tohan  o  Musa,  na 
miyalipat! 


89.  Ba  iran  ndi  khailai  a  da-a 
khisumbag  iyan  kiran  a  Katharo, 
go  da-a  Mipapa-ar  iyan  kiran  a 
Morala  o  di  na  Ompiya? 

90.  Na  Sabunsabunar  a  Pitharo 
kiran  o  Haroun  gowani:  A  Hai  pag- 
tao  Akun!  Giyabo  a  kinitupungun 
rukano  ron:  Ka  Mata-an!  A  aya 
Kadnan  niyo  na  so  Allah  a)  Masa- 
linggagao:  Na  Onoti  Ako  niyo  go 
onoti  niyo  so  Sogowan  Ko. 

91.  Pitharo  iran:  Diyami  dun 
itharug  a  karurutuki  ami  ron  So- 
mimba,  taman  sa  di  makabaling 
rukami  so  Musa. 


92.  Pitharo  (o  Musa):  Hai  Har¬ 
oun!  Antona-a  i  miyakarun  Ruka, 
gowani  a  Mailaingka  siran  a  miya- 
dadag  siran. 


93.  Sa  Dangka  Rakun  kaonoti? 
Inongka  Shoranga  so  Sogowan  Ko? 


94.  Pitharo  Haron:  Hai  Wata  i 
Ina!  Dingka  nggandura  so  Sompa 
Akun  go  giya  Olo  Akun!  Mata-an! 
A  Sakun  na  inikaluk  Akun  o  Bang¬ 
ka  Matharo:  A  inoparik  Ka  so  man¬ 
ga  Moriyatao  o  Israil,  go  Dangka 
Kanayawi  so  lalag  Akun! 

95.  Pitharo  (o  Musa):  Antona-a  i 
Siyowa  Aka,  Hai  Samiri? 


96.  Pitharo  iyan:  A  miya-ilai 
akun  so  da  iran  mailai  sukaniyan: 
Na  komimus  ako  sa  sakumus  ko 
lakao  o  Sogo,  na  ini  ithog  akun 
non:  Na  giyoto  i  ini  barayat  rakun 
o  ginawa  ko. 


97.  Pitharo  (o  Musa):  Na  awa  ka! 
Na  Mata-an  a  ruk  ka  ko  Kaoya- 
goyag  so  gi-ingka  Katharowa:  Sa 
da-a  kashukhowai;  go  Mata-an!  A 
adun  a  ruk  ka  a  diyandi  a  di  ka-on 
ndun  makandorat:  Na  ilayangka  so 
Tohan  ka,  a  so  tiyatap  ka  a  Ka- 
pushimba-angka-on:  Mata-an  a 
Thotongun  Nami  dun  sukaniyan 
oriyan  niyan  na  Mata-an  a  ikayam- 
bur  ami  dun  sukaniyan  ko  Kalodan 
sa  titho  a  ka  kayambur! 


98.  Ay  a  bo  a  Tohan  niyo  na  so 
Allah:  So  da-a  Tohan  a  salakao 
Rukaniyan:  Rangkom  Iyan  a  kata- 
o  so  langowan  taman. 


99.  Lagid  aya  a  Kapuphanothola 
Mi  Ruka  ko  saba-ad  ko  manga 
Totholan  ko  andang  a  miya-ona: 
Na  Sabunar  a  bigan  Nami  Suka 
pho-on  ko  Hadapan  Nami  sa  Pana- 
nadum. 


100.  Sa  dun  sa  tomalikhodon,  na 
Mata-an!  A  sukaniyan  na  Phaka- 
awid  ko  Alongan  a  Qiyamah  sa 
mapunud; 


Ta  Ha-20 


Part  16 


'1  *>!■» 


101.  Makakakal  siran  non:  Na 
Miyakaratarata  a  bagiyan  niran  ko 
Alongan  a  Qiyamah  a  awid,- 


102.  Si-i  ko  Alongan  a  Iyopun  so 
Sanggakala:  Na  limodun  Nami  so 
manga  Baradosa,  sa  Alongan  noto, 
a  khikabobota. 


103.  Na  mipuphamagutonga  iran 
kondolondolonan  niran:  A  da-a 
minitarug  iyo  a  rowar  ko  sapolo 
(gawi-i); 

104.  Sukami  i  Mata-o  ko  gi-i  ran 
Tharo-on:  ko  masa  a  gi-i  Tharo-on 
o  Maka-o  ontol  kiran  i  Pamikiran: 
A  da-a  kiyapakatarug  iyo  a  rowar 
ko  Salongan! 

105.  Na  ipagisha  iran  Ruka  so 
manga  Palao:  Na  Tharowangka:  a 
ikhayontong  sukaniyan  o  Kadnan 
Ko  sa  Samporna  a  ka  kayontong; 


106.  Na  ibagak  Iyan  (so  Lopa)  a 
Pantar  a  mamumunas; 

107.  A  da  -a  Khailaingka-on  a 
Maluluna,  go  da-a  Mibobobong. 


108.  Sa  Alongan  noto  na  kaono- 
tan  niran  so  Puphananawag:  Sa  da- 
a  kakhorikori  on:  Na  mapunut  so 
manga  Sowara  ko  (Allah  a)  Masa- 
linggagao:  Na  da-a  khanug  Ka  a 
rowar  sa  dalupuk. 


109.  Sa  Alongan  noto  na  di  Pha- 
kanggai  a  gona  so  kapangongogo- 

pan  inonta  so  tao  a  inidinan  Suka- 
niyan  o  (Allah  a)  Masalinggagao, 
go  Miyasowaton  sa  Katharo. 


110.  Ratawan  Niyan  so  kasasan- 
goran  niran  go  so  katatalikhodan 
niran:  Go  di  iran  khasushub  Suka- 
niyan  a  Kata-o. 

111.  Na  Makapangalimbaba-an 
so  manga  Paras  ko  (Allah  a  Oya- 
goyag,  a  Thatandingan:  Na  Sabunar 
a  kiyawiswisan  so  tao  a  miyaka- 
awid  sa  Kandarowaka. 


112.  Na  sa  dun  sa  tao  a  nggalu- 
buk  ko  manga  pipiya,  a  Sukaniyan 
na  Mapaparatiyaya,  na  di  mawan  sa 
ba  kasalimboti  go  ba  kakorangi  (so 
Amal  Iyan  a  Mapiya). 


113.  Na  lagid  aya  a  Kinitoronun 
Nami  Rukaniyan  a  Qur-an  a  basa 
Arab-go  phisalinsalin  Nami  mago- 
sai  ko  solud  Iyan  so  pangangaluk, 
ka-an  siran  Makapananggila,  o  di 
na  makabago  kiran  sa  Undao. 


114.  Na  Maporo  so  Allah,  a 
Phapa-ar,  a  Bunar!  Na  Dingka 
Punggaga-ani  (Ya  Muhammad  so 
Qur-an  ko  da  pun  kapopos  o  ki- 
pushampain  Ruka-on,  na  tharo- 
wangka:  Kadnan  Ko!  Omani 
Yakongka  sa  Kata-o. 


115.  Na  Sabunsabunar  a  diniyan- 
di-an  Nami  so  Adam,  gowani,  na 
Miyalipat:  Go  da-a  miyato-on 
Nami  ron  a  katutukhus. 

116.  Na  gowani  na  Pitharo  Ami 
ko  manga  Malaikat:  Pangalimbaba- 
an  kano  ko  Adam,  na  Miyangalim- 
baba-an  siran,  inonta  so  iblis:  Ka 
somiyangka. 


117.  Na  Pitharo  Ami:  Hai  Adam! 
Mata-an!  A  giyaya  na  Ridowaingka 
go  si  Karomangka:  Na  o  ba  kano 
niyan  Mapaka-awa  ko  Sorga,  ka 
marasai  Ka. 


118.  Mata  -an!  A  ruk  Ka  a  Ding- 
ka  ro-o  ka  Khaor  go  di  Ka  Khata- 
landiyang, 


119.  Go  Mata-an!  A  Suka  na  di 
Ka  ro-o  Mawao,  go  di  Ka  ranti-an 
a  Alongan. 


120.  Na  piyangonsi  Sukaniyan  o 
Shaitan:  Pitharo  iyan:  Hai  Adam! 
Ba  ko  Ruka  Thoro-on  so  Kayo  a 
katatap,  go  Kapa-ar  a  di  khada? 


121.  Na  Komiyan  Siran  non,  na 
miyapayag  Kiran  so  Aorat  Iran:  Go 
aya  miyata-ad  iran,  na  giya  kapu- 
phanangkir  Iran,  ko  Raon  sa  Sorga: 
A  minisapung  Iran  ko  Aorat  Iran; 
na  siyorang  o  Adam  so  Kadnan 
Niyan,  na  Miyaribat. 

122.  Oriyan  niyan  na  pinili  Ska- 
niyan  o  Kadnan  Niyan:  Na  Piyaka- 
taobat  Iyan,  go  Tiyoro  Iyan. 

123.  Pitharo  Iyan:  A  tupad  kano, 
pho-on  Rukaniyan  (a  Sorga)  lan- 
gon,  so  saba-ad  Rukano  na  ridowai 


Ta  Ha-20 


Part  16 


o  saba-ad:  Amai  ka  adun  a  Maka- 
talingoma  Rukano  a  pho-on  Rakun 
a  Torowan,  na  sa  dun  sa  Monot  ko 
Torowan  Ko,  na  di  madadag,  go  di 
marasai. 


124.  Na  sa  dun  sa  tomalikhod  ko 
Tadum  Rakun,  na  Mata-an!  A  adun 
a  ruk  iyan  a  Kaoyagoyag  a  masim- 
pit,  go  witun  Nami  sukaniyan  ko 
Kalilimod  ko  Alongan  a  Qiyamah 
a  bota. 


125.  Tharo-on  niyan:  Kadnan 
Ko!  antona-a  i  sabap  a  Kiyawitang- 
ka  rakun  ko  kalilimod  a  bota  ko,  a 
Sabunar  a  miyabaloi  ako  a  Pupha- 
kailai  (si-i  sa  doniya)? 

126.  Tharo-on  (o  Allah):  A  lagid 
a  nan,  a  miyakatalingoma  Ruka  so 
manga  Ayat  Ami,  na  piyakalipatan 
ka  oto:  Na  lagid  a  nan,  a  sa  Alon¬ 
gan  nai,  na  Pulipatangka. 

127.  Go  lagid  aya  a  kambalasi 
Ami  ko  tao  a  Mimalawani  go  da 
niyan  Paratiyaya-a  so  manga  Ayat  o 
Kadnan  Niyan:  Na  Mata-an  a  so 
siksa  ko  Akhirat  i  lubi  a  sangat  go 
kakal. 


128.  Ino  kiran  nda  Makanggona- 
nao  so  madakul  a  bininasa  Mi  ko 
miya-ona  an  niran  a  pud  ko  manga 
pagtao  (a  miyanga-o  ona  ,  a  Pupha- 
kalalakao  siran  ko  Piyamagingudan 
niran?  Mata-an!  A  adun  a  matatago 
ro-o  man  a  titho  a  manga  Tanda  ko 
adun  a  manga  gudaguda  iyan. 

129.  Na  o  da  so  Katharo  a  miya- 
ona  a  pho-on  ko  Kadnan  Ka,  na 
Mata-an  a  khabaloi  (so  siksa)  a 
Tatap,  go  so  ta-a  lik  a  miyapunto. 


130.  Na  Tigurangka  so  gi-i  ran 
Katharo:  Go  Puthasbikun  Ka  so 
Podi  o  Kadnan  Ka,  ko  da  pun  so 
Kasubang  o  Alongan,  go  so  da  pun 
so  Kasudup  Iyan;  go  so  saba-ad  ko 
manga  Oras  ko  Gagawi-i,  na 
Puthasbik  Ka,  go  so  manga  kilid  o 
ka-daondao:  Ka-angka  Masowat. 


131.  Na  Dingka  Phakasagata  so 
(Kailai  o)  dowa  Matangka  ko  Piya- 
kisawitan  Nami  kiran  noto  a  pisho- 
son  a  Parayasan  ko  Kaoyagoyag  ko 
Doniya,  ka  iputhupung  Ami  kiran 
noto:  Na  so  Riskhi  o  Kadnan  Ka 
(ko  Sorga)  i  mapiya  go  Tatap. 


132.  Na  Sogo-on  Ka  ko  Ta-alok 
Ruka  so  Sambayang,  go  Phantang 
Ka  si-i  Rukaniyan.  Di  Kami  Ruka 
phanguni  sa  Pagupur:  Sukami  i  Pu- 
phagupur  Ruka.  Na  so  khabolosan 
(a  Mapiya)  na  bagiyan  o  Mana- 
nanggila. 


133.  Na  Pitharo  iran:  A  ino  a  da- 
a  Khitalingoma  Niyan  rukutano  a 
Tanda  a  pho-on  ko  Kadnan  Niyan? 
Bada-a  miyakatalingoma  kiran  a 
Karina  a  so  matatago  ko  manga 
Kitab  a  Paganai? 


134.  Na  opamaka  mata-an  a 
sukami  na  inibinasami  kiran  so  siksa 

ko  onaan  na  Putharo-on  niran  ndun: 
Kadnan  Nami!  Ino  kamingka  da 
Sogowi  sa  Sogo,  ka-a  nami  kaonoti 
so  manga  Ayat  Ka  ko  da-a  mi  pun 
kapakaito  a  go  kahina. 


135.  Tharowangka:  A  oman  i  isa 
na  Nomanayao:  Na  nayao  kano,  ka 
katokawan  niyo  bo  o  antawa-a  i 
khimangaruk  ko  lalan  a  Onto!,  go 
sa  miy  aka  toman. 


Surah  Al-Anbiya-21 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Miyakarani  ko  manga  Mano- 
siya  so  Kaphamagitonga  kiran:  A 
siran  na  matatago  ko  kalipat  a  khi- 
tatalikhod. 


2.  Da-a  phakatalingoma  kiran  a 
Pananadum  a  pho-on  ko  Kadnan 
niran  a  bago,  a  ba  iran  ndi  Phama- 
makinuga  a  siran  na  Sasabula-on 
niran, - 


3.  Mabibimban  so  manga  poso 
iran.  Na  ini  Punanai  ran  so  bitiyara 
a  siran  na  manga  darowaka:  A  da 
ko  ungkaya  inonta  na  Manosiya  a 
lagid  iyo;  a  ti  shongkano  ko  Balik 
Mata  a  sukano  na  Pukhailai  niyo? 


4.  Pitharo  (o  Muhammad):  So 
Kadnan  Ko  na  katawan  Niyan  so 
Katharo  Ko  Langit  a  go  so  Lopa: 

Go  Sukaniyan  so  Puphakanug  a 
Mata-o. 


5.  Kuna,  ka  Pitharo  iran:  A  man¬ 
ga  sambar  a  manga  Taginupun!- 
Kuna,  ka  Pimbaba-as  lyan  noto!- 
Kuna,  ka  Sukaniyan  na  Pababayok! 
Na  witi  tano  Niyan  sa  Tanda  lagid 
o  Kiyasogowa  ko  miyanga-o  ona! 

6.  Da-a  Miyaratiyaya  a  Miya- 
ona  an  niran  a  Phagingud,  a  bini- 
nasa  Mi  sukaniyan:  Ino  siran  Phar- 
atiyaya  siran? 

7.  Na  da-a  Siyogo  Ami  ko  Miya- 
ona  an  Ka  a  rowar  sa  manga 
Mama,  a  Phagilahaman  Nami  siran: 
Na  ishai  niyo  so  adun  a  Kata-o 
Niyan  o  sukario  na  di  niyo  katawi. 


8.  Na  da-a  Mi  siran  sunggai  sa 
lawas  a  di  Phamangangan  ko  Pan- 
gunungkun,  go  kuna  a  ba  siran 
Phangakakakal  (ko  Doniya). 


9.  Oriyan  niyan  na  initoman 
Nami  kiran  so  diyandi,  na  Siyabut 
Ami  siran  a  go  so  tao  a  kabaya 
Ami,  go  bininasa  mi  so  manga 
Malawani. 


10.  Sabunsabunar  a  Tiyoronan 
Nami  sukano  sa  Kitab  a  ndodon 
so  Munang  iyo:  Ino  niyo  di  Pung- 
gudaguda-a? 


11.  Na  madakul  a  bininasa  Mi  a 
Phagingud  a  aya  butad  iyan  na 
Darowaka,  na  mimbago  Kami  ko 

oriyan  niyan  sa  pagtao  a  manga 
salakao! 

12.  Na  kagiya  a  magudam  iran  so 
siksa  Ami,  na  sa  maoto  na  siran  na 
Punggaga-anan  niran  malagoi. 

13.  (Pitharo  kiran);  Di  kano  Pha- 
malagoi,  go  kasoi  kano  ko  ini  Pan- 
galimo  rukano,  go  so  manga  darpa 
iyo,  ka  angkano  kai  sha-i. 

14.  Miyatharo  iran:  Hai  dowan 
dowan  tano!  Mata-an!  A  sukutano 
na  mimbaloi  tano  a  manga  Daro- 
waka! 


15.  Na  da  dun  maputa  angkoto  a 
Kapunggoraok  iran,  taman  sa  biya- 
loi  Ami  siran  a  (lagid  o)  piragon  a 
miyanga-tutubas. 

16.  Na  kuna  a  ba  aya  Kiya-adu- 
na  Mi  ko  Langit  a  go  so  Lopa  go  so 
nganin  a  lut  a  dowa  nan  na  ba  Ami 
Kabimbanan! 


17.  O  kabaya  Ami  a  komowa 
Kami  sa  Karimbaran,  na  Mata-an 
a  kowa-  an  Nami  sukaniyan  pho-on 
ko  Hadapan  Nami,  o  Sukami  na 
Punggolaola  Ami! 


18.  Kuna,  ka  ipumbasbas  Ami  so 
Ontol  ko  ribat,  na  mapakaphagotu- 
kotuk  Iyan,  na  sa  maoto  na  suka¬ 
niyan  na  Pukhailang!  Na  aya  ruk 
iyo  na  so  sangat  a  siksa  po-on  ko 
iphuropa  niyo. 

19.  Na  Ruk  lyan  so  shisi-i  ko 
manga  Langit  go  so  Lopa:  Go  so 
(manga  Malaikat  a)  shisi-i  ko  Ha- 
dapan  Niyan  na  di  iran  Iphunama  a 
ka  Pushimba-a  Rukaniyan,  go  di 
siran  Purotosun: 


20.  Gi-i  Ran  Iphoroporo  ko  Ga- 
gawi-i  go  so  Daondao  sa  di  Iran 
Purintasun. 


21.  Ba  siran  miyakakowa  sa  man¬ 
ga  Katohanan  pho-on  ko  Lopa  a 
siran  na  Makaphangoyag  siran  sa 
Miyatai? 


22.  O  adun  a  matatago  sa  dowa 
oto,  a  manga  Tohan  a  salakao  ko 
Allah,  na  Mabinasa  dun  a  dowa 
oto!  Na  Soti  so  Allah,  a  Kadnan  o 
Aras:  Po-on  ko  iphuropa  iran! 


23.  Di  ron  khi-isha  so  gi-i  Niyan 
Nggolaola-an,  ka  siran  i  khaisha-an. 


24.  Ba  siran  miyakakowa  sa  man¬ 
ga  Katohanan  a  salakao  ko  Allah? 
Tharowangka:  A  bugai  kano  sa  kar- 
ina  niyo:  Giyaya  na  Pananadum  o 
tao  a  pud  Akun,  go  Pananadum  o 
tao  a  miya-ona  an  Ko;  ogaid  na  so 
kadakulan  kiran  na  di  iran  katawan 
so  Bunar,  na  siran  na  khitatalikhod. 


25.  Na  da-a  Siyogo  Ami  ko 
Miya-ona  an  Ka  a  Sogo  a  ba  Ami 
Ron  di  Phagilahamun:  A  Mata-an 
naya!  A  da-a  Tohan  a  inonta  Sakun; 
na  Simba-a  Ko  niyo. 


*  2 

26.  Na  Pitharo  iran:  A  kominowa 
so  (Allah  a)  Masalinggagao  sa  Wata 
(  a  manga  Malaikat )  Soti  Sukani- 
yan!  Kuna,  ka  manga  Oripun  a 
Khisusula-an. 

27.  Da-a  Khi-ona  iran  Non  a 
Katharo,  go  Siran  na  so  Sogowan 
Niyan  i  gi-i  ran  Manggolaola. 

28.  Katawan  Niyan  so  kasasan- 
goran  Niran,  go  so  katatalikhodan 
Niran,  go  da-a  Khaogopan  Niran  a 
inonta  so  Miyasowaton  (so  Allah,), 
go  Siran  na  po-on  ko  kaluk  Ruka- 
niyan  na  Somasangkop  Siran. 

29.  Na  sa  dun  sa  Tharo  a  pud 
Kiran:  Sa  Mata-an!  A  Sakun  na 
Tohan  a  salakao  ko  Allah,  na  giyo- 
to  man  na  imbadal  Ami  ron  so 
Naraka  Jahannam:  Lagid  man  noto 
a  imbadal  Ami  ko  manga  Darowa- 
ka. 


30.  Ba  da  katokawi  o  siran  a 
Miyamangongkir  a  Mata-an!  A  so 
manga  Langit  a  go  so  Lopa  na  aya 
butad  a  Dowa  oto  na  masasatiman 
(sa  awal),  na  piyakambulag  Ami 
Siran?  Na  Inadun  Ami  a  pho-on 
ko  ig  so  langowan  taman  a  Oya- 
goyag.  Ba  siran  ndi  Pharatiyaya? 


31.  Na  Piyamakabukunan  Nami 
so  Lopa  sa  manga  Palao,  ka-aniyan 
siran  ndi  Pukhakoyong,  go  Miyan- 
gumba-al  Kami  ron  sa  manga  da- 
daya  a  okita:  A  manga  lalan,  ka-an 
siran  makakudug  ko  Ontol. 

32.  Go  biyaloi  Ami  so  Langit  a 
Atup  a  sisiyapun:  Na  siran  na  so 
manga  Tanda  on  na  tatalikhodan 
niran! 


33.  Na  Sukaniyan  so  Miyadun  ko 
Gagawi-i  go  so  Daondao,  go  so 
Alongan  go  so  Olan:  Oman  i  isa 
on  na  si-i  ko  okit  Iyan  Puphaman- 
gudug. 


34.  Na  da-a  singgayan  Nami  a 
Manosiya  a  miya-ona  an  Ka  ko 
kakakal  ko  doniya):  Ino  amai  ka 
Matai  Ka,  na  siran  na  khakakal 
siran? 


35.  Oman  i  Baraniyawa  na  Pha- 
kata-am  ko  Kapatai:  Na  iputhu- 
pung  Ami  rukano  so  marata  go  so 
Mapiya,  ka  Tiyoba.  Na  si-i  kano 
Rukami  Phakandoda. 


36.  Na  igira  a  miya-ilai  Ka  o 
siran  a  Miyamangongkir,  na  ba  Ka 
iran  ndun  pukhowa-a  Kasandagan. 
(Gi-i  ran  Tharo-on):  Ba  giya  i  so 
phagaloi  ko  manga  Katohanan 
niyo?  Go  siran  ko  kapukha-aloi  o 
(Allah  a)  Masalinggagao  na  siran  na 
o  Ongkirun  niran! 


37.  Inadun  so  Manosiya  a  a-alo- 
kalokun:  Phaki-ilai  Yakun  rukano 
dun  so  manga  Tanda  Akun;  na  di 
niyo  phagalokaloki! 


38.  Na  gi-i  ran  Tharo-on:  Anda 
dun  angkai  a  diyandi,  o  sukano  na 
Mumamata-an  Kano? 

39.  O  katokawi  o  siran  a  Miya- 
mangongkir  so  masa  a  di  ran  marun 
ko  manga  Paras  iran  so  Apoi,  go  so 
manga  likod  iran,  go  di  siran  kata- 
bangan  na  diran  noto  Matharo)! 

40.  Kuna,  ka  phakatalingoma 
kiran  sa  mitalumba,  na  makatuku- 
tuk  kiran:  Na  di  ran  magaga  i  kar- 
una-on,  go  di  kiran  mata-alik, 

41.  Na  Sabunsabunar  a  piyama- 
gompat  so  manga  Sogo  ko  miya- 
ona  an  Ka;  na  Miyakatoron  ko 
siran  a  miyamagurug  kiran  so  Piya- 
magompat  iran  (a  siksa). 

42.  Tharowangka:  A  antawa-a  i 
makasiyap  rukano  ko  Gagawi-i  go 
so  Daondao  ko  (siksa  o  Allah  a) 
Masalinggagao?  Kuna,  ka  siran  na 
so  Pananadum  ko  Kadnan  niran  na 
tatalikhodan  niran. 

43.  Ba  adun  a  manga  Katohanan 
niran  a  Makalinding  kiran  a  salakao 
Rukami!  Di  ran  khagaga  i  kataban- 
gi  ko  manga  ginawa  iran,  go  da-a 
Makaphaninindugan  kiran  pho-on 
Rukami. 

44.  Kuna,  ka  piyakisawitan  Nami 
so  Kapaginutao  ko  siran  naya,  a  go 
so  manga  lokus  iran  taman  sa  miya- 
kalundo  kiran  so  Omor.  Ba  iran  ndi 
khailai  a  Mata-an!  a  Sukami  na 
pushangorun  Nami  so  Lopa,  na  pu- 
khorangan  Nami  sukaniyan  ko 
mbalabala-on?  Ba  siran  i  Phamaka- 
da-ag? 

45.  Tharowangka  (Ya  Muham¬ 
mad):  A  aya  bo  a  ipuphamaka-ik- 
tiyar  Akun  rukano  na  so  Wahy  (a 
pho-on  ko  Allah):  Na  di  Phamaki- 
nugun  o  manga  bungul  so  Panana- 
wag,  igira  a  Puphamaka-iktiyarun 
si  ran! 


46.  Na  Mata-an  a  o  adun  a  mis- 
ogat  kiran  a  maito  bo  ko  siksa  o 
Kadnan  Ka,  na  Mata-an  a  Putharo- 
on  niran  ndun:  Hai  dowan  dowan 
tano!  Mata-an!  A  sukutano  na  mim- 
baloi  tano  a  manga  Darowaka! 


47.  Na  ibutad  Ami  so  manga 
Timbangan  a  Ontol  si-i  ko  Alongan 
a  Qiyamah,  na  da-a  Kasalimbotan  a 
Baraniyawa  sa  maito  bo.  Na  o  adun 
a  timbang  (bo)  o  od  a  Hardal,  na 
italingoma  Mi  sukaniyan:  Na  Ma- 
katatarotop  Kami  a  manga  pagi- 
itong. 


48.  Na  Sabunsabunar  a  ini  bugai 
Ami  ko  Musa  go  so  Haroun  so 
(taurat)  a  Padoman,  go  Sindao  go 
Pananadum  a  bagiyan  o  Khipana- 
nanggila,- 


49.  Siran  na  somasangkop  siran 
ko  Kadnan  niran  a  Migagaib,  go 
siran  na  so  Bangkit  na  ika-aluk  iran. 


50.  Na  giyangkaya  (a  Qur-an)  na 
Pananadum  a  piyakandakulan  sa 
Mapiya:  A  Initoron  Nami  Sukani¬ 
yan;  ino  sukano  Pagongkirun  niyo 
Sukaniyan? 

51.  Na  Sabunsabunar  a  inibugai 
Ami  ko  Ibrahim  so  Torowan  Ruka- 
niyan  gowani,  go  Sukami  i  manga 
Tata-o  ron. 


52.  Gowani  na  Pitharo  Iyan  ki 
Ama  Iyan  go  so  pagtao  Niyan:  an- 
tona-a  angkai  a  manga  Barahala,  a 
so  sukano  na  aya  niyo  dun  Sisimba- 
an? 


53.  Pitharo  Iran:  A  miyato-on 
nami  so  manga  lokus  ami  a  Pupha- 
manimba-an  niran. 


54.  Pitharo  Iyan:  A  Sabunsabu¬ 
nar  a  miyatago  kano  sukano  go  so 
manga  lokus  iyo  ko  Kadadag  a 
Mapayag. 


55.  Pitharo  iran:  Bangka  rukami 
inowit  so  Bunar,  antawa-a  Suka  na 
pud  ko  manga  Sasabulao? 


56.  Pitharo  Iyan:  Kuna,  ka  aya 
Kadnan  niyo  na  so  Kadnan  o 
manga  Langit  a  go  so  Lopa,  a 
so  Miyadun  kiran:  Na  Sakun  sa 
makapantag  ro-o  man  na  pud  ko 
manga  saksi  (on). 


57.  Na  Ibut  ko  Allah,  ka  Purata- 
an  Ko  dun  so  manga  Barahala  niyo- 
ko  oriyan  o  kalalakao  niyo,  a  Ma- 
makatalikhod  kano. 


58.  Na  pipho-onan  Niyan  siran 
Muroroput,  inonta  so  mala  kiran, 
ka  kalokalo  siran  na  pangundodan 
niran  sukaniyan. 

59.  Pitharo  iran:  Antawa-a  i  Min- 
ggolaola  si-i  ko  manga  Katohanan 
tano?  Mata-an!  A  Sukaniyan  na 
pud  dun  ko  manga  Darowaka! 

60.  Pitharo  iran:  A  miyanug  Ami 
a  Mangoda  a  phagalowin  Niyan 
siran:  A  Pumbuthowan  Sukaniyan 
sa  Ibrahim. 


61.  Pitharo  iran:  Na  wita  niyo 
Sukaniyan  ko  phanga-i  ilai  o  manga 
Manosia,  ka-an  niran  kashaksi-i: 


62.  Pitharo  iran:  Ba  Suka  i  Min- 
ggolaola  saya  ko  manga  Katohanan 
nami,  hai  Ibrahim? 


63.  Pitharo  Iyan:  Kuna,  ka  aya 
Minggolaola-on  na  giya  mala  kiran 
naya!  Na  ishai  niyo  siran,  o  siran  na 
Makaputharo  siran! 


64.  Na  kiyandodan  niran  a  gina- 
wa  iran  na  Pitharo  iran:  A  Mata-an! 
A  sukano  na  sukano  i  manga  Dar¬ 
owaka! 


65.  Oriyan  niyan  na  Miyabar- 
iyonsong  a  manga  Olo  iran  (na 
Pitharo  iran:)  Sabunsabunar  a  kata- 
wan  Ka  a  di  siran  naya  Makaputha- 
taro! 


66.  Pitharo  Iyan:  I  no  niyo  Push- 
imba-a  a  salakao  ko  Allah,  so  da-a 
Khiyompiya  niyan  rukano  a  maito 
bo,  go  da-a  Khibinasa  niyan  ruka¬ 
no? 

67.  Marshik  kano,  a  go  so  Push- 
imba-an  niyo  a  salakao  ko  Allah! 
Ba  kano  di  Punggudaguda? 


68.  Pitharo  iran:  Totonga  niyo 
Sukaniyan,  go  tabangi  niyo  so  man¬ 
ga  Katohanan  niyo,  o  sukano  na 
Punggolaola-an  niyo! 

69.  Pitharo  Ami:  Hai.  Apoi!  mba- 
loi  ka  a  matunggao,  go  Kalilintad  a 
si-i  ko  Ibrahim! 


70.  Na  piyaka-antapan  niran  Su¬ 
kaniyan  sa  tipo:  Na  biyaloi  Ami 
siran  a  titho  a  manga  logi! 


71.  Na  siyabut  Ami  so  Ibrahim 
go  so  Lut  sa  inowit  Ami  ko  Lopa  a 
Sham)  a  so  piyakandakulan  Nami 
sa  Mapiya  so  dalum  iyan,  a  bagiyan 
o  manga  Ka-adun. 


72.  Na  inibugai  Ami  Ron  so 
Ishaq;  go  so  Yaqoub  a  ini  oman. 
Na  oman  i  isa  Kiran  na  biyaloi  Ami 
a  manga  Bilangatao, 

73.  Go  biyaloi  Ami  Siran  a  Pu- 
khakaonotan,  a  Ipuphamando  Iran 
so  Sogowan  Nami,  go  ini  Ilaham 
Ami  Kiran  so  Kanggolaola-a  ko 
manga  Pipiya,  go  so  kipamayandu- 
gun  ko  Sambayang,  go  so  katonaya 
ko  zakat;  go  miyabaloi  Siran  a  Pu- 
phamanimba  Rukami. 


74.  Go  so  Lut,  na  bigan  Nami 
Sukaniyan  sa  Kokoman  go  Kata-o, 
go  siyabut  Ami  Sukaniyan  ko  (tao 


>v  *y*ji  ijj~. 

ko)  Ingud  a  so  miyabaloi  a  gi-i 
nggolaola  ko  manga  rurushik: 
Mata-an!  A  siran  na  miyabaloi  siran 
a  pagtao  a  marata,  a  manga  songk- 

lid. 

75.  Na  piyakasolud  Ami  Suka- 
niyan  ko  Limo  Ami:  Mata-an!  A 
Sukaniyan  na  pud  ko  manga  Bi- 
langatao. 

76.  Go  so  Nuh,  ko  masa  a  kiya- 
panguni  Niyan  gowani:  na  tiyarima 
Ami  Sukaniyan,  go  siyabut  Ami 
Sukaniyan  go  so  Ta-alokon  pho-on 
ko  boko  a  mala. 


77.  Go  tiyabangan  Nami  Sukani¬ 
yan  ko  pagtao  a  so  Piyakambokhag 
iran  so  manga  Ayat  Ami:  Mata-an! 
A  siran  na  miyabaloi  siran  a  pagtao 
a  marata:  Na  inulud  Ami  siran  lan- 
gon. 


78.  Go  so  Dawood  go  so  Sulai- 
man,  na  gowani  na  Pukhokomun 
Niran  so  Pangoma-an  gowani  a 
manathabon  so  Kambing  o  pagtao: 
Na  miyabaloi  Kami  ko  Kokoman 
Niran  a  manga  saksi. 


79.  Na  piyakisabotan  Nami  oto 
ko  Sulaiman:  Go  oman  i  isa  Kiran 
na  bigan  Nami  sa  Kokoman  go 
Kata-o;  go  piyakaphasiyonot  Ami 
a  rakhus  o  Dawood  so  manga  Palao 
a  Puthasbik  Siran,  a  go  so  manga 
Papanok:  Na  Sukami  i  Minggolaola 
(ro-o). 

80.  Go  Inindao  Ami  Ron  so  ka- 
phandai  sa  Rabun  a  bagiyan  niyo, 
ka-angkano  Niyan  marunding  ko 
goma-an  (o  ridowai)  niyo:  Na  una, 
sukano  Phanalamat  kano? 


81.  Go  (Piyakaphasiyonot  Ami 
ko)  bagiyan  o  Sulaiman  so  ndo  a 
mabagur,  pushambur  sa  sabap  sa 
Sogowan  Niyan,  si-i  ko  Lopa  a  so 
piyakandakul  Ami  ron  so  manga 
pipiya:  Na  miyabaloi  Kami  si-i  ko 
langowan  taman  a  manga  Tata-o. 


82.  Go  (Piyakaphasiyonot  Ami 
Ron)  so  manga  Shaitan,  a  so  ipu- 
phaninub  iran  (sa  Montiya)  go  gi-i 
siran  nggalubuk  sa  galubuk  a  sala- 
kao  ro-o;  na  Sukami  i  somisiyap 
kiran. 


83.  Go  so  Ayyub,  gowani  na 
Miyanguni  ko  Kadnan  Niyan,  (sa 
Pitharo  Iyan:  Mata-an!  A  Sakun  na 
miyasogat  Ako  a  morala,  na  Suka  i 
Lubi  a  Makalimo-on  ko  Puphaman- 
galimo. 


84.  Na  tiyarima  Ami  Sukaniyan: 
Na  inangkat  Ami  so  minisogaton  a 
morala,  go  inibugai  Ami  Ron  so  ta- 
alokon,  go  so  lagid  iran  a  rakhus 
iran,-  a  Limo  a  pho-on  ko  Hadapan 
Nami,  go  Pananadum  a  bagiyan  o 
manga  Barasimba. 


85.  Go  so  Ismail,  go  so  Idris,  go 
so  Zilkifli,  oman  i  isa  Kiran  na  pud 
ko  manga  Papantang;. 

86.  Na  piyakasolud  Ami  Siran  ko 
Limo  Ami:  Mata-an!  A  Siran  na 
pud  ko  manga  Bilangatao. 

87.  Go  so  Yunus  a  liyamud  a 
suda,  gowani  a  lomalakao  a  Pu- 
khararangitan:  Na  aya  antangan 
Niyan  na  di  Yami  dun  kaphakasim- 
pitan  Sukaniyan!  Na  minigoraok 
Iyan  ko  katatago  Iyan  ko  manga 
lilibotung:  Da-a  Tohan  a  inonta 
Suka:  Soti  Ka:  Mata-an!  A  Sakun 
na  miyabaloi  Ako  a  pud  ko  manga 
Baradosa! 

88.  Na  tiyarima  Ami  Sukaniyan: 
Go  siyabut  Ami  Sukaniyan  pho-on 
ko  kapakandadamar:  Na  lagid  man 
naya  a  kashabuta  Mi  ko  Miyamar- 
atiyaya. 

89.  Go  so  Zakariya,  gowani  a 
Manguni  ko  Kadnan  Niyan:  Kad- 
nan  Ko!  Diyakongka  mbagakun  a 
tawantawan,  na  Suka  i  Lubi  a  m  a  - 
piya  ko  manga  Waris. 

90.  Na  tiyarima  Ami  Sukaniyan: 
Go  inibugai  Ami  Rukaniyan  so  Ya- 
hya:  Go  tiyanor  Ami  Rukaniyan  si 
Karoma  Niyan.  Mata-an!  A  Siran 
na  miyabaloi  Siran  a  gi-i  Siran  ma- 
goradorad  ko  manga  pipiya:  Go 
Puphamanguni  Siran  Rukami  sa  ka- 
baya  a  go  kaluk,  go  miyabaloi  Siran 
a  si-i  Siran  Rukami  Puphananang 
kopan. 

91.  Go  so  (Maryam  a)  sinyap 
Iyan  a  Ginawa  niyan[1].  Na  ini  iyop 


[1  ]  Siniyap  iyan  ko  kapakashina,  goso  pakasisinga-i  a  dosa  goso  kasawa-i  ko  a-orat. 

Ami  Ron  so  pud  ko  Inadun  Nami  a 
Niyawa,  go  biyaloi  Ami  Sukaniyan 
a  go  so  Wata  Iyan  a  Tanda  ko 
manga  Ka-adun. 

92.  Mata-an!  A  giya  i  okit  iyo  a 
okit  a  isa,  go  Sakun  i  Kadnan  niyo: 
Na  Simba-a  Ko  niyo. 

93.  Na  pishapotol  iran  so  okit 
iran,  ko  lut-lut  iran:  Na  oman  i  isa 
kiran  na  si-i  siran  Rukami  Phama- 
kandod. 


94.  Na  sa  dun  sa  nggalubukun 
niyan  so  manga  pipiya  a  sukaniyan 
na  Mapaparatiyaya,-  na  di  kalimun- 
gan  so  galubuk  iyan:  Go  Mata-an! 
A  Sukami  i  Puphanoraton. 


95.  Na  inurun  so  Phagingud  a 
bininasa  Mi  sukaniyan:  Mata-an! 
A  siran  na  di  siran  makambalingan, 


96.  Taman  ko  masa  a  kaluka-an 
so  Yajuj  a  go  so  Majuj,  a  siran  na 
Mamakapo-on  ko  oman  i  bobongan 
a  gi-i  siran  shasakoya. 


97.  Na  miyakarani  so  diyandi  a 
bunar:  Na  sa  maoto  na  giyoto!  Na 
Masambolayang  so  manga  kailai  o 
siran  a  Miyamangongkir:  (Matharo 
iran:  ;  Hai  dowan  dowan  tano!  Sa- 
bunar  a  miyatago  tano  ko  da  kai- 
nungka-a  sangkai;  kuna,  ka 
mimbaloi  tano  a  manga  darowaka! 


98.  Mata-an!  A  sukano  a  go  so 
Pusimba-an  niyo  a  salakao  ko  Al¬ 
lah,  na  itagon  ko  Naraka  Jahan- 

nam!  Sukano  na  rongkano  Phama- 
kasolud! 


99.  O  aya  butad  o  siran  naya  na 
manga  Katohanan,  na  di  siran  non 
mamakasolud!  Na  oman  i  isa  kiran 
na  ron  siran  non  ndun  makakakal. 

100.  Aya  bagiyan  niran  non  na 
katagao,  go  siran  na  di  siran  ro~o 
phamakanug. 

101.  Mata-an!  A  siran  a  miyaona 
a  bagiyan  niran  a  pho-on  Rukami 
so  mapiya,  na  siran  man  na  piyaka- 
watan  siran  non, 

102.  Di  ran  khanug  so  dagudub 
iyan:  Go  siran  i  khatago  ko  pukha- 
babaya-an  o  manga  ginawa  iran,  sa 
makakakal  siran  (ro-o). 


103.  Di  siran  mapakamboko  o 
pakalukluk  a  lubi  a  mala:  Go  ipa- 
galao  kiran  o  manga  Malaikat:  A 
giyai  so  Alongan  niyo,-a  so  sukano 
na  idi  diyandi  rukano. 


104.  Alongan  a  kalolona  Mi  ko 
Langit  lagid  o  kapulolona  o  Pano- 
norat  ko  manga  Kitab,-  lagid-o 
kinipho-onun  Nami  ko  paganai  a 
Kiyapangadun,  a  khasowin  Nami 
sukaniyan:  Diyandi  a  matatangkud 
Rukami:  Mata-an!  A  Sukami  i  tatap 
a  Punggagalubuk. 

105.  Na  Sabunsabunar  a  ini  Sor- 
at  Ami  ko  Zaboor,  ko  oriyan  o 
Pananadum:  A  Mata-an!  A  so  Lopa 

na  Kaphangowarisan  noto  o  manga 
Oripun  ko,  a  manga  Bilangatao. 


106.  Mata-an!  A  matatago  saya 
so  tanto  a  tarotop  a  undao  a  bagi- 
yan  o  pagtao  a  manga  Barasimba. 

107.  Na  da-a  Kiyasogo  Ami 
Ruka  (Ya  Muhammad),  a  rowar 
sa  Limo  ko  manga  Ka-adun. 


108.  Tharowangka  (Ya  Muham¬ 
mad):  A  aya  bo  a  Iphagilaham  Ra- 
kun  na  aya  bo  a  Tohan  niyo  na 
Tohan  a  Isa:  Na  una,  sukano  Mim- 
bayorantang  kano? 


109.  Na  amai  ka  tomalikhod  sir- 
an,  na  Tharowangka:  A  piyakato- 
kao  Akun  sukano  sa  mulagilagid; 
na  di  Ko  katawan  o  ino  marani 
antawa-a  mawatan  so  idi  diyandi 
rukano. 


110.  Mata-an!  A  Sukaniyan  na 
katawan  Niyan  so  matanog  a 
Katharo,  go  katawan  Niyan  so 
pagu-uma  an  niyo. 


111.  Na  Diyakun  katawan  o  ba 
giyaya  na  tiyoba  rukano,  go  kasho- 
nor  taman  ko  masa  (o  kapatai). 

112.  Pitharo  Iyan:  Kadnan  Ko! 
Kokomun  Ka  "Rukami)  so  bunar! 
Na  aya  Kadnan  Nami  na  so  (Allah 
a)Masalinggagao  a  Kapuphanguni- 
yan  sa  tabang,  a  sorang  ko  iphuropa 
niyo! 

Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Hai  manga  Manosiya!  Kalu- 
kun  niyo  so  Kadnan  niyo!  Mata-an! 
A  so  linog  ko  Bangkit  na  Shai  a  lubi 
a  mala! 


2.  Si-i  ko  Alongan  a  mailai  niyo 
to,  na  kalipatan  o  oman  i  puphaka- 
soso  so  puphakasoson  niyan,  go 
Mimbawata  o  oman  i  Maogat  so 
Ikaogat  iyan:  Go  Mailaingka  so 
manga  Manosiya  a  (lagid  o)  khika- 
buburug,  a  kuna  a  ba  siran  khika- 
buburug:  Na  ogaid  na  so  siksa  o 
Allah  a  sangat  (i  ka-ada  i  kiran  sa 
akal). 


3.  Na  adun  a  pud  ko  manga 
Manosiya  a  tao  a  gi-i  makiphapa- 
wala  makapantag  ko  Allah,  sa  kuna 
a  ba  Kata-o,  go  phagonotan  niyan 
so  oman  i  Shaitan  a  puphaminasa! 


4.  Minikokom  rukaniyan  a 


na  Mata-an!  A  sukaniyan  na  kha- 
dadag  iyan,  go  mapunggonanao  ni¬ 
yan  ko  siksa  ko  Naraka  Sair. 


5.  Hai  manga  Manosiya!  O  ba 
kano  shasangka  ko  kaoyag  (ko  ori- 
yan  o  kapatai),  na  Mata-an!  A  Suka- 

mi  na  Inadun  Nami  sukano  a  pho- 
on  sa  botha,  oriyan  niyan  na  pho-on 
sa  Notfa,  oriyan  niyan  na  pho-on  sa 
rogo  a  mbabathik,  oriyan  niyan  na 
pho-on  sa  sapo-ron  a  sapo,  a  miya- 
baloi  a  go  da  mabaloi,  ka-an  Nami 
rukano  mapakaliwanag;  go  puthan- 
gunun  Nami  ko  manga  Tiyan  so 
kabaya  Ami  taman  ko  ta-alik  a 
miyapunto,  oriyan  niyan  na  pupha- 
kaliyon  Nami  sukano  a  manga 
Wata,  oriyan  niyan  (na  puphakala- 
an  Nami  sukano),  ka-angkano  rao- 
tun  ko  katarotop  o  bagur  iyo;  na 
adun  a  pud  rukano  a  tao  a  puphatai 
(a  kangoda-an),  go  adun  a  pud  ru¬ 
kano  a  tao  a  phakakasowin  ko  tan- 
to  a  korang  a  kaoyagoyag,  ka-an 
da-a  katawan  niyan  ko  oriyan  o 
Kata-o  a  maito  bo.  Na  Pukhailaing- 
ka  so  Lopa  a  kamamara-an,  na  igira 
a  piyakatoron  Nami  ron  so  ig,  na 
pananabadun,  go  shibokar,  go  ma- 
pakato  iyan  so  oman  i  mbarambar- 
ang  (a  Mangunguto)  a  mapiya  i 
paras. 


6.  Giyoto  man  na  sabap  sa  Mata- 
an!  A  so  Allah  na  Sukaniyan  so 
bunar:  Go  Mata-an!  A  Sukaniyan 
na  Pagoyagun  Niyan  so  Miyamatai, 
go  Mata-an!  A  Sukaniyan  na  so 
langowan  taman  na  Gaos  Iyan. 

7.  Na  Mata-an!  A  so  Bangkit  na 
Phakatalingoma:  Da-a  sangka  a 
madadalumon,  go  Mata-an!  A  so 
Allah  na  Pagoyagun  Niyan  so  tao 
a  matatago  ko  manga  kobor. 

8.  Na  adun  a  pud  ko  manga 
Manosiya  a  gi-i  makiphapawala 
makapantag  ko  Allah,  a  kuna  a  ba 
Kata-o,  go  kuna  a  ba  Torowan,  go 
kuna  a  ba  Kitab  a  puphakabugai  sa 
Maliwanag,- 

9.  A  lilingi-in  niyan  a  lig  iyan,  ka- 
an  makadadag  pho-on  ko  lalan  o 
Allah:  A  adun  a  bagiyan  niyan  si-i 
ko  doniya  a  Kahina-an,  go  pakita- 
aman  Nami  ron  ko  Alongan  a  Qiya- 
mah  so  siksa  a  Phakatotong. 

10.  (Putharo-on  non:)  Giyaya 
man  na  sabap  ko  Miyanggalubuk 
o  mbala  a  limangka,  go  Mata-an! 
a  so  Allah  na  kuna  a  ba  salimbot  ko 
manga  Oripun  Niyan. 

11.  Na  adun  a  pud  ko  manga 
Manosiya  a  Pushimba-an  niyan  so 
Allah  sa  pukha-alangalangan:  Na  o 
masogat  sukaniyan  a  mapiya,  na 
Masowaton;  na  o  masogat  sukani¬ 
yan  a  tiyoba,  na  kulidun  niyan  a 
paras  iyan:  Miyalogi  sa  doniya  go  sa 
Akhirat:  Giyoto  man  na  sukaniyan 
so  kalogi  a  mapayag! 


12.  Puphanongganowin  niyan  a 
salakao  ko  Allah,  so  di  ron  phaka- 
binasa,  go  di  ron  phaka-ompiya: 
Giyoto  man  na  sukaniyan  so  kada- 
dag  a  mawatan! 

13.  Puphanongganowin  niyan  so 

nganin  a  so  kaphakabinasa  niyan  na 

lubi  a  marani  a  di  so  Kaphaka- 
ompiya  niyan.  Tanto  a  marata  a 

Panarigan,  go  tanto  a  marata  a 
bolayoka!. 


14.  Mata-an!  A  so  Allah  na  Pha- 
kasoludun  Niyan  so  Miyamara- 
tiyaya  go  Pinggalubuk  iran  so 
manga  pipiya,  ko  manga  Sorga,  a 
Puphamangondas  ko  kababa-an  ni¬ 
yan  so  manga  lawasaig:  Mata-an!  A 
so  Allah  na  Punggolaola-an  Niyan 
so  nganin  a  kabaya  Iyan. 


15.  Sa  dun  sa  tao  a  aya  butad 
iyan  na  tatarima-an  niyan  sa  di  dun 
thabangan  o  Allah  (so  Muhammad) 
si-i  sa  doniya  go  sa  Akhirat,  na 
butur  sa  tali  ko  bo-ongan  oriyan 
niyan  na  Pagugut:  Na  nggudagu- 
da-a  niyan  o  ino  khailang  dun  o 
antangan  niyan  a  marata  so  igagani 
gani  ron! 

16.  Na  lagid  aya  a  Kinitoronun 
Nami  ron  a  manga  Tanda  a  manga 
rarayag;  go  Mata-an!  A  so  Allah  na 
Punggonana-on  Niyan  so  tao  a  ka¬ 
baya  Iyan! 

17.  Mata-an!  A  so  Miyamara- 
tiyaya,  go  so  manga  Yahodi,  Goso 
manga  sabi-in,  go  so  manga  Chris¬ 
tians,  go  so  manga  majusi[21,  go  so 
Miyamanakoto,-  na  Mata-an!  A  so 
Allah  na  Khokomun  Niyan  siran  ko 
Alongan  a  Qiyamah:  Mata-an!  A  so 
Allah  i  saksi  ko  langowan  taman. 


[  1 1  siran  so  pagtao  a  malalamba  siran  ko  okit  iran  ada-a  miya  tanto  a  agama  iran  a  khaonota 
niran,  go  siran  so  pagtao  a  puzimba  sa  manga  malaikat  odina  manga  bito-on. 

[2]  siran  so  puzimba  sa  apoi. 

18,  Bangka  di  katawi  a  Mata-an! 
A  so  Allah  na  Somosododon  so 
matatago  ko  manga  Langit  go  so 
matatago  ko  Lopa,-  go  so  Alongan, 
go  so  Olan,  go  so  manga  Bito-on; 
go  so  manga  Palao,  go  so  manga 
Kayo,  go  so  manga  Binatang;  go 
madakul  a  pud  on  ko  manga  Man- 
osiya?  Na  madakul  a  miyatangku- 
don  so  siksa:  Na  sa  dun  sa  Hina- 
an,-  o  Allah,  na  da-a  makabugai  ron 
sa  Munang:  Mata-an!  A  so  Allah  na 
Punggolaola-an  Niyan  so  nganin  a 
kabaya  Iyan. 


19.  Giya  dowaya  a  pukharido  na 
miyarido  siran  makapantag  ko 
Kadnan  niran:  Na  so  Mi  yam  an  - 
gongkir,  na  khasunggayan  siran  sa 
nditarun  a  Apoi  Phangododun  ko 
poro  o  manga  Olo  iran  so  Phulika- 
bo  a  ig. 


20.  Iputhonag  oto  ko  matatago 
ko  manga  Tiyan  niran,  go  so  manga 
kobal. 

21.  Go  adun  a  manga  bagiyan 
niran  a  manga  rompi  a  potao  (a 
ipumbasal  kiran). 

22.  Oman  niran  makhadiyat  a 
kapagawa  iran  non,  pho-on  ko 
boko,  na  pakakasowin  siran  non, 
go  (Tharo-on  kiran:)  Ta-ami  niyo 
so  siksa  a  phakatotong! 

23.  Mata-an!  A  so  Allah  na  Pha- 
kasoludun  Niyan  so  Miyamara- 
tiyaya  go  Pinggalubuk  iran  so 

manga  pipiya,  ko  manga  Sorga  a 
Puphamangondas  ko  kababa-an  ni- 
yan  so  manga  lawasaig:  Phangimo- 
wan  Siran  ro-o  ko  manga  Salunda  a 
Bolawan  go  Montiya,  go  aya  manga 
nditarun  niran  ro-o  na  Sotra. 


24.  Go  Miyanggonanao  siran  ko 
mapiya  a  Katharo:  Go  Miyanggo¬ 
nanao  siran  ko  lalan  o  (Allah  a) 
Diya-itan  o  Podi. 


25.  Mata-an!  A  so  Miyaman- 
gongkir,  go  Puphangalang  siran  ko 
lalan  o  Allah,  a  go  so  Masjidil  Har- 
am,  a  so  inisunggai  ami  Sukaniyan  a 
bagiyan  o  manga  Manosiya,  a  mu- 
lagidon  so  mababalingon,  a  go  so 
mananangga.  Na  sa  dun  sa  khadiyat 
ro-o  sa  di  ontol  sabap  sa  kapanga- 
niyaya,  na  pakata-amun  Nami  su¬ 
kaniyan  ko  siksa  a  Malipudus, 


26.  Na  gowani  na  piyayag  Ami 
ko  Ibrahim,  so  darpa  o  Walai,  (sa 
Pitharo  Ami  Ron:)  Da-a  Shakoton 
Ka  Rakun  a  maito  bo;  go  Sotiyang- 
ka  so  Walai  Yakun  a  bagiyan  o  gi-i 
Thatawap,  a  go  so  Puphamanindug, 
go  so  Puphuroroko  a  Puphamano- 
dod. 

27.  Na  tawagun  Ka  ko  manga 
Manosiya  so  Kapunaik  Hajji:  Ka 
Mamakatalingoma  siran  Ruka  a 
Puphulalalag,  go  (Khikokoda  ko) 
oman  i  Onta,  a  mamakatalingoma 
siran  a  pho-on  ko  oman  i  lalan  a 
mawatan; 

28.  Ka-a  niyan  kamasai  so  Pha- 
maka-ompiya  kiran,  go  a  niran  Pu- 
kha-aloi  so  ngaran  o  Allah,  si-i  ko 
manga  Alongan  a  khikapupunto, 
makapantag  ko  Iniriskhi  Niyan  kir¬ 
an  a  manga  Binatang  a  manga 
Ayam:  Na  kangkano  ron  go  paka- 
kana  niyo  (ron)  so  karurugunan  a 
pukhamurmuran. 


29.  Oriyan  niyan  na  lalanun  nir¬ 
an  so  okit  iran  (ko  Kapunaik  Hajji), 
go  tomanun  niran  so  manga  samaya 
iran,  go  Thawap  siran  ko  Walai  a 
andang. 


30.  Giyoto  man:  Na  sa  dun  sa 
sula-an  niyan  so  piyakipamagada- 
tan  o  Allah,  na  giyoto  i  mapiya-on 
si-i  ko  Kadnan  niyan.  Na  piyakai 
rukano  so  manga  Ayam,  inonta  so 
Kapuphangadian  rukano  so  Kiya- 
harama-on):  Na  pakawatani  niyo  so 
marshik  a  manga  Barahala,  go  paka¬ 
watani  niyo  so  Katharo  a  kabo- 
khag,- 


31.  A  Shasa  limbotawan  kano  ko 
Allah,  sa  di  niyo  Puphamanakoton 
Sukaniyan:  Na  sa  dun  sa  Ipanakoto 
niyan  so  Allah,  na  lagid  o  ba  miya- 
olog  a  pho-on  ko  kawang  na  push- 
ayabun  sukaniyan  o  manga  Papa- 
nok,  o  di  na  ipumbayog  sukaniyan 
o  ndo  ko  darpa  a  mawatan. 


32.  Giyoto  man:  Na  sa  dun  sa 
sula-an  niyan  so  manga  Tanda  o 
Allah,  na  Mata-an  naya!  a  pud  ko 

Kapuphangongonotan  o  manga 
poso. 


33.  Adun  a  bagiyan  niyo  ron  a 
manga  gona  taman  ko  ta-alik  a 
pupunto-on:  Oriyan  niyan  na  so 
Shombaliyan  non  na  si-i  ko  (o  bayo) 
Walai  a  andang. 

34.  Na  oman  i  pagtao  na  shing- 
gayan  Nami  sa  Puphanombaliyan, 
ka-a  niran  Pukha-aloi  so  ngaran  o 
Allah  si-i  ko  Inipagupur  Iyan  kiran 
a  Binatang  a  manga  Ayam.  Na  so 
Tohan  niyo  na  Tohan  a  Isa-isa:  Na 
rongkano  Mbayorantang:  Na  Pu- 
phamanotholingka  sa  mapiya  so 
Khipangangalimbaba-an,- 

35.  Siran  na  igira  miya-aloi  so 
Allah,  na  somangkop  so  manga 
poso  iran,  go  manga  Papantang  ko 
nganin  a  mini-sogat  kiran  (a  tiyo- 
ba),  go  Khipamamayandug  ko  Sam- 
bayang,  go  so  saba-ad  ko  Inibugai 
Ami  kiran  na  ipuphamumugai  ran. 

36.  Na  so  manga  Onta  na  ini 
sunggai  Ami  sukaniyan  a  bagiyan 
niyo  a  pud  ko  manga  Tanda  o 
Allah:  Adun  a  bagiyan  niyo  ron  a 
mapiya:  Na  aloya  niyo  so  ngaran  o 
Allah  ko  kasombaliyaon  a  khipaka- 
titindug:  Na  igira  minibutad  so 
manga  kilid  iran  (ko  Lopa),  na 
kangkano  ron,  go  pakakana  niyo 
(ron)  so  domadapai,  go  so  bara- 
arapan:  Lagid  oto  man  a  kiyapaka- 
phasiyonota  Mi  kiran  rukano,  ka- 
angkano  Makapanalamat. 

37.  Di  dun  ishampai  ko  Allah  so 
manga  sapo  iran,  go  so  manga  rogo 
Iran:  Na  ogaid  na  ishampai  Ron  so 
Kapangongonotan  a  pho-on  ruka- 
no:  Lagid  oto  man  a  Kiyapakapha- 
siyonota  Niyan  kiran  rukano,  ka-an 
niyo  Mashulasula  so  Allah  ko 
Kiyanggonanaowa  Niyan  rukano: 
Na  Puphamanotholingka  sa  mapiya 
so  Miphipiyapiya. 


38.  Mata-an!  A  so  Allah  na  lilin- 
dingun  Niyan  so  Miyamaratiyaya: 
Mata-an!  A  so  Allah  na  di  Niyan 
khabaya-an  so  langowan  o  maka- 
dorat,  a  Miyongkir. 


39.  Bigan  sa  idin  (ko  kaphur- 
ang)  so  siran  a  Puphamono-on  siran 
sabap  sa  Mata-an!  A  siran  na  inan- 
iyaya  siran;-  Na  Mata-an!  A  so 
Allah  si-i  ko  katabangi  kiran  na 
Sabunar  a  Gaos  lyan;- 


40.  Siran  na  biyogao  siran  ko 
manga  Ingud  iran  sa  di  ontol,-  giya 
bo  a  gi-i  ran  Katharowa:  Sa  aya 
Kadnan  nami  na  so  Allah.  Na  o 
da  runa  o  Allah  so  manga  Manosiya 
so  saba-ad  kiran  sabap  ko  saba-ad, 
na  miyangaguguba  dun  so  manga 
(Simba-an  a),  Sawami,  go  Biya-on, 
go  Salawato,  go  so  manga  Masjid,  a 
Pukha-aloi  ron  so  ngaran  o  Allah  sa 
madakul.  Na  Mata-an  a  thabangan 
ndun  o  Allah  so  Puthabang  Ruka- 
niyan;-  Mata-an!  A  so  Allah  na 
titho  a  Mabagur,  a  di  kharun. 

41.  Siran  na  o  pakakhapa-ara  Mi 
siran  ko  Lopa,  na  iphamayandug 
iran  so  Sambayang  go  tonain  niran 
so  Zakat,  go  Isogo  iran  so  mapiya 
go  isapar  iran  so  marata:  Na  kapa- 
ar  o  Allah  so  kha-akiran  ko  pukha- 
kaolaola. 

42.  Na  o  taplisa  Ka  iran  (Ya 
Muhammad),  na  Sabunar  a  tomiya- 
plis  ko  miya-ona-an  niran  so  pagtao 
o  Nuh,  go  so  Ad,  go  so  Samood; 

43.  Go  so  pagtao  o  Ibrahim,  go 
so  pagatao  o  Lut; 

44.  Go  so  manga  tao  sa  Madyan; 
go  tiyaplis  so  Musa.  Na  piyakathali 
Yakun  sa  malayat  so  manga  Kapir, 
oriyan  niyan  na  Diyanug  Akun  sir¬ 
an:  Na  antona-a  i  miyambutad  o 
kiya-alina  Ko  (kiran)! 

45.  Na  madakul  a  Phagingud  a 
bininasa  Mi  sukaniyan,  ko  gi-i  ran 
kandarowaka,  na  sukaniyan  na 
miyamangirobar  so  manga  Atup 
iyan,  go  Paridi  a  kiyaganatan,  go 
Torogan  a  maporo. 

46.  Ba  siran  nda  makalalakao  ko 
Lopa,  na  adun  a  bagiyan  niran  a 
manga  poso  a  Mipunggudaguda 
iran,  o  di  na  manga  tangila  a  Mi- 
phamamakinug  iran?  Na  Mata-an 
naya!  A  di  khabota  so  manga  kailai, 
na  ogaid  na  aya  khabota  na  so 
manga  poso  a  so  shisi-i  ko  manga 
Rarub. 

47.  Na  Phangunin  niran  Ruka 
(Ya  Muhammad)  a  kapagalokalo- 
ki  ko  siksa!  Na  di  dun  pundorat  so 
Allah  ko  diyandi  Iyan.  Na  Mata-an! 
A  so  salongan  si-i  ko  Kadnan  Ka  na 
lagid  o  sanggibo  ragon  ko  itongan 
niyo  (sa  doniya). 


48.  Na  madakul  a  Phagingud  a 
piyakathali  Akun  sa  malayat,  ko  gi-i 
ran  kandarowaka,  oriyan  niyan  na 
siniksa  Akun  sukaniyan.  Na  Sakun  i 
khandodan. 


49.  Tharowangka:  Hai  manga 
Manosiya!  Sakun  na  matag  Ako 
rukano  Phamaka-iktiyar  a  ma- 
payag: 


50.  Na  siran  a  Miyamaratiyaya 
go  Pinggalubuk  iran  so  manga  pi- 
piya,  na  adun  a  bagiyan  niran  a  Ma- 
ap,  a  go  Pagupur  a  mapiya. 


51.  Na  siran  a  miyamanamar 
maminasa  ko  manga  Ayat  Ami,  a 
rorompisan  niran;-  na  siran  man  i 
manga  tao  ko  Naraka  Jahim. 


52.  Na  da-a  Siyogo  Ami  ko  miya- 
ona-an  Ka  Ya  Muhammad)  a  Sogo 
o  di  na  Nabi,  a  ba  di  igira  Miyatiya, 
na  pusharampongun  o  Shaitan  so 
Batiya  Iyan:  Na  Phagilangun  o  Al¬ 
lah  so  ipusharampong  o  Shaitan, 
oriyan  niyan  na  gi-i  pakathakna-an 
o  Allah  so  manga  Ayat  Iyan;  Na  so 
Allah  na  Mata-o,  a  Maongangun: 

53.  Ka  mbalowin  Niyan  so  ipush- 
arampongo  Shaitan  a  tiyobakosiran 

a  kadadaluman  so  manga  poso  iran 
sa  gudamun,  Go  so  manga  tutugas 
so  manga  poso  iran:  Na  Mata-an!  A 
so  manga  darowaka  na  matatago 
dun  ko  kiyanggibas,  a  mawatan: 


54.  Go  adun  katokawi  o  siran  a 
piyamugan  ko  Kata-o  a  Mata-an! 
(A  giya  Qur-an  naya)  na  bunar  a 
pho-on  ko  Kadnan  Ka,  go  Mapar- 
atiyaya  iran  naya,  go  thakna  ruka- 
niyan  so  manga  poso  iran:  Na 
Mata-an!  A  so  Allah  i  titho  a  Pung- 
gonanao  ko  siran  a  Miyamaratiyaya 
ko  okit  a  ontok 


55.  Na  di  khapokas  so  siran  a 
Miyamangongkir  ko  kashasangka 
Rukaniyan  taman  sa  kapakatalin- 
goma  kiran  o  Bangkit  a  mitalumba, 
o  di  na  makatalingoma  kiran  so 
siksa  ko  gawi-i  a  da-a  kapipiya-on 
a  ginawa. 


56.  So  kapa-ar  sa  Alongan  noto 
na  ruk  o  Allah:  Khokomun  Niyan 
siran:  Na  siran  a  Miyamaratiyaya 
go  Pinggalubuk  iran  so  manga  pi- 
piya,  na  matago  ko  manga  Sorga  a 
Pakadarandang. 


57.  Na  so  Miyamangongkir  go 
piyakambokhag  iran  so  manga  Ayat 
Ami,  na  siran  man  na  adun  a  bagi- 
yan  niran  a  siksa  a  phakahina. 

58.  Na  so  Miyamanogalin  sa  In- 
gud  makapantag  ko  lalan  o  Allah, 
oriyan  niyan  na  Miyapurang  siran, 
o  di  na  Miyatai  siran,-  na  Mata-an  a 
Puriskhiyan  siran  ndun  o  Allah  sa 
riskhi  a  mapiya:  Na  Mata-an!  A  so 
Allah  na  Sukaniyan  ndun  i  lubi  a 
mapiya  ko  puphamamugai  sa  riskhi. 


59.  Mata-an  a  phakasoludun  Ni¬ 
yan  siran  ndun  ko  (Sorga  a)  khaso- 
ludan  a  Khasowat  siran  non:  Na 
Mata-an!  A  so  Allah  na  titho  a 
Mata-o,  a  Matigur. 


60.  Giyoto  dun  man.  Na  sa  dun 
sa  somaop  sa  lagid  o  kiya  aniyaya-a 
on,  oriyan  niyan  na  inaniyaya  pu- 
man  sukaniyan,  na  Mata-an  a  tha- 
bangan  ndun  sukaniyan  o  Allah: 
Mata-an!  A  so  Allah  na  titho  a 
Mama-apun,  a  Manapi. 


61.  Giyoto  dun  man.  Sabap  sa 
Mata-an!  A  so  Allah  na  Puphaka- 
soludun  Niyan  so  gagawi-i  ko 
daondao,  go  puphakasoludun  Ni¬ 
yan  so  daondao  ko  gagawi-i;  na 
Mata-an!  A  so  Allah  na  Puphaka- 
nug,  a  Puphakailai. 


62.  Giyoto  dun  man.  Sabap  sa 
Mata-an!  A  so  Allah  na  Sukaniyan 
so  Bunar;  go  Mata-an!  A  so  Pupha- 
nongganowin  niran  a  salakao  Ru- 
kaniyan,-  na  sukaniyan  so  ribat:  Go 
Mata-an!  A  so  Allah  na  Sukaniyan 
so  Maporo,  a  Mala. 

63.  Bangka  di  katawi  a  Mata-an! 
A  so  Allah  na  piyakatoron  Niyan  a 
pho-on  ko  kawang  so  ig,  na  pukha- 
baloi  so  Lopa  a  Magagadong? 
Mata-an!  A  so  Allah  na  tanto  a 
Mala  i  Gagao,  a  Kaip. 


64.  Ruk  lyan  so  shisi-i  ko  manga 
Langit  a  go  so  shisi-i  ko  Lopa:  Na 
Mata-an!  A  so  Allah  na  titho  a 
Sukaniyan  so  Kawasa,  a  Puphodin. 


65.  Bangka  di  katawi  a  Mata-an! 
A  so  Allah  na  Piyakaphasiyonot 
lyan  rukano  so  shisi-i  ko  Lopa,  a 
go  so  manga  Kapal  a  Puphamangu- 
tas  ko  Kalodan  sabap  sa  Sogowan 
Niyan?  Go  u-urunun  Niyan  so  Lan¬ 
git  ka  o  ba  makatana  ko  Lopa  in- 
onta  o  sabap  sa  idin  Niyan:  Mata- 
an!  A  so  Allah  na  tanto  a  Makapu- 
di-in  ko  manga  Manosiya,  a  Maka- 
limo-on; 


66.  Go  Sukaniyan  so  Miyoyag 
rukano,  oriyan  niyan  na  mbono-on 

kano  Niyan,  oriyan  niyan  na  Pa- 
goyagun  kano  Niyan  (ko  oriyan  o 
Kapatai):  Mata-an!  A  so  Manosiya 
na  titho  a  da-a  tadum  iyan!. 


67.  Oman  i  pagtao  na  shinggayan 
Nami  sa  okit,  a  siran  na  aya  iran 
noto  phagokitan:  Na  o  ba  Ka  iran 
mapokas  ko  okit  (a  Maka-o  ontol); 
na  Panolonun  Ka  so  (Okit  o)  Kad- 
nan  Ka:  Mata-an!  A  Suka  na  mata- 
tangkud  a  si-i  ko  Torowan  a 
Matitho. 

68*  Na  amai  ka  makipuphawala 
siran  Ruka,  na  Tharo-wangka:  A  so 
Allah  i  Mata-o  ko  gi-i  niyo  ngolao- 
la-an. 


69.  So  Allah  na  Khokomun  kano 
Niyan  ko  Alongan  a  Qiyamah  si-i 
ko  nganin  a  miyabaloi  kano  ron  a  di 
niyo  phagayonayonan. 


70.  Bangka  di  katawi  a  Mata-an! 
A  so  Allah  na  katawan  Niyan  so 
shisi-i  ko  Langit  a  go  so  Lopa? 
Mata-an!  A  giyoto  man  na  matata- 
go  ko  Kitab,  Mata-an!  A  giyoto 
man  si-i  ko  Allah  na  malubod. 


71.  Na  Pushimba-an  niran  a  sal- 
akao  ko  Allah,  so  da-a  Initoron 
Niyan  non  a  katantowan,  go  so 
da-a  bagiyan  niran  non  a  Kata-o: 
Na  da-a  bagiyan  o  manga  darowaka 
a  phakatabang. 


72.  Na  igira  a  Pumbatiya-an  kir- 
an  so  manga  Ayat  Ami,  a  manga 
rarayag,  na  Masarinongka  ko  man¬ 
ga  Paras  o  siran  a  Miyamangongkir 
so  kagowad  !  Sama-  iran  mbo  di 
phamuntola  so  Puphamatiya  kiran 
ko  manga  Ayat  Ami.  Tharowangka: 
Ino  o  Panothola  Ko  rukano  so  mar- 
ata  a  di  giyoto?  So  Naraka!  Na  ini 
thiyagar  oto  o  Allah  ko  siran  a 
Miyamangongkir!  Na  mikharatara- 
ta  a  khabolosan! 


73.  Hai  manga  Manosiya!  Adun 
a  inumba-alan  a  ibarat!  Na  Pama- 

kinuga  niyo  sukaniyan!  Mata-an!  A 
so  Puphanongganowin  niyo  a  sala- 
kao  ko  Allah,  na  da  dun  a  kha-adun 
niran  a  satiman  mbo  a  tunduk, 
apiya  pun  thimotimowan  niran 
noto!  Nao  adun  a  khowa-an  kiran 
o  tunduk  a  maito  bo,  na  di  iran 
noto  kharun  rukaniyan.  Malumuk 
so  Puphangampit,  a  go  so  Puphan- 
gampitun! 

74.  Da  iran  sula-an  ko  Allah  so 
titho  a  kala  Iyan:  Mata-an!  A  so 
Allah  na  titho  a  Mabagur,  a  Doma- 
da-ag. 


75.  So  Allah  na  Puphamili  ko 
manga  Malaikat  sa  manga  Sogo  a 
go  so  saba-ad  ko  manga  Manosiya; 
Mata-an!  A  so  Allah  na  Puphaka- 
nug,  a  Puphakailai. 


76.  Katawan  Niyan  so  kasasan- 
goran  niran  go  so  katatalikhodan 
niran:  Na  si-i  bo  ko  Allah  phakan- 
doda  so  pukhakaolaola. 


77.  Hai  so  Miyamaratiyaya! 
Roko  kano,  go  Sodod  kano,  go 
Simba-aniyo  so  Kadnan  niyo,  go 
nggolaola-aniyo  so  mapiya;  ka-an- 
gkano  Makada-ag. 


78.  Na  Panagontamanun  niyo  si-i 
ko  Allah  so  ontol  a  kapanagonta- 
man  Rukaniyan,  Sukaniyan  na  pi- 
nili  kano  Niyan,  go  da-a  inisunggai 
Niyan  rukano  si-i  ko  Agama  a  ma- 
simpit;  okit  o  Ama  iyo  a  Ibrahim. 

Sukaniyan  i  mitho  rukano  sa  manga 
Muslim  gowani,  go  si-i  sangkai  (a 
Qur-an);  ka-an  mabaloi  so  Sogo  a 
saksi  rukano,  go  mabaloi  kano  a 
manga  saksi  ko  manga  Manosiya! 
Na  Pamayandugun  niyo  so  Sam- 
bayang,  go  tonaya  niyo  so  Zakat, 
go  sarigi  niyo  so  Allah!  Sukaniyan  i 
Panarigan  niyo;  na  miyakapiyapiya 
a  Panarigan,  go  miyakapiyapiya  a 
Phananabang! , 


Surah  Al-Mu’minun-23 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Sabunar  a  Phakada-ag  so 
Miyamaratiyaya,- 

2.  So  siran  si-i  ko  Sambayang 
iran  na  somasangkop  siran, 

3.  Go  so  siran  si-i  ko  ilang  na 
tatalikhodan  niran, 

4*  Go  so  siran  si-i  ko  Zakat  na 
inggogolalan  niran, 

5.  Go  so  siran  si-i  ko  manga 
kaya-anfIJ  niran  na  sisiyapun  niran, 

6.  Inonta  si-i  ko  manga  K aroma 
iran,  o  di  na  so  Miyakhapa-ar  o 
manga  tangan  niran,-  ka  Mata-an! 
A  siran  na  di  siran  non  mapusho- 
man. 


[  1 J  Si-siyapun  niran  ko  kapakashina,  goso  pakasisinga-i  a  dosa  goso  kasawa-i  ko  a-orat 

7.  Na  sa  dun  sa  mamagingar  sa 
salakao  ro-o,  na  siran  man  na  siran  i 
Mimamalawani;- 


8.  Go  so  siran  si-i  ko  manga  sarig 
kiran,  go  so  diyandi  kiran  na  sisiya- 
pun  niran. 


9.  Go  so  siran  si-i  ko  manga 
Sambayang  iran  na  Papalihara-an 
niran;- 


10.  Siran  man  na  siran  i  manga 
Waris, 


11.  Siran  i  Makaphangowaris  ko 
(Sorga)  Firdaus:  Sa  ron  siran  non 
ndun  makakakal. 


12.  (Ibut  ka)  Sabunsabunar  a  In- 
adun  Nami  so  Manosiya  a  pho-on 
ko  Rasa  a  pho-on  ko  Lipao; 


13.  Oriyan  niyan  na  biyaloi  Ami 
sukaniyan  a  Mani  si-i  ko  darpa  a 
Matotongkop, 


14.  Oriyan  niyan  na  Inadun  Ami 
so  Mani  a  rogo  a  mbabathik;  Na 
Inadun  Ami  so  rogo  a  mbabathik  a 
saporon  a  sapo;  na  Inadun  Ami  so 
saporon  a  sapo  a  manga  tolan,  na 
biyongkosan  Ami  so  manga  tolan  sa 
sapo;  oriyan  niyan  na  Inadun  Nami 
sukaniyan  sa  Ka-adun  a  salakao. 
Na  Maporo  so  Allah,  a  tanto  a 
mapiya  ko  Mithatakdir! 

15.  Oriyan  niyan  na  Mata-an!  a 
sukano  ko  oriyan  noto,  na  mala- 
tangkud  a  Phamatai  kano. 

16.  Oriyan  niyan  na  Mata-an!  A 
sukano  ko  Alongan  a  Qiyamah,  na 
Pagoyagun  kano. 


17.  Na  Sabunsabunar  a  Inadun 
Nami  ko  kaporowan  niyo  so  pito  a 
manga  lalan  (a  manga  Langit);  go 
da  ko  butad  Ami  i  ba  Ami  kalilipati 
so  manga  Ka-adun. 


18.  Na  Piyakatoron  Ami  pho-on 
ko  kawang  so  ig  a  madidiyangka,  na 
piyakatarug  Ami  sukaniyan  ko 
Lopa;  na  Mata-an!  A  Sukami  si-i 
ko  kailang  oto  na  Sabunar  a  Gaos 
Ami. 


19.  Na  Piyakathowan  Nami  ru- 
kano  sa  sabap  rukaniyan  sa  manga 
Pamomolan  a  manga  Qormah  go 
manga  Anggor  a  ruk  iyo:  Katatago- 
wan  noto  sa  manga  Onga  a  mada- 
kul:  Go  so  saba-adon  na  Pukhakan 
niyo,- 


20.  Go  kayo  a  puphakagumao  ko 
Palao  a  Torisaina,  a  phagutho  sa 
Lana,  go  dilota  a  bagiyan  o  gi-i 
Khakan. 


21.  Na  Mata-an!  A  adun  a  bagi¬ 
yan  niyo  ko  manga  Ayam  a  titho  a 
undao:  Puphakainomun  Nami  su¬ 
kano  ko  matatago  ko  manga  Tiyan 
niran  (a  Gatas);  go  adun  a  bagiyan 
niyo  ron  a  manga  gona  a  madakul; 
go  so  saba-adon  na  Pukhakan  niyo; 

22.  Go  Pukharoran  kano  kiran, 
go  si-i  ko  manga  Kapal. 


23.  Na  Sabunsabunar  a  Siyogo 
Ami  so  Nuh  ko  pagtao  Niyan:  Na 
Pitharo  Iyan:  Hai  pagtao  Akun! 
Simba-a  niyo  so  Allah!  Da-a  Tohan 
niyo  a  salakao  Rukaniyan.  Ino 
kano  di  Phananggila? 


24.  Na  Pitharo  o  manga  Nakoda 
ko  siran  a  Miyamangongkir  ko  pag¬ 
tao  Niyan:  A  kuna  ini  a  ba  di 
Manosiya  a  lagid  iyo:  A  khabaya- 
an  Niyan  a  Kaombawan  kano  Ni¬ 
yan:  Na  o  kabaya  o  Allah  na  Mata- 
an  a  Tomoron  sa  Malaikat:  Da  tano 
manug  angkai  ko  manga  lokus  tano 
a  miyanga-o  ona. 


25.  Da  ko  Sukaniyan  inonta  na 
Mama  a  tataraponan:  Na  thiguri 
niyo  Sukaniyan  taman  ko  masa  (a 
kada  Iyan). 


26.  Pitharo  Iyan:  Kadnan  Ko! 
Tabangi  Yakongka:  Sabap  ko  kiya- 
pakambokhaga  iran  Rakun! 


27.  Na  ini  Ilaham  Ami  si-i  Ruka¬ 
niyan:  A  mba-al  Ka  sa  Kapal  si-i  ko 
manga  Kailai  Yami  go  so  Sogowan 
Nami:  Na  amai  ka  makaoma  so 
Sogowan  Nami,  na  mamangilipho- 
wak  (a  ig)  ko  daporan,  na  Puror- 
angka-on  ko  oman  i  ngganapa  sa 
dowa,  go  so  Ta-alok  Ruka,  inonta 
so  tao  a  miya-ona  on  so  Katharo  a 
pud  kiran:  Go  Dingka  Rakun  pa- 

gangaya  so  Mindadarowaka;  ka 
Mata-an!  a  siran  na  paguludun  sir- 
an. 


28.  Na  amai  ka  makathakna  Ka 
Suka  a  go  so  manga  pud  Ka  ko 
Kapal,  na  Tharowangka:  So  Podi 
na  ruk  o  Allah,  a  so,  siyabut  Kami 
Niyan  pho-on  ko  pagtao  a  manga 
Darowaka. 


29.  Go  Tharowangka:  Kadnan 
Ko!  Pakatupadakongka  ko  khatu- 
padan  a  Piyakandakulan  sa  mapiya: 
Ka  Suka  i  lubi  a  mapiya  ko  Pupha- 
makatupad. 


30.  Mata-an!  A  adun  a  mad  ad  a - 
lum  ro-o  a  titho  a  manga  Tanda,  go 
Mata-an  a  tatap  a  Sukami  i  titho  a 
Puphaniyoba. 


Kami  ko  oriyan  niran  sa  pagtao  a 
manga  salakao. 


32.  Na  Siyogo-an  Nami  siran  sa 
Sogo  a  pud  kiran  j(Sa  Pitharo  lyan:) 
Simba-a  niyo  so  Allah!  Da-a  Tohan 
niyo  a  salakao  Rukaniyan.  Ino 
kano  di  Phananggila? 


33.  Na  Pitharo  o  manga  Nakoda 
ko  pagtao  Niyan  a  so  Miyaman- 
gongkir  go  Piyakambokhag  iran  so 
kitumo  ko  Akhirat,  go  piyamugan 
Nami  siran  sa  Limo  ko  Kaoyagoyag 
ko  doniya:  A  kuna  ini  a  ba  di 
Manosiya  a  lagid  iyo:  A  pukhan 

ko  pukhun  niyo,  go  phaginom  ko 
phaginomun  niyo. 

34.  Na  I  but  o  onot  kano  sa  Man- 
osiya  a  lagid  iyo,  na  Mata-an!  A 
sukano  sa  maoto  na  titho  a  manga 
logi, 

35.  Ino  Niyan  rukano  diyandi-in 
i  Mata-an!  A  sukano  na  amai  ka 
Matai  kano  go  mbaloi  kano  a  botha 
go  manga  tolan,  na  Mata-an!  A 
sukano  na  phamakaguma-on  (ko 
manga  kobor)? 

36.  Miyakawatawatan  so  ipun 
diyandi  rukano! 

37.  Da-a  Kaoyag  a  rowar  ko 
Kaoyagoyag  tano  ko  doniya!  Pha- 
matai  tano  na  Pukhaoyag  (so  man¬ 
ga  Wata)  tano!  Na  kuna  a  ba  tano 
Phanga-o  oyag  (sharoman)! 

38.  Da  ko  Sukaniyan  inonta  na 
Mama  a  inangkob  Iyan  so  Allah  sa 
kabokhag,  na  di  tano  Sukaniyan 
Pamaratiyaya-an! 

39.  Pitharo  Iyan:  Kadnan  Ko! 
Tabangi  Yakongka:  Sabap  ko  kiya- 
pakambokhaga  iran  Rakun. 

40.  Pitharo  (o  Allah):  A  di  mathai 
na  Mata-an  a  khabaloi  siran  ndun  a 
mamakasundit! 

41.  Na  miyadansal  siran  o  lalis  a 
minggolalan  ko  bunar,  na  biyaloi 
Ami  siran  a  pur!  Na  kapakawatan 

(ko  Limo)  a  bagiyan  o  pagtao  a 
manga  darowaka! 

42.  Oriyan  niyan  na  Miyadun 
Kami  ko  oriyan  niran  sa  manga 
pagtao  a  manga  salakao. 


43.  Dikhakutung  o  pagtao  so 
Adiyal  iyan,  go  di  iran  khisonggod. 


44.  Oriyan  niyan  na  Siyogo  Ami 
so  manga  Sogo  Ami  a  miyakathata- 
liwana:  Oman  i  makaoma  ko  pagtao 
a  Sogo  kiran,  na  pakambokhagun 
niran  Sukaniyan:  Na  initondog  Ami 
ko  saba-ad  kiran  so  saba-ad:  Go 
biyaloi  Ami  siran  a  manga  Tothol: 
Na  kapakawatan  (ko  Limo)  a  bagi¬ 
yan  o  pagtao  a  di  siran  Mapapara- 
tiyaya! 


45.  Oriyan  niyan  na  Siyogo  Ami 
so  Musa  go  so  Pagari  Niyan  a  Har- 
oun,  rakhus  o  manga  Tanda  Ami  go 
so  Katantowan  a  Mapayag, 


46.  Si-i  ko  Pir-aon  go  so  manga 
Nakoda  ko  pagtajer  niyan:  Na  Mi- 
maratabat  siran:  Go  miyabaloi  siran 
a  pagtao  a  Miphapaporo. 

47.  Na  Pitharo  iran:  Ino  tano 
Pharatiyaya-a  so  dowa  katao  a  lagid 
tano?  A  so  pagtao  iran  na  si-i  siran 
rukutano  Puphangongonotan! 


48.  Na  Piyakambokhag  iran  a 
dowa  oto,  na  miyabaloi  siran  a 
pud  ko  miyangabibinasa. 

49.  Na  Sabunsabunar  a  ini  bugai 
Ami  ko  Musa  so  Kitab,  ka-an  siran 
Makaontol. 


9^ 


50.  Na  biyaloi  Ami  so  Wata  o 
Maryam  a  go  si  In  a  Iyan  a  Tanda: 
Go  piyakakadun  Nami  siran  ko  bo- 
bongan,  a  adun  a  pantar  iyan  go 
Bowalan. 


51.  Hai  manga  Sogo!  Kangkano 
ko  manga  pipiya  (a  Pangunung- 
kun),  go  nggalubuk  kano  sa  ma- 
piya:  Mata-an!  A  Sakun  na  so  gi-i 
niyo  ngalubukun  na  Katawan  Ko. 

52.  Na  Mata-an!  a  giya  i  okit  iyo 
a  okit  a  isa,  go  Sakun  i  Kadnan 
niyo:  Na  onoti  yako  niyo. 

53.  Na  pisharoput  iran  so  okit 
iran  ko  ndolondolonan  niran,  sa 
kasharoput,  a  mbidabida:  Oman  i 
isa  ka  sagorompong  na  so  kupit  iran 
na  pukhababaya-an  niran. 

54.  Na  Ganatingka  siran  ko  ka- 
adai  kiran  sa  mulung  taman  ko 
masa  (a  Kapamatai  ran). 

55.  Ba  iran  tatangkapa  sa  Mata- 
an!  A  so  ipumbugai  Ami  kiran  noto 
a  tamok  go  manga  Wata, 

56.  Na  punggaga-anan  Nami  kir¬ 
an  so  manga  pipiya?  Kuna,  ka  di 
iran  mai-inungka. 


57.  Mata-an!  A  so  siran  a  pho-on 
ko  kasasangkop  ko  Kadnan  niran 
na  ma-aluk  siran; 

58.  Go  so  siran  a  so  manga  Ayat 
o  Kadnan  niran  i  Paparatiyaya-an 
niran; 


59.  Go  so  siran  a  so  Kadnan 
niran  na  di  iran  Iphanakoto; 

60.  Go  siran  a  Puphamumugai 
siran  ko  ini  Pamumugai  ran  a  so 
manga  poso  iran  na  somasangkop, 
sa  Mata-an!  A  siran  na  si-i  siran 
mbo  ko  Kadnan  niran  phamakan- 
dod; 

61.  Siran  man  i  gi-i  magoradorad 
ko  manga  pipiya,  go  siran  i  phanga- 
o  ona  on. 

62.  Na  da-a  Iphaliyogat  ami  ko 
Baraniyawa  a  rowar  ko  khagaos 
iyan:  Na  shisi-i  Rukami  so  Kitab  a 
gi-i  Tharo  ko  bunar:  Na  siran  na  di 
siran  kasalimbotan. 


63.  Kuna,  ka  so  manga  poso  iran 
na  matatago  ko  kalilipati  sangkai; 
go  adun  a  bagiyan  niran  a  manga 
galubuk  a  salakao  ro-o,  a  siran  na 
aya  iran  gagalubukun,- 

64.  Taman  sa  igira  a  piyakadan- 
sal  Ami  ko  piyamugan  kiran  sa 
Limo  so  siksa,  na  sa  maoto  na  siran 
na  nggoraok  siran  sa  tabang! 

65.  (Tharo-on  kiran  a:)  di  kano 
nggoraok  sa  tabang  sa  Alongan  nai; 
Mata-an!  A  sukano  na  di  kano  kha- 
tabangan  pfio-on  Rukami. 

66.  Sabunar  a  miyabaloi  so 
manga  Ayat  Akun  a  Puphangadi- 
an  rukano,  na  bakano  dun  miyan- 
gundod  ko  manga  talikhodan 
niyo, 

67.  A  Pumamaratabatan  niyo  Su¬ 
kaniyan:  Gi-i  niyo  Tothothola-an 
ko  gagawi-  a  ikagogowad  iyo. 

68.  Ba  -iran  da  ng-guda-guda-a 
so  katharo  (a  so  Qur-an),  antawa-a 
ba  kiran  miyakaoma  so  da  makata- 
lingoma  ko  manga  lokus  iran  a 
miyanga-o  ona? 

69.  Ba  iran  nda  makilala  so  Sogo 
kiran,  a  go  iran  Pagongkira  Suka- 
niyan? 

70.  Ino  iran  gi-i  Tharowa:  I  Ta- 
taraponan  Sukaniyan?  Kuna,  Ka 
mini-oma  Niyan  kiran  so  bunar, 
na  kadakulan  kiran  a  so  bunar  na 
ikagogowad  iran. 

71.  Na  o  inonotan  o  bunar  so 
manga  kabaya  iran,  na  miyabinasa 
dun  so  manga  Langit  a  go  so  Lopa, 
go  so  madadalum  kiran.  Kuna,  ka 
initalingoma  Mi  kiran  so  undao  kir¬ 
an,  na  siran  na  so  undao  kiran  na 
tiyalikhodan  niran. 

72.  B  a  Ka  kiran  phanguni  sa 
sokai?  Na  so  sokai  o  Kadnan  Ka  i 
tomo:  Go  Sukaniyan  i  lubi  a  mapiya 
ko  Puphamamugai  sa  riskhi. 

73.  Na  Mata-an!  A  Suka  na  Sa¬ 
bunar  a  Puthawagun  Ka  siran  ko 
lalan  a  matitho; 

74.  Na  Mata-an!  A  so  di  iran 
Paparatiyaya-an  so  Akhirat  na  so 
lalan  na  Sabunar  a  sisilayan  niran. 


75.  Na  o  ini  Kalimo  Ami  siran  go 
piyokas  Ami  kiran  so  misosogat 
kiran  a  morala,  na  tomataros  siran 
ndun  ko  kadadadag  iran,  a  gi-i  siran 
muromparompak. 

76.  Na  Sabunsabunar  a  piyaka- 
dansal  Ami  kiran  so  siksa,  na  da 
siran  sangkop  ko  Kadnan  niran,  go 
di  siran  phangangarapan! 


77.  Taman  sa  kagiya  a  lomuka 
Kami  kiran  sa  isa  a  pinto  a  adun  a 
siksa-on  a  sangat:  Na  sa  maoto  na 
siran  na  kiyada-an  siran  ro-o  sa 
panginam! 


78.  Na  Sukaniyan  so  Miyadun 
rukano  ko  manga  kanug,  go  so 
manga  kailai,  go  so  manga  gudagu- 
da:  Na  miyakaito  ito  a  Kapuphana- 
lamat  iyo! 


79.  Go  Sukaniyan  so  Miyarum- 
bad  rukano  ko  Lopa,  go  Ronkano 
pulimoda. 


80.  Go  Sukaniyan  so  Puphan- 
goyag  go  Puphangimatai ,  go 
Kapa-ar  Iyan  so  gi-i  kapakashambi 
o  gagawi-i  a  go  so  daondao:  Ino 
kano  di  Punggudaguda? 


81.  Kuna,  ka  Pitharo  iran  so 
lagid  o  Pitharo  o  miyanga-o  ona. 

82.  Pitharo  iran:  Ino  amai  ka 
matai  kami  go  mbaloi  kami  a  botha 
go  manga  tolan  (a  miyarophod),  ba 
Mata-an!  A  sukami  na  Pagoyagun 
kami  dun? 


83.  Sabunsabunar  a  mini  diyandi 
rukami  sukami  a  go  so  manga  lokus 
ami  a  ungkai  gowani!  Da  ko  ungkai 
inonta  na  manga  iringa  a  kabokhag 
o  miyanga-o  ona! 

84.  Tharowangka:  Antawa-a  i 
Khiruk  ko  Lopa  a  go  so  matatago- 
on,  o  sukano  na  katawi  niyo? 

85.  Na  Putharo-on  niran  ndun:  A 
ruk  o  Allah!  Tharowangka:  A  ino 
kano  di  Phananadum? 


86.  Tharowangka:  Antawa-a  i 
khiruk  ko  manga  Langit  a  pito,  go 
khiruk  ko  Aras  a  mala? 


87.  Putharo-on  niran  ndun:  A 
ruk  o  Allah.  Tharowangka:  A  ino 
kano  di  Phananggila? 

88.  Tharowangka:  Antawa-a  i  si-i 
sa  tangan  Niyan  so  Kapa-ar  ko 
langowan  taman,  go  Sukaniyan  i 
Puphakalinding,  go  da-a  Phakaru- 
non,  o  sukano  na  katawi  niyo? 

89.  Putharo-on  niran  ndun:  a  ruk 
o  Allah.  Tharowangka:  Na  andama- 
naya  i  kapukhalimpang  iyo? 

90.  Kuna,  ka  ini  talingoma  Mi 
kiran  so  bunar:  Na  Mata-an!  A 
siran  na  titho  a  manga  bokhag! 

91.  Da  kowa  so  Allah  sa  Wata 
Iyan,  go  da-a  miyabaloi  a  pud  Iyan 
a  Tohan:  O  adun  a  pud  Iyan  na 
bisa-an  ndun  o  oman  i  isa  tohan 
so  Inadun  Niyan,  go  pugusun  ndun 
o  saba-a  kiran  so  saba-ad!  Soti  so 
Allah!  Mawatan  ko  iphuropa  iran! 


92.  Katawan  Niyan  so  Gaib  a  go 
so  Mapayag:  Na  Maporo  a  ka-a 
awat  Iyan  ko  Ipuphanakoto  iran 
(Non)! 

93.  Tharowangka:  Kadnan  Ko! 
O  Bangka  Rakun  phakimasai  so 
ididiyandi  kiran, - 

94.  Kadnan  Ko!  Na  di  Yakongka 
mbaloya  a  pud  ko  pagtao  a  manga 
darowaka! 


95.  Na  Mata-an!  A  Sukami  si-i 
ko  kapakimasa-i  Ami  Ruka  ko  i 
didiyandi  Ami  kiran  na  Sabunar  a 
khagaga  Mi. 


96.  Runun  Ka  so  lubi  a  mapiya 
ko  marata:  Sukami  i  Mata-o  ko 
puphamurakun  niran. 


97.  Na  Tharowangka:  Kadnan 
Ko!  Mulindong  Ako  Ruka  pho-on 
ko  manga  pangonsi  o  manga  Shai¬ 
tan. 


98.  Go  Mulindong  Ako  Ruka 
Kadnan  Ko!  Ka  o  ba  siran  Rakun 
makadasug. 

99,  Taman  sa  igira  miyakaoma 
ko  isa  kiran  so  kapatai,  na  Matharo 
iyan:  Kadnan  Ko!  Pakakasoya 
Kongka  (sa  doniya);- 

00.  Ka-ana  ko  makanggolaola 
sa  mapiya  ko  minibagak  akun.  Na 
di  dun  noto  mapunggolaola!  Ka 
Mata-an  naya!  A  si-i  bo  sa  Katharo: 
A  sukaniyan  i  Mitharo-on;  go  si-i 
ko  kasasangoran  niran  so  pagulut 
taman  ko  gawi-i  a  Kaoyaga  kiran. 


101.  Na  amai  ka  Iyopun  so  Sang* 
gakala,  na  da-a  Kambangunsa  ko 
ndolondolonan  niran  sa  Alongan 
noto,  go  di  siran  makapamagishai! 

102.  Na  sa  dun  sa  makapunud  so 
manga  timbang  iyan,-  na  siran  man 
na  siran  i  Phamakada-ag: 


103.  Na  sa  dun  sa  makakhap  so 
manga  timbang  iyan,  na  siran  man 
so  inilang  iran  so  manga  ginawa 
iran;  si-i  siran  makakakal  ko  Nar- 
aka  Jahannam. 


104.  Puthotongun  so  manga 
paras  iran  o  Apoi,  a  siran  ro-o  na 
khipakasasangingi. 

105.  (Putharo-on  kiran:)  Ba  da 
mabaloi  so  manga  Ayat  Akun  a 
Pukhabatiya  rukano,  na  sukano  na 
piyakambokhag  iyo  Sukaniyan? 

106.  Tharo-on  niran:  Kadnan 
nami!  Miyapugus  kami  o  okor  ami 
a  marata,  go  miyabaloi  kami  a  pag- 
tao  a  manga  dadag! 

107.  Kadnan  nami!  Paka-awa-a 
Kamingka  (ko  Naraka):  Na  o  kaso- 
wi  ami  (so  Kaongkir),  na  Mata-an! 
A  sukami  na  manga  darowaka! 

108.  Tharo-on  Niyan:  Kikipus 
kano  san!  Go  di  kano  gi-i  Tharo! 

109.  Mata-an  nay  a!  A  adun  a 
saba-ad  ko  manga  Oripun  Ko,  a 
gi-i  ran  Tharo-on;  Kadnan  nami! 
Miyaratiyaya  kami;  na  napi-i  Ka¬ 
mingka,  go  Kalimo-on  Kamingka: 
Ka  Suka  i  lubi  a  Mapiya  ko  Pupha- 
mangalimo! 

110.  Na  kinowa  niyo  siran  a  pa- 
gurug,  taros  a  miyakatumbang  siran 
rukano  ko  Tadum  Rakun,  go  miya- 
baloi  kano  a  gi-i  niyo  siran  i  khaka- 
la! 


111.  Mata-an!  A  Sakun  na  biya- 
lasan  Ko  siran  sa  Alongan  nai  sa- 
bap  ko  Kiyaphantang  iran:  Mata- 
an!  A  siran  na  siran  i  miyamakasu- 
lang  sa  Maliwanag. 

112.  Tharo  -on  Niyan:  Aikiyathai 
niyo  ko  Lopa  ko  bilangan  o  manga 
ragon? 

113.  Tharo-on  niran:Aya  kiyathai 
ami  na  Salongan  o  di  na  saba-ad  sa 
Salongan:  Na  isha-an  Ka  ko  manga 
pagi-itong. 

114.  Tharo-on  Niyan:  Da-a 
kiyathai  niyo  a  rowar  ko  maito;  o 
Mata-an!  A  sukano  na  aya  butad 
iyo  na  katawan  niyo! 

115.  Ba  niyo  tiyangkap  sa  aya  bo 
a  Kiya-aduna  Mi  rukano  na  Kar- 
imbaran,  go  Mata-an!  A  sukano  na 
di  kano  Rnkami  phakandodun? 

116.  Na  Maporo  so  Allah,  a 
Phapa-ar,  a  Bunar:  Da-a  Tohan  a 
inonta  Sukaniyan,  a  Kadnan  o  Aras 
a  piphiyapiya-an! 


117.  Na  sa  dun  sa  manongganoi, 
a  irimbang  iyan  ko  Allah,  sa  Tohan 
a  salakao,  a  da-a  karina  niyan  non; 
na  so  imbadalon  na  si-i  dun  ko 
Kadnan  niyan!  Mata-an  naya!  A  di 
Phakada-ag  so  manga  Kapir! 


118.  Na  Tharowangka:  Kadnan 
Ko!  Napi  Ka  go  Pangalimo  Ka!  Ka 
Suka  i  lubi  a  mapiya  ko  Puphaman- 
galimo!. 


Surah  Al-Nuv-24 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  (Giyangkai  a)  Surah  na  Initor- 
on  Nami  Sukaniyan,  go  ini  Paliyo- 
gat  Ami  Sukaniyan:  Go  adun  a 
Initoron  Nami  a  madadalumon  a 
manga  Ayat  a  manga  rarayag,  ka-a 
niyo  katanodi. 


2.  So  mishina  a  Babai  a  go  so 
mishina  a  Mama,-  na  luphadi  niyo 
so  oman  i  isa  kiran  a  dowa,  sa 
magatos  a  luphad:  Na  o  ba  kano 

makowa  o  ranon  sa  dowa  oto,  si-i 
ko  Kokoman  o  Allah,  o  sukano  na 
Paparatiyaya-an  niyo  so  Allah  a  go 
so  Alongan  a  Maori:  Go  shaksi-i  so 
siksa  a  dowa  oto  o  saba-ad  ko 
Miyamaratiyaya. 


3.  So  mishina  Mama  na  da-a 
Maphangaroma  niyan  a  rowar  ko 
mishina  a  Babai,  o  di  na  Pananako- 
to  a  Babai:  Go  so  mishina  a  Babai 
na  da  a  Makaphangaroma-on  a  ro¬ 
war  ko  mishina  a  Mama,  o  di  na 
Pananakoto  a  Mama:  Na  ini  sapar 
oto  ko  Miyamaratiyaya. 


4.  Na  so  siran  a  tokasan  niran  so 
manga  pati-is  a  manga  Babai,  ori- 
yan  niyan  na  da-a  mitalingoma  iran 
a  Pat  a  manga  saksi,  na  luphadi 
niyo  siran  sa  walo  polo  a  luphad; 
go  da-a  tharima-an  niyo  kiran  a  ka- 
shaksi  sa  dayon  sa  dayon:  Na  siran 
man  na  siran  so  manga  songklid;- 


5,  Inonta  so  Mithataobat  ko  ori- 
yan  noto,  go  Miphipiyapiya  siran; 
ka  Mata-an!  A  so  Allah  na  Manapi, 
a  Makalimo-on. 


6.  Na  so  siran  a  tokasan  niran  so 
manga  Karoma  iran,  go  da-a  maba- 
loi  a  manga  saksi  iran  a  rowar  ko 
manga  ginawa  iran,-  na  so  kashaksi 
o  isa  kiran  na  pat  a  manga  kashaksi 
(Makapushapa)  sa  Ibut  ko  Allah 
Mata-an!  A  sukaniyan  na  pud  dun 
ko  manga  bunar; 

7.  Go  ika  lima  na  Mata-an!  A  so 
Morka  o  Allah  na  mikolobon  o 
sukaniyan  na  pud  ko  manga  bo- 
khag. 

8.  Na  marunding  so  Babai  ko 
siksa  o  kashaksi  iyan  sa  pat  a  man¬ 
ga  kashaksi  (Makapushapa)  sa  Ibut 
ko  Allah,  Mata-an!  A  so  Mama  na 
pud  dun  ko  manga  bokhag; 


9.  Go  ika  lima  na  Mata-an!  A  so 
rarangit  o  Allah  na  mikolobon  o  so 
Mama  na  pud  ko  manga  bunar. 


10.  Na  o  da  so  Gagao  o  Allah 
rukano,  go  so  Limo  Iyan,  go  (ka- 
giya  a)  Mata-an!  A  so  Allah  na 
Puphanarima  ko  Taobat,  a  Maon- 
gangun  (na  sakotika-angkano  Ni- 
yan). 

11.  Mata-an!  A  so  siran  a  mini- 
oma  iran  so  tumpo  na  sagorompong 
rukano:  Di  niyo  thangkapa  sukani¬ 
yan  i  ba  marata  rukano;  kuna,  ka 
giyoto  na  mapiya  rukano:  Bagiyan 
o  Oman  i  isa  kiran  so  pishokatiyan 
ko  dosa,  go  so  miyamalata  sa  kiya- 
pakala  iyan  a  pud  kiran,  na  adun  a 
bagiyan  niyan  a  siksa  a  mala. 


12.  na  o  gowani  a  manug  iyo  to 
na  da  makapamikir  so  Miyamara- 
tiyaya  a  Mama,  go  so  Miyamara- 
tiyaya  a  Babai, -si-i  ko  manga 
ginawa  iran  sa  mapiya,  go  wiran 
Pitharo:  A  giyaya  na  kabokhag  a 
mapayag? 

13,  Ino  a  da-a  minitalingoma  iran 
non  a  pat  a  manga  saksi?  Na  gowa- 
ni  a  da-a  minitalingoma  iran  a  man¬ 
ga  saksi,  na  siran  man  si-i  ko  Allah, 
na  siran  i  manga  bokhag! 


14.  Na  o  da  so  Gagao  o  Allah 
rukano,  go  so  Limo  Iyan  si-i  ko 
doniya  go  so  Akhirat,  na  miyatumo 
kano  dun  sabap  ko  ini  tharmo  iyo 
to  a  siksa  a  mala. 


15.  Gowani  na  gi-i  niyo  to  pa- 
kimbasisa  ko  manga  dila  iyo,  go  gi-i 
niyo  Pakitharo  ko  manga  ngari  iyo 
so  da-a  Kata-o  niyo  ron  go  tatang- 
kapun  niyo  to  sa  malbod  a  giyoto 
si-i  ko  Allah  na  lubi  a  mala  (a  dosa). 


16.  Na  gowani  a  manug  iyo  to, 
na  ino  niyo  da  Tharowa:  A  di  ru- 
kutano  patot  so  gi-i  tano  Katharo- 
wa  sangkai:  Soti  Ka  (Ya  Allah)! 
Giyaya  na  tumpo  a  mala? 


17.  Phanguthoma-an  kano  o  Al¬ 
lah,  ka  o  ba  niyo  kasowi  so  lagid 
aya,  sa  dayon  sa  dayon,  o  sukano 
na  Khipaparatiyaya. 


18.  Go  Puphayagun  rukano  o 
Allah  so  manga  Ayat:  Na  so  Allah 
na  Mata-o,  a  Maongangun. 


19.  Mata-an!  A  siran  a  Pukhaba- 
baya-an  niran  a  kalangkap  o  paka- 
sisingai  makapantag  ko  siran  a 
Miyamaratiyaya,  na  adun  a  bagiyan 
niran  a  siksa  a  malipuds  si-i  sa 

doniya  a  go  sa  Akhirat:  Na  so  Allah 
i  Mata-o,  na  sukano  idi  manga 
Tata-o. 


20.  Na  o  da  so  Gagao  o  Allah 
rukano,  go  so  Limo  Iyan,  go  (ka- 
giya  a)  Mata-an!  A  so  Allah  na 
Makapudi-in,  a  Makalimo-on  (na 
sakotika-an  kano  Niyan). 

21.  Hai  so  Miyamaratiyaya!  Di 
niyo  khuduga  so  manga  okit  o  Shai¬ 
tan:  Na  sa  dun  sa  komudug  ko 
manga  okit  o  Shaitan,  na  Mata-an! 
A  sukaniyan  na  Ipushogo  iyan  so 
pakasisingai,  go  so  pakagowago- 
wad:  Na  o  da  so  Gagao  o  Allah 
rukano,  go  so  Limo  Iyan,  na  da-a 
Soti  Niyan  rukano  a  isa  bo  sa  dayon 
sa  dayon:  Na  ogaid  na  so  Allah  na 
Shoti  Niyan  so  tao  a  kabaya  Iyan: 
Na  so  Allah  na  Puphakanug,  a 
Mata-o. 

22.  Na  di  Pushapa  so  adun  a 
Miyo-ombao  niyan  a  pud  rukano, 
go  (adun  a  ruk  iyan  a)  Kakawasa- 
an  sa  di  ran  mbugan  so  manga 
tonganai,  go  so  manga  Miskin,  go 
so  miyamanogalin  ko  lalan  ko  Al¬ 
lah:  Na  Puma-ap  siran,  go  Napi 
siran.  Ba  niyo  di  khabaya  i  a  Napi- 
yan  kano  o  Allah?  Na  so  Allah  na 
Manapi,  a  Makalimo-on. 


23.  Mata-an!  A  so  siran  a  toka- 
san  niran  so  manga  pati-is  a  manga 
Babai,  a  pakalilipatan  niran  (so  ka- 
shina),  a  Miyamaratiyaya,  na  Pi- 

morka-an  siran  si-i  sa  Doniya  go  sa 
Akhirat:  Go  adun  a  bagiyan  niran  a 
siksa  a  mala,- 


24.  Si-i  ko  gawi-i  a  shaksi-an 
siran  o  manga  dila  iran,  go  so  man¬ 
ga  lima  iran,  go  so  manga  airan  si-i 
ko  pinggolaola  iran. 

25.  Sa  Alongan  noto  na  itoman 
kiran  sa  tarotop  o  Allah,  so  balas 
kiran  a  bunar,  go  katokawan  niran 
a  Mata-an!  A  so  Allah  na  Sukani- 
yan  so  bunar  a  Mapayag. 


26.  So  manga  rurushik  a  manga 
Babai  na  pantag  o  manga  rurushik  a 
manga  Mama,  go  so  manga  rurush¬ 
ik  a  manga  Mama  na  pantag  o 
manga  rurushik  a  manga  Babai,  na 
so  manga  Soti  a  manga  Babai  na 
pantag  o  manga  Soti  a  manga 
Mama,  go  so  manga  Soti  a  manga 
Mama  a  pantag  o  manga  Soti  a 
manga  Babai:  Siran  man  na  di  ma- 
sosogat  o  Katharo  iran  (a  kabo- 
khag):  Adun  a  bagiyan  niran  a 
Ma-ap,  go  Pagupur  a  mapiya. 


27.  Hai  so  Miyamaratiyaya!  Di 
kano  sholud  ko  manga  Walai  a 
salakao  ko  manga  Walai  niyo,  ta¬ 
rn  a n  sa  di  kano  makaodas,  go  Ma- 
salam  iyo  so  tao  ron:  Giyoto  man  i 
lubi  a  mapiya  rukano,  ka  angkano 
Puphakatadum. 


£ 


28.  Na  o  da-a  mato-on  niyo  ron 
a  sakatao  bo,  na  di  kano  ron  sho¬ 
lud,  taman  sa  di  kano  kaidinan:  Na 

o  Tharowa  rukano  a  kasoi  kano,  na 
kasoi  kano:  Giyoto  i  lubi  a  Soti  a 
bagiyan  niyo:  Na  so  Allah  na  so  gi-i 
niyo  nggolaola-an  na  katawan  Ni- 
yan. 

29.  Da  -a  dosa  niyo  ko  kasolud 
iyo  ko  manga  Walai  a  di  babalin- 
gan,  a  adun  a  matatago-on  a  gona  a 
bagiyan  niyo:  Na  so  Allah  na  kata¬ 
wan  Niyan  so  ipapayag  iyo,  go  so 
pagu-uma-an  niyo. 

30.  Tharowangka  ko  Miyamar- 
atiyaya  a  manga  Mama:  A  pinggu- 
na  iran  so  manga  kailai  ran  (ko 
Haram),  go  siyapa  iran  so  manga 
kaya-an[1J  niran.  Giyoto  man  i  lubi  a 
Soti  a  bagiyan  niran:  Mata-an!  A  so 
Allah  na  Kaip  lyan  so  gi-i  ran 
nggolaola-an. 


31.  Go  Tharowangka  ko  Miya- 
maratiyaya  a  manga  Babai:  A  ping- 
guna  iran  so  manga  kailai  ran  ko 
Haram),  go  siyapa  iran  so  manga 
kaya-anf2J  niran.  go  di  ran  pushawai 
so  Parahiyasan  niran  inonta  so 
miyapayagon;  go  sapungun  niran 
so  manga  kombong  iran  ko  manga 
lig  o  bangkala  iran,  go  di  ran  push¬ 
awai  so  Parahiyasan  niran  inonta  o 
si-i  ko  manga  Karoma  iran,  o  di  na 
so  manga  Ama  iran,  o  di  na  so 
manga  Ama  o  manga  Karoma  iran, 
o  di  na  so  manga  Wata  iran  a 
manga  Mama,  o  di  na  so  manga 


[1 J  Si-siyapun  niran  ko  kapakashina,  goso  pakasisinga-i  a  dosa  goso  kasawa-i  ko  a-orat 
[2]  Siyapa  iran  ko  kapakashina.  goso  pakasi-singa-i  a  dosa  goso  kasawa-i  ko  a-orat. 

Wata  a  Mama  o  manga  Karoma 
iran,  o  di  na  so  manga  Pagari  ran  a 
Mama,  o  di  na  so  manga  Wata  a 
Mama  o  manga  Pagari  ran  a  Mama, 
o  di  na  so  manga  Wata  a  Mama  o 
manga  Pagari  ran  a  Babai,  o  di  na 
so  manga  Babai  kiran,  o  di  na  so 
miyakhapa-ar  o  manga  tangan  nir- 
an,  o  di  na  so  puphamangonotonot 
a  da-a  kabaya  iran  sa  Babai)  a  pud 
ko  manga  Mama,  o  di  na  so  manga 
Wata  a  da  iran  pun  kasaboti  so 
manga  aorat  o  manga  Babai;  na  di 
ran  ndaphukhun  so  manga  ai  ran  sa 
ba  sabap  sa-an  Katokawi  so  pagu- 
uma-an  niran  ko  Parahiyasan  niran. 
Na  Thaobat  kano  ko  Allah  langon, 
Hai  Miyamaratiyaya!  Ka  angkano 
makasulang  sa  maliwanag. 


32.  Na  Pakipamangaroma-an 
niyo  so  da-a  manga  Karoma  niyan 
rukano,  go  so  manga  Bilangatao  a 
pud  ko  manga  Oripun  niyo  a 
Mama,  go  so  manga  Oripun  niyo  a 
Babai:  Na  o  mabaloi  siran  a  manga 
Miskin,  na  mbugan  siran  o  Allah  ko 
Kakawasa-an  Niyan:  Na  so  Allah 
na  maginawa,  a  Mata-o. 


33.  Na  thigur  so  da-a  khibaog 
iran  ko  Kapangaroma,  taman  sa 
bugan  siran  o  Allah  ko  Kakawasa- 
an  Niyan.  Na  so  khabaya-an  niran 
so  kasorat  (sa  Kamaradika  iran)  a 
pud  ko  miyakhapa-ar  o  manga  tan¬ 
gan  niyo,  na  soratun  niyo  siran,  o 
katawi  niyo  a  adun  a  matatago 
kiran  a  mapiya;  go  bugi  niyo  siran 

ko  Tamok  o  Allah  a  so  ini  bugai 

Niyan  rukano.  Na  di  niyo  mba-asa 
so  manga  Oripun  niyo  a  manga 
Babai  ko  kashina,  o  kabaya  iran 
so  kaphati-is,  sabap  sa  ipumbaba- 
nog  iyo  ko  kakaya-an  ko  Kaoya- 
goyag  ko  doniya.  Na  sa  dun  sa  tao  a 
ba-asun  niyan  siran  (ko  kashina),  na 
Mata-an!  a  so  Allah  ko  oriyan  o 
kiyaba-asa  kiran,  na  Manapi,  a  Ma- 
kalimo-on. 


34.  Na  Sabunsabunar  a  Piyaka- 
toronan  Nami  sukano  sa  manga 
ayat  a  miyamakapayag,  go  ladiya- 
wan  a  pud  ko  siran  a  miyanga-i  ipos 
ko  miya-ona  an  niyo,  go  thoma  a 
bagiyan  o  khipanananggila. 


35.  So  Allah  i  Sindao  o  manga 
Langit  a  go  so  Lopa.  Aya  ibarat  o 
Sindao  Niyan  na  lagid  o  tagowai  sa 
solo  a  kadadaluman  sa  palita-an:  So 
palita-an  na  madadalum  ko  paga- 
longan:  So  pagalongan  na  lagid  o  ba 
sukaniyan  Bito-on  a  Masindao:  Ma- 
puphakakadug  poon  ko  Kayo  a 
Piyakambarakat,  a  Shaitona,  kuna 
a  ba  isubanganun  go  kuna  a  ba 
isudupanun,  maito  bo  na  so  lana 
niyan  na  Shindao,  apiya  da  masu- 
kho  sukaniyan  a  Apoi:  Sindao  ko 
liyawao  o  Sindao!  Punggonana-on  o 
Allah  ko  Sindao  Niyan  so  tao  a 
kabaya  lyan:  Phangumba-alan  o  Al¬ 
lah  so  manga  ibarat  a  bagiyan  o 
manga  Manosiya:  Na  so  Allah  na 
so  langowan  taman  na  katawan  Ni¬ 
yan. 

36.  Shi-i  ko  manga  Walai  a  ini 
Sogo  o  Allah  so  Kasula-a  on,  go  so 
Kapukha-aloi  ron  o  ngaran  Niyan, 
gi-i  Shambayang  a  bagiyan  Niyan 
r o-o  ko  manga  kapita  pita  go  so 
manga  kagabi  gabi. 


37.  So  manga  Mama  a  di  kiran 
phakasundod  so  kapamasa  go  so 
kaphasa  pho-on  ko  Tadum  ko  Al¬ 
lah,  go  so  Kipamayandugun  ko 
Sambayang,  go  so  katonaya  ko  Za- 
kat:  Ipukhaluk  iran  so  gawi-i  a  Pha- 
nanabadun  ro-o  so  manga  poso,  go 
so  manga  kailai,- 


38.  Ka  imbalas  kiran  o  Allah  so 
mapiya  a  Pinggolaola  iran,  go  Pa- 
gomanan  Niyan  siran  ko  Kakawa- 
sa-an  Niyan:  Na  so  Allah  na 
Puriskhiyan  Niyan  so  tao  a  kabaya 
Iyan,  sa  di  khasar  a  Pandapat. 


39.  Na  so  Miyamangongkir,  na 
so  manga  galubuk  iran  na  lagid  o 
pamaloi  ko  manga  landap  a  Lopa, 
aranganon  o  Pukhawao  na  ig.  Ta¬ 
man  sa  igira  a  miyakaoma-on  na 
da-a  khato-on  niyan  non  a  maito 
bo:  Na  khato-on  niyan  so  Allah  si-i 
ko  obai  niyan,  na  ithoman  Niyan 
non  sa  tarotop  so  balas  iyan:  Na  so 
Allah  na  maga-an  i  kabalas. 


40.  O  di  na  lagid  o  manga  lili- 
botung  ko  Kalodan  a  madalum,  a 
kakokoloban  sukaniyan  sa  bagul,  a 
kaliliyawawan  sukaniyan  pun  sa  ba- 

gul,  a  kaliliyawawan  sukaniyan  sa 
gabon:  Manga  lilibotung,  a  so  saba- 
adon  na  maliliyawao  ko  saba-ad: 
Igira  a  iniliyo  niyan  a  lima  niyan, 
na  marugun  a  kakhailaya  niyan 
non!  Na  sa  dun  sa  di  sunggayan  o 
Allah  sa  bagiyan  niyan  sa  Sindao, 
na  da-a  bagiyan  niyan  a  Sindao! 


41.  Bangka  di  Katawi  a  Mata- 
an!  A  so  Allah  na  Puthasbik  Ruka- 
niyan  so  matatago  ko  manga  Langit 
a  go  so  Lopa,  go  so  manga  Papanok 
a  shasarungkap?  Oman  i  isa  na  Sa- 
bunar  a  kiyatokawan  so  Sambayang 
iyan  go  so  Tasbik  iyan.  Na  so  Allah 
na  katawan  Niyan  so  gi-i  ran  nggo- 
laola-an. 


42.  Na  ruk  o  Allah  so  Kapa-ar 
ko  manga  Langit  a  go  so  Lopa;  na 
si-i  bo  ko  Allah  so  khandodan. 


43.  Bangka  di  Katawi  a  Mata- 
an!  A  so  Allah  na  ipumbayog  Iyan 
so  Gabon,  oriyan  niyan  na  puthi- 
mo-on  Niyan  sukaniyan,  oriyan  ni¬ 
yan  na  pumbalowin  Niyan  a 
miyagungkapungkap?  Na  Pukhai- 
laingka  so  oran  a  phulutos  pho-on 
ko  pagulutulutan  niyan.  Go  Pupha- 
katoronun  Niyan  pho-on  ko  Ka- 
wang  so  saba-ad  ko  manga  Palao 
ron  a  ilo:  Na  ipushogat  Iyan  noto 
ko  tao  a  kabaya  Iyan,  go  ipukhisar 
Iyan  noto  ko  tao  a  kabaya  Iyan. 
Maito  bo  na  so  Sindao  o  Kilat  iyan 
na  khailang  iyan  so  manga  kailai. 


Y  £  J |  JmI 

44.  Gi-i  pakashambi-in  o  Allah 
so  gagawi-i  a  go  so  daondao:  Mata- 
an!  A  adun  a  matatago  ro-o  man  a 
titho  a  nana-o  a  bagiyan  o  adun  a 
manga  kailai  niyan! 

45.  Na  so  Allah  i  Miyadun  ko 
Oman  i  Baraniyawa  a  pho-on  sa  ig: 
Na  adun  a  pud  kiran  a  so  ipundola 
niyan  a  tiyan  niyan;  go  adun  a  pud 
kiran  a  so  phulalakao  sa  dowa  ai, 
go  so  adun  a  pud  kiran  a  so  phula¬ 
lakao  sa  pat  (a  ai).  Phagadunun  o 
Allah  so  nganin  a  kabaya  Iyan; 
Mata-an!  A  so  Allah  si-i  ko  langowa 
taman  na  Gaos  Iyan. 


46.  Sabunsabunar  a  Tomiyoron 
Kami  sa  manga  Ayat  a  miyamaka- 
osai:  Na  so  Allah  na  Punggonana- 
on  Niyan  so  tao  a  kabaya  Iyan  ko 
lalan  a  matitho. 


47.  Na  gi-i  ran  Tharo-on:  A 
Piyaratiyaya  mi  so  Allah  a  go  so 
Rasul,  go  Inonotan  nami:  Oriyan 
niyan  na  Puthalikhod  so  isa  ka  sa- 
gorompong  kiran  ko  oriyan  oto:  Na 
kuna  man  a  ba  siran  Khipapara- 
tiyaya. 


48.  Na  igira  a  tiyawag  siran  si-i 
ko  (Kitab  o)  Allah  a  go  so  Sogo 
Iyan,  ka-a  Niyan  siran  Makokom 
na  sa  maoto  na  so  isa  kiran  ka 
sagorompong  na  somasangka  siran. 


49.  Na  o  adun  a  ruk  iran  a 
kabunar,  na  somong  siran  non,  a 
gi-i  siran  nggaga-an. 

50.  Ba  katatagowi  so  manga 
poso  iran  sa  gudamun?  Antawa-a 
ba  siran  pukhadowa  dowa  i,  anta¬ 
wa-a  ba  iran  pukhalukun  o  ba  siran 
salimboti  o  Allah  go  so  Sogo  lyan? 
Kuna,  ka  siran  man  na  siran  so 
manga  darowaka. 


51.  Ay  a  bo  a  miyabaloi  a 
Katharo  o  Miyamaratiyaya,  igira-a 
tiyawag  siran  si-i  ko  (Kitab  o)  Allah 
go  so  Sogo  lyan,  ka-an  Niyan  siran 
Makokom,  na  so  gi-i  ran  Katharo- 
wa:  Sa  Piyamakinug  Ami  go  Inono- 
tan  Ami:  Na  siran  man  na  siran  so 
Miyamakada-ag. 


52.  Na  sa  dun  sa  Mangongono- 
tan  ko  Allah  go  so  Sogo  lyan,  go 
ika-aluk  iyan  so  Allah,  go  Puphan- 
gongonotan  Rukaniyan,  na  siran 
man  na  siran  so  Phamakasulang  sa 
Maliwanag. 


53.  Na  ini  Shapa  iran  ko  Allah 
so  toto-o  a  manga  Sapa  iran:  Sa 
I  but  ka  o  Sogowangka  siran,  na 
Mata-an  a  muliyo  siran  ndun  (ko 
kaphurang).  Tharowangka:  Di  kano 
gi-i  Shapa;  ka  so  Kapangongonotan 
na  katotokawan;  Mata-an!  A  so 
Allah  na  Kaip  Iyan  so  gi-i  niyo 
nggolaola-an. 

54.  Tharowangka:  Onoti  niyo  so 
Allah,  go  Onoti  niyo  so  Rasul:  Na  o 
talikhod  siran,  na  aya  bo  a  ini  Pa- 
liyogat  ko  Rasul  na  so  ini  Sogo-on, 
go  aya  bo  a  ini  Paliyogat  rukano  na 

so  ini  Sogo  rukano.  Na  o  Onoti  niyo 
Sukaniyan,  na  Matoro  kano.  Na 
da-a  ini  Paliyogat  ko  Sogo  a  rowar 
ko  kapamakasampai  (o  ini  Sogo-on) 
a  mapayag. 


55.  Ini  diyandi  o  Allah  ko  siran  a 
Miyamaratiyaya,  a  pud  rukano  go 
Pinggalubuk  iran  so  manga  pipiya, 
a  Mata-an  a  phakasambi-in  Niyan 
siran  ndun  ko  Lopa,  lagid  o  kiya- 
pakasambia  Niyan  ko  siran  a  miya- 
ona  an  niran;  go  Mata-an  a  phaka- 
tindugun  Niyan  kiran  ndun  so  Aga- 
ma  iran,  a  so  ini  Kasowat  Iyan 
kiran;  go  Mata-an  a  shambiyan  Ni¬ 
yan  kiran  ndun  ko  oriyan  o  kaluk 
iran,  sa  kasasarig:  Pushimba-an  Ako 
iran,  da-a  Ishakoto  iran  Rakun  a 
maito  bo.  Na  sa  dun  sa  Mongkir  ko 
oriyan  noto,  na  siran  man  na  siran  i 
manga  songklid. 


56.  Na  Pamayandugun  niyo  so 
Sambayang,  go  tonaya  niyo  so  Za- 
kat,  go  Onoti  niyo  so  Rasul,  ka 
angkano  Mipangalimo. 


57.  Dingka  dun  Thangkapa  so 
Miyamangongkir  o  ba  siran  maka- 
palagoi  ko  Lopa:  Na  aya  darpa  iran 
na  so  Apoi,-  Na  miyakaratarata 
dun  a  khabolosan! 


58.  Hai  so  Miyamaratiyaya!  Pu- 
phanguni  rukano  sa  idin  so  siran  a 
miyakhapa-ar  o  manga  tangan  niyo, 
go  so  da  pun  puraraotun  ko  Katha- 

taginup  a  pud  rukano  ko  tulo  a 
manga  wakto:  Si-i  ko  ona-an  o 
Sambayang  a  Sobo,  go  so  wakto  a 
kandai  niyo  ko  manga  nditarun 
niyo  ko  kaotho  a  Alongan,  go  si-i 
ko  oriyan  o  Sambayang  a  Aisah: 
Tulo  a  (khikasasawai  ko)  manga 
aorat  iyo:  Da  rukano  go  da  kiran  i 
dosa  ko  oriyan  noto:  Puphagaloyan 
siran  rukano  so  saba-ad  rukano  ko 
saba-ad:  Lagid  aya  a  Kapuphayaga 
o  Allah  rukano  ko  manga  Ayat:  Na 
so  Allah  na  Mata-o,  a  Maongan- 
gun. 

59.  Na  igira-a  miniraot  so  man¬ 
ga  Wata  rukano  ko  Kathataginup, 
na  Puphanguni  siran  sa  idin,  lagid  o 
kiyapanguni  sa  idin  o  siran  a  miya- 
ona  an  niran:  Lagid  aya  a  Kapu- 
phagosaya  o  Allah  rukano  ko  man¬ 
ga  Ayat  Iyan:  Na  so  Allah  na  Mata- 
0,  a  Maongangun. 

60.  Na  so  Piyamanaphukan  ko 
manga  Babai  a  so  da-a  inam  iran  ko 
Kapangaroma,-  na  da-a  dosa  iran 
ko  kandai  ran  ko  (maliliyawao  ko) 
manga  nditarun  niran,  a  kuna  a  ba 
siran  phangangarig  sa  Parahiyasan: 
Na  so  di  iran  non  kandai  i  tomo 
kiran:  Na  so  Allah  na  Puphakanug, 
a  Mata-o. 

61.  Da-a  dosa  o  bota,  go  da-a 
dosa  o  lupo,  go  da-a  dosa  o  pukha- 
sakit  (ko  di  ran  kaphakaonot  ko 
Kaphurang),  go  da-a  dosa  o  manga 
ginawa  niyo,  ko  kapukhan  niyo  ko 

manga  Walai  niyo,  o  di  na  so  manga 
Walai  o  manga  Ama  iyo,  o  di  na  so 
manga  Walai  o  manga  Ina  iyo,  o  di 
na  so  manga  Walai  o  manga  Pagari 
niyo  a  Mama,  o  di  na  so  manga 
Walai  o  manga  Pagari  niyo  a  Babai, 
o  di  na  so  manga  Walai  o  manga 
Pakiyama-an  niyo  sa  Ama,  o  di  na 
so  manga  Walai  o  manga  Pakina-an 
niyo  sa  Ama,  o  di  na  so  manga 
Walai  o  manga  Pakiyama-an  niyo 
sa  Ina,  o  di  na  so  manga  Walai  o 
manga  Pakina-an  niyo  sa  Ina,  o  di 
na  so  minipa-ar  iyo  so  manga  gonsi 
iyan,  o  di  na  so  bolayoka  iyo:  Da-a 
dosa  niyo  ko  kakan  niyo  a  kapama- 
gatowang,  o  di  na  kashisibasibaya. 
Na  igira-a  sholud  kano  ko  manga 
Walai,  na  Salama  niyo  so  manga 
ginawa  niyo,  sa  Kormat  a  pho-on 
ko  Allah,  a  Piyakambarakat  a  rinar- 
inao.  Lagid  aya  a  Kapuphagosaya  o 
Allah  rukano  ko  manga  Ayat:  Ka-a 
niyo  sabota. 


62.  Aya  bo  a  Miyamaratiyaya, 
na  siran  a  Piyaratiyaya  iran  so  Allah 
go  so  Sogo  Iyan:  Go  igira-a  miya- 
tago  siran  a  pud  so  Rasul  ko  galu- 
buk  a  makasasamaya,  na  di  siran 
ngganat  taman  sa  di  siran  non  m  a  - 
kaodas;  Mata-an!  A  siran  a  Pupha- 
mangodas  siran  Ruka,  na  siran  man 
so  Khipaparatiyaya  ko  Allah  a  go 
so  Sogo  Iyan;  Na* igira-a  miyanguni 
siran  Ruka  sa  idin,  makapantag  ko 
saba-ad  ko  galubuk  iran,  na  idining- 
ka  so  tao  a  kabaya-a  Ka  kiran,  go 
Pangunin  Ka  siran  sa  Ma-ap  ko 

Allah:  Mata-an!  A  so  Allah  na 
Manapi,  a  Makalimo-on. 


63.  Di  niyo  mbaloya  so  Ka- 
puthawaga  ko  Rasul  ko  sharonsar- 
ongan  niyo  a  lagid  o  Kaputhawaga 
o  saba-ad  rukano  ko  saba-ad:  Sa- 
bunar  a  katawan  o  Allah  so  gi-i 
siran  thitinonggosan  lomiyo  a  pud 
rukano,  a  puphamanolilap:  Na  ik- 
tiyar  so  khisosorang  ko,  Sogowan 
Niyan,  ka  khasogat  siran  a  tiyoba,  o 
di  na  khasogat  siran  a  siksa  a  mal- 
ipuds. 


64.  Tanodan,  ka  Mata-an!  A  ruk 
o  Allah  so  shisi-i  ko  manga  Langit  a 
go  so  Lopa.  Sabunar  a  katawan 
Niyan  so  butad  iyo:  Go  (katawan 
Niyan)  so  Alongan  a  Phakandodun 
siran  si-i  Rukaniyan,  na  Phanotho- 
lun  Niyan  kiran  so  Pinggolaola  iran: 
Na  so  Allah  si-i  ko  langowan  taman 
na  katawan  Niyan. 


Surah  Al-Furqan-25 


Si-i  ko  ngaran  o  Allah,  a  Masa- 
linggagao,  a  Makalimo-on. 

1.  Mala  so  (Allah  a)  Tomiyoron 
ko  gi-i  makasunggaya  (ko  ontol  a 
go  so  ribat)  si-i  ko  Oripun  Niyan  (a 
Muhammad),  ka-an  mabaloi  ko 
manga  Ka-adun^a  Puphamaka-ik- 
tiyar. 

2.  So  (Allah  a)  khiruk  ko  Kapa- 


[  1 J  a  so  manga  jinn  ago  so  manga  manosiya. 

ar  ko  manga  Langit  a  go  so  Lopa: 
Go  da  kowa  sa  Wata  Iyan,  go  da-a 
Miya-adun  a  Sakotowa  Iyan  ko 
Kapa-ar:  Go  Inadun  Niyan  so  lan- 
gowan  taman,  na  diniyangka  Iyan 
sa  Samporna  a  diyangka. 


3.  Na  kominowa  siran  sa  salakao 
Rukaniyan  sa  manga  Katohanan,  a 
da-a  Kha-adun  niran  a  maito  bo,  ka 
siran  na  Puphangumba-alan;  go  da- 
a  Mipapa-ar  iran  a  bagiyan  o  man¬ 
ga  ginawa  iran  a  kabinasa,  go  om- 
piya;  go  da-a  Mipapa-ar  iran  a 
kapatai,  go  Kaoyag,  a  go  Kaoyag 
ko  oriyan  o  Kapatai. 


4.  Na  Pitharo  o  siran  a  Miya- 
mangongkir:  Da  ko  ungkai  (a  Qur¬ 
an)  inonta  na  kabokhag,  a  pimba- 
ba-as  Sukaniyan  (o  Muhammad), 
go  kiyatabanganon  Sukaniyan  o 
pagtao  a  manga  salakao.  Na  Sabu- 
nar  a  Miyakanggolaola  siran  sa 
kandarowaka,  go  kabokhag. 


5*  Go  Pitharo  iran:  A  manga 
iringa  a  kabokhag  o  miyanga-o 
ona,  a  piyakipanorat  Iyan:  Na  giyo- 
to  na  Phukhudugunon  sa  kapita  go 
magabi. 


6.  Tharowangka:  A  Initoron 
noto  o  (Allah  a)  Mata-o  ko  masolun 
ko  manga  Langit  a  go  so  Lopa: 
Mata-an!  a  Sukaniyan  na  tatap  a 
Manapi,  a  Makalimo-on. 


7.  Na  Pitharo  iran:  Antona  ini  a 
Sogo,  a  pukhan  ko  Pangunung- 

kun,  go  Phulalakao  ko  manga  Pa- 
diyan?  Ino  da  Pakatoroni  Sukani- 
yan  sa  Malaikat,  na  mabaloi  a  pud 
lyan  a  Puphamaka-iktiyar? 


8.  O  di  na  kabugan  sukaniyan  sa 
Kakawasa-an,  o  di  na  adun  a  mam- 
bagiyan  Niyan  a  Pamomolan  a  pu- 
phakakan  non?  Na  Pitharo  o  manga 
darowaka:  A  da-a  Phagonotan  niyo 
a  rowar  ko  Mama  a  tataraponan. 


9.  Nggudaguda-angka  o  anda 
manaya  i  kiyapayaga  iran  Ruka  ko 
manga  ibarat!  Na  miyadadag  siran, 
na  di  ran  khagaga  i  kapakato-on  sa 
lalan! 


10*  Mala  so  (Allah  a)  okabaya 
Iyan,  na  khasungayan  Ka  Niyan  sa 
mapiya  a  di  giyoto,-  a  manga  Pa¬ 
momolan  a  Puphamangondas  ko 
kababa-an  niyan  so  manga  lawa- 
saig;  go  khasunggayan  Ka  Niyan 
sa  manga  Torogan. 


11.  Kuna,  ka  piyakambokhag 
iran  so  Bangkit:  Na  pithiyagaran 
Nami  so  tao  a  piyakambokhag  iyan 
so  Bangkit  sa  kadug: 


12.  Na  igira  a  miya-ilai  niyan 
siran  ko  darpa  a  mawatan,  na  ma- 
kanug  siran  non  sa  kambaragani,  go 
katagao. 

13.  Na  igira  a  piyamoshang  siran 
non,  ko  darpa  a  masimpit,  a  piya- 
kapamagikuta  siran,  na  migoraok 
iran  ro-o  so  kabinasa! 

14,  (Tharo-on  kiran:)  Di  niyo 
nggoraokun  sa  Alongan  nai  so  ka- 
binasa  a  isa:  Na  goraokun  niyo  so 
kabinasa  a  madakul! 


15.  Tharowangka:  Ba  giyoto  i 
tomo,  antawa-a  so  Sorga  a  kakal,  a 
so  inidiyandi  ko  Miyamananggila? 
Miyabaloi  a  bagiyan  niran  a  balas 
go  khandodan. 


16.  Mapumbagiyan  niran  ro-o  so 
nganin  a  kabaya  iran:  A  makakakal 
siran  (ro-o):  Miyabaloi  si-i  ko  Kad- 
nan  Ka  a  diyandi  a  Puphangunin. 


17.  Na  si-i  ko  Alongan  a  limo- 
dun  Niyan  siran  a  go  so  Pushimba- 
an  niran  a  salakao  ko  Allah,  na 
Tharo-on  Niyan:  Ba  sukano  na 
diyadag  iyo  so  manga  Oripun  ICo 
a  siran  naya,  antawa-a  siran  i  miya- 
mangawa  ko  lalan? 

18.  Tharo-on  niran:  Soti  Ka  (Ya 
Allah)!  Da  mapatot  rukami  i  ba 
kami  kowa  sa  salakao  Ruka  a  man¬ 
ga  Panarigan:  Na  ogaid  na  piyaka- 
sawit  Ka  siran  (sa  kapipiya  ginawa 
a  go  so  manga  lokus  iran,  taman  sa 
kiyalipatan  niran  so  Pananadum: 
Na  mimbaloi  siran  a  pagtao  a 
miyangabibinasa. 


a  ^ 


19.  Na  Sabunar  a  pakapumbo- 
khagun  kano  iran  ko  Katharo  iyo: 
Na  da-a  magaga  niyo  a  kapakali- 
das,  o  di  na  pananabang.  Na  sa  dun 

sa  ndarowaka  rukano,  na  pakata- 
amun  Nami  sukaniyan  sa  siksa  a 
mala. 


20.  Na  da-a  Siyogo  Ami  ko 
miya-ona  an  Ka  a  manga  Sogo  a 
ba  di  Mata-an!  a  siran  na  Sabunar  a 
pukhan  siran  ko  Pangunungkun,  go 
phulalakao  siran  ko  manga  Padi- 
yan;  Na  biyaloi  Ami  so  saba-ad 
rukano  ko  saba-ad  a  tupung:  Ino 
Puphantang  kano?  Na  tatap  a  so 
Kadnan  Ka  na  Puphakailai. 


21.  Na  Pitharo  o  siran  a  di  ran 
pagarapun  so  kimbaratumowa-an 
Rukami:  Ino  kami  da  Pakatoroni 
sa  manga  Malaikat,  o  di  na  mailai 
yami  so  Kadnan  nami?  Sabunsabu- 
nar  a  Mimaratabat  siran  si-i  ko 
manga  ginawa  iran,  go  Mimalawani 
siran  sa  Kapumalawani  a  mala! 


22.  Si-i  ko  gawi-i  a  kailaya  iran 
ko  manga  Malaikat,-  na  da-a 
Tothol  a  mapiya  sa  Alongan  noto 
a  bagiyan  o  manga  rarata  i  ongar: 
Na  Matharo  iran:  A  run  ko  pagur- 
unun! 


23.  Na  sangorun  Nami  so 
Miyanggalubuk  iran  a  galubuk,  na 
balowin  Nami  sukaniyan  a  lopapuk 
a  mikakayambur. 

24.  So  manga  tao  ko  Sorga  sa 
Alongan  noto,  i  mapiya  i  darpa,  go 
matanos  i  dukha-i. 

25.  Na  si-i  ko  gawi-i  a  manga 
bubunsad  so  Langit,  a  rakhus  o 
manga  gabon,  go  Pakatoronun  so 
manga  Malaikat,  sa  Samporna  a 
Katoron, 


26.  So  kapa-ar  sa  Alongan  noto 
a  bunar,  na  ruk  o  (Allah  a)  Masa- 
linggagao:  Na  mabaloi  a  gawi-i  si-i 
ko  Miyamangongkir  a  masikot. 


27.  Na  si-i  ko  gawi-i  a  garungu- 
tun  o  darowaka  so  mbala  a  lima 
niyan,  gi-i  niyan  Matharo:  Hai  o 
ba  a  ko  bo  miyakakowa  a  rakhus 
o  Rasul  sa  lalan  (ko  Torowan)! 


28.  Hai  dowan  dowan  nako! 
Oba  akumbo  da  makowa  si  girao  a 
bolayoka! 

29.  Sabunsabunar  a  miya-awat 
ako  niyan  ko  Pananadum  ko  oriyan 
o  masa  a  kiyapakaoma  niyan  rakun! 
Na  miyabaloi  so  Shaitan  si-i  ko 
manga  Manosiya  a  pukhiyas! 


30.  Na  Pitharo  o  Rasul:  Hai 
Kadnan  Ko!  Mata-an!  A  so  pagtao 
Akun  na  biyaloi  ran  angkai  a  Qur¬ 
an  a  puphalagoyan. 


A 

31.  Na  lagid  aya  a  kiyasunggai 
Yami  ko  oman  i  Nabi  sa  ridowai  a 
pud  ko  manga  rarata  i  ongar:  Na 
makatatarotop  so  Kadnan  Ka  a 
Punggonana-o,  go  Phananabang. 


32.  Na  Pitharo  o  siran  a  Miya¬ 
mangongkir:  A  ino  Ron  da  Toro- 


Al-Furqan-25 


Part  19 


nun  so  Qur-an  sa  miyatimbul  sa 
miyakaisa?  Lagid  aya,  ka-an  Nami 
mapakathakna  sa  sabap  Rukaniyan 
so  poso  o  Ka,  go  Piyakashasaliyob 
Ami  Sukaniyan  sa  malanat; 


33.  Na  da-a  khitalingoma  iran 
Ruka  a  ibarat,  a  ba  Ami  Ruka  da 
talingoma-an  so  bunar,  go  lubi  a 
matanos  a  osayan. 


34.  Siran  na  limodun  siran  a 
mikakamanga  a  manga  Paras  iran 
ko  Naraka  Jahannam,-  siran  man  i 
marata  i  darpa,  go  tanto  a  miyapo- 
kas  ko  lalan. 


35.  Na  Sabunsabunar  a  ini  bugai 
Ami  ko  Musa  so  Kitab,  go  biyaloi 
Ami  a  babid  Iyan  so  Pagari  Niyan  a 
Haroun  a  tabanga; 


36.  Na  Pitharo  Ami:  Songkano  a 
dowa,  ko  pagtao  a  so  piyakambo- 
khag  iran  so  manga  ayat  Ami:  Na 
bininasa  Mi  siran  sa  samporna  a 
kabinasa. 


37.  Go  (bininasa  Mi)  so  pagtao  o 
Nuh,-  kagiya  pakambokhagun  nir- 
an  so  manga  Sogo,  na  inulud  Ami 
siran,  go  biyaloi  Ami  siran  ko  man¬ 
ga  Manosiya  a  ibarat;  na  pithiya- 
garan  Nami  so  manga  darowaka  sa 
siksa  a  malipudus;- 


Ac- 


38.  Go  (bininasa  Mi)  so  Ad,  go 
so  Samood,  go  so  manga  tao  sa 
Ingud  a  Rassi,  go  so  manga  pagtao 
ko  pagulutan  not o  a  madakul. 

39.  Na  oman  i  isa  (kiran)  na 
piyayag  Ami  ron  so  manga  ibarat; 
na  oman  i  isa  (kiran)  na  bininasa  Mi 
sa  Samporna  a  kabinasa. 


40.  Na  Sabunsabunar  a  miy aka- 
song  siran  ko  Inguci  a  so  piyaka- 
oranan  sa  oran  a  marata:  Ba  iran 
noto  da  mailai?  Kuna,  ka  aya  butad 
iran  na  di  iran  ikhaluk  so  Kaoyag 
ko  oriyan  o  kapatai. 


41.  Na  igira  a  miya-ilai  ka  iran 
(Ya  Muhammad),  na  Pumbalowin 
Ka  iran  ba  dun  a  kasablawan,  (gi-i 
ran  Tharo-on:)  Ba  giya  i  so  Siyogo  o 
Allah  a  Sogo? 


\\£*\  i  oi  Sjfc  \Sl$ 


42.  Mata-an  a  maito  bo  na 
khapokas  tano  Niyan  ndun  ko  man¬ 
ga  Katohanan  tano,  o  da  tano 
Phantangi  Sukaniyan!  Na  katoka- 
wan  niyan  mbo,  ko  masa  a  kasan- 
dungi  ran  ko  siksa,  o  antawa-a  i  tao 
a  titho  a  miyapokas  ko  lalan! 


43.  Aiguda  Aka  ko  tao  a  kinowa 
niyan  a  Katohanan  niyan  so  babaya 
iyan?  Ba  Suka  ikhabaloi  a  Wakil 
iyan? 


44.  Antawa-a  Bangka  tatangka- 
pa  sa  Mata-an!  A  so  kadakulan 
kiran  na  Puphamakinug  siran,  o  di 
na  gi-i  siran  nggudaguda?  da  ko 
siran  inonta  na  lagid  o  manga 
Ayam;  kuna,  ka  siran  i  lubi  a  miya¬ 
pokas  ko  lalan. 

45.  Bangka  da  katokawi  so  Kad- 
nan  Ka  o  andamanaya  i  kiyapaka- 
laa  Niyan  ko  along?  Na  o  kabaya 
Iyan,  na  khabaloi  Niyan  ndun  noto 
a  makatatarug!  Oriyan  niyan  na 
biyaloi  Ami  so  Alongan  a  nana-o 
ron; 

46,  Oriyan  niyan  na  khikhum 
Ami  sukaniyan  si-i  rukami  sa  kaku- 
khum  a  malbod. 


47.  Na  Sukaniyan  so  (Allah  a) 
biyaloi  Niyan  rukano  so  gagawi-i  a 
nditarun,  go  so  torog  a  idudukha, 
go  biyaloi  Niyan  so  daondao  a 
iphuloloba  sa  kaoyagan. 


48.  Go  Sukaniyan  so  miyotawan 
ko  manga  ndo  a  puphamalata  ko 
ona-an  o  Limo  Iyan;  na  piyakator- 
on  Nami  pho-on  ko  kawang  so  ig  a 
Phakasoti,- 


49.  Ka  Iphagoyag  Ami  oto  ko 
Ingud  a  ma-atai,  go  puphaki-inom 
Ami  oto  ko  Inadun  Nami  a  manga 
Ayam,  go  manga  Manosiya  a  ma- 
dakul. 


50.  Na  Sabunsabunar  a  ini  parak 
Ami  oto  ko  lut-lut  iran,  ka-an  siran 
makatanod,  na  somiyangka  so  ka- 
dakulan  ko  manga  Manosiya,  ogaid 
na  Kaongkir. 


51.  Na  o  kabaya  Ami,  na  ka- 
phakitindugan  Nami  dun  so  oman  i 
pagtao  sa  Puphamakaiktiyar. 

52.  Na  Dingka  pagonoti  so  man¬ 
ga  Kapir,  na  Panagontamanun  Ka 
kiran  (a  Qur-an  naya),  sa  Kapana- 
gontaman  a  lubi  a  mala. 


53.  Na  Sukaniyan  so  (Allah  a) 
Miyotawan  ko  dowa  Kalodan: 
Giyaya  na  tabang  a  Pakadunggao, 
go  giyaya  na  matimos  a  mapulud  go 
tiyagowan  Niyan  so  pagulutan  a 
dowa  oto  sa  lut,  go  runding,  a  pan- 
gurun; 


54.  Go  Sukaniyan  so  Miyadun 
pho-on  ko  ig  sa  Manosiya:  Na  biya- 
loi  Niyan  oto  a  Bangunsa,  go  Ka- 
khakamonga:  Na  tatap  a  so 
Kadnan  Ka  i  Gaos. 


55.  Na  Pushimba-an  niran  a 
salakao  ko  Allah  so  di  kiran  pha- 
kaompiya,  go  di  kiran  phakabinasa: 
Na  miyabaloi  so  Kapir  a  tabanga  o 
sorang  ko  Kadnan  niyan! 


2  ^  $  $ 


56.  Na  da-a  Kiyasogo  Ami  Ruka 
(Ya  Muhammad)  a  rowar  sa  Pupha- 
manothol  sa  mapiya,  go  Puphama- 
ka-iktiyar. 


57.  Tharowangka:  A  kuna  a  ba 
Ako  rukano  phanguni  sa  makapan- 
tag  saya  sa  sokai:  Ogaid  na  sa  tao  a 
khabaya  na-an  makakowa  sa  lalan 
ko  Kadnan  niyan. 


58.  Na  Sarig  Ka  ko  (Allah  a) 
Oyagoyag  a  so  di  Phatai;  go  Puthas- 
bikun  ka  so  Podi  Rukaniyan;  na 

makatatarotop  Sukaniyan  a  Kaip 
ko  manga  dosa  o  manga  Oripun 
Niyan;- 


59.  So  Miyadun  ko  manga  Lan- 
git  a  go  so  Lopa  go  so  nganin  a 
pagulutan  a  dowa  nan  si-i  ko  num  a 
manga  gawi-i,  oriyan  niyan  na 
Mithakna  ko  Aras:  So  (Allah  a) 
Masalingagao:  Na  isha-an  Ka  oto 
ko  Kaip. 


60.  Na  igira  a  Pitharo  kiran: 
Sodod  kano  ko  (Allah  a  Masaling- 
gagao!  Na  Tharo-on  niran:  Na  an- 
tona-a  so  Masalinggagao?  A  ti 
Sodod  kami  ko  apiya  antona-a  i 
Ishogo  o  Ka  rukami?  Na  ba  kiran 
ndun  miyakaoman  sa  kapalagoi. 


61.  Mala  so  (Allah  a)  tomiyago 
ko  Langit  sa  manga  darpa  o  manga 
Bito-on,  go  tomiyago-on  sa  (Alon- 
gan)  a  Palita-an,  go  Olan  a  Masin- 
dao; 


62.  Go  Sukaniyan  so  biyaloi 
Niyan  so  gagawi-i  a  go  so  daondao 
a  gi-i  makashambi:  A  bagiyan  o  tao 
a  miyabaya  Mananadum,  o  di  na 
miyabaya  Manalamat. 


63.  Na  so  manga  Oripun  o  (Al¬ 
lah  a)  Masalinggagao  na  so  Puphu- 
lalakao  siran  ko  Lopa  sa 
Kapangalimbaba-an,  go  igira-a  ini 
Mbitiyarai  siran  o  manga  lalong,  na 
Tharo  siran:  Sa  Kalilintad! 

64.  Go  siran  na  gi-i  siran  m  b  a  - 
basagawi-i  sa  ruk  o  Kadnan  niran  a 
Khisosodod,  go  Khigaganat; 


65.  Go  siran  na  gi-i  ran  Tharo- 
on:  Kadnan  Nami!  Pakalidasa  Ka- 
mingka  ko  siksa  ko  Naraka  Jahan- 
nam,  Mata-an!  A  so  siksa  ro-o  na 
miyabaloi  a  tatap,- 


66.  Mata-an  noto!  A  miyakara- 
tarata  a  kaputhakna-an,  go  darpa; 


67.  Go  siran,  na  igira-a  minggas- 
to  siran,  na  di  siran  Puthabowakar, 
go  di  phagikot,  go  miyabaloi  ko 
pagulutan  noto  a  katatangka-an; 


68.  Go  siran  na  di  siran  pha- 
nongganoi  sa  pud  o  Allah  a  Tohan 
a  salakao,  go  di  iran  mbono-on  so 
Baraniyawa  a  so  inisapar  o  Allah, 
inonta  o  sabap  ko  kabunar,  go  di 
siran  pushina;-  na  sa  dun  sa  nggo- 
laola  ro-o  na  khatumo  niyan  so 
siksa; 


69.  Puthaktakupunon  so  siksa 
ko  Alongan  a  Qiyamah,  go  kakal 
ro-o,  a  makadadapanas; 


70.  Inonta  so  tao  a  Mithaobat, 
go  Miyaratiyaya,  go  Minggalubuk 
sa  galubuk  a  mapiya,  na  siran  man 
na  shambiyan  o  Allah  so  manga 
karata-an  niran  sa  manga  pipiya, 
na  tatap  a  so  Allah  na  Manapi,  a 
Makalimo-on. 

71.  Na  sa  dun  sa  Thaobat,  go 
nggalubuk  sa  mapiya,  na  Mata-an! 
A  sukaniyan  na  Phakataobat  ko 
Allah;-  sa  Samporna  a  Taobat. 


72.  Na  siran  na  di  ran  Pushaksi- 
an  so  kabokhag,  go  igira-a  siyaga- 
dan  niran  so  ilang,  na  panishagadan 
niran  a  mbibilangatao  siran; 


73.  Go  siran  na  igira-a  miya-aloi 
kiran  so  manga  Ayat  o  Kadnan 
niran,  na  di  siran  non  shondong  sa 
ba  siran  mbubungul  bota; 


74.  Go  siran  na  gi-i  ran  Tharo- 
on:  Kadnan  nami!  Bugikamingka  sa 
pho-on  ko  manga  Karoma  mi  go  so 
manga  Moriyatao  ami  sa  kapipiya 
ginawa,  go  baloya  Kamingka  ko 
Miyamangongonotan  a  pukhaono- 
tan. 


75.  Siran  man  na  imbalas  kiran 
so  Pangkatan  a  Maporo,  sabap  ko 
Kiyaphantang  iran:  Go  ala-on  siran 
ro-o  (sa  Sorga)  a  Kormat,  a  go 
Salaam, 


76.  Makakakal  siran  ro-o;  Miya- 
kapiyapiya  a  kaputhakna-an,  go 
darpa! 


77.  Tharowangka:  Di  kano  lilin- 
ga-in  o  Kadnan  Ko  o  da  so  dowa-a 
niyo:  Na  Sabunar  a  Piyakambokhag 
iyo  (so  Rasul  ,  na  khabaloi  dun  (so 
siksa)  a  tatap! 

Surah  Al-Shu’arra-26 


Si-i  ko  ngaran  o  Allah,  a  Masa- 
linggagao,  a  Makalimo-on. 

1.  Ta  Sin  Mim.  So  Allah  i  Mata- 
o  ko  paka-a  antapan  Niyan  ro-o. 

2.  Giyaya  na  manga  Ayat  ko 
Kitab  a  miyakaosai. 

3.  Ba-andangka  mapakapagugut 
a  Ginawangka  (Ya  Muhammad)  ko 
di  ran  kabaloi  a  Khipaparatiyaya. 

4.  O  kabaya  Ami,  na  Pakator- 
onan  Nami  siran  A  pho-on  ko  Lan- 
git  sa  Tanda,  na  matatap  so  manga 
lig  iran  sa  Kapakasosondong  iran 
non. 


ell 


5.  Na  da-a  phakatalingoma  kir- 
an  a  Pananadum  a  pho-on  ko  (Al¬ 
lah  a)  Masalinggagao,  a  bago,  a  ba 
siran  nda  mabaloi  a  khitatalikhod 
Rukaniyan. 


6.  Na  Sabunar  a  piyakambokhag 
iran  so  Rasul):  Na  phakatalingoma 
kiran  ndun  so  manga  Totholan  ko 
miyabaloi  siran  non  a  gi-i  ran  shan- 
dagan! 


7.  Ba  iran  nda  mailai  so  Lopa,- 
aikadakul  a  Piyakatho  Ami  ron  ko 
oman  i  sasoson  a  mapiya? 


8„  Mata-an!  A  adun  a  matatago 
ro-o  man  a  titho  a  manga  Tanda: 

Na  da  mabaloi  so  kadakulan  kiran 
a  Khipaparatiyaya. 


9.  Na  Mata-an!  a  so  Kadnan  Ka, 
na  titho  a  Sukaniyan  so  Mabagur,  a 
Makalimo-on. 


10.  Na  gowani  na  tiyawag  o 
Kadnan  Ka  so  Musa:  Songka  ko 
pagtao  a  manga  darowaka,- 


11.  Pagtao  o  Pir-aon:  Ino  siran 
ndi  Phananggila? 


12.  Pitharo  lyan:  Kadnan  Ko! 
Mata-an!  A  Sakun  na  ipukhaluk 
Akun  o  ba  Ako  iran  pakambokha- 
ga: 


13.  Go  Gomagut  a  Rarub  Akun, 
go  di  mapukas  a  dila  Akun:  Na 
Sogowingka  so  Haroun  (sa  mimba- 
bid  Akun); 


14.  Go  adun  a  kasala-an  Ko 
kiran,  na  ipukhaluk  Akun  o  ba 
Ako  iran  bonowa. 


15.  Pitharo  (o  Allah):  A  kuna 
pun  nai!  Na  lalakao  Kano  a  dowa, 
rakhus  o  manga  Tanda  Ami;  Mata- 
an!  A  Sukami  na  babid  lyo,  a  Pu- 
phamamakinug. 

16.  Na  Songkano  ko  Pir-aon,  na 
Tharowa  Niyo:  A  Mata-an!  A  Su¬ 
kami  na  Sogo  o  Kadnan  o  manga 
Ka-adun; 

17.  Botawaningka  Rukami  so 
manga  Moriyatao  o  Israil. 


18.  Pitharo  (o  Pir-aon):  Ba  ami 
Suka  da  Pagoyagoyaga  si-i  rukami, 
ko  Kawawata-i  Ruka,  go  miyaka- 
tarug  Ka  rukami  ko  Kaoyagoyag 
Ka  sa  miyakaphipira  ragon? 

19.  Go  Pinggolaolangka  so  Ping- 
golaolangka,  a  so  Pinggolaolangka 
(a  kiyapamono  o  Ka),  na  Suka  na 
miyapud  ko  da-a  manga  Tadum 
Iyan! 


20.  Pitharo  (o  Musa):  Miyang- 
golaola  Koto,  na  sa  maoto  na  Sa- 
kun  na  pud  ko  Miyangariribat. 


21.  Na  piyalagoyan  Ko  sukano, 
ka  kagiya  ini  kaluk  Akun  sukano; 
na  bigan  Ako  o  Kadnan  Ko  sa 
Ongangun,  go  biyaloi  Ako  Niyan  a 
pud  ko  manga  Sogo. 


22.  Na  giyoto  man  na  Limo  a 
Ipuphangalimo  o  ka  Rakun  noto,- 
sa  Kiyapangongoripunangka  ko 
manga  Moriyatao  o  Israil! 

23.  Pitharo  o  Pir-aon:  Na  anto- 
na-a  so  Kadnan  o  manga  Ka-adun? 

24.  Pitharo  (o  Musa):  A  so  Kad¬ 
nan  o  manga  Langit  a  go  so  Lopa, 
go  so  nganin  a  pagulutan  a  dowa 
nan,-  o  sukano  na  khitotomangkud. 


25.  Pitharo  (o  Pir-aon)  ko  ma- 
kalilibuton:  Ba  niyo  da  manug? 

26.  Pitharo  (o  Musa):  A  so  Kad- 
nan  niyo  go  Kadnan  o  manga  lokus 
iyo  a  miyanga-o  ona! 

27.  Pitharo  (o  Pir-aon):  A  Mata- 
an!  a  so  Sogo  rukano  a  so  Siyogo 
rukano  na  Mata-an  a  Pumbuthan- 
gun! 

28.  Pitharo  Iyan:  A  Kadnan  o 
Subangan  a  go  so  Sudupan,  go  so 
nganin  a  pagulutan  a  dowa  nan!  O 
sukano  na  shabota  niyo! 

29.  Pitharo  (o  Pir-aon):  A  Mata- 
an  a  o  kowa  Ka  sa  Tohan  a  salakao 
Rakun,  na  Sabunar  a  itapi  Ami 
Suka  dun  ko  manga  kalaboso! 

30.  Pitharo  Iyan:  Ati  apiya  adun 
a  mini-oma  Ko  ruka  a  Tanda  a 
mapayag? 


31.  Pitharo  (o  Pir-aon):  Na  ta¬ 
li  ngoma- an  Ka  Sukaniyan,  o  miya- 
baloi  Ka  a  pud  ko  manga  bunar! 


32.  Na  ini  ithog  Iyan  so  Badas 
Iyan,  na  sa  maoto  na  Sukaniyan  na 
Nipai  a  mala! 


33.  Go  tiyonggos  Iyan  a  lima 
Niyan,  na  sa  maoto  na  Sukaniyan 
na  Sindao  (a  miya-ilai  o)  khibaban- 
tai! 


34.  Pitharo  (o  Pir-aon)  ko  man¬ 
ga  Nakoda  a  lomilibuton:  A  Mata- 
an  naya!  a  titho  a  balik  mata  a  lubi 
a  Mata-o: 

35.  Khabaya-an  Niyan  a  mapa- 
ka-awa  kano  Niyan  ko  Lopa  iyo 
sabap  ko  balik  mata  Niyan;  na  an- 
tona-a  i  pangoyao  niyo? 


36.  Pitharo  iran:  A  pakalana- 
tangka  Sukaniyan  go  so  Pagari  Ni¬ 
yan,  na  Sogo  ingka  so  manga  Ingud 
sa  kalimod  iran: 


37.  Ka-an  niran  ruka  mawit  so 
oman  i  balik  mata  a  lubi  a  Mata-o. 


38.  Na  miyatimo  so  manga  balik 
mata  ko  diyandi  a  kaputhatalabok 
ko  gawi-i  a  miyapunto. 


39.  Na  Pitharo  ko  manga  Man- 
osiya:  Ino  sukano  miyatimo  kano?- 


40.  Ka  -an  tano  kaonoti  so  man¬ 
ga  balik  mata,  o  mabaloi  siran  a 
siran  i  mamakada-ag. 


41.  Na  kagiya  a  makaoma  so 
manga  balik  mata,  na  Pitharo  iran 
ko  Pir-aon:  Ino  Mata-an!  A  adun  a 
mapumbagiyan  nami  a  titho  a  balas 
o  mabaloi  kami  a  sukami  i  mama¬ 
kada-ag? 


42.  Pitharo  iyan:  Owai,  go  Mata- 
an!  A  sukano  sa  maoto  na  pud  dun 
ko  manga  dadasug  (rakun). 


43.  Pitharo  kiran  o  Musa:  Itho- 
gun  niyo  so  sukano  na  ipagithog 
iyo! 


Al-Shu’arra-26 


Part  19 


610 


x  n  «.) j*-±A\  ijj-~ 


44.  Na  ini  ithog  iran  so  manga 
tali  ran  go  so  manga  badas  iran,  go 
Pitharo  iran:  Ibut  ko  Munang  o  Pir- 
aon,  ka  Mata-an!  A  sukutano  na 
sukutano  dun  i  phamakapugus! 

45.  Na  ini  ithog  o  Musa  so 
Badas  Iyan,  na  sa  maoto  na  Suka- 
niyan  na  Puphulololokun  Niyan  so 
ipuphanaliba  iran! 

46.  Na  Miyakasondong  so  man¬ 
ga  balik  mata,  sa  Khipakasosodod, 

47.  Pitharo  iran:  Piyaratiyaya  mi 
so  Kadnan  o  manga  Ka-adun, 


48.  A  Kadnan  o  Musa  a  go  so 
Haroun. 


49.  Pitharo  (o  Pir-aon):  A  Piyar¬ 
atiyaya  niyo  to  a  da  akun  sukano 
pun  kaidini;  Mata-an!  A  Sukaniyan 
na  titho  a  mala  rukano  a  so  Miyan- 
gundao  rukano  ko  balik  mata!  Na 
Mata-an  a  katokawan  niyo  dun! 
Mata-an  a  pamotolan  ko  dun  so 
manga  lima  niyo  go  so  manga  ai 
niyo  sa  di  magonod,  go  Mata-an  a 
sola-an  ko  sukano  dun  langon! 


50.  Pitharo  iran:  a  di  rukami 
phaka  morala  so  puki  tumo  rukami 
a  pud  ko  siksa  sa  Donya  Mata-an! 
A  sukami  na  si-i  bo  ko  Kadnan 
nami  phamakandod! 


51.  Mata-an!  A  sukami  na  mai- 
inam  ami  a  kanapiya  rukami  o  Kad¬ 
nan  nami  ko  manga  sala  ami,  sa 

kiyabaloi  ami  a  paganai  ko  Miya- 
maratiyaya! 

52.  Na  ini  Ilaham  Ami  ko  Musa: 
A  pangulumun  Ka  so  manga  Ori- 
pun  Ko;  Mata-an!  A  Sukano  na 
phanalokonan  Kano  (iran). 

53.  Na  Siyogowan  o  Pir-aon  so 
manga  Bandar  a  Ingud  sa  Kalimod 
iran, 

54.  (Sa  gi-i  niyan  Tharo-on:) 
Mata-an!  A  siran  naya  na  titho  a 
pagtao  a  manga  i  ito, 

55.  Go  Mata-an!  A  siran  na  titho 
tano  iran  a  piyakanggani; 

56.  Go  Mata-an!  A  sukutano  na 
langon  tano  dun  maka-i  iktiyar. 

57.  Na  piyaka-awa  Ami  siran  ko 
manga  Pamomolan,  go  so  manga 
Bowalan, 


58.  Go  so  manga  Kakawasa-an, 
go  so  darpa  a  mapiya; 


59.  Lagid  oto,  na  piyakipango- 
warisan  Nami  oto  ko  manga  Mor- 
iyatao  o  Israil. 

60.  Na  pithalokonan  niran  Siran 
ko  kiyasubangi  kiran  o  Alongan. 


61.  Na  kagiya  a  makamban  taya 
so  dowa  a  madakul,  na  Pitharo  o 
manga  pud  o  Musa  Mata-an!  A 
Sukutano  na  puraotun  tano  dun. 

62.  Pitharo  (o  Musa):  Kuna  pun 
nai!  Mata-an!  A  babid  Akun  so 
Kadnan  Ko!  Na  Thoro-on  Nako 
Niyan! 

63.  Na  ini  Ilaham  Ami  ko  Musa: 
A  Buntolun  Ka  so  Badas  Ka  ko 
Kalodan  (na  ini-buntol  Iyan  non). 
Na  miyasurai,  na  mimbaloi  so  oman 
i  sasurai  a  lagid  o  Palao  a  mala. 


64.  Na  piyakasipug  Ami  ro-o  so 
manga  salakao  (kiran). 

65.  Na  siyabut  Ami  so  Musa  a 
go  so  manga  Pud  Iyan,  sa  langon 
Siran; 


66.  Oriyan  niyan  na  inulud  Ami 
so  manga  salakao  (kiran). 


67.  Mata-an!  A  adun  a  matatago 
ro-o  man  a  titho  a  Tanda:  Na  da 
mabaloi  so  kadakulan  kiran  a  Khi- 
paparatiyaya. 


68.  Na  Mata-an!  A  so  Kadnan 
Ka  na  Sukaniyan  ndun  i  Mabagur, 
a  Makalimo-on. 


69.  Na  Batiya-angka  kiran  so 
Totholan  ko  Ibrahim. 


70.  Gowani  na  Pitharo  Iyan  ki 
Ama  Iyan  go  so  pagtao  Niyan:  An- 
tona-a  i  Pushimba-an  niyo? 

71.  Pitharo  iran:  A  Pushimba 
kami  sa  manga  Barahala,  na  gi-i 
yami  Mbabasa-alonganan  a  Ka- 
pushimba  ami  ron. 

72.  Pitharo  lyan:  A  ino  Pukha- 
nug  kano  iran  ko  masa  a  Kapupha- 
nongganoya  niyo  (kiran), 

73.  O  di  na  khapiya  -  an  kano 
iran,  o  di  na  khabinasa-an  kano 
iran? 


74.  Pitharo  iran:  A  kuna,  ka 
miyato-on  nami  so  manga  lokus 
ami  a  lagid  oto  a  gi-i  ran  nggolao- 
la-an. 


75.  Pitharo  lyan:  Aiguda  iyo  ko 
sukano  na  Pushimba-an  niyo,- 

76.  Sukano  go  so  manga  lokus 
iyo  a  miyanga-o  ona?- 


77.  Na  Mata-an!  A  siran  na 
ridowai  Yakun,  inonta  so  Kadnan 
o  manga  Ka-dun; 


78.  A  so  Miyadun  Rakun,  go 
Sukaniyan  i  Punggonanao  Rakun; 


79.  Go  Sukaniyan  i  Puphakakan 
Rakun,  go  Puphakainom  Rakun, 

80.  Go  igira-a  Miyasakit  Ako, 
na  Sukaniyan  i  Puphakapiya  Ra¬ 
kun; 


81.  Go  Sukaniyan  i  Phakapatai 
Rakun,  oriyan  niyan  na  Pagoyagun 
Nako  Niyan; 

82.  Go  Sukaniyan  i  Phangangar- 
apanan  Ko,  sa  napi  Niyan  Rakun 
so  Kasala-an  Ko  ko  gawi-i  a  kapa- 
malas. 

83,  Kadnan  Ko!  Bugi  Yakongka 
sa  Ongangun,  go  tapi-in  Nakongka 
ko  manga  Bilangatao; 

84.  Go  Sunggai  yakongka  sa 
Bantogan  a  mapiya  si-i  ko  phanga- 
o  ori; 


85.  Go  Baloya  Kongka  a  pud  ko 
manga  waris  ko  Sorga  a  Pakalma; 

86.  Go  Napi-ingka  si  Ama, 
Mata-an!  A  sukaniyan  na  miyabaloi 
a  pud  ko  Miyangadadadag; 

87.  Go  Diyakongka  Phakaron- 
dana  ko  gawi-i  a  Kaoyaga  kiran  (ko 
Alongan  a  Qiyamah);- 

88.  Gawi-i  a  di  phakanggai  a 
gona  so  Tamok,  go  so  manga  Wata, 

89.  Inonta  so  tao  a  minitalingo- 
ma  Niyan  ko  Allah  so  poso  a  Li- 
nang; 

90.  Na  ipakarani  so  Sorga  ko 
Miyamananggila, 

91.  Go  Pakisandungan  so  Nar- 
aka  Jahim  ko  Miyangadadadag; 

92.  Go  Tharo-on  kiran:  Anda  so 
sukano  na  Pushimba-an  niyo,- 


* 


93.  A  salakao  ko  Allah?  Ino 
khatabangan  kano  iran,  o  di  na 
khatabangan  niran  a  ginawa  iran? 

94.  Na  Panalimpato-on  siran  ro- 
o, -siran  a  go  so  Miyangadadadag, 

95.  Go  so  pagtao  o  Iblis  sa 
kasamasama  iran. 

96.  Tharo-on  niran  a  siran  na  gi- 
i  siran  ro-o  shasawala: 

97.  Ibut  ko  Allah,  ka  Mata-an  a 
miyatago  kami  dun  ko  kadadag  a 
mapayag, 

98.  Gowani  a  irimbang  ami  su- 
kano  ko  Kadnan  o  manga  Ka-adun; 

99.  Na  da-a  miyakadadag  ruka- 
mi  a  rowar  ko  manga  rarata  i  ongar. 

100.  Na  da-a  bagiyan  nami  a 
phamakaogop, 

101.  Go  da  -a  bolayoka  a  goma- 
gut  sa  ginawa  (ko  masosowa  ami). 

102.  Na  o  Mata-an!  A  adun  a 
kapakakasoi  ami  (sa  doniya),  na 
mabaloi  kami  a  pud  ko  Miyamara- 
tiyaya! 

103.  Mata-an!  A  adun  a  matata- 
go  ro-o  man  a  titho  a  Tanda,  na  da 
mabaloi  so  kadakulan  kiran  a  Khi- 
paparatiyaya. 

104.  Na  Mata-an!  A  so  Kadnan 
Ka  na  Sukaniyan  ndun  so  Maba- 
gur,  a  Makalimo-on. 

105.  Piyakambokhag  o  pagtao  o 
Nuh  so  manga  Sogo. 

106.  Gowani  na  Pitharo  kiran  o 
Pagari  ran  a  Nuh:  Ino  kano  di 
Phananggila? 

107.  Mata-an!  A  Sakun  na  Sogo 
rukano  a  kasasana-an: 


108.  Na  kalukun  niyo  so  Allah, 
go  Onoti  Yako  niyo. 


109.  Na  da-a  Phangunin  Ko 
rukano  saya  a  balas:  Da-a  balas 
Rakun  inonta  si-i  ko  Kadnan  o 
manga  Ka-adun: 


110.  Na  kalukun  niyo  so  Allah, 
go  Onoti  Ako  niyo. 


111.  Pitharo  iran:  Ino  ami  Suka 
Pharatiyaya-a  a  aya  Phagonot  Ruka 
na  so  tanto  a  manga  bababa? 


112.  Pitharo  Iyan:  A  da  ko  Kata- 
o  Akun  so  nganin  a  siran  na  gi-i  ran 
nggolaola-an. 


113.  So  itongan  kiran  na  si-i  bo 
ko  Kadnan  Ko,  o  katawi  niyo. 


114.  Na  kuna  a  ba  Rakun  paki- 
phamoga-on  so  Miyamaratiyaya. 


115.  Sakun  na  matag  Ako  Pu- 
phamaka-iktiyar  a  mapayag. 


116.  Pitharo  iran:  A  Mata-an!  A 
Odingka  gunuki,  hai  Nuh!  Na 
Mata-an  a  khabaloi  Ka  dun  a  pud 
ko  Puraradiyamun. 

117.  Pitharo  Iyan:  Kadnan  Ko! 
Mata-an!  A  so  pagtao  Akun  na 
piyakambokhag  Ako  iran. 


118.  Na  Kokoma  Kongka  a  go 
siran  sa  Kokoman  (a  Ontol),  go 
Sabuta  Kongka  a  go  so  manga 
pud  Akun  a  Miyamaratiyaya. 


119.  Na  siyabut  Ami  Sukaniyan 
a  go  so  manga  pud  Iyan,  ko  Kapal  a 
mapupuno. 


120.  Oriyan  niyan  na  inulud  Ami 
ko  kiya-ipos  oto  so  miyangalalam- 
ba. 


121.  Mata-an!  A  adun  a  mata- 
tago  ro-o  man  a  titho  a  Tanda:  Na 
da  mabaloi  so  kadakulan  kiran  a 
Khipapar  a  tiy  ay  a . 


122.  Na  Mata-an!  A  so  Kadnan 
Ka  na  Sukaniyan  ndun  so  Maba- 
gur,  a  Makalimo-on. 

123.  Piyakambokhag  o  (pagtao 
a)  Ad  so  manga  Sogo. 


124.  Gowani  na  Pitharo  kiran  o 
Pagari  ran  a  Hud:  Ino  kano  di 
Phananggila? 

125.  Mata-an!  a  Sakun  na  Sogo 
rukano  a  Kasasarigan: 


126.  Na  kalukun  niyo  so  Allah, 
go  Onoti  Yako  niyo. 

127.  Go  da-a  Phanguning  Ko 
rukano  saya  a  balas:  Da-a  balas 
Rakun  inonta  so  si-i  ko  Kadnan  o 
manga  Ka-adun. 


3  28.  Ino  kano  gi-i  mbabalai  ko 
oman  i  darpa  a  maporo  sa  to-os  a 
karimbaran  niyo? 


129.  Go  Puphangumba-al  kano 
sa  manga  Torogan  ka  angkano  ma- 
kakal: 


130.  Go  igira  a  minggolima 
kano,  na  minggolima  kano  a  khipa- 
mumundug: 


131.  Na  kalukun  niyo  so  Allah, 
go  Gnoti  Yako  niyo. 


132.  Na  kalukun  niyo  so  (Allah 
a)  migai  rukano  ko  nganin  a  kata- 
wan  niyo; 


133.  Migai  rukano  ko  manga 
Ayam  go  manga  Wata,- 


134.  Go  manga  Pamomolan  go 
manga  bowalan. 


135.  Mata-an!  A  Sakun  na  ikha- 
wan  Nakun  sukano  ko  siksa  ko 
gawi-i  a  mala. 

136.  Pitharo  iran:  Magishan  ru- 
kami  o  ino  Miyanguthoma  Ka  an- 
tawa-a  da  Ka  mabaloi  a  pud  ko 
manga  Pangunguthoma! 

137.  Da  ko  ungkaya  inonta  na 
Parangai  o  miyanga-o  ona. 

138.  Na  kuna  a  ba  kami  phan- 
gasisiksa! 

139.  Na  piyakambokhag  iran 
Sukaniyan,  na  bininasa  Mi  siran. 
Mata-an!  A  adun  a  matatago  ro-o 
man  a  titho  a  Tanda:  Na  da  maba- 
loi  so  kadakulan  kiran  a  Khipapar- 
atiyaya. 

140.  Mata-an!  A  so  Kadnan  Ka 
na  Sukaniyan  ndun  so  Mabagur,  a 
Makalimo-on. 

141.  Piyakambokhag  o  (pagtao 
a)  Samood  so  manga  Sogo. 

142.  Gowani  na  Pitharo  kiran  o 
Pagari  ran  a  Salih:  Ino  kano  di 
phananggila? 

143.  Mata-an!  A  Sakun  na  Sogo 
rukano  a  kasasana-an. 

144.  Na  kalukun  niyo  so  Allah, 
go  Onoti  Yako  niyo. 

145.  Na  da-a  phangunin  ko  ru¬ 
kano  saya  a  balas:  Da-a  balas  Ra- 
kun  inonta  so  si-i  ko  Kadnan  o 
manga  Ka-adun. 

146.  Ba  kano  khibagak,  si-i  ko 
nganin  a  matatago  si-i  a  khisasarig 
kano?- 

147.  Si-i  ko  manga  Pamomolan 
go  manga  Bowalan, 

148.  Go  manga  Purpuran,  go 
manga  Qormah  a  so  Onga  niyan 
na  kiyalotowan? 


*  .  J,  * 

149.  Go  Puphamuso  kano  ko 
manga  Palao  sa  manga  Walai,  a 
pukhababaya  kano. 


150.  Na  kalukun  niyo  so  Allah, 
go  Onoti  Yako  niyo; 


151.  Na  di  niyo  Pagonoti  so 
Sogowan  o  manga  Malawani, 


152.  A  siran  na  Puphaminasa 
siran  ko  Lopa,  go  di  siran  Phan- 
gompiya. 


153.  Pitharo  iran:  A  Suka  na  pud 
dun  ko  khitataraponan! 


154.  Kuna  a  ba  Ka  di  Manosiya 
a  lagid  ami:  Na  bugai  Ka  sa  Tanda, 
o  Suka  na  pud  ko  manga  bunar! 


155.  Pitharo  Iyan:  A  kati-i  so 
Onta:  A  adun  a  kipantag  iyan  ko 
kainom,  go  adun  a  kipantag  iyo  ko 
kainom,  ko  gawi-i  a  mapupunto. 


156.  Na  di  niyo  shogata  sukani- 
yan  a  marata,  ka  madansal  kano  a 
siksa  ko  gawi-i  a  mala. 


157.  Na  biyono  iran  noto:  Na 
miyabaloi  siran  a  miyamakasundit. 


158.  Na  miyadansal  siran  o  sik¬ 
sa.  Mata-an!  A  adun  a  madadalum 
ro-o  man  a  titho  a  Tanda:  Na  da 
mabaloi  so  kadakulan  kiran  a  Khi- 
paparatiyaya. 

159.  Na  Mata-an!  a  so  Kadnan 
Ka  na  Sukaniyan  ndun  so  Maba- 
gur,  a  Makalimo-on. 

160.  Piyakambokhag  o  pagtao  o 
Lut  so  manga  Sogo. 

161.  Gowani  na  Pitharo  kiran  o 
Pagari  ran  a  Lut:  Ino  kano  di  Pha- 
nanggila? 

162.  Mata-an!  A  Sakun  na  Sogo 
rukano  a  kasasana-an. 


163.  Na  kalukun  niyo  so  Allah, 
go  Onoti  Yako  niyo. 


164.  Na  da-a  phangunin  Ko 
rukano  saya  a  balas:  Da-a  balas 
Rakun  inonta  so  si-i  ko  Kadnan  o 
manga  Ka-adun. 


165.  Ino  niyo  Puphangabaya  i  so 
manga  Mama  ko  manga  Ka-adun, 


166.  Na  Pungganata  niyo  so 
Inadun  rukano  o  Kadnan  niyo  a 
manga  Karoma  niyo?  Kuna,  ka  su- 
kano  na  pagtao  a  manga  Malawani! 


167.  Pitharo  iran:  A  Mata-an  a 
Odingka  gunuki,  hai  Lut!  Na  Mata- 
an  a  khabaloi  Ka  dun  a  pud  ko 
piyamaka-awa! 


168.  Pitharo  Iyan:  A  Mata-an!  A 
Sakun  na  pud  ko  Pukhakararangit 
ko  galubuk  iyo. 

169.  Kadnan  Ko!  Sabut  Akong- 
ka  a  go  so  Ta-alok  Rakun  pho-on 
ko  gi-i  ran  nggolaola-an! 

170.  Na  siyabut  Ami  Sukaniyan 
a  go  so  ta-alokon  a  kasamasama 
iran,- 


171.  Inonta  so  lokus  (a  Karoma 
Niyan)  ka  minitapi  ko  miyangaka- 
kakal  ko  siksa. 

172.  Oriyan  niyan  na  piyolang 
Ami  so  manga  salakao  (kiran). 


173.  Go  piyakaoranan  Nami 
siran  sa  oran  (a  Ator):  Na  miyakar- 
atarata  a  ini  oran  ko  piyamaka-ik- 
tiyar  (a  da  dun  Paratiyaya)! 


174.  Mata-an!  A  adun  a  mata- 
tago  ro-o  man  a  titho  a  Tanda:  Na 
da  mabaloi  so  kadakulan  kiran  a 
Khipaparatiyaya. 

175.  Na  Mata-an!  A  so  Kadnan 
Ka  na  Sukaniyan  ndun  so  Maba- 
gur,  a  Makalimo-on. 

176.  Piyakambokhag  o  manga 
tao  sa  Aikah  so  manga  Sogo. 


177.  Gowani  na  Pitharo  kiran  o 
Shu’aib:  Ino  kano  di  Phananggila? 


178.  Mata-an!  A  Sakun  na  Sogo 
rukano  a  kasasana-an. 


179.  Nakalukun  niyo  so  Allah, 
go  Onoti  Yako  niyo. 

180.  Na  da  -a  Phangunin  Ko 
rukano  saya  a  balas:  Da-a  balas 
Rakun  inonta  so  si-i  ko  Kadnan  o 
manga  Ka-adun. 

181.  Tarotopa  niyo  so  kapaga- 
sad,  na  o  ba  kano  mabaloi  a  pud  ko 
puphamangorang. 


182.  Na  thimbang  kano  ko  tim- 
bangan  a  maka-o  ontol; 


183.  Go  da-a  khoranga  niyo  ko 
manga  Manosiya  ko  nganinganin 
niran,  go  di  kano  phangalandada 
ko  Lopa,  a  puphamaminasa  kano; 

184.  Go  kalukun  niyo  so  (Allah 
a)  Miyadun  rukano,  go  (Miyadun 
ko)  manga  Ka-adun  a  miyanga-o 
ona. 


185.  Pitharo  iran:  A  Suka  na  pud 
dun  ko  khitataraponan! 


186.  Na  kuna  a  ba  Ka  di  Man¬ 
osiya  a  lagid  ami,  na  Mata-an!  A 
arangan  nami  Ruka  na  pud  dun  ko 
manga  bokhag! 


187.  Na  ologi  Kamingka  sa  pisha 
gintasan  ko  siksa  ko  Langit,  o  Suka 
na  pud  ko  manga  bunar! 


1188.  Pitharo  lyan:  A  so  Kadnan 
Ko  i  Mata-o  ko  gi-i  niyo  nggolaola- 
an. 


189.  Na  piyakambokhag  iran 
Sukaniyan.  Na  miyadansal  siran  o 

siksa  ko  Alongan  a  kinilalansai  o 
gabon,  Mata-an  naya!  A  miyabaloi 
a  siksa  ko  Alongan  a  mala. 

190.  Mata-an!  A  adun  a  mata- 
tago  ro-o  man  a  titho  a  Tanda:  Na 
da  mabaloi  so  kadakulan  kiran  a 
Khipaparatiyaya. 

191.  Na  Mata-an!  A  so  Kadnan 
Ka  na  Sukaniyan  ndun  so  Maba- 
gur,  a  Makalimo-on. 

192.  Na  Mata-an  a  giya  Qur-an 
naya!  A  titho  a  Initoron  o  Kadnan 
o  manga  Ka-adun: 

193.  Initoron  naya  o  Niyawa  a 
kasasarigan  (a  so  Jibril), 

194.  Si-i  ko  poso  o  Ka  (Ya 
Muhammad),  ka  Angka  mabaloi  a 
pud  ko  Miyamaka-iktiyar, 

195.  Sa  basa  Arab  a  mapayag. 

196.  Na  Mata-an  naya!  a  titho  a 
madadalum  ko  manga  Kitab  a 
miyanga-o  ona, 

197.  Ba  da  -a  Miya-adun  kiran  a 
Tanda  a  katawan  Sukaniyan  o  man¬ 
ga  Olama  ko  manga  Moriyatao  o 
Israil? 


198.  Na  o  Initoron  Nami  Suka¬ 
niyan  ko  saba-ad  ko  kuna  a  ba 
manga  Arab, 

199.  Na  go  Niyan  kiran  noto 
Biyatiya,  na  di  ran  nolo  Phara- 
tiyaya-an. 


200.  Lagid  aya  a  kiyapakasolud 
Ami  ron  ko  manga  poso  o  manga 
rarata  i  ongar. 


201.  Di  ran  noto  Pharatiyaya-an 
taman  sa  di  ran  kasandungan  so 
siksa  a  malipudus; 


202.  Na  Makatalingoma  kiran 
(so  siksa)  sa  mitalumba,  a  siran  na 
di-iran  mai-inungka; 


203.  Na  Matharo  iran:  Ino  su- 
kutano  khata-alik  rukutano? 


204.  (Pitharo  o  Allah:)  Ino  a  so 
siksa  ami  na  puphangunin  niran  a 
kaga-an  niyan? 

205.  Aigud  a-a  Ka?  Amai  ka 
pakasawitun  Nami  siran  ko  kapi- 
piya  a  ginawa  sa  phipira  ragon, 

206.  Oriyan  niyan  na  makaoma 
kiran  so  ini-diyandi  kiran  (a  siksa)! 

207.  Na  di  kiran  makalinding  so 
piyakisawitan  kiran  a  kapipiya  gi¬ 
nawa! 


-r 


208.  Na  da-a  bininasa  Mi  a 
Phagingud,  a  ba  da-a  Miyamakaik- 
tiyar  ron. 

209.  Pananadum;  na  kuna  a  ba 
Kami  manga  salimbot. 


210.  Go  kuna  a  ba  Initoron 
Sukaniyan  o  manga  Shaitan: 


211.  Go  di  kiran  patot,  go  di  ran 
khagaga. 


212.  Mata-an!  A  siran  na  so 
kapamamakinug  (ko  Langit)  na 
piyakigunukan  kiran  ndun. 


\ 


213.  Na  di  Ka  Phanongganoi  sa 
pud  o  Allah,  a  Tohan  a  salakao  ka 
Mabaloi  Ka  a  pud  ko  phangasi- 
siksa. 


214.  Na  Paka-iktiyarangka  so 
manga  Tonganaingka,  a  manga  da- 
dasug. 


215.  Go  Paka-inayangka  so  Go- 
wagowaingka  ko  tao  a  Miyonot 
Ruka,  a  pud  ko  Miyamaratiyaya. 


216.  Na  amai  ka  Sorangungka 
iran,  na  Tharowangka:  A  Mata-an! 
A  Sakun  na  angiyas  Ako  ko  gi-i 
niyo  nggolaola-an! 


217.  Go  Panarig  Ka  ko  (Allah  a) 
Mabagur,  a  Makalimo-on,- 


218.  A  so  puphakailai  Ruka  ko 
masa  a  Kaputhindug  Ka, 


219.  Go  so  Kapuphagukaskas 
Ka  a  rakhus  o  Puphamanojiod. 

220.  Mata-an  naya!  A  Sukani- 
yan  so  Puphakanug,  a  Mata-o. 


221.  Ba  Ko  rukano  Phanothola, 
so  tao  a  puthupadan  o  manga  Shai¬ 
tan? 


222.  Puthupad  ko  oman  i  bo- 
khag,  a  baradosa. 


223.  A  tatandangan  niran  sa 
Pamamakinugan  (so  manga  Shai¬ 
tan),  na  so  kadakulan  kiran  na  man¬ 
ga  bokhag. 


224.  Na  so  manga  Pababayok,- 
na  Phagonotan  siran  o  Miyangada- 
dadag: 


225.  Bangka  da  mailai  a  Mata-an! 
A  siran  na  puphuromparompak  sir¬ 
an  ko  oman  i  labowai? 


226.  Go  Mata-an  a  siran  na  gi-i 
ran  Tharo-on  so  di  ran  Punggolao- 
la-an,- 


227.  Tabiya-on  so  Miyamara- 
tiyaya,  go  Pinggalubuk  iran  so  man¬ 
ga  pipiya,  go  Tiyaduman  niran  so 
Allah  sa  madakul,  go  siyabut  iran  a 
ginawa  iran  ko  oriyan  o  kiyasalim- 
boti  kiran;  na  katokawan  ndun  o 
siran  a  manga  salimbot  o  antona-a 
darpa  a  khandodan  i  khandodan 
niran! 

Si-i  ko  ngaran  o  Allah,  a  Masa 
linggagao,  a  Makalimo-on. 


1*  Ta  Sin.  So  Allah  i  Mata-o  ko 
paka-a  antapan  Niyan  non.  Giyaya 
man  na  manga  Ayat  ko  Qur-an,-  go 
Kitab  a  miyakaosai, 


2.  Torowan,  go  Tothol  a  mapiya 
a  bagiyan  o  Miyamaratiyaya, 


3.  Siran  na  ipuphamayandug 
iran  so  Sambayang  go  puthonain 
niran  so  Zakah,  go  siran  na  so 
Akhirat  na  tatangkudun  niran. 

4.  Mata-an!  a  siran  a  di  Mapa- 
paratiyaya  ko  Akhirat,  na  piphara- 
san  Nami  kiran  so  manga  galubuk 
iran;  na  siran  na  Puphuromparom- 
pak  siran. 


5.  Siran  man  so  mapumbagiyan 
niran  so  marata  a  siksa:  Go  siran  si- 
i  ko  Akhirat  na  siran  i  titho  a 
manga  logi. 


6.  Na  Mata-an!  A  Suka  (Ya 
Muhammad)  i  titho  a  puphaladan 
ko  Qur-an  a  pho-on  ko  Hadapan  o 
(Allah  a)  Maongangun,  a  Mata-o. 


7.  (Tadumingka-a)  gowani  na 
Pitharo  o  Musa  ko  Ta-alokon:  A 
Mata-an!  A  Sakun  na  miyakailai 
Ako  sa  Apoi;  na  kabugan  Ko  suka- 

no  ron  sa  Tothol,  o  di  na  kabugan 
Ko  sukano  sa  Masindao  a  barabad, 
ka-angkamo  makathitirarang. 


8.  Na  kagiya  a  makaoma-on,  na 
Minitawagon:  Piyakambarakat  so 
tao  a  matatago  ko  Apoi  go  so  tao 
a  makalilibuton:  Na  Soti  so  Allah,  a 
Kadnan  o  manga  Ka-adun. 


9.  Hai  Musa!  Mata-an  naya!  A 
Sakun  so  Allah,  a  Mabagur,  a 
Maongangun! 


10.  Na  ithogun  Ka  so  Badas  Ka! 
(na  ini-ithog  Iyan)!  Na  kagiya  a 
Mailai  Niyan  Sukaniyan  a  gi-i  Kao- 
khaog  lagid  o  Sukaniyan  Nipai  a 
maga-an  i  kadola,  na  Miyakatingur 
a  Tomiyalikhod,  go  da  Dingil, 
(Pitharo  o  Allah:)  Hai  Musa!  Di 
Ka  khaluk:  Mata-an!  A  Sakun  na 
di  khaluk  ko  Hadapan  Ko  so  man¬ 
ga  Sogo,- 


11.  Ogaid  na  so  tao  a  miyakasa- 
limbot,  oriyan  niyan  na  somiyambi 
sa  mapiya  ko  oriyan  o  marata,  na 
Mata-an!  A  Sakun  na  Manapi,  a 
Makalimo-on. 


12.  Na  Soludun  Ka  a  Limangka 
ko  lig  o  bangkala-a  Ka,  ka-an  Ka 
Mapakaliyo  a  Masindao  a  kuna-a 
ba  sakit:  Pud  ko  siyao  a  manga 
Tanda  a  Pagowitun  ko  Pir-aon  go 
so  pagtao  niyan:  Mata-an!  A  siran 
na  miyabaloi  siran  a  pagtao  manga 
songklid. 

13.  Na  kagiya  a  makaoma  kiran 
so  manga  Tanda  Ami,  a  marayag, 
na  Pitharo  iran:  A  giyaya  na  balik 
mata  a  mapayag! 


14.  Na  siyangka  iran  noto,  o  ba 
di  tiyangkud  oto  o  manga  ginawa 
iran,  sa  kapanalimbot  go  kapha- 
poro;  na  Pamimikiranangka  o  anto- 
na-a  i  miyambutad  o  kiya-akiran  ko 
miyamaminasa! 


15.  Na  Sabunsabunar  a  bigan 
Nami  so  Dawood  go  so  Sulaiman  sa 
Kata-o:  Na  Pitharo  Iran:  A  so  Podi 
na  ruk  o  Allah,  so  inilubi  Kami 
Niyan  ko  madakul  ko  manga  Ori- 
pun  Niyan  a  Miyamaratiyaya! 


16.  Na  kiyapangowarisan  o  Su¬ 
laiman  so  Dawood.  Na  Pitharo 
Iyan:  Hai  manga  Manosiya!  Piyaki- 
sabotan  Rukami  so  Katharo  o  man¬ 
ga  Papanok,  go  Bigan  Kami  ko 
langowan  taman:  Mata-an!  A 
giyaya  na  skaniyan  ndun  so  Limo 
a  Mapayag. 


17.  Na  Linimod  ko  Sulaiman  so 
manga  Tantara  Iyan,  a  manga  Jinn 
go  manga  Manosiya  go  manga  Pa¬ 
panok,  na  siran  na  pakapuphuna- 
nayawa-an  siran. 


18.  Taman  sa  kagiya  makatalin- 
goma  siran  ko  balintad  o  manga 
Pila,  na  Pitharo  o  (Datu  a)  Pila: 
Hai  manga  Pila!  Solud  kano  ko 
manga  darpa  iyo,  di  kano  phakiro- 

put  ko  Sulaiman  go  so  manga  Tan- 
tara  lyan  a  siran  na  di  iran  mai- 
inungka. 


19.  Na  Miyakanggumunggumun 
so  Sulaiman),  a  makakhakala  pho- 
on  ko  Katharo  (o  Pila);  go 
Miyatharo  lyan:  Kadnan  Ko!  Ilaha- 
mun  Ka  Rakun  so  Kapakapanala- 
mat  Akun  ko  Limo  o  Ka,  a  so  ini 
Pangalimo  o  Ka  Rakun  a  go  so 
mbala  a  Lokus  Akun,  go  so  kapa- 
kanggalubuk  Akun  sa  mapiya  a 
Masowat  Ka  on:  Go  pakasoluda 
Kongka  (ko  Sorga),  sabap  ko  Limo 
o  Ka,  a  pud  ko  manga  Oripun  Ka  a 
manga  Bilangatao. 


20.  Na  piyariksa  lyan  so  manga 
Papanok;  na  Miyatharo  lyan:  A  ino 
a  Diyakun  khailai  so  (Papanok  a) 
Hudhud?  Ba  miyabaloi  a  pud  ko 
miyamangigaib? 


^  ^  v? 


21.  Mata-an  a  siksa-an  Ko  dun 
sukaniyan  sa  siksa  a  sangat,  o  di  na 
Mata-an  a  Sombali-in  Ko  dun  su¬ 
kaniyan,  o  di  na  Mata-an  a  kabugan 
Nako  niyan  sa  karina  a  mapayag. 


22.  Na  miyakatarug  sa  da  mathai: 
Na  Miyatharo  (o  Hudhud):  A  miya- 
sushub  akun  so  Dangka  masushub 
sukaniyan,  go  minitalingoma  ko 
Ruka  pho-on  sa  Saba  so  Tothol  a 
matatangkud. 


23.  Mata-an!  A  sakun  na  miya- 
to-on  ko  a  Babai  a  Kandadatu-an 

niyan  siran,  go  kiyabugan  ko  lango- 
wan  taman,  go  adun  a  Kantir  iyan  a 
mala. 


24.  Miyato-on  ko  sukaniyan  a 
go  so  pagtao  niyan  a  Pushododan 
niran  so  Alongan  a  salakao  ko  Al- 
lah:  Go  phipharasan  kiran  o  Shai¬ 
tan  so  manga  galubuk  iran,  na  kiya- 
alangan  niyan  siran  ko  lalan  a  on- 
tol),  na  siran  na  di  siran  maka-o 
ontol, 

25.  Sa  di  iran  Kasodod  ko  Allah, 
a  so  puphakagumao  ko  masolun  ko 
manga  Langit  go  so  Lopa,  go  Mata- 
o  ko  Pag-uma-an  niyo  go  so  pa- 
pay  agun  niyo. 

26.  So  Allah!-  Da-a  Tohan  in- 
onta  Sukaniyanl-A  Kadnan  o  Arash 
a  mala! 


27.  Pitharo  (o  Sulaiman):  A  ilain 
Ta  dun  o  ino  bunar  ka  antawa-a 
miyabaloi  ka  a  pud  ko  manga  bo- 
khag! 


28.  Lalakaon  ka  a  Sorat  Akun 
nai,  na  sampain  kaya  kiran:  Oriyan 
niyan  na  awatangka  siran,  na 
ilayangka  o  antona-a  i  phakakaso- 
win  niran  (a  sumbag). 


29.  Pitharo  (o  Bai  sa  Saba):  A 
Hai  manga  Nakoda!  Mata-an!  A 
Sakun  na  minisampai  rakun  a  Sorat 
a  Paga-adatan. 


30.  Mata-an  naya!  A  pho-on  ko 
Sulaiman,  go  Mata-an  naya!  (a  Mis- 

osoraton):  A  si-i  ko  ngaran  o  Allah, 
a  Masalinggagao,  a  Makalimo-on: 


31.  Diyako  niyoPuphaporo  i,  go 
songkano  Rakun  a  Mbabayoran- 
tang  kano. 


32.  Pitharo  iyan:  A  Hai  manga 
Nakoda!  Mosawiri  Ako  niyo  sa 
punggolaola-angko:  Da-a  pagima- 
sadungko  a  punggolaola-an  taman 
sa  di  kano  makamasa. 


33.  Pitharo  iran:  A  sukutano  i 
khipakatatangan  ko  bagur,  go  khi- 
pakatatangan  ko  gu-us  ko  kambo- 
nowai  a  mala:  Na  so  kapanonogo 
na  si-i  ruka;  na  phandapatingka  o 
antona-a  i  Ishogo-o  ka. 

34.  Pitharo  iyan:  A  Mata-an!  A 
so  manga  Datu,  na  igira-a  somiyo- 
lud  Siran  ko  Ingud,  na  pumbinasa- 
an  Niran  noto,  go  pumbalowin  Nir- 
an  so  manga  ala  i  Pangkatan  ko  tao 
ron  a  puphamakarondan,  Na  lagid 
oto  a  gi-i  Ran  ngolaola-an. 


35.  Na  Mata-an!  A  sakun  na 
phakiwitan  ko  siran  sa  pamumuga- 
yan,  ka  pagilaing  ko  o  antona-a  i 
mipumbalingan  o  manga  Sogo. 


36.  Na  kagiya  a  makaoma  ko 
Sulaiman  (so  Sogo  iyan),  na  Pitharo 
(o  Sulaiman):  A  ino  Ako  niyo  mbu- 
gi  sa  tamok?  A  so  ini  bugai  Rakun  o 
Allah  na  tomo  a  di  so  inibugai 
Niyan  rukano!  Kuna,  ka  sukano 


Al-N aml-27 


Part  19 


634 


*>>J  I 


na  so  pamumugayan  niyo  na  pu- 
khababaya-an  niyo! 


37.  Kasowin  ka  kiran,  ka  Mata- 
an  a  khitalingoma  Mi  kiran  ndun  so 
manga  tantara  a  da-a  kaphaka-ato 
iran  non:  Go  Mata-an  a  mbogaon 
Nami  siran  ndun  ro-o  a  khipakar- 
orondan,  a  siran  na  khipakadada- 
panas. 


38.  Pitharo  Iyan:  Hai  manga 
Nakoda!  Antawa-a  rukano  i  maka- 
wit  Rakun  ko  Kantir  iyan  ko  da 
iran  Rakun  pun  kapakatalingoma, 
a  Mbabayorantang  siran? 


39.  Pitharo  o  I  frit,  a  pud  ko 
manga  Jinn:  A  sakun  i  makawit 
Ruka  on  ko  Dingka  pun  kapakaga- 
nat  ko  darpa-a  Ka:  Na  Mata-an!  A 
sakun  ko  makapantagon  na  titho  a 
mabagur,  a  kasasana-an. 


40.  Pitharo  o  (Ashif  Ibnu  Bar- 
kiya  a  adun  a  shisi-i  Rukaniyan  a 
Kata-o  ko  Kitab:  A  Sakun  i  maka¬ 
wit  Ruka  on  sa  di  pun  makandod  si- 
i  Ruka  so  Kailaingka!  Na  kagiya  a 
mailai  Niyan  a  makabubukun  ko 
obai  Niyan,  na  Miyatharo  Iyan:  A 
giya-i  na  pud  ko  Limo  o  Kadnan 
ko!-  Ka  ithupung  Iyan  Rakun  o  ino 
Phanalamat  Ako  antawa-a  Ma- 
gongkir  Ako!  Na  sa  dun  sa  Man- 
alamat,  na  Mata-an!  A  so 
Kapuphanalamat  iyan  na  bagiyan 
o  ginawa  niyan;  na  sa  dun  sa 
Mongkir,  na  Mata-an!  A  so  Kad¬ 
nan  Ko  na  Kawasa,  a  Maginawa! 

41.  Pitharo  Iyan:  A  barungkasa 
niyo  ron  so  Kantir  iyan,  ka  ilain 
Tano  o  ino  khakilala  niyan,  anta- 
wa-a  mabaloi  a  pud  ko  siran  a  di 
ron  phamakakilala. 


42.  Na  kagiya  a  makaoma  (so 
Bai  sa  Saba  ,  na  adun  a  Mitharo:  Ba 
lagida-i  so  Kantir  ka?  Pitharo  iyan: 
A  lagid  o  ba  sukaniyan;  na  inibugai 
Rukami  so  Kata-o  ko  o  na-an  naya, 
go  miyabaloi  Kami  a  Mimbabayor- 
antang. 


43.  Na  kiya-alangan  Sukaniyan 
ko  Paratiyaya  ko  Allah)  o  miyaba¬ 
loi  a  Pushimba-an  niyan  a  salakao 
ko  Allah:  Ka  Mata-an!  A  sukaniyan 
na  miyabaloi  a  pud  ko  pagtao  a 
manga  Kapir. 


44.  Pitharo-on:  Solud  ka  ko 
Astana:  Na  kagiya  mailai  niyan 
oto,  na  tiyarima  iyan  noto  sa  mala 
a  ig,  na  kiyasawa-an  niyan  so 
mbala  a  pamosowan  niyan. 
Pitharo  (on  o  Sulaiman):  A 
Mata-an  naya!  a  Astana  a  mati- 
lak  a  Pagalongan.  Pitharo  iyan:  A 
Kadnan  Ko!  Mata-an!  a  Sakun  na 
kiyasalimbotan  Ko  a  ginawa  Ko: 
Na  Mimbayorantang  Ako  a  pud  o 
Sulaiman  ko  Allah,  a  Kadnan  o 
manga  Ka-adun. 


45.  Na  Sabunsabunar  a  Siyogo 
Ami  ko  (pagtao  a)  Samood,  so  Pa- 
gari  ran  a  Salih,  sa  Shimba-a  niyo  so 
Allah:  Na  sa  maoto,  na  siran  na 


Al-Naml-27 


Part  19 


rv 


miyadowa  siran  lompok  a  gi-i  siran 
shasawala. 


46.  Pitharo  Iyan:  Hai  pagtao 
Akun!  Ino  niyo  phagalokaloki  so 
marata  ko  da  pun  so  mapiya?  Ino 
kano  di  Phanguni  sa  Ma-ap  ko  Al¬ 
lah,  ka  angkano  Mipangalimo. 


47.  Pitharo  iran:  A  kiyashokna- 
an  kami  sa  marata  sa  sabap  Ruka 
go  sabap  ko  manga  pud  Ka.  Pitharo 
Iyan:  A  so  sokna  iyo  a  marata  na  si- 
i  ko  Allah;  kuna,  ka  sukano  na 
pagtao  a  phphaniyoba-an. 


48.  Na  adun  a  matatago  ko 
Bandar  a  Ingud  a  siyao  katao  a 
puphamaminasa  siran  ko  Lopa,  go 
di  siran  Phangompiya. 


49.  Pitharo  iran:  A  shasapa-i 
kano  sa  Ibut  ko  Allah  ka  Mata-an 
a  sulumun  tano  dun  Sukaniyan  go 
so  Ta-alokon,  oriyan  niyan  na 
Tharo-on  tano  dun  ko  Wali  ron:  A 
da  tano  kamasa-i  a  kiyapolang  o 
Ta-alokon,  go  Mata-an!  A  sukutano 
na  titho  a  manga  bunar. 


50.  Na  miyagikmat  siran  sa  sam- 
porna  a  ikmat,  go  miyagikmat 
Kami  sa  samporna  a  ikmat,  a  siran 
na  di  ran  mai-inungka. 


51.  Na  Nggudaguda-angka  o 
antona-a  i  miyambutad  o  kiyaakir- 
an  ko  ikmat  iran!-Mata-an!  A  Su- 
kami  na  piyolang  Ami  siran  go  so 
pagtao  wiran,  sa  langon  siran. 

52.  Na  giyoto  man  so  manga 
Walai  ran, -a  miyangaguguba,-  sa- 
bap  ko  Kiyandarowaka  iran  Mata- 
an!  A  adun  a  matatago  ro-o  man  a 
titho  a  Tanda  ko  pagtao  a  manga 
Tata-o. 


53.  Na  siyabut  Ami  so  Miyamar- 
atiyaya,  go  mimbaloi  siran  a  Khipa- 
nananggila. 


54.  Na  (Aloyangka)  so  Lut  go- 
wani  na  Pitharo  lyan  ko  pagtao 
Niyan:  A  ino  niyo  gi-i  nggolaola-a 
so  pakasisingai,  a  sukano  na  pu- 
khailai  niyo  (a  marata)? 


55.  Ino  a  Mata-an!  A  sukano  na 
iputhalingoma  niyo  ko  manga 
Mama  so  kababaya  a  salakao  ko 
manga  Babai?  Kuna,  ka  sukano  na 
pagtao  a  da-a  manga  mulung  iyo! 


56.  Na  da-a  miyabaloi  a  sumbag 
o  pagtao  Niyan  a  rowar  sa 
Kiyatharowa  iran:  Sa  paka-awa-a 
niyo  so  manga  ta-al  ok  ko  Lut  ko 
Ingud  iyo:  Mata-an  siran!  A  manga 
tao  a  Pushosoti! 


yU 


'1^ 


57.  Na  siyabut  Ami  sukaniyan 
go  so  Ta-alokon,  inonta  so  Karoma 
Niyan:  Ka  inokor  Ami  sukaniyan  a 
pud  ko  mithatalimbagak. 


58.  Na  piyakaoranan  Nami  siran 
sa  oran  (a  ator):  Na  miyakaratarata 
a  ini  oran  ko  Piyamaka-iktiyar  (ada 
siran  ndun  Paratiyaya)! 

59.  Tharowangka:  A  so  Podi  na 
ruk  o  Allah,  go  Kalilintad  a  si-i  ko 
manga  Oripun  Niyan  a  Pinili  Iyan. 
Ino  so  Allah  aya  lubi  a  mapiya, 
antawa-a  so  Ipuphanakoto  iran? 


60,  Ba  (di  aya  lubi  a  mapiya)  so 
Miyadun  ko  manga  Langit  a  go  so 
Lopa,  go  Piyakatoronan  kano  Ni¬ 
yan  pho-on  ko  kawang  sa  ig?  Na 
Piyakatho  Ami  sa  sabap  rukaniyan 
so  manga  Sapad  a  manga  pipiya  i 
paras:  Na  da-a  miyabaloi  a  kapa-ar 
iyo  ko  Kapakatho  a  niyo  ko  kayo 
niyan.  Ba  adun  a  Tohan  a  pud  o 
Allah?  Kuna,  ka  siran  na  pagtao  a 
phurimbangun  niran  (so  Allah). 


61,  Ba  (di  aya  lubi  a  mapiya)  so 
biyaloi  Niyan  so  Lopa  a  thatakna; 
go  tiyagowan  Niyan  so  pagulutulu- 
tan  niyan  sa  manga  lawasaig;  go 
tiyagowan  Niyan  sa  manga  Palao; 
go  tiyagowan  Niyan  so  pagulutan  a 
dowa  Kalodan  sa  Lut?  Ba  adun  a 
Tohan  a  pud  o  Allah?  Kuna,  ka  so 
kadakulan  kiran  na  di  iran  kata- 
wan. 


62.  Ba  (di  aya  lubi  a  mapiya)  so 
Pusumbag  ko  karurugunan,  igira  a 
miyanguni  ron,  go  puphokas  ko 
marata,  go  pumbaloi  rukano  a  pu- 
phamakasambi  ko  Lopa?  Ba  adun  a 
Tohan  a  pud  o  Allah?  Miyakaito-ito 
a  Kapuphakatadum  iyo! 


63.  Ba  (di  aya  lubi  a  mapiya)  so 
gi-i  rukano  ngonana-o  ko  manga 

lilibotung  ko  Kalopa-an  go  so  Ka- 
lodan,  go  so  pumbotawan  rukano 
ko  manga  ndo  a  puphamalata  ko 
ona-an  o  Limo  Iyan?  Ba  adun  a 
Tohan  a  pud  o  Allah?  Maporo  so 
Allah  a  ka~a  awat  Iyan  ko  Ipupha- 
manakoto  iran  (non)! 


64.  Ba  (di  aya  lubi  a  mapiyu)  so 
Puphanagipho-on  ko  Kapangadun, 
oriyan  niyan  (ko  Kapatai),  na  Kha- 
sowin  Niyan  (Madun  so  Miyama- 
tai),  go  Puphagupur  rukano  ko  pho- 
on  ko  kawang  a  go  so  Lopa?  Ba 
adun  a  Tohan  a  pud  o  Allah?  Thar- 
owangka:  A  bugan  niyo  i  karina 
niyo,  o  sukano  i  manga  bunar! 


65.  Tharowangka:  A  da-a  Mata- 
o  a  tao  a  matatago  ko  manga  Langit 
go  so  Lopa,  ko  migagaib  a  inonta  so 
Allah:  Go  di  ran  mai-inungka  o 
andai  Kapagoyaga  kiran. 


66.  Ba  riya-ot  o  Kata-o  iran  so 
Akhirat?  Kuna,  ka  siran  na  pukha- 
dowadowa-an  siran  non,  kuna,  ka 
siran  na  miyangabobota  siran  non! 


67.  Na  Pitharo  o  siran  a  Miya- 
mangongkir:  a  ino  amai  ka  mbaloi 
kami  a  botha,  a  go  so  manga  lokus 
ami,  ba  Mata-an!  a  sukami  na  pha- 
makaguma-on  ndun  ko  manga  ko- 
bor)? 

68.  Sabunsabunar  a  minidiyandi 
rukutano  waya,-  sukutano  go  so 
manga  lokus  tano  gowani:  Da  ko 

ungkaya  inonta  na  manga  iringa  a 
kabokhag  o  miyanga-o  ona. 


69.  Tharowangka:  lalakao  kano 
ko  Lopa  na  phapandapat  i  niyo  so 
miyambutad  o  kiyaakiran  ko  manga 
rarata  i  ongar. 

70.  Go  Dingka  siran  pumboko- 
on,  go  di  nggagutun  a  rarub  Ka  so 
ikmat  iran. 


71.  Na  gi-i  ran  Tharo-on:  A 
anda  dun  angkai  a  diyandi  (a  ka- 
phakatalingoma  o  siksa)  o  sukano  i 
manga  bunar? 

72.  Tharowangka:  A  matatang- 
kud  a  khabaloi  a  marani  rukano  so 
saba-ad  ko  puphagalokalokan  niyo 
(a  siksa)! 

73.  Na  Mata-an!  A  so  Kadnan 
Ka  i  titho  a  mala  i  Gagao  ko  manga 
Manosiya:  Na  ogaid  na  so  kadaku- 
lan  kiran  na  di  siran  Phanalamat. 

74.  Na  Mata-an!  A  so  Kadnan 
Ka  na  katawan  Niyan  ndun  so 
pagu-uma  an  o  manga  rarub  iran, 
go  so  papayagun  niran. 

75.  Go  da-a  migagaib,  ko  Langit 
a  go  so  Lopa,  a  ba  di  matatago  ko 
(Lauh  Mahful  a)  Daptar  a  ma- 
payag. 

76.  Mata-an!  A  giyangkaya  a 
Qur-an  na  Puphanotholun  Niyan 

ko  manga  Moriyatao  o  Israil  so 
kadakulan  ko  siran  na  di  siran  non 
phagayonayon. 

77.  Na  Mata-an  naya!  A  titho  a 
Torowan  go  Limo  ko  Miyamara- 
tiyaya. 


78.  Mata-an!  A  so  Kadnan  Ka 
na  Ikhokom  Iyan  kiran  so  kokoman 
Niyan:  go  Sukaniyan  so  Domada- 
ag,  a  Mata-o. 


79.  Na  Sarigingka  so  Allah: 
Mata-an!  a  Suka  na  si-i  ko  bunar  a 
mapayag. 


80.  Mata-an!  A  Suka  na  Dingka 
Maphakinug  ko  Miyamatai,  go 
Dingka  Maphakinug  ko  manga 
bungul,  so  Pananawag  igira-a  tomi- 
ningur  siran  a  khitatalikhod. 


81.  Na  da  Ruka  i  Bangka  Man- 
ggonana-o  so  manga  bota,  sa  kapo- 
kas  ko  kadadadag  iran:  Da-a 
Maphakanug  Ka  a  rowar  ko  tao  a 
Mapaparatiyaya  ko  manga  Ayat 
Ami,  na  siran  i  Mimbabayorantang. 

82.  Na  amai  ka  makatana  kiran 
so  katharo  (a  siksa),  na  pakagu- 
mawan  ami  siran  sa  binatang  ko 
lopa:  Sa  imbitiyarai  niyan  siran,  sa 
Mata-an!  A  so  manga  Manosiya  na 
miyabaloi  siran  a  so  manga  Ayat 
Ami  na  di  iran  tatangkudun. 

83.  Na  si-i  ko  gawi-i  a  timo-on 
Nami  pho-on  ko  oman  i  pagtao  so 

isa  ka  Sagorompong  a  pud  ko  tao  a 
gi-i  niyan  Pakambokhagun  so  man¬ 
ga  Ayat  Ami,  na  siran  na  pakaphu- 
punanayawa-an  siran, - 


84.  Taman  sa  amai  ka  makaoma 
siran  (ko  Allah),  na  Tharo-on  niyan: 
Ino  niyo  Pakapumbokhaga  so  man¬ 
ga  Ayat  Akun,  go  da  niyo  to  sushu- 
ba  a  Kata-o,  ino  antona-a  so 
Pinggolaola  niyo? 


^ — <- 


85.  Na  makatana  kiran  so  katharo 
(siksa)  sabap  ko  kiyandarowaka 
iran,  na  siran  na  di  siran  maka 
Putharo. 


86.  Ba  iran  nda  Manggudaguda 
a  Mata-an!  A  Sukami  na  biyaloi 
Ami  so  gagawi-i  ka-an  siran  non 
puphakadukha,  go  so  daondao  a 
Mipuphangilailai?  Mata-an!  A  adun 
a  matatago  ro-o  man  a  titho  a  man¬ 
ga  Tanda  ko  pagtao  a  Khipapara- 
tiyaya! 


87.  Na  si-i  ko  gawi-i  a  Kaiyopa 
ko  Sanggakala,  na  kalukan  so  ma¬ 
tatago  ko  manga  Langit,  go  so  ma¬ 
tatago  ko  Lopa,  inonta  so  kabaya  o 
Allah:  Na  oman  i  isa  na  Makatalin- 
goma  siran  Rukaniyan  a  Khipaka- 
pangangalimbaba-an . 


88.  Na  Mailaingka  so  manga 
Palao,  a  aya  Tarima-a  Kaon  na 
thatakna:  A  (o  ba  di)  sukaniyan  na 
somasagumbut  sa  (lagid  o)  kasasa- 
gumbut  o  Gabon:  Galubuk  o  Allah, 

a  so  Mimbaibait  ko  langowan  ta- 
man:  Mata-an!  A  Sukaniyan  i  Kaip 
ko  gi-i  niyo  nggolaola-an. 


89.  Sa  tao  a  mitalingoma  niyan 
so  mapiya,  na  adun  a  bagiyan  niyan 
a  mapiya  a  di  sukaniyan;  go  siran 
ko  pakalukluk  sa  Alongan  not o  na 
Khisasarig  siran. 


90.  Na  sa  tao  a  mitalingoma 
niyan  so  marata,  na  Phoshangun 
so  manga  Paras  iran  ko  Naraka 
(Tharo-on  kiran:)  Ba  adun  a  im- 
balas  rukano  a  rowar  ko  Pinggolao- 
la  niyo? 


91.  (Tharowangka:)  Aya  bo  a  ini 
Sogo  Rakun  na  so  Kasimba-a  Ko 
ko  Kadnan  angkai  a  Ingud,  a  so 
Piyakipagadatan  Niyan  Sukaniyan, 
go  ruk  Iyan  so  langowan  taman:  go 
ini  Sogo  Rakun  a  mabaloi  Ako  a 
pud  ko  Mimbabayorantang,- 


92.  Go  so  Kapuphangadi-i  Ko 
ko  Qur-an:  Na  sa  tao  a  Montol,  na 
Phakaontol  sa  ruk  bo  o  ginawa 
niyan;  na  sa  tao  a  somilai,  na  Thar¬ 
owangka:  A  Sakun  na  matag  Ako 
pud  ko  Puphamaka-iktiyar. 


93.  Go  Tharowangka:  A  so  Ban- 
togan  na  ruk  o  Allah,  Phaki-ilai 
Niyan  rukano  so  manga  Tanda 
Iyan,  na  khakilala  niyo  to;  na  da 
ko  Kadnan  Ka  i  ba  Niyan  kalilipati 
so  gi-i  niyo  nggolaola-an. 

Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Ta  Sin  Mim.  So  Allah  i  Mata- 
o  ko  paka-a  antapan  Niyan  non. 


2.  Giyaya  na  manga  Ayat  ko 
Kitab  a  miyakaosai. 


3.  Pumbatiya-an  Nami  Ruka  so 
saba-ad  ko  Totholan  ko  Musa  go  so 
Pir-aon  si-i  ko  bunar,  a  bagiyan  o 
pagtao  a  Khipaparatiyaya. 


4.  Mata-an!  A  so  Pir-aon  na 
Miphaporo  ko  Lopa  go  biyaloi  ni¬ 
yan  so  tao  ron  a  miyamba-a  ba-ad, 
Pangangarasiyan  niyan  so  saba-ad 
kiran:  Puphanombali-in  niyan  so 
manga  Wata  iran  a  manga  Mama, 
na  Phulamba-an  niyan  so  manga 
Babai  kiran:  Mata-an!  A  Sukaniyan 
na  miyabaloi  a  pud  ko  Puphamami- 
nasa. 


5.  Na  kabaya  Ami  a  Ikalimo 
Ami  so  siran  a  Piyamangarasiyan 
ko  Lopa,  go  balowin  Nami  siran  a 
Pukhakaonotan,  go  balowin  Nami 
siran  a  manga  Waris, 


6.  Go  Pakakhapa-arun  Nami 
siran  ko  Lopa,  go  paki-ilai  Ami  ko 
Pir-aon,  go  so  Haman,  go  so  Tan- 
tara  iran  a  dowa,  a  pho-on  kiran,  so 
siran  na  ipukhaluk  iran. 

7.  Na  ini  Ilaham  Ami  ko  (Yolia- 
nid  a)  Ina  o  Musa:  A  Pakasoso- 
wangka  Sukaniyan,  na  o  Bangka 
khalukun  sa  ba  kamarata-i  Sukani¬ 
yan,  na  Anodangka  Sukaniyan  ko 
Kalodan  a  Nail,  go  di  ka  pukhaluk, 
go  di  Ka  mboboko:  Mata-an!  A 
Sukami  na  Phakandodun  Nami  Su¬ 
kaniyan  si-i  Ruka,  go  mbalowin 
Nami  Sukaniyan  a  pud  ko  manga 
Rasul. 


8,  Na  miyato-on  Sukaniyan  o 
manga  ta-alok  ko  Pir-aon:  Ka  ka- 
giya  a  khabaloi  ko  bagiyan  niran  a 
ridowai  go  boko:  Mata-an!  A  so 
Pir-aon  go  so  Haman  go  so  manga 
Tantara  iran  a  dowa  na  miyabaloi 
siran  a  manga  ribat, 

9*  Na  Pitharo  o  (Asiyah  a)  Kar- 
oma  o  Pir-aon:  A  iphakapiya  gina- 
wa,  a  bagiyan  Ko  go  bagiyan  ka:  Di 
niyo  mbonowa  Sukaniyan.  Masikun 
a  Makaompiya  rukuta,  o  di  na 
kowa-anta  Sukaniyan  a  Wata  ta;  a 
siran  na  di  iran  mai-inungka! 

10.  Na  miyabaloi  so  poso  o  Ina 
o  Musa  a  makakawang:  Mata-an  a 
maito  bo  na  khapayag  iran  ndun 
noto  o  da-a  Mi  tukhusa  so  poso 
Iyan,  ka  adun  mabaloi  a  pud  ko 
Miyamaratiyaya. 

11.  Na  Pitharo  Iyan  ko  Babai 
Niyan:  A  tondogangka  Sukaniyan. 
Na  tiyaodan  Niyan  Sukaniyan  sa 
mawatan;  a  siran  na  di  iran  mai- 
inungka. 

12.  Na  inurun  Nami  Sukaniyan 
ko  Puphamakasoso  (ron)  sa  paga- 
nai,  na  Pitharo  (o  Babai  Niyan):  A 
ino  o  toro-on  Ko  rukano  so  tao  ko 
isa  a  Walai  a  tagikorun  niran  Suka¬ 
niyan  rukano,  go  siran  na  siyapun 
Niran  Sukaniyan? 


13.  Na  piyakakasoi  Ami  Suka¬ 
niyan  ki  Ina  lyan,  ka  adun  maka- 
piya  a  Ginawa  Niyan,  go  an  ndi 
makamboboko,  go  a  Niyan  katoka- 
wi  a  Mata-an!  A  so  diyandi  o  Allah 
na  bunar:  Na  ogaid  na  so  kadaku- 
lan  kiran  na  di  iran  katawan. 


14.  Na  kagiya  a  isampai  ko 
katarotop  o  Bagur  lyan,  go  mikha- 
sad,  na  bigan  Nami  Sukaniyan  sa 
Ongangun,  go  Kata-o:  Na  lagid  aya 
man  a  kambalasi  ami  ko  Miphipiya- 
piya. 


15.  Na  somiyolud  ko  Bandar  a 
Ingud  si-i  ko  masa  a  kalilipat  o  tao 
ron:  Na  miyakato-on  non  sa  dowa 
Mama  a  gi-i  siran  mbono,-  giyang- 
kaya  (a  isa  on)  na  pud  ko  tampil 
Rukaniyan,  go  giyangkaya  (a  ika 
dowa)  na  pud  ko  ridowai  Niyan. 
Na  Miyanguni  Rukaniyan  sa  ta- 
bang  so  pud  ko  tampil  Rukaniyan 
si-i  ko  pud  ko  ridowai  niyan,  na 
siyontok  sukaniyan  o  Musa  na 
miyapatai  Niyan.  Pitharo  lyan:  A 
giyaya  na  pud  ko  galubuk  o  Shai¬ 
tan:  Mata-an!  a  sukaniyan  na  rido¬ 
wai  a  Phakadadag,  a  mapayag!. 


Al-Qasas-28 


Part  20 


647 


16.  Pitharo  Iyan:  Kadnan  Ko! 
Mata-ana  Sakun  na  Kiyandarowa- 
ka-an  Ko  a  Ginawa  ko!  Na  Napi-i 
Yakongka!  Na  Niyapiyan  Niyan 
Sukaniyan:  Mata-an  a  so  Allah!  A 
Sukaniyan  so  Manapi,  a  Makalimo- 
on. 


17.  Pitharo  Iyan:  Kadnan  Ko! 
Sabap  ko  Kinipangalimo-on  Ka 
Rakun,  na  di  Ako  dun  mabaloi  a 
tabanga  o  manga  rarata  i  ongar! 


18.  Na  kiyapita-an  ko  Bandar  a 
Ingud,  a  ma-aluk,  a  pakatatana-an 
Niyan  (i  Mapunggolaola  Niyan),  na 
sa  maoto  na  so  miyakitabangon  ka- 
gai,  na  phakitabangon  puman). 
Pitharo-on  o  Musa:  A  Mata-an  ka 
a  titho  a  ribat  a  Mapayag! 


19.  Na  kagiya  a  makhadiyat 
Iyan  a  kaputan  Niyan  so  ridowai 
ran,  na  Pitharo  (o  phakitabang): 
Hai  Musa!  Bangka  kadiyat  a  mbo- 
no-on  Nakongka  lagid  o  Kiyapa- 
mono  o  Ka  sa  tao  kagai?  Da-a 
kadiyat  Ka  a  rowar  sa  Kabalowing- 
ka  a  talibono  ko  Lopa,  go  Dingka 
kadiyat  o  ba  Ka  mabaloi  a  pud  ko 
Puphamangompiya! 


20.  Na  miyakaoma  a  Mama,  a 
pho-on  ko  kilid  o  Bandar  a  Ingud,  a 
gi-i  nggaga-an.  Pitharo  iyan:  Hai 
Musa!  Mata-an!  A  so  manga  Nako- 
da  na  Puphagopakatan  Ka  iran,  ka 
mbono-on  Ka  iran:  Na  awa  Ka, 
Mata-an!  A  sakun  sa  makapantag 

Ruka  na  pud  ko  puphamangoyao  sa 
mapiya. 

21.  Na  miyawa  ro-o  a  pukhaluk, 
a  nomanayao  (sa  Mapunggolaola 
Niyan),  Pitharo  Iyan:  Kadnan  Ko! 
Sabutakongka  pho-on  ko  pagtao  a 
manga  Darowaka. 


22.  Na  kagiya  a  makasangor  sa 
tampar  sa  Madyan,  na  Pitharo 
Iyan:  O  ba  bo  so  Kadnan  ko  na 
nggonana-on  Nako  Niyan  ko  ontol 
a  lalan. 


23.  Na  kagiya  a  makaoma  ko  ig 
sa  Madyan,  na  miyato-on  Niyan 
non  a  madakul  a  tao  a  Puphamana- 
gub  siran,  go  miyato-on  Niyan  ko 
kababa-an  niran  a  dowa  a  Babai  a 
puphangurunun  niran  (so  manga 
Kambing  iran).  Pitharo  Iyan:  Ino 
kano  wanan?  Pitharo  a  dowa  oto: 
A  di  kami  Phakasagub  taman  sa  di 
domlas  so  puphamamagonong  (sa 
Kambing):  Na  so  Ama  ami  na  lokus 
a  matowa. 


24.  Na  inisagub  Iyan  siran:  Ori- 
yan  niyan  na  somiyong  ko  kasisir- 
ongan,  na  Pitharo  Iyan:  Kadnan  ko! 
Mata-an!  A  Sakun  na  apiya  antona- 
a  i  Initoron  Ka  Rakun  a  Pangu- 
nungkun  na  Makhakadiyat  Akun! 


25.  Na  miyakaoma-on  so  isa  sa 
dowa  oto  a  Babai),  a  puphulalakao 
a  pukhamamala.  Pitharo  iyan:  A 
Mata-an!  A  si  Ama  na  Thawagun 

Ka  Niyan  ka  imbalas  Iyan  Ruka  so 
balas  o  kinisagubun  Ka  rukami.  Na 
Kagiya  a  makaoma-on  go  Piya- 
nothol  Iyan  non  so  Manga  Tothol 
(ko  miyasowa  Iyan),  na  Pitharo  (o 
Shuaib):  Di  ka  pukhaluk:  Ka  miya- 
kalidas  Ka  ko  pagtao  a  manga  Dar- 
owaka. 

26.  Pitharo  o  isa  sa  dowa  oto  (a 
Babai):  Hai  Ama!  Sokaingka  Suka- 
niyan:  Mata-an!  A  mapiya  a  Tao  a 
Shokayan  Ka,  ka  Mabagur  a  Kasa- 
sarigan. 

27.  Pitharo  (o  Shuaib):  A  Mata- 
an!  A  Sakun  na  kabaya  Akun  a 
Pakiphangaroma  Ko  Ruka  so  isa 
sangkai  a  dowa  a  Wata  Akun,  sa 
asar  ka  nggalubukan  Ka  Rakun  sa 
walo  ragon;  na  o  Tarotopangka  a 
sapolo  (ragon)  na  pho-on  sa  ka- 
baya-a  Ka;  ka  di  Ko  kabaya  iba 
ko  Suka  pakaruguni:  Khato-on  Na- 
kongka  Omiyog  so  Allah,  a  pud  ko 
manga  Bilangatao. 

28.  Pitharo  (o  Musa):  A  giyanan 
(i  pasad  Ta)  ko  lut  Akun  a  go  so  lut 
Ka:  Apiya  anda  ko  dowa-a  ta-alik  i 
mitoman  Nakun,  na  di  Ako  ron 
Kamaridowan.  Na  so  Allah  si-i  ko 
gi-i  Ta  Tharo-on  i  saksi. 

29.  Na  kagiya  a  matarotop  o 
Musa  so  ta-alik,  na  lomiyalakao  a 
pud  Iyan  si  Karoma  Niyan,  na 
miyakailai  ko  kilid  o  Palao  sa  Apoi, 
na  Pitharo  Iyan  ki  Karoma  Niyan: 

Tarug  kano;  Mata-an!  A  Sakun  na 
miyakailai  Ako  sa  Apoi;  na  kaloka- 
lo  o  Kawitangko  sukano  a  pho-on 
rukaniyan  sa  Tothol,  o  di  na  waga  a 
pho-on  ko  Apoi,  ka-an  kano  ma- 
kathitirarang. 


30.  Na  kagiya  a  Makatalingoma- 
on,  na  Miyatawag  ko  kilid  o  balin- 
tad  sa  kawanan,  si-i  ko  darpa  a 
Piyakambarakat  pho-on  ko  kayo: 
Hai  Musa!  Mata-an!  A  Sakun  na 
Sakun  so  Allah,  a  Kadnan  o  manga 
Ka-adun. 


31.  Na  ithogun  Ka  so  Badas  Ka 
(na  ini-ithog  Iyan)!  Na  kagiya  a 
mailai  Niyan  a  gi-i  khaokaog  lagid 
o  ba  Sukaniyan  Nipai,  na  Tominin- 
gur  a  Puphalagoi,  go  da  Kasoi:  (na 
Miyatawag:)  Hai  Musa!  Sangor  Ka, 
go  di  Ka  khaluk:  Mata-an!  A  Suka 
na  pud  ko  khipakasasarig. 


32.  Soludun  Ka  a  Limangka  ko 
lig  o  bangkala-a  Ka,  ka-an  Ka  ma- 
pakaliyo  a  Sindao  a  kuna  a  ba  sakit, 
go  kakupun  Ka  a  Limangka  po-on 
ko  kaluk.  Na  giyaya  na  dowa-a 
Tanda  a  pho-on  ko  Kadnan  Ka  a 
ishampai  ko  Pir-aon  go  so  manga 
Nakoda  o  pagtao  niyan:  Mata-an! 
A  siran  na  miyabaloi  siran  a  pagtao 
a  manga  songklid. 


33.  Pitharo  Iyan:  Kadnan  Ko! 
Mata-an!  A  Sakun  na  miyakapatai 
Ako  Kiran  sa  sakatao,  na  ikhaluk 
Akun  o  ba  Ako  iran  bonowa. 

34.  Na  so  Pagari  Ko  a  Haroun, 
na  Sukaniyan  i  masagogod  a  di 
Sakun  i  Katharo;  Na  Sogo  Angka 
Sukaniyan  a  pud  Akun  a  Puphaka- 
tabang,  a  pukhabunar  Ako  Niyan: 
Mata-an!  A  Sakun  na  ipukhaluk 
Akun  o  ba  Ako  iran  Pakambokha- 
ga. 


35.  Pitharo  (o  Allah):  A  imbagur 
Ami  ko  barokan  ka  so  Pagaringka, 
go  sunggayan  Ami  Sukano  sa  gu-us, 
na  da-a  misampai  ran  Rukano  (a 
marata):  Sabap  ko  manga  Tanda 
Ami  na  Sukano  a  dowa  go  so  Miyo- 
not  Rukano  i  Phamakada-ag. 


36.  Na  Kagiya  a  makaoma  Kir- 
an  so  Musa  a  rakhus  o  manga  Tan¬ 
da  Ami  a  manga  rarayag,  na 
Pitharo  iran:  A  da  ko  ungkaya  in- 
onta  na  balik  mata  a  pimbaba-as; 
Go  da  tano  manug  a  ungkai  ko 
manga  Lokus  tano  a  miyangao  ona! 


37.  Na  Pitharo  o  Musa:  A  so 
Kadnan  Ko  i  Mata-o  ko  tao  a  mini- 
oma  Niyan  so  Torowan  a  pho-on 
ko  Hadapan  Niyan,  go  so  tao  a 
kha-adun  a  bagiyan  niyan  so  pha- 
katondog  a  Ingud:  Mata-an  naya!  A 
di  phakada-ag  so  manga  darowaka. 


38.  Na  Pitharo  o  Pir-aon:  Hai 
manga  Nakoda!  Da-a  katawan  ko  a 
bagiyan  niyo  a  Tohan  a  salakao 
rakun:  Na  komba-an  na  kongka 
Hai  Haman!  Salipao,  na  mba-alun 

na  kongka  sa  Bantabantai,  ka-ana 
ko  makapanik  ko  Tohan  o  Musa: 
Ka  Mata-an!  A  sakun  na  ikakarang 
ko  dun  Sukaniyan  sa  pud  ko  manga 
bokhag! 

39.  Na  miyanakabor  sukaniyan 
go  so  manga  tantara  iyan  ko  Lopa 
sa  di  ontol,  go  inipagarangan  niran 
sa  Mata-an!  A  siran  na  di  siran 
Rukami  phakandodun! 


40.  Na  siniksa  Ami  sukaniyan  go 
so  manga  tantara  iyan,  na  inibow- 
ang  Ami  siran  ko  Kalodan:  Na 
Pamimikiranangka  o  antona-a  i 
miyambutad  o  kiya-akiran  ko  man¬ 
ga  darowaka! 


41.  Na  biyaloi  Ami  siran  a  man¬ 
ga  Nakoda  a  ipuphananawag  iran 
so  Naraka;  na  si-i  ko  Alongan  a 
Qiyamah  na  di  siran  Khatabangan. 

42.  Na  tiyondog  Ami  siran  san- 
kai  a  doniya  a  morka:  Na  si-i  ko 
Alongan  a  Qiyamah  na  siran  na  pud 
ko  inipamowang. 


43.  Na  Sabunsabunar  a  ini  bugai 
Ami  ko  Musa  so  Kitab  ko  oriyan  o 
kiyabinasa  Ami  ko  miyagapidapid  a 
manga  pagtao  a  paganai,  manga 
liliwanag  a  osayan  ko  manga  Man- 
osiya,  go  Torowan  a  go  Limo,  ka-an 
niran  katanodi. 


44.  Na  kuna  a  ba  ka  matatago 
(Ya  Muhammad)  ko  kilid  (o  Palao) 

a  tampar  sa  Sudupan  gowani  ko  i 
Ilaham  Ami  ko  Musa  so  Sogowan, 
go  kuna  aba  Ka  pud  ko  khipaka- 
mamasa. 


45.  Na  ogaid  na  Miyadun  Kami 
sa  miyagapidapid  a  manga  pagtao, 
na  Miyakalundo  kiran  so  Omor;  go 
kuna  a  ba  Ka  babaling  ko  manga 
tao  sa  Madyan,  a  pukhabatiya-a  Ka 
kiran  so  manga  Ayat  Ami;  na  ogaid 
na  tatap  a  Sukami  i  Miyanonogo 
(ko  manga  Sogo). 


46.  Go  kuna  a  ba  Ka  matatago 
ko  kilid  o  Palao  gowani  a  manana- 
wag  Kami;  na  ogaid  na  Limo  a  pho- 
on  ko  Kadnan  Ka,  ka-an  Ka  Ma- 
paka-iktiyar  so  pagtao  a  da-a  miya- 
katalingoma  kiran  a  Miyamaka- 
iktiyar  a  miya-ona-an  Ka:  Ka-an 
siran  makatanod. 


47.  Na  o  da  (aya)  na  so  kasogat 
iran  a  tiyoba  sabap  ko  miyanggalu- 
buk  o  manga  lima  iran,  na  Tharo- 
on  niran:  A  Kadnan  Nami!  Ino 
Kamingka  da  Sogo  i  sa  Sogo!  Ka- 
an  Nami  kaonoti  so  manga  Ayat 
Ka,  go  angkami  mabaloi  a  pud  ko 
Miyamaratiyaya! 


48.  Na  kagiya  a  makaoma  kiran 
so  bunar  a  pho-on  ko  Hadapan 
Nami,  na  Pitharo  iran:  Ino  Ron  da 
bugan,  so  lagid  o  ini  bugai  ko 
Musa?  Ba  iran  nda  Ongkira  so  in- 
ibugai  ko  Musa  gowani?  Pitharo 
iran:  A  dowa-a  balik  mata  a  mitha- 

banga  Siran!  Go  Pitharo  iran:  A 
Mata-an!  A  sukami  na  oman  i  isa 
Kiran  na  Inongkir  ami! 


49.  Tharowangka:  Na  witi  Ako 
niyo  sa  Kitab  a  pho-on  ko  Hadapan 
o  Allah,  a  Sukaniyan  i  lubi  a  Pha- 
katoro  a  di  giya  Dowaya  (a  Kitab), 
ka  onotan  Ko  Sukaniyan!  O  sukano 
i  manga  bunar! 


50.  Na  o  di  Ka  iran  Masumbag, 
na  Tangkudangka  a  ay  a  bo  a  Pha- 
gonotan  niran  na  so  manga  kabaya 
iran  a  ribat:  Na  ba  adun  a  tao  a 
makalubi  a  dadag  ko  tao  a  Inono- 
tan  niyan  so  kabaya  iyan  a  ribat,  a 
kuna  a  ba  torowan  a  pho-on  ko 
Allah?  Mata-an!  A  so  Allah  na  di 
Niyan  Punggonana-on  so  pagtao  a 
manga  darowaka. 


51.  Na  Sabunsabunar  a  piyaka- 
shonosono  Ami  kiran  so  Katharo, 
ka-an  siran  makatanod. 


52.  So  siran  a  inibugai  Ami  kiran 
so  Kitab  ko  ona-an  naya,-  na  siran 
na  Sukaniyan  i  Paparatiyaya-an  nir¬ 
an; 


53.  Go  igira-a  Pumbatiya-an 
kiran,  na  Pitharo  iran:  A  Piyara- 
tiyaya  mi  aya,  Mata-an  naya!  A 
bunar  a  pho-on  ko  Kadnan  Nami: 
Mata-an!  A  sukami  na  miyabaloi 
kami  ko  ona-an  naya  a  Mimba- 
bayorantang. 

54.  Siran  man  na  imbugai  kiran 
so  balas  kiran  sa  takup,  sabap  ko 
Kiyaphantang  iran,  go  iphagurun 
niran  so  mapiya  ko  marata,  go  so 
saba-ad  ko  inibugai  Ami  kiran  na 
ipuphamumugai  ran. 


55.  Go  igira-a  miyanug  iran  so 
ilang,  na  puthalikhodan  niran  noto 
go  gi-i  ran  Tharo-on:  A  ruk  ami  so 
manga  galubuk  ami,  na  ruk  iyo  so 
manga  galubuk  iyo;  Kalilintad  a  si-i 
rukano:  Da-a  singanin  nami  ko  da-a 
manga  mulung  iyan. 


56.  Mata-an!  A  Suka  na  Dingka 
Khatoro  so  tao  a  kiyababaya-an 
Ka;  na  ogaid  na  so  Allah  i  Thoro 
ko  tao  a  kabaya  Iyan;  go  Sukaniyan 
i  Mata-o  ko  khikukudug  ko  ontol. 


57.  Na  Pitharo  iran:  A  o  Onoti 
ami  so  Torowan  a  pud  ami  Suka,  na 
kha-agao  kami  ko  Lopa  ami.  Ba 
Ami  siran  da  sunggai  sa  lindonga  a 
Panarigan,  a  pukhawiton  so  manga 
Onga  o  langowan  taman,-a  Pagupur 
a  pho-on  ko  Hadapan  Nami?  Na 
ogaid  na  so  kadakulan  kiran  na  di 
iran  katawan. 


58.  Na  madakul  a  bininasa  Mi  a 
Phagingud,  a  inishonor  iran  so 
Kaoyagan  niran!  Na  katatan  so 
manga  darpa  iran,  a  da  kabalingi 
ko  oriyan  niran,  inonta  so  maito! 
Na  ay  a  butad  Ami  na  Sukami  i 
manga  Waris! 

59.  Na  da  ko  butad  o  Kadnan 
ka  i  ba  Niyan  binasa-a  so  manga 
Ingud  taman  sa  di  Niyan  Kasogo- 
wan  so  ponsowan  niyan  sa  Sogo,  a 
Puphakabatiya  kiran  ko  manga 
Ayat  Ami;  go  da  ko  butad  Ami  i 
ba  Ami  binasa-a  so  manga  Ingud 
inonta  o  so  tao  ron  na  manga  dar- 
owaka. 


60.  Na  so  inibugai  Rukano  a 
apiya  antona-a,  na  matag  sagad  a 
kapipiya  ginawa  ko  Kaoyagoyag  ko 
doniya  go  Parahiyasan  non;  na  so 
shisi-i  ko  Allah  i  tomo  a  go  kakal: 
Ba  niyo  di  Mapunggudaguda? 

61.  Ino  so  tao  a  diniyandi-an 
Nami  sukaniyan  sa  diyandi  a  ma- 
piya,  na  sukaniyan  na  khatumo 
niyan  oto,  ba  lagid  o  tao  a  piyaki- 
sawitan  Nami  ron  so  matag  sagad 
a  kapipiya  ginawa  ko  Kaoyagoyag 
ko  doniya,  oriyan  niyan  na  suka¬ 
niyan  ko  Alongan  a  Qiyamah,  na 
pud  ko  phamakadarpa-an  (ko  Nar- 
aka)? 

62.  Na  si-i  ko  gawi-i  a  tawagun 
Niyan  siran,  na  Tharo-on  Niyan: 
Anda  i  manga  Sakotowa  Akun  a 
siran  so  initugo  niyo  (sa  phamaka- 
tabang  rukano)? 

63.  Tharo-on  o  siran  a  piyama- 
dayan  siran  o  katharo  (siksa):  kadnan 
Nami!  Siran  naya  so  diyadag  ami: 
Diyadag  ami  siran,  lagid  o  kiyadadag 
ami:  Angiyas  kami  (kiran)  ka  si-i 
kami  Ruka:  Kuna  (a  ba  ami 
Sigowan)  i  Kiyasimba-a  iran  rukami. 

64.  Na  adun  a  Tharo:  Sa  tawaga 
niyo  so  Ipuphamanakoto  niyo:  Na 
tawagun  niran  siran,  na  di  ran  siran 
masumbag;  go  kasandungan  niran 
so  siksa  (na  Mandingandingan  nir¬ 
an  a);  o  ba  siran  mbo  miyabaloi  a 
khipaka-o  ontol! 


65.  Na  si-i  ko  gawi-i  a  tawagun 
Niyan  siran,  na  Tharo-on  Niyan: 
Antona-a  i  ini  sumbag  iyo  ko  man¬ 
ga  Sogo? 

66.  Na  karimbotan  siran  o  man¬ 
ga  Tothol  sa  Alongan  noto,  na  siran 
na  di  siran  makapamagishai. 


67.  Na  so  puman  so  tao  a 
Mithaobat,  go  Miyaratiyaya,  go 
Minggalubuk  sa  mapiya,  na  mata- 
tangkud  a  khabaloi  a  pud  ko  Miya- 
makada-ag. 


68.  Na  so  Kadnan  Ka  na  Pha- 
gadunun  Niyan  so  nganin  a  kabaya 
Iyan:  Go  gi-i  Shasamili:  Da-a  miya- 
adun  a  bagiyan  niran  ko  kashasa- 
mili;  Soti  so  Allah!  Go  Maporo  a 
ka-a  awat  Iyan  ko  Ipuphanakoto 
iran  (non)! 


69.  Na  so  Kadnan  Ka  na  kata- 
wan  Niyan  so  pagu-uma-an  o  man¬ 
ga  rarub  iran  go  so  papayagun 
niran. 


70.  Go  Sukaniyan  so  Allah:  Da- 
a  Tohan  inonta  Sukaniyan.  Ruk 
Iyan  so  Podi,  sa  awwal  go  sa  akir: 

Go  ruk  Lyan  so  Kokoman,  go  rong- 
kano  phakandoda. 


71.  Tharowangka:  Aiguda  iyo? 
O  baloya  o  Allah  rukano  so  gagawi- 
i  a  tatap  sa  taman  ko  Alongan  a 
Qiyamah,  antawa-a  i  Tohan  a  sala- 
kao  ko  Allah,  a  kawitangkano  ni- 
yan  sa  maliwanag?  Ino  kano  di 
Phamamakinug? 


72.  Tharowangka:  Aiguda  iyo?  o 
baloya  o  Allah  rukano  so  daondao 
a  tatap  sa  taman  ko  Alongan  a 
Qiyamah,  antawa-a  i  Tohan  a  sala- 
kao  ko  Allah,  a  kawitangkano  ni- 
yan  sa  gagawi-i  a  puphakadukha 
kano  ron?  Ino  kano  di  Phangilailai? 


73.  Go  pud  ko  Limo  lyan  a  kini 
sunggain  Niyan  rukano  ko  gagawi-i 
a  go  so  daondao,-  ka  angkano  ron 
puphakadukha,  go  angkano  gi-i  ma- 
kambabanog  ko  kakawasa-an  Ni¬ 
yan;-  go  angkano  Makapanalamat. 


74.  Na  si-i  ko  gawi-i  a  tawagun 
Niyan  siran,  na  Tharo-on  Niyan: 
Anda  i  manga  Sakotowa  Akun  a 
siran  so  initugo  niyo? 


75.  Na  morot  Kami  ko  oman  i 
pagtao  sa  saksi,  na  Tharo-on  Nami: 
Bayanun  niyo  i  karina  niyo:  Na 
katokawan  niran  a  Mata-an!  A  so 
bunar  na  ruk  o  Allah,  go  mailang 
kiran  so  pimbaba-as  iran  a  kabo- 
khag. 

76.  Mata-an!  A  so  Qaroun  na 
Miya-adun  a  pud  ko  pagtao  o 
Musa;  na  inombawan  niyan  Siran: 
Go  bigan  Nami  sukaniyan  ko  man¬ 
ga  Kakawasa-an,  Mata-an!  A  so  bo 
so  manga  Gonsi  iyan  na  Mata-an  a 
khipunud  ko  madakul  a  manga  ba- 
bagur.  Gowani  na  Pitharo-on  o 
pagtao  niyan:  Di  ka  shosonor, 
Mata-an!  A  so  Allah  na  di  Niyan 
khababaya-an  so  khikasosonor; 

77.  Go  thontotun  ka  so  ini  bugai 
ruka  o  Allah,  ko  Ingud  a  Maori,  go 
dingka  phakalipati  so  kipantag  ka 
ko  doniya:  Go  phiyapiya  ka,  lagid  o 
kiyaphiyapiya  i  ruka  o  Allah,  go 
dingka  phangontaruma  so  kapami- 
nasa  ko  Lopa:  Mata-an!  A  so  Allah 
na  di  Niyan  khababaya-an  so  pu- 
phamaminasa. 

78.  Pitharo  iyan:  A  aya  bo  a 
kinibugan  rakun  saya  na  makapan- 
tag  ko  kata-o  a  shisi-i  rakun.  Ba 
niyan  ndi  katawi  a  Mata-an!  A  so 
Allah  na  Sabunar  a  bininasa  Niyan 
ko  miya-ona  an  niyan  so  manga 
pagtao,  a  so  sukaniyan  i  lubi  a  di 
sukaniyan  i  bagur  go  lubi  a  mada¬ 
kul  i  miyatimo?  Na  di  ipagisha  ko 
manga  baradosa  so  manga  dosa 
iran. 

79.  Na  lominiyo  ko  pagtao  niyan 
ko  kiyaphaparahiyasan  niyan. 
Pitharo  o  siran  a  pukhababaya  ko 
Kaoyagoyag  ko  doniya:  Ah!  O  ba 
adun  mbo  a  ruk  tano  ko  lagid  o 

inibugai  ko  Qaroun!  Mata-an!  A 
sukaniyan  i  titho  a  khiruk  ko  on- 
tong  a  mala! 


80.  Na  Pitharo  o  siran  a  piya- 
mugan  ko  Kata-o:  Dowan  dowan 
kano!  So  balas  o  Allah  i  lubi  a 
mapiya  a  ruk  o  tao  a  Miyaratiyaya 
go  Minggalubuk  sa  mapiya:  Na  da- 
a  khabugan  non  a  rowar  ko  manga 
Papantang. 


81.  Na  Liyandung  Ami  sukani¬ 
yan  a  go  so  darpa  iyan  ko  Lopa,  na 
da-a  Miya-adun  a  bagiyan  niyan  a 
pagtao  a  katabangan  niran  sukani¬ 
yan  a  salakao  ko  Allah,  go  da  ma- 
baloi  a  pud  ko  miyangasasabut  iran 
a  ginawa  iran. 


82.  Na  miyabaloi  so  siran  a 
mindingandingan  ko  darpa  iyan  ka- 
gai,  a  gi-i  ran  Matharo:  A  phamu- 
musa  ko!  Ka  Mata-an!  A  so  Allah 
na  puphakaoladun  Niyan  so  Riskhi 
ko  tao  a  kabaya  Iyan,  ko  manga 
Oripun  Niyan!  Go  puphakasimpi- 
tun  Niyan,  o  da  kami  Kalimo-on  o 
Allah,  na  Mata-an  a  Liyandung 
kami  Niyan  (pun)!  Phamumusa  ko! 
Ka  Mata-an  nay  a!  A  di  phakada-ag 
so  manga  Kapir. 


83.  Giyangkoto  a  Ingud  a 
Maori,  na  isusungai  Ami  oto  a  ba¬ 
giyan  o  siran  a  di  siran  khabaya 
mangarasi  ko  Lopa,  go  di  phamina- 
sa:  Na  so  mababantog  a  Ingud  na 
bagiyan  o  Khipanananggila. 

84.  Sa  dun  sa  Mitalingoma  niyan 
so  mapiya,  na  adun  a  bagiyan  niyan 
a  tomo  a  di  giyoto;  go  sa  dun  sa 
Mitalingoma  niyan  so  marata,  na 
da-a  imbalas  ko  siran  a  Minggolao- 
la  ko  manga  rarata  a  rowar  ko 
Pinggolaola  iran. 


85.  Mata-an!  A  so  Tomiyoron 
Ruka  ko  Qur-an,  na  phakakasowin 
Ka  Niyan  ndun  ko  khandodan. 
Tharowangka:  A  so  Kadnan  Ko  i 
Mata-o  ko  tao  a  Minitalingoma  Ni¬ 
yan  so  Torowan,  go  so  tao  a  suka- 
niyan  na  matatago  ko  kadadag  a 
mapayag. 


86.  Na  kuna  a  Bangka  mapipikir 
(Ya  Muhammad)  i  ki  Ilahamun 
Ruka  ko  Kitab,  ogaid  na  Limo  a 
pho-on  ko  Kadnan  Ka:  Na  di  Ka 
dun  pumbaloi  a  tabanga  o  manga 
Kapir; 


87.  Go  di  Ka  kiran  ndun  phaki- 
alang  ko  manga  Ayat  o  Allah  ko 
oriyan  o  masa  a  Kinitoron  Niyan 
Ruka:  Go  Panolonun  Ka  so  (Ka- 
simba-a  ko)  Kadnan  Ka,  go  di  Ka 
dun  pumbaloi  a  pud  ko  manga 
Pana-  nakoto; 


88.  Go  di  Ka  Phanongganoi,  sa 
pud  o  Allah  a  Tohan  a  salakao.  Da- 
a  Tohan  a  inonta  Sukaniyan.  So 
langowan  taman  na  khabinasa  in¬ 
onta  so  bontal  Iyan.  Ruk  Iyan  so 
Kokoman,  go  rongkano  phakando- 
da. 

Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Alif.  Lam.  Mim.  So  Allah  i 
Mata-o  ko  paka-a  antapan  Niyan 
non. 


2.  Ba  tiyarima  o  manga  Mano- 
siya  sa  di  siran  pukhodi-in  asara  gi-i 
ran  Matharo:  A  Miyaratiyaya  kami, 
na  siran  na  di  siran  Thiyoba-an? 

3.  Na  Sabunsabunar  a  Tiniyoba 
Ami  so  miya-ona  an  niran,  na 
Mata-an  a  punto-on  ndun  o  Allah 
so  Mim  am  at  a- an,  go  Mata-an  a 
punto-on  Niyan  ndun  so  manga 
bokhag. 

4.  Ba  tiyarima  o  siran  a  gi-i 
nggagalubuk  ko  manga  rarata  sa 
khapalagoyan  Kami  ran?  Miyakar- 
atarata  so  Ipukhokom  iran! 


5.  Sa  tao  a  mabaloi  a  a-arapun 
niyan  so  khitho-ona  an  niyan  ko 
Allah,  na  Mata-an!  A  so  diyandi  o 
Allah  na  phakatalingoma  dun:  Go 
Sukaniyan  so  Puphakanug,  a 
Mata-o. 


£ 


6.  Na  sa  tao  a  Managontaman, 
na  Makaphanagontaman  sa  ruk  bo 
o  ginawa  niyan:  Mata-an!  A  so  Al¬ 
lah  na  Sabunar  a  di  Makaphangan- 
garongan  ko  manga  Ka-adun. 

7.  Na  siran  a  Miyamaratiyaya  go 
Pinggalubuk  iran  so  manga  pipiya, 
na  Mata-an  a  lalasun  Nami  kiran 
ndun  so  manga  dosa  iran,  go  Mata- 
an  a  ibalas  Ami  kiran  ndun  so 
mapiya  ko  Pinggolaola  iran. 


8.  Na  piyanginsana  Mi  ko  Man- 
osiya  so  (kaphiyapiya  i  niyan  ko) 
mbala  a  lokus  iyan,  Sa  samporna  a 
kaphiyapiya:  Na  o  tugulun  niran 
Ruka  a  Kisakoton  Ka  Rakun  ko 
da-aruk  Ka  on  a  Kata-o,  na  Dingka 
siran  pagonoti.  Si-i  Rakun  so  khan- 
dodan  niyo,  na  Phanotholun  Ko 
rukano  so  Pinggolaola  niyo. 


9.  Na  siran  a  Miyamaratiyaya  go 
Pinggalubuk  iran  so  manga  pipiya, - 
na  matatangkuda  phakasoludun 
Nami  siran  ndun  (ko  Sorga)  a  pud 
o  manga  Rilangatao. 


10.  Na  adun  a  pud  ko  manga 
Manosiya  a  tao  a  gi-i  niyan  Tharo- 
on:  A  Piyaratiyaya  mi  so  Allah;  na 
igira  a  miyaringasa  makapantag  ko 
Allah,  na  balowin  niyan  so  Pangar- 
asi  o  Manosiya  a  ishan  o  siksa  o 
Allah!  Na  Ibut  o  adun  a  makaoma  a 
tabang  a  pho-on  ko  Kadnan  Ka,  na 
Mata-an  a  Putharo-on  niran  ndun: 
A  Mata-an!  A  sukami  na  aya  butad 
ami  na  pud  iyo!  Ba  di  so  Allah  i 
Mata-o  ko  nganin  a  shisi-i  ko  man¬ 
ga  rarub  o  manga  Ka-adun? 


— 1 


11.  Na  Mata-an  a  katawan  ndun 
o  Allah  so  Miyamaratiyaya,  go 

Mata-an  a  katawan  Niyan  ndun  so 
Puphamanangin. 


12.  Na  Pitharo  o  siran  a  Miya- 
mangongkir  ko  siran  a  Miyamara- 
tiyaya:  A  kuduga  niyo  so  okit  ami, 
ka  awidan  nami  so  manga  dosa 
niyo;  a  da-a  kha-awidan  niran  ko 
manga  dosa  iran  a  maito  bo:  Mata- 
an!  A  siran  na  titho  a  manga  bo- 
khag! 


13.  Na  Mata-an  a  kha-awidan 
niran  ndun  so  manga  dosa  iran,  go 
so  manga  dosa  (o  diyadag  iran),  a 
rakhus  o  manga  dosa  iran,  go  Mata- 
an  a  ipagisha  kiran  ndun  ko  Alon- 
gan  a  Qiyamah  so  pimbaba-as  iran 
a  kabokhag. 


14.  Na  Sabunsabunar  a  Siyogo 
Ami  so  Nuh  ko  pagtao  Niyan,  na 
Miyakatarug  kiran  sa  sanggibo  ra- 
gon  korang  bo  sa  lima  polo  ragon: 
Na  Piyolang  siran  o  ig  a  mala,  a 
siran  na  manga  darowaka. 


15.  Na  siyabut  Ami  Sukaniyan  a 
go  so  manga  pud  a  miyakada  ko 
Kapal,  go  biyaloi  Ami  oto  a  Tanda 
ko  manga  Ka-adun! 


16.  Go  (Siyogo  Ami)  so  Ibrahim 
gowani  na  Pitharo  Iyan  ko  pagtao 
Niyan:  A  Showasowata  niyo  so  Al¬ 
lah:  Go  Onoti  niyo  Sukaniyan: 
Giyoto  man  i  mapiya  rukano,  o 
sukano  na  katawi  niyo! 

17.  Aya  bo  dun  a  Pushimba-an 
niyo  a  salakao  ko  Allah  na  manga 
Barahala,  go  Puphangumba-alan 
niyo  a  kabokhag.  Mata-an!  A  so 
Pushimba-an  niyo  a  salakao  ko  Al¬ 
lah  na  da-a  makhakapa-ar  iran  ru- 
kano  a  Pagupur:  Na  Thontota  niyo 
si-i  ko  Allah  so  Pagupur,  go  Shim- 
ba-a  niyo  Sukaniyan,  go  Panalamat 
kano  Rukaniyan:  Ka  rongkano 
phakandoda. 


18.  Na  o  ba  niyo  Pakapumbo- 
khaga  (so  Rasul),  na  Sabunar  a 
Piyakambokhag  o  manga  pagtao  a 
miya-ona  an  niyo  (so  manga  Rasul): 
Na  da-a  Paliyogat  ko  Rasul  a  rowar 
ko  Kapamakasampai  (o  Sogowan)  a 
Mapayag. 


19.  Ba  iran  da  manggudaguda  o 
andamanaya  i  kapuphakapanagi- 
pho-ona  o  Allah  ko  Kapuphanga- 
dun,  oriyan  niyan  na  khasowin 
Niyan  Sukaniyan  (Madun)?  Mata- 
an!  A  giyot  o  man  si-i  ko  Allah  na 
malbod. 


20.  Tharowangka:  A  lalakao 
kano  ko  Lopa  na  Pamimikirana 
niyo  o  andamanaya  i  Kiyapho-oni 
Niyan  (Madun)  ko  manga  Kaadun,- 
oriyan  niyan  na  so  Allah  na  Phan- 
gadun  sa  Kapangadun  a  Mori: 
Mata-an!  A  so  Allah  na  si-i  ko 
langowan  taman  na  Gaos  Iyan. 


21.  Shiksa-an  Niyan  so  tao  a 
kabaya  Iyan,  go  Ikhalimo  Iyan  so 

tao  a  kabaya  Iyan,  na  rongkano 
phakandoda. 


22.  Na  da  rukano  i  ba  niyo 
kapalagowi  (so  siksa)  si-i  ko  Lopa 
go  da  si-i  ko  Langit,  go  da-a  bagi- 
yan  niyo  a  salakao  ko  Allah  a  Pa- 
narigan,  go  da-a  tabanga. 


23.  Na  siran  a  Miyamangongkir 
ko  manga  Ayat  o  Allah,  go  so 
khitho-ona  an  Rukaniyan,-  na  siran 
man  na  ka-a  da-an  siran  sa  pangi- 
nam  ko  Limo  Akun:  Go  siran  man 
na  adun  a  bagiyan  niran  a  siksa  a 
Malipudus. 


24.  Na  da-a  miyabaloi  a  sumbag 
o  pagtao  (o  Ibrahim)  a  rowar  sa 
Kiyatharo  a  iran:  Sa  bonowa  niyo 
Sukaniyan,  o  di  na  Totonga  niyo 
Sukaniyan.  Na  siyabut  Sukaniyan 
o  Allah  pho-on  ko  Apoi.  Mata-an! 
A  adun  a  matatago  ro-o  man  a  titho 
a  manga  Tanda  ko  pagtao  a  Mapa- 
paratiyaya. 


25.  Na  Pitharo  Iyan:  A  aya  bo 
dun  a  kinowa  niyo  a  salakao  ko 
Allah  na  manga  Barahala,  a  pinggi- 
ginawa-iyan  o  lut  iyo  si-i  ko  Kaoya- 
goyag  ko  doniya;  oriyan  niyan  na  si- 
i  ko  Alongan  a  Qiyamah  na  taplisun 
o  saba-ad  rukano  so  saba-ad,  go 
ipaninta  o  saba-ad  rukano  so  saba- 
ad;  go  darpa  iyo  so  Apoi,  go  da-a 
bagiyan  niyo  a  phamakatabang. 

26.  Na  Piyaratiyaya  Sukaniyan  o 
Lut:  Na  Pitharo  (o  Ibrahim):  A 
Mata-an!  A  Sakun  na  phagapas 
Ako  ko  Kadnan  Ko:  Mata-an!  A 
Sukaniyan  na  Sukaniyan  so  Maba- 
gur,  a  Maongangun. 


27.  Na  inibugai  Ami  Rukaniyan 
so  Ishaq  go  so  Yaqoub,  go  inisung- 
gai  Ami  si-i  ko  manga  Moriyatao 
Niyan  so  Kananabi-i  go  so  Kitab, 
go  inibugai  Ami  ron  so  balas  Ruka¬ 
niyan  si-i  sa  doniya;  go  Mata-an!  A 
Sukaniyan  na  si-i  sa  Akhirat  na  pud 
dun  ko  manga  Bilangatao. 


28.  Go  (Siyogo  Ami)  so  Lut 
gowani  na  Pitharo  lyan  ko  pagtao 
Niyan:  Mata-an!  A  sukano  na  Push- 
ogokun  niyo  dun  so  pakasisingai, 
da-a  miyakaona  rukano  saya  a  isa 
bo  ko  manga  Ka-adun. 


29.  Ino  a  Mata-an!  A  sukano  na 
Sabunar  a  Puphangabaya-an  niyo 
so  manga  Mama,  go  puphamagayan 
kano  ko  lalan,  go  gi  i  niyo  nggolao- 
la-an  ko  pukhalimodan  rukano  so 
marata?  Na  da-a  miyabaloi  a  sum- 
bag  o  pagtao  Niyan  a  rowar  sa 
Kiyatharo  a  iran:  Sa  Talingoma-an 
Ka  rukami  so  siksa  o  Allah,  o  Suka 
na  pud  ko  manga  bunar. 


30.  Pitharo  lyan:  Kadnan  Ko! 
Tabangi  Akongka  ko  pagtao  a  pu- 
phamaminasa! 

31.  Na  kagiya  a  miyoma  o  man¬ 
ga  Sogo  Ami  (a  manga  Malaikat) 
ko  Ibrahim  so  mapiya  Tothol,  na 
Pitharo  Iran:  A  Mata-an!  A  Sukami 
na  mbinasa-an  Nami  so  tao  sangkai 
a  Ingud:  Mata-an!  A  so  tao  ron  na 
miyabaloi  siran  a  manga  darowaka. 

32.  Pitharo  (o  Ibrahim):  A 
Mata-an!  A  matatago  ro-o  so  Lut. 
Pitharo  Iran:  A  Sukami  i  Mata-o  ko 
tao  a  matatago  ro-o:  Mata-an  a 
Shabutun  Nami  dun  Sukaniyan  a 
go  so  Ta-alokon,-  inonta  si  (Wailah 
a)  Karoma  Niyan:  Ka  miyabaloi  a 
pud  ko  Puthatalimbagak  (ko  siksa)! 

33.  Na  kagiya  a  Makaoma  so 
manga  Sogo  Ami  ko  Lut,  na  Mini- 
mboko  Iyan  siran,  go  ini  gagut  siran 
a  rarub  (Iyan):  Na  Pitharo  Iran:  A 
di  Ka  pukhaluk,  go  di  Ka  Mbobo- 
ko:  Mata-an!  A  Sukami  na  Shabu¬ 
tun  Nami  Suka  a  go  so  Ta-alok 
Ruka,  inonta  so  Karomangka:  Ka 
miyabaloi  a  pud  ko  Mithatalimba- 
gak. 


34.  Mata-an!  A  Sukami  na  pa- 
gowitan  Nami  so  tao  sangkai  a  In¬ 
gud  sa  siksa  a  pho-on  ko  Langit, 
sabap  ko  kiyapanongklid  iran. 


35.  Na  Sabunsabunar  a  ini  ba- 
gak  Ami  aya  a  Tanda  a  Mapayag, 
ko  pagtao  a  punggudaguda-an  nir- 
an. 


36.  Go  (Siyogo  Ami)  si-i  ko 
pagtao  a  Madyan  so  Pagari  ran  a 

Shuaib.  Na  Pitharo  Iyan:  Hai  pag- 
tao  Akun!  Shimba-a  niyo  so  Allah, 
go  kalukun  niyo  so  Alongan  a 
Maori:  Go  di  kano  phuribogar  ko 
Lopa,  sa  puphamaminasa  kano. 


37.  Na  piyakambokhag  iran  Su- 
kaniyan:  Na  miyadansal  siran  o  Li- 
nog,  na  kiyapita-an  siran  ko  darpa 
iran  a  miyamangundur. 


38.  Go  (bininasa  Mi)  so  pagtao  a 
Ad,  go  so  pagtao  a  Samood:  Na 
Sabunar  a  miyapayag  rukano  sa 
sabap  ko  manga  darpa  iran:  Go 
pipharasan  kiran  o  Shaitan  so  man¬ 
ga  galubuk  iran,  na  kiya-alangan 
niyan  siran  ko  lalan  (a  ontol),  a 
aya  butad  iran  na  Puphamakailai 
siran. 


39.  Go  (bininasa  Mi)  so  Q>aroun, 
go  so  Pir-aon,  go  so  Haman:  Na 
Sabunsabunar  a  mini-oma  kiran  o 
Musa  so  manga  rarayag  a  Karina, 
na  miyanakabor  siran  ko  Lopa;  go 
da  siran  makapalagoi  (ko  siksa 
Ami). 


40.  Na  oman  i  isa  kiran  na 
siniksa  Ami  sa  sabap  ko  dosa  niyan: 
Na  pud  kiran,  so  biyotawanan  Ami 
sukaniyan  sa  ndo  a  Ator;  go  pud 
kiran  so  miyadansal  sukaniyan  o 
Sowara  a  phakapolang;  go  pud  kir¬ 
an  so  Liyandung  Ami  sukaniyan  ko 
Lopa;  go  pud  kiran  so  inulud  Ami: 
Na  da  ko  butad  o  Allah  i  ba  Niyan 
siran  Pushalimboti:  Na  ogaid  na  aya 

butad  iran  na  so  manga  ginawa  iran 
i  pushalimbotan  niran. 


41.  Aya  ibarat  o  siran  a  komi- 
nowa  siran  sa  salakao  ko  Allah  a 
manga  Panarigan  na  lagid  o  Lala- 
wa,  a  mimba-al  sa  Walai;  Na  Mata- 
an!  A  aya  lubi  a  malobai  ko  manga 
Walai  na  Sabunar  a  so  Walai  o 
Lalawa;  o  siran  na  katawi  ran. 


42.  Mata-an!  A  so  Allah  na 
katawan  Niyan  so  Puphanonggano- 
win  niran  a  salakao  Rukaniyan  a 
shai:  Go  Sukaniyan  so  Mabagur,  a 
Maongangun. 


43.  Na  giyangkaya  a  manga 
ibarat  na  phagumba-lan  Nami  aya 
ko  manga  Manosiya;  na  da-a  pha- 
kasabot  saya  a  rowar  ko  manga 
Tata-o. 

44.  Inadun  o  Allah  so  manga 
Langit  a  go  so  Lopa  si-i  ko  bunar: 
Mata-an!  A  adun  a  matatago  saya  a 
titho  a  Tanda  ko  Miyamaratiyaya. 

45.  Batiya-angka  so  ini  Ilaham 
Ruka  a  Kitab,  go  Pamayandugun 
Ka  so  Sambayang:  Mata-an!  A  so 
Sambayang  na  phakasapar  ko  pa- 
kasisingai,  go  so  marata;  na  Mata- 
an  a  so  Tadun  ko  Allah  i  lubi  a 
mala.  Na  so  Allah  na  katawan  Ni¬ 
yan  so  gi-i  niyo  nggolaola-an. 


46.  Na  di  kano  pakipuphapawa- 
la  ko  Tiyoronan  sa  Kitab,  inonta  o 

so  sukaniyan  na  lubi  a  mapiya,  liyo 
bo  ko  siran  a  da  kiran  Pamaginon- 
tolan:  Go  Tharowa  niyo:  A  Piyar- 
atiyaya  mi  so  Initoron  rukami  go  so 
Initoron  rukano  (a  Kitab);  go  so 
Tohan  Nami  go  Tohan  niyo  na  isa 
isa;  go  Sukami  na  Ron  Kami  Mba- 
bayorantang. 


47.  Na  lagid  ay  a  man  a  Kinitor- 
onun  Nami  Ruka  ko  Kitab.  Na 
siran  a  inibugai  Ami  kiran  so  Kitab 
na  Paparatiyaya-an  niran  noto,  na 
adun  a  pud  ko  siran  naya  a  tao  a 
Miyamaratiyaya-on:  Na  da-a  soma- 
sangka  ko  manga  Ayat  Ami  a  rowar 
ko  manga  Kapir. 


48.  Kuna  a  ba  adun  a  Pukhaba- 
tiya-a  Ka  ko  ona-an  naya  a  Kitab, 
go  kuna  a  Bangka  Pukhisorat  Su¬ 
kaniyan  a  gi-i  nggolalan  ko  kavva- 
nan  Ka:  Ka  sa  maoto  na  Mata-an  a 
kaparampangan  so  gi-i  nggagalu- 
buk  sa  ribat. 


49.  Kuna,  ka  Sukaniyan  na  man¬ 
ga  Ayat  a  manga  rarayag  a  shisi-i 
ko  manga  rarub  o  siran  a  piyamu- 
gan  ko  Kata-o:  Na  da-a  somasang- 
ka  ko  manga  Ayat  Ami  a  rowar  ko 
manga  darowaka. 

50.  Na  Pitharo  iran:  A  ino  a  da-a 
Initoronon  a  manga  Tanda  a  pho- 
on  ko  Kadnan  Niyan?  Tharowang- 
ka:  A  so  manga  Tanda  na  si-i  bo 
pho-on  ko  Allah:  Na  Sakun  na  m a  - 
tag  Puphamaka-iktiyar  a  mapayag. 

51.  Ba  kiran  da  makatarotop  so 
Mata-an  a  Kinitoronun  Nami  Ruka 
ko  Kitab  a  Pukhabatiya  kiran? 
Mata-an!  A  adun  a  matatago  ro-o 
man  a  titho  a  Limo  go  Pananadum 
a  bagiyan  o  pagtao  a  Mapapara- 
tiyaya. 


52.  Tharowangka  (Ya  Muham¬ 
mad):  A  miyakatarotop  so  Allah  ko 
lut  Akun  a  go  so  lut  iyo  a  saksi: 
Katawan  Niyan  so  shisi-i  ko  manga 
Langit  a  go  so  Lopa.  Na  so  siran  a 
Piyaratiyaya  iran  so  ribat  go  Inong- 
kir  iran  so  Allah,  na  siran  man  na 
siran  so  manga  logi. 

53.  Na  Puphangunin  niran  Ruka 
a  kaga-an  o  siksa:  Na  o  da  so  ta-alik 
a  miyapunto,  na  makaoma  kiran 
ndun  so  siksa:  Na  makatalingoma 
kiran  ndun  a  mitalumba,  a  siran  na 
di  iran  mai-inungka! 

54.  Puphangunin  niran  Ruka  a 
kaga-an  o  siksa:  A  Mata-an!  A  so 
Naraka  Jahannam  na  Sabunar  a 
katatangkalan  niyan  so  manga 
Kapir! 


55.  Si-i  ko  gawi-i  a  mibongkos 
kiran  so  siksa  pho-on  ko  kaporo- 
wan  niran  go  pho-on  ko  kababa-an 
o  manga  a’i  ran,  na  Tharo-on  Ni¬ 
yan:  Ta-ami  niyo  so  Pinggolaola 
niyo! 

56.  Hai  manga  Oripun  Ko  a  so 
Miyamaratiyaya!  Mata-an!  A  so 
Lopa  Akun  na  maolad:  Na  Sakun 
mbo  i  Simba-a  niyo! 

57.  Oman  i  baraniyawa  na  pha- 
kata-am  ko  Kapatai:  Oriyan  niyan 
na  si-i  kano  Rukami  phakandoda. 


58.  Na  so  siran  a  Miyamara- 
tiyaya  go  Pinggalubuk  iran  so 
manga  pipiya,  na  Mata-an  a  Paka- 
puphanta-on  Nami  siran  ndun  ko 
Sorga,-a  manga  darpa  a  manga 
poporo  a  Puphamangondas  ko  ka- 
baba-an  Niyan  so  manga  lawa- 
saig,-makakakal  siran  non,- 
sayana  a  mapiya  a  balas  ko  Miya- 
magamal  (sa  mapiya)!- 


59.  A  siran  na  Miphantang  sir¬ 
an,  go  so  bo  so  Kadnan  niran  i 
Sasarigan  niran. 


60.  Na  madakul  a  Baraniyawa  a 
di  phaka-awid  sa  Pagupur  on:  Na  so 
Allah  i  Puphagupur  on,  go  (Pupha- 
gupur)  rukano:  Na  Sukaniyan  so 
Puphakanug,  a  Mata-o. 


61.  Na  Ibut  o  isha-an  Ka  kiran, 
o  antawa-a  i  Miyadun  ko  manga 
Langit  a  go  so  Lopa,  go  piyakapha- 
siyonot  Iyan  so  Alongan  go  so 
Olan?  na  Mata-an  a  Putharo-on 
niran  ndun:  A  so  Allah.  Na  anda- 
manaya  i  ka-puthalikhod  iran? 


62.  So  Allah  na  puphakaoladun 
Niyan  so  Riskhi  ko  tao  a  kabaya 
Iyan  ko  manga  Oripun  Niyan;  go 
puphakasimpitun  Niyan  rukaniyan; 
Mata-an!  A  so  Allah  si-i  ko  lango- 
wan  taman  na  katawan  Niyan. 

63.  Na  Ibut  o  isha-an  Ka  kiran, 
o  antawa-a  i  Tomiyoron  pho-on  ko 
kawang  ko  ig,  na  ini  Oyag  Iyan 
noto  ko  Lopa  ko  oriyan  o  Kiyapatai 
niyan?  Na  Mata-an  a  Putharo-on 
niran  ndun:  A  so  Allah!  Tharo- 
wangka:  So  Podi  na  ruk  o  Allah! 
Kuna,  ka  so  kadakulan  kiran  na  di 
siran  punggudaguda. 


64.  Na  da  ko  ungkai  a  Kaoya- 
goyag  ko  doniya  inonta  na  karim- 
baran  go  katumbangan;  na  Mata- 
an!  A  so  Ingud  a  Maori  na  titho  a 
Sukaniyan  i  Kaoyagoyag,  o  siran  na 
katawi  ran. 


65.  Na  igira  a  miyakada  siran  ko 
Kapal,  na  Manguni  siran  ko  Allah, 
sa  totolabosun  niran  Rukaniyan  so 
okit  ko  Kapaginutao;  na  kagiya  a 
sabutun  Niyan  siran  a  iraot  siran  ko 
Kalopa-an,  na  sa  maoto  na  siran  na 
Puphanakoto  siran!- 


66.  Ka  kagiya  a  Phagongkirun 
niran  so  inibugai  Ami  kiran,  go 
kagiya  a  masosonor  siran!  Na  kato- 
kawan  niran  ndun. 


67.  Ba-iran  da  ma-ilai  a  mata-an 
a  sukami  na  soming-gay  kami  sa 
lindonga  a  panarigan.  (a  giya  inguda  a 
Makkah).  Na  Puphanikhumun  so 
manga  Manosiya  ko  muliliyota  kiran? 
Ba  so  ribat  i  Pharatiyaya-an  niran, 
na  so  Limo  o  Allah  na  Phagong¬ 
kirun  niran? 

68.  Na  ba  adun  a  tao  a  makaJubi  a 
darowaka  ko  tao  a  mangkob  lyan  so 
Allah  sa  kabokhag,  o  di  na  Piya- 
kambokhag  iyan  so  bunar  kagiya 
makaoma-on?  Ba  da-a  matatago 
ko  Naraka  Jahannam  a  darpa  a 
bagiyan  o  manga  Kapir? 

69.  Na  so  siran  a  Miyamanagon- 
taman  makapantag  Rukami,-  na 
Mata-an  a  Nggonana-on  Nami  sir¬ 
an  ndun  ko  manga  okit  Ami:  Na 
Mata-an!  A  so  Allah  na  pud  dun  o 
Miphipiyapiy  a . 


Surah  Al-Rum-30 


Si-i  ko  ngaran  o  Allah,  a  Masa- 
linggagao,  a  Makalimo-on. 

1.  Alif  Lam  Mim.  So  Allah  i 
Mata-o  ko  paka-a  antapan  Niyan 
ro-o. 


2.  Tiyaban  so  pagtao  a  Rum- 


3.  Si-i  ko  marani  a  Lopa;  na  si-i 
ko  oriyan  o  kiyatabana  kiran,  na 
phakataban  siran  ndun- 


4.  Si-i  ko  mamakapira  ragon. 
Ruk  o  Allah  so  miyanggolaola 
paganai,  a  go  so  khaori:  na  sa 
Alongan  noto  na  khababaya  so 
Miyamaratiyaya- 


5.  Sabap  ko  tabang  o  Allah, 
habangan  Niyan  so  tao  a  kabaya. 

lyan  Sukaniyan  so  Mabagur,  a 
Maka-  limo-on. 


6,  Diyandi  o  Allah.  Di  pundorat 
so  Allah  ko  diyandi  lyan:  Na  ogaid 
na  so  kadakulan  ko  manga  Mano- 
siya  na  di  iran  katawan. 


7.  Katawan  niran  so  mapapayag 
ko  Kaoyagoyag  sa  doniya:  A  siran 
na  so  Akhirat  na  siran  na  di  iran 
mai-inungka. 


8.  Ba  iran  nda  pamimikirana-si  i 
ko  manga  ginawa  iran?  A  da  ko 
Kiya-aduna  o  Allah  ko  manga  Lan- 
git  a  go  so  Lopa  go  so  nganin  a 
pagulutan  a  dowanan:  Inonta  na  si-i 
ko  bunar,  go  so  ta-alik  a  miyapun- 
to;  na  Mata-an!  A  madakul  ko  man¬ 
ga  Manosiya  a  so  kitho-ona  an  ko 
Kadnan  niran  na  titho  a  o-Ongkir- 
un  niran! 


9.  Ba  siran  nda  lalakao  ko  Lopa 
ka-an  niran  mapagilailai  o  antona-a 
i  miyambutad  o  kiya-akiran  ko  sir¬ 
an  a  miya-ona  an  niran?  Aya  butad 
iran  na  tanto  a  mala  a  di  siran  i 
bagur:  Go  pindado  iran  so  Lopa  go 
pimbabalayan  niran  noto  sa  mada¬ 
kul  a  di  so  kiyambalai  ranon:  Go 
mim-oma  kiran  o  manga  Sogo  kiran 
so  manga  rarayag  a  karina;  na  da 
ko  butad  o  Allah  i  ba  Niyan  siran 
pushalimboth  na  ogaid  na  aya  bu¬ 
tad  iran  na  so  manga  ginawa  iranna 
pushalimbotan  niran. 

10.  Oriyan  niyan  na  aya  dun  a 
khabolosan  o  siran  a  minggagalu- 
buk  sa  marata,  na  so  marata;  sa 
kiyapakambokhaga  iran  ko  manga 
Ayat  o  Allah,  go  miyabaloi  siran  a 
gi-i  ran  noto  pagishawisha  on. 

11.  So  Allah  i  puphanagipo-on 
(Mangadun)  ko  manga  Ka-adun; 
oriyan  niyan  na  khasoi  Niyan  (Ma- 
dun  ko  Akhirat);  oriyan  niyan  na 
Ron  kano  phakandoda. 


12.  Na  si-i  ko  gawi-i  a  kapaka- 
tindug  o  Bangkit,  na  kada-an  sa 
panginam  so  manga  baradosa; 


13.  Go  da-a  mabaloi  a  bagiyan 
niran  ko  ipuphamanakoto  iran  a 
mamakaogop,  go  mabaloi  siran  a 
so  ipuphamanakoto  iran  na  Ongkir- 
un  niran. 


14.  Go  si-i  ko  gawi-i  a  kapaka- 
tindug  o  Bangkit,  na  sa  Alongan 
noto  na  makambulabulag  siran. 


15.  Na  so  siran  a  Miyamara- 
tiyaya  go  pinggalubuk  iran  so  man¬ 
ga  pipiya,  na  siran  i  khatago  ko 
Sorga  a  kokormatun  siran. 


16.  Na  so  siran  a  Miyamangong- 
kir  go  piyakambokhag  iran  so  man¬ 
ga  Ayat  Ami  a  go  so  kitumo  ko 
Akhirat,  na  siran  man  i  khatago 
ko  siksa  a  phamakadarpa-an  siran 
non. 

17.  Na  Phodi  Podi  a  niyo  so 
Allah,  ko  masa  a  kagabini  rukano, 
go  so  masa  a  kapita  i  rukano; 

18.  Na  ruk  lyan  so  Podi,  si-i  ko 
manga  Langit  a  go  so  Lopa;  go  so 
kagabi-gabi  go  so  masa  a  kapulohor 
iyo. 

19.  Puphakagumaon  Niyan  so 
Oyagoyag  a  pho-on  ko  Miyatai,  go 
puphakagumaon  Niyan  so  Miyatai 
pho-on  ko  Oyagoyag,  go  Phagoya- 
gun  Niyan  so  Lopa  ko  oriyan  o 
kiyapatai  niyan:  Na  lagid  oto  man 
a  kaphakagumawa  rukano  (pho-on 
ko  manga  kobor). 


20.  Na  pud  ko  manga  tanda 
lyan,  a  Kiya-aduna  Niyan  rukano 
a  pho-on  sa  botha;  oriyan  niyan  na 
sa  maoto  na  sukano  na  Manosiya  a 
Khipapayapat! 


21.  Go  pud  ko  manga  tanda 
lyan  ,  a  Inadunan  kano  Niyan  a 
pho-on  ko  manga  ginawa  niyo,  sa 
manga  darodopa,  ka  angkano  ma- 
paparo  si-i  rukaniyan,  go  singgayan 
Niyan  so  lut  iyo  sa  kabaya  a  go 
Limo:  Mata-an!  A  adun  a  matatago 
ro-o  man  a  titho  a  manga  tanda  ko 
pagtao  a  puphamimikiran  nun  nir- 
an. 


22.  Go  pud  ko  manga  tanda 
lyan,  a  Kiya-aduna  Niyan  ko  man¬ 
ga  Langit  a  go  so  Lopa,  go  so 
kambidabida  o  manga  basa  niyo 

go  so  manga  waruna  niyo:  Mata-an! 
A  adun  a  matatago  ro-o  man  a  titho 
a  manga  tanda  ko  manga  Tata-o. 


23.  Go  pud  ko  manga  tanda 
Iyan,  so  torog  iyo  ko  gagawi-i  a  go 
so  daondao,  go  so  kapuphuloloba  a 
niyo  ko  Kakawasa-an  Niyan:  Mata- 
an!  A  adun  a  matatago  ro-o  man  a 
titho  a  manga  tanda  ko  pagtao  a 
puphamamakinug  siran. 


24.  Go  pud  ko  manga  tanda 
Iyan,  a  puphaki-ilai  Niyan  rukano 
so  kilat,  sa  kaluk  a  go  inam,  go 
Iputhoron  Niyan  a  pho-on  ko  ka- 
wang  so  ig  a  oran  na  phagoyagun 
Niyan  sa  sabap  Rukaniyan  so  Lopa 
ko  oriyan  o  kiyapatai  niyan:  Mata- 
an!  A  adun  a  matatago  ro-o  man  a 
titho  a  manga  tanda  ko  pagtao  a 
punggudaguda-an  niran. 


25. Go  pud  ko  manga  tanda  Iyan, 
a  kapakatitindug  o  Langit  a  go  so 
Lopa  sa  sabap  sa  Sogowan  Niyan: 
Oriyan  niyan  na  amai  ko  tawagun 
kano  Niyan,  sa  isa  a  pananawag, 
pho-on  ko  Lopa,  na  sa  maoto  na 
sukano  na  mamakagumao  kano 
(pho-on  ko  manga  kobor  iyo). 


26.  Na  ruk  Iyan  so  shisi-i  ko 
manga  Langit  go  so  Lopa:  Tanan 
non  Makaphapasiyonot. 


27.  Go  Sukaniyan  so  puphana- 
gipo-on  (Mangadun)  ko  manga  Ka- 
adun;  oriyan  niyan  na  khasoi  Niyan 

(Madun  ko  Akhirat);  na  giyoto  na 
tanto  a  ma  bod  si-i  Rukaniyan.  Go 
ruk  Iyan  so  butad  a  maporo  si-i  ko 
manga  Langit  a  go  so  Lopa:  Go 
Sukaniyan  so  Mabagur,  a  Maon- 
gangun. 


28.  Mimba-al  rukano  sa  ibarat  a 
pho-on  ko  manga  ginawa  niyo:  Ba 
adun  a  ruk  iyo  a  pud  ko  miyakha- 
pa-ar  o  manga  tangan  niyo  a  khipa- 
katotompok  ko  pagupur  Ami 
rukano?  Na  sukano  na  mulagilagi- 
don,  na  ipukhaluk  iyo  siran  lagid  o 
kipukhalukun  niyo  ko  manga  gina¬ 
wa  niyo?  Lagid  aya  a  gi-i  Ami  ka- 
shumpada  magosai  ko  manga  tanda 
ko  pagtao  a  Phunggudaguda-an  nir- 
an. 


29.  Kuna,  ka  aya  inonotan  o 
siran  a  minggogolaola  sa  ribat  na 
so  manga  kabaya  iran  a  kuna  a  ba 
Kata-o.  Na  antawa-a  i  makatoro  ko 
tao  a  diyadag  o  Allah!  Go  da-a 
bagiyan  niran  a  phamakatabang. 


30.  Na  Pakambatangangka  so 
Hadap  Ka  ko  Agama:  A  Shasalim- 
botawangka;  okit  a  Kiyapangadun 
o  Allah:  A  so  Inadun  Niyan  so 
manga  Manosiya  si-i  Rukaniyan. 
Da-a  kasambi  ko  Kiyapangadun  o 
Allah:  Giyoto  man  i  okit  a  ontol,  na 
ogaid  na  so  kadakulan  ko  manga 
Manosiya  na  di  iran  katawan. 


31.  Sasangor  kano  si-i  Rukani¬ 
yan,  go  onoti  niyo  Sukaniyan,  go 

pamayandugun  niyo  so  Sambayang, 
go  o  ba  kano  mabaloi  a  pud  ko 
manga  Pananakoto;- 

32.  A  siran  so  pimba-a  ba-ad 
iran  so  okit  iran,  go  miyabaloi  siran 
a  mithitinduga;-  oman  i  isa  ka  sa- 
gorompong  na  so  shisi-i  kiran  (a 
kupit)  na  pukhababaya-an  niran! 


33.  Na  igira  a  miyasogat  so 
manga  Manosiya  a  morala,  na  man- 
guni  siran  ko  Kadnan  niran,  a  mba- 
balingan  siran  non:  Oriyan  niyan  na 
igira  a  piyakata-am  lyan  siran  sa 
pho-on  Rukaniyan  a  Limo,  na  sa 
maoto  na  so  isa  ka  sagorompong 
kiran  na  so  Kadnan  niran  na  Pu- 
phakisakotowan  niran, - 

34.  Ka  Phagongkirun  niran  so 
inibugai  Ami  kiran!  Na  sawiti  niyo 
(so  doniya);  ka  katokawan  niyo  bo. 


35.  Ba  adun  a  Initoron  Ami 
kiran  a  katantowan,  na  sukaniyan 
i  gi-i  Tharo  ko  nganin  a  siran  na 
Xpushakoto  iran  Non? 


36.  Na  igira  a  piyakata-am  Ami 
so  Manosiya  sa  Limo,  na  mababaya 
siran  sa  sabap  rukaniyan:  Na  o 
masogat  siran  a  marata  sabap  ko 
mini-on  a  a  galubuk  o  manga  lima 
iran,  na  sa  maoto  na  siran  na  pu- 
khada-an  siran  sa  panginam! 


37.  Ba  iran  nda  mailai  a  Mata- 
an!  A  so  Allah  na  puphakaoladun 


Al-Rum-30 


Part  21 


682 


r\  *»Ji 


r* 


Niyan  so  Riskhi  ko  tao  a  kabaya 
Iyan,  go  puphakasimpitun  Niyan? 
Mata-an!  A  adun  a  matatago  ro-o 
man  a  titho  a  manga  tanda  ko 
pagtao  a  Khipaparatiyaya. 


38.  Na  bugan  Ka  ko  tonganai  so 
kabunar  iyan,  go  so  Miskin,  go  so 
Gi-i  Mulayalayag  a  maka  khakadiat 
a  miya  kalang  sa  Lalan.  Giyoto 
man  i  lubi  a  mapiya  a  bagiyan  o 
siran  a  kabaya  iran  so  balas  o  Allah; 
na  siran  man  na  siran  i  phamakada- 
ag. 


39.  Na  sa  dun  sa  ipamumugai 
niyo  a  pho-on  sa  kapaka-isug  ka  an 
makaisug  ko  manga  tamok  o  manga 
Manosiya,  na  di  phakaisug  si-i  ko 
Allah:  Na  sa  dun  sa  ipamumugai 
niyo  a  pho-on  sa  Pangalinggagao  a 
kabaya  iyo  ko  balas  o  Allah,  na 
siran  man  na  siran  i  gi-i  thakutakup. 


40.  So  Allah  so  Miyadun  ruka- 
no:  Oriyan  niyan  na  riniskhiyan 
kano  Niyan;  oriyan  niyan  na  pha- 
tain  kano  Niyan;  oriyan  niyan  na 
pagoyagun  kano  Niyan  ko  Alon- 
gan  a  Qiyamah).  Ba  adun  a  pud  ko 
Ipuphamanakoto  niyo  a  makapung- 
golaola  ro-o  sa  maito  bo?  Soti  Su- 
kaniyan!  Go  Maporo  a  ka-a  awat 
Iyan  ko  Ipuphanakoto  iran! 


41.  Miyapayag  so  kabinasa  ko 
kalopa-an  a  go  so  kalodan  sa  sabap 
ko  pinggalubuk  o  manga  lima  o 
manga  Manosiya  a  kandarowaka). 


Al-Rum-30 


Part  21 


683 


r*  Sj^ 


ka  phakita-aman  Niyan  kiran  so 
(karata  o)  saba-ad  ko  pinggolaola 
iran:  Ka-an  siran  makambalingan 
(ko  ontol). 


42.  Tharowangka:  A  ndalakao 
kano  ko  Lopa  na  pagilailaya  niyo  o 
antona-a  i  miyambutad  o  kiya-akir- 
an  ko  siran  a  miyaona:  Miyabaloi 
so  kadakulan  kiran  a  manga  Pana- 
nakoto. 


Sl-aLp  o' Li?  ^ 


43.  Na  antapun  Ka  so  Hadap 
Ka  ko  Agama  ontol,  ko  dapun  so 
kapakatalingoma  o  gawi-i  a  da-a 
makarunon  pho-on  ko  Allah:  Sa 
Alongan  noto  na  makasushunggaya 
siran. 


44.  Sa  tao  a  Mongkir  na  phaka- 
tana-on  so  Kiyaongkir  iyan:  Na  sa 
tao  a  nggalubuk  sa  mapiya  na  ba- 
giyan  o  manga  ginawa  iran  a  pu- 
khatibaba  iran  a  dukhai: 


45.  Ka  mbalasan  Niyan  so 
Miyamaratiyaya  go  pinggalubuk 
iran  so  manga  pipiya,  ko  kakawa- 
sa-an  Niyan.  Mata-an!  A  Sukaniyan 
na  di  Niyan  khababaya-an  so  Miya- 
mangongkir. 


46.  Na  pud  ko  manga  tanda 
Iyan,  a  kapumbotawani  Niyan  ko 
manga  ndo,  a  puphamalata  (ko 
oran),  go  angkano  Niyan  mapaka- 
ta-am  ko  Limo  Iyan,  go  an  pupha- 
makabuthas  so  manga  Kapal  sabap 
ko  sogo  a  Niyan,  go  angkano  gi-i 

makambabanog  ko  kakawasa-an 
Niyan:  Go  angkano  Makapanana- 
lamat. 


47.  Na  Sabunsabunar  a  So- 
miyogo  Kami  ko  miya-ona  an 
Ka,  sa  manga  Sogo  si-i  ko  pagtao 
iran;  na  miyakatalingoma  siran  kir- 
an  a  rakhus  o  manga  karina  a 
manga  rarayag:  Na  siniksa  Ami 
so  Mimbabaradosa;  na  miyabaloi 
a  kabunar  Rukami  so  katabangi 
ko  Miyamaratiyaya. 


48.  So  Allah  so  puphakasambur 
ko  manga  ndo,  na  pukhibayog  iyan 
so  gabon:  Na  pukhayatun  niyan  ko 
kawang  sa  sadun  sa  kabaya  Iyan,  go 
pumbalowin  Niyan  sukaniyan  a 
pishagintas;  na  Pukhailaingka  so 
oran  a  pulutos  pho-on  ko  pagulutu- 
lutan  niyan:  Na  igira  ini  sogat  Iyan 
noto  ko  tao  a  kabaya  Iyan  ko  man¬ 
ga  Oripun  Niyan,  na  sa  maoto  na 
siran  na  pukhababaya  siran!- 


49.  Na  Mata-an  a  miyabaloi 
siran  ko  da  kiran  nompun  Kitoro- 
nun  ko  ona-an  niyan  a  titho  a  khi- 
ka-a  da-an  sa  panginam! 


50.  Na  Ilayangka  so  manga  rarad 
o  limo-o  Allah!-  O  andamanaya  i 
kaphagoyaga  Niyan  ko  Lopa  ko 
oriyan  o  kiyapatai  niyan:  Mata-an! 
A  giyoto  man  i  titho  a  phangoyag 
ko  Miyamatai:  Go  Sukaniyan  si-i 
ko  langowan  taman  na  Gaos  Iyan. 

51.  Na  Ibut  o  Sogo  Kami  sa  ndo 
na  go  iran  mailai  (so  pangoma-an)  a 
makabinaning,-  na  itataros  iran 
ndun  ko  oriyan  niyan  a  Kao-ongkir 
iran! 


52.  Na  Mata-an!  A  Suka  na 
Dingka  Maphakinug  ko  miyamatai, 
go  Dingka  Maphakinug  ko  manga 
bungul  so  Panolon,  igira  a  tominin- 
gur  siran,  a  khitatalikhod. 


53.  Go  da  Ruka  i  Bangka  man- 
ggonanao  so  manga  bota  sa  kapo- 
kas  iran  ko  kadadadag  iran:  Da-a 
maphakanug  Ka  a  rowar  ko  tao  a 
Mapaparatiyaya  ko  manga  Ayat 
Ami,  na  siran  na  Mbabayorantang 
siran. 


54.  So  Allah  so  Miyadun  rukano 
pho-on  ko  malumuk,  oriyan  niyan 
na  biyaloi  Niyan  a  pho-on  ko  ori¬ 
yan  o  malumuk  a  mabagur,  oriyan 
niyan  na  biyaloi  Niyan  a  pho-on  ko 
oriyan  o  mabagur  a  malumuk,  go 
kalokus.  Phagadunun  Niyan  so  ka- 
baya  Iyan,  na  Sukaniyan  so  Mata-o, 
a  Gaos. 


55.  Na  si-i  ko  gawi-i  a  kapaka- 
tindug  o  Bangkit,  na  pushapa  so 
manga  baradosa  sa  da-a  minitarug 
iran  (ko  Doniya)  a  salakao  ko  isa  ka 
oras:  Lagid  oto  man  a  kiyabaloi  ran 
a  gi-i  mbaba-as  sa  kabokhag! 


56.  Na  Tharo-on  o  siran  a  piya- 
mugan  ko  Kata-o,  a  go  Paratiyaya: 


jS  \j>J  \  j\|5 

A  Sabunsabunar  a  miyakatarug 
kano  si-i  ko  Kitab  o  Allah,  sa  taman 
ko  gawi-i  a  kapangoyag,  na  giyai  so 
gawi-i  a  kapangoyag:  Na  ogaid  na 
sukano  na  aya  butad  iyo  na  di  niyo 
katawan! 


57.  Na  sa  Alongan  noto  na  di 
phakanggai  a  gona  ko  siran  a  Mind- 
adarowaka  so  dalina  iran,  go  di 
siran  pakaphangunin  sa  rila. 


58.  Na  Sabunsabunar  a  piyayag 
Ami  ko  manga  Manosiya,  sangkai  a 
Qur-an  so  oman  i  ibarat:  Na  Ibut  o 
Katalingomaingka  siran  sa  tanda, 
na  Mata-an  a  Putharo-on  ndun  o 
siran  a  da  Pamaratiyaya:  Da  ko 
sukano  inonta  na  manga  ribat. 


59.  Lagid  oto  man  a  kapuphar- 
kata  o  Allah  ko  manga  poso  o  siran 
a  di  iran  katawan. 


60.  Na  Phantangka:  Mata-an!  a 
so  diyandi  o  Allah  na  bunar:  Go  o 
ba  Ka  mathitilakhap  o  siran  a  di 
khitotomangkud. 


Surah  Lucman-31 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Alif  Lam  Mim.  So  Allah  i 
Mata-o  ko  paka-a  antapan  Niyan 
ro-o. 

2 •  Giyaya  na  manga  Ayat  ko 
Kitab  a  katatagowan  sa  Ongangun,- 


3.  A  Torowan  go  Limo  ko  Mi- 
phipiyapiya,- 

4.  A  so  ipuphamayandug  iran  so 
Sambayang,  go  puthonain  niran  so 
Zakat,  go  siran  na  so  Akhirat  na 
siran  na  tatangkudun  niran. 

5.  Siran  man  i  thatakna  ko 
Torowan  a  pho-on  ko  Kadnan  nir¬ 
an;  go  siran  man  na  siran  i  Phama- 
kada-ag. 


6.  Na  adun  a  pud  ko  manga 
Manosiya,  a  tao  a  puphamasa  sa 
katumbangan  a  Tothol,  ka-an  ma- 
kadadag  ko  lalan  o  Allah,  a  kuna  a 
ba  Kata-o,  go  phagumba-alan  niyan 
a  kasandagan:  Siran  man  na  adun  a 
bagiyan  niran  a  siksa  a  phakahina. 

7.  Na  igira  a  puphangadi-a  non 
so  manga  Ayat  Ami,  na  tomali- 
khod,  a  Mananakabor,  lagid  o  ba 
niyan  noto  da  manug,  lagid  o  ba 
kiyatagowan  so  mbala  a  tangila  ni¬ 
yan  sa  kabungul:  Na  Puphanotho- 
langka  on  so  siksa  a  malipuds. 


8.  M  ata-an!  a  so  Miyamara- 
tiyaya  go  pinggalubuk  iran  so  man¬ 
ga  pipiya,  na  adun  a  bagiyan  niran  a 
manga  Sorga  a  pakalma,- 

9.  Makakakal  siran  non.  Diyan- 
di  o  Allah  a  bunar:  Na  Sukaniyan 
so  Mabagur,  a  Mao-ngangun. 

10.  Inadun  Niyan  so  manga 
Langit  a  da-a  manga  polaos  a  khai- 
lai  niyo  sukaniyan;  go  piyakabuku- 
nan  Niyan  so  Lopa  sa  manga  Palao, 
ka  angkano  niyan  di  pukhakaog;  go 
iniparak  Iyan  non  so  oman  i  bara- 
niyawa.  Na  piyakatoron  Ami  pho- 
on  ko  kawang  so  ig  a  oran,  na 
piyakatho  Ami  ron  so  oman  i  pisho- 
son  a  mapiya. 


11.  Giyaya  a  Inadun  o  Allah:  Na 
paki-ilai  niyo  Rakun  o  antona-a  i 
Miya-adun  o  siran  a  salakao  Ruka- 
niyan:  kuna,  ka  so  manga  darowaka 
na  matatago  ko  kadadag,  a  ma- 
payag. 


12.  Na  Sabunsabunar  a  ini  bugai 
Ami  ko  Luqman  so  Ongangun  (na 
Pitharo-on  a):  Panalamat  Ka  ko 
Allah.  Na  sa  tao  a  Manalamat,  na 
Makaphanalamat  sa  ruk  bo  o  gina- 
wa  niyan:  Na  sa  tao  a  Mongkir,  na 
Mata-an!  A  so  Allah  na  Angkos,  a 
Puphodin. 


13.  Na  gowani  na  Pitharo  o 
Luqman  ko  Wata  Iyan,  a  Sukani¬ 
yan  na  Puphanguthoma-an  Niyan: 
Hai  Ikaritan  Ko!  Dingka  Shakoton 
so  Allah:  Mata-an!  A  so  Kapanako- 
to  na  titho  a  kandarowaka,  a  lubi  a 
mala. 

14.  Na  piyanginsana  Mi  ko 
Manosiya  so  mbala  a  lokus  iyan: 
Kiya-awidan  sukaniyan  o  Ina  Iyan 
ko  kalumuk,  a  maliliyawao  ko  isa  a 

kalumuk:  Go  miyakagunuk  somoso 
ko  solud  a  dowa  ragon:  Panalamat 
Ka  Rakun  a  go  so  mbala  a  lokus 
Ka:  Si-i  Rakun  so  khabolosan. 


15.  Na  o  ba  Ka  iran  mba-a  sa  sa 
Kisakoton  Ka  Rakun  ko  da-a  ruk 
Ka  on  a  Kata-o,  na  Dingka  siran 
Pagonoti;  go  pakipagupuda  Ka  kir- 
an  si-i  ko  doniya  sa  adat  a  mapiya; 
na  kudug  Ka  ko  lalan  a  tao  a 
mimbalingan  si-i  Rakun:  Oriyan  ni- 
yan  na  si-i  Rakun  so  khandodan 
niyo,  na  Phanotholun  Ko  rukano 
so  Pinggolaola  niyo. 


16.  (Pitharo  o  Luqman:)  Hai 
Ikaritan  Ko!  Mata-an  naya!  A  o 
adun  a  Ma-adun  (a  Amal)  a  tim- 
bang  o  od  a  Hardal,  na  matago  si-i 
ko  lakongan,  odi  na  si-i  ko  manga 
Langit,  odi  na  si-i  ko  Lopa,  na 
ithalingoma  Sukaniyan  o  Allah: 
Mata-an!  A  so  Allah  na  Lambas  i 
Kata-o,  a  Kaip. 


17.  Hai  Ikaritan  Ko!  Pamayan- 
dugun  Ka  so  Sambayang,  go  Sogo- 
on  Ka  so  mapiya,  go  saparun  Ka  so 
marata:  Go  Phantangka  ko  apiya 
antona-a  i  minisogat  Ruka;  Mata- 
an!  A  giyoto  man  na  pud  ko  mailot 
a  manga  Sogowan. 


18.  Go  Dingka  thangkiri-in  so 
biyas  Ka  ko  manga  Manosiya  (sa 
kapanakabor),  go  di  Ka  pulalakao 
ko  Lopa  a  Mangangandag;  Mata- 
an!  A  so  Allah  na  di  Niyan  kha- 

baya-an  so  oman  i  takabor,  a  M  a  - 
salibantog; 

19.  Go  Shokodingka  so  Kapula- 
lakaongka,  go  Pakainayangka  so 
Sowarangka;  Mata-an!  A  aya  piya- 
kagowagowad  ko  manga  sowara  na 
Sabunar  a  so  sowara  Kimar. 


20.  Ba  niyo  da  mailai  a  Mata-an! 
A  so  Allah  na  Piyakaphasiyonot 
Iyan  rukano  so  nganin  a  shisi-i  ko 
manga  Langit  a  go  so  shisi-i  ko 
Lopa,  go  siyamporna  Iyan  rukano 
so  manga  Limo  Iyan  sa  mapayag, 
go  masolun?  Na  adun  a  pud  ko 
manga  Manosiya  a  gi-i  makiphapa- 
wala  makapantag  ko  Allah,  a  kuna 
a  ba  Kata-o,  go  di  Torowan,  go  di 
Kitab  a  miyakabugai  sa  sindao! 


21.  Na  igira  a  Pitharo  kiran: 
Akuduga  niyo  so  Initoron  o  Allah 
na  Tharo-on  niran:  A  kuna,  ka  aya 
khudugun  nami  na  so  miyato-on 
nami  ron  so  manga  lokus  ami.  Ati 
apiya  aya  butad  o  Shaitan  na  putha- 
wagun  niyan  siran  ko  siksa  a  Push- 
okhayao  (na  aya  iran  ndun 
phagonotan)? 


22.  Na  sa  tao  a  Imbayorantang 
iyan  a  ginawa  niyan  ko  Allah,  a 
sukaniyan  na  phipiyapiya,  na  Sabu¬ 
nar  a  kiyakaputan  niyan  so  kaputa 
a  mabagur:  Na  si-i  ko  Allah  so 
khaakiran  ko  manga  olaola. 

23.  Na  sa  tao  a  Mongkir,  na  o  ba 
Ka  mapakamboko  o  Kiyaongkir 

iyan:  Si-i  Rukami  so  khandodan 
niran,  na  Phanotholun  Ami  kiran 
so  pinggolaola  iran:  Mata-an!  A  so 
Allah  na  katawan  Niyan  so  shisi-i 
ko  manga  rarub. 


24.  Phakasawitun  Ami  siran  (ko 
doniya)  sa  maito:  Oriyan  niyan  na 
pakapagubongun  Ami  siran  ko  sik- 
sa  a  sangat. 


25.  Na  I  but  ka  o  isha-an  Ka 
kiran,  o  antawa-a  i  Miyadun  ko 
manga  Langit  a  go  so  Lopa?  Na 
Mata-an  a  Putharo-on  niran  ndun: 
A  so  Allah.  Tharowangka:  A  so 
Podi  na  ruk  o  Allah!  Kuna,  ka  so 
kadakulan  kiran  na  di  iran  kata¬ 
wan. 


26.  Ruk  o  Allah  so  nganin  a 
shisi-i  ko  manga  Langit,  go  so 
Lopa:  Mata-an!  A  so  Allah  na  Su- 
kaniyan  i  Angkos,  a  Puphodin. 


27.  Na  apiya  pun  Mata-an!  A  so 
matatago  ko  Lopa  a  kayo  na  manga 
Pansom,  go  so  Kalodan  (na  dawat), 
na  omanan  Niyan  noto  sa  pito  a 
manga  Kalodan,  na  di  thaman  so 
manga  Katharo  o  Allah:  Mata-an! 
A  so  Allah  na  Mabagur,  a  Maon- 
gangun. 


28.  Da  ko  Kiya-aduna  rukano, 
go  da  ko  kapagoyaga  rukano,  inon- 
ta  na  lagid  o  ginawa  a  isa:  Mata-an! 
A  so  Allah  na  Puphakanug,  a  Pu- 
phakailai. 

29.  Bangka  da  mailai  a  Mata-an! 
A  so  Allah  na  puphakasoludun  Ni- 
yan  so  gagawi-i  ko  daondao,  go 
puphakasoludun  Niyan  so  daondao 
ko  gagawi-i;  go  piyakaphasiyonot 
lyan  so  Alongan,  a  go  so  Olan, 
oman  i  isa  na  pukhudug  (ko  lalan 
niya)  taman  ko  ta-alik  a  pupunto- 
on;  na  Mata-an!  A  so  Allah  na  so 
gi-i  niyo  nggolaola-an  na  Kaip 
lyan? 


30.  Giyoto  man  na  sabap  sa 
Mata-an!  A  so  Allah  na  Sukaniyan 
so  Bunar;  na  Mata-an!  A  so  Pupha- 
nongganowin  niran  a  salakao  Ru- 
kaniyan  na  ribat;  na  Mata-an!  A  so 
Allah,  na  Sukaniyan  so  Maporo,  a 
Mala. 


31.  Bangka  da  mailai  a  Mata-an! 
A  so  manga  Kapal  na  puphamangtas 
ko  Kalodan  sabap  ko  Limo  o  Al¬ 
lah?-  Ka  puphaki-ilai  Niyan  rukano 
so  manga  tanda  lyan?  Mata-an!  A 
dun  a  matatago  ro-o  man  a  titho  a 
manga  tanda  ko  oman  i  Mapan- 
tang,  a  Mananalamat. 


32.  Na  igira  a  kiyakoloban  siran 
sa  bagul  a  lagid  o  manga  Palao,  na 
Manguni  siran  ko  Allah,  a  totola- 
bosun  niran  Rukaniyan  so  Panguni. 
Na  kagiya  a  sabutun  Niyan  siran,  a 
iraot  siran  ko  kalopa-an,  na  so 
saba-ad  kiran  na  Miyaginontolan. 
Na  da-a  shangka  ko  manga  tanda 
Ami  a  rowar  ko  omani  makadorat, 
a  Miyongkir! 

33.  Hai  manga  Manosiya!  Onoti 
niyo  so  Kadnan  niyo,  go  kalukun 
niyo  so  gawi-i  a  da-a  khiyogop  o 
Mimbawata  ko  Wata  iyan,  go  da  ko 
Inimbawata  i  ba  niyan  kaogopi  so 
Mimbawata  on,  sa  maito  bo.  Mata- 
an!  A  so  diyandi  o  Allah  na  Bunar: 
Na  o  ba  kano  malimpang  o  kaoya- 
goyag  ko  doniya,  go  o  ba  kano 
malimpang  sa  sabap  ko  (katigur  o) 
Allah  o  Puphulilimpang, 


34.  Mata-an!  A  so  Allah  na  shisi- 
i  Rukaniyan  so  katawi  ko  Bangkit; 
go  so  kapuphakatorona  Niyan  ko 
oran;  go  katawan  Niyan  so  nganin  a 
shisi-i  ko  manga  Tiyan.  Na  di  kata¬ 
wan  o  Baraniyawa  o  antona-a  i 
mapunggalubuk  iyan  mapita:  go  di 
katatawan  o  Baraniyawa  o  andai 
Lopa  a  phatayan  niyan.  Mata-an! 
A  so  Allah  na  Mata-o,  a  Kaip. 


Surah  Al-Sajdah-32 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Alif  Lam  Mim.  So  Allah  i 
Mata-o  ko  paka-a  antapan  Niyan 
ro-o. 


2.  Na  Initoron  so  Kitab  a  da  a 
sangka  a  madalumon,-  a  pho-on  ko 
Kadnan  o  manga  Ka-adun. 


3.  Ino  a  di  iran  Tharo-on:  A 
Pimba-as  aya  o  Muhammad?  Kuna, 

ka  Sukaniyan  so  Bunar  a  pho-on  ko 
Kadnan  Ka,  ka-an  Ka  Mapakaik- 
tiyar  so  pagtao  a  da-a  miyakatalin- 
goma  kiran  a  Miyamakaiktiyar  a 
miya-ona-an  Ka  Ka-an  siran  maka- 
kudug  ko  ontol. 


4.  So  Allah  so  Miyadun  ko 
manga  Langit,  a  go  so  Lopa,  go  so 
nganin  a  pagulutan  a  dowa  nan,  si-i 
ko  num  a  Alongan;  oriyan  Niyan  na 
mithakna  ko  arash[1],  Da-a  bagiyan 
niyo  a  salakao  Rukaniyan  a  Pana- 
rigan,  go  da-a  Phangongogopan:  Ino 
kano  di  Phananadum? 


5.  Tomatakdir  ko  Sogowan  a 
pho-on  ko  Langit  a  phagowitun  ko 
Lopa:  Oriyan  niyan  na  phamanik  si- 
i  Rukaniyan,  si-i  ko  Alongan,  a 
miyabaloi  so  diyangka  iyan  a  sang- 
gibo  ragon  ko  itongan  niyo  (giyoto 
so  Alongan  a  Qiyamah). 


6.  Giyoto  man  so  Mata-o  ko 
Gaib,  a  go  so  Mapayag,  a  Mabagur, 
a  Makalimo-on;- 

7.  So  miphiyapiya  ko  langowan 
taman  a  Inadun  Niyan:  Go  piyaka- 
po-on  Niyan  a  Kiya-aduna  Niyan 
ko  Manosiya  ko  lipao, 

8.  Oriyan  niyan  na  biyaloi  Niyan 
so  Moriyatao  niyan  a  pho-on  sa 
Rasa  a  pho-on  sa  ig  a  malowig: 


[1]  sa  sampoma  a  kathakna  ko  domadaiton. 

9.  Oriyan  niyan  na  inimasad 
Iyan  thaong  sukaniyan,  go  ini  m  a  - 
sok  Iyan  non  so  pud  ko  Niyawa  a 
Inadun  Niyan.  Na  tiyagowan  kano 
Niyan  sa  kanug,  go  manga  kailai, 
go  manga  poso;  miyakaitoito  a  ka- 
puphanalamat  iyo! 


10.  Na  Pitharo  iran:  Ino  amai  ka 
shanao  kami  ko  Lopa,  ba  Mata-an! 
A  sukami  na  khatago  kami  dun  ko 
Ka-adun  a  bago?  Kuna,  ka  siran  na 
so  kitho-ona  an  ko  Kadnan  niran 
na  o  Ongkirun  niran! 


11.  Tharowangka:  A  thanga- 
nungkano  o  Malakalmaot,  a  so 
piyakakibir  rukano,  oriyan  niyan 
na  si-i  kano  ko  Kadnan  niyo  Pha- 
makandoda. 


12.  Na  o  Mailaingka  amai  ka  so 
manga  baradosa  a  misosondong 
iran  a  manga  Olo  iran  sa  Hadapan 
o  Kadnan  niran,  (Matharo  iran:) 
Kadnan  nami!  miyakailai  kami,  go 
miyakanug  kami:  Na  pakakasoya 
Kamingka  (sa  doniya):  Ka  nggalu- 
buk  kami  sa  mapiya:  Mata-an!  A 
sukami  na  Mithomangkud  kami. 


13.  Na  o  kabaya  Ami,  na  khi- 
bugai  Ami  dun  ko  oman  i  ginawa  so 
Torowan  rukaniyan:  Na  ogaid  na 
miyatanto  so  Katharo  a  pho-on 
Rakun:  Mata-an  a  ipunopuno  a 
Kun  ndun  ko  Naraka  Jahannam 
so  saba-ad  ko  manga  Jinn,  go  so 
manga  Manosiya  langon. 

14.  Na  ta-ami  niyo  sa  sabap  ko 
kiyapakalipati  niyo  ko  kapakamba- 
baratumowa  sa  Alongan  niyo  wai, 
Mata-an!  A  Sukami  na  piyakalipa- 
tan  Ami  sukano-na  ta-ami  niyo  so 
siksa  a  kakal  sabap  ko  pinggolaola 
niyo! 


15.  Ay  a  dun  a  Mapaparatiyaya 
ko  manga  Ayat  Ami,  na  so  siran  a 
igira  a  miya-aloi  kiran  Sukaniyan, 
na  Somondong  siran,  a  Khisoso- 
dod,  go  ithasbik  iran  so  Podi  ko 
Kadnan  niran,  a  siran  na  di  siran 
Phumaratabat. 


16.  Pukhakalukat  so  manga  kilid 
iran  ko  manga  iga-an,  Puphaman- 
guni  siran  ko  Kadnan  niran,  sa 
kaluk,  a  go  Arap:  Go  so  saba-ad 
ko  inibugai  Ami  kiran  na  ipupha- 
mumugai  ran. 


17.  Na  di  katawan  o  ginawa  so 
piyaguma  a  bagiyan  niran-a  kapi- 
piya  ginawa,  a  balas,  sabap  ko  ping¬ 
golaola  iran  (a  manga  pipiya). 


18.  Ino  so  tao  a  aya  butad  iyan 
na  Mapaparatiyaya  ba  lagid  o  tao  a 
aya  butad  iyan  na  songklid?  kuna  a 
ba  siran  magishan. 


19.  Aya  puman  a  so  Miyamar- 
atiyaya  go  pinggalubuk  iran  so 
manga  pipiya,  na  bagiyan  niran  so 
Sorga  a  Jannatol  Ma’wah,  a  tiniba- 
ba  a  darpa  sabap  ko  pinggolaola 
iran  (a  manga  pipiya). 

20.  Na  so  puman  so  miyama- 
nongklid,  na  darpa  iran  so  Naraka: 
Oman  niran  khadiyatun  a  kapaka- 
awa  iran  non,  na  pakakasowin  siran 
non,  go  Tharo-on  kiran:  Ta-ami 
niyo  so  siksa  ko  Naraka,  a  so  suka- 
no  na  gi-i  niyo  to  pakambokhagun. 


21.  Na  Mata-an  a  puphakata- 
amun  Ami  siran  ndun  ko  siksa  a 
korang  (si-i  sa  doniya)  ko  da  pun  so 
siksa  a  mala  (ko  Akhirat),  ka-an 
siran  makambalingan  (ko  ontol). 


22.  Na  ba  adun  a  lubi  a  daro- 
waka  a  di  so  tao  a  miya-aloi  so 
manga  Ayat  o  Kadnan  niyan,  ori- 
yan  niyan  na  tiyalikhodan  niyan? 
Mata-an!  A  Sukami  i  shiksa  ko 
manga  rarata  i  ongar. 


23.  Na  Sabunsabunar  a  ini  bugai 
Ami  ko  Musa  so  Kitab:  Na  o  ba  Ka 
matago  ko  a  nganangan  ko  kitho- 
ona  an  Ka  Rukaniyan:  Go  inisung- 
gai  Ami  oto  a  Torowan  ko  manga 
Moriyatao  o  Israil. 


24.  Go  biyaloi  Ami  so  saba-ad 
kiran  a  manga  Nakoda,  a  pukhipa- 
mando  iran  so  Sogowan  Ami,  ko 
masa  a  Kiyaphantang  iran;  go  miya- 
baloi  siran  ko  manga  Ayat  Ami  a 
Khitatangkud . 


25.  Mata-an!  A  so  Kadnan  Ka 
na  Sukaniyan  i  Khokom  ko  lut  iran 

ko  Alongan  a  Qiyamah,  si-i  ko  siran 
a  di  siran  non  phagayonayon. 


26.  Ba  kiran  nda  makanggona- 
nao  so  kadakul  a  bininasa  Mi  ko 
miya-ona  an  niran,  a  miyagapidapid 
a  manga  pagtao,  a  puphakalalakao 
siran  ko  manga  darpa  iran?  Mata- 
an!  A  adun  a  matatago  ro-o  man  a 
titho  a  manga  tanda:  Ba  siran  ndi 
Phamamakinug? 


27.  Ba  iran  nda  mailai  a  Mata- 
an!  A  Sukami  na  ipuphamakaig 
Ami  so  ig  ko  Lopa  a  kabagabagas, 
na  puphakagumawan  Nami  sa  sa- 
bap  rukaniyan  sa  pur  a  puphakaka- 
non  so  manga  Ayam  iran,  go  so 
manga  ginawa  iran?  ba  siran  ndi 
Phangilailai? 


28.  Na  gi-i  ran  Tharo-on:  Anda  i 
masa  angkai  a  kapakada-ag,  o  su- 
kano  i  manga  bunar? 


29.  Tharowangka:  A  si-i  ko 
Alongan  a  kapakada-ag,  (a  giyoto 
so  Alongan  a  Qiyamah),  na  di  pha- 
kanggai  a  gona  ko  siran  a  Miya- 
mangongkir  so  Paratiyaya  iran!  Go 
di  kiran  Maputhata-alik. 


30.  Na  Talikhodingka  siran,  go 
nayao  Ka:  Mata-an!  A  siran  na 
khinanayao  (ko  phakatalingoma  a 
mapunggolaola  ) . 

Surah  Al-Ahzab-33 

Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Hai  Nabi!  Lalayonangka  so 
kaluk  ko  Allah,  go  Dingka  Pagonoti 
so  manga  Kapir,  go  so  manga  Mon- 
apik:  Mata-an!  A  so  Allah  na  Tatap 
a  Mata-o,  a  Maongangun. 


2.  Go  Onotingka  so  Iphagilaham 
Ruka  a  pho-on  ko  Kadnan  Ka: 
Mata-an!  A  so  Allah  na  tatap  a  so 
gi-i  niyo  nggolaola-an  na  Kaip  Iyan. 


3.  Go  Sarigingka  so  Allah,  ka 
Makatatarotop  so  Allah  a  Somi- 
siyap. 


4.  D  a-a  singgayan  o  Allah  a 
Mama  sa  dowa  a  poso  si-i  ko  sumba 
niyan:  Go  da  Niyan  baloya  so  man¬ 
ga  Karoma  niyo  a  so  ipuphangingir- 
ing  iyo  siran  (ko  manga  Ina  iyo)  a 
manga  Ina  iyo:  Go  da  Niyan  baloya 
so  piyamangowa  niyo  a  manga 
Wata  iyo  a  manga  Wata  iyo.  Giyoto 
man  na  Katharo  iyo  a  si-i  bo  ko 
manga  ngari  iyo,  Na  so  Allah  i  gi-i 
Tharo  ko  Bunar,  go  Sukaniyan  i  di-i 
Nggonanao  ko  lalan. 


5.  Talo  niyo  kiran  so  manga 
Ama  iran:  Giyoto  i  tanto  a  kaontol 
si-i  ko  Allah.  Na  o  di  niyo  katawi  so 
manga  Ama  iran,  na  manga  Pagari 

niyo  (siran)  si-i  ko  Agama,  go  man¬ 
ga  ginawai  niyo.  Na  da-a  dosa  niyo 
si-i  ko  miyaribat  kano  ron:  Na 
ogaid  na  so  pimbaba  o  manga  poso 
iyo:  Na  tatap  a  so  Allah  na  Manapi, 
a  Makalimo-on. 


6.  So  Nabi  i  Lubi  a  Patot  (ko 
kasisiyapa)  ko  Miyamaratiyaya  a  di 
so  manga  ginawa  iran,  go  so  manga 
Karoma  Niyan  na  manga  Ina  iran. 
Na  so  thotonganaya  na  so  saba-ad 
kiran  i  lubi  a  patot  (ko  kapango- 
waris)  si-i  ko  saba-ad,  si-i  ko  Kitab 
o  Allah  a  di  so  Miyamaratiyaya  a 
go  so  manga  Muhajir:  Ogaid  na  so 
kanggolaola  i  niyo  ko  manga  gina¬ 
wa  i  niyo  sa  mapiya:  na  miyabaloi 
oto  si-i  ko  Kitab  a  Misosorat. 


7.  Na  gowani  na  tiyarima  Ami 
pho-on  ko  manga  Nabi  so  diyandi 
iran,  go  pho-on  Ruka,  go  pho-on  ko 
Nuh,  go  so  Ibrahim,  go  so  Musa,  go 
so  Isa  a  Wata  o  Maryam:  Go  ko- 
minowa  Kami  kiran  sa  diyandi  a 
Mapunud: 


8.  Ka  ipagisha  lyan  ko  miyama- 
noman  so  kiyatoman  niran:  Na 
pithiyagaran  Niyan  so  manga  Kapir 
sa  siksa  a  malipudus. 


□  Gl 


9.  Hai  so  Miyamaratiyaya!  Ta- 
dumi  niyo  so  Limo  rukano  o  Allah, 
gowani  a  makaoma  rukano  so  man¬ 
ga  tantara,  na  Siyogo-an  Nami  siran 
sa  ndo,  go  manga  tantara  (a  manga 
Malaikat)  ada  niyo  to  mailai:  Na 

tatap  a  so  Allah  na  so  gi  -i  niyo 
nggolaola-an  na  Phagilain  Niyan. 


10.  Gowani  na  miyakaoma  siran 
rukano  pho-on  ko  kaporowan  niyo, 
go  pho-on  ko  kababa-an  niyo,  go 
gowani  na  miyagilagila  so  manga 
kailai,  go  inira  ot  so  manga  poso 
ko  manga  bakurung,  go  ipuphagar- 
angan  niyo  so  Allah  sa  manga  ara- 
ngan! 


11.  Ro  -o  miyatiyoba  so  Miya- 
maratiyaya:  Go  kiyayongkong  siran 
sa  kayongkong  a  sangat. 


12.  Na  gowani  na  gi-i  Tharo-on 
O  manga  Monapik,  go  so  kiyatago- 
wan  so  manga  poso  iran  sa  guda- 
mun:  Da-a  indi  diyandi  rukutano  o 
Allah,  go  so  Sogo  Iyan  a  rowar  sa 
limpangan! 


13.  Na  gowani  na  Pitharo  o  isa 
ka  sagorompong  kiran:  Hai  tao  sa 
Yathrib!  Da-a  khadarpa-an  niyo  na 
kasoi  kano!  Na  puphagodas  so  sal- 
ompok  kiran  ko  Nabi,  gi-i  ran 
Tharo-on:  A  Mata-an!  A  so  manga 
Walai  yami  na  mamamayas,  a  kuna 
a  ba  oto  mamamayas:  Ka  da-a  ka- 
diyat  iran  a  rowar  sa  kapalagoi. 


14.  Na  o  kiyasoludan  siran  pho- 
on  ko  mbalabala-on,  oriyan  niyan 
na  piyanguni  kiran  so  Kapanakoto, 
Na  imbugai  ran  ndun  noto,  na  da-a 
khitarug  iran  ro-o  a  rowar  sa  maito! 

15.  Na  Sabunsabunar  a  miyaba- 
loi  siran  a  miyakiphasada  siran  ko 
Allah  gowani  sa  di  siran  Phalagoi 
ko  manga  talikhodan;  na  tatap  a  so 
diyandi  o  Allah  na  khi-isha. 


16.  Tharowangka:  A  di  rukano 
Phaka-ompiya  so  kapalagoi,  o  pala- 
gowi  niyo  so  Kapatai,  o  di  na  so 
Kabono;  na  sa  maoto  na  da  bo  a 
phakisawitan  rukano  a  rowar  ko 
maito! 


17.  Tharowangka:  A  antawa-a  i 
makarun  rukano  ko  Allah  amai  ka 
paka-antapan  kano  Niyan  sa  mara- 
ta,  o  di  na  paka-antapan  kano  Ni¬ 
yan  sa  Limo?  Na  da-a  khato-on 
niran  a  bagiyan  niran  a  salakao  ko 
Allah,  a  Panarigan,  a  go  Tabanga. 


18.  Sabunar  a  katawan  o  Allah 
so  Puphamanumpowa  rukano,  go 
so  gi-i  Thataro  ko  manga  Pagari 
ran:  A  songkano  rukami,  go  da-a 
ishong  iran  ko  Kambonowai  a  ro¬ 
war  ko  maito, 


19.  Puliligutan  kano  iran.  Na 
igira  a  miyakaoma  so  kaluk  na 
Mailaingka  siran  a  Tutuntungangka 
iran,  a  pukhatingur  a  manga  mata 
iran,  lagid  o  mikokolob  rukaniyan 
so  Kapatai:  Na  igira  a  miyada  so 
kaluk,  na  Panondiyarun  kano  iran  a 
manga  Katharo,  a  magarang,  man¬ 
ga  liligut  ko  mapiya.  Siran  man  na 
da  siran  Paratiyaya;  na  inilang  o 

Allah  so  manga  amal  iran:  Na  miya- 
baloi  oto  si-i  ko  Allah  a  malbod. 


20.  Arangan  niran  ko  Mitham- 
potampong  na  da  siran  awa;  na  o 
Makatalingoma  so  Mithampotam- 
pong  (sharoman),  na  Mapundin- 
gan-dingan  niran  a  o  ba  bo  Mata- 
an!  A  siran  na  miyatago  siran  ko 
manga  Badawi,  na  Pukhi-isha  iran 
so  manga  Totholan  rukano;  na 
apiya  miyatago  siran  rukano  na 
da-a  kapagato  iran  a  rowar  ko  mai- 
to. 


21.  Sabunsabunar  a  Miya-adun 
rukano  si-i  ko  Rasulollah  so  ladiya- 
wan  a  mapiya,  si-i  ko  tao  a  miyaba- 
loi  a  a-arapun  niyan  so  (balas  o) 
Allah,  a  go  so  Alongan  a  Maori, 
go  Tiyaduman  niyan  so  Allah  sa 
madakul. 

22.  Na  kagiya  a  mailai  o  Miya- 
maratiyaya  so  Mithampotampong, 
na  Pitharo  iran:  a  giyaya  so  ini- 
diyandi  rukutano  o  Allah,  a  go  so 
Sogo  Iyan,  na  Tomiyoman  so  Allah 
a  go  so  Sogo  Iyan.  Na  da-a  mini- 
pagoman  Niyan  kiran  a  rowar  sa 
Paratiyaya,  a  go  Kambayorantang. 


23.  Adun  a  pud  ko  Miyamara- 
tiyaya  a  manga  Mama  a  tiyoman 
niran  so  inibugai  ran  a  diyandi  ko 
Allah  si-i  Rukaniyan:  Na  so  saba-ad 
kiran  na  minitoman  niyan  so  Sa- 
maya  iyan,  go  so  saba-ad  kiran  na 
nomanayao:  Na  da  siran  Pagalin  sa 
Samporna  a  kapagalin: 

24. 


Ka  Mbalasan  o  Allah  so 


miyamarioman  sabap  ko  Kiyato- 
mari  niran,  go  Shiksa-an  Niyan  so 
Miyamanangin  o  kabaya  iyan,  o  di 
na  Phakataobatun  Niyan  siran: 
Mata-an!  a  so  Allah  na  Tatap  a 
Manapi,  a  Makalimo-on. 


.  Na  Piyakandod  o  Allah  so 
Miyamangongkir  a  khi-o  otugan 
siran:  A  da-a  Miyaparoli  ran  a  ma- 
piya;  na  Lininding  o  Allah  so  Miya- 
maratiyaya  ko  Karnbonowai.  Na 
Tatap  a  so  Allah  na  Mabagur,  a 
Phakapugus. 


26. 


Na  piyakatupad  Iyan  so 


tomiyabang  kiran  a  pud  ko  Tiyor- 
onan  ko  Kitab,-  pho-on  ko  manga 
iliyan  niran,  go  tiyago  Iyan  ko  man¬ 
ga  poso  iran  so  Kaluk.  So  saba-ad 
na  Puphamono-on  niyo,  go  Pupha- 
miyagun  niyo  so  saba-ad. 


27.  Na  piyakipangowarisan  Ni¬ 
yan  rukano  so  Lopa  iran,  go  so 
manga  Bangon  iran,  go  so  manga 
Tamok  iran,  go  so  Lopa  a  da  niyo 
to  kapanada-i.  Na  Tatap  a  so  Allah 
si-i  ko  langowan  taman  na  Gaos 
Iyan. 

28.  Hai  Nabi!  Tharowangka  ko 
manga  Karomangka:  A  o  Sukano 
na  kabaya  iyo  so  Kaoyagoyag  ko 
doniya,  go  so  Parahiyasan  non,  na 
songkano  si-i!  Ka  ibugai  Yakun 
Rukano  so  kabaya  iyo,  go  Talakun 
Ko  sukano  sa  Talak,  a  Maliwanag. 

29.  Na  o  Sukano  na  Kabaya  iyo 
so  (ikasosowat  o)  Allah,  go  so  Sogo 
Iyan,  go  so  Ingud  a  Maori,  na 
Mata-an!  A  so  Allah  na  Pithiyagar- 
an  Niyan  so  Miphipiyapiya  Rukano 
sa  Balas,  a*Mala. 


30.  Hai  manga  Karoma  o  Nabi! 
Sa  dun  sa  Somogok  Rukano  sa 
pakasisingai,  a  mapayag,  na  thaku- 
punon  so  siksa  sa  dowa  takup;  na 
Miyabaloi  oto  si-i  ko  Allah  a  mal- 
bod. 


31.  Na  sa  dun  sa  Mangongono- 
tan  rukano  ko  Allah  go  so  Sogo 
lyan,  go  Nggalubuk  sa  mapiya,  na 
Imbugai  Ami  ron  so  balas  rukani- 
yan  sa  takup:  Go  Thiyagaran  Ami 
sukaniyan  sa  Pagupur,  a  Mapiya. 


32.  Hai  manga  Karoma  o  Nabi! 
Kuna  a  ba  kano  lagid  o  Pithang- 
gisa-an  ko  manga  Babai:  O  Pan- 
gongonotan  kano,  na  di  niyo 
phakaronoka  so  Katharo,  ka  main- 
am  o  katatagowan  so  poso  iyan  sa 
Gudamun,  go  Tharo  kano  sa 
Katharo  a  Ontol. 


33.  Go  kakadun  kano  ko  manga 
Walai  niyo,  go  di  kano  Phangangar- 
ig,  sa  Kapangangarig  ko  kadaa  Mu- 
lung,  a  paganai;  na  tindugun  niyo  so 
Sambayang,  go  tonaya  niyo  so  Za- 
kat;  go  Gnoti  niyo  so  Allah  go  so 
Sogo  Iyan.  Aya  dun  a  Kabaya  o 
Allah  na-a  Niyan  rukano  Mailang 
so  Marshik  (Hai)  tao  ko  Walai  (o 

Nabi),  go  an  kano  Niyan  Masoti  sa 
Samporna  a  Kasoti. 

34.  Go  tanodi  niyo  so  Puphan- 
gadi-an  ko  manga  Walai  niyo,  a 
manga  Ayat  o  Allah,  go  Ongangun: 
Mata-an!  A  so  Allah  na  Tatap  a 
Lambas  i  Kata-o,  a  Kaip. 


35.  Mata-an!  A  so  Mimbabayor- 
antang  a  manga  Mama,  go  so  Mim- 
babayorantang  a  manga  Babai,  go 
so  Miyamaratiyaya  a  manga  Mama 
go  so  Miyamaratiyaya  a  manga  Ba¬ 
bai,  go  so  Miyamangongonotan  a 
manga  Mama,  go  so  Miyamangon¬ 
gonotan  a  manga  Babai,  go  so 
Miyamangimbunar  a  manga  Mama, 
go  so  Miyamangimbunar  a  manga 
Babai,  go  so  manga  Papantang  a 
manga  Mama,  go  so  manga  Papan¬ 
tang  a  manga  Babai,  go  so  Khipan- 
gangalimbaba-an  a  manga  Mama, 
go  so  Khipangangalimbaba-an  a 
manga  Babai,  go  so  gi-i  Shaduka  a 
manga  Mama,  go  so  gi-i  Shasaduka 
a  manga  Babai,  go  so  manga  barapowasa 

a  manga  Mama,  go  so  manga  Bar¬ 
apowasa  a  manga  Babai,  go  so  Khi- 
sisiyapun  niran  so  manga  Ginawa  iran 
a  manga  Mama,  go  so  manga  Masiyapun 
a  manga  Babai,  go  so  Khipakatatadum 
ko  Allah  sa  Madakul  a  manga  Mama, 
go  so  Khipakatatadum  amanga  Babai,  na 
Pithiyagaran  siran  o  Allah  sa  Maap, 
go  Balas  a  Mala. 


36.  Na  da  mapatot  ko  Miyara- 


1 1 J  Si-siyapun  niran  ko  kapakashina,  goso  pakasisinga-i  a  dosa  goso  kasawa-i  ko  a-orat 

tiyaya  a  Mama,  go  da  ko  Miyara- 
tiyaya  a  Babai,  igira  a  adun  a  ini 
Sogo  o  Allah  a  go  so  Sogo  lyan,  a 
Sogowan,  o  ba  adun  a  mabaloi  a 
bagiyan  niran  a  Kambayabaya  ko 
okit  iran:  Na  sa  dun  sa  Sorangun 
niyan  so  Allah  go  so  Sogo  lyan,  na 
Sabunar  a  Miyadadag  sa  kadadag  a 
mapayag. 


37.  Na  Gowani  na  Gi-ingka 
Tharo-on  ko  ini  Kalimo  o  Allah 
Sukaniyan,  go  ini  Kapudi-i  Ka  Su- 
kaniyan:  A  Thatapi-in  Ka  si  Karo- 
mangka,  go  Kalukun  Ka  so  Allah;  a 
Pagu-uma-an  Ka  si-i  ko  Ginawang- 
ka  so  nganin  a  so  Allah  na  Phaya- 
gun  Niyan  noto:  Go  Ipukhaluk  Ka 
so  manga  Manosiya,  a  so  Allah  i 
Patot  a  Ikhaluk  Ka  Sukaniyan.  Na 
kagiya  a  Minggolalan  non  i  Shaid 
so  Hadiyat,  na  Piyakipangaroma 
Mi  Ruka  Sukaniyan:  Ka-an  nda  a 
khabaloi  ko  Miyamaratiyaya  a  dosa 
si-i  ko  manga  Karoma  o  Piyaman- 
gowa  iran  a  manga  Wata  iran,  igira 
a  Mininggolalan  niran  kiran  so  Ha¬ 
diyat.  Na  Tatap  a  so  Sogowan  o 
Allah  na  Mapunggolaola. 

38.  Da  -a  Miya-adun  ko  Nabi  a 
dosa  si-i  ko  Piyakai  Ron  o  Allah. 
Okit  o  Allah  si-i  ko  siran  a  Miyan- 
ga-i  ipos  gowani.  Na  Miyabaloi  so 
Sogowan  o  Allah  a  takus,  a  Madi- 
diyangka. 


aJJJsJajb,  dLiil 


39.  Siran  na  Ipushampai  ran  so 
manga  Sogowan  o  Allah,  go  Ipu¬ 
khaluk  iran  Sukaniyan,  go  da-a 

Ikhaluk  iran  a  isa  bo  inonta  so 
Allah.  Na  Makatatarotop  so  Allah 
a  Pagi-itong. 


40.  Da  mabaloi  so  Muhammad  a 
Ama  o  isa  ko  manga  Mama  rukano, 
na  ogaid  na  Sogo  o  Allah,  go  Mori 
ko  manga  Nabi:  Na  Tatap  a  so 
Allah  si-i  ko  langowan  taman  na 
Katawan  Niyan. 


41*  Hai  so  Miyamaratiyaya!  Ta- 
dumi  niyo  so  Allah  sa  Tadum  a 
madakul; 


42.  Go  Phoroporo-on  niyo  Su- 
kaniyan  ko  kapita-pita  go  so  kaga- 
bi-gabi. 

43.  Sukaniyan  so  Puphangalimo 
rukano,  go  so  manga  Malaikat  Iyan 
(na  ipukhalimo  kano  iran),  ka  pha- 
ka-awa-an  kano  Niyan  pho-on  ko 
manga  Lilibotung  a  makasong  kano 
ko  Maliwanag:  Na  Tatap  a  Maka- 
limo-on  ko  Miyamaratiyaya. 

44.  Ay  a  Kormat  kiran  ko  Alon- 
gan  a  Kimbaratumowa-an  niran  ko 
Allah  na  Salaam!  Go  Pithiyagaran 
Niyan  siran  sa  Balas,  a  Mapiya. 

45.  Hai  Nabi!  Mata-an!  A  Suka- 
mi  na  Siyogo  Ami  Suka  a  Saksi,  go 
Puphamanothol  sa  Mapiya,  go  Pu- 
phamaka-iktiyar, 


46.  Go  Puphanolon  ko  (Onot 
ko)  Allah  sabap  sa  Idin  Niyan,  go 
Palita-an  a  Masindao, 


\r> ^  ^ 

47.  Na  Puphamanotholangka  ko 
Miyamaratiyaya:  A  Mata-an!  A 
adun  a  Bagiyan  niran  a  pho-on  ko 
Allah  a  Kakaya-an,  a  lubi  a  mala, 

48.  Na  Dingka  Pagonoti  so 
Miyamangongkir,  go  so  manga 
Monapik,  go  Talikhodingka  so  Ka- 
phuringasa-a  iran  (Ruka),  go  Sari- 
gingka  so  Allah;  Ka  Makatatarotop 
so  Allah  a  Sasarigan. 

49.  Hai  so  Miyamaratiyaya! 
Igira  a  Miyamangaroma  kano  ko 
Miyamaratiyaya  a  manga  Babai, 
oriyan  niyan  na  ini  showai  niyo 
siran  ko  da  niyo  kiran  pun  Kipur- 
orada-an,  na  da-a  bagiyan  niyo  kir¬ 
an  a  idda  a  maphagitong  iyo 
sukaniyan:  Na  bugi  niyo  siran  sa 
ipakapiya  a  ginawa  iran;  go  bulaga 
niyo  siran  sa  Kambulag,  a  maliwa- 
nag. 

50.  Hai  Nabi!  Mata-an!  A  Suka- 
mi  na  Hiyalal  Ami  Ruka  so  manga 
Karomangka,  a  so  mini  Bugaingka 
so  manga  Butang  kiran;  go  so  Miya- 
khapa-ar  o  tangan  Ka  a  pud  ko 
Piyakitaban  Ruka  o  Allah  (ko 
Kiyathidawa);  go  so  manga  Wata 
a  Babai  o  Pagari  i  Ama  a  Ka,  go 
so  manga  Wata  a  Babai  o  Babai  i 
Ama  a  Ka,  go  so  manga  Wata  a 
Babai  o  Laki  i  Ina  a  Ka,  go  so 
manga  Wata  a  Babai  o  Pagari  i 
Ina  a  Ka,  a  siran  so  Miyamanogalin 
sa  Ingud  a  pud  Ka;  go  so  Babai  a 
Mapaparatiyaya  o  Thawakimun  ni- 

yan  a  ginawa  niyan  ko  Nabi,  o 
kabaya  o  Nabi  a  Kapangaroma  a 
Niyan  non;-si-i  Ruka  bo  Miya- 
pharo,  liyo  ron  so  Miyamaratiyaya; 
Sabunar  a  Katawan  Ami  so  ini  Pa- 
liyogat  Ami  kiran  makapantag  ko 
manga  Karoma  iran,  go  so  Miya- 
khapa-ar  o  manga  tangan  niran-ka 
an  da-a  kha-adun  Ruka  a  masimpit. 
Na  Tatap  a  so  Allah  na  Manapi,  a 
Makalimo-on. 


51.  Maphaka-oringka  so  tao  a 
kabaya-a  Ka  kiran,  go  Khikakup 
Ka  so  tao  a  Kabaya-a  Ka:  Na  sa 
tao  a  Khabaya-an  Ka  a  pud  ko  tao 
a  Tiyawarang  Ka  na  da-a  Dosangka 
(on).  Giyoto  man  i  marani  a  kapha- 
kapiya  a  ginawa  iran,  go  di  ran 
Kapakapumboko,  go  Kasosowat 
iran  ko  ini  Bugaingka  kiran  sa  ta- 
nan  siran:  Na  so  Allah  na  Katawan 
Niyan  so  shisi-i  ko  manga  poso  iyo: 
Na  Tatap  a  so  Allah  na  Mata-o,  a 
Matigur. 


52.  Di  Ruka  Halal  so  manga 
Babai  ko  oriyan  naya,  go  di  (Ruka 
Halal)  so  Kasambi-ingka  kiran  sa 
pud  a  manga  Karoma,  apiya  i  Kiya- 
sowata  Ruka  o  Kataid  iran,  inonta 
so  Miyakhapa-ar  o  tangan  Ka:  Na 
Tatap  a  so  Allah  si-i  ko  langowan  o 
Shai  na  Totonggowan  Niyan. 


53.  Hai  so  Miyamaratiyaya!  Di- 
kano  sholud  ko  manga  Walai  o 
Nabi, -inonta  o  kaidini  kano,-  si-i 
ko  Pangunungkun,  sa  di  niyo  na- 
nayawa  i  Kaloto  iyan:  Na  ogaid  na 

igira  a  tiyalowan  kano,  na  solud 
kano;  na  igira  a  Miyakakan  kano, 
na  mbulabulag  kano,  na  di  kano 
Puphamanumbatumbang  sa  maka- 
pantag  sa  Tothol.  Mata-an!  A  giyo- 
to  man  na  khabaloi  a  Phakaringasa 
ko  Nabi:  Na  Ipukhaya  kano  Niyan, 
na  so  Allah  na  di  Niyan  Ikhaya  so 
Bunar.  Na  igira  adun  a  Ipagisha  iyo 
kiran  a  Hadiyat,  na  Isha-an  niyo 
kiran  ko  liyo  o  runding:  Giyoto 
man  i  tanto  a  Phakasoti  ko  manga 
poso  iyo,  a  go  so  manga  poso  iran. 
Na  da  rukano  mapatot  o  ba  niyo 
Ringasa-a  so  Rasulollah,  go  o  ba 
niyo  Pangaroma-a  so  manga  Karo- 
ma  Niyan  ko  oriyan  niyan  sa  dayon 
sa  dayon.  Mata-an!  A  giyoto  man 
na  miyabaloi  si-i  ko  Allah  a  mala  (a 
dosa). 


54.  O  adun  a  payagun  niyo  a 
Shai  o  di  na  Paguma-an  niyo  suka- 
niyan,  na  Mata-an!  A  so  Allah  na 
Tatap  a  si-i  ko  langowan  taman  na 
Katawan  Niyan. 


55.  Da-a  dosa  iran  si-i  ko  manga 
Ama  iran,  go  da  ko  manga  Wata 
iran  a  manga  Mama,  go  da  ko 
manga  laki  ran,  go  da  ko  manga 
Wata  a  manga  Mama  o  manga  laki 
ran,  go  da  ko  manga  Wata  a  manga 
Mama  o  manga  Pagari  ran,  go  da 
ko  manga  Babai  kiran,  go  da  ko 
Miyakhapa-ar  o  manga  tangan  nir- 
an  (i  dosa).  Na  kalukun  niran  so 
Allah;  Mata-an!  A  so  Allah  na  Ta¬ 
tap  a  Saksi  ko  langowan  taman. 

56.  Mata-an!  A  so  Allah  a  go  so 
manga  Malaikat  Iyan  na  Ipu- 
phangalimo  iran  so  Nabi:  Hai  so 
Miyamaratiyaya!  Pangunin  niyo  sa 
Limo  Sukaniyan,  go  Pangunin  niyo 
sa  Kalilintad  a  Samporna  a  Kalilin- 
tad. 


57.  Mata-an!  A  siran  a  gi-i 
Shiyanta  ko  Allah  a  go  so  Sogo 
Iyan,  na  Pimorka-an  siran  o  Allah 
si-i  sa  doniya  go  sa  Akhirat,  go 
Pithiyagaran  Niyan  siran  sa  siksa  a 
Phakahina. 


58.  Na  siran  a  gi-i  ran  i  shiyanta 
ko  Miyamaratiyaya  a  manga  Mama 
go  so  Miyamaratiyaya  a  manga  Ba- 
bai  so  da  iran  manggalubuk,  na 
Sabunar  a  miyaka-awid  siran  sa 
tumpo,  go  dosa  a  mapayag. 


59.  Hai  Nabi!  Tharowangka  ko 
manga  Karomangka  go  so  manga 
Wata  a  Ka  a  manga  Babai,  go  so 
manga  Babai  ko  Miyamaratiyaya,  a 
sapungun  iran  ko  manga  olowiran 
go  si-i  ko  manga  Paras  iran  so  man- 
ganditarun  iran  go  so  manga  sa- 
pung  iran  ka  an  kadilongi  so 
manga  paras  iran  ago  so  manga 
Rarub  iran  ago  so  manga  olo  iran. 
Giyoto  man  i  lubi  a  marani  a  kaki- 
lala  a  kiran,  na  di  siran  Mashiyanta. 
Na  Tatap  a  so  Allah  na  Manapi,  a 
Makalimo-on. 


60.  Ibut  o  di  gunuk  so  manga 
Monapik,  go  so  siran  a  katatago- 

wan  so  manga  poso  iran  sa  Guda- 
mun,  go  so  Puphamangalap  sa 
Madinah,  na  Mata-an  a  Pakipan- 
garasiyan  Ami  Ruka  siran  ndun: 
Oriyan  niyan  na  da-a  Makishirin- 
gan  kiran  Ruka  ro-o  inonta  so 
maito: 


61.  Piyangamomorka-an:  A  piya 
anda  siran  mato-on  na  puphango- 
wa-an  siran,  go  puphamono-on  sir¬ 
an  sa  Samporna  a  Kapamono. 

62.  Okit  o  Allah  si-i  ko  siran  a 
Miyanga-i  ipos  gowani:  Na  da  dun 
a  khato-on  Ka  a  Kasambi-i  ko  Okit 
o  Allah. 


63.  Ipagisha  Ruka  o  manga 
Manosiya  so  Bangkit,  Tharowang- 
ka:  A  so  katawi  ron  na  si-i  bo  ko 
Allah:  Na  antawa-a  i  kaphakitoka- 
wan  niyan  Ruka?-  sa  masikun  a  so 
Bangkit  na  khabaloi  a  marani! 


64.  Mata-an!  A  so  Allah  na 
Pimorka-an  Niyan  so  manga  Kapir, 
go  Pithiyagaran  Niyan  siran  sa  ka- 
dug,- 


65.  Makakakal  siran  non  sa  day- 
on  sa  dayon:  Da-a  Khato-on  niran  a 
Panarigan,  go  da-a  tabanga. 


66.  Si-i  ko  gawi-i  a  kakhulikulida 
ko  manga  Paras  iran  ko  Apoi,  na 
Matharo  iran:  Ah  hai!  O  ba  tano  bo 
Kiya-onotan  so  Allah  go  Kiya-ono- 
tan  tano  so  Rasul! 

67,  Go  Tharo-on  niran:  A  Kad- 
nan  nami!  Mata-an!  A  Sukami  na 
Kiya-onotan  nami  so  manga  Nako- 
da  ami,  go  so  manga  Ala  rukami,  na 
Miyadadag  kami  ran  ko  lalan. 


68.  Kadnan  nami!  Bugingka  sir- 
an  sa  dowa  Takup  ko  siksa,  go 
Pumorka-ingka  siran  sa  Morka  a 
mala! 


69.  Hai  so  Miyamaratiyaya!  Di 
niyo  showa-a  so  siran  a  Mishiyanta 
ko  Musa,  na  piyakakiyas  Sukaniyan 
o  Allah  ko  Pitharo  iran:  Go  miya- 
baloi  si-i  ko  Allah  a  Mumunangan. 


70.  H  ai  so  Miyamaratiyaya! 
Onoti  niyo  so  Allah,  go  Tharo  kano 
sa  Katharo  a  ontol: 


71.  Ka  tanorun  Niyan  rukano  so 
manga  galubuk  iyo,  go  Napi  Niyan 
rukano  so  manga  dosa  niyo:  Na  sa 
tao  a  Onotan  niyan  so  Allah  a  go  so 
Sogo  Iyan,  na  Sabunar  a  Miyakada- 
ag  sa  Da-ag  a  mala. 


72.  Mata-an!  A  Sukami  na  ini 
ayag  Ami  so  Sarig  ko  manga  Langit 
go  so  Lopa  go  so  manga  Palao;  na 
da  iran  Pangurawa  o  ba  iran  noto 
Awidi,  go  inikaluk  iran  noto:  Na 
Inawidan  noto  o  Manosiya;-  Mata- 
an!  A  Sukaniyan  na  aya  butad  iyan 
na  Salimbot,  a  da-a  Mulung  iyan;- 


73.  Kagiya  Shiksa-an  o  Allah  so 
manga  Monapik  a  manga  Mama  go 

so  manga  Monapik  a  manga  Babai, 
go  so  manga  Pananakoto  a  manga 
Mama  go  so  manga  Pananakoto  a 
manga  Babai,  go  Phakataobatun  o 
Allah  so  Miyamaratiyaya  a  manga 
Mama,  go  so  Miyamaratiyaya  a 
manga  Babai:  Na  Tatap  a  so  Allah 
na  Manapi,  a  Makalimo-on. 


Surah  Saba-34 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  So  Podi  na  ruk  o  Allah,  a  so 
Khiruk  ko  nganin  a  shisi-i  ko  man¬ 
ga  Langit  go  so  nganin  a  shisi-i  ko 
Lopa:  Go  ruk  Iyan  so  Podi  ko 
Akhirat:  Go  Sukaniyan  so  Maon- 
gangun,  a  Kaip. 


2.  Katawan  Niyan  so  Puphaka- 
solud  ko  Lopa,  go  so  Puphakam- 
bowat  a  pho-on  rukaniyan;  go  so 
Puphakatoron  a  pho-on  ko  Langit, 
go  so  Puphakapanik  ko  solud  iyan. 
Na  Sukaniyan  so  Makalimo-on,  a 
Manapi. 


3.  Na  Pilharo  o  siran  a  Miyaman- 
gongkir:  A  di  rukutano  Phakatalin- 
gorna  so  Bangkit:  Tharowangka: 
Owai  na!  I  but  ko  Kadnan  Ko,  ka 
Mata-an  a  Phakatalingoma  rukano 
dun;-  a  Mata-o  ko  Migagaib;-  da-a 
Makaphagma-on  a  timbang  bo  o 
susurum  si-i  ko  manga  Langit,  go 
da  si-i  ko  Lopa:  go  da-a  maito  a  di 

giyoto,  go  da-a  mala,  a  ba  di  Mata- 
tago  ko  Kitab  a  mapayag: 


4*  Kagiya  a  mbalasan  Niyan  so 
Miyamaratiyaya  go  Pingalubuk  iran 
so  manga  pipiya:  Siran  man  na 
adun  a  bagiyan  niran  a  Ma-ap,  go 
pagupur  a  mapiya. 


5,  Na  so  Miyamanamar  (Murun) 
ko  manga  Ayat  Ami,  a  rorompisan 
niran;  na  siran  man  na  adun  a  ba¬ 
giyan  niran  a  siksa,-  a  pud  ko  san- 
gat  a  siksa  a  Malipudus. 


6*  Na  katawan  o  siran  a  Piya- 
mugan  ko  Kata-o  so  Initoron  Ruka 
a  pho-on  ko  Kadnan  Ka  a  Sukani- 
yan  so  Bunar,  go  Makapunggona- 
nao  ko  lalan  o  (Allah  a)  Mabagur,  a 
Puphodin. 


7,  Na  Pitharo  o  siran  a  Miya- 
mangongkir:  Ba  ami  rukano  Thoro- 
on  so  Mama  a  Phanotholun  Niyan 
rukano,  a  amai  ka  masharoput 
kano  sa  Samporna  a  Kasharoput, 
na  Mata-an!  A  sukano  na  Khatago 
dun  ko  Ka-adun  a  bago? 


8.  Ba  niyan  Inangkob  so  Allah 
sa  kabokhag,  antawa-a  ba  katata- 
gowi  Sukaniyan  sa  Buthang?-  Kuna, 
ka  siran  a  di  Mapaparatiyaya  ko 
Akhirat,  na  Khatago  ko  siksa,  go 
so  Kadadag  a  mawatan. 


9.  Ba  iran  nda  mailai  so  kasa- 
sangoran  niran,  go  so  katatalikho- 

dan  niran,  ko  Langit  a  go  so  Lopa? 
O  kabaya  Ami,  na  khalandung  Ami 
siran  ko  Lopa,  o  di  na  khaologan 
Ami  siran  sa  sagintas  ko  Langit. 
Mata-an!  A  adun  a  matatago  ro-o 
man  a  titho  a  tanda  ko  oman  i 
Oripun  a  Puphananangoran. 


sdff  j 


10.  Na  Sabunsabunar  a  bigan 
Ami  so  Dawood  sa  pho-on  Rukami 
a  Kakaya-an:  Hai  manga  Palao! 
Pundoyoga  niyo  Sukaniyan!  go  so 
manga  Papanok!  Go  Piyakalumuk 
Ami  Ron  so  Potao;- 


Jo 


11.  (Pitharo  Ami:)  Phandai  Ka 
sa  manga  Rabun  a  manga  lolowag, 
go  Shokhodingka  sa  ringkar,  go 
ngalubuk  Kano  sa  mapiya;  Mata- 
an!  A  Sakun  i  Phagilai  ko  gi-i  niyo 
nggolaola-an. 


12.  Na  (Piyakaphasiyonot  Ami) 
si-i  ko  Solaiman  so  ndo:  A  so  sagad 
iyan  ko  kapipita  na  Saolan  (a  ilala- 
kao  ron),  go  so  sagad  iyan  ko  ka- 
gabigabi  na  Saolan  (a  ilalakao);  go 
Piyakatoga  Ami  Ron  so  Bowalan  a 
Galang;  go  so  saba-ad  ko  manga 
Jinn  na  tao  a  gi-i  nggalubuk  ko 
Hadapan  Niyan,  sabap  ko  Idin  o 
Kadnan  Niyan;  na  sa  tao  a  Phasi- 
wang  kiran  ko  Sogowan  Ami,  na 
Phakata-amun  Nami  sukaniyan  ko 
siksa  a  kadug. 


13.  Ipuphangumba-al  iran  sa 
kabaya  Iyan,  a  manga  Masjid,  go 
manga  toladan,  go  manga  Apag 

andalagid  o  Paridi,  go  manga  Ko- 
dun  a  manga  bubukun:  Nggalubuk 
kano  a  manga  tonganai  o  Dawood, 
sa  Kapanalamat!  Maito  ko  manga 
Oripun  Ko  so  Mananalamat! 


14.  Na  kagiya  a  Pakanggolala- 
nun  Ami  Ron  so  Kapatai,  na  da-a 
Miyakatoro  kiran  ko  Kiyapatai  Ni- 
yan  a  inonta  so  Ingan  ko  Lopa,  a 
Pukhun  Niyan  so  tongkat  Iyan:  Na 
kagiya  a  Maothang,  na  miyapayag 
so  manga  Jinn  a  opama  ka  siran  na 
katawi  ran  so  Migagaib,  na  di  siran 
malanggai  ko  karomasayan  a  Pha- 
kahina. 


15.  Sabunsabunar  a  adun  a  ruk 
o  (tao  sa)  Saba,  si-i  ko  darpa  iran  a 
tanda,  a  dowa  a  Asinda,  sa  kawa- 
nan  go  sa  diyowang.  (pitharo  kir¬ 
an:)  Kan  kano  ko  Pagupur  o 
Kadnan  niyo,  go  Panalamat  kano 
Rukaniyan:  Ingud  a  Thatagompiya, 
na  so  Kadnan  na  Manapi! 


16.  Na  tomiyalikhod  siran,  na 
biyotawanan  Ami  kiran  so  dugan  o 
pulit,  go  siyambi-an  Ami  kiran  so 
dowa  a  Asinda  iran  sa  dowa  a  Pa- 
momolan  a  Phagonga  sa  mapait,  go 
dagiyangas,  go  nganin  a  Sidar  (kayo 
a  ma  roni  i  ra  on  ago  onga  so  ra 
o  niyan  na  ipu  rigo  sa  miyatai)  a 
maito. 


17.  Giyoto  man  i  inibadal  Ami 
kiran  sabap  ko  kiyaongkir  iran:  Na 
ba  adun  a  mbadalan  Ami  saya  a 
rowar  ko  Miyongkir. 


Saba-34 


Part  22 


719 


YY 


18.  Go  Tiyagowan  Ami  so  lut 
iran  a  go  so  lut  o  manga  Ingud  (sa 
Sham)  a  so  Piyakandakulan  Ami 
oto  sa  mapiya,  sa  manga  Ingud  a 
manga  Babantai,  go  diniyangka 
Ami  ro-o  so  kalalakao:  (Pitharo 
Ami):  Lalakao  kano  ron  ko  manga 
Kagagawi-i  go  manga  Kadaondao, 
a  Khisasarig  kano. 

19.  Na  Pitharo  iran:  Kadnan 
Nami!  Pakakhakawatana-angka  so 
lut  o  manga  dukha-i  ami:  Go  Pin- 
darowaka-an  niran  so  manga  gina- 
wa  iran.  Na  biyaloi  Ami  siran  a 
manga  Tothol,  go  iniparak  Ami  sir¬ 
an  sa  Samporna  a  kiparak.  Mata- 
an!  A  adun  a  matatago  ro-o  man  a 
titho  a  manga  tanda  ko  oman  i 
Mapantang,  a  Mananalamat. 

20.  Na  Sabunsabunar  a  miyato- 
man  kiran  o  Iblis  so  antangan  ni- 
yan,  na  Kiya-onotan  niran 
sukaniyan,  inonta  so  isa  ka  Sagor- 
ompong  a  pud  ko  Miyamaratiyaya. 

21.  O  ba  di  da-a  Kapa-ar  iyan 
kiran,-  ogaid  na-a  Nami  mapunto 
so  tao  a  Mapaparatiyaya  ko  Akhir- 
at  si-i  ko  tao  a  sukaniyan  na  sha- 
sangka-on:  Na  so  Kadnan  Ka  i 
Somisiyap  ko  langowan  taman. 

22.  Tharowangka:  A  Tawaga 
niyo  so  siran  a  initugo  niyo  (a  To- 
han)  a  salakao  ko  Allah:  Da-a  Mi- 
papa-ar  iran  a  timbang  o  susurum, 
si-i  ko  manga  Langit  go  da  si-i  ko 

Lopa:  Go  da-a  mitotompok  iran 
non,  go  da-a  tabanga  iyan  kiran; 


23.  Go  da-a  khibugai  a  gona  o 
kapangalubalub  si-i  ko  Hadapan 
Niyan,  inonta  si-i  ko  tao  a  Inidinan 
Niyan.  Taman  sa  igira  kiyada-an  sa 
kaluk  so  manga  poso  iran  na  Tharo- 
on  niran:  A  antona-a  so  Pitharo  o 
Kadnan  niyo?  Tharo-on  niran:  A  so 
Bunar;  go  Sukaniyan  so  Maporo,  a 
Mala. 


24.  Tharowangka:  A  antawa-a  i 
Puphagupur  rukano,  a  puphakapo- 
on  ko  manga  Langit  a  go  so  Lopa? 
Tharowangka:  So  Allah;  na  Mata- 
an  a  Sukami  o  di  na  sukano,  na 
Mata-an  a  matatago  ko  Torowan, 
o  di  na  si-i  ko  Kadadag,  a  Ma- 
payag! 

25.  Tharowangka:  A  di  rnkano 
khi-isha  so  mini-shala  ami,  go  di 
Rukami  khi-isha  so  gi-i  niyo  nggo- 
laola-an. 


26.  Tharowangka:  A  Pulimodun 
tano  o  Kadnan  tano:  Oriyan  niyan 
na  Ikhokom  Iyan  rukutano  so  Bu- 
Nar:  Ka  Sukaniyan  so  Kokoman  a 
Matao. 


27.  Tharowangka:  A  Paki-ilai 
niyo  Rakun  so  siran  a  Inirimbang 
iyo  Ron:  A  manga  Sakotowa;  Sabu- 
nar,  a  kuna,  ka  so  bo  so  Allah,  a 
Mabagur,  a  Maongangun  (a  da-a 
sakotowa  Iyan). 

28.  Na  da-a  Kiyasogo  Ami 
Ruka  (Ya  Muhammad)  a  rowar 
sa  langkap  ko  manga  Manosiya, 
a  Puphamanothol  sa  mapiya,  go 
Puphamaka-iktiyar,  na  ogaid  na 
so  kadakulan  ko  manga  Manosiya 
na  di  iran  kata  wan. 


29.  Na  gi-i  ran  Tharo-on:  A 
anda  dun  angkai  a  diyandi  (a  siksa) 
o  sukano  na  manga  Bunar? 


30.  Tharowangka:  A  ruk  iyo  so 
diyandi  ko  Alongan,  a  di  niyo  to 
khisongod  sa  isa  ka  oras,  go  di  niyo 
khakutung. 


31.  Na  Pitharo  o  siran  a  Miya- 
mangongkir:  A  di  ami  dun  Phara- 
tiyaya-an  angkai  a  Qur-an,  go  di 
(yami  Pharatiyaya-an)  so  Miya- 
ona-an  niyan.  Na  o  Mailaingka 
amai  ka  so  manga  Darowaka  na 
tarongko-on  siran  ko  Hadapan  o 
Kadnan  niran,  na  Pangundodan  o 
saba-ad  kiran  so  saba-ad  a  Katharo! 
Tharo-on  o  siran  a  Piyamangarasi- 
yan  ko  siran  a  Miyamanakabor:  A  o 
da  so  sukano,  na  miyabaloi  kami 
dun  a  Miyamaratiyaya! 


32.  Tharo-on  o  siran  a  Miyama¬ 
nakabor  ko  siran  a  Piyamangarasi- 
yan:  A  ba  sukami  i  miyaka-alang 
rukano  ko  Torowan  ko  oriyan  o 
masa  a  Kiyapakaoma  niyan  ruka¬ 
no?  Kuna,  ka  miyabaloi  kano  a 
manga  baradosa. 

33.  Na  Tharo-on  o  siran  a  Piya- 
mangarasiyan  ko  siran  a  Miyama- 
nakabor:  A  kuna!  Ka  so  antangan  a 
marata  ko  kagagawi-i  a  go  so  ka- 
daondao:  Gowani  ko  Pushogo-on 
kami  niyo  so  Kaongkirami  ko  Allah 
go  so  kapangumba-al  ami  sa  manga 
Saginda  Niyan  i  miyaka-alang  ru- 
kami  ko  Paratiyaya)!  Na  misolun 
niran  so  Kasundit  ko  masa  a  kai- 
laya  iran  ko  siksa:  Go  tago-on  Ami 
so  manga  patong  ko  manga  lig  o 
siran  a  Miyamangongkir:  Ba  adun  a 
imbalas  kiran  a  rowar  ko  Pinggo- 
laola  iran? 

34.  Na  da-a  Siyogowan  Nami  a 
Ingud  sa  Phamaka-iktiyar,  a  ba  da 
Tharowa  o  manga  Olowan  non:  a 
Mata-an!  A  sukami  na  so  ini  Sogo 
rukano  to  na  Inongkir  ami. 

35.  Go  Pitharo  iran:  A  sukami  i 
madakul  i  manga  Tamok  go  manga 
Wata,  go  kuna  a  ba  sukami  i  Pha- 
maniksa-an. 

36.  Tharowangka:  A  Mata-an!  A 
so  Kadnan  Ko  na  Puphakaoladun 
Niyan  so  rishki  ko  tao  a  kabaya 
Iyan,  go  Puphakasimpitun  Niyan, 
na  ogaid  na  so  kadakulan  ko  manga 
Manosiya  na  di  ran  katawan. 

37.  Na  kuna  a  ba  so  manga 
Tamok  iyo,  go  kuna  a  ba  so  manga 
Wata  iyo,  so  maphakarani  kano 
niyan  Rukami  sa  Samporna  akapa- 
karani:  Ogaid  na  so  tao  a  Miyara- 

tiyaya  go  Miyagamal  sa  Mapiya  na 
siran  man  i  khibagiyan  ko  balas  a 
takup  sabap  ko  Pinggolaola  iran,  go 
siran  i  khatago  ko  manga  darpa  ko 
Sorga  a  khisasarig  siran! 

38.  Na  siran  a  Mananamar  sa 
kabinasa  o  manga  Ayat  Ami,  a 
rorompisan  niran,  na  siran  man  i 
Phamakadarpa-an  ko  siksa. 


U£S\J 


39.  Tharowangka:  A  Mata-an!  A 
so  Kadnan  Ko  na  Puphakaoladun 
Niyan  so  Rishki  ko  tao  a  kabaya 
Iyan  ko  manga  Oripun  Niyan,  go 
Puphakasimpitun  Niyan  non.  Na 
apiya  antona-a  i  mapunggasto  niyo 
a  Shai  na  Sukaniyan  i  pushambi  on: 
Go  Sukaniyan  i  taralbi  a  Mapiya  ko 
(puphamamugai  sa  riskhi). 


40.  Na  si-i  ko  gawi-i  a  limodun 
Niyan  siran  langon,  oriyan  niyan  na 
Tharo-on  Niyan  ko  manga  Malai- 
kat:  A  ba  siran  naya  so  sukano  i 
Sinimba  iran? 


41.  Tharo  -on  niran:  A  Soti  Ka! 
Suka  i  Panarigan  nami  a  salakao 
kiran.  Kuna,  ka  siran  na  aya  Push- 
imba-an  niran  na  so  manga  Jinn:  So 
kadakulan  kiran  na  siran  i  Papara- 
tiyaya-an  niran. 


42.  Na  sa  Alongan  noto  na  da  a 
Mapukhapa-ar  o  saba-ad  rukano  a 
bagiyan  o  saba-ad  a  gona,  o  di  na 
Morala:  Na  Tharo-on  Ami  ko  siran 
a  Mindadarowaka:  A  ta-ami  niyo  so 

siksa  ko  Naraka,-a  so  sukano  na 
Piyakambokhag  iyo  sukaniyan! 


43.  Na  igira  a  Puphangadian 
kiran  so  manga  Ayat  Ami  a  manga 
Rarayag,  na  Tharo-on  niran:  A  da 
ko  ungkai  inonta  na  Mama  a  ka- 
baya  Iyan  a  ka-alangan  kano  niyan 
ko  Pushimba-an  o  manga  lokus  iyo. 
Go  Pitharo  iran:  A  da  ko  ungka  ya 
inonta  na  kabokhag  a  Pimbaba-as! 
Go  Pitharo  o  siran  a  Miyamangong- 
kir  ko  Bunar  ko  Kiyapakatalingo- 
ma  niyan  kiran:  A  da  ko  ungkaya 
inonta  na  balik  Mata,  a  mapayag! 

44.  Na  da-a  inibugai  Ami  kiran  a 
manga  Kitab  a  Kapuphangadi-an 
niran  noto,  go  da-a  Miyasogo  Ami 
kiran  a  Miya-ona  an  Ka  a  Pupha- 
makaiktiyar. 


45.  Na  Piyakambokhag  o  siran  a 
miya-ona  an  niran  (so  manga  Sogo), 
a  da  siran  raotun  ko  ikashasapolo 
bagi  ko  inibugai  Ami  kiran:  Na 
Piyakambokhag  iran  so  manga 
Sogo  Akun! 


46.  Tharowangka:  A  aya  bo  a 
Ipagundao  Akun  rukano  na  isa:  So 
Kipamayandugun  niyo  ko  Bunar) 
sa  makapantag  ko  Allah, -sa  mado- 
wadowa  kano,  sa  Matarambisa 
kano,-oriyan  niyan  na  Puphamimi- 
kiran  kano:  Da  ko  (Muhammad  a) 
pud  iyo  i  Buthang:  Da  ko  Sukani¬ 
yan  na  inonta  na  Puphamaka-ik- 
tiyar  rukano,  ko  da  pun  so  siksa  a 
sangat. 

47.  Tharowangka:  A  da-a  Phan- 
guningko  rukano  a  sokai:  Ka  giyoto 
na  ruk  iyo:  Da-a  sokai  Yakun  in- 
onta  so  shisi-i  ko  Allah:  Go  Suka¬ 
niyan  i  Saksi  ko  langowan  taman. 


48.  Tharowangka:  A  Mata-an!  A 
so  Kadnan  Ko  na  ipushorong  Iyan 
so  Bunar;  lubi  a  Mata-o  ko  manga 
Gaib. 


49.  Tharowangka:  A  Miyakata- 
lingoma  so  Bunar,  go  di  makapu- 
pho-on  so  ribat  go  di  phakakasoi. 


50.  Tharowangka:  A  o  Madadag 
Ako,  na  khadadag  Ako  sa  si-i  bo 
phakatana  ko  Ginawa  Ko:  Na  o 
Makaontol  Ako,  na  sabap  ko  Ipha- 
gilaham  Rakun  o  Kadnan  Ko: 
Mata-an!  A  Sukaniyan  i  Puphaka- 
nug,  a  Marani. 


51.  Na  o  Mailaingka  so  masa  a 
Kaluki  kiran,  na  da-a  Kapakapala- 
goi  (ran),  go  Gandurun  siran  pho- 
on  ko  darpa  a  marani. 


52.  Go  Tharo-on  niran:  A  Piyar- 
atiyaya-mi  Sukaniyan  (a  Qur-an); 
na  andamanaya  i  kakhaparoliya 
iran  ko  kiraot  ko  Kathaobat  pho- 
on  ko  darpa  a  mawatan- 


53.  A  Sabunar  a  Inongkir  iran 
noto  gowani,  go  puphangusarun 
niran  so  Migagaib  ko  darpa  a  ma- 
watan? 

54.  Na  kalutan  siran  a  go  so 
Mashishinganin  niran,  lagid  o  iniki- 
diya  ko  manga  ishan  niran  sa  kupit 
gowani:  Mata-an!  A  siran  na  miya- 
tago  siran  ko  Kashasangka,  a  Ma- 
payag  a  Kashangka. 


Surah  F atir-35 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  So  Podi  na  ruk  o  Allah,  a 
Mimba-as  ko  manga  Langit  a  go  so 
Lopa,  a  biyaloi  Niyan  so  manga 
Malaikat  a  manga  Sogo,  a  adun  a 
manga  Papak  Iyan,  ndodowa,  go 
tuthulo,  go  phapat:  Phagomanan 
Niyan  ko  Ka-adun  so  kabaya  Iyan: 
Mata-an!  A  so  Allah  si-i  ko  lango- 
wan  taman  na  Gaos  Iyan. 


2.  Sa  dun  sa  luka-an  o  Allah  ko 
Manosiya  a  Limo  na  da-a  Makar- 
unon:  Go  sa  dun  sa  runun  Niyan 
non,  na  da-a  makabotawanon  ko 
oriyan  niyan:  Na  Sukaniyan  so  Ma- 
bagur,  a  Maongangun. 


3.  Hai  manga  Manosiya!  Tadu- 
mi  niyo  so  Limo  o  Allah  rukano!  Ba 
adun  a  Miyangadun  a  salakao  ko 
Allah,  a  Puphagupur  rukano  ko 
pho-on  ko  Langit  a  go  so  Lopa? 
Da-a  Tohan  a  inonta  Sukaniyan: 
Na  andamanaya  i  Kaputhalikhod 
iyo? 


To 

4.  Na  o  ba  Ka  iran  Pakapumbo- 
khaga,  na  Sabunar  a  Piyakambo- 
khag  so  manga  Sogo  a  Miya-ona- 
an  Ka:  Na  si-i  bo  ko  Allah  Phakan- 
doda  so  Pukhakaolaola. 

5.  Hai  manga  Manosiya!  Mata- 
an!  A  so  diyandi  o  Allah  na  Bunar. 
Na  o  ba  kano  Malimpang  o  kaoya- 
goyag  ko  doniya,  go  o  ba  kano 
Malimpang  ko  (okit  o)  Allah  o 
Phulilimpang. 

6.  Mata-an!  A  so  Shaitan  na 
ridowai  niyo:  Na  baloya  niyo  suka- 
niyan  a  ridowai.  Aya  bo  a  Iputha- 
wagiyan  ko  ma-ampilon,  na-an 
siran  mabaloi  a  pud  ko  manga  tao 
ko  kadug  (ko  Naraka). 

7.  Siran  a  Miyamangongkir,  na 
adun  a  bagiyan  niran  a  siksa*  a 
sangat:  Na  so  Miyamaratiyaya  go 
Pinggalubuk  iran  so  manga  pipiya, 
na  adun  a  bagiyan  niran  a  Ma-ap, 
go  Balas  a  mala. 

8.  Ino  so  tao  a  Pipharasan  non 
so  marata  ko  galubuk  iyan,  na  aya 
kiya-ilaya  niyan  non  na  mapiya.  (Ba 
lagid  o  Tiyoro  o  Allah)?  Na  Mata- 
an!  A  so  Allah  na  ndadagun  Niyan 
so  tao  a  kabaya  Iyan,  go  thoro-on 
Niyan  so  tao  a  kabaya  Iyan.  Naoba 
Mailang  so  Ginawangka  sa  pantag 
o  manga  awida-akal  kiran:  Mata- 
an!  A  so  Allah  na  katawan  Niyan 
so  gi-i  ran  nggolaola-an! 

9.  Na  so  Allah  so  miyotawan  ko 
manga  ndo,  na  pukhiporo  iyan  so 
Gabon,  na  ipuphamakaig  Ami  oto 
ko  Tngud  a  Miyatai,  na  Inoyag  Ami 
sa  sabap  rukaniyan  so  Lopa  ko 
oriyan  o  Kiyapatai  niyan:  Lagid 
man  oto  so  kapagoyaga  ko  Miya- 
matai! 

10.  Sa  tao  a  kabaya  iyan  so 
Munang,  na  ruk  o  Allah  so  Munang 
sa  kalangolangowan  niyan.  Si-i  Ru¬ 
kaniyan  Puphakapanik  so  Katharo 
a  Mapiya:  Go  so  Amal  a  ontol;  na 
Ipuphoro  Iyan  suka  niyan  (ka 
Putharima-an  Niyan).  Na  so  Pupha- 
magantangan  ko  manga  rarata,  na 
adun  a  bagiyan  niran  a  siksa  a 
sangat;  na  so  antangan  o  siranoto 
na  giyoto  na  khailang. 

11.  Na  so  Allah  i  Miyadun  ru- 
kano  pho-on  ko  botha,  oriyan  niyan 
na  pho-on  ko  Notfa;  oriyan  niyan 
na  biyaloi  kano  Niyan  a  nggagana- 
pa.  Na  da-a  Ikhaogat  o  Babai,  go 
da-a  Ipumbawata  Iyan,  a  ba  di  si-i 
ko  Kata-o  Niyan.  Go  da-a  Pagum- 
bowain  a  Khambowai,  go  da-a  Pha- 
kababa-an  so  Omor  iyan,  a  ba  di 
matatago  ko  Daptar  (a  so  laokh 
makhpol).  Mata-an!  A  giyoto  man 
si-i  ko  Allah  na  malbod. 

12.  Na  kuna  a  ba  magishan  so 
dowa  a  Kalodan,-  giya  i  na  tabang, 
a  pakadunggao,  a  malbod  so  kaino- 
ma-on,  go  giyaya  na  matimos,  a 
mapulud.  Na  Puphakakan  kano  ko 

puphakapo-on  ko  omani  isa  ro-o,  a 
Sapo  a  Malumbo,  go  mapuphaka- 
gumao  niyo  so  pakayan  a  gi-i  niyo 
to  Manditar  (a  manga  Montiya);  na 
Pukhailaingka  so  manga  Kapal  r u - 
kaniyan  a  Puphamangutas,  ka-an 
niyo  mapuphuloloba  so  Kakawasa- 
an  Niyan,  go  angkano  Makapupha- 
nalamat. 

13.  Puphakasoludun  Niyan  so 
gagawi-i  ko  daondao,  go  Puphaka¬ 
soludun  Niyan  so  daondao  ko  ga¬ 
gawi-i,  go  Piyakaphasiyonot  Iyan  so 
Alongan  a  go  so  Olan:  Oman  i  isa 
ro-o  na  Puphalalagoi  si-i  ko  ta-alik 
a  miyapunto.  Giyoto  man  so  Allah, 
a  Kadnan  niyo:  A  khiruk  ko  Kapa- 
ar.  Na  so  siran  a  Puphanonggano- 
win  niyo  a  salakao  Rukaniyan,  na 
da  a  Mipapa-ar  iran  a  ishambo  o 
dadanglisun. 

14.  O  Panguni  kano  kiran,  na  di 
iran  khanug  so  Panguni  niyo,  na 
apiya  Manug  iran,  na  di  kano  iran 
sumbagun.  Na  si-i  ko  Alongan  a 
Qiyamah  na  Pagongkirun  niran  so 
Kinisakoto  niyo  (kiran  ko  Allah). 
Na  da-a  Makaphanothol  Ruka  a 
lagid  o  (Allah  a)  Kaip. 

15.  Hai  manga  Manosiya!  Suka- 
no  na  manga  Bara-arapan  ko  Allah: 
Na  so  Allah  na  Sukaniyan  so  Kaya, 
a  Puphodin. 

16-  O  Kabaya  Iyan  na  khailang 
kano  Niyan,  go  tomalingoma  sa 
Ka-adun  a  bago. 

17.  Na  kuna  oto  a  ba  marugun 
ko  Allah. 


18.  Na  di  kha-awidan  o  ma-awid 
so  dosa  o  pud  iyan.  Go  apiya  Pan- 
gunin  o  kapupunudan  so  ka-awidi 
ron,  na  da-a  phakiawidan  non  a 
maito  bo,  apiya  pun  sukaniyan  na 
tonganai  niyan.  Aya  bo  a  Mapha- 
kaiktiyar  Ka  na  so  siran  a  ika-aluk 
iran  so  Kadnan  niran  a  da  Mapayag 
go  ini  pamayandug  iran  so  Sam- 
bayang.  Na  sa  tao  a  Shoti  na  Ma- 
kapushoti  sa  ruk  bo  o  ginawa  niyan; 
na  si-i  bo  ko  Allah  so  khabolosan. 


19.  Na  kuna  a  ba  magishan  so 
Bota  a  go  so  Puphakailai; 


20.  Go  di  (magishan)  so  manga 
lilibotung  a  go  so  Maliwanag; 


21.  Go  di  (magishan)  so  kasisir- 
ongan  a  go  so  Mayao: 


22.  Go  kuna  a  ba  magishan  so 
manga  Oyagoyag  a  go  so  Miyama- 
tai.  Mata-an!  A  so  Allah  na  Mapu- 
phakanug  Iyan  so  tao  a  kabaya 
Iyan;  na  Dingka  Maphakanug  so 
tao  a  matatago  ko  manga  kobor. 


23.  Suka  na  matag  Puphamaka- 
iktiyar. 


24.  Mata-an!  A  Sukami  na  Siyo- 
go  Ami  Suka  Ya  Muhammad)  ra- 
khus  o  Bunar,  a  Puphamanothol,  go 

Puphamaka-iktiyar:  Na  da-a  pagtao 
a  ba  da-a  Miya-iposon  a  Puphama¬ 
ka-iktiyar. 


25.  Na  o  Pakambokhaga  Ka 
iran,  na  Sabunar  piyakambokhag  o 
siran  a  Miya-ona-an  niran  (so  man¬ 
ga  Rasul),  Minitalingoma  kiran  o 
manga  Rasul  kiran  so  manga  Rar- 
ayag  a  Karina,  go  so  manga  Daptar, 
go  so  Kitab  a  Miyakabugai  sa  Sin- 
dao. 


26.  Oriyan  niyan  na  siniksa 
Akun  so  siran  a  Miyamangongkir: 
Na  antona-a  i  miyambutad  o  siksa 
Akun  (kiran)! 


27.  Bangka  da  Mailai  a  Mata- 
an!  A  so  Allah  na  Piyakatoron  Ni¬ 
yan  a  pho-on  ko  Kawang  so  ig?  Na 
Piyakagumao  Ami  sa  sabap  rukani- 
yan  so  manga  Onga  a  mbidabida  so 
manga  Waruna  niyan.  Go  pud  ko 
manga  Palao  so  manga  lalan  a  Ma- 
poti  go  Mariga,  a  mbidabida  so 
manga  Waruna  niyan,  go  Miyaman- 
gintukintum. 


28.  Go  pud  so  manga  Manosiya 
go  so  manga  Binatang,  go  so  manga 
Ayam,  a  mbidabida  so  manga  War¬ 
una  niyan  a  ishan  noto.  Aya  bo  a 
Ma-aluk  ko  Allah,  ko  manga  Ori- 
pun  Niyan,  na  so  manga  Tata-o: 
Mata-an!  A  so  Allah  na  Mabagur, 
a  Manapi. 

29.  Mata-an!  A  so  siran  a  Pu- 
phamangadi  ko  Kitab  o  Allah,  go 
ini  Pamayandug  iran  so  Sam- 
bayang,  go  Miyamumugai  siran  ko 
ini  Pagupur  Ami  kiran,  sa  Masolun 
go  Mapayag,  na  Ma-a  arap  iran  so 
Kandagang  a  di  dun  khalapis: 


30.  Ka  ithoman  Niyan  kiran  sa 
tarotop  so  manga  balas  kiran,  go 
Pagomanan  Niyan  kiran  so  Gagao 
Niyan:  Mata-an!  A  Sukaniyan  na 
Manapi,  a  Masalamatun. 


31.  Na  so  ini  Ilaham  Ami  Ruka 
(Ya  Muhammad)  a  Kitab,  na  giyoto 
so  Bunar,-  a  toma  tanto  ko  Miya- 
ona-an  niyan:  Mata-an!  A  so  Allah 
na  titho  a  Kaip  ko  manga  Oripun 
Niyan,  a  Puphakailai;- 


32.  Qriyan  niyan  na  Piyakipan- 
gowarisan  Ami  so  Kitab  ko  siran  a 
Miyapili  Ami  ko  manga  Oripun 
Nami:  Na  so  saba-ad  kiran  na  Pin- 
darowaka-an  niyan  a  ginawa  niyan; 

go  pudkiran  so  thatangka  go  so 
saba-ad  kiran  na  miya-ona  ko  manga 
pipiya  sabap  sa  Idin  o  Allah;  giyoto 
man  na  Sukaniyan  so  Limo  a  mala* 


33.  Manga  Sorga  a  Tatap  a 
Phamakasolud  siran  non:  Phangi- 
mowan  siran  ro-o  ko  manga  Salu- 
nda  a  Bolawan,  go  Montiya  a  Tipai; 
go  aya  nditarun  niran  ro-o  na  Sotra. 

34.  Na  Tharo-on  niran:  A  so 
Podi  na  ruk  o  Allah,  so  inilang  Iyan 
rukami  so  Boko:  Mata-an!  a  so 
Kadnan  N  ami  na  tit  ho  a  Manapi, 
a  Masalamatun: 


35.  A  so  Piyakaphantao  kami 
Niyan  ko  Ingud  a  kakal  sa  po-on 
ko  Gagao  Niyan:  Di  kami  ron  kha- 
sogat  a  dokao,  go  di  kami  ron  kha- 
sogat  a  robas. 


36.  Na  so  Miyamangongkir  na 
bagiyan  niran  so  Apoi  ko  Naraka 
Jahannam:  Di  siran  i  Thaman,  ka  o 
ba  siran  Mamatai,  go  di  kiran  pha- 
kakhapun  so  siksa-on.  Lagid  man 
noto  a  kambalasi  Ami  ko  oman  i 
Miyongkir! 


37.  Na  siran  na  Pukhigoraok 
iran  ro-o:  A  Kadnan  nami!  Paka- 
liyowa  Kamingka  (ko  Naraka):  Ka 
nggalubuk  kami  sa  ontol,  a  sala- 
kao  ko  Pinggalubuk  ami!  (Tharo- 
on  o  Allah:)  Ba  Ami  sukano  da 
Pakapaginutawa  sa  diyangka  a 
Makaphananadumon  so  tao  a  Pha- 
nanadum?  Go  Miyakaoma  rukano 
so  Miyamakaiktiyar.  Na  ta-ami 
niyo  ka  da-a  bagiyan  o  manga 
Darowaka  a  phakatabang. 


38.  Mata-an!  A  so  Allah  i  Mata- 
o  ko  Migagaib  ko  manga  Langit  a 
go  so  Lopa:  Mata-an!  A  Sukaniyan 
i  Matao  ko  shisi-i  ko  manga  Rarub. 

39.  Sukaniyan  so  biyaloi  kano 
Niyan  a  manga  Khalifah  ko  Lopa: 
A  sa  dun  sa  Mongkir  na  phakatana- 
on  so  (karata  o)  Kiyaongkir  iyan: 
Go  da-a  khiyoman  ko  manga  Kapir 
o  Kiya-ongkir  iran  si-i  ko  Kadnan 
niran:  A  inonta  so  Rarangit;  go  da-a 
khiyoman  ko  manga  Kapir  o  Kiya¬ 
ongkir  iran  a  inonta  so  Kalogi. 


40.  Tharowangka  (Ya  Muham¬ 
mad):  Aiguda  iyo  ko  Ipuphamana- 
koto  niyo  a  so  siran  na  Pupha- 
nongganowin  niyo  a  salakao  ko 
Allah?  Paki-ilai  niyo  Rakun  o  an- 
tona-a  i  Miya-Adun  niran  ko 
Lopa;  Antawa-a  ba  adun  a  mito- 
tompok  iran  ko  manga  Langit? 
Antawa-a  ba  adun  a  ini  bugai 
Ami  kiran  a  Kitab  na  siran  na 
si-i  ko  marayag  a  Karina  a  pho- 
on  Rukaniyan?-kuna,  ka  da-a 
ipumbugai  a  pasad  o  manga  Dar- 
owaka  so  saba-ad  kiran  ko  saba- 
ad  a  rowar  sa  limpangan. 


41.  Mata-an!  A  so  Allah  na  u- 
urunun  Niyan  so  manga  Langit  a  go 
so  Lopa,  ka  o  ba  siran  mapokas:  Na 
Ibut  o  mapokas  siran,  na  da-a  ma- 
karun  kiran  a  isa  bo  ko  oriyan 
niyan:  Mata-an!  A  Sukaniyan  na 
Tatap  a  Matigur,  a  Manapi. 


42.  Na  ini  Shapa  iran  ko  Allah 
so  Pithamanan  a  manga  Sapa  iran 
sa  Ibut  o  adun  a  Makatalingoma 
kiran  a  Puphamaka-iktiyar,  na 
Mata-an!  A  khabaloi  siran  ndun  a 

lubi  a  phakaontol  a  di  so  Pithanggi- 
sa-an  ko  manga  pagtao:  Na  ka  giya 
adun  a  Miyakatalingoma  kiran  a 
Puphamaka-iktiyar,  na  da-a  mini- 
pagoman  Niyan  kiran  a  rowar  sa 
kapalagoi,- 


43.  Makapantag  sa  Kapumara- 
tabat  ko  Lopa,  go  kapagantangan 
sa  marata.  Na  da-a  khatangkalan  o 
antangan  a  marata  a  rowar  ko  khir- 
ukon.  Na  ba  adun  a  punayaon  niran 
a  rowar  ko  kiya-okitan  o  miyanga  o 
ona?  Na  da  dun  a  mato-on  Ka  a 
kasambi-i  ko  okit  o  Allah:  Go  da 
dun  a  Mato-on  Ka  a  ka-alin  o  okit 
o  Allah. 


44.  Ba  siran  nda  makandalakao 
ko  Lopa,  ka-a  niran  mapamimikir- 
an  o  antona-a  i  miyambutad  o  kiya- 
akiran  ko  siran  a  miya-ona  an  nir¬ 
an,-  a  siran  i  lubi  a  di  siran  i  bagur? 
Na  da  ko  Butad  o  Allah  o  ba  adun  a 
makarompison  a  shai  ko  manga 
Langit  go  da  si-i  ko  Lopa:  Mata- 
an!  A  Sukaniyan  na  Tatap  a  Mata- 
0,  a  Gaos. 


45.  Na  o  shiksa-an  o  Allah  ko 
manga  Manosiya  so  Pinggalubuk 
iran  (a  manga  dosa),  na  da-a  1am- 
ba-an  Niyan  ko  liyawao  o  Lopa  a 
Baraniyawa:  Na  ogaid  na  pakalala- 
natun  Niyan  siran  taman  ko  ta-alik 
a  miyapunto:  Na  igira  a  miyakata¬ 
lingoma  so  ta-alik  kiran,  na  Mata- 
an!  A  so  Allah  na  Tatap  a  Phagilain 
Niyan  so  manga  Oripun  Niyan. 

Surah  Yasin-36 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Yasin.  So  Allah  i  Mata-o  ko 
paka-a  antapan  Niyan  ro-o. 


2.  Ibut  ko  Qur-an,  a  Hokoman 
(a  pimbaibaitan);- 


3.  Mata-an!  A  Suka  (Ya  Mu¬ 
hammad)  na  pud  dun  ko  manga 
Sogo  (o  Allah), 

4.  A  si-i  ko  okit  a  maka-o  ontol 
(a  so  Islam). 


5.  Initoron  o  (Allah  a)  Mabagur, 
a  Makalimo-on. 


6.  Ka-an  Ka  Mapalca-iktiyar  so 
pagtao,  a  da  Mapaka-iktiyar  so 
manga  Lokus  iran,  na  siran  na  di 
khipaka-i  inungka. 


7.  Sabunsabunar  a  Miyatangkud 
so  Katharo  (a  siksa)  ko  kadakulan 
kiran:  Na  siran  na  di  siran  Mapa- 
paratiyaya. 


8.  Mata-an!  A  Sukami  na  tiya- 
gowan  Ami  so  manga  lig  iran  sa 
manga  patong,  na  giyoto  na  taman 
ko  manga  baka,na  ba  siran  ndun 
makalilintangag; 

9.  Go  tiyagowan  Ami  so  kasa- 
sangoran  niran  sa  runding,  go  so 
katatalikhodan  niran  sa  runding, 
na  pinilusan  Ami  siran:  na  siran  na 
di  siran  phakanono. 


10,  Na  magishan  kiran  o  ino 
Piyaka-iktiyar  Ka  siran,  antawa-a 
Dangka  siran  Paka-iktiyara:  Ka  di 
siran  mbo  Pharatiyaya. 


11.  Aya  bo  a  Maphaka-iktiyar 
Ka  na  so  tao  a  Miyonot  ko  Qur-an, 
go  inikaluk  iyan  so  (Allah  a)  Masa- 
linggagao,  a  Migagaib:  Na  Pupha- 
manotholangka-on  so  Ma-ap,  go  so 
Balas  a  mapiya. 


12.  Mata-an!  A  Sukami  na  Su- 
kami  i  Magoyag  ko  Miyamatai,  go 
Ipushorat  Ami  so  miniona  iran,  go 
so  manga  rarad  iran;  na  langowan 
taman  na  mai-itong  Ami  sukaniyan 
ko  Kitab  a  Mapayag  (a  so  laokh 
makhpol). 


13.  Na  Mba-alingka  kiran  a 
ibarat:  So  manga  tao  ko  Ingud  (a 
Intakiyah).  Gowani  na  Miyakaoma 
kiran  so  manga  Sogo. 


14.  Gowani  a  Sogo  wan  Nami 
siran  sa  dowa  Katao,  na  Piyakam- 
bokhag  iran  a  dowa  oto:  Na  biyagur 
Ami  a  ika  tulo:  Na  Pitharo  iran:  A 
Mata-an!  A  Sukami  na  si-i  rukano 
manga  Sogo. 

15*  Pitharo  iran:  A  da  ko  Suka- 
no  inonta  na  Manosiya  a  lagid  ami; 
go  da-a  Initoron  o  (Allah  a)  Masa- 
linggagao  a  maito  bo  (a  Wahy):  Da 
ko  Sukano  inonta  na  Puphamamo- 
khag  kano. 


16.  Pitharo  iran:  A  so  Kadnan 
tano  na  Katawan  Niyan  a  Mata-an! 
A  Sukami  na  si-i  rukano  titho  a 
manga  Sogo: 


17.  Na  da-a  Paliyogat  Rukami  a 
rowar  ko  Kapamakasampai  ko  So- 
gowan  o  Allah)  a  Mapayag. 


18.  Pitharo  iran:  A  Mata-an!  A 
sukami  na  miyakashokna  kami  sa 
marata  sa  sabap  Rukano:  Ibut  o  di 
Kano  gunuk,  na  Mata-an  a  radiya- 
mun  nami  Sukano  dun,  go  Mata-an 
a  masogat  Kano  dun  o  pho-on  ru¬ 
kami  a  siksa  a  Malipudus. 


19.  Pitharo  Iran:  A  so  sokna  iyo 
a  marata  na  sarta  iyo:  A  ti  amai  ko 
Piyakatadum  kano  (na  pishokna-an 
kano  sa  marata)?  Kuna,  ka  sukano 
na  pagtao  a  manga  Malawani! 


20.  Na  miyakaoma  a  pho-on  ko 
pikhilidan  o  Bandara  Ingud  a  Mama 
(a  si  Habibo  Najar),  a  gi-i  nggaga- 
an,  Pitharo  Iyan:  Hai  pagtao  Akun! 
Onoti  niyo  so  manga  Sogo: 


21.  Onoti  niyo  so  tao  a  da-a 
Phangunin  Niyan  rukano  a  sokai, 
ka  Siran  i  Maka-o  onto!.. 

22.  Na  antona-a  i  bagiyan  Ko  sa 
di  Yakun  ka  Shimba-a  ko  (Allah  a) 
Sukaniyan  i  Miyadun  Rakun,  go 
rongkano  phakandoda? 


23.  A  ti  Khowa-an  Ko  so  sala- 
kao  Rukaniyan  a  manga  Katoha- 
nan?  A  o  paka-antapi  Yako  o 
'Allah  a)  Masalinggagao  sa  morala, 
na  da-a  khilinding  Rakun,  o  Pan- 
gongogopan  niran  a  maito  bo,  go  di 
Yako  iran  khasabut. 


24-  Mata-an!  A  Sakun  na  sa 
maoto  na  miyatago  Ako  dun  ko 
Kadadag  a  Mapayag. 


25.  Mata-an!  A  Sakun  na  Piyar- 
atiyaya  Ko  so  Kadnan  niyo  na  Pa- 
kinuga  Ko  niyo:  (Na  Biyono  iran)! 

26-  Pitharo  (Rukaniyan):  Solud 
Ka  ko  Sorga.  Pitharo  Iyan:  Hai 
dingan  o  Mambo!  O  so  pagtao 
Akun  na  katawan  niran! 


27,  So  Kiyapuma-api  Rakun  o 
Kadnan  Ko,  go  so  Kiyabaloya  Ni- 
yan  Rakun  a  pud  ko  Khipaga-ada- 
tan! 


28.  Na  da  -a  Piyakatoron  Ami  ko 
pagtao  Niyan,  ko  oriyan  niyan,  a 
tantara  a  pho-on  ko  Langit,  go  da 
Kami  Sogo. 


29.  Da-a  rowar  ko  lalis  a  isa,  na 
sa  maoto  na  siran  na  Miyapadung 
siran. 

30.  Hai  Kasundit  a  phakatana 
ko  manga  Oripun  (o  Allah)!  A  da-a 
Puphakatalingoma  kiran  a  Sogo  a 
ba  iran  no  to  da  pamagurugi! 


31.  Ba  iran  nda  katokawi  a 
madakul  a  bininasa  Mi  a  miyaona 
an  niran  ko  miyagapidapid  a  pag- 
tao?  Mata-an!  A  siran  na  di  siran 
kiran  phakandod: 


32.  Na  da  ko  omani  isa  o  ba  di 
langon  si-i  ko  Hadapan  Nami  pha- 
makadarpa-a. 


33.  Na  tanda  kiran  so  Lopa  a 
miyatai:  A  inoyag  Ami  sukaniyan, 
go  piyakagumawan  Nami  sukaniyan 
sa  Pur,  na  so  saba-a  don  na  pukha- 
kan  niran. 


34.  Go  tiyagowan  Nami  oto  sa 
manga  Pamomolan  a  manga  Qor- 
mah,  go  manga  Anggor,  go  piyama- 
kambowat  Ami  ron  so  manga 
Bowalan: 


35.  Ka-an  siran  Puphakakan  ko 
Onga  niyan:  Go  so  miyanggalubuk 
sukaniyan  o  manga  lima  iran:  Ati  di 
siran  Phanalamat? 


36.  Soti  so  (Allah  a)  Miyadun  ko 
nggaganapa  sa  kalangolangowan  ni¬ 
yan,  pudon  so  Puphakatho-on  o 
Lopa,  go  pudon  so  manga  ginawa 
iran,  go  so  nganin  a  di  iran  kata- 
wan. 

37.  Go  tanda  kiran  so  Gagawi-i: 
A  puphokasun  Nami  ron  so  Daon- 
dao,  na  sa  maoto  na  siran  na  Pu- 
khalibotungan  siran; 

38.  Go  so  Alongan  a  Puphalala- 
goi  si-i  ko  Takus  Iyan:  Giyoto  na 
takdir  o  (Allah  a)  Mabagur,  a 
Mata-o. 


39.  Go  so  Olan,-  a  singgayan 
Nami  sukaniyan  sa  manga  darpa 
taman  sa  makakasoi  sa  lagid  o  ta- 
lingtang  a  Qormah  a  miyathai. 


40.  Da  ko  Alongan  o  ba-on 
mapatot  i  karaota  niyan  ko  Olan, 
go  da  ko  Gagawi-i  o  ba  niyan  kaona 
i  so  Daondao:  Na  omani  isa  na  si-i 
ko  okit  iyan  puphamangudug. 


41.  Go  tanda  kiran  a  kiyarorana 
Mi  ko  manga  Mimoriyatao  kiran  ko 
Kapal  (o  Nuh)  a  mapupuno; 


42.  Go  Inadun  Ami  kiran  so 
lagid  oto  a  Kapuphaguda-an  niran. 


43.  Na  o  kabaya  Ami,  a  ludun 
Ami  siran:  Na  da-a  makatabang 
kiran,  go  da-a  makasabut  kiran, 


44.  Inonta  so  Limo  a  pho-on 
Rukami,  go  so  kapakasungka  sa  di 
mathai  taman  ko  wakto(o  Kapatai). 

45.  Na  igira  a  Pitharo  kiran:  A 
Kalukun  niyo  so  miya-ona  an  niyo 

a  go  so  khaoriyan  niyo,  ka  angkano 
Mipangalimo  (na  tomalikhod  sir- 
an); 


46.  Go  da-a  phakatalingoma 
kiran  a  tanda  a  pud  ko  manga  tanda 
o  Kadnan  niran,  inonta  na  miyaba- 
loi  siran  non  a  khitatalikhod. 


47.  Go  igira  a  Pitharo  kiran:  A 
Puphamumugai  kano  ko  ini  Pagu- 
pur  rukano  o  Allah,  na  Tharo-on  o 
siran  a  Miyamangongkir  ko  siran  a 
Miyamaratiyaya:  Ino  ami  Phakaka- 
na  so  tao  a  o  kabaya  o  Allah,  na 
Phakakun  Niyan  sukaniyan?  da  ko 
sukano  inonta  na  matatago  ko  Karibat 
a  mapayag. 


48.  Go  gi-i  ran  Tharo-on:  A 
anda  dun  angkai  a  diyandi  (a  siksa), 
o  sukano  na  manga  Bunar? 


49.  Da-a  pukhanayao  iran  a 
rowar  ko  Lalis  a  isa:  A  phakadansal 
kiran  ko  gi-i  ran  kaphapawala! 


50.  Na  di  siran  lomakai  thanan, 
go  di  siran  makandod  ko  manga 
tonganai  ran! 


51.  Na  Iyopun  so  Sanggakala. 
Na  sa  maoto  na  siran  na  makapo- 
on  ko  manga  kobor,  a  Puphamagar- 
abaya  siran  ko  Kadnan  niran! 

52.  Tharo-on  niran:  Hai  dowan 
dowan  tano!  Antawa-a  i  miyokao 
rukutano  ko  Pakatotorogan  tano? 

(Isumbag  kiran  a  Giyaya  so  ini- 
diyandi  o  (Allah  a)  Masalinggagao; 
go  miyatoman  so  (Katharo  o)  man¬ 
ga  Sogo! 


53.  Da-a  Kha-adun  a  rowar  ko 
Lalis  a  isa,  na  sa  maoto  na  siran  na 
langon  si-i  ko  Hadapan  Nami  pha- 
makadarpa-a! 

54.  Na  sa  Alongan  naya,  na  da-a 
kha-a  niyaya  a  Baraniyawa  a  maito 
bo,  go  da-a  Imbalas  rukano  a  rowar 
ko  Pinggolaola  niyo. 


55.  Mata-an!  A  so  manga  tao  ko 
Sorga  sa  Alongan  naya  na  matatago 
ko  katumbangan  a  Pukhababaya 
siran; 

56.  Siran  a  go  so  manga  Karoma 
iran,  na  si-i  ko  khikasisirongan  ko 
liyawao  o  manga  Kantir,  a  gi-i  siran 
Shasandasandang; 

57.  Adun  a  bagiyan  niran  ro-o  a 
manga  Onga;  go  khakowa  iran  so 
nganin  a  Phangunin  niran; 

58.  Kalilintad  a  Katharo  a  pho- 
on  ko  Kadnan  a  Makalimo-on! 


59.  Na  sibai  kano  sa  Alongan 
naya!  Hai  manga  Baradosa! 


60.  Ba  Akun  rukano  da  banain 
hai  manga  Moriyatao  o  Adam,  a  di 
niyo  Pushowasowata  so  Shaitan; 
Mata-an!  A  sukaniyan  na  ridowai 
niyo  a  mapayag?- 

61.  Na  Showasowata  Ko  niyo; 
giyaya  i  okit  a  maka-o  ontol. 


62.  Na  Sabunsabunar  a  Miyaka- 
dadag  rukano  so  Ka-adun  a  mada- 
kul.  Ba  da-a  manga  sabot  iyo? 


63.  Kati-i  so  Naraka  Jahannam 
a  so  sukano  na  idi  diyandi  rukano! 


64.  Pamanolud  kano  ron  sa 
Alongan  naya,  sabap  ko  Kiyaongkir 
iyo. 


65.  Sa  Alongan  naya  na  Parka- 
tun  Nami  so  manga  Ngari  iran;  go 
Imbitiyarai  Kami  o  manga  Lima 
iran,  go  Shaksi-an  o  manga  Ai  ran, 
so  Pinggalubuk  iran. 


66.  Na  o  kabaya  Ami,  na  Mata- 
an  a  khabota  Mi  so  manga  Mata 
iran;  na  makapagoradorad  siran  ko 
lalan,  na  andamanaya  i  kaphakano- 
no  iran? 


67.  Na  o  kabaya  Ami,  na  Mata- 
an  a  khasalin  Nami  siran  si-i  ko 
manga  darpa  iran;  na  di  iran  maga- 
ga  lomipos,  go  di  siran  phakandod. 


68.  Na  sa  tao  a  Pagumbowain 
Nami  sukaniyan,  na  phato-on  Nami 
sukaniyan  ko  korang  a  Ka-adun:  Ba 
iran  ndi  shabota? 


69.  Na  da-a  Mi  ndaon  (ko  Nabi) 
so  Bayok,  go  di  ron  patot:  Da  ko 

Sukaniyan  (a  Minitalingoma  Niyan) 
inonta  na  Pananadum,  go  Qur-an  a 
Miyakapayag: 


70.  Ka-a  Niyan  Mapaka-iktiyar 
so  tao  a  aya  butad  iyan  na  Oya- 
goyag,  (i  poso)  go  an  matangkud  so 
Katharo  (a  siksa)  ko  Miyaman- 
gongkir. 


71.  Ba  iran  nda  mailai  a  Mata- 
an!  A  Sukami  na  Miyadun  Kami  sa 
ruk  iran-a  pud  ko  Pinggalubuk  o 
manga  Gu-us  Ami-a  manga  Ayam, 
na  siran  i  Makapapa-ar  on?- 


72.  Go  Piyakaphasiyonot  Ami 
kiran  noto,  ka  so  saba-adon  na  gi-i 
ran  Kakhoda-an,  go  so  saba-adon 
na  Pukhakan  niran: 


73.  Go  adun  a  bagiyan  niran  non 
a  manga  gona,  go  manga  inomun  (a 
manga  Gatas).  Ino  siran  ndi  Phana- 
lamat? 


74.  Na  kominowa  siran  sa  sala- 
kao  ko  Allah,  sa  manga  Katohanan, 
ka-an  siran  Katabangi! 

75.  Di  ran  khagaga  so  Kataban¬ 
gi  kiran:  Go  siran  na  manga  Tan- 
tara  iran  a  phamakadarpa-an  (ko 
Naraka). 

76.  Na  o  ba  Ka  Mapakamboko 
o  Katharo  iran.  Mata-an!  A  sukami 
na  Katawan  Nami  so  isosolun  nir¬ 
an,  go  so  Papayagun  niran. 

77.  Ba  cli  katawi  o  Manosiya  a 
Mata-an!  A  Sukami  na  inadun  Ami 
sukaniyan  a  pho-on  sa  Notfa!  Na  sa 
maoto  na  sukaniyan  na  lampawi,  a 
mapayag! 


78.  Na  mimba-al  Rukami  sa 
ibarat,  go  kiyalipatan  niyan  so 
Kiya-aduna  on:  Pitharo  iyan:  A  an- 
tawa-a  i  Phakaoyag  ko  manga  tolan 
a  sukaniyan  na  miyardak? 


79.  Tharowangka:  A  Pagoyagun 
noto  o  Miyadun  non  ko  paganai  a 
kiya-okitan!  Ka  Sukaniyan  i  Mata-o 
ko  oman  i  (okit  a)  Kapangadun!- 


80.  So  Inadunan  kano  Niyan 
pho-on  ko  Kayo  a  mailao  sa  Apoi, 
na  sa  maoto  na  sukano  na  mapu- 
phakakadug  iyo  (sukaniyan)! 

81.  Ba  di  so  Miyadun  ko  manga 
Langit  a  go  so  Lopa  i  Phakagaga  sa 
Ka-aduna  Niyan  ko  lagid  iran?- 
Owai  na,  Suka  so  Puphangadun,  a 
Matao— ! 


82.  Aya  dun  a  butad  iyan,  na 
igira  a  Kabaya  Iyan  so  apiya  anto- 
na-a,  na  Tharo-on  Niyan  non:  so 
Kon,  na  Ma-adun! 


83.  Na  Soti  so  shisi-i  sa  Tangan 
Niyan  so  Kapa-ar  ko  langowan  ta- 
man:  Go  Ron  kano  Phamakandoda 
(ko  kaphamagitonga  ko  manga 
Amal). 

Surah  Al-Saffat-37 

Si-i  ko  ngaran  o  Allah,  a  Masa- 
linggagao,  a  \1  akalimo-on. 


1.  Ibut  ko  Shasa-a  sa-ap  sa 
Samporna  a  kasha-ap, 


2.  Go  so  Puphamanundug  (ko 
Gabon)  sa  Samporna  a  Kapanun- 
dug, 


3.  Go  so  Puphamamatiya  sa 
Pananadum  (a  manga  Malaikat)! 


4.  Mata-an!  A  so  Tohan  niyo  na 
Matatangkud  a  Isa-isa. 


5.  Kadnan  o  manga  Langit  a  go 
so  Lopa,  go  so  paglutan  a  dowa  oto, 
go  Kadnan  o  manga  Subangan! 


6.  Mata-an!  A  Sukami  na  ini 
Pharas  Ami  ko  Langit  a  marani  so 
Parahiyasan  a  manga  Bito-on,- 


7.  Go  Siyap  ko  oman  i  Shaitan  a 
gi-i  mbinasa, 


8.  Di  ran  maphamamakinug  so 
(manga  Malaikat  a)  a  pagtao  a  Ma- 
poro,  ka  Puphululubadun  siran  ko 
mbalabala, 


9.  Sa  kapamogao,  go  adun  a 
bagiyan  niran  a  siksa  a  Tatap, 


10.  Inonta  so  miyakasinggaot  sa 
isa  a  kasinggaot  (ko  Katharo  o 

manga  Malaikat),  na  siyaloba  suka- 
niyan  o  Sindao  o  Bito-on  a  Masin- 
dao  (a  Phakatotong). 

11.  Na  Paki-osain  Ka  kiran:  O 
ba  siran  i  lubi  a  Mabagur  a  Ka- 
adun,  antawa-a  so  Inadun  Ami  (i 
lubi  a  Mabagur)?  Mata-an!  A  Suka- 
mi  na  Inadun  Ami  siran  a  pho-on 
ko  Lipao,  a  Mapilit! 

12.  Kuna,  ka  Miyamumusa  Ka, 
go  Puphamagurugangka  iran. 


13.  Na  igira  a  Piyakatadum  sir¬ 
an,  na  di  siran  Phakatadum,- 


14.  Go  igira  a  Miyakailai  siran 
sa  tanda,  na  Puphamagurugan  nir- 
an, 

15.  Go  Pitharo  iran:  A  da  ko 
ungkai  inonta  na  Balik  Mata  a  Ma- 
payag! 


16.  Ino  amai  ka  Matai  kami,  go 
mbaloi  kami  a  botha,  go  manga 
tolan,  ba  Mata-an!  A  sukami  na 
Pagoyagun  kami  dun? 


17.  Antawa-a  so  manga  Lokus 
ami  a  miyanga-o  ona? 


18.  Tharowangka:  A  owai,  (Pa¬ 
goyagun  kano  dun),  go  sukano  na 
Phamakarondan. 


19.  Na  giyoto  na  satimambo  a 
Lalis;  na  sa  maoto  na  siran  na  ma- 
kananayao  siran! 

20.  Go  Matharo  iran:  A  Hai 
dowan  dowan  tano!  Giya  i  so  Alon- 
gan  a  Kapamalas! 


21.  (Na  Tharo-on  kiran:)  Giya  i 
so  Alongan  a  Kokoman,  a  so  suka- 
no  na  Piyakambokhag  iyo  sukani- 
yan! 


O^J&o 


22.  (Tharo-on  o  Allah  ko  manga 
Malaikat:  Limoda  niyo  so  Mind- 
adarowaka,  rakhus  o  manga  ogana- 
pa  iran,  go  so  Piyamanimba  iran- 


23.  A  salakao  ko  Allah,  na 
nggonanaowa  niyo  siran  ko  lalan 
ko  Naraka  Jahim! 


24.  Go  tarongkowa  niyo  siran, 
ka  Mata-an!  A  siran  na  Pagisha-an 
siran: 

25.  (Putharo-on  kiran:)  Ino  kano 
di  Makaputhatabanga? 

26.  Kuna,  ka  siran  sa  Alongan 
naya  na  Makambabayorantang  sir¬ 
an; 

27.  Na  sangoran  o  saba-ad  kiran 
so  saba-ad,  a  gi-i  siran  shusundita. 

28.  Tharo-on  niran:  A  Mata-an! 
A  sukano  na  aya  butad  iyo  na 
Pushong  kano  rukami  sa  kapanu- 
gul! 

29.  Isumbag  iran:  Kuna,  ka  da 
kano  mabaloi  a  Miyamaratiyaya! 

30.  Go  da-a  Miya-adun  a  ruka- 
mi  rukano  a  Kapa-ar.  Kuna,  ka 
miyabaloi  kano  a  pagtao  a  manga 
Darowaka! 

31.  Na  Miyatangud  rukutano,  so 
Katharo  o  Kadnan  tano.  Mata-an! 
A  sukutano  na  khata-a  man  tano 
dun  (angkai  a  siksa). 

32.  Na  Miyadadag  ami  sukano: 
ka  Mata-an!  A  sukami  na  miyabaloi 
kami  a  manga  Dadag. 

33.  Na  Mata-an!  A  siran  sa 
Alongan  noto,  na  Makashasakoto- 
wa  siran  ko  siksa. 

34.  Mata-an!  A  Sukami  na  lagi- 
daya  dun  a  ikhidiya  Mi  ko  manga 
Baradosa. 

35.  Mata-an!  A  siran  na  aya 
butad  iran  na  igira  Pitharo  kiran: 
A  da-a  Patot  a  Pushowasowatun  a 
inonta  so  Allah,  na  Mumaratabat 
siran, 

36.  Go  Tharo-on  niran:  A  ati 
Mata-an!  A  sukutano  na  mibagak 
tano  dun  so  manga  Katohanan 
tano,  Makapantag  ko  Pababayok, 
a  Pumbuthangun? 

37.  Kuna,  ka  aya  Minitalingoma 
o  Muhammad  na  so  Bunar,  go 
miyatanto  Niyan  so  manga  Sogo. 

38.  Mata-an!  A  sukano  na  kha- 
ta-aman  niyo  dun  so  siksa  a  Mal- 
ipudus;- 

39.  Ka  da-a  imbalas  rukano  a 
inonta  so  Pinggolaola  niyo;- 

40.  Ogaid  na  so  manga  Oripun  o 
Allah,  a  manga  Tolabos  (nadi  siran 
phakata-am  ko  siksa),- 

41.  Siran  man  na  adun  a  bagiyan 
niran  a  Pagupur  a  mapupunto, 

42.  A  manga  Onga;  a  siran  na 
khisusula-an, 

43.  Si-i  ko  manga  Sorga  a  Pa- 
kalma, 

44.  (Si-i  siran)  ko  manga  Kantir 
a  khipaga-a  dapa-dapa: 

45.  Ipuphagilid  kiran  so  tatago- 
wan  sa  Tnomun  a  pho-on  ko  Bowa- 
lan, 

46.  Mapoti,  a  mapiya  i  ta-am  ko 
Puphamanginom, 

47.  Da-a  matatago-on  a  Paka- 
langot;  go  di  siran  non  Phangabu- 
burug. 

48.  Go  shisi-i  kiran  so  (manga 
Darodopa  a)  manga  thatangka  i 
kailai,  a  manga  pipiya  i  kapumata; 

49.  Lagid  o  ba  siran  Montiya  a 
totongkopum 


50.  Na  sangoran  o  saba-ad  kiran 
so  saba-ad  a  Puphamagishai  siran. 

51.  Tharo-on  o  Putharo  kiran:  A 
Mata-an!  A  sakun  na  adun  a  Bo- 
layoka  akun, 


52.  A  gi-i  niyan  Tharo-on:  A  ba 
Mata-an!  A  suka  na  pud  dun  ko 
Miyamangimbunar? 


53.  Ino  amai  ka  Matai  tano,  go 
mbaloi  tano  a  botha,  go  manga 
tolan,  ba  Mata-an!  A  sukutano  na 
khabalasan  tano  dun? 


54.  Tharo-on  niyan:  A  ba  niyo 
Purongawi? 


55.  Na  rongawan  niyan,  na  mai- 
lai  niyan  ko  lumbak  o  Naraka  Ja¬ 
il  i  m . 


56.  Tharo-on  niyan:  Ibut  ko 
Allah!  Ka  maito  bo  na  Mata-an  a 
khabinasa  kongka! 


57.  Na  o  da  so  Limo  o  Kadnan 
ko,  na  miyabaloi  ako  dun  a  pud  ko 
Piyamakadarpa  (ko  Naraka)! 


58.  Ino  di  tano  Phamatai, 


59.  Inonta  so  Kiyapatai  tano 
paganai,  go  di  tano  phangasisiksa? 


60.  Mata-an  naya!  A  titho  a 
sukaniyan  so  Da-ag  a  mala! 


61.  Makapantag  ko  lagid  aya,  na 
Panamar  Magamal  so  Puphamaga- 
mal. 

62 .  Ba  giyoto  i  mapiya  a  talagad, 
antawa-a  so  kayo  a  Zaqqum? 


63.  Mata-an!  A  Sukami  na  ini 
sunggai  Ami  aya  a  tiyoba  ko  manga 
Darowaka. 


64.  Mata-an!  A  sukaniyan  na 
kayo  a  Mu-utho  ko  piyaganakana- 
kan  o  Naraka  Jahim: 


65.  So  Onga  niyan  na  miphula- 
gid  sukaniyan  o  manga  Olo  o  man¬ 
ga  Shaitan: 


66.  Na  Mata-an!  a  siran  na 
Phakakan  siran  non  ndun  na  kha- 
puno  iran  non  so  manga  tiyan  nir- 
an. 


67.  Oriyan  niyan  na  Mata-an!  A 
bagiyan  niran  noto  a  titho  a  kasa- 
saogan  sa  phulikabo  a  ig. 

68.  Oriyan  niyan  na  Mata-an!  A 
aya  khandodan  niran  na  so  dun  so 
Naraka  Jahim. 


69.  Mata-an!  A  siran  na  Miyato- 
on  niran  so  manga  lokus  iran  a 
khikadadadag; 

70.  Na  siran  na  si-i  siran  gi-i 
shasakoya  ko  manga  lakao  iran! 

71.  Na  Sabunsabunar  a  Mithar- 
idadag  ko  miya-ona  an  niran  so 
kadakulan  ko  miyangao  ona;- 

72.  Go  Sabunsabunar  a  Siyogo 
an  Nami  siran  sa  Puphamakaik- 
tiyar;- 

73.  Na  Pamimikiranangka  o  an- 
tona-a  i  miyambutad  o  kiya-a  kiran 
ko  Piyamaka-iktiyar  (a  da  dun 
Paratiyaya),- 


74.  Inonta  so  manga  Oripun  o 
Allah  a  manga  Tolabos. 


75.  Na  Sabunsabunar  a  Miyan- 
gangarapan  Rukami  so  Nuh,  na 
Mata-an  a  miyakapiyapiya  so  To- 
miyarima  (ko  Panguni  Niyan). 


76.  Na  Siyabut  Ami  Sukaniyan  a 
go  so  Ta-alokon  ko  boko  a  mala, 


77.  Go  biyaloi  Ami  so  Kiyaba- 
badan  non,  a  siran  i  miyangalalam- 
ba; 


78.  Go  inibagak  Ami  Sukaniyan 
ko  miyanga-o  ori  (a  Kapuphanana- 
duman): 

79.  Kalilintad  a  si-i  ko  Nuh  ko 
manga  Ka-adun! 

80.  Mata-an!  A  Sukami  na  lagid 
man  noto  a  Kambalasi  Ami  ko 
Miphipiyapiya. 

81.  Mata-an!  A  Sukaniyan  na 
pud  ko  manga  Oripun  Ami  a  Miya- 
maratiyaya. 

82.  Oriyan  niyan  na  inulud  Ami 
so  manga  pud  (ada  Pamaratiyaya), 

83.  Na  Mata-an!  A  ma-apud  ko 
okit  Iyan  so  Ibrahim. 

84.  Gowani  a  somangor  ko  Kad- 
nan  Niyan  a  rakhus  o  poso  a  da-a 
saninsaning  iyan. 

85.  Gowani  na  Pitharo  Iyan  ki 
Ama  Iyan,  a  go  so  pagtao  Niyan:  A 
antona-a  i  Pushimba  a  niyo? 

86.  Ba  so  kabokhag-a  manga 
Katohanan-a  salakao  ko  Allah  i 
khabaya-an  niyo? 

87.  Na  antona-a  i  arangan  niyo 
ko  Kadnan  o  manga  Ka-adun? 

88.  Na  inilai  Niyan  sa  kailai  a 
gudaguda  so  manga  Bito-on, 

89.  Na  Pitharo  Iyan:  A  Mata-an! 
A  Pukhasakit  Ako! 


90.  Na  inawa-an  niran  Sukani- 
yan,  a  miyamanalikhod  siran. 

91.  Na  minanai  somong  ko  man¬ 
ga  Katohanan  niran,  na  Pitharo 
Iyan:  A  ino  kano  di  khan? 

92.  Ino  a  di  kano  Putharo? 

93.  Na  siyongowan  Niyan  siran 
sa  mananai,  na  pirorompi  Niyan 
shabunar. 

94.  Na  Piyamantuk  iran  Sukani- 
yan  a  gi-i  siran  mamagarabaya. 

95.  Pitharo  Iyan:  A  ino  niyo 
Pushimba-a  so  gi-i  niyo  phapanda- 
yan? 

96.  A  so  Allah  i  Miyadun  ruka- 
no,  a  go  so  Puphangumba-alan 
niyo! 

97.  Pitharo  iran:  A  mbalain  niyo 
Sukaniyan  sa  Walai,  na  lubadun 
niyo  Sukaniyan  ko  Kadug! 


98.  Na  Pikhadiyatan  niran  Su¬ 
kaniyan  sa  tipo,  na  biyaloi  Ami 
siran  a  manga  bababa! 


99.  Na  Pitharo  Iyan:  A  Mata-an! 
A  Sakun  na  shong  Ako  ko  Kadnan 
Ko!  A  Punggonanao  Rakun! 

100.  Kadnan  Ko!  Bugi  Yakong- 
ka  sa  (Wata  a)  pud  ko  manga  Bi- 
langatao! 


101.  Na  Piyanothol  Ami  Ron  a 
(Pumbawata  sa)  Wata  a  Mama  a 
Matigur. 


102.  Na  kagiya  iraot  sa  Mipha- 
gonota  Iyan  lomalakao,  na  Pitharo 
Iyan:  Hai  Wata  Ko!  Mata-an!  A 
Sakun  na  Pithataginup  Akun  ko 
katotoroga  (Rakun)  a  Mata-an!  A 
Sakun  na  Shombali-in  Ko  Suka:  Na 
Nggudaguda-angka  o  antona-a  i 
Pandapat  Ka!  Pitharo  Iyan:  Hai 
Ama!  Nggolalanun  Ka  so  Sogowan 
Ruka:  Ka  khato-on  Nakongka, 
Omiyog  so  Allah,  a  pud  ko  manga 
Papantang! 


103.  Na  kagiya  a  Mbayorantang 
siran  a  dowa,  go  Piyakaiga  Iyan  a 
tomatakilid; 

104.  Na  Tiyawag  Ami  Sukani- 
yan:  Hai  Ibrahim! 


105.  Sabunar  a  Miyatoman  Ka 
so  Taginupun!-  Mata-an!  A  Sukami 
na  lagid  man  noto  a  Kambaiasi  Ami 
ko  Miphipiyapiya. 

106.  Mata-an!  A  giyaya  na  titho 
a  sukaniyan  na  Tiyoba  a  Mapayag- 

107.  Na  Siyanggar  Ami  Sukani¬ 
yan  a  Kibas  a  Mala: 

108.  Go  inibagak  Ami  Sukani¬ 
yan  (a  Kapuphananaduman  ko 
miyanga-o  ori: 

109.  Kalilintad  a  si-i  ko  Ibrahim! 

110.  Lagid  man  noto  a  Kamba¬ 
iasi  Ami  ko  Miphipiyapiya. 

111.  Mata-an!  A  Sukaniyan  na 
pud  ko  manga  Oripun  Ami  a  Miya- 
maratiyaya. 

1 12.  Na  Piyanothol  Ami  Ron  (a 
Ipumbawata  Iyan)  so  Ishaq-a 
Nabi,-  a  pud  ko  manga  Bilangatao. 


113.  Na  Piyakandakulan  Ami  sa 
mapiya  Sukaniyan  a  go  so  Ishaq: 
Na  so  saba-ad  ko  manga  Mori  ran  a 
tao  na  Phipiyapiya,  go  (so  saba-ad 
na)  siyalimbotan  niyan  a  ginawa 
niyan  a  mapayag. 

114.  Na  Sabunsabunar  a  ini 
Pangalimo  Ami  so  Musa  a  go  so 
Haroun, 

115.  Go  Siyabut  Ami  Siran  a  go 
so  pagtao  Wiran  ko  boko  a  mala; 

116.  Go  Tiyabangan  Nami  Sir¬ 
an,  na  miyabaloi  Siran  a  Siran  i 
Miyamakada-ag; 

117.  Go  inibugai  Ami  Kiran  so 
Kitab  a  Miyakapayag  (ko  manga 
Kokoman); 

118.  Go  Pinggonanao  Ami  Kir¬ 
an  so  lalan  a  Matitho. 


119.  Go  inibagak  Ami  Siran  (a 
Kapuphananaduman)  ko  Miyanga- 
o  ori: 


1 20.  Kalilintad  a  si-i  ko  Musa  a 
go  so  Haroun! 

121.  Mata-an!  A  Sukami  na 
lagid  man  noto  a  Kambalasi  Ami 
ko  Miphipiyapiya. 

122.  Mata-an!  a  giya  dowa  oto 
na  pud  ko  manga  Oripun  Allah  a 
Miyamaratiyaya. 

123.  Go  Mata-an!  A  so  Ilyas  na 
pud  dun  ko  manga  Sogo. 

124.  Gowani  na  Pitharo  Iyan  ko 
pagtao  Niyan:  A  ino  kano  di  Pha- 
nanggila? 


125.  Ino  niyo  Puphanongganoya 
so  Barahala  Ba’al,  na  ipumbagak  iyo 
so  Lubi  a  mapiya  a  Miyangadun; 

126.  A  so  Allah,  a  Kadnan  niyo 
go  Kadnan  o  manga  Lokus  iyo  a 
Miyanga-o  ona? 

127.  Na  Piyakambokhag  iran 
Sukaniyan,  na  Mata-an!  A  siran  na 
Phamakadarpa-an  ndun  (ko  Nara- 
ka),- 


128.  Inonta  so  manga  Oripun  o 
Allah  a  manga  Tolabos. 

129.  Na  inibagak  Ami  Sukani¬ 
yan  (a  Kapuphananaduman)  ko 
Miyanga-o  ori: 

130.  Kalilintad  a  si-i  ko  Ilyasin! 

131.  Mata-an!  a  Sukami  na  lagid 
man  noto  a  Kambalasi  Ami  ko 
Miphipiyapiya. 

132.  Mata-an!  A  Sukaniyan  na 
pud  ko  manga  Oripun  Ami  a  Miya- 
maratiyaya, 

133.  Go  Mata-an!  A  so  Lut  na 
pud  dun  ko  manga  Sogo  (Ami). 

134.  Gowani  na  Siyabut  Ami 
Sukaniyan  a  go  so  Ta-alokon,  sa 
Kasamasama  iran. 

135.  Inonta  so  lokus  (a  Karoma 
Niyan)  ka  miyapud  ko  miyamangi- 
bagak  (ko  Siksa): 

136.  Oriyan  niyan  na  bininasa 
Mi  so  manga  salakao  (kiran). 

137.  Na  Mata-an!  A  Sukano  na 
Sabunar  a  pukhasagadan  niyo  siran, 
ko  kapukhapita-i  rukano,- 

138.  A  go  so  Gagawi-i:  Ba  niyo 
di  mapunggudaguda? 

139.  Go  Mata-an!  A  so  Yunus 
na  pud  dun  ko  manga  Sogo. 

140.  Go  wani  na  miyalagoi  a 
Miyagapas  ko  Kapal  a  tutugubun, 

141.  Na  Miyakipuripa,  na  miya- 
baloi  a  pud  ko  Piyamanaban: 

142.  Na  Liyamud  Sukaniyan  o 
suda,  a  sukaniyan  na  makapuphan- 
ginsoya. 

143.  Na  o  da  (kagiya  a)  Mata-an 
a  Sukaniyan  na  miyabaloi  a  pud  ko 
Miyamanasbik, 

144.  Na  Khatatap  dun  ko  Tiyan 
o  Suda  sa  taman  ko  Alongan  a 
Kaoyaga  kiran  ko  Alongan  a  Qiya- 
mah). 

145.  Na  inidampar  Ami  Sukani¬ 
yan  ko  Taog  a  Pagilidan  a  Sukani¬ 
yan  na  Pukhasakit, 

146.  Go  Piyakatho-an  Nami  so 
kaporowan  Niyan,  sa  Pamomolan  a 
pundonapa  (a  kiyasirongan  Niyan). 

147.  Na  Siyogo  Ami  Sukaniyan 
ko  Magatos  nggibo  (a  manga  tao)  o 
di  na  makalalawan  siran  (sa  Maga¬ 
tos  nggibo). 

148.  Na  Miyamaratiyaya  siran; 
na  Piyakasawit  Ami  siran  ko  Kapa- 
ginutao  taman  ko  wakto  (o  Kapatai). 

149.  Na  Paki  -osain  Ka  kiran:  O 
ba  ruk  o  Kadnan  Ka  so  manga 
Wata  a  Babai,  na  ruk  iran  so  manga 
Wata  a  Mama?- 


150.  Antawa-a  ba  Ami  Inadun 
so  manga  Malaikat  a  manga  Babai, 
a  siran  na  kamamasa-an  niran? 

151.  Tanodan,  ka  Mata-an!  A 
siran  na  po-on  ko  Kabokhag  iran 
na  Putharo-on  niran  ndun: 

152.  A  Mibawata  so  Allah?  Go 
Mata-an!  A  siran  na  titho  a  manga 
bokhag! 


153.  A  ti  miyatomo  Iyan  so 
manga  Wata  a  Babai  a  di  so  manga 
Wata  a  Mama? 

154.  Ino  kano  wai?  Andamanaya 
i  Khipukhokomun  niyo  saya? 

155.  Ino  kano  di  Phananadum? 

156.  Antawa-a  ba  adun  a  karina 
niyo  a  Mapayag? 

157.  Na  talingoma-an  niyo  i  Kitab 
iyo  o  sukano  i  manga  bunar! 

158.  Na  mimba-al  siran  ko  lut  o 
Allah  a  go  so  lut  o  manga  Jinn  sa 
bangunsa:  Na  Sabunsabunar  a  kiya- 
tokawan  o  manga  Jinn  a  Mata-an!  a 
siran  na  Phamakadarpa-an  ndun 
(ko  Naraka)! 

159.  Soti  so  Allah!  A  mawatan 
ko  Iphuropa  iran! 

160.  Inonta  so  manga  Oripun  o 
Allah,  a  manga  Tolabos. 

161.  Na  Mata-an!  A  sukano  a  go 
so  Pushimba-an  niyo,- 

162.  Na  da  rukano  i  sorang 
Rukaniyan  a  Madadag  iyo, 

163.  Inonta  so  sukaniyan  a  Pha- 
kasolud  ko  Naraka  Jahim! 


164.  Na  da-a  pud  rukami  (a 
manga  Malaikat  a  ba  da-a  ba-giyan 
Niyan  a  darpa  a  mapupunto; 

165.  Go  Mata-  an!  A  Sukami  na 
Sabunar  a  Sukami  na  shasa-  a  sa-ap; 


166.  Go  Mata-an!  A  Sukami  na 
Sabunar  a  Sukami  so  Puphamanas- 
bik  (ko  Allah)! 

167.  Na  Mata-an!  A  siran  na 
Putharo-on  niran  ndun: 


168.  A  o  ba  bo  Mata-an!  A  adun 
a  shisi-i  rukami  a  Pananadum  a 
pho-on  ko  Miyanga-o  ona, 

169.  Ka  miyabaloi  kami  dun  a 
manga  Oripun  o  Allah,  a  manga 
Tolabos! 

170.  Na  inongkir  iran  so  Qur-an: 
Na  katokawan  niran  mbo! 


Al-Saffat-37 


Part  23 


763 


rr 


rV  ^UUaJl  s 


171.  Na  Sabunsabunar  a  miyao- 
na  so  Katharo  Ami  ko  manga  Or- 
ipun  Ami  a  Piyamanogo: 

172.  Mata-an!  A  siran  na  siran 
ndun  so  Phangatatabangan, 

173.  Go  Mata-an!  A  so  manga 
Tantara  Ami,  na  siran  ndun  so  Pha- 
makada-ag. 

174.  Na  Talikhodingka  siran  sa 
taman  ko  masa  (a  di  mathai). 

175.  Go  Paka-ilayangka  siran, 
ka  mailai  ran  mbo! 

176.  Ba  so  Siksa  Ami  na  Phaga- 
lokalokan  niran? 


177.  Na  a  pabila  Makatoron  (so 
siksa)  ko  sharonsarongan  niran,  na 
miyakaratarata  a  kakhapita-i  ko 
Piyamaka-iktiyar  (a  da  dun  Para- 
tiyaya)! 

178.  Na  Talikhodingka  siran  sa 
taman  ko  masa  (a  di  mathai),. 

179.  Go  Paka-ilayangka  (siran), 
ka  khailai  ran  mbo! 

180.  Soti  so  Kadnan  Ka,  a  Kad- 
nan  o  Munang,  a  mawatan  ko 
iphuropa  iran! 

181.  Na  Kalilintad  a  si-i  ko 
manga  Sogo! 

182.  Go  so  Podi  na  ruk  o  Allah, 
a  Kadnan  o  manga  Ka-adun. 

Surah  Sad-38 


Si-i  ko  ngaran  o  Allah,  a  Masa- 
linggagao,  a  Makalimo-on. 

1.  Saad:  So  Allah  i  Mata-o  ko 
paka-a  antapan  Niyan  ro-o.  Ibut  ko 
Qur-an,  a  ndodon  so  Pananadum 
(ka  Mata-an  A  so  Muhammad  na 
bunar): 

2.  Kuna,  ka  so  Miyamangongkir 
na  matatago  ko  Maratabat,  go  so 
Kasosorang. 

3.  Madakul  a  bininasa  Mi  ko 
miya-ona-an  niran  a  pagtao,  na 
minithatawaga  iran:  A  da-a  masa  a 
kapakapalagoi! 

4.  Na  Miyamumusa  siran  ko 
kiyapakaoma  kiran  o  Miyamaka- 
iktiyar  a  pud  kiran!  Go  Pitharo  o 
ivliyamangongkir:  A  giya  i  na  balik 
Mata  a  bokhag! 

5.  Ino  niyan  mbaloya  so  manga 
Katohanan  a  Tohan  a  isa  isa?  Mata- 
an!  A  giya  na  titho  a  shai  a  Paka- 
mumusa! 

6.  Na  inilalakao  o  manga  Nako- 
da  iran:  A  dadayon  kano,  go  thata- 
kna  kano  ko  manga  Katohanan 
niyo!  Mata-an!  A  giya  i  na  titho  a 
shai  a  paka-a  antapun  rukutano)! 

7.  Da  tano  waya  manug  ko  okit 
a  miyaori:  Da  ko  ungkaya  inonta  na 
Piyangumba-alan  (a  kabokhag)! 

8.  Ino  Sukaniyan  mbo  i  Thoroni 
ko  Pananadum  ko  ndolondolanan 
tano?  Kuna,  ka  siran  na  matatago 
ko  kashasangka  ko  Pananadum 
Akun!  Kuna,  ka  (ka  giya)  da  iran 
pun  kata-ami  so  siksa  Akun! 


9.  Antawa-a  ba  shisi-i  kiran  so 
khikatatagowan  ko  Limo  o  Kadnan 
Ka,-  a  Mabagur,  a  Puphamumugai? 


10.  Antawa-a  ba  iran  ruk  so 
Kapa-ar  ko  manga  Langit  a  go  so 
Lopa,  go  so  nganin  a  pagulutan  a 
dowa  nan?  Na  Pamanik  siran  ko 
Puphamangokitan! 


^  If  o  ^  ^ 


11.  Tantara  a  so  ndodo-o  a 
pugus,  a  pud  ko  Mithampotam- 
pong. 


12.  Tomiyaplis  ko  miya-ona  an 
niran  so  pagtao  a  Nuh,  a  go  so 
pagtao  a  Ad,  go  so  Pir-aon  a  khiruk 
ko  manga  Lutakan, 

13.  Go  so  pagtao  a  Samood,  go 
so  pagtao  o  Lut,  go  so  manga  tao  sa 
Aikah;-  siran  man  so  Mithampo- 
tampong, 


14.  Da  ko  oman  i  isa  kiran 
inonta  na  Piyakambokhag  iyan  so 
manga  Sogo,  na  Miyatangkud  (kir¬ 
an)  so  Siksa  Akun. 


15.  Na  da-a  punaya-on  o  sira- 
naya  a  rowar  ko  Lalis  a  isa,  a  da-a 
kaphakandod  iyan. 

16.  Na  Pitharo  iran:  A  Kadnan 
nami!  Nggaga-aningka  rukami  so 
kipantag  ami  ko  da  pun  so  Alongan 
a  kapamagitong! 


17.  Phantang  Ka  ko  Katharo 
iran,  go  Aloyangka  so  Oripun  Ami 
a  Dawood,  a  adun  a  Bagur  Iyan: 
Mata-an!  A  Sukaniyan  na  Pupha- 
nanangoran  (ko  Allah). 


$ 

18.  mata  an!  A  Sukami  na  Piya- 
kaphasiyonot  Ami  so  manga  Palao, 
a  pud  Iyan  a  Puthasbik  Siran,  ko 
Kagabigabi,  a  go  so  Kapita-pita, 

19.  Go  so  manga  Papanok  a 
matitimo:  Na  tanan  si-i  ko  Allah 
Puphananangoran. 


20.  Go  Piyakabagur  Ami  so 
Kadatu  Iyan,  go  inibugai  Ami  Ron 
so  Ongangun,  a  go  so  Kata-o  ko 
Kokoman. 


21.  Na  ino  a  Miyakatalingoma 
Ruka  so  Totholan  ko  Pukhakarido? 
gowani  a  manga  lakat  siran  ko 
Daud  si-i  ko  Darpa  a  diniyan  Sam- 
bayangan; 


22.  Gowani  na  somiyolud  siran 
ko  Dawood,  na  inikaluk  Iyan  siran, 
Pitharo  iran:  A  di  Ka  khaluk:  Ka 
Pukharido  Kami  a  dowa,  ka  inan- 
iyaya  o  saba-ad  Rukami  so  saba-ad: 
na  Kokoma  Kamingka  sa  ontol,  go 
di  Ka  Phuramiramig;  go  Nggona- 
naowa  Kamingka  ko  ontol  a  lalan. 

23.  Mata-an!  a  giyangkai  a  Pa- 
gar  i  Ko:  Na  adun  a  siyao  polo  a  go 
siyao  a  Bilibili  Niyan,  na  adun  a 
Bilibili  Akun  a  satiman:  Na  Pitharo 
Iyan:  A  Pakitagikorun  ka  Rakun 
noto,  na  kiyadaoban  Nako  Niyan 
sa  Katharo. 


24.  Pitharo  (o  Dawood):  A  Sa- 
bunsabunar  a  Kiyasalimbotan  Ka 
Niyan  sa  kiyapanguniya  Niyan  ko 
Bilibili  Ngka  a  Kinitapi  Iyan  ko 
manga  Bilibili  Niyan:  Ka  Mata-an! 
A  madakul  koshasakotowa  a  Sabu- 
nar  a  Phaganiyaya-an  o  saba-ad 
kiran  so  saba-ad:  Inonta  so  siran  a 
Miyamaratiyaya  go  Pinggalubuk 
iran  so  manga  Pipiya,  na  tanto  a 
maito  siran?  Na  Miya-antang  o  Da¬ 
wood  a  giyabo  a  kinitupung  Nami 
Ron:  Na  Miyakapanguni  sa  Ma-ap 
ko  Kadnan  Niyan,  go  Somiyondong 
a  Mangangalimbaba-an,  go  Miya- 
nanangoran  (ko  Allah). 


25.  Na  Niyapi  Ami  Ron  Noto: 
Go  Mata-an!  A  Miyambagiyan  Ni¬ 
yan  si-i  Rukami  so  titho  a  Kapakar- 
ani,  a  go  so  mapiya  a  khandodan. 


26.  Hai  Dawood!  Mata-an!  A 
Sukami  na  Biyaloi  Ami  Suka  a 
Khalifah  ko  Lopa:  Na  Koko-man- 
gka  so  manga  Manosiya  sa  Onto  : 
Go  Dingka  Pagonoti  so  kabaya  a 
ribat,  ka  Madadag  Ka  Niyan  ko 
lalan  o  Allah:  Mata-an!  A  so  phan- 
gadadadag  ko  lalan  o  Allah,  na  adun 
abagiyan  niran  a  siksa  a  sangat,sa- 

bap  ko  Kiyapakalipat  iran  ko  Alon- 
gan  a  Kapamagitong. 

27.  Na  da  ko  kiya-aduna  Mi  ko 
Langit  a  go  so  Lopa  go  so  nganin  a 
lut  a  dowa  nan  i  ba  ilang!  Giyoto 
man  i  arangan  o  siran  a  Miyaman- 
gongkir!  Na  sangat  a  siksa  a  bagi- 
yan  o  siran  a  Miyamangongkir  ko 
Naraka! 


28.  Ba  Ami  babaloya  so  Miya- 
maratiyaya  go  Pinggalubuk  iran  so 
manga  Pipiya,  a  lagid  o  Puphama- 
minasa  ko  Lopa?  Antawa-a  ba  Ami 
babaloya  so  khipanananggila,  a  la¬ 
gid  o  manga  Bara-dosa? 

29.  (Giya  i  na)  Kitab  a  Initoron 
Ami  Sukaniyan  si-i  Ruka,  a  Piya- 
kandakulan  sa  mapiya,  ka-a  niran 
Manggudaguda  so  manga  Ayat  Ru- 
kaniyan,  go  an  Kasaboti  o  adun  a 
manga  Sabot  iyan. 

30.  Na  ini  bugai  Ami  ko  Da- 
wood  so  (Wata  Iyan  a)  Solaiman,- 
Miyakapiyapiya  a  Oripun!  Mata-an! 
A  Sukaniyan  na  Puphananangoran 
(ko  Allah)! 

31.  Gowani  a  Pakimasa-an  ko 
Solaiman  ko  Kagabi-gabi  so  manga 
Koda  a  manga  Gaga-an; 

32.  Na  Miyatharo  Iyan:  A  Mata- 
an!  A  Sakun  na  Miyatomo  Akun  so 
kabaya  ko  Mapiya  (sa  doniya),  a  di 
so  Tadum  ko  Kadnan  Ko,-  taman 

sa  miyakadalong  (so  Alongan)  ko 
runding: 

33.  (Pitharo  o  Solaiman:)  Ndo- 
dun  niyo  siran  Rakun.  Na  Phipho- 
onan  Niyan  mamotol  sa  manga  Ai 
go  manga  Lig, 

34.  Na  Sabunsabunar  a  Tiniyoba 
Ami  so  Solaiman:  Ka  Piyakidarpa- 
an  Ami  so  Korsi  Iyan  sa  isa  a  lawas: 
Oriyan  niyan  na  Mithaobat: 

35.  Pitharo  Iyan:  Kadnan  Ko! 
Napi-i  Yakongka,  go  Bugi  Yakong- 
ka  sa  Kadatu,  a  da-a  Kapatotan 
non  a  isa  bo  ko  oriyan  Ko:  Mata- 
an!  A  Suka  na  Suka  so  Puphamu- 
mugai. 

36.  Na  Piyakaphasiyonot  Ami 
Ron  so  ndo,  a  Pushambur  sabap 
ko  Sogowan  Niyan,  a  malanat,  a 
apiya  anda  Niyan  Puphaka-antapa,- 

37.  Go  so  manga  Shaitan,  a 
tanan  Pababalai,  go  Panininub,- 


38.  Go  so  manga  pud  a  khipa- 
patongun  ko  manga  Sangkali. 


39.  (Pitharo  Ami  ron  a)  Giyaya 
na  Pamumugayan  Ami:  Na  Pamu- 
mugai  Ka,  o  di  na  Kakaputingka,  sa 
da-a  Kapamagitong. 

40.  Na  Mata-an!  A  adun  a  ba- 
giyan  Niyan  si-i  Rukami  a  titho  a 
Kapakarani,  go  mapiya  a  khando- 
dan. 

41.  Na  A  oyangka  so  Oripun 
Ami  a  Ayyob.  Gowani  na  ini  Pan- 
gangarapan  Niyan  ko  Kadnan  Ni- 
yan:  A  Mata-an!  A  Sakun  na 
Minisogat  Rakun  o  Shaitan  so  do- 
kao  a  go  so  siksa! 

42.  (Pitharo-on:)  Dasulun  Ka  so 
Aingka:  Giyaya  na  Papaigowai  a 
Matunggao,  go  Inomun. 

43.  Na  inibugai  Ami  Ron  (bo)  so 
manga  Ta-alokon,  a  go  so  lagid  iran 
a  inibabid  kiran,-  a  Limo  a  pho-on 
Rukami,  go  Pananadum,  o  adun  a 
manga  Sabot  iyan. 

44.  Go  (Pitharo-on:)  Kowa-an 
Ka  so  Limangka  sa  sakukhum  a 
Rasa-as,  na  luphadun  Ka  (ki  Kar- 
omangka):  Ka  Dika  Kasapa-an. 
Mata-an!  A  Sukami  na  Miyato-on 
Ami  Sukaniyan  a  Mapantang.  Saya- 
na  a  mapiya  a  Oripun!  Mata-an!  A 
Sukaniyan  na  Puphangongonotan 
(ko  Allah)! 

45.  Go  Aloyangka  so  manga 
Oripun  Ami  a  so  Ibrahim,  go  so 
Ishaq,  go  so  Yaqoub,  a  manga  Ra- 
bagur,  go  manga  ala  i  Pandapat. 


46.  Mata-an!  A  Sukami  na  in- 
itolabos  Ami  Kiran  so  tolabos  a 
Pananadum  ko  Ingud  (a  Akhirat). 

47.  Go  Mata-an!  A  siran  si-i  ko 
Hadapan  Nami,  na  pud  dun  ko 
Miyangapipili  a  manga  Pipiya. 

48.  Go  Aloyangka  so  Ismail,  go 
so  Al-Yasha,  go  so  Zulkifli:  Na 
tanan  Pud  ko  manga  Pipiya. 

49.  Giyaya  na  Pananadum:  Na 
Mata-an!  A  ruk  o  Khipanananggila, 
so  titho  a  Mapiya  a  khandodan,- 

50.  Manga  Sorga  a  Tatap,  a 
Khiluluka-an  Kiran  so  manga  Pin¬ 
to; 


51.  Gi-i  siran  ro-o  Shasandasan- 
dang;  Puphananawag  Si-ran  ro-o  sa 
manga  Onga  a  Madakul,  a  go  man¬ 
ga  Inomun; 

52.  Go  manga  Ikapud  Iran  so 
manga  Thatangka  i  Kailai  (a  manga 
Bai),  a  Murusharusha. 

53.  Giyaya  so  idi  diyandi  Ruka- 
no  ko  Alongan  a  Kapamagitong! 

54.  Mata-an!  A  giyaya  na  titho  a 
Pagupur  Ami,  a  da-a  ikhada  Iyan;- 

55.  Giyaya  (i  khasowa),-  Na 
Mata-an!  A  bagiyan  o  manga  Ma- 
lawani  so  titho  a  marata  a  khando- 
dan!- 


56.  Naraka  Jahannam!-  A  Pha- 
makasolud  siran  non,-  Na  Mikhar- 
atarata  a  dukhai!- 


57.  Giyaya!-  Na  Ta-ami  ran 
Sukaniyan,-  A  Phulikabo,  go  paka- 
bunud  a  manga  rurushik! 

58.  Go  adun  a  salakao  a  lagid 
iyan,  a  mbarambarang  a  Siksa)! 


59.  Kati-i  so  salompok  a  Pupha- 
manolud  a  pud  iyo!  Da-a  Kapaka- 
dadaya  iran!  Mata-an!  A  siran  na 
Phamakasolud  ko  Naraka! 

60.  Tharo-on  niran:  A  kuna,  ka 
sukano  na  da-a  Kapakadadaya  iyo! 
Sukano  i  Tomiyoro  rukami  say  a! 
Na  miyakaratarata  a  Darpa! 

61.  Tharo-on  niran:  Kadnan 
Nami!  Sa  dun  sa  Tomiyoro  rukami 
saya,-  na  Omaningka-on  so  siksa  sa 
takup  ko  Naraka! 

62.  Go  Tharo-on  niran:  A  ino 
tanowai  a  da-a  khailai  tano  ko  man¬ 
ga  Mama  a  sukutano  naso  ibibilang 
tano  siran  ko  manga  Rarata? 

63.  Ino  tano  khakowa  siran  a 
Pagurug,  antawa-a  ba  da  katoliki 
siran  o  manga  kailai? 

64.  Mata-an!  A  giyoto  man  na 
bunar  dun,-  A  Kapuphapawala  o 
tao  ko  Naraka! 

65.  Tharowangka  (Ya  Muham¬ 
mad):  A  Sakun  na  Matag  Ako  Pu- 
phamaka-iktiyar:  Na  da-a  Tohan  a 
inonta  so  Allah,  a  so  isa  isa  a  Pha- 
kaba-as,- 


66.  Kadnan  o  manga  Langit  a  go 
so  Lopa,  go  so  nganin  a  Pagulutan  a 
dowa  nan,-  A  so  mabagur,  a  Man- 
api. 

67.  Tharowangka:  A  Sukaniyan 
na  Tothol  a  M a ku - 


68.  Sukano  na  tatalikhodan  niyo 
to! 


69.  Da-a  Kata-o  Akun  ko  Pag- 
tao  a  Maporo,  gowani  ko  Pupha- 
numbag  Siran. 


70.  Da-a  Kaphagilahami  Rakun: 
A  Rowar  sa  Sakun  na  matag  Pu- 
phamaka-iktiyar  a  Mapayag. 


f 


71.  Gowani  na  Pitharo  o  Kad~ 
nan  Ka  ko  manga  Malaikat:  Mata- 
an!  A  Sakun  na  Magadun  Ako  sa 
Manosiya  a  pho-on  sa  lipao  (a  giyo- 
to  so  Adam): 


72.  Na  amai  ka  Imasadun  Ko 
Sukaniyan,  go  Masokan  Ko  Suka¬ 
niyan  sa  Niyawa,  na  Sondong  kano 
Rukaniyan,  a  Pangangalimbaba-an 
kano. 


73.  Na  Miyangalimbaba-an  so 
manga  Malaikat,  a  tanan  Siran  lan- 
gon: 


/T?  i  .  .*■  ?  ? t  1, a f 


74.  Inonta  so  Iblis:  Ka  Mimar- 
atabat,  go  miyabaloi  a  pud  ko 
M  iyamangongkir . 


75.  Pitharo  (o  Allah):  Hai  Iblis! 
Antona-a  i  miyakarun  Ruka  ko  Ka¬ 
pha  ngalimbaba-an  Ka  ko  Inaclun 
ko  a  minggotalan  ko  mbala  a  lima 
kun.Ba  ka  Mimaratabat?  Antawa-a 
ba  ka  miyabaloi  a  pud  ko 
Miphapaporo? 

76.  Pitharo  Iyan:  A  Sakun  i 
Mapiya  a  di  Sukaniyan:  Inadun 
Akongka  a  pho-on  sa  Apoi,  na  In¬ 
adun  Ka  Sukaniyan  a  pho-on  sa 
Lipao. 

77.  Pitharo  (o  Allah):  Na  Awaka 
(pho-on  ko  Sorga):  Ka  Mata-an!  A 
Suka  na  Inibowang. 

78.  Go  Mata-an  a  Mikolob 
Ruka  so  Morka  Akun  taman  ko 
Alongan  a  Kapamalas. 

79.  Pitharo  Iyan:  Kadnan  Ko! 
Na  pakinayaon  Ka  Rakun  taman 
ko  Alongan  a  Kaoyaga  Kiran. 

80.  Pitharo  (o  Allah):  Na  Mata- 
an!  A  Suka  na  pud  ko  Phamaka- 
nayao- 

81.  Taman  ko  Alongan  o  wakto 
a  Mapupunto. 

82.  Pitharo  Iyan:  Na  Ibut  ko 
Bagur  Ka,  ka  Mata-an  a  dadagun 
Ko  siran  ndun  langon,- 

83.  Inonta  so  manga  Oripun  Ka 
a  pud  Kiran,  a  manga  Tolabos. 

84.  Pitharo  (  o  Allah):  Na  so 
Bunar  (na  Sakun),-  Go  so  Bunar  i 
Putharo-on  Ko- 

85.  Mata-an  a  ipuno  Akun  ndun 
ko  Naraka  Jahannam  so  pud  Ka,- 
A  go  so  tao  a  Miyonot  Ruka  a  pud 
kiran,  a  murakhurakhus  kano. 

86.  Tharowangka;  A  da-a  Phan- 
gunin  Ko  rukano  sa  makapantag 
saya  a  sokai,  go  kuna  a  ba-a  Ko 
pud  ko  Puphamanangin. 

87.  Da  ko  Sukaniyan  (a  Qur-an) 
inonta  na  Pananadum  o  manga  Ka- 
adun. 

88.  Na  Mata-an  a  katokawan 
niyo  dun  so  Totholan  Rukaniyan 
ko  oriyan  o  masa. 


Surah  Al-Zumar-39 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  So  Kinitoronun  ko  Kitab  na 
pho-on  ko  Allah,  a  Mabagur,  a 
Maongangun. 


2.  Mata-an!  A  Sukami  na  Initor- 
on  Ami  Ruka  (Ya  Muhammad)  so 
Kitab  sabap  ko  Bunar;  Na  Showa- 
sowatangka  so  Allah,  a  Totolabo- 
sangka  Rukaniyan  so  Okit  ko 
Kapaginutao. 


3.  Tanodan,  ka  ruk  o  Allah  so 
okit  a  Tolabos.  Na  so  Miyamango- 
wa  sa  salakao  Rukaniyan  a  manga 
Panarigan  (na  Pitharo  iran):  Da-a 
Kapushimba  ami  kiran  a  rowar  sa 
angkami  ran  mapakarani  ko  Allah 
sa  Samporna  a  kadashug.  Mata-an 
A  so  Allah  na  Khokomun  Niyan 
siran  si-i  ko  nganin  a  siran  na  di 

siran  non  Phagayonayon.  Mata-an! 
A  so  Allah  na  di  Niyan  Punggona- 
na-on  so  tao  a  sukaniyan  na  bo- 
khag,  a  Miyongkir. 


4.  O  kabaya  o  Allah  a  Khowa  sa 
Wat  a,  na  Mata-an  a  Mamili  ko 
Phagadunun  Niyan  sa  kabaya  Iyan: 
Soti  Sukaniyan!  Sukaniyan  so  Al¬ 
lah,  a  isa  isa,  a  Phakaba-as. 


5,  Inadun  Niyan  so  manga  Lan- 
git  a  go  so  Lopa  si-i  ko  Bunar:  Ipu- 
kholob  Iyan  so  Gagawi-i  ko 
Daondao,  go  Ipukholob  Iyan  so 
Daondao  ko  Gagawi-i:  Go  Piyaka- 
phasiyonot  Iyan  so  Alongan  a  go  so 
Olan:  Oman  i  isa  kiran  na  Phagokit 
si-i  ko  ta-alik  a  miyapunto.  Ba  di 
Sukaniyan  so  Mabagur,-  A  Mana- 
pi? 


6.  Inadun  kano  Niyan  a  pho-on 
ko  Ginawa  a  isa:  Oriyan  niyan  na 
Inadun  Niyan,  a  Miyakapo-on  non 
so  Karoma  Niyan;  go  Inadun  Niyan 
rukano  so  manga  Ayam  a  Walo  a 
nggaganapa:  Phagadun-un  Kano 
Niyan  si-i  ko  manga  Tiyan  o  manga 
Ina  iyo,  sa  isa  a  Ka-adun,  ko  oriyan 
o  isa  a  Ka-adun,  si-i  ko  manga 
lilibotung  a  tulo  (lapis).  Giyoto 
man  so  Allah,  a  Kadnan  niyo: 
Ruk  Iyan  so  Kapa-ar.  Da-a  Tohan 
inonta  Sukaniyan:  Na  andamanaya 
i  Kaputhalikhod  iyo? 


7.  Amai  ka  Mongkir  kano,  na 
Mata-an!  A  so  Allah  na  da-a  singa- 

nin  Niyan  rukano;  go  di  Niyan 
Ikhasowat  ko  manga  Oripun  Niyan 
so  Kaongkir:  Na  o  Panalamat  kano, 
na  Ikhasowat  Iyan  oto  rukano.  Na 
di  kha-awidan  o  ma-awid  so  awid  o 
salakao.  Oriyan  niyan  na  si-i  bo  ko 
Kadnan  niyo  so  Khandodan  niyo, 
na  Phanotholun  Niyan  rukano  so 
Pinggolaola  niyo.  Mata-an!  A  Suka- 
niyan  i  Mata-o  ko  shishi-i  ko  manga 
Rarub. 


8.  Na  igira  a  miyasogat  so  Man- 
osiya  a  Morala,  na  Manguni  ko 
Kadnan  Niyan,  a  Puphananangor- 
an  si-i  Rukaniyan:  Oriyan  niyan  na 
igira  a  bigan  Niyan  sukaniyan  sa 
Limo  a  pho-on  Rukaniyan,  na  kali- 
patan  niyan  so  Kiyapanguni  niyan 
non  gowani,  go  Mumba-al  sa  man¬ 
ga  Saginda  o  Allah,  ka-a  niyan  Mi- 
panadag  ko  Lalan  Rukaniyan. 
Tharowangka:  A  sawitingka  so 
Kiya-ongkir  ka  sa  maito:  Mata-an! 
A  suka  na  pud  ko  manga  tao  ko 
Naraka! 


9.  Ino  so  tao  a  sukaniyan  na 
Puphangongonotan  ko  manga  oras 
ko  kagagawi-i  a  Somosodod  go  Go- 
maganat  a  Ika-aluk  iyan  so  (siksa 
ko)  Akhirat,  go  a  arapun  niyan  so 
Limo  o  Kadnan  Niyan-  (ba  lagid  o 
tao  a  di  Phangongonotan)?  Tharo¬ 
wangka:  A  ba  magishan  so  manga 
Tata-o  a  go  so  di  manga  Tata-o? 
Aya  bo  a  phakatanodon  na  so  adun 
a  manga  Sabot  iyan. 

10.  Tharowangka  ko  manga  Or- 
ipun  Ko  a  so  Miyamaratiyaya!  A 
Kalukun  niyo  so  Kadnan  niyo. 
Adun  a  ruk  o  siran  a  Miphipiyapiya 
sangkai  a  doniya  a  Mapiya  (si-i  ko 
Akhirat).  Na  so  Lopa  o  Allah  na 
maolad!  Ithoman  ndun  sa  Tarotop 
ko  manga  Papantang  so  Balas  kiran 
sa  di  khaitong! 


11.  Tharowangka:  A  Mata-an!  A 
Sakun  na  ini  Sogo  Rakun  a  Kasho- 
wasowata  Ko  ko  Allah  a  Totolabo- 
sun  Nakun  Non  so  okit  ko 
Kapaginutao; 

12.  Go  ini  Sogo  Rakun  ka  ana 
Ko  mabaloi  a  paganai  ko  Mimba- 
bayorantang  (Rukaniyan). 

13.  Tharowangka:  A  Mata-an!  A 
Sakun  na  ikhaluk  Akun  amai  ka 
sorangun  Ko  so  Kadnan  Ko,  so 
siksa  ko  Alongan  a  mala. 


14.  Tharowangka:  A  so  Allah  i 
Pushowasowatun  Ko,  a  Totolabo- 
sun  Nakun  Non  so  okit  Akun: 


15.  Na  Showasowata  niyo  so 
nganin  a  kabaya  iyo  a  salakao  Ru¬ 
kaniyan.  Tharowangka:  A  Mata-an! 
A  aya  manga  logi  na  so  liyogi  ran  so 
manga  ginawa  iran  a  go  so  ta-alok 
kiran  ko  Alongan  a  Qiyamah:  Ta- 
nodan  ka  giyoto  man  na  sukaniyan 
so  kalogi  a  Mapayag! 

116.  Ruk  iran  ko  kaporowan- 
niran  so  milapilapis  a  Apoi,  go  si-i 
ko  kababa-an  niran  so  milapilapis 

(a  Apoi):  Giyoto  man  na  ipuphan- 
gangaluk  oto  o  Allah  ko  manga 
Oripun  Niyan  (Pitharo  Iyan):  Hai 
manga  Oripun  Ko!  Na  Onoti  Vako 
niyo! 


17.  Na  so  piyamakawatanan  nir- 
an  so  Tagot,-  ka  o  ba  iran  Mashim- 
ba  sukaniyan,-  go  Miyananangoran 
siran  ko  Allah,-  Na  bagiyan  niran 
so  Tothol  a  mapiya:  Na  Puphama- 
notholingka  sa  mapiya  so  manga 
Oripun  Ko,- 


18.  A  siran  so  Puphamakinugun 
niran  so  Katharo,  na  Phagonotan 
niran  so  mapiya  on:  Siran  man  so 
Pinggonanao  siran  o  Allah,  go  siran 
man  na  siran  so  manga  papantas  i 
akal. 

19.  Ino  so  miyatangkudon  so 
Katharo  a  siksa:  Bangka  khasabut 
so  tao  a  matatago  ko  Naraka?. 


20.  Ogaid  na  so  inikaluk  iran  so 
Kadnan  niran,  na  adun  a  bagiyan 
niran  a  manga  Darpa  a  Maporo,  si-i 
ko  Kaporowan  niyan  so  manga  dar¬ 
pa  a  maporo  a  Pimbabalai:  Pupha- 
mangondas  ko  kababa-an  niyan  so 
manga  Lawasaig:  Diyandi  o  Allah: 
Di  Pundorat  so  Allah  ko  diyandi. 


21.  Bangka  da  Mailai  a  Mata- 
an!  A  so  Allah  na  Piyakatoron  Ni¬ 
yan  pho-on  ko  Kawang  so  ig,  na 
Piyakasunup  Iyan  noto  ko  Pupha- 
mangumbowatan  a  ig  ko  Lopa?  Ori- 
yan  niyan  na  Puphakagumaon 

Niyan  sa  sabap  Rukaniyan,  so  Pur  a 
mbidabida  so  manga  Waruna  niyan: 
oriyan  niyan  na  puphurorang;  na 
Pukhailaingka  sukaniyan  a  Pupha- 
kabinaning;  oriyan  niyan  na  pum- 
balowin  Niyan  noto  a  roput.  Mata- 
an!  a  adun  a  matatago  ro-o  man  a 
titho  a  undao  ko  manga  papantas  i 
akal. 

22.  Ino  so  tao  a  piyakalowag  o 
Allah  so  Rarub  iyan  makapantag 
ko  Islam,  na  sukaniyan  na  si— i  ko 
Sindao  a  pho-on  ko  Kadnan  Niyan, 
(ba  lagid  o  piyarkat  Iyan  so  poso 
iyan)?  Na  sangat  a  siksa  a  ruk  o 
khitutugas  so  manga  poso  iran  ko 
Tadum  ko  Allah!  Siran  man  i  ma¬ 
tatago  ko  kadadag  a  Mapayag! 


23.  So  Allah  na  Initoron  Niyan 
so  Lubi  a  Mapiya  a  Tothol,  Kitab  a 
Makapushasaginda  i,  a  gi-i  makha- 
sokasoi:  A  puthabadun  sa  po-on 
Rukaniyan  so  manga  kobal  o  siran 
a  ika-a  uk  iran  so  Kadnan  niran; 
oriyan  niyan  na  pulumuk  so  manga 
kobal  iran  a  go  so  manga  poso  iran 
ko  Tadum  ko  Allah.  Giyoto  man  so 
(Qur-an)  Torowan  o  Allah:  A 
Thoro-on  Niyan  sa  sabap  Rukani¬ 
yan  so  tao  a  kabaya  Iyan;  na  sa  tao 
a  Dadagun  o  Allah,  na  da-a  Ma- 
kanggonanao  ron. 


24.  Ino  so  tao  a  khatampar  iyan 
so  Paras  iyan  ko  marata  a  siksa  ko 
Alongan  a  Qiyamah,  (ba  lagid  o 
phakalidas  ko  siksa)?  Na  Tharo-on 

ko  manga  Darowaka:  Ta-ami  niyo 
so  pishokat  iyo  (a  marata)! 


25.  Tomiyaplis  so  Miya-ona  an 
niran,  na  miyakatalingoma  kiran 
so  siksa  ko  di  ran  kapakai  inungka. 


26.  Na  Piyakita-aman  kiran  o 
Allah  so  Kahina-an  ko  Kaoyagoyag 
ko  Doniya;  na  Mata-an  a  so  siksa 
ko  Akhirat  i  Lubi  a  mala,  o  siran  na 
katawi  ran! 


27.  Na  Sabunsabunar  a  Inumba- 
alan  Nami  ko  manga  Manosiya,  si-i 
sangkai  a  Qur-an  so  oman  i  ibarat, 
ka-an  siran  makatanod. 


28.  Puphangadi-an  a  basa  Arab, 
a  da-a  bukhogon:  Ka-an  siran  Ma- 
kapananggila. 


29.  Mimba-al  so  Allah  sa  ibarat:- 
Mama  a  kathotompotompokan  su- 
kaniyan,  o  di  phamagayonayon,  go 
Mama  a  kabisa  o  isa  a  Mama:  Ba 
mulagid  a  dowaya  a  ibarat?  So  podi 
na  ruk  o  Allah!  Kuna,  ka  so  kada- 
kulan  kiran  na  di  ran  katawan. 

30.  Mata-an!  A  Suka  na  Phatai, 
go  Mata-an!  A  siran  na  Phamatai. 


31.  Oriyan  niyan  na  Mata-an!  A 
sukano  ko  Alongan  a  Qiyamah,  si-i 
ko  Hadapan  o  Kadnan  niyo,  na 
Pushasawala  kano. 


32.  Na  ba  adun  a  makalawan  a 
Darowaka  ko  tao  a  tiyokasan  niyan 

sa  Kabokhag  so  Allah,  go  Piyakam- 
bokhag  iyan  so  Bunar  gowani  a 
makatalingoma-on;  ba  da-a  matata- 
go  ko  Naraka  Jahannam  a  darpa  o 
Miyamangongkir? 

33.  Na  so  Minitalingoma  Niyan 
so  Bunar,  a  go  so  Minaron-na  siran 
man  so  siran  i  Khipanananggila. 


34.  M  apumbagiyan  niran  so 
nganin  a  kabaya  iran,  si-i  ko  Kad- 
nan  niran:  Giyoto  man  i  Balas  ko 
Miphipiyapiya: 


35.  A  giyakapulalasa  kiran  o 
Allah  ko  marata  ko  Pinggolaola 
iran,  go  giyakimbalasun  Niyan  kir¬ 
an  ko  Balas  Kiran,  a  pantag  o  Ma- 
piya  a  Pinggolaola  iran. 


36.  Ba  di  so  Allah  i  Maka-a 
angkos  ko  Oripun  Niyan!  Na  ipu- 
phangangaluk  iran  Ruka  so  siran  a 
salakao  ko  Allah!  Na  sa  dun  sa  tao 
a  Dadagun  o  Allah,  na  da-a  Maka- 
punggonanao  ron. 


37.  Na  sa  dun  sa  tao  a  Toro-on  o 
Allah,  na  da-a  Makadadagon.  Ba  di 
so  Allah  i  Mabagur,  a  Khiruk  ko 
Kandadanug? 


38.  Na  Ibut  a  isha-an  Ka  kiran: 
O  antawa-a  i  Miyadun  ko  manga 
Langit  a  go  so  Lopa?  Na  Putharo- 
on  niran  ndun:  A  so  Allah.  Tharo- 
wangka:  Aiguda  iyo  ko  Puphanong- 
ganowin  niyo  a  salakao  ko  Allah, -o 

paka-antapi  Ako  o  Allah  sa  Morala, 
ba  siran  i  phamakapokas  ko  Morala 
Niyan?-  o  di  na  paka-antapan  Nako 
Niyan  sa  Limo,  ba  siran  i  phama- 
karun  ko  Limo  Iyan?  Tharowangka: 
A  Ka-a  angkosan  Nako  o  Allah! 
Sukaniyan  i  Sasarigan  o  Khisasarig. 


39.  Tharowangka:  Hai  pagtao 
Akun!  Nggalubuk  kano  si-i  ko  tin- 
dug  iyo:  Mata-an!  A  Sakun  na 
Gomagalubuk  (mambo):  Na  kato- 
kawan  niyo  bo,- 


40.  So  tao  a  khatalingoma-an 
sukaniyan  a  siksa  a  phakarondanun 
Niyan,  go  khatana-an  sukaniyan  a 
siksa  a  Tatap. 


41.  Mata-an!  A  Sukami  na  In- 
itoron  Ami  Ruka  Ya  Muhammad) 
so  Kitab  a  ruk  o  manga  Manosiya 
si-i  ko  Bunar.  Na  sa  dun  sa  tao  a 
komudug  ko  ontol,  na  ruk  o  ginawa 
niyan:  Na  sa  tao  a  Tharidadag,  na 
khadadag  sa  si-i  bo  phakatana  si-i 
rukaniyan.  Kuna  a  ba  Suka  i  somi- 
siyap  kiran. 


42.  So  Allah  na  Puthanganun 
Niyan  so  manga  Niyawa  ko  wakto 
a  Kapatai  niyan;  go  (Puthanganun 
Niyan)  so  da  pun  Matai  si-i  ko 
Katotoroga-on:  Na  phagurunun  Ni¬ 
yan  so  Piyakanggolalan  Niyan  non 
so  Kapatai,  go  Pumbotawanan  Ni¬ 
yan  so  salakao  ron,  taman  ko  ta- 
alik  a  miyapunto.  Mata-an!  A  adun 
a  matatago  ro-o  man  a  titho  a  man- 

ga  Tanda  ko  Pagtao  a  Puphamimi- 
kiranun  niran. 


43.  Ino  siran  khowa  sa  salakao 
ko  Allah  a  phamangogop?  Tharo- 
wangka:  A  ti  apiya  pun  siran  na  da- 
a  kapa-ar  iran  a  maito  bo,  go  da-a 
sabot  iran? 


44.  Tharowangka:  A  ruk  o  Allah 
so  kapangongogopan  langon:  Ruk 
lyan  so  Kapa-ar  ko  manga  Langit  a 
go  so  Lopa:  Oriyan  niyan  na  Ron 
kano  Phamakandoda  (ko  Alongan  a 
Qiyamah). 


45.  Na  igira  a  miya-aloi  so  Allah 
a  Isa  Isa  Sukaniyan,  na  masisingai  so 
manga  poso  o  siran  a  di  Mapapara- 
tiyayako  Akhirat;  na  igira  a  miya-aloi 
so  salakao  Rukaniyan,  na  sa  maoto 
na  siran  na  Pukhababaya  siran! 


46.  Tharowangka:  Ya  Allah!  A 
Miyadun  ko  manga  Langit  a  go  so 
Lopa!  A  Mata-o  ko  Gaib  a  go  so 
Mapayag!  Suka  i  Khokom  ko  man¬ 
ga  Oripun  Ka  si-i  ko  nganin  a  siran 
na  shosoransorang  siran  non. 


47.  Na  opama  ka  Mata-an!  a 
Ruk  o  siran  a  Mindadarowaka  so 
matatago  ko  Lopa  langon,  go  so 
lagid  iyan  na  ibabidon,  na  Mata- 
an  a  iya-on  niran  noto  sa  ginawa 
iran  ko  marata  a  siksa  ko  Alongan  a 
Qiyamah:  na  mapayag  kiran  pho-on 
ko  Allah,  so  da  iran  masar  a  Pan- 
dapat  (a  mbarambarang  a  siksa)! 

48,  Go  Mapayag  kiran  so  manga 
rarata  a  Pinggalubuk  iran,  go  Ka- 
tangkalan  siran  o  Piyamagurugan 
niran  (a  siksa)! 


49.  Na  igira  a  miyasogat  so 
Manosiya  a  Morala,  na  Manguni 
Rukami:  Oriyan  niyan  na  igira  bi- 
gan  Nami  sukaniyan  sa  Limo  a  pho- 
on  Rukami,  na  Tharo-on  niyan:  A 
aya  bo  a  kinibugan  rakun  non  na 
makapantag  ko  Kata-o!  Kuna,  ka 
giyoto  na  tupung,  na  ogaid  na  so 
kadakulan  kiran  na  di  iran  kata- 
wan! 


50.  Sabunar  a  Pitharo  aya  o 
siran  a  Miya-ona  an  niran!  na  da 
kiran  makanggai  a  gona  so  Pishokat 
iran. 

51.  Na  Miyasogat  siran  o  manga 
rarata  a  Pishokat  iran.  Na  so  Mind- 
adarowaka  a  pud  ko  siran  naya-na 
khasogat  siran  ndun  o  manga  rarata 
a  Pishokat  iran,  go  di  siran  mama- 
kapalagoi! 


52.  Ba  iran  ndi  katawi  a  Mata- 
an!  A  so  Allah  na  Puphakaoladun 
Niyan  so  Riskhi  ko  tao  a  kabaya 
lyan,  go  Puphakasimpitun  Niyan! 
Mata-an!  A  adun  a  matatago  ro-o 
man  a  titho  a  manga  Tanda  ko 
Pagtao  a  Khipaparatiyaya! 


53.  Tharowangka:  Ko  manga 
Oripun  Ko  a  so  Kiyapumalawani- 
yan  niran  so  manga  ginawa  iran,  a 

di  kano  khada-i  sa  Panginam  ko 
Limo  o  Allah:  Mata-an!  A  so  Allah 
na  Punapin  Niyan  so  manga  dosa 
langon:  Mata-an  naya!  A  Sukaniyan 
so  Manapi,  a  Makalimo-on. 

54.  Go  ndod  kano  ko  Kadnan 
niyo,  go  Mbayorantang  kano  Ru- 
kaniyan,  ko  da  pun  kapakatalingo- 
ma  rukano  o  siksa:  A  sa  oriyan 
niyan  na  di  kano  Katabangan. 

55.  Go  onoti  niyo  so  (Qur-an  a) 
mapiya  a  so  Initoron  rukano  a  pho- 
on  ko  Kadnan  niyo,  ko  da  pun 
kapakatalingoma  rukano  o  siksa  a 
Mitalumba,  a  sukano  na  di  niyo 
mai-inungka!- 


56.  Ka  o  ba  Matharo  o  ginawa:  I 
hai  Miyakasundit  ako!-  Sa  kiyandi- 
dimatagako  ko  onot  ko  Allah,  go 
Mata-an  a  miyabaloi  ako  a  minitapi 
dun  ko  mamakasodi!- 


57.  O  di  na  Matharo  iyan:  A 
opama  ka  Mata-an!  a  so  Allah  na 
Tiyoro  ako  Niyan,  na  Miyabaloi 
ako  dun  a  pud  ko  Miyamananggi- 
la!- 


58.  O  di  na  Matharo  iyan  ko 
wakto  a  kasandungi  niyan  ko  siksa: 
A  o  ba  bo  Mata-an!  A  adun  a 
kapakakasoi  akun  (sa  Doniya),  na 
mabaloi  ako  a  pud  ko  miphipiya- 
piya! 


59.  Owai  na,  Sabunar  a  Miya- 
katalingoma  ruka  so  manga  Ayat 

Akun,  Na  Piyakambokhag  ka  Su- 
kaniyan:  Go  Pimaratabatan  ka,  na 
miyabaloi  ka  a  pud  ko  Miyaman- 
gongkir! 

60.  Na  si-i  ko  Alongan  a  Qiya- 
mah  na  Mailaingka  so  siran  a  Miya- 
mamokhag  makapantag  ko  Allah;- 
A  so  manga  Paras  iran  na  Miya- 
mangintukintum;  ba  da-a  matatago 
ko  Naraka  Jahannam  a  darpa  a 
bagiyan  o  manga  Takabor? 

61.  Na  isabut  o  Allah  ko  siran  a 
Miyamananggila  so  kapakasulang 
iran  sa  Maliwanag:  Da-a  khisogat 
kiran  a  marata,  go  di  siran  Maka- 
pumboko. 

62.  So  Allah  i  Miyadun  ko  lan- 
gowan  taman,  go  Sukaniyan  si-i  ko 
langowan  taman  i  Somisiyapon. 

63.  Ruk  Iyan  so  manga  Gonsi  o 
manga  Langit  a  go  so  Lopa:  Na  so 
Miyamangongkir  ko  manga  Ayat  o 
Allah, -na  siran  man  na  siran  i  man¬ 
ga  logi. 

64.  Tharowangka:  Ba  so  salakao 
ko  Allah  i  ishogo  iyo  Rakun  a 
Pushowasowatun  Ko,  Hai  da-a 
manga  mulung  iyan? 

65.  Na  Sabunsabunar  a  ini  I  la- 
ham  Ruka,-  go  si-i  ko  siran  a  Miya- 
ona  an  Ka,-A  Mata-an  a  o  Panako- 
to  Ka,  na  Mata-an  a  mailang  dun  so 
Amal  Ka,  go  Mata-an  a  khabaloi 
Ka  dun  a  pud  ko  manga  logi. 


\  P 

66.  Ogaid  na  so  Allah  i  Showa- 
sowatangka,  go  tapi  Ka  ko  Miya- 
manalamat. 


67.  Na  da  iran  sula-an  ko  Allah 
so  patot  a  Kala  Iyan,  a  so  Lopa 
langon  na  Kukumusun  Niyan  ko 
Alongan  a  Qiyamah,  go  so  manga 
Langit  na  Phangalololon  ko  Kawa- 
nan  Niyan:  Soti  Sukaniyan!  Go 
Maporo  a  Ka-a  awat  Iyan  ko  Ipu- 
phanakoto  iran! 


68.  Na  iyopun  so  Sanggakala,  na 
Mamatai  so  shisi-i  ko  manga  Langit 
a  go  so  shisi-i  ko  Lopa,  inonta  so 
kabaya  o  Allah.  Oriyan  niyan  na 
iyopun  puman  noto  sharoman,  na 
sa  maoto  na  siran  na  khipakatitin- 
dug  a  nomanayao  siran  (a  antona-a 
i  ikhidiya  kiran)! 

69.  Na  lomiwanag  so  Lopa  sa 
sabap  ko  Sindao  o  Kadnan  Niyan: 
Go  nggomonun  so  Daptar;  go  pa- 
kadarpa-an  so  manga  Nabi,  a  go  so 
manga  saksi;  go  Ikokom  kiran  so 
Bunar;  a  siran  na  di  siran  Kasalim- 
botan. 


70.  Go  itoman  sa  tarotop  ko 
oman  i  ginawa  so  Pinggalubuk  iyan; 
na  so  Allah  i  Mata-o  ko  gi-i  ran 
nggolaola-an. 


71.  Na  idundug  so  Miyaman- 
gongkir  si-i  ko  Naraka  Jahannam 
a  Khokhoyokhoyog:  Taman  sa 
amai  ka  makaoma  siran  non,  na 
kaluka-an  so  manga  Pinto  iyan. 

Na  Tharo-on  kiran  o  khisisiyapon: 
A  ba  rukano  da  Makatalingoma  so 
manga  Sogo  a  pud  rukano,  a  kapu- 
phangadi-an  niran  rukano  so  man¬ 
ga  Ayat  o  Kadnan  niyo,  go 
Mipuphamaka-iktiyar  iran  rukano 
so  Kapakambabaratumowa  sa 
Alongan  niyo  wai?  Tharo-on  niran: 
Ungkaino  da:  Na  ogaid  na  Miya- 
tangkud  so  Katharo  o  siksa  ko 
Miyamangongkir! 


72.  Tharo-on  (kiran):  Solud 
kano  ko  manga  Pinto  o  Naraka 
Jahannam,  sa  makakakal  kano 
ron:  Na  Mikharatarata  a  Darpa  o 
manga  Takabor! 


73.  Na  idolog  so  Miyamangon- 
gonotan  ko  Kadnan  niran  si-i  ko 
Sorga  a  Khokhoyokhoyog:  Taman 
sa  amai  ka  Makatalingoma  siran 
non,  a  Kaluluka-an  so  manga  Pinto 
iyan;  na  Tharo-on  kiran  o  Khisi¬ 
siyapon:  Kalilintad  a  si-i  rukano! 
Manga  pipiya  kano!  na  Pamanolud 
kano  ron,  sa  Makakakal  kano  ron. 


74.  Go  Tharo-on  niran:  So  Podi 
na  ruk  o  Allah,  a  so  Tiyoman  Niyan 
rukami  so  Diyandi  Iyan,  go  Piyaki- 
pangowarisan  Niyan  rukami  so 
Lopa:  Sa  Pundarupa  kami  ko  Sorga 
sa  sadun  sa  kabaya  ami:  Na  sayana 
a  mapiya  a  Balas  ko  Miyamagamal 
(sa  mapiya)! 


75.  Na  Mailaingka  so  manga 
Malaikat  a  khokoliling  siran  ko  mu- 

liliyota  ko  Aras,  a  Iputhasbik  iran 
so  Podi  ko  Kadnan  niran;  go  Iko- 
kom  kiran  so  ontol,  na  Tharo-on:  A 
so  Podi  na  ruk  o  Allah,  a  Kadnan  o 
manga  Ka-adun! 

Surah  A  l-Mu  ’ min  (  Ghafir  )-40 

Bgsr  ferns#  mg 

Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Ha  Mim.  So  Allah  i  Mata-o 
ko  paka-a  antapan  Niyan  ro-o. 


2.  So  Kinitoron  o  Kitab  na  pho- 
on  ko  Allah,  a  Mabagur,  a  Mata-o, - 


3.  A  Puphakada  ko  Dosa,  go 
Putharima  ko  Taobat,  a  Mailot  i 
Kandadanug,  a  Khiruk  Ko  Ka- 
kaya-an.  Da-a  Patot  a  Pushowaso- 
watun  a  inonta  Sukaniyan:  Si-i 
Rukaniyan  so  Khabolosan. 


4.  Da  -a  puphamawal  ko  manga 
Ayat  o  Allah  a  rowar  ko  siran  a 
Miyamangongkir.  Na  o  ba  Ka  Mal- 
impang  o  gi-i  ran  kathotogalin  ko 
manga  Ingud! 


5.  Tomiyaplis  ko  Miya-ona  an 
niran,  so  Pagtao  o  Nuh,  go  so 
Mithampotampong  ko  oriyan  niran; 
go  piyagungutan  o  omani  pagtao  so 
Sogo  kiran,  ka  mbiyagun  niran  Su¬ 
kaniyan,  go  ini  Pamawal  iran  so 
Ribat,  ka  imbinasa  iran  noto  ko 
Bunar:  Na  siniksa  Akun  siran!  Na 

antona-a  i  miyambutad  o  siksa 
Akun  (kiran)! 

6.  Na  giyaya  dun  i  Kinitoman  o 
Katharo  o  Kadnan  Ka  ko  siran  a 
Miyamangongkir;  a  Mata-an!  A  sir¬ 
an  i  manga  tao  ko  Naraka! 


7.  So  Khitatanggong  ko  aras  a 
go  so  Makaliliyoton  na  Iputhasbik 
iran  so  Podi  ko  Kadnan  niran;  go 
Paparatiyaya-an  niran  Sukaniyan; 
go  Ipuphanguni  ran  sa  Ma-ap  so 
Miyamaratiyaya  (gi-i  ran  Tharo- 
on:)  Kadnan  Nami!  Miyarangkom 
Ka  so  langowan  taman,  a  Limo,  go 
Kata-o;  na  Puma-apingka  so  siran  a 
Mithataobat,  go  kidug  iran  so  La- 
lan  Ka;  go  Pakalidasangka  siran  ko 
siksa  ko  Naraka  Jahim! 


8.  Kadnan  Nami!  Go  PakasoJu- 
dangka  siran  ko  manga  Sorga  a 
Tatap,  a  so  inidiyandi  i  Ka  kiran, 
rakhus  o  Miyamaginontolan  ko 
manga  Lokus  iran,  go  so  manga 
Karoma  iran,  go  so  manga  Moriran 
a  tao!  Mata-an!  A  Suka  na  Suka  so 
Mabagur,  a  Maongangun; 


9.  Go  Pakalidasangka  siran  ko 
manga  rarata;  ka  sadun  sa  Pakali- 
dasun  Ka  ko  manga  rarata  sa  Alon- 
gan  noto,-  na  Sabunar  a  ini  Kalimo 
o  Ka  sukaniyan:  Na  giyoto  man  na 
Sukaniyan  i  Da-ag  a  lubi  a  Mala. 


10.  Mata-an!  A  so  Miyaman¬ 
gongkir  na  Puphamakalangkapun 


Ghafir-40 


Part  24 


r*  *y*S\ 


t  *  j-s U 


kiran:  A  Mata-an  a  so  Rarangit  o 
Allah  na  Lubi  a  Mala  a  di  so  Rar¬ 
angit  iyo  ko  manga  ginawa  niyo, 
gowani  ko  Ipundolon  rukano  so 
Paratiyaya  na  Phagongkirun  niyo. 


11.  Tharo-on  niran:  Kadnan 
Nami!  Biyono  Kamingka  sa  miya- 
ka-dowa,  go  Inoyag  Kamingka  sa 
miyakadowa!  Na  ini  pagikral  ami  so 
manga  Dosa-mi;  na  ba  adun  a  okit 
a  kapakaliyo  wami  (pho-on  ko  Nar- 
aka)? 


12.  (Tharo-on  o  Allah:)  Giyoto 
man  na  sabap  sa  Mata-an  naya!  A 
igira  ini  Panolon  so  Allah  a  Isa  Isa 
Sukaniyan,  na  Phagongkirun  niyo; 
na  amai  ka  Pushakotowan  Sukani¬ 
yan,  na  Pupharatiyaya-an  niyo!  Na 
so  Kokoman  na  ruk  o  Allah,  a 
Maporo,  a  Lubi  a  Mala! 

13.  Sukaniyan  soPuphakiilai  Ni- 
yan  rukano  so  manga  Tanda  lyan, 
go  Puphakatoronan  Kano  Niyan 
pho-on  ko  Kawang  sa  riskhi  (a 
oran):  Na  da-a  Phakatanodon  a 
rowar  ko  Puphananangoran  (ko  Al¬ 
lah). 


14.  Na  Showasowata  niyo  so 
Allah  sa  totolabosa  niyo  Rukani- 
yan,  so  okit  ko  Kapaginutao,  apiya 
pun  Miyagowad  so  Miyamangong- 
kir. 


15.  Puphoro  ko  manga  Daradat, 
a  khiruk  ko  Aras:  Iputhoron  Niyan 

so  Wahy  po-on  sa  Sogowan  Niyan 
ko  tao  a  kabaya  Iyan  ko  manga 
Oripun  Niyan,  ka-a  Niyan  Kapaki- 
iktiyari  so  alongan  a  Kapakamba- 
baratumo-wa,- 


16.  Si-i  ko  Alongan  a  siran  na 
mabayar  siran:  Da-a  Makapagma 
kiran  ko  Allah  a  maito  bo.  (Tharo- 
on  o  Allah:)  Antawa-a  i  khiruk  ko 
Kapa-ar  sa  Alongan  nai?  Ruk  o 
Allah,  a  Isa  Isa,  a  Phakagaga! 


117.  Sa  Alongan  nai  na  Imbalas 
ko  oman  i  ginawa  so  Pinggalubuk 
iyan;  da-a  Kapanalimbot  sa  Alon¬ 
gan  nai,  Mata-an!  A  so  Allah  na 
Maga-an  i  Kapamagitong. 


18.  Na  Paki-iktiyaringka  kiran 
so  gawi-i  a  Puphakarani,  masa  a  so 
manga  poso  na  mongkug  ko  manga 
korokom,  a  Khipakamboboko.  Da- 
a  bagiyan  o  manga  Darowaka  a 
gomagut  (kiran)  sa  ginawa;  go  da- 
a  Phangongogopan  a  Khatarima. 


19.  Katawan  Niyan  so  gi-i  Kan- 
donsiyan  o  manga  Mata,  go  so 
Pagu-uma-an  o  manga  Rarub  (a 
manga  pamikiran). 


20.  Na  so  Allah  na  Ipukhokom 
Iyan  so  Bunar:  Na  so  Puphanong- 
ganowin  niran  a  salakao  Rukani- 
yan,  na  da-a  Khikokom  iran  a 
maito  bo.  Mata-an!  A  so  Allah  na 
Sukaniyan  so  Puphakanug,  a  Pu- 
phakailai. 

21.  Ba  siran  nda  makandalakao 
ko  Lopa  ka-aniran  mailai  o  antona- 
a  i  miyambutad  o  Kiya-akiran  ko 
siran  a  Miya-ona  an  niran?  Miyaba- 
loi  siran  a  siran  i  Lubi  a  di  siran  i 
Sagur,  go  manga  rarad  ko  Lopa:  Na 
siniksa  siran  o  Allah  sabap  ko  man¬ 
ga  Dosa  iran,  go  da-a  miyabaloi  a 
miyakalinding  kiran  ko  (siksa  o 
Allah. 


22.  Giyoto  man  na  sabap  sa 
Mata-an!  A  siran  na  minitalingoma 
kiran  o  manga  Sogo  kiran  so  manga 
rarayag  a  Karina,  na  Inongkir  iran: 
Na  siniksa  siran  o  Allah:  Mata-an! 
A  Sukaniyan  i  Mabagur,  a  Mailot  i 
Kandadanug. 


23.  Na  Sabunsabunar  a  Siyogo 
Ami  so  Musa,  rakhus  o  manga 
Tanda  Ami,  go  Katantowan  a  Ma- 
payag. 


24.  Si-i  ko  Pir-aon,  a  go  so  Ha- 
man,  go  so  Qaroun;  na  ba  iran  ndun 
Pitharo:  a  balik  Mata,  a  Lubi  a 
Bokhag!, 


25.  Na  kagiya  a  miyoma  Niyan 
kiran  so  Bunar,  a  pho-on  ko  Hada- 
pan  Nami,  na  Pitharo  iran:  A  Pa¬ 
in  on  owa  niyo  so  manga  Wata  a 
Mama  o  siran  a  Miyamaratiyaya  a 
pud  Iyan,  na  Oyaga  niyo  so  manga 
Babai  kiran;  na  da  ko  Antangan  a 
Marata  o  Miyamangongkir  inonta 
na  Matatago  ko  Karibat! 

26,  Na  Pitharo  o  Pir-aon:  Bota- 
wani  ako  niyo  ka  Bono-ongko  so 
Musa;  go  Tawaga  Niyan  i  Kadnan 
Niyan!  Mata-an!  A  Sakun  na  Ipu- 
khawan  Nakun  o  ba  niyan  Kasam- 
bi-i  so  okit  iyo,  o  di  na  ba  Niyan 
Mapayag  ko  Lopa  so  Kapaminasa! 


27.  Na  Pitharo  o  Musa:  A  Mata- 
an!  A  Sakun  na  Lominindong  Ako 
ko  Kadnan  Ko  go  Kadnan  niyo  po- 
on  ko  oman  i  Takabor  a  di  Mapa- 
paratiyaya  ko  Alongan  a  Kapama- 
gitong! 


28.  Na  Pitharo  o  Mama  a  Ma- 
paparatiyaya  (  a  si  Hazqil  )  a  pud 
ko  manga  Tonganai  o  Pir-aon,  a 
Paguuma-an  Niyan  so  Paratiyaya 
Niyan:  Ino  niyo  Mbono-on  ko 
Mama  a  gi-i  Niyan  Katharowa:  Sa 
aya  Kadnan  Ko  na  so  Allah-a  Sa- 
bunar  a  Minioma  Niyan  rukano  so 
manga  Rarayag  a  Karina  a  pho-on 
ko  Kadnan  niyo?  Na  o  Sukaniyan 
na  bokhag,  na  Phakatana-on  so 
Kabokhag  Iyan;  o  Sukaniyan  na 
Mumamata-an,  na  Khisogat  rukano 
so  saba-ad  ko  Ipuphangangaluk 
Iyan  rukano:  Mata-an!  A  so  Allah 
na  di  Niyan  Punggonana-on  so  tao 
a  sukaniyan  na  Mumamalawani  a 
Bokhag!. 


29.  Hai  Pagtao  Akun!  Ruk  iyo 
so  Kadatu  sa  Alongan  nai:  Maka- 
dada-ag  kano  ko  Lopa:  Na  antawa- 
o  non  i  makatabang  rukutano  ko 
siksa  o  Allah  amai  ka  Makaoma 

Rukutano?  Pitharo  o  Pir-aon:  Da-a 
ithoro  akun  rukano  a  rowar  ko 
Mapipikir  akun;  go  da-a  Punggona- 
naowangko  rukano  a  rowar  ko  la- 
lan  a  ontol! 


30.  Na  Pitharo  o  Miyamara- 
tiyaya:  Hai  Pagtao  Akun!  Mata-an! 
A  Sakun  na  ipukhawan  Nakun  su- 
kano  ko  lagid  o  masa  o  Mithampo- 
tampong!- 


31.  Lagid  o  Miyasowa  o  Pagtao 
o  Nuh,  go  so  Ad,  go  so  Samood,  go 
so  Miya-oriyan  niran:  Na  kuna  o  ba 
kabaya  o  Allah  i  Kasalimboti  ko 
manga  Oripun  (Niyan); 


32.  Go  Hai  Pagtao  Akun!  Mata- 
an!  A  Sakun  na  ikhawan  Nakun 
sukano  ko  Alongan  a  Kathatawa- 

ga;- 

33.  Alongan  a  Tomalikhod  kano 
a  Puphamalagoi  kano:  Da  a  maka- 
linding  rukano  pho-on  ko  (siksa  o) 
Allah:  Na  sa  tao  a  Dadagun  o  Al¬ 
lah,  na  da-a  Makanggonanao  ron. 

34.  Na  Sabunsabunar  a  Mini 
talingoma  Rukano  o  Yusuf  gowani 
so  manga  Rarayag  a  Karina,  na  da 
kano  dun  pagukar  ko  Kashasangka 
ko  Minitalingoma  Niyan  rukano  to: 
Taman  sa  kagiya  Matai,  na  Pitharo 
iyo:  A  da  dun  a  Shogo-on  o  Allah 
ko  oriyan  Niyan  a  Sogo.  Lagid  man 
noto  a  kandadaga  o  Allah  ko  tao  a 
sukaniyan  na  Mumamalawani  a 
Shasangka; 

35,  Siran  na  Puphamawalun  nir- 
an  so  manga  Ayat  o  Allah,  a  da-a 
Katantowan  a  Miyakatalingoma 
kiran.  Miyakala  a  Rarangit  a  pho- 
on  ko  Allah  go  pho-on  ko  siran  a 
Miyamaratiyaya.  Lagid  man  noto  a 
Kapupharkata  o  Allah  ko  oman  i 
poso  o  Takabor,  a  tuthugas. 

36.  Na  Pitharo  o  Pir-aon:  Hai 
Haman!  Mbalain  na  Kongka  sa 
Bantabantai,  ka-a  Nako  Misampai 
ko  manga  lalan, - 


37.  A  manga  lalan  ko  manga 
Langit,  ka-a  Nakun  kabantai  so 
Tohan  o  Musa:  Ka  Mata-an!  A 
Sakun  na  ikakarang  Ko  dun  Suka- 
niyan  sa  Bokhag!  Na  giyoto  man  i 
Kiyapharasi  ko  Pir-aon  ko  Marata 
ko  Amal  Iyan,  go  Kiyabalambanan 
ko  lalan  (a  ontol);  na  da  ko  antan- 
gan  a  marata  o  Pir-aon  inonta  na 
matatago  ko  kalogi. 


38.  Na  Pitharo  o  Miyamara¬ 
tiyaya:  Hai  Pagtao  Akun!  Onoti 
Yako  niyo:  Ka  Thoro-on  Ko  suka- 
no  ko  lalan  a  ontol. 


39.  Hai  Pagtao  Akun!  Giyangkai 
a  Kaoyagoyag  ko  doniya  na  matag 
sagad  a  Kapipiya  ginawa:  Na  Mata- 
an!  A  so  Akhirat  na  giyoto  i  Darpa 
a  Tatap. 


40.  Sa  tao  a  nggalubuk  sa  Mar¬ 
ata  na  da-a  Imbalason  a  rowar  ko 
lagid  iyan:  Na  sa  tao  a  nggalubuk  sa 
mapiya-aMama  o  di  na  Babai-a  su- 

kaniyan  na  Mapaparatiyaya,-  na 
siran  man  i  Phamakasolud  ko  Sor- 
ga:  Puphagupurun  siran  ro-o  sa  da- 
a  Pithatamanan  niyan; 

41.  Go  Hai  Pagtao  Akun!  I  no 
Wako  wai  a  Iputhawag  Akun  ruka- 
no  so  Kapakasulang  sa  Maliwanag 
na  aya  Iputhawag  iyo  Rakun  na  so 
Apoi  (ko  Naraka)! 

42.  Puthawagun  Nako  niyo  ka-a 
Nakun  Maongkir  so  Allah,  go  Ana- 
kun  non  Misakoto  so  da-a  Kata-o 
Akun  non;  na  Sakun  na  Iputhawag 
Akun  rukano  so  (Allah  a)  Mabagur, 
a  Manapi! 


43.  Matatangkud  a  so  Iputha¬ 
wag  iyo  Rakun  sukaniyan  na  da-a 
Khatarima  iyan  a  Panguni  si-i  sa 
Doniya,  go  da  si-i  sa  Akhirat;  go 
Mata-an!  A  si-i  tano  Phakandod  ko 
Allah;  Na  Mata-an!  A  so  manga 
Malawani  na  siran  i  manga  tao  ko 
Naraka! 


44.  Na  Kataduman  niyo  dun  so 
Katharo  Akun  rukano;  na  Isasarig 
Akun  so  tindug  Akun  ko  Allah: 
Mata-an!  A  so  Allah  i  Phagilai  ko 
manga  Oripun  (Niyan). 

45.  Na  inilidas  Sukaniyan  o  Al¬ 
lah  ko  manga  rarata  a  Antangan 
niran;  na  Kiyatangkalan  so  Pagtao 
o  Pir-aon  o  marata  a  siksa. 


46.  So  Apoi  na  Pushandigun 
siran  non,  ko  Kapita-pita  go  so 

Kagabi-gabi:  Na  si-i  Ko  Alongan  a 
Kapakatindug  o  Bangkit  (na  Tharo- 
on  o  Allah:)  Pamakasoluda  niyo  so 
Pagtao  o  Pir-aon  ko  Sangat  a  siksa! 


47.  Na  so  Masa  a  Phapawala 
siran  ko  Naraka!  Na  Tharo-on  o 
manga  lolobai  ko  siran  a  Miyama- 
nakabor:  A  Mata-an!  A  sukami  na 
miyabaloi  kami  a  Phagonot  rukano: 
Na  ino  sukano  khalinding  kami 
niyo  ko  saba-ad  ko  Apoi? 


48.  Tharo  -on  o  siran  a  Miyama- 
nakabor:  Mata-an!  A  sukutano  na 
Palaya  tano  ron  Khatago!  Mata-an! 
A  so  Allah  na  Sabunar  a  Kiyokom 
Iyan  so  manga  Oripun  (Niyan)! 


49.  Na  Tharo-on  o  siran  a  Khi- 
tatago  ko  Naraka  ko  Khisisiyap  ko 
Jahannam:  Panguniya  niyo  ko  Kad- 
nan  niyo  a  Pakakhapan  kami  Niyan 
sa  Salongan  bo  ko  siksa! 


50.  Tharo-on  niran:  Ba  rukano 
da  Mitalingoma  o  manga  Sogo  ru¬ 
kano  so  manga  Rarayag  a  Karina? 
Somumbag  siran:  Ungkaino  da;  na 
Tharo-on  niran:  Na  Panguni  kano! 
Na  da  ko  Panguni  o  Miyamangong- 
kir  inonta  na  Matatago  ko  Karibat! 


51.  Mata-an!  A  Sukami  na  Tha- 
bangan  Nami  dun  so  manga  Sogo 
Ami,  a  go  so  Miyamaratiyaya,  si-i 
ko  Kaoyagoyag  ko  Doniya,  go  so 
Alongan  a  Kapakatindug  o  manga 
saksi  (ko  Alongan  a  Qiyamah),- 

52.  Alongan  a  di  Makanggai  a 
gona  ko  manga  Darowaka  so  dao- 
wa  iran,  go  bagiyan  niran  so  Mor- 
ka,  go  bagiyan  niran  so  Marata  a 
Darpa. 


53.  Na  Sabunsabunar  a  ini  bugai 
Ami  ko  Musa  so  Toro  wan,  go  Piya- 
kipangowarisan  Nami  ko  manga 
Moriyatao  o  Israil  so  Kitab  (a  Taur- 
at), 


54.  Toro  wan  go  Pananadum  a 
bagiyan  o  adun  a  manga  Sabot  iyan. 


55.  Na  Phantangka,  Mata-an!  A 
so  diyandi  o  Allah  na  Khatoman* 
Go  Panguni  ka  sa  Ma-ap  makapan- 
tag  ko  Dosangka,  go  Puthasbikun 
Ka  so  Podi  o  Kadnan  Ka  ko  Kaga- 
bi-gabi  go  so  Kapitapita. 


56.  Mata-an!  A  siran  a  Pupha- 
mawalun  niran  so  manga  Ayat  o 
Allah  a  da-a  Katantowan  a  Miya- 
katalingoma  kiran;  na  da  a  Matata- 
go  ko  manga  Rarub  iran  a  rowar  ko 
Katakabor,  a  di  ran  bo  oto  Purao- 
tun:  Na  Lindongka  ko  Allah:  Mata- 
an  naya!  A  Sukaniyan  so  Puphaka- 
nug,  a  Puphakailai. 


57.  Mata-an  so  Kiya-aduna  ko 
manga  Langit  a  go  so  Lopa  na  Lubi 
a  Mala  a  di  so  Kiya-aduna  ko  Man- 
osiya:  Na  ogaid  na  so  kadakulan  ko 
manga  Manosiya  na  di  iran  kata- 
wan. 

58.  Na  di  makaphagishan  so 
bota  a  go  so  puphakailai:  Go  (Sa- 
kamaoto)  so  Miyamaratiyaya  go 
Pinggalubuk  iran  so  manga  Pipiya, 
a  go  so  Minggalubuk  sa  Marata. 
Miyakaito  ito  a  Kapakatatadum 
iyo! 

59.  Mata-an!  A  so  Bangkit  na 
Phakatalingoma  dun:  Da-a  sangka 
a  madadalumon:  Na  ogaid  na  so 
kadakulan  ko  manga  Manosiya  na 
di  iran  Paparatiyaya-an. 

60.  Na  Pitharo  o  Kadnan  niyo: 
Panguni  kano  Rakun,  ka  Tarima-an 
Ko  rukano  (so  Panguni  niyo): 
Mata-an!  A  so  siran  a  Pumamara- 
tabatan  niran  so  Panguni  Rakun  na 
Mamakasolud  siran  ndun  ko  Nara- 
ka  Jahannam,  a  khipakarorondan! 

61.  So  Allah  so  Miyadun  rukano 
ko  Gag,awi-i,  ka  angkano  ron  pu- 
phakadukha,  go  so  Daondao,  a  Mi- 
puphangilailai.  Mata-an!  A  so  Allah 
i  Tanto  a  Mala  i  Gagao  ko  manga 
Manosiya:  Na  ogaid  na  so  kadaku¬ 
lan  ko  manga  Manosiya  na  di  siran 
Phanalamat. 


62.  Giyoto  man  so  Allah,  a 
Kadnan  niyo,  a  Miyadun  ko  lango- 
wan  taman.  Da-a  Tohan  a  inonta 
Sukaniyan:  Na  andamanaya  i  kata- 
talikhod  iyo! 

63.  Lagid  man  noto  a  Kapupha- 
katalikhoda  ko  siran  a  aya  butad 
iran  ko  manga  Ayat  o  Allah  na  o 
Ongkirun  niran. 

64.  So  Allah  so  biyaloi  Niyan 
rukano  so  Lopa  a  kaputhakna-an, 
go  so  Langit  a  atup,  go  Mimbontal 
rukano,  na  Piphiyapiya-an  Niyan  so 
manga  bontal  iyo;  go  ini  Pagupur  Iyan 
rukano  so  manga  pipiya;-  giyoto 
man  so  Allah  a  Kadnan  niyo.  Na 
Soti  so  Allah,  a  Kadnan  o  manga 
Ka-adun! 


65.  Sukaniyan  so  Oyagoyag:  Da- 
a  Tohan  a  inonta  Sukaniyan:  Na 
S howa sowata  niyo  Sukaniyan,  sa 
Totolabosa  niyo  Rukaniyan  so  okit 
ko  Kapaginutao.  So  Podi  na  ruk  o 
Allah,  a  Kadnan  a  manga  Ka-adun! 


66.  Tharowangka:  A  Mata-an!  A 
Sakun  na  inisapar  Rakun  so  Kasho- 
wasowata  Ko  ko  siran  a  Pupha- 
nongganowin  niyo  a  salakao  ko 
Allah,-  ko  Kiyapakatalingoma  Ra¬ 
kun  o  manga  rarayag  a  Karina  a 
pho-on  ko  Kadnan  Ko;  go  ini  Sogo 
Rakun  a  Mbayorantang  Ako  ko 
Kadnan  o  manga  Ka-adun. 

67.  Sukaniyan  so  Miyadun  ru¬ 
kano  pho-on  sa  Botha,  oriyan  niyan 
na  pho-on  sa  Notfa,  oriyan  niyan  na 
miyakapo-on  sa  rogo  a  mimbathik; 
oriyan  niyan  na  Puphakaliyon  kano 
Niyan  a  Wata:  Oriyan  niyan  na 
angkano  raotun  ko  kakhasad  iyo; 
oriyan  niyan  na  angkano  mabaloi  a 
manga  lokus;-  na  so  saba-ad  rukano 
na  tao  a  Puphatai  ko  da  niyan  pun 
kapakatowa;-  go  angkano  raotun 
ko  Adiyal  a  Miyapunto;  ka-a  niyo 
di-i  manggudaguda. 

68,  Sukaniyan  so  Puphangoyag 
go  Puphangimatai;  na  igira  a  adun  a 
pakapunggolalanun  Niyan  a  Sogo- 
wan,  na  aya  bo  a  Putharo-on  Niyan 
non:  Na  Kon,  na  Ma-adun, 


69.  Bangka  da  Manggudaguda 
so  siran  a  Puphamawalun  niran  so 
manga  Ayat  o  Allah?  O  andama- 
naya  i  Katatalikhod  iran?- 


70.  Siran  so  Piyakambokhag 
iran  so  Kitab,  go  so  ini  Sogo  Ami 
Sukaniyan  ko  manga  Sogo  Ami:  Na 
katokawan  niran  ndun,- 


71.  Ko  masa  a  so  manga  patong 
na  matago  ko  manga  lig  iran,  na  go 
so  manga  rantai,-  na  tonda-an  sir¬ 
an, - 


72.  Ko  Phulikabo  a  ig;  oriyan 
niyan  na  pakakadugun  siran  ko 
Apoi; 


73.  Oriyan  niyan  na  Tharo-on 
kiran:  Anda  so  Ipuphamanakoto 
niyo- 

74.  A  salakao  ko  Allah?  Isum- 
bag  iran:  Diyorat  kami  ran:  Kuna, 
ka  da-a  Piyanongganoi  ami  gowani, 
a  maito  bo.  Lagid  man  noto  a  Kan- 
dadaga  o  Allah  ko  Miyamangong- 
kir. 


75.  Giyoto  man  na  sabap  ko 
Kiyakhariyala  iyo  ko  Lopa  sa  di 
ontol,  go  sabap  ko  Kiyambotakal 
iyo. 

76.  Pamanolud  kano  ko  manga 
Pinto  o  Naraka  Jahannam,  a  Ma- 
kakakal  kano  ron:  Na  Miyakaratar- 
ata  a  Darpa  o  manga  Takabor! 


77.  Na  Phantang  Ka:  Mata-an! 
A  so  diyandi  o  Allah  na  Bunar:  Na 
amai  ka  Paki-ilai  Ami  Ruka  so 
saba-ad  ko  idi  diyandi  Ami  kiran, - 
o  di  na  tanganun  Nami  Suka,-na  si-i 
siran  Rukami  bo  Phamakandoda. 


78.  Na  Sabunsabunar  a  Somiyo- 
go  Kami  sa  manga  Sogo  a  Miya- 
ona  an  Ka:  So  saba-ad  kiran  na  tao 
a  Piyanothol  Ami  Ruka,  na  so  saba- 
ad  kiran  na  da  Ami  Ruka  Panotho- 
ia.  Na  da  mapatot  ko  Sogo  a  ba 
adun  a  Mitalingoma  Niyan  a  Tanda 
inonta  o  sabap  ko  Idin  o  Allah:  Na 
amai  ka  Makaoma  so  Sogowan  o 
Allah,  na  Mikokom  so  Bunar,  na 
malogi  ro-o  dun  so  minggagalubuk 
sa  ribat. 


79.  So  Allah  so  Miyadun  rukano 
ko  manga  Ayam,  ka  angkano  gi-i 
Makakhoda  ko  saba-a  don,  go  so 
saba-adon  na  Pukhakan  niyo; 


80.  Go  adun  a  bagiyan  niyo  a 
matatago-on  a  manga  gona,-  go 
kagiya  a  niyo  misampai  sa  sabap 
rukaniyan  so  Hadiyat  a  matatago 
ko  manga  Rarub  iyo;  go  so  liyawao 
niyan  a  go  so  liyawao  o  manga 
Kapal  na  Pukharoran  kano  ron. 

81.  Na  Puphaki-ilai  Niyan  ruka- 
no  so  manga  Tanda  Iyan:  Na  anda 
ko  manga  Tanda  o  Allah  i  Pagong- 
kirun  niyo? 


82.  Ba  siran  nda  makandalakao 
ko  Lopa  ka-a  niran  Mapagilailai  o 
antona-a  i  miyambutad  o  Kiya- 
akiran  ko  siran  a  Miya-ona  an 
niran?  Aya  butad  iran  na  madakul 
a  di  siran,  go  makalalawan  i  bagur 
go  manga  rarad  ko  Lopa:  Na  da 
kiran  makalinding  so  miyasokat 
iran. 


83.  Na  kagiya  a  Mitalingoma 
kiran  o  manga  Sogo  kiran  so  manga 
rarayag  a  Karina,  na  kiyababaya-an 
niran  so  shisi-i  kiran  a  Kata-o;  na 
Kiyatangkalan  siran  o  Piyamaguru- 
gan  niran  noto  (a  siksa). 


84.  Na  kagiya  a  kasandungan 
niran  so  siksa  Ami,  na  Pitharo 
iran:  Piyaratiyaya  mi  so  Allah;  a 
Isa  sa  Sukaniyan-go  Inongkir  Ami 
so  Sukami  na  ini  Pamanakoto  ami 
Ron. 


85.  Na  da  kiran  makanggai  a 
gona  so  Paratiyaya  iran  ko  Kiya- 
sandungi  ran  ko  siksa  Ami.  Okit  o 
Allah  a  Sabunar  a  Miyaipos  ko 
manga  Oripun  Niyan.  Na  Miyalogi 
ro-oman  so  Miyamangongkir! 

Si-i  ko  ngaran  o  Allah,  a  Masa- 
linggagao,  a  Makalimo-on. 

1.  Ha  Mim.  So  Allah  i  Mata-o 
ko  Paka-a  antapan  Niyan  ro-o. 

2.  (Giyangkai  a  Qur-an  na)  In- 
itoron  a  pho-on  ko  Masalinggagao, 
a  Makalimo-on;- 

3.  Kitab,  a  Pishalisai  so  manga 
Ayaton;-A  Qur-an  a  Basa  Arab,  a 
ruk  o  Pagtao  a  manga  Tata-o  ron;- 

4.  Puphamanothol  sa  mapiya  go 
uphamaka-iktiyar:  Na  tomiyalikhod 
so  kadakulan  kiran,  na  siran  na  di 
siran  Phamakinug. 

5.  Na  Pitharo  iran:  a  so  manga 
poso  ami  na  matatago  ko  manga 
totop,  pho-on  ko  Iputhawag  Ka 
rukami  sukaniyan,  go  kiyatagowan 
so  manga  Tangila  mi  sa  kabungul, 
go  ka-a  lutan  kami  a  go  Suka  sa 
runding:  Na  Nggalubuk  Ka;  ka 
Mata-an!  A  Sukami  na  Gomagalu- 
buk  (Mambo)! 


a/  tJJ  ** 


6.  Tharowangka  (Ya  Muham¬ 
mad):  A  Sakun  na  matag  Manosiya 
a  lagid  iyo:  Iphagilaham  Rakun,  a 
aya  bo  a  Tohan  niyo  na  so  Tohan  a 
Isa  Isa:  Na  Pananangoran  kano  si-i 
Rukaniyan,  go  Panguni  kano  Ron 
sa  Ma-ap.  Na  sangat  a  siksa  a  ruk  o 
manga  Pananakoto,- 

7.  Siran  na  di  iran  thona-in  so 
Zakat,  go  siran  na  so  Akhirat  na 
siran  na  o  Ongkirun  niran. 


8.  Mata-an!  A  so  Miyamara- 
tiyaya  go  Pinggalubuk  iran  so  man¬ 
ga  pipiya,  na  adun  a  Bagiyan  niran 
a  Balas  a  di  Puthaman. 


9.  Tharowangka:  A  ino  a  Mata- 
an!  A  sukano  na  titho  a  o  Ongkirun 
niyo  so  Allah  a)  Miyadun  ko  Lopa 
ko  solud  o  dowa  gawi-i?  Go  Pu- 
phangumba-al  kano  sa  manga  sa- 
ginda  Niyan!  Giyoto  man  so 
Kadnan  o  manga  Ka-adun. 


10.  Go  Tiyagowan  Niyan  noto 
sa  manga  Palao  si-i  ko  Kaporowan 
niyan,  go  Piyakandakulan  Niyan 
noto  sa  Mapiya,  go  diniyangka  Iyan 
non  so  manga  Pagupuron  si-i  ko  pat 
Gawi-i,  andatadatar  ko  Puphaman- 
gingisha. 


11.  Oriyan  niyan  na  Siyangor 
Iyan  so  Langit,  a  Sukaniyan  na 
Bui:  Na  Pitharo  Iyan  non  go  si-i 
ko  Lopa:  A  Phasiyonot  kano,  sa 
Onot  o  di  na  tuguL  Ini  sumbag  iran: 
A  Miphasiyonot  Kami  sa  Puphan- 
gongonotan  Kami. 


12.  Na  ini  Masad  Iyan  siran  a 
pito  a  manga  Langit  si-i  ko  dowa 
gawi-i,  go  ini  Ilaham  Iyan  ko  omani 
isa  Langit  so  Sogowan  non.  Na  ini 
Pharas  Ami  ko  Langit  a  marani  so 
manga  Bito-on,  a  go  so  Siyap.  Giyo- 

to  man  i  Takdir  o  (Allah  a)  Maba- 
gur,  a  Mata-o. 


13.  Na  o  talikhod  siran,  na 
Tharowangka:  A  Piyakiiktiyaran 
Ko  rukano  so  Phakapolang  lagid  o 
Miyakapolang  ko  Pagtao  o  Ad  go 
so  Pagtao  o  Samood! 


14.  Gowani  a  Mitalingoma  kiran 
o  manga  Sogo,  pho-on  ko  Hadapan 
niran,  go  pho-on  ko  talikhodan  nir- 
an:  A  da-a  Pushowasowata  niyo  a 
inonta  so  Allah.  Pitharo  iran:  A  o 
kabaya  o  Kadnan  nami,  na  Mata- 
an  a  Tomoron  sa  manga  Malaikat: 
Na  Mata-an!  A  sukarni  na  so  ini 
Sogo  Rukano  to  na  Inongkir  ami. 


15.  Na  so  Pagtao  o  Ad  na  Miya- 
nakabor  siran  ko  Lopa  sa  diontol, 
go  Pitharo  iran:  a  antawa-a  i  lawan 
rukami  sa  Bagur?  Ba  iran  ndi  kata- 
wi  a  Mata-an!  A  so  Allah,  so  Miya- 
dun  kiran,  Sukaniyan  i  lawan  kiran 
sa  Bagur?  Na  miyabaloi  siran  a  so 
manga  Ayat  Ami  na  o  Ongkirun 
niran! 


16.  Na  biyotawanan  Nami  kiran 
so  ndo  a  domadago-os  si-i  ko  man¬ 
ga  Gawi-i  a  manga  Na-as  (kiran), 
ka-a  Nami  kiran  Kapakita-ami  so 
siksa  a  Phakahina  si-i  ko  Kaoya- 
goyag  ko  Doniya;  na  Mata-an  a  so 
siksa  ko  Akhirat  i  Lubi  a  Phakahi¬ 
na:  Go  siran  na  di  siran  Khataban- 
gan. 

17.  Na  so  puman  so  Pagtao  o 
Samood,  na  Tiyoro  Ami  siran,  na 
Miyatomo  iran  so  Kadadag  a  di  so 
Torowan:  Na  Miyadansal  siran  o 
Phakapolang,  a  siksa  a  Phakahina, 
sabap  ko  Pishokat  iran  (a  Dosa). 


maratiyaya,  go  miyabaloi  siran  a 
Khipanananggila. 


19,  Na  si-i  ko  Gawi-i  a  Kalimo- 
da  ko  manga  ridowai  o  Allah  ko 
Naraka,  a  siran  na  Pakapuphuna- 
nayawa-an  siran; 


20.  Taman  sa  amai  ka  makaoma 
siran  on  (ko  kaphamagitonga  kir- 
an),  na  shaksi-an  siran  o  kanug  iran, 
go  so  manga  kailai  ran,  go  so  man¬ 
ga  kobal  iran  ko  Pinggoiaola  iran. 


21.  Na  Tharo-on  niran  ko  man¬ 
ga  kobal  iran:  Ino  kami  niyo  Push- 
aksi-i?  Na  isumbag  iran:  A 
Piyakatharo  kami  o  Allah;-  A  so 
Piyakatharo  Iyan  so  langowan  ta¬ 
rn  a n :  A  Sukaniyan  so  Miyadun  ru- 
kano,  ko  Paganai  a  kiya-  okitan,  go 
rongkano  Phamakandoda. 


22.  Na  da  kano  Makadalong  ko 
ka-shasaksi-i  rukano  o  kanug  iyo,  a 
go  so  manga  kailai  niyo,  a  go  so 
manga  kobal  iyo,  na  ogaid  na 
tiyangkap  iyo  sa  Mata-an!  A  so 
Allah  na  di  Niyan  Katawan  so  Ma- 
dakul  ko  gi-i  niyo  nggolaola-an! 

23.  Na  giyoto  man  so  Arangan 
niyo  a  so  ini  Pagarangan  niyo  ko 
Kadnan  niyo,  a  miyakabinasa  ruka- 
no,  na  Mimbaloi  kano  a  pud  ko 
Miy  angalologi ! 

24.  Na  apiya  i  Kaphantang  iran, 
na  so  dun  so  Naraka  i  Darpa  iran! 
Go  apiya  i  Kapanguni  ran  sa  Rila, 
na  di  siran  mapud  ko  Piririla-an. 

25.  Na  tinibaba-an  Nami  siran 
sa  manga  Salinggogopa,  na  Piphar- 
asan  niran  kiran  so  kasasangoran 
niran,  go  so  Katatalikhodan  niran; 
go  Miyatanto  kiran  so  Katharo  a 
rakhus  o  manga  Pagtao  a  andang  a 
Miya-ipos  ko  miya-ona  an  niran,  a 
manga  Jinn,  go  manga  Manosiya; 
Mata-an!  A  siran  na  miyabaloi  siran 
a  manga  Logi. 

26.  Na  Pitharo  o  siran  a  Miya- 
mangongkir:  A  di  niyo  Phamakinu- 
ga  angkai  a  Qur-an,  go  ramowa 
niyo  Sukaniyan  ka  angkano  Maka- 
taban! 


27.  Na  Mata-an  a  Pakata-a  mun 
Nami  dun  so  Miyamangongkir  sa 
siksa  a  sangat,  go  Mata-an  a  i  balas 
Ami  kiran  ndun  so  tanto  a  Marata  a 
Pinggolaola  iran. 


28.  Giyoto  man  i  Balas  ko  man¬ 
ga  ridowai  o  Allah,-  a  so  Naraka: 
Ruk  iran  ro-o  so  Darpa  a  Kakal: 
Badal,  sabap  ko  Kiyaongkira  iran 
ko  manga  Ayat  Ami. 

29.  Na  Tharo-on  o  siran  a  Miya- 
mangongkir:  Kadnan  Nami!  Paki- 
masaingka  rukami  so  Domiyadag 
rukami  ko  manga  Jinn  a  go  so 
manga  Manosiya,  ka  tago-on  nami 
siran  ko  didalum  o  manga  Parapar- 
ami,  ka-an  siran  mabaloi  a  pud  ko 
Miyamakababababa. 


30.  Mata-an!  A  so  siran  a 
Pitharo  iran:  A  aya  Kadnan  nami 
na  so  Allah,  oriyan  niyan  na  Miya- 
ginontolan  siran,  na  Itoron  kiran  o 
manga  Malaikat  (ko  masa  a  Kapha- 
tai  ran):  A  di  kano  Phangandam! 
Go  di  kano  Pumboko!  go  Pakapiya 
a  niyo  a  ginawa  niyo  sabap  ko 
Sorga,  a  so  sukano  na  ididiyandi 
rukano! 


31.  Sukami  i  khisisiyap  rukano 
si-i  ko  Kaoyagoyag  ko  Doniya,  go 
si-i  ko  Akhirat:  Go  bagiyan  niyo  ro- 
o  so  Pukhababaya-an  o  manga  Gi¬ 
nawa  niyo;  go  bagiyan  niyo  ro-o  so 
Phangunin  niyo!- 


32.  Talagad  a  pho-on  ko  (Allah 
a)  Manapi,  a  Makalimo-on! 


33.  Na  ba  adun  a  tao  a  Maka- 
lubi  a  Mapiya  i  Katharo  ko  tao  a  ini 
Panolon  niyan  so  (Kaonoti  ko)  Al¬ 
lah,  go  Mingalubuk  sa  Mapiya,  go 
Pitharo  iyan:  A  Mata-an!  A  Sakun 
na  pud  ko  Mimbabayorantang  (ko 
Allah)? 


34.  Na  di  makaphagishan  so 
Mapiya  a  go  so  Marata.  Runun 


Fussilat-41 


Part  24 


812 


Ka  (ko  Marata)  so  Mapiya:  Na  sa 
maoto  na  so  adun  a  rido  o  Kaon  na 
lagid  o  ba  Mata-an!  A  sukaniyan  na 
ginawai  a  madasug! 


35.  Na  da-a  khabugan  saya  a 
rowar  ko  siran  a  Miphapantang,  go 
da-a  khabugan  saya  a  rowar  ko 
Khiruk  ko  Ontong  a  Mala. 


36.  Na  amai  ka  Maphakasilai 
Ka  o  pangonsi  a  pho-on  ko  Shaitan, 
na  Lindongka  ko  Allah.  Mata-an 
naya!  A  Sukaniyan  so  Puphakanug, 
a  Mata-o. 


37.  Na  pud  ko  manga  Tanda 
Iyan  so  Gagawi-i  a  go  so  Daondao, 
a  go  so  Alongan  go  so  Olan.  Di 
kano  Shodod  ko  Alongan,  a  go  so 
Olan,  na  Sodod  kano  ko  Allah,  a  so 
Miyadun  kiran,  o  sukano  na  Suka¬ 
niyan  mbo  i  Pushowasowatun  niyo. 


38.  Na  o  ba  siran  Phanakabor: 
Na  (naino  ka)  so  siran  a  shisi-i  ko 
Kadnan  Ka  na  gi-i  ran  Iphoroporo 
Sukaniyan  ko  Gagawi-i  a  go  so 
Daondao;  a  siran  na  di  siran  puro- 
tosun. 


39.  Go  pud  ko  manga  Tanda 
Iyan:  A  Mata-an!  A  Suka  na  Pu- 
khailaingka  so  Lopa  a  miyagango; 
na  igira  a  Piyakatoron  Ami  ron  so 
ig,  na  pananabadun  go  shibokar  (na 
mutho-on  so  manga  Mangunguto). 
Mata-an!  A  so  Miyakaoyag  saya  i 
titho  a  Phangoyag  ko  Miyamatai. 

Mata-an!  A  Sukaniyan  si-i  ko  lan- 
gowan  taman  na  Gaos  lyan. 

40.  Mata-an!  A  siran  a  Pupha- 
makasilain  niran  so  manga  Ayat 
Ami  na  di  siran  Rukami  makapag- 
ma.  Ino  so  tao  a  Phoshangun  ko 
Naraka  aya  Mapiya?-  Antawa-a  so 
tao  a  Phakatalingoma  a  Somasarig, 
ko  Alongan  a  Qiyamah?  Nggalubu- 
ka  niyo  so  Kabaya  iyo:  Mata-an!  A 
so  Allah  na  so  gi-i  niyo  Nggolaola- 
an  na  Phagilain  Niyan. 

41.  Mata-an!  A  so  Miyaman- 
gongkir  ko  Pananadum  ko  Kiyapa- 
kaoma  niyan  kiran  (na  shiksa-an 
siran).  Na  Mata-an!  A  Sukaniyan 
(a  Qur-an)  na  titho  a  Kitab  a  Susu- 
la-an. 


42.  Da  -a  Phakatalingoma-on  a 
ribat  a  Phakapo-on  ko  ona-an  Ni¬ 
yan,  go  da-a  Phakapo-on  ko  oriyan 
Niyan:  Initoron  a  pho-on  ko  (Allah 
a)  Maongangun,  a  Puphodin. 


43.  Da-a  gi-i  Ruka  Tharo-on  a 
inonta  so  Sabunar  a  Pitharo  ko 
manga  Sogo  a  Miya-ona  an  Ka: 
Mata-an!  A  so  Kadnan  Ka  i  titho 
a  Khiruk  ko  Ma-ap,  go  khiruk  ko 
siksa  a  Malipudus. 


44.  Na  o  biyaloi  Ami  Sukaniyan 
a  Qur-an  kuna  a  ba  basa  Arab,  na 
Putharo-on  niran  ndun:  A  ino  da 
pakasagogoda  so  manga  Ayaton? 
Ino  a  kuna  a  ba  basa  Arab  na  (so 

Rasul  na)  Arab?  Tharowangka:  A 
Sukaniyan  na  bagiyan  o  siran  a 
Miyamaratiyaya  a  Toro  wan  go  Bo- 
long;  na  so  da  Pamaratiyaya,  na 
Kiyatagowan  so  manga  Tangila  iran 
sa  Kabungul,  go  Sukaniyan  na  in- 
ilamun  kiran:  Siran  man  na  Putha- 
wagun  siran  pho-on  ko  Darpa  a 
mawatan! 


45.  Na  Sabunsabunar  a  ini  bugai 
Ami  ko  Musa  so  Kitab:  Na  Kiya- 
shasawala-an  noto.  Na  o  da  so 
Katharo  a  miya-ona  a  pho-on  ko 
Kadnan  Ka,  (so  kaphakaoriya  Ni- 
yan  ko  kapamagitong),  na  Miyako- 
kom  siran  ndun:  Na  Mata-an!  A 
siran  na  matatago  dun  ko  kasha- 
sangka  Pho-on  Rukaniyan  sa  Ma- 
payag  a  Kashangka. 


46.  Sa  tao  a  Nggalubuk  sa  Ma- 
piya  na  ruk  o  Ginawa  niyan;  na  sa 
tao  a  Nggalubuk  sa  Marata,  na 
Phakatana-on:  Na  da  ko  Kadnan 
Ka  i  ba  Salimbot  ko  manga  Oripun 
(Niyan). 

47.  Si-i  Rukaniyan  Phakandoda 
so  katawi  ko  Bangkit:  Na  da-a  Pha- 
kaliyo  a  manga  Onga  pho-on  ko 
manga  daogiyan,  go  da-a  Khaogat 
a  Babai,  go  da-a  Pumbawata  a  ba  di 
si-i  ko  Kata-o  Niyan.  Na  si-i  ko 
Gawi-i  a  itawag  Iyan  kiran:  A  anda 
so  manga  Sakotowa  Akun?  Tharo- 
on  niran:  A  Phakitokawan  nami 
Ruka:  A  da-a  pud  rvikami  a  saksi 
(on)! 

48.  Na  doratun  siran  o  Piya- 
nongganoi  ran  gowani,  go  Matang- 
kud  iran  a  da-a  Kaphagapasa  niran. 

49.  Di  Purotosun  so  Manosiya 
ko  Kapanguni  sa  Mapiya,  na  amai 
ka  Misogaton  so  Marata,  na  karu- 
powan,  a  ka-a  da-an  sa  Panginam. 


50.  Na  Ibut  o  Pakata-ama  Mi 
sukaniyan  sa  Limo  a  pho-on  Ruka- 
mi,  ko  oriyan  o  Morala  a  minisoga- 
ton,  na  Mata-an  a  Putharo-on  niyan 
ndun:  A  giyai  na  ruk  akun,  go  di  ko 
tatarima-an  so  Bangkit  o  ba  Maka- 
tindug;  na  ibut  o  Pakandoda  ko  ko 
Kad-nan  ko,  na  Mata-an!  A  Ma- 
pum  bagiyan  ko  si-i  ko  Hadapan 
Niyan  so  Lubi  a  Mapiya!  Na 
Mata-an!  A  Panotholun  Nami  dun 
ko  siran  a  Miyamangongkir  so 
Pinggolaola  iran,  go  Mata-an  a 
Phakita-a  man  Nami  kiran  ndun 
so  Siksa  a  masopi-it. 


51.  Na  igira  a  ini  Pangalimo  Ami 
so  Manosiya,  na  tomalikhod,  go 
itangkiri  iyan  a  kilid  iyan;  na  igira 
a  Minisogaton  so  Marata,  na  Ma- 
kandowa-a  sa  malayat! 


52.  Tharowangka:  A  aiguda  iyo 
amai  ka  sukaniyan  (a  Qur-an)  na 
pho-on  ko  Hadapan  o  Allah,  oriyan 
niyan  na  Inongkir  iyo  Sukaniyan? 
Ba  adun  a  Makalawan  a  ribat  ko 
tao  a  sukaniyan  na  matatago  ko 
kasosorang  a  mawatan  (ko  bunar)? 


AI-Shura-42 


Part  25 


816 


tr  Jl 


53.  Phaki-ilai  Ami  kiran  ndun  so 
manga  Tanda  Ami  ko  mbalabala, 
go  si-i  ko  manga  ginawa  iran,  taman 
sa  Mapayag  kiran  a  Mata-an!  A 
Sukaniyan  so  (Qur-an  a)  bunar.  Ba 
da  Makatarotop  so  Kadnan  Ka  a 
Mata-an!  A  Sukaniyan  i  Saksi  ko 
langowan  taman? 


54.  Ba  di  Mata-an!  A  siran  na 
matatago  ko  Kashasangka  ko  Kim- 
baratumowa-an  ko  Kadnan  niran 
Ba  di  Mata-an!  A  Sukaniyan  i  Mata- 
o  ko  langowan  taman? 


Surah  A  l- Shura- 42 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Ha  Mim. 


2.  Ain.  Sin.  Qaf. 


3.  Lagid  man  noto  a  Kaphagila- 
hami  Ruka  (Ya  Muhammad)  go  so 
siran  a  Miya-ona  an  Ka,  o  Allah,  a 
Mabagur,  a  Maongangun. 


4.  Ruk  Iyan  so  shisi-i  ko  manga 
Langit  a  go  so  shisi-i  ko  Lopa:  Go 
Sukaniyan  so  Maporo,  a  Lubi  a 
Mala. 


5.  Maito  bo  na  so  manga  Langit 
na  Phangabubungkag  ko  Kaporo- 
wan  niran:  Na  so  manga  Malaikat 
na  Iputhasbik  Iran  so  Podi  ko  Kad- 

nan  Niran,  go  Ipuphanguni  Ran  sa 
Ma-ap  so  tao  a  matatago  ko  Lopa: 
Ba  di  Mata-an!  A  so  Allah  na  Su- 
kaniyan  so  Manapi,  a  Makalimo- 
on? 


6.  Na  so  Miyamangowa  sa  sala- 
kao  Rukaniyan  a  manga  Panari- 
gan,-  Na  so  Allah  i  Tomotonggo 
kiran;  go  kuna  a  ba  Suka  i  Sasarigi 
kiran. 


7.  Na  lagidaya  man  a  Kini-ila- 
hamun  Nami  Ruka  ko  Qur-an  a 
basa  Arab:  Ka-an  Ka  Mapakaik- 
tiyar  so  (tao  sa  Makkah  a)  Amoran 
o  manga  Ingud  a  go  so  makaliliyo- 
ton,-  go  an  Ka  Kapaki-iktiyari  so 
Alongan  a  Kapulimod,  a  da-a  sang- 
ka  a  madadalumon:  So  saba-ad  na 
khatago  ko  Sorga,  na  so  saba-ad  na 
khatago  ko  Kadug. 


8.  Na  o  kabaya  o  Allah,  na 
Mata-an  a  khabaloi  Niyan  siran 
ko  okit  a  isa;  na  ogaid  na  Phakaso- 
ludun  Niyan  so  tao  a  kabaya  Iyan 
ko  Limo  Iyan;  na  so  manga  Daro- 
waka  na  da-a  bagiyan  niran  a  Pa- 
narigan  go  da  a  Tabanga  (iran). 


9.  I  no  siran  khowa  sa  salakao 
koAllah  a  manga  Panarigan?  A  so 
Allah,-  Na  Sukaniyan  i  Panarigan, 
go  Sukaniyan  i  Magoyag  ko  Miya- 
matai:  Go  Sukaniyan  i  Gaos  ko 
langowan  taman. 


10.  Na  so  da  kano  Ron  Pagayo- 
nayon  a  shai,  na  so  Kokoman  Ni- 

yan  na  si-i  ko  Allah:  Giyoto  man  so 
Allah  a  Kadnan  Ko:  Sukanyan  i 
Siyarigan  Ko,  go  ron  Nako  Pagun- 
dod. 


11.  Mimba-as  ko  manga  Langit 
a  go  so  Lopa:  Shinggayan  kano 
Niyan  a  pho-on  ko  manga  ginawa 
niyo  sa  manga  Karoma,  go  pho-on 
ko  manga  Ayam  sa  nggaganapa: 
Pumbarumbadun  kano  Niyan  sa  sa- 
bap  ro-o:  Da  dun  a  lagid  Tyan  a  isa 
bo,  go  Sukaniyan  so  Puphakanug,  a 
Puphakailai. 

12.  Ruk  Iyan  so  manga  Gonsi  o 
manga  Langit  a  go  so  Lopa:  Pupha- 
kaoladun  Niyan  so  Riskhi  ko  tao  a 
kabaya  Iyan:  Go  Puphakasimpitun 
Niyan.  Mata-an!  A  Sukaniyan  i 
Mata-o  ko  langowan  taman. 

13.  Piyayag  Iyan  rukano  a  okit 
so  ini  Sogo  Iyan  noto  ko  Nuh,  go  so 
ini  Ilaham  Ami  Ruka  (Ya  Muham¬ 
mad),  go  so  ini  Sogo  Ami  oto  ko 
Ibrahim,  go  so  Musa,  go  so  Isa:  A 
Pamayandugun  Niyo  so  Agama,  go 
di  Niyo  to  Pumbulabulagi:  Mini- 
ndarasag  o  manga  Pananakoto  so 
Ipundolon  Ka  kiran  oto.  So  Allah 
na  Punggawi-in  Niyan  non  so  tao  a 
kabaya  Iyan,  go  Punggonanao  Ni¬ 
yan  non  so  tao  a  Puphananangoran 
(ko  Onot  Rukaniyan). 

14.  Na  da  siran  mbulabulag  in- 
onta  ko  oriyan  o  Kiyapakaoma  kir¬ 
an  o  Kata-o,-  ka  dungki  ran.  Na  o 

da  so  Katharo  a  Miya-ona  a  pho-on 
ko  Kadnan  Ka,  a  taman  ko  ta-alik  a 
miyapunto,  na  Miyakokom  siran 
ndun:  Na  Mata-an!  A  so  siran  a 
Piyakapangowaris  ko  Kitab  a 
Miya-oriyan  niran,  na  matatago 
dun  ko  kashasangka  po-on  Rukani- 
yan  sa  Mapayag  a  Kashangka. 


15.  Na  makapantag  ro-o,  na 
Panolongka,  go  Ontolangka  so 
ini  Sogo  Ruka,  go  Dingka 
Phangonoti  so  manga  nunga  iran; 
go  Tharowangka:  A  Piyaratiyaya 
Ko  so  Initoron  o  Allah  a  Kitab; 
go  ini  Sogo  Rakun  a  Paginontola- 
nangko  sukano.  So  Allah  i  Kadnan 
Nami  go  Kadnan  niyo:  Ruk  Ami  so 
manga  Galubuk  Ami,  na  ruk  iyo  so 
manga  Galubuk  iyo.  Da-a  rido  ko 
lut  Ami  go  lut  iyo.  So  Allah  na 
thimo-on  Tano  Niyan,  go  Ron  so 
Khabolosan. 


\2oWit 


16.  Na  so  siran  a  gi-i  siran 
Makiphapawala  makapantag  ko  Al¬ 
lah  ko  oriyan  o  Kiyatarima-a  Ru- 
kaniyan,-  Na  so  Daowa  iran  na 
ilang  si-i  ko  Kadnan  niran:  Go 
Miyakaphaoto  siran  sa  Rarangit, 
go  adun  a  bagiyan  niran  a  siksa  a 
Sangat  (ko  Akhirat). 


17.  So  Allah  so  Tomiyoron  ko 
Kitab  (ka-an  Mapayag)  so  Bunar, 
go  so  Timbangan.  Na  anta-i  kapha- 
kitokawan  niyan  Ruka  sa  masikun 
a  so  Bangkit  na  marani? 

18.  Puphagalokalokan  naya  o 
siran  a  di  ron  Mapaparatiyaya:  Na 
so  Miyamaratiyaya  na  ika-aluk  iran 
oto,  ka  katawan  niran  a  Mata-an 
noto!  A  Bunar.  Ba  di  Mata-an  a 
siran  a  Puphamawal  ko  Bangkit  na 
matatago  dun  ko  Kadadag  a  m  a  w  a  - 
tan? 


19.  So  Allah  i  Masalinggagao  ko 
manga  Oripun  Niyan:  Puphakala- 
an  Niyan  ko  Riskhi  so  tao  a  kabaya 
Iyan:  Go  Sukaniyan  so  Mabagur,  a 
Domada-ag. 


20.  Sa  tao  a  kabaya  iyan  so 
Balas  ko  Akhirat,  na  Pagomanan 
Ami  ron  so  Balas  rukaniyan;  Na 
sa  tao  a  kabaya  iyan  so  Balas  ko 
Doniya,  na  mbugan  Ami  ron,  na 
da-a  Bagiyan  niyan  ko  Akhirat  a 
kipantag. 


21.  Ba  adun  a  manga  Sandogo- 
wa  iran,  a  mimba-al  kiran  ko  okit  a 
so  di  Sogowan  sukaniyan  o  Allah? 
Na  o  da  so  Katharo  a  Kokoman  (a 
miya-ona),  na  Miyakokom  siran 
ndun.  Na  Mata-an!  A  so  manga 
Darowaka  na  adun  a  Bagiyan  niran 
a  siksa  a  Malipudus. 


22.  Khailaingka  so  manga  Dar¬ 
owaka  a  ika-aluk  iran  so  Pinggalu- 
buk  iran,  a  giyoto  na  Phakatana 
kiran.  Na  so  Miyamaratiyaya  go 
Pinggalubuk  iran  so  manga  Pipiya 
na  si-i  ko  manga  Pipiya  a  Darpa  ko 
manga  Sorga:  Khakowa  iran  so 
nganin  a  Kabaya  iran  si-i  ko  Kad- 

nan  Niyan.  Giyoto  man  na  Sukani- 
yan  so  Kakaya-an  a  Mala. 


23.  Giyoto  man  so  Puphanotho- 
lun  o  Allah  ko  manga  Oripun  Ni¬ 
yan,  a  so  Miyamaratiyaya  go 
Pinggalubuk  iran  so  manga  Pipiya. 
Tharowangka:  A  da-a  Phangunin 
Ko  rukano  sa  Makapantag  saya  a 
sokai  inonta  so  Kanggiginawai  si-i 
ko  manga  Tonganai.  Na  sa  tao 
nggalubuk  sa  Mapiya,  na  omanan 
Nami  ron  ro-o  sa  Mapiya:  Mata-an! 
A  so  Allah  na  Manapi,  a  Masala- 
matun. 


24.  Ino  iran  gi-i  Tharowa:  I 
inangkob  Iyan  so  Allah  sa  Kabo- 
khag?  Na  o  kabaya  o  Allah,  na 
khatukhus  Iyan  so  poso  o  Ka.  Thi- 
phadun  o  Allah  so  ribat,  na  Paka- 
phangotara-an  Niyan  so  Bunar 
sabap  ko  manga  Katharo  Iyan. 
Mata-an!  A  Sukaniyan  i  Mata-o 
ko  shisi-i  ko  manga  Rarub  a  manga 
pamikiran). 


25.  Go  Sukaniyan  so  Putharima 
ko  Taobat  a  pho-on  ko  manga  Or¬ 
ipun  Niyan,  go  Phuma-ap  ko  manga 
Rarata:  Go  katawan  Niyan  so  gi-i 
niyo  Nggolaola-an; 


26.  Go  Putharima  ko  siran  a 
Miyamaratiyaya  go  Pinggalubuk 
iran  so  manga  Pipiya,  go  Phagoma- 
nan  Niyan  siran  ko  Kakaya-an  Ni¬ 
yan:  Na  so  Miyamangongkir  na 
adun  a  Bagiyan  niran  a  siksa  a 
sangat. 

27.  Na  o  Pakaolada  o  Allah  so 
Riskhi  ko  manga  Oripun  Niyan,  na 
Mangalandada  siran  ndun  ko  Lopa; 
na  ogaid  na  Iputhoron  Niyan  si-i  ko 
diyangka  a  kabaya  Iyan.  Mata-an! 
A  Sukaniyan  i  Kaip  ko  manga  Or¬ 
ipun  Niyan,  a  Puphakailai. 


28.  Go  Sukaniyan  so  Puphaka- 
toronun  Niyan  so  Oran  ko  oriyan  o 
kiyadai  kiran  sa  Panginam,  go  Pum- 
bumbar  ko  Limo  Iyan.  Na  Sukani¬ 
yan  so  Panarigan,  a  Puphodin. 

29.  Na  pud  ko  manga  Tanda 
Iyan  so  Kiya-aduna  ko  manga  Lan- 
git  a  go  so  Lopa,  go  so  ini  Parak 
Iyan  sa  dowa  oto  a  manga  Bara- 
niyawa:  Na  Sukaniyan  si-i  ko  Kali- 
moda  kiran  amai  ka  kabaya  Iyan  na 
Gaos  Iyan. 


30.  Na  sa  dun  sa  misogat  rukano 
a  Tiyoba,  na  sabap  ko  Pinggalubuk 
o  manga  lima  niyo  (a  dosa),  na 
Phuma-ap  sa  madakul. 


31.  Na  di  kano  dun  makapalagoi 
ko  Lopa;  go  da-a  bagiyan  niyo  a 
salakao  ko  Allah,  a  Panarigan,  go 
da-a  mamakatabang  (rukano). 

32.  Go  pud  ko  manga  Tanda 
Iyan  so  Puphamangutas  ko  Kalo- 
dan,  a  ndalagid  o  manga  Palao  (a 
manga  Kapal). 


33.  O  kabaya  Iyan,  na  Mapha- 
kalungun  Niyan  so  ndo:  na  khaba- 

loi  siran  a  khitatangun  ko  liyawao  o 
Kalodan,  Mata-an!  A  adun  a  mata- 
tago  ro-o  man  a  titho  a  manga 
Tanda  ko  oman  i  Mapantang,  a 
Masalamatun. 


34.  O  di  na  khikagum  Iyan  siran 
sabap  ko  Pinggalubuk  iran  (a 
Dosa);  na  Phuma-ap  sa  Madakul. 


35.  Na  katokawan  o  siran  a 
Puphamawal  ko  manga  Ayat  Ami, 
a  da-a  Kaphagapasan  niran. 


36.  Na  sa  dun  sa  Pukhibugai 
rukano  a  shai  na  matag  sagad  a 
Karimbaran  ko  Kaoyagoyag  ko 
Doniya:  Na  so  shisi-i  ko  Allah  (a 
balas)  i  tomo  a  go  Kakal:  A  bagiyan 
o  siran  a  Miyamaratiyaya  go  so  bo 
so  Kadnan  niran  i  Sasarigan  niran; 


37.  Go  siran  na  Panananggila-an 
niran  so  manga  ala  a  dosa  go  so 
manga  Pakasisingai,  go  igira  a 
kiyararangitan  siran  na  siran  na 
Phunapi  siran; 


38.  Go  siran  na  Tiyarima  iran  so 
Kadnan  niran,  go  ini  Pamayandug 
iran  so  Sambayang;  go  so  Punggo- 
laola-an  niran  na  Puphamagodasa- 
an  niran;  go  so  saba-ad  ko  inibugai 
Ami  kiran  na  Ipuphamumugai  ran; 


39.  Go  siran  na  igira  a  Miyaso- 
gat  siran  o  Ka-aniyaya,  na  siran  na 
Phagato  siran. 

40*  Na  aya  Balas  o  Marata  na 
Marata  a  lagid  iyan:  Na  sa  tao  a 
Muma-ap  go  makiphasada  (ko  ri- 
dowai  niyan),  na  so  Balas  rukaniyan 
na  Miyatangkud  ko  Allah:  Mata- 
an!  a  Sukaniyan  na  di  Niyan  Kha- 
baya-an  so  manga  Salimbot, 


41.  Na  Mata-an  a  sa  tao  a 
Miyato  ko  oriyan  o  Kiya-aniyaya 
niyan,  na  siran  man  na  da  kiran  i 
lalan  (ko  siksa). 


42.  Aya  bo  a  adun  a  lalan  non  (o 
siksa)  na  si-i  ko  siran  a  Phaga- 
niyaya-an  niran  so  manga  Mano- 
siya,  go  Puphangalandada  siran  ko 
Lopa  sa  di  ontol:  Siran  man  na 
adun  a  bagiyan  niran  a  siksa  a 
Malipudus. 


43.  Na  Mata-an  a  sa  tao  a 
Phantang  go  Nomapi,  na  Mata-an! 
A  giyoto  man  na  pud  dun  ko  Ma- 
piya  ko  manga  Olaola. 


44.  Na  sa  tao  a  Dadagun  o 
Allah,  na  da-a  bagiyan  niyan  a  Pa- 
narigan  ko  oriyan  niyan,  Na  Mai- 
laingka  so  manga  Darowaka,  ko 
Kasandungi  ran  ko  siksa,  a 
Matharo  iran:  A  ba  adun  a  okit  a 
Kapakakasoi  (ko  Doniya)? 


45.  Na  Khailaingka  siran  a  Pha- 
ganagun  siran  ko  Apoi,  a  Makasa- 
sangkop  siran,  po-on  ko  Kahina-an, 
Makapuphangilailai  siran  sa  kailai  a 
Masolun.  Na  Tharo-on  o  siran  a 

Miyamaratiyaya:  A  Mata-an!  A  aya 
manga  logi  na  so  Liyogi  ran  so 
manga  Ginawa  iran,  a  go  so  manga 
ta-alok  kiran  ko  alongan  a  Qiyamah. 
Tanodan,  ka  Mata-an!  A  so  manga 
Darowaka  na  Khatago  ko  siksa  a 
T  atap ! 


46.  Go  da-a  mabaloi  a  bagiyan 
niran  a  manga  Panarigan  a  Mama- 
katabang  kiran,  a  salakao  ko  Allah. 
Na  sa  tao  a  Dadagun  o  Allah,  na 
da-a  Mambagiyan  niyan  a  lalan  (a 
onto!). 


47.  Tarima-a  niyo  so  Kadnan 
niyo,  ko  da  pun  Kapakatalingoma 
o  Alongan  a  da-a  Phakarunon 
koAllah!  Da-a  bagiyan  niyo  a  Kha- 
lindongan  sa  Alongan  noto,  go  da-a 
bagiyan  niyo  a  Kapaka-ongkir! 


48.  Na  o  talikhod  siran,  na  da 
Ami  Suka  Sogowa  a  Somisiyap  kir¬ 
an.  Da-a  Paliyogat  Ruka  a  rowar  ko 
Kapamakasampai.  Na  Mata-an!  A 
Sukami  na  igira  a  Piyakata-am  Ami 
so  Manosiya  sa  pho-on  Rukami  a 
Limo,  na  Ishonor  iyan  noto;  na  o 
Masogat  siran  a  Marata,  sabap  ko 
miniona  o  manga  lima  iran  (a 
Dosa),  na  Mata-an!  A  so  Manosiya 
na  da-a  Tadum  iyan! 


49.  Ruk  o  Allah  so  Kapa-ar  ko 
manga  Langit  a  go  so  Lopa.  Phaga- 
dunun  Niyan  so  nganin  a  Kabaya 
Iyan.  Pumbugan  Niyan  so  tao  a 
Kabaya  Iyan  sa  (manga  Wata  a) 

manga  Babai,  go  Pumbugan  Niyan 
so  tao  a  Kabaya  Iyan  sa  (manga 
Wata  a)  manga  Mama, 

50.  O  di  na  Pakashangisangi-in 
Niyan  siran;  A  manga  Mama  a  go 
manga  Babai,  go  Pumbalowin  Ni¬ 
yan  so  tao  a  Kabaya  Iyan  a  Baluk: 
Mata-an!  A  Sukaniyan  i  Mata-o,  a 
Gaos. 


51.  Na  da  mapatot  ko  Manosiya 
o  ba  Mbitiyarain  sukaniyan  o  Allah 
inonta  o  Ilaham,  o  di  na  si-i  ko 
sabala  a  Runding,  o  di  na  Somogo 
sa  Sogo,  na  Iphagilaham  Iyan  sa 
sabap  sa  idin  Niyan,  so  Kabaya 
Iyan:  Mata-an!  A  Sukaniyan  i  Ma- 
poro,  a  Maongangun. 


52.  Na  lagid  aya  man  a  Kini- 
ilahamun  Nami  Ruka  (Ya  Muham¬ 
mad)  ko  Qur-an  pho-on  ko  Sogo- 
wan  Nami:  Da  ko  butad  Ka  i 
Bangka  katawi  (gowani)  o  antona- 
a  so  Kitab,  go  antona-a  so  Para- 
tiyaya?  Na  ogaid  na  biyaloi  Ami  oto 
a  Sindao,  a  Puthoro-on  Nami  sa 
sabap  Rukaniyan  so  tao  a  Kabaya 
Ami  ko  manga  Oripun  Nami;  na 
Mata-an!  A  Suka  (Ya  Muhammad) 
i  titho  a  Makapunggonanao  ko  okit 
a  Maka-o  ontol,- 


53.  A  okit  o  Allah,  a  so  Khiruk 
ko  nganin  a  shisi-i  ko  manga  Langit 
a  go  so  nganin  a  shisi-i  ko  Lopa. 
Tanodan,  ka  si-i  bo  ko  Allah  Pha- 
kandod  so  langowan  taman  a  pu- 
khakaolaola! 

Surah  Al-Zukhruf-43 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Ha  Mim.  So  Allah  i  Mata-o 
ko  Paka-a  antapan  Niyan  non. 


2.  Ibut  ko  Kitab  a  Miyaka- 
payag,- 


3.  Mata-an!  A  Sukami  na  biyaloi 
Ami  Sukaniyan  a  Qur-an  a  basa 
Arab,  ka-aniyo  sabota. 


4.  Na  Mata-an!  A  Sukaniyan  na 
Madadalum  ko  asal  o  Kitab  (a  so 
Laokh  Makhpol),  si-i  ko  Hadapan 
Nami,  a  titho  a  Maporo,  a  sindadan 
o  Ongangun. 

5.  Ba  Ami  rukano  Phokasa  so 
Pananadum  sa  Kadapai,  ka  kagiya 
sukano  na  Pagtao  a  manga  Mala- 
wani? 


6.  Na  madakul  a  Siyogo  Ami  a 
Nabi  ko  Miyanga  o  ona! 


7.  Na  da-a  Puphakatalingoma 
kiran  a  Nabi  a  ba  iran  noto  di 
Puphamagurugi . 


8.  Na  bininasa  Mi  so  lawan 
kiran  sa  Bagur;-  go  Miya-ipos  so 
ibarat  o  Miyanga-o  ona. 

9.  Na  Ibut  o  Isha-an  Ka  kiran,  o 
antawa-a  i  Miyadun  ko  manga  L a n - 
git  a  go  so  Lopa?  Na  Mata- 
an  a  Putharo-on  niran:  A  Inadun 
siran  o  (Allah  a)  Mabagur,  a  Mata- 

o> 


10.  So  inisunggai  Niyan  rukano 
so  Lopa  a  Darpa,  go  singgayan 
kano  Niyan  non  sa  manga  ialan, 
ka  angkano  makaontol; 


11.  Go  Sukaniyan  so  Piyakator- 
on  Niyan  a  pho-on  ko  Kawang  so  ig 
sa  didiyangka-an;-  na  inoyag  Ami 
sa  sabap  Rukaniyan  so  Ingud  a  Ma- 
atai;  na  lagid  man  noto  a  Kaphaka- 
gumawa  rukano  (ko  manga  Ko- 
bor);- 


12.  Go  Sukaniyan  so  Miyadun 
ko  Nggaganapa,  a  kalangolango- 
wan  niyan,  go  sominggai  rukano 
ko  manga  Kapal  a  go  so  manga 
Ayam  a  so  Kapuphaguda-an  niyo, 


13.  Ka  angkano  gi-i  Makatha- 
kna  ko  manga  Likod  iyan,  oriyan 
niyan  na  a  niyo  Katadumi  so  Limo 
o  Kadnan  niyo,  igira  a  Miyakatha- 
kna  kano  ron,  go  a  niyo  Matharo: 
Soti  so  Piyakaphasiyonot  Iyan  ru¬ 
le  ami  aya,  a  kuna  a  ba  sukami  i 
Phamakagaga-on, 


14.  Go  Mata-an!  A  Sukami  na 
si-i  bo  ko  Kadnan  nami,  i  titho  a 
khandodan  nami! 

15.  Na  Singgayan  niran  sa  Ba- 
giyan  Niyan  ko  manga  Oripun  Ni- 
yan  sa  saba-ad!  Mata-an!  A  so 
Manosiya  na  titho  a  Miyongkir,  a 
Mapayag! 


16.  A  ti  Kominowa  ko  Phaga- 
dunun  Niyan  sa  manga  Wata  a 
Babai,  na  Piyakibisa  Niyan  rukano 
so  manga  Wata  a  Mama? 


17.  Na  igira  a  Miyapanothol  ko 
isa  kiran  so  Biyaloi  niyan  a  ruk  o 
(Allah  a  Masalinggagao  a  ibarat, 
na  Mabaloi  so  Paras  iyan  a  Mangir- 
ungkirum,  a  sukaniyan  na  Mapupu- 
no  a  rata  a  ginawa! 


18.  Ino  (iran  mbaloya  a  ruk  o 
Allah)  so  Phagoyagun  makapantag 
ko  Kaphaparahiyasan,  a  sukaniyan 
Makapantag  ko  Kapakiphawala  na 
di  Phakaosai? 


19.  Go  biyaloi  ran  so  manga 
Malaikat  a  so  siran  na  manga  Or¬ 
ipun  o  Allah  a)  Masalinggagao  a 
manga  Babai.  Ba  iran  Kiyashaksi- 
an  so  Kiya-aduna  kiran?  Khisorat 
dun  so  Kiyashaksi  iran  (sa  Kabo- 
khag),  go  Khi-isha  kiran! 


20.  Na  Pitharo  iran:  A  o  kabaya 
o  Masalinggagao,  na  di  ami  siran 
Masimba!  Da-a  bagiyan  niran  ro-o 
a  Kata-o!  Da  ko  siran  inonta  na 
puphangusarun  niran! 

21.  Ba  Ami  siran  bigan  sa  Kitab 
ko  ona-an  naya,  na  siran  na  aya 
iran  noto  kukupitan? 


22.  Kuna,  ka  Pitharo  iran:  A 
Mata-an!  A  sukami  na  miyato-on 
nami  so  manga  Lokus  ami  sangkai 
a  okit,  na  Mata-an!  A  sukami  na  so 
manga  rarad  iran  i  Pukhudugun 
nami. 


23.  Na  lagid  man  noto  a  da-a 
Siyogo  Ami  a  Miya-ona  an  Ka  ko 
Ingud  a  Puphamaka-iktiyar,  a  ba  da 
Tharowa  o  manga  Gayagomaya-on: 
A  Mata-an!  A  sukami  na  Miyato-on 
nami  so  manga  Lokus  ami  sangkai  a 
okit,  na  Mata-an!  A  sukami  na  so 
manga  rarad  iran  i  Pukhudugun 
nami. 


24.  Pitharo  Iyan:  A  ti  apiya  pun 
Mini-oma  Ko  rukano  so  Lubi  a 
Torowan  a  di  so  Miyato-on  niyo 
ron  so  manga  Lokus  iyo?  Pitharo 
iran:  A  Mata-an!  A  sukami  na  so  ini 
Sogo  Rukano  to  na  Inongkir  ami. 


25.  Na  siniksa  ami  siran:  na 
Pamimikiranangka  o  antona-a  i 
Miyambutad  o  Kiya-akiran  ko 
Miyamanaplis! 


26.  Na  gowani  na  Pitharo  o 
Ibrahim  ko  Ama  Iyan  go  so  Pagtao 
Niyan:  A  Mata-an!  A  Sakun  na 
angiyas  Ako  ko  Pushimba-an  niyo: 

27.  Inonta  so  (Allah  a)  Miyadun 
Rakun,  ka  Mata-an!  A  Sukaniyan 
na  Thoro-on  Nako  Niyan. 


28.  Na  biyaloi  Niyan  naya  a 
Katharo  a  *  Posaka  ko  Pukhababa- 
danon,  ka-an  siran  Makambalingan 
(ko  Paratiyaya). 


29.  Kuna,  ka  Piyakapulagod 
Akun  so  siran  naya  go  so  manga 
Lokus  iran,  taman  sa  Miyakaoma 
kiran  so  Bunar,  go  so  Sogo  a  Miya- 
kaosai. 


30.  Na  kagiya  a  Makatalingoma 
kiran  so  Bunar,  na  Pitharo  iran:  A 
giyaya  na  Balik  Mata,  go  Mata-an! 
a  sukami  na  Inongkir  ami  aya. 


31.  Go  Pitharo  iran:  A  ino  da 
Toronun  a  ungkai  a  Qur-an  ko 
Mama  a  pho-on  ko  dowa  a  Ingud, 
a  Susula-an? 


32.  Ba  siran  idi-i  mbagibagi  ko 
Limo  o  Kadnan  Ka?  Sukami  i  Mim- 
bagibagi  kiran  ko  Kaoyagan  niran 
ko  Kaoyagoyag  ko  Doniya:  Na  ini 
Poro  Ami  so  saba-ad  kiran  ko  Ka- 
porowan  o  saba-ad  sa  manga  Dar- 
adat,  ka  an  Makowa  o  saba-ad 
kiran  so  saba-ad  a  Talasogowai. 
Na  so  Limo  o  Kadnan  Ka  i  tomo 
a  di  so  Puphanimo-on  niran. 


33.  O  di  so  oba  mabaloi  so 
manga  Manosiya  ko  okit  a  isa,  na 
Mata-an  a  Isunggai  Ami  a  ruk  o  tao 

a  Mo-ongkir  ko  (Allah  a)  Masaling- 
gagao,  a  ruk  o  manga  Walai  ran  so 
manga  Atup  a  Pirak,  go  manga 
Towak  a  Pukhipanik  Iran  non. 


34.  Go  ruk  o  manga  Walai  ran 
so  manga  Pinto,  go  manga  Kantir  (a 
Pirak)  a  gi-i  siran  non  Makashan- 
dasandang. 


35.  Go  manga  Kabolawanan. 
Na  da  ko  kalangolangowan  noto 
inonta  na  matag  sagad  a  Kapipiya 
Ginawa  ko  Kaoyagoyag  ko  Doniya: 
Na  so  Akhirat,  si-i  ko  Kadnan  KEa,  i 
bagiyan  o  Khipanananggila. 


36.  Na  sa  tao  a  Tomalikhod  ko 
Tadum  ko  (Allah  a)  Masalinggagao, 
na  Sunggayan  Nami  sukaniyan  sa 
Shaitan,  na  giyoto  i  sarikita  iyan. 


37.  Na  Mata-an!  A  siran  na 
Phagalangan  niran  siran  ndun  ko 
lalan  (a  Ontol),  go  aya  Tangkapiran 
non  na  Mata-an!  a  siran  na  Maka-o 
ontol  siran! 


38.  Taman  sa  amai  ka  Makaoma 
Rukami,  na  Tharo-on  niyan:  A  hai 
dinganomambo  o  milut  rakun  a  go 
suka  so  Kawatan  o  dowa  Masarik! 
Na  sayana  a  Miyakaratarata  a  Sar¬ 
ikita! 


39.  Na  di  rukano  dun  Makang- 
gai  a  gona  sa  Alongan  nai  a  masa  a 
(Kiyapayag  o)  Kiyandarowaka  iyo, 
Mata-an!  A  sukano  na  Murakhur- 
akhus  kano  ko  siksa! 

40.  Ino  Suka  Maphakanug  Ka 
so  Bungul,  o  di  na  Khatoro  o  Ka  so 
Bota,  go  so  tao  a  aya  butad  iyan  na 
matatago  ko  Karibat  a  Mapayag? 

41.  Na  apiya  tanganun  Nami 
Suka  dun,  na  Mata-an!  A  Sukami 
na  ndanugun  Ami  siran  dun. 


42.  O  di  na  Pakimasa-an  Nami 
Ruka  so  inidiyandi  Ami  kiran:  Na 
Mata-an!  A  Sukami  na  Khagaga  Mi 
siran. 


43.  Na  Kupitingka  so  ini  Ilaham 
Ruka:  Mata-an!  A  Suka  na  shisi-i 
ko  okit  a  Maka-o  ontol. 


44.  Na  Mata-an!  A  (giya  Qur-an 
naya  na)  titho  a  Munang  a  ruk  Ka  a 
go  ruk  o  Pagtaongka;  na  Ipagisha 
Rukano  bo. 


45.  Na  Isha-an  Ka  so  Siyogo 
Ami  ko  Miya-ona  an  Ka  a  manga 
Sogo  Ami;  o  ba  adun  a  ini  Sunggai 
Ami  a  salakao  ko  (Allah  a)  Masa- 
linggagao,  a  manga  Tohan  a  Pupha- 
manimba-an? 


46.  Na  Sabunsabunar  a  siyogo 
Ami  so  Musa  rakhus  o  manga  Tan- 
da  Ami,  si-i  ko  Pir-aon  go  so  Pagtao 
niyan:  Na  Pitharo  Iyan:  A  Mata-an! 
A  Sakun  na  Sogo  o  Kadnan  o  man¬ 
ga  Ka-adun. 

47.  Na  kagiya  a  Mitalingoma 
Niyan  kiran  so  manga  Tanda  Ami, 
na  sa  maoto  na  siran  na  ba  iran 
ndun  noto  gi-i  khakala-an. 

48.  Na  da- a  Puphakimasa-an 
Nami  kiran  a  Tanda  a  ba  di  Suka¬ 
niyan  i  mala  a  di  so  pud  Iyan  (a 
Miya-ona);  na  inidanug  Ami  kiran 
so  siksa,  ka-an  siran  Makambalin- 
gan  (ko  ontol). 

49.  Na  Pitharo  iran:  Hai  mala  i 
Kata-o!  Panguningka  mingka  ko 
Kadnan  Ka  sabap  ko  ini  diyandi 
Iyan  Ruka;  Mata-an!  a  sukami  na 
Miyaratiyaya  kami  dun. 

50.  Nakagiya  a  pokasun  Ami 
kiran  so  siksa,  na  sa  maoto  na  siran 
na  gi-i  siran  Mbarungkas. 

51.  Na  Piyakalangkap  o  Pir-aon 
ko  Pagtao  niyan,  a  Pitharo  iyan:  A 
Hai  Pagtao  akun!  Ba  akun  di  ruk  so 
Kadatu  sa  Misir,  go  giyangkai  a 
manga  Lawasaig  a  Puphamangon- 
das  ko  kababa-angko?  Ba  kano  di 
Phakailai? 

52.  Kuna,  ka  sakun  i  tomo  a  di 
giyangkai  a  (Mama  a)  so  Sukaniyan 
na  Pukhalaklak,  go  Marugun  a  Ka- 
puphakaosai  Niyan! 

53.  Na  ino  da  Alopa  Sukaniyan 
a  manga  Salunda  a  Bolawan,  o  di 
na  da-a  Miyakatalingoma  a  pud 
Iyan  a  manga  Malaikat  a  khigaga- 
bai  Ron? 

54.  Na  Miyalalong  iyan  so  Pag¬ 
tao  niyan,  na  Kiya-onotan  niran 
sukaniyan:  Mata-an!  A  siran  na 
mimbaloi  siran  a  Pagtao  a  manga 
Songklid. 

55.  Na  kagiya  a  Tiyopowan 
Kami  ran,  na  diyanug  Ami  siran, 
na  Inulud  Ami  siran  langon. 


56.  Na  Biyaloi  Ami  siran  a 
Miyanga-a  ona  a  Poringana,  go 
ibarat  ko  Miyanga-o  ori. 


57.  Na  kagiya  a  Balowin  so 
Wata  o  Maryam  a  ibarat,  na  sa 
maoto  na  so  Pagtaongka  na  po-on 
ro-o  na  Pukhisagorong  siran  a  Ka- 
kayad! 


58.  Go  Pitharo  iran:  Ino  so 
manga  Katohanan  nami  aya  tomo, 
antawa-a  Sukaniyan  (i  tomo)?  Da-a 
Kiyapayaga  iran  Ruka  on,  a  rowar 
sa  Kapamawal:  Kuna,  ka  siran  na 
Pagtao  a  manga  Pawal. 


59.  Da  ko  Sukaniyan  (a  Isa) 
inonta  na  Oripun:  A  ini  Pangalimo 
Ami  Sukaniyan,  go  Biyaloi  Ami 
Sukaniyan  a  ladiyawan  ko  manga 
Moriyatao  o  Israil. 


60.  Na  o  Kabaya  Ami,  na  Mata- 
an  a  Phaka-adun  Kami  sa  sambi  iyo 
a  manga  Malaikat  ko  Lopa,  a  ma- 
makasambi  siran. 


61.  Na  Mata-an!  a  so  Isa  na 
titho  a  nana-o  ko  Bangkit:  Na  di 
kano  ron  Pukhadowadowa-i,  go 
Onoti  Yako  niyo:  Giyaya  i  okit  a 
Maka-o  ontol. 

62.  Na  di  kano  Phaki-alang  ko 
Shaitan:  Mata-an!  A  Sukaniyan  na 
ridowai  niyo  a  Mapayag. 

63.  Na  kagiya  a  Makatalingoma 
so  Isa  a  rakhus  o  manga  Rarayag  a 
Karina,  na  Pitharo  lyan:  Sabunar  a 
Minitalingoma  ko  rukano  so  On- 
gangun,  go  kagiya  a  Pagosain  Ko 
rukano  so  saba-ad  ko  nganin  a  di 
kano  ron  Phagayonayon:  Na  kalu- 
kun  niyo  so  Allah,  go  Onoti  Yako 
niyo. 


64.  Mata-an!  A  so  Allah,  na 
Sukaniyan  i  Kadnan  Ko  go  Kadnan 
niyo:  Na  Showasowata  niyo  Suka¬ 
niyan:  Giyaya  i  okit  a  Maka-o  on- 
tol. 


65.  Na  Mish  oransorang  so 
Pishagorompong  kondolondolonan 
niran:  Na  sangat  a  siksa  a  Bagiyan 
o  siran  a  Mindadarowaka,  a  pud  ko 
siksa  ko  Gawi-i  a  Malipudus! 


66.  Ba  adun  a  Punaya-on  niran  a 
rowar  ko  Bangkit,  sa  Kapakatalin- 
goma  niyan  kiran  a  Mitalumba,  a 
siran  na  di  siran  Maka-i  inungka? 


67.  So  Mbobolayoka  sa  Alongan 
noto  na  so  saba-ad  kiran  na  ridowai 
o  saba-ad, -Inonta  so  Miyamanang- 
gila. 


68.  Hai  manga  Oripun  Ko!  Da-a 
Pangandam  iyo  sa  Alongan  nai,  go 
da  rukano  i  ba  kano  Makamboko,- 


69.  So  Miyamaratiyaya  ko  man¬ 
ga  Ayat  Ami,  go  Mimbabayoran- 
tang. 

70.  (Na  Putharo-on  kiran:)  So- 
lud  kano  ko  Sorga,  sukano  a  go  so 
manga  Karoma  niyo,  a  Kokorma- 
tun  kano. 


71.  Ipuphagilid  kiran  so  manga 
Talam  a  Bolawan,  go  manga  Baso: 
Go  matatago-on  so  Pukhababaya- 
an  sukaniyan  o  manga  Ginawa,  go 
Ikhaso-at  o  manga  Mata:  Na  suka¬ 
no  na  makakakal  kano  ron  ndun. 


72.  Na  giyoto  man  so  Sorga  a  so 
Piyakipangowarisan  rukano  to  sa- 
bap  ko  Pinggolaola  niyo  (a  mapiya). 


73.  Adun  a  ruk  iyo  ro-o  a  manga 
Onga  a  madakul,  a  so  saba-adon  na 
Pukhakan  niyo. 


74.  Mata-an!  A  so  manga  Bar- 
adosa  na  si-i  ko  siksa  ko  Naraka 
Jahannam,  manga  kakal: 

75.  Di  kiran  khababasan,  go 
siran  na  ka-a  da-an  siran  ro-o  sa 
Panginam. 


76.  Na  da  Ami  siran  salimboti: 
Na  ogaid  na  miyabaloi  siran  a  siran 
i  manga  salimbot. 

77.  Na  Mishadao  iran:  Hai  Mal¬ 
ik!  Tinggasa  kami  o  Kadnan  Ka! 
Tharo-on  Niyan:  Mata-an!  A  suka¬ 
no  na  Makakakal  kano  (ron)! 

78.  Sabunsabunar  a  Minitalingo- 
ma  Mi  rukano  so  Bunar:  Na  ogaid 
na  so  kadakulan  rukano  na  so  Bu¬ 
nar  na  Ikagogowad  iran. 

79.  Ba  adun  a  Kiyambaibaitan 
niran  a  showa-an?  Na  Mata-an!  A 
Sukami  i  Mimbaibait. 


80.  Ba  iran  Tatarima-a  sa  Mata- 
an!  A  Sukami  na  Diyami  Khanug  so 
Pagu-uma-an  niran  go  so  Khokon- 
sikonsi-an  niran?  Owai  (Pukhanug 
Ami),  go  so  manga  Sogo  Ami  a 
(manga  Malaikat  a)  Makamamasa 
kiran,  na  Ipuphanorat  iran. 

81.  Tharowangka  (Ya  Muham¬ 
mad):  A  o  adun  a  Wata  o  (Allah  a) 
Masalinggagao,  na  Sakun  i  maona 
ko  Puphanonowatanon, 

82.  Soti  so  Kadnan  o  manga 
Langit  a  go  so  Lopa,  a  Kadnan  o 
Aras,  a  Mawatan  ko  iphuropa  iran! 


83.  Na  Ganatingka  siran  ko 
Kapuphamurak  iran,  go  so  Kabi- 
bimban  niran,  taman  sa  Mithom- 
langa  iran  so  Alongan  niran,  a  so 
ididiyandi  kiran. 

84.  Na  Sukaniyan  so  si-i  sa 
Langit  na  Tohan,  go  si-i  sa  Lopa 
na  Tohan;  na  Sukaniyan  so  Maon- 
gangun,  a  Mata-o. 

85.  Na  Soli  so  (Allah  a)  Khiruk 
ko  Kapa-ar  ko  manga  Langit  a  go 
so  Lopa,  go  so  nganin  a  Pagulutan  a 
dowa  nan:  Go  si-i  Rukaniyan  so 
Katawi  ko  Bangkit:  Go  rongkano 
Phakandoda. 


86.  Na  da-a  Kapa-ar  o  siran  a 
Puphanongganowin  niran  a  salakao 

Rukaniyan,-  Ko  kapanapa-at  inon- 
ta  so  Mishaksi  ko  Bunar,  a  siran  na 
Katawan  niran. 

87.  Na  Ibut  o  Isha-an  Ka  kiran  o 
antawa-a  i  Miyadun  kiran,  na 
Mata-an  a  Putharo-on  niran  ndun: 
A  so  Allah:  Na  andamanaya  i  K  a- 
tatalikhod  iran?. 


88.  Na  Pitharo  o  Nabi:  Hai 
Kadnan  Ko!  Mata-an!  A  siran  naya 
na  Pagtao  a  di  siran  Mapapara- 
tiyaya! 


89.  (Pitharo  o  Allah:)  Na  Napi- 
ingka  siran  (Ya  Muhammad),  go 
Tharo  Ka  sa  Kalilintad!  Ka  Kato- 
kawan  niran  mbo! 


Surah  A  l- Dukhan-44 


Si-i  ko  ngaran  o  Allah,  a  Masa- 
linggagao,  a  Makalimo-on. 

1.  Ha  Mim.  So  Allah  i  Mata-o 
ko  Paka-a  antapan  Niyan  non. 

2.  Ibut  ko  Kitab  a  Miyakapayag 
(ko  ontol  a  go  so  ribat);- 

3.  Mata-an!  A  Sukami  na  Initor- 
on  Ami  Sukaniyan  (a  Qur-an)  ko 
Gagawi-i  a  Piyakandakulan  sa  Ma- 
piya:  Mata-an!  A  Sukami  na  Miya- 
baloi  Kami  a  Puphamaka-iktiyar. 

4.  Ron  gi-i  Pakashusunggaya-a 
so  langowan  o  Sogowan  a  Miyapa- 
sad  a  kokoman. 

5.  Sogowan  a  pho-on  ko  Hada- 
pan  Nami.  Mata-an!  A  Sukami  na 
Miyabaloi  Kami  a  Puphanonogo, 

6.  Limo  a  pho-on  ko  Kadnan 
Ka:  Mata-an  naya!  a  Sukaniyan  so 
Puphakanug,  a  Mata-o; 

7.  A  Kadnan  o  manga  Langit  a 
go  so  Lopa  go  so  nganin  a  Pagulu- 
tan  a  dowa  nan,  o  sukano  na  Tho- 
tomangkud  kano. 

8.  Da  -a  Tohan  a  inonta  Sukani¬ 
yan:  A  Puphangoyag  go  Puphangi- 
matai,-  Kadnan  iyo  go  Kadnan  o 
manga  Lokus  iyo  a  Miyanga-o  ona. 

9.  Kuna,  ka  siran  na  matatago 
ko  kashasangka  a  sa-sabulaon  nir- 
an. 


10.  Na  Nayawangka  so  Gawi-i  a 
Kitalingoma-an  o  Langit  ko  Bui  a 
Mapayag. 

11.  A  Mikolob  ko  manga  Man- 
osiya:  (na  Matharo  iran  a:)  Giyai  na 
siksa  a  Malipudus. 

12.  (Go  Matharo  iran:)  Kadnan 
nami!  Pokasangka  rukami  so  siksa, 
ka  Mata-an!  A  sukami  na  Miyara- 
tiyaya  kami! 


13.  Andamanaya  i  Kakhaparo- 
liya  iran  ko  Pananadum,  a  Sabunar 
a  Miyakaoma  kiran  so  Sogo,  a 
Miyakapayag,- 

14.  Oriyan  niyan  na  Tiyalikho- 
dan  niran  noto,  go  Pitharo  iran:  A 
Piyangundao  a  Pumbuthangun! 

15.  Mata-an!  A  Sukami  na  Piyo- 
kas  Ami  so  siksa  sa  da  Mathai,  na 
Mata-an!  A  sukano  na  Mimbalin- 
gan  kano  (bo). 


16.  Si-i  ko  isa  Alongan  na  Olan- 
gun  Nami  so  Bagur  a  Mala:  Mata- 
an!  A  Sukami  i  Pundadanug! 

17.  Na  Sabunsabunar  a  Tiniyoba 
Ami  ko  Miya-ona  an  niran  so  Pag- 
tao  o  Pir-aon:  Go  Minitalingoma 
kiran  o  (musa  a)  Sogo  a  susula-an, 
(a  Pitharo  Iyan:) 

18.  Palada  niyo  Rakun  so  manga 
Oripun  o  Allah:  Mata-an!  A  Sakun 
na  Sogo  rukano  a  Kasasana-an; 

19.  Go  di  niyo  Pagombawi  so 
Allah:  Mata-an!  A  Sakun  na  Mini¬ 
talingoma  Ko  rukano  so  Katanto- 
wan  a  Mapayag. 


20.  Go  Mata-an!  A  Sakun  na 
Lominindong  Ako  ko  Kadnan  Ko 
go  Kadnan  niyo,  ka  o  ba  a  Ko  niyo 
Radiy  ama. 


21.  Na  o  di  Ako  niyo  Phara- 
tiyaya-a  na  awata  Ko  niyo. 


22.  Na  Miyangangarapan  ko 
Kadnan  Niyan:  Mata-an!  A  siran 
naya  na  Pagtao  a  manga  Baradosa. 

23.  Na  (Pitharo  o  Allah  a:) 
Pangulumun  Ka  so  manga  Oripun 
Ko  ko  Kagagawi-i:  Mata-an!  A  su- 
kano  na  Thondogun  kano  (iran); 

24.  Go  Ganatingka  so  Kalodan 
a  Masusurai:  Mata-an!  A  siran  na 
Tantara  a  Phanguludun. 

25.  Madakul  aKiyaganatan  niran 
a  manga  Pamomolan  a  go  manga 
Bowalan, 

26.  Go  manga  Pur  go  Darpa  a 
Mapiya, 

27.  Go  Limo  a  Miyabaloi  siran 
non  a  Khikasosonor! 


28.  Giyoto  man  (i  inikidiya  Mi 
kiran)!  Go  Piyakipangowarisan  Ami 
oto  ko  Pagtao  a  Miyangao  ori  (a 
pagtao  o  Musa)! 

29.  Na  da  siran  Kasugadi  o 
Langit  a  go  so  Lopa:  Go  da  siran 
bugi  sa  Ta-alik. 


30.  Na  Sabunsabunar  a  Siyabut 
Ami  so  manga  Moriyatao  o  Israil 
pho-on  ko  siksa  a  Phakahina, 


31.  A  pho-on  ko  Pir-aon;  Mata- 
an!  A  sukaniyan  na  Miyabaloi  a 
Miphaporo  a  pud  ko  manga  Mala- 
wani. 


32.  Na  Sabunsabunar  a  Pinili 
Ami  siran  si-i  ko  Kata-o  ko  manga 
Ka-adun  (ko  Masa  iran). 

33.  Go  bigan  Nami  siran  ko 
manga  Tanda  a  so  Katatagowan  sa 
tupung,  a  Mapayag. 


34.  Mata-an!  A  siran  naya  na  gi-i 
ran  Tharo-on: 


35.  Da-a  salakao  a  rowar  ko 
Kapatai  tano  a  Paganai,  go  kuna  a 
ba  tano  Phanga-o  oyag  ko  oriyan  o 
Kapatai. 


36.  Na  Pakambowata  niyo  so 
manga  Lokus  ami,  o  sukano  i  man¬ 
ga  Bunar! 

37.  Ba  siran  i  tomo,  antawa-a  so 
Pagtao  o  Tubba,  go  so  Miya-ona  an 
niran?  Bininasa  Mi  siran,  Mata-an! 
A  siran  na  Miyabaloi  siran  a  manga 
sala. 


38.  Da  ko  Kiya-aduna  Mi  ko 
manga  Langit  a  go  so  Lopa,  go  so 
nganin  a  Pagulutan  a  dowa  nan,  o 
ba  Kami  Khikabibimban: 


39.  Da  ko  Kiya-aduna  Mi  sa 
dowa  nan  inonta  na  si-i  ko  Bunar: 
Na  ogaid  na  so  Kadakulan  kiran  na 
di  ran  kata  wan. 


40.  Mata-an!  a  so  Alongan  a 
Kokoman  na  diyandi  kiran  langon,- 


41.  Alongan  a  da-a  Khilinding  o 
Tonganai  ko  Tonganai  niyan  a  mai- 
to  bo,  go  di  siran  Phangatataban- 
gan, 

42.  Inonta  so  ini  Kalimo  o  Al¬ 
lah:  Mata-an!  A  Sukaniyan  na  Su- 
kaniyan  so  Mabagur,  a  Makalimo- 
on. 

43.  Mata-an!  A  so  kayo  a  Zaq- 
qum. 


44.  Na  Pangunungkun  o  Bara- 
dosa,- 

45.  Lagid  o  Totonagun  a  Ga- 
lang,  a  Pundidi  ko  manga  Tiyan, 

46.  Lagid  o  Kapundidi  o  Phuli- 
kabo  a  ig. 

47.  (Tharo-on:)  Kowa-a  niyo 
sukaniyan  na  goyoda  niyo  to  ko 
Lumbak  o  Naraka  Jahim! 

48.  Oriyan  niyan  na  ododa  niyo 
ko  Poro  o  Olo  niyan  so  siksa  a 
Phulikabo. 


49.  (Tharo-on  non:)  Ta-a  min- 
gka!  Mata-an!  A  suka  na  suka  so 
Mabagur,  a  Paga-adatan  (sa  Do- 
niya)! 

50.  Mata-an!  A  giyaya  so  sukano 
na  Shasangka  kano  ron! 

51.  Mata-an!  A  so  Khipana- 
nanggila  na  si-i  koDarpa  a  sasari- 
gan, 

52.  Si-i  ko  manga  Pamomolan 
go  manga  Bowalan; 

53.  Ndiditar  siran  sa  Sotra  a 
Manipis  go  Sotra  a  Makapal,  a 
Khipaga-adapa  dapa; 

54.  Giyoto  dun  man,  go  Paka- 
phamangaroma-an  Nami  siran  sa 
manga  Tataid,  a  manga.  Pipiya  i 
Kapumata. 

55.  Puphananawag  siran  ro-o  sa 
Pithibarang  a  Onga,  a  Khisasarig 
siran; 


56.  Da  -a  khasagadan  niran  ro-o 
a  Kapatai,  inonta  so  Kapatai  a  Pa- 
ganai  (sa  Doniya);  go  Phakalidasun 
Niyan  siran  ko  siksa  ko  Naraka 
Jahim,- 


57.  Kakaya-an  a  pho-on  ko 
Kadnan  Ka!  Giyoto  man  na  Suka- 
niyan  so  Da-ag,  a  Mala! 


58.  Na  aya  dun  a  Kiyaluboda  Mi 
ron,  si-i  ko  Basangka,  na  a  niran 
Sabota  (a  Qur-an  naya). 


59.  Na  nayao  Ka;  Mata-an!  A 
siran  na  Nomanayao  siran  (mam- 
bo). 


Surah  Al-Jasiyah-45 


Si-i  ko  ngaran  o  Allah,  a  Masa- 
linggagao,  a  Makalimo-on. 

1.  Ha  Mim.  So  Allah  i  Mata-o 
ko  paka-a  antapan  Niyan  non. 


2.  Initoron  so  Kitab  a  pho-on  ko 
Allah  a  Mabagur,  a  Maongangun. 

3*  Mata-an!  A  shisi-i  ko  manga 
Langit  a  go  so  Lopa,  so  Titho  a 
manga  Tanda  ko  Miyamaratiyaya; 


4.  Go  shisi-i  ko  Kiya-aduna 
rukaro,  go  so  Ipuphayapat  Iyan  a 
manga  Baraniyawa,  so  manga  Tan¬ 
da  ko  Pagtao  a  Khitotomangkud; 


5.  Go  (shisi-i  ko)  gi-i  Kapaka- 
shambi  o  Gagawi-i  a  go  so  Daon- 
dao,  go  so  Kiyapakatorona  o  Allah 
pho-on  ko  Kawang  ko  (Oran  a) 
Pagupur,  na  Inoyag  Iyan  sa  sabap 
Rukaniyan  so  Lopa  ko  oriyan  o 
Kiyapatai  Niyan,  go  so  Kapukha- 
alin  o  manga  ndo,-  sa  manga  Tanda 
a  ruk  o  Pagtao  a  Punggudaguda-an 
niran. 


6.  Giyoto  man  so  manga  Ayat  o 
Allah,  a  Pumbatiya-an  Nami  Ruka 
oto  si-i  ko  Bunar:  Na  antona-a  i 
Tothol  ko  oriyan  o  (Katharo  o) 
Allah  go  so  manga  Ayat  Iyan  i 
Pharatiyaya-an  niran? 


7.  Sangat  a  siksa  a  bagiyan  o 
oman  i  Bokhag,  a  Baradosa: 


8*  Puphamakinugun  niyan  so 
manga  Ayat  o  Allah  a  Pumbatiya- 
an  non,  oriyan  niyan  na  idadayon 
niyan  ndun  so  Dosa,  a  Mananaka- 
bor,  ka  maniyan  noto  a  da  Manug: 
Na  Puphanotholangka  on  so  siksa, 
a  Malipudus! 

9*  Na  igira  a  adun  a  Miyasowa 
iyan  ko  manga  Ayat  Ami  a  maito 
bo,  na  balowin  niyan  noto  a  Kasan- 
dagan:  Siran  man  na  adun  a  bagi- 
yan  niran  a  siksa  a  Phakahina. 


10.  Si-i  ko  kasasangoran  niran 
so  Naraka  Jahannam:  Go  da-a  Mili- 
nding  kiran  o  Miyasokat  iran  a 
maito  bo,  go  da-a  (Milinding  kiran 
o)  nganin  a  Kinowa  iran  a  salakao 
ko  Allah  a  manga  Panarigan:  Go 
adun  a  bagiyan  niran  a  siksa  a 
Mala. 


11.  Giyaya  na  Torowan:  Na  so 
Miyamangongkir  ko  manga  Ayat  o 
Kadnan  niran,  na  adun  a  bagiyan 
niran  a  siksa  a  pud  ko  Sangat  a 
siksa  a  Malipudus. 


12.  So  Allah  so  Piyakaphasiyo- 
not  Iyan  rukano  so  Kalodan,  ka-an 
Puphamakakutas  so  manga  Kapal 
ko  Liyawao  niyan  sabap  sa  Sogo- 
wan  Niyan,  go  angkano  gi-i  Ma- 
kambabanog  ko  Kakawasa-an 
Niyan,  go  angkano  Makapanala- 
mat. 


13.  Go  Piyakaphasiyonot  Iyan 
rukano  so  nganin  a  shisi-i  ko  manga 
Langit  a  go  so  nganin  a  shisi-i  ko 
Lopa:  Sa  Kalangolangowan  Niyan 
a  pho-on  Rukaniyan;  Mata-an!  A 
Matatago  ro-o  man  so  Titho  a  man¬ 
ga  Tanda  a  ruk  o  Pagtao  a  Pupha- 
mimikiranun  niran. 

14.  Tharowangka  ko  siran  a 
Miyamaratiyaya:  Napi-i  ran  so  sir¬ 
an  a  di-i  ran  Ikhaluk  so  manga 
Gawi-i  o  Allah:  Ka  Imbadal  Iyan 
ko  Pagtao  so  Pinggalubuk  iran. 


15.  Sa  tao  a  Nggalubuk  sa  Ma- 
piya,  na  ruk  o  Ginawa  niyan;  na  sa 
tao  a  Nggalubuk  sa  Marata,  na 
Phakatana-on.  Oriyan  niyan  na  si-i 
kano  bo  ko  Kadnan  niyo  Phama- 
kandoda. 


16.  Na  Sabunsabunar  a  ini  Bugai 
Ami  ko  manga  Moriyatao  o  Israil 
so  Kitab,  go  so  Ongangun,  go  so 
Kananabi-i;  go  ini  Pagupur  Ami 
kiran  so  manga  Pipiya;  go  ini  Lubi 
Ami  siran  ko  manga  Ka-adun  (ko 
Masa  iran). 


17.  Go  bigan  Nami  siran  sa 
manga  Rarayag  a  Karina  a  pud  ko 
Sogowan:  Na  da  siran  Shorangsor- 
ang  inonta  ko  oriyan  o  Kiyapakao- 
ma  kiran  o  Kata-o,  ka  Dungki  ran; 
Mata-an!  A  so  Kadnan  Ka  na  Kho- 
komun  Niyan  siran  ko  Alongan  a 
Qiyamah  si-i  ko  Miyabaloi  siran 
non  a  Shosorangsorang. 


ft 8.  Oriyan  niyan  na  Piyakatha- 
kna  Ami  Suka  ko  okit  a  pud  ko 
Sogowan:  Na  Kudugangka  oto,  na 
Dingka  pagonoti  so  manga  Nunga 
o  siran  adi  manga  Tata-o. 

19,  Mata-an!  A  siran  na  da  dun  a 
Milinding  iran  Ruka  ko  Allah  a 
Maito  bo:  na  Mata-an!  A  so  manga 
Darowaka  na  so  saba-ad  kiran  i 
manga  Panarigan,  o  saba-ad:  Na 
so  Allah  i  Panarigan  o  Khipana- 
nanggila. 


20.  Giya  Qur-an  naya  na  manga 
osayan  a  ruk  o  manga  manosiya,  go 
Toro  wan  go  Limo  ko  Pagtao  a  Khi- 
totomangkud. 


21.  Ba  tatarima-a  o  siran  a  Miya- 
makasogok  ko  manga  Rarata  sa 
balowin  nami  siran  a  lagid  o  siran 
a  Miyamaratiyaya,  -go  Pinggalubuk 
iran  so  manga  Pipiya,  a  makapula- 
gid  so  Kaoyagoyag  iran  a  go  so 
Kapatairan?  miyakaratarata  so  Ipu- 
khokom  iran. 


22.  Na  inadun  o  Allah  so  manga 
Langit  a  go  so  Lopa  si-iko  Bunar, 
go  an  Mibalas  ko  oman  i  Ginawa  so 
Pinggalubuk  iyan,  a  siran  na  di 
siran  Kasalimbotan. 


23.  Aiguda  a  Ka  ko  tao  a  biyaloi 
niyan  a  Katohanan  niyan  so  Nunga 
iyan?  Go  Diyadag  sukaniyan  o  Al¬ 
lah  si-i  ko  Kata-o,  go  Piyarkat  Iyan 
so  Kanugiyan  go  so  poso  iyan,  go 
Tiyagowa  Niyan  so  Kailai  niyan  sa 
Pilus?  Na  antawa-a  i  Makanggona- 
nao  ron  ko  oriyan  o  Allah?  Ino 
kano  di  Phananadum? 


©o jyjo 

24.  Na  Pitharo  iran:  Da-a  sala- 
kao  saya  a  rowar  ko  Kaoyagoyag 
tano  ko  Doniya;  Puphamatai  tano 
go  Puphanga-o  oyag  (so  manga 
Wata)  tano,  go  da-a  Puphakabinasa 
rukutano  a  rowar  ko  Masa.  Na  da-a 
ruk  iran  ro-o  a  Kata-o:  Da  ko  siran 
inonta  na  Puphagarangan  siran: 


25.  Na  igira  a  Puphangadian  kir- 
an  so  manga  Ayat  Ami  a  manga 
Rarayag,  na  da-a  Miyabaloi  a  Ra- 
son  niran  a  rowar  sa  Kiyatharowa 
iran:  Sa  Pakagumawa  niyo  so  man¬ 
ga  JLokus  Ami,  o  sukano  i  manga 
Bunar! 


26.  Tharowangka:  A  so  Allah  na 
Phagoyagun  kano  Niyan,  go  Phagi- 
matain  kano  Niyan;  oriyan  niyan  na 
Thimo-on  kano  Niyan  ko  Alongan 
a  Qiyamah,  a  da-a  sangka  a  Mada- 
dalumon:  na  ogaid  na  so  kadakulan 
ko  manga  manosiya  na  di  iran  ka¬ 
ta  wan. 


27.  Na  ruk  o  Allah  so  Kapa-ar 
ko  manga  Langit  a  go  so  Lopa,  na 
si-i  ko  Gawi-i  a  Kapakatindug  o 
Bangkit,  -Na  sa  Alongan  noto  na 
Malogi  so  Minggagalubuk  sa  Ribat! 


28.  Na  Mailaingka  so  oman  i  isa 
ka  Tindug  a  Malilimod  a  khipaka- 
titikoro:  Oman  i  isa  ka  Tindug  na 
itawagon  so  Daptar  iyan:  Sa  Alon¬ 
gan  nai  na  lmbalas  rukano  so  Ping- 
golaola  niyo! 

29.  Giyaya  so  Daptar  Ami  a 
Putharo-angkano  niyan:  Sa  Bunar: 
Mata-an!  A  Sukami  i  Pundaptar  ko 
Pinggolaola  niyo. 

30.  Na  so  miyamaratiyaya  go 
Pinggalubuk  iran  so  manga  Pipiya, 
na  Phakasoludun  siran  o  Kadnan 
niran  ko  Limo  Iyan  (ko  Sorga): 
Giyoto  man  na  sukaniyan  so  Da- 
ag  a  Mala. 

31.  Na  so  Miyamangongkir  (na 
Tharo-on  kiran:)  Ba  da  mabaloi  so 
manga  Ayat  Akun  a  Kapuphanga- 
di-an  rukano?  Na  Mimaratabat 
kano,  go  Mimbaloi  kano  a  Pagtao 
a  manga  Sala! 

32.  Na  igira  a  Pitharo  a  Mata-an! 
A  so  Diyandi  o  Allah  na  Bunar,  go 
so  Bangkit  na  da-a  sangka  a  mada- 
dalumon,  na  Tharo-on  niyo:  Diya- 
mi  katawan  o  antona-a  i  Bangkit: 
Da-a  Pikir  ami  (ron)  a  rowar  sa 
Arangan,  go  kuna  a  ba  kami  Khi- 
pakata-tangkud. 

33.  Na  mapayag  kiran  so  manga 
Rarata  ko  Pinggolaola  iran,  go  ka- 
tangkalan  siran  o  Piyamagurugan 
niran  no  to  (a  siksa)! 

34.  Na  adun  a  Tharo:  A  sa  Alon- 
gan  nai  na  Pakalilipatan  Ami  suka- 
no  lagid  o  Kiyalipati  niyo  ko 
Kimbaratumowa-an  sa  Alongan 
niyo  wai!  Na  darpa  iyo  so  Naraka, 
go  da-a  bagiyan  niyo  a  Phamakata- 
bang! 

35.  Giyoto  man  na  sabap  sa 
Mata-an!  A  sukano  na  biyaloi  niyo 
so  manga  Ayat  o  Allah  a  Kasanda- 
gan,  go  Miyalimpang  kano  o 
Kaoyagoyag  ko  Doniya:  na  sa 
Alongan  naya  na  di  siran  ro-o  Pa- 
maka-awa-an,  go  disiran  Pakaphan- 
gunin  sa  Rila. 


36.  na  ruk  o  Allah  so  Podi,  a 
Kadnan  o  manga  Langit  go  Kadnan 
o  Lopa,  -A  kadnan  o  manga  ka- 
adun! 


37.  go  Ruk  Iyan  so  Kabusaran 
ko  manga  Langit  a  go  so  Lopa:  Go 
Sukaniyan  so  Mabagur,  a  Maon- 
gangun! 


Surah  Al-Ahqaf-46 


Si-ko  ngaran  o  Allah,  a  Masa- 
linggagao,  a  Makalimo-on. 


1.  Ha  Min.  So  Allah  i  Mataoko 
paka-a  antapan  Niyan  non. 


2.  Initoron  so  Kitab  a  pho-on  ko 
Allah,  a  Mabagur,  a  Maongangun. 


3.  Da-ko  Kiya-adun  Nami  ko 
manga  Langit  a  go  so  Lopa  go  so 
nganin  a  pagulutan  a  dowa  nan 
inonta  na  si-i  ko  bunar,  go  so  ta- 
alik  a  miyapunto;  na  so  Miyaman- 
gongkir  na  so  piyaki-iktiyaran  kiran 
na  tatalikhodan  niran. 

4.  Tharowangka  ( Y a  Muham¬ 
mad):  Aiguda  iyo  ko  puphanongga- 
nowin  niyo  a  salakao  ko  Allah? 
Paki-ilain  niyo  Rakun  o  antona-a  i 
Miya-adun  niran  ko  Lopa,  ba-adun 
a  minitompok  iran  ko  manga  Lan- 
git?  Witi  Ako  niyo  sa  Kitab  a  miya- 
ona  an  naya,  o  di  na  so  malalamba 
ko  Kata-o,  o  sukano  i  manga  bunar! 

5*  Na  ba-dun  a  tao  a  makalawan 
a  dadag  ko  tao  a  puphanonggano- 
win  niyan  a  salakao  ko  Allah,  so  da- 
a  khisumbag  iyan  non  sa  taman  ko 
Alongan  a  Qiyamah,  go  siran  na  so 
panongganoi  ran  na  da-a  mnlung 
iran  non? 


6.  Go  amai  ka  limodun  so  manga 
Manosiya  na  mabaloi  siran  a  manga 
ridowai  ran,  go  mabaloi  siran  ko 
Kapushimba-a  kiran  a  Ongkirun 
niran! 


7.  Na  igira-a  Puphangadi-an  kir¬ 
an  so  manga  Ayat  Ami  a  manga 
rarayag,  na  Tharo-on  o  siran  a 
Miyamangongkir,  ko  bunar  ko 
kiyapakaoma  niyan  kiran:  A  giyaya 
na  balik  mata,  a  mapayag! 

8.  Kuna,  ka  gi-i  ran  Tharo-on:  A 
pimba-as  Iyan  naya.  Tharowangka: 
A  o  pimba-as  Akun  naya  na  da-a 
mipa-ar  iyo  Rakun  ko  (siksa)  o 
Allah  a  maito  bo.  Sukaniyan  i 
Mata-o  ko  Puphamurakun  niyo. 
Miyakatarotop  Sukaniyan  a  saksi 
ko  lut  Akun  a  go  sukano;  go  Suka¬ 
niyan  so  Manapi,  a  Makalimo-on. 

9.  Tharowangka  (Ya  Muham¬ 
mad):  A  kuna  a  ba  Ako  mibibida 
ko  manga  Sogo,  go  di  Ko  katawan  i 
ikhidiya  Rakun  a  go  sukano,  Da-a 
Pagonotan  Ko  inonta  so  Iphagila- 
ham  Rakun,  go  Sakun  na  matag 
Phamaka-ikitiyar,  a  Mapayag. 


10.  Tharowangka:  Aiguda  iyo 
amai  ka  aya  butad  iyan  na  pho-on 
ko  Hadapan  o  Allah,  a  inongkir  iyo 
Sukaniyan,  go  adun  a  mishaksi  a 
saksi  a  pud  ko  manga  Moriyatao  o 
Israil  ko  lagid  iyan,  na  Miyara- 
tiyaya,  na  mimaratabat  kano. 
Mata-an!  A  so  Allah  na  di  Niyan 
punggonana-on  so  pagtao  a  manga 
darowaka. 


11.  Na  Pitharo  o  siran  a  Miya- 
mangongkir  ko  siran  a  Miyamara- 
tiyaya:  O  adun  a  kapiya  niyan  na  di 
kami  niyo  ron  kaona-an.  na  gowani 
a  da  iran  paratiyaya  a  Sukaniyan,  na 
Putharo-on  niran:  A  giya  i  na  kabo- 
khag,  a  andang! 

12.  Na  si-i  ko  ona-an  niyan  so 
Kitab  o  Musa,  a  ladiyawan,  go 
Limo:  Na  giyaya  na  Kitab  a  to- 
miyanto,  a  basa  Arab,  ka  a  niyan 
mapaka-iktiyar  so  Mindadarowaka, 
go  Tothol  a  mapiya  ko  miphipiya- 
piya. 


13.  Mata-an!  A  so  siran  a  Pitharo 
iran:  A  aya  Kadnan  nami  na  so 
Allah,  oriyan  niyan  na  miyontol 
siran,  na  da-a  Pangandam  iran,  go 

di  siran  makamboko  (ko  Alongan  a 
Maori); 


14.  Siran  man  i  khimangaruk  ko 
Sorga,  makakakal  siran  non:  Balas 
sabap  ko  pinggolaola  iran. 

15.  na  piyanginsana  Ami  ko 
Manosiya  so  (Kaphiyapiya  i  ko) 
mbala  a  lokus  iyan  sa  samporna  a 
kaphiyapiya:  Ini  kaogat  sukaniyan  i 
Ina  iyan  sa  marugun,  go  inimbawa- 
ta  iyan  sa  marugun.  Na  so  kiya- 
awidi  niyan  non,  go  so  kiyapakagu- 
nuka-on  somoso  na  tulo  polo  Olan. 
Taman  sa  igira-a  minisampai  ko 
kakhasad  iyan  go  i  sampai  sa  pat 
polo  ragon,  na  Tharo-on  niyan: 
Kadnan  ko!  Ilahamun  Ka  rakun  so 
kapakapanalamat  Akun  ko  Limo  o 
Ka,  a  so  ini  Pangalimo  o  Ka  rakun, 
go  so  mbala  a  lokus  akun,  go  so 
Kapakapagamal  Akun  sa  mapiya  a 
Masowat  Ka  on,  go  Tanorangka 
Rakun  so  manga  Moriyatao  Akun; 
Mata-an!  A  Sakun  na  mithaobat 
Ako  Ruka,  go  Mata-an!  A  Sakun 
na  pud  ko  Mimbabayorantang 
(Ruka). 

16.  Siran  man  so  Tharima-an 
Ami  kiran  so  mapiya  ko  pinggolao¬ 
la  iran,  go  Punapin  Ami  so  manga 
karata-an  niran,  a  pud  ko  khiman¬ 
garuk  ko  Sorga;  diyandi  a  bunar  a 
so  ini  diyandi  kiran. 


17.  Na  so  Mitharo  ko  mbala  a 
lokus  iyan:  A  marshik  a  ruk  iyo!  Ino 


Al-Ahqaf-46 


Part  26 


rn  tn  Zjj^ 


niyo  rakun  puphangangalukun  i  ka 
khaoyag  akun  (sharoman)  a  Sabu- 
nar  a  miya-ipos  so  miyagapidapid  a 
manga  pagtao  ko  miya-ona  angko? 
Giya  dowa  oto  na  makapuphanguni 
siran  sa  tabang  ko  Allah  (di-i  ran 
Matharo  a:)  dowan  dowan  ka! 
Paratiyaya  ka!  Mata-an!  A  so 
diyandi  o  Allah  na  Bunar.  na 
Tharo-on  niyan:  A  da  ko  ungkai 
inonta  na  manga  kabokhag  o 
miyanga  o  ona! 


18.  Siran  man  so  piyamadayan 
siran  o  Katharo  a  (siksa  rakhus  o 
manga  pagtao  a  andang  a  miya-ipos 
ko  miya-ona-an  niran  a  pud  ko 
manga  Jinn  a  go  so  manga  Mano- 
siya;  Mata-an!  A  siran  na  miyabaloi 
siran  a  manga  logi. 


19.  Na  adun  a  ruk  o  omani  isa  a 
manga  Daradat  pho-on  ko  pingga- 
lubuk  iran;  go  kagiya  a  ithoman 
Niyan  kiran  sa  tarotop  so  manga 
galubuk  iran,  a  siran  na  di  siran 
khasalimbotan. 


20.  Na  si-i  ko  Alongan  a  kapha- 
ganaga  ko  siran  a  Miyamangongkir 
ko  Apoi  (na  Tharo-on  kiran  a:)  Ini 
pos  iyo  so  manga  pipiya  niyo  ko 
Kaoyagoyag  iyo  sa  doniya,  go  siya- 
witan  niyo  to;  na  sa  Alongan  na-i  na 
imbadal  rukano  so  siksa  a  kahina- 
an  sabap  ko  Kiyapanakabor  iyo  ko 
Lopa  sa  di  ontol,  go  sabap  ko  kiya- 
panongklid  iyo. 


^  - 

21.  Na  Aloyang  ka  so  (Hud  a) 
pagari  o  (Moriyatao)  Ad;  gowani  na 
piyaka-iktiyar  iyan  so  pagtao  niyan 
si-i  ko  mimbotoboto  a  ipamuthad,  - 
na  Sabunar  a  miyaipos  so  miyama- 
ka-iktiyar  ko  ona-an  niyan  go  so 
oriyan  niyan-  (sa  Pitharo  Iyan  a: 
Da-a  Pushowasowata  niyo  inonta 
so  Allah.  Mata-an!  A  Sakun  na 
ikhaluk  akun  sukano  ko  siksa  ko 
Alongan  a  lubi  a  mala. 


**  .  .T  7  \ 


22.  Pitharo  iran:  Ba  aya  Kiyapa- 
ka-omangka  rukami  na  kagiya  a 
phakitalikhodan  ka  Rukami  so 
manga  Katohanan  nami?  Na  paka- 
dansalangka  rukami  so  ipuphan- 
gangaluk  ka  Rukami  o  Suka  na 
pud  ko  manga  bunar! 

23.  Pitaro  Iyan:  A  so  katawi  ron 
na  si-i  bo  ko  Allah;  na  ipushampai 
Akun  rukano  so  ini  Sogo  rakun 
noto,  Na  ogaid  na  Sakun  na  pu- 
khailai  Yakun  sukano  a  pagtao  a 
da-a  manga  mulung  iyo! 

24.  Na  kagiya  a  mailai  ran  noto  a 
gabon  a  m a  b a  b a  1  a  wag,  a  papantu- 
kun  niyan  so  manga  balintad  iran, 
na  Pitharo  iran:  A  giyangkaya  a 
gabon  a  mababalawag  na  pagora- 
nan  tano  niyan!  Kuna,  ka  sukani- 
yan  so  piyagalokalokan  niyo  to!- 
Ndo  a  kadadaluman  sa  siksa  a  mal- 
ipudus! 


25.  A  phowalasun  niyan  so  lan- 
gowan  taman  sabap  sa  Sogowan  o 
kadnan  Niyan!  Na  kiyapita-an  siran 

darpa  iran!  Lagidaya  man  a  kamba- 
lasi  Ami  ko  pagtao  a  manga  bara- 
dosa! 


26.  Na  Sabunsabunar  a  piyaki 
khapa-ar  Ami  kiran  so  da  Ami  ru- 
kano  to  Pakikhapa-arun,  go  singga- 
yan  Ami  siran  sa  kanug,  go  manga 
kailai,  go  manga  kaguda;  na  da 
kiran  makanggai  a  gona  so  kanug 
iran,  go  so  manga  kailai  ran,  go  so 
manga  kaguda  iran,  sa  maito  bo, 
kagiya  siyangka  iran  so  manga  Ayat 
o  Allah;  na  kiyatangkalan  siran  o 
piyamagurugan  niran  no  to  (a  siksa  ! 


27.  Na  Sabunsabunar  a  bininasa 
Mi  so  makaliliyot  rukano  a  manga 
Ingud,  go  phikhasokasoi  Ami  ma- 
gosai  so  manga  Ayat,  ka-an  siran 
makambalingan  (ko  ontol). 


28.  Na  ino  siran  da  katabangi  o 
siran  a  kinowa  iran  a  salakao  ko 
Allah  a  puphangampitun  a  manga 
Katohanan?  Kuna,  ka  mini  Gaib 
siran  kiran:  na  giyoto  man  so  kabo- 
khag  iran,  go  so  ini  pangangkob 
iran  (ko  Allah). 


29.  Na  gowani  na  piyakasangor 
Ami  Ruka  so  phipira  katao  ko  man¬ 
ga  Jinn,  a  phamakinugun  niran  so 
Qur-an:  Na  kagiya  a  makadarpa 
siran  non,  na  Pitharo  iran:  Rurunuk 
kano!  na  kagiya  a  mapasad,  na 
mimbalingan  siran  ko  pagtao  iran, 
a  phphamakaiktiyar  siran. 

30.  Pitharo  iran:  Hai  pagtao 
Ami!  Mata-an!  A  Sukami  na  adun 
a  miyanug  Ami  a  Kitab  a  Initoron 
ko  oriyan  o  Musa,  a  to  matanto  ko 
miya-ona  an  niyan:  A  Phakatoro  ko 
bunar  go  si-i  ko  okit  a  maka-o 
ontol. 


31.  Hai  pagtao  Ami!  Tarima  a 
niyo  so  pakapuphanolonun  o  Allah, 
go  Paratiyaya-a  niyo  Sukaniyan:  Ka 
Napiyan  kano  Niyan  ko  manga 
dosa  niyo,  go  lupasun  kano  Niyan 
ko  siksa  a  malipudus. 

32.  Na  sa  dun  sa  di  tomarima  ko 
Pakapuphanolonun  o  Allah,  na  di 
makapalagoi  si-ko  Lopa,  go  da-a 
mambagiyan  niyan  a  salakao  ko 
Allah  a  manga  Panarigan.  Siran 
man  i  matatago  ko  kadadag,  a  ma- 
payag. 


33.  Ba  iran  ndi  katawi  a  Mata- 
an!  A  so  Allah,  a  so  Miyadun  Ko 
manga  Langit  a  go  so  Lopa,  go  da 
Dokawi  ko  Kiya-aduna  Niyan  kir- 
an,  na  Gaos  lyan  so  Kapagoyaga 
Niyan  ko  miyamatai?  Owai,  mata- 
an!  A  Sukaniyan  si-i  ko  langowan 
taman  na  Gaos  lyan. 


34.  Na  si-i  ko  Alongan  a  kapha- 
ganaga  ko  siran  a  Miyamangongkir 
ko  Apoi,  (na  Tharo-on  kiran  a:)  Ba 
ini  di  bunar?  Tharo-on  niran:  Owai, 
Ibut  ko  Kadnan  nami  (ka  bunar 
dun).  Tharo-on  Niyan:  na  ta-ami 
niyo  so  siksa  sabap  ko  Kiya-ongkir 
iyo! 


******  ^ 

35.  Na  Phantangka  (Ya  Muham¬ 
mad)  lagid  o  Kiyaphantang  o  man¬ 
ga  babagur  i  tindug  ko  manga  Sogo, 
go  Dingka  kiran  phagalokaloki  (so 
siksa).  Lagid  o  ba  Mata-an  a  siran 
ko  Alongan  a  kasandungi  ran  ko 
idi-diyandi  kiran  na  da-a  minitarug 
iran  (ko  doniya)  a  rowar  ko  isa  ka 
oras  ko  kadaondao.  (Giyaya  na) 
kapamakasampai:  na  ba-adun  a 
mbinasa-an  a  rowar  ko  pagtao  a 
manga  songklid? 


Surah  Muhammad-47 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  So  Miy  amangongkir  go 
miyangalang  siran  ko  lalan  ko  Al¬ 
lah,  na  inilang  Iyan  so  manga  Antal 
iran. 


2.  Na  so  Miyamaratiyaya  go 
Pinggalubuk  iran  so  manga  pipiya 
go  Piyaratiyaya  iran  so  Initoron  ko 
Muhammad,  -a  Sukaniyan  so  bunar 
a  pho-on  ko  Kadnan  niran,-  na 
liyalas  Iyan  kiran  so  manga  dosa 
iran  go  piyaka-ontol  Iyan  so  butad 
iran. 


3.  Giyoto  man  na  sabap  sa  mata- 
an!  A  so  Miyamangongkir  na  kidug 
iran  so  ribat.  Na  Mata-an!  A  so 
Miyamaratiyaya  na  kidug  iran  so 
ontol  a  pho-on  ko  Kadnan  niran: 
Giyoto  man  i  Kapuphayaga  o  Allah 

ko  manga  Manosiya  ko  manga  ibar- 
at  kiran. 


4.  Na  igira-a  minithumo  niyo  so 
Miyamangongkir  na  kapotol  sa 
manga  lig;  taman  sa  igira-a  miyapa- 
kadakul  iyo  so  kapuphamonowa 
kiran  na  ilota  niyo  so  kapamatong; 
na  (pakaliyowa  niyo  siran  sa)  kapu- 
di  ko  oriyan  Niyan,  o  di  na  ka-a  on 
sa  ginawa,  taman  sa  mibutad  o 
kambonowai  so  manga  punpunud 
iyan;  giyoto  man;  na  o  Kabaya  o 
Allah  na  Mata-an  a  Khapugus  Iyan 
siran,  na  ogaid  na  (ini  Sogo  aya  ka 
kagiya  i  thiyoba  Iyan  ko  saba-ad 
rukano  so  saba-ad.  Na  so  Miyanga- 
pupurang  sa  lalan  ko  Allah,  na  di 
Niyan  ndun  pagilangun  so  manga 
galubuk  iran. 


5.  Thoro-on  Niyan  siran  ndun, 
go  phaka-ontolun  Niyan  so  butad 
iran, 

6.  Go  phakasoludun  Niyan  siran 
ko  Sorga  a  piyakikilala  Niyan  kiran 
sukaniyan. 

7.  Hai  so  Miyamaratiyaya!  O 
tabangi  niyo  so  (Agama  o)  Allah, 
na  thabangangkano  Niyan,  go  pha- 
kabagurun  Niyan  so  manga  tindug 
iyo. 


^  y-1  Z*  $  ** 


8.  Na  so  Miyamangongkir  na 
kabinasa  a  ruk  iran,  go  inilang  Iyan 
so  manga  galubuk  iran. 

9.  Giyoto  man  na  sabap  sa  Mata- 
an!  A  siran  na  ini  kagowad  iran  so 
ini  Toron  o  Allah;  Na  inilang  Iyan 
so  manga  Amal  iran. 

10.  Ba  siran  da  makandalakao  ko 
Lopa,  ka-a  niran  mailai  o  antona-a  i 
miyambutad  o  kiya-akiran  ko  siran 
a  miya-ona  an  niran?  Piyowalas  sir¬ 
an  o  Allah,  na  bagiyan  o  Miyaman- 
gongkir  so  manga  lagid  iyan. 


11.  Giyoto  man  na  sabap  sa 
Mata-an!  A  so  Allah  i  Panarigan  o 
siran  a  Miyamaratiyaya;  na  Mata- 
an!  A  so  Miyamangongkir  na  da-a 
Panarigan  niran. 


12.  Mata-an!  A  so  Allah  na  pha- 
kasoludun  Niyan  so  Miyamara¬ 
tiyaya  go  pinggalubuk  iran  so 
manga  pipiya  ko  manga  Sorga,  a 
puphamangondas  ko  kababa-an  ni¬ 
yan  so  manga  lawasaig.  Na  so 
Miyamangongkir  a  sasawitan  niran 
(so  doniya)  go  puphanganungkan 
siran  sa  lagid  o  kapuphanganung- 
kan  o  manga  binatang;  na  so  Nar- 
aka  i  darpa  iran. 


13.  Na  madakul  a  Ingud,  a  suka- 
niyan  i  tanto  a  mabagur  a  di  so 
Ingud  Ka  (Ya  Muhammad),  a  so 
piyaka-awa  Ka  niyan,  a  bininasa  Mi 
siran,  na  da-a  miyakatabangkiran. 

14.  Ino  so  tao  a  mithakna  ko 
karina  a  pho-on  ko  Kadnan  Niyan, 
ba  lagid  o  tao  a  pipharasanon  so 

marata  ko  galubuk  iyan  (na  aya 
kiya-ilaya  niyan  non  na  mapiya), 
go  piphapangonotan  niran  so  man¬ 
ga  nunga  iran? 


15.  Aya  ropa-an  o  Sorga  a  so  ini 
diyandi  ko  Miyamananggila:  Na  ka- 
tatagowan  noto  sa  manga  lawasaig 
a  ig  a  di  kharumbis,  go  manga  law¬ 
asaig  a  gatas  a  di  phagalin  so  ta-am 
iyan,  go  manga  lawasaig  a  Arak  a 
mapiya  i  ta-am  ko  puphamanginom- 
on,  go  manga  lawasaig  a  tunub  a  da-a 
saninsaning  iyan;  go  ruk  iran  ro-o 
so  pithibarang  a  manga  Onga,  go 
Ma-ap  a  pho-on  ko  Kadnan  niran. 
Ba  lagid  o  sukaniyan  a  kakal  ko 
Naraka,  go  puphamakainomun  sir- 
an  sa  ig  a  phulikabo,  na  phangatu- 
tuphud  iyan  so  manga  tinai  ran? 


16.  Na  pud  kiran  so  tao  a  Pu- 
phamakinugun  Ka  niyan,  taman  sa 
igira  miyakaliyo  siran  pho-on  ko 
Hadapan  Ka  na  Tharo-on  niran 
ko  siran  a  piyamugan  ko  Kata-o: 
Antona-ai  Pitharo  Iyan  kagiya?  Sir¬ 
an  man  so  piyarkat  o  Allah  so 
manga  poso  iran,  go  Piphapango¬ 
notan  niran  so  manga  kabaya  iran  a 
ribat. 


17.  Na  so  Miyangatotoro  na  in- 
omanan  Niyan  siran  sa  Torowan, 
go  inibugai  Niyan  kiran  so  Panang- 
gila  iran. 

18.  na  ba-adun  a  pukhanayao 
iran  a  rowar  ko  Bangkit  sa  kapaka- 

talingoma  niyan  kiran  a  mitalumba? 
Na  Sabunar  a  adun  a  miyakatalin- 
goma  a  manga  nana-o  ron.  Na  an- 
damanaya  i  kakhaparoliya  iran  ko 
Pananadum  iran  amai  ka  da-an  kir¬ 
an  a  miyakatalingoma? 


19,  Na  Tangkudangka  a  Mata-an 
naya!  A  da-a  Patot  a  Pushowasowa- 
tun  inonta  so  Allah,  go  Pangunika 
sa  Ma-ap  makapantag  ko  Dosang- 
ka,  Arakhus  o  Miyamaratiyaya  a 
manga  Mama  go  so  Miyamara¬ 
tiyaya  a  manga  Babai.  Na  so  Allah 
na  katawan  Niyan  so  di-i  niyo  pa- 
galinalinan  nggalubuk  go  so  darpa 
iyo. 


20.  Na  gi-i  Tharo-on  o  siran  a 
Miyamaratiyaya:  A  o  ba  bo  adun  a 
Initoron  a  Surah!  Na  igira  adun  a 
Initoron  a  Surah  a  piyakasagogod 
go  miya-aloi  ron  so  kambonowai, 
na  Mailaingka  so  kadadaluman  so 
manga  poso  iran  sa  gudamun  a 
Phagilaingka  iran  sa  kailai  o  miko- 
kolob  rukaniyan  so  kapatai.  Na  aya 
patot  kiran, - 


21.  Na  Kapangongonotan  go 
Katharo  a  mapiya.  Na  igira-a  miya- 
tukhus  so  punggolaola-an,  na  o  bu- 
nara  iran  so  Allah  na  Mata-an  a 
mabaloi  a  mapiya  a  bagiyan  niran. 


22.  Na  ino  masikun  sukano  na  o 
makakhapa-ar  kano  na  phaminasa 
kano  ko  Lopa,  go  phanuphudun 
niyo  so  manga  kathotonganaya  iyo? 

23.  Siran  man  so  Pimorka-an 
siran  o  Allah,  na  bingul  Iyan  siran 
go  biyota  Niyan  so  manga  kailai 
ran. 


24.  Ino  iran  ndi  punggudaguda-a 
so  Qur-an,  ba  kiyatagowan  so  man¬ 
ga  poso  sa  manga  kandado  niyan? 

25.  Mata-an!  A  so  siran  a  mipha- 
to  ko  manga  talikhodan  niran  ko 
oriyan  o  kiyapayag  kiran  o  Toro- 
wan,  na  so  Shaitan  na  pipharasan 
niyan  kiran,  go  piyakapulagod  iyan 
siran. 


26.  Giyoto  man  na  sabap  sa 
Mata-an!  A  siran  na  Pitharo  iran 
ko  siran  a  miyangagogowad  ko  In- 
itoron  o  Allah:  A  pagonotan  nami 
sukano  dun  ko  saba-ad  ko  olaola. 
Na  so  Allah  na  katawan  Niyan  so 
khipaguma-an  niran. 

27.  Na  antona-a  i  khasowa,  amai 
ka  tanganun  siran  o  manga  Malai- 
kat,  a  pamuntolun  niran  so  manga 
paras  iran  go  so  manga  likod  iran? 


28.  Giyoto  man  na  sabap  sa 
Mata-an!  A  siran  na  kidug  iran  so 
ini  Kararangit  o  Allah,  go  ini  kago- 
wad  iran  so  Ikasosowat  Iyan;  na 
inilang  Iyan  so  manga  Amal  iran. 


29.  Ba  aya  tarima-on  o  siran  a 
khikadadaluman  so  manga  poso 
iran  sa  gudamun,  na  di  dun  phaka- 
guma-on  Allah  so  manga  si-ig  iran? 

30.  Na  o  kabaya  Ami  na  Mata- 
an  a  mapaki-ilai  Ami  siran  Ruka, 
na  Khakilalangka  siran  ndun  sabap 
ko  tanda  iran:  Na  Mata-an  a  Kha¬ 
kilalangka  siran  ndun  si-i  ko  ilat  o 
Katharo!  Na  so  Allah  na  katawan 
Niyan  so  manga  galubuk  iyo. 

31.  Na  Mata-an  a  puthiyoba-an 
Ami  sukano  taman  sa  katokawan 
Nami  (sa  mapayag)  so-khipanana- 
gontaman  rukano,  a  go  so  manga 
Papantang,  go  mapayag  Ami  so 
manga  Totholan  rukano. 


32.  Mata-an!  A  so  Miyaman- 
gongkir,  go  miyamangalang  ko  la- 
lan  ko  Allah,  go  siyorang  iran  so 
Rasul  ko  oriyan  o  kiyapayag  kiran 
o  Torowan,  na  da  dun  a  mibinasa 
iran  ko  Allah  a  maito  bo,  go  ilangun 
Niyan  so  manga  galubuk  iran. 

33.  H  ai  so  Miyamaratiyaya! 
Onoti  niyo  so  Allah,  go  onoti  niyo 
so  Rasul,  go  di  niyo  mbinasa-a  so 
manga  galubuk  iyo! 


34.  Mata-an!  A  so  Miyaman- 
gongkir,  go  miyamangalang  ko  la- 
lan  ko  Allah,  oriyan  niyan  na 
miyatai  siran,  a  siran  na  manga 
kapir,  na  di  siran  ndun  Napiyan  o 
Allah. 


35.  Na  di  kano  khalobai  go  di 
kano  phanguni  sa  kalilintad  a  suka¬ 
no  i  makadada-ag;  ka  so  Allah  na 
babid  iyo,  go  da  dun  a  khorangun 

Niyan  rukano  ko  manga  galubuk 
iyo. 

36.  So  Kaoyagoyag  ko  cioniya  na 
matag  katumbangan  a  go  karimbar- 
an:  Na  o  Paratiyaya  kano  go  Mana- 
nggila  kano,  na  ibugai  Niyan 
rukano  so  manga  balas  rukano,  go 
di  Niyan  rukano  phangunin  so  man¬ 
ga  tamok  iyo. 


37.  O  panguniya  Niyan  rukano 
to  (langon)  sa  Shabunaran  Niyan 
rukano,  na  muligut  kano,  na  kha- 
payag  iyan  so  manga  rarangit  iyo. 


38.  Ah!  Sukano  waya  na  putha- 
wagun  kano  ka  angkano  makapa- 
mumugai  sa  lalan  ko  Allah,  na  so 
saba-ad  rukano  na  tao  a  puphuli- 
gut.  Na  sa  tao  a  muligut,  na  aya  dun 
a  kiyapuligutan  niyan  na  giya  gina- 
wa  niyan:  Ka  so  Allah  i  kawasa,  na 
sukano  i  manga  miskin.  Na  o  tali- 
khod  kano  na  Somambi  sa  pagtao  a 
salakao  rukano,  oriyan  niyan  na  di 
siran  mabaloi  a  manga  lagid  iyo! 


Surah  Al-Fat-h-48 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Mata-an!  A  Sukami  na  Phaka- 
da-agun  Nami  Suka  (Ya  Muham¬ 
mad)  sa  da-ag  a  Mapayag: 

2.  Ka  kagiya  a  Punapin  Ruka  o 
Allah  so  miya-ona  a  Dosangka  go 
so  miya-ori,  go  tharotopun  Niyan 
so  Limo  Iyan  Ruka,  go  Thoro-ong- 
ka  Niyan  ko  okit  a  maka-o  ontol, 


3.  Go  Thabangangka  o  Allah  sa 
tabang  a  mabagur. 


4.  Sukaniyan  so  piyakatoron  Ni¬ 
yan  so  kathatana  ko  manga  poso  o 
Miyamaratiyaya,  ka-an  siran  m  a  - 
kaoman  sa  Paratiyaya,  -a  rakhus  o 
(andang  a  Paratiyaya  iran.  Na  ruk 
o  Allah  so  manga  tantara  ko  manga 
Langit  go  so  Lopa.  Na  tatap  a  so 
Allah  na  Mata-o,  a  Maongangun,- 


5.  (Ini  Sogo  Iyan  so  Kaphurang 
ka)  kagiya  a  phakasoludun  Niyan  so 
Miyamaratiyaya  a  manga  Mama  go 

so  Miamaratiyaya  a  manga  Babai 
ko  manga  Sorga,a  puphamangondas 

ko  kababa-an  niyan  so  manga  law- 
asaig,  makakakal  siran  ro-o,  go  pu- 
lalasun  Niyan  kiran  so  manga 
karata-an  niran;  -Na  miyabaloi  yoto 
si-i  ko  Allah  a  da-ag,  a  mala,- 


6.  Go  a  Niyan  masiksa  so  Pupha- 
manangin  a  manga  Mama,  go  so 
Puphamanangin  a  manga  Babai, 
go  so  manga  pananakoto  a  manga 
Mama,  go  so  manga  pananakoto  a 
manga  Babai,  a  ipaga-arangan  niran 
so  Allah  sa  arangan  a  marata;  si-i 
kiran  so  pukhagolinggoling  a  mar¬ 
ata:  Na  kiyararangitan  siran  o  Allah 

go  Pimorka-an  Niyan  siran,  go  ini 
thiyagar  Iyan  kiran  so  Jahannam. 
Na  mikharatarata  a  khabolosan. 


7.  Na  ruk  o  Allah  so  manga 
tantara  ko  manga  Langit  a  go  so 
Lopa.  Na  tatap  a  so  Allah  na  Ma- 
bagur,  a  Maongangun. 


8.  Mata-an!  A  Sukami  na  Siyogo 
Ami  Suka  Ya  Muhammad)  a  saksi, 
go  Puphamanothol  sa  mapiya,  go 
Puphamaka-iktiyar: 


9.  Ka  -a  niyo  Maparatiyaya  so 
Allah,  go  so  Sogo  Iyan,  go  a  niyo 
Sukaniyan  katabangi,  go  a  niyo 
Mashulasula  Sukaniyan,  go  a  niyo 
Miphoroporo  so  Allah  ko  kapitapi- 
ta  go  so  kagabigabi. 

10.  Mata-an!  A  so  siran  a  gi-i 
siran  Ruka  makiphasada,  na  aya 
dun  a  gi-i  iran  miphasa  da  na  so 
Allah:  So  lima  o  Allah  na  maliliya- 
wao  ko  manga  lima  iran;  na  sa  dun 
sa  ndorat  na  aya  dun  a  kapundor- 
atan  niyan  na  giya  dun  a  ginawa 
niyan;  na  sa  tao  a  tomanun  niyan  so 
inibugai  niyan  a  pasad  ko  Allah,  na 
mbugan  Niyan  ndun  sukaniyan  sa 
balas,  a  mala. 


11.  Putharo-on  Ruka  dun  o 
mithatalimbagak  ko  manga  Arab: 
A  miyatumbang  kami  o  manga  ta- 
mok  ami  go  so  manga  ta-alok  ruka- 
mi,  na  pangunin  Kamingka  sa  Ma- 

ap!  Di  iran  Pakitharo  ko  manga  dila 
iran  so  da  ko  manga  poso  iran. 
Tharowangka:  Na  antawa-a  i  adun 
a  mapukhapa-ar  iyan  rukano  ko 
Allah  a  maito  bo  amai  ka  paka- 
antapan  kano  Niyan  sa  morala  o 
di  na  paka-antapan  kano  Niyan  sa 
Ompiya?  Kuna,  ka  tatap  a  so  Allah 
si-i  ko  gi-i  niyo  nggolaola-an  na 
kaip  Iyan. 


12.  Kuna,  ka  ini  pagarangan  niyo 
sa  di  dun  makambalingan  so  Rasul 
a  go  so  Miyamaratiyaya  ko  manga 
ta-alok  kiran  sa  dayon  sa  dayon,  go 
pipharasan  noto  ko  manga  poso 
iyo,  go  miyagarangan  kano  sa  ara- 
ngan  a  marata,  go  miyabaloi  kano  a 
pagtao  a  miyanga-bibinasa. 


13.  Na  sa  dun  sa  di  Maratiyaya 
ko  Allah  go  so  Sogo  Iyan  na  Mata- 
an!  A  Sukami  na  pithi  yagaran  Ami 
so  Miyamangong  kir  sa  kadug! 


14.  Na  ruk  o  Allah  so  Kapa-ar 
ko  manga  Langit  a  go  so  Lopa: 
Punapiyan  Niyan  so  tao  a  kabaya 
Iyan,  go  shiksa-an  Niyan  so  tao  a 
kabaya  Iyan.  Na  tatap  a  so  Allah  na 
Manapi,  a  Makalimo-on. 


£ 


15.  Putharo-on  o  mithatalimba- 
gak,  amai  ko  songowan  niyo  so 
manga  taban  ka  phangowa-an  niyo 
sukaniyan:  A  botawani  kami  niyo 
ka  monot  kami  rukano;  khabaya-an 
niran  a  kasambiyan  niran  so  manga 

Katharo  o  Allah.  Tharo-angka:  Di 
kano  Rukami  dun  pagonot.  Giyoto 
man  na  Pitharo  o  Allah  gowani,  na 
Putharo-on  niran  ndun:  Kuna,  ka 
shi-igun  kami  niyo.  Kuna,  ka  miya- 
baloi  siran  a  da-a  sasabotun  niran 
inonta  so  maito. 


16.  Tharowangka  ko  mithatalim- 
bagak  ko  manga  Arab:  A  thawagun 
kano  (a  phaka-aton)  ko  pagtao  a 
adun  a  gu-us  iyan  a  mala,  a  mi p um¬ 
bo  no  wai  niyo  siran,  o  di  na  somang- 
kop  siran;  na  o  onoti  niyo  na 
mbugangkano  o  Allah  sa  balas,  a 
mapiya.  Na  o  talikhod  kano  lagid  o 
kiyatalikhod  iyo  a  miya-ona,  na 
shiksaan  kano  Niyan  sa  siksa  a 
malipudus. 


17.  Da  ko  bota  i  dosa,  go  da  ko 
lupo  i  dosa,  go  da  ko  pukhasakit  i 
dosa  (ko  di  iran  kaonot  sa  Thumo- 
wan):  Na  sa  dun  sa  monot  ko  Allah 
go  so  Sogo  Iyan,  na  phakasoludun 
Niyan  ko  manga  Sorga  a  pupha- 
mangondas  ko  kababa-an  niyan  so 
manga  lawasaig.  Na  sa  tao  a  toma- 
likhod,  na  shiksa-an  Niyan  sukani- 
yan  sa  siksa  a  malipudus. 


O-Xp  Aj  joe 


18.  Sabunsabunar  a  Miyasowat 
so  Allah  ko  Miyamaratiyaya  gowa¬ 
ni  ko  di-i  siran  Ruka  makiphasada 
ko  atag  o  kayo:  Na  katawan  Niyan 
so  matatago  ko  manga  poso  iran,  na 
piyakatoron  Niyan  kiran  so  katha- 
tana,  go  ini  Balas  Iyan  kiran  so  da- 
ag,  a  marani. 

19.  Go  manga  taban  a  madakul  a 
phangakokowa  iran  sukaniyan.  Na 
tatap  a  so  Allah  na  Mabagur,  a 
Maongangun. 


20.  Ini  diyandi  rukano  o  Allah  so 
manga  taban  a  madakul,  a  phanga¬ 
kokowa  niyo  sukaniyan,  na  pingga- 
ga-a  nan  Niyan  rukano  aya,  go 
lininding  kano  Niyan  ko  manga 
barokan  o  manga  Manosiya,  ka  an- 
oto  mabaloi  a  tanda  ko  Miya- 
maratiyaya,  go  angkano  Niyan 
Matoro  ko  okit  a  maka-o  ontol; 


21.  Go  adun  a  manga  pud  a  da 
niyo  pun  noto  maparoli,  na  Sabunar 
a  katawan  noto  O  Allah.  Na  tatap 
a  so  Allah  si-i  ko  langowan  taman 
na  Gaos  Iyan. 


22.  Na  o  pakimbonowai  rukano 
so  Miyamangongkir  na  i  talikhod 
iran  ndun  so  manga  likod  (iran); 
oriyan  niyan  na  da-a  khato-on  niran 
a  panarigan,  go  tabanga. 

23.  Okit  o  Allah  a  so  andang  a 
miya-ipos  gowani:  Na  da  dun  a 
khato-on  Ka  a  kasambi  i  ko  okit  o 
Allah. 


24.  Na  Sukaniyan  so  lomininding 
rukano  ko  manga  barokan  niran,  go 
lomininding  kiran  ko  manga  baro¬ 
kan  niyo  si-i  ko  balintad  sa  Mak- 
kah,  ko  oriyan  o  kiyapakida-agun 
Niyan  rukano  kiran.  Na  tatap  a  so 
Allah  si-i  ko  gi-i  niyo  nggolaola-an 
na  phagilain  Niyan. 

25.  Siran  so  Miyamangongkir  go 
inalangan  kano  iran  ko  Al-Masjidil 
Haram,  go  so  pamumugayan  a 
miyarun  ko  kisampai  niyan  ko  dar- 
pa  iyan.  Na  o  da  so  manga  Mama  a 
Miyamaratiyaya  go  so  manga  Babai 
a  Miyamaratiyaya  a  di  niyo  siran 
pangatatawan  a  o  ba  niyo  siran 
mirakhus  mamono,  na  masogat 
kano  sa  sabap  kiran  a  kasala-an 
sabap  ko  di  niyo  kiran  katawi  na 
Phakitugul  Iyan  siran  rukano  :  Ka- 
giya  a  phakasoludun  o  Allah  ko 
Limo  Iyan  so  tao  a  kabaya  Iyan,  o 
minisibai  siran  na  Mata-an  a  shiksa- 
an  Ami  so  Miyamangongkir  kiran 
sa  siksa  a  malipudus. 


26.  Gowani  a  tago-on  o  siran  a 
Miyamangongkir  ko  manga  poso 
iran  so  maratabat,-  a  maratabat  ko 
kada-a  mulung,-na  piyakatoron  o 
Allah  so  kathatana  iyan  ko  Sogo 
Iyan  go  so  Miyamaratiyaya,  go  ini- 
ilaham  Iyan  kiran  so  Katharo  a 
kapananggila,  go  miyabaloi  siran  a 
kiyapatotan  saya  go  diya-itan  naya. 
Na  tatap  a  so  Allah  si-i  ko  lango- 
wan  taman  na  katawan  Niyan. 


27.  Sabunsabunar  a  tiyoman  o 
Allah  ko  Sogo  Iyan  so  taginupun 
Niyan  si-i  ko  bunar.  Mata-an  a 
phamakasolud  kano  dun  ko  Al-Ma- 
sidil  Al-Haram,  o  kabaya  o  Allah  a 
somasarig  kano,  a  Puphamangopa- 
wan  niyo  so  manga  Olo  niyo,  go  gi-i 
niyo  nggogontingan,  a  da-a  Pangan- 


Al-Fat-h-48 


Part  26 


Y 


iA 


e^' 


dam  iyo.  Na  katawan  Niyan  so  di 
niyo  katawan,  na  adun  a  minibugai 
Niyan  ko  da  pun  noto  a  da-ag  a 
marani. 


28.  Sukaniyan  so  Siyogo  Iyan  so 
Sogo  Iyan  rakhus  o  Toro  wan  go  so 
Agama  a  bunar,  ka  phakiombawan 
Niyan  non  so  Agama  sa  kalango- 
langowan  niyan:  Na  miyakatarotop 
so  Allah  a  saksi. 


29.  So  Muhammad  na  Sogo  o 
Allah;  na  so  manga  pud  Iyan  na 
khitutugas  ko  manga  kapir,  a  di-i 
siran  khakalimowai.  Pukhailaingka 
siran  a  khiroroko,  a  khisosojiod,  a 
gi-i  siran  mbabanog  sa  kakawasa- 
an  a  pho-on  ko  Allah  a  go  Kaso- 
sowat.  So  tanda  iran,  na  shisi-i  ko 
manga  paras  iran  pho-on  ko  rarad 
o  Sojiod.  Giyoto  man  i  ropa-an 
niran  ko  Taurat;  na  aya  ropa-an 
niran  ko  Injil:  Na  lagid  o  pur  a 
Piyakambowat  iyan  so  sina  niyan, 
na  miyabagur  iyan  sukaniyan,  na 
miyakatiwaro  na  minipamayandug 
Iyan  so  tomadung  iyan,  a  sosowa- 
tun  niyan  so  miyamola,  ka-aniyan 
mapakapuphagotug  sa  sabap  kiran 
so  manga  kapir.  Ini  diyandi  o 
Allah  ko  siran  a  Miyamaratiyaya 
go  pinggalubuk  iran  so  manga 
pipiya  a  pud  kiran  so  Ma-ap,  go 
balas,  a  lubi  a  mala. 


o’M  -cUJji 

Surah  Al-Hujurat-49 

Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Hai  so  Miyamaratiyaya!  Di 
niyo  pagonai  so  Allah  go  so  Sogo 
lyan;  go  kalukun  niyo  so  Allah: 
Mata-an!  A  so  Allah  na  Puphaka- 
nug,  a  Mata-o. 


2.  Hai  so  Miyamaratiyaya!  Di 
niyo  puphoro-on  so  manga  sowara 
niyo  sa  makaombao  ko  sowara  o 
Nabi,  go  di  niyo  puphamakatanogi 
Sukaniyan  sa  Katharo,  lagid  o  ka- 
puphamakatanogi  o  saba-ad  rukano 
ko  sabaad,  ka  o  ba  mailang  so 
manga  Amal  iyo  a  sukano  na  di 
niyo  mai-inungka. 


3.  Mata-an!  A  so  ibababa  iran  so 
manga  sowara  iran  ko  Hadapan  o 
Rasulollah,-na  siran  man  so  tiyola- 
bos  o  Allah  so  manga  poso  iran  ko 
kapananggila:  Adun  a  bagiyan  nir- 
an  a  Ma-ap  a  go  Balas  a  lubi  a 
mala. 


4.  Mata-an!  A  so  siran  a  Putha- 
wagun  Ka  iran  (Ya  Muhammad)  ko 
liyo  o  manga  bilik,  -na  so  kadaku- 
lan  kiran  na  di  siran  phamanabot. 

5.  Na  o  Mata-an!  A  siran  na 
Miphantang  siran  taman  sa  kaliyo 
Wingka  kiran,  na  Mata-an  a  kha- 
baloi  a  mapiya  a  bagiyan  niran:  Na 

so  Allah  na  Manapi,  a  Makalimo- 
on. 


6.  Hai  so  Miyamaratiyaya!  O 
adun  a  miyoma  rukano  o  songklid 
a  tothol,  na  a  mada  niyo,  ka  o  ba 
niyo  kapumaratai  so  pagtao  sabap 
ko  di  kapakakakaip,  na  mabaloi 
kano  ko  pinggolaola  niyo  a  khipa- 
kashusundit. 


7.  Na  tangkuda  niyo  a  Mata-an! 
A  matatago  rukano  so  Sogo  o  Al¬ 
lah:  Amai  ka  onotangkano  Niyan 
ko  madakul  ko  pukhaolaola,  na 
Mata-an  a  makandarasag  kano;  na 
ogaid  na  so  Allah  na  piyakikaba- 
baya-an  Niyan  rukano  so  Para- 
tiyaya,  go  pipharasan  Niyan  noto 
ko  manga  poso  iyo,  go  piyakikago- 
wad  Iyan  runkano  so  Kaongkir,  go 
so  kapanongklid,  go  so  Kandarowa- 
ka:  Siran  man  na  siran  so  khipaka-o 
ontol: 


8.  Gagao  a  pho-on  ko  Allah,  go 
Limo.  Na  so  Allah  na  Mata-o,  a 
Maongangun. 


9.  Na  o  adun  a  dowa  ka  sagor- 
ompong  ko  Miyamaratiyaya  a  pum- 
bobono  siran;  na  tanora  niyo  siran. 
Na  amai  ka  phanalimbotan  o  isa  sa 
dowa  oto  so  pud  iyan,  na  pakimbo- 
no  kano  ko  phanalimbot  taman  sa 
di  mundod  ko  Sogowan  o  Allah;  na 
amai  ka  mundod,  na  tanora  niyo 
siran  ko  ontol,  go  Paginontolan 
kano.  Mata-an!  A  so  Allah  na  pu- 

khababaya-an  Niyan  so  manga  o 
ontol. 


10.  So  Miyamaratiyaya  na  aya 
bo  Magariyari:  Na  tanora  niyo  so 
manga  Pagari  niyo,  go  kalukun  niyo 
so  Allah,  ka  angkano  Mipangalimo. 


11.  Hai  so  Miyamaratiyaya!  Di 
phamagurugi  o  isa  a  pagtao  so  isa 
a  pagtao:  Ka  masikun  a  mabaloi 
siran  a  puphamagurugan)  a  tomo 
a  di  siran,  go  di  (phamagurugi  o) 
manga  Babai  so  manga  pud  a  Ba- 
bai:  Ka  masikun  a  mabaloi  siran  a 
tomo  a  di  siran:  (A  puphamagur- 
ug);  go  di  niyo  puphapa-awinga  so 
(manga  pud  o)  manga  ginawa 
niyo,  go  di  niyo  puthatalowa-an 
so  manga  patogina  a  piyakagowa- 
gowad.  Miyakaratarata  a  ngaran 
so  kapanongklid  ko  oriyan  o  Para- 
tiyaya.  Na  sa  tao  a  di  niyan  thao- 
batun,  na  siran  man  na  siran  so 
manga  darowaka. 


12.  Hai  so  Miyamaratiyaya!  Pa- 
kawatani  niyo  so  madakul  a  kapan- 
ganganib;  ka  Mata-an!  A  so  saba-ad 
ko  kapanganganib  na  dosa;  go  di 
kano  puplianoriman,  go  di  pupha- 
maganta  a  o  saba-ad  rukano  so 
saba-ad.  Ba  khabaya  i  o  isa  rukano 
a  kakana  niyan  ko  sapo  o  Pagari 
niyan  a  miyatai?  Na  ini  kagowad 
iyo  to!  Na  kalukun  Niyo  so  Allah: 
Mata-an!  a  so  Allah  na  puphanar- 
ima  ko  taobat,  a  Makalimo-on. 

13.  Hai  manga  Manosiya!  Mata- 
an!  A  Sukami  na  Inadun  Ami  suka- 
no  a  pho-on  sa  Mama  a  go  Babai, 
go  biyaloi  Ami  sukano  a  mbaram- 
barang  a  Bangunsa,  a  go  pithikalo- 
kusan,  ka  angkano  makakhikilala  i. 
Mata-an!  A  aya  lubi  a  susula-an 
rukano  si-i  ko  Allah  na  so  lubi  a 
masanggila  rukano.  Mata-an!  A  so 
Allah  na  Mata-o,  a  Kaip. 

14.  Pitharo  o  (manga  Badawi  a) 
manga  Arab:  A  Miyaratiyaya  kami. 
Tharowangka  (Ya  Muhammad):  A 
da  kano  Paratiyaya,  na  ogaid  na 
aya  Tharowa  niyo  na  somiyangkop 
kami,  ka  da  pun  solud  so  Paratiyaya 
ko  manga  poso  iyo.  Na  amai  ka 
onotan  niyo  so  Allah  a  go  so  Sogo 
Iyan,  na  da-a  korangun  Niyan  ru¬ 
kano  ko  manga  Amal  iyo  a  maito 
bo.  Mata-an!  A  so  Allah  na  Mana- 
pi,  a  Makalimo-on. 


15.  Aya  bo  a  titho  a  Khipapar- 
atiyaya  na  so  Piyaratiyaya  iran  so 
Allah  go  so  Sogo  Iyan,  oriyan  niyan 
na  da  siran  paganganangan,  go  ini 
Panagontaman  niran  so  manga  ta- 
mok  iran  go  so  manga  ginawa  iran 
ko  lalan  ko  Allah:  Siran  man  na 
siran  so  Mimamata-an. 


16.  Tharowangka:  A  ba  niyo 
phakitokawi  ko  Allah  so  okit  iyo, 
a  so  Allah  na  katawan  Niyan  so 
shisi-i  ko  manga  Langit  a  go  so 
shisi-i  ko  Lopa?  Na  so  Allah  si-i 
ko  langowan  taman  na  katawan 
Niyan. 

17.  Puphamagitongun  niran  a 
Limo  iran  Ruka  (Ya  Muhammad) 
a  Kiyapagislam  iran.  Tharowangka: 
A  di  niyo  puphamagitonga  a  Limo 
iyo  Rakun  a  Kiyapagislam  iyo. 
Kuna,  ka  so  Allah  na  Iphananaka- 
wan  Niyan  rukano  a  Kiyatorowa 
Niyan  rukano  ko  Paratiyaya,  o  su- 
kano  na  Mumamata-an  kano. 


18.  Mata-an!  A  so  Allah  na  ka- 
tawan  Niyan  so  Migagaib  ko  manga 
Langit  a  go  so  Lopa:  Na  so  Allah  na 
phagilain  Niyan  so  gi-i  niyo  nggo- 
laola-an. 


Surah  Qaf  -  50 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Qaf.  So  Allah  i  Mata-o  ko 
paka-a  antapan  Niyan  non.  Ibut 
ko  Qur-an  a  Susula-an;  (ka  so  Mu¬ 
hammad  na  Sogo  o  Allah). 


2.  Kuna,  ka  Miyamumusa  siran 
sa  kiyapaka-oma  kiran  o  Miyama- 
ka-iktiyar  a  pud  kiran.  Na  Pitharo  o 
Miyamangongkir:  A  giyaya  na  Shai 
a  piyakamumusa! 


3.  Ino  amai  ka  matai  tano  go 
mbaloi  tano  a  botha,  (khaoyag  tano 
sharoman)?  Giyoto  na  kapakandod 
a  mawatan! 

4.  Sabunar  a  katawan  Ami  so 
pukhorangun  kiran  o  Lopa;  go  shi- 
si-i  Rukami  so  Daptar  a  sisiyapun. 


5.  Kuna,  ka  piyakambokhag  iran 
so  bunar  ko  kiyapaka-oma  niyan 
kiran:  Na  siran  na  matatago  ko 
butad  a  di  thatana. 


6.  Ba  iran  da  pagilailaya  so  Lan- 
git  ko  kaporowan  niran?  O  anda- 
manaya  i  kiyambalaya  Mi  ron  go  so 
kiyapharasi  Ami  ron,  a  da-a  manga 
lubo  niyan? 


7.  Go  so  Lopa  a  kiyayat  Ami 
sukaniyan,  go  piyakabukunan  Nami 
oto  sa  manga  Palao,  go  piya  katho 
Ami  ron  so  pishoson  a  pakaranon, 


8.  Inungka,  a  go  Pananadum  o 
omani  Oripun  a  Puphangongonotan 
(ko  Allah). 

9.  Na  piyakatoron  Ami  a  pho-on 
ko  kawang  so  ig  a  madakul  i  gona, 
na  piyakatho  Ami  sa  sabap  rukani- 
yan  so  manga  Pamomolan  go  so  pur 
a  Mapuphuragon; 

10.  Go  so  manga  Qormah  a  man¬ 
ga  poporo,  a  adun  a  Onga  niyan  a 
miyakanggontogontor, 

11.  Pagupur  ko  manga  Oripun  (o 
Allah;)  go  ini  oyag  Ami  oto  ko 
Ingud  a  ma-atai:  Lagid  man  oto  so 
kaphakagumao  (pho-on  ko  manga 
kobor). 

12.  Tomiyaplis  ko  miya-ona  an 
niran  so  pagtao  Nuh,  go  so  khiba- 
baling  sa  (Ingud  a)  Rassi,  go  so 
pagtao  a  Samood, 


13.  Go  so  pagtao  a  Ad,  go  so  Pir- 
aon,  go  so  manga  Pagari  o  Lut, 


14.  Go  so  khibabaling  sa  Aikah, 
go  so  pagtao  o  Tobba:  Oman  i  isa 
kiran  na  piyakambokhag  iyan  so 
manga  Rasul,  na  miyatangkud  (kir¬ 
an)  so  siksa  Akun, 


15.  Ba  Kami  minikopai  ko  Kiya- 
pangadun  a  paganai?  Kuna,  ka  sir- 
an  na  matatago  ko  kashasangka  ko 
Kaphangadun  a  bago. 


16.  Na  Sabunsabunar  a  Inadun 
Ami  so  Manosiya,  go  katawan  Ami 
so  pukhigudi  sukaniyan  o  ginawa 
niyan:  Go  Sukami  i  lubi  a  marani 
ron  a  di  so  ogat  ko  bakurung; 


hs. 

17.  G  owani  a  puphanorat  so 
dowa  a  Malaikat,  si-i  sa  kawanan 
go  sa  diyowang  khi-o  ontod; 


18.  Da-a  Maputharo  iyan  a 
Katharo  a  ba  da-a  shisi-i  rukaniyan, 
a  tomotonggo  a  makadadarpa. 

19.  Na  mitalingoma  o  sakratol 
maot  so  bunar.  Giyoto  man  so  Suka 
na  puphalagoyan  Ka  sukaniyan! 


20.  Na  iyopun  so  Sanggakala: 
Giyoto  man  so  Alongan  a  diyandi. 

21.  Na  makaoma  so  oman  i  isa  a 
ginawa:  A  adun  a  pud  iyan  a  pun- 
dundugon  go  saksi. 

22.  (Tharo-on  non  a:)  Sabunsabu- 
nar  a  miyatago  Ka  ko  kalilipati 
sangkai,  na  piyokas  Ami  Ruka  so 
mirurunding  Ruka,  na  so  Kailaing- 
ka  sa  Alongan  nai  na  malambut! 

23.  Na  Tharo-on  o  (Malaikat  a) 
pud  iyan:  A  giyaya  so  Kadadarpa- 
angko. 

24.  (Tharo-on  o  Allah:)  Phoshan- 
ga  niyo  a  dowa  ko  Naraka  Jahan- 
nam  so  omani  Miyongkir,  a 
somiyangka, 

25.  Phagurun  ko  mapiya,  a  Mu- 
mamalawani,  a  pukhadowadowa- 

an, 

26.  A  so  miyangumba-al  sa  rim- 
bang  o  Allah  a  Katohanan  a  sala- 
kao:  Na  poshanga  niyo  sukaniyan 
ko  siksa  a  sangat. 

27.  Tharo-on  o  (Shaitan  a)  pud 
iyan:  Kadnan  nami!  Da  akun  dada- 
ga  sukaniyan,  na  ogaid  na  miyatago 
ko  kadadag  a  mawatan. 


28.  Tharo-on  (o  Allah):  Adi  kano 
gi-i  phapawala  ko  Hadapan  Ko:  Ka 
Sabunar  a  mini-ona  Ko  rukano  so 
Kapaka-iktiyar. 

29.  Di  khasambiyan  so  Katharo 
ko  Hadapan  Ko,  go  di  Akun  sha- 
limbotan  so  manga  Oripun  (Ko). 

30.  Si-i  ko  Alongan  a  Tharo-on 
Ami  ko  Jahannam:  Baka  miyap ti¬ 
ll  o ?  Na  Tharo-on  niyan:  Ba  adun  a 
khiyoman? 


31.  Na  i  pakarani  so  Sorga  ko 
Miyamananggila,  a  di  mawatan: 


32.  Giyaya  so  idi  diyandi  rukano, 
a  ruk  o  omani  Pupliananangoran 
(ko  Allah)  a  masiyapun. 


33.  A  so  ma-alukun  ko  Masaling- 
gagao,  a  Migagaib,  go  miyaka-oma 
rakhus  o  Poso  a  thotolabos: 


34.  Pamanolud  kano  ron  sa  ka- 
pipiya  ginawa.  Giyaya  so  Alongan  a 
kakal! 


35.  Khakowa  iran  so  nganin  a 
kabaya  iran  ro-o;  go  adun  a  shisi-i 
Rukami  a  lawanon. 

36.  Na  madakul  a  bininasa  Ami 
ko  miya-ona-an  niran  a  pagtao,  a 
siran  i  mala  a  di  siran  i  gu-us,  go 
miyanubnub  iran  so  manga  Ingud! 
Na  ba  adun  a  kiya-a  pasan  (niran)? 


37.  Mata-an!  A  adun  a  matatago 
ro-o  man  a  titho  a  undao  ko  tao  a 
ana  sabot  iyan,  ma-ana  tiyandang 
iyan  so  kapamamakinug,  a  sukani- 
yan  na  tomotot o-o. 


38.  Na  Sabunsabunar  a  Inadun 
Ami  so  manga  Langit  go  so  Lopa 

go  so  nganin  a  lut  a  dowa  nan  si-i 
ko  num  a  Alongan,  na  da  Kami 
raota  a  dokao. 


39.  Na  Phantangingka  so  di  iran 
Tharo-on,  go  Puthasbikun  Ka  so 
Podi  o  Kadnan  Ka,  ko  di  pun  ka- 
pakasubang  o  Alongan,  go  so  di 
niyampun  kasudup. 


40.  Go  si-i  ko  kagagawi-i,  na 
Puthasbik  Ka  Rukaniyan,  go  so 
manga  oriyan  o  Sojiod, 


41.  Na  Pamamakinugangka  so 
Alongan  a  mananawag  so  phanana- 
wag  ko  darpa  a  marani,- 


42.  Si-i  ko  Alongan  a  manug  iran 
so  lalis  a  rakhus  o  bunar:  Giyoto 
man  so  Alongan  a  kapakambowat 
(ko  kobor). 


43.  Mata-an!  A  Sukami  na  Suka- 
mi  i  Puphangoyag  go  Puphangima- 
tai;  go  si-i  Rukami  so  khabolosan,- 


44.  Si-i  ko  Alongan  a  manga 
bubungkag  kiran,  so  Lopa,  a  gi-i 
siran  makanggaga-an  (lomiyo  ko 
manga  kobor):  Giyoto  man  i  kapu- 
limod  a  malbod  Rukami. 


45.  Sukami  i  lubi  a  Mata-o  ko  gi- 
i  ran  Tharo-on;  na  kuna  a  ba  Ka 
kiran  pakaphama-asa.  Na  Pakita- 
dumingka  so  Qur-an  ko  tao  a  ika- 
aluk  iyan  so  pangangaluk  Akun! 

Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Ibut  ko  puphamanambur  sa 
mabandus, 


2.  Go  so  puphamangawid  sa  ma- 
punud, 

3.  Go  so  puphulalatas  sa  malbod, 

4.  Go  so  di-i  nggomonggomon 
ko  Sogowan, 

5.  Mata-an  a  so  idi  diyandi  ruka- 
no  na  titho  a  bunar, 

6.  Go  Mata-an!  A  so  Kokoman 
na  phakatana  dun. 

7.  Ibut  ko  Langit  a  adun  a  manga 
lalanon, 


8.  Mata-an!  A  sukano  na  mata- 
tago  dun  ko  Katharo  a  shosorang- 
sorang; 

9.  Puphakatalikhod  non  so  tao  a 
(andanga)  piyakatalikhod. 

10.  Pimorka-an  so  manga  bo- 
khag, 

11.  So  siran  na  matatago  ko  kada 
a  mulung  a  khikalilipat! 


12.  Iphagisha  iran:  O  anda  so 
Alongan  a  Kokoman? 

13.  Si-i  ko  Alongan  a  siran  na 
thotongun  siran  ko  Apoi: 


14.  Ta  Ami  niyo  so  kathotonga 
rukano!  Giyaya  so  sukano  na  pu- 
phagalokalokan  niyo  sukaniyan! 

15.  Mata-an!  A  so  Miyamanang- 
gila  na  si-i  ko  manga  Sorga  go 
manga  bowalan, 

16.  A  tatarima-an  niran  so  ini 
bugai  kiran  o  Kadnan  niran. 
Mata-an!  A  siran  na  aya  butad  iran 
ko  ona-an  noto  na  miphipiyapiya 
siran. 


17.  Aya  butad  iran  na  maito  ko 
kagagawi-i  a  ipuphakatorog  iran, 


18.  Go  si-i  ko  kapukhakalibabas 
iyan,  na  siran  na  puphanguni  siran 
sa  Ma-ap  (ko  Allah), 


19.  Go  si-i  ko  manga  tamok  iran 
na  adun  a  rukon  o  Puphamanguni, 
go  so  di  Phamanguni. 


20.  Na  adun  a  matatago  ko  Lopa 
a  manga  tanda  ko  khitotomangkud. 


21.  Go  shisi-i  (pun)  ko  manga 
ginawa,  niyo:  Ba  kano  di  phangilai- 
lai? 


22.  Go  shisi-i  ko  Langit  so  pagu- 
pur  rukano,  go  so  idi  diyandi  ruka¬ 
no. 

23.  Na  ibut  ko  Kadnan  o  Langit 
a  go  so  Lopa,  ka  Mata-an  naya!  A 
titho  a  bunar,  lagid  o  Matan-an!  A 
sukano  na  Katharo  iyo. 


24.  Ino  a  miyakatalingoma  Ruka 
so  Totholan  ko  manga  banto  o 
Ibrahim  a  (manga  Malaikat  a)  Khi- 
susula-an? 


25.  Gowani  a  somolud  siran  non 
na  Mitharo  siran:  Sa  Salaam!  So- 
mimbag:  Sa  Salaam!  (Miyapamikir 
Iyan  a):  Pagtao  wai  a  di  makikilala. 


26.  Na  minanai  somong  ki  Kar- 
o m a  niyan  na  mini-oma  Niyan  a 
sapi  a  piyagiyao, 


27.  Na  ini  o  bai  Niyan  kiran,  na 
Pitharo  Iyan:  Ino  kano  di  khan? 


28.  Na  Kiya-akinan  kiran  sa  ka- 
luk.  Na  Pitharo  iran:  Di  Ka  khaluk. 
Na  Piyanothol  iran  non  a  Mama  a 
Mata-o  (a  Ipumbawata  iyan). 


29.  Na  miyakaoma  si  Karoma 
Niyan,  a  mikokorot  a  lagam  iyan, 
na  miyatuphi  iyan  a  Parasiyan,  go 
Miyatharo  Iyan:  Sa  kun  na)  lokus, 
a  baluk! 

30.  Pitharo  iran:  Manaya  dun 
man,  so  Pitharo  o  Kandnan  ka 
Mata-an!  A  Sukaniyan  na  Sukani- 
yan  so  Maongangun,  a  Mata-o. 


31.  Pitharo  Iyan:  Antona-a  i  pa- 
gangin  niyo,  hai  manga  Sogo? 

32.  Pitharo  iran:  A  Mata-an!  A 
Sukami  na  Siyogo  Kami  ko  pagtao 
a  manga  sala, 

33.  Ka  -a  Nami  siran  kapakaora- 
ni  sa  Ator  a  pho-on  sa  lipao, 

34.  Toto  o  san  si-i  ko  Kadnan  Ka 
a  ruk  o  manga  malawani. 

35.  Na  piyakaliyo  Ami  so  mata- 
tago-on  ko  Miyamaratiyaya; 

36.  Na  da-a  miyato-on  Nami  ron 
a  salakao  ko  isa  ka  Walai  a  manga 
Muslim. 

37.  Na  ini  bagak  Ami  ron  so 
tanda  a  ruk  o  siran  a  ika  aluk  iran 
so  siksa  a  malipudus; 

38.  Go  si-i  (pun)  ko  Musa  gowa- 
ni  a  Sogo  on  Ami  ko  Pir-aon  rakhus 
o  katantowan,  a  mapayag. 

39.  Na  tomiyalikhod  a  rakhus  o 
gomagabai  ron,  go  Pitharo  iyan:  A 
balik  mata  o  di  na  tataraponan! 

40.  Na  siniksa  Ami  sukaniyan  go 
so  manga  tantara  iyan,  na  ini  bo- 
wang  Ami  siran  ko  Kalodan,  a  su¬ 
kaniyan  na  kapuphanginsoya-an; 

41.  Go  si-i  (pun)  ko  pagtao  a  Ad 
gowani  a  botawanan  Ami  kiran  so 
ndo  a  maminasa: 


42.  Da  -a  pulao-on  niyan  a  maito 
bo  a  miyadansal  iyan  a  ba  niyan 
noto  da  baloya  a  ishan  o  lopapuk; 

43.  Go  si-i  (pun)  ko  pagtao  a 
Samood  gowani  a  Tharo-on  kiran; 
a  shonor  kano  sa  taman  ko  wakto 
(o  siksa)! 

44.  Na  pimaratabatan  niran  so 
Sogowan  o  Kadnan  niran,  na  miya- 
dansal  siran  o  lalis,  a  siran  na  kasa- 
sandungan  niran. 

45.  Na  da  siran  makagaga  goma- 
nat,  go  da  iran  malinding  a  ginawa 
iran; 

46.  Go  so  pagtao  o  Nuh  gowani: 
Mata-an!  A  siran  na  miyabaloi  siran 
a  pagtao  a  manga  songklid. 

47.  Go  so  Langit  na  pimbalai 
Ami  sukaniyan  sabap  ko  bagur,  go 
Mata-an!  A  Sukami  i  titho  a  miyaka 
o  ladon, 

48.  Go  so  Lopa  na  kiyayat  Ami 
sukaniyan,  na  sayana  a  mapiya  so 
Miyangayaton! 

49.  Go  so  langowan  taman  na 
Inadun  Ami  a  nggaganapa;  ka  an 
niyo  Pukhatadumi. 

50.  Na  pagagao  kano  ko  Allah. 
Mata-an!  A  Sakun  na  Puphamaka- 
iktiyar  rukano,  a  mapayag  a  pho-on 
Rukaniyan. 

51.  Na  di  kano  phangumba-al  sa 
rimbang  o  Allah  a  Katohanan  a 
salakao.  Mata-an!  A  Sakun  na  Pu- 
phamaka-iktiyar  rukano,  a  ma¬ 
payag  a  pho-on  Rukaniyan! 

52.  Maoto  dun  man,  a  da-a  miya- 
katalingoma  ko  siran  a  miya-ona  an 
niran  a  Sogo  a  ba  iran  nda  Tharo- 
wa:  A  balik  mata,  o  di  na  tatarapo- 
nan! 

53.  Ba  iran  naya  ini  thatanana? 
Kuna,  ka  siran  na  pagtao  a  manga 
darowaka! 


54.  Na  Talikhodingka  siran,  ka 
kuna  ba  adun  a  pa-awing  Ka  on. 

55.  Na  Panguthoma  Ka,  ka 
Mata-an!  A  so  thoma  na  phakang- 
gai  a  gona  ko  Miyamaratiyaya. 

56.  Na  da-a  Kiya-aduna  Ko  ko 
manga  Jinn  go  so  manga  Manosiya, 
a  rowar  sa  ana  Ko  iran  Mashowa- 
sowat. 


57.  Da-a  singanin  Akun  kiran  a 
pagupur,  go  di  Akun  singanin  i 
kapakakana  iran  Rakun. 


58.  Mata-an!  A  so  Allah  na  Su- 
kaniyan  so  Puphagupur,-  a  Khiruk 
ko  Bagur,  a  di  putharotos. 


59.  Na  Mata-an!  A  adun  a  bagi- 
yan  o  siran  a  Mindadarowaka  a 
kipantag  (ko  siksa)  a  lagid  o  kipan- 
tag  o  manga  pud  iran;  na  di  ran 
Rakun  maphanguni  i  kapagalokalo- 
ki  ron! 


60.  Na  sangat  a  siksa  a  bagiyan  o 
siran  a  Miyamangongkir,  si-i  ko 
Alongan  niran  a  so  idi  diyandi  kir¬ 
an! 

Si-i  ko  ngaran  o  Allah,  a  Masa- 
linggagao,  a  Makalimo-on. 

1.  Ibut  ko  Palao  a  Tour[1\ 


2.  Go  so  Kitab  a  misosorat  (a 
giyo  to  so  Qur’an) 


3.  Ko  karatas  a  makakayat. 


4.  Go  so  Baitil  Ma-amor®. 


5.  Go  so  Atup  a  ipoporo  (a  giyo- 
to  so  Langit  a  Matatampar  sa  du- 
nya) 

6.  Go  so  kalodan  a  mapupuno, 

7.  Ka  Mata-an!  A  so  siksa  o 
Kadnan  Ka  na  phakatana  dun,- 

8.  Da  -a  phakarunon,- 

9.  Si-i  ko  Alongan  a  mabirbir  so 
Langit  sa  titho  a  kabirbir, 

10.  Go  mamangikayontong  so 
manga  Palao  a  mikayambur. 

11.  Na  sangat  a  siksa  sa  Alongan 
noto  a  bagiyan  o  Miyamanaplis, 


[11  A  giyoto  so  pala-o  a  ron  inimbitiyara-i  o  Allah  so  musa  ko  liyawaw  niyan. 

[2]  Giyoto  so  walay  a  mbabala-in  agi-i  thawapan  mambo  o  manga  Mala-ikat  sa  langit. 

12.  So  siran  na  si-i  ko  ribat  khi- 
kabibimban; 


13.  Si-i  ko  Alongan  a  ipanaro- 
mag  siran  ko  Naraka  Jahanam,  sa 
mabasung  a  kapanaromag. 


14.  (Tharo-on  kiran:)  Giya  i  so 
Apoi,  a  so  piyakambokhag  iyo  su- 
kaniyan! 


15.  I  no  balik  mata  ini,  antawa-a 
sukano  idi  phamakanono? 

16.  Sombowi  niyo  sukaniyan:  Na 
Phantang  kano,  antawa  a  di  kano 
Puphantang,  na  mulagid  rukano. 
Aya  bo  a  imbalas  rukano  na  so 
Pinggolaola  niyo. 

17.  Mata-an!  A  so  Miyamanang- 
gila  na  si-i  ko  manga  Sorga,  go 
kadarandang,- 

18.  A  mabababaya  siran  sabap 
ko  inibugai  kiran  o  Kadnan  niran; 
go  piyakalidas  siran  o  Kadnan  niran 
ko  siksa  ko  Naraka  Jahim. 


19.  (Tharo-on  kiran:)  Kangkano, 
go  inom  kano  sa  kapipiya  ginawa, 
sabap  ko  Pinggolaola  niyo; 


20.  Gi-i  siran  shasandasandang 
ko  manga  kantir  a  khirarantarun; 
go  Pakaphamangaroma-an  Ami  sir¬ 
an  sa  manga  tataid,  a  manga  pipiya 
i  kapumata. 

21.  Na  so  Miyamaratiyaya  go 
tiyondog  siran  o  manga  Moriyatao 
iran  ko  Paratiyaya,  -na  pakiraot 
Ami  siran  ko  manga  Moriyatao 
iran,  go  da-a  korangun  Ami  kiran 
ko  galubuk  iran  a  maito  bo.  Oman  i 
isa  a  tao  na  sanda  ko  galubuk  iyan. 


22.  Na  phagomanan  Ami  siran  sa 
Onga,  a  go  Sapo,  a  pukhababaya-an 
niran. 


23.  Gi-i  siran  ro-o  ndadawaga  sa 
inomun,  a  da-a  ilangon,  go  da-a 
ikhadosa  on; 


24.  Go  phulibutun  siran  o  manga 
ngongoda  iran,  lagid  o  ba  siran 
Montiya  a  totongkopun; 


25.  Go  puphagadapun  o  saba-ad 
kiran  so  saba-ad,  a  puphamagishai 
siran: 


26.  Tharo-on  niran:  A  Mata-an! 
A  sukutano  na  miyabaloi  tano  go- 
wani  ko  shisi-i  tano  ko  manga  ton- 
ganai  tano  a  ma-aluk  tano. 


27.  Na  ini  Kalimo  tano  o  Allah, 
go  piyakalidas  tano  Niyan  ko  siksa, 
a  phakarobrob. 


28.  Mata-an!  sukutano  na  miya¬ 
baloi  tano  gowani:  A  Puphamangu- 
ni  tano  Rukaniyan.  Mata-an!  A 
Sukaniyan  na  Sukaniyan  so  Pu- 
phangompiya,  a  Makalimo-on! 

29.  Na  Puphanguthoma  Ka  ka 
sabap  ko  Limo  o  Kadnan  Ka,  na 
kuna  a  ba  Ka  paririmar,  go  di  Ka 
tataraponan. 


30.  Kuna,  ka  gi-i  ran  Tharo-on: 
A  Pababayok!  Na  dara-an  tano  Ru- 
kaniyan  so  phangababago  o  masa! 

31.  Tharowangka:  Dadara  kano, 
ka  Mata-an!  A  Sakun  na  pud  iyo  a 
pud  ko  khidadara! 

32.  Ba  kiran  naya  sosogo-on  o 
manga  gudaguda  iran;  kuna,  ka  sir- 
an  na  pagtao  a  manga  darowaka? 


33.  Ino  iran  gi-i  Tharowa:  A 
piyangumba-alan  Niyan  naya  a 
Katharo?  Kuna,  ka  di  siran  Mapa- 
paratiyaya! 


34.  Na  bugai  siran  sa  Tothol  a 
lagid  iyan,  o  siran  i  manga  bunar! 


35.  Ba  siran  Miya-adun  sa  da-a 
Miyangadun,  antawa-a  ba  siran  i 
Miyangadun? 


36.  B  a  iran  Inadun  so  manga 
Langit  a  go  so  Lopa?  Kuna,  ka  di 
ran  tatangkudun. 


37.  Ba  kiran  shisi-i  so  manga 
kakawasa-an  o  Kadnan  Ka,  anta- 
w  a  -  a  ba  siran  i  phamakaba-as? 


38.  Ba  adun  a  towak  iran  (ko 
Langit)  a  makapuphamakinug  siran 
non?  Na  talingoma-an  o  miyama- 

makinug  kiran  i  katantowan,  a  ma- 
payag! 

39.  Ba  aya  ruk  iyan  na  so  manga 
Wata  a  Babai,  na  ruk  iyo  so  manga 
Wata  a  Mama? 


40.  Na  ba  Ka  kiran  puphanguni 
sa  sokai,  na  siran  na  po-on  ko  ka- 
pakambayadan  na  kapupunudan 
siran? 


41.  Ba  kiran  shisi-i  so  Migagaib, 
na  siran  i  puphamanoraton? 


42.  Kuna,  ka  aya  antap  iran  na 
antangan  a  marata,  na  so  Miyaman- 
gongkir  na  siran  i  piyangakakaidan! 


43.  Ba  adun  a  Tohan  niran  a 
salakao  ko  Allah?  Soti  so  Allah 
mawatan  ko  ipuphanakoto  iran! 


44.  Na  o  makailai  siran  sa  sagin- 
tas  ko  Langit  a  pukhaolog,  na 
Putharo-on  niran:  A  gabon  a  tho- 
torogan! 


45.  Na  Botawaningka  siran,  ta- 
man  sa  mimbaratumowa  iran  so 
Alongan  niran,  a  so  khada-an  siran 
non  sa  tanod,- 


46.  Alongan  a  di  kiran  makang- 
gai  a  gona  so  ikmat  iran  sa  maito 
bo,  go  di  siran  pangatatabangan. 


47.  Na  Mata-an!  A  adun  a  bagi- 
yan  o  siran  a  Mindadarowaka,  a 
siksa  a  salakao  ro-o,  na  ogaid  na 

so  kadakulan  kiran  na  di  iran  kata- 
wan. 

48.  Na  Phantangka  ko  Kokoman 
o  Kadnan  Ka;  ka  Mata-an!  A  Suka 
na  si-i  ko  manga  kailai  Ami:  Go 
Puthasbikun  Ka  so  Podi  o  Kadnan 
Ka,  ko  wakto  a  kangganat  Ka; 

49.  Go  si-i  ko  kagagawi-i  na 
Puthasbik  Ka  Rukaniyan,  go  so 
kapamakasudup  o  manga  bito-on! 


Surah  Al-N  ajm-53 


Si-i  ko  ngaran  o  Allah,  a  Masa- 
linggagao,  a  Makalimo-on. 

1.  Ibut  ko  bito-on  igira-a  mini- 
gaib,- 

2.  Ka  da  makasilai  so  (Muham¬ 
mad  a)  pud  iyo,  go  da  maribat, 

3.  Go  di  Putharo  sa  pho-on  sa 
kabaya  Iyan; 

4.  Da  ko  Sukaniyan  inonta  na 
Ilaham  a  Iphagilahamon: 

5.  Inindao  Rukaniyan  (o  Jibril  a) 
tanto  a  Mabagur, 


6.  A  miyakabagubagur;  na  mim- 
batang, 

7.  A  Sukaniyan  na  si-i  ko  sinda- 
dan  o  kailai  a  maporo. 

8.  Oriyan  niyan  na  miyakarani 
(so  Jibril  ko  Muhammad),  go  dom- 
iyashug, 

9.  Na  miyabaloi  a  lagid  o  dowa 
poro  o  bosogan  (a  pana),  o  di  na 
lawanon  sa  kadasug; 

10.  Na  ini  Ilaham  Iyan  ko  Oripun 
o  Allah  so  ini  Ilaham  Iyan. 

11.  Da  shangka  so  poso  (o  Mu¬ 
hammad)  ko  miya-ilai  Niyan. 

12.  Ino  niyo  puphamawala  Suka- 
niyan  ko  miya-ilai  Niyan? 

13.  A  Sabunsabunar  a  miyailai 
Niyan  so  Jibril  ko  miya  kaisa  a 
salakao, 

14.  Si-i  ko  Shidratil  Montaha  a 
giyoto  so  Kayo  a  Pumbuthowan  sa 
Nabuk  a  matatago  ko  ika  pito  lapis 
a  Langit, 

15.  Mipago  o  bai  sukaniyan  o 
Sorga  a  Jannatol  Ma’wa! 

16.  Gowani  a  pukhikolob  ko  Shi¬ 
dratil  Montaha  so  pukhikolob  (a 
Pakamumusa), 

17.  Na  da  mapaling  so  kailai  (o 
Muhammad)  go  da  makalupas! 

18.  Sabunsabunar  a  miyakailai, 
ko  manga  tanda  o  Kadnan  Niyan, 
a  lubi  a  Mala! 

19.  Aiguda  iyo  ko  (Barahala) 
Llat,  go  so  Uzza, 

20.  Go  so  Manat,  a  so  ika  tulo, 
a  salakao  (ba-adun  a  khagaga  iran)? 

21.  Ati  ruk  iyo  so  Mama,  na  ruk 
Iyan  so  Babai? 


22.  Giyoto  man  na  sa  maoto  na 
kambagibagi  a  kashoramig! 


23.  Da  ko  sukaniyan  inonta  na 
manga  ngaran  a  ini  pamutho  niyo 
sukaniyan,  -sukano  go  so  manga 
lokus  iyo-  a  da-a  ini  Toronon  o 
Allah  a  katantowan.  Da-a  phagono- 
tan  niran  a  rowar  ko  arangan,  go  so 
kabaya  o  manga  ginawa!  Na  Sabun- 
sabunar  a  miyaka-oma  kiran  a  pho- 
on  ko  Kadnan  niran  so  Torowan! 


24.  Ba  khakowa  o  Manosiya  so 
nganin  a  ongaya  iyan? 

25.  Na  ruk  o  Allah  so  khaori,  a 
go  so  khaona. 


26.  Na  madakul  a  Malaikat  ko 
manga  Langit,  na  da-a  khibugai  a 
gona  o  Pangongogopan  niran  a 
maito  bo  inonta  ko  oriyan  o  kaidin 
o  Allah  si-i  ko  tao  a  kabaya  Iyan  go 
Masosowaton. 


27.  Mata-an!  A  so  di  ran  Papa- 
ratiyaya-an  so  Akhirat,  na  Sabunar  a 
pumbuthowan  niran  so  manga  Ma¬ 
laikat  sa  ngaran,  a  Babai. 

28.  A  da-a  ruk  iran  non  a  Kata-o; 
da-a  phagonotan  niran  a  rowar  ko 
arangan;  na  Mata-an!  A  so  arangan 
na  di  phakanggai  a  gona  ko  bunar 
sa  maito  bo. 


29.  Na  Talikhodingka  so  tao  a 
tiyalikhodan  niyan  so  Pananadum 
Ami,  go  da-a  kabaya  iyan  a  rowar 
ko  kaoyagoyag  ko  doniya. 


30.  Giyoto  man  i  riya-ot  iran  a 
Kata-o.  Mata-an!  A  so  Kadnan  Ka 
na  Sukaniyan  i  Mata-o  ko  tao  a 
sominilai  pho-on  ko  lalan  Niyan, 
go  Sukaniyan  i  Mata-o  ko  tao  a 
komidug  ko  ontol. 


31.  Na  ruk  o  Allah  so  shisi-i  ko 
manga  Langit  go  so  shisi-i  ko  Lopa: 
Ka-a  Niyan  mibalas  ko  siran  a  Min- 
ggolaola  sa  marata,  so  Pinggolaola 
iran,  go  a  Niyan  mibalas  ko  siran  a 
Miphipiyapiya  so  mapiya. 


32.  Siran  na  Panananggila-an  nir¬ 
an  so  manga  ala  a  dosa,  go  so 
manga  pakasisingai,  inonta  so  mar- 
oni  a  dosa,  -  Mata-an!  A  so  Kadnan 
Ka  na  maolad  i  Napi.  Sukaniyan  i 
Lubi  a  Mata-o  rukano,  gowani  a 
Adun  nun  kano  Niyan  a  pho-on 
ko  Lopa,  go  gowani  a  sukano  na 
manga  bodi  ko  manga  Tiyan  o  man¬ 
ga  Ina  iyo.  Na  di  niyo  pumbantogan 
nun  i  Kasosoti  o  manga  ginawa 
niyo:  Sukaniyan  i  Lubi  a  Mata-o 
ko  tao  a  Miyananggila. 

33.  Aiguda  a  Ka  ko  sukaniyan  a 
tomiyalikhod, 

34.  Go  migai  sa  maito,  na  tiphud 
iyambo? 

35.  Ba  shisi-i  rukaniyan  so  katawi 
ko  Migagaib,  na  sukaniyan  na  pu- 
khailai  niyan? 

36.  Ba  on  da  Mapanothol  so 
shisi-i  ko  manga  Kitab  o  Musa, 

37.  G  o  so  Ibrahim  a  so  To- 
miyarotop: 

38.  A  di  kha-awidan  o  baradosa 
so  dosa  o  salakao, 

39.  Go  da-a  khatangkud  ko 
Manosiya  inonta  so  miyanggalubuk 
iyan. 


40.  Go  Mata-an!  A  so  galubuk 
iyan  na  khailai  dun, 

41.  Oriyan  Niyan  na  khabalasa- 
non  sa  balas  a  tarotop; 

42.  Na  Mata-an!  A  si-i  bo  ko 
Kadnan  Ka  so  khadansalan; 

43.  Go  Mata-an!  A  Sukaniyan  na 
Sukaniyan  so  pushabap  ko  kapaka- 
khala,  go  so  kapakasugad, 

44.  Go  Mata-an!  A  Sukaniyan  na 
Sukaniyan  so  Miyangimatai,  go 
Miyangoyag, 

45.  Go  Mata-an!  A  Sukaniyan  i 
Miyadun  ko  ngganapa:  Mama  go 
Babai,- 

46.  Pho  -on  sa  mani  igira-a  pukhi- 
pantos; 

47.  Go  Mata-an!  A  matatangkud 
Rukaniyan  so  Kaphangadun  pharo- 
man  (ko  Alongan  a  Qiyamah); 


48.  Go  Mata-an!  A  Sukaniyan  na 
Sukaniyan  i  puphamugai  sa  Kaka- 
wasa-an,  go  Pumbugai  sa  kamiskin; 

49.  Go  Mata-an!  A  Sukaniyan  na 
Sukaniyan  i  Kadnan  o  bito-on  a 
si’rah; 

50.  Go  Mata-an!  A  Sukaniyan  i 
mininasa  ko  pagtao  a  Ad  a  paganai. 


51.  Go  so  pagtao  a  Samood,  na 
da-a  liyamba  lyan  (kiran). 


52.  Go  so  pagtao  o  Nuh  gowani. 
Mata-an!  A  siran  na  miyabaloi  siran 
a  siran  i  lubi  a  darowaka,  go  lubi  a 
malawani; 


53.  Go  giya  Ingud  a  Moutapika  a 
piyoshang  lyan, 


54.  Na  inikolob  lyan  non  so  in- 
ikolob  lyan  (a  siksa). 

55.  Na  an  da  ko  manga  Limo  o 
Kadnan  Ka  i  shangka-an  Ka? 

56.  (So  Muhammad)  giyaya  na 
Puphamaka-iktiyar,  a  pud  ko  Pu¬ 
phamaka-iktiyar  a  paganai! 

57.  Miyakarani  so  pakatatalingo- 
ma-an  (a  Bangkit): 

58.  Da-a  salakao  ko  Allah  a  pha- 
kapayagon. 

59.  Antona-a  i  sabap  a  giyangkai 
a  Tothol  (a  Qur-an)  na  ipuphamu- 
musa  niyo? 

60.  Go  gi-i  kano  khakala  a  di 
kano  phamanugad, 

61.  Go  sukano  na  khikatutum- 
bang  kano? 

62.  Na  Sojiod  kano  ko  Allah  go 
Showasowata  niyo! 


9 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Miyakarani  so  Bangkit,  go 
miya-opak  so  Olan, 


2.  Na  o  makailai  siran  sa  tanda, 
na  talikhodan  niran,  go  Tharo-on 
niran:  A  balik  mata  a  Mabagur! 


3.  Go  piyakambokhag  iran  go 
inonotan  niran  so  manga  kabaya 
iran  a  ribat.  Na  oman  i  butad  na 
adun  a  puthakna-an  niyan. 

4.  Na  Sabunsabunar  a  adun  a 
miyaka-oma  kiran  a  manga  Tothol 
a  so  kadadaluman  sa  tapaos,- 

5*  Ongangun  a  somusundad;-  na 
da  makanggai  a  gona  so  Miyamaka- 
iktiyar; 

6.  Na  Talikhodingka  siran.  Si-i 
ko  Alongan  a  itawag  o  (Israfil  a) 
phananawag  so  Shai  a  pakalukluk. 

7.  Makapangangalimbaba-an  so 
manga  kailai  ran,  a  puphamakam- 
bowat  siran  pho-on  ko  manga  ko- 
bor,  a  lagid  o  ba  siran  manga 
tarapan  a  mipapayapat, 

8.  Madilaput  a  kapuphakasong 
iran  ko  puphananawag!  Gi-i 
Matharo  o  Miyamangongkir:  A 
giya  i  na  Alongan  a  marugun. 

9*  Tomiyaplis  ko  miya-ona  an 
niran  so  pagtao  o  Nuh,  ka  tiyaplis 
iran  so  Oripun  Ami  (a  nuh),  go 
Pitharo  iran:  A  tataraponan,  go 
tiyapaosan. 

10.  Na  Miyangangarapan  ko 
Kadnan  Niyan  (sa  Pitharo  Iyan:) 
Mata-an!  A  Sakun  na  kiyarompi- 
san,  na  tabangi  Yakongka! 

11.  Na  lika-an  Ami  so  manga 
pinto  o  Langit  ko  ig,  a  pukhabobos; 

12.  Go  piyakambowatan  Ami  so 
Lopa  sa  manga  Bowalan;  na  miya- 
kambaratumowa  so  ig  ko  Sogowan 
a  Sabunar  a  miyadiyangka; 

13.  Go  riyoran  Ami  Sukaniyan 
ko  pithapi  a  manga  papan,  go  man¬ 
ga  pansar, 

14.  Phulatas  si-i  ko  kailai  Ami: 
Balas  ko  tao  a  aya  butad  iyan  na 
Inongkir! 

15.  Na  Sabunsabunar  a  ini  bagak 
Ami  aya  a  tanda;  na  ba  adun  a 
Phananadum? 

16.  Na  antona-a  i  miyambutad  o 
siksa  Akun,  go  so  Pamakaiktiyar 
Akun! 


17.  Na  Sabunsabunar  a  libod 
Ami  so  Qur-an  ko  kapukhatanodi 
ron;  na  ba  adun  a  Phananadum? 

18.  Tomiyaplis  so  pagtao  a  Ad, 
na  antona-a  i  miyambutad  o  siksa 
Akun,  go  so  pamaka-iktiyar  Akun! 

19.  Mata-an!  A  Sukami  na  biyo- 
tawanan  Ami  siran  sa  ndo,  a  doma- 
dago-os  si-i  ko  gawi-i  a  na-as  (kiran) 
a  lomalagadai, 

20.  Di-i  niyan  nggagansingun  so 
manga  Manosiya  lagid  o  ba  siran 
manga  itado  a  Qormah  a  miyanga- 
babadot. 


21.  Na  antona-a  i  miyambutad  o 
siksa  Akun  go  so  Pamaka-iktiyar 
Akun! 


22.  Na  Sabunsabunar  a  libod 
Ami  so  Qur-an  ko  kapukhatanodi 
ron:  Na  ba  adun  a  Phananadum? 

23.  Tiyaplis  o  pagtao  a  Samood 
so  Puphamaka-iktiyar. 


24.  Na  Pitharo  iran:  Ba  so  Man- 
osiya!  A  pud  rukutano  a  sakatao  i 
pagonotan  tano  Sukaniyan?  Mata- 
an!  A  sukutano  amai  ka  ba  giyoto 
na  titho  a  miyatago  ko  karibat,  go 
kapamuthang! 


25.  Ino  Sukaniyan  i  mbugiko  Pa¬ 
li  a  nadum  kondolondolonan  tano? 
Kuna,  ka  Sukaniyan  na  bokhag,  a 
takabor! 


26.  Katokawan  niran  bo  sa  akir 
iyan,  o  antawa-a  i  bokhag,  a  taka¬ 
bor! 


27.  Mata-an!  A  Sukami  na  Shogo 
kami  sa  Babai  a  Onta  a  tiyoba 
kiran;  na  Nayawangka  siran  go  Thi- 
gurka! 

28.  Na  Panotholangka  kiran:  A 
Mata-an!  A  so  ig  na  pimbagi  kiran: 
Omani  shagub  na  si-i  ko  Alongan 
niyan  phakadarpa. 


29.  Na  tiyawag  iran  (si  Qadar  a) 
pud  iran,  na  kinowa  niyan,  na  biyo- 
no  iyan. 


30.  Ah  na  antona-a  i  miyambu- 
tad  o  siksa  Akun,  go  so  Pamaka- 
iktiyar  Akun! 


■is —  i'* ^ 


31.  Mata-an!  A  Sukami  na  biyo- 
tawanan  Ami  siran  sa  lalis  a  isa,  na 
miyabaloi  siran  a  lagid  o  miyaro- 
phod  ko  kodal. 

32.  Na  Sabunsabunar  a  libod 
Ami  so  Qur-an  ko  kapukhatanodi 
ron:  Na  ba  adun  a  Phananadum? 


33.  Tiyaplis  o  pagtao  o  Lut  so 
Puphamaka-iktiyar. 

34.  Mata-an!  A  Sukami  na  biyo- 
tawanan  Ami  siran  sa  ndo  (a  maka 
a  awid  sa  Ator)  inonta  so  ta-alok  ko 
Lut:  Ka  siyabut  Ami  siran  ko  ka- 
khaiibabas  iyan,- 

35.  Limo  a  pho-on  ko  Hadapan 
Ami:  -Lagid  oto  man  a  kambalasi 
Ami  ko  tao  a  Miyanalamat. 


36.  Na  Sabunsabunar  a  Piyaki- 
iktiyaran  Niyan  kiran  so  siksa  Ami, 
na  piyamawal  iran  so  Miyamaka- 
iktiyar. 


37.  Na  Sabunsabunar  a  inangai 
ranon  so  Khikaboboloson  (a  manga 
Malaikat);  na  biyota  Mi  so  manga 
mata  iran  (na  Pitharo  kiran:)  Na  ta- 
ami  niyo  so  siksa  Akun,  go  so  Pa- 
maka-iktiyar  Akun. 


38.  Na  Sabunsabunar  a  kiyaba- 
laga-an  siran  ko  kapita  pita  o  siksa, 
a  tatap: 

39.  Na  ta-ami  niyo  so  siksa 
Akun,  go  so  Pamaka-iktiyar  Akun. 


40.  Na  Sabunsabunar  a  libod 
Ami  so  Qur-an  ko  kapukhatanodi 
ron:  Na  ba  adun  a  Phananadum? 

41.  Na  Sabunsabunar  a  miyaka- 
oma  ko  pagtao  o  Pir-aon  so  Pupha- 
maka-iktiyar; 

42.  Na  piyakambokhag  iran  so 
manga  tanda  Ami,  sa  kalangolango- 
wan  niyan;  na  ini  gandur  Ami  kiran 
so  kagandur  o  Mabagur,  a  Phaka- 
gaga. 


43.  Ba  so  Miyamangongkir  ruka- 
no  i  tomo  a  di  so  miya-ona  an  niyo, 
o  di  na  ba  adun  a  kalulupas  iyo  si-i 
ko  manga  Kitab? 

44.  Ino  iran  di-i  Tharowa:  A 
Sukami  a  madakul  a  matitimo  i 
phakada-ag? 

45.  Khasaroput  so  matitimo,  go 
khitalikhod  iran  so  manga  likod 
(iran). 


46.  Kuna,  ka  so  Bangkit  i  diyandi 
kiran,  ka  so  Bangkit  i  lawan  a 
marugun,  go  lawan  a  mapait. 


47.  Mata-an!  A  so  manga  sala  i 
shisi-i  ko  karibat,  go  kadadag. 

48.  Si-i  ko  Alongan  a  panonda- 
an  siran  ko  Naraka  a  mikakaras  a 
manga  paras  iran,  (Tharo-on  kiran:) 
Gudami  niyo  so  kisombo  ko  Nara¬ 
ka  Sakar! 


49.  Mata-an!  A  Sukami  na  so 
langowan  taman  na  Inadun  Ami 
sukaniyan  a  didiyangka-an. 

50,  Na  da  ko  Sogowan  Ami  in- 
onta  na  isa  a  lagid  o  sapuruk  mata. 


51.  Na  Sabunsabunar  a  bininasa 
Mi  so  manga  lagid  iyo  sa  kupit:  Na 
ba  adun  a  Phananadum? 


52.  Na  so  langowan  taman  a 
pinggolaola  iran  noto  na  shisi-i  ko 
manga  daptar  (a  Pishoratan  o  man¬ 
ga  Malaikat): 

53.  Go  omani  maito,  a  go  mala, 
na  misosorat  (ko  Laokah  makfod). 

54.  Mata-an!  A  so  Miyamanang- 
gila,  na  khatago  ko  manga  Sorga, 
go  manga  lawasaig, 

55.  Si-i  ko  darpa  a  bunar,  o  bai  o 
(Allah  a)  Datu  a  Phakagaga. 


Surah  Al-Rahman-55 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  So  (Allah  a)  Masalinggagao! 

2.  I  Mindao  ko  Qur-an. 

3.  Inadun  Niyan  so  Manosiya, 

4.  Na  Inindao  Niyan  non  so  la- 
lag. 

5.  So  Alongan  a  go  so  Olan  na  si- 
i  ko  itongan. 

6.  Na  so  mangunguto  a  pun- 
donapa,  go  so  manga  kayo  na 
Mangangalimbaba-an  siran  (ko 
Masalinggagao). 

7.  Na  so  Langit  na  ini  poro  Iyan 
sukaniyan,  go  Inadun  Niyan  so  tim- 
bangan, 

8.  Ka  angkano  di  khapokas  ko 
ontol; 

9.  Na  pakambatanga  niyo  so 
kathimbang  ko  kaontol,  go  di  kano 
phangorang  ko  timbangan. 

10.  Na  so  Lopa  na  kiyayat  Iyan 
sukaniyan  sa  baba  a  ruk  o  manga 
Ka-adun: 

11.  Katatagowan  sa  manga 
Onga,  go  manga  Qormah,  a  khibo- 
bongkosan, 

12.  Go  so  manga  Onga  a  maroni, 
a  adun  a  manga  ino-otiyan  a  go  so 
mamot. 

13.  Na  anda  ko  manga  Limo  o 
Kadnan  niyo,  i  Pagongkirun  niyo? 

14.  Inadun  Niyan  so  Manosiya  a 
pho-on  ko  botha,  a  gango,  a  lagid  o 
kiyomba, 

15.  Go  Inadun  Niyan  so  Jinn  a 
pho-on  ko  kadug  o  Apoi: 


16.  Na  anda  ko  manga  Limo  o 
Kadnan  niyo,  i  Pagongkirun  niyo? 

17,  Kadnan  o  dowa  a  Subangan, 
go  Kadnan  o  dowa  a  Sudupan! 


18.  Na  anda  ko  manga  Limo  o 
Kadnan  niyo,  i  Pagongkirun  niyo? 


19.  Biyotawanan  Niyan  so  dowa 
a  kalodan,  a  gi-i  makambaratumo- 
wa: 


20.  Ka  alutan  a  dowa  oto  sa 
runding;  a  di  maka  Pusumbor: 


21.  Na  anda  ko  manga  Limo  o 
Kadnan  niyo,  i  Pagongkirun  niyo? 

22.  Puphakagumao  a  pho-on  sa 
dowa  nan  so  manga  tipai,  go  so 
manga  koralis: 

23.  Na  anda  ko  manga  Limo  o 
Kadnan  niyo,  i  Pagongkirun  niyo? 

24.  Na  ruk  Iyan  so  puphulalatas, 
a  miyanga  a  adun  ko  kalodan,  a 
lagid  o  manga  Palao: 


25.  Na  anda  ko  manga  Limo  o 
Kadnan  niyo,  i  Pagongkirun  niyo? 


26.  Oman  i  matatago  ko  lopa  na 
khada; 


27.  Na  aya  bo  a  khalamba  na  so 
bontal  o  kadnan  ka,-  a  Khiruk  ko 
kabusaran,  a  go  so  Kapangalimo:- 

28.  Na  anda  ko  manga  Limo  o 
Kadnan  niyo,  i  Pagongkirun  niyo? 

29.  Makapuphamanguni  Rukani- 
yan  so  shisi-i  ko  manga  Langit,  go 
so  Lopa:  Oman  gawi-i  na  Sukani- 
yan  na  shisi-i  ko  butad  Iyan! 


30.  Na  anda  ko  manga  Limo  o 
Kadnan  niyo,  i  Pagongkirun  niyo? 


31.  Phamagitongun  Nami  sukano 
dun,  hai  dowa  a  kapupunudan  (a 
manga  Manosiya  a  go  manga  Jinn)! 


32.  Na  anda  ko  manga  Limo  o 
Kadnan  niyo,  i  Pagongkirun  niyo? 


33.  Hai  Kasamasama  o  manga 
Jinn,  go  manga  Manosiya!  O  Kha- 
gaga  niyo  a  kalambasa  niyo  ko  pi- 
phisopisokan  o  manga  Langit,  go  so 
Lopa,  na  lambasa  niyo!  Di  niyo 
malambas  o  di  misabap  sa  bagur! 

34.  Na  anda  ko  manga  Limo  o 
Kadnan  niyo,  i  Pagongkirun  niyo? 


35.  Mbotawanan  rukano  so  ka- 
dug  o  Apoi,  go  so  bul,  na  di  niyo 
dun  marun: 


36.  Na  anda  ko  manga  Limo  o 
Kadnan  niyo,  i  Pagongkirun  niyo? 


37.  Na  amai  ka  maopak  so  Lan¬ 
git  na  mbaloi  a  paras  a  Obarobar,  a 
lagid  o  kobal  a  mariga: 


38.  Na  anda  ko  manga  Limo  o 
Kadnan  niyo,  i  Pagongkirun  niyo? 

39,  Na  sa  Alongan  noto  na  di 
ipagisha  ko  Manosiya  so  dosa  ni- 
yan,  go  di  ipagisha  ko  Jinn: 


40.  Na  anda  ko  manga  Limo  o 
Kadnan  niyo,  i  Pagongkirun  niyo? 


41.  Makikilala  so  manga  barado- 
sa  sabap  ko  manga  tanda  iran:  Na 
gi-i  nggagandurun  si-i  ko  manga 
Ombonombonan,  go  somanga  para- 
para! 

42.  Na  anda  ko  manga  Limo  o 
Kadnan  niyo,  i  Pagongkirun  niyo? 


43.  Giyaya  so  Naraka  Jahannam 
a  so  Phagongkirun  sukaniyan  o 
manga  baradosa: 


44.  Makapuphagaloyan  siran  ko 
lut  iyan  go  lut  o  phulikabo  a  ig,  a 
sangat  a  mayao! 

45.  Na  anda  ko  manga  Limo  o 
Kadnan  niyo,  i  pagongkirun  niyo? 

46.  Na  adun  a  bagiyan  o  tao  a 
inikaluk  iyan  so  kapakatindug  iyan 
ko  Hadapan  o  Kadnan  Niyan,  a 
dowa  a  Sorga: 

47.  Na  anda  ko  manga  Limo  o 
Kadnan  niyo,  i  Pagongkirun  niyo? 

48.  A  romarangiran. 

49.  Na  anda  ko  manga  Limo  o 
Kadnan  niyo,  i  Pagongkirun  niyo? 

50.  Katatagowan  a  dowa  oto  sa 
dowa  a  bowalan  a  puphamangon- 
das. 

51.  Na  anda  ko  manga  Limo  o 
Kadnan  niyo,  i  Pagongkirun  niyo? 

52.  Katatagowan  a  dowa  oto  sa 
mbarambarang  a  Onga,  a  ndo-dowa 
soson. 


53.  Na  anda  ko  manga  Limo  o 
Kadnan  niyo,  i  Pagongkirun  niyo? 

54.  Gi-i  siran  shasandasandang 
ko  manga  iga-an,  a  so  manga  dida- 
lum  iyan  na  sotra  a  ma-Kapal:  Na 
so  Kaphuropowa  ko  Onga  o  dowa  a 
Pamomolan  na  marani. 

55.  Na  anda  ko  manga  Limo  o 
Kadnan  niyo,  i  Pagongkirun  niyo? 

56.  Katatagowan  noto  sa  (manga 
bai  a)  manga  thatangka  i  kailai,  a 
da-a  miyakabatal  kiran  a  Manosiya 
ko  ona  an  o  manga  Karoma  iran, 
antawa-a  Jinn. 

57.  Na  anda  ko  manga  Limo  o 
Kadnan  niyo,  i  Pagongkirun  niyo? 

58.  Lagid  o  ba  siran  Montiya  a 
Ya-akot,  go  Marjian. 

59.  Na  anda  ko  manga  Limo  o 
Kadnan  niyo,  i  Pagongkirun  niyo? 

60.  Ba  adun  a  imbalas  ko  ka- 
phiyapiya  a  rowar  ko  kaphiyap’iya? 

61.  Na  anda  ko  manga  Limo  o 
Kadnan  niyo,  i  Pagongkirun  niyo? 

62.  Na  adun  a  salakao  ro-o  pun  a 
dowa  Sorga. 

63.  Na  anda  ko  manga  Limo  o 
Kadnan  niyo,  i  Pagongkirun  niyo? 


64.  Miyagado  gadong  a  dowa 
oto. 


65.  Na  anda  ko  manga  Limo  o 
Kadnan  niyo,  i  Pagongkirun  niyo? 

66.  Katatagowan  a  dowa  oto  sa 
dowa  a  bowalan,  a  mipapantos. 

67.  Na  anda  ko  manga  Limo  o 
Kadnan  niyo,  i  Pagongkirun  niyo? 


68.  Katatagowan  a  dowa  oto  sa 
manga  Onga,  go  Qormah,  go  Dali- 
ma. 

69.  Na  anda  ko  manga  Limo  o 
Kadnan  niyo,  i  Pagongkirun  niyo? 

70.  Katatagowan  noto  sa  (manga 
bai  a)  manga  pipiya  (i  parangai),  a 
manga  tataid. 

71.  Na  anda  ko  manga  Limo  o 
Kadnan  niyo,  i  Pagongkirun  niyo? 


72.  A  manga  lalano,  a  Khigigi- 
bonun  ko  manga  lamin,- 

73.  Na  anda  ko  manga  Limo  o 
Kadnan  niyo,  i  Pagongkirun  niyo? 

74.  Da-a  miyakabatal  kiran  a 
Manosiya,  ko  ona-an  o  manga  Kar- 
oma  iran,  antawa-a  Jinn. 

75.  Na  anda  ko  manga  Limo  o 
Kadnan  niyo,  i  Pagongkirun  niyo? 


76.  Gi-i  siran  shasandasandang 
ko  manga  ontoda,  a  gadong,  go 
manga  paramadali,  a  manga  tata- 
nos. 


77.  Na  anda  ko  manga  Limo  o 
Kadnan  niyo,  i  Pagongkirun  niyo? 


78.  Maporo  so  ngaran  o  Kadnan 
Ka,  a  khiruk  ko  kabusaran,  a  go  so 
Kapangalimo ! 


Surah  Al-Waqiah-56 


Si-i  ko  ngaran  o  Allah,  a  Masa- 
linggagao,  a  Makalimo-on. 

1.  Amai  ka  makatana  so  phaka- 
tana  (a  so  Alongan  a  Qiyamah),- 


2.  D  a  ko  kapakatana  iyan  i 
Maka-ongkiron,- 

3.  Phakarondanun  Niyan  (so 
saba-ad),  phaka-ombaon  Niyan  (so 
saba-ad); 


4.  Amai  ka  Linogun  so  Lopa  sa 
Linog  a  samporna, 

5.  Go  masharoput  so  manga  Pa- 
lao  sa  samporna  a  kasharoput, 

6.  Na  mbaloi  a  lopapuk,  a  mika- 
kayambur, 


7.  Go  mbaloi  kano  a  tulo  ka 
dinis: 


8.  Na  so  manga  tao  sa  kawanan;- 
na  antona-a  i  manga  tao  sa  kawa- 
nan?» 


9.  Go  so  manga  tao  sa  diyo- 
wang,-  na  antona-a  i  manga  tao  sa 
diyowang?- 


10.  Go  so  miyanga  o  ona  (ko 
Paratiyaya)  na  phanga-o  ona  (ko 
Sorga): 

11.  Na  siran  man  i  manga  rarani 
(ko  Allah), 


12.  A  khatago  ko  manga  Sorga,  a 
Pakalma: 


13.  Madakul  a  pudon  ko  miyan- 
ga-o  ona. 


14.  Na  maito  a  pudon  ko  miyan- 
ga-o  ori; 


15.  Khidadarpa  ko  manga  kantir, 
a  piyamarabowatan, 


16.  Gi-i  siran  ro-o  shasanda-san- 
dang,  a  khipaga-adapadapa. 


17.  Ipuphagilid  kiran  o  manga 
Wata  a  tatap  a  manga  Kangoda  an, 

18.  So  manga  baso,  go  manga 
kundi,  go  so  khitatagowan  sa  ino- 
mun  a  pho-on  ko  bowalan, 

19.  Di  ron  shakit  a  Olo  iran,  go 
di  siran  non  khaburug, 

20.  Go  manga  Onga,  a  pud  ko 
matotomo  iran, 

21.  Go  sapo  a  manga  papanok  a 
pud  ko  pukhababaya-an  niran; 

22.  Go  so  (manga  bai  a)  manga 
tataid,  a  manga  pipiya  i  kapumata,- 

23.  Manga  ishan  o  manga  Mon- 
tiya,  a  totongkopun;- 

24.  Balas  ko  Pinggolaola  iran  (a 
mapiya). 

25.  Da-a  khanug  iran  ro-o  a 
ilang,  go  da-a  kambaradosa, 

26.  Inonta  so  Katharo  a  Salaam, 
Kalilintad. 

27.  Na  so  manga  tao  sa  kawa- 
nan;-  antona-a  i  manga  tao  sa  ka- 
wanan?- 

28.  Khatago  siran  ko  kayo  a 
sidur  a  disoroken, 

29.  Go  manga  saging,  a  manga 
titiyolig, 

30.  Go  kasisirongan  a  tatap. 

31.  Go  ig  a  mabobobos, 

32.  Go  manga  Onga  a  madakul, 

33.  Dikharintas  go  da-a  run  ni- 
yan, 

34.  Go  manga  iga-an  a  manga 
poporo. 

35.  Mata-an!  A  Sukami  na  Paga- 
dunun  Nami  siran  (a  manga  bai  ko 
Sorga)  sa  bago  a  Kapangadun, 

36.  Na  mbalowin  Ami  siran  a 
manga  Raga,- 

37.  A  manga  Sasalinggagao,  a 
murusha  rusha,- 


38.  A  bagiyan  o  manga  tao  sa 
kawanan. 


39.  Madakul  a  pudon  ko  miyan- 
ga-o  ona, 

40.  Go  madakul  a  pudon  ko 
miyanga-o  ori. 


41.  Na  so  manga  tao  sa  diyo- 
wang;  -antona-a  i  manga  tao  sa 
diyowang?- 

42.  Khatago  ko  mayao,  go  phu- 
likabo  a  ig, 

43.  Go  along,  a  bul  a  maitum. 


44.  Di  pakarunggai,  go  di  ma- 
piya. 

45.  Mata-an!  A  siran  na  aya  bu- 
tad  iran  ko  ona-an  noto  na  khika- 
sosonor, 


46.  Go  aya  butad  iran  na  laia- 
layonun  niran  so  dosa  a  mala. 


47.  Go  aya  butad  iran  na  gi-iran 
Tharo-on:  Ino  amai  ka  matai  kami, 
go  mbaloi  kami  a  botha,  go  manga 
tolan,  ba  Mata-an!  A  khaoyag  kami 
dun  (sharoman)? 


48.  Go  so  manga  lokus  ami  a 
miyanga-o  ona? 


49.  Tharowangka:  Mata-an!  A  so 
miyanga-o  ona,  go  so  miyanga  o 
ori, 

50.  Na  Pulimodun  siran  ndun  ko 
Kaputhatalabokaan  ko  Alongan  a 
mapupunto; 

51.  Oriyan  niyan  na  Mata-an!  A 
sukano  Hai  Mithataridadag!-  A 
Miyamanaplis,- 

52.  Na  phakakan  kano  dun  ko 
kayoa  Zaqqum, 

53.  Na  mapunopuno  iyo  ron  so 
manga  tiyan  niyo; 

54.  Na  misondok  iyo  ron  so  phu- 
likabo  a  ig. 

55.  Na  makainom  kano  sa  kai- 
noma  manga  Onta  a  pukhawao! 

56.  Giyaya  i  talagad  kiran  ko 
gawi-i  a  kapamalas! 

57.  Sukami  i  Miyadun  rukano; 
na  ba  kano  di  Phangimbunar? 

58.  Aiguda  iyo  ko  pukhaodod  iyo 
(ko  manga  Rahim  o  manga  Babai)? 

59.  Ba  sukano  i  Phagadun  non, 
antawa-a  Sukami  i  Puphangadun? 

60.  Sukami  i  dominiyangka  ruka¬ 
no  ko  kapatai,  na  di  Kami  niyo 
khapalagoyan, 

61.  Ko  kashambi  Ami  sa  manga 
lagid  iyo,  go  so  Kaphagadun  Nami 
rukano  ko  nganin  a  di  niyo  kata- 
wan. 

62.  Na  Sabunsabunar  a  kiyato- 
kawan  niyo  so  Kiyapangadun  a  pa- 
ganai;  na  ba  niyo  di  Khatadumi? 

63.  Aiguda  iyo  ko  ipushaod  iyo? 

64.  Ba  sukano  i  Puphamakalo- 
nao  ron,  antawa-a  Sukami  i  Pupha- 
makalonao  ron? 

65.  O  kabaya  Ami  na  Mata-an  a 
khabaloi  Ami  sukaniyan  a  pols,  na 
mabaloi  kano  a  puphamumusa 
kano, 

66.  (Gi-i  niyo  Matharo:)  Mata- 
an!  A  sukami  na  bakami  dun  miya- 
kambayadan! 

67,  Kuna,  ka  sukami  na  piyapas 
rukami  (so  riskhi). 


68.  Aiguda  iyo  ko  ig  a  so  Phagi- 
nomun  niyo? 


69.  Ba  sukano  i  puphamakator- 
onon  a  pho-on  ko  manga  Gabon, 
antawa-a  Sukami  i  Puphamakator- 
onon? 


70.  O  kabaya  Ami,  na  khabaloi 
Ami  sukaniyan  a  mapulud;  na  ino 
kano  di  Phanalamat? 


71.  Aiguda  iyo  ko  Apoi  a  so 
Mapuphakagumao  niyo? 


72.  Ba  sukano  i  Miyakatho  ko 
kayo  niyan,  antawa-a  Sukami  i 
Miyamakatho-on? 


73.  Sukami  na  biyaloi  Ami  suka¬ 
niyan  a  Pananadum,  go  kapunggo- 
na-an  khitatanao. 

74.  Na  Phoroporo-on  Ka  so 
ngaran  o  Kadnan  Ka,  a  Mala! 

75.  Na  Pushapa  Ako  dun  sa  Ibut 
ko  manga  darpa  o  manga  Bito-on,- 


76.  Na  Mata-an  naya  a  titho  a 
Kashapa  o  katawi  niyo  a  lubi  a 
Mala,- 

77.  Mata-an!  A  Sukaniyan  na 
titho  a  Qur-an,  a  Paga-adatan, 

78.  Shisi-i  ko  daptar  a  pago-on- 
gowan  (a  so  Laokh  mahfod). 


79.  Da  -a  phakasukho-on  inonta 
so  miyanga  Sosoti; 

80.  Initoron  a  plio-on  ko  Kadnan 
o  manga  Ka-adun. 

81.  Antona-a  i  sabap  a  giyangkai 
a  Tothol  na  sukano  na  paka-i  ito-on 
niyo, 

82.  Go  pumbalowin  niyo  so  pa- 
gupur  rukano  a  Mata-an!  A  sukano 
na  Phagongkirun  niyo? 

83.  Na  ino  igira-a  miyakasampai 
(so  Niyawa)  ko  bakurung,- 

84.  A  sukano  sa  masa  oto  na 
pukhailai  niyo,- 

85.  Go  Sukami  i  lubi  a  marani 
ron  a  di  sukano,  -na  ogaid  na  di 
niyo  khailai,- 

86.  Na  o  sukano  na  di  kano 
khabalasan,- 

87.  Na  ino  niyo  to  di  maphaka- 
kasoi,  o  sukano  i  manga  bunar? 

88.  Na  amai  ka  ay  a  butad  iyan 
na  pud  ko  phamakaranin  (ko  Sor- 

ga), 

89.  Na  (ruk  Iyan)  so  Kapakadu- 
kha,  go  pagupur,  go  Sorga,  a  Pakal- 
ma. 

90.  Na  amai  ka  aya  butad  iyan 
na  pud  ko  manga  tao  sa  kawanan, 


91.  Na  (Tharo-on  non:)  Salaam  a 
bagiyan  ka  a  pud  ko  manga  tao  sa 
kawanan. 

92.  Na  amai  ka  aya  butad  iyan 
na  si-i  pud  ko  Miyamanapl  is,  a 
Mithataridadag, 

93.  Na  talagadon  so  phulikabo  a 

ig. 


94.  Go  phagbong  ko  Naraka  Ja- 
him. 

95.  Mata-an!  A  giyaya  na  titho  a 
sukaniyan  so  bunar  a  matatangkud. 

96.  Na  Phoroporo-on  Ka  so 
ngaran  o  Kadnan  Ka,  a  lubi  a  Mala. 


Surah  A  l-Haclid-5  7 


Si-i  ko  ngaran  o  Allah,  a  Masa- 
linggagao,  a  Makalimo-on. 

1.  Puthasbik  ko  Allah  so  shisi-i 
ko  manga  Langit  a  go  so  Lopa;  go 
Sukaniyan  so  Mabagur,  a  Maon- 
gangun. 


2.  Ruk  Iyan  so  Kapa-ar  ko  man¬ 
ga  Langit  go  so  Lopa:  Puphangoyag 
go  Puphangimatai;  go  Sukaniyan  si- 
i  ko  langowan  taman  na  Gaos  Iyan. 


^  (?  ^ 

3.  Sukaniyan  i  Pagampaganai  go 
Mori  Pori,  go  Mapayag  go  Maso- 
lun;  go  Sukaniyan  si-i  ko  langowan 
taman  na  katawan  Niyan. 


4.  Sukaniyan  so  Miyadun  ko 
manga  Langit  go  so  Lopa  si-i  ko 
num  Alongan;  oriyan  niyan  na 
mithakna  ko  Arash[1],  Katawan 
niyan  so  puphakasolud  ko  lopa,  go 
so  puphakaliyo  a  pho-on  rukaniyan, 
go  so  puphakatoron  a  pho-on  ko 
langit,  go  so  puphakapanikon;  go 
Suka-niyan  na  Pud  iyo  apiya  anda 
kano  matatago.  Na  so  Allah  na  so 
gi-i  niyo  nggolaola-an  na  Phagilain 
Niyan. 


5.  Ruk  Iyan  so  kapa-ar  ko  manga 
Langit  go  so  Lopa:  Na  si-i  bo  ko 
Allah  phakandoda  so  langowan  ta¬ 
man  a  pukhaolaola. 


6.  Puphakasoludun  Niyan  so  ka- 
gagawi-i  ko  daondao,  go  puphaka¬ 
soludun  Niyan  so  daondao  ko 
gagawi-i.  Na  Sukaniyan  i  Mata-o 
ko  shisi-i  ko  manga  rarub  (a  manga 
Pamikiran). 


7.  Paratiyaya  a  niyo  so  Allah  go 
so  Sogo  Iyan,  go  pamumugai  kano 
ko  biyaloi  kano  Niyan  non  a  miya- 
makasambi;  na  so  Miyamaratiyaya 
a  pud  rukano  go  miyamumugai  sir- 
an,  na  adun  a  bagiyan  niran  a  balas 
a  lubi  a  mala. 


[1  sa  sampoma  a  kathakna  ko  domadaiton. 

8*  Na  antona-a  i  bangun  niyo  sa 
di  niyo  Kapharatiyaya  a  ko  Allah?- 
A  so  Rasul  na  Puthawagun  kano 
Niyan,  ka  a  niyo  Maparatiyaya  so 
Kadnan  niyo,  a  Sabunar  a  miyatar- 
ima  Iyan  so  diyandi  iyo,  o  sukano 
na  Khipaparatiyaya. 


9.  Sukaniyan  so  Initoron  Niyan 
ko  Oripun  Niyan  so  manga  Ayat  a 
manga  rarayag,  ka  angkano  Niyan 
mapaka-awa  pho-on  ko  manga  lili- 
botung  a  makasong  kano  ko  mal- 
iwanag.  Na  Mata-an!  A  so  Allah  na 
Mala  rukano  i  Gagao,  a  Makalimo- 
on. 


10.  Na  antona-a  i  bangun  niyo  sa 
di  niyo  kaphamumugai  sa  lalan  ko 
Allah?-  A  ruk  o  Allah  so  Paningga- 
lan  ko  manga  Langit  a  go  so  Lopa. 
Da-a  phakatimbang  rukano  ko  tao 
a  miyamumugai,  ko  da  pun  so  ka- 
pakada-ag,  go  miyakimbonowai. 
Siran  man  i  mala  i  Daradat  a  di  so 
siran  a  miyamumugai  ko  oriyan  ni¬ 
yan;  go  miyakimbonowai  siran.  Na 
omani  isa  kiran  na  ini  diyandi  orl  o 
Allah  so  mapiya.  Na  so  Allah  na  so 
gi-i  niyo  nggolaola-an  na  Kaip  Iyan. 


11.  Antawa  ay  a  i  Phagotang  ko 
Allah  sa  otang  a  mapiya?  Ka  an 
Niyan  non  mathakutakup,  go  adun 
a  bagiyan  niyan  a  balas  a  mapiya. 

12.  Si-i  ko  Alongan  a  Mailaingka 
so  Miyamaratiyaya  a  manga  Mama 
go  so  Miyamaratiyaya  a  manga  Ba- 

bai,-  a  somisindao  so  Tihaya  iran  ko 
Hadapan  niran  go  si-i  ko  kawanan 
niran  (Putharo-on  kiran:  Tothol 
rukano  a  mapiya  sa  Alongan  nai: 
So  manga  Sorga  a  puphamangon- 
das  ko  kababa-an  niyan  so  manga 
lawasaig,  kakal  kano  ron!  Giyoto 
man  na  sukaniyan  so  da-ag  a  lubi 
a  mala! 


13.  Alongan  a  Tharo-on  o  manga 
Monapik  a  manga  Mama  go  so 
manga  Monapik  a  manga  Babai 
ko  siran  a  Miyamaratiyaya:  Naya- 
wa  kami  niyo,  ka  angkami  makako- 
wa  sa  Maliwanag  ko  Tihaya  niyo! 
Adun  a  Tharo:  Kasoi  kano  ko  tali- 
khodan  niyo,  na  puloloba  kano  sa 
Tihaya!  Na  katagowan  so  lut  iran  sa 
kota  a  adun  a  pinto  iyan,  so  solud 
iyan  na  madadalumon  so  Limo,  na 
so  liyo  niyan  na  mapapantag  suka¬ 
niyan  o  siksa! 


14.  Tawagun  niran  siran:  Bakami 
niyo  di  manga  pud?  I  sumbag  iran: 
Owai;  na  ogaid  na  bininasa  niyo  so 
manga  ginawa  niyo,  go  mithidara- 
an  kano,  go  mishangka  kano,  go 
miyalimpang  kano  o  manga  ongaya 
taman  sa  miyakaoma  so  Sogowan  o 
Allah;  go  miyalimpang  kano  maka- 
pantag  ko  Allah  o  palilimpang  (a 
Shaitan). 


15.  Na  sa  Alongan  na-i  na  da-a 
khatarima  a  pho-on  rukano  a  saliyo 
o  ginawa,  o  di  na  pho-on  ko  siran  a 
Miyamangongkir.  Aya  darpa  iyo  na 

so  Naraka:  Giyoto  i  patot  rukano. 
Na  miyakaratarata  a  khabolosan! 


16.  Ba  da  makaoma  so  masa  ko 
siran  a  Miyamaratiyaya  a  Kapa- 
kambayorantang  o  manga  poso  iran 
ko  Tadum  ko  Allah  go  so  Miyaka- 
toron  a  bunar,  ka  an  siran  ndi  kha- 
baloi  a  lagid  o  siran  a  piyamugan  ko 
Kitab  gowani,  na  miyakalayat  kiran 
so  masa  na  tomigas  so  manga  poso 
iran,  go  madakul  kiran  a  manga 
Songklid. 


17.  Tangkuda  niyo  a  Mata-an!  A 
so  Allah  i  phagoyag  ko  Lopa  ko 
oriyan  o  kapatai  niyan!  Sabunar  a 
piyakarayag  Ami  rukano  so  manga 
Tanda,  ka  a  niyo  sabota. 


18.  Mata-an!  A  so  manga  Bara- 
sadka,  a  manga  Mama,  go  so  man¬ 
ga  Barasadka,  a  manga  Babai,  go 
piyagotangan  niran  so  Allah  sa 
otang  a  mapiya,  na  Puthakutaku- 
pun  kiran,  go  adun  a  bagiyan  niran 
a  balas  a  mapiya. 


19.  Na  so  Miyamaratiyaya  ko 
Allah  go  so  manga  Sogo  Iyan,  na 
siran  man  na  siran  so  Mithoto- 
mangkud;  go  manga  saksi  si-i  ko 
Kadnan  niran  Na  adun  a  bagiyan 
niran  a  balas  kiran  go  Sindao  iran. 
Na  so  Miyamangongkir  go  piya- 
kambokhag  iran  so  manga  Ayat 
Ami,  na  siran  man  i  manga  tao  ko 
Naraka  Jahim. 

20.  Tangkuda  niyo  a  so  kaoya- 
goyag  ko  doniya  na  matag  katum- 
bangan,  go  karimbaran,  go 
kapangangarig,  go  kambantogan 
ko  lutlut  iyo,  go  kapamagindiga  sa 
kadakul  i  manga  tamok  go  manga 
Wata.  Lagid  o  oran,  a  miyasowat  so 
taribasok  o  piyakato  iyan,  oriyan 
niyan  na  murorang  na  Mailaingka 
sukaniyan  a  makabinaning,  oriyan 
niyan  na  mabaloi  a  rarag.  Na  shisi-i 
ko  Akhirat  so  siksa  a  sangat,  go  so 
Ma-ap  a  pho-on  ko  Allah  go  Kaso- 
sowat.  Na  da  ko  kaoyagoyag  ko 
doniya  inonta  na  matag  sagad  a 
kapipiya  a  ginawa,  a  phakalimpang. 

21.  Pagoradorad  kano  ko  Ma-ap 
a  pho-on  ko  Kadnan  niyo,  go  so 
Sorga  a  aya  kablang  iyan  na  lagid  o 
kablang  o  Langit  go  so  Lopa,  a  ini 
thiyagar  ko  siran  a  Miyamaratiyaya 
ko  Allah  go  so  manga  Sogo  Iyan: 
Giyoto  man  so  Kakawasa-an  o  Al¬ 
lah,  a  imbugai  Niyan  noto  ko  tao  a 
kabaya  Iyan:  Na  so  Allah  i  Khiruk 
ko  Kakawasa-an  a  lubi  a  mala. 

22.  Da  -a  khisogat  a  tiyoba  ko 
Lopa,  o  di  na  si-i  ko  manga  ginawa 
niyo  a  ba  di  matatago  ko  Daptar  ko 
da-a  Mi  rompun  Ka-aduna:  -Mata- 
an!  A  giyoto  si-i  ko  Allah  na  mal- 
bod,- 

23.  Ka-an  niyo  di  mipumboko  so 
miyada  rukano,  go  a  niyo  di  mi- 
pushonor  so  inibugai  Niyan  rukano. 
Na  so  Allah  na  di  Niyan  khabaya- 
an  so  omani  takabor,  a  tangandag,- 

24.  A  siran  na  manga  liligut,  go 
Ipushogo  iran  ko  manga  Manosiya 
so  kapuligut.  Na  sa  tao  a  tomali- 
khod,  na  Mata-an!  A  so  Allah  na 
Sukaniyan  so  Kawasa  a  Puphodin. 

25.  Sabunsabunar  a  Siyogo  Ami 
so  manga  Sogo  Ami  a  rakhus  o 
manga  rarayag  a  karina,  go  Piyaka- 
toron  Ami  a  babid  iran  so  Kitab  go 
so  timbangan,  ka-an  mapakatindug 
o  manga  Manosiya  so  kaontol;  go 
Inadun  Ami  so  potao  a  kadadalu- 
man  sa  bagur,  a  mala,  go  manga 
gona  a  ruk  o  manga  Manosiya,  go 
an  mapunto  o  Allah  so  tao  a  tha- 
bang  Rukaniyan  go  so  manga  Sogo 
lyan  si-i  ko  kisosolun  niyan.  Mata- 
an!  A  so  Allah  na  Mabagur,  a  Do- 
mada-ag. 

26.  Na  Sabunsabunar  a  Siyogo 
Ami  so  Nuh  go  so  Ibrahim,  go  ini 
sunggai  Ami  si-i  ko  manga  Moriyatao 
iran  so  Kananabi-i  go  so  Kitab.  Na 
adun  a  pud  kiran  a  komukudug  ko 
ontol;  go  madakul  kiran  a  manga 
songklid. 

27.  Oriyan  niyan  na  piyakiton- 
dog  Ami  so  manga  lakao  iran  ko 
manga  Sogo  Ami;  go  piya  kitondog 
Ami  ko  Isa  a  Wata  o  Maryam,  go 
inibugai  Ami  Rukaniyan  so  Injil,  go 
tiyagowan  Ami  so  manga  poso  o 
siran  a  Miyamangonot  Rukaniyan 
sa  ranon,  go  Limo,  go  kasibai,  a 
pimbago  iran  noto,  a  da  Ami  kiran 
Paliyogatun,  ogaid  na  singanin  ko 

Kasosowat  o  Allah;  na  da  iran  noto 
palihara  a  ko  titho  a  kapalihara  a 
on.  Na  inibugai  Ami  ko  siran  a 
Miyamaratiyaya  a  pud  kiran  so  ba- 
las  kiran;  Na  madakul  kiran  a  man¬ 
ga  songklid. 


28.  Hai  so  Miyamaratiyaya!  Ka- 
lukun  niyo  so  Allah,  go  Paratiyaya- 
a  niyo  so  Sogo  Iyan;  kabugangkano 
Niyan  sa  takup  ko  Limo  Iyan,  go 
sunggayan  kano  Niyan  sa  Sindao  a 
milalakao  niyo  sukaniyan  go  Napi- 
yan  kano  Niyan:  Na  so  Allah  na 
Manapi,  a  Makalimo-on: 


29.  Ka-an  katokawi  o  Tiyoronan 
ko  Kitab  a  da-a  kapa-ar  iran  a 
maito  bo  ko  kakawasa-an  o  Allah, 
ka  Mata-an!  A  so  Kakawasa-an  na 
si-i  sa  tangan  o  Allah,  imbugai  Ni¬ 
yan  noto  ko  tao  a  kabaya  Iyan.  Na 
so  Allah  i  khiruk  ko  Kakawasa-an  a 
lubi  a  mala. 


Surah  Al-Mujadalah-58 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Sabunar  a  miyanug  o  Allah  so 
Katharo  o  (Babai  a)  Puphamawa- 
lungka  Niyan  makapantag  ko  Kar- 
oma  niyan,  go  gi-i  phanon  ko  Allah. 
Na  so  Allah  na  Pukhanug  Iyan  so 
gi-i  Niyo  Kashinumbaga:  Mata-an! 
A  so  Allah  na  Puphakanug,  a  Pu- 
phakailai. 

2.  Siran  a  pud  rukano  a  ipuphan- 
gingiring  iran  ko  manga  Likod  o 
manga  Ina  iran  so  manga  Karoma 
iran,  na  kuna  a  ba  siran  i  manga  Ina 
iran:  Da-a  manga  Ina  iran  inonta  so 
Mimbabawata  kiran;  na  Mata-an! 
A  siran  na  titho  a  gi-i  siran  Tharo 
sa  marshik  a  Katharo  go  kabokhag. 
Na  Mata-an!  A  so  Allah  na  tanto  a 
mala  i  Ma-ap,  a  Manapi. 


3.  Na  so  ipuphangingiring  iran 
ko  manga  likod  o  manga  Ina  iran 
so  manga  Karoma  iran,  oriyan  ni- 
yan  na  ipagundod  iran  so 
Miyatharo  iran,  na  Makapumaradi- 
ka  sa  isa  a  Oripun  ko  da  irampun 
kapakapurorada.  Giyoto  man  na 
ipuphanguthoma  rukano  to.  Na  so 
Allah  na  so  gi-i  niyo  nggolaola-an 
na  Kaip  Iyan. 


4.  Na  sa  tao  a  di  makato-on  (sa 
Mapumaradika  iyan),  (na  Paliyoga- 
ton)  so  kaphowasa  sa  dowa  Olan  sa 
di  marintas  ko  di  irampun  kapaka¬ 
purorada.  Na  sa  tao  a  di  phaka- 
baog,  na  so  kapakakana  ko  hum 
polo  a  miskin.  Giyoto  dun  man, 
ka-a  niyo  Maparatiyaya  so  Allah 
go  so  Sogo  Iyan.  Na  giyoto  man  i 
manga  taman  o  Allah.  Na  adun  a 
bagiyan  o  Miyamangongkir  a  siksa 
a  malipudus. 


5.  Mata-an!  A  siran  a  Sosoran- 
gun  niran  so  Allah  go  so  Sogo  Iyan, 
na  phakadapanasun  siran  sa  lagid  o 
kiyapakadapanasa  ko  miya-ona  an 

niran.  Na  Sabunar  a  Piyakatoron 
Ami  so  manga  Ayat  a  manga  rar- 
ayag.  Na  adun  a  bagiyan  o  Miya- 
mangongkir  a  siksa,  a  phakahina,- 

6.  Si-i  ko  Alongan  a  kaoyaga 
kiran  o  Allah  langon,  na  Panotho- 
lun  Niyan  kiran  so  pinggolaola  iran. 
Tatanodan  noto  o  Allah,  na  piya- 
kalipatan  niran  noto.  Na  so  Allah  i 
saksi  ko  langowan  taman. 

7.  Bangka  di  katawi  a  Mata-an! 
A  so  Allah  na  katawan  Niyan  so 
shisi-i  ko  manga  Langit  a  go  so 
shisi-i  ko  Lopa?  Da-a  khabaloi  a 
bitiyara  o  tulo  a  ba  di  Sukaniyan  i 
ika  pat  iran,  -o  di  na  lima  a  ba  di 
Sukaniyan  i  ika  num  iran,-  o  di  na 
kakorangan  noto,  antawa-a  maka- 
dakul,  a  ba  di  Sukaniyan  i  pud  iran 
apiya  anda  siran  matago,  oriyan 
niyan  na  Panotholun  Niyan  kiran 
so  pinggolaola  iran,  ko  Alongan  a 
Qiyamah.  Mata-an!  A  so  Allah  i 
Mata-o  ko  langowan  taman. 

8.  Aiguda  a  Ka  ko  siran  a  ini 
sapar  kiran  so  kakhokoroya,  oriyan 
niyan  na  gi-i  ran  mbalinganan  so  ini 
sapar  kiran  sukaniyan?  Go  gi-i  ran 
khokoroya-an  so  dosa,  go  so  rido, 
go  so  kasasangka  a  ko  Rasul.  Na 
igira-a  miyakaoma  siran  Ruka  na 
Ipushalam  iran  Ruka  so  da  ruka 
oto  Salamun  o  Allah,  go  gi-i  ran 
Tharo-on  si-i  ko  manga  ginawa 
iran:  A  ino  a  di  rukutano  bo  ishiksa 
o  Allah  so  gi-i  tano  Tharo-on? 

Kiyatangka-an  siran  ko  Naraka  Ja- 
hannam;  A  phamakasolud  siran 
non.  Na  miyakaratarata  a  khabolo- 
san! 


9.  Hai  so  Miyamaratiyaya!  Igira- 
a  Pumbibitiyarai  kano,  na  di  niyo 
Pumbibitiyarai  so  dosa  go  so  rido, 
go  so  kasangka  a  ko  Rasul,  na  aya 
Mbibitiyarai  niyo  na  so  kaphiya- 
piya,  go  so  kapananggila.  Na  kalu- 
kun  niyo  so  Allah,  a  so  si-i 
Rukaniyan  i  Pulimodan  rukano. 


10.  So  kakhokoroya  (a  marata) 
na  si-i  bo  pho-on  ko  Shaitan,  ka  a 
niyan  mapakamboko  so  Miyamara¬ 
tiyaya.  Na  da-a  khibinasa  niyan  kir- 
an  a  maito  bo  inonta  o  sabap  ko 
idin  o  Allah.  Na  so  bo  so  Allah  is 
sarigi  o  Miyamaratiyaya. 


11.  H  ai  so  Miyamaratiyaya! 
Igira-a  Pitharo  rukano  ,  a  pu  owalo- 
wag  kano  ko  manga  darpa,  na  pu- 
lowalowag  kano,  ka  lowagangkano 
o  Allah.  Na  igira-a  adun  a  Mitharo 
sa  oshor  kano,  na  oshor  kano;  Ka 
iphoro  o  Allah  so  Miyamaratiyaya, 
a  pud  rukano,  go  (iphoro  Iyan)  so 
piyamugan  ko  Kata-o,  sa  phipira 
pangkat.  Na  so  Allah  na  so  gi-i  niyo 
nggolaola-an  na  Kaip  Iyan. 


12.  Hai  so  Miymaratiyaya!  Igira- 
a  Ipumbitiyarai  niyo  so  Rasul,  na 
ona-an  niyo  ko  da  pun  so  Bitiyara 
niyo  so  saduka.  Giyoto  man  i  ma- 
piya  rukano  go  lubi  a  phakasoti.  Na 

so  Allah  na  Manapi,  a  Makalimo- 
on. 


13.  Ba  niyo  ini  kaluk  a  kiyona  an 
niyo  ko  da  pun  so  Bitiyara  niyo  ko 
manga  saduka?  Na  gowani  a  da 
niyo  nggolaola  a,  go  piyakataobat 
kano  o  Allah,  na  Pamayandugun 
niyo  so  Sambayang,  go  tonaya  niyo 
so  Zakat,  go  onoti  niyo  so  Allah  a 
go  so  Sogo  lyan.  Na  so  Allah  na 
Kaip  lyan  so  gi-i  niyo  nggolaola-an. 


14.  Bangka  da  mailai  so  kinowa 
iran  a  manga  panarigan  so  pagtao  a 
kiyararangitan  siran  o  Allah?  Di 
siran  rukano  pud  go  di  siran  kiran 
pud,  go  gi-i  siran  Shapa  sa  kabo- 
khag,  a  siran  na  katawan  niran. 


15.  Pithiyagaran  o  Allah  so  bagi- 
yan  niran  sa  siksa  a  sangat.  Mata- 
an!  A  siran  na  miyakaratarata  so 
pinggolaola  iran. 


16.  Pimba-alan  niran  so  manga 
sapa  iran  a  lindonga,  ka-an  siran 
puphaka-alang  ko  lalan  ko  Allah, 
na  adun  a  bagiyan  niran  a  siksa  a 
phakahina. 


17.  Da  dun  a  milinding  kiran  o 
manga  tamok  iran,  go  so  manga 
Wata  iran  ko  (siksa  o)  Allah  a  maito 
bo.  Siran  man  i  manga  tao  ko  Nar- 
aka,  siran  na  ron  siran  non  ndun 
makakakal! 

18.  Si-i  ko  Alongan  a  kaoyaga 
kiran  o  Allah  langon,  na  pushapa 
siran  Non  sa  lagid  o  di  iran  Rukano 
kashapa:  Ka  aya  tarima  iran  na 
Mata-an!  A  siran  na  si-i  ko  Shai  (a 
phakabugai  sa  gona).  Ba  di  Mata- 
an!  A  siran  na  siran  na  manga  bo- 
khag? 


19.  Minipa  -ar  siran  o  Shaitan,  na 
piyakilipatan  niyan  kiran  so  Tadum 
ko  Allah:  Siran  man  i  tampil  ko 
Shaitan.  Ba  di  Mata-an!  A  so  tampil 
ko  Shaitan  na  siran  i  manga  logi? 


20.  Mata-an!  A  so  khisosorang 
ko  Allah  a  go  so  Sogo  Iyan  na  siran 
man  i  pud  ko  lubi  a  manga  bababa. 


21.  Ini  sorat  o  Allah:  A  Mata-an 
a  phakada-ag  Ako  dun  Sakun  a  go 
so  manga  Sogo  Akun.  Mata-an!  A 
so  Allah  na  Mabagur,  a  Domada- 
ag. 


22.  Da-a  khato-on  ka  a  pagtao  a 
Paparatiyaya-an  niran  so  Allah  a  go 
so  Alongan  a  maori,  a  ba  iran  pu- 
khababaya  i  so  tao  a  siyorang  iyan 
so  Allah  a  go  so  Sogo  Iyan,  apiya 
pun  siran  na  manga  lokus  siran,  o  di 
na  manga  Wata  iran,  o  di  na  manga 
pagari  ran,  o  di  na  manga  tonganai 
ran.  Siran  man  na  inisorat  Iyan  ko 
manga  poso  iran  so  Paratiyaya,  go 
ini  Bagur  Iyan  kiran  so  Limo  a  pho- 
on  Rukaniyan;  Go  phakasoludun 
Niyan  siran  ko  manga  Sorga  a  pu- 
phamangondas  ko  kababa-an  niyan 

so  manga  lawasaig,  makakakal  sir- 
an  non.  Miyasowat  kiran  so  Allah, 
go  Miyasowat  siran  Rukaniyan.  Sir- 
an  man  i  tampil  ko  Allah;  ba  di 
Mata-an!  A  so  tampil  ko  Allah;  na 
siran  i  Phamakada-ag? 


Surah  Al-Hashr-59 


Si-i  ko  ngaran  o  Allah,  a  Masa- 
linggagao,  a  Makalimo-on. 

1.  Puthasbik  ko  Allah  so  nganin 
a  shisi-i  ko  manga  Langit  go  so 
shisi-i  ko  Lopa;  go  Sukaniyan  so 
Mabagur,  a  Maongangun. 


2.  Sukaniyan  so  piyaka-awa  lyan 
so  Miyamangongkir  a  pud  ko 
Tiyoronan  ko  Kitab  pho-on  ko 
manga  darpa  iran,  si-i  ko  paganai 
a  kalimod.  Da  niyo  tarima-a  o  ba- 
siran  maka-awa:  Na  aya  tarima  iran 
na  Mata-an!  A  siran  na  kharun 
siran  o  manga  kota  iran  pho-on  ko 
(siksa  o)  Allah,  na  miyatalingoma 
siran  o  (Sogowan  o)  Allah  sa  di  iran 
mapipikir,  go  ini  pansir  lyan  ko 
manga  poso  iran  so  kaluk,  na  in- 
ingguguba  iran  ko  manga  Walai  ran 
so  manga  lima  iran,  go  so  manga 
lima  o  Miyamaratiyaya,  na  kowa-a 
niyo  a  thoma,  Hai  a  dun  a  manga 
kailai  niyan! 


3*  Na  o  da  kiran  Kokomun  o 
Allah  so  ka-awa,  na  Matan-an  a 
shiksa-an  Niyan  siran  ko  doniya; 

go  bagiyan  niran  si-i  ko  Akhirat  so 
siksa  ko  Naraka. 


4.  Giyoto  man  na  sabap  ko 
Mata-an!  A  siran  na  siyorang  iran 
so  Allah  go  so  Sogo  Iyan:  Na  sa  tao 
a  sorangun  niyan  so  Allah,  na 
Mata-an!  A  so  Allah  na  mailot  i 
kapaniksa. 


5.  Sa  dun  sa  piyata  iyo  a  Qormah 
o  di  na  giyanatan  niyo  to  a  khipa- 
katitindug,  ko  manga  itado  niyan, 
na  sabap  sa  idin  o  Allah,  go  a  Niyan 
mapakarondan  so  manga  songklid. 

6*  Na  so  piyakitaban  o  Allah  ko 
Sogo  Iyan  a  pho-on  kiran,-  na  da 
niyo  to  kapakipuronda-i  sa  koda,  o 
di  na  Onta:  Na  ogaid  na  so  Allah  na 
Pakiphangarasiyan  Niyan  ko  man¬ 
ga  Sogo  Iyan  so  tao  a  kabaya  Iyan: 
Na  so  Allah  si-i  ko  langowan  taman 
na  Gaos  Iyan. 


7.  So  piyakitaban  o  Allah  ko 
Sogo  Iyan  a  pho-on  ko  tao  ko  man¬ 
ga  Ingud,  na  ruk  o  Allah,  go  ruk  o 
Rasul,  go  ruk  o  manga  dadasug  o 
Rasul,  go  so  manga  Wata  a  ilo,  go 
so  manga  Miskin,  go  so  miyakalang 
sa  lalan,  ka-an  di  khabaloi  a  mi- 
puthotogalin  ko  lut  o  manga  kawa- 
sa  rukano.  Na  sa  dun  sa  inibugai 
rukano  o  Rasul,  na  kowa-a  niyo 
sukaniyan,  go  sa  dun  sa  inisapar 
Iyan  rukano  sukaniyan  na  gunukun 
niyo.  Na  kalukun  niyo  so  Allah. 
Mata-an!  A  so  Allah  na  mailot  i 
kapaniksa. 

8.  Ruk  o  Pukhakamurmuran  a 
miyamagoyag,  a  so  piyamogao  siran 
ko  manga  darpa  iran,  go  so  manga 
tamok  iran,  a  puphuloloba  siran  sa 
Gagao  a  pho-on  ko  Allah,  go  Ka- 
sosowat,  go  puthabangan  niran  so 
(Agama  o)  Allah  go  so  Sogo  lyan: 
Siran  man  na  siran  i  Mimamata-an; 


9.  Go  so  khitatakna  ko  Ingud,  g° 
so  Paratiyaya,  a  miyaona  an  niran, 
na  pukhababaya-an  niran  so  miya¬ 
magoyag  kiran,  go  da-a  khato-on 
niran  ko  manga  rarub  iran  a  si-ig 
po-on  ko  ini  pamugai  kiran,  go  ini 
lawan  niran  ko  manga  ginawa  iran, 
apiya  pun  adun  a  shisi-i  kiran  a 
Kamiskin.  Na  sa  tao  a  ipilak  iyan 
so  kaligut  o  ginawa  niyan,  na  siran 
man  na  siran  i  phamakasulang  sa 
maliwanag; 


10.  Go  so  miyamaka-oma  ko 
oriyan  niran,  na  gi-i  ran  Tharo-on: 
Kadnan  nami!  Napi-i  Kamingka,  a 
go  so  manga  pagari  ami  a  so  kiya- 
ona  an  kami  ran  ko  Paratiyaya,  go 
Dingka  thagowi  so  manga  poso  ami 
sa  si-ig  ko  siran  a  Miyamaratiyaya. 
Kadnan  nami!  Mata-an!  A  Suka  i 
Mala  i  Gagao,  a  Makalimo-on. 


1 1 .  Bangka  da  mailai  so  siran  a 
Miyamanangin?  Gi-i  ran  Tharo-on 
ko  manga  pagari  ran  a  so  Miyaman- 
gongkir  a  pud  ko  Tiyoronan  ko 
Kitab:  A  Ibut  o  paka-awa  a  kano 
na  Mata-an  a  pud  kami  niyo  dun  a 
magawa,  go  da-a  pagonotan  nami  a 

sorang  rukano  a  isa  bo  sa  dayon  sa 
dayon,  go  o  phamonowa  kano  na 
Mata-an  a  tabangan  nami  sukano 
dun.  Na  so  Allah  na  shasaksi-an 
Niyan  a  Mata-an!  A  siran  na  titho 
a  manga  bokhag. 


12.  Mata-an  a  o  paka-awa  a  siran 
na  di  siran  bo  pud  a  magawa,  go 
Mata-an  a  o  pamonowa  siran  na  di 
iran  siran  bo  thabangan,  go  Mata- 
an  a  apiya  tabangan  niran  siran  na 
Mata-an  a  ithalikhod  iran  bo  so 
manga  likod  iran,  oriyan  niyan  na 
di  siran  katabangan. 


13.  Mata-an  a  sukano  i  lubi  a 
ipukhaluk  iran  si-i  ko  manga  rarub 
iran,  a  di  so  Allah,  giyoto  man  na 
sabap  sa  Mata-an!  A  siran  na  pag- 
tao  a  di  phamanabot. 


14.  Di  siran  rukano  makipumbo- 
nowai,  sa  ba  siran  matata-ayon,  in- 
onta  o  si-i  ko  manga  Ingud  a 
khikokota-an,  o  di  na  si-i  ko  ka-a 
lutan  sa  manga  tambak.  So  gi-i  ran 
kambobono  ko  lut-lut  iran  na  mita- 
taralo.  Arangan  Ka  kiran  na  mata¬ 
ta-ayon,  a  so  manga  poso  iran  na 
masasagomparak:  Giyoto  man  na 
sabap  ko  Mata-an!  A  siran  na  pag- 
tao  a  di  phamanabot. 


15.  Lagid  o  siran  a  miya-ona  an 
niran  sa  marani,  kiyata-a  man  niran 
so  karata  o  olaola  iran;  go  a  dun  a 
bagiyan  niran  a  siksa  a  malipudus. 

16.  Ishan  o  Shaitan  gowani  a 
Tharo-on  niyan  ko  Manosiya:  A 
Ongkir  ka,  na  ka  giya  a  Makaong- 
kir  na  Pitharo  iyan:  A  Mata-an!  A 
sakun  na  angiyas  Ako  ruka;  Mata- 
an!  A  sakun  na  i  ikhaluk  akun  so 
Allah,  a  Kadnan  o  manga  ka-adun! 


17.  Na  miyabaloi  so  kha-akiran 
sa  dowa  oto  a  Mata-an!  A  siran  na 
khatago  ko  Naraka,  a  makakakal 
siran  non.  Na  giyoto  man  i  balas  ko 
manga  darowaka. 


18.  Hai  so  Miyamaratiyaya!  Ka- 
lukun  niyo  so  Allah;  go  Pamimikir- 
ana  o  ginawa  so  mini-ona  niyan  a 
ruk  o  gawi-i  a  phakasambi.  Na  ka- 
lukun  niyo  so  Allah!  Mata-an!  A  so 
Allah  na  Kaip  Iyan  so  gi-i  niyo 
nggolaola-an. 


19.  Na  di  niyo  showa-a  so  piya- 
kalipatan  niran  so  Allah,  na  piyaki- 
lipatan  Niyan  kiran  so  manga 
ginawa  iran!  Siran  man  na  siran  so 
manga  songklid! 


20.  Di  magishan  so  manga  tao  ko 
Naraka  a  go  so  manga  tao  ko  Sor- 
ga.  So  manga  tao  ko  Sorga  na  siran 
i  miyamakasulang  sa  maliwanag. 


21.  O  Initoron  Ami  angkai  a 
Qur-an  ko  Palao,  na  Mailaingka 
dun  sukaniyan  a  Makapangalimba- 
ba-an,  a  manga  bubungkag,  po-on 
sa  kaluk  ko  Allah.  Na  giyoto  man 
so  manga  ibarat  a  phagumba-alan 

Ami  sukaniyan  ko  manga  Mano- 
siya,  ka-an  siran  Makapuphamimi- 
kiran. 


22.  Sukaniyan  so  Allah,  so  da  a 
Tohan  inonta  Sukaniyan;  Katawan 
Niyan  so  Gaib  a  go  so  Mapayag; 
Sukaniyan  so  Masalinggagao,  a 
Makalimo-on. 


23.  Sukaniyan  so  Allah,  so  da  a 
Tohan  inonta  Sukaniyan,  a  Phapa- 
ar,  a  Soti,  a  Puphamugai  sa  Kalilin- 
tad,  a  Puphamugai  sa  Kasasarig,  a 
Masiyap,  a  Domada-ag,  a  Mamun- 
dug,  a  diya-itan  o  Kala.  Soti  so 
Allah  mawatan  ko  Ipuphanakoto 
iran! 


24.  Sukaniyan  so  Allah,  a  Pu- 
phangadun,  a  gi-i  Mba-as  a  gi-i 
Mbontal;  ruk  Iyan  so  manga  Ngar- 
an  a  manga  pipiya:  Puthasbik  Ru- 
kaniyan  so  nganin  a  shisi-i  ko 
manga  Langit  a  go  so  Lopa;  go 
Sukaniyan  so  Mabagur,  a  Maon- 
gangun. 


Surah  Al-Mumtahanah-60 


Si-i  ko  ngaran  o  Allah,  a  Masa¬ 
linggagao,  a  Makalimo-on. 


1.  Hai  so  Miyamaratiyaya!  Di 
niyo  khowa-a  so  ridowai  Yakun, 
go  ridowai  niyo  a  manga  Panarigan, 
a  i  sampai  niyo  kiran  so  kapaking- 
ginawai,  a  Sabunar  a  Inongkir  iran 

so  miyakaoma  rukano  a  bunar, 
phaka-awa  an  niran  so  Rasul  a  go 
sukano,  ka  kagiya  a  Paparatiyaya- 
an  niyo  so  Allah,  a  Kadnan  niyo;  o 
sukano  sa  kiyaliyo  niyo  na  Pana- 
gontaman  ko  lalan  Nakun,  go  ka- 
puloba  ko  Kasosowat  Akun; 
Puphaguma-an  niyo  a  gi-i  niyo  kir- 
an  kingginawain,  a  Sakun  na  Kata- 
wangko  so  piyaguma  iyo  go  so 
piyayag  iyo.  Na  sa  tao  a  nggolaola 
rukano  saya,  na  Sabunar  a  miyapo- 
kas  ko  ontol  a  lalan. 


2.  O  kadaobi  kano  iran,  na 
pumbaloi  siran  a  manga  ridowai 
niyo,  go  Puphapangonotan  niran 
rukano  so  manga  barokan  niran,  go 
so  manga  dila  iran  ko  marata,  go 
miyandingandingan  niran  a  o  ba 
kano  bo  Pagongkir. 


3.  Di  rukano  dun  phakanggai  a 
gona  so  manga  tonganai  niyo,  go  so 
manga  Wata  iyo;  si-i  ko  Alongan  a 
Qiyamah:  Na  Pakapumbulabulagun 
kano  Niyan.  Na  so  Allah  na  so  gi-i 
niyo  nggolaola-an  na  phagilain  Ni¬ 
yan, 


4.  Sabunar  a  adun  a  bagiyan  niyo 
a  ladiyawan  a  mapiya  si-i  ko  Ibra¬ 
him,  go  so  manga  pud  Iyan,  Gowa- 
ni  a  Tharo-on  niran  ko  pagtao 
wiran:  A  Mata-an!  A  Sukami  na  a 
ngiyas  Kami  rukano,  go  so  Pushim- 
ba-an  niyo  a  salakao  ko  Allah;  In- 
ongkir  Ami  sukano;  go  miyapayag 
ko  lut  Ami  a  go  so  lut  iyo  so  rido  go 


AI-Mumtahanah-60 


Part  28 


943 


YA 


Jl 


so  rarangit,  sa  dayon  sa  dayon  ta- 
man  sa  di  niyo  Paratiyaya-an  so 
Allah  a  isa  isa  Sukaniyan  -  inonta 
so  Katharo  o  Ibrahim  ki  Ama  Iyan: 
Mata-an  a  ipanguni  Yakun  suka 
dun  sa  Ma-ap,  na  da-a  kapa-ar 
Akun  a  Mapumbagiyan  ka  a  pho- 
on  ko  Allah  a  maito  bo  -  Kadnan 
Nami!  Suka  bo  i  Siyarigan  Nami,  go 
si-i  Kami  Ruka  bo  Pumbalingan,  go 
si-i  Ruka  so  khabolosan. 


5.  Kadnan  Nami!  Di  Kamingka 
mbaloya  a  Pangangarasiyan  o  siran 
a  Miyamangongkir,  go  Ma-api  Ka¬ 
mingka,  Kadnan  Nami!  Mata-an!  A 
suka  na  Suka  so  Mabagur,  a  Maon- 
gangun. 


6.  Sabunsabunar  a  miyabaloi  ru- 
kano  siran  a  ladiyawan  a  mapiya,  a 
ruk  o  tao  a  aya  butad  iyan  na  ika 
aluk  iyan  so  Allah,  a  go  so  Alongan 
a  Maori.  Na  sa  tao  a  tomalikhod, 
na  Mata-an!  A  so  Allah  na  Sukani¬ 
yan  i  kawasa  a  Puphodin: 


7.  Matatangkud  a  so  Allah  na 
mbalowin  Niyan  ko  lut  iyo  a  go  so 
lut  o  siran  a  mini  puridowai  niyo 
kiran,  so  kanggiginawai.  Na  so  Al¬ 
lah  na  Gaos.  Na  so  Allah  na  Man- 
api,  a  Makalimo-on. 


9  ^  99  ^  9  \  ""  "1  ^  9  T  ^ 


8.  Da  rukano  saparun  o  Allah  so 
siran  a  da  siran  rukano  Pakim- 
bonowai  makapantag  ko  Agama, 
go  da  kano  iran  bogawa  ko  manga 
darpa  iyo,  ko  kaphiyapiya  i  niyo 

kiran,  go  so  Kapaginontolani  niyo 
kiran.  Mata-an!  A  so  Allah  na 
pukhababaya-an  Niyan  so  manga 
o  ontol. 


9.  Aya  bo  a  isasapar  rukano  o 
Allah  na  so  siran  a  Miyakimbono- 
wai  siran  rukano,  makapantag  ko 
Agama,  go  biyogao  kano  iran  ko 
manga  darpa  iyo,  go  piyamagogo- 
pa-an  niran  a  kapaka-awa  iyo,  o  ba 
niyo  siran  panarigi.  Na  sa  tao  a 
manarig  kiran,  na  siran  man  i  man¬ 
ga  Darowaka. 


10.  H  ai  so  Miyamaratiyay a! 
Igira-a  miyakaoma  rukano  so  Miya- 
maratiyaya  a  manga  Babai  a  miya- 
manogalin,  na  a  madi  niyo  siran;  so 
Allah  na  katawan  Niyan  so  Para- 
tiyaya  iran:  Na  o  katokawi  niyo 
siran  a  titho  a)  Miyamaratiyaya, 
na  di  niyo  siran  phakakasoya  ko 
manga  kapir.  Di  siran  khapakai  ko 
siran  (a  manga  kapir),  go  di  siran 
khapakai  (a  manga  kapir)  ko  siran 
(a  Miyamaratiyaya  a  manga  Babai). 
Na  bugan  niyo  kiran  so  miyanggas- 
to  iran  (a  Mahar).  Na  da  a  dosa 
niyo  ko  Kapangaroma-a  niyo  kiran 
igira-a  minibugai  niyo  kiran  so 
manga  Mahar  iran,  Na  di  niyo  ka- 
kaputi  so  Kakakaromai  ko  manga 
kapir  a  manga  Babai;  go  sukata 
niyo  so  Minibutang  iyo;  go  sukata 
iran  sominibutang  iran,  Giyoto  man 
i  Kokoman  o  Allah:  A  Iphukhokom 
lyan  rukano.  Na  so  Allah  na  Mata- 
0,  a  Maongangun. 

11.  Na  o  adun  a  mada  rukano  a 
isa  ko  manga  Karoma  niyo  a  ma- 
gagao  ko  manga  kapir,  na  go  kano 
makataban,  na  bugan  niyo  ko  siran 
a  miyawa  so  manga  Karoma  iran  so 
lagid  o  mini  butang  iran.  Na  kalu- 
kun  niyo  so  Allah  a  so  Sukaniyan  i 
Paparatiyaya-an  niyo. 


12.  Hai  Nabi!  Igira-a  miyakaoma 
Ruka  so  Miyamaratiyaya  a  manga 
Babai  a  makipuphasada  siran  Ruka 
sa  di  iran  ishakoto  so  Allah  sa  maito 
bo,  go  di  siran  phamanukhao  go  di 
siran  pushina,  go  di  iran  bono-on  so 
manga  Wata  iran,  go  di  siran 
punggolaola  sa  kabokhag,  a  khitumpo 
iran  noto  ko  lut  o  manga  lima  iran  a 
go  so  manga  a-i  ran,  go  di  ka  iran 
sangka-an  ko  ontol,  na  pakiphasada 
Ka  kiran  go  Pangunin  Ka  siran  sa 
Ma-ap  ko  Allah.  Mata-an!  A  so 
Allah  na  Manapi,  a  Makalimo-on. 


13.  Hai  so  Miyamaratiyaya!  Di 
kano  phanarig  ko  pagtao  a  kiyarar- 
angitan  siran  o  Allah,  a  Sabunar  a 
kiyada-an  siran  sa  Panginam  ko 
Akhirat,  lagid  o  Kiyada  i  sa  Pangi¬ 
nam  ko  manga  kapir  a  pud  ko 
manga  tao  ko  manga  kobor. 


Surah  Al-Saff-61 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Puthasbik  ko  Allah  so  nganin 
a  shisi-i  ko  manga  Langit  a  go  so 

shisi-i  ko  Lopa:  go  Sukaniyan  so 
Mabagur,  a  Maongangun. 

2.  Hai  so  Miyamaradyaya!  Ino 
niyo  gi-i  Tharowa  so  di  niyo  bo 
punggolaola-an? 

3.  Miyakala  a  rarangit  a  pho-on 
ko  Allah  sa  gi-i  niyo  Katharowa  ko 
di  niyo  bo  punggolaola-an. 

4.  Mata-an!  A  so  Allah  na  Pu- 
khababaya-an  Niyan  so  gi-i  siran 
Makimbonowai  si-i  ko  lalan  Ruka- 
niyan  a  shishinundai;  miyaka-ibarat 
siran  ko  kambalai  a  piyakandudu- 
kuta. 

5.  Na  gowani  na  Pitharo  o  Musa 
ko  pagtao  Niyan:  Hai  pagtao  Akun! 
Ino  Ako  niyo  di-i  shiyanta-a,  a  Sa- 
bunar  a  katawan  niyo  a  Mata-an!  A 
Sakun  na  Sogo  Allah  si-i  rukano? 
Na  kagiya  a  sominilai  siran,  na 
piyakasilai  o  Allah  so  manga  poso 
iran.  Na  so  Allah  na  di  Niyan 
Thoro-on  so  pagtao  a  manga  songk- 

lid. 

6.  Na  gowani  na  Pitharo  o  Isa  a 
Wata  o  Maryam:  Hai  manga  Mor- 
iyatao  o  Israil!  Mata-an!A  Sakun  na 
Sogo  o  Allah  si-i  rukano,  a  toma- 
tanto  ko  miya-ona  an  Ko  a  Taurat, 
go  Phanothol  ko  Sogo  a  phakata- 
lingoma  ko  oriyan  Ko,  a  aya  ngaran 
Niyan  na  so  Ahmad.  Na  kagiya  a 
Miyoma  Niyan  kiran  so  manga  rar- 
ayag  a  karina,  na  Pitharo  iran: 
Giyaya  na  balik  mata  a  mapayag! 

7.  Na  ba  adun  a  tao  a  makala- 
wan  a  darowaka  ko  tao  a  ini  an- 
gkob  iyan  ko  Allah,  so  kabokhag,  a 
sukaniyan  na  puthawagun  ko  Is¬ 
lam?  Na  so  Allah  na  di  Niyan 
Thoro-on  so  pagtao  a  manga  Dar¬ 
owaka. 


u iiVS ^  \  J 


8*  Kabaya  iran  a  iphadung  iran 
ko  Sindao  o  Allah  so  manga  ngari 
iran:  A  so  Allah  na  tharotopun 
Niyan  so  Sindao  Niyan,  apiya  miya- 
gowad  so  manga  kapir. 


9.  Sukaniyan  so  Somiyogo  ko 
Sogo  Iyan  a  rakhus  o  Toro  wan  a 
go  so  Agama  a  bunar,  ka  phakilang- 
koloban  Niyan  non  so  Agama  sa 
Kalangolangowan  niyan,  apiya 
miyagowad  so  manga  Pananakoto. 


10.  Hai  so  Miyamaratiyaya!  Ba 
ko  rukano  thoro-on  so  kandagang  a 
makasabut  rukano  ko  siksa  a  mal- 
ipudus? 


1 1 .  So  Kaparatiyaya-a  niyo  ko 
Allah  go  so  Sogo  Iyan,  go  so  kipa- 
nagontamanun  niyo  sa  lalan  ko  Al¬ 
lah,  ko  manga  tamok  iyo,  go  so 
manga  ginawa  niyo:  Giyoto  man  i 
mapiya  rukano,  o  sukano  na  kata- 
wan  niyo! 


12.  Napi  Niyan  rukano  so  manga 
dosa  niyo,  go  pakasoludun  kano 
Niyan  ko  manga  Sorga,  a  pupha- 

mangodas  ko  kababa-an  niyan  so 
manga  lawasaig,  go  manga  darpa  a 
manga  tatanos  si-i  ko  manga  Sorga 
a  tatap:  Giyoto  man  so  da-ag  a 
mala; 


13.  Go  adun  a  salakao  pun  a 
pukhababaya-an  niyo  sukaniyan; 
tabang  a  pho-on  ko  Allah  go  da-ag 
a  masipug.  Na  Puphamanotholing- 
ka  sa  mapiya  so  Miyamaratiyaya. 


14.  H  ai  so  Miyamaratiyaya! 
Mbaloi  kano  a  manga  tabanga  o 
Allah:  Ishan  o  Kiyatharowa  o  Isa 
a  Wata  o  Maryam  ko  manga  Ha- 
wari-in:  A  antawa-a  i  manga  taban¬ 
ga  Akun  si-i  ko  Allah?  Pitharo  o 
manga  Hawari-on:  Sukami  i  manga 
tabanga  o  Allah.  Na  Miyaratiyaya 
so  saba-ad  ko  manga  Moriyatao  o 
Israil,  na  Miyongkir  so  saba-ad.  Na 
piyakabagur  Ami  so  Miyamara¬ 
tiyaya,  ko  kishosogata-an  niran  ko 
ridowai  ran,  na  miyabaloi  siran  a 
miyamakada-ag. 


Surah  Al-Jumu’ah-62 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Puthasbik  ko  Allah  so  shisi-i 
ko  manga  Langit  go  so  shisi-i  ko 
Lopa,  a  Phapa-ar,  a  Soti,  a  Maba- 
gur,  a  Maongangun. 

2.  Sukaniyan  so  Somiyogo  ko 
mangaummi[1l  sa  Sogo  a  pud  kiran, 
a  Pukhabatiya  Iyan  kiran  so  manga 
Ayat  Iyan,  go  Puphakasoti  kiran  go 
puphakandao  kiran  ko  Kitab  a  go 
so  Ongangun;  a  Mata-an  a  aya  bu- 
tad  iran  gowani  na  matatago  dun  ko 
karibat  a  mapayag; 


3.  Go  so  manga  salakao  a  pud 
kiran  a  da  kiran  pun  raot.  Na  Su¬ 
kaniyan  so  Mabagur,  a  Maongan- 
gun. 


4.  Giyoto  man  so  kakaya-an  o 
Allah,  imbugai  Niyan  ko  tao  a  ka- 
baya  Iyan:  Na  so  Allah  i  Khiruk  ko 
kakaya-an  a  mala. 


5.  Aya  ropa-an  o  siran  a  siyana- 
an  ko  Taurat,  oriyan  niyan  na  da 
iran  nggolalanun  sukaniyan,  na  la- 
gid  o  ropa-an  o  Kimar  a  phagawid 
sa  manga  Kitab.  Miyakaratarata  a 
ropa-an  o  pagtao  a  so  piyakambo- 
khag  iran  so  manga  Ayat  o  Allah: 
Na  so  Allah  na  di  Niyan  Thoro-on 
so  pagtao  a  manga  darowaka. 


6.  Tharowangka:  Hai  manga  Ya- 
hodi!  O  ba  niyo  ini  tugo  a  Mata-an! 
A  sukano  i  pukhabaya-an  o  Allah  a 
di  ron  pud  so  manga  Manosiya,  na 
shinganin  na  niyo  so  kapatai,  o 
sukano  na  Pumamata-an  kano! 


7.  Na  di  ran  ndun  noto  shingani- 
nun  sa  dayon  sa  dayon,  sabap  ko 


[1]  Siran  so  manga  Arab  a  di  mata-o  matiya  ago  shorat. 

mini-ona  o  manga  lima  iran  (a 

dosa).  Na  so  Allah  na  katawan  Ni- 
yan  so  manga  darowaka! 


8.  Tharowangka:  A  Mata-an!  A 
so  kapatai  a  so  puphalagoyan  niyo 
sukaniyan:  Na  Mata-an  naya!  A 
miputho-ona  kano  niyan;  oriyan  ni- 
yan  na  phakandodun  kano  ko  (Al¬ 
lah  a)  Mata-o  ko  masolun,  a  go  so 
mapayag:  Na  Phanotholun  Niyan 
rukano  so  Pinggolaola  niyo! 


9.  Hai  Miyamaratiyaya!  Igira-a 
ini  pananawag  so  Sambayang  ko 
Alongan  a  Juma-at,  na  nggaga-an- 
gkano  somong  ko  Tadum  ko  Allah, 
go  awa  i  niyo  so  kaphapasa  i:  Giyo- 
to  man  i  mapiya  rukano  o  sukano 
na  katawi  niyo! 


10.  Na  igira-a  miyapasad  so  Sam¬ 
bayang,  na  pharaparak  kano  ko 
Lopa,  go  niyo  mbabanoga  so  Ka- 
kaya-an  o  Allah,  go  Tatadumi  niyo 
so  Allah  sa  madakul,  ka  angkano 
makasulang  sa  maliwanag. 


1 1.  Na  igira-a  miyakailai  siran  sa 
dagangan,  o  di  na  karimbaran,  na 
shasakoya  siran  non,  go  Ganatang- 
ka  iran  ko  katitindug  Ka  (Ya  Mu¬ 
hammad).  Tharowangka:  A  so 
(balas  a)  shisi-i  ko  Allah  na  aya 
tomo  a  di  so  karimbaran,  a  go  so 
dagangan!  Na  so  Allah  i  taralbi  a 
mapiya  ko  puphamugai  sa  riskhi. 


Al-Munafiqun-63  Part  28 

Surah  Al-Munafiqun-63 

Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Igira-a  miyaka-oma  ruka  (Ya 
Muhammad)  so  manga  Monapik, 
na  gi-i  ran  Tharo-on:  A  shasaksi- 
an  nami  a  Mata-an!  A  Suka  na  titho 
a  Sogo  o  Allah.  Na  so  Allah  na 
katawan  Niyan  a  Mata-an!  A  Suka 
na  titho  a  Sogo  lyan.  Na  so  Allah 
na  Shasaksi-an  Niyan  a  Mata-an!  A 
so  manga  Monapik  na  titho  a  man¬ 
ga  bokhag. 

2.  Biyaloi  ran  so  manga  sapa  iran 
a  lindonga:  Ka-aniran  pukha-a  lan- 
gi  so  lalan  ko  Allah.  Mata-an!  A 
siran  na  miyakaratarata  so  pinggo- 
laola  iran. 

3.  Giyoto  man  na  sabap  sa  Mata- 
an  a  siran  na  Miyaratiyaya  siran, 
oriyan  niyan  na  Miyongkir  siran,  na 
Miyapatri  so  manga  poso  iran:  Na 
siran  na  di  siran  phakasabot. 


4.  Na  igira-a  Miya-ilaingka  siran 
na  Pukhasowat  Ka  o  manga  lawas 
iran.  Na  amai  ka  Mitharo  siran 
na  Puphamamakinugun  Ka  so 
Katharo  iran.  Lagid  siran  o  manga 
kayo  a  khisasaragun.  Arangan  niran 
ko  oman  i  lalis  na  itotompa  kiran. 
Siran  so  manga  ridowai,  na  Iktiyar- 
ingka  siran.  Pimorka-an  siran  o  Al¬ 
lah!  Andamanaya  i  katatalikhod 
iran! 

5.  Na  igira-a  Pitharo  kiran:  A 
songkano  si-i,  ka-angkano  mipan- 
guni  sa  Ma-ap  o  Rassullolah!  Na 
ipangulungkulung  iran  so  manga 
Olo  iran,  go  Mailaingka  siran  a 
puphamanalikhod,  a  siran  na  khi- 
pananakabor. 


6.  Magishan  o  ini  Panguningka 
siran  sa  Ma-ap,  antawa  -a  Dangka 
siran  pangunin  sa  Ma-ap,  ka  di 
siran  ndun  Puma-apan  o  Allah. 
Mata-an!  A  so  Allah  na  di  Niyan 
Thoro-on  so  pagtao  a  manga  songk- 

lid. 


7.  Siran  so  gi-i  Tharo:  Sa  di  niyo 
puphamugi  so  tao  a  tampil  ko  Ra- 
sullollah,  taman  sa  di  iran  bulagun. 
Na  ruk  o  Allah  so  manga  Kakawa- 
sa-an  ko  manga  Langit  a  go  so 
Lopa;  na  ogaid  na  so  manga  Mon- 
apik  na  di  iran  sasabotun. 


8.  Gi-i  ran  Tharo-on:  A  ibut  o 
makandod  tano  sa  Madinah,  na 
phaka-awa-an  ro-o  dun  o  mabagur 
so  malobai,  Na  ruk  o  Allah  so 
Bagur  go  ruk  o  Sogo  Iyan,  go  ruk 
o  Miyamaratiyaya;  Na  ogaid  na  so 
manga  Monapik  na  di  iran  kata- 
wan. 


9.  Hai  so  Miyamaratiyaya!  O  ba 
kano  Mabimban  o  manga  tamok 
iyo  a  go  so  manga  Wata  iyo  ko 
Tadum  ko  Allah.  Na  sa  tao  a  nggo- 
laola  ro-o,  na  siran  man  na  siran  i 
miyangalologi. 

10.  Na  pamumugai  kano  ko  in- 
ibugai  Yami  rukano  ko  da  pun  ka- 
pakatalingoma  ko  isa  rukano,  o 
kapatai,  na  Matharo  iyan:  Kadnan 
Ko!  Ino  Wakongka  di  phaka-akola 
sa  taman  ko  ta-alik  a  marani,  ka- 
ana  ko  Makashasadka  go  ana  ko 
mabaloi  a  pud  ko  manga  Bilanga- 
tao? 


11.  Na  da  dun  a  phaka-a  kolun  o 
Allah  a  Baraniyawa  igira-a  miya- 
kaoma  so  Adiyal  iyan.  Na  so  Allah 
na  Kaip  Iyan  so  gi-i  niyo  nggolaola- 
an. 


Surah  Al-T  aghabun-64 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Puthasbik  ko  Allah  so  shisi-i 
ko  manga  Langit  a  go  so  shisi-i  ko 
Lopa;  ruk  Iyan  so  Bantogan;  go 
Sukaniyan  si-i  ko  langowan  taman 
na  Gaos  Iyan. 


2.  Sukaniyan  so  Miyadun  ruka¬ 
no;  na  so  saba-ad  rukano  na  kapir, 
na  so  saba-ad  rukano  na  Mapapar- 
atiyaya:  Na  so  Allah  na  so  gi-i  niyo 
nggolaola-an  na  phagilain  Niyan. 


3.  Inadun  Niyan  so  manga  Lan¬ 
git  a  go  so  Lopa  si-i  ko  bunar,  go 
Pimbontalan  kano  Niyan,  na  Pi- 
phiyapiya-an  Niyan  so  manga  bon- 
tal  iyo;  go  si-i  Rukaniyan  so 
khabolosan.' 

4.  Katawan  Niyan  so  shisi-i  ko 
manga  Langit  a  go  so  Lopa,  go 
katawan  Niyan  so  i  sosolun  niyo 
go  so  papayagun  niyo;  na  so  Allah 
na  katawan  Niyan  so  shisi-i  ko 
manga  rarub. 

5.  Ba  rukano  da  makatalingoma 
so  Totholan  ko  siran  a  Miyaman- 
gongkir  gowani?  Na  kiyata-aman 
niran  so  karata  o  olaola  iran.  Go 
adun  a  bagiyan  niran  a  siksa  a 
Malipudus. 


6.  Giyoto  man,  na  sabap  sa 
Mata-an  naya  a  miyakatalingoma 
kiran  so  manga  Sogo  kiran  rakhus 
o  manga  rarayag  a  karina,  na 
Pitharo  iran:  A  ba  so  Manosiya  i 
punggonana-o  rukutano?  Na  Inong- 
kir  iran,  go  tomiyalikhod  siran.  Na 
kawasa  so  Allah.  Na  so  Allah  na 
kaya  a  Puphodin. 


7.  Ini  tugo  o  siran  a  Miyaman- 
gongkir  a  di  siran  ndun  khaoyag 
sharoman.  Tharowangka  (Ya  Mu¬ 
hammad):  Owai  na,  Ibut  ko  Kad- 
nan  Ko!  Ka  Mata-an  a  pagoyagun 
kano  dun,  oriyan  niyan  na  Mata-an 
a  Phanotholun  rukano  dun  so  ping- 
golaola  niyo.  Na  giyoto  man  si-i  ko 
Allah  na  malbod. 


8.  Na  Paratiyaya-a  niyo  so  Allah 
go  so  Sogo  Iyan,  go  so  (Quran  a) 
Sindao  a  so  Initoron  Nami.  Na  so 
Allah  na  so  gi-i  niyo  nggolaola-an 
na  Kaip  Iyan. 


Al-T  aghabun-64 


Part  28 


TA 


9.  Si-i  ko  Alongan  a  kalimoda 
Niyan  rukano  ko  Alongan  a  kapu- 
limod;-  giyoto  man  so  Alongan  (a 
kapayag)  o  kalogi.  Na  sa  tao  a 
Paratiyaya-an  niyan  so  Allah  go 
nggalubuk  sa  mapiya,-  na  lalasun 
Niyan  non  so  manga  dosa  niyan, 
go  pakasoludun  Niyan  ko  manga 
Sorga  a  puphamangondas  ko  kaba- 
ba-an  niyan  so  manga  lawasaig, 
makakakal  siran  non-sa  dayon  sa 
dayon:  Giyoto  man  i  da-ag  a  mala. 


10.  Na  so  Miyamangongkir  go 
piyakambokhag  iran  so  manga  Ayat 
Ami,  na  siran  man  i  manga  tao  ko 
Naraka,  a  makakakal  siran  non:  Na 
miyakaratarata  a  khabolosan. 


11.  Da-a  minisogat  a  tiyoba,  a  ba 
di  sabap  sa  Idin  o  Allah:  Na  sa  tao  a 
Maratiyaya  ko  Allah,  na  nggonana- 
on  Niyan  so  poso  iyan:  Na  so  Allah 
si-i  ko  langowan  taman  na  katawan 
Niyan. 


12.  Na  onoti  niyo  so  Allah,  go 
onoti  niyo  so  Rasul:  Na  o  talikhod 
kano,  na  aya  bo  a  paliyogat  ko 
Sogo  Ami  na  so  Kapamakasampai 
a  mapayag. 


13.  So  Allah!  Da  -a  Tohan  a  in- 
onta  Sukaniyan.  Na  so  bo  so  Allah  i 
sarigi  o  Miyamaratiyaya. 


14.  H  ai  so  Miyamaratiyaya! 
Mata-an!  A  so  saba-ad  ko  manga 
Karoma  niyo  go  so  manga  Wata  iyo 

na  ridowai  niyo,  na  iktiyari  niyo 
siran.  Na  o  Puma-ap  kano,  go  dapai 
niyo,  go  nomapi  kano,  na  Mata-an! 
A  so  Allah  na  Manapi,  a  Makali- 
mo-on. 


15.  So  manga  tamok  iyo  go  so 
manga  Wata  iyo  na  matag  rukano 
tupung:  Na  so  Allah  na  ron  so  balas 
a  mala. 


16.  Na  kalukun  niyo  so  Allah  sa 
sadun  sa  khagaga  niyo,  go  Pupha- 
mamakinug  kano,  go  Puphangon- 
gonotan  kano,  go  puphamumugai 
kano  sa  mapiya  a  ruk  o  manga 
ginawa  niyo.  Na  sa  tao  a  ipilak  iyan 
so  kaligut  o  ginawa  niyan,  na  siran 
man  na  siran  i  phamakada-ag. 


17.  O  pagotangi  niyo  so  Allah  sa 
otang  a  mapiya,  na  puthakutaku- 
pun  Niyan  noto  rukano,  go  Napi- 
yan  kano  Niyan:  Na  so  Allah  na 
Masalamatun,  a  Matigur, 


18.  Katawan  Niyan  so  masolun  a 
go  so  mapayag,  a  Mabagur,  a 
Maongangun. 


Surah  Al-Talaq-65 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Hai  Nabi!  Igira-a  ipushowai 
niyo  so  manga  Babai,  na  showai 
niyo  siran  si-i  ko  ida  iran,  go  itonga 

niyo  so  ida:  Go  kalukun  niyo  so 
Allah  a  Kadnan  niyo;  di  niyo  siran 
phaka-awa-a  ko  manga  Walai  (a 
babalingan)  niran,  go  di  siran  paga- 
wa  inonta  o  makasogok  siran  sa 
pakasisingai,  a  mapayag.  Na  giyoto 
man  i  manga  taman  o  Allah:  Na  sa 
tao  a  lomawan  ko  manga  taman  o 
Allah,  na  Sabunar  a  miyabinasa 
niyan  a  ginawa  niyan:  Dingka  kata- 
wan:  Na  masikun  a  so  Allah  na 
adun  a  pumbago  Niyan  ko  oriyan 
noto  a  khasowa. 


2.  Na  igira-a  ipuraot  siran  ko  ta- 
alik  kiran,  na  balingi  niyo  siran  si-i 
ko  adat  a  mapiya,  o  di  na  mbulagun 
niyo  siran  si-i  ko  adat  a  mapiya,  go 
pakishaksi-i  niyo  so  dowa  a  maon- 
tol  a  pud  rukano,  go  pamayandu- 
gun  niyo  so  kashaksi  a  ruk  o  Allah. 
Giyoto  man  na  Ipuphanguthoma 
oto  ko  tao  aya  butad  iyan  na  Pa- 
paratiyaya-an  niyan  so  Allah,  a  go 
so  Alongan  a  Maori.  Na  sa  Tao  a 
ikaluk  iyan  so  Allah,  na  sunggayan 
Niyan  sa  milidas  iyan  ko  margun: 


3.  Go  mbugan  Niyan  sa  pagupur 
a  di  niyan  mapipikir.  Na  sa  tao 
a  somarig  ko  Allah,  na  Sukaniyan 
ndun  i  Ma-ako  ron.  Mata-an!  A  so 
Allah  na  Pakapuphamondasun  Ni¬ 
yan  so  Sogowan  Niyan.  Sabunar  a 
tiyagowan  o  Allah  so  langowan  ta¬ 
man  sa  diyangka. 


4.  Na  so  mithaman  kiran  so  Haid 
ko  manga  Babai  rukano,  na  amai  ka 

kapaparampangan  kano,  na  aya  ida 
iran  na  tulo  Olan,  go  (lagid  oto  so 
siran  a  da  pun  Makail.  Na  so  manga 
o  Ogat,  na  aya  ida  iran  na  so  kim- 
bawata-an  niran  ko  ikaogat  iran. 
Na  sa  tao  a  ikaluk  iyan  so  Allah, 
na  sunggayan  Niyan  ko  okit  iyan  sa 
malbod. 


5.  Giyoto  man  i  Sogowan  o  Al¬ 
lah,  a  Initoron  Niyan  noto  si-i  ru- 
kano:  Na  sa  tao  a  ikaluk  iyan  so 
Allah,  na  lalasun  Niyan  non  so 
manga  dosa  niyan,  go  pakala-an 
Niyan  ko  bagiyan  niyan  so  balas. 


6.  Pakababalinga  niyo  siran  ko  sa 
dun  sa  babalingan  niyo,  si-i  ko  gaos 
iyo:  Go  di  niyo  siran  phakarguni,  ka 
Kaphakasimpitan  niyo  siran.  Na 
amai  ka  adun  a  manga  ikaogat  iran, 
na  nggastowi  niyo  siran  taman  sa 
mimbawata  iran  so  ikaogat  iran:  Na 
amai  ka  pakasoson  niran  rukano, 
na  bugan  niyo  kiran  so  manga  tun- 
dan  kiran;  go  puphamagodasa  i 
niyo  si-i  ko  butad  a  mapiya.  Na 
amai  ka  makaphuruguna  kano,  na 
pakasoson  rukaniyan  o  salakao  (a 
Babai); 


7.  Nggasto  so  adun  a  kakawasa- 
an  niyan  ko  kakawasa-an  niyan:  Na 
sa  tao  a  miyakasimpiton  so  pagupur 
iyan,  na  nggasto  ko  inibugai  ron  o 
Allah.  Da-a  iphaliyogat  o  Allah  ko 
ginawa  a  rowar  ko  inibugai  Niyan 
non.  Mbalowin  bo  o  Allah  ko  ori- 
yan  o  margun  so  malbod. 

8.  Madakul  a  Phagingud  a 
siyangka  iyan  so  Sogowan  o  Kad- 
nan  niyan,  a  go  so  manga  Sogo 
Iyan,  na  piyamagitong  Ami  sukani- 
yan  sa  itongan  a  marugun,  go  sinik- 
sa  Ami  s-ukaniyan  sa  siksa  a 
pakasisingai. 


9.  Na  kiyata-aman  niyan  so  kar- 
ata  o  olaola  niyan,  go  miyabaloi  so 
kiya-akiran  ko  olaola  niyan  a  kalo- 

gi- 


10.  Pithiyagaran  siran  o  Allah  sa 
siksa  a  sangat;  na  kalukun  niyo  so 
Allah,  hai  adun  a  manga  sabot  iyan 
-  A  Miyamaratiyaya!-  Sabunar  a 
Piyakatoronan  kano  o  Allah  sa  Pa- 
nan  adum. 


11.  Sogo  a  Puphakabatiya  ruka- 
no  ko  manga  ayat  o  Allah,  a 
miyamakaosai,-  ka-a  Niyan  mapa- 
ka-awa  so  Miyamaratiyaya  go 
minggagalubuk  sa  mangapipiya 
pho-on  ko  manga  lilibotung  sa 
mawit  ko  maliwanag.  Na  sa  tao 
a  Paratiyaya-an  niyan  so  Allah  go 
nggalubuk  sa  mapiya,  na  pakaso- 
ludun  Niyan  ko  manga  Sorga  a 
puphamangondas  ko  kababa-an 
niyan  so  manga  lawasaig,  makaka- 
kal  siran  non  sa  dayon  sa  dayon: 
Sabunar  a  piphiyapiya-an  o  Allah 
so  bagiyan  niyan  sa  pagupur. 


12.  So  Allah  so  Miyadun  ko  pito 
a  manga  Langit,  go  so  Lopa  a  lagid 

oto.  Puthoron  so  Sogowan  ko  pa- 
gulutan  niran.  Ka-an  niyo  katokawi 
a  Mata-an!  A  so  Allah  si-i  ko  lan- 
gowan  taman  na  Gaos  Iyan,  go 
Mata-an!  A  so  Allah  na  Sabunar  a 
Mararangkom  Iyan  a  Kata’o  so 
langowan  taman. 


Surah  Al-Tahrim-66 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Hai  Nabi!  Inongka  kharama 
so  piyakai  Ruka  o  Allah,  a  iphulo- 
loba-a  Ka  ko  manga  Kasosowat  o 
manga  Karomangka?  Na  so  Allah 
na  Manapi,  a  Makalimo-on. 


2.  Sabunar  a  biyaloi  rukano  o 
Allah  a  bitikan  so  kakhiparat  ko 
manga  sapa  iyo;  na  so  Allah  i  pa- 
narigan  niyo;  go  Sukaniyan  so 
Mata-o,  a  Maongangun. 


3.  Na  gowani  a  pakipagma  o 
Nabi  ko  saba-ad  ko  manga  Karoma 
Niyan  so  miyanggolaola;  na  kagiya 
a  Pamanotholun  Niyan  noto  go 
piyayagon  o  Allah,  na  tiyanto  Ni¬ 
yan  so  saba-ad  na  tiyalikhodaniyan 
so  saba-ad  Na  kagiya  a  Panothol- 
un  Niyan  non  noto  naPitharo  ly- 
an:  A  antawa-a  i  Miyanothol  Ruka 
si-i?  Pitharo  Iyan:  Piyano  thol  Ra- 
kun  (o  Allah  a)  Mata-o,  a  Kaip. 

4.  Amai  ka  thaobat  kano  a  dowa 
si-i  ko  Allah,  ka  Sabunar  a  miyaka- 
silai  so  poso  iyo,  (na  Tharima-an 
Niyan);  na  o  thabanga  i  niyo  so 
sorang  Rukaniyan,  na  Mata-an!  A 
so  Allah  na  Sukaniyan  i  panarigan 
Niyan,  go  so  Jibril,  go  so  Maontol 
ko  Miyamaratiyaya;  go  so  manga 
Malaikat  ko  oriyan  noto  na  tabanga 
lyan. 


5.  Matatangkud  a  so  kadnan 
niyan,  na  o  undai  kano  (o  sogo) 
iyan,  na  phakasambi  i  Niyan 
Sukaniyan  sa  manga  Karoma  a 
mapiya  a  di  sukano,  a  Mimba- 
bayorantang,  a  Miyamaratiyaya,  a 
Miyamangongono-tan,  a  manga 
Barataobat,  a  manga  Barasimba,  a 
manga  Barapowasa,  a  manga 
bitowanun,  go  manga  Raga. 


6.  Hai  Miyamaratiyaya!  Lidasun 
niyo  so  manga  ginawa  niyo  go  so 
manga-  ta-alok  rukano  ko  apoi  a  aya 
itagon  niyan  na  so  manga  Manosiya 
a  go  so  manga  Ator,  a  pakisisiyap  ko 
manga  Malaikat  a  manga  babasung, 
a  manga  babagur,  di  ran  shangka- 
an  so  Allah  ko  Sogowan  Niyan 
kiran,  go  ing-gogolalan  niran  so 
Ipushogo  kiran. 


7.  Hai  Miyamangongkir!  Di  kano 
dun  puphamitowa  sa  Alongan  nai! 
Ka  aya  bo  a  imbalas  rukano  na  so 
pinggolaola  niyo. 

8.  Hai  so  Miyamaratiyaya!  Thao- 
bat  kano  ko  Allah  sa  Kathaobat  a 
toto-o:  Matatangkud  a  so  Kadnan 
niyo  na  lalasun  Niyan  rukano  so 
manga  dosa  niyo,  go  pakasoludun 
kano  Niyan  ko  manga  Sorga  a  pu- 
phamangondas  ko  kababa-an  niyan 
so  manga  lawasaig,  si-i  ko  Alongan 
a  di  phakaito-on  o  Allah  so  Nabi  a 
go  so  Miyamaratiyaya  a  pud  Iyan. 
So  Sindao  iran  na  lomalangkap  ko 
hadapan  niran  a  go  so  manga  ka- 
wanan  niran:  Putharo-on  niran:  A 
Kadnan  nami!  Samporna  Angka 
rukami  so  Sindao  ami,  go  Napi  i 
Kamingka:  Mata-an!  A  Suka  i  Gaos 
ko  langowan  taman. 


9.  Hai  Nabi!  Purangangka  so 
manga  Kapir,  a  go  so  manga  Mon- 
apik,  go  Pakabasungingka  siran.  Na 
darpa  iran  so  Naraka  Jahannam;  A 
mikharatarata  a  khabolosan. 


10.  Mimba-al  so  Allah  sa  ibarat, 
ko  siran  a  Miyamangongkir:  So 
Karoma  o  Nuh  a  go  so  Karoma  o 
Lut:  Giya  dowa  oto  na  darodopa  o 
dowa  Oripun  a  pud  ko  manga  Or- 
ipun  Ami,  a  manga  Bilangatao  na 
diyorat  iran  a  dowa  oto  na  da-a 
minilinding  iran  sa  dowa  oto  (a 
Babai)  ko  (siksa  o)  Allah  a  maito 
bo  go  Putharo-on:  (sa  dowa  oto 
a  babai)  a  solud  kano  ko  Naraka  a 
pud  o  phamakasoludon! 

11.  Go  mimba-al  so  Allah  sa  ibarat 
ko  siran  a  Miyamaratiyaya:  So  Karo- 
ma  o  Pir-aon,  gowani  na  Pitharo 
iyan:  Kadnan  Ko!  Pakimbalain  na 
Kongka  Si-i  ko  marani  Ruka  sa  Walai 
si-i  Ko  Sorga,  go  sabuta  Kongka  pho- 
on  ko  Pir-aon,  go  so  galubuk  iyan,  go 
sabuta  Kongka  pho-on  ko  pagutao  a 
manga  darowaka; 


12.  Go  so  Maryam  a  Wata  o 
Imran,  a  so  siniyap  iyan  a  gin  aw  a 
niyan[11.  na  ini  iyop  Ami  ron  so  pud 
ko  Inadun  Nami  a  Niyawa;  go  tiyanto 
niyan  so  manga  Katharo  o  Kadnan 


myan, 
miyapud 
(ko  Allah). 


go  so  manga  Kitab  Iyan 
ko 


go 


Puphamangongonotan 


Surah  Al-Mulk-67 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Maporo  so  (Allah  a)  shisi-i  sa 
tangan  Niyan  so  Kapa-ar;  go  Suka- 
niyan  si-i  ko  langowan  taman  na 
Gaos  Iyan,- 


2.  So  Miyadun  ko  kapatai  a  go  so 
kaoyag,  ka  angkano  Niyan  katu- 
pungi  o  antawa-a  rukano  i  mapiya 
i  galubuk:  Na  Sukaniyan  so  Doma- 
da-ag,  a  Manapi,- 

3.  So  Miyadun  ko  pito  a  manga 
Langit  a  miyakaphapangkata:  Da-a 


I  1]  Siniyap  iyan  ko  kapakashina,  goso  pakasisinga-i  a  dosa  goso  kasawa-i  ko  a-orat. 

Khailaingka  ko  Kiyapangadun  o 
Masalinggagao  a  sombang.  Na 
Pharomaningka  milai:  Ba  adun  a 
Khailaingka-on  a  manga  opak? 


4.  Oriyan  niyan  na  Pharoma¬ 
ningka  milai  sa  makadowa:  Ka 
Makambalingan  Ruka  so  kailai  a 
kalolobayan,  a  sukaniyan  na  lala- 
munun. 


5.  Na  Sabunsabnar  a  phiphara- 
san  Nami  so  Langit  a  marani  sa 
manga  bito-on,  go  biyaloi  Ami  oto 
a  manga  lubad  ko  manga  Shaitan; 
go  pithiyagara  Nami  siran  sa  siksa  a 
kadug. 


6.  Na  bagiyan  o  siran  a  Miya- 
mangongkir  ko  Kadnan  niran  so 
siksa  ko  Naraka  Jahannam:  Na 
miyakaratarata  a  Khabolosan! 

7.  Amai  ka  Pamoshangun  siran 
non  na  makanug  siran  non  sa  dalug 
a  sukaniyan  na  phulikabo, 


8.  Maito  bo  na  makapushisibaya 
pho-on  sa  gani.  Oman  i  Phoshangu- 
nun  a  salompok  na  i  sha-an  siran  o 
khisisiyapon:  Ba  da-a  miyakatalin- 
goma  rukano  a  Puphamaka-iktiyar? 


9.  Tharo-on  niran:  Owai;  Sabu- 
nar  a  miyakaoma  rukami  so  Pupha¬ 
maka-iktiyar,  na  piyakambokhag 
ami  a  go  Pitharo  ami:  Da  a  Piyaka- 
toron  o  Allah  a  maito  bo,  da  ko 
sukano  inonta  na  matatago  ko  kar- 
ibat  a  mala! 

10.  Go  Tharo-on  niran:  Opama 
ka  Miyakapamamakinug  kami,  o  di 
na  Miyakapamimikiran  kami,  na  di 
kami  mabaloi  a  pud  ko  manga  tao 
ko  kadug! 


11.  Na  mipagikral  iran  so  dosa 
iran;  na  kapakawatan  ko  Limo  a 
bagiyan  o  manga  tao  ko  kadug! 


12.  Mata-an!  A  so  ika-aluk  iran 
so  Kadnan  niran  sa  masolun,  na 
adun  a  bagiyan  niran  a  Ma-ap,  go 
balas  a  mala. 


13.  Na  punanain  niyo  so  Katharo 
iyo  o  di  na  pakatanogun  niyo  suka- 
niyan.  Mata-an!  A  Sukaniyan  na 
katawan  Niyan  so  shisi-i  ko  manga 
rarub. 


14.  Ba  Niyan  ndi  katawi  so  in- 
adun  Niyan?  A  Sukaniyan  so  lam- 
bas  i  Kata-o,  a  Kaip. 


15.  Sukaniyan  so  biyaloi  Niyan 
rukano  so  Lopa  a  phapasiyonot,  na 
lalakao  kano  ko  mbalabala-on,  go 
kangkano  ko  pagupur  o  Allah.  Na 
si-i  Rukaniyan  so  kaphangoyag 
sharoman. 


16.  Ba  kano  sasarig  ko  Sukani¬ 
yan  a  shisi-i  ko  Langit  sa  di  kano 
Niyan  landungun  ko  Lopa  amai  ka 
Sukaniyan  na  mabirbir? 


17.  Antawa-a  ba  kano  sasarig  ko 
Sukaniyan  a  shisi-i  ko  Langit  sa  di 

kano  Niyan  botawanan  sa  ndo  (a 
maka-a  awid  sa  ator)?  Na  katoka- 
wan  niyo  bo  o  antona-a  so  Kapu- 
phamaka-iktiyar  Akun! 


18.  Na  Sabunsabunar  a  piyakam- 
bokhag  o  siran  a  miya-ona  an  niran 
(so  manga  Rasul),  na  antona-a  i 
miyambutad  o  kiya-alina  Ko  kir- 
an  )? 


19.  Ba  iran  da  mailai  so  manga 
Papanok  ko  kaporowan  niran  a 
khikakayat  sa  papak  go  ipukhakup 
iran?  Da-a  makakakaput  kiran  in- 
onta  so  Masaling-gagao.  Mata-an! 
A  Sukaniyan  si-i  ko  langowan  ta- 
man  na  phagilain  Niyan. 


20.  Ba  adun  a  tao  a  giyaya  so 
sukaniyan  na  tantara  iyo  a  phaka- 
tabang  rukano  a  salakao  ko  (Allah 
a)  Masalinggagao?  Da  ko  Miya- 
mangongkir  inonta  na  matatago  ko 
kalilimpang. 


21.  Ba  adun  a  tao  a  giyaya  so 
phakabugai  rukano  sa  riskhi,  amai 
ka  runun  (o  Allah)  so  rishkhi  Ni¬ 
yan?  Kuna,  ka  piyakapamutus  iyo 
so  katakabor,  a  go  so  kaphapalagoi; 


22.  Ino  so  tao  a  puphulalakao  a 
igugupha  niyan  a  Paras  iyan  aya 
maka-o  ontol,  antawa-a  so  tao  a 
puphulalakao  a  mbabatang  ko  lalan 
a  matitho? 

23.  Tharowangka:  A  Sukaniyan 
so  Miyadun  rukano  go  sominggai 
rukano  ko  kanug,  a  go  so  manga 
kailai,  go  so  manga  poso.  Miyakaito 
ito  a  Kapuphanalamat  iyo! 


24.  Tharowangka:  A  Sukaniyan 
so  miyarumbad  rukano  ko  Lopa,  go 
rongkano  pulimoda. 


25.  Na  gi-i  ran  Tharo-on:  A  anda 
dun  angkai  a  diyandi  o  sukano  na 
Mumamata-an  kano? 


26.  Tharowangka:  A  so  katawi 
ron  na  si-i  bo  ko  Allah,  ka  Sakun 
na  matag  Puphamaka-iktiyar  a  ma- 
payag. 

27.  Na  amai  ka  mailai  ran  suka¬ 
niyan  a  marani,  na  makarimung  so 
manga  paras  o  siran  a  Miyaman- 
gongkir;  na  adun  a  Putharo:  Sa  giya 
i  so  sukano  na  puphangunin  niyo 
sukaniyan. 


28.  Tharowangka:  A  aiguda  iyo 
amai  ka  binasa-an  Ako  o  Allah  a  go 
so  manga  pud  Akun,  o  di  na  Ikali- 
mo  Kami  Niyan,  na  antawa-a  i 
makalinding  ko  Miyamangongkir 
pho-on  ko  siksa  a  malipudus? 


29.  Tharowangka:  A  Sukaniyan 
so  Masalinggagao:  Piyaratiyaya  Mi 
Sukaniyan,  go  Sukaniyan  mbo  i 
Siyarigan  Ami:  Na  katokawan  niyo 
bo  o  antawa-a  i  sukaniyan  i  mata- 
tago  ko  karibat  a  mapayag. 

30.  Tharowangka:  A  aiguda  iyo 
amai  ka  mabaloi  so  ig  iyo  a  somun- 
up,  na  antawa-a  i  katalingoma-an 
kano  niyan  sa  ig  a  puthoga? 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Nun.  So  Allah  i  Mata-o  ko 
paka-a  antapan  Niyan  non.  Ibut 
ko  Pansom  a  go  so  nganin  a  Ipush- 
orat  iran,- 

2.  Sabap  ko  Limo  o  Kadnan  Ka 
(Ya  Muhammad)  na  kuna  a  ba  Ka 
Pumbuthanga. 

3.  Na  Mata-an!  A  ruk  Ka  so 
mala  a  balas  a  di  Puthaman; 


4.  Go  Mata-an!  A  Suka  na  titho 
a  thatakna  ko  parangai  a  mala. 


5,  Na  Khailaingka  dun,  go  khai- 
lai  ran, 


6.  O  antawa-a  Rukano  i  marir- 
ibat. 


7.  Mata-an!  A  so  Kadnan  Ka  na 
Sukaniyan  i  Mata-o  ko  tao  a  somi- 
nilai  pho-on  ko  lalan  niyan:  Go 
Sukaniyan  i  Mata-o  ko  Miyaman- 
gudug  ko  ontol. 

8.  Na  Oingka  Pagonoti  so  Miya- 
manaplis. 


9.  Na  kabaya  iran  a  oba  Ka  bo 
pulokha:  Ka-an  siran  makalokha. 


10*  Na  Dingka  Pagonoti  so  oman 
i  bali  Sapa-an,  a  Hina, 


11.  A  taliyanta-an,  a  ilalalakao 
niyan  so  Kapamangondor, 


12.  Phagurun  ko  mapiya,  a  ma- 
lawani,  a  baradosa. 


13.  Talibatak,  oriyan  noto  na 
Wata  sa  shina. 


14.  Kagiya  adun  a  tamok  iyan,  a 
go  manga  Wata. 

15.  Igira-a  Puphangadi-a  non  so 
manga  Ayat  Ami,  na  gi-i  niyan 
Tharo-on:  A  manga  iringa  a  kabo- 
khag  o  miyanga  o  ona! 


16.  Tiyapan  Ami  dun  sukaniyan 
sa  ngirong! 


17.  Mata-an!  A  Sukami  na  ti- 
niyoba  Ami  siran  lagid  o  kiyatiyoba 
Ami  ko  khimangaruk  ko  Pamomo- 
lan,  gowani  a  shapa  siran  sa  Mata- 
an  a  phuragonun  niran  ndun  suka¬ 
niyan  a  phangabalaga  siran. 


18.  Go  di  siran  phanabiya; 

19.  Na  kiyalikopan  noto  a  tiyoba 
a  pho-on  ko  Kadnan  Ka,a  siran  na 
khitotorogun  siran. 

20.  Na  miyabaloi  a  lagid  o  gaga- 
wi-i  a  malibotung; 

21.  Na  mithatawaga  siran  ko 
kiyapita  i  kiran: 

22.  Pangabalaga  kano  ko  Pango- 
ma-an  niyo  o  sukano  na  phuragon 
kano. 

23.  Na  lomiyalakao  siran,  a  siran 
na  ipuphunanai  ran  Tharo: 

24.  Da  dun  a  makasolud  rukano 
ron  sa  Alongan  nai  a  miskin; 

25.  Na  komiyabalaga  siran,  ka 
andi  phakaonot  so  manga  miskin, 
a  khitutugo  siran. 

26.  Na  kagiya  a  mailai  ran  noto, 
na  Pitharo  iran:  A  Matan-an!  A 
sukutano  na  titho  a  Miyangadada- 
dag! 

27.  Kuna,  ka  sukutano  na  piya- 
pas  rukutano! 

28.  Pitharo  o  mapiya  kiran:  Ba 
ko  rukano  da  Tharowa:  Ino  kano  di 
Thasbik  (ko  Allah)? 

29.  Pitharo  iran:  Soti  so  Kadnan 
tano!  Mata-an!  A  sukutano  na  mim- 
baloi  tano  a  manga  darowaka! 

30.  Na  siyangoran  o  saba-ad  kir- 
an  so  saba-ad,  a  gi-i  siran  shusundi- 


31.  Pitharo  iran:  Hai  dowan  dow- 
an  tano!  Mata-an!  A  sukutano  na 
mimbaloi  tano  a  manga  malawani! 

32.  Masikun  a  so  Kadnan  tano 
na  shambiyan  Niyan  rukutano  sa 
mapiya  a  di  giyoto:  Mata-an!  A 
sukutano  na  si-i  tano  dun  ko  Kad¬ 
nan  tano  Pangangarapan! 


33.  Giyoto  dun  man  so  siksa  (ko 
doniya).  Na  Mata-an!  a  so  siksa  ko 
Akhirat  i  lubi  a  mala;  o  siran  na 
katawi  ran! 


34.  Mata-an!  A  bagiyan  o  Miya- 
mananggila,si-i  koKadunan  niran  so 
manga  Sorga  a  Pakada  randang. 


35.  Ba  Ami  mbaloya  so  Mimba- 
bayorantang  a  lagid  o  manga  sala? 


36.  Ino  kano  wai?  Andamanaya  i 
Kipukhokomun  niyo  ko  bukhog)! 


37.  Ba  adun  a  Kitab  iyo  a  Kapu- 
phangadi-an  niyo  ron. 


"T  9  7^  ,  - 


38.  A  Mata-an!  A  khakowa  niyo 
ron  so  nganin  a  khapili  iyo? 

39.  Antawa-a  ba  adun  a  manga 
diyandi  tano  a  lomalagadai  sa  ta- 
man  ko  Alongan  a  Qiyamah:  Sa 
Mata-an!  A  khakowa  niyo  so  nga- 
nin  a  Ipukhokom  iyo? 


40.  Isha-an  Ka  kiran,  o  antawa-a 
kiran  i  mangangako  ro  o! 


41.  Antawa-a  ba  adun  a  manga 
sakoto  iran?  Na  pakadarpa-a  iran 
imanga  sakoto  iran,  o  siran  na  Mu- 
mamata-an  siran! 


42.  Alongan  a  kasawa-an  a 
pamo-soan  (o  Allah)  go  itawag 
kiran  so  kasojod  na  diran  magaga. 


43.  Makasusunong  so  manga  kai- 
lai  ran,-  a  kakokoloban  siran  sa 
kahina-an.  Na  Sabunar  a  siran  na 
iputhawag  kiran  (ko  doniya)  so  Ka- 
sojiod  a  siran  na  kadadaya-an  nir- 
an. 


44.  Na  botawani  Akongka  a  go 
so  tao  a  gi-i  niyan  pakambokhagun 
angkai  a  Tothol:  Shagintonun  Nami 
siran  ndun  somiksa  sa  di  iran  kata- 
wan. 


45.  Na  Pakadadamain  ko  siran. 
Mata-an!  A  so  antangan  na  Kun  na 
mailot. 

46.  Ba  Ka  kiran  puphanguni  sa 
sokai,  a  siran  na  minipunud  kiran  a 
bayadan? 


47.  Antawa-a  ba  shisi-i  kiran  so 
Migagaib,  na  siran  i  Puphanoraton? 


48.  Na  Phantangka  ko  Kokoman 
o  Kadnan  ka,  go  o  ba  Kamabaloi  a 
lagid  o  (Yunus  a)  Miyatago  ko  (ti- 
yan  o)  suda;  gowani  a  Makapan- 
gangarapan,  a  Sukaniyan  na 
kamumunumunan. 


49.  O  da  raota  Sukaniyan  o  Limo 
a  pho-on  ko  Kadnan  Niyan,  na 
Mata-an  a  imbowang  Ami  ko  taog, 
a  pagilidan,  a  Sukaniyan  na  Kapa- 
pa-awingan. 


50.  Na  pinili  Sukaniyan  o  Kad¬ 
nan  niyan,  na  biyaloi  Niyan  a  pud 
ko  manga  Bilangatao. 


51.  Na  Mata-an  a  maito  bo  na  so 
Miyamangongkir  na  khipapus  Ka 
iran  ndun  sabap  ko  manga  kailai 
ran  ko  kiyanuga  iran  ko  Panana- 
dum,  go  gi-i  ran  Tharo-on:  A  Mata- 
an!  A  Sukaniyan  na  titho  a  Pum- 
buthangun! 


52.  Na  da  ko  Sukaniyan  (a  Qur¬ 
an)  inonta  na  Pananadum  a  ruk  o 
manga  Ka-adun. 


Al-Haqqah-69 


Part  29 


5SUJI  Sj^- 


Surah  A  l-  Haqqah-69 

Si-i  ko  ngaran  o  Allah,  a  Masa- 
linggagao,  a  Makalimo-on. 


1.  So  Phakatangkud! 


2.  Antona-a  so  Phakatangkud? 


SfSfts 


3.  Na  antawa-a  i  miyakandao 
Ruka  o  antona-a  so  Phakatangkud 
(a  giyoto  so  Bangkit)? 


La  Laj 


4.  Piyakambokhag  o  pagtao  a 
Samood,  a  go  so  pagtao  a  Ad  so 
Phakatuktuk! 


5.  Na  so  pagtao  a  Samood,  na  ini 
binasa  kiran  so  lalis  a  Minitaralo! 


6.  Na  so  puman  so  pagtao  a  Ad, 
na  inibinasa  kiran  so  ndo  a  doma- 
dago-os,  a  Miyakabandubandus; 


7.  Piyakapangarasi  Niyan  kiran 
sa  miyakapito  ka  gagawi-i,  go  miya- 
kawalo  ka  kadaondao  sa  da  mapu- 
ta,  na  Khailaingka  so  pagtao  ro-o  a 
Khipakakukulit,  lagid  o  ba  siran 
manga  itado  a  Qormah  a  miyanga 
o  othang! 


8.  Na  ba  adun  a  Khailaingka 
kiran  a  malalamba? 

9.  Na  siyogok  o  Pir-aon,  a  go  so 
miya-ona  an  niyan,  a  go  so  tao  sa 
Mo’tafikat  so  dosa; 


10.  Go  siyangka  iran  so  Sogo  o 
Kadnan  niran,  na  siniksa  Iyan  siran 
sa  siksa  a  mailot. 


11.  Mata-an!  A  Sukami  na  lca- 
giya  a  lomapai  so  ig  na  riyoran 
Nami  sukano  ko  kapal, 


12.  ka-an  Nami  rukanoto  maba- 
loi  a  Pananadum,  go  adun  manug 
sukaniyan  o  tangila  a  Puphamama- 
kinug. 

13.  Na  amai  ka  iyopun  so  Sang- 
gakala  sa  kaiyop  a  makaisa, 


& 


-  -"** 


14.  Go  Madiyongkat  so  Lopa  a 
go  so  manga  Palao,  na  maroput  a 
dowa  oto  sa  karoput  a  makaisa. 


15.  Na  sa  Alongan  noto  na  m  a  - 
katana  so  phakatana  (a  giyoto  so 
Bangkit). 


16.  Go  manga  o  opak  so  Langit, 
na  Sukaniyan  sa  Alongan  noto  na 
makalumuk. 


17.  Go  so  manga  Malaikat  na  si-i 
ko  manga  bagibir  iyan.  Na  tanggon- 
gun  so  Aras  o  Kadnan  Ka  ko  ka- 
porowan  niran  sa  Alongan  noto  o 
walo  (a  manga  Malaikat); 

18.  Sa  Alongan  noto  na  pakadar- 
pa-an  kano  na  da-a  makapagma 
rukano  a  phagma. 

19.  Na  so  mibugai  ron  so  Daptar 
iyan,  si-i  ko  kawanan  niyan,  na 
Tharo-on  niyan:  A  kowa  a  niyo, 
na  batiya-a  niyo  so  Daptar  akun! 


20.  Mata-an!  A  sakun  na  Miya- 
tangkud  akun  a  Mata-an!  A  sakun 
na  khatumo  akun  so  itongan  rakun! 

21.  Na  sukaniyan  na  matago  ko 
kaoyagoyag,  a  Kasoso-at, 

22.  Si-i  ko  Sorga  a  maporo, 

23.  So  manga  Onga  on  na  manga 
rarani. 


24.  (Tharo-on  kiran:)  Kangkano 
go  inom  kano  sa  kapipiya  ginawa, 
sabap  ko  mini-ona  niyo  ko  manga 
Alongan  a  miya-ipos! 

25.  Na  so  puman  so  mibugai  ron 
so  Daptar  iyan  si-i  ko  diyowang 
iyan,  na  Matharo  iyan:  Hai  o  ba 
rakumbo  da  mibugai  so  Daptar 
akun! 


26.  Go  di  yakun  katawan  o  anto- 
na-a  i  itongan  rakun! 


27.  Hai  o  ba  bo  sukaniyan  na 
miyabaloi  a  kapatai  dun! 


28.  Da  -a  minilinding  rakun  o 
tamok  akun! 

29.  Miyada  rakun  so  bagur  akun! 

30.  (Tharo-on  o  Allah:)  Kowa  a 
niyo  na  sangkali  i  niyo  sukaniyan, 

31.  Oriyan  niyan  na  so  Naraka 
Jahim  na  sombo  niyo  ron; 

32.  Oriyan  niyan  na  so  rantai  a 
aya  karawa  iyan  na  pito  polo  Hasta, 
na  shokharun  niyo  ron! 


33.  Mata-an!  A  sukaniyan  na  aya 
butad  iyan  na  di  niyan  Papara- 
tiyaya-an  so  Allah  a  Lubi  a  Mala, 

34.  Go  di  niyan  i  phami-is  so 
kapakakana  ko  Miskin! 


35.  Na  da-a  bagiyan  niyan  sa 
Alongan  nai  si-i  a  tonganai  a  pha- 
ka-ompiya-on. 


36.  Go  da-a  Pangunungkun  ni¬ 
yan  a  rowar  ko  sago  o  tao  ko 
Naraka, 

37.  Da-a  phakakan  non  inonta  so 
manga  baradosa. 


38.  Na  kuna,  ka  Pushapa-a  Ko 
ko  nganin  a  pukhailai  niyo. 


39.  A  Go  so  nganin  a  di  niyo 
pukhailai, 


40.  Sa  Mata-an!  A  sukaniyan  (a 
Qur-an)  na  titho  a  gi-i  Matharo  o 
Sogo  a  Susula-an, 

41.  Go  kuna  a  ba  sukaniyan 
Katharo  o  pababayok,  miyakaito 
ito  a  Kapaparatiyaya  niyo! 

42.  Go  kuna  a  ba  Katharo  a 
Paririmar,  miyakaito  ito  a  Kapu- 
phakatadum  iyo. 

43.  Initoron  a  photon  ko  Kadnan 
o  manga  Ka-adun. 

44.  Na  opama  ka  ini  angkob  Iyan 
rukami  so  saba-ad  ko  manga 
Katharo, 

45.  Na  Mata-an  a  khakowa  Mi 
Sukaniyan  sa  nggolalan  ko  bagur, 

46.  Oriyan  niyan  na  Mata-an  a 
potolun  Ami  ron  so  ogat  ko  poso: 

47.  Na  da-a  pud  rukano  a  isa  bo 
a  mamakalindingon. 

48.  Na  mata-an  a  giyaya  (Qur¬ 
an)  na  titho  a  pana-nadum  a  ruk  o 
khipana-nang-gila. 

49.  Na  Mata-an!  A  Sukami  na 
katawan  Ami  dun  a  Mata-an!  A  so 
saba-ad  rukano  na  piyakambokhag 
iran  (so  Qur-an). 

50.  Na  Mata-an  naya!  A  titho  a 
Kashundit  a  phakatana  ko  Miya- 
mangongkir; 

51.  Go  Mata-an  naya!  A  titho  a 
bunar  a  matatangkud. 

52.  Na  Phoroporo-on  Ka  so 
Ngaran  o  Kadnan  Ka  a  Lubi  a 
Mala. 

Si-i  ko  ngaran  o  Allah,  a  Masa- 
linggagao,  a  Makalimo-on. 

1.  Piyanguni  o  miyanguni  a  so 
siksa  na  makatana, 


2.  Ko  Miyamangongkir,  da  a 
phakarunon. 


3.  Pho-on  ko  Allah  a  Khiruk  ko 
Puphangapapanikan. 


4.  Puphanik  so  manga  Malaikat 
go  so  Jibril  si-i  Rukaniyan,  si-i  ko 
Alongan  a  miyabaloi  so  diyangka 
iyan  a  lima  polo  nggibo  ragon. 


5.  Na  Phantangka  sa  kaphan- 
tang,  a  maliwanag. 


6.  Mata-an!  A  siran  na  aya  ka- 
pukhailaya  iran  non  na  mawatan, 


7.  Na  aya  kapukhailaya  Mi  ron 
na  marani: 


8.  Si-i  ko  Alongan  a  mbaloi  so 
Langit  a  lagid  o  tiyonag  a  pirak. 


9.  Go  mbaloi  so  manga  Palao  a 
lagid  o  bombol  a  marorodot. 


10.  Go  di  kaisha-an  o  mada  shug 
so  madashug  iyan, 


11.  A  pukhailai  ran  siran.  Ma- 
pundingandingan  o  baradosa:  A  o 

ba  niyambo  khirunding  ko  siksa  sa 
Alongan  noto  so  manga  Wata  iyan, 


12.  Go  so  Karoma  niyan,  go  so 
Pagari  niyan, 


13.  Go  so  manga  Tonganai  niyan 
a  so  mithitimo  iyan, 

14.  Go  so  matatago  ko  Lopa, 
langon,  oriyan  niyan  na  sabutun 
sukaniyan  (o  Allah). 

15.  Di  dun  noto;  ka  Mata-an 
naya!  A  kadug, 

16.  A  Phulodas  ko  kobal  ko  Olo! 


17.  Puthawagun  niyan  so  tao  a 
tomiyalikhod  go  Mimbarapaling, 

18.  Go  miyanimo  na  miyamotal 
(sa  tamok)! 

19.  Mata-an!  A  so  Manosiya  na 
Inadun  a  tithiyakha-an,  mala  i 
inam, 

20.  Igira-a  miyasogat  sukaniyan 
o  marata  na  di-i  Khaminan; 

21.  Na  igira-a  miyasogat  sukani¬ 
yan  o  mapiya  na  Simpunun  niyan 
(kadi  phamumugai); 

22.  Inonta  so  manga  Barasam- 
bayang, 

23.  A  so  siran  na  so  Sambayang 
iran  na  tatatapun  niran, 

24.  Go  siran  na  adun  a  matatago 
ko  manga  tamok  iran  a  haq  a  ma- 
pupunto  (a  so  Zakat), 

25*  A  ruk  o  puphamangun  i,  a  go 
so  di  phamanguni  a  Karurugunan, 

26.  Go  siran  na  bubunarun  niran 
so  Alongan  a  kapamalas, 

27.  Go  siran  na  siran  na  so  siksa 
o  Kadnan  niran  na  ika-aluk  iran,- 

28.  Mata-an!  A  so  Siksa  o  Kad¬ 
nan  niran  na  da-a  somasarig  sa 
kalupas  iyanon,- 

29.  Go  siran  na  siran  na  so  man¬ 
ga  ginawa*  1  iran  na  sisiyapun  niran. 


30.  Inonta  si-i  ko  manga  Karoma 
iran,  o  di  na  so  miyakhapa-ar  o 
manga  tangan  niran,-  ka  Mata-an! 
A  siran  na  da-a  Pa-awing  iran  non,- 


31.  Na  sa  tao  a  mamagingar  sa 
salakao  ro-o  na  siran  man  na  siran  i 
manga  malawani; 


32.  Go  siran  na  siran  na  so  man¬ 
ga  sarig  kiran,  a  go  so  diyandi  kiran 
na  sisiyapun  niran. 


33.  Go  siran  na  siran  na  so  ka- 
shasaksi-an  niran  na  i  Pamamayan- 
dug  iran, 


34.  Go  siran  na  siran  na  so  Sam- 
bayang  iran  na  sisiyapun  niran. 


[1 J  Si-siyapun  niran  ko  kapakashina,  goso  pakasisinga-i  a  dosa  goso  kasawa-i  ko  a-orat 

35.  Siran  man  i  khatago  ko  man¬ 
ga  Sorga,  a  Khisusula-an  siran. 

36.  Na  antona-a  so  Miyaman- 
gongkir  a  mapapantag  Ka  a  khila- 
langag. 

37.  Si-i  sa  kawanan  a  go  sa  diyo- 
wang  a  khokoliling  siran? 


38.  Ba  mai  inam  o  omani  isa 
kiran  a  kapakasoluda-on  ko  Sorga 
a  pakadarandang? 


39.  Di  dun  noto!  Mata-an!  A 
Sukami  na  Inadun  Ami  siran  pho- 
on  ko  nganin  a  katawan  niran  (a 
Notfa)! 


40.  Na  kuna,  ka  Pushapa-a  Ko  sa 
Ibut  ko  Kadunan  o  manga  Suban- 
gan,  a  go  so  manga  Sudupan,  ka 
Mata-an!  A  Sukami  na  titho  a  man¬ 
ga  Gaos, 


41.  Sa  kasambi  Ami  sa  mapiya  a 
di  siran;  go  da  Rukami  i  ba  Kami 
ran  kaonai. 


42.  Na  Botawaningka  siran  ko 
kapuphamurak  iran,  go  mabibim- 
ban  siran,  taman  sa  matumo  iran 
so  Alongan  niran  a  so  idi  diyandi 
kiran! 


43.  Alongan  a  mamakambowat 
siran  pho-on  ko  manga  kobor  sa 
manga  gaga-an,  lagid  o  ba  siran 
puphamagarabaya  ko  apasa, 

44.  A  khipakasusunong  so  man¬ 
ga  kailai  ran,  a  kakokoloban  siran 
sa  kahina-an.  Giyoto  man  so  Alon- 
gan  a  so  siran  na  idi  diyandi  kiran! 


Surah  Nuh-71 


Si-i  ko  ngaran  o  Allah,  a  Masa- 
linggagao,  a  Makalimo-on. 

1.  Mata-an!  A  Sukami  na  Siyogo 
Ami  so  Nuh  ko  pagtao  Niyan:  (sa 
Pitharo-on  a:)  Pakaiktiyarangka  so 
Pagtaongka  ko  da  kiran  pun  kata- 
lingomai  a  siksa  a  Malipudus. 

2.  Pitharo  Iyan:  Hai  pagtao 
Akun!  Mata-an!  A  Sakun  na  pha- 
maka-iktiyar  rukano  a  mapayag: 

3.  Showasowata  niyo  so  Allah, 
go  kalukun  niyo  Sukaniyan,  go 
Onoti  Ako  niyo: 

4.  Ka  Napin  Niyan  rukano  so 
manga  dosa  niyo,  go  pakapulago- 
dun  kano  Niyan  sa  taman  ko  ta-alik 
a  miyapunto:  Mata-an!  A  so  ta-alik 
o  Allah  na  igira-a  miyakatalingoma 
na  di  khisundod;  o  sukano  na  kata- 
wi  niyo. 

5.  Pitharo  Iyan:  Kadnan  Ko! 
Mata-an!  A  Sakun  na  diyolon  Na- 
kun  so  pagtao  Akun  ko  kagagawi-i 
na  go  so  kadaondao: 

6.  Na  da-a  minipagoman  kiran  o 
Panolon  Nakun  a  rowar  sa  kapala- 
goi; 

7.  Go  Mata-an!  A  Sakun  na 
oman  Nakun  siran  Dolonun,  ka 
Anuka  siran  Kapuma-api,  na  iyolun 
niran  so  manga  tindoro  iran  ko 
manga  tangila  iran,  go  ishalikom- 
bong  iran  so  manga  nditarun  niran, 
go  idadayon  niran  (so  Kaongkir)  go 
Mumaratabat  siran  sa  mala  a  Ka- 
pumaratabat; 

8.  Oriyan  niyan  na  Mata-an!  A 
Sakun  na  tiyawag  Akun  siran  sa 
matanog. 


9.  Go  Mata-an!  A  Sakun  na 
piyakalangkap  Akun  kiran,  go  ini 
punanai  Akun  kiran  sa  tanto  a  ka- 
punanai. 


10.  Na  Pitharo  Akun:  A  Panguni 
kano  sa  Ma-ap  ko  Kadnan  niyo; 
Mata-an!  A  Sukaniyan  na  tatap  a 
Manapi, 


11.  Ka  botawanan  Niyan  rukano 
so  oran  a  marugus, 


S&4 


12.  Go  pakadakulun  Niyan  ruka¬ 
no  so  manga  tamok  a  go  so  manga 
Wata,  go  sunggayan  kano  Niyan  sa 
manga  Pamomolan,  go  sunggayan 
kano  Niyan  sa  manga  lawasaig. 

13.  Ino  kano  wai  a  di  niyo  i 
khaluk  so  Allah  sa  Sulasula, 

14.  A  Sabunar  a  Inadun  kano 
Niyan  ko  pishoson  a  butad? 


15.  Ba  niyo  da  manggudaguda  o 
andamanaya  i  Kiya-aduna  o  Allah 
ko  pito  a  manga  Langit  a  Miyaka- 
phapangkata. 


16.  Go  biyaloi  Niyan  ro-o  so 
Olan  a  Sindao,  go  biyaloi  Niyan  so 
Alongan  a  Palita-an? 


17.  Na  so  Allah  na  Inadun  kano 
Niyan  a  pho-on  ko  Lopa,  sa  (lagid 
o)  Mangunguto, 


18.  Oriyan  niyan  na  Phakakaso- 
wingkano  Niyan  ro-o,  go  phakagu- 
ma-on  kano  Niyan  sa  samporna  a 
kapakagumao . 


19.  Na  so  Allah  na  biyaloi  Niyan 
rukano  so  Lopa  a  makakayat, 


20.  Ka  angkano  puphakaokit  ko 
manga  lalanon  a  manga  dadaya. 


21.  Pitharo  o  Nuh:  Kadnan  Ko! 
Mata-an!  A  siran  na  siyangka  Ako 
iran,  ka  aya  iran  inonotan  so  tao  a 
da-a  amini-omanon  o  tamok  iyan,  a 
go  so  Wata  iyan,  a  rowar  sa  kalogi; 


22.  Go  miyagikmat  siran  sa  ik- 
mat  a  mala; 

23.  Go  Pitharo  iran:  A  di  niyo 
ngganati  so  manga  Katohanan  niyo: 
Go  di  niyo  ngganati  so  (Barahala) 
Wadda,  go  so  Suwaa,  go  so  Yaghus, 
go  so  Yauqa,  go  so  Nasra; 


24.  Go  Sabunar  a  miyakadadag 
siran  sa  madakul;  na  da-a  Pagoma- 
nun  Ka  ko  manga  darowaka  a  ro- 
war  ko  kadadag. 


25.  Po  -on  ko  manga  kasala-an 
niran  na  inulud  siran,  go  piyakaso- 
lud  siran  ko  Apoi;  na  da  a  miyato- 
on  niran  a  bagiyan  niran  a  salakao 
ko  Allah  a  mamakatabang. 


26.  Na  Pitharo  o  Nuh:  Kadnan 
Ko!  Da-a  Pulambaangka  ko  Lopa 
ko  Miyamangongkir  a  Makapama- 
gingudon! 


27.  Mata-an!  A  Suka  na  o  adun  a 
lamba-an  Ka  kiran  na  madadag 
iran  so  manga  Oripun  Ka,  go  da-a 
imbawata  iran  a  rowar  sa  baradosa 
a  Miyongkir, 


28.  Kadnan  Ko!  Puma-api  Ya- 
kongka,  a  go  so  mbala  a  lokus 
Akun,  go  so  tao  a  somiyolud  ko 
Walai  Akun  a  Mapaparatiyaya,  a 
go  so  Miyamaratiyaya  a  manga 
Mama  go  so  Miyamaratiyaya  a 
manga  Babai,  go  da-a  pagomanun 
Ka  ko  manga  darowaka  a  rowar  ko 
kabinasa! 

Surah  Al-Jinn-72 

Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Tharowangka  (Ya  Muham¬ 
mad):  A  ini  ilaham  Rakun  a  Mata- 
an  naya!  A  adun  a  Miyamakinug  a 
salompok  ko  manga  Jinn;  na 
Pitharo  iran:  A  Mata-an!  A  sukami 
na  Miyakanug  kami  sa  Kapangadi  a 
pakamumusa! 


2.  Pupliakatoro  ko  ontol,  na 
Piyaratiyaya  mi  Sukaniyan:  Go  da 
dun  a  Ishakoto  ami  ko  Kadnan 
nami  a  isa  bo, 


3.  Go  Mata-an  naya!  A  maporo 
so  Kabusaran  o  Kadnan  nami:  Da 
kowa  sa  Karoma  a  go  Wata; 


4.  Na  Mata-an  naya!  A  adun  a 
di-i  Tharo  a  manga  mondo  rukami, 
makapantag  ko  Allah  sa  minitaralo 
a  kabokhag, 


5.  Na  Mata-an!  A  sukami  na  aya 
tangkapami  ron  na  da  dun  a  Ma- 
katharo  a  Manosiya  a  go  Jinn  ma¬ 
kapantag  ko  Allah  sa  kabokhag; 


6.  Na  Mata-an  naya!  A  adun  a 
manga  Mama  ko  manga  Manosiya 
a  Phulindong  siran  ko  manga 
Mama  ko  manga  Jinn,  na  Kiya- 
omanan  niran  siran  sa  kandarowa- 
ka; 

7.  Na  Mata-an!  A  siran  na  aya 
arangan  niran  na  lagid  o  arangan 
niyo  a  da  dun  a  pagoyagun  o  Allah 
ko  oriyan  o  kapatai  a  isa  bo; 


8.  Na  Mata-an!  A  sukami  nami- 
yaka  sampai  ko  langit  na  miyato-on 
nami  sukaniyan  a  miyapuno  a  Pup- 
hamagipat  a  manga  babagur  a  go 
manga  kadug; 


9,  Go  Mata-an!  A  sukami  na  aya 
butad  ami  na  Puphakaontod  kami 
ron  ko  manga  Ontoda  makapantag 
ko  kapamamakinug  (gowani).  Na  sa 
phamamakinug  imanto  na  phakato- 
o  non  sa  kadug  a  puphamagayan; 


10.  Na  Mata-an!  A  sukami  na  di 
ami  katawan  o  ino  marata  a  piyaka- 
antap  ko  tao  ko  Lopa,  antawa-a 
piyaka-antapan  siran  o  Kadnan  nir¬ 
an  sa  Torowan; 


11.  Go  Mata-an!  A  sukami  na 
adun  a  pud  rukami  a  manga  Bilan- 
gatao,  go  adun  a  pud  rukami  a 
soranga  oto:  Miyatago  kami  ko 
manga  okit  a  mbidabida; 


12.  Go  Mata-an!  A  sukami  na 
tiyangkud  ami  a  diyami  dun  mal- 
ipos  so  Allah  ko  Lopa,  go  di  ami 
ron  ndun  milipos  i  kapalagoi. 


13.  Go  Mata-an!  A  sukami  na 
kagiya  a  manug  ami  so  Torowan, 
na  Piyaratiyaya  mi  Sukaniyan:  Na 
sa  dun  sa  Maratiyaya  ko  Kadnan 


AI-Jinn-72 


Part  29 


989 


Niyan  na  di  niyan  ikaluk  o  ba  ka- 
korangi,  go  o  ba  Ma-a  niyaya; 


14.  Go  Mata-an!  A  sukami  na 
adun  a  pud  rukami  a  Mimbabayor- 
antang,  go  adun  a  pud  rukami  a 
Miyamanilai.  Na  sa  dun  sa  Mbayor- 
antang  na  siran  man  i  Miyakathiba- 
ba  komudug  sa  ontol. 


15.  Na  so  puman  so  Miyamanilai 
na  miyabaloi  siran  a  itagon  o  Nar- 
aka  Jahannam; 


16.  (Phitharo  o  Allah:)  Na  opa- 
ma  ka  Miyontol  si  ran  ko  lalan  na 
Mata-an  a  ododan  Ami  siran  sa  ig  a 
madakul. 


17.  Ka-an  Nami  kiran  noto  mi- 
tupung.  Na  sa  tao  a  tomalikhod  ko 
Tadum  ko  Kadnan  Niyan,  na  paka- 
soludun  Niyan  ko  siksa  a  Marugun. 


18.  Na  Mata-an!  A  so  manga 
Masjid  na  ruk  o  Allah  na  da  a 
Phangangarapani  niyo  a  pud  o  Al¬ 
lah  a  isa  bo; 


19.  Na  Mata-an  naya!  A  kagiya 
tomindug  so  Oripun  o  Allah  a  Pu- 
pha  ngangarapan  Rukaniyan  na 
maito  siran  bo  na  khabaloi  siran 
non  a  Phuliliyawawa. 


20.  Tharowangka  (Ya  Muham¬ 
mad):  A  ay  a  bo  a  Phangangarapa- 
nan  Ko  na  so  Kadnan  Ko,  go  da-a 
Ishakoto  Akun  non  a  isa  bo. 

21.  Tharowangka:  A  Mata-an!  A 
Sakun  na  da-a  Mipapa-ar  Akun 
rukano  a  kabinasa,  a  go  Torowan. 

22.  Tharowangka:  A  Mata-an!  a 
Sakun  na  da  dun  a  makalinding 
Rakun  ko  Allah  a  isa  bo,  go  da 
dun  a  khato-on  Nakun  a  salakao 
Rukaniyan  a  Khalindongan; 

23.  Inonta  so  Kapamakasampai 
a  pho-on  ko  Allah  a  go  so  manga 
Pakawit  Iyan:  Na  sa  tao  a  sangka- 
an  niyan  so  Allah  a  go  so  Sogo  Iyan 
na  Mata-an  a  bagiyan  niyan  so 
Apoi  ko  Naraka  Jahannam:  A  ma- 
kakakal  siran  non  sa  dayon  sa  day- 
on. 


.  * 

24.  Taman  sa  amai  ka  kasandun- 
gan  niran  so  idi  diyandi  kiran,  na 
katokawan  niran  ndun  o  antawa-a  i 
malumuk  i  tabanga  go  maito  i  bi- 
langan. 


25.  Tharowangka:  A  di  Ko  kata- 
wan  o  ino  marani  so  idi  diyandi 
rukano,  antawa-a  balowin  sukani- 
yan  o  Kadnan  Ko  a  mathai; 


26.  Katawan  Niyan  so  Migagaib, 
na  da-a  phayagan  Niyan  ko  Igagaib 
Iyan  a  isa  bo. 


27.  Inonta  so  tao  a  Miyasowaton 
a  Sogo,  na  Mata-an  naya!  A  tiyago- 
wan  Niyan  so  kasasangoran  Niyan 
a  go  so  katatalikhodan  Niyan  sa 
puphagipat. 


Al-Muzzammil-73 


Part  29 


991 


vr 


1  0 


28.  Ka  -a  Niyan  katokawi  a  Sa- 
bunar  a  minisampai  Ran  so  manga 
Pakawit  o  Kadnan  Niran;  go  kata- 
wan  Niyan  so  shisi-i  kiran,  go  Mai- 
itong  Iyan  so  bilangan  o  langowan 
taman. 


Surah  Al-Muzzammil-73 


Si-i  ko  ngaran  o  Allah,  a  Masa- 
linggagao,  a  Makalimo-on. 

1.  Hai  (Nabi  a)  khakayokos! 

2.  Tindugun  Ka  (so  Sambayang), 
ko  kagagawi-i,  inonta  so  maito,- 

3.  Kalo-o  kan  noto,-  o  di  na 
Korangingka  oto  sa  maito, 

4*  O  di  na  Lawaningka  sukani- 
yan;  go  Phiyapiya-ingka  Matiya  so 
Qur-an  sa  malanat  a  Kabatiya. 

5.  Mata-an!  A  Sukami  na  Thor- 
onan  Ami  Suka  sa  Katharo  a  Ma- 
punud. 

6.  Mata-an!  A  so  Pukha-adun  a 
Amal  ko  kagagawi-i  na  giyoto  na 
tanto  a  Somasagat  ko  pamikiran,  go 
marayag  so  Katharo. 

7.  Mata-an!  A  si-i  ko  kadaondao 
na  adun  a  Tumbanguka  a  mala: 

8.  Na  Tatadumingka  so  ngaran  o 
Kadnan  Ka,  go  Tholabos  Ka  si-i 
Rukaniyan  sa  toto-o  a  KathoJabos,- 

9.  Kadnan  o  Subangan  a  go  so 
Sudupan:  -da  a  Tohan  inonta  Suka- 
niyan-na  Kowa-angka  Sukaniyan  a 
Sasarigan. 


10.  Go  Phantangingka  so  gi-i  ran 
Tharo-on  go  Awaingka  siran  sa  ka- 
awa  a  Maliwanag; 


11.  Go  botawani  Akongka  a  go 
so  Miyamanaplis  a  piyamugan  sa 
Limo,  go  Pakapulagodangka  siran 
sa  maito. 


12.  Mata-an!  A  adun  a  shisi-i 
Rukami  a  manga  patong,  a  go  ka- 
dug, 

13.  Go  Pangunungkun  a  pakaba- 
kug,  go  siksa  a  Malipudus! 


14.  Si-i  ko  Alongan  a  Linogun  so 
Lopa  a  go  so  manga  Palao,  go 
mabaloi  so  manga  Palao  a  puthad 
a  pukha-anas. 


15.  Mata-an!  A  Sukami  na  Siyo- 
go-an  Nami  sukano  sa  Sogo,  a  saksi 
rukano,  lagid  o  Kiyasogo  i  Ami  ko 
Pir  -aon  sa  Sogo. 


16.  Na  siyangka  o  Pir-aon  so 
Sogo;  na  siniksa  Ami  sukaniyan  sa 
siksa  a  Mailot. 


17.  Na  andamanaya  i  kapakali- 
das  iyo  amai  ka  Mongkir  kano  ko 
Alongan  a  khabaloi  niyan  so  manga 
Wata  a  manga  lokus? 

18.  So  Langit  na  manga  Bubung- 
kag  sa  sabap  Rukaniyan.  Miyabaloi 
so  diyandi  Rukaniyan  a  Mapunggo- 
laola. 


19.  Mata-an!  A  giyaya  na  Pana- 
nadum:  Na  sa  tao  a  khabaya  na 
mba-al  sa  lalan  ko  Kadnan  Niyan. 


20.  Mata-an!  A  so  kadnan  Kana 
katawan  Niyan  a  Mata-an!  a  Suka 
na  Puthindug  Ka  ko  korang  ko 
dowa  ko  tulo  bagi  ko  kagagawi-i, 
go  so  kalo-oki  ron  go  so  ika  tulo 
ron  bagi,  go  so  salompok  ko  siran  a 
manga  pud  Ka.  Na  so  Allah  na 
tatakudirun  Niyan  so  gagawi-i,  a 
go  so  daondao.  Katawan  Niyan  a 
di  niyo  to  khaitong,  na  Piyakatao- 
bat  kano  Niyan  Na  Batiya  a  niyo  so 
malbod  (rukano)  ko  Qur-an,  Kata¬ 
wan  Niyan  a  khabaloi  so  saba-ad 
rukano  a  pukhakasakit,  go  so  man¬ 
ga  pud  na  Puphulalakao  siran  ko 
Lopa,  a  gi-i  siran  mbabanog  ko 
kakawasa-an  o  Allah,  go  so  manga 
pud  na  gi-i  siran  Makimbonowai  ko 
lalan  ko  Allah.  Na  Batiya-a  niyo  so 
malbod  don,  go  Pamayandugun 
niyo  so  Sambayang,  go  tonaya  niyo 
so  Zakat;  go  pagotangi  niyo  so  Al¬ 
lah  sa  otang  a  mapiya.  Na  sa  dun  sa 
mipakawit  iyo  a  ruk  o  manga  gina- 
wa  niyo  a  mapiya  na  khato-on  niyo 
to  si-i  ko  Allah,  giyoto  i  lubi  a 
mapiya  go  lubi  a  mala  a  balas.  Na 
Panguni  kano  sa  Ma-ap  ko  Allah. 

ata-an!  A  so  Allah  na  Manapi,  a 
Makalimo-on. 

Si-i  ko  ngaran  o  Allah,  a  Masa- 
linggagao,  a  Makalimo-on. 

1.  Hai  (Nabi  a)  khokolob! 


2.  Pamayandug  Ka  na  go  Ka 
Pamaka-iktiyar! 

3.  Go  so  Kadnan  Ka  na  Shula- 
sula-angka! 


4.  Go  so  nditarun  Ka  na  So- 
tiyangka! 

5.  Go  so  Marshik  na  Pakawata- 
ningka! 


6.  Go  di  Ka  Phamumugai  sa 
pantag  sa  kapulaba! 


J  ^ 


7.  Go  makapantag  ko  Kadnan 
Ka  na  Thigur  Ka! 

8.  Na  amai  ka  iyopun  so  Sangga- 
kala, 

9.  Na  giyoto  man  sa  Alongan 
noto  i  Alongan  a  marugun, 


10.  Si-i  ko  Miyamangongkir, 
kuna  a  ba  malbod. 


\ 


11.  Botawani  Akongka,  a  go  so 
tao  a  Inadun  Ko  a  Tawantawan! 


12.  Go  singgayan  Ko  sa  bagiyan 
niyan  a  tamok  a  madakul. 

13.  Go  manga  Wata  a  khipaka- 
mamasa, 

14.  Go  Piyakapangondaya  Akun 
non  sa  samporna  a  kapangondaya. 

15.  Oriyan  niyan  na  mai-inam 
iyan  a  kaomani  Ko  ron. 

16.  Di  dun  noto;  ka  Mata-an!  A 
sukaniyan  na  miyabaloi  si-i  ko  man¬ 
ga  Ayat  Ami  a  Somasangka! 

17.  Ipaliyogat  Akun  non  so  Ka- 
panakudug! 

18.  Mata-an!  A  sukaniyan  na 
miyamimikiran  go  mithakdir,- 

19.  Na  Pimorka-an,  andamanaya 
i  kiyathakdir  iyan! 

20.  Oriyan  niyan  na  Pimorka-an, 
andamanaya  i  kiyathakdir  iyan!- 

21.  Oriyan  niyan  na  Miyangilai- 
lai, 

22.  Oriyan  niyan  na  Miyakari- 
mung,  go  komirus; 

23.  Oriyan  niyan  na  Tomiyali- 
khod  go  Miyanakabor; 

24.  Na  Pitharo  iyan:  A  da  ko 
ungkaya  inonta  na  balik  mata,  a 
gi-i  mithatanana; 

25.  Da  ko  ungkaya  inonta  na 
Katharo  o  Manosiya! 


ol  1 


Al-Muddassir-74 


Part  29 


996 


Y<\ 


26.  Pakasoludun  Ko  sukaniyan 
ko  Naraka  Sakar!- 

27.  Na  antawa-a  i  miyakandao 
Ruka  o  antona-a  i  Naraka  Sakar?- 


28.  A  da-a  Pulamba-an  niyan,  go 
da-a  imbagak  iyan! 

29.  Puthotong  ko  kobal! 


30.  Katatagowan  sa  sapolo  a  go 
siyao  (a  Malaikat). 


31.  Na  da-a  tindo  Ami  a  khito- 
tonggo  ko  Naraka  a  rowar  ko  man¬ 
ga  Malaikat;  go  da-a  kiyatundo 
Ami  ko  itongan  niran  a  rowar  sa 
tupung  ko  siran  a  Miyamangongkir; 
ka-an  makatangkud  so  piyamugan 
ko  Kitab,  go  an  Makapagoman  so 
Miyamaratiyaya  sa  Paratiyaya,  go 
andi  Kapaparampangi  so  piyamu¬ 
gan  ko  Kitab  a  go  so  Miyamara¬ 
tiyaya,  go  an  Matharo  o  siran  a 
kiyatagowan  so  manga  poso  iran 
sa  Gudamun  a  go  so  Miyaman¬ 
gongkir:  A  antona-a  i  piyaka-anta- 
pan  o  Allah  sangkai  a  ibarat?  Lagid 
man  noto  a  kandadaga  o  Allah  ko 
tao  a  kabaya  Iyan,  go  Kathoro  a 
Niyan  ko  tao  a  kabaya  Iyan:  Na  da-a 
Mata-o  ko  manga  tantara  o  kadnan 
Ka  inonta  Sukaniyan.  Na  da-a  sal- 
akao  saya  a  rowar  sa  Pananadum  a 
ruk  o  Manosiya. 


32.  Di  dun:  Ibut  Ko  Olan, 


33.  Go  so  Gagawi-i  igira-a  Khai- 
pos. 

34.  Go  so  Khapita  igira-a  Muli- 
wanag,- 

35.  Mata-an  naya!  A  titho  a  isa  a 
mala, 

36.  A  Ipuphamaka-iktiyar  ko 
Manosiya,- 

37.  Si-i  ko  tao  a  khabaya  rukano 
Mangonakona,  o  di  na  Puphapa- 
kaori. 

38.  Oman  i  ginawa  na  sanda  ko 
Pinggalubuk  iyan; 

39.  Inonta  so  manga  tao  ko  ka- 
wanan, 

40.  Ka  si-i  ko  manga  Sorga,  gi-i 
ran  Pamagishai  iyan, 

41.  So  manga  Baradosa: 

42.  Ino  kano  phakasolud  ko  Nar- 
aka  Sakar? 


43.  Isumbag  iran:  Da  kami  ma- 
baloi  a  pud  ko  manga  Barasam- 
bayang, 

44.  Go  da  kami  mabaloi  a  Pu- 
phamugai  sa  Pangunungkun  ko 
Miskin, 

45.  Go  miyabaloi  kami  a  Pupha- 
murak,  a  pud  o  Puphamamurak, 

46.  Go  miyabaloi  kami  a  gi-i 
yami  pakambokhagun  so  Alongan 
a  kapamalas, 

47.  Taman  sa  Miyakatalingoma 
rukami  so  kapakatangkud  (a  giyoto 
so  Kapatai). 

48.  Na  di  kiran  makanggai  a 
gona  so  Sapa-at  o  Puphamanapa-at. 

49.  Na  antona-a  i  mapumbagiyan 
niran  sa  katatalikhod  iran  ko  Pana- 
nadum? 

50.  Lagid  o  ba  siran  manga  ki- 
mar  a  puphamalagoi, 

51.  A  piyalagoyan  niran  so  Ar- 
imao! 


52.  Kuna,  ka  kabaya  o  omani  isa 
kiran  a  kabugan  sa  manga  sorat  a 
makakayat  (a  pho-on  ko  Allah)! 


53.  Di  dun  noto.  Kuna,  ka  di  iran 
ikhaluk  so  Akhirat. 


54.  Sabunar,  a  Mata-an!  A  giya 
Qur-an  naya!  Na  Pananadum: 


55.  Na  sa  tao  a  khabaya  na  Pa¬ 
nanadum  niyan  noto! 


56.  Na  da-a  Phakatadum  kiran 
inonta  sa  kabaya  o  Allah:  Sukani- 
yan  i  patot  a  ikhaluk,  go  patot  a 
Phuma-ap. 

Surah  Al-Qiyamah  -  75 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Pushapa  Ako  sa  Ibut  ko  Alon- 
gan  a  Qiyamah; 


2.  Go  Pushapa  Ako  sa  Ibut  Ko 
Niyawa  a  Puphanginsoya  (ka  Pa- 
goyagun  kano  dun). 


3.  Ba  aya  tarima-on  o  Manosiya 
na  di  Ami  dun  khatimo  so  manga 
tolan  niyan? 


4.  Owai,  khagaga  Mi  a  kathaong 
Ami  pharoman  ko  manga  kurnur 
iyan! 

5.  Kuna,  ka  kabaya  o  Manosiya 
a  Kapumbaradosa  niyan  ko  kasa- 
sangoran  niyan; 

6*  Iphagisha  iyan:  O  anda  i  ka- 
phakatalingoma  o  Alongan  a  Qiya¬ 
mah? 


7.  Na  amai  ka  maburug  so  kailai. 


8.  Go  Nggarahana  so  Olan, 

9.  Go  matimo  so  Alongan  a  go  so 
Olan,- 

10.  Math  aro  o  Manosiya  sa 
Alongan  noto:  A’anda  i  khapalago- 
yan? 

11.  Da  dun  noto!  Ka  da-a  Kha- 
lindongan! 


12.  Sobo  so  Kadnan  Ka  sa  Alon- 
gan  noto  i  kaputhakna-an. 


13.  Panotholun  ko  Manosiya  sa 
Alongan  noto  so  mini-ona  niyan  a 
go  so  mini  pakaori  niyan. 

14.  Kuna,  ka  so  Manosiya  i  shak- 
si  ko  ginawan  niyan, 

15.  Na  apiya  i  inibugai  niyan  a 
manga  dalina  iyan. 

16.  Dingka  pukhaoga  sa  sabap 
rukaniyan  (a  Qur-an)  so  dila  a  Ka 
makapantag  sa  Kaphagalokaloking- 
ka-on. 


17.  Mata-an!  A  si-i  Rukami  so 
katimo  iyan,  a  go  so  Kapuphangadi 
iron: 

18.  Na  igira-a  Piyangadi-an  Ami 
Sukaniyan,  na  Kudugangka  so 
Kiyapangadi  iron; 

19.  Oriyan  niyan  na  Mata-an!  A 
si-i  Rukami  so  Kapakarayagaon. 

20.  Sabunar,  a  kuna,  ka  Pukha- 
babaya-an  niyo  so  (doniya  a)  matag 
sagad, 

21.  Go  ipumbagak  iyo  so  Akhir- 
at. 

22.  Adun  a  manga  paras  sa  Alon- 
gan  noto  a  Mamakataid,- 


23.  A  mailai  ran  so  Kadnan  nir- 
an; 


24.  Go  adun  a  manga  paras  sa 
Alongan  noto  a  khipaka-i  ibi, 

25.  Maguguda  iran  a  adun  a 
Punggolaola-an  kiran  a  marugun. 

26.  Sabunar  a  amai  ka  isampai 
(so  Niyawa)  ko  manga  tolan  ko 
bakurung; 

27.  Na  Matharo:  A  antawa-ai 
Pamomotar? 


28.  Na  Miyatangkud  iyan  a 
Mata-an!  A  sukaniyan  so  Kapaka- 
pungganata  (o  Niyawa  a  go  so  Ba- 
dan); 

29.  Na  milapis  so  Marugun  ko 
isa  a  Marugun: 

30.  Si-i  bo  ko  Kadnan  Ka  sa 
Alongan  noto  so  khandodan! 

31.  (Sukaniyan)  na  da  Pangimbu- 
nar,  go  da  Shambayang! 

32.  Na  ogaid  na  Tomiyaplis,  go 
Tomiyalikhod! 


33.  Oriyan  niyan  na  somiyong  ko 
pagtao  niyan  a  Shasagola! 

34.  So  kabinasa  a  ruk  ka,  na 
Miyakarani  (hai  Miyongkir)! 


35.  Oriyan  niyan  na  so  kabinasa 
a  ruk  ka,  na  Miyakarani! 


36.  Ba  aya  tarima-on  o  Manosiya 
na  imbagak  sa  Kandarainon? 


37.  Ba  da  mabaloi  sukaniyan  a 
malumuk  a  mani  a  pukhipantos? 


38.  Oriyan  niyan  na  mimbaloi  a 
rogo  a  mimbathik,  na  Inadun  o 
Allah  go  Pithaong  Iyan  sa  tarotop; 


39.  Na  biyaloi  Niyan  sukaniyan  a 
ngganapa:  Mama,  a  go  Babai. 


40.  Ba  di  giyoto  i  phakagaga  sa 
Kaoyaga  Niyan  ko  Miyamatai? 


Surah  Al-Insan  -  Dahr-76 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Sabunar  a  somiyagad  ko  Man¬ 
osiya  so  wakto  a  pud  ko  Masa,  a 
da-a  maito  bo  a  kiya-aloi  niyan. 


2.  Mata-an!  A  Sukami  na  Inadun 
Ami  so  Manosiya  a  pho-on  sa  Not- 
fa  a  Miyakashaoshaog,  ka-an  Ami 
katupungi  sukaniyan;  na  biyaloi 
Ami  sukaniyan  a  Puphakanug,  a 
Puphakailai. 

3.  Mata-an!  A  Sukami  na  Ping- 
gonanao  Ami  sukaniyan  ko  lalan: 
Na  adun  a  Miyanalamat,  na  adun  a 
Miyongkir. 


4.  Mata-an!  A  Sukami  na 
pithiyagaran  Ami  so  Miyamangong- 
kir  sa  manga  rantai,  go  manga  pa- 
tong,  go  kadug. 


5.  Mata-an!  A  so  Miphipiyapiya, 
na  phamakainom  siran  ko  inomun, 
a  adun  a  saogiyan  a  Kafur, 


6.  Bowalan  a  pukhainom  sukani¬ 
yan  o  manga  Oripun  o  Allah,  Pu- 
phamaka-ondasun  niran  noto  sa 
sadun  sa  Phakaondasan  niran  non. 


7.  Iputhoman  niran  so  Paliyogat, 
go  ika-aluk  iran  so  gawi-i  a  miya- 
baloi  so  karata-an  niyan  a  langkap 
(a  giyoto  so  Alongan  a  Qiyamah); 


8.  Go  puphakakun  niran  sa  Pan- 
gunungkun  si-i  ko  kapukhababaya  i 
rukaniyan  so  miskin,  go  so  Wata  a 
ilo,  go  so  Bilanggo; 


9.  (Pitharo  iran:)  Aya  bo  a  Ka- 
puphakakana  mi  rukano  na  maka- 
pantag  ko  balas  o  Allah:  Da  a 
singanin  nami  rukano  a  balas,  o  di 
na  Panalamat; 


10.  Mata-an!  A  Sukami  na  ipu- 
khaluk  Ami  pho-on  ko  Kadnan 
nami  so  gawi-i  a  marimung,  a  mita- 
taralo. 

11.  Na  phakalidasun  siran  o  Al¬ 
lah  ko  karata  angkoto  a  gawi-i,  go 
mbugan  Niyan  siran  sa  kataid,  go 
kapipiya  ginawa; 


12.  Go  imbalas  Iyan  kiran  sabap 
ko  Kiyaphantang  iran,  so  Sorga  go 
(Nditarun  a)  Sotra, 


13.  Gi-  i  siran  ro-o  Shasandasan- 
dang  ko  manga  Kantir;  da-a  khagu- 
dam  iran  ro-o  a  (kayao)  o  Alongan, 
go  da-a  Matunggao; 


14.  Go  iVlidadayondong  kiran  so 
manga  along  ro-o,  go  puphamangi- 
taliyadok  so  manga  Onga  on  a  Pao- 
notonot. 


15.  Go  iphulibut  kiran  so  manga 
Pananagowai  a  pirak,  go  manga 
baso  a  ropa-an  a  manga  Batowin- 
tan,- 


16.  Manga  Batowintan  a  pirak,  a 
diniyangka  iran  noto  sa  samporna  a 
diyangka,- 

17.  Go  puphaka-inomun  siran 
ro-o  sa  inomim  a  aya  saog  iyan  na 
Zinjabil; 

18.  Bowalan  ro-o  a  Pumbutho- 
wan  sa  Salsabila; 


19.  Na  gi-i  siran  nggagayanan  o 
manga  tatap  a  manga  Kangoda-an; 
na  igira-a  Inilaingka  siran,  na  aya 
tarima-a  Ka  kiran  na  manga  Mon- 
tiya  a  Misasamborak; 

20.  Go  igira-a  Miya-ilaingka  na 
Ro-ongka  khailai  so  Limo  go  Ka- 
datu  a  lubi  a  mala; 


21.  Khindiditar  siran  sa  manga 
nditarun  a  Sotra  a  manipis  a  ga- 
dong,  go  Sotra  a  makapal;  go  Phan- 
gimowan  siran  sa  manga  salunda  a 
Pirak,  go  phakainomun  siran  o 
Kadnan  niran  sa  inomun  a  Phaka- 
soti: 


22.  (Putharo-on  kiran  a;)  Mata- 
an!  A  giyaya  na  miyabaloi  a  balas 
rukano,  go  miyabaloi  so  Amal  iyo  a 
Tiyarima. 


23.  Mata-an!  A  Sukami  na  Suka- 
mi  na  Initoron  Ami  Ruka  so  Qur-an 
sa  Katoron  (a  Miyakashosokli); 


24.  Na  thigur  Ka  makapantag  ko 
Kokoman  o  Kadnan  Ka,  go  Dingka 
Pagonoti  so  pud  kiran,  a  baradosa  o 
di  na  Miyongkir. 


25.  Go  Tatadumingka  so  Ngaran 
o  Kadnan  Ka  ko  kapitapita,  go  so 
kagabigabi; 


26.  Go  so  saba-ad  ko  kagagawi-i 
na  Pushojiod  Ka  Rukaniyan;  go 
Phoroporo-on  Ka  Sukaniyan  ko  ka- 
gagawi-i  sa  malayat. 


27.  Mata-an!  A  siran  naya  na 
Pukhababaya-an  niran  so  matag  sa- 
gad,  na  ipumbagak  iran  so  kasasan- 
goran  niran  a  gawi-i  a  Mapunud. 

28.  Sukami  na  Inadun  Ami  siran, 
go  Pimbaibaitan  Ami  so  Taong 
iran.  Na  amai  ka  kabaya  Ami  na 
somambi  Kami  sa  manga  lagid  iran 
sa  samporna  a  kasambi. 

29.  Mata-an!  A  giyaya  na  Pana- 
nadum:  Na  sa  tao  a  khabaya  na 
mba-al  sa  lalan  si-i  ko  Kadnan  Ni- 
yan. 

Si£t)  Cj\ 

30.  Na  da-a  kapa-ar  iyo  inonta  o 
Miyog  so  Allah.  Mata-an!  A  so 
Allah  na  Tatap  a  Mata-o,  a  Maon- 
gangun. 

qV.  Si 

31.  Phakasoludun  Niyan  so  tao  a 
kabaya  Iyan  si-i  ko  Limo  Iyan.  Na 
so  manga  darowaka  na  Pithiyagar- 
an  Niyan  siran  sa  siksa  a  Malipu- 
dus. 

Q  jic- JjQ  Sc 

Surah  Al-Muv$alat-77 

Si-i  ko  ngaran  o  Allah,  a  Masa- 
linggagao,  a  Makalimo-on. 

_ ^ 

1.  Ibut  ko  Puphamanogo-on,  a 
di-i  Makathondotondog, 

2.  Go  so  puphamanambur  sa 
mabandus, 

3.  Go  so  puphamayapat  (ko 
oran)  sa  samporna  a  kapamayapat, 

4.  Go  so  gi-i  makashusung-gaya 
sa  samporna  a  kasunggai, 

p  f>  ^ 

5.  Go  so  puphamamugai  sa  Pa- 
nanadum  (a  manga  Malaikat).- 

6.  Kapamokas  sa  Kataksilan,  o 
di  na  Kapamaka-iktiyar,- 

7.  Mata-an!  A  so  diyandi  rukano 
(a  Mapunggolaola  ko  Alongan  a 
Qiyamah)  na  phakatana  dun, 

8.  Na  amai  ka  so  manga  Bito~on 
na  mapadung, 

9.  Go  amai  ka  so  Langit  na 
mabunsad, 

10.  Go  amai  ka  so  manga  Palao 
na  mamangikayambur. 

11.  Go  amai  ka  so  manga  Sogo 
na  Limodun  ko  wakto  a  Mapupun- 
to?- 


12.  Antona-a  i  Alongan  a  tiya- 
alik? 

13.  Si-i  ko  Alongan  a  Kokoman. 

14.  Na  antona-a  i  miyakandao 
Ruka  o  antona-a  i  Alongan  a  Koko¬ 
man? 


15.  Kabinasa  sa  Alongan  noto,  a 
bagiyan  o  Piyamakambokhag  iran 
naya! 

16.  B  a  Ami  da  binasa-a  so 
miyanga  o  ona? 

17.  Oriyan  niyan  na  iputhondog 
Ami  kiran  so  miyanga  o  ori 


18.  Lagid  oto  man  a  ikhidiya  Mi 
ko  manga  baradosa. 


19.  Kabinasa  sa  Alongan  noto,  a 
bagiyan  o  Miyamanaplis! 


20.  Ba  Ami  sukano  da  Aduna  a 
pho-on  sa  ig  a  malumuk? 


yj 


21.  Na  tiyago  Ami  oto  ko  darpa- 
a  Mapapalihara, 


22.  Taman  ko  diyangka  a  kata- 
wan, 


23.  Na  Pindidiyangka  Ami.  Na 
sayana  Kami  a  mapiya  a  Midi- 
diyangka! 

24.  Kabinasa  ko  Alongan  noto,  a 
bagiyan  o  Miyamanaplis! 


25.  Ba  Ami  da  baloya  so  Lopa  a 
maka-a  angkos. 


26.  Ko  manga  Oyagoyag  a  go  so 
Miyamatai, 


27.  Go  piyakabukunan  Ami  oto 
sa  manga  Palao  a  manga  poporo,  go 
piyaka-inom  Ami  sukano  sa  ig  a 
tabang? 


28.  Kabinasa  sa  Alongan  noto,  a 
bagiyan  o  Miyamanaplis! 

29.  (Putharo-on  kiran:)  Songka- 
no  ko  piyakambokhag  iyo  sukani- 
yan! 

30.  Songkano  ko  Along  a  tulo  sa- 

w 

1. 

31.  Di  khasirongan,  go  di  khirun 
ko  kadug. 

32.  Mata-an  naya!  A  ipuphululu- 
bad  iyan  so  manga  kotokoto  a  Apoi 
a  datar  o  manga  torogan. 

33.  Lagid  o  ba  oto  manga  Onta  a 
manga  Bibinaning. 


34.  Kabinasa  sa  Alongan  noto,  a 
bagiyan  o  Miyamanaplis! 


35.  Giyaya  so  Alongan  a  di  siran 
Makaputharo, 


36.  Go  di  kiran  iphangonot,  ka  o 
ba  siran  Makapamitowa. 


37.  Sangat  a  siksa  sa  Alongan 
noto,  a  bagiyan  o  Miyamanaplis! 


38.  Giyaya  so  Alongan  a  Koko- 
man:  Linimod  Ami  sukano  a  rakhus 
o  miyanga-o  ona! 

39.  Na  o  adun  a  ikmat  iyo,  na 
ikmat  Ako  niyo! 


40.  Sangat  a  siksa  sa  Alongan 
noto,  a  ruk  o  Miyamanaplis! 

41.  Mata-an!  A  so  Miyamanang- 
gila,  na  si-i  ko  khikasisirongan  a  go 
manga  bowalan, 

42.  A  go  manga  Onga,  a  pud  ko 
Pukhababaya-an  niran. 

43.  (Putharo-on  kiran:)  Kangka- 
no,  go  inom  kano  sa  kapipiya  gina- 
wa  sabap  ko  Pinggolaola  niyo  (a 
mapiya). 

44.  Mata-an!  A  Sukami  na  lagid 
oto  man  a  kambalasi  Ami  ko  Mi- 
phipiyapiya. 

45.  Sangat  a  siksa  sa  Alongan 
noto,  a  ruk  o  Miyamanaplis! 

46.  Kangkano  go  khariyala  kano 
sa  di  mathai.  Mata-an!  A  sukano  na 
manga  sala. 

47.  Sangat  a  siksa  sa  Alongan 
noto,  a  ruk  o  Miyamanaplis! 


48.  Na  igira-a  Pitharo  kiran:  a 
(Shambayang  kano  sa)  Pangalimba- 
ba-angkano!  Na  di  siran  Phangalim- 
baba-an. 


49.  Sangat  a  siksa  sa  Alongan 
noto,  a  ruk  o  Piyakambokhag  iran 
naya! 

50.  Na  antona-a  i  Tothol,  ko 
oriyan  angkai  a  Qur-an,  i  Phara- 
tiyaya-an  niran? 

Surah  Al-Naba-78 


Si-i  ko  ngaran  o  Allah,  a  Masa- 
linggagao,  a  Makalimo-on. 

1.  Antona-a  so  gi-i  ran  Pama- 
gishai  yan? 

2.  A  Tothol  a  mala, 

3*  A  so  siran  na  di  siran  non 
Phagayonayon? 

4.  Na  gunuki  ran,  ka  khatoka- 
wan  niran-bo! 


5.  Oriyan  niyan,  na  Sabunar,  a 
katokawan  niran-bo! 

6*  Ba  Ami  da  baloya  so  Lopa  a 
Miyadumpas? 

7.  Go  so  manga  Palao  a  manga 
pasuk? 

8.  Go  Inadun  Ami  sukano  a 
Nggaganapa, 

9.  Go  biyaloi  Ami  so  torog  iyo  a 
kadukha, 

10.  Go  biyalaoi  Ami  so  gagawi-i 
Anditarun, 


11.  Go  biyaloi  Ami  so  daondao  a 
Ipuphaningkaoyagun; 


12.  Go  Pimbalayan  Ami  so  ka- 
porowan  niyo  sa  pito  a  manga  ba- 
bagur  (a  manga  Langit), 

13.  Go  Miyadun  Kami  sa  Palita- 
an  a  Masindao  (a  Alongan). 

14.  Go  piyakatoron  Ami  a  pho- 
on  ko  manga  gabon  so  ig  a  mada- 

kul, 

15.  Ka-an  Ami  mapakagumao  sa 
sabap  rukaniyan  so  purpuran  a  go 
Mangunguto, 

16.  A  go  manga  Pamomolan  a 
Milapilapis. 

17.  Mata-an!  A  so  Alongan  a 
Kokoman  na  miyabaloi  a  wakto  a 
Kaputhatalabokan, 

18.  Si-i  ko  Alongan  a  kaiyopa  ko 
Sanggakala,  na  Makatalingoma 
kano  a  Pishagorompong, 

19.  Go  kaluka-an  so  Langit  na 
mabaloi  a  manga  paitao, 

20.  Go  mikayontong  so  manga 
Palao  na  mabaloi  a  lopapuk. 

21.  Mata-an!  A  so  Naraka  Jahan- 
nam  na  aya  butad  iyan  na  mibubu- 
kun  a  ayan, 

22.  A  khandodan  o  Miyamanga- 
kowala, 

23.  Matatap  siran  non  sa  Tani- 
tiyasa; 


24.  Da  -a  khata-am  iran  non  a 
Pakadunggao,  go  da-a  Khainomon, 

25.  A  rowar  ko  phulikabo  a  ig  a 
go  dana, 

26.  Balas  a  Pindait  (ko  galubuk 
iran  a  marata). 

27.  Mata-an!  A  siran  na  ay  a  bu- 
tad  iran  na  di  iran  ikhaluk  so  iton- 
gan, 

28.  Go  Piyakambokhag  iran  so 
manga  Ayat  Ami  sa  tanto  a  Kapa- 
kambokhag. 

29.  Na  langowan  taman  na  ini¬ 
sorat  Ami  sukaniyan  ko  daptar; 

30.  Na  ta-ami  niyo,  ka  da  dun  a 
ipagoman  Ami  rukano  a  rowar  ko 
siksa. 

31.  Mata-an!  A  adun  a  bagiyan  o 
Miyamananggila  a  darpa  a  Kapa- 
kadaya, 

32.  A  manga  Pamomolan,  a  go 
manga  Anggor, 


33.  Go  manga  Raga  a  Murush- 
arusha. 


34.  Go  tagowai  sa  inomun  a 
Tuthubira. 


35.  Da-a  khanug  iran  non  a  ilang 
go  da-a  kabokhag;- 


36.  Balas  a  pho-on  ko  Kadnan 
Ka,  a  Pamumugayan  a  tarotop,- 

37.  Kadnan  o  manga  Langit,  a  go 
so  Lopa,  a  go  so  nganin  a  pagulutan 
a  dowa  nan,  a  Masalinggagao;  da-a 
phakagaga  kiran  non  Mbitiyarai. 


38.  Si-i  ko  Alongan  a  tomindug 
so  Roh  a  go  so  manga  Malaikat  a 
shasa-a  sa-ap,  da-a  Makapixtharo 
kiran,  a  rowar  sa  idinan  (o  Allah 
a)  Masalinggagao,  a  go  Putharo  sa 
ontoL 


39.  Giyoto  man  so  Alongan  a 
bunar;  na  sa  dun  sa  khabaya  na 
mba-al  sa  darpa  a  khandodan  si-i 
ko  Kadnan  Niyan. 


40.  Mata-an!  A  Sukami  na  Piya- 
ki-iktiyaran  Ami  rukano  so  siksa  a 
marani,  si-i  ko  Alongan  a  kasan- 
dungan  o  tao  so  Miyanggalubuk  o 
mbala  a  lima  niyan,  na  Matharo  o 
Miyongkir:  Hai  o  ba  a  ko  bo  Mim- 
baloi  a  botha 


Surah  Al-Naziat-79 


Si-i  ko  ngaran  o  Allah,  a  Masa¬ 
linggagao,  a  Makalimo-on. 


1.  Ibut  ko  di-i  Nggagandur  to- 
mukao  (a  manga  Malaikat), 


2.  Go  so  Puphamanonggos  sa 
mananai. 


3.  Go  so  Puphamanoron  sa 
maga-an. 

4.  Go  so  Puphamangonakona 
mona, 

5.  Go  so  gi-i  Thatandingan  ko 
Sogowan  ka  Pagoyagun  kano  dun); 

6.  Si-i  ko  Alongan  a  Thambu- 
tambug  so  Phakatambug, 

7.  A  matondog  sukaniyan  o  pha- 
katondog. 

8.  So  manga  poso  sa  Alongan 
noto  na  ma-aluk, 

9.  So  manga  kailai  ron  na  Maka- 
susunong. 

10.  Gi-i  ran  Tharo-on:  Ba  Mata- 
an!  A  sukutano  na  khikasoi  tano 
dun  ko  asal  a  butad  (a  kaoya- 
goyag)? 

11.  Ati  apiya  pun  mabaloi  tano  a 
manga  tolan  a  miyanga  rorophod? 

12.  Pitharo  iran:  A  giyoto  man 
na  sa  maoto  na  kapakakasoi  a 
kalogi! 

13.  Na  giyoto  na  Satiman  bo  a 
Lalis, 

14.  Na  sa  maoto  na  siran  na 
matago  siran  ko  liyawao  o  Lopa  a 
manga  Oyagoyag). 

15.  Ino  a  Miyakatalingoma  Ruka 
so  Totholan  ko  Musa? 

16.  Gowani  a  itawag  Rukaniyan 
o  Kadnan  Niyan  si-i  ko  balintad  a 
Soti  a  giya  Towa: 

17.  Songka  ko  Pir-aon,  -Mata- 
an!  A  sukaniyan  na  Miyangakowa- 
la,- 


18.  Na  Tharowangka:  Ino  kha- 
baya  ka  a  Masoti  ka? 

19.  Go  Manggonanao  Akun  suka 
ko  Kadnan  ka,  na  Makapananggi- 
laka. 

20.  Na  Piyaki-ilai  Niyan  non  so 
tanda  a  mala. 


21.  Na  Piyakambokhag  iyan  go 
Somiyangka, 

22.  Oriyan  niyan  na  Tomiyali- 
khod  a  gi-i  nggaga-an, 

23.  Na  tominimo  sa  tao  go  Piva- 
kalangkap  iyan, 

24.  Sa  Pitharo  iyan:  Sakun  i  To- 
han  niyo  a  Maporo. 

25.  Na  ini  danugon  o  Allah  so 
siksa  ko  Mori,  a  go  so  Paganai. 

26.  Mata-an!  A  adun  a  matatago 
saya  a  titho  a  Thoma  ko  tao  a  Ma- 
alukun  (ko  Allah). 

27.  Ba  sukano  i  marugun  a  adu- 
nun,  antawa-a  so  Langit?  Pimbalai 
Niyan  Sukaniyan: 

28.  Ini  Poro  lyan  so  kaporo  iyan, 
go  Pithaong  lyan  Phiyapiya, 


29.  Go  Piyakalibotung  lyan  so 
gagawi-i  ron,  go  Piyakaliwanag 
lyan  so  daondao  ron; 

30.  Go  so  Lopa  ko  oriyan  noto 
na  Kiyayat  lyan, 


31.  Piyakambowat  lyan  non  so  ig 
rukaniyan,  a  go  so  manga  Pangu- 
nungkun  non; 

32.  Go  so  manga  Palao  na  Piya- 
makabukun  Niyan  non, 


33.  Pagupur  rukano  a  go  so  man¬ 
ga  Ay  am  miyo. 


34.  Na  amai  ka  Makatalingoma 
so  khaolaola  a  mala, 


35.  Si-i  ko  Alongan  a  Katadu- 
man  o  Manosiya  so  Pinggolaola 
niyan, 

36.  Go  payagun  so  Naraka  Jahim 
ko  phakailai  ron. 


37.  Na  so  puman  so  tao  a  Miyan- 
gakowala, 


38.  Go  miyatomo  iyan  so  kaoya- 
goyag  sa  doniya. 


39.  Na  Mata-an!  A  so  Naraka 
Jahim  na  giyoto  i  darpa  iyan. 

40.  Na  so  puman  so  miyaluk  sa 
ka  Kha-adapa  niyan  ko  Kadnan 
Niyan,  go  pininggun  niyan  a  ginawa 
niyan  ko  kabaya  a  ribat. 


41.  Na  Mata-an!  A  so  Sorga  na 
giyoto  i  darpa  iyan. 


42.  ipagisha  iran  Ruka  so  Bang- 
kit,  o  andai  kaphakadongko  iyan? 


43.  Na  Bangka  kiran  no  to  Ka- 
phakisaboti? 


44.  Si-i  bo  ko  Kadnan  Ka  so 
Khadansalan  niyan. 


45.  Mata-an!  A  Suka  na  matag 
Ka  Phamaka-iktiyar  ko  ma-aluk 
Rukaniyan. 


46.  Lagid  o  ba  Mata-an  a  siran 
ko  Alongan  a  kasandungi  ranon  na 
da-a  minitarug  iran  ko  doniya)  a 
rowar  ko  kagabi  gabi  o  di  na  so 
kapita  pita! 


Surah  Abasa-80 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Miyakarimung  (so  Nabi)  go 
tomiyalikhod. 


2.  Sa  Kiyapakatalingoma-on  o 
Bota  (a  si  Abdullah  Ibno  Ommi 
Maktoum). 


Abasa-80 

3.  Na  antawa-a  i  kaphakitoka- 
wan  niyan  Ruka  sa  masikun  a  su- 
kaniyan  na  Pushoti, 

4.  O  di  na  Phakindao  na  ma- 
kanggai  ron  a  gona  so  undao? 

5.  Na  so  tao  a  Mitharambisa, 

6.  Na  Suka  na  Ayangka  gi-i  Sha- 
sagipa-an, 

7.  A  kuna  a  ba  Ruka  khisundit  a 
di  niyan  KapushotL 


8.  Na  so  puman  so  miyakaoma 
Ruka  a  Mananamar, 


9,  A  sukaniyan  na  Ma-alukun 
(ko  Allah), 

10.  Na  Suka  na  ikaririmorung 
Ka. 


11.  Dingka  oto  Pupharomani, 
Mata-an  naya!  A  Pananadum, 

12.  Na  sa  dun  sa  khabaya,  na 
Pananadumun  niyan. 

13.  Matatago  ko  manga  Kitab  a 
Susula-an, 

14.  A  ipoporo,  a  Sosotin, 

15.  A  Minggolalan  ko  manga 
lima  o  manga  Panonorat, 

16.  A  Khisusula-an  a  Puphaman- 
gongonotan. 

17.  Pimorka-an  so  Manosiya  (a 
Miyongkir)!  Sayana  a  da-a  Tadum 
iyan! 

18.  Antona-a  Shai  i  pakapo-on 
niyan,  sa  Kiya-aduna-on  o  Allah. 

19.  Miyakapo-on  sa  Notfa  Inad- 
un  Niyan  go  Pindidiyangka  Iyan, 

20.  Oriyan  niyan  na  so  lalan  na 
libod  Iyan  non, 

21.  Oriyan  niyan  na  ini  sabap 
Iyan  a  kiyapatai  niyan,  na  Piyaki- 
kobor  Iyan; 

22.  Oriyan  niyan  na  amai  ko 
kabaya  Iyan  na  Oyagun  Niyan 
mbo. 

23.  Sabunar,  a  da  niyan  Nggola- 
lanun  so  ini  Sogo-on  (o  Allah). 

24.  Na  Pamimikirana  o  Mano¬ 
siya  so  Pangummgkun  niyan: 

25.  A  Mata-an!  A  Sukami  na 
inodod  Ami  so  ig  sa  samporna  a 
kaodod, 

26.  Oriyan  niyan  na  piyakamba- 
batukad  Ami  so  Lopa  sa  maroni  a 
kambabatukad, 

27.  Na  Piyamakathowan  Ami  su- 
kaniyan  sa  Purpuran, 


w*  * 

28.  Go  Anggor,  go  lulutha-an, 

29.  Go  Shaiton,  go  Qormah, 

30.  Go  manga  Pamomolan  a 
manga  rarabong, 


31.  Go  manga  Onga,  go  manga 
Paotanotan: 


32.  Ka-aniyo  kanggonai  a  go  so 
manga  Ay  am  iyo. 


33.  Na  amai  ko  Makatalingoma 
so  lalis. 


34.  Si-i  ko  Alongan  a  palagoyan 
o  tao  so  Pagari  niyan, 

35.  Go  so  Ina  iyan,  a  go  so  Ama 
iyan, 

36.  Go  so  Karoma  niyan,  go  so 
manga  Wata  iyan. 

37.  Omani  isa  kiran  sa  Alongan 
noto,  na  adun  a  butad  a  Makatu- 
tumbangon. 

38.  Adun  a  manga  Paras  sa  Alon¬ 
gan  noto  a  khisisigai. 


39.  Makakakala,  a  Mabababaya; 


40.  Go  adun  a  manga  paras  sa 
Alongan  noto  -  a  masasalapot  a 
lopapuk, 

41.  A  kakokoloban  sa  malibo- 
tung: 


42.  Siran  man  na  siran  so  Miya- 
mangongkir  a  manga  baradosa. 

Surah  Al-Takwir-81 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Amai  ka  so  Alongan  na  kowa- 
an  sa  Sindao, 


2.  Go  amai  ka  so  manga  Bito-on 
na  manga  o  olog, 

3.  Go  amai  ka  so  manga  Palao  na 
Mamangikayontong, 


4.  Go  amai  ka  so  manga  Onta  a 
maogat  na  indarainon. 


5.  Go  amai  ka  so  manga  Bina- 
tang  na  timo-on, 

6.  Go  amai  ka  so  manga  Kalo- 
dan  na  Pakakadugun, 

7.  Go  amai  ka  so  manga  Niyawa 
na  ito-on  ko  manga  ganap  iyan. 

8.  Go  amai  ka  so  Bagowaraga 
a  ini  lubung  a  Oyagoyag  na  i  isha, 


9.  O  antona-a  i  dosa  a  sabap  a  ini 
bono-on; 


10,  Go  amai  ka  so  manga  daptar 
(a  siyoratan  ko  manga  Amai)  na 
kayatun, 

11.  Go  amai  ka  so  Langit  na 
pokasun  ko  darpa  iyan. 

12.  Go  amai  ka  so  Naraka  Jahim 
na  Pakashokhaya-on, 

13.  Go  amai  ka  so  Sorga  na 
ipakarani  (ko  Miyamananggila), 

14.  Na  katokawan  o  ginawa  so 
Pithiyagar  iyan. 

15.  Na  Pushapa  Ako  sa  Ibut  ko 
(manga  Bito-on  a)  somubang  so- 
mudup, 


16.  A  Puphamalalagoi  a  Pupha- 
mangigaib, 

17.  Go  so  gagawi-i  igira  a  pha- 
kalibotung, 

18.  Go  so  khapita  igira-a  phaka- 
liwanag. 

19.  Mata-an!  (a  giya  Qur-an 
naya)  na  titho  a  gi-i  Matharo  o 
Sogo  a  Susula-an, 

20.  Mabagur  si-i  ko  khiruk  ko 
Kapa-ar,  a  adun  a  Pangkatan  Ni- 
yan, 

21.  Pukhaonotan  ro-o,  a  Kasasa- 
na-an. 


22.  Na  da  ko  Bolayoka  iyo  (a 
Muhammad)  iba  Pumbuthanga. 


23.  Na  Sabunsabunar  a  miyailai 
Niyan  sukaniyan  (a  Jibril)  ko  sinda- 
dan  o  kailai  sa  poro  a  mapayag; 


1024 


Al-T akwir-81  Part  30 


24.  Go  kuna  a  ba  Niyan  ini  pu- 
ligut  so  katawan  Niyan  ko  dama- 
payag; 

25.  Go  kuna  a  ba  aya  Katharo  a 
Shaitan  a  Puradiyamun: 


26.  Na  anda  kano  shong? 


27.  Da-a  salakao  saya  a  rowar  sa 
Pananadum  a  bagiyan  o  manga  Ka- 
adun, 

28.  Si-i  ko  tao  a  kabaya  Iyan 
rukano  a  kapakaontol  iyan: 

29.  Na  da-a  kapa-ar  iyo,  inonta 
sa  kabaya  o  Allah,  a  Kadnan  o 
manga  Ka-adun. 


Surah  Al-Infitav-82 


Si-i  ko  ngaran  o  Allah,  a  Masa- 
Iinggagao,  a  Makalimo-on. 

1.  Amai  ka  so  Langit  na  manga 
bubungkag, 

2.  Go  amai  ka  so  manga  Bito-on 
na  mikayambur, 

3.  Go  amai  ka  so  manga  Kalo- 
dan  na  Pakandadanona-an, 


4.  Go  amai  ka  so  manga  kobor 
na  pamaklidun, 


5.  Na  katokawan  o  ginawa  so 
piyakaona  niyan  a  go  so  piyakaori 
niyan. 


Al-Infitar-82 


Part  30 


1025 


r-  .;*ii 


At  3 


6.  H  ai  Manosiya!  Antona-a  i 
Miyakalimpang  ruka  ko  Kadnan 
ka,  a  Maginawa, 


7.  S  o  Miyadun  Ruka,  go 
Mithaong  Ruka  phiyapiya,  go  mis- 
hokod  ruka? 

8.  Apiya  antona-a  bontal  i  ka- 
baya  Iyan  na  Piyakimbontal  Iyan 
Ruka. 


9.  Sabunar,  a  kuna,  ka  o  Ongkir- 
un  niyo  so  Kokoman! 

10.  A  Mata-an!  A  titho  a  adun  a 
khisisiyap  rukano  (a  manga  Malai- 
kat),- 


11.  A  Khisusula-an,  -a  manga 
Panonorat: 

12.  A  katawan  niran  so  gi-i  niyo 
nggolaola-an. 

13.  Mata-an!  A  so  Miyamara- 
tiyaya,  na  khatago  dun  ko  Pakadar- 
andang. 

14.  Na  Mata-an!  A  so  manga 
baradosa  na  khatago  dun  ko  Nar- 
aka  Jahim; 


15.  Phamakasolud  siran  non  ko 
Alongan  a  kapamalas, 

16.  Na  di  siran  non  mamaka- 
awa. 

17.  Na  antawa-a  i  miyakandao 
Ruka  o  antona-a  i  Alongan  a  kapa- 
malas? 


18.  Oriyan  niyan,  na  antawa-a  i 
miyakandao  Ruka  o  antona-a  i 
Alongan  a  kapamalas? 


19.  So  Alongan  a  da-a  mapukha- 
pa-ar  o  isa  a  ginawa  ko  isa  a  ginawa 
a  maito  bo:  Ka  so  Kokoman  sa 
Alongan  noto,  na  Ruk  o  Allah. 


Surah  A  l-JVL utaffiJin-83 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Sangat  a  siksa  a  bagiyan  o 
manga  Palilimpang: 


2.  Siran  na  igira-a  miyakipagasad 
siran  ko  manga  Manosiya  na  Pu- 
phakitarotop  siran, 

3.  Na  igira-a  piyagasadan  niran 
siran  o  di  na  Pithimbangan  niran 
siran  na  puphangorang  siran. 


4.  Ba  di  tatangkuda  o  siranoto  a 
Mata-an!  A  siran  na  pagoyagun 
siran, 

5.  Si-i  ko  Alongan  a  lubi  a  mala: 


6.  A  so  Alongan  a  kapakatindug 
o  manga  Manosiya  sa  Hadapan  o 
Kadnan  o  manga  ka-adun? 


1027 


Al-Mutaffi  fin-83 


Part  30 


7.  Gunuki  ran,  ka  Mata-an!  A  so 
Kitab  o  manga  baradosa  na  khata- 
go  dun  ko  Sijjin,- 

8.  Na  antawa-a  i  miyakandao 
Ruka  o  antona-a  i  Sijjin?- 

9.  Kitab  a  Sosoratan. 

10.  Sangat  a  siksa  sa  Alongan 
noto  a  bagiyan  o  Miyamangongkir! 

11.  Siran  na  o  Ongkirun  niran  so 
Alongan  a  kapamalas, 

12.  Na  da-a  Phagongkiron  a  ro- 
war  ko  omani  Malawani,  a  Barado¬ 
sa! 


13.  Igira-a  Puphangadi-anon  so 
manga  Ayat  Ami  na  gi-i  niyan 
Tharo-on:  A  manga  iringa  a  manga 
kabokhag  o  miyanga  o  ona! 

14.  Sabunar,  a  kuna,  kamitha-ab 
ko  manga  poso  iran  so  pinggalubuk 
iran  (a  dosa)! 

15.  Sabunar,  a  Mata-an!  A  siran 
sa  Alongan  noto  na  kharunding  sir¬ 
an  ndun  ko  Kadnan  niran: 


16.  Oriyan  niyan  na  Mata-an!  A 
siran  na  makasolud  siran  ndun  ko 
Naraka  Jahim; 

17.  Oriyan  niyan  na  Tharo-on 
(kiran):  A  giyaya  so  Inongkir  iyo 
sukaniyan. 

18.  Sabunar,  a  Mata-an!  A  so 
Kitab  o  Miyamaratiyaya  na  khata- 
go  dun  ko  iliyin,- 

19.  Na  antawa-a  i  miyakandao 
Ruka  o  antona-a  i  illiyun?- 

20.  Kitab  a  Sosoratan, 

21.  Shasaksi-an  noto  o  manga 
rarani  (ko  Allah). 


22.  Mata-an!  A  so  Miyamara¬ 
tiyaya  na  khatago  dun  ko  Pakadar- 
andang; 

23.  Si-i  ko  manga  Kantir,  a  gi-i 
siran  mbabantabantai. 


24.  Masasarinongka  ko  manga 
Paras  iran  so  Sigai  o  Kadarandang; 

25.  Puphamaka-inomun  siran  ko 
Soti  a  Arak,  a  paparkatun: 

26.  Aya  parkat  iyan  na  kastori  na 
makapantag  saya  na  Pamagarabaya 
so  Puphamagarabaya  (ko  Kapan- 
gongonotan  ko  Allah)  - 

27.  Go  sasaogan  not o  sa  Tasnim: 

28.  Bowalan,  a  phaginomun  oto 
o  manga  rarani  (ko  Allah). 

29.  Mata-an!  A  so  manga  bara- 
dosa  na  aya  butad  iran  na  gi-iran 
ikhakala  so  Miyamaratiyaya  (si-i  sa 
doniya), 

30.  Go  igira-a  siyagadan  niran 
siran  na  gi-i  siran  khukurata; 


31.  Go  igira-a  miyakandod  siran 
ko  manga  ta-alok  kiran,  na  makan- 
dod  siran  a  pukhababaya  siran; 


32.  Go  igira-  a  miya-ilai  ran  sir¬ 
an,  na  Tharo-on  niran:  Mata-an!  A 
siran  naya  na  titho  a  Miyangadada- 
dag. 


33.  Akuna  a  ba  siran  Siyogo  a 
khisisiyap  kiran. 


34.  Na  sa  Alongan  naya  na  siran 
a  Miyamaratiyaya  na  ikhakala  iran 
so  manga  kapir: 

35.  Si-i  siran  ko  manga  Kantir  a 
gi-i  siran  Mbabantabantai. 


36.  Ino  minibalas  ko  manga  ka 
pir  so  Pinggolaola  iran? 


Surah  Al-Inshiqaq-84 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Amai  ka  so  Langit  na  manga 
bubunsad, 

2.  Go  mangonot  ko  Kadnan  Ni- 
yan,  ka  Miyapatoton, 


O-oi? 

3.  Go  amai  ka  so  Lopa  na  pa- 
kaoladun, 


4.  Go  iyawa  iyan  so  nganin  a 
madadalumon,  na  kada-an  sa  tago, 

5.  Go  mangonot  ko  Kadnan  Ni¬ 
yan,  ka  miyapatoton! 

6.  Hai  Manosiya!  Mata-an!  A 
suka  na  Pananagontaman  sa  taman 
sa  kitumo  ko  Kadnan  ka  sa  sam- 
porna  a  panagontaman,  ka  mipum- 
baratumowa-a  ka  Sukaniyan. 

7.  Na  sa  dun  sa  mibugai  ron  so 
Daptar  iyan  si-i  ko  kawanan  niyan, 

8.  Na  mapamagitong  dun  sa  iton- 
gan  a  malubod, 

9.  Go  makandod  ko  manga  ton- 
ganai  niyan  a  mabababaya! 

10.  Na  so  puman  so  midawagon 
so  Daptar  iyan  si-i  ko  tampar  ko 
likod  iyan. 

11.  Na  migoraok  iyan  ndun  so 
kabinasa, 

12.  Go  makasolud  ko  kadug. 

13.  Mata-an!  A  sukaniyan  na  so 
katatago  iyan  (sa  doniya)  ko  manga 
tonganai  niyan  na  mabababaya. 

14.  Mata-an  naya!  A  aya  tangkap 
iyan  non  na  di  dun  phakandod  (ko 
Kadnan  Niyan). 

15.  Owai  na,  Mata-an!  A  so  Kad- 
nan  Niyan  na  tatap  a  phagilain 
Niyan! 

16.  Na  Pushapa  Ako  sa  Ibut  ko 
Pamorawag  a  mariga, 


17.  A  go  so  gagawi-i,  go  so  nga- 
nin  a  miyatiganus  iyan, 


18.  Go  so  Olan  igira-a  mimbir- 
ing. 


19.  Ka  puphakasakat  kano  dun 
ko  sapangkat  pho-on  ko  sapangkat. 


20.  Na  antona-a  i  maka-arun  kir- 
an  sa  di  iran  Kapharatiyaya, 


21.  Go-igira  a  biyatiya  kiran  so 
Qur-an  na  di  siran  Phangalimbaba- 


an? 


22.  Kuna,  ka  siran  a  da  Pamar- 
atiyaya  na  gi-i  ran  Pakambokhagun 
(so  Qur’an). 

23.  Na  so  Allah  i  lubi  a  Mata-o 
ko  pagu-unusun  niran. 

24.  Na  Pamanotholangka  kiran 
so  siksa  a  malipudus, 


25.  Ogaid  na  so  siran  a  Miyamar- 
atiyaya  go  Pinggalubuk  iran  so 
manga  pipiya:  Na  adun  a  bagiyan 
niran  a  balas  a  di  khaompas. 


Al-Buruj-85 


Part  30 

Surah  Al-Buruj-85 

jmgr  i ism 

Si-i  ko  ngaran  o  Allah,  a  Masa- 
linggagao,  a  Makalimo-on. 

1.  Ibut  ko  Langit,  a  katatagowan 
sa  manga  darpa  o  manga  Bito-on, 

2.  Go  so  Alongan  a  di  diyandi-in 
(a  so  Alongan  a  Qiyamah), 

3.  Go  so  saksi,  a  go  so  pushaksi- 
an; 

4.  Pimorka-an  so  khimangaruk 
ko  kakai\ 

5.  A  Apoi  a  tatagowan  sa  itagon, 

6.  Gowani  a  siran  na  Mo-ontod 
siran  ko  obai  niyan, 

7.  A  siran  na  mbabantayan  niran 
so  ipukhidiya  iran  ko  Miyamara- 
tiyaya. 


8.  Na  da-a  ini  kagowad  iran  kir- 
an  a  rowar  sa  Kapaparatiyaya  a 
iran  ko  Allah,  a  Mabagur,  a  diyai- 
tan  o  Podi, 


9.  S  o  Khiruk  ko  Ivapa-ar  ko 
manga  Langit  a  go  so  Lopa.  Na  so 
Allah  i  saksi  ko  langowan  taman. 


^  't 


10.  Mata-an!  A  siran  a  sominiksa 
ko  M iyamaratiyaya,  a  manga 
Mama  a  go  Miyamaratiyaya  a  man¬ 
ga  Babai,  oriyan  niyan  na  da  siran 

Thaobat,  na  bagiyan  niran  so  siksa 
ko  Naraka  Jahannam,  go  bagiyan 
niran  so  siksa  a  Phakatotong. 


11.  Mata-an!  A  so  siran  a  Miya- 
maratiyaya  go  Pinggalubuk  iran  so 
manga  pipiya,  na  adun  a  bagiyan 
niran  a  manga  Sorga  a  puphaman- 
gondas  ko  kababa-an  niyan  so  man¬ 
ga  lawasaig:  Giyoto  man  so  da-ag  a 
mala. 

12.  Mata-an!  A  so  siksa  o  Kad- 
nan  Ka  na  titho  a  mailot. 

13.  Mata-an!  A  Sukaniyan  na 
Sukaniyan  i  Puphanagipo-on  Man- 
gadun,  go  pupharoman  Mangadun; 

14.  Go  Sukaniyan  so  Manapi,  a 
Mala  i  Gagao, 

15.  A  Khiruk  ko  Aras,  a  Susula- 

an. 


16.  A  Inggogolalan  Niyan  so 
nganin  a  Kabaya  Iyan. 

17.  Ino  a  miyakatalingoma  Ruka 
so  Totholan  ko  manga  tantara,- 


18.  A  so  Pir  -aon  a  go  so  pagtao  a 
Samood?- 


19.  Kuna,  ka  siran  a  da  Pamar- 
atiyaya  na  shisi-i  ko  Kao  ongkir! 


20.  Na  so  Allah,  na  Katatangka- 
lan  Niyan  so  mbalabala  kiran! 

21.  Kuna,  ka  Sukaniyan  so  Qur¬ 
an  a  Susula-an, 


22.  A  madadalum  ko  lauh  Mah- 
fod. 


Surah  Al-Tariq-86 


Si-i  ko  ngaran  o  Allah,  a  Masa- 
linggagao,  a  Makalimo-on. 

1.  Ibut  ko  Langit,  a  go  so  Bito-on 
a  Tariq,- 

2.  Na  antawa-a  i  Miyakandao 
Ruka  o  antona-a  so  Bito-on  a  Tar- 
iq?- 


3.  So  Bito-on  a  Masindao!- 

4.  Da-a  Baraniyawa  a  ba  da-a 
somisiyapon. 

5.  Na  nggudaguda-a  o  Manosiya 
so  kiyapakapo-on  o  kiya-aduna  on! 

6.  Inadun  a  pho-on  ko  ig  a  mini 
pantos, 

7.  Phuliyo  a  puphakapo-on  ko 
pagulutan  o  bukhokong  (o  Ama)  a 
go  so  manga  gosok  (o  Ina). 

8.  Mata-an!  A  Sukaniyan  na  ma- 
tatangkud  a  Gaos  Iyan  a  kikasowin 
Niyan  non  (ko  Kaoyagoyag)! 

9.  Si-i  ko  Alongan  a  payagun  so 
Piyamaguma; 

10*  Na  da-a  bagur  iyan  ro-o,  go 
da-a  tabanga  iyan. 

11.  Ibut  ko  Kawang,  a  gi-i  kha- 
sokasoyan  (o  Oran), 

12.  Go  so  Lopa  a  gi-i  mbabatu- 
kad. 


13.  Ka  Mata-an!  (A  giya  Qur-an 
naya)  na  titho  a  Katharo  a  miyaka- 
shunggaya  (ko  ontol  a  go  so  ribat): 

14.  Go  kuna  a  ba  sukaniyan  ka- 
sandagan. 

15.  Mata-an!  A  siran  na  Pupha- 
gantangan  siran  sa  toto-o  a  Antan- 
gan  a  marata, 


16.  Na  Puphagantangan  Ako  sa 
toto-o  a  antangan. 

17.  Na  Pakapulagodangka  (Ya 
Muhammad)  so  manga  Kapir:  Pa¬ 
kapulagodangka  siran  sa  di  mathai. 


Surah  Al-A’la-87 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Phoroporo-on  Ka  so  Ngaran  o 
Kadnan  Ka  a  Maporo, 

2.  A  so  Miyangadun,  go 
Mithaong  Phiyapiya; 

3.  G  o  Sukaniyan  so  Mindi- 
diyangka  na  Minggonanao; 

4.  Go  Sukaniyan  so  Piyakagu- 
mao  Niyan  so  pagupur, 

5.  Na  biyaloi  Niyan  a  rarag  a 
maitum. 


6.  Phakibatiya  Ami  Ruka  (Ya 
Muhammad)  na  Dingka  khalipatan, 

7.  Inonta  sa  kabaya  o  Allah: 
Mata-an!  A  Sukaniyan  i  Mata-o 
ko  Mapapayag  a  go  so  Misosolun; 

8.  Go  pulubodun  Ami  Ruka  so 
okit  a  malbod. 

9*  Na  Pamakatadum  Ka,  amai  ka 
phakanggai  a  gona  so  Pananadum. 

1 0.  Phakatadum  so  tao  a  raa- 
alukun  (ko  Allah); 

11.  Na  Phakawatanan  sukaniyan 
o  marata  i  okor, 

12.  A  so  phakasolud  ko  Apoi  a 
mala; 

13.  Oriyan  niyan  na  di  ro-o  pha- 
tai  go  di  khaoyag  (sa  kaoyag  a 
mapiya). 

14.  Sabunar  a  miyakada-ag  so 
tao  a  Mishoti, 

15.  Go  kiyataduman  niyan  so 
Ngaran  o  Kadnan  Niyan,  go  Mis- 
hambayang. 

16.  Kuna,  ka  ilulubi  niyo  so 
Kaoyagoyag  ko  doniya; 


Al-Ghashiyah-88 

17.  A  so  Akhirat  i  thomo  a  go 
kakal. 


18.  Mata-an!  A  giyaya  na  titho  a 
matatago  ko  manga  Kitab  a  miya- 
ona,- 

19.  A  manga  Kitab  o  Ibrahim  a 
go  so  Musa. 


Surah  Al-Ghashiyah-88 


Si-i  ko  ngaran  o  Allah,  a  Masa- 
linggagao,  a  Makalimo-on. 

1.  Ino  a  miyakatalingoma  Ruka 
so  Totholan  ko  khikolob? 

2.  Adun  a  manga  paras,  sa  Alon- 
gan  noto,  a  Khipakatitipadung, 

3.  A  Gomagalubuk,  a  khidodo- 
kawan,- 

4.  A  phamakasolud  ko  Apoi  a 
tanto  a  mayao,- 

5.  A  phuphamaka-inomun  ko 
bowalan  a  pulikabo. 

6.  Da-a  Pangunungkun  niran  a 
rowar  ko  sorokun, 

7.  Di  ipukhaolit,  go  di  Phakarun 
sa  kaor. 


8.  Adun  a  manga  paras,  sa  Alon- 
gan  noto,  a  Madadarandang, 

9.  Sabap  ko  galubuk  iran  na 
Masosowat  siran; 

10.  Si-i  ko  Sorga  a  Maporo, 

11.  D  a-a  khanug  iran  non  a 
ilang: 

12.  Katatagowan  sa  manga  Bo- 
walan  a  Puphamanoga; 

13.  Katatagowan  sa  manga  kan- 
tir  a  manga  poporo, 

14.  Go  manga  baso  a  khi-a  adir- 
un, 

15.  Go  manga  olona  a  khi-a  anti¬ 
bun, 

16.  Go  manga  Paramadali  a  khi- 
kakayatun. 


17.  Ba  iran  ndi  Punggudaguda-a 
so  manga  Onta  o  andamanaya  i 
kiya-aduna-on? 

18.  Go  so  Langit  o  andamanaya  i 
Kiniporo-onon? 

19.  Go  so  manga  Palao  o  anda¬ 
manaya  i  kiyapamakatindugaon? 


20.  Go  so  Lopa  o  andamanaya  i 
kiyakayataon? 


21.  Na  Pamaka-inungka  Ka,  a 
Suka  na  matag  Puphamaka-inung- 

22.  Kuna  a  ba  siran  Ruka  paki- 
phanugulun, 


23.  Ogaid  na  sa  dun  sa  tomali- 
khod  go  Mongkir, 


24.  Na  isiksa  on  o  Allah  so  siksa 
a  mala. 


25.  Mata-an!  A  si-i  Rukami  so 
khandodan  niran; 


26.  Oriyan  niyan  na  Mata-an!  A 
si-i  Rukami  so  itongan  kiran. 


Surah  Al-Fajr-89 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Ibut  ko  Fajr, 


2.  Go  so  manga  gagawi-i  a  sha- 
sapolo, 

3.  Go  so  ganap  a  go  so  gansar, 

4.  Go  so  gagawi-i  igira  -a  khaipos 
(ka  shiksa-an  ndun  so  manga  ka- 
pir); 

5.  Ba  saya  di  matatago  so  Ka- 
shapa  ko  adun  a  sabot  iyan? 

6.  Bangka  da  nggudaguda-a  so 
ini-kidiya  o  Kadnan  Ka  ko  pagtao 
a)  Ad,- 


7.  A  so  Iram,  a  manga  poporo  i 
tindug, 

8.  So  da-a  Miya-adun  a  lagid  iran 
ko  manga  Ingud? 

9.  Go  so  (Pagtao  a)  Samood,  a  so 
Miyanonggirub  siran  ko  manga  da- 
lama  ko  balintad? 

10.  Go  so  Pir-aon  a  adun  a  man¬ 
ga  lutakan  niyan? 

11.  A  siran  na  Miyamangakowa- 
la  ko  manga  Ingud; 

12.  Go  piyakandakul  iran  ro-o  so 
kapaminasa. 

13.  Na  Piyakatoronan  siran  o 
Kadnan  Ka  sa  mbarambarang  a 
mailot  a  siksa: 

14.  Mata-an!  A  so  Kadnan  Ka  na 
titho  a  tomitilik. 


15.  Na  so  puman  so  Manosiya, 
na  amai  ka  tiniyoba  sukaniyan  o 
Kadnan  Niyan  ka  bigan  Niyan  sa 
Munang,  go  ini  Kalimo  Iyan,  na 
Tharo-on  niyan:  A  so  Kadnan  ko 
na  bigan  nako  Niyan  sa  Munang, 


16.  Na  amai  ka  tiniyoba  Iyan,  ka 
Piyakasimpitan  Niyan  ko  pagupur 
Iyan,  na  Tharo-on  niyan:  A  so  Kad¬ 
nan  ko  na  Piyakarondan  nako  Ni¬ 
yan! 

17.  Sabunar,  a  kuna,  ka  di  niyo 
Phoporongan  so  Wata  a  ilo! 


<SJQ>  j  &1>  ^6  35  \Sy&5 


18.  Go  di  niyo  iphami-is  so  ka- 
pakakana  ko  Miskin! 

19.  Go  phagarabun  niyo  so  Pa- 
ninggalan  sa  ka-arab  a  kabosao, 


20.  Go  mababaya  kano  sa  tamok 
sa  kabaya  a  mitataralo. 

21.  Sabunar,  a  amai  ka  roputun 
so  Lopa,  a  Maropuroput, 


22.  Go  Makatalingoma  so  Kad- 
nan  Ka,  a  go  so  manga  Malaikat  a 
Shishinundai; 


23.  Go  miyoma  sa  Alongan 
noto  so  Naraka  Jahannam,  na  sa 
Alongan  noto  na  Phananadum  so 
Manosiya,  na  aigona-on  o  Kapa- 
nanadum? 


24.  Matharo  iyan:  Aidao,  o  ba 
ako  bo  miyakapamakot  sa  ruk,  o 
Kaoyagoyag  akun! 


25.  Na  si-i  ko  Alongan  noto,  na 
da-a  makapaniksa  ko  siksa  Iyan  a 
isa  bo! 


26.  Go  da-a  makaphamatong  ko 
kaphamatong  Iyan  a  isa  bo. 

27.  Hai  Niyawa  a  thatana! 


28.  Ndod  ka  ko  Kadnan  ka,  a 
Masosowat,  a  Makasosowat! 

29.  Na  solud  ka  ko  manga  Or- 
ipun  Ko! 

30.  Go  solud  ka  ko  Sorga  Akun! 

Surah  Al-Balad-90 

Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Pushapa  Ako  sa  Ibut  ko  un- 
gkai  a  Ingud  (a  Makkah),- 

2.  A  Suka  na  Mababaling  sang- 
kai  a  Ingud, - 


3.  Go  so  Mimbawata  a  go  so 
Inimbawata, 

4.  Ka  Sabunsabunar  a  Inadun 
Ami  so  Manosiya  si-i  ko  karomasa- 
yan: 

5.  Ba  niyan  tatarima-a  sa  da  dun 
a  phakapa-aron  a  isa  bo? 

6.  Gi-i  niyan  Tharo-on:  A  miya- 
kailang  ako  sa  tamok  a  madakul! 

7.  Ba  niyan  tatarima-a  sa  da-a 
miyakailai  ron  a  isa  bo? 

8.  Ba  Ami  da  sunggai  sukaniyan 
sa  dowa  mata? 


9.  Go  dila  go  mbala  a  modol? 


10.  Go  Pinggonanao  ami  sukani¬ 
yan  ko  dowa  a  lalan? 

11.  Na  ino  niyan  da  Panagonta- 
mani  so  mapigul,- 

12.  Na  antawa-a  i  miyakandao 
Ruka  o  antona-a  so  mapigul?- 

13.  So  Kapumaradika  sa  Oripun, 


i , — 

sVo, 

1 4.  O  di  na  so  kapakakana  si-i  ko 
Alongan  a  kaor, 

15.  Ko  Wata  a  ilo  a  madasug, 

16.  O  di  na  so  Miskin  a  Midudu- 
kut  ko  botha; 

17.  Oriyan  niyan  na  miyabaloi  a 
pud  ko  siran  a  Miyamaratiyaya,  a 
go  iniphipi-isa  iran  so  Kaphantang, 
go  iniphipi-isa  iran  so  Kapangali- 
mo. 

18.  Na  siran  man  i  manga  tao  ko 
kawanan. 


19.  Na  so  siran  a  Miyamangong- 
kir  ko  manga  Ayat  Ami,  na  siran  i 
manga  tao  ko  diyowang; 

20.  A  kakokoloban  siran  sa  A 
poi. 


vOA 


Si-i  ko  ngaran  o  Allah,  a  Masa- 
linggagao,  a  Makalimo-on. 

1.  Ibut  ko  Alongan  a  go  so  Sin- 
dao  niyan, 

2.  Go  so  Olan  igira-a  tiyondog 
iyan, 

3.  Go  so  daondao  igira-a  piyayag 
iyan, 

4.  Go  so  gagawi-i  igira-a  ipukho- 
lob  iyan. 

5.  Go  so  Langit,  a  go  so  Mimba- 
lai  Ron, 

6.  Go  so  Lopa  a  go  so  Ko- 
miyayaton, 

7.  Go  so  ginawa,  a  go  so 
Mithaongon  Phiyapiya: 

8.  Na  ini-ilaham  Iyan  non  so 
Kapumbaradosa  niyan,  a  go  so  Ka- 
phangongonotan  niyan;- 


9.  Sabunar  a  miyakada-ag  so  tao 
a  Siyoti  niyan  a  ginawa  niyan; 


110.  Go  Sabunar  a  kiyawiswisan 
so  tao  a  diyadag  iyan  a  ginawa 
niyan! 


11.  Piyakambokhag  o  (Pagtao  a) 
Samood  (so  Sogo  kiran)  sabap  ko 
Kiyapangakowala  iran; 


12.  Gowani  a  mbakorot  so  lubi  a 
darowaka  kiran, 


13.  Na  Pitharo  kiran  o  Sogo  o 
Allah:  (Botawani  niyo)  so  Onta  o 
Allah,  go  so  kaphaginom  iyan! 


14.  Na  Piyakambokhag  iran  Su- 
kaniyan,  na  biyono  iran  noto,  na 
bininasa  siran  o  Kadnan  Niran  sa¬ 
bap  ko  dosa  iran,  na  Piyakapurar- 
ampata  Iyan  siran, 


15.  Go  di  Niyan  ikhaluk  so  kiya- 
bolosan  noto. 


Al-Lail-92  Part  30  1045 

Surah  Al-Lail-92 

Si-i  ko  ngaran  o  Allah,  a  Masa- 
linggagao,  a  Makalimo-on. 

_ ^ 

1.  Ibut  ko  gagawi-i  igira-a  pukhi- 
kolob  (so  kalibotung  iyan). 

2.  Go  so  daondao  igira-a  lomini- 
wanag. 

3.  Go  so  Miyadun  ko  Mama,  go 
so  Babai,- 

4.  Ka  Mata-an!  A  so  galubuk  iyo 
na  Sabunar  a  mbidabida. 

o' 

5.  Na  so  puman  so  tao  a  Miya- 
mumugai  a  go  Miyananggila, 

6.  Go  tiyanto  niyan  so  mapiya,- 

7.  Na  pulubodun  Nami  ron  a 
(Kaparoliya  niyan  ko)  malbod. 

8.  Na  so  puman  so  tao  a  Miligut 
go  Mitharambisa, 

9.  Go  Piyakambokhag  iyan  so 
mapiya; 

10.  Na  pulubodun  Nami  ron  a 
(ka-akir  iyan  ko)  mar  gun. 

11.  Go  di  ron  phakanggai  a  gona 
so  tamok  iyan  amai  ka  maolog  (ko 
Naraka). 

12.  Mata-an!  A  si-i  Rukami  so 
titho  a  Toro  wan. 


13.  Go  Mata-an!  A  ruk  Ami  so 
khaori,  a  go  so  paganai. 


14.  Na  Piyaki-iktiyaran  K.o  ruka- 
no  so  Apoi  a  pukhadug; 


15.  Da-a  phakasoludon  a  rowar 
ko  marata  i  okor. 


16.  A  so  Tomiyaplis  go  Tomiya- 
likhod. 


17.  Na  phakawatan  non  so  Miya- 
nanggila  (sa  dosa), 

18.  A  so  Puphamumugai  ko  ta- 
mok  iyan  ka-an  Masoti; 

19.  Go  kuna  a  ba  adun  a  ruk  o 
isa  a  tao  a  shisi-i  rukaniyan  a  Limo 
ambalasan, 

20.  Ogaid  na  singanin  ko  Kaso- 
sowat  o  Kadnan  niyan  a  Maporo; 

21.  Na  matatangkud  a  Khasowat 
dun. 


Surah  Al-Duha-93 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  I  but  ko  Tunganaik, 

2.  Go  so  gagawi-i  igira-a  lomini- 
botung. 


1047 


Al-Duha-93 


Part  30 


3.  Ka  da  Kandarainonun  o  Kad- 
nan  Ka  (Ya  Muhammad)  go  da  Ka 
Niyan  Kararangiti; 

4.  Go  matatangkud  a  so  khaori 
na  tomo  Ruka  a  di  so  paganai; 

5.  Go  matatangkud  a  Mbugang- 
ka  dun  o  Kadnan  Ka  na  Khasowat 
Ka. 

6.  Ba  Ka  Niyan  nda  mato-on  a 
Wata  a  ilo  na  Piyakisiyap  Ka  Ni¬ 
yan? 

7.  Go  Miyato-ongka  Niyan  a 
madadadag  na  pinggonanao  Ka  Ni¬ 
yan, 

8.  Go  Miyato-on  Ka  Niyan  a 
miskin,  na  Bigangka  Niyan  sa  ka- 
kawasa-an. 

9.  Na  so  Wata  a  ilo  na  Dingka 
Phangarasi-i; 

10.  Go  so  puphamanguni  na 
Dingka  Phurarasunga; 

11.  Go  so  Limo  o  Kadnan  Ka  na 
Puphamanotholangka! 


Surah  Al-Inshirah-94 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Ba  Ami  da  pakalowaga  Ruka 
so  rarub  Ka  (Ya  Muhammad}? 


Al-Inshirah-94 

Al-Tin-95 


1048 


Part  30 


S  1  o  JJ*** 


2.  Go  piyokas  Ami  Ruka  so  m  a  - 
punud  Ka?- 


3.  A  so  mini-punud  ko  likod  Ka,- 


4.  Go  iniporo  Ami  Ruka  so  Ta- 
dum  Ruka? 


5.  Na  Mata-an!  A  khatondog  so 
margun,  a  malbod, 


6.  Mata-an!  A  khatondog  so 
margun,  a  malbod. 


7.  Na  igira-a  miyakapasad  Ka, 
na  nggalubuk  Ka  puman, 


8.  Go  si-i  Ka  bo  ko  Kadnan  Ka 
Puphangangarapan. 


Surah  Al-Tin-95 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Ibut  ko  Tin  a  go  so  Zayton, 


2.  Go  so  Palao  a  Torsina, 

3.  Go  giyangkai  a  Ingud  a  (Mak- 
ka  a)  Panarigan, 


y 

4.  Ka  Sabunsabunar  a  Inadun 
Ami  so  Manosiya  si-i  ko  lubi  a 
mapiya  a  bontal, 

5.  Oriyan  niyan  na  Pakakasowin 
Ami  sukaniyan  ko  lubi  a  mababa  ko 
manga  bababa. 

6.  Inonta  so  Miyamaratiyaya  go 
Pinggalubuk  iran  so  manga  Pipiya: 
Ka  adun  a  bagiyan  niran  a  balas  a 
di  Puthaman. 


7.  Na  antawa-a  i  Maphaki  ongkir 
iyan  Ruka  ko  oriyan  naya,  so  Ko- 
koman? 


8.  Ba  di  so  Allah  i  lubi  a  Maontol 
i  Kokoman  ko  manga  Kokoman? 


Surah  Al-Alaq-96 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Pangadi  Ka:  Si-i  ko  Ngaran  o 
Kadnan  Ka  a  so  Miyangadun; 


2.  Inadun  Niyan  so  manga  Man- 
osiya,  pho-on  ko  manga  rogo  a 
mimbathik. 


3.  Pangadi  Ka:  Ka  so  Kadnan 
Ka  na  lubi  a  Maginawa,- 

4.  So  Miyangundao  ko  (kisora- 
tun  ko)  Pansom,- 

5.  Inindao  Niyan  ko  Manosiya  so 
di  niyan  katawan. 

6.  Sabunar  a  Mata-an!  A  so 
Manosiya  na  phangakowala  dun, 

7*  Ko  kiya-ilaya  niyan  sa  Miya- 
katharambisa. 

8.  Mata-an!  A  si-i  bo  ko  Kadnan 
Ka  i  khandodan. 

9.  Aiguda-a  Ka  ko  sukaniyan  a 
Pushapar, 

10.  Ko  Oripun  (o  Allah)  igira  a 
Mishambayang? 

11.  Aiguda-a  Ka  amai  ka  Suka¬ 
niyan  na  shisi-i  ko  Toro  wan, 

12.  O  di  na  ini  Sogo  Iyan  so 
Kapananggila? 

13.  Aiguda-a  Ka  amai  ka  (so 
Puphanapar  na)  tomiyaplis  go  to- 
miyalikhod? 

14.  Ba  niyan  ndi  katawi  a  Mata- 
an!  A  so  Allah  na  phagilain  Niyan? 

15.  Gunuki  niyan,  ka  Mata-an-a 
o  di  niyan  gunuki,  na  gandurun 
Ami  dun  ko  tandongan,- 

16.  (Khiruk  ko)  tandongan,  a 
bokhag,  a  baradosa; 

17.  Na  tawaga  niyan  i  salinggo- 
goya  iyan! 

18.  Ka  tawagun  Ami  so  khisi- 
siyap  ko  Naraka! 

19.  Sabunar!  A  Dingka  Pagonoti 
sukaniyan,  go  Sojiod  Ka,  go  pakar- 
ani  Ka  (ko  Kadnan  Ka). 

Surah  Al-Qadr-97 

Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Mata-an!  A  Sukami  na  Initor- 
on  Ami  a  Qur-an  naya  si-i  ko  Ga- 
gawi-i  a  Susula-an. 

2.  Na  antawa-a  i  miyakandao 
Ruka  o  antona-a  so  Gagawi-i  a 
Susula-an? 


3.  So  Gagawi-i  a  Susula-an  na 
thomo  a  di  so  sanggibo  a  Olanolan. 

4.  Puthoron  ro-o  so  manga  Mala- 
ikat  agoso  Ruh.  (so  Jibril),  sabap  sa 
idin  o  Kadnan  niran,  makapantag 
ko  oman  i  sogowan. 

5.  Kalilintad  Sukaniyan  taman 
ko  kasubang  o  Fijar! 


Surah  A  /-  Bayyinah- 98 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Da  ko  butad  o  siran  a  da 
Pamaratiyaya  a  pud  ko  Tiyoronan 
ko  Kitab,  a  go  so  manga  Panana- 
koto  o  ba  siran  miyamagukar  ta¬ 
man  sa  kiyapakatalingoma  kiran  o 
marayag  a  karina: 


Al-Bayyinah-98 

2.  Sogo  a  pho-on  ko  Allah,  a 
Makapuphangadi  ko  manga  Kitab 
a  manga  Soti: 

3.  Khisosoratan  noto  sa  (Koko- 
man  a)  ontol. 

4.  Na  da  makashusunggaya  so 
siran  a  piyamugan  ko  Kitab  inonta 
ko  oriyan  o  Kiyapakatalingoma  kir- 
an  o  marayag  a  karina. 

5.  A  da-a  ini  Sogo  kiran  a  rowar 
sa  Kapushowasowata  iran  ko  Allah, 
a  Totolabosun  niran  non,  so  okit  ko 
Kapaginutao,  a  Shasalimbotawan 
siran,  a  go  so  Kipamayandugun  nir¬ 
an  ko  Sambayang,  go  so  katonaya 
iran  ko  Zakat:  Giyoto  man  i  okit  a 
onto! 


6.  Mata-an!  A  so  siran  a  da 
Pamaratiyaya  a  pud  ko  Tiyoronan 
ko  Kitab,  a  go  so  manga  Panana- 
koto,  na  si-i  ko  Apoi  ko  Naraka 
Jahannam  makakakal  siran  non. 
Siran  man  i  miyakaratarata  ko 
manga  Ka-adun. 


7.  Mata-an!  A  so  siran  a  Miya- 
maratiyaya,  go  pinggalubuk  iran  so 
manga  pipiya,  na  siran  man  na  siran 
i  miyakapiyapiya  ko  manga  Ka- 
adun. 


8.  Adun  a  balas  kiran  si-i  ko 
Kadnan  niran  a  manga  Sorga  a 
tatap,  a  puphamangondas  ko  kaba- 
ba-an  niyan  so  manga  lawasaig, 

makakakal  siran  non,  sa  dayon  sa 
dayon.  Miyasowat  kiran  so  Allah  na 
Khasowat  siran  non  (mambo). 
Giyoto  man  na  bagiyan  o  tao  a 
inikaluk  iyan  so  Kadnan  niyan. 


Surah  Al-Zilzal-99 


Si-i  ko  ngaran  o  Allah,  a  Masa- 
linggagao,  a  Makalimo-on. 

1.  Amai  ka  ilinog  ko  Lopa  so 
ipulinogon, 

2.  Go  pakaliyon  o  Lopa  so  khi- 
pupunudon, 

3.  Go  Matharo  o  Manosiya: 
A’antona  ini? 


4.  Sa  Alongan  noto  na  Panotho- 
lun  niyan  so  manga  Tothol  rukani- 
yan: 


5,  Sabap  sa  Mata-an!  A  so  Kad¬ 
nan  Ka  na  Ipagilaham  Iyan  non 
noto. 


6.  Sa  Alongan  noto  na  mamaka- 
liyo  so  manga  Manosiya  a  mbidabi- 
da,  ka  phaki-ilai  kiran  so  (balas  o) 
manga  galubuk  iran. 


7.  Na  sa  dun  sa  nggolaola  sa 
timbang  bo  o  kolpong  a  mapiya, 
na  khailai  niyan  noto; 

8.  Go  sa  dun  sa  nggolaola  sa 
timbang  bo  o  susurum  a  marata, 
na  khailai  niyan  noto! 


Al-A’diyat-100 

Surah  A I- A  ’diyat-100 

Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Ibut  ko  (manga  Koda  a)  Pu- 
phulolompat  a  gi-i  makashowara, 

2.  Go  Puphamangapoyan  sa  ka- 
lamaging, 

3*  Go  Puphamanibowa  ko  kha- 
pita. 

4.  Go  Miyamakakayambur  siran 
ro-o  sa  bayanuk, 

5.  Go  minilumbak  Iran  noto  ko 
kao-orongan  (ko  ridowai); 

6.  Mata-an!  A  so  Manosiya  si-i 
ko  makapantag  ko  Kadnan  Niyan 
na  titho  a  da-a  Tadum  iyan; 

7.  Go  Mata-an!  A  sukaniyan  sa 
makapantag  ro-o  i  titho  a  saksi; 


8.  Go  Mata-an!  A  sukaniyan  ma¬ 
kapantag  ko  kabaya  ko  tamok  na 
tonganai  a  minitaralo. 

9.  Ba  niyan  ndi  katawi,  -a  amai 
ka  pakaliyon  so  shisi-i  ko  manga 
kobor, 

10.  Go  payagun  so  shisi-i  ko 
manga  rarub?- 

11.  Mata-an!  A  so  Kadnan  niran 
sa  Alongan  noto  i  titho  a  Kaip 
kiran. 


Al-Qariah-101 

Surah  Al-Qariah-101 

Si-i  ko  ngaran  o  Allah,  a  Masa- 
linggagao,  a  Makalimo-on. 


1.  So  Phakatukutuk! 


2.  Antona-a  so  phakatukutuk? 


3.  Na  antawa-a  i  miyakandao 
Ruka  o  antona-a  so  Phakatukutuk? 


4.  Alongan  a  mabaloi  so  manga 
Manosiya  a  makairing  sa  manga 
Paroparo  a  Masosolapak, 


5.  Go  mabaloi  so  manga  Palao  a 
makairing  ko  bombol  a  riyodot. 


6.  Na  sa  dun  sa  tao  a  makapunud 
so  manga  timbang  iyan, 

7.  Na  sukaniyan  na  matago  ko 
Kaoyagoyag  a  Makasosowat. 

8.  Na  so  puman  so  tao  a  Maka- 
khap  so  manga  timbang  iyan, 

9*  Na  aya  darpa  iyan  na  so  Nar- 
aka  Hawiya. 


10.  Na  antawa-a  i  miyakandao 
Ruka  o  antona  oto? 


1 1 .  Apoi  a  Miyakayaoyao! 


Al-T  akathur-1 02 

Surah  Al-Takathur-102 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Miyakatumbang  rukano  so 
Kapamagindiga  sa  kadakul, 

2.  Taman  sa  makasongkano  ko 
manga  kobor. 

3.  Na  gunuki  niyo,  ka  khatoka- 
wan  niyo  dun! 

4*  Oriyan  niyan  na  gunuki  niyo, 
ka  khatokawan  niyo  dun! 

5.  Sabunar,  a  okatokawi  niyo  sa 
Kata-o  a  matatangkud! 

6.  Na  Mata-an  a  mailai  niyo  dun 
so  Naraka  Jahim! 

7.  Oriyan  niyan,  na  Mata-an  a 
mailai  niyo  dun  noto  sa  kailai  a 
matatangkud! 

8.  Oriyan  niyan,  na  Mata-an  a 
khi-isha  rukano  dun  sa  Alongan 
noto  so  manga  Limo  (rukano)! 


Surah  Al-Asr-103 


Si-i  ko  ngaran  o  Allah,  a  Masa- 
linggagao,  a  Makalimo-on. 

1.  Ibut  ko  Masa, 

2.  Ka  Mata-an!  A  so  manga 
Manosiya  na  matatago  dun  ko  ka- 
logi, 

3.  Inonta  so  Miyamaratiyaya,  go 
pinggalubuk  iran  so  manga  pipiya, 
go  ini  pamagosiyata  iran  so  bunar, 
go  ini  pamagosiyata  iran  so  kaphan- 
tang. 


Surah  Al-Humazah-104 


Si-i  ko  ngaran  o  Allah,  a  Masa- 
linggagao,  a  Makalimo-on. 

!.  Sangat  a  siksa,  a  ruk  o  omani 
Taliyanta-an,  a  makasodi, 

2.  A  so  Miyanimo  sa  tamok  na 
miyatamanon  magitong, 

3.  Tatarima-an  niyan  sa  Mata- 
an!  A  so  tamok  iyan  na  miyabaloi 
niyan  sukaniyan  a  kakal! 

4.  Gunuki  niyan  noto,  Mata-an  a 
Phoshangun  ndun  ko  makaroput; 

5.  Na  antawa-a  i  miyakandao 
Ruka  o  antona-a  so  makaroput? 

6.  So  Apoi  o  Allah,  a  pakakaka- 
dugun, 

7.  So  pushokhayao  ko  manga 
poso: 

8.  Mata-an  naya!  A  si-i  kiran 
mikolob, 

9.  Si-i  ko  manga  pasuk  a  manga 
rarawa. 


Al-Fil-105 

Surah  Al-Fil-105 

Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Bangka  da  Katokawi  so  iniki- 
diya  o  Kadnan  Ka  ko  khimangaruk 
ko  Gadiya? 


2.  Ba  Niyan  nda  tagowa  so  An- 
tangan  niran  a  marata  si-i  ko  kalo- 

gi? 


3.  Go  biyotawanan  Niyan  siran 
sa  manga  Papanok  a  khirurungkap. 


4.  A  Puphangolog  kiran  sa  Ator 
a  pho-on  ko  lipao  a  kiyomba; 


5.  Na  biyaloi  Niyan  siran  a  miya- 
kairing  ko  pur  a  kiyan  (a  olud)? 


Si-i  ko  ngaran  o  Allah,  a  Masa- 
linggagao,  a  Makalimo-on. 

1.  Makapantag  ko  kiyasinanad  o 
manga  Quraish,- 


2.  So  kiyasinanad  iran  ko  katho- 
togalin  ko  kapanununggao  niyan  a 
go  so  kakhakayao  niyan, - 


3.  Na  Showasowata  iran  so  Kad¬ 
nan  a  ungkai  a  Baitollah, 


Al-Maun-107 
Al-Kausar- 1 08 

4.  So  migai  kiran  sa  Pangunung- 
kun  po-on  ko  kaor,  go  miyakasarig 
kiran  pho-on  ko  kaluk. 


Surah  Al-Maun-107 


Si-i  ko  ngaran  o  Allah,  a  Masa- 
linggagao,  a  Makalimo-on. 

1.  I  no  kiyatokawan  Ka  so  gi-i 
niyan  pakambokhagun  so  balas 
(ko  Akhirat)? 

2.  Na  giyoto  man  so  Puphanar- 
omag  ko  Wata  a  ilo, 


3.  Go  di  niyan  iphamintal  so 
kapakakana  ko  Miskin. 

4.  Na  sangat  a  siksa  a  ruk  o 
manga  Barasambayang, 


5*  A  so  siran  na  so  Sambayang 
iran  na  pakalilipatan  niran, 


6.  So  siran  na  maki-ilailain  siran, 

7.  Go  u-urunun  niran  so  kakha- 
piya-an! 


Surah  Al-Kausar- 108 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Mata-an!  A  Sukami  na  inibu- 
gai  Ami  Ruka  (Va  Muhammad)  so 
madakul  (a  Mapiya) 

2 .  Na  Shambayang  Ka  makapan- 
tag  ko  Kadnan  Ka,  go  Khorbang- 
ka. 


3.  Mata-an!  A  so  Pukhararangit 
Ruka  na  sukaniyan  i  da  a  tondasi- 
yan. 


Surah  Al-Kafirun-109 


Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Tharowangka  (Ya  Muham¬ 
mad):  Hai  manga  Kapir! 


2.  Kuna  a  ba  Akun  di-i  Showa- 
sowata  so  gi-i  niyo  Showasowatun; 


3.  Go  da  rukano  i  ba  niyo  di-i 
Showasowata  so  gi-i  Yakun  Showa¬ 
sowatun: 


4.  Go  da  Rakun  i  ba  Ko  Push- 
owasowata  so  Pishowasowat  iyo. 


5.  Go  da  rukano  i  ba  niyo  Push- 
owasowata  so  gi-i  Yakun  Showaso¬ 
watun. 


6*  Ruk  iyo  so  okit  iyo  ko  Kapa- 
ginutao,  na  ruk  Akun  so  okit  Akun 
ko  Kapaginutao. 

Surah  Al-Nasr-110 

he  'am 

Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Igira-a  Miyakatalingoma  so 
Tabang  o  Allah,  a  go  so  Daag, 


2.  Go  Mailaingka  so  manga 
Manosiya  a  Puphamanolud  ko  Aga- 
ma  o  Allah,  a  ndadakudakul. 


3.  Na  Puthasbik  Ka  a  rakhus  o 
Podi  ko  Kadnan  Ka,  go  Panguni 
Ka  On  sa  Ma-ap:  Mata-an!  A  Su- 
kaniyan  na  Tatap  a  Puphanarima 
ko  Taobat. 


Surah  Al-Lahab-111 


Si-i  ko  ngaran  o  Allah,  a  Masa- 
linggagao,  a  Makalimo-on. 

1.  Miya-ilang  so  dowa  a  tangan  o 
Abilahab,  go  miya-ilang  (Sukani- 
yan)! 

2.  Da  -on  makanggai  a  gona  so 
tamok  iyan,  a  go  so  miyasokat  iyan! 

3.  Phakasolud  dun  ko  Apoi  a 
Pushokhay ao ! 

4.  Go  so  Karoma  niyan  a  Ma- 
awid  sa  itagon,- 

5.  Kiyatagowan  so  lig  iyan  sa  tali 
a  phamukul! 


Al-Ikhlas-112 

AI-Falaq-113 

Surah  Al-Ikhlas-1 12 

Si-i  ko  ngaran  o  Allah,  a  Masa- 
linggagao,  a  Makalimo-on. 


1.  Tharowangka:  Sukaniyan  so 
Allah,  a  isa  isa! 


2.  So  Allah  a  Puphangangaron- 
ganan! 


3.  Da  Mbawata,  go  da  Mbawata- 
an. 


4.  Go  da-a  Miya-adun  a  saginda 
Niyan  a  isa  bo. 


Surah  Al-Falaq-113 


Si-i  ko  ngaran  o  Allah,  a  Masa- 
linggagao,  a  Makalimo-on. 

1*  Tharowangka:  A  Mulindong 
Ako  ko  Kadnan  o  khapita, 

2.  Po  -on  ko  karat-an  o  nganin  a 
Inadun  Niyan, 

3.  Go  so  karata-an  o  Gagawi-i 
igira-a  Miyakalibotung, 

4.  Go  so  karata-an  o  Puphaman- 
giyop  ko  manga  palot, 


5.  Go  so  karata-an  o  makasi-ig 
igira-a  miyani-ig. 

Part  30 

Surah  An-Nas-114 

mi 

Si-i  ko  ngaran  o  Allah,  a  Masa- 
linggagao,  a  Makalimo-on. 

1.  Tharowangka:  A  Mulindong 
Ako  ko  Kadnan  o  manga  Mano- 
siya, 

2.  A  Phapa-ar  ko  manga  Mano- 
siya, 

3.  A  Tohan  o  manga  Manosiya, 

4.  Po  -on  ko  karata-an  o  Puphan- 
gonsi,  a  Puphano-o  so-ok,- 

5.  S  o  Puphangonsi  ko  manga 
rarub  o  manga  Manosiya, - 

6.  A  pud  ko  manga  Jinn,  a  go  so 
manga  Manosiya. 

Sabenar  a  giya  opisina  a  wizarat  as  so’on  al  islamiyah  wal  aokaf 
wad  daowa  wal  irsad  sii  sa  Saudi  Arabia  a  aya  tomo  tong’go  sa 
Mojamma  al  Malik  Fahad  sii  sa  Madinah  al  Monawarah  na 
iphaka  piya  ginawa  niyan  so  kapakada  ya  manga  a  Mojamma 
sangkai  a  salompok  ko  kini  tomboken  sii  ko  Qur’an  al  Karim 

agoso  kiya  ira  nona  ko  manga  ma  ana  niyan. 

Phangni  niyan  ko  ALLAH  a  kang  gona  an  o  ka 
dandan  o  manga  Manosiya  nagoso  kabalasi  niyan  ki 

Al  Malik  Abdullah  Bin  Abdil  Aziz  APSaud  sa  mapiya 
a  balas  ko  galebak  iyan  a  mala  sii  ko  kape  phaka 
daya  manga  ko  kitabo  ALLAH  a  sesela’an. 

So  ALLAH  i  kirek  ko  toro’an 

www.qurancomplex.gov.sa 
contact  @qurancomplex.  go  v.sa 


Sabap 

yy  ko  tabang  o  Allah  a 
/  goso  ilahamiyan  na  miya  sam-  V 
porena  so  kini  tomboken  sangkai 
a  Qur’an  a  sesela  an  agoso  kiya 
iranona  ko  manga  ma  ana  niyan  sii 
sa  Mojamma  al  malic  Fahad  sii  sa 
Madina  al  Monawarah  a  totong  go 
an  a  opisina  a  Wizarat  As  So ’on 
t  al  Islamiyah  wal  Aokaf  wad  , 
\  Daowa  wal  Irsad  sii  sa  A 
Saudi  Arabiyako  ragon  S/L 
a  1435  H.  Sstirk 


So  manga  kabenar  ko  kipe  tomboken  sangkai  a  -Qur’an  al  Karim-  na 
siibo  sa  tangan  a  Mojamma  al  Malic  Fahad  sa  Madina  al  Mounawarah 

P.O.  BOX  6262  MADINA 


www.qurancomplex.gov.sa 
contact®  qurancomplex.gov.  sa 


WA-Vr-AMA-iO-V  :  kilo. 

